
Ho  t  -2 

(A  fordítási  és  szerzői  jog  fentartva.) 


BEVEZETÉS. 


Irataim  e  Il-ik  kötete  azon  politikai  működés  tör- 
ténelméhez szolgáltat  adatokat,  melyet  mi,  hazánk  el- 
tiprott  államjogának  s  nemzetünk  e  joghoz  kötött  füg- 
getlenségi aspirátióinak  képviseletére  hivatott  magyar 
emigráczió,  a  villafrancai  béke-egyezmény  után  is  foly- 
tatni hazafiúi  kötelességünknek  ismerénk. 

Azóta  sok  megváltozott.  Minden !  Az  oltár,  melyen 
mi  áldozánk,  rommá  döntetett,  —  a  nemzet  maga,  saját 
kezeivel  döntötte  rommá;  a  hitet,  mely  nekünk  vallá- 
sunk vala,  népünk  szivéből  ugyan  nem  lehet  kiirtani ; 
nem  lehet,  hogy  a  magábaszállás  perczeiben  e  hit  áhí- 
tata még  azoknak  kebléből  is  egy-egy  bánatos  sóhajt 
ne  idézzen  elő,  kik  csináltak  maguknak  faragott  képe- 
ket, hogy  imádják :  de  a  magyar  függetlenség  ősi  val- 
lása ma  nem  tartozik  Magyarországon  a  » törvényesen 
bevett  vallások*  közé.  A  jog  törvénynyel  lett  megta- 
gadva. Merre  fog  fordulni  az  emberi  dolgok  változan- 
dóságának  kereke?  —  nem  jósolgatom.  Minő  lesz  a  sors 
végitélete,  melyet  a  jövendő  fog  kimondani,  a  mi  emlé- 
künk között,  kik  a  magyar  nemzet  ősi  szent  jogának 
zászlaját  magasan  lobogtatok  isten  és  világ  előtt,  és 
azon  nemzedék  emléke  között,  mely  annak  helyébe 
hitevesztetten  a  jogfeladás  zászlóját  ütötte  fel?  elhagy- 
ja-e végkép  az  isten  is  az  ügyet,  melyet  egy  szeren- 
csétlen órában  a  hivatalos  nemzet  elhagyott?    —  jój 

hogy  nem  tudom.  ,^Sit  coecafuturimens  hominum  fati ; 
liceat  sperare  timenti.'^*)'De  egyet  tudok.  Azt  tudom,  mi- 
ként a  magyar  emigráczió  emlékétől  nem  fogja  a  törté- 
nelem azon  elismerést  megtagadhatni,  hogy  hazafiúi 
kötelességet  telj  esitett,  midőn  a  villafrancai  csapásból 
nem  elcsüggedést,  hanem  ösztönt  merített  lankadatlan 
kitartással  folytatni  a  haza  függetlenségének  vissza- 
szerzésére irányzott  törekvését. 

E  tudomásom  azon  tényen  alapszik,  hogy  a  ma- 
gyar emigráczió  ez  elhatározását  egyrészt  Európának 
általában,  különösen  pedig  Olaszországnak  a  villafran- 
cai békére  következett  politikai  helyzete,  másrészt  hosz- 
szas  ájultságából  felocsúdó  nemzetünk  akkori  magatar- 
tása elvitázhatlanul  indokolják  is,  alkalomszerűnek  is 
bizonyítják. 

Ki  fog  ez  tűnni  az  itt  következő  történelmi  vissza- 
pillantásból, mely  a  magyar  emigráczió  ez  időszaki 
működésének  ismertetéséhez  bevezetésül  szolgál. 


*)  íme  teljesitem  számos  vidéki  olvasónak  azon  óhajtását,  hogy 
ez  Iratok  folyamán  előforduló  idézetek  magyar  fordítását  jegy- 
zékbe tegyem.  Helfy. 

Sit  coeta  sat.  (Lucanus)  :  Legyen  vak  az  emberek  elméje  a  jöven- 
dők előtt ;  hadd  reméljenek  az  aggódok. 


ELSŐ  FEJEZET. 
A  helyzet  a  villa  francai  béke  után. 

I. 

A  béke  fogadtatása  Európában. 

Az  osztrákot  ki  kell  űzni  az  olasz  félszigetről !  Ki  kell 
zárni  minden  befolyásból  Olaszország  ügyeibe !  Vissza  kell 
Olaszországot  adni  önnön  magának !  Szabaddá,  függetlenné 
kell  tenni  az  Alpesektöl  az  Adriáig !  —  E  programmal  lépett 
III.  Napóleon  a  szard  királylyal  szövetségre ;  e  programmal 
vezette  csatára  hös  seregeit ;  e  programmal  győzött  Magentá- 
nál,  Solferinonál.  És  mikor  győzött,  programmj át  a  következő 
pontozatokra  szállította  le,  melyeknek  alapján  Yillafrancában 
1859.  július  11-én  az  osztrák  császárral  békét  kötött : 

1.  A  szerződő  felek  azon  lesznek,  kogy  olasz  confoede- 
ratio  jöjjön  létre  a  pápa  tiszteletbeli  elnöksége  alatt. 

2.  Az  osztrák  császár  átengedi  jogait  Lombardiára 
(Mantua  és  Pesckiera  erődök  kivételével)  a  francziák  császár- 
jának, ki  az  átengedett  területeket  a  szard  királyra  ruházza. 

3.  Yelencze  az  olasz  confoederatió  tagja  lesz,  de  az 
osztrák  császár  koronája  alatt  marad. 

4.  A  toscanai  nagyherczeg  s  a  modenai  herczeg  vissza- 
térendnek  államaikba  s  általános  amnestiát  adandnak. 

5.  A  két  császár  a  nélkülözbetlen  reformok  behozatalára 
fogja  a  pápát  felkérni. 

6.  Teljes  és  tökéletes  amnestia. 
Ennyi  volt  az  egész  ! 

Ezért  ontatott  ki  annyi  tömérdek  vér ! 

A  békepontozatok  igy  szárazon  előadva  is  elegendők 
annak  megértésére,  hogy  Napóleon  császár  e  váratlan  » csi- 
nálmánya* senkit  sem  nyugtatott  meg.  Olaszországban  el- 
keseredést idézett  elő,  Francziaországban  megütközéssel  fo- 
gadtatott, Európaszerte  gyanakodást  ébresztett. 

Altalános  volt  a  meggyőződés,  hogy  ez  nem  béke,  hanem 
beláthatlan  bonyodalmak  kutfeje ;  az  olasz  kérdést  megoldás 
helyett  elmérgesiti  s  oly  állapotot  teremt,  mely  Európa  béké- 
jére még  fenyegetőbb,  mint  az  előbbeni  volt. 

E  meggyőződést  hangoztatta  az  európai  sajtó  minde- 
nütt, a  hol  csak  szabadon  nyilatkozhatott.  A  közvéleménynek 
még  oly  kiválólag  higgadt  közlönyei  is,  mint  pl.  az  angol 
»Economist«,  kereken  kimondották,  miként  »Napoleon  csá- 
szár e  békével  nem  vallott  becsületet.  Cynicus  könnyelmű- 
séggel hazudtolta  meg  Ígéreteit ;  rendszerré  akarja  szilárdí- 
tani Ausztria  túlsúlyú  befolyását  Olaszország  ügyeibe,  hol- 
ott a  háború  czéljának  egyenesen  e  befolyás  kirekesztését 
vallotta. « 

Lord  John  Russcll  angol  külügyér  ez  általános  meg- 
győződésnek hivatalos  kifejezést  is  adott  lord  Cowley  párisi 
angol  követhez  jul.  25-én  és  aug.  9-én  intézett  sürgönyeiben. 
*  Előrebocsátván,  miként  »Nagy-Brittania  kormánya  tel- 
jes készséggel  el  fogja  ismerni  a  területi  nagyobbodást,  mely 
a  béke  által  a  szard  király  számára  biztosíttatik,*  megütkö- 
zését fejezte  ki  a  felett,  hogy  a  villafrancai  egyezmény  ezen 
tul  menve,  Olaszország  jövendő  sorsa  felett  amúgy  rövid 
utón  (in  a  hrief  fasMon)  határoz. « 

Kijelentette  az  angol  külügyér,  miként  »egész  Európa 
kivánja,  hogy  Olaszország  ne  hagyassék  azon  biztonságtalan 
és  elégedetlen  állapotban,  mely  az  1856-iki  párisi  conferen- 
tián  az  angol  és  franczia  meghatalmazottak  észrevételeire 
alkalmat  szolgáltatott ;  egész  Európa  kivánja,  hogy  Olaszor- 
szág oly  szervezetet  kapjon,  mely  némi  biztosságot  nyújthat 
azon  zavarok  és  forradalmak  ellen,  melyek  már  akkor  előre- 
láttattak. Ezt  a  villafrancai  egyezmény  által  lehetetlen  el- 
érni. Ha  ez  egyezmény  végrehajtatnék,  —  az  osztrák  császár, 
a  pápa  által  pártoltatva  s  a  restaurálni  szándékozott  két  oszt- 
rák főherczeg  által  engedelmesen  támogatva,  okvetlenül  túl- 
nyomó befolyást  gyakorolna  a  tervezett  olasz  confoederatió 
tanácsaiban.  Hogy  hány  szavazattal  fogna  birni  Velencze 
birtokánál  fogva,  —  az  nem  gyakorlati  fontosságú  dolog.  Az 
osztrák  császárnak  sem  akaratában  nem  lehet,  sem  tehetsé- 
gében nincs  azon  minőségből  kivetkőzve  jelenni  meg  a  con- 
foederátióban,  hogy  a  hatalmas  osztrák  birodalom  uralkodója. 


Hatalma  osztrák  lesz ;  eszközei,  nézetei  osztrákok  lesznek.  Ez  a 
helyzet  természetében  fekszik.  Miként  remélhetné  a  szardí- 
niái király,  hogy  ettől  öt  eltérítheti,  vagy  hogy  ennek  ellent- 
állhat  ?  E  tulnyomasztó  (overwhelming)  hatalom  árnyéka  el- 
fojtaná Olaszország  függetlenségének  világát,  s  oly  állapotot 
hozna  létre  az  olasz  félszigeten,  mely  rosszabb  volna  annál, 
mely  a  háború  előtt  volt.« 

így  Ítélt  a  villafrancai  béke  felöl  az  angol  kormány. 

»Az  osztrák  császár  sehol,  semmi  helyzetben,  semmi 
minőségben  nem  vetkőzhetik  ki  azon  jellegből,  hogy  ő  az 
osztrák  birodalom  uralkodója.  Hatalma,  eszközei,  nézetei 
mindig  s  mindenhol  csak  osztrákok  lehetnek. «  —  Én  Istenem! 
Minő  szomorú,  de  mert  elvitázhatlan  tényt  mond,  minő  vég- 
zelmes  Ítélet  rejlik  e  szavakban  azoknak  emlékére ,  a  kik 
akárhol  másutt  is  a  világon  szemet  hunytak  azon  igazság 
verő  fénye  előtt,  hogy  az  osztrák  császár  a  mig  csak  osztrák 
császár,  sehol  a  világon,  semmi  minőségben  nem  lehet  más, 
mint  osztrák  császár !  Osztrák  hatalmában,  osztrák  politiká- 
jában, osztrák  eszközeiben,  osztrák  nézeteiben,  osztrák  érde- 
keiben !  —  Es  vannak  emberek,  a  kik  csodálkoznak  (én  iste- 
nem!   » csodálkoznak*  !),   hogy  én  haza  (már  hogy    »haza«) 

nem  megyek ; és  miután  magyar  polgári  minőségemből 

kivetkőztettek,  akadnak  emberek,  magyar  emberek!  a  kik 
amúgy  könnyedén  azt  mondják :  »mit  zúgolódik?  mit  zúgo- 
lódnak fiai?  hiszen  csak  akármely  osztrák  konzulnál  kell 
jelentkezniök,  hogy  magyarok  maradhassanak !«  —  —  De 
profundis  ad  te,  Domine,  clamavi :*)l^e  szállj  perbe  miattuk  a 
nemzettel !  ne  büntesd  meg  egy  nemzedék  vétkét  az  utódok- 
ban ! . 

Az  igazság,  melynek  az  angol  külügy  ér  kifejezést  adott 
s  melyben  a  világ  közvéleménye  osztozott,  annyira  szembe- 
tűnő, miszerint  épen  nem  lehet  csodálkozni,  hogy  a  villafrancai 
békét  az  olasz  kérdés  szempontjából  nem  lehetvén  kimagya- 
rázni, önként  felvetette  magát  a  kérdés,  hogy  mit  akarhatott 
Napóleon  e  váratlan,  indokolatlan  békével? 

Napóleon  magát  néhány  év  alatt  az  egykori  hám-i  fo- 
golyból, a  csak  kalandos  merényletekről  ismeretes  számüzött- 


^)  A  mélységből  hozzád  kiáltók,  uram. 

böl  Francziaország  császári  trónusára  s  e  trónuson  oly  állásra 
küzdötte  fel,  liogy  jóformán  a  sors  arbiterjének  tekintetett 
Európában. 

Ily  emberről  senkisem  volt  hajlandó  feltenni,  hogy  min- 
den czól  nélkül  keseritette  el  Olaszországot,  minden  számitás 
nélkül  parancsolt  »megállj«t  diadalmas  seregeinek,  —  s  mert 
ilyesmit  senkisem  vélt  róla  feltehetni,  tehát  titkos  szándoko- 
kat,  messzevágó  terveket  tettek  fel,  s  a  megfoghatlan  bóké- 
nek rejtett  czélokban  keresték  magyarázatát. 

Angliában  általánossá  vált  a  nézet,  hogy  Napóleon  azért 
kötött  békét  az  osztrákkal,  miszerint  harczedzett  seregit  „was 
nagyohbszerü  vállalatra^!  alkalmazhassa;  s  Nagy  -  Brittanián 
végig  zúgott  a  kiáltás ,  hogy  e  nagyohbszerü  vállalat  alatt 
nem  kevesebbet,  mint  Anglia  in  vasióját  kell  érteni.  Aggályos 
arczczal  adtak  e  sejtelemnek  kifejezést  még  a  leghiggadtabb 
tory  államférfiak  is,  a  szabadelvű  lapok  pedig  riadalmi  han- 
gon sürgették  a  kormányt,  hogy  ugy  fegyverkezzék,  ugy  ké- 
szülődjék, mintha  Napóleon  már  megüzente  volna  a  háborút 
Angliának.  —  E  feltevésnek  nem  volt  semmi  alapja ;  az  inva- 
siót  illetőleg  bizonyosan  nem.  De  Anglia  érdekei  nincsenek 
magára  a  szigetországra  szorítva  s  még  a  kik  az  invasióban 
nem  hittek  is,  nem  vélték  valószínűtlennek,  hogy  Napóleon- 
nak szándokában  van  a  keleti  kérdést  az  orosszal  és  osztrák- 
kal közösen,  Anglia  rovására  felmelegíteni.  Hát  Anglia  csak- 
ugyan fegyverkezett,  rendkívüli  erélylyel  fegyverkezett.  Még 
Palmerston  és  Russell  is  oda  nyilatkoztak  a  parlamentben, 
hogy  bár  minden  méltánylattal  viseltetnek  a  francziák  csá- 
szárjának loyalitása  iránt,  mindazáltal  a  fegyverkezés  folyta- 
tását mulhatlanul  szükségesnek  tartják. 

Németországban  szintúgy  egyetértett  mindenki  abban, 
hogy  Napóleon  császár  forral  valamit,  de  ott  általános  volt  a 
hit,  hogy  annak  a  forralásnak  tárgya  nem  Anglia,  hanem  Né- 
metország. A  Rajna,  —  ugy  mondák  —  régi  vágytárgya  a 
francziának ;  e  vágy  kielégítésével  akarja  Napóleon  az  elége- 
detlenséget megkérlelni,  melylyel  a  franczia  nép  a  villafrancai 
»gyengeséget«  fogadta.  Bosszút  akar  állni  a  németeken  az 
ellenséges  indulatért,  melyet  a  lefolyt  háború  alatt  iránta  ta- 
núsítottak. Lekötelezte  maga  iránt  Ausztriát;  kíméletesen 
bánt  vele ,  miszerint  biztosítva  legyen ,   hogy  Ausztria  nem 


segitendi  Németországot,  ha  ezt  a  francziák  megtámadják.  Ez 
a  villafrancai  csinálmány  indoka,  magyarázata.  És  e  magyará- 
zat alapján  megindult  a  nemzetegységi  mozgalom  Németor- 
szágban, azon  nemzetegységi  mozgalom,  melyről  Napóleon  ne- 
kem azt  mondta  :  »^a  ne  me  va  pas«j  *)  s  bár  egy  helyütt  a  di- 
plomatiai  óvatosság,  más  helyütt  a  regionalis  érdek  nemcsak 
különböző,  hanem  ellentétes  terveket  is  hozott  szőnyegre : 
tagadhatlan,  hogy  a  mozgalom  éle  határozottan  Ausztriának 
a  német  szövetségből  kizárása  felé  irányult.  Az  a  Németor- 
szág, mely  pár  hónap  előtt  annyira  buzgott  Ausztria  mellett : 
a  villafrancai  béke  után  Ausztriát  franczia  zsoldba  szegődött 
árulónak  tekintette,  ki  eladta  Németországot,  hogy  magát 
megmentse. 

Minő  gyarlók  az  emberész  számításai !  Minő  erő  van  a 
történelmi  kérdések  logikájában !  Akármire  számított  Ausz- 
tria a  villafrancai  béke  aláírásánál,  arra  nem  számított,  hogy 
az  bevezető  czikket  képezend  a  prágai  békéhez,  mely  őt  Né- 
metországból kizárta.  —  Vájjon  ezzel  be  van-e  rekesztve  a 
német  egység  kérdésének  syllogismusa  ?  —  Aligha.  Már  ak- 
koron is  volt  párt  Németországban  {»72émet  pdrH-nak  hivták), 
mely  Ausztria  kizárása  mellé  azt  irta  programmjába,  hogy 
Ausztria  német  tartományainak  önmaguktól  bele  kell  esniök 
Németországba.  A  történelmi  logika  órájának  számlapján  a 
perezmutató  néha  éveken  át  lassan  mozog ,  azután  egyszerre 
nagyot  szökken ós  megkondul  az  óraharang. 

De  nemcsak  az  angolok  s  németek  bizalmatlankodtak  s 
fegyverkeztek,  —  még  az  orosz  is  gyanakodott. 

Minden  európai  hatalmak  közt  az  orosz  volt  az,  mely 
az  osztrák  elleni  háborút  kedvteléssel  fogadta.  Kereken  tud- 
tára adta  az  angol  tory  kormánynak,  hogy  teljességgel  nincs 
szándékában  megfogni  a  kezet,  mely  Ausztriára  halálos  csa- 
pást mér.  Kevéssel  a  háború  kitörése  előtt  tudtára  adta  a 
németeknek,  hogy  ha  feg3rverhez  nyúlnak  Ausztria  mellett, 
az  orosz  fegyverhez  fog  nyúlni  Francziaország  mellett  elle- 
nük (Gorcsakoff  jegyzéke,  márcz.  27.  1859.)  s  Nápoly  berlini 
követének  május  28-ikai  és  június  6-ikai  sürgönyei  arról  is 
tudomást  nyújtanak,  hogy  Oroszország  már  a  háború  alatt  a 


*)  Az  nem  járja  —  az  nincs  Ínyemre. 

porosznak  Ausztria  rovására  még  területi  szerzeményeket  is 
kilátásba  helyezett  *)  ha  Németországot  a  háborúba  való  avat- 
kozástól visszatartja.  Söt  az  is  positiv  tény,  miként  az  ellen 
sem  volt  az  orosznak  kifogása,  hogy  az  olasz  háború  a  Duná- 
hoz s  Tiszához  kiterjesztessék.  Elfogadta  Magyarország  füg- 
getlenitésének  eszméjét.  Óhajtotta  az  osztrák  ház  hatalmá- 
nak megtörését.  Számított  rá,  hogy  megtöretik. 

És  most  egyszerre  csak  azt  látta,  hogy  Napóleon  győ- 
zelme tetőpontján  megmenti  Ausztriát,  s  barátjává,  szövetsé- 
gesévé fogadja  az  ellenséget,  kit  megtörni  igyekezett. 

Nem  értették  e  változást  Szent-Pétervár  ott.  Nem  is 
érthették.  Megcsalatva  érezték  magukat  s  gyanakvó  bizalmat- 
lansággal lestek,  hogy  hová  vág  e  meglepő  átfordulás. 


Hyen  volt  a  fogadtatás,  melylyel  a  villafrancai  béke 
Európában  találkozott.  Az  orosz  gyanakodott,  az  angol  fegy- 
verkezett, a  német  sorakozott ;  gyanú  s  bizalmatlanság  min- 


*)  Emlitésre  méltó,  hogy  az  orosz  diplomatia  e  lépései  Bis- 
march  urnái,  ki  akkor  porosz  követ  volt  Szent-Pétervárott,  meleg 
támogatásra  találtak.  Sauli  szard  képviselő  1859.  június  1-én  kelt 
bizalmas  jegyzékében  azt  irta  Szent-Pétervárról  kormányának,  hogy 
»a  kisebb  német  államok  képviselői  dühösek  (sono  furiosi)  e  miatt 
Bismarck  ellen ;  vádolják,  hogy  inkább  franczia  és  olasz,  mint 
német. « 

Nyolcz  éve,  hogy  e  revelatiók  közkézen  forognak  Olaszor- 
szágban, s  én  nem  hallottam,  hogy  hitelességük  csak  egy  szóval  is 
kétségbe  vonatott  volna. 

Azóta  sok  változott.  Az  egykori  sz.-pétervári  porosz  követ  is 
sok  evolution  ment  azóta  keresztül.  Nagy  dolgokat  vitt  véghez  ; 
és  nagy  hibákat  is  követett  el.  Egyike  ezeknek  Elsas  és  Lotharin- 
gia  elvétele  a  francziáktól.  A  hatalmas  német  birodalmi  kanczellár 
ma  áradozik  a  barátságtól  Ausztria  iránt.  Hanem  végre  is  »on  re- 
vient toujours a ses  premiers  amours.«  Lesznek,  akik  megérik,  hogy 
Elsas  és  Lotharingia  az  osztrák  birodalom  német  tartományaiért 
fognak  kicseréltetni.  —  Kicserélés  alatt  természetesen  az  értendő, 
hogy  amazokat  visszakapják  a  francziák ;  emezeket  meg  elveszik 
a  németek.  —  A  történelemnek  megvan  a  maga  logikája. 


denhol,  melynek  tüzére  az  ingerültség  szenvedelmes  kitörései 
naponként  olajat  öntöttek.  Bizonytalannak,  tarthatatlannak 
Ítélte  a  helyzetet  az  egész  világ.  Gyűltek  a  vihar  jelei  min- 
den oldalról  a  politikai  láthatáron,  s  nekünk  magyar  emig- 
rácziónak,  lehetetlen  volt  e  helyzetből  ösztönt  nem  meríte- 
nünk, hogy  résen  legyünk,  kapcsot  keressünk  a  megoldatlan 
vagy  felmerülhető  kérdések  és  hazánk  ügye  között,  s  meg- 
tegyünk mindent,  a  mi  tőlünk  kitelhetik,  hogy  az  előfordul- 
ható alkalmat  nemzetünk  siker  kilátásával  felhasználhassa 
azon  aspirátiók  valósítására,  melyeket  a  világ  előtt  képviselni 
hazafiúi  kötelességünk  is  volt,  hivatásunknak  is  ösmerénk. 


n. 

Olaszország  a  villafrancai  béke  után. 

De  különösen  Olaszország  politikai  helyzete  s  a 
dicsőséges  magatartás,  melylyel  a  villafrancai  nyomás- 
sal szemben  állást  foglalt,  —  nyújtottak  nekünk  kilá- 
tást, hogy  a  lionszabaditás  váratlanul  megszakított  fo- 
nalát újra  felvehetendjük. 

„Povera  Itália!'''  —  » Szegény  Olaszország !«  kiál- 
tott fel  Victor  Emánuel  király,  midőn  a  villafrancai 
„megállj!'''  tudtára  adatott.  Es  valóban  szegény  volt 
volna,  ha  ő  önmagában  s  az  olasz  nemzet  rendithetlen 
határozottságában  kezességét  nem  birta  volna  annak, 
hogy  az  elűzött  nagy  és  kis  berezegek  nem  fognak 
visszatérni,  hogy  Velencze  nem  marad  Ausztria  birto- 
kában, s  a  feldarabolt  Olaszország  fejedelmeinek  az 
osztrák  körül  csoportosuló  confoederatioja  helyett  a  sza- 
bad és  független  Olaszország  nemzeti  egységének  dia- 
dalmas zászlaja  fog  a  Capitoliumról  lobogni. 

Az  olaszok  nem  ismerték  azt  a  tant,  mely  a  nem- 
zeti függetlenség  elalkuvását  »bölcseség«-nek  nevezi. 
Kimondhatlan    el    voltak   Napóleon    ellen   keseredve. 

KOSSUTH,    IRATAIM   II.  2 

Szószegést  vetettek  szemére,  megcsalattatás  felől  pa- 
naszkodtak. De  nem  érték  be  a  puszta  henye  sopánko- 
dással, lianem  állást  foglaltak  jogaik  terén  a  nemzeti 
önérzet  bátorságával ;  magukévá  tették  Farini  dicsősé- 
ges fellii vasát:  ,^ElÖre  Olaszország  csillagával \^'  s  da- 
czára a  züriclii  végleges  békeszerződésig  Lombardiában 
tanyázó  ötvenezer  főnyi  franczia  hadseregnek,  magukat 
Francziaország  hatalmas  urának  akaratával  nyilt  ellen- 
szegülésbe helyezték. 

Ez  ellenszegülés  szinteréül  a  közép-olaszországi 
tartományok  voltak  a  körülmények  által  kijelölve. 

A  villafrancai  béke  a  háborúnak  Velencze  felsza- 
baditása  végett  való  folytatását  Victor  Emmánuel  ki- 
rálynak lehetetlenné  tette,  de  Toscana,  Parma  s  a  Ko- 
magna  nem  voltak  az  osztrák  kezében,  mint  Velencze 
volt.  Parmáról  semmit  sem  határoztak  Villafrancában, 
—  a  többiekre  nézve  elhatározták,  hogy  az  elűzött  fe- 
jedelmek visszatérjenek  trónusaikra.  De  ez  még  csak 
Írva  volt.  Hát  ez  volt  az  ellenszegülés  tere.  Becsapni 
az  ajtót  előttük,  hogy  vissza  ne  térhessenek  —  :  ez 
volt  a  feladat. 

Es  e  feladat  dicsőségesen  megoldatott.  »Mi  nem 
irtuk  alá  a  villafrancai  békeelőzményt,  —  nekünk  az 
egy  darab  rongy  papir  és  semmi  több !  Előre  Olaszor- 
szág csillagával ! «  —  kiáltá  el  magát  Farini  Modená- 
ban. E  kiáltás  Közép-Olaszország  népeinek  sorakozási 
ielszaváválett,  smigavolt  háborús  hatalmak  Zürichben 
tanácskoztak,  hogy  a  villafrancai  békeelőzményt  szer- 
ződéses nemzetközi  jog  érvényére  emeljék,  azalatt 
Közép-Olaszország  népei  a  kiegyezett  császárok  akara- 
tának a  nép  akaratával  állották  útját;  szándokaik  elé 
bevégzett  tényeket  gördítettek,  melyeket  csak  fegyveres 
avatkozással  lehetett  volna  felforgatni. 

Victor  Emmánuel  király  kénytelen  volt  megadni 
magát  a  hatalmas  szövetségese  által  reá  kényszeritett 
helyzetnek;  hüvelyébe  csapta  kardját,  de  megüzente 
La  Marmora  tábornok  által  Napóleon  császárnak,  hogy 
ő  a  villafrancai  egyezményt  csak  e  záradékkal  irandja  alá: 
„amennyiben  engem  illet^'.  Ez  annyit  tett,  hogy  arra 
nézve,  a  mi  az  egyezményben  Toscanára,  Modenára  s  a 
pápai  tartományokra  vonatkozik,  —  semmi  kötelezettsé- 
getnem vállal.  Napóleon  azt  felelte  reá:  „dm  legyen  ttgy^'. 


A  háború  alatt  e  fejedelemségek  és  tartományok  kor- 
mányzatának élén  a  turini  kormány  által  kinevezett  királyi 
biztosok  állottak:  Parmában  Palieri,  Modenában  Farini, 
Toscanában  Boncomjpagni,  Eomagnában  Bologna  székhely- 
lyel  Massimo  d'Azeglio. 

A  villafrancai  béke  a  turini  kormányt  azon  kényszerű- 
ségbe helyezte,  hogy  e  biztosokat  visszahivja. 

Visszahivattak,  de  azon  meghagyással,  hogy  a  közügyek 
vezetését  a  legtekintélyesebb  polgárok  kezeibe  tegyék  le  s 
adják  tudtára  a  lakosságnak,  hogy  a  királyi  kormány  nem 
fogja  elmulasztani  Közép-Olaszország  népeinek  jogszerű  ki- 
vánatait  a  békealkudozásoknál  s  az  európai  hatalmak  előtt 
pártfogolni;  egyszersmind  bizalmasan  utasitásba  adatott  a 
visszahivott  királyi  biztosoknak,  hogy  a  lehetségig  felfegyve- 
rezve hagyják  el  tartományaikat.  Az  ottani  önkéntesek  közt 
szolgáló  piemonti  tisztek  pedig  biztosíttattak,  hogy  ottmara- 
dásuk  állásuknak  a  piemonti  hadseregben  s  ehhez  kötött  jo- 
gaiknak és  igényeiknek  nem  praejudicál. 

Ez  intézkedésekkel  kapcsolatban  július  27-én  utasítás 
küldetett  Parisba,  kijelenteni,  hogy  e  tartományok  népei  most 
már  minden  befolyás  alul  felmentve,  szabadon  fogják  akara- 
tukat kinyilatkoztathatni ;  a  turini  kormány  kötelességének 
tartja  számukra  a  nem-avatkozást  követelni,  s  reméli,  hogy 
Európa  tisztelni  fogja  határozataikat,  s  különösen  Franczia- 
ország  nem  fogja  megengedni,  hogy  idegen  erőszak  határoz- 
zon Olaszország  e  népeinek  jövendője  felett. 

2* 

A  dolgok  ez  állásában  az  olasz  egység  és  függetlenség 
előbbre  vitelének  színhelye  Turinból  Modenába,  Parmába, 
Toscanába  és  a  Romagnába  lett  áthelyezve. 

Farini-nak,  a  modenai  királyi  biztosnak  dicsőséges  ma- 
gaviseletét már  Irataim  I-ső  kötetében  megemlítettem.  A 
királyi  biztos  engedelmeskedett  a  visszabivó  rendeletnek,  de 
Farini,  a  polgár,  helyben  maradt,  s  a  néppel  honvéddé  lett. 
Ugyanazon  napon,  jul.  16-án,  melyen  Farini  a  polgár,  a  clas- 
sicus  idők  legmagasztosabb  mozzanataira  emlékeztető  polgár- 
erénynyel  felvette  a  honszabaditás  fonalát,  mely  Farini-nsik., 
a  hivatalnoknak  kezéből  kiüttetett,  —  Modena  városának  köz- 
ségtanácsa felhívta  a  város  lakosságát :  lépjen  ki  napfényre 
akaratával  s  nyilatkoztassa  ki  ünnepélyesen,  hogy  minden 
áldozatra  kész,  miszerint  egyesülését  a  szard  királysággal 
fentartsa.  Megtörtént.  Farini  dictatorrá  kiáltatott  ki,  s  mint 
ilyen,  kiadta  azt  a  dicsőséges  jelszót,  melyen  a  Villafrancában 
összekovácsolt  rabláncz  széttörött.  Farini  a  modenai  és  reggioi 
herczegségeket  alkotmányozó  gyűlésre  hivta  össze.  Ez  aug. 
20-án  a  modenai  herczeget  trónvesztettnek,  s  a  habsburg- 
lotharingiai  ház  minden  tagját  örökre  kizártnak  egyhangúlag 
kijelentette,  a  következő  napon  pedig,  Maramotti  képviselő 
indítványára,  szintúgy  egyhangúlag  »a  modenai  tartományo- 
kat II.  Victor  Emánuel  király  jogara  alatt  az  alkotmányos 
szard  királysággal  egyesülteknek*  határozta. 

Parma  és  Piacenza  felől  a  villafrancai  egyezmény  sem- 
mit sem  határozott,  de  WaUiosky  franczia  külügyér  kérlelhet- 
len  szigorral  követelte,  hogy  Palieri  királyi  biztos  vissza- 
hivassék  s  a  savoyai  ház  czimere  eltávolittassék.  Megtörtént. 
De  megtétettek  az  intézkedések,  hogy  a  lakosság  népgyűlésen 
szavazzon:  fenn  akarja-e  tartani  a  plebiscitumot,  mely  a 
Sardiniával  való  egyesülést  elhatározta  ?  —  63,167  igen  és  540 
nem  volt  az  eredmény.  Farini  itt  is  dictatorrá  választatott  oly 
megbízással,  hogy  e  határozatnak  érvényt  szerezzen.  0  itt  is 
alkotmányozó  gyűlést  hívott  össze,  s  az  sept.  10-én  a  Bour- 
bon-házat egyhangúlag  trónvesztettnek  mondta  ki  s  majd  az 
egyesülést  a  savoyai  ház  alkotmányos  királyságával  ünnepé- 
lyesen megerősítette. 

Midőn  az  1859-iki  háború  kiütött,  Toscana  volt  az  első, 
mely   az  olasz   szabadságharczhoz   csatlakozott.    A  toscanai 

hadsereg  hangosan  követelte  a  nagyherczegtöl,  hogy  vezesse 
csatába  az  osztrák  ellen.  A  nagyherczeg  azzal  felelt,  hogy 
családjával  együtt  megszökött  s  az  osztráknál  keresett  mene- 
déket. A  toscanaiak  ideiglenes  kormányt  állítottak  s  kívánták, 
hogy  Yictor  Emánuel  király  vállalja  el  a  dictaturát  a  há- 
ború idejére.  A  király  kérdést  tétetett  a  dolog  iránt  Napóleon 
császárnál,  ki  azt  tanácsolta,  hogy  a  király  dictaturát  nem, 
hanem  védnökséget  vállaljon  el.  Ugy  történt.  Boncompagni 
lett  Toscanába  királyi  biztosul  kinevezve.  Midőn  a  villafran- 
cai béke  folytán  a  királyi  biztosok  visszahivattak,  Boncom- 
pagni  kijelentette,  hogy  ö  helyét  mindaddig  nem  gondolja  el- 
hagyhatni, mig  az  összehívandó  nemzetgyűlés  egybe  nem  jön, 
melynek  feladata  leend  Toscana  sorsa  felett  határozni. 

Toscanát,  a  Yictor  Emánuel  királyt  mint  protectort 
képviselő  királyi  biztos  alatt  s  egy  államtanács  (consulta  di 
Stato)  ellenőrsége  mellett  minisztérium  kormányozta,  mely- 
nek elnöke  az  olasz  szabadságharcz  egyik  kimagasló  alakja : 
Ricasoli  báró  volt.  Az  államtanács  nyomban  a  béke  hirére  el- 
határozta :  1.  hogy  ennek  daczára  Victor  Emánuel  király  a 
védnökség  folytatására  fölkéressék ;  2.  hogy  a  népnek  levén 
joga  a  kormányzat  felett  rendelkezni,  a  minisztérium  e  jog 
megóvására  nyilatkozatot  intézzen  a  nagyhatalmakhoz ;  3. 
hogy  az  alkotmányozó  nemzetgyűlés  hivassék  egybe  az 
1848-iki  választási  törvény  alapján. 

E  határozatok  végrehajtattak.  A  nemzetgyűlés  össze- 
hivatván, Boncompagni  lemondott  királyi  biztosi  hatalmáról 
s  letéve  a  kormányzatot  a  minisztérium  kezeibe,  Toscanából 
eltávozott,  miszerint  a  nemzetgyűlés  Toscana  sorsa  felett 
minden  kűlbefolyásnak  még  csak  látszatától  is  menten  ha- 
tározhasson. Határozott  is  ugy,  amint  a  nemzeti  függetlenség 
valósításának  szent  kötelessége  sugallta.  Augustus  16-án  a 
habsburg-lotharingiai  dynastiát  trónvesztettnek  mondotta  ki, 
20-án  pedig  határozatilag  kijelentette,  hogy  Toscana  része 
akar  lenni  egy  erős  alkotmányos  királyságnak  Yictor  Emá- 
nuel uralkodása  alatt.  Mindkét  határozat  titkos  szavazattal  s 
mégis  egyhangúlag  hozatott.  Az  elsőt  Ginori  Lisci  őrgróf  indít- 
ványozta, a  másodikat  Strozzi  herczeg,  Ugolino  Della  Gherar- 
desca  és  Piccolomini  grófok,  s  Mansi  Borghesi,  FrancescM^ 
Adami,  De  Rossi  és  Guillichini  képviselők. 

Ilyen  volt  a  felelet,  melyet  az  olasz  fejedelemségek  né- 
pei a  villafrancai  békére  adtak. 

Ha  lehet,  még  dicsőségesebb  volt  a  magatartás,  melyet 
a  Romagna  lakossága  tanúsított ;  dicsőségesebb  azért,  mert 
ezek  helyzete  sokkal  nehezebb  volt,  mint  amazoké.  A  fran- 
cziák  császárja  felvette  ugyan  a  béke  feltételei  közé  a  tosca- 
nai és  modenai  fejedelmeknek  trónusaikra  való  visszatérését, 
de  csak  oly  értelemben  vette  fel,  hogy  Francziaország  és 
Sardinia  nem  fogják  e  visszatérést  tettlegesen  ellenezni. 
Azon  eszmének,  hogy  fegyveres  avatkozással  helyeztessenek 
vissza,  határozottan  ellene  nyilatkozott  s  bár  a  fegyveres  in- 
terventió  kizárása  az  osztrák  császár  ellenkezése  miatt,  nem 
lett  is  a  békepontokba  iktatva,  —  annyit  jóformán  bizonyos- 
nak lehetett  tekinteni,  hogy  Franciaország  nem  fogja  a  trón- 
vesztett fejedelmeket  az  olaszokra  fegyverrel  feleröszakolni, 
s  még  az  sem  volt  valószínűtlen,  hogy  Ausztriát  sem  enge- 
dendi  beavatkozni.  De  a  romagnaiak  nem  voltak  ily  kedvező 
helyzetben.  Náluk  a  pápa  világi  hatalmának  kérdése  forgott 
fenn  s  ez  annyira  kényes  kérdés  a  franczia  katholikusok 
előtt,  hogy  Napóleon  császár  szükségesnek  látá  a  háború 
kezdetén  kibocsátott  kiáltványában  határozottan  kijelen- 
teni, miként  ö  »nem  a  végett  megyén  Olaszországba,  hogy 
a  pápa  hatalmát  megingassa,  kit  ö  helyezett  vissza  a  trón- 
jába; hanem  megyén  a  végett,  hogy  őt  azon  idegen 
(osztrák)  nyomás  alul  felmentse,  mely  az  olasz  félszigetre  reá 
nehezedik*.  És  Napóleon  a  háború  folyama  alatt  is  mindig 
kitüntette,  hogy  a  pápa  uralkodását  más  szempontból  tekinti, 
mint  a  toscanai  s  modenai  fejedelmekét.  Abba  beleegyezett, 
hogy  Victor  Emánuel  király  Toscana  protectoratusát  a  há- 
ború idejére  elvállalja,  de  midőn  Napóleon  herczeg  hadtesté- 
nek előnyomulása  folytán  az  osztrákok  a  pápai  legatiókból 
kivonulván,  a  pápa  legátusa  által  is  elhagyott  Bologna  forra- 
dalmat csinált,  s  magát  a  szard  király  pártfogása  alá  helyezte, 
—  Napóleon  császár  határozottan  ellenezte,  hogy  a  király  a 
Romagnában  a  protectori  állást  elfogadja  s  csak  abba  egyezett 
bele,  hogy  a  bolognaiak  hozzájárulása  a  háborúhoz  az  osztrák 
ellen  elfogadtassék  s  e  hozzájárulás  szervezése  végett,  de  ki- 
rekesztőleg  csakis  e  végett,  oda  katonai  biztos  küldessék. 
(Massimo  d'Azeglio  lett  küldve.) 

A  romagnai  nép  tehát  azon  helyzetben  volt,  hogy  ha  a 
pápa  uralkodásának  ellenszegül,  nemcsak  más  katholikus  ha- 
talmak, de  még  a  közelükben  (Lombardiában)  tanyázó  fran- 
czia  hadsereg  részéről  is  fegyveres  avatkozásnak  lehet  kitéve. 

De  ök  hazafiak  voltak,  ök  Olaszországot  egynek,  függet- 
lennek akarták,  s  a  nemzeti  lét  szent  aspiratioja  által  lelke- 
sitve,  érezték,  hogy  nemzet  csak  ugy  Ígérhet  magának  jö- 
vendőt, ha  határozottságával  a  helyzet  magaslatára  emelkedve, 
nem  a  nehézségeket  latolgató  meghunyászkodás  gyáva  »böl- 
csesség«-étöl,  hanem  a  semmi  áldozattól  vissza  nem  riadó  kö- 
telesség-érzettől kér  tanácsot. 

Szédül  ősz  fejem  belé,  amint  ez  eszmelánczolat  gondola- 
timat azon  térre  viszi,  hol  az  erkölcsi  világ  ez  örök  törvénye 
oly  végzelmesen  megszegetett ! 

Massimo  d'Azeglio  is  megkapta  a  visszahivó  rendeletet, 
mint  a  többi  királyi  biztosok.  De  nem  engedelmeskedett.  A 
négyezer  főnyi  piemonti  sereget  nem  Turin  felé  vissza,  hanem 
előre  küldötte  oda,  ahol  a  pápa  svajczi  zsoldosai  a  legatiokat 
invasioval  fenyegethetek,  s  csak  miután  a  védelmet  elrendezte 
s  a  romagnai  népet  oly  karba  tette,  hogy  sorsa  felett  szabadon 
határozhasson,  hagyta  el  Bolognát ;  de  akkor  sem  a  nélkül, 
hogy  addig,  mig  a  nemzetgyűlés  rendelkeznék,  a  hatalmat 
táborvezérkara  főnökére :  Falicone  ezredesre  ruházza.  Turinba 
visszatérve,  e  szavakkal  mutatta  be  magát  a  királynak:  „Sire, 
megtagadtam  az  engedelmességet;  állittasson  haditörvény- 
szék elé!"  —  „Helyesen  cselekedett  ön.  Köszönöm"  —  volt 
a  király  válasza. 

Sept.  1-én  gyűlt  össze  a  nemzetgyűlés  Bolognában,  s 
Varano  őrgróf,  Beniivoglio  és  Rasponi  grófok,  Alessandvini  s 
RizzoU  tanárok  s  több  mások  inditványára  egyhangúlag  el- 
határoztatott, hogy  a  EíOmagna  semmi  áron,  semmi  feltétel 
alatt  nem  tér  vissza  a  pápa  uralkodása  alá,  hanem  Victor 
Emánuelt  ismeri  királyának. 

E  szerint  Rómát  s  a  még  a  pápa  birtokában  levő  tarto- 
mányokat (Umbriát  és  a  Márkákat)  kivéve,  egész  Közép-Olasz- 
ország nyilt  ellenszegülésbe  helyezte  Inagát  a  villafrancai  béke 
állapodásaival.  Napóleon  császár  a  fegyveres  erőszakot  kivéve, 
minden  lehetőt  elkövetett,  hogy  az  olaszokat  határozatuktól 
eltéritse,  Victor  Emánuelt  a  felajánlt  annexiók  elfogadásáról 

lebeszélje ;  külügyminisztere,  Walewski  még  messzebb  ment, 
ö  még  fegyveres  erőszakkal  is  fenyegetőzött :  de  az  olaszok 
hajthatatlanok  maradtak ;  vezéreik  nem  engedték  magukat 
sem  a  diplomatiai  nyomások  által  megingattatni,  sem  a  fenye- 
getések által  megfélemlittetni,  s  a  nép  hiven  helyt  állott  hü 
vezérei  mellett,  harczra  határozottan,  ha  harczolni,  szenvedni 
készen,  ha  szenvedni  kell.  —  Kölcsönös  védelmi  szövetségbe 
léptek  mindannyian ;  hadseregeket  alkottak ;  a  flórenczi  kor- 
mány Garibaldit  állította  a  toscanai  hadsereg  élére ;  Fantl 
piemonti  tábornok  lett  a  szövetséges  hadsereg  fővezérévé  ki- 
nevezve, az  európai  diplomatia  azon  helyzetbe  tétetett,  mi- 
szerint fegyveres  erőszak  alkalmazása  nélkül  nem  volt  képes 
megakadályozni,  hogy  Farini,  Parma  s  Modena  magasztos 
jellemű  dictátora,  Romagna  dictátorává  is  megválasztatván,  e 
tartományokat  s  a  jRicasoíi-miniszterium  Toscanát  Victor 
Emánuel  király  nevében  kormányozzák,  és  az  egységesítés 
nagy  munkáját  törhetlen  következetességgel  lépésről-lépésre 
előre  vigyék.  Farini  dictátor  az  egész  nép  elhatározásának 
adott  kifejezést,  midőn  Michelangelo  Castelli-naik  ezeket  irta : 
„Megerősítem  Bolognát,  gondoskodom  jó  ágyukról,  jó  kato- 
nákról, mindenki  ellen,  akárki  legyen,  aki  az  annexiót  akadá- 
lyozni akarná :  —  ez  az  én  politikám.  S  az  örök  istenre  mon- 
dom :  ha  csak  engem  fel  nem  akasztanak,  s  Pármát,  Modenát, 
Bolognát  porrá  nem  égetik,  —  ide  ugyan  sem  berezegek,  sem 
papok  vissza  nem  térnek. 


És  nem  tértek  vissza !  Daczára  minden  nyomásnak, 
mely  visszatérésük  érdekében  gyakoroltatott,  nem  tértek 
vissza,  —  mert  az  olaszok  hittek  önmagukban,  biztak 
önmagukban,  s  egyetértve  szándokban,  egyesülve  hatá- 
rozottságban, nem  alkudták  el  jövendőjüket, és  a 

kitartás  sikert  hozott.  Tanulságteljes  emlékezet!  De 
nekem  fájdalmat  okoz;  a  magyar  olvasó  érti,  hogy 
miért  ? 

Az  időszak,  melylyel  foglalkozom,  balkimenetelü, 
(le  ép  azért  igen  nagy  változások  kezdetével  esik  össze 

Magyarország  történelmében;  igazolásuk  örökre  lehe- 
tetlen, de  keletkezésük  megértéséhez  az  európai  viszo- 
nyok helyes  megitélése  szükséges.  E  szempontból  tár- 
gyamhoz tartozik  egy  nevezetes  mozzanatra  azon  nyo- 
mások közül  kiterjeszkedni,  melyekkel  a  francziák 
császárja  megkisérlette  reá  birni  az  olaszokat,  hogy 
hagyjanak  fel  egységre  törekvésükkel,  vessék  magukat 
alá  Ausztria  akaratának,  s  fogadják  vissza  az  osztrák 
császári  sas  szárnyai  alá  menekült  főherczegeket. 

Napóleon  császár  a  »Moniteur«  1859.  sept.  9-ikei 
számában  a  következő,  nagy  feltűnést  okozott  nyilat- 
kozattal lepte  meg  az  olaszokat,  s  örvendeztette  meg  a 
bécsi  udvart. 

»Párís,  sept.  8.  1859. 

Midőn  a  tények  magukban  is  világosan  szólanak,  —  első 
tekintetre  haszontalannak  látszhatik  magyarázatuk,  de  midőn  a 
szenvedély  vagy  cselszövény  a  legegyszerűbb  dolgokat  elferditi : 
elkerülhetlenné  válik  valódi  jellemüket  belyreállitani,  miszerint  az 
események  menete  teljes  ügyismerettel  biráltatbassék. 

Midőn  múlt  júliusban  a  franczia,  szard  és  osztrák  hadseregek 
az  Adige  és  Mincio  közt  szemben  állottak,  a  kilátások  a  két  oldalon 
körülbelül  egyenlők  voltak ;  mert  ha  a  franczia-szárd  hadseregnek 
megvolt  is  a  kivivott  sikerek  erkölcsi  befolyásának  előnye :  az  osz- 
trák hadsereg  számban  erőselb  volt,  s  nemcsak  félemitő  (redoutables) 
erődökre,  hanem  még  egész  Németországra  is  támaszkodhatott,  mely  készen 
állott,  Ausztria  ügyét  az  első  jeladásra  magáévá  tenni,  s  ha  ezen  eset 
valósul,  Napóleon  császár  kényszerülve  volt  volna,  seregeit  az  Ad- 
dige  mellől  visszavonni  s  a  Rajnához  átvinni,  mi  által  az  olasz  ügy, 
mely  végett  háború  viseltetett,  ha  nem  is  elveszve,  de  legalább 
erősen  compromittálva  volt  volna. 

E  komoly  körülmények  közt  a  császár  ugy  vélte,  hogy  első 
rendben  Trancziaországra,  aztán  Olaszországra  is  előnyös  lesz,  ha 
béke  köttetik,  feltéve,  hogy  a  feltételek  megfelelnek  a  programm- 
nak,  melyet  magának  kitűzött ,  s  használnak  az  ügynek,  melyet 
szolgálni  akart. 

KOSSUTH,   IRATAIM.    II.  3 

Az  első  kérdés  az  volt:  vájjon  Ausztria  átengedi-e  szerző- 
désileg a  meghóditott  területet  ?  —  a  második :  vájjon  őszintén 
feladja-e  a  felsőbbséget,  melyet  az  egész  félszigeten  magának  meg- 
szerzett ;  vájjon  elismeri-e  az  olasz  nemzetiség  elvét  az  által,  hogy 
a  szövetséges  rendszert  elfogadja ;  végül :  vájjon  ad-e  Velencze'nek 
oly  intézvényeket,  melyek  azt  valóságos  olasz  tartománynyá  teszik  ? 

Az  első  pontra  nézve  az  osztrák  császár  ellenvetés  nélkül 
(sans  contestations)  átengedte  a  meghóditott  területet ;  a  másodikra 
nézve  a  legszélesebb  mérvű  engedményekre  tett  ígéretet,  Velencze 
számára  elfogadván  jövendő  szervezeti  alapul  azt  az  állást,  melylyel 
Luxemburg  bir  a  német  szövetség  irányában,  de  ez  engedményehhez 
elengedhetlen  feltételül  (conditio  sine  qua  non)  szabta  a  föherczegek  vissza- 
térését államaikba. 

E  kérdés  tehát  tisztán  fel  volt  állitva  Villafrancában :  a  csá- 
szárnak vagy  semmit  sem  kellett  kikötnie  Velenczét  illetőleg  s  a 
fegyverei  által  szerzett  előnyökre  kellett  szorítkoznia,  —  vagy 
pedig  megegyezését  kellett  adnia  a  föherczegek  visszatéréséhez, 
miszerint  a  fontos  engedményeket  s  a  nemzetiségi  elv  elismerését 
megszerezhesse. 

A  józan  ész  kijelölte  a  császár  magatartását,  mert  teljességgel 
nem  arról  volt  szó,  hogy  a  föherczegek  idegen  seregek  segítségével 
vitessenek  vissza,  hanem  arról,  hogy  komoly  biztosítékok  mellett 
a  népek  szabad  akaratából  térjenek  vhsza,  —  mely  népekkel  meg  fogna 
értetni:  mennyire  érdekében  fekszik  a  nagy  olasz  hazának  e 
visszatérés. 

Ez  rövid  szavakban  a  villafrancai  alkudozások  valódi  törté- 
nete, s  ebből  minden  részrehaj latlan  elmére  nézve  világos,  hogy 
Napóleon  császár  e  békével  annyit  s  tán  többet  nyert,  mint  a  mennyit 
fegyverrel  meghóditott. 

Sőt  el  kell  ismerni,  hogy  Napóleon  császárnak  nem  lehetett 
mély  rokonszenv  érzete  nélkül  látni :  mennyi  őszinteséggel,  hatá- 
rozottsággal mondott  le  Ferencz  József  császár  az  európai  béke 
érdekében  és  azon  óhajból,  hogy  Erancziaországgal  a  jó  viszonyt 
helyreállítsa,  nemcsak  egyik  legszebb  tartományáról,  hanem  azon 
talán  veszélyes,  de  nem  dicsőségtelen  politikáról  is,  mely  Ausztria 
számára  uralkodást  (domination)  biztosított  Olaszországon. 

Valóban,  ha  a  szerződés  őszintén  végrehajtatik,  Ausztria  nem 
leendne  többé  az  olasz  félszigetre  nézve  azon  ellenséges  és  félemitő 
hatalom,  mely  Parmától  Rómáig,  s  Florencztől   Nápolyig  minden 

nemzeti  aspiratiónak  ellenszegül,  hanem  ép  ellenkezőleg:  baráti 
hatalommá  válnék,  minthogy  jószántából  ráállott,  hogy  az  Alpesek 
azon  oldalán  többé  nem  lesz  német  hatalom  s  hogy  az  olasz  nem- 
zetiséget az  adriai  partokig  ö  maga  fogja  fejleszteni. 

Az  elörebocsátottakból  könnyű  megérteni,  hogy  ha  a  béke 
után  Olaszország  sorsa  oly  férfiakra  bizatik,  kik  inkább  törődnek  a 
közös  haza  jövőjével,  mint  apró  részleges  vívmányokkal :  törekvé- 
seik czélja  a  villafrancai  béke  következményeinek  nemlenyügözése, 
hanem  kifejtése  volt  volna.  Ugyanis  mi  lehetne  egyszerűbb  is,  haza- 
fiasabb is,  mint  azt  mondani  Ausztriának :  „A  föherczegek  vissza- 
térését kívánjátok?  —  Jó.  Legyen.  Ámde  akkor  ti  is  teljesítsétek 
becsületesen  (loyalement)  Ígéreteiteket  Velencze  iránt ;  hadd  nyerjen 
saját  életet,  hadd  legyen  olasz  közigazgatása,  olasz  hadserege,  szóval : 
az  osztrák  császár  az  Alpesek  ezen  oldalán  ne  legyen  többé  más, 
mint  velenczei  nagyherczeg,  ép  ugy,  miként  Hollandia  királya 
Németországra  nézve  nem  egyéb,  mint  luxemburgi  nagyherczeg." 

Sőt  az  is  lehetséges,  hogy  őszinte  és  barátságos  alkudozások 
folytán  az  osztrák  császárt  oly  combinátiók  elfogadására  lehetett 
volna  rábirni,  melyek  a  modenai  és  parmai  herczegségek  által  nyil- 
vánított óhajtásokkal  inkább  összhangzanának. 

Napóleon  császárnak  azok  után,  a  mik  történtek,  számítania 
kellett  Olaszország  józan  esze're  s  hazafiságára  s  hinnie  kellett, 
hogy  megérti  politikájának  indokát,  mely  e  szavakba  foglalható : 

„A  helyett,  hogy  egy  európai  háborút  s  annak  következtében 
országa  függetlenségét  koczkára  tenné  ;  a  helyett,  hogy  elköltene  még 
vagy  háromszáz  milliót  s  ötvenezer  katonájának  vérét  ontaná :  Napó- 
leon császár  oly  békét  fogadott  el,  mely  századok  óta  először  szentesíti 
az  olasz  félsziget  nemzetiségét.  Piemont,  mely  az  olasz  ügyet  külö- 
nösebben képviseli,  hatalmát  tetemesen  megnövekedve  találja  és 
ha  a  confoederatió  felállíttatik,  abban  az  első  szerepet  fogja  játszani, — 
de  mindezen  előnyökhöz  egyetlen  feltétel  van  kötve,  az,  hogy  az 
eddigi  uralkodó-házak  államaikba  visszatérjenek." 

E  beszéd,  hisszük,  még  most  is  meg  fog  értetni  a  nemzet  ép 
része  által ;  mert  különben  mi  fog  történni  ?  —  A  franczia  kormány 
már  kijelentette,  hogy  &,  főherczegeh  nem  fognalc  államaikba  idegen  erűvel 
visszavitetni,  ámde  miután  a  villafrancai  béke  egy  része  nem  hajtatik  végre, 
az  osztrák  császár  fel  lesz  oldva  Velencze  javára  tett  minden  Ígérete  alól.  A 
Po  jobb  partjáról  ellenséges  tüntetések  által  nyugtalanítva,  a  bal 
parton  magát  hadilábon  fogja  tartani  s  a  béke  és  kiengesztelődés 

politikája  helyett  megújulva  fogjuk  látni  a  bizalmatlanság  és  gyű- 
lölet politikáját,  mely  uj  zavarokat,  uj  szerencsétlenségeket  vonand 
maga  után. 

Ugy  látszik,  vannak,  kik  sokat  remélnek  az  európai  congres- 
sustól.  Mi  is  óhajtjuk  teljes  szivböl  a  congressust,  de  erősen  kétel- 
kedünk, hogy  az  Olaszországra  jobb  feltételeket  eszközlend.  A  con- 
gressus  nem  kivánand  mást,  mint  a  mi  igazságos,  s  ugyan  igazságos 
volna-e,  egy  nagyhatalomtól  fontos  engedményeket  kivánni  a  nélkül, 
hogy  viszonzásul  neki  méltányos  compensatiók  ajánltatnának  ?  Az 
egyediili  eszköz  a  háború  lenne,  ámde  vigyázzon  Olaszország,  Jwgy  ne  csalat- 
kozzék (que  Vltalie  ne  s'y  trompe  pas).  Európában  csak  egy  hatalom  van, 
mely  eszméé-t  háborút  visel.   Ez  Francziaország,   és  Francziaország  levégezte 

feladatát  (a  accompli  sa  táche).^ 

* 

E  nyilatkozattal  Napóleon  császár  egy  oly  ujabb  enged- 
ménynyel  ajándékozta  meg  az  osztrákot,  mely  a  villafrancai 
egyezményen  messze  túlhajtott. 

Ez  engedmény  azon  kijelentésben  foglaltatik,  hogy  ha 
a  toscanai  és  modenai  fejedelmek  államaikba  vissza  nem  he- 
lyeztetnek, akkor  az  osztrák  császár  fel  lesz  oldva  minden 
Ígérete  alól,  melyet  Velencze  javára  tett,  mert  am^z  ennek 
sine  qua  ?ío?i-feltételeül  volt  kikötve. 

Tartozom  a  történelmi  hűségnek  megjegyezni,  hogy  e 
sine  qua  wo?2-feltétel  nem  igazolható  állitás.  —  A  toscanai  és 
modenai  föherczegek  restauratióját  nem  Ausztria,  hanem 
Napóleon  tette  javaslatba.  Tudta,  hogy  kedves  dolgot  teszen 
vele  az  osztráknak ;  de  nem  az  osztrák,  hanem  ö  tette.  Benne 
volt  ez  azon  békeelözményekben,  melyeket  Napóleon  császár 
saját  kezével  fogalmazott  Yalleggioban  ugyanazon  asztalnál, 
melynél  pár  nappal  előbb  a  magyar  katonasághoz  intézendő 
kiáltványomat  helybenhagyta.  E  fogalmazásban  az  mondatott, 
hogy  a  két  császár  mindent  el  fog  követni,  kivéve  a  fegyverhez- 
folyamodást, miszerint  Toscana  és  Modena  fejedelmei  álla- 
maikba visszahelyeztessenek  (soient  réintegrés).  Eerencz 
József  császár  az  egész  alkudozás  alatt  Napóleon  herczeggel 
(ki  a  békefeltételeket  nekiVeronába  megvitte,)  soha  egyetlen- 
egy szóval  sem  emiitette,  hogy  ezt  a  restaurátiót  a  Velenczé- 
nek  adandó  engedményekhez  mint  sine  qua  «on-feltótelt  köti, 
csupán  a  fegyveres  erő  kizárása  ellen  tett  kifogást  s  tett  azon 

alapon,  hogy  ez  felhívás  volna  a  nép  fegyveres  ellentállására. 
Napóleon  herczeg  erre  ekként  felelt :  »Azt  csak  nem  akarja 
felséged  feltonni,  hogy  franczia  katonák  vigyék  a  föhercze- 
geket  vissza  trónusaikra,  vagy  megengedjék,  hogy  azt  osztrák 
katonák  tegyék  ?«  —  »Ezt  nem  állitom«  —  válaszolá  az  osztrák 
császár  —  »de  a  modenai  herczegnek  van  néhány  hü  zászló- 
alja, melyekkel  reméli  magát  visszahelyezhetni;  a  toscanai 
nagyherczeg  pedig,  azt  hiszem,  egyetértésre  jut  a  tosca- 
naiakkal.  Tehát  hagyjuk  az  olasz  államok  diétájára  e  komoly 
kérdés  megoldását.  A  békeelözményeknél  pedig  maradjunk 
annyiban,  hogy  a  francziák  császárja  nem  ellenzi  visszatéré- 
süket.«  —  No  már  ha  conditio  sine  qua  wow-nak  tekintette 
volna  a  visszahelyezést,  —  nem  mondta  volna,  hogy  a  kérdés 
megoldása  a  diétára  bizandó. 

Magában  a  zürichi  végleges  békeszerződésben  sincs 
egyetlenegy  szó  sem,  melyből  azt  lehetne  következtetni,  hogy 
a  trónvesztett  olasz  fejedelmek  visszahelyezése  a  békekötés 
akármely  más  pontjának  feltételét  képezné. 

Ott  a  XVni-ik  czikk  szól  az  olasz  államok  confoedera- 
tiójáról,  melynek  czélja  a  confoederált  államok  függetlenségét 
és  sérthetlenségét  egy  szövetséges  hadsereg  felállítása  által 
biztosítani,  s  megmondja,  hogy  Yelencze  a  császár  és  apostoli 
király  koronája  alatt  maradva,  e  confoederatió  egyik  államát 
képezendi,  de  a  következő  XIX.  czikk  a  herczegségekröl  szóról- 
szóra csak  ennyit  mond:  » Olaszország  független  s  a  háború- 
ban részt  nem  vett  államainak  területi  körülhatározása  csak 
azon  hatalmak  hozzájárulásával  levén  megváltoztatható,  me- 
lyek alakulásukat  rendezték  s  lételüket  elismerték :  a  toscanai 
nagyherczeg  s  a  modenai  és  parmai  berezegek  jogai  a  magas 
szerződő  felek  közt  világosan  fentartatnak.« 

E  szerint  a  kérdés  végeldöntése  világosan  az  európai 
hatalmak  határozatára  lett  utasítva,  a  mi  a  conditio  sine  qua 
non-esziD-ét  egyenesen  kizárja. 

Azt,  hogy  a  Yelenczének  igért  engedmények  nem  absolut 
kötelézettségüek,  hanem  feltételesek  s  a  főherczegek  vissza- 
helyezésétől függnek,  —  a  bécsi  kabinet  csakis  a  »Moniteur« 
fentebbi  czikkéből  tanulta  meg,  azelőtt  ily  értelemben  sohasem 
nyilatkozott.  Meg  is  örült  Napóleon  császár  e  váratlan  ado- 
mányának mondhatlanul.   Rechberg  gróf  tartózkodás   nélkül 

kifejezte  az  angol  követ  előtt  afeletti  örömét,  kogy  a  franczia 
kormány  elismerte,  miként  Ausztria  fel  lesz  oldva  elvállalt 
kötelezettségei  alul,  ha  a  föherczegek  államaikba  vissza  nem 
helyeztetnek ;  s  midőn  a  követ  kérdést  tett  e  nyilatkozat  hord- 
ereje felől  Lombardiát  illetőleg,  —  Eechberg  gróf  azt  felelte, 
hogy  Sardinia  birtokolni  fogja  tényleg,  de  nem  jogilag,  »de 
facto«  s  nem  »de  jure«,  az  ily  birtok  pedig  sem  nem  biztos, 
sem  meg  nem  nyugtató.  (Mr.  Fané  —  lord  John  E-usselnek 
sept.  10-én ;  lord  Loftus  Ágost  —  ugyanannak  sept.  15-én  1859.) 
De  akár  volt  előzetes  alapja  a  franczia  kormány  váratlan 
nyilatkozatának,  akár  nem :  a  szó  ki  volt  mondva,  hogy  Ve- 
lencze  csak  ugy  számithat  nemzeti  intézvényekre,  ha  Toscana 
s  Modena  visszafogadják  a  herczegeket. 

E  kijelentés  a  legnagyobb  nyomás  volt,  melyet  a  fran- 
czia kormány  az  olaszok  ellenszegülésének  megtörésére  ki- 
gondolhatott. Szeme  előtt  lebegett  a  lombardok  magasztosán 
„olasz"  (nem  lombard,  hanem  olasz)  hazafisága  1848-ban,  kik 
inkább  visszautasították  a  Lombardia  számára  felajánlott  tel- 
jes függetlenséget,  mintsemhogy  Velenczét  cserben  hagyják. 
A  franczia  kormány  e  kijelentésével  a  testvériesség  e  ma- 
gasztos indulatára  spekulált. 

Franczia  kormányt  mondok,  mert  ha  olyasmi  fordult  elö 
Parisban,  a  mi  Olaszországra  lehangolólag  hathatott,  az  olasz 
diplomaták,  teljes  lelkűkből  osztozván  nemzetük  függetlenségi 
vágyaiban,  nagy  gonddal  megragadtak  minden  szót  a  császár 
bizalmas  környezetében,  mely  alkalmat  adott  azt  Írhatni  haza, 
hogy  ami  rossz  történik  Parisban,  az  a  Waletoski  által  vezetett 
„hivatalos  politika"  müve,  nem  kell  tőle  félni  vagy  megijedni, 
a  császár  másképen  gondolkozik.  Érdekes  nyomaival  találko- 
zunk ennek  az  akkori  diplomatiai  levelezésekben.  Elég  lesz 
példakép  felhoznom,  hogy  Peruzzi  ur  Parisból  (sept.  11-én), 
Neri  Corsini  herczeg  pedig  Londonból  (sept.  12-én)  megjelen- 
tették a  florenczi  kormánynak,  hogy  Napóleon  császár  leg- 
meghittebb embere :  Conneau  orvos  oda  nyilatkozott  előttük, 
miként  a  gyöngédség  nem  engedi,  hogy  a  császár  a  Villafrancá- 
han  adott  szótól  önként  elálljon,  hanem  óhajtja,  hogy  az  olaszok 
szilárdságot  tanúsítsanak,  miszerint  »keze  —  amint  mondani 
szokás  —  erőszakolva  legyen.'^  Ez  kétségtelenül  nagyon  fontos 

nyilatkozat  volt,  tekintve,  hogy  Conneau  urtól  eredt,  kire  a 
császár  a  legkényesebb  természetű  megbízásokat  szokta  bizni, 
s  ki  maga  kezére  politikát  sohasem  csinált.  Az  is  tagadhatlan, 
hogy  (miként  niár  az  I-sö  kötetben  is  megjegyeztem)  Napó- 
leon idejében  a  hivatalos  politikától  a  nem  hivatalos  igen 
gyakran  merőben  eltért  s  hogy  ez  utóbbira  nézve  (mely  végre 
is  a  mérvadó  volt)  a  „hátulsó  lépcsők"  táján  sokkal  biztosabb 
tájékozást  lehetett  szerezni,  mint  a  „fö-lépcsön",  melyen  a 
miniszterek  jártak. 

A  fenforgó  esetben  azonban  három  tény  határozottan 
arra  mutat,  hogy  a  sept.  9-ikei  nyilatkozat  által  egyenesen 
Napóleon  császár  maga  akart  az  olaszokra  nyomást  gyako- 
rolni. Az  egyik  tény  az,  hogy  Napóleon  barátja  volt  ugyan 
az  olasz  nemzetiség  eszméjének,  de  Olaszország  egységének 
nem.  Ennek  határozottan  ellene  volt  ép  ugy,  mint  I.  Napóleon. 
Kétségtelenné  teszi  ezt  az,  hogy  az  olasz  fejedelmi  confoedera- 
tio  eszméje  egyenesen  az  ö  agyában  termett.  Én  sokat  gon- 
dolkoztam a  villafrancai  „csapás"  indokai  felett,  s  minden 
körülményt  gondosan  számbavéve,  azon  meggyőződésre  ju- 
tottam, miként  annak  a  váratlan  békének  valódi  indokát  az 
olasz  nemzeti  mozgalom  határozott  »egjjséges«  irányában  kell 
keresni.  Ezért  monda  Napóleon  bizalmas  körben :  „békét 
akarok,  mert  a  forradalom  túlszárnyal"  (je  veux  la  paix,  par- 
ceque  la  révolution  me  déborde).  Azért  kötötte  meg  a  békét, 
hogy  Olaszország  egységének  útját  bevágja.  A  „Moniteur" 
nagy  feltűnést  okozott  czikke  tökéletesen  összevág  Napóleon 
ez  irányával.  Hogy  az  nagyon  tetszett  Walewski-nak,  ki  az 
osztrák-  barát  politikának  feje  volt  Parisban,  az  bizonyos,  — 
de  azt  Walewski  sem  nem  irta,  sem  nem  sugalta,  azt  a  császár 
mondta  La  Guéronniere  ügyes  tollába. 

Ez  az  egyik  tény.  A  másik  az,  hogy  már  egy  héttel  a 
„Moniteur"  czikke  előtt  (sept.  3-án)  Napóleon  császár  nem  is 
Parisból,  hanem  Saint-Sauveur-ből,  hol  miniszterei  nem  vol- 
tak jelen,  egészen  hasonló  értelemben,  nem  is  levelet  irt,  ha- 
nem távsürgönyt  küldött  Victor  Emánuel  királynak.  E  táv- 
sürgöny igy  szól : 

„Bécsből  jó  híreket  kapok,  de  a  Velencze  számára  megígért 
concessíók  mindig  azon  feltételtől  függnek,  hogy  a  toscanai  nagy- 
herczeg  restauráltassék.    Tehát  felségeden  áll  megítélni,  mit  szeret 

jobban :  vagy  Velencze  csaknem  független  s  í^erdinánd  föherczeg 
Flórenczben,  vagy  pedig  Toscana  föherczeg  nélkül,  de  Ausztria 
fegyverben  a  Ponál  egész  fogáig.  Feleljen." 

Ha  ez  nem  nyomás^  ugy  ón  nem  tudom,  mit  lehet  annak 
nevezni. 

A  király,  nagyon  ügyesen,  hasznára  fordította  Napóleon 
egy  igéretét.  Ennyit  felelt : 

„Felséged  tudja,  hogy  a  restaurátió  nem  tőlem  függ. 
Aztán  a  felfegyverzett  Ausztria  a  Ponál  semmit  sem  tehet, 
minthogy  felségednek  szándéka  semmi  avatkozást  meg  nem 
engedni". 

Ez  a  második,  s  gondolom :  döntő  sulyu  tény.  A  harma- 
dik az,  hogy  néhány  nappal  az  első  czikk  után  egy  második 
czikk  jelent  meg  a  „Moniteur"-ben,  ismét  La  Guéronniére  csá- 
szárilag  sugalmazott  tollából,  mely  czikk  támogatást  szorgal- 
mazott Angliától,  miszerint  összpontosított  diplomatiai  nyo- 
más által  Toscana  s  Emilia  népeinek  makacssága  legyőzessék, 
kik  a  villafrancai  egyezmény  végrehajtásának  átalkodottan 
ellenszegülnek. 

De  Anglia  kormánya  nemcsak  határozottan  visszautasí- 
totta minden  diplomatiai  nyomás  gondolatát,  hanem  lord  John 
Russell  sept.  17-én  lord  Cowley  angol  nagykövetet  még  egye- 
nesen utasította  is  tudtára  adni  Francziaországnak,  hogy  „ö 
brit  felsége  még  csak  képviselőt  sem  küldene  semmi  oly 
congressusra,  melyen  az  szándékoltatnék  javaslatba  tétetni, 
hogy  akár  Toscanára,  akár  Modenára,  vagy  Közép-Olaszor- 
szág akármely  más  részére  kormány  vagy  alkotmány  a  nép 
akarata  ellenére  erővel  tolassék  fel." 

Angliának  örök  dicsőségére  szolgál  az  a  szó  legneme- 
sebb értelmében  szabadelvű  magatartás,  melylyel  e  bonyodal- 
mak egész  lefolyása  alatt  a  népakarat  örök  szent  jogának 
serthetlenségét  annyi  erélylyel  támogatta  s  az  erőszakos  avat- 
kozást ellenezte. 

Boldog  olaszok !  —  Boldogtalan  Magyarország,  neked 
más  mértékkel  mért  a  hatahnas  Albion  •1849-ben ! 


Már  fentebb  emiitettem,    miként    az    olaszok  fejedelmi 
confoederatio  eszméjét  az  angol  kormány  azon  kétségbevon- 

hatlaii  igazság  alapján  itólte  el,  hogy  az  osztrák  császár, 
mint  velenczei  nagyherczeg  is  csak  osztrák  császár  lehet,  s 
korántsem  csak  Velenczónek,  hanem  összes  császári  hatalmá- 
nak egész  súlyával  nehezednék  belé  a  javaslatba  hozott 
olasz  confoederatioba,  —  és  minthogy  ennek  ellenében  Napó- 
leon császár  azzal  kecsegtette  az  olaszokat,  hogy  az  osztrák 
császár  csak  olyan  állással  fogna  Velencze  birtokánál  fogva 
az  olasz  confoederatioban  birni,  mint  a  minővel  a  hollandi  ki- 
rály bir  a  német  szövetségben  Luxemburg  birtokánál  fogva : 
ismét  az  angol  kormány  volt  az,  mely  kijelentette  a  franczia 
kormánynak,  hogy  ez  a  feltevés  a  komoly  bírálatot  nem  állja 
ki,  mert  a  hollandi  király  súlya  s  befolyása  a  német  szövet- 
ségnél határozottan  semmi  azon  súlyhoz  s  befolyáshoz  képest, 
melyet  Velencze  birtokának  czimén  egy  olaszországi  szövet- 
ségre az  osztrák  császár  gyakorolna. 

Angliának  e  határozott  magatartása  hatalmas  támasza 
volt  az  olaszoknak  azon  ellenszegülésben,  melyet  a  villafran- 
cai állapodások  ellen  kifejtettek.  Tökéletesen  értették,  hogy 
az,  a  mit  Napóleon  császár  Velencze  „quasi"  függetlenségé- 
nek nevez,  nem  egyéb,  mint  Velenczének  osztrák  szolgaság, 
Ausztriának  uralom  Olaszország  felett.  Nem  is  hagyták  ma- 
gukat sem  Napóleon  kecsegtetései  által  elcsábíttatni,  sem 
Walewski  fenyegetései  által  megfélemlittetni ;  hiában  mondta 
nekik,  hogy  egy  12 — 15  miliónyi  olasz  hatalomnak  Franczia- 
ország  szomszédságában  való  felállítását  a  franczia  kormány 
nem  tűrhetné ;  hiában  fenyegetett  fegyveres  avatkozással ; 
hiába  állíttatott  fel  az  a  kilátás,  hogy  az  olasz  ügyeket  vég- 
legesen európai  congressusnak  kell  rendeznie  s  ez  sohasem 
fogja  Közép-Olaszországnak  Piemottal  leendő  egyesitését 
megengedni :  az  olaszok  hajthatatlanok  maradtak.  Felséges 
látvány  volt  a  minden  párttekinteten  felül  emelkedett  egyet- 
értés, melylyel  az  olaszok  a  haza  felszabadításának  gondola- 
tában egyesültek. 

Még  Mazzini  is,  a  hajthatatlan  republikánus,  egy  gyö- 
nyörű nyilt  levelet  intézett  (sept.  20-án)  Victor  Emánuel 
királyhoz,  melyben  előre  bocsátva,  hogy  független,  szabad, 
egységes  Olaszország  minden  olasznak  fogadása,  —  felhívja  a 
királyt:  álljon  élére  határozottan  e  nagyszerű  vállalatnak;  ne 
gondoljon  az  akadályokkal,  melyek    elébe    gördittetnek ;    ne 

—    KOSSUTH,  IRATAIM.    II,  4 

tekintsen  sem  jobbra  se  balra,  legyen  nagy,  mint  a  munka, 
melyre  öt  isten  rendelte;  legyen  magasztos,  mint  a  kötelesség; 
legyen  vakmerő,  mint  a  bit.  ígéretet  tett  a  királynak,  hogy  ö 
s  elvtársai  mellette  lesznek ;  prófétai  iblettséggel  mondja  ki, 
hogy  amely  nap  kész  lesz  a  király  Piemont  koronáját  Olasz- 
ország egységeért  zálogba  adni,  —  az  nap  fogja  fejére  tenni 
Olaszország  koronáját.  Mazzini  e  szavakkal  végezte  levelét : 
„Én,  mint  republikánus,  kész  vagyok  számkiüzésben  halni 
meg,  hogy  ifjúságom  hitét  sértetlenül  megtartsam,  de  benső- 
séggel fogom  e  számkivetésben  is  kiáltani :  Elnök  vagy 
király,  isten  áldjon  meg  tégedet  és  a  nemzetet,  melyért 
te  mertél,  te  győztél ! " 


Olaszország  helyzetének  itt  előrebocsátott  vázlata  kul- 
csot fog  nyújtani  a  magyar  emigratió  azon  politikai  működé- 
sének megértéséhez,  mely  Irataim  jelen  kötetének  tárgyát 
képezi. 

E  vázlatos  ismertetést  két  mozzanat  megemlítésével 
akarom  berekeszteni. 

Az  első  azon  dicsőséges  egyetértésre  vonatkozik,  melyet 
Mazzini  magasztos  példájával  már  illustráltam.  Erre  nézve 
Dabormida  tábornok  szard  külügyminiszter,  Corti  gróf  szard 
képviselőnek  Londonba  sept.  28-án  ezeket  irta : 

„Meglepő  látvány  a  gyönyörű  egyetértés,  mely ly el  Közép- 
Olaszország  népei,  örökre  szétszakitván  a  kötelékeket,  melyek  őket 
®gy  gyűlöletes  múlthoz    csatolták,   lerázták    magukról    az    idegen 

uralom  jármát. A  mi  hírnevest  a  nemesség  csak  felmutathat, 

a  mi  a  kereskedelemben  nyomatékos,  az  értelmiségben  kitűnő,  a 
nagybirtokban  befolyásos  van  :  mind,  mind;  testtel-lélekkel  hozzá- 
járult a  felszabadítás  munkájához". 

Ah !  ha  ez  minálunk  is  igy  volt  volna !  Mi  más  volna 
jelened,  jövendőd,  szegény  Magyarország !  ! 

A  másik  mozzanatot  Sir  James  Hudson  turini  angol 
követ  lord  John  Russell  külügyérnek  aug.  B-én  irott  sürgö- 
nyében ekként  jelentette  be : 

„Bolognának,  Ferrarának  s  Modenának  nem  levén  meg  többé 
rendes  kormányuk  (havdng  no  longer  their  regular  government),  azok 
enneh  Mcetkeztében  elégedettek  s  nyugodtak  (are  coméquently  contented 


and  tranqxiil)  ;  a  l-özhiztonság  egyetlenegyszer  sem  zavartatott  meg,  még 
csak  boszut  sem  álltak  a  volt  hivatalnokokon,  kiktől  annyit  szen- 
vedtenek.  Ilyesmire  eddig  nincs  példa  Olaszország  történel- 
mében." 

Mennyi  tanulság  rejlenek  e  tényben,  lia  az  emberek  gon- 
dolnának tanulságokkal. 

Irataim  I-sö  kötetében  emlitve  volt,  miként  a  párisi  con- 
ferenczián  szemére  vettetett  Ausztriának,  kogy  hét  egész 
éven  át  teljes  katonai  szigorral  játszta  az  erős  Jcormány  sze- 
repét Bolognában,  s  még  csak  annyira  sem  volt  képes  a  köz- 
nyugalmat biztosítani,  hogy  az  ostrom-állapotot  megszüntetni 
tanácsosnak  tartaná.  Hét  esztendeig  kormányzott  ostrom- 
állapottal, s  a  „brigantage"  folyvást  zaklatta  a  vidéket;  — 
egyszer  csak  „hazamegyen"  az  erős  kormány,  a  nép  magára 
marad  s  mintegy  varázsütésre  nyugalom  áll  be,  a  közrend, 
közbiztonság  egyetlenegyszer  sem  zavartatik  meg. 

Minő  „brutta  figura  "-t*)  csinált,  csinál  s  fog  mindig  csi- 
nálni az  „erős  kormány"  elmélete,  szemben  a  szabadság,  az 
önkormányzat  elméletével ! 

Egykor  Londonban  franczia  menekültekkel  jöttem  össze. 
Politizáltak.  Egy  közülök  ezt  a  szót :  „kormány"  (gouverne- 
ment)  találta  száján  kiejteni.  Egy  másik  e  szavakkal  fordult 
szomszédjához  :  „tiens !  comme  il  est  arriéré !  il  parle  encore 
de  gouvernement"  (Nini !  mennyire  hátra  van !  még  kormány- 
ról beszél !)  Jót  nevettem  a  haladottságnak  e  tüneménye  felett. 
Az  a  végtelen  nyomorúság,  melyet  az  „erős  kormányzat" 
Pandora-szelenczójéböl  az  emberiségre  hullani  látok,  ama 
mondatot  azóta  sokszor  önkénytelenül  eszembe  juttatja.  De 
én  nem  osztozom  ama  nézetben,  hanem  annyit  ténynek  tu- 
dok, hogy  azok  a  nemzetek  legboldogabbak,  melyek  legke- 
vésbé kormányoztatnak.  Erős  kormány :  gyámság,  s  a  kinek 
gyámja  van,  az  ha  nem  bülye,  hát  kiskorú.  Az  önkormányzat 
nagykorúvá  teszen,  s  a  szabadság  ama  mesés  lándzsa,  mely 
meggyógyítja  a  sebet,  melyet  üt.  De  mikor  az  emberek  annyira 
szeretnek  támaszkodni !  Még  nemzet  is  van,  mely  elmegyen 
magának  idegen  urat  keresni,  hogy  reá  támaszkodhassók,  s 
aztán  felejtve,  hogy  akinek  idegen  ura  van,    annak  kormány- 


*)  brutta  =  csúnya. 

zatában  az  idegen  érdek  követelménye  előtt  „minden  tekin- 
tetnek" háttérbe  kell  állani,  még  áhítozik  is,  hogy  „erősen" 
kormányoztassék.  —  Mennyi  anomália  van  a  világon !  —  Ez 
is  egy ;  —  még  pedig  minő  ! 


ni. 

A  villafrancai  béke  franczia  hivatalos  magyarázata. 

Napóleon  császárt  bántotta  az  olaszok  elkeseredése, 
bántotta  az  európai  hatalmak  gyanakodása,  és  sokkal 
jobban  ismerte  házának  történelmét,  mintsem  hogy 
azért,  a  mit  másutt  vesztett,  a  bécsi  udvarral  pillanat- 
nyilag helyreállitott  barátkozást  kárpótlásnak  tekint- 
hetné ;  de  miután  Magentánál,  Solferinonál  a  franczia 
dicsőségszomj  kielégítést  talált,  arra  számithatni  vélt, 
hogy  legalább  a  franczia  nép  hálás  elismeréssel  üdvöz- 
lendi  a  » mérsékletet «,  mely  a  franczia  vért  további  ki- 
ontástól  megkimélve,  a  népre  a  béke  áldását  vissza- 
hozta. 

E  reményében  is  csalatkozott.  Nem  vette  kellőleg 
számba  a  franczia  nemzeti  jellem  sajátságát.  Nagyon 
sajátságos  egy  jellem  az.  Francziaország  nemcsak  Na- 
póleon uralkodása  alatt  nem  volt  » szabad «,  de  egész 
nagy  múltján  át  sem  volt  soha;  legalább  tartósan  nem. 
Jól  esik  az  embernek  hinni,  liogy  ama  bámulatos  élet- 
erő, melylyel  a  császárság  bukását  kisért  irtózatos  sze- 
rencsétlenségből a  franczia  nemzet  oly  csodásan  fel- 
emelkedett, az  állandóvá  szilárdított  szabadság  bogiá- 
rát is  beletüzendi  a  franczia  történelem  dicsőségének 
gazdag  koszorújába,  —  de  múltjában  az  a  nagy  nem- 
zet tartósan  szabad  sohasem  volt.  És  mégis  nincs  nem- 
zet a  világon,  mely  annyi  szolgálatot  tett  volna  a  sza- 
badság ügyének,  mint  Francziaország.  Olyan  volt,  mint 

a  gyertya;  nem  magának  világit,  de  világit.  Franczia- 
ország  még  a  kényuralom  korszakából  is  megszokta : 
gyámolitani  a  szabadságot.  Ez  történelmi  hivatása  a 
franczia  nemzetnek  s  e  hivatásnak  eleven  érzete  minden 
franczia  szivében  megvan.  Napóleon  azt  mondta  a 
francziáknak,  hogy  megyén  szabaddá  tenni  Olaszorszá- 
got. Császárjuk  ez  elhatározásában  azt  a  vonást  látták 
ismétlődni  a  francziák,  melyet  ök  hivatásuknak  ismer- 
nek, s  mely  történelmükben  nem  egyszer  előfordult. 
Még  az  a  XIV.  Lajos  is,  a  ki  annyira  kény ur  volt,  hogy 
azt  monda :  az  állam  én  vagyok,  —  még  az  is  conspi- 
rált  Ltidlow-Ysl  a  köztársaság  helyreállítása  végett 
Angliában,  és  Sidney-nek  öt  millió  frank  segítséget 
ajánlott;  s  Francziaország  akkor  is  korlátlan  uralko- 
dás alatt  volt,  midőn  győzelemre  segítette  a  republiká- 
nus Amerika  függetlenségi  harczát,  mely  e  segítség 
nélkül  akkoron  nem  alapíthatta  volna  meg  azt  az  óri- 
ássá fejlődött  köztársaságot,  mely  a  demokratikus  elv 
jövendő  világuralmának  történelmi  kezességét  képezi. 
E  hagyományos  hivatás  folytatását  látta  a  franczia  nép 
Napóleon  császár  olaszországi  háborújában,  és  hitt  sza- 
vának, mely  azt  Ígérte,  hogy  a  franczia  szuronyok  he- 
gyén szabadságot  viszen  Olaszországnak.  Ezért  vették 
körül  a  nép  ezrei  lelkesedéssel  a  harczra  távozó  impe- 
ratort;  ezért  kiálták  felé:  »allez  toujours« ;  ezért  tettek 
neki  fogadást,  hogy  mig  ő  a  szabadságért  küzd  Olasz- 
országban, ők  otthon  családjának  biztonsága  s  a 
köznyugalom  felett  őrködni  fognak;  ezért  mentek  a 
csatába  a  franczia  hősök,  azon  dallal  ajkaikon,  hogy 
meghalni  Olaszországért  irigylésre  méltó  halál. 

És  midőn  a  franczia  nép,  mely  ekként  volt  lelke- 
sülve, azt  látta,  hogy  a  győzelmes  imperátor  a  fran- 
cziák vérével  nyert  győzelmet  oly  békekötésre  használja 

fel,  mely  nem  Olaszországot  teszi  szabaddá,  hanem  az 
osztrák  dynastiát  menti  meg,  Velenczét  osztrák  birto- 
kul hagyja,  az  olasz  szabadság  ellenségeivé  szegődött 
olasz  fejedelmek  uralkodását  vissza  akarja  állitani,  s 
az  osztrák  hatalmi  befolyást  az  olasz  félszigeten  rend- 
szeresiteni:  a  megütközésnek  tompa  moraja  zúgott  vé- 
gig a  várakozásaiban  megcsalatkozott  Francziaorszá- 
gon ;  nem  törhetett  ki  hangos  zugolódásban,  de  ott  ült 
a  néma  arczokon  a  nemzeti  megaláztatás  keserve ;  ott 
villogott  a  szemek  villámában,  melylyel  az  emberek 
egymásra  néztek;  ott  morgott  a  fojtott  hangon  cserélt 
szavakban,  melyek  kifejezést  adtak  a  fájdalmas  bá- 
mulatnak, hogy  ily  eredményért  omlott  ki  annyi  íran- 
czia  vér. 

Hogy  a  hivatalos  Francziabrszág  » gratulált «  nagy 
hatalmasan,  az  természetes.  Erről  gondoskodtak  a  y\í~ 
lány  delejes  sodronyok;  hiszen  kellett  valami,  a  minek 
alapján  azt  lehessen  mondani  a  kiméletlenül  itélő  világ- 
nak, hogy  »rrancziaország  elégedett «.  A  hivatalos  or- 
szág dagályos  dithyrambusokban  magasztalta  a  császár 
» bölcs  mérsékletét «.  Troplong,  s.  senatus  elnöke,  ama 
Scipio  emlékét  idézte  fel,  a  ki  Zámánál  »nagy  bölcsen « 
megkimélte  Carthago-t,  bár  eltörlésére  fogadást  tőn,  — 
épen  mint  Napóleon  megkimélte  Ausztriát  Solferinonál, 
bár  Olaszországból  kiűzésére  fogadást  tőn.  A  lille-i  köz- 
ségtanács elég  ügyetlen  volt  a  császárt  azzal  pirítani 
meg,  hogy  » nincs  a  dicsőségnek  oly  neme,  mely  ma- 
gasztos homlokáról  nem  sugárzanék,  mert  mindent 
meghóditott,  még  az  ellenzék  rokonszenvét  is.^'  (Bizony 
kár  volt ;  ettől  a  hóditástól  megkímélhetett  volna  min- 
ket! —  monda  a  nemhivatalos  Francziaország.)  Az 
amiens-i  községtanács  pedig  épen  a  halvaszületett  con- 
foederatió  eszméjét  szemelte  ki,  hogy  önkívületbe  essék 
az  örömtől,  a  bámulattól.  És  igy  tovább.  —  Mulatsá- 


31 

gos  dolgok!  Nem  hajlítják  meg  a  földgömb  tengelyét, 
de  gyönyörűségesen  illustrálják  a  » genus  liomo«  hiva- 
talos fajának  természetét. 

Lesznek  e  könyv  olvasói  között,  a  kik  hallották 
hirét,  hogy  egy  bizonyos  uralkodó  körutat  tett  volt  egy 
bizonyos  országban  a  hatvanas  években.  Nagyon  szo-" 
moru  idők  voltak.  És  a  hatalom  kiadta  a  jelszót:  » örülj 
szolga  nép!«  Hát  örült  irtózatosan.  Be  lőnek  hintve  a 
körutazónak  utjai  »a  szeretetnek  virágaival. «  Ez  is 
amolyan  »illustratió.«  Hitte-e  ama  bizonyos  uralkodó, 
hogy  annak  a  csinált  örömnek  csinált  virágai  a  nép 
szivében  termettek?  —  Nem  tudom.  Csodálatos  optikai 
illusiókra  képesiti  az  uralkodókat  a  tömjénfüst,  melyen 
keresztül  néznek.  Hát  nem  tudom ;  de  azt  tudom,  hogy 
Napóleon  császár  nem  szenvedett  ily  optikai  illusiók- 
ban.  0  tökéletesen  tudta,  hogy  a  hivatalos  Franczia- 
ország  öfömvirágai  nem  a  nép  szivéből  fakadtak ;  tud- 
ta, hogy  a  mit  amaz  » bölcs  mérséklet  «-nek  nevez,  — 
azt  ez  gyengeségnek  tartja;  és  azt  is  tudta,  hogy  fur- 
csa egy  nép  az  a  franczia  nép.  Sok  mindent  el  tud 
nyelni,  a  mit  uralkodói  neki  nyújtanak,  még  állam- 
csínyeket is,  —  de  egyet  nagyon  nehezen :  a  gyenge- 
séget. Mindezt  annyira  tudta,  a  levegőt  annyira  nyo- 
masztónak találta,  hogy  már  a  dicsőitő  dithyrambusok 
közepette  is  szükségesnek  tartá  mentegetőzni  azon  tette- 
ért, melyért  dicsőíttetett. 

E  mentegetőzés  szolgáltatja  a  hivatalos  magyará- 
zatot a  megfoghatatlan  békéhez.  Szorosan  tárgyamhoz 
tartozik  e  magyarázatot  megismertetni  és  fel  is  világo- 
sítani, részint  mert  lényeges  adatot  nyújt  a  helyzethez, 
mely  a  magyar  emigráczió  ez  időszaki  működésére  al- 
kalmat adott,  részint  mert  kulcsul  szolgál  egynek-más- 
nak  megértéséhez,  a  mi  e  kötetben  előfordul. 

Az  első  mentegetőzést  Napóleon  császár  mindjárt  Olasz- 
országból visszatérte  után  azon  beszédében  adta,  melylyel 
júl.  19-én  St.-Cloudban  a  nagy  államtestületek  dicsőítő  nyi- 
latkozataira válaszolt. 

Miután  köszönetet  mondott  nem  a  magasztalásokért,  me- 
lyekkel elhalmoztatott,  hanem  a  ragaszkodásért,  melylyel  tá- 
volléte alatt  nejét  és  fiát  környezek,  a  császár  ekként  szólott : 

„Szükségét  érzem ,  hogy  magamtartásának  indokát  felvilá- 
gositsam." 

„Miután  a  franczia  szard  hadsereg  két  hónapi  szerencsés 
hadjárat  után  Verona  elé  megérkezett,  a  harcz  mind  katonai  mind 
politikai  tekintetben  kezdé  természetét  megváltoztatni.  Én  aggo- 
dalmat ébresztő  módon  arra  valék  kényszerítve ,  hogy  egy  nagy 
várak  mögé  elsánczolt  és  a  határos  területek  semlegessége  által 
minden  oldalvást  való  diversió  ellen  védett  ellenséget  homlokban 
támadjak  meg.  S  midőn  e  szerint  egy  hosszas  meddő  ostromló  há- 
borút kellett  volna  viselnem,  —  velem  szemhözt  egész  Európát  fegyverben 
leltem,  készen  arra,  hogy  vivmányainkat  kérdésbe  vegye  vagy  bal- 
eseteinket súlyosítsa." 

„Mindemellett  a  vállalat  nehézsége  sem  határozatomat,  sem 
hadseregem  lelkesedését  meg  nem  ingathatá,  ha  az  eszközök  a  vár- 
ható eredményhez  minden  arányon  kivül  nem  állanak.  Arra  kellett 
volna  magunkat  elhatároznunk,  hogy  a  semleges  területehnél  fogva  előt- 
tünk álló  akadályokat  merészen  keresztültörjük  és  akkor  a  liarczot 
a  Rajnánál  ép  ugy,  mint  az  Adigenél  elfogadjuk ,  s  mindenfelé  nyiltan 
a  forradalom  segélye  által  l-ellett  volna  magunkat  megerősitenünk,  még  töb- 
bet kellett  volna  azon  becses  vérből  kiontanunk,  melyből  már  annyi 
ontatott  ki,  szóval :  a  végett,  hogy  győzzünk,  azt  kellett  volna  mer- 
nünk, a  mit  egy  uralkodónak  csupán  országa  függetlenségeért 
szabad  koczkára  tenni," 

„Ha  megálltam ,  ez  nem  elbágyadás  vagy  kimerültség  miatt 
történt ;  sem  nem  azért,  hogy  egy  nemes  ügyet  elesni  engedjek, 
hanem  történt  azért,  mert  az  én  szivemben  legmagasabban  Fran- 
cziaország  érdeke  áll." 

„Azt  hiszik  önök,  hogy  nekem  nem  került  önlegyőzésembe  a  ka- 
tonák lelkesültséget  fékeznem?  programmomat :  a  Minciotól  az 
Adriáig  fekvő  területet  illetőleg  Európa  előtt  nyilvánságosan  ösz- 
szébb  szorítanom  ?  Olaszország  függetlenségének  érdekében  táplált 
nem  egy  nemes  ülusiót  és  hazafias  reményt  szétdúlnom?" 

„ Én  a  háborút  Európa  akarata  ellen  folytattam ;  azon 

pillanatban,  melyben  hazám  érdekei  veszélybe  juthattak :  a  békét 
megkötöttem.  Azt  teszi-e  ez ,  hogy  erőfeszítésünk  s  áldozataink 
teljesen  veszve  vannak  ?  —  Épen  nem.  Nekünk  jogunk  van  e  rövid 
hadjáratra  büszkéknek  lenni.  Négy  csatában  és  két  nagy  ütközet- 
ben győzetett  le  egy  oly  számos  hadsereg,  mely  vitézség  és  szerve- 
zet tekintetében  senkinél  hátrább  nem  áll.  A  piemonti  király,  kit 
hajdan  az  Alpesek  őrének  neveztek,  országát  megszabadulva  látja 
s  a  Mincio  vonalát  elérte.  Az  olasz  nemzetiség  eszméjét  most  azok 
is  elismerik,  a  kik  az  ellen  harczoltak.  Mindenekfelett  pedig  vala- 
mennyi olaszországi  uralkodó  átlátja  most  az  üdvös  reformok  pa- 
rancsoló szükségét." 

„Miután  Francziaország  uj  bizonyítványt  nyújtott  a  világ- 
nak katonai  hatalma  felöl,  —  a  jövő  mindennap  inkább  és  inkább 
ki  fogja  tüntetni,  hogy  Olaszország  jólétére,  Francziaország  befo- 
lyására és  a  világ  nyugalmára  a  béke  szerencsés  eredmények- 
ben termékeny  lesz." 

Ilyen  volt  Napóleon  császár  védekezése.  Hibát  védeni 
mindig  neliéz,  de  ez  a  védekezés  még  szépitgetésnek  is  nagyon 
gyönge  volt.  A  syllogismusok  mind  megcsuklanak.  Az  állitá- 
sok nem  állják  ki  a  részreliajlatlan  történetirat  bírálatát. 

A  császár  akként  hivatkozik  a  lombard-velenczei  vár- 
négyszögre, mintha  az  egy  váratlanul  felmerült  akadály  volt 
volna,  melyet  előrelátni  nem  lehetett,  s  mely  e  háború  termé- 
szetét mind  katonai,  mind  politikai  tekintetben  megváltoz- 
tatta. —  Sok  csipös  megjegyzésre  adott  e  védekezés  anyagot 
az  európai  sajtónak.  »Hogyan !«  —  mondának  —  »hisz  az  a 
várnégyszög  nem  uj  keletű  gomba,  mely  a  háború  alatt  ter- 
mett ;  ott  volt  az  s  a  császár  tudta,  hogy  ott  van,  mikor  a  há- 
ború programmjául  azt  hirdette  a  világ  előtt,  hogy  az  osztrá- 
kot Olaszországból  kikergeti;  a  ki  ily  programmal  száll 
harczra  az  osztrákkal  Olaszországban,  az  csak  tudta  tán,  hogy 
azt  a  vámégy szöget  útjában  találandja !  Hát  minek  kezdett  a 
háborúba,  ha  félt  ez  akadálytól  ?« 

A  határos  területek  semlegességére  való  hivatkozás 
szintoly  kevéssé  állja  ki  a  birálatot.  A  mint  a  várnégyszög 
létezése,  ugy  a  semlegesség  sem  volt  oly  uj  akadály,  mely 
csak  akkor  adta  magát  elő,  mikor  Napóleon  császár  diadal- 
mas seregével  Verona  eló^került.  E  nehézséget  ismerte  a  csá- 

szár  a  Mboru  kezdetén  ép  ugy,  mint  a  várnégyszög  létezését. 
A  háború  folyamában  e  nehézség  nemcsak  nem  sulyosodott, 
de  söt  Anglia  jóakaratú  semlegességének  biztosítása  követ- 
keztében határozottan  csökkent. 

Aztán  tény,  hogy  a  semlegesség  előnye  az  osztrák  biro- 
dalomnak csak  azon  területeire  vétethetett  igénybe,  melyek 
a  német  szövetséghez  tartoztak,  de  sem  Velenczére,  sem  Ma- 
gyarországra s  általában  azon  területekre  nézve  nem,  melyek 
a  német  szövetséghez  nem  tartoztak.  Már  pedig  ezek  a  vár- 
négyszögi állásnak  oly  stratégiai  túlszárnyalására  nyújtottak 
a  győzelmes  franczia-szárd  hadseregnek  módot  és  alkalmat, 
miszerint  teljesen  alaptalannak  kell  a  császár  azon  állítását 
tekintenünk,  hogy  azért  volt  kénytelen,  programmját  a  »nemes 
illusiók«  lomtárába  dobva,  békét  kötni ,  mivel  a  szomszédos 
területek  semlegessége  által  minden  oldalvást  való  diversió- 
tól  el  volt  tiltva,  tehát  a  hires  várnégyszög  ellen  csakis  hom- 
lok támadásra  volt  volna  kényszerítve. 

Velencze  számára  csakugyan  senki  a  világon  nem  álmo- 
dott semlegességről,  még  azoknak  táborában  sem,  kik  a  „lo- 
calisátió"  badar  eszméjének  húrját  leghangosabban  penge- 
tek. Már  pedig  a  kinek  a  katonai  tudományokról  csak  legcse- 
kélyebb fogalma  is  van,  be  fogja  ismerni,  hogy  már  csak  ma- 
gának Velenczének  elfoglalása  is  a  várnégyszögbe  szorult 
ellenség  összeköttetési  vonalait  az  osztrák  birodalommal  egj^- 
részt  elvágva,  másrészt  oldalban  fenyegetve ,  a  leghatalma- 
sabb stratégiai  túlszárnyalás  előnyével  kínálkozott.  A  béke 
rögtönzése  tehát  annál  kevésbé  volt  a  körülmények  által  in- 
dokolva, minthogy  Velencze  elfoglalására  már  a  parancs  va- 
lósággal ki  volt  adva  s  végrehajtása  csak  napok  kérdése 
lehetett. 

Még  sokkal  hatalmasabb,  az  osztrák  ház  ellentállási  ké- 
pességét megtörendett  oldalvást  való  támadás  lehetsógével 
kínálkozott  a  háborúnak  azon  kiterjesztése  Magyarországra, 
melynek  szándoka  s  előkészületei  felől  Irataim  I-ső  kötetében 
felvilágosítást  nyújtottam. 

Hogy  e  szándok  foganatosításának  a  semlegességi  te- 
kintet nem  állott  útjában,  annak  Napóleon  császár  már  tény- 
leges bizonyságát  birta ,  midőn  magát  a  békekötésre  oly  vá- 
ratlanul elhatározta.  Tényleges  bizonyságát  birta,  mert  Bouet- 

Vülaumez  és  Romaiu'Dcsfossés  frauczia  tengernagyok  egyesült 
hajó-hada  42  nagyobb-kisebb  hajóval  (köztük  5  sorhajó,  8  fre- 
gatt, 13  nszó  ágyu-telep)  már  uralgott  a  dalmát  parti  vizeken, 
s  e  hajóhad  erős  csapatokkal  volt  megrakva.  Hagusa  mellett 
a  mosontoi  öbölben,  s  Eagusa-vecchio  mellett  a  francziák 
több  osztrák  hajót  elfogtak.  Július  4-én  a  quarneroi  (fiumei) 
öböl  bejáratán  uralgó  Lussin  íJiccolo  szigetet  elfoglalták  s 
tizezer  emberrel  megszállották.  (E  szigetet  csak  a  Canadella 
d'Ossero  nevű  igen  szűk  szoros  választja  el  a  nagyCherso-szi- 
gettöl,  mely  akként  fekszik  szemben  Fiúméval,  mint  Tihany 
Balaton-Füreddel.)  Július  5-én  magát  Cherso-t  is  megszállot- 
ták. Július  6-án  Ishj  franczia  fregatt  s  egy  göz-brig  már  épen 
Fiúménál  kötött  ki  s  a  remény  telt  fiumei  nép  által  ujongó 
örömmel  fogadtatott;  a  polgármester  a  hajóra  hivatott  s  a 
katonaság  és  az  osztrák  hatóságok  a  városból  kivonultak.  Jú- 
lius 7-én  pedig  Impéiueuse  franczia  fregatt  Zárát  lövöldözte. 
E  szerint  a  háború  már  tettleg  ki  volt  terjesztve  a  magyar 
korona  területére ;  a  kezdetben  annyit  pengetett  »localisa- 
tió«  képtelen  elve  tettleg  mellőzve  volt,  s  mindez  megtörtént 
a  nélkül,  hogy  akármely  német  vagy  nem  német  hatalom  a 
háború  kiterjesztése  ellen  észrevételt  tenne ,  vagy  az  osztrák 
hatalom  e  területei  számára  » semlegesség «-et  venne  igénybe. 


Keserves  emlékű  tények  ezek !  Mi  közel  volt  a  magyar 
szájához  a  szabadulás  pohara,  midőn  a  villafrancai  száraz 
mennykő  azt  ajkainktól  elütötte !  Annyit  azonban  a  törté- 
nelem számára  czáfolhatlan  erővel  bizonyitanak,  hogy  merő- 
ben alaptalan  volt  Napóleon  császár  azon  mentegetődzése, 
mintha,  folytatva  a  háborút,  az  olasz  várnégyszögnek  csupán 
homlokban  való  támadására  volt  volna  kényszerítve ,  vagy 
hogy  az  osztrákot  Olaszországon  kivül  is  meg  nem  támadhatta 
volna  a  nélkül,  hogy  a  Rajnánál  is  háborút  provocáljon. 

Általában  ezen  állítólagos  rajnai  bonyodalomra  nézve, 
mely  a  villafrancai  béke  hivatalos  mentegetésének  tengelyét 
képezi,  a  helyzet  történelmi  tisztázása  érdekében  megjegyzem, 
miszerint  Napóleon  császár  azon  állítólagos  félelme,  hogy  a 
porosz  s  vele  a  német  szövetség  az  osztrák  védelme  végett 
azon  esetben  is  beavatkozik  a  háborúba,  ha  a  német  szövet- 

góg  területe  meg  nem  támadtatik,    —  diplomatiailag  el  volt 
oszlatva  s  okmányilag  meg  van  czáfolva. 

Megczáfoltatott  az  a  háború  alatt  Bécsből,  midőn  július 
1-én  világszerte  távsürgönyöztetett,  hogy  a  Poroszország  tett- 
leges fellépésébe  vetett  remények  csalódásoknak  bizonyultak 
be ;  megczáfolta  a  háború  után  maga  az  osztrák  császár,  mi- 
ként alább  hiteles  adatokkal  bizonyítva  lesz ;  de  megczáfol- 
ják  a  következő  adatok  is : 

Igaz,  hogy  a  németek  kezdetben  igen  harczias  indulat- 
lobbra  gyuladozgattak,  de  e  lobbot  nagyon  lehűtötte  az  angol 
minisztérium-változás,  mely  az  angol  segítség  felöl  táplált 
reményeknek  véget  vetett.  Különben  is  arra  képtelenség  volt 
volna  csak  gondolni  is,  hogy  a  németek  harczba  keverednek 
a  francziákkal  a  nélkül,  hogy  Poroszország  a  háborúban  részt 
venne ;  ez  pedig  a  leghatározottabban  tudtukra  adta  a  néme- 
teknek, hogy  »casus  foederis«  nem  forogván  fenn,  ő  nem 
hagyja  magát  Ausztria  javára  a  háborúba  belerántatni ,  ha- 
bár e  határozata  folytán  a  német  szövetség  felbomlanék  is. 
S  a  porosz  udvarnak  e  határozatát  tökéletesen  indokolják 
mind  az  érdekek ,  mind  a  körülmények.  Az  érdek  azért,  mert 
Poroszország  politikájában  a  németországi  felsöség  képezte 
mindig  a  mérvadó  tekintetet.  Neki  ebben  Ausztria  volt  ve- 
télytársa, tehát  nem  állhatott  érdekében  vetélytársa  megmen- 
tésére vállalkozni,  miszerint  azt  elég  hatalmasnak  tartsa 
fenn  arra,  hogy  a  németországi  suprematia  végett  a  porosz- 
szal  tovább  is  ujjat  húzhasson.  Poroszország  csak  sajnálhatta 
a  villafrancai  megállapodást,  mely  Ausztriát  nagyhatalomnak 
hagyta.  Neki  ez  hét  évvel  később  egy  nagy  háborújába  került 
s  hogy  a  berlini  kabinet  mennyire  üresnek  tartotta  azon  E.a- 
dovicz-féle  szalmát ,  melyet  Ausztria  annyi  lármával  csépel- 
getett,  hogy  t.  i.  az  Adige  Németország  védvonala,  —  azt  na- 
gyon kézzelfoghatólag  bebizonyította  1866-ban  az  által,  hogy 
az  Adiget  s  egész  Velenczét  maga  szerezte  meg  az  olaszok- 
nak. De  nemcsak  érdekei,  hanem  a  körülmények  is  eltiltották 
az  avatkozástól  Poroszországot.  Már  emiitettem,  miként  Orosz- 
ország, mig  egyrészt  területi  szerzeményeket  helyezett  a  po- 
rosznak Ausztria  rovására  kilátásba ,  ha  Németországot  a 
háboruba-avatkozástól  visszatartja,  másrészt  határozottan  ki- 
jelentette hogy  ha  a  németek  Ausztria  javára  beleavatkoznak 

a  liáboriiba,  ö  meg  fogja  Németországot  támadni.  A  porosz 
tehát  azon  helyzetben  találta  magát ,  hogy  ha  avatkozik,  két 
tűz  közé  kerül ;  ha  a  francziákkal  a  Rajnánál  arczba  áll,  az 
orosz  által  a  Visztula  felöl  hátba  vétetik,  s  ezt  a  veszélyt 
hivni  ki  maga  ellen  annyi  lett  volna,  mint  nemcsak  bevágni 
azon  emelkedés  reményét,  melyet  Poroszország  azóta  (néze- 
tem szerint  nem  óvatosan,  mert  mértéken  tul)  megvalósított, 
hanem  saját  lételét  is  koczkára  tenni,  annyival  inkább,  mert 
segítségre  semmi  oldalról  sem  számithatott.  Lord  John  Russell 
angol  külügyér  határozottan  tudtára  adta  Poroszországnak 
s  a  németeknek ,  hogy  ha,  daczára  Anglia  intéseinek,  a  hábo- 
rúba 'avatkoznának  a  nélkül,  hogy  a  francziák  által  megtá- 
madtatnának, a  keleti  és  északi  tenger  ép  ugy  át  fog  enged- 
tetni a  franczia  hajóhadnak,  mint  az  adriai  és  dalmát  tenger 
átengedtetett,  pedig  a  keleti  és  északi  tenger  partjai,  melye- 
ken temérdek  milliónyi  vagyon  hevert,  teljesen  nyitva  voltak 
s  védelmükre  a  legkisebb  készület  sem  tétetett.  —  Ha  mind- 
ezeken felül  még  bizonyítványra  volna  szükség  arra  nézve, 
hogy  Francziaország  nem  volt  fenyegetve  a  Rajnánál :  felta- 
lálnék azt  a  porosz  kormány  jul.  18-ikai  nyilatkozatában,  mely- 
lyel  a  bécsi  udvar  szemrehányásaira  válaszolt.  E  nyilatkozat- 
ban egyrészt  ki  van  mondva ,  hogy  Poroszország  sohasem 
hagyta  Ausztriát  kétségben  az  iránt,  hogy  a  háboruba-avat- 
kozásra  nincs  meg  a  valódi,  a  lényeges  alap,  s  a  »casus  belli « 
fenn  nem  forog,  másrészt  indokolva  van  a  nemavatkozási  el- 
határozás az  által,  hogy  ha  Poroszország  a  háborúba  beleele- 
egyedik,  magával  rántja  Németországot  s  azon  háborúk  egyi- 
két idézi  elö ,  melyek  Európa  nyugalmát  egy  emberéletre 
megrázkódtatják.  Poroszország  tehát  csak  védelmi  intézke- 
désekre szorítkozott,  s  el  volt  határozva,  nem  avatkozni  a  há- 
borúba ,  hacsak  Németország  meg  nem  támadtatik ;  de  ezért 
nem  szemrehányást  érdemel ,  hanem  Németországtól  is  kö- 
szönetre számit. 

*  * 

E  diplomatiailag  igazolt  tények  alapján  a  biráló  tör- 
ténetiratnak lehetetlen  azon  Ítéletre  nem  jönni,  miként  tel- 
jességgel nem  volt  semmi  tényleges  alapja  Napóleon  császár 
azon  mentegetőzésének,  hogy  azért  kötött  békét,  mert  a  Raj- 
nánál fenyegetve  volt.  Igaz,  hogy  egy  porosz-német  figyelő 

hadtest  felállítása  a  Rajnánál  el.  volt  határozva,  de  ez  nem 
fenyegette  Francziaországot,  az  szorosan  védelmi  elővigyázat 
jellemével  birt  s  legfölebb  egy  jövendőbeli  mediátió  eshe- 
tőségére számítottnak  tekintethetett,  de  ezen  eshetőség,  ha 
nem  tartozott  is  a  lehetetlenségek  közé,  még  csak  egyezke- 
dési tárgyalásokra  sem  került,  miként  alább  látni  fogjuk,  te- 
hát actualitási  értékkel  annyira  nem  birt,  hogy  a  villafrancai 
békét  teljességgel  sem  nem  indokolja,  sem  nem  magyaráz- 
hatja. 

Kétségtelen  bizonyítványát  birjuk  ennek  báró  Schleinitz 
porosz  külügyér  azon  jegyzékében,  melyet  feleletül  adott 
Ausztria  azon  indítványára  a  szövetséges  gyűlésen,  hogy  az 
összes  szövetségi  sereg  mozgósittassék.  Világosan  vádolva  van 
e  jegyzékben  Ausztria  azzal,  hogy  indítványában  harczi  kö- 
zösségbe akarja  rántani  a  német  szövetséget ;  e  szándok  ellen 
a  porosz  leghatározottabban  tiltakozik,  mert  »casus  belli« 
nincs,  s  kimondja,  hogy  a  szövetséggyülés  semmi  többsége 
által  sem  enged  magára  ily  határozatot  eröszakoltatni.  E  ne- 
vezetes jegyzék  jul.  11-én,  ép  a  villafrancai  béke  aláírásának 
napján  kelt,  s  Napóleon  császár  mentegetőzését  tökéletesen 
halomra  dönti. 

Mellőzve  a  mentegetőzés  további  bírálatát,  még  csak 
arra  akarok  figyelmeztetni,  miként  Napóleon  császár  váratlan 
tettének  igazolásául  még  azt  is  felhozta,  hogy  ha  a  háborút 
folytatja,  „mindenfelöl  nyíltan  a  forradalom  seíjélye  által  kellett 
volna  magát  me(jerösitenie.« 

Ez  irtózat  a  forradalom  segélyétől  kissé  későn  jutott 
annak  eszébe,  a  ki  hatalmas  seregének  éléről  hivta  fel  a  lom- 
bardokat, hogy  »legyenek  ma  katonák,  miszerint  holnap  sza- 
bad polgárok  lehessenek«  s  a  ki  a  közép-olaszországi  forra- 
dalom részvétét  a  háborúban  —  nyíltan  elfogadta. 

A  mi  engem  illet,  én  a  lelki  fájdalom  első  rohamának 
súlya  alatt  is,  melylyel  a  váratlan  csapás  eltöltött,  csak  csa- 
lódás, nem  megcsalatás  felett  panaszkodtam ;  de  ha  a  történe- 
lem Napóleon  e  mentségét  számba  veszi,  erősebb  Ítéletet  lesz 
kénytelen  emlékére  mondani,  mert  ha  annyira  'irtózott  a  for- 
radalmi természetű  összeköttetésektől,  hogy  készebb  volt  le- 
mondani a  czólról,  melyért  annyi  vért  ontott  ki,  mintsem 
hogy  elérése  végett  a  forradalom  segélyéhez  folyamodjék: 
hát  minek  bocsátkozott  velünk,  magyar  menekültekkel    sző- 

vétkezésbe  ?  minek  nógatott,  hogy  indítsunk  forradalmi  moz- 
galmat Erdélyben?  minek  küldött  fegyvert  számunkra  a 
keletre  ?  minek  nyújtott  pártfogást,  hogy  a  magyar  függet- 
lenség zászlaját  Olaszországban  felüssük,  s  adott  módot  is, 
anyagi  segélyt  is,  hogy  »forradalmi«  sereget  gyűjtsünk,  szer- 
vezzünk? A  mentegetőzés  többi  érvei,  melyekkel  eljárását 
igazolni  iparkodott,  gyöngék,  alaptalanok,  de  ez  a  negélyzett 
irtózás  a  forradalmi  elemektől,  egyike  azon  dolgoknak,  melyek 
neve  emlékére  homályt  vetnek. 

Épen  nem  lehet  csodálni,  hogy  a  béke  igazolásának  ez 
első  kísérlete  nem  tette  meg  a  hatást,  melyre  számítva  volt 
A  nyújtott  magyarázat  semmit  sem  magyarázott  meg,  s  a 
békének,  melyet  csak  igy  tudott  a  császár  indokolni,  állandó- 
ságában senkisem  hitt. 

A  második  igazolási  kísérlet  a  külhatalmakhoz  volt  in- 
tézve azon  rövidke  válaszban,  melyet  Napóleon  a  diploma- 
tiai  testület  nagyon  laconikus  üdvözletére  adott. 

Július  21-én  fogadta  a  diplomatiai  testület  szerencse- 
kivánatait,  melyeket  a  pápai  nuntius  a  következő  száraz 
szavakkal  tolmácsolt  :  »A  diplomatiai  testület  szükségét 
érezte,  engedelmet  kérni ,  hogy  felséged  szerencsés  vissza- 
térte s  a  békének  gyors  megkötése  felett  érzett  őszinte  sze- 
rencsekivánatait  bemutassa. « 

Meglátszik  e  szavakon,  hogy  a  diplomatiai  kar  ez  üd- 
vözlettel csak  az  udvariasság  illemének  tett  eleget,  de  örven- 
dezésre  s  a  béke  tartóssága  iránti  hitre  okot  nem  talált. 

A  császár  ekként  válaszolt:  Európa  oly  igazságtalan 
volt  irántam  a  háború  kezdetekor,  hogy  szerencsésnek  érzem 
magam  a  bókét  azonnal  megköthetni,  mihelyt  Francziaország 
becsülete  és  érdeke  ki  volt  elégítve ;  és  bebizonyíthatni,  mi- 
ként nem  lehetett  szándokomhan  Európát  felforgatni  és  általános 
háborút  kelteni.  Remélem,  hogy  most  minden  meghasonlási 
okok  elenyésznek  s  a  béke  tartós  leszen.  Köszönöm  a  diplo- 
matiai testület  jókivánatait.« 

Hát  biz  ezzel  nemcsak  senki  nem  lett  sem  okosabb,  sem 
nyugodtabb,  de  sőt  az  a  szemrehányás,  »hogy  Európa  igaz- 
ságtalan volt  iránta, «  még  növelte  a  gyanút,  hogy  az  indo- 
kolatlan béke  alatt  messzevágó  háborús  szándok  rejlik ;  ki- 

vált  miután  a  császár  annyira  nem  volt  szivélyes  a  gratuláló 
diplomaták  iránt,  hogy  —  szokása  ellenére  —  még  csak  ke- 
zet sem  nyújtott  nekik,  lianem  kidegen  köszöntve  őket,  ko- 
moran helyére  ment,  s  —  miként  a  sajtó  hirdette  —  ingerült, 
pattogó  hangon  mondotta  el  panaszkodó  rövid  beszédét,  mi- 
alatt balkezével  kardja  markolatát  szoritá.  Furcsa  nem  a 
»genus  homo«  (az  emberi  nem).  Minő  érdekkel  lesi  a  hatalma- 
sok minden  mozdulatát !  »Wie  er  sich  ráuspert  und  wie  er 
spuckt«  —  mint  Schiller  mondja.  Felötlött  az  is,  hogy  a  mint 
a  császár  a  beszéd  után  a  diplomaták  előtt,  egyikhez-másik- 
hoz  pár  szót  szólva,  elhaladt,  s  Wendtland  bajor,  ós  Seehach 
szász  követek  közelébe  ért,  ezeknek  szembetűnő  iróniával 
ennyit  vetett  oda :  »nos,  urak,  eloszlottak-e  már  valahára  aggo- 
dalmaik ?«  —  de  még  csak  időt  sem  adott  nekik  a  feleletre, 
hanem  vállvonitva  tovább  ment,  a  mi  szavakba  foglalva  enj- 
nyit  látszott  mondani :  »majd  számolok  veletek !«  —  Általá- 
ban a  » fogadj  Isten «,  melyet  a  diplomaták  ridegen  odavetett 
»adj'  Isten « -ükre  kaptak,  nagyon  hasonlított  ama  másikhoz, 
melyet  újévkor  Hübner  osztrák  követ  kapott,  bevezetésül  az 
elkövetkezett  háborúhoz.  Ilyennek  tekintette  azt,  s  ennélfogva 
bizonytalannak,  tarthatatlannak  hitte  a  helyzetet  az  egész  világ. 

E  nyomasztó  érzetnek  tulajdonitható,  hogy  bármit  tett 
is  Napóleon,  miszerint  hitet  ébreszszen,  hogy  nincsenek  hábo- 
rús szándokai,  —  bizalmat  keltenie  teljességgel  nem  sikerült. 

Július  vége  felé  rendeletet  tétetett  közzé,  hogy  ugy  a 
szárazföldi,  mint  a  tengeri  hadsereg  a  legrövidebb  idő  alatt  bé- 
kelábra állittassék,  s  vagy  százharminczezer  ember  valósággal 
szabadságoltatott  is.  A  felelet  az  voltreá,  hogy  ez  nem  nyújt 
semmi  kezességet  a  béke  állandósága  felől,  a  háború  kiütésé- 
nek előestéjén  is  békelábon  tartottnak  mondatott  a  franczia 
hadsereg,  de  azért  kevesebb  mint  egy  hónap  alatt  több  mint 
négyszázezer  ember  lett  sikra  állitva,  csupán  az  által,  hogy  a 
szabadságolt  legénység  beparancsoltatott.  A  szabadságra  bo- 
csátott tengerészeknek  behívásánál  ekkorig  30  nap  engedtetett 
a  szolgálatba  visszatérésre  —  most  a  szabadságolást  az  a  ren- 
delet kiséri,  hogy  felszólításra  öt  nap  alatt  a  hajókon  kell 
lenniök.  Tehát  egy  távirati  sürgöny  elég,  miszerint  néhány 
nap  alatt  ugy  a  szárazföldi,  mint  a  tengeri  liadseregben  a 
hadiláb  helyre  legyen  állitva. 

*  Augusztus  3-áii  rendelet  adatott  ki,  mely  a  rajnai 
figyelő-tábort  feloszlatta.  —  »Mit  ér  ez  ?«  —  mondák  a  né- 
metek —  »csak  a  czim  lett  megszüntetve,  de  a  sereg  megma- 
radt s  a  clialons-i  és  helfant-i  táborok  megmaradtak.* 

Következő  nap  a  hajó-felszerelés  beszüntetése  lett  el- 
rendelve. »Nem  ér  ez  semmit« —  felelék  az  angolok  —  »van 
elég  felszerelt  hajójuk  a  francziáknak ;  nincs  uj  felszerelésre 
szükségük ;  a  leszerelés  pedig  nem  lett  elrendelve  s  a  partok 
erődittetnek.« 

Szóval :  akármit  csinált  Napóleon  császár,  hogy  a  vilá- 
got megnyugtassa,  —  nem  hittek  neki.  Általános  amnestiát 
hirdetett  augusztus  15-ére:  —  még  ez  is  gyanút  keltett; 
»hizeleg  a  francziának,«  —  monda  a  világ,  —  ^bizonyosan 
háborút  forral.« 

Ez  általános  bizalmatlanság  annak  volt  következése, 
hogy  mindaz,  a  mit  magatartásának  magyarázatára  a  császár 
eddig  felhozott,  teljességgel  nem  volt  oly  természetű,  misze- 
rint a  világ  a  villafrancai  békét  az  olasz  kérdés  szempontjá- 
ból indokoltnak  tekinthetné. 

Ez  s  a  nyilt  ellenszegülés,  melylyel  Közép-Olaszország 
népei  a  villafrancai  állapodásokra  feleltek,  —  indította  Napó- 
leon császárt  a  »Moniteur«  szept.  9-ikei  számában  közzétett 
azon,  immár  harmadik  magyarázatra,  mely  fentebb  a  26.  lapon 
olvasható. 

E  nyilatkozat  az  olaszok  határozottságát  inkább  növelte, 
mintsem  hogy  megingatná,  mivel  biztosítást  foglalt  magában, 
hogy  a  trónvesztett  főherczegek  visszahelyezését  fegyveres 
avatkozással  erőszakolni  a  császárnak  nincs  szándokában.  Az 
olasz  kérdés  tehát  e  nyilatkozat  után  is  viharos  bonyodalmak 
fellege  gyanánt  lebegett  a  politikai  légkörben;  arra  pedig 
már  épen  rosszul  volt  számítva,  hogy  a  francziák  császárjá- 
nak titkos  tervei  iránt  táplált  gyanút  Európaszerte  eloszlassa. 
Rosszul  volt  számítva,  mert  igen  szembetünöleg  kedvezett  az 
osztráknak.  Népiesen  szólva:  »legyezte«  az  osztrákot,  s  ez 
csak  növelte  a  gyanút,  hogy  Napóleon  császár  azért  kötött 
békét  az  osztrákkal,  mert  »forral  valamit«,  s  annak  a  »vala- 
mi«-nek  érdekében  törekszik  az  osztrákot  maga  iránt  leköte- 
lezni. Peruzzi  Uhaldino  toscanai  küldöttnek  Ricasoli  báró  mi- 
niszterelnökhöz Parisból  okt.  16-ról  irott  bizalmas  jelentésé- 

ben  ezt  olvasom:  »Dabormida  tábornok  azon  benyomással 
jött  ki  a  császártól,  bogy  »e  uomo  legato  aW  Austria«  (bozzá 
van  kötve  Ausztriához).*  Ez  igen  jellemzöleg  fejezi  ki  a  benyo- 
mást, melyet  Napóleon  császár  nyilatkozata  maga  után  bátra- 
bagyott.  Igaz,  Peruzzi  ur  azt  is  utána  tette,  hogy  »a  császár 
kész  volna  megcsókolni  a  kezet,  mely  öt  e  kötelékből  felol- 
daná* (>'.  pronto  a  haciare  quella  manó  che  riuscísse  a  scioglierlo) 
s  e  felfogásnak  volt  is  alapja:  de  ez  a  » személyes  hajlamok* 
olynemü  bizalmas  ömlengései  körébe  tartozott,  mint  a  minők- 
kel még  csak  pár  nappal  is  a  béke  megkötése  előtt  én  magam 
is  találkoztam ;  a  világ  ezeket  nem  ismerte,  s  csak  a  »hivata- 
los  politika*  jelenségeit  vehette  számba,  ezek  pedig  Napóleon 
császárt  »az  osztrákhoz  kötött  embernek<ii  tüntették  fel  a  világ 
előtt.  S  valóban  különös,  hogy  Napóleon  még  akkor  is  igen 
feltűnően  figyelmeztette  a  hivatalos  világot,  hogy  ö  lelkestől- 
testestől barátjává  lett  az  osztráknak,  mikor  Walewski  kül- 
ügyér  s  az  általa  képviselt  osztrák-baráti  politika  már  hiva- 
talosan is  bukófélben  volt.  A  zürichi  békeokmány  aláírása 
következtében  Metternich  berezeg  osztrák  követ  1859.  decz. 
14-én  mutatta  be  megbizó  levelét  nyilvános  ünnepélyességgel 
Napóleon  előtt,  ki  neki  többek  közt  ezeket  monda :  »^  mióta 
Önnek  császárját  láttam,  nagy  becset  helyezek  személyes  harátsá- 
gára.«  —  És  minő  hatást  tett  ez  ömlengés  ?  Azt,  hogy  az 
értékpapírok  árkelete  nagyot  siUyedt !  Még  a  pénzvilág  is  há- 
borús szándokra  magyarázta  a  nagy  barátságot. 


Mennyi  tanulságot  nyújthatnának  e  tények  a  nem- 
zeteknek, melyek  azon  helyzetbe  tették  magukat,  hogy 
az  ő  rovásukra  követett  politika  felett  egy  ember  aka- 
rata határoz,  akár  azért,  mert  rideg  önkény  uralkodik, 
akár  (a  mi  a  nemzetekre  még  veszélyesebb)  azért,  mert 
a  személyes,  a  házi  politika  (,^Politik  meines  Haiises)^ 
a  függetlenség  feladásával  puszta  alakisággá  sorvadt 
alkotmányosság  mezébe  burkoltan  űzi  játékát ! 

De  hát  tud  valaki  olvasóim  közül  nemzetet,  mely 
hasznára  tudta  fordítani  a  történelem  tanulságait  ?  — 

Én  nem  tudok.  Egyenkint  annyi  épeszű,  bátorszivú 
derék  ember  akad  mindenütt,  —  de  együtt,  csomóban : 
pórázra  fogott  szolgafaj  vagyunk,  mely  csaholva  me- 
gyén engedelmesen  arra,  a  merre  :5>  legmagasabb «  pa- 
rancsra peczegetik.  Bizony  nem  épületes  látvány !   • 

IV. 

A  villafrancai  béke  osztrák  hivatalos  magyarázata. 

1859.  július  11-én  Íratott  alá  a  villafrancai  béke- 
előzmény. 

A  következő  napon  Ferencz  József  császár  Vero- 
nából keltezett  liadseregi  parancsban  köszönetet  mon- 
dott vitéz  hadseregének,  mely  (igy  látta  jónak  mondani 
a  császári  parancs)  ,,kisehb  számban  harczolva,  ujolag 
megmutatta  bátorszivttségét  s  erőben  és  bátorságban 
megtöretlenül » örömmel «  (mondd:  Örömmell)  »néz  eléje 
a  harcz  folytatásának. « 

Napóleon  császár  nem  hagyta  szó  nélkül  e  kér- 
kedést, hogy  az  osztrák  hadsereg  kisebb  számban  volt. 
Fentebb  idézett  nyilatkozványában  határozottan  azt 
mondta,  hogy  az  osztrák  hadsereg  számban  erösebb  volt. 

Vagy  egyik,  vagy  másik  nem  mondott  igazat. 
Legyen  köztük  biró  a  történelem.*) 


*)  Alkalmat  veszek  itt  amiyit  jegyzékbe  tenni,  hogy  az 
osztrák  katonai  történetírók  szerint  mi  is  csak  azért  vertük 
meg  annyira  az  osztrákot,  hogy  kénytelen  volt  az  oroszt  segít- 
ségül hívni,  mert  az  osztrákok  ellenünkben  mindig  kisebb  szám- 
ban harczoltak  !  Hogy  is  ne  ?  Hiszen  a  bécsi  udvar  csak  a  ki- 
csike osztrák  birodalom  egész  erejét  s  azonkívül  a  fellázított 
horvátokat,  oláhokat,  szerbeket,  tótokat  vezette  gyilkos  harczba 
ellenünk,  mi  pedig  magyarok  (kiket  mindössze  is  öt  millióra 
devalválnak)  a  bár  megszakgatott,  de  a  kicsi  osztrák  biroda- 
lomhoz képest  óriási  kiterjedésű  Magyarország  egész  negyed- 
részével rendelkeztünk  akkor,  mikor  csatákat  nyertünk.  —  Hát 
bizony  igy  íródik  a  történelem. 

c* 

Hát  miért  kötött  békét  a  bécsi  udvar,  ha  serege 
erőben,  bátorságban  megtörheti  énül  oly  » örömmel « 
nézett  eléje  a  harcz  folytatásának? 

Ezt  az  osztrák  császári  parancs  a  következő  sza- 
vakkal magyarázta  meg : 

,y  Szövetséges  társak  nélkül  csak  a  politika  kedvezőt- 
len viszonyai  előtt  hátrálok.'^ 

Hat  nappal  későbben,  július  18-án,  a  birodalom 
népeihez  Laxenburgból  intézett  császári  nyilatkozvány- 
ban  még  sokkal  világosabban  bevallotta  az  osztrák  csá- 
szár, hogy  Németország  támogatására  nem  volt  kilátása. 

E  nyilatkozványban  ugyanis  a  következő  panaszos 
vallomással  találkozunk : 

» A  háború  folytatása  az  eddigieket  még  tetemesen  meghaladó 
vagyon-  és  vérbeli  áldozatokat  vett  volna  igénybe  »a  monarchia 
hű  hoi'onaországaitól. «  A  siker  pedig  mégis  kétséges  volt  volna,  miután 
alapos  remény eimbőlj  hogy  ezen,  nemcsak  Ausztria  igaz  jogáért  kezdett 
harczhan  nem  leszek  egyedül,  oly  Jcesemen  ábrándultam  hi,^ 

„A  meleg  és  hálásan  fogadandó  részvét  daczára,  mely ly el 
igaz  ügyünk  Németország  nagyobb  részében  mind  a  kormányoknál, 
mind  a  népeknél  találkozott,  legrégibb  és  természetes  szövetsége- 
seink makacsul  elzárkóztak  annak  ismerete  elöl,  mily  nagy  jelen- 
tőséget rejt  magában  a  nap  nagy  kérdése." 

» Ausztria  tehát  kénytelen  lett  volna  elszigetelten  menni  a  jövendő  ese- 
mények elé,  melyeket  mindennap  még  komolyabbakká  fokozandhatott.« 

^Ennélfogva  —  —  elhatároztam  magamat  a  békeelözménj^e- 
ket  jóváhagyni,  miután  meggyőződtem,  hogy  közvetlenül  a  francziák 
császárjával  minden  harmadiknak  mellőzte  vei  folytatott  egyezkedés 
által  mindenesetre  kevésbé  kedvezőtlen  feltételek  érhetők  el,  mint 
a  minőket  a  harczhan  részt  nem  vett  három  nagyhatalmasságnaJc  e  tár- 
gyalásban való  résztvéte  az  egymás  közt  megállapított  s  egyetértésük  er- 
kölcsi nyomása  által  támogatott  közbenjárási  javaslataikkal  Ígérhetett. « 

Ez  utóbbi  mentegetés  a  hatalmi  tekintély  azon  meg- 
aláztatásának enyhítésére  volt  számítva,  melyet  Lombardia 
elvesztése  okozott  a  világ  közvéleményében  a  nagy  kérke- 
déssel  síkra  szállt  Ausztriának. 

Napóleon,  a  győztes,  azzal  mentegette  a  félúton  való 

megállás  hibáját,  hogy  porosz-német  fegyveres  avatkozás  által 
volt  fenyegetve. 

A  megvert  bécsi  udvar  pedig  azzal  mentegette  a  minden- 
esetre megalázó  béke  elfogadását,  hogy  a  háborúban  részt 
nem  vett  három  nagyhatalom  terhesebb  feltételű  mediatióban 
állapodott  meg,  mint  a  minőt  a  francziák  császárja  önként 
megajánlott. 

A  tény  pedig  az,  hogy  sem  Napóleon,  sem  a  bécsi  udvar 
nem  mondtak  igazat. 

Napóleon  mentegetödzését  megczáfolta  fentebbi  nyilat- 
kozványában  maga  az  osztrák  ÍSászár,  bevallván  nyiltan  a 
világ  előtt,  miként  azon  reményében,  hogy  Németország  által 
segittetni  fog,  keservesen  csalatkozott^  s  hogy  ha  az  ajánlott  békét 
el  nem  fogadja,  ^szövetséges  társak  nélkül,  elszigetelten,  egyedül 
volt  volna  kénytelen  az  eseményeknek  elébe  menni.ií 

Az  osztrák  császár  mentegetödzését  pedig  az  állítólag 
terhesebb  feltételek  alapján  megállapított  mediatió  felől  mind 
a  porosz,  mind  az  orosz,  mind  az  angol  megczáfolta. 

Legelőbb  a  porosz. 

Rechberg  gróf,  osztrák  külügy  ér,  császárjának  fentebbi 
nyilatkozványát  a  világ  előtt  igazolandó,  —  Ausztria  diplo- 
matiai  képviselőihez  körlevelet  intézett,  s  ebben  közlötte  velük 
a  békefeltételeket,  melyeket  állítólag  a  három  nagyhatalom 
megállapított,  nevezetesen  (a  császári  nyilatkozatban  »maka- 
csul  elzárkózott  szövetséges «:-nek  bélyegzett)  Poroszország  is 
jóváhagyott,  s  melyet  Francziaországgal  állítólag  Anglia  köz- 
lött. E  békefeltételek,  melyeket  Ausztria  a  mainzi  hirlap  jú- 
lius 21-ikei  számában  is  közzététetett,  a  következők : 

1.  Olaszországot  önmagának  visszaadni. 

2.  Szövetség  mindannyi  olasz  állam  közt  kivétel  nélkül. 

3.  Sardinia  Lombardiával  és  a  parmai  herczegsóggel 
nagyobbittassék. 

4.  Velencze  és  Modena  független  állammá  alakíttassanak 
egy  osztrák  főherczeg  alatt. 

5.  Toscana  a  parmai  herczegnönek  adassék. 

6.  A  pápai  legatiokban  világi  alkirályság  állittassék. 

7.  Congressus,  mely  a  nép  akaratának  tekintetbe  véte- 
lével Olaszországot  ezen  alapokon  újjá  szervezze. 

A  porosz  kormány  ezen  egész  állítást  haladéktalanul  a 
leghatározottabban  meghazudtolta. 

Július  21-én,  tehát  ugyanazon  napon,  melyen  ez  állító- 
lagos medíatíonálís  béke-javaslat  a  maínzí  hírlapban  közzé- 
tétetett, Schleinitz  báró,  porosz  külügyminiszter,  körsürgönyt 
intézett  a  porosz  ügyviselökhöz  Németországban,  s  e  sürgö- 
nyében szórói-szóra  ezeket  irta : 

»Uraságod  ezennel  fel  van  hatalmazva,  a  legnagyobb 
határozottsággal  kijelenteni : 

1.  hogy  Poroszország  semmi  közbenjárási  feltéteket 
nem  szerkesztett,  sem  pedig  más  hatalmasság  által  szerkesz- 
tetteket nem  fogadott  el ; 

2.  hogy  az  osztrák  körlevélhez  csatolt  s  a  hírlapokban  is 
közzétett  tervezet  előttünk  merőben  ismeretlen  volt.  (Aláírva : 
Schleinitz.) 

A  porosz  meghazudtolásra  az  angol  következett. 

Dísraeli,  az  angol  alsóház  jul.  28-ikaí  ülésében,  kérdést 
intézett  a  kormányhoz,  vájjon  igaz-e,  hogy  az  angol  követ  az 
osztrák  császárnak  oly  békefeltóteleket  tett  javaslatba,  melyek 
terhesebbek  az  ellenség  által  szabottaknál  ? 

Erre  lord  Palmerston  határozottan  kijelentette,  hogy  ez 
nem  igaz.  Semminemű  javaslat  nem  tétetett  Ausztriának,  sem 
Anglia,  sem  a  semleges  hatalmak  akármelyiké  által. 

E  hivatalos  meghazudtolásokat  az  orosz  kormány  a  » Jour- 
nal de  St.  Petersbourg«  július  29-íkei  számában  a  következő 
nyilatkozattal  rekesztette  be : 

»Néme]y  hírlapok,  okmányokra  támaszkodva,  azt  híresztelték, 
hogy  a  mediatió  alapjai  a  semleges  hatalmak  által  már  a  villafran- 
caí  találkozás  előtt  meg  lettek  állapítva  (arrétées)  s  hogy  azon 
alapok  ismerete,  nevezetesen  azon  körülmény,  hogy  azok  hátrányo- 
.sabbaknak  találtattak,  mint  a  Franczíaország  által  közvetlenül  aján- 
lottak, —  volt  az,  a  mi  az  osztrák  császárt  ez  utóbbiaknak  elfoga- 
dására rábírta. « 

»Fel  vagyunk  hatalmazva  kinyilatkoztatni,  hogy  a  szóba  jött 
közbenjárásra  semminemű  alapok  nemcsak  nem  lettek  megállapítva, 
de  még  csak  tárgyalás  alá  sem  kerültek ;  a  békeelözmények  alá 
lettek  írva  a  hadviselő  felek  által,  mielőtt  a  semleges  hatalmak  a 
köztük  szóba  jött  mediatió  felöl  még  csak  elvileg  is  megállapodásra 
jutottak  volna. « 

E  nyilatkozatot  az  angol  követ,  Sir  J.  Crampton,  azon 
kijelentéssel  küldötte  meg  (aug.  5-én)  lord  John  Russel  angol 
külügyérnek,  hogy  az  hivatalos  értékű,  s  az  osztrák  császári 
manifestum  ellen  van  intézve. 

Képzelni  lehet,  hogy  e  meghazudtolások  Bécsnek  érzé- 
kenyen fájtak,  de  annyira  határozottan  voltak  tartva,  hogy 
lehetetlen  volt  beléjük  kötni.  S  valóban  a  félhivatalos  »Oesterr. 
Corresp.«  kénytelen  volt  a  következő  nyilatkozatra  szorit- 
kozni :  ^Megtörtént  dolgok  felett  nem  óhajtunk  haszontalanul 
vitatkozni ;  de  kötelesek  vagyunk  kétségbe  nem  vonatni  azon 
szavak  alaposságát,  melyek  Ausztria  császári  trónjáról  szál- 
lottak alá.« 

Hát  hiszen  a  hivatalos  és  félhivatalos  közlönyök  sok  min- 
denféle dolgokra  »kötelesek«,  de  ez  az  ö  kötelezettségük  nem 
tarthatjavissza  a  részrehaj  latlan  történetiratot,  hogy  jegyzékbe 
vegye,  miként  a  bécsi  kabinet-politikával  ez  alkalommal 
nagyon  megtörtént  az  a  bizonyos  dolog,  a  mit  az  olasz  »hrutta 
Jígtn-á«-nsik  nevez. 

A  semleges  nagyhatalmak  e  czáfoló  nyilatkozatai  oly 
különös  szinben  tüntetik  elö  a  bécsi  kabinetet,  miszerint 
valóban  történelmi  érdekkel  bir  a  kérdést  tisztába  hozni,  hogy 
hol  vették  magukat  ama  békefeltételek  ?  Vájjon  az  osztrák 
kabinet  költötte-e  azokat  oly  czélból,  hogy  a  csorbát,  mely 
Lombardia  elvesztésével  hatalmi  tekintélyén  ejtetett,  birodal- 
mának népei  előtt  Európa  állítólagos  nyomásával  takargat- 
hassa ? 

Az  igazságnak  tartozom  vele,  kijelenteni,  hogy  nem  köl- 
tötte. Ausztriának  csakugyan  tétetett  ily  javaslat,  csakhogy 
nem  a  semleges  nagyhatalmak  részéről,  hanem  a  franczia 
kormány  részéről. 

Az  olasz  királyi  levéltárban  feltalálhatók  Villamarina 
őrgróf  bizalmas  sürgönyei  június  23-ról  s  július  2-ről  s  7-ről, 
melyekben  jelentette,  hogy  Persigny  gróf  londoni  franczia 
követ  rendeletet  kapott  kevéssel  a  magentai  csata  után,  titok- 
ban közölni  az  angol  kormánynyal,  miként  Napóleon  császár 
hajlandó  volna  beszüntetni  a  háborút  azon  feltótelek  alapján, 
melyeket  később  az  osztrák  kormány  mint  a  semleges  hatal- 
mak állapodását  hozott  nyilvánosságra. 

Es  valóban  az  olasz  föderátió,  —  Velencze  államosítása 

osztrák  felsöség  alatt,  —  Sardiniának  Lombardiával  s  Par- 
mával  nagyobbitása,  —  a  parmai  bourbonoknak  Toscanába 
áthelyezése  s  a  pápai  legátióknak  világi  alkirálysággá  ala- 
kitása:  mind  oly  eszmék,  melyek  határozottan  napóleoni 
bélyeget  viselnek  magukon.  Ezen  eszmék  még  huzamos  ideig 
képeztek  akadályt  Olaszország  egységesitésének  útjában,  mig 
végre  az  olaszok  hajthatatlan  határozottságán  s  ennek  Anglia 
által  nem  kevésbé  határozott  támogatásán  megtörtek.  Soká 
képeztek  akadályt,  mert  III.  Napóleon  makacs  ember  volt ; 
^nehezen  határozta  el  magát,  de  ha  egyszer  elhatározta,  ke- 
mény volt,  mint  a  gránit, «  —  miként  nekem  egy  nevezetes 
éjjelen  unokaöcscse  mondta. 

S  hogy  Villamarina  őrgróf  lényegileg  jól  volt  értesítve, 
az  világosságra  jött  az  angol  alsóházban  július  28-án  Disraeli 
azon  interpellátiója  folytán,  melyről  már  említést  tettem. 

Akkor  ugyanis  lord  Palmerston  azon  nyilatkozatát,  hogy 
egyik  semleges  hatalom  sem  tett  semmiféle  propositiót  Ausz- 
triának, még  a  következő  felvilágosításokkal  kisérte : 

»A  háború  folyama  alatt  a  franczia  kormány  közölte  az 
angollal  a  feltételeket,  melyek  alatt  béke  köttethetnék,  s 
óhaját  fejezte  ki,  hogy  e  feltételekkel  Ausztria  megismertessék. 
Ez  okmány  elküldetett  Bécsbe,  annak  világos  constatálásával, 
hogy  az  Francziaországtól  ered  s  nem  Angliától,  mely  még 
attól  is  tartózkodik,  hogy  Ausztriának  csak  tanácsot  is  adjon.« 

Tehát  a  sok  zajt  ütött  javaslatot  nem  Ausztria  költötte, 
—  az  a  franczia  kormánytól  ered ;  hanem  Ausztrián  mégis 
rajta  maradt  a  »hamis  ürügy-keresés «  bélyege ;  mert  a  franczia 
kormány  tettét  a  semleges  hatalmak  nyakába  akarta  keríteni, 
miszerint  azt  mondhassa,  hogy  nem  a  franczia  fegyvereknek, 
hanem  Európa  nyomásának  engedett. 

*Nagyon  nem  méltóságos,  nagyon  ügyetlen  fogás  volt. 

Különben  a  történelemnek  nincs  semmi  kutatásokra 
szüksége,  hogy  megértse :  miért  fogadta  el  Ausztria  a  villa- 
francai béke-ajánlatot.  Elfogadta  két  oknál  fogva.  Először 
azért,  mert  a  háborút  siker  kilátásával  többé  nem  folytathatta. 
Az  osztrák  hadseregi  parancs  azzal  kérkedett  ugyan,  hogy  »a 
hadsereg  erőben,  bátorságban  megtör  ellenül,  örömmel  nézett  elibe 
a  harcz  folytatásának.^!  A  népeihez «  intézett  manifestumban 
pedig  már  épen  azon  áUitásra  ragadtatta  magát,  miként  »sem 

erőben,  sem  bátorságban  meg  nem  fogyatkozott  serege  számára 
még  azon  lehetőség  is  megvolt,  hogy  az  ellenségtől  a  kivívott  elő- 
nyökoJ;  tán  még  újra  kicsikarhatja.^  Üres  hangokban  keresett 
önvigasztalást !  mit  a  bukottnak  el  lehet  nézni ;  de  csak  han- 
gok, melyek  felett  a  tényekkel  számoló  történelem  egyszerűen 
napirendre  tér.  A  tény  pedig  az,  hogy  a  franczia-szárd  had- 
sereg Solferinonál,  San-Martinonál  nemcsak  ütközetet  nyert, 
hanem  döntő  győzelmet  vivott  ki.  Ez  ütközet  után  az  osztrák 
hadak  nem  egy  visszavonuló  sereg  voltak,  mely  tömören  együtt- 
tart, hanem  egy  sor-  és  rend  nélkül  iramló  vert  had,  melyet 
csak  üldözni  kellett  volna,  hogy  szétbomoljon.  Az  olvasó  fog 
e  kötet  folytán  hivatkozásokkal  találkozni  a  desorganisatiónak, 
demoralisátiónak  oly  tényeivel,  melyek  az  osztrák  hadsereget 
fegyelmi  kötelékeiben  annyira  meglazultnak,  erkölcsi  össze- 
tartásában annyira  megbomlottnak  mutatják,  hogy  nyilt  téren 
csatát  többé  el  sem  fogadhatott.  Annak  a  hadseregnek,  mely 
felől  hadura  azzal  kérkedett,  hogy  örömmel  néz  eléje  a  harcz 
folytatásának,  —  igen,  de  igen  nagy  része  nemcsak  nem  volt 
lelkesedve  a  háború  czélja,  indoka  iránt,  de  sőt  annyira  nem  ér- 
zett kedvet  verekedni,  hogy  a  solferinoi  ütközet  alatt  nem  akart 
a  parancs-szóra  hallgatni,  s  a  fegyelem  felbomlása  véres  jele- 
neteket idézett  elő  tisztek  és  legénység  között.  Széltiben 
beszélte  ezt  mindenki ;  összhangzatosan  jelentették  a  hirlapi 
tudósítások  s  én  magam  is  hallottam  a  buffalorai  állomásnál 
összehalmozott  osztrák  sebesült  fogoly  tisztektől,  kik  nem 
tudván,  hogy  kivel  beszélnek,  még  csak  azt  sem,  hogy  magyar 
vagyok,  —  haragos  boszankodással  panaszlották,  hogy  a  ma- 
gyarok és  horvátok  nem  akartak  verekedni.  Ez  volt  az  egyik 
ok,  a  miért  Ausztria  a  felé  kinyújtott  bókejobbot  elfogadta. 
Elfogadta,  mert  demoralisált,  vert  seregével  tarthatta  volna 
ugyan  magát  még  Verona  erőditvényein  belül  —  mig  a  hires 
várnégyszög  meg  nem  kerültetik,  —  de  nyilt  téren  csatát  többé 
el  nem  fogadhatott ;  szövetséges  segítségre  pedig,  saját  vallo- 
mása szerint,  nemcsak  nem  számithatott,  de  még  reménye  sem 
volt.  —  A  másik,  még  ennél  is  döntőbb  ok  az,  hogy  el  nem 
fogadni  a  békét  annyi  volt  volna,  mint  az  osztrák  dynastia 
lételét  koczkáztatni. 

Ha  a  villafrancai  béke  közbe  nem  jő,  a  háborúnak  lehe- 
tetlen volt  volna  Magyarországra  is  ki  nem  terjedni.  Ennek 

lehetőségére  Napóleon  lierczeg  nem  mulasztotta  el  Ferencz 
József  császárt  figyelmeztetni,  midőn  vele  Veronában  a  béke 
felől  alkudozott.  —  Bianchi  Nicoméd,  kinek  hiteles  adatok 
állottak  rendelkezésére,  diplomatiai  történelmének  VlII-ik 
kötetében  (1B2 — 153.  lap)  ezeket  irja : 

»Napolon  lierczeg  á^/g  órakor  érkezett  Veronába. 

6^/2  óra  volt,  midőn  az  osztrák  császár  felkelt  székéről  s  azt 
mondta  a  herczegnek:  Ön  nem  győzött  meg  engem,  hogy  fel- 
tételei elfogadhatók,  és  nem  tett  nekem  semmi  engedményt. 
Gondolkoznom  kell  s  tanácskozásra  van  szükségem.« 

»Am  legyen,  —  monda  a  herczeg.  De  nekem  parancsom 
van  10  órakor  Valleggióban  lenni,  tehát  8^/2  előtt  el  kell  in- 
dulnom. Uralkodóm  sajnálni  fogja,  ha  tagadó  választ  kapna. 
A  háború  tüze  újra  kigyuland,  s  a  forradalom  elönti  egész 
Olaszországot  s  tán  Magyarországot  is.« 

Ez  hatott.  Nyolcz  órakor  a  békeelőzmény  Ferencz  József 
császár  által  aláirva,  már  a  herczeg  kezében  volt. 

Az  a  »rém«,  melynek  neve  akkor  Magyarország  volt, 
már  előbb,  a  fegyverszünet  megkötésénél  is  fel  lett  idézve  az 
osztrák  császár  szeme  előtt.  Július  5-én  késő  éjjel  érkezett 
Fleurg  tábornok  a  fegyverszüneti  ajánlattal  Veronába.  A  csá- 
szár időt  kért  a  feleletre.  A  tábornok  meghajtotta  magát,  de 
megjegyezte,  hogy  a  válasz  sürgős,  mert  a  franczia  hajóhad 
Lussin  szigetet  már  elfoglalta.  —  »Fájdalom !  Tudom«,  —  feleié 
a  császár,  s  a  fegyverszünetet  elfogadó  válasz  8  órakor  reggel 
már  a  tábornok  kezében  volt.  Nem  szükség  mutogatni,  hogy 
Lussin  sziget  elfoglalása  bevezetést  jelentett  a  háború  körének 
kiterjesztéséhez  Magyarország  felé.  Más  értelme  nincs  és  nem 
is  lehet. 

De  ha  Magyarország  részeltetésének  lehetsége  a  háború- 
ban nem  volt  volna  is  emlitve  az  alkudozásoknál,  annyi 
bizonyos,  hogy  ha  Ausztria  a  feléje  kinyújtott  békejobbot 
meg  nem  ragadja,  a  háborúnak  lehetetlen  volt  volna  Magyar- 
országra ki  nem  terjedni,  mert  e  kiterjesztés  a  háború  foly- 
tatásának hadtani  kénytelenségét  képezte.  Az  a  hadvezér  a 
bolondok-háza  jelöltjének  mutatta  volna  magát,  a  ki  homlo- 
kával neki  ment  volna  a  Mincio  és  Addige  közti  várnégyszög- 
nek, s  annak  háta  mögött  ellenségét  szabadon  hagyta  volna 
erőt  erő  után  húzni  ki  birodalmából,  mig  ő  homlokával  a  falakat 

döngeti.  Ausztria  hatalmát  nem  azon  falaknál  lehetett  meg- 
törni. Csak  Magyarországon,  csak  Magyarország  által  lehetett. 
Az  osztrák  ház  minden  birtokai  közt  csak  Magyarország 
nyújthatott  oly  tért  egy  stratégiai  túlszárnyalásra,  mely  egy 
vagy  más  külhatalom  fegyveres  avatkozásának  veszélyét  a 
lehetség  minimumára  szállithatá  le.  S  a  ki  megfontolja,  hogy 
minő  volt  akkor  a  közszellem  a  tiz  év  óta  minden  érzelmeiben, 
minden  érdekeiben  a  düh  legfelsőbb  fokáig  sértett  Magyar- 
országon ;  a  ki  számba  veszi,  hogy  minő  felbomlasztó  hatást 
gyakorolt  volna  az  osztrák  hadsereg  magyar  ezredeire  s  való- 
színűleg a  horvátokra  is  az,  ha  mi  a  szabadság  zászlaját  egy 
franczia  hadsereg  oltalma  alatt  felütjük:  annak  lehetetlen 
velem  egyet  nem  érteni  abban,  hogy  az  osztrák  részről  a 
villafrancai  békét  el  nem  fogadni  annyi  volt  volna,  mint  a 
habsburg-lothringiai  ház  lételét  —  mondhatnám  —  remény- 
telenül koczkáztatni. 

E  veszély  elhárítása  a  már  különben  is  elveszett  Lom- 
bardiáról való  lemondással  bizony  nagyon  olcsón  lett  meg- 
vásárolva. 

Parisban  akkoron  egy  magas  állású  államférfinak  tulaj- 
donított élczezet  keringett :  »Mi  szép  háborút  csináltunk,  de 
Ausztria  szép  békét  csinált. «  (Ah !  nous  avons  fait  une  belle 
guerre,  mais  l'Autriche  fait  une  belle  paix.) 

Az  osztrák  ház  még  ez  alkalommal  is  elmondhatta,  mint 
a  multakban  már  többször,  hogy  ha  bajba  keveredik,  mindig 
akad  valami  könyörületes  lélek,  a  ki  megmenti.  Az  ily  »jó 
szerencsét*,  melynek  létoka  nincs,  a  történelem  logikája  végre 
megunja.  A  ki  megéri  a  legközelebbi  bajba  keveredést,  tapasz- 
talni fogja,  hogy  már  megunta ;  de  bizony  bizony  mondom :  a 
bécsi  udvar  szép  rud  fogadalmi  viaszgyertyával  tartozik 
m.  Napóleon  emlékének. 


Nem  vagyok  történetíró.  Nem  hizelgek  magamnak 
azzal,  hogy  a  villafrancai  béke  hivatalos  magyaráza- 
tainak e  vázlatos  bírálatát  s  a  fogadtatásnak,  melyben  e 
béke  részesült  és  a  helyzetnek,  mely  reá  következett,  e 
leírását  macában  véve  némi  történetirati  érdekkel  bíró- 

nak  fogja  az  olvasó  találhatni;  — de  nekem  szükségem 
volt  e  bevezetésre,  miszerint  igazolva  legyen  azon  álli- 
tásom, hogy  a  magyar  emigráczió  elhatározása:  ernye- 
detlen buzgalommal  folytatni  a  liaza  függetlenségére 
irányzott  törekvéseket,  —  a  helyzet  által  tökéletesen 
indokolva  volt.  Mert  kettő  közül  egynek  okvetlen  meg 
kellett  történni ;  vagy  annak,  hogy  Ausztria  az  elűzött 
osztrákházi  fejedelmek  visszahelyezése  végett  fegyverhez 
nyúl,  s  igy  a  háború  közte  s  Olaszorság  közt  azonnal 
újra  kitör ;  vagy  annak,  hogy  az  osztrák  nem  mer  az 
annexió  megakadályozása  végett  fegyverhez  nyúlni, 
nehogy  Francziaországot  s  Angliát  provocálja,  —  s 
ekkor  Közép-Olaszországnak  egyesülése  Piemonttal  be- 
végzett ténynyé  válik,  s  ez  erőszaporodás  mellett  előbb- 
utóbb  maga  a  turini  kormány  fogja  Velencze  felszaba- 
ditását  munkába  venni.  A  felől  pedig  előbbi  összekötte- 
téseink folytán  nem  lehetett  kételkedésünk,  hogy  akár- 
mikor tör  is  ki  újra  a  háború  az  osztrák  s  az  olaszok  közt, 
—  ezutóbbiaknakamagyar  szövetségreszükségök  leszen, 
azok  tehát  nemzetünk  függetlenségi  vágyát  okvetlenül 
felveszik  számitásaikba,  hacsak  a  magyar  nemzet  füg- 
getlenségi aspirátióiról  önként  le  nem  mond.  Mi  nem 
hittük,  mi  nem  hihettük,  hogy  erről  valahalemondhasson 
ennek  csak  feltevése  ellen  is  fellázadt  lelkünkben  a 
józan  ész,  az  önfentartás  természeti  ösztöne,  a  vallásos 
kegyelet  nemzeti  multunk  szent  hagyományai  iránt,  a 
kötelesség-érzet  nemzeti  jövendőnk  iránt,  s  az  önzetlen 
honszeretet  religiója.  Mi  tehát  szent  kötelességünknek 
ismertük  folytatni  a  közvetitő  kapocs  szerepét  az  ese- 
mények fejleményei  s  a  magyar  függetlenség  igaz  ügye 
között. 


MÁSODIK  FEJEZET. 
Magyarország  helyzete  a  villafrancai  teke  után. 

L 
Egy  levél  Jiazulról. 

A  kül  viszony  ok  vázlata  után  vissza  kell  pillantanom 
Magyarország  akkori  helyzetére. 

E  visszapillantást  egy  levél  közlésével  kezdem  meg, 
mely  nemeskéri  Kiss  Miklós  ezredeshez  érkezett  egy  volt 
emigráns  társunktól  a  hazából.  E  levelet  választom  ki 
azért,  mert  irój  a  jóindulatú,  becsületes  hazafi  volt  ugyan,*) 
de  a  hallgatni  tudás  arany  mestersége  nem  tartozott  sok 
más  szép  tulajdonságai  közé,  a  miért  is  politikai  bará- 
taink, kikkel  közvetlen  viszonyban  állottunk  a  hazában, 
nem  tartották  jónak  öt  a  ;^ cselekvési  párt«  titkaiba  be- 
avatni. 0  (mint  róla  mondani  szoktam)  inkább  Deák 
FerenczhöTLjöke  közeléből  szemlélgette  »a  világ  sorját«, 
de  épen  azért  az,  hogy  miként  látta  ő  a  dolgokat,  részre - 
hajlatlanabb  tanúságul  szolgál  a  közérzület  felől  mind 
a  háború  alatt,  mind  az  oly  váratlan  béke  után, —  mint 
azon  értesitések,  melyek  meghittebb  politikai  barátaink- 
tól érkeztek  hozzánk. 


*)  Talán  nem  követek  el  indiscretiót,  ha  megnevezem. 
Hajnik  Pál-ról  van  szó.  Helfy. 

A  levél  igj  szól : 

»Pest,  1859.  augustus  20. 

Mivel  kezdhetném  levelemet,  mint  a  fájdalom  kitörésével, 
azon  keserű  csalódás  miatt,  melyen  keresztül  menni  ezúttal  egy 
egés^  ország  kárhoztatva  lön  s  mely  annyi  millió  keblet  annál  kí- 
nosabb érzéssel  töltött  el,  minél  közelebb  álltunk  a  bennünket  any- 
nyira  nyomasztó  járomtól  való  végszabaduláshoz.  Valóban  sirni 
lehet  —  sirtunk  is  sokan  —  annyi  szép  vágy,  annyi  szép  remény 
oly  váratlan  meghiúsulása  fölött.  Pedig  az  előzmények  után  a  leg- 
jobbat kellé  várnunk.  Hidd  el,  hogy  a  világosi  katasztrófa  után  nem 
volt  oly  nagy  s  oly  általános  a  levertség  az  országban,  mint  midőn 
két  napra  reá,  hogy  Fiumét  már  alarmozta  a  franczia  tengernagy, 
azt  kellé  olvasnunk  a  lapokból,  hogy  a  békeelőzmények  megköttet- 
tek. Soha  pompásabb  alkalma  nem  lesz  senkinek  e  világon  egy 
egész,  a  szó  szoros  értelmében :  ^egy  egész  országot  maga  irányában 
örökös  hálára  lekötelezni,  mint  lett  volna  Napóleonnak,  ha  felhasz- 
nálta volna  a  nagyszerű  alkalmat  és  követte  volna  azon  utat 
(mi  felénk),  melyet  az  elnyomott  népek  istene  oly  dicsőén  ujjal 
mutatott  neki.  Oly  készen  állottak  itt  nálunk  a  dolgok,  hogy 
csak  egy  vörös  nadrágost  láthassunk  és  a  világ  oly  nagyszerű 
spectákulumnak  lett  volna  tanuja,  hogy  bámult  volna  bele  s 
elmondhatta  volna  aztán  Európa :  »Ez  már  aztán  nemzet ;  ebben 
van  életerő,  ennek  élni  kell.«  Itt  nem  talált  volna  léha,  erély- 
telen s  gyáva  népségre,  itt  fiatala,  véne,  gazdaga  s  szegénye,  ur  és 
paraszt,  egyszóval :  minden  osztály  s  nemzetiség  hozzá  s  mellé  állt 
volna  s  imádták  volna,  mint  azon  megszabadító  Messiást,  ki  után 
már  századok  óta  sóvárognak. 

Ha  még  egy  hétig  késik  a  fegyverszünet,  —  itt  igen  való- 
színűleg megkezdődik  a  haddelhadd,  a  kedélyek  már  a  magasság 
legnagyobb  fokára  levén  felcsigázva :  csak  egy  aczélűtés  a  kovára 
s  általános  lett  volna  a  föllobbanás. 

Bizony  csak  több  szerencséje  van  Austriának,  mint  ügyessége, 
mert  hogy  ez  utolsóval  nem  bir,  azt  megmutatta  legutóbbi  hadjára- 
tában. Es  midőn  mindenki,  saját  hivatalnokai,  katonái,  sőt  önmaga 
is  azt  hitte,  hogy  veszve  van :  akkor  ki  menti  meg  őt  ?  Az,  ki  őt 
porrá  morzsolhatta  volna  a  magyarok  segítségével.  No  de  az  isten 
is  ugy  segítsen  rajta  végső  perczeiben,  mint  mi  azt  neki  kívánjuk. 

Nem  képzelhetitek  ott  künn  magatoknak :  mily  élénk  érdekkel 
követte  itt  mindenki,  az  utolsó  favágótól  a  legmagasabb  osztályokig 

az  osztrák-frauko-szárd  hadjáratot  és  azon  abnormis,  söt  mondhatni : 
immorális  állapotot  sem  látta  még  a  világ,  hogy  örülnünk  kellett,  a 
mint  valóban  örültünk  is  annak,  ha  a  telegraf  meghozta  a  hirt,  hogy 
megvertek  s  ismét  megvertek  bennünket, —  ámbár  saját  véreink  estek 
áldozatul.  Ezt  nagyon  jól  tudták  fenn  Bécsben,  dühösek  is  miatta  a 
magyarok  ellen ;  de  inkább  haragudjanak  ránk,  mint  szeressenek. 
A  kibékülés,  a  kiengesztelés  ezekkel  örökre  lehetetlen.  Az  elégedetlenség 
a  mostani  rendszerrel  egyébiránt  nem  csak  itt  Magyarországban 
létezik :  általános  az  az  egész  osztrák  monarchiában,  söt  a  seregben 
is,  mely  szerfölött  elégedetlen.  De  bizony  a  sereg  » urának «  sincs 
oka  büszkének  lenni  hadvezéreire.  Hogy  Gyulai  miként  értette 
mesterségét,  annak  úgyszólván  szemtanúi  voltatok.  A  solferinoi 
ütközet  alatt  három  osztrák  tábornok  esett  disgrátiába ;    az  első 

L stein,   ki  az  ütközet  napján  már  reggel  oly  részeg  volt, 

hogy  azt  sem  tudta,  hogy  fiu-e  vagy  leány  ?  —  a  második  Cl . . 

G s,  ki,  midőn  legtüzesebben  folyt  a  csata,  sátorába  vonult  s  ott 

pőrére  vetkezve,  »sibi  bene  fecit«  ;  a  harmadik  báró  Z  ....  tz  a  lo- 
vasság parancsnoka,  ki  a  tartalék-lovasságot  ágyu-lőtávolon  kivül 
küldve,  azon  vette  magát  észre,  hogy  midőn  az  ütközet  közepette 
arra  rögtön  szükség  lett  volna,  akkor  már  öt  órányi  távolságra  volt 
a  csatatértől.  Ez  utóbbit  a  haditörvényszék  több  évi  várfogságra 
Ítélte.  Gróf  P . . .  y  Móricz  tábornok  pedig  azzal  mulatta  magát  a 
csata  alatt,  hogy  öt  vagy  hat  horvát  katonát  czélba  vett  s  mialatt 
saját  elesett  tisztjeik  kirablásával  voltak  elfoglalva,  őket  lesből 
lövöldözte.  Valóban  borzasztó,  de  egyszersmind  érdekes  hallani 
az  osztrák  katonatiszteket,  hogyan  nyilatkoznak  főbbjeikről  s  az 
egész  hadjárati  rendelkezésekről. 

Hogy  pedig  a  dolgok  ezen,  az  előbbinél  még  sokkal  abnor- 
misabb  állapotban  sokáig  nem  maradhatnak,  ezt  mindenki  érzi  és 
hiszi.  Miként  fogja  magát  az  egész  kiőrleni  ?  —  azt  csak  a  minden- 
ható Istenség  tudja.  Kinos  türelemre  és  mindig  feszültebb  vára- 
kozásra vagyunk  kárhoztatva.  Várjuk  az  események  kedvező  for- 
dulatát, de  legtöbbet  bizunk  önmagunkban 

Nagy  megelégedéssel  hallottuk  itt,  hogy  K.  L.  oly  ügyesen 
vitte  szerepét  Olaszországban  és  oly  jó  tapintattal.  Annál  dühösebb 
itt  mindenki  Szemere  ellen,  hogy  ő  épen  most  lépett  fel  ismét  Lajos 
ur  ellen.  No,  ennél  a  Szemeré-nol  utálatosabb  ós  népszerűtlenebb 
ember  nincs  a  hazában.  Klapka  és  Laczi  nevét  is  sokszor  és  minden- 
felé emlegették  az  országban  s  pedig  mindig  hazafiúi  nagyrabecsü- 

léssel.  De  a  fö  ember  itt  a  népnél  mégis  csak  Lajos  ur ;  prestigium- 
mal  csak  az  ö  neve  bir  a  nagy  tömegnél  stb,« —  — 


Ilyen  hirek  keringettek  az  országban  a  solferinoi  csata 
némely  mozzanatai  felöl  s  tény,  hogy  ezekkel  egészen  össze- 
vágó dolgokat  beszéltek  a  foglyokul  esett  magyar  és  horvát 
katonák  nekünk,  s  a  hirlap-tudósitók  az  európai  sajtóban.  Ily 
érzülettel  kisérte  a  magyar  nemzet  a  háború  folyamát  s  a 
villafrancai  béke  váratlan  híre  mint  villámcsapás  hatott  a 
reményeiben  megcsalatkozott  nemzetre. 

De  a  levertség  nem  soká  tartott.  Deczember  utolsó  napján 
ugyanazon  toll  már  következőleg  irt : 

»Bécs,  Sylvester  estéjén,  1859. 

A  villafrancai  békekötés  után  irt  egyik  hosszabb  levelemben 
elmondtam  azon  általános  levertséget,  mely  e  váratlan  hirre  mond- 
hatni :  az  ország  összes  lakosságát,  minden  kivétel  nélkül,  megszál- 
lotta. Attól  lehete  tartani,  hogy  ama  nagyszerű  csalódásra,  mely  a 
szabadulás  után  sóvárgó  egy  egész  népnek  legszebb  reményeit  oly 
rögtön  meghiusitotta,  kétségbeesés  és  elcsüggedés  fog  következni, 
—  de,  hála  a  magyarok  istenének,  e  levertség  csak  rövid  ideig 
tartott.  Csakhamar  kiábrándultunk  és  az  egymásután  lefolyt  ese- 
ményekből azon  üdvös  tanulságot  merítettük,  hogy  ne  várjuk  a  sült 
galambot  szájunkba  repülni,  hanem  áthatva  azon  közmondás  igaz- 
ságától: »Segits  magadon  s  isten  is  megsegit,«  —  önmagunkban 
keressük  a  föeröt,  ha  ismét  szabad  nemzetté  akarunk  lenni.  És  ezen 
saját  magunkba  helyezett  bizodalom  önérzete  rövid  pár  hónap  alatt 
csodákat  mivelt.  Egy  magas  nemzeti  szellem  fészkelte  meg  magát 
kiirthatlanul  mindenki  keblében,  kezdve  felülről  le  a  legalsóbb  ré- 
tegekig, —  mi  minden  ok-  s  időszerű  alkalmat  megragad,  hogy 
magának  az  ildomosság  korlátai  között  rést  nyisson  és  felváltva 
buzditó  beszédekben  ugy,  mint  tettekben  is  nyilvánuljon. « 


E  felfogást,  melyet  levélíró  több  érdekes  adattal  illustrál, 
tények  tökéletesen  indokolták. 

Ébredés. 

A  villafrancai  békére  következett  néhány  hónap  alatt 
nagy  változás  történt  a  nemzetnek  közéletében.  E  néhány  hó- 
nap a  nemzeti  önérzet  ébredésének  korszaka. 

A  szellem,  az  érzület  megvolt  előbb  is,  megvolt  mindig, 
de  a  szivek  rejtekébezárva  volt  meg;  egyeseket  összeesküvési 
kísérletek  merényletére  ösztönzött,  általában  véve  azonban 
csak  magános  fogcsikorgatásban  vagy  elreteszelt  ajtók  mögött, 
suttogó  bizalmas  körökben  keresett  könnyebbülést  a  szorult 
kebel ;  de  a  villafrancai  béke  után  az  előbb  elfojtott  közszellem 
a  szivek  rejtekéből  nyilvánosságra  tört  ki  s  mintha  valamely 
delejfolyam  futott  volna  végig  idegein,  a  nemzet  lerázta 
tagjairól  a  némán  tűrés  zsibbadtságát  s  nemzeti  egyéniségének 
teljes  önérzetével  egyenesítve  ki  hajlott  derekát,  odakiáltott 
a  hatalomnak  :  »él  nemzet  e  hazán  f^ 

S  a  nemzeti  önérzet  ez  ébredése  nem  valamely  mondva 
csinált  mozgalom  volt.  »Magától  jött,«  —  miként  nekünk  leve- 
lezőink Írták.  A  mit  ama  láthatatlan,  kézzel  foghatatlan,  de 
annál  hatalmasabb  »agitátor«  :  a  korszellem  csinál,  arra  nem 
kell  tervezgetés.  Magától  jő.  De  a  korszellem  nem  jő  magától. 
Okozat  az,  melynek  oka  a  történelemben  mindig  feltalálható. 

A  magyarországi  ébredés  az  1859-iki  háborúval  causa- 
litási  kapcsolatban  áll.  E  kapcsolatot  három  tényre  vezetheti 
vissza  a  biráló  történetirat. 

Az  egyik  az,  hogy  az  » egységes  Austria^  ama  rettenetes 
moloch,  melynek  táplálására  annyi  vér  ontatott  ki,  annyi  bün 
követtetett  el  —  megméretett  a  sors  mérlegében  és  könnyű- 
nek találtatott.  A  birodalmi  egység  elve,  melyet  erőforrásnak 
álmodtak  (s  daczára  a  történelem  kiáltó  intéseinek,  még  min- 
dig annak  álmodnak),  Bécsben  a  legelső  válságnál  tökéletesen 
kudarczot  vallott,  mint  kudarczot  vallott  a  múltban  is  mindig, 
s  fog  vallani  a  jövendőben  is  mindig,  mert  hogy  abban,  a  mit 
Austriának  neveznek,  az  » egysége  nem  erő,  hanem  gyengeség 
forrása,  az  természeti  törvény,  min  kifogni  semmi  mesterséggel 
sem  lehet.  Az  egység  elve  helyes  nemzetnél.  Ott  erőt  ad,  mert 
forraszt.  De  a  mit  Austriának  neveznek,  az  nem  nemzet, 
hanem  különnemű  nemzetek  (nem  nemzetiségek,  hanem  nem- 

zetek)  összezsufolása.  Ily  helyzetben  az  egységesítés  nem  for- 
raszt, hanem  elválaszt.  Ellentétes  (disparat)  elemek  közt  nem 
hogy  azonosítást  (assímílatíót)  lehetne,  de  még  csak  mecha- 
nikai összetartást  (cohaesiót)  sem  lehet  véghez  vinni.  Minél 
inkább  összeköttetnek,  annál  inkább  szertehuznak.  Meg  is  verték 
mindig  az  »egységes«  Austriát,  mindig !  s  minél  »egységesebb« 
volt,  annál  inkább  megverték.  *)  A  természet  törvényének  ok- 
talan megsértése  mindig  megboszulja  magát.  A  nivellálás 
rendszere  bukott  meg  Austriában  az  1859-iki  háborúnál  s  e  bukást 
egyrészt  annyi  tehetetlenség,  másrészt  csakis  a  birodalom  fen- 
állhatása  iránti  hit  vesztéből  magyarázható  annyi  botrányos 
fosztogatás  kisérte,  **)  hogy  lehetetlen  volt  a  kormány  tekin- 
télyének el  nem  mállani.  TeA;tníe7^yes2;íefí  kormány  hiában  het- 
venkedik. Nem  imponál. 

A  másik  tény  az,  hogy  daczára  a  víUafrancai  egyezmény- 
nek s  zürichi  békekötésnek :  a  nemzeti  akarat  souverainitásának 
elve  s  a  népakarat  elnyomására  intézett  külavatkozás  tilalma 
érvényre  jutottak  Olaszországban. 

A  harmadik  tény  az,  hogy  daczára  a  háborúhoz  kötött 
reményeink  meghiúsulásának,  a  magyar  emigráczió  viszonya 
Napóleon  császárral  s  a  turini  kormánynyal  azt  mindenesetre 
constatálta,  hogy  magyar  kérdés  van,  hogy  létezésének  elis- 
marése  utat  tört  magának  a  hatalmak  tanácsaiba,  s  hogy  a 


*)  Csodálatos,  hogy  ezt  a  tényt  nem  akarják  a  történetiratból 
elolvasni.  Pedig  ott  van.  Dyuasticus  szempontból  a  dualismusnak 
is  megvan  az  a  szerencsétlensége,  hogy  nem  egyéb,  mint  álczázott 
»birodalmi  egység«,  tehát  nem  erö,  hanem  gyengeség  forrása.  Majd 
meglátják  az  első  komoly  conflictusnál,  hogy  az.  Csakhogy  késő  lesz. 
Napóleon  kétszer  mentette  meg  Austriát  a  felbomlástól.  Harmadik- 
szor  nem  lesz,  a  ki  megmentse. 

**)  Az  Eynatten  osztrák  tábornok  és  Bruch  osztrák  pénz- 
ügyminister-féle  óriás  mérvű  sikkasztások  valóban  oly  természetűek 
voltak,  hogy  lehetetlen  azokat  lélektanilag  másként  magyarázni, 
mint  az  által,  hogy  a  »hivatalos  körök « Austriát  elveszettnek  hitték, 
tehát  a  rablást  opportunusnak  tartották.  Az  eset  azon  bizonyos 
bibornokra  emlékeztet,  kinek,  midőn  egy  légzőcső-kelés  miatt  fuldo- 
kolva haldoklana,  palotájában  minden  cseléd  lopott,  rabolt,  a  mihez 
csak  hozzáférhetett.  Még  a  házi  majom  is  lopásra  buzdult  a  példa 

által. Hanem  a  véletlen  néha    váratlanul    belekeveredik  a 

játékba.  A  püspöksüveggel  fején  futkározó  majom  kaczagásra  inge- 
relte a  fuldokló  bibornokot,  ez  megmentette  életét  s  bajba  keverte 

mely  hatalom  Austriával  conflictusba  kerül,  az  a  magyar  nem- 
zetet önálló  tényezőnek  tekinti  s  azt  mint  ilyet  számba  veszi. 
Nagy  vivmány  volt  ez,  melyről  a  magyar  államférfiaknak  soha 
sem  lett  volna  szabad  megfeledkezni. 

E  károm  tény  volt  ama  villanydelejes  telep,  mely  ébresztő 
befolyást  gyakorolt  a  magyar  nemzet  önérzetére. 

Az  ébredés  mindenekelőtt  nemzetiségi  áramlatban  nyilat- 
kozott. Igen  természetes,  hogy  abban  nyilatkozott.  Tiz  év  óta 
germanisálták  Magyarországot  ép  oly  kíméletlenül,  mint 
n.  József  alatt.  Németül  kormányozták,  németül  rendszabá- 
lyozták, németül  kínozták,  németül  nyúzták,  zsarolták,  németül 
tanították  az  iskolákban.  S  újra  az  történt,  a  mi  11.  József 
alatt :  a  germanisáló  irány  reactiót  keltett. 

A  nemzet  minden  erélyével  a  nemzetiségi  cultusra  vetette 
magát,  megragadott  minden  alkalmat,  hogy  törhetlen  ragasz- 
kodását nemzetiségéhez  kitüntesse  s  magát  élö  magyar  nem- 
zetnek mutassa  fel. 

m. 

Kazinczy-ünnepély.  Magyar  öltözet. 

Kazinczy  Ferencz  születése  napjának  századik  évfordu- 
lója (október  27.  1859)  hatalmas  nemzeti  tüntetés  alkalmává 
lett.  Nemcsak  a  fővárosban  ünnepelték  azt,  ezernyi  ezerek 


a  zsivány  cselédséget.  —  Véletlen !  —  A  haldokló  Austriát  meg  a 
villafrancai  véletlen  állította  talpra  s  Eynatten  is,  Bruch  is  öngyil- 
kosokká lettek.  Ez  utóbbinak  halálát  egy  magyar  lap  e  szavakkal 
jelentette:  »-Bn<cí; pénzügyminister  ma  (april  23-án)  5  óralOpercz- 
kor  meghalt.^  Azt  nem  merte  megírni,  hogy  torhát  metszette  el.  Ilyen 
volt  a  sajtó  állapota  a  Benedek-féle  provisorium  alatt,  melyet  a 
magyar  alkotmány  visszaállításának  kürtöltek. 

E  sikkasztási  ügyről  igy  irtak  Jósika  MiUósnálc  1860.  martíus- 
ban  a  hazából : 

»Az  Eynatten-féle  tolvaj -bandából  már  203  embert  fogtak  be. 
Van  köztük  több  mint  50  katonatiszt,  vannak  bankárok,  kereskedők, 
líeferánsok  stb.,  de  magyar  egy  sincs  !  M.a,gkíiSils.  Bruch-nsik  a  »contója« 
14  millióra  megyén.  Legío  a  kisebb-nagyobb  zsiványok  száma,  kik 
véres  verejtékünkön  híznak  s  aztán  még  piszkolódnak !  A  »hatalom« 
kérlelhetlenségre  határozta  magát  a  polgári  zsiványok  ellen,  a 
katonákat  ellenben  kíméli.  »Die  militárische  Éhre  gibt  es  nícht  zu, 
dass  die  Armee  an  dieser  Schweinerei  betheilígt  erscheíne«  —  ez 
a  » legfelsőbb «  jelszó. 

8* 

részvéte  mellett  leirhatlan  lelkesedéssel,  lianem  bámulatos 
spontaneitással  terjedt  el  a  tüntetés  mindenhova,  a  liol  magyar 
zó  hangzott,  a  hol  magyar  élt.  Megünnepelték  nemcsak  min- 
den még  oly  kiválólag  német  ajkú  városokban  is,  mint  Po- 
zsony, de  kiterjedt  a  tüntetés  még  oly  kisded  földmives-fal- 
vakra  is,  mint  pl.  az  alig  ötszáz  lelket  számláló  Czegény-Dány- 
nyád  Szatmárban ;  kiterjedt  a  pusztákra  is  (péld.  Gerendás, 
Békésben),  kiterjedt  a  külföldre  mindenhová,  hol  magyarok 
tartózkodtak,  (Stambul,  Botosán,  Jena  stb.)  s  a  mi  legjellem- 
zőbb :  a  magyar  nemzeti  érzelem,  daczára  a  német  fegyelem 
vaskezének,  még  az  országon  kivül  tanyázó  magyar  ezredek 
körében  is  kitört. 

A  Kazinczy-ünnepély  a  magyar  nemzeti  szellem  ébre- 
désének ünnepe  volt. 

E  szellem  tüntetőleg  rányomta  bélyegét  a  külső  jelvé- 
nyekre is.  Frakk,  köcsögkalap  (egy  levelezőm  kifejezése  sze- 
rint :  » Angst-E,öhre«)  eltűnt  s  magyar  öltönynek,  kalpagnak, 
kanászkalapnak  adtak  helyet.  Az  aristokratia ,  férfiak  ugy 
mint  nők ,  valóságos  tüntetést  csinált  a  magyar  ruhával 
gróf  Batthyány  Emma  lakodalmán  s  oly  hatást  tett  a  kedé- 
lyekre, hogy  a  mint  egy  lapban  olvastam :  »ha  kaczagányos 
apáink  sirjaikból  felkelve  látták  volna  e  taréjos  sarkantyús 
deli  leventéket  s  gyöngyös  pártával  ékesített  bájos  hölgyeket, 
—  örömükben  maguk  is  eljárták  volna  a  palotást.*  A  császári 
hivatalnokok  kivételével,  kikre  az  utczán  gunykaczaj  közt, 
ujjal  mutogattak,  mindenki,  férfiak  ugy  mint  nők,  utczákon, 
templomba,  színházba  magyar  ruhában  járt.  Az  arany  s  ezüst 
csipkék  rövid  időn  annyira  fel  lettek  használva,  hogy  novem- 
berben már  Pesten  nem  is  lehetett  készen  kapni,  hanem  ho- 
zatni kellett  s  nagyban  készíttetni. 

Nemzeteknél,  melyeknek  nemzeti  léte,  nemzeti  egyéni- 
sége nem  controvertáltatik,  az  európai  szokástól  eltérő  öltöz- 
ködés, —  igen  helyesen  —  ünnepélyes  alkalmakra  tartatik 
fenn,  de  a  mindennapi  használatban  oly  különczködés  volna, 
melynek  sem  indoka,  sem  értelme  nincs.  Hanem  amely  nem- 
zetnek nemzeti  léte,  nemzeti  egyénisége  örökös  ostromnak 
van  kitéve,  az  helyesen  cselekszik,  ha  semmit  sem  hanyagol 
el,  a  mivel  nemzeti  egyéniségét  asserálhatja  a  világ  előtt. 

E  tekintet  fontosságát  ösztönszerűleg  érezte  akkoron  az 
összes  magyar  nemzet.  Még  a  tárogatót  is  előrántotta  az  el- 
felejtett dolgok  kamarájából ;  magyar  ruhában  búsult  vagy 
örült  a  magyar  zene  accordjai  felett  s  lelkesedve  járta  a  ma- 
gyar tánczot.  Itt-ott  kissé  sokat  is  tánczoltak  »a  lelkeim<í  (a 
mint  egy  levelemben  Teleki  Lászlónak  irni  találtam),  banem- 
hát  minden  izükben  magyarok  voltak  s  a  német  kormány 
németesitö  törekvéseivel  szemben  elvnek  vette  fel  mindenki 
azt  a  széltiben  hirdetett  tant,  hogy  »nemzet  élni  fog  a  mig 
tisztelni  tudja  nyelvét,  zenéjét,  öltözetét.*  A  magyar  ruha 
még  Bécsben  is  tüntetőleg  szerepelt.  Egy  negyven  tagú  pro- 
testáns küldöttség  ment  Bécsbe.  Rechherg  miniszterelnök  ter- 
rorizáló hangon  beszélt  vele ;  a  császár  nem  is  fogadta ;  — 
mind  a  negyvenen  együtt  tömegben  dísz-magyar  ruhát  öltve 
jelentek  meg  az  udvari  színházban ;  —  a  jó  bécsiek  elször- 
nyüködtek  a  vakmerőség  felett.  — 

Különben  a  helyzetet  nagyon  tanulságosan  jellemzik  az 
oly  apró  vonások,  hogy  péld.  Bosco  az  egész  zsúfolt  pesti 
német  színházban  nem  tudott  kapni  egyetlenegy  árva  darab 
ezüst  pénzt  egyik  mutatványához ;  Kövessy  magyar  bűvész 
pedig  Maros-Vásárhelytt  nem  tudott  kapni  köcsögkalapot ; 
hanem  í?osco-nak,  minthogy  zsebében  nem  kotonozott  az 
áldott  osztrák  fináncz-rendszer,  magának  volt  ezüstpénze,  de 
Kövessy-nok  magának  sem  volt  köcsögkalapja. 

Idevonatkozólag  Jósika  Miklós  egyik  levelében  ezeket 
olvasom:  » Öltözet,  bálok,  adakozások  stb.  lehetnek  egyrészt 
frivol  nyilatkozatok,  de  nem  lehet  gondolni:  minő  roppant 
hatással  vannak  a  nagyszámra.  Igaz,  az  a  párta  meg  mi,  bi- 
zony jól  is  áll  a  »lelkeimnek« ,  de  csak  hadd  ringassa  a  hiúsá- 
got, hiszen  tápul  szolgál  az  a  nemzeti  rokonszenvnek  is.  "Va- 
lóban bámulandó  :  hány  proselitát  csinált  nekünk  a  tótok,  ro- 
mánok és  németek  közt  e  kanászkalap-  és  pártapropaganda. « 
(Ezután  épületes  adatokat  emlit  a  nemzeties  szellemnek  az 
aristokratia   körében   terjedéséről    s    levelét  ekként    végzi:) 

»Mindez  jó!  Oh,  de  mikor  jön  el  a  legjobb:  hogy  a 
sátán  és  annak  hetvenhét  nagyanyja  elhordja  nyakunkról  azt 
a  nyomorult  kormányt  minden  pereputtyostól,  örökkön-örökre, 
Amen!« 

IV. 

i>Nein  tágitam!«  —  a  jelszó.  —  Primási  jubileum. 

S  a  magyar  mozgalom,  mely  ekként  »magától  jött«, 
nemcsak  nemzetiségi,  hanem  a  szó  teljes  (politikai)  értelmé- 
ben :  nemzeti  jelleggel  birt. 

A  Kazinczy-ünnepélyen  az  akadémia  elnöke :  gróf 
Dessewffy  Emil  (ki  a  conservativ  párthoz  számittatott)  zár- 
beszédében arra  buzdította  a  nemzetet ,  hogy  vegye  jelsza- 
vául :  nem  tágítani  bármely  körülmények  közt  a  haza  iránti  sze- 
retetben^ a  reményben  jövője  iránt  s  a  hitben  ügyünk  igazsága  és 
szentsége  iránt. 

E  szavak,  ily  ajkakról  ejtve  (irta  egyik  tudósitónk)  mint 
történelmünk  intő  jelszava,  mély  gyökeret  vertek  a  szivek- 
ben s  a  haza  azon  jövőjének  értelme  felöl,  melyben  remény- 
leni minden  becsületes  embernek  jelszava  lön,  oly  áramlat 
hullámzott  akkoron  az  ébredő  nemzet  életében,  hogy  min- 
den tudósitás,  mely  a  hazából  hozzánk  érkezett,  arról  tett 
bizonyságot,  miként  a  nemzet  el  van  határozva  nem  tágítani, 
mig  hazánk  szent  s  igaz  ügyének  diadalt  nem  szerez  a  hon- 
szeretet. 

A  közszellemnek  sürün  fel  -  feltünedező  nyilatkozvá- 
nyairól  a  lapokban  nagyon  keveset  lehetett  olvasni.  Azoknak 
sajtórend-re/orm  czim  alatt  kiadatott  a  rendelet,  hogy  ha  oly 
hireket  közölnek,  melyek  alkalmasaknak  látszanak  a  kormányt 
compromittálni,  a  hivatalos  tekintélyt  kisebbíteni  vagy  inge- 
rültséget támasztani,  vagy  a  kormány  iránti  bizalmat  csökken- 
teni :  hát  ilyen  meg  ilyen  fogsággal  s  ennyi  meg  ennyi  bir- 
sággal és  cautió-vesztéssel  fognak  büntettetni.  E  reform-ren- 
deletet a  magyar  lapoknál  sokkal  »merészebb«  bécsi  »"Wan- 
derer«  azon  megjegyzéssel  közölte,  hogy  e  szerint  alig  kép- 
zelhető lap  „Austriában«,  melynek  minden  száma  elítélhető 
nem  lenne. 

A  lapok  tehát  bizony  nem  voltak  hü  tükrei  a  nemzet 
életének.  Nem  egy  fontos  mozzanatot  vagy  épen  nem,  vagy 
csak  hűtlenül  juttattak  tudomásra.  Példát  idézek,  mely  az 
akkori  helyzet  megítéléséhez  nagyon  tanulságos  adatul  szolgál. 

Kevéssel  a  Kazinczy-ünnepély  után  Scitovszky  bibornok- 
primás  félszázados  papi  jubileuma  tartatott  meg  Esztergom- 

ban.  Ez  ünnepélynél  természetesen  a  »magas  körök«  hivata- 
los s  kiválólag  »conservativ«  elemei  szerepeltek.  Jelen  vol- 
tak: Albrecht  föherczeg  császári  kormányzó,  Thun  császári 
miniszter  (a  septemberi  protestáns-pátens  aláírója,)  Rauscher 
bécsi  érsek  és  az  egyházi  s  világi  méltóságok  és  conservativ 
notabilitások  hosszú  sora. 

A  történetíró,  ki  e  sok  tekintetben  nevezetes  ünnepély 
lefolyása  felöl  (melyhez  hasonló  Eszterházy  Imre  prímásnak 
1738-ban  tartott  arany  miséje  óta  elö  nem  fordult)  az  akkori 
napi  sajtó  hasábjain  adatokat  keresend,  —  azt  fogja  találni, 
hogy  »az  ünnepély  a  legszebb  rendben,  a  legépületesebb  lel- 
kesedéssel és  legméltóbb  fénynyel  szerencsésen  véghez  ment, « 
hogy  „Albrecht  föherczeg  császári  főkormányzó  ur  ö  császári 
Fensége  magyar  nyelven  méltóztatott  ö  császári  és  királyi' 
Felsége  nevében  és  parancsára  azt  az  áldomást  elmondani, 
hogy  *  Isten  éltesse  Eminentiádat  még  sokáig^  s  hogj''  ö  csá- 
szári Fensége  méltóztatott  ez  áldomásával  az  összes  jelen- 
voltakat magas  lelkesültségre  ragadni. « 

Ennyit  tanulhat  az  akkori  szájkosarazott  lapokból  a 
törtónet-iró  s  néhány  hónapot  tovább  lapozva,  azt  is  meg- 
tanulhatja, hogy  b.  6.  Kemény  Zsigmond  lapja,  melyet  vak- 
merő szabadosságról  legnagyobb  ellensége  sem  vádolt  soha*) 
november  8-ikai  számának  az  esztergomi  ünnepélyt  tárgyazó 
czikke  miatt  (mely  napvilágot  sem  látott  soha,  mert  még  a 
kiadás  előtt  lefoglaltatott)  január  végén  közcsend-háboritás 
czimen  vád  alá  helyeztetett. 

Ennyit  tudott  meg  a  közönség  a  lapokból.  Mi  idekünn 
többet  tudtunk.  Furcsa  dolgokat  tudtunk. 

Megtudtuk,  hogy  Bartakovics  egri  érsek,  gróf  Ajjponyi 
György,  gróf  Széchen  Antal,  báró  Jósika  Samu  s  gróf  Czirdky 
János  nagyhorderejű,  nemzeti  szellemű  áldomás-beszédeket 
mondottak.  Legerélyesebben  Czirdky  szólt,  ki  harsány  éljen- 
zésekkel  háromszor  félbeszakított  beszédét  Vörösmarty  » meg- 
fogyva hdr,  de  törve  nem;  él  nemzet  e  hazán<s-  szavaival  végezte. 
Oly  jelenet  volt,  hogy  Rauscher  bécsi  érsek  elrémülve  e  sza- 


*)  Kemény  Zsigmondot  Kossuth  tréfásan  ugy  is  szokta  hiv- 
ni,  hogy  Lágy  Gazsi. 

vakkal   fordult    »niagas«    szomszédjához :    »Das   ist  ja   eine 
"Wühlerei !« 

^Képzeljétek  csak,«  —  irta  egyik  levelezőnk  —  »még 
Károlyi  Lajos  is,  kit  osztrákságáért  kevésbe  múlt,  kogy  fel 
nem  akasztottunk,  még  ö  is  kazafi  akar  lenni !  (Mit  mondand 
hozzá  fia,  az  osztrák  követ  és  zürichi  biztos !)  A  íöherczeg 
számára  készített  emelvény  mellé  az  egyházban  Thun  készült 
ülni,  mint  miniszter,  s  Károlyi  Lojos^  —  épen  ö ! !  —  kijelen- 
tette neki,  hogy  ha  ö  ül  oda,  mindnyájan  otthagyják  a  tem- 
plomot ;  Thun  kénytelen  volt  engedni  s  Apponyi  mint  volt 
kanczellár  foglalta  el  a  föherczeg  után  a  főhelyet,  Thim  pedig 
azt  monda  egy  meghittjének:  »Ich  glaube,  dass  ich  mit  mei- 
ner  Reise  nach  Gran  aufgesessen  bin.«  —  A  főherczeget  né- 
hány katonai  s  polgári  hivatalnokon  kivül  senki  még  csak  le 
sem  kisérte  gőzös-yachtjához  a  Duna-partra.  Tudtára  adatta 
udvarmestere  által  a  főuraknak,  hogy  gőzösén  mindnyájuk 
számára  lesz  hely.  Hagyták  menni.  Orczy  Györgyön  s  Kará- 
csonyi Guidón  kivül  senkisem  fogadta  el  a  meghívást. « 

A  primacziális  ünnepély,  tekintve  a  szereplő  személye- 
ket, hatalmas  nemzeti  tüntetés  arányaira  emelkedett.  A  do- 
log Bécsben  iszonyú  sensatiót  csinált.  Rechberg  miniszter- 
elnök szemrehányó  levelet  irt  Bartakovics  érseknek  és  Jósika 
Samunak,  amattól  beszédje  beküldését  is  követelve.  Az  érsek 
azt  felelte :  »rögtönöztem,  —  nincs  meg.«  Eendőri  felügye- 
let alá  vetették.  Jósika  egyszerűen  azt  adta  válaszul  Rechberg 
urnák,  hogy  tőle  semmi  leczkézést  el  nem  fogad.  Cziráky  pe- 
dig, kinek  Rechberg  szemrehányólag  csodálkozását  fejezte  ki? 
hggy  miként  mondhatott  kamarás  és  valóságos  belső  titkos 
tanácsos  létére  oly  izgató  beszédet,  —  azt  felelte,  hogy  ő 
előbb  volt  magyar  és  hazafi,  mint  kamarás  és  titkos  tanácsos  ; 
tetszésükre  bizza  az  illetőknek,  tőle  ez  utóbbi  két  minőséget 
elvenni,  a  két  elsőt  —  tessék  vagy  ne  tessék !  —  meg  fogja 
tartani.* 

Ilyen  volt  a  szellem  még  azon  körökben  is,  melyek  ez 
ünnepélyen  szerepeltek  s  hónapokon  keresztül  folyvást  a  leg- 
különbözőbb kútfőkből  örvendetes  hireket  vettünk  a  pezsgő 
nemzeti  közérzület  egymásra  torlódó  nyilatkozványairól.  Tu- 
dósítóink különös  magasztalással  szólottak  az  egyetemi  ifjú- 

ság  szelleme  s  magatartása  felöl.  »E  fiatal  nemzedékre «  — 
igy  írtak  —  » méltán  büszke  leliet  a  haza.  Annyi  hazafiúi 
szeretetet,  annyi  erélyt,  egyszersmind  oly  jó  tapintatot  s  ko- 
rukhoz képest  annyi  érettséget  tanúsítanak,  hogy  az  előbbi 
ifjúságot  velük  összehasonlítani  sem  lehet.  Pedig  e  fiatal  nem- 
zedék ThiLn  miniszter  német  rendszere  alatt  nevekedett.  Még 
az  sem  volt  képes  lelküket  megmérgezni.  Ezekre  szép  jövő 
vár.  Ezekben  bizni  lehet. « 

Nem  irok  krónikát,  nem  követhetem  lépésről-lépésre  a 
nemzeti  ébredés  ez  igérletes  korának  minden  mozzanatát, 
hanem  azt  még  megemlitendönek  tartom,  hogy  nem  volt 
ünnepély,  mely  politikai  szint  nem  öltött  volna,  —  nem  volt 
nyilatkozási  alkalom,  melynél  a  magyar  haza  szent  ügyének 
jövője  iránti  hit  s  remény  a  nyilatkozatok  alaphangját  ne 
képezte  volna.  Országos  múzeumi  egyletet  alakítottak  az  újra 
elszakasztott  Erdélyben  s  gróf  Mikó  Imre  zárbeszédében  e 
szavakat  mondotta :  »Engem  is  azon  vigasztaló  hit  éltet,  hogy 
megfogyva  hdr,  de  törve  nem  vagyunk .  Hálára  eme- 
lem kezemet  a  Mindenhatóhoz,  hogy  a  midőn  annyi  hivei  a 
hazának,  kikkel  egykor  egy  lobogó  alatt  küzdék,  búban  meg- 
törve, idő  előtt  vigasz  nélkül  tűntek  el  a  föld  színéről :  nekem 
megengedtetett  nemzetemet  ily  erőben  látni.  Szivem  egész  bizal- 
mával mondom :  a  magyar  lesz .'"  —  Megtartatott  a  tudomá- 
nyos Akadémiának  közgyűlése  s  az  elnök :  gróf  Dessewffy  Emil 
figyelmeztette  megnyitó  beszédében  hallgatóit,  hogy  elehet 
másutt  ily  intézeteknél  egyedüli  czélul  azt  állítani  fel,  hogy 
tudományos  eredmények  szereztessenek.  Nálunk  nem  igy  van. 
A  mi  küzdelmeink  végzetszerüleg  önfentartási  s  nemzeti  természe- 
tüekké  lettek. «  Beszélt  arról,  hogy  Magyarország  s  Erdély  közt 
lelkileg  elkülönítő  határ  nincs,  hogy  egyek  vagyunk  nemzeti 
nagy  ügyeink  iránti  hűségben  és  szeretetben,  egyek  akarat- 
ban, azokat  közegyetértéssel  érvényre  juttatni.  Es  beszélt 
arról,  hogy  bár  azok  közt,  a  kiknek  viszontagságos  idők  há- 
nyattatásai közt  hajaik  őszbe  csavarodtak,  lehetnek  olyanok, 
kik  sok  csalódáson  menve  keresztül,  merészen  reményleni 
többé  nem  bírnak,  de  még  ezek  sem  tudnak  letenni  a  remény- 
ről, hogy  a  türelemben  megedzett,  közszelleme  gyakorlatá- 
ban megnemesült  magyar  súlyt  fog  vetni  az  idők  mérlegébe 
^hűséget,  ha  csábitások  fondorlatai,  —   állhatatosságot,   ha  az 

—  KOSSUTH,   IBATAIM.   II,  9 

ingadozása  után  leselkedök,  és  egyértelműséget,  ha  meghasonlá- 
sára  számítók  környeznék.* 

Képzelni  lehet,  liogy  a  nemzeti  önérzetnek  ily  nyilat- 
kozatai, ily  helyekről  jőve  s  ily  tág  keretben  tartva,  melybe 
a  legmerészebb  vágy  is  belefért,  —  minő  hatást  gyakoroltak 
a  kőzszellemre. 

Az  mindenesetre  egy  jellemző  vonása  e  kornak,  hogy 
akárminő  volt  az  alkalom :  múzeum  alakítás,  akadémiai  gyű- 
lés, kegyeletes  tisztelet  a  lehunyt  nagyságok  emlékének  vagy 
akármi  más,  —  az  alkalom  csak  emelvény  volt,  mely  a  magyar 
kérdés  kimagaslásának  talapul  szolgált. 

És  valóban  már  1869.  novemberben  oly  terjes  erőre 
emelkedett  az  ébredés  Magyarországon,  miként  még  a  leg- 
ellenségesebb  szellemű  osztrák  lapok  is  kénytelenek  voltak 
bevallani,  hogy  magyar  kérdés  van  s  hogy  azzal  számolni  kell 
és  ha  egyrészről  (álláspontjuknak  megfelelőleg)  a  magyarok- 
kal el  is  akarták  hitetni,  hogy  maguknak  ártanának,  ha  tör- 
ténelmi és  nemzetiségi  sajátságaikat  a  merevül  elszigetelt 
különválásig  vagy  épen  elszakadásig  akarnák  vinni,  —  más- 
részről nem  mulasztották  el  a  kormányt  is  figyelmeztetni, 
hogy  annak  megtagadása  Magyarországtól,  a  mi  jogos,  a  bi- 
rodalomra mindig  kárt  hozott.  Voltak  lapok,  (mint  az  »Ost- 
deutsche  Post«),  melyek  egyenesen  oda  nyilatkoztak,  hogy 
csak  a  történelmi  jog  nyújthat  a  birodalomnak  biztos  alapot, 
azt  pedig  kiválólag  hangsúlyozták,  hogy  a  magyar  kérdés 
megoldása  a  birodalomra  életfontossággal  bir. 

V. 

Kormánypolitika.  Protestáns  Pátens. 

Annak  megértéséhez,  mi  Irataim  e  kötetében  előfordul, 
szükséges,  hogy  a  nemzeti  közérzület  e  vázlata  után  még 
arra  is  visszapillantsak,  hogy  minő  hatást  gyakorolt  az  1859- 
iki  háború  kedvezőtlen  kimenetele  a  bécsi  udvar  által  akko- 
rig  követett  belpolitikai  iránylatokra. 

A  háború  berekesztését  a  monarchia  népeinek  tudtul 
adó  július  18-ikai  császári  manifestumban  a  következő  nyi- 
latkozat fordult  elő : 

»A  (helyreállitott)  béke  áldásai  kétszerte  kedvesek  ne- 
kem, mivel  így  kellőleg  o^d  fogok  érni,  hogy  most  már  minden 
figyelmemet  ós  gondomat  azon  elém  tűzött  feladat  sikeres 
megoldásának  szentelhessem,  liogy  Austria  belső  jólétét  és  kül- 
hatalmát  gazdag  szellemi  s  anyagi  erőinek  czélirányos  kifej- 
tése, valamint  a  közigazgatáskan  ós  törvónykozásban  teendő 
korszerű,  javítások  által  tartósan  megállapítsam. « 

Nagyon  különös  nyilatkozat  volt  ez.  Tiz  óv  óta  csak 
mintegy  tiz  tétig  volt  háború,  s  mégis  csak  most  jutott  eszükbe 
ráérni,  hogy  figyelműket  javításokra  fordítsák.  Hát  tiz  éven 
át  mire  értek  rá  ?  —  kordé  a  közlelkiismeret  Magyarországon. 
Ott  volt  a  felelet  e  kérdésre  Magyarország  tiz  évi  irtózatos 
szenvedéseiben.  Micsoda  kormány  ez  ?  ^ —  mondák  az  embe- 
rek —  mely  a  maga  kötelességeinek  felfogásáról  ily  szegény- 
ségi bizonyítványt  állit  ki. 

És  minő  irányban  Ígérkeztek  most  már  javításokra  rá- 
érni ?  Ez  irány  nagyon  érthetöleg  ki  lett  e  szavakban  jelölve : 
» Austria^  jólétét  s  kűlsö  hatalmát  megállapítani.  Tehát 
Magyarországnak  jövőre  is  az  tétetett  kilátásba,  hogy  Austria 
marad,  a  mint  tiz  év  óta  volt.  Daczára  az  isten  ujjának,  mely 
az  59-iki  háború  vereségeiben  oly  kézzelfoghatólag  nyilatko- 
zott, még  e  javításokra  ráérés  Ígéretéből  is  kihangzottak  az 
1848.  deczember  2-ikai  kiáltvány  azon  szavai,  hogy  »Austria 
egybeforrasztása  tűzetik  ki  életfeladatul «  ;  kihangzott  az  1849 
mártius  4-ikei  manifestum,  mely  az  ezredéves  Magyarorszá- 
got az  élő  nemzetek  sorából  kitörölte  s  az  egységes  Austria 
egyik  »Kronland«-jává  tette. 

Természetes  dolog,  hogy  az  ily  irányú  »ráérés«  Ígérete 
a  helyett,  hogy  a  közelégedetlenséget  csillapítaná,  még  az 
engedékenyebb  körökben  is  reactiót  keltett  s  a  nemzeti  ébre- 
dés tüzére  olajat  öntött. 

Hát  még  a  mód,  melylyel  az  Ígéret  valósítása  megkisé- 
reltetett. 

A  helyzet  ismertetésére  elég  lesz  egy  mozzanatot  ki- 
emelnem. 

A  ráérés  a  javításokra  augustus  21-én,  a  birodalmi  mi 
niszterium  részleges  változtatásával  lett  inaugurálva.  Az  utá- 
latos emlékű  korszakalapítót :  Bach  bárót  elküldték  a  pápá- 
hoz   mínístrálni,  s  helyébe  Goluhovsky  grófot  belügy- 

miniszterré  tették,  —  Hübncr  bárót  pedig  elhivták  a  pápa 
mellől  s  számára  uj  tárczát  (a  rendörminiszterit)  alkottak. 

E  felfrisitett  birodalmi  kormány  programmjának  egyik 
pontja  ez  volt : 

»A  törvényesen  bevett  nem  katbolikus  vallásfelekeze- 
teknek önkormányzatot  és  szabad  vallásgyakorlatot  bizto- 
sítani.« 

No  már  Magyarországon  a  protestánsok  szabad  vallás- 
gyakorlata s  egybázi  s  iskolai  önkormányzata  nem  oly  dolog 
volt,  melynek  feltalálására  csak  most  kellett  »ráérni«.  Fel- 
találták már  azt,  még  pedig  özönnel  kiontott  vér  árán  talál- 
ták fel,  az  1608-iki  bécsi  s  1649-iki  linczi  békekötések  s  tör- 
vénykönyvbe iktatta  az  179<>/i.  évi  26-ik  alaptörvény. 

Midőn  tehát  a  felfrisitett  minisztérium  programmjának 
erre  vonatkozó  pontja  köztudomásra  jutott,  minden  ember 
egy  rendeletet  várt,  mely  a  protestánsokat  jogaikba  s  az  1848' 
előtti  törvényes  állapotba  egyszerűen  visszahelyezi. 

Ha  az  osztrák  kormány  semmi  mást  nem  tanult  is  a  le- 
folyt keserves  tiz  év  történelméből,  azt  az  egyet  megtanul- 
hatta volna,  hogy  nincs  a  hatalom  arsenáljában  oly  fegyver, 
mely  a  magyar  protestánsokat  arra  reá  bírhassa,  hogy  ön- 
rendelkezési jogukat  egyházban  és  iskolában  feladják  s  az 
államhatalom /eZw^fí/eZeíi  jogának  rendelkezési  joggá  átváltoz- 
tatásába beleegyezzenek. 

Három  év  előtt  az  egységesített  birodalom  vallás-  és 
közoktatásügyi  minisztériuma  egy  tervet  készített  volt  a 
protestáns  egyházszerkezetről  s  azt  az  egyes  községekkel  és 
kerületi  gyűlésekkel  közöltette.  A  Bach-korszak  terrorismusa 
fojtogatta  a  nemzet  lélekzetét  s  mégis  a  kormány  tervezetét 
minden  község  s  mind  a  nyolcz  superintendentia  egyhangú- 
lag » tisztelettel  félretette, «  még  csak  részletes  vitatásába 
sem  bocsátkozván.  »Az  államhatalom  ám  ügyeljen  fel,  hogy 
törvénytelenséget  el  nem  követünk-e  ?  E  jogát  elismerjük,  de 
ne  avatkozzék,  ne  rendelkezzék ;  erre  jogát  el  nem  ismerjük 
soha.  Zsinatot  kell  összehívni ;  ott  majd  elrendezzük  mi  sa- 
ját dolgainkat. « 

E  tapasztalás  daczára  a  magát  „  reform-kormány «-nak 
nevező  birodalmi  minisztérium  a  várt  zsinat  helyett  1859. 
sept.  1-én  egy  császári  pátenst  bocsátott  világgá,  melylyel  a 

protestáns  egyházak  és  iskolák  szerkezetéről  önkatalmilag 
rendelkezett  ugy,  hogy  kevés  módosítással  ugyanazon  terve- 
zetet octroyálta,  melyet  a  protestánsok  károm  év  előtt  egy- 
hangúlag elvetettek. 

Rendelkezett  s  maga  az  által,  hogy  rendelkezett,  még 
ha  nem  sérelmet  sérelemre  halmozva  rendelkezett  volna  is, 
—  mint  a  miként  tévé  —  »önkormányzat-biztositás«  czim 
alatt  a  protestánsok  egyházi  s  iskolai  önkormányzatára  halá- 
los csapást  mért,  de  politikai  tekintetben  hatalmas  ébresztő- 
nek bizonyult,  mi  felrázta  aléltságából  az  ősi  magyar  szelle- 
met s  vallás-  és  párt-különbség  nélkül  tömörítve  az  egész 
nemzetet  a  magyar  jog  szent  zászlója  körül,  egy  ujabb  szép 
lapot  fiizött  a  testvéries  szeretet  s  kölcsönös  türelem  könyvé- 
hez, mely  a  magyar  nemzet  történelmének  egyik  főbb  dicső- 
ségét képezi. 

Nekünk  a  számkivetésben  mondhatatlan  vigasztalásunk- 
ra  szolgált  figyelemmel  kisérni  azon,  a  maga  nemében  majd- 
nem egyedül  álló  történelmi  tüneményt,  hogy  (miként  egy 
akkori  lap  magát  kifejezte)  »Magyarországon  a  nemzet  ge- 
niusa  még  azt  is  szent  kötelékekkel  fűzi  össze,  a  mit  másutt 
a  valláskülönbség  s  politikai  pártozás  elválaszt. «  Különösen 
a  katholikus  clérus  dicsőséges  magaviseletéről  nekünk  künn 
sok  szép  adat  jutott  tudomásunkra,  melyek  közül  némelyek 
alább  emlitve  is  lesznek.*) 

Szerény  irataimat  közlöm  volt  hazámfiaival,  nem  Ma- 
gyarország történelmét  irom,  —  annálfogva  nem  vélem  e  kö- 
tet keretébe  tartozónak  az  állhatatos  küzdelem  részletes  le- 
írását, mely  a  nem  kevésbé  ügyetlen,  mint  jogtalan  provoka- 
tióhoz  makacsul  ragaszkodó  » német «  kormány  ellen  vívatott. 
A  helyzet  ismertetése  tartozik  feladatomhoz  s  erre  elég  any- 
nyit  mondanom,  hogy  mint  riadó  az  alvó  katonát,  ugy  rázta  fel 
e  kormánymerénylet  a  magyar  protestánsokat  a  dermedtség- 
ből, melybe  a  tíz  évi  terrorismus  nyomása  alatt  a  közszellem 
magát  belebusulta.  Négy  esperességi  gyűlés  szavazatának  ki- 
vételével kitört  a  három  millió  protestáns    ajkáról  a  »nem 


*)  ^SJ  pesti  levélben  (Jan.  27.  1860)  ez  áll,  „a  papság  — 
pápista  mint  protestáns  —  gyönyörűen  viseli  magát,  ezek  nemcsak 
hazafiak,  hanem  apostolok,  s  ha  kell:  vértanuk. « 

engedünk*  s  a  nemzet  többi  milliói  hozzákiálták :  pállunk 
mellettetek,  testvérek^  ne  engedjetek  /«  Tömegek  harsogták  vissza 
az  oly  nyilatkozatokat,  minő  például  Nagi/  Gedeon  alsó-bor- 
sodi segéd-gondnoké,  bogy  » vallásának  békekötéseken  ala- 
puló szabadságáért  nemcsak  vagyonát  s  személyes  szabadsá- 
gát, de  mint  ősei  tevék:  életét  is  kész  feláldozni«  s  olyan 
volt  az  elhatározás  a  protestánsok  minden  rétegei  között,  mi- 
ként széltében  lehetett  hallani  a  nyilatkozatot:  „hogy  ha 
katakombákba  kerülnek  is,  mint  az  első  keresztények*,  ön- 
kormányzatukat fel  nem  adják. 

Az  ekként  keletkezett  általános  ingerültség,  melyet 
több  tekintélyes  egyházi  és  világi  protestáns  vád  alá  helye- 
zése, elitéltetése,  bebörtönöztetése  növelt,  —  az  elkeseredé- 
sig lett  fokozva  az  által,  hogy  gróf  Thun,  vallás-  és  közokta- 
tásügyi miniszter  a  helyett,  hogy  magába  térne :  1860.  január 
10-ón  kibocsátott  ukas-szerü  parancsával  dictátori  hangon 
decretálta,  hogy  a  mely  egyházközségek,  esperességek,  super- 
intendentiák  egy  szabott  napra  jelentést  nem  tesznek,  hogy 
a  septemberi  pátensnek  minden  tekintetben  eleget  tettek, 
azok  az  egyházi  és  iskolai  dolgok  kezeléséből  kirekesztetnek 
s  joguk  nem  lesz,  de  a  fizetések  és  tartozások  tőlük  a  politikai 
hatóságok  által  kérlelhetlen  szigorral  fognak  behajtatni. 

Hozzájárult  az  ekként  fölköltött  ingerültséghez  az  adók 
s  mindennemű  zsarolások  elviselhetlen  terhe,  melyekről  alább 
a  negyedik  fejezetben  épületes  adatok  lesznek  emlitve,  mint 
szintén  az  adóbehajtás  körül  gyakorlott  brutalitás ,  mely 
(mint  hiteles  alakban  értesittettünk)  annyira  ment,  hogy  még 
valóságos  embervásár  is  fordult  elő,  a  mennyiben,  ha  az  adó- 
köteles ember  adótartozása  minden  vagyonának  elárverezésé- 
ből sem  telt  ki,  eladták  magát  az  embert,  dobra  ütötték  mun- 
kaképességét, valami  »árendás«  megvette,  lefizette  az  adóhát- 
ralékot s  vitte  magával  az  embert,  mint  igavonó  barmot,  hogy 
árát  vele  ledolgoztassa. 

S  hogy  az  elkeseredés  pohara  csordultig  megteljék,  még 
polgárvér  is  folyt  Pest  utczáin.  1860.  martius  15-kén  az  egye- 
temi ifjúság  nagyszerű,  de  egészen  békés  és  kegyeletes  ter- 
mészetű tüntetést  rendezett  a  symbolicus  jellegű  nap  évfordu- 
lójának alkalmából.  Gyászszal  és  imával  akarta  megtisztelni 
0,zoknak  emlékezetét,  kik  a  hóhér  keze  által,  és  azon  szeren- 

csósebbekét,  kik  a  csatamezőn  estek  áldozatul  a  bazáért ;  — 
és  megakarta  koszorúzni  sírjaikat.  Prottman,  cseb  rendőrfő- 
nök ostobán  brutális  rendelkezései  folytán,  összeütközésre 
került  a  dolog ;  —  a  rendőrök  belelőttek  a  tömött  népcsoport 
ba.  Tizenöt  ember  megsebesült.  Forinyák  Géza  joghallgató 
halálosan.  April  2-án  kiszenvedett.  —  A  martius  15-kei  tünte- 
"tésben  a  nemzeti  szellem  ébredése,  Forinyák  temetésénél  az 
ébredő  szellem  egyetemessége  nyilatkozott.  Nagyítás  nélkül 
lehet  mondani ,  hogy  a  főváros  összes  lakossága  kisérte  sír- 
jához a  hatalom  brutalitásának  áldozatát,  —  a  főváros  höl- 
gyei, köztük  igen  számosan  a  főúri  rendből,  mindannyian 
koszorúkkal  ellátva  képezték  a  fiatalság  által  vezetett  menet 
derekát,  s  nyomukban  az  elláthatatlan  sokaság,  a  polgári  tár- 
sadalom minden  rendje,  minden  rétege,  és  a  hintók  végtelen 
sora,  melyek  közt  az  uri  fogatok  száma  a  bérkocsik  számát 
is  felülmulta.  —  Hatalmas  nemzeti  tüntetés  volt. 


VI. 

A  hazai  mozgalom  politikai  iránya. 

Az  ország  helyzetének  s  a  közérzületnek  e  vázlatához  még 
pár  adatot  kell  a  felöl  csatolnom,  hogy  miként  viszony  lőtt  a  hazai 
mozgalom  politikai  iránya  azon  aspiratiókhoz,  melyek  nekünk  szám- 
üzötteknek  életünk  feladatát  képezték. 

Összeköttetésünk  az  otthoniakkal  soha  sem  terjedtebb,  sem 
bensőbb  nem  volt,  mint  ez  időszakban.  Ez  összeköttetés  folytonos- 
ságát leginkább  Teleld  László  és  Jósika  Miklós  közvetítették,  hiven, 
tapintatosan.  Az  elsőnek  szabad  mozoghatása  a  continens  egy  ré- 
szén, a  másodiknak  lakhelye  (Brüssel),  mely  a  nyugatra  utazóknak 
utjokban  feküdt,  s  mindkettőjüknek  társadalmi  összeköttetései  erre 
nagy  könnyűséget  nyújtottak.  Az  otthoniakkal  való  viszonyunknak 
nevezetesebb  mozzanatai  felől  Irataim  jelen  s  következő  kötete  sok 
adatot  fog  nyújtani,  melyek  —  azt  hiszem  —  nem  lesznek  érdekte- 
lenek a  magyar  olvasó  előtt.  E  helyen  a  hazai  mozgalom  politikai 
irányának  jellemzésére  elég  lesz  pár  kivonatot  adnom  Teleki  Lász- 
lónak hozzám  Írott  leveleiből. 

Teleki  László  decz.  29.  1859. 

„Vettem  több  rendbeli  levelet  országunkból,  jelentékeny- 
emberektől,  többek  között  L....y  M rt-töl  is,  ki  testestül- 

lelkestül  benne  van  a  mozgalomban.^)  Rólad  nagy  elismeréssel 
ir^).  Ugy  mondja,  hogy  most  már  nincs  vélemény-különbség  az 
országban.  Mindenici  aharja,  amit  mi  akm-unh.  A  coiiservativeh  is  akként' 
nyilatkoznak,  hogy  concéssiókkal  nem  elégednének  meg.  A  mozgalom  csak 
ugy  magától  jött,  nemcsak  conspiratio  nélkül,  de  minden  előleges 
értekezés  nélkül  is.  Az  otthoni  régieknek  nincs  nagy  hatásuk.  Deák- 
nak  sincs.  Igen  apathikusnak  tartják.  —  Fél !  —  Okoskodásának 
veleje  ez  :  „mi  most  inkább  várhatunk,  mint  Austria,  —  teliát  várjunk  ?^^) 
Szépen  okoskodik  a  reméfiy  mellett,  de  semmit  sem  tesz  és  semmi 
áron  nem  akarja  magát  compromittálni.  A  nemzet  örvend  ezen  saját 
kebeléből  indult  mozgalomnak.  Szereti,  hogy  már  nemcsak  a  kül- 
földtől, hanem  saját  magától  is  remélhet."  Teleki. 

* 

Teleki  László  mártius  17.  1860. 

„Erdélyből  a  legmagasabb  aristokratiai  körből  arról  tudósit- 
tatom, hogy  a  türelmetlenség  annyira  megyén,  e  szó :  „várni"  annyi 
borzalmat  ébreszt,  miszerint  akármi  lesz  a  következése,  el  vannak 
határozva  megpróbálni,  hogy  mit  tehetnek  saját  erejükkel". 

^)  L  .  .  .  .  y    M rt    segitségünkre  kívánván    lenni  az 

ország  állapotának  alapos  megismertetésénél  az  európai  sajtóban, 
kérésemre  1860.  februárban  egy  terjedelmes  értekezést  is  dolgozott 
ki,  s  küldött  meg  nekem  az  osztrák  pénzügyről.  Szakavatott,  jeles 
dolgozat,  melynek  nagy  hasznát  vettem ;  s  az  itészileg  összeállí- 
tott adatok,  melyeket  e  dolgozatból  meritettem,  nagy  figyelmet  kel- 
tettek a  financziális  körökben. 

^)  A  levél  igy  szól :  „  Az  öreg  urat  nagyon  tiszteljük.  Örömmel  látjuk, 
hogy  jól  tapintja  a  nemzet  ütereit  s  tud  kitűnő  államférfi  lenni."      Helfy. 

^)  Deák  e  nézetével  találkoztam  Kemény  Zsigmond  lapjában 
is,  mely  —  amint  tudva  van  —  Deákra  hallgatott.  A  „Pesti  Napló" 
1859.  decz.  6-ikai  száma  ekként  nyilatkozott:  „A  történelmi  jog,  az 
ősök  vérével  védett  nemzetiség  mellett  hőbben  lelkesülünk,  mint 
valaha.  Remélni  mindig  tudtunk,  hanem  e  mellett  magunkévá  tettük 

a  flegmaticus  véralkat  egyik  nagy  előnyét  is,  tanultunk várni. 

Ekkép,  ép,  velős  csontokkal  állunk  a  történeti  jog  szilárd  alapján,  erőnk 
tiszta    öntudatában  a  férfi  erélyével    és    —  —    türelmével" .  —   Ha    képes 

Egy  másik  levél  (képletesen,  de  igen  érthetöleg)  igy  szól : 
„  Gondnokod  (kormány)  naponként  tanusitja  gyengeségét,  kipked- 
kapkod,  maga  sem  tudja  már,  kogy  mit  akar;  senkisem  fél  már  tőle 
s  naponta  növekszik  azon  barátaid  száma,  kik  hi  akarják  zárni  a  gaz- 
daság körüli  rendelkezésből.  Valószinü,  hogy  a  régi  jó  idők  emléke  fel- 
buzdul barátaitoknál  s  maguk  kezére  neki  mennek.  Tartok  tőle,  hogy 
még  valami  „Stick-et  tesznek  rajta,  pedig  jobb  volna  belé  nem 
kötni,  mig  pártfogód  (Napóleon)  el  nem  határozza  magát,  hogy  „ma- 
jorennis^ -séi  tegyen". 

Ezen  s  az  ország  különféle  részeiből  vett  hasonló  levelek 
folytán  Teleki  kitöréstől  tartott  a  hazában  s  azon-  gyanújának  adott 
kifejezést,  hogy  „a  hatalom  az  »agentprovocateur«  szerepére  szánta 
magát ;  szeretné,  ha  most  vihetne  kitörésre  a  dolgot,  mert  azt  hiszi, 
hogy  most  még  birna  vele ;  azt  pedig  tudja,  hogy  ha  külbonyodal- 
makkal  kapcsolatban  zúdul  fejére  a  mozgalom,  akkor  nem  bir  vele." 

Hogy  a  „hatalom"  valami  csinyen  törte  a  fejét,  az  nagyon 
hireszteltetett,  s  a  „hírek"  szokása  szerint,  auxesis-soi  keringett  az 
országban.  Jósika  Miklós  akként  intézkedett,  hogy  német  lapok  magyar 
kommentárok  kíséretében  jussanak  kezéhez,  miket  ö,  mikor  érdeke- 
seknek látta,  átküldött  nekem. 

Helyén  találom  itt  egyik  leveléből  a  következőket  közleni : 

„Brüssel,  mártius  4.  1860. 

Tapasztaltad,  hogy  valahányszor  valamit  érdekesnek  s  érde- 
mesnek gondolok,  bizonyosan  mindig  megirom. 

lehetnék  saját  egyéniségemből  kivetkőzni  s  magamat  Deák 
flegmatikus  véralkatának  „logikájába"  beleképzelni,  —  csodál- 
kozással kérdezném:  minő  fatalitás  okozhatta,  hogy  Deák  „ép, 
velős  csontokkal",  a  férfi  „türelmével"  nem  maradt  állva  1867-ben 
„a  történeti  jog  szilárd  alapján"  ?  miért  felejtett  el  „várni"  ?  Ha  már 
1859-ben  is  ugy  látta  a  dolgot,  hogy  Magyarország  sokkal  inkább 
várhat  mint  Austria,  miként  változhatott  meg  lát-érzéke,  hogy  azt 
még  ezerszer  inkább  nem  látta  ugy  1866  után,  mikor  a  birodalmi 
egység  képtelen  eszméje  annyira  megbukott,  hogy  merőben  tarthat- 
lanná  vált  ?  —  Ha  akkor  csak  annyit  mond :  „itt  a  történeti  alap ; 
ha  tetszik,  jó,  —  ha  nem  tetszik,  mi  várhatunk'"'' .,  ujját  sem  kellett  volna 
mozdítania  s  vagy  markába  hull  a  personalis  unió,  melyet  egykor  „a 
férfi  erélye  vei"  védelmezett,  vagy  Magyarország  ma  már  független. 
—  Minő  fátum,  hogy  a  „férfi  türelméről''''  megfeledkezett.  „Was 
man  von  der  Minute  ausgeschlagen",  visszahozza-e  azt  az  örök- 
lét?   —  Kossuth. 

KOSSUTH,   IRATAIM   II.  10 


Az  idezárt  német  lapok  magyar  kommentárjában  találsz  egy 
hirt,  becsületes   nevén :   kacsát,   az   egész  hözéprend  hürtásának  tervét. 
Mindamellett,  hogy  ez  (mert  lehetetlen)  nem  is  igaz,  —  annyi  áll, 
hogy  nekem  nem  kevesebb,  mint  öt  levélben  irták  már,  hogy    e    hir 
nagyon  kezd  terjedni  s  annyira  megy,    hogy    még    az    ártatlan  báró 
Eötvös  és  Deák  Ferencz  befogatását  is  suttogják,    kik    pedig    bizony 
egy  csöppet  sem  veszedelmesek,  habár  honorabilitásukat  kétségbe- 
vonni épen  nem  akarom.    A  mi  több :   e  levelek  egyikében    a  razzia 
napja  is  emlitve  van  s  ez  május  elsejének  éjjele  lenne.  Mindez    süli 
hazugság ;  tudom  jól,  de  annyit  mondhatok,  hogy  ha  az  európai  kabi- 
netek kaczérkodása  az  osztrákkal  még  sokáig  tart,    én  nem  felelek 
róla,  hogy  az  osztrák  kormány  vérszemet  nem  kap  s  valami  nagy- 
szerű ostobaságot  nem  követ  el.  A  katonaságnak  sajátos  szétosztása 
egy  uj  rendelet,  melynél  fogva  minden  szolgabírói  hivatalhoz  a  most 
százanként  Laufpass-szal  eleresztett  császári   katona-tisztek   közül 
egyet  vagy  kettőt  rendeltek ;  végre  a  bécsi  és  augsburgi  lapok  szem- 
telen provocáló  és  a  kormányt  erőszakra  biztató,  sőt  fölszólító  tar- 
tása :  mindez  mutatja,  hogy  van  valami  készülőben,  ha  nem  is   „si- 
cziliai  vecsernye". 

Meglehet,  hogy  az  ily  alarme-okat  maga  a  kormány  terjeszti 
s  pedig  azért,  hogy  az  Eötvös-  és  DeáJc-iéle  „meticulosus"  urakat 
megrémítse  s  igy  másokra  hasson  ;  hanem  az  positiv  tény,  hogy  a 
gellérthegyi  erődök  Pestnek  irányzott  ágyúkkal  „spékeltettek 
meg"  s  a  budai  kir.  palotával  telegráf  által  köttettek  össze,  s  az  is 
tény,  hogy  a?  ostrom-állapot  kihirdetésével  csak  azért  hagytak  fel, 
mert  attól  félnek,  hogy  teljesen  díscreditált  financzialis  hitelünknek 

ez  halálos  döfést  adna.  — 

Egy  Hotkocz-on,  Csáky-nkl  tartandó  tánczvígalmat  a  zsandá- 
rok szétkergettek,  a  nőkkel  a  legdurvábban  bántak  s  egy  Pulszky-t 
s  egy  Bujanovics-oi  befogtak.  Mondják,  hogy  ez  nagy  sensatiót  csi- 
nált s  az  ebben  működött  zsandárok  közül  többet  a  nép  csúnyául 
meglazsnakolt. 

Az  is  uj  —  és  tény  — ;  hogy  egy  ujabb  rendelet  következté- 
ben az  adónak,  mely  most  50° /©-kai  többre  megy,  félévre  előre  besze- 
dése megparancsoltatott.  Lehet,  főleg  a  szegény  erdélyiek  kétségbe- 
esését gondolni !  Az  adóképtelenség  óriási  mérvben  növekedik. 
Állítólag  a  kormány  minden  rendszabályt  előre  megállapított,  hogy 
a  fizetni  nem  akaróknak  mindenét  lefoglalják ;  különösen  a  családi 
ezüstre  és  ékszerekre  számítanak ;  nekem  azt  írják,  hogy  a  magyar 

övek,  kalpagboglái'ok  és  párták  különösen  ki  lennének  jelölve.  Én 
bár  az  ilyen  kireknek  kötve  hiszek,  tudom,  kogy  az  osztrák  kor- 
mánytól minden  kitelik. 

(Aláirva) 

Jósika  Miklós." 


Teleki  László  april  9.  1860. 

„Egy  jelentékeny  embernek  (a  mérsékeltebbek  soraiból)  leve- 
éböl  hazulról  a  következőket  irom  ki"  : 

„Az  izgatottság  nöttön  nö.  Egy  pár  hónap  múlva  bajosan 
lesz  fékezhető.  Naponta  csökken,  enyészik  azok  száma,  kik  még  itt- 
ott  oly  reményekkel  voltak,  hogy  fölülről  történhetnék  olyasmi,  ami 
kibékülésre  vezethetne  s  ezek  is  mindannyian  csatlakoznak  azon 
programmunkhoz,  mi  Tájékozás  czimet  visel  s  kezeitek  közt  van,  a 
nemzet  pezsgő  része  azonban,  ü  partito  d'azione,  ehhez  csak  mint  leg- 
kevesebbhez csatlakozik  s  csak  épen  azért,  hogy  szakadást  ne  idéz- 
zen elő.  De  reményei  s  elhatározása  sokkal  tovább  terjednek.  Ke- 
ményen működnek  a  megyékben,  a  népben  s  a  végelszakadást  meg- 
akarják kisérleni.  Bármi  tőrténjélí  is,  a  forradalom  elkerülheflen.  Már 
most  is  ugy  áll  a  dolog,  miszerint  kérdés :  ha  visszatartható-e,  mig 
a  külföldi  események  akként  fejlödnek,  hogy  okszerű  is  legyen? 
De  ezek  fognak-e  akként  fejlődni  ?  Mert  ha  minden  ugy  történik  is, 
mint  nektek  mondták  s  ti  nekünk  irtatok,  —  egyet  itt  senki  sem 
hiszen,  azt,  hogy  Austria  segítségére  menjen  akárkinek  is.  Nem  bir 
az  többé  mozogni.  Hagyni  fog  megtörténni  mindent,  —  de  ennek  da- 
czára az  itteni  tevékenység  nem  lesz  fékezhető". 

A  mit  levéliró  Austria  felöl  mond,  azon  kilátásra  vonat- 
kozott, hogy  Austria  talán  interveniálni  fog  vagy  a  nápolyi 
király  vagy  a  pápa  mellett.  Levéliró  jól  sejtett :  Austria  nem 
interveniált,  bár  a  dolog  nem  akaratán  múlt,  miként  e  kötet 
folyamában  majd  ki  fog  tűnni. 

A  Tájékozás  czimü  programm  elébe,  mely  otthon  ezernyi 
ezer  példányokban  leirva  kézröl-kézre  járt,  1849  helyett  1790-et 
s  József  császár  idejét  irták  s  deákból  forditottnak  jegyzettek 
miszerint  könnyebben  s  veszély  nélkül  lehessen  terjeszteni, 
de  ez  senkit  sem  vitt  tévedésbe,  —  mindenki  tudta,  hogy  a 
jelennek  a  jelenről  szól.  Tartalma  itt  következik: 

10* 

»  Tájékozás. 

Ámbár  nem  lehet  feladatunk  a  honfiak  jellemében  fekvő  remé- 
nyek aránti  hajlamot  még  inkább  táplálni,  mindamellett  a  jelen 
viszonyokat  reményre  jogositóknak  kell  elismernünk,  mert  egyrészt 
nagyszerű  megoldást  váró  külkérdések  közel  bekövetkező  elinté- 
zése, másrészt  a  tiz  évi  rósz  belkormányzat,  az  állam  pénzügyi 
zavart  s  gyengült  állapota,  az  általános  elégületlens^g  és  végre 
még  az  úgynevezett  osztrák  örökös  tartományokban  is  elevenen 
nyilvánuló  vágyódás  alkotmányos  intézvények  után:  mind  meg- 
annyi körülmény,  mely  velünk  alaposan  remélteti,  hogy  mi  egy 
szabad,  alkotmányos,  jobb  kornak  mehetünk  elébe,  ha  a  lehető  leg- 
kedvezőbb kifejlődést  önmagunk  könnyelmüleg  el  nem  játszuk. 

Hogy  pedig  az  óhajtott  czélt  annak  idejében  elérjük,  szük- 
séges tisztába  jönnünk  ezek  iránt : 

1.  Mi  által  játszhatnék  el  jövőnket? 

2.  Minő  általános  eszmék  körül  kell  összepontosulnunk  ? 

3.  Minők  azon  jelenben  rendelkezésünkre  álló  eszközök, 
melyekkel  az  óhajtott  közczél  megközelítésére  munkálkodhatunk? 

1.  Eljátszhatnék  jövőnket : 

a)  Ha  bármely  kedvezőtlen  körülménynél  vagy  türelem- 
vesztésnél fogva  visszaesnénk  azon  tétlenségbe  és  elsülyedésbe, 
melyet  az  1790.*)  év  után  egészen  a  közelmúlt  időkig  a  hon  minden 
népénél  és  osztályánál  tapasztalhattunk. 

b)  Ha  vérmes  reményektől  elragadtatva,  idő  előtt  oly  elhamar- 
kodott cselekedetekre  hagynánk  magunkat  vitetni,  melyek  el- 
nyomatván, ez  által  elcsüggedés  támadna,  hazánk  pedig  épen  akkor 
fosztatnék  meg  legjelesebb,  legtevékenyebb  tagjaitól,  midőn  ily 
tevékenységre  legnagyobb  szükség  leend. 

c)  Ha  kisebbszerü  concessiók  által  köztünk  oly  szakadás 
támadna,  mi  megzavarhatná,  meggyengithetné  azon  örvendetes 
egyetértést,  mely  jelenben  a  hon  minden  népei,  felekezetei  és  osztá- 
lyai között  létezik,  mely  erőnk  alapját,  reményünk  egyedüli  biztos 
horgonyát  képezi. 

2.  Hogy  tehát  az  be  ne  következhessek,  bizonyos  határozott 
eszmék  körül  kell  csoportosulnunk,  melyek  mindnyájunk  kivánatá- 

*)  Olvasd:  1849. 

val  találkoznak  s  melyek  minden   eshetőségek   között  irányelveink 
maradjanak.  Úgymint: 

a)  Kivánjuk  a  magyar  korona  egységét  ugy,  amint  az  a  tör- 
téneti jogok  alapján  kifejlődött. 

b)  Vissza  akarjuk  szerezni  alkotmányos  s  municzipális  sza- 
badságunkat, megtisztulva  minden  bűbéri  viszonyoktól,  megtartván, 
amennyire  lehet,  a  százados  elnevezések  s  emlékek  kegyeletteljes 
formáit.  Követeljük  az  alkotmányt,  mi  is  el  nem  vétethetvén,  soha 
el  nem  évülhetett  s  amely  honunk  minden  népeit,  azok  viszonyos 
kivánatainak  kellő  méltánylása  és  történelmi  jogaik  teljes  elisme- 
rése mellett  boldog  felvirágozásra  egyedül  vezetheti. 

c)  Ha  a  sors  ugy  akarná,  hogy  a  kapcsolat,  mélyben  az  úgy- 
nevezett osztrák  örökös  tartományokkal  vagyunk,  továbbra  is  fen- 
maradjon,  —  ugy  vagyunk  meggyőződve,  miszerint  az  egyedül  a 
pactum  conventicumokban  gyökerezett  personális  unió  alapján  le- 
hetséges s  egyik  kivánságunk,  hogy  azok  is  alkotmányos  szabad- 
ságban részesittessenek. 

d)  Miután  honunk  alkotmányos  alapfogalmai  szerint  a  tör- 
vényhozási hatalom :  az  országgyűlés  és  a  Tcoro^iás  fejedelem  közöt  t 
oszlik  meg,  —  ugy  vagyunk  meggyőződve,  hogy  az  alkotmány  s 
törvények  minden  netán  szükséges  módositása  s  megváltoztatása 
jogosan  egyedül  törvényhozási  utón  mehet  véghez.  Midőn  ezen  el- 
veket olyanoknak  hiszszük,  melyeket  minden  igaz  honfi  magáéinak 
vallhat,  ezeket  hiven  megtartani  s  teljesiteni  ígérjük. 

Es  addig  is,  mig  alkalom  adatik  óhajtásaink  létesítésére,  biz- 
tosan s  határozottan  közremunkálni,  —  ugy  hiszszük,  feladatunk 
egyrészt  a  „vis  inertiae^  kifejtése,  másrészt  a  közvéleménynek  ok- 
szerű nyilvánítása  által  a  jelen  kormányrendszer  gyengülését 
okozni. 

3.  Ezek  iránt  teendőink  lehetnek : 

a)  Miután  csak  a  törvényhozás  által  meghatározott  adót  te« 
kíntjük  s  tekinthetjük  jogosnak,  azt,  ha  csak  kikerülhetjük,  önként 
fizetni  nem  fogjuk. 

b)  Miután  reánk  egy  idegen  nyelv  erőszakoltatott,  azt,  ha 
tudjuk  is,  mig  ezen  nyomás  tart,  minden  hatósággal  való  érint- 
kezésnél igyekezni  fogunk  nem  használni  s  a  lehetőségig  el- 
feledni. 

c)  Miután  ősi  szokás  és  törvény  szerint  csak  magunk  által 
választott  vagy  koronás  fejedelem  által  nevezett  bíróságokat  isme- 

rünk  és  ismerhetünk  ma  is  törvényeseknek,  —  mielőtt  a  fen- 
állókhoz  folyamodnánk,  minden  egymás  közti  ügyeinket  választott 
biróság  elébe  viszszük  s  másokat  is  arra  indítunk. 

d)  Ámbár  minden  kisszerű  s  csak  összeütközésre  vezethető 
tüntetéseket  idöelöttieknek  s  helyteleneknek  tartunk,  —  mutassuk 
ki  egyénileg  is  tartózkodás  nélkül,  azonban  kerülésével  a  feltűnő 
szándéknak,  hü  vágyódásunkat  minden  iránt,  mit  a  múlt  emlékeiből 
kegyeletteljesnek  tartunk. 

e)  A  mint  egyrészről  szükséges,  hogy  semmi  közérdekű  ügy- 
től, mely  hazafiúi  érzetünkkel  megegyezik,  fillérjeinket  s  forintjain- 
kat meg  ne  vonjuk,  úgy  másrészt  legyünk  takarékosak  s  fényűzést 
kerülők,  nehogy,  ha  majd  a  jobb  hor  bekövetkezik j  az,  anyagilag  meg- 
ernyedetteknek  s  függésre  kárhoztatottaknak  találjon. 

Ennyit  most  feltennünk  elég. 

Az  események  fejlődését  úgyis  a  végzet  hatalma  intézi, 
z  ónban  most  még  az  iránt  tegyünk  egymásnak  fogadást,  hogy  ha- 
majd  —  talán  hamar  —  talán  csak  évek  múlva  —  a  változás  ideje 
elérkezend :  csak  egy  irányeszme  vezérlend  minden  cselekedeteinknél 
s  az  hazánk  közjava  s  boldogsága  s  egyedül  annak  fogjuk  minden 
személyes  vágyódásunkat,  érdekeinket,  nézeteinket  alárendelni  s 
zt  azon  utón  törekvendűnk  elérni,  mely  legbiztosabban  elvezet 
arra,  hogy  megmaradjon  azon  testvéries  egyetértés  és  kitartás, 
mely  nélkül  biztos  sikert  remélnünk  nem  lehet". 

Ilyen  volt  a  hazában  köröztetett   Tájékozás. 


E  kötet  folyamában  még  sok  érdekes  adattal  fog  talál- 
kozni az  olvasó  a  nemzeti  ébredés  hatalmas  áramlata  felöl, 
mely  akkor  magasan  hullámzott  az  országban.  Még  többel 
találkoznék,  ha  ez  időszaki  levelezéseim  roppant  halmazát  a 
kötetbe  beleszoritani  nem  volna  teljes  lehetetlenség.  E  helyen 
azonban  a  fentebbi  vázlatot  s  kivonatokat  a  hazai  mozgalom 
jellemzésére  elegendőknek  tartom. 

Az  olvasó  alább  majd  látni  fogja,  miként  én,  daczára  a 
közérzület  igazán  magasztos  emelkedettségének  —  nem  rin- 
gattam magamat  illusiókban.  Bármennyire  hangoztatták  is 
az  otthoniak,  hogy  nincs  párt,  nincs  nézetkülömbség  a  nemzet 
soraiban,  hogy  mindenki  azt  akarja,  a  mit  mi  akarunk :  én  ezt 
(mint  a  jogászok  szokták  mondani)  csak  »cum  henejicio  inven- 

tariU,  csak  feltételesen  fogadtam  el,  azon  feltétel  alatt  t.  i. 
hogy  ha  a  szabadságharcznak  újból  megkezdéséhez  külsegit- 
séget  biztosithatunk  nemzetünknek,  mielőtt  a  viszonyok  a 
concessiók  s  egyezkedések  sikamlós  lejtőjére  tereltetnek.  A 
húsz  év,  mely  azóta  lefolyt,  rég  széttörte  a  vérmesség  szem- 
üvegét, melyen  a  vágy  s  remény  a  valóságot  szemlélni  szokta, 
de  annyit  most  is  —  higgadtan  tekintve  vissza  a  multakba  — 
a  kétségnek  még  csak  árnyékát  is  kizáró  ténynek  mondok, 
hogy  ha  akkoron  külsegitséget  vihetünk  haza,  igazán  nem 
volt  volna  párt  az  országban ;  mi  hon  nem  pártot,  nem  nép- 
töredéket, hanem  egy  nemzetet  találunk,  mely  párt-  s  osztály- 
különbség nélkül  riadó  örömmel  sorakozandott  a  szabadság 
zászlaja  köré,  s  fegyverrel  kezében  követeli,  szerzi  vissza 
helyét  a  független  nemzetek  kerek  asztalánál,  honnan  őt  a 
népjogon  s  hit  és  nemzetközi  kötések  szentségén  keresztül 
gázoló  erőszak  leszorította ;  a  pezsgőbb  elemeknél  pedig  olyan 
volt  a  türelmetlenség  s  a  magyar  nép  zöménél  oly  fokra  hágott 
az  elkeseredés,  hogy  mi  emigránsok,  kiknek  a  hontalanság 
minden  percze  oly  keservesen  fájt,  mi  tartottuk  magunkat  a 
hazafiúi  kötelesség  érzete  által  ösztönöztetve,  befolyásunka 
arra  használni,  hogy  a  nemzetet  óvatlan  kitörések  koczkáz- 
tatásától  visszatartsuk. 

Ilyen  lévén  hazánk  helyzete  a  villafrancai  béke  után,  ez 
s  az  európai  viszonyok,  melyeket  fentebb  az  első  fejezetben 
vázoltam,  kulcsot  szolgáltatnak  a  magyar  emigráczió  munkás- 
ságának megértéséhez. 

Számot  vetve  egyrészt  a  helyzet  exigentiáival,  másrészt 
azon  kötelességekkel,  melyeket  Irataim  I.  kötetének  előszavá- 
ban a  magyar  emigráczió  hivatásának  mondottam :  két  irány- 
ban iparkodtunk  hazánk  függetlenségének  valósítását  elő- 
készíteni. 

Az  egyik  az  volt,  hogy  felelevenítsük  Európa-szerte  a 
közérdekeltséget  a  magyar  nemzet  iránt,  hogy  világosságba 
helyezzük  Magyarország  függetlenségének  mind  jogosult- 
ságát, mind  európai  érdekű  fontosságát  s  a  mennyire  tőlünk 
telhetik,  iparkodjunk  a  magyar  kérdést  a  világtörténelemnek 
megoldásra  váró  napi  kérdései  közé  sorozva  tartani  a  mivelt 
világ  közvéleményének  Ítélőszéke  előtt. 

A  másik  az  volt,  liogy  fentartsuk  összeköttetéseinket 
mindazon  hatalmi  körökben,  melyeknél  érdektalálkozás  eshető- 
ségére lehetett  kilátásunk;  állást  foglaljunk  az  események 
hullámzásai  között;  iparkodjunk  azokra  oly  irányban  be- 
folyni, mely  hazánk  érdekeinek  kedvezővé  válhatik  s  kapcsot 
képezzünk  a  solidaritásra  Magyarország  függetlenségének 
visszaszerzése  s  az  Európát  izgatottságban  tartó  bonyodal- 
mak megoldása  között. 

E  két  irányban  folytatott  működés  történelméhez  szol- 
gáltatnak az  itt  következő  fejezetek  adatokat ;  csak  adato- 
kat, nem  kimerítő  számadást ;  erre  e  kötet  kerete  tért  nem 
enged. 

Ne  nehezteljen  az  értelmes  magyar  olvasó,  ha  itt-ott, 
különösen  a  magyar  kérdés  történelmének,  hogy  ugy  mond- 
jam: bölcselmét  illetőleg  csak  ismert  dolgokkal  találkozik. 
Harminczegy  év  viszontagságainak  változatai  között  az  em- 
berek sokat  felejtenek,  s  vannak  helyzetek,  midőn  egy  nemzet- 
nél semmi  sem  lehet  végzelmesebben  káros,  mint  a  feledé- 
kenység, —  semmisem  fontosabb,  mint  az  emlékezet ! 


HARMADIK  FEJEZET. 

A  magyar  ügy  az  európai  sajtóban. 

I. 

Jósika— Ludvigli— Horn. 

» 

Hazulról  1859.  september  végével  azon  eszme 
pendittetett  meg,  hogy  a  magyar  ügynek  Európa  előtt 
leendő  képviseltetésére  vagy  egy  hírlapot  kellene  ala- 
pitanunk külföldön,  vagy  valamely  már  létező  lappal 
szerződésre  lépnünk  a  végett,  hogy  mint  a  magyar  ügy 
közlönye  foglaljon  állást,  s  hasábjait  számunkra  nyitva 
tartsa.  Az  országból  kilátás  nyújtatott,  hogy  a  költsé- 
gek fedezéséről  gondoskodva  lesz. 

Én  abban  a  nézetben  voltam,  hogy  ha  egy  köz- 
lönyünk volna  is,  azzal  még  nem  igen  remélhetnők  a 
magyar  ügyet  a  külföldi  sajtóban  az  égető  európai  kér- 
dések közé  iktatni.  Erre  az  kell,  hogy  az  európai  napi 
sajtó  minél  szélesebb  körben  foglalatoskodjék  ügyünk- 
kel ;  hogy  a  magyar  dolgok  az  európai  hírlapirodalom- 
ban úgyszólván  állandó  rovatot  képezzenek  s  az  otthoni 
állapotnak  és  a  nemzet  hangulatára  világot  vető  té- 
nyeknek Európa-szerte  helyes  irányban  ismertetésével 
a  közfigyelem  annyira  felébresztessék,  miszerint  a  lapok 
vezetői  indíttatva  találják  magukat  a  magyar  ügyet 
önálló  megvitatás  tárgyává  tenni.  Csak  ily  módon  gon- 
doltam ügyünket  az  európai  napi-kérdések  közé  akként 

iktathatónak,  liogy  a  világ  közvéleménye  törekvéseink- 
kel összhangzó  irányban  nyilatkozzék.  Hogy  mi,  ma- 
gyar emigránsok,  kik  a  tervezgetett  közlönybe  Írnánk, 
miként  érzünk,  miként  gondolkozunk  ?  —  azt  tudja  az 
egész  világ,  s  ha  tudta  volna,  liogy  a  Magyarország 
felől  szóló  közlések  tőlünk  jönnek,  nem  keltenének 
annyi  figyelmet,  mert  aspiratióink  által  egyoldalulag 
befolyásoltaknak  tekintetnének.  Sokkal  czélszerübbnek 
véltem  a  sajtó-működést  akként  rendszeresíteni,  hogy 
annak  vezetése  egy  kézben  legyen,  még  pedig  a  conti- 
nensen  összpontosítva.  Ezt  a  központot  az  otthoniak 
lássák  el  adatokkal;  a  vállalat  vezére  ezeket  részint 
maga  dolgozza  fel,  részint  szolgáltassa  ki  felhasználás 
végett,  különböző  helyeken  kiszemelendő  dolgozó-tár- 
sainak; adjon  nekik  utasítást  az  irány  felől,  melyet  a 
felhasználásnál  szem  előtt  kell  tartaniok,  miszerint  a 
működés  összhangzatos  legyen;  ezek  pedig  vegyék 
szabályul,  hogy  közléseik  magyarországi  levelezés 
alakjában  jelenjenek  meg  a  hírlapokban.  S  ha  a  műkö- 
dés vezére  gonddal  leszen,  hogy  mindinkább  szaporod- 
jék azon  hírlapok  száma,  melyek  a  levelezésekre  hasáb- 
jaikat nyitva  tartják:  nemcsak  általánossá  válandik  a 
magyar  ügy  iránti  közfigyelem,  hanem  az  is  el  fog 
éretni,  hogy  e  levelezések  alapján  ügyünk  felől  a  lap- 
szerkesztők önállólag  nyilatkozzanak,  —  mire  én  sokkal 
nagyobb  fontosságot  helyezek,  mint  arra,  hogy  mi, 
emigránsok,  saját,  különben  is  már  két  világrészben 
általánosan  ismert  nézeteinket  hangoztassuk. 

E  nézetem  elfogadtatott,  s  a  működés  vezetése 
nézetemmel  megegyezőleg  báró  Jósika  Miklós-Yíi  bí- 
zatott. 

Es  ez  a  lehető  legszerencsésebb  választás  voltTehet- 
sége,  szilárd  jelleme,  fáradhatlan  buzgalma,  összekötte- 

tései  a  hazában  és  a  hazával,  s  az,  hogy  Brüsselben 
lakván,  az  otthoniakkal  könnyen  és  biztosan  közleked- 
hetett :  mindnyájunk  között  őt  jelölték  ki  e  fontos  fel- 
adat megoldására. 

Nagy  nehézségekkel  kellett  küzdenie,  különösen 
először  azért,  mert  az  Ígéret,  melyet  az  otthoniak  ada- 
tok szolgáltatására  vonatkozólag  tettek,  nagyon  gyéren, 
nagyon  hanyagul  lett  beváltva,  s  másodszor  azért,  mert 
a  költségek  ellátása  körül  is  az  áldozatkészségben 
hiányzott  előbb  a  pontosság,  utóbb  a  kitartás.  —  Ah ! 
az  a  magyar  szalmatüz !  Beh  átkos  szerepet  játszott  és 
játszik  az  a  magyar  nemzet  történelmében!  Ha  eléggé 
megbünhödte-e  már  ezért  a  multat  s  jövendőt  ? !  Ha 
lesz-e  még  ideje  átvenni  vérébe  a  nemzetek  sorsát  in- 
téző törvények  azon  intelmét,  hogy  a  fellobbanó  lelke- 
sedés hatalmasan  csillogó  vonásokat  véshet  a  történelem 
gránit-lapjára,  de  maradandó  sikerre  csak  az  ernyedni 
nem  tudó  kitartás  vezet  —  !  ? 

Jósika  Miklós-t  nem  lankasztották  el  e  nehézségek. 
Bámulatos  erélylyel  hajtotta  végre,  amit  magára  vál- 
lalt, s  kis  idő  alatt  bámulatos  sikert  is  aratott.  Sikert 
nemcsak  az  által,  hogy  keresztül  vitte,  miszerint  a  ma- 
gyar ügyek  az  európai  sajtóban  mondhatni  állandó 
rovatot  képezzenek  s  az  európai  közvélemény  irántuk 
kiváló  érdeklődéssel  viseltessék,  hanem  sikert  aratott 
azon  visszahatás  által  is,  melyet  a  világszerte  felkeltett 
közfigyelem  otthon  a  nemzeti  ébredés  elevenitésére  gya- 
korolt. 

Mondani  is  merem,  hogy  ha  majd  a  részrehaj lat- 
lan  történetirat  számba  veendi  a  tényezőket,  mik  a 
magyar  nemzetnek  e  korszakbeli  ébredésénél  közre- 
hatottak :  hálával  fog  igazságot  szolgáltatni  az  érdem- 
nek, melyet  e  működés  Jósika  Miklós-ndk  s  fáradhat- 

lan  munkatársainak  nevéhez  fűz,  mely  társak  közül 
különösen  Horn  Edé-i  és  Ludvigh  Jdnos-t  kell  ki- 
emelnem, kiket  Jósika  nemcsak  irói  tehetség,  hanem 
buzgalom  s  tevékenység  tekintetében  is  »pótolhat- 
lanok«-nak    szokott    nevezni.    Áldott  legyen  emléke- 


z 


etük! 


n. 

Jósika  Miklós  tevékenysége. 

Jósika  Miklós,  1859.  november  1-én  kezdte  meg  e  mű- 
ködést, s  mig  akkorig  az  európai  sajtó  alig  foglalatoskodott  a 
magyar  ügyekkel,  Jósika  a  dolgot  fél  hónap  alatt  annyira 
vitte,  hogy  már  november  16-án  Teleki  Lászlónak  következő- 
leg Írhatott : 

„Ami  hírlapi  vállalatunkat  illeti,  azt  már  most  minden  remé- 
nyemen felül  sikerültnek  mondhatom.  A  „Times",  „Daily 
News",  „Standard",  „Morning Herald",  „Patrie",  „Débats",  „Cour- 
rier  deDimanche",  »E.evue  Contemporaine«,  »Indépendance«.  »Köl- 
nische«,  „Observateur",  „Journal  de  Belgique",  „Nord"  stb.*) 
adtak  már  czikket  tőlünk  és  rólunk.  Ügyünk,  betű  szerint,  napi 
kérdéssé  vált,  s  ha  isten  megsegit,  és  otthon  meg  nem  akad  a 
nervus  rerum  gerendarum  s  hazulról  szorgalmasabban  látnak  el 
adatokkal,  mint  ekkorig  tették  —  azt  hiszem,  még  terjedni  fog. 

November  1-seje  óta,  mikor  t.  i.  vállalatunk  kezdetét  vette, 
több  jelent  meg  30  czikknél,  s  ezek  közt  hosszak  és  kimerítők. 
Ezenkívül  még  10,  vagy  12,  melyeket  más  lapok  az  én  mühelyem- 


*)  Ludvigh  (nov.  22-én  írott  levelében)  még.  a  „National"-t, 
„Weser"  és  „Breslauer  Zeitung" -ot  is  említi.  Deczemberben  pedig 
már  ezeket  írja : 

„Múlt  októberben  még  alig  méltatta  az  európai  sajtó  Magyar- 
országot említésre.  A  continensen  a  magyar  ügy  félhalottnak  vé- 
tetett. Ma  pedig  már  nincs  lap,  mely  a  magyar  dolgokkal  nem 
foglalatoskodnék.  Az  osztrák  szinü  lapokból  látni,  hogy  magukon 
kívül  vannak  a  méregtől,  örjöngenek.  Az  „Allgemeine"  pedig  de- 
sperált.  Azt  mondja  most,  hogy  még  a  kunyhókban  is  a  gyűlölség 
mérgét  csepegtetik  a  gyermekekbe ;  ezelőtt  csak  conservativ  hum- 
bugnak nevezte  a  magyar  mozgalmat. 

böl  indult  czikkek  után  merítettek.  Ha  egyszer  megint  szerencsénk 
lesz  hozzád,  szép  gyüjteménynyel  fogom  bebizonyitani,  bogy  a  föl- 
adatot nem  tekintem  sinecura-nak.  Alig  telik  el  nap,  hogy  innen 
ne  indulna  Párísba  egy  hosszú  bulletin.  Ezenkivül  általánosságokat 
sem  mulasztok  el  s  czikkeink  olykor  nemzetiségről,  irodalmunkról 
is  szólnak.  Ludvighot  Belgiumban  használom,  még  pedig  jó  siker- 
rel; az  igaz,  hogy  néha  dühét,  féken  kell  tartanom,  s  vigyáznom, 
hogy  túlbuzgóságból  olyat  ne  mondjon,  amit  aztán  nehéz  volna  bebi- 
zonyitani. A  mi  Lajos  ajánlatát  illeti :  amint  levelemből  láthatod,  azon 
már  tul  vagyunk.  Hely  van  elég  fraiiczia,  német,  angol  lapokban, 
csak  adatokat  kapnánk.*)  Én  Lajosnak  irtam  s  kértem  öt,  mint  aki 
hazánkat  oly  jól  ismeri,  hogy  irjon  általános  érdekű,  független 
czikkeket,  s  ne  várjon  adatokra.  0  tudom,  hogy  sok  levelet  kap 
hazulról.  Elég  hanyagság  az  otthonaiktól,  hogy  adatokkal  kellőleg  el 
nem  látják,  mert  hiába :  Lajos  nélkül  semmit  sem  kezdhetünk,  ö,  ha 

meghalna  is,  mythosi  alakként  még  sokáig  vezérünk  maradna. 

Épen  midőn  e  sorokat  irom,  kaptam  újra  két  hosszú  czikket,  az 
„Indépendance"-ban  és  „Observateur"-ben  s  egy  igen  jót  a  „Köl- 
nische"-ben.  Nagy  baj  az,  hogy  a  „Times"  és  az  „Indépendance" 
két  kiadásban  jelenik  meg,  s  én,  vigyázva  k  ellvén  a  pénz- 
zel bánnom,  csak  az  egyik  kiadást  tartom,  s  igy  néha  saját  czik- 
keink közül  is  egy  vagy  más  nem  jő  kezembe ;  és  mivel  e  két  lap  Aus- 
triába  is  csak  egyik  kiadását  küldi  —  alkalmasint  a  jámborabbikat, — 
otthon  sem  olvasnak  mindent,  ami  megjelenik.  Igazolásomra  azonban, 
amit  csak  lehet,  meggyüjtök ;  van  elég,istennek  hála !  Beh  kár  volna 
fölhagyni  e  propagandával !  De  hiszen  olyan  emberek,  mint  azok 
ott  a  hazában,  azt  hiszem,  következetesek  maradnak.  Sokat  irtam, 
hogy  mindent  tudjatok.  Ha  ezentúl  nem  lenne  annyi  regény,  im 
itt  az  oka  :  van  nap,  mikor  egy  sort  sem  irhatok  magamnak,  pl.  a 
mai  nap  is  ilyen." 


*)  Ez  arra  vonatkozik,  hogy  én  ajánlatot  tettem  Jósikának, 
gondoskodni  helyről  az  angol  sajtóban,  ha  a  hazai  állapotok  felől 
adatokat  küld.  Nem  küldhetett,  de  nem  is  volt  az  én  segítségemre 
szüksége,  mert  saját  emberségéből  is  elmondhatta,  hogy  „hely  van 
elég".  Jobb  is  volt,  hogy  közbenjárásom  nélkül  kerüljenek  a  czik- 
kek a  hírlapokba ;  mert  igy  mentve  lettek  azon  feltevéstől,  mintha 
az  én  aspiratióm  szemüvegén  át  néznék  a  tudósítók  azt,  ami  Magyar- 
országban történik. 

így  irt  Jósika,  15  nappal  liirlapi  működésének  megkez- 
dése után.  Családom  körében  lapozgatva  az  európai  sajtóban, 
mind  sűrűbben  és  sűrűbben  előkerülő  „pesti  levelek "-et,  s  a 
Jósika  és  Ludvígh  által  nekem  megkűldözgetett  czikkeket, 
még  magunk  is  csodálkozánk  a  szembetűnő  változás  és  ele- 
A^en  érdeklődés  felett,  melyet  a  tények  szorgalmas  ismertetése 
a  közvéleményben  előidézett.  Jósika,  (miként  fentebbi  leve- 
lében irá)  „saját  igazolására  összegyűjtötte,  amit  csak  lehe- 
tett". Azok,  akiknek  e  gyűjtemény  kezűknél  van,  gazdag 
adattárt  birnak  korunk  történelméhez,  mert  e  gyűjteményben 
a  nemzetébredésnek  nemcsak  azon  mozzanatai  vannak  össze- 
szedve, melyek  a  magyar  időszaki  sajtóban  egy  napon  meg- 
emlittettek,  hogy  a  következő  nap  híreinek  habjai  által  emlé- 
kezetből elmosassanak,  hanem  hiteles  magánértesitésekből  me- 
rített oly  tények,  a  közvélemény  oly  nyilatkozványai  is,  me- 
lyeket az  akkoriban  nagyon  „rendszabályozott"  magyar  hír- 
lapok nyilvánosságra  hozni  vagy  nem  mertek,  vagy  nem  is 
merhettek.  Nekem,  kinek  egész  életemen  át  megrögzött  hi- 
báim közé  tartozott,  hogy  történelmi  adatok  gyűjtésére  gond- 
dal nem  valék,  —  ezekből  csak  igen  keveset  tartott  fenn  a  vé- 
letlen hiányvetetten  megmaradt  irományaim  között ;  de  még 
0  kevés  is  elég  arra,  hogy  elevenen  felköltse  emlékezetemben 
a  hatást,  melyet  a  magyar  űgy  felöl  alakult  közvéleménj^re  e 
sajtó-működés  még  oly  helyeken  is  gyakorolt,  melyeknek  jó 
indulatával  előbb  bizony  nem  dicsekedheténk.  Ilyen  volt  pl. 
az  az  én  nem  mindig  loyalis,  de  mindig  mérges  ellenségem,  a 
londoni  „Times".  E  lap,  mely  akkor  még  Európa  hatodik 
nagy  hatalmának  tekintetett,  mindig  szabálynak  tartotta, 
hogy  tényeket  nem  kell  elhallgatnia,  ha  saját  politikai  irá- 
nyának nem  hízelegnek  is.  (Hirlapirók  nagy  közönségre  csak 
e  szabálylyal  tehetnek  szert ;  kisérhetik  magyarázatokkal  a 
tényeket  saját  szinűk,  irányuk  szerint,  de  közölniök  kell.)  A 
Jósika  működésének  „pesti  levelei",  tehát  a  „Times"  hasáb- 
jaira is  utat  törtek  maguknak,  s  csakhamar  oly  érdeket  kel- 
tettek egyrészről,  másrészről  meg  oly  hatással  voltak  a  lap 
A^ezetőire,  hogy  már  november  hóban  felszólították  Éber  Nán- 
dor urat:  irjon  a  „Times"-ba  a  magyar  ügyekről  vezérczik- 
keket,  —  még  pedig  felszólították  azon  kijelentéssel,  hogy 
ne  feszélyezze  magát,  hanem  bízvást  lehet  Austría  irányában 


87 

bármily  kemény.  Es  mert  a  „Times"  nagy  osztrák-barátnak 
s  magyar  ellenségnek  volt  ismeretes,  az,  bogy  még  ö  is  min- 
den kimélet  nélkül  lerántogatja  a  leplet  a  bécsi  kormány  bű- 
neiről s  korbadtságáról,  még  ö  is  igazságot  szolgáltat  a  ma- 
gyar nemzet  köz-szelleme  ébredésének,  s  közlönyévé  válik 
reményeinek,  csak  buzdíthatta  ügyünk  támogatásában  azokat, 
kik  nemzetünknek  mindig  barátai  voltak.  Szerettek  a 
„ Times  "-ra,  mint  kútfőre  hivatkozni.  Példát  idézek  egy  te- 
kintélyes skót  lapból,  mely  véletlenül  kezembe  akad : 

„Csaknem  lehetetlen  —  úgymond  —  túlozni  (to  exag- 
gerate)  roskadozó  állapotát  Austria  hatalmának  Magyarország 
felett,  s  a  magyarok  keserű  ingerültségét  az  idegen  uralom 
ellen.  Nem  képzelgés,  nem  részrehajlás  mondatja  ezt  velünk. 
Tények  alapján  beszélünk  s  a  tények  alapja  szilárd  alap. 
A  „Times"-ra  hivatkozunk.  Ezt  csakugyan  senkisem  fogja 
vádolni  lelkesedésről  a  magyar  szabadság  iránt ;  senkisem 
fogja  azzal  gyanúsítani,  hogy  szövetségben  van  Kossuthtal.  S 
a  „Times"  párisi  levelezéseiben  egy  idő  óta  rendes  közlésekkel 
találkozunk  egy  pesti  levelezőtől.  És  ha  van  ember, 
aki  legkevésbé  is  kételkedik  a  kiállhatatlan  elnyomás  felől, 
melynek  a  magyarok  alávetvék ;  vagy  ha  legkisebb  bizonyta- 
lanságot érez  a  nép  minden  osztályának  eleven  nemzeti  ér- 
zelme s  egyértelműsége  iránt  a  szabadság  ügyében : '  nem  te- 
hetünk jobbat,  mint  hogy  azt  tanácsoljuk  neki,  miszerint  ol- 
vassa meg  hacsak  egy  részét  is  azon  levél-sorozatnak,  mely  ama 
nagy  nemzet  fájdalmait  és  sérelmeit  oly  hiven  visszatük- 
rözi, —  és  lehetetlen,  hogy  kétkedése  el  ne  oszoljék,  bizony- 
talanságaiból ki  ne  gyógyuljon.  Nekünk  egyébiránt  ugy  lát- 
szik, hogy  nincs  az  embernek  látnoki  tehetségre  szüksége, 
miszerint  Austria  bukását  előre  lássa.  E  bukás  kikerülhetlen. 
Vannak,  kik  azt  mondják:  Austria  „hatalom"  Európában. 
Rágalmazzák,  akik  ezt  mondják  felőle.  Austria  amolyan  szín- 
padi „élőárny"  (ombres  vivantes),  melyet  egy  mesterséges 
mechanismus  valóság  látszatával  ruház  fel".*) 


*)  „Élöárny"  —  „ombres  vivantes".  Biz  az  tény,  tagadha- 
tatlan tény,  hogy  Magyarország  államjogának  eltiprásával  Austria 
csakugyan  a  hatalom  „árnyképévé"  lett,  és  az  is  maradt,  míg  a 
magyar  nemzet  fel  nem  galvanizálta  1867-ben.  De  hát  a  galvanis- 

Igaz,  hogy  azok  a  „pesti  levelek"  Jósika  Miklós  műhelyén 
keresztül  kerültek  a  világ  elé,  de  mégis  pesti  levelek  vol- 
tak. Jósika  és  munkatársai  csak  alakba  öntötték.  Működésük 
hatályosságának  kulcsa  épen  abban  állott,  hogy  soha  sem 
nem  koholtak,  sem  nem  ferdítettek  hireket ;  gonddal  vol- 
tak, hogy  ténynek  sohase  mondjanak  olyat,  amit  nem  lehetne 
bebizonyítani. 

Én  ez  egész  működés  alatt  részint  közvetlenül,  részint 
Teleki  László  utján  levelezésben  állottam  Jósikával,  ki  azzal 
tisztelt  meg,  hogy  tőlem  kórt  utasítást  az  irány  felöl,  melyet 
a  hazában  felmerülő  egy  vagy  más  mozzanat  tárgyalásánál 
szem  előtt  tartani  tanácsosnak  Ítélek.  Szokásom  (talán :  rossz 
szokásom)  szerint  e  levelezésre  tartozó  saját  leveleim  közül 
(kivált  1860.  octoberig)  csak  igen  kevés  van  birtokomban,  de 
Jósikától  van  vagy  százharmincz  levelem.  Elvezet  azokat  olvas- 
nom. Megilletődéssel  vegyes  ólvezet.S  megvagyok  róla  győződ- 
ve, hogy  ha  majd  egykoron  egészen  nyilvánosságra  kerülnek 
(e  kötet  kerete  csak  egy  kis  részüknek  közlését  engedi  meg), 
a  magyar  közönség  nem  kevesebb  élvezetet  találand  e  levelek 
olvasásában,  mint  talált  a  koszorús  iró  azon  müveinek  olva- 
sásában, melyek  báró  Jósika  Miklós  nevét  a  magyar  szépiro- 
dalom történelmében  oly  dicsfénynyel  veszik  körül ;  s  azt 
hiszem,  e  levelek  becsét  a  magyar  olvasó  előtt  csak  növel- 
heti a  keresetlen  fesztelenség,  mely  —  minthogy  nem  a 
nyilvánosság  számára  voltak  irva  —  rajtok  végig  vonul  s  ép 
azért  Írójuk  jellemének,  lelkületének  oly  igen  hü  tükrét 
nyújtja. 


mus  ad-e  életet  ?  En  nem  hiszem.  Igaz :  „több  dolog  van  ég  és  föld 
között,  mint  amennyiről  bölcsészetünk  álmodik".  De  ez  nincs. 
Majd  meglátandja,  hogy  nincs,  aki  élni  fog,  mikor  a  vihar  szele 
neki  zúdul  annak,  amit  szélcsendben  élöfának  néznek,  holott  csak 
kéreg,  mely  ürt  takar.  Életerővel  csak  organismus  birhat.  Az,  amit 
Austriában  „birodalmi  egység"  nevével  cziczoraáztak  fel,  csak 
mechanismus.  S  más  nem  is  lehet. 

III. 
Jósika  Miklós  —  Kossuthnak. 

Brüssel,  deczember  4.  1859. 

Szíves  soraid  bennem  is  felköltötték  ama  mozgalomteljes  s 
olykor  magasztos,  máskor  sötét  napok  emlékezetét,  kol  te  mint 
vezér,  én  mint  közkatona  oly  közel  valánk  egymáshoz. 

De  leveled  másként  is  kedves  és  becses  volt  előttem,  s  tanus- 
kodik  arról,  bogy  akik  egyformán  szeretik  a  bazát,  legyen  tágabb, 
legyen  szűkebb  látkörük,  a  födologban  okvetlenül  találkozniok  kell. 
Meg  lehetsz  teljesen  győződve,  hogy  tanácsaidat  hasznomra,  mond- 
hatnám :  hasznunkra  forditandom,  s  ezt  annál  könnyebben  tehetem, 
mivel  egy-két  pontban  már  is  nézeteid  szerint  működünk  itt,  a  ka- 
nálison innen. 

Én  is  sokkal  nagyobb  fontosságot  tulajdonitottam  vállalatunk 
kezdete  óta  annak,  amit  a  lapok,  azaz  a  szerkesztőségek  maguk, 
mint  ilyenek,  mondanak,  semmint,  a  mi  irodánkból  kiindult  czikkek- 
nek,  s  azért  örültem  annyira,  mikor  a  „Correspondence  Havas"  oly 
készséget  mutatott,  rövid,  irányadó,  s  jellemző  eseményeket  kijelölő 
czikkeinknek  tért  engedni  sokat  olvasott  s  még  többet  idézett  lap- 
jában. Azonban  más  szerkesztőségek  is  szóltak  már  saját  nevük- 
ben. A  „líord",  „Eevue  Contemporaine",  „Patrie",  „Morning  He- 
rald", „Standard",  „Courrier  du  dimanche",  „Weser  Zeitung", 
„Kölnische"  stb.  s  remélem,  ezután  még  többen  fognak  szólni,  mi- 
után a  legellenségesebb  lapok  is  —  a  bécsiek  s  az  augsburgi  —  leg- 
alább egyet  már  felismernek,  azt,  hogy  van  magyar  kérdés, 
melylyel  számolni  kell.  Abban  is  követtem  már  is  taná- 
csodat, s  ezután  méginkább  követendem,  amit  az  amphitryoni  sze- 
repről Írsz. 

Ami  működésünk  czélját  illeti,  igazad  van :  ennek  csak  ugy 
lehet  hatása,  ha  egységes,  s  mivel  e  részben  osztozom  nézetedben 
tökéletesen,  s  czélunk  —  végczélt  értek  —  nem  is  lehet  más,  mint 
menekedni  »Austriától«,  bizony  elhiheted,  hogy  egyenesen  oda  tö- 
rünk. Azonban,  ha  az  öreg  ágyukkal  működünk,  igen  természetes, 
hogy  az  oly  finnyás  lapok,  mint  a  nagyon  is  dependens  „Indépen- 
dance",  visszautasítják  czikkeinket;  ez  pl.  ma  épen  harmadszor 
történik  a  campagne  megnyitása,  azaz  nov.  1-  óta.  Vigyáznunk  kell 
tehát,  hogy  ezen  sokfeléterjedő  orgánumot  el  ne  veszítsük  egészen, 

KOSSUTH,   IRATAIM   II.  12 


90 

s  ez  okon,  ha  az  „Indépendance"  salonjaiban  glacéekeztyüt  húzunk 
is  fel,  még  eddig  mindig  találtunk  módot  más  lapokban  teljes  nyilt- 
sággal  egyenesen  a  czél  felé  törekedni,  s8t  a  visszautasított  ezik- 
keknek  is    angol  lapokban  helyet  találni. 

Még  alig  ö  t  hete,  hogy  neki  gyújtottunk,  csatarendünk  tehát 
még  nem  rajzolhatja  le  magát  egész  kiterjedésében,  de  légy  telje- 
sen nyugodt :  szavad  el  nem  hangzott,  reánk  fogsz  később 
ismerni.  Ami  a  dolog  pénzügyi  részét  illeti,  ez  kissé  gyenge  lábon 
áll,  de  három  hónapra  biztositva  van  vállalatunk  tényleg,  —  jövőre 
pedig   a  vállalkozók  jelleme  által. 

Adja  az  ég,  hogy: 

»Ne  legyek  én  az  a  szarka, 

Ki  sokat  akar,  s  nem  birja  farka. « 

Ezt  azért  irom  neked  egész  őszinteséggel,  mivel  nagyon  tartok 
tőle,  hogy  az  én  jó  és  kedves  barátom :  Teleki  Laczi  kissé  túl- 
becsül engemet.  Nem  oly  könnyű  e  vállalat,  mint  hittem,  s 
roppant  időmet  veszi  igénybe ;  aztán  ez  oly  szent,  oly  nemes  ügy, 
hogy  ebben  nem  szabad  ám  megelégedni  azzal,  hogy:  »et  voluisse 
sat  est«.  Én  a  zajt,  melyet  ütöttünk,  s  azon  kétségtelen  tényt,  hogy 
ügyünk  —  miként  épen  ma irják  nekem  Parisból  —  égető  napi- 
kérdéssé vált,  valaminek  tartom^  de  korántsem  elégnek. 
Mindez,  az  én  nézetem  szerint,  csak  kezdete  a  kezdetnek,  s 
óhajtom,  hogy  a  résztvevők  hanyagsága  és  következetlensége  által 
ne  legyen  a  végnek  kezdete.  Hogy  részemről  semmit  el  nem 
mulasztok,  az  bizonyos ;  e  részben  szívósságom  (rósz  qualitás  egyéb- 
ránt) inkább  a   s  o  k-ban,  mint    a  k  e  v  é  s-ben   vétkezik. 

Az  öreg  vak  Pfeífel  azt  mondja,  hogy  aki  nyáját  jól  akarja 
megőrizni  a  farkasoktól,  ;;dermus  gute  Hunde  haltén'^ 
En  is  ezt  tartom :  s  jó  vezér-agaraim  vannak.  Ezeké,  s  korántsem 
egyedül  az  enyém  az  érdem. 

Telekinek  minden  hónapban  kimutatást  küldök ;  a  november- 
ről szólót  már  elküldöttem  s  közlötte  veled.  Ebből  láthatod,  hogy 
kevés  pénzzel  eddig  is  mennyire  mentünk :  a  vállalkozóknak  egy- 
egy  czikk  szerkesztési,  fordítási,  beszerzési  s  minden  mellék  költsé- 
gekkel —  mint  a  lapok  tartása,  posta- költség  stb.  —  nem  kerül 
egészen  20  francba.  Tegye  ezt  valaki  olcsóbban !  S  én  mégis  remé- 
lem, hogy  vállalatunk  megrősödvén,  a  czikkek  árát  felényire  le- 
szállíthatom, még  pedig  nem  csökkentvén  a  honoráriumot. 


91 

És  most,  hozzátévén,  hogy  levelednek  egész  foglalatját 
eszemben  tartom,  szíves,  barátságos  tanácsaidat  szigorú  következetes- 
séggel —  in  quantum  possum  —  követem :  azon  igen  fontos  kéré- 
sem van  hozzád :  maradjon  ezen  egész  ügy  szoros  titokban  köztünk. 
Eddig  is  sok  bajunk  onnan  eredt,  hogy  nem  tudtunk  hallgatni.  Nyilt, 
őszinte  nemzet  vagyunk :  ez  fejti  meg  a  dolgot.  De  ezen  vállalatban 
a  legszigorúbb  hallgatás  conditio  sine  qua  non.  Mihelyt  a  mindenütt 
szaglárokat  és  spiczliket  tartó  bécsi  kormány  szelét  veszi,  miben 
sántikálunk :  majd  ugy  elállja  utunkat,  hogy  egy  levelet  sem  kapunk  ; 
már  is  sok  elsikkadt. 

Adatok  dolgában,  fájdalom,  cserben  hagytak  a  Landsmannok. 
Nov.  1.  óta  csak  hét  czikket  kaptam,  s  ezek  közül  csak  kettő  volt 
használható,  a  többi  akkor  érkezett,  mikor  már  mi  öt-hat  lapban 
elővettük  a  brugót  vagy  a  tilinkót.  Ludvigh  igen  jó  brugós ;  igaz, 
hogy  néha  ad  egyet  a  nyaka  közé  a  németnek  a  hosszú  vonóval,  de 
ez  nem  baj.  A  párisi  tárogatós*)  is  ügyes  fiu;  ez  is  rúg  egy  kissé 
—  ha  megeresztjük  a  kantárt  —  amagahelyén;  másrészt  a  hir- 
lapok  »enfant  gaté«-ja,  mert  az  »Indépendance«-t  kivéve,  még  egy 
sem  utasította  vissza  czikkeit. 

(Aláirva)  Jósika. 

TJ.  i.  Feledtem  mondani ,  hogy  committenseinknek 
pro  grammjuk    is    van  s  ez  nem    egyedül  politikai. 


IV. 
Kossuth  —  Jósika  Miklósnak. 

London,  deczember  20.  1859. 

Deczember  4-ikei  szives  soraidból  örömömre  vált  meg- 
érteni, hogy  azokban,  a  miket  a  sajtó-müködés  czóljáról  s  az 
irányegységröl  irtam,  egészen  osztod  nézeteimet. 

Nem  is  várhattam  tőled  mást.  Te  bizonyosan  nem  tarto- 
zol s  nem  fogsz  soha  azok  közé  tartozni,  kik  akár  az  osztrák 
ház  történelmének  tanulságát  elfelejtik,  s  hazánkat  egy  ujabb 

*)  Horn   Ede. 

12* 

megcsalattatásba  s  vele  vagy  végelmállásba,  legalább  az  egész 
nyert  térnek  századokra  terjedbetö  föladásába,  vagy  az  orosz 
karjai  közé  sodorni  elég  gondatlanok,  —  akár  pedig  1849-et  s 
vele  az  összes  nemzet  ünnepélyes  akaratnyilvánitásával  szen- 
tesitett függetlenségi  nyilatkozatot  desavouálni  akarkatnád. 

E  térnek  elhagyása  végetlenül  veszélyes  is  volna.  E 
tért  elhagyva,  a  magyarnak  nincs  többé  alapja,  melyen  állást 
vegyen ;  levegőben  fog  állani,  szelek  játéka  lesz,  kapkodva, 
mint  a  vizbefuló,  minden  lengő  szalmaszálhoz.  S  hová  fogják 
a  szelek  hajtani  ?  Előttem  a  dolog  igen  világos.  Ha  a  magyar 
magát  engedményekkel  még  egyszer  meg  hagyja  kérlelni  (nem 
mondom  én,  hogy  visszautasítsa,  hisz  ez  nincs  is  hatalmában, 
ha  rátolják ;  a  megkérlelés  alatt  azt  értem,  hogy  az  enged- 
mények által  annyira  le  hagyja  magát  kenyerezni,  miszerint 
ha  kedvező  alkalma  ajánlkozik  is  az  osztráktól  megszaba- 
dulni, azt  ne  akarja  felhasználni,  hanem  botor  kutya-hüséggel 
ismét  ö  mentse  meg  sanyargató]  át,)  ha,  mondom,  még  egyszer 
meg  hagyja  magát  kérlelni,  ismét  meg  fog  csalatni,  e  csalás 
folytán  ismét  lesz  forradalom  Magyarországon,  de  többé  nem 
lesz  magyar;  nemcsak  azért,  mert  az  orosz  fogja  azt  vezetni,  ha- 
nem azért  is,  mert  a  magát  megkérlelni  hagyott  magyar  resig- 
nálván,  szláv  irányban  fogja  azt  vezetni,  hazánk  Lengyelország 
sorsára  jut,  s  a  magyar  csak  lakos  lesz  honában,  de  nem  nemzet. 

Ez  borzasztó  jóslat,  de  jóslat.  Én  alig  merek  már  arról 
gondolkozni :  mi  lesz  a  jövendő,  —  oly  irtózatos  pontossággal 
teljesedik,  a  mit  mondok.  A  ki  irataimat  olvasta  azon  idő  óta, 
midőn  1843-ban  megírtam,  hogy  Széchenyi  meg  fog  őrülni 
tavaly  novemberben  tartott  beszédeimig,  melyekre  a  tények 
oly  gyorsan  elkövetkeztek :  meg  fogja  érteni,  miért  borzadok 
a  jövendőbe  nézni :  mert  arra,  hogy  lássuk  a  jövendőt,  nem 
kell  bolond  előítélettel  olvasni  a  csillagokban,  vagy  leselgetni 
a  szeleknek  jós  fuvallatit,  csak  a  helyzet  stúdiuma,  csak  a  tör- 
ténelem ismerete  kell,  mely  a  tegnap  tükrében  megmutatja 
az  okot,  melyből  a  holnapok,  mint  okozatnak  követ- 
kezni kell,  és  kell  végTe  egy  kis  józan  logika. 

Igen,  az  lesz  a  jövendő,  a  mit  mondók,  ha  a  magyar  most 
lemond  concessiókért  a  függetlenségi  alapról.  Boldog  isten ! 
Európa  közjoga  épen  most  van  két  nagy  elv  elismerésének 
forduló-pontján;    egyik:   hogy  a  nemzet  s  uralkodója  közti 

vitába  a  nemzet  ellen  külinterventiónak  nem  szabad  lenni ;  a 
másik:  hogy  csak  a  nemzet  akaratja  souverain  hatalom, 
melynek  önmagáról  rendelkeznie  joga  van.  Az  első  elvet  már 
a  franczia  elismerte,  söt  Olaszbonra  ö  állitá  fel ;  a  másikat  az 
angol  feltétel  gyanánt  állitá  fel  a  congressusban  való  részvé- 
tére. Mi  rémületes  hiba  volna  tehát,  ha  a  magyar  épen  most 
adná  fel  a  függetlenségi  nyilatkozatot,  melynél  ünnepélye- 
sebb nemzeti  akaratnyilvánitás  nincs  történelmünkben,  mi- 
óta a  hét  vezér  Árpádot  főnöknek  választá. 

Ismétlem  hát :  örvendek  látni,  hogy  a  czél-  s  irányegy- 
ség tekintetében  osztozol  nézeteimben. 

Másrészt  elismerem  én,  hogy  az  öreg  ágyukkal  való 
működésre  meg  kell  a  terrénumot  választani,  nem  kell  mindig 
pufíbgni,  mint  Gál  tévé  Arad  előttiből  kétezer  mázsa  puskaport 
puffogtatott  el  az  aradvári  templom  tornyára ;  tudom  én,  hogy 
vannak  kényes  lapok,  s  azt  is  tudom,  hogy  otthon  bizony 
senkisem  ütheti  fel  amúgy  potomban  a  Eákos-mezön  a  füg- 
getlenségi lobogót. 

Az  én  elvem  a  sajtó-müködésre  ez:  nem  kell  mindig 
mondani,  hogy  a  czél  a  »décheance«,  de  soha  sem  kell 
ellenkezőt  mondani  czélnak. 

Már  pedig  e  részben  hazafiúi  kötelességemnek  tartom, 
kedves  barátom,  téged  megkérni :  adj  szoros  utasítást  azok- 
nak, kiket  alkalmazol,  mert  néha  aggodalommal  tapasztalom, 
hogy  nemcsak  eltérő,  de  ellenkező  irányban  működnek  azzal, 
mit  szives  leveledben  magadénak  vallasz. 

Veszem  pl.  a  » Times «-t.  Ez  nem  kényes  állású  lap ;  ez 
angol  lap ;  az  angol  sajtó  szabad.  Ez  nem  is  finnyás  most 
e  kérdésben.  Tudom,  Éhért  felszólitá  czikkei  folytatására  és 
carte  blanche-t  adott  neki. 

No  már  épen  a  »Times  decz.  1-ei  számában  (párisi  cor- 
resp.)  egy  formális  désavouement-t  láttam.  »A  magyar  aris- 
tokratia  nem  akar  elszakadni  az  osztráktól ;  ez  csak  a  régi 
alkotmányt  akarja,  megtisztítva  salakjaitok  stb.  A  levelező 
annak  rendé  szerint  kidobja  a  nemzetakarat  nyilvánítását  a 
hajóból,  mint  Jónást  a  niniviták  vagy  kik. 

Megbotránkoztam.  Több  ily  példát  is  említhetnék. 

Hiszen  tudom  én,  hogy  ha  Bécs  szorultságból  conces- 
siókra    adná   magát,   a   mi  »nemes«    aristokratiánk   bizony 

nagyon  beérné  a  régi  alkotmánynyal  —  kevesebbel  is  — ,  de 
nekünk  nem  hivatásunk  » anticipálni «  ezt  az  eshetőséget  s 
devalválni  a  hazai  mozgalom  jelentőségét.  Eddig  még  nem  is 
áll  nyilvános  tény  gyanánt  a  világ  előtt,  a  mit  levelező  állit. 
Nincs  magyar  lap,  mely  azt  mondta  volna,  hogy  a  ma- 
gyar nem  akar  független  lenni  (ha  azt  nem  mondta  is,  hogy 
akar).  Hát  minő  tényre  alapította  állítását  az  a  levelező  ? 
Talán  mert  Károlyi  Lajos,  Széchen  és  Jósika  Samu  ugy 
beszéltek  Hübnernek  Tót-Megyeren?  Hát  hogy  beszéltek  volna 
szemközt  osztrák  miniszterrel  ?  írott  programmot,  tudtomra, 
ezek  sem  adtak  be  s  ha  adtak  volna,  bizony  kötve  hiszem, 
hogy  akár  a  nemzet,  akár  az  arisztokraczia  hajlandó  legyen 
ama  három  urat  a  maga  érzelmei  kifejezőjének  elfogadni. 

Én  ismerem  a  sajtó-müködés  keletkezésének  eredetét  ab 
ovo.  Olvastam  a  künn  járt  megbízottak  leveleit.  Concertatió 
történt  velem  a  velük  válaszul  közlendő  nézetek  felöl.  Én 
óhajtottam,  hogy  a  te  kezedben  összpontosittassék  a  műkö- 
dés, s  szivből  örültem  és  örülök,  hogy  igy  történt.  Az  én 
hozzájárulásommal  adattak  az  utasítások,  s  öröm  látni,  hogy 
hogy  betűről  betűre  követtetnek.  És  én  tudom,  hogy  kitűnő 
befolyásos  egyének  hon  az  osztrákot  nem  is  tekintik  kormány- 
nak, hanem  banditának.  E  kifejezést  hazulról  ó-conservativ 
aristokratáktól skatholikus  főpapoktól  tanultam ; tő- 
lük tudom,  hogy  semminemű  osztrák  concessió  nem  elégítheti 
ki  a  nemzetet.  És  tudom,  hogy  a  magyar  katholikus  püspökök 
oda  nyilatkoztak,  miként  készek  híveik  nyájával  együtt  a  ke- 
leti egyházhoz  áttérni,  ha  ez  áron  hazánk  az  osztráktól  meg 
szabadulhat  (még  erre  is  készek ! !).  Emlékszem  arra  is,  hogy 
a  kűnnvoltak  egyike  (mágnás,  tudod :  ki)  már  a  villafrancai 
gyásznap  után  azt  irta  Laczinak,  tán  épen  Brüsselböl,  hogy 
tán  minden  béke  daczára  jobb  volna  egyenesen  fegyverhez 
nyúlni  otthon.  S  végre  tudod,  mint  tudom  én  is,  hogy  soha 
köztünk  s  a  honiak  között,  kivétel  nélkül,  összhangzóbb  érte- 
lem nem  volt,  mint  épen  most.  S  ez  még  a  magán-viszonyokra 
is  kiterjed.  (Gondold :  Ürményi  József  fia  Vukovics  leányát 
veszi  nőül,  s  maga  a  fiu  apja  kéri  meg  a  száműzött  apától  a 
lehető  legszívesebb  levéllel.) 

Ha  eltalálna  késni  a  felszabadulás  alkalma,  lenne  alkuvó 
párt  az  országban,  azt  jól  tudom,  de  ez  akkor  is  csak  számi- 

t  á  s  volna,  jó  vagy  rósz,  de  csak  számítás,  nem  c  z  ó  1.  Én  nem 
hiszem,  liogy  12  ember  legyen  a  magyar  aristokracziában  a 
ki  azt  c  z  é  1  u  1,  mondom :  c  z  ó  1  u  1  kitűzve  tartaná  magának, 
kogy  nem  akar  az  osztráktól  elszakadni,  li  a  leket. 

Mit  akarok  tehát  ?  azt-e,  hogy  azt  mondja  a  levelező, 
hogy  az  arisztokraczia  el  akar  szakadni  ?  — '  Nem ;  hanem  azt 
hogy  ellenkezőt  ne  mondjon.  Hagyja  beszélni  a  tényeket; 
mondja  el,  mikép  csalták  meg  mindig  a  magyart ;  emelj eki  a 
tényeket,  melyek  kimutatják,  hogy  az  osztrák  a  javithatlan, 
házak  közé  tartozik,  mint  a  Stuartok  és  Bourbonok ;  mondja 
el  Magyarhon  politikai  ós  anyagi  sérelmeit ;  a  koldusbot  ös- 
vényét, melyre  a  magyar  arisztokraczia  systematice  sodortatik ; 
mutassa  fel  a  tényeket,  melyek  tisztán  szem  elé  állítják,  hogy 
az  osztrák  menthetlenül  hanyatlik;  hogy  serege  bomlóban 
van,  mert  a  szuronyok  és  kardok  gondolkoznak,  s  a  tisztek 
zúgolódnak  a  sógor-koma  rendszer  ellen,  mely  a  vezérbotot 
ügyetlen  szamarak  kezébe  adja ;  beszélje  el  a  solferinói  csata- 
nap botrányait,  beszéljen  el  mindent,  a  mi  bizonyltja,  hogy 
mily  bolond  az  a  »meine  getreue  Armee«  karjaiba  való  biza- 
lom, melyre  támaszkodnak,  midőn  gyermekes  daczczal  kard- 
jukra csapva,  az  engedélyeket  javasló  Bissingen  velenczei  kor- 
mányzót szobájukból  kiriasztják;  beszélje  el,  hogy  a  preten- 
dált  38  millió  pfrt.  gazdálkodás  a  hadserogi  költségvetésben 
ámitás,  mert  nem  a  sereg  kisebbítésén,  hanem  a  már  is  alig 
élhető  tisztek  s  legénység  ellátásának  csökkentésén  alapszik, 
és  alapszik  a  határozatlan  Urlaub-on,  mely  az  embert  meg- 
tartja katonának,  de  nem  fizeti,  s  kiben,  midőn  ujdon  alapított 
tűzhelyétől  s  családja  köréből  a  berukkolási  parancs  által 
rögtön  kiragadtatik,  megannyi  kérlelhetlen  ellenségnek  adott 
fegyvert  kezébe ;  bonczolja  fel  kitatarozhatlan  pénzügyi  hely- 
zetét ;  mutassa  ki,  hogy  nincs  számára  segítség,  mert  az  adót 
nem  emelheti  fel,  különben  (már  is  a  tőkét  érintvén)  keveseb- 
bet hoz  be,  mint  előbb ;  hogy  kölcsönt  nem  kap ;  hogy  min- 
dent, mi  jövedelmező,  már  jobbadán  eladott,  elzálogosított,  s 
igy  bukása  kikerülhetetlen ;  mondja  el,  hogy  szövetséges  nél- 
kül áll  a  világon,  mert  nincs,  a  ki  be  nem  látná,  hogy  Austria 
históriai  ideje  lejárt,  mert  nincs  ok,  nincs  érdek,  a  miért  létez- 
zék, s  hogy  a  história  törvénye,  miként  azoknak  el  kell  vesz- 
niök,  kiknek  lételére  nincs  ok.   E  korhadt,  roskadó  állapottal 

pedig  tegye  ellentétbe  a  gondosan  kiszemelgetett  mindazon 
tényeket,  melyek  mutatják,  hogy  mily  megtörhetlen  eleven- 
ség, mily  egység,  mily  lélek  van  a  magyar  nemzet  minden 
soraiban  vallás-  s  nyelvkülömbség  nélkül ;  emelje  ki  a  katbo- 
likusok  gyönyörű  magaviseletét  a  protestáns  mozgalom  irá- 
nyában, mi  példátlan  szivemelö  látvány  a  történelemben; 
számlálja  el  mindazon  földirati,  statistikai  és  történelmi  ala- 
pokat (összebasonlitva  pl.  az  elsőrendű  hatalmak  közé  sorozott 
Poroszországgal),  melyek  az  olvasót  meggyőzik,  hogy  a  ma- 
gyar minden  tekintetben  fel  van  ruházva  az  önálló  államlét 
kellékeivel,  mig  az  osztrák  csak  vagy  idegen  segítséggel  vagy 
ellenségeinek  fonák  nagylelkűségéből  bir  tengeni;  és  adja 
hozzá,  hogy  a  magyart,  higgadtan  férfias  nemzeti  mozgalmá- 
ban támogatja  annak  öntudata,  hogy  reá  az  európai  nemzet- 
család jövőjének  szüksége  van,  mig  az  osztrák  tartomány- 
halmaz minden  érdeknek  csak  kárára  van. 

Ily  irányú  tényeket  hordozgasson  fel ;  ma  egyet,  holnap 
mást,  s  ily  irányú  megjegyzések  szakadatlan  közbeszövögeté- 
sével fűszerezze  azokat,  a  czélnak  elmondását  hagyja  a  szer- 
kesztőkre, mint  következményt,  vagy  kitalálását  hagyja  a 
közvéleményre.  De  mindenekfelett  azt  ne  mondja,  hogy  az 
arisztokraczia  nem  akar  elszakadni  az  osztráktól.  Ha  az  ariszto- 
kraczia  magát  a  népérzelemtől  el  nem  kűlönözi,  szeretett  s 
becsült  elsőszülöttje  maradhat  a  hálás  nemzetnek.  »V ele- 
tek, általatok,  ha  nektek  tetszik;  nélkületek, 
ellenetek  ha  kell.«  A  nemzet  tolmácsa  valék,  midőn 
ezt  iram  1841-ben ;  igazolta  48,  igazolni  fogja  a  jövendő  a 
napok  végeiglen.  E  szavak  méltánylatában  fekszik  kulcsa  a 
magyar  arisztokraczia  jövendőjének. 

En  ezen  észrevételeket  kötelességemnek  tartam  neked 
megirni,  tisztelt  barátom,  hogy  figyelmeztetve  légy  a  »vadá- 
szatban  némely  vezér-agarak«    nyomból  ki-kikóválygásaira. 

Hosszas  levelem  daczára  még  egy  szót  azon  némely 
körökben  felmerült  eszméről,  hogy  ha  az  európai  congressus 
csakugyan  összeül,  ott  a  magyar  ügy  szóba  hozassék.  Alap- 
nézetem ez :  ha  a  diplomaták  fel  akarják  ott  venni  a  magyar 
ügyet,  nekünk  nincs  módunk  megakadályozni. 

De  én  borzadok  a  gondolattól,  hogy  hazánk  ügyébe  az 
európai  kabinet-diplomatia   avatkozzék.   Én  a  hitetben  va- 

gyök,  liogy  hazánk  függetlensége  csak  idökórdés,  de  jöven- 
dője biztos.  Semmisem  ronthatja  meg,  csak  vagy  a  congres- 
susok,  vagy  a  nemzet  maga. 

Ah !  ha  csak  gyaníthatnám  is,  hogy  ott  Európa  hatalmai 
igy  szólnak  az  osztráknak :  »Európa  bókéje  érdekében  köve- 
teljük, add  vissza  a  magyarnak  történelmi  jogait, «  — •  én  sze- 
mélyemre lemondanék  nemcsak  arról,  hogy  élve  boruljak 
hazám  szent  földére,  de  arról  is,  hogy  halva  keblében  aludjam 
az  örök  álmot  s  mindent  elkövetnék,  hogy  a  cengressuson 
ügyünk  előkerüljön. 

Ámde  igy  nem  fognak  szólani.  Ennek  még  álma  is 
ábránd.  Legfölebb,  mondom :  legfölebb  azt  mondhatnák : 
»Mi  elismerjük,  hogy  Ausztria  ur  a  maga  házában,  de  Európa 
érdekében  javasoljuk,  legyen  a  magyarok  külön  érdekeire 
figyelemmel,  amennyiben  birodalmának  közös  ér- 
dekei megengedi k.«  Meg  tudnám  mondani,  mit  felelne 
az  osztrák,  de  akármit  felelne,  az  európailag  még  nem  szentesi- 
tett birodalmi  egység  európai  constatálása  volna  az  egyedüli 
eredmény. 

Ettől  borzadok.  Ne  játszunk  kétélű  fegyverrel.  Hazán- 
kat sértenők  meg.  Ezer  ok  közül  elég  ez  egy  arra,  hogy  ellene 
legyek  a  congressus  memoralizálásának.  A  nemzet  sem  akarja 
ezt.  A  künnvoltak  közül  egy  sem  emlité.  Ismét  tévedezett  a 
levelező,  midőn  (» Times",  decz.  6.)  ellenkezőt  irt.  Ellenben 
azon  eszmének,  hogy  röpirat  Írassék,  nem  vagyok  ellene,  fel- 
téve, hogy  a  történelmi  tények  a  jelen  állapot  és  a  magyar 
tömérdek  jogi  panasz  előadására  szorítkozik,  nem  pedig 
könyörög  vagy  olyanért,  a  mitől  megijed  a  diplomatia,  vagy 
a  mit  kérni  bün  s  hiba. 

Erdeket  kelteni  a  magyar  ügy  iránt  az  európai  közvéle- 
ményben, ez  jelenleg  a  nyilvános  működés  terén  a  mi  főf elada- 
tunk. Ezt  te  megteszed,  —  bámulatos  sikerrel  teszed.  Áldjon 
meg  az  isten  mind  a  két  kezével  buzgó  fáradozásaidért.  En  is 
iparkodni  fogok  más  utón  lendíteni  a  dolgon  egy  kicsit.  Újra 
kinyomatok  tavaly  novemberben  Magyarországról  mondott 
beszédeimből  vagy  kettőt  s  elosztom  tizezer  példányban. 
Meetingeket  provocálok  (magam  személyesen  nem  lépek  fel), 
gonddal  leszek,  hogy  a  protestáns  mozgalom  (mely  itt  e  pro- 
testáns országban  nagyon  szivhez  szól),  kellőleg  appreciál- 

tassék,  de  méltánylatával  a  katholikusok  remek  szellemének 
és  nem  felekezeti  szempontból;  hibának  tartanám  hazánk 
függetlenségének  ügyét  nemzetiéti  magasságáról  felekezeti 

sérelem  színvonalára  leszállítani*) 

(Aláirva)  Kossuth. 


V. 

Jósika  Miklós  —  Kossuthnak. 

B  r  ü  s  s  e  1,   1859.  deczember  24. 

Vedd  mindenekelőtt  igen  szives  köszönetemet  azért,  hogy 
engemet  magyar  őszinte  nyíltsággal  tisztelsz  meg.  Ez  a  legjobb : 
clara  pacta  boni  amici.  De  azon  kedvező  oldala  is  van,  hogy  en- 
gemet is  hasonló  nyíltságra  jogosit. 

Elmosolyodtam,  olvasván  mennyire  igyekezel  engem  arról 
meggyőzni,  hogy  ha  az  a  jómáju  magyar  bárminő  nagy  enged- 
ményekre is  beadja  derekát,  ez  a  hazára  nézve  végtelen  veszély. 
Ki  ne  tudná  ezt  60  éven  tul  ?  De  egyben,  gondolom,  jóstehetséged 
daczára  tévedsz :  te  concessióktól  s  ezek  következtében  egész  vagy 
részleges  lekenyerezéstől  félsz.  Én  semminemű  concessiókban  sem 
hiszek,  s  még  kevésbé  olyanokban,  melyek  kis  részben  is  képesek 
lennének  hazánkfiait  lekenyerezni.  Hogy  az  a  cretin  és  poltron  kor- 
mány, mely  nyakunkon  ül,  vissza  merje  adni  régi  önkormányzatun- 
kat, ezt  én  képtelenségnek  tartom.  Még  ijedtében  sem  meri  tenni, 
nem  hogy  lekenyerezés  végett  tegye.  Akasztófa,  börtön,  confis- 
catió,  politikai  mint  vallási  üldözés,  germanisatió,  fosztogatások,  ter- 
rorizálás :  ez  azon  neme  a  lekenyerezésnek,  mely  előttünk  áll.  Leg- 
fölebb  olyan  concessiókat  remélhetünk,  minőket  most  tolnak  a  pro- 
testánsokra, s  melyek  a  lekenyerezés  helyett  lángba  borítják  az  ér- 
zelmeket. 


*)  Ebben  Jósika  velem  tökéletesen  egyet  értett.  Egyik  leve- 
lében (febr.  4.  1860)  igyir:  „Ügyünknek  egyik  nemes  jellemző 
vonása  épen  az,  hogy  »k  ö  z  t  ü  n  k«  vallás-felekezeti  kérdés  nincs,  ha- 
nem minden  vallás-felekezet  egyenlően  kárhoztatja  a  kormány  erő- 
szakos üldöző  rendszabályait,  melyekkel  a  protestánsok  sanyargat- 
tatnak." 

Én  pirulnék  hazámat  arra  inteni :  ut  timeatDanaos 
et  dona  ferentes. 

A  mi  jóslatodat  illeti,  kérlek,  ha  oly  csalhatatlan  jós  vagy, 
ne  jósolj  !  ne  fessed  az  ördögöt  a  falra !  vagy  ha  minden  teljesedik, 
a  mit  jósolsz,  jósolj  jót  nekünk,  nagy  ideje,  hogy  a  sok  rossz  után 
jó  is  jöjjön. 

Miként  vélekedem  én  a  déchéance  kérdéséről,  —  tudod.  Ha 
valamely  czikkben  olyasmi  áll,  a  mi  evvel  ellenkezik,  annak  okát 
elhárítani  tehetségemen  kivül  állt,  s  azt  csak,  ha  megtörtént  már, 
vagyok  képes  orvosolni. 

Én  is  meglepetve  és  bosszankodva  olvastam  a  » Times «  pá- 
risi levelezésében  ama  helyet,  üielyröl  szólsz,  és  tüstént  rápörköl- 
tem párisi  chef  d'atelier-mre.  Mi  volt  a  felelet?  Halld:  párisi  leve- 
lezöm figyelmeztetett  arra,  hogy  mennyi  időt  nyernénk,  ha  a  ma- 
gyaroi'szági  levelek  egyenesen  Parisba,  nem  előbb  ide  jönnének.  En 
tehát  adresse-eket  küldtem  haza,  s  ezek  következtében  néhány 
levél  egyenesen  párisi  szerkesztőm  kezébe  jött,  se  levelek  egyi- 
kében volt  franczia  nyelven  irva  az  a  czikk,  me- 
lyen megbotránkoztál.  Ha  a  hazaiak  maguk  igy 
beszélnek,  az  baj,  de  igy  van.  Én  kénytelen  voltam  egy 
sereg  levelet  irni,  az  adresse-eket  megváltoztatni,  s  azóta  a  czikkek 
az  én  kezembe  jönnek  előbb.  Van  ezek  közt  elég,  melyet  nem  is 
adhatok,  annyi  bennük  a  divergentia. 

íme  barátom,  a  tribulatiók  egyike,  miket  a  theoria  kifelejt,  de 
a  praxis  meghoz.  — 

Tíz  évig  a  kutya  sem  beszélt  rólunk,  most  rövid  nyolcz  hét 
alatt  Európa  egyik  végétől  a  másikig  a  magyar  kérdés  állandó  ro- 
vatot képez.  És  most  érkeznek  aztán  rendre  akritikák,  figyel- 
meztetések, felszólitások.  Ne  haragudj,  ha  magyar  ember 
szokásaként  elpanaszlom  neked  soromat. 

Egyik  azt  irja,  hogy  a  haza  szent  nevében  kér,  el  ne  áruljam 
törekvésünk  czélját,  mert  a  nagyhatalmasságokat  ellenünk  zuditjuk 
s  az  otthoniaknak  bajt  okozunk.  A  másik  esdeklik  és  könyörög, 
hogy  vigyázzak,  mert  az  »Al]gemeine  Zeitung«  decz.  18-iki  száma 
azt  mondja,  hogy  »Párisban  correspondenz-bureau  van  s  hogy  min- 
den wie  auf  gegebene  Parole  gyárilag  megy«,  tehát  ha  lehet,  kerüljem 
a  szigorú  összhangzást,  csúsztassak  be  néha  valamit  arról,  hogy  nem 
akarunk  elválni  azoktól  a  kedves  osztrákoktól.  Aztán  jő  egy  har- 
madik,   nagy  szavakkal  és  csengő-bongó  frasisokkal,  ki  azt  állitja? 

hogy  dobbal  akarunk  verebet  fogni,  s  minden  battériámat  felfedem, 
mielőtt  még  árnya  is  lenne  a  csatának. 

így  megy  ez  bárom  hét  óta  napról-napra.  Aztán  beszélj  velük 
tótul,  ha  tudsz ! 

Mindezen  misériák  a  legangyalibb  béketűrést  kifárasztanák. 
Ezek  az  emberek  azt  akarják,  hogy  meggyőződésem  szerint  mű- 
ködjem és  mégis  mindegyik  belekottyant  valamit  a  tálba,  s  a  mi  a 
legfurcsább  :  azt  akarják,  hogy  felelős  legyek.  Köszönöm  alássan  ! 

Párisi  szerkesztőmnek  az  ottani  lapszerkesztők  azt  tanácsol- 
ták, hogy  most  a  congressus  küszöbén  maradjon  törvényes  téren,  — 
én  neki  s  többi  szerkesztőimnek  is  azt  adtam  utasításul :  hogy  a 
magyar  nemzet  soha  sincsen  sem  törvényesebb,  sem  történelmibb 
téren,  mint  mikor  függetlenségét  kívánja  vissza. 

Iveket  kellene  beírnom,  ha  mindazon  szóváltásokat  fel- 
jegyezném, melyekkel  e  vállalat  jár. 

A  röpiratra  nézve  örömmel  látom,  hogy  mindnyájan  egyet- 
értünk. Ludvigh  megírja  a  darabossát  —  igen  jól  tud  hozzá,  én.  az- 
tán majd  felkötöm  a  fehér  nyakravalót. 

A  congressust  illetőleg  nem  kell  felelnem.  E  részben  majd- 
nem szórul-szóra  azt  mondod,  a  mit  én  Laczinak  irtam  és  Ludvigh- 
nak  mondottam. 

Angliában  való  fellépésedtől  igen  sokat  várok,  ha  nem  is  sze- 
mélyes. Osak  aztán  azok  a  te  angolaid  tennének  is  valamit.  Te,  a 
ki  Derby  minisztériumát  meg  tudtad  buktatni,  gondolom,  talán  ké- 
sőbb arra  is  bírhatnád  John  Bull-t,  hogy  függetlenségünk  mellett 
meetingezzék. 

• Tíz  év  óta  ez  a  leghosszabb  levelem,  de  még  sem  re- 
keszthetem be  a  nélkül,  hogy  mint  curiosumot  neked  meg  ne  írjam, 
miként  akadt  a  hazában,  még  pedig  nő,  ki  szememre  hányja :  miért 
fogtunk  mi  (nem  tudja,  hogy  én)  oly  későn  a  propagandához,  miután 
ha  tizedrészét  azon  pénznek,  mely  kijött  az  országból,  arra  fordí- 
tottuk volna,  hogy  az  európai  sajtót  megnyerjük,  most  Európa  is- 
merné Magyarországot,  s  talán  már  is  szabadok  volnánk.  Én  ennek 
a  túlbuzgó  némbernek  azt  feleltem,  hogy  abból  az  állítólagos  sok 
pénzből  mi  még  egy  fillért  sem  láttunk,  s  hogy  mieux  tárd  que  jamaís. 

Áldjon  az  ég !  Még  egyszer  köszönöm  őszinteségedet,  s  vagyok 
ki  voltam :  hived 

(Aláírva)  Jósika  Miklós. 

E  levélből  láthatja  az  olvasó,  hogy  voltak  Magyarországon, 
a  kik  hitték  s  nekem  vannak  okaim  mondani,  hogy  még  most 
is  akadnak,  a  kik  hiszik,  miként,  isten  tudja,  mennyi  pénz  jött 
ki  az  emigráczió  számára  az  országból. 

Mi  ellátásban  vagy  segítségben  részesítették  az  emigrá- 
czió egyes  tagjait  saját  vagyonuk  otthoni  kezelői,  rokonaik 
vagy  barátaik  ?  —  nem  tudom,  s  ez  nem  is  tartozik  a  dologra, 
valamint  az  sem,  hogy  tudok  eseteket,  midőn  a  fiu  segély  nél- 
kül hagyta  nyomorogni  emigráns  atyját,  kinek  vagyonát  ott- 
hon élvezte,  s  a  testvér  éveken  keresztül  megfeledkezett  ré- 
szesíteni emigráns  testvérét  az  időközben  megnyílt  apai  örök- 
ségben. Az  ily  sötét  vonásait  az  emberi  jellemnek  jobb  fe- 
lejteni. 

Hanem  a  történelmi  hűség  kötelessége  parancsolja  ün- 
nepélyesen kijelentenem,  hogy  kivéve  a  Jósika  Miklós  által 
vezetett  sajtóműködésnek  többször  segélyemre  szorult,  mindig 
szűk,  s  nem  is  kitartó  ellátását,  a  magyar  emigráczió  sem  po- 
litikai működésre,  sem  mint  testület,  sorsának  enyhítésére, 
soha,  egyetlenegy  fillért  sem  kapott  az  országból.  Soha ! 

Nem  vonom  kétségbe,  hogy  az  országban  történhettek 
ily  czim  alatt  gyűjtések,  sőt  tény,  hogy  miután  Amerikából 
Angliába  visszatértem ,  sürgető  felszólításokat  kaptam  az 
országból  azoktól,  kik  a  hazafiul  (ha  ugy  tetszik  nevezni : 
»forradalmi«)  tevékenység  szálait  kezükben  tartották,  hogy 
küldenék  be  az  országba  egy  jó  csomót  Amerikában  nyoma- 
tott doUár-igérvényeimből,  miszerint  azoknak  elárusitásával 
a  mozgalom  költségei  fedeztethessenek.  Küldöttem  1852. 
augustus  elején  s  hirét  hallottam,  hogy  ez  Ígérvények  egy 
része  valósággal  el  is  árusittatott ;  oly  hazafiakat  is  hallottam 

megneveztetni   (nevezetesen  Zs ry  I-rét  Hont  megyéből), 

kik  ez  alkalommal  tetemesb  áldozatokat  hoztak.  Mi  történt  e 
pénzzel  ?  —  nem  tudom,  de  a  felől  becsületszavammal  kezes- 
kedem, hogy  sem  ezen  gyűjtésből,  sem  máskor,  sem  gyűjtés 
utján,  sem  senki  egyestől,  sem  politikai  működésre,  sem  az 
emigráczió  testületi  felsegélésére,  sem  az  én  kezemhez,  sem 
tudtomra  máséhoz,  soha  egyetlenegy  fillér  sem  jött  ki  az 
országból.  Nemcsak,  de  sőt  a  hazafiak  otthon,  tőlünk  emigrán- 
soktól kívántak,  vettek  igénybe,  s  kaptak  pénzsegitséget  a 
szervezkedési   s    egyéb   előkészületi  költségekre  a  hazában. 

Majd  ha  Irataim  közrebocsátásánál  1860  végére  kerül  a  sor, 
emlités  leszen  téve  egy  ily  tetemes  pénzküldeményröl ;  és 
leszen  emlités  az  ismét  és  ismét  előfordult  pénzkérésekröl, 
melyekkel  a  hazából  folyvást  ostromoltattunk;  s  majd  ha 
Irataim  azon  része  kerül  napfényre,  mely  az  1866-iki  porosz- 
olasz-osztrák háborúra  vonatkozik,  —  azt  is  megtudják  az 
olvasók,  hogy  akadtak  magyarok,  kik,  mint  a  magyar  függet- 
lenségi aspiratiókat  tápláló  hazafiak  szervezett  testületének 
megbízottjai  lépvén  fel  külföldön,  az  emigráczió  által,  minden 
viszálkodások  mellett  is,  szeplőtlen  tisztaságban  fentartott 
magyarkérdésböl  üzérkedési  tőkét  csináltak,  —  szomorú 
emlékű  előfutárjai  azon  corruptiónak,  mely  a  következő  évek- 
ben oly  óriási  arányokat  vett  az  országban,  hogy  európaszerte 
botránkozást  keltett. 

Hát  én  határozottan  elutasítom  magamról  s  az  emigrá- 
czióról  azt  a  feltevést,  hogy,  Jósika  sajtó-müködésót  kivéve, 
idekünn,  a  magyar  függetlenség  jogos  vágya  által  inspirált 
törekvéseinkben  hazulról  valaha  csak  egy  fillérrel  is  segítettek. 
Ellenkezőleg:  a  becsületesen  teljesített  polgári  kötelesség 
önérzetével  szabad  mondanunk,  hogy  mi,  a  száműzöttek  vol- 
tunk —  s  örvendünk,  hogy  nyomorúságunk  közepette  is  le- 
hettünk —  politikai  barátaink  működésének  pénzzel  is  segít- 
ségére az  országban,  és  pedig  nemcsak  ugy,  hogy  összekötte- 
téseinket e  czélra  felhasználtuk,  hanem  keservesen  szerezgetett 
vagy  takaritgatott  sajátunkból  is. 

Magáról  a  sajtómüködés  költségeinek  ellátásáról  Jósika 
Miklós  1859.  deczember  31-én  irott  levelében  ekként  nyilat- 
kozott : 

» Engedd  meg,  hogy  vállalatunk  eredetére  nézve  megemlitsem, 
miként  én  hat  év  óta  agitálok  ezen  ügyben;  többet  irtam  kétszáz 
levélnél,  s  a  ki  csak  kijött,  bedoctrináltam,  s  mégis  csak  az  idén, 
augustus  vége  felé  vált  testté  az  ige,  saz  első  segély  ok  t. 
végén  jött  kezemhez. « 

»Horn,  Ludvigh,  talán  te  is  azt  hiszed,  hogy  hazánk  nagy  dynas- 
tái  a  vállalkozók.  Épen  nem.  Az  aránylag  igen  csekély  összeg 
ily  nagy  ügyre  kivétel  nélkül  csak  néhány  oly  lelkes  férfiutói 
jö,  kinek  magának  is  számot  kell  vetni  erszényével.  Ez  az  oka,  hogy 
csak  három  hónapról  három  hónapra  levén  biztositva,  nagyon  kell  vi- 
gyáznom, s  egy  kis  »reserve-fond«-ról  sem  feledkeznem.  —  Koma- 

romy  Gyuritól  megtudod  mind.    Szomorú !  —  fogod  mondani.  Igaz, 
de  igy  van.« 

1860.  évi  május  IB-én  pedig  ezeket  irta : 

» Az  osztrák  kormány  a  »Morning  Herald«-nak  ötvenezer  fran- 
kot fizetett,  csak  azért,  hogy  hallgasson.  Ötvenezer  frankot 
egyetlenegy  lapnak!  Az  én  összes  működésem  még 
egy  harmadrész  ennyibe  sem  került  a  hazának. « 

Azonban  a  »  néhány  lelkes  férfiú  «  csak  vagy  egy  évig  állott 
helyt,  s  1860.  deczemberben  Jósika  már  fenakadástól  tartott  s 
háromezer  frank  segítséget  vett  tőlem  igénybe.  Ekkor  még 
csakfenakadástól,  nem  megakadástól  tartott  s  a  háromezer 
frankot  csak  »kölcsönül«  kérte.  De  a  következő  január  28-án 
már  arról  tudósitott,  hogy  a  sajtóvállalati  segély  vége  felé 
jár.  Kapott  kétezer  ötszáz  frankot  a  vállalat  részvényeseitől, 
de  kapta  azon  figyelmeztetés  kíséretében,  hogy  ez  összeggel 
tartsa  életben  a  vállalatot  a  meddig  lehet,  mert  nem  tudják : 
mikor  s  h  a  küldhetnek-e  többet  ?  Jósika  tehát  tudtomra  adta, 
hogy  ha  a  háromezer  frankot  visszakívánom,  azt  rögtön  el- 
küldi, de  akkor  a  sajtó-vállalatot  február  20-ika  körül  beszün- 
teti, ellenkező  esetben  »még  életben,  legalább  tengésben 
fogja  azt,  persze  kisebb  mértékben,  tartani,  migjobb  idők 
jönnek.« 

A  remélt  jobb  idők  nem  jöttek  el.  Én  természetesen 
tudósítottam,  hogy  a  háromezer  frankot  nem  kölcsönkép  adtam 
s  nem  is  akarom  kölcsönnek  tekinteni.  Mire  febr.  15-ikéről 
azt  adta  válaszul,  hogy  »a  háromezer  frank  megmaradván  a 
vállalat  pénztárában,  ezzel  s  a  hazulról  kapott  kétezer  ötszáz 
frankkal  reméli,  hogy  májusig  valahogy  csak  eltengetheti ;  de 
a  költséget  le  kellett  szállítania,  a  párisi  költséges  bureaut  fel 
kellett  oszlatnia;  Horn  (ki  annak  élén  állott)  már  csak  az 
»Indépendance«-ba  ir ;  azonkívül' csak  a  »]Srord«s  pár  franczia 
és  belga  lap  van  még  rendelkezésére.*  Azonban  márczius  10-én 
már  arról  értesített,  hogy  nem  fizethetvén  az  irói  tisztelet- 
dijat, Horn-i  egészen  elvesztette.  Abban  keresett  vigasztalást, 
hogy  » a  franczia  lapok  még  nem  hallgattak  el  egészen;  a 
párisi  lapokban  ügyünk,  úgyszólván,  még  állandó  rovat,  bár 
—  igaz  —  nem  oly  helyesen  felfogva,  mint  mikor  még  az  ő 
courrier-jei  járták ;  de  ha  az  angol  lapok  ugy  maradnak,  mint 

a  liogy  mutatkoznak,  a  világ  csak  el  nem  feled  min- 
ket egészen.* 

így  tengett  még  a  vállalat  egy  ideig,  de  anyagi  támo- 
gatásban az  országból  többé  nem  részesült.  Jósika  Miklós, 
LudvighésSzarvady  nem  szűntek  ugyan  meg  tevékenyen 
őrködni  a  continentalis  sajtóban  a  hazai  érdekek  felett,  de 
tették  ezt  bazafiui  érzelmeik  által  ösztönöztetve  egyénileg  s 
nem  mint  egy  rendszeresített  vállalat  részesei.  Mi  nem  tart- 
hattuk fen,  a  mit  a  nemzet  elhagyott.  A  részvét  karja  nem 
húzta  fel  az  óra-müvet ;  az  inga  mind  szükebb-szükebb  ivek- 
ben még  folytatta  lassúdó  lengését  egy  ideig,  —  azután 
megállt. 

*  * 

Mielőtt  e  fejezetet  bezárnám,  érdekesnek  tartok  még 
Jósika  sajtómüködésének  történelméből  egy  furcsaságot 
megemlíteni. 

Az  »Allgemeine  Zeitung«  e  működést  P  u  1  s  zk  y  nak  és 
S  z  e  m  e  r  e  Bertalannak  tulajdonította,  kik  —  szerinte  — Paris- 
ban egy  rendezett  propaganda-bureaut  állítottak.  Jósika  ezt 
velem  (1859.  decz.  26-án)  a  következő  értesítés  kíséretében 
tudatta : 

„Most  jő  afurcsa.  Egy  barátom  többek  jelenlétében 
kérdezte  Szemére  tői :  mennyi  igaz  az»Allgemeine  Zeitung* 
ezen  állításából  ?  —  és  Szemere  oly  modorban  mentegetőd- 
zött, miként  mindenkit  meggyőzött  róla,  hogy  őa»diabolus 
r  0 1  a  e«.  Barátomat  ez  istenien  mulattatta.  Láthatod  ebből^hogy 
nem  éltem  hiába  60  esztendőn  tul :  ismerem  az  embereket.  Nem 
különös-e,  hogy  ilyen  emberek  vannak,  kik  mástól  a  sikert 
irigylik  és  selejtes  önzésükben  mások  érdemét  maguknak 
tulajdonítják —  ?  Beh  jól  teszik!  Mi,  kik  sem  népszerűségért, 
sem  haszonért  nem  dolgozunk,  hanem  pusztán  azért  az  imádott 
szegény  hazáért,  nemcsak '  átengedjük  nekik  a  pávatoUakat, 
hanem  örülünk,  hogy  a  »Sündenbock«  szerepét  oly  szépségesen 
magukra  vállalj  ák.«  *) 


*)  Az,  a  mit  Jósika  Szemeréröl  a  hirlapmüködés  alkalmából 
mond,  ugylátszik,  más  alkalommal  is  előfordult. 

Ez  Iratok  I.  kötetének  1-sö  fejezetében  terjedelmes  kivonat 
van  közölve  azon  emlékiratból,  melyet  az  emigráczió  némely  tagjai 

Álljon  itt  még  Jósikd-nak  egy  magyar  zamatu,  jóizü 
levele,  annak  jeléül,  hogy  a  szembetűnő  siker,  melyet  az  »imá- 
dott  szegény  liazáért«  folytatott  fáradságos  munkájával  aratott, 
mi  deritöleg  hatott  kedélyére,  s  minő  rózsaszínben  látta  ak- 
koron a  pezsgésnek  indult  életet  a  hazában. 


VI. 

Jósika  Miklós  —  Teleki  Lászlónak. 
Montpellierbe. 

Brüssel,  april  20.  1860. 
Kedves  jó  Laczim,  őszintén  megvallom  neked,  hogy  ettől  a 
hónaptól  féltem ;  miután  egész  Európa  össze-vissza  van  kuszálva, 
féltem  —  mondom  —  hogy  nekünk  hely  sem  jut  a  lapokban.  De 
mióta  a  Svájczés  Savoya  háttérbe  kerültek,  azóta  czikkeink  szaporod- 
nak és s e mmm i  legkisebb  panaszom  sincs. Propagandánk 
csak  oly  virágzó  állapotban  van,  mint  eddig  volt.  Sőt  a  „  Times  " ,  „Nord  " 
és  „Indépendance"  igen  sürün  szólnak  rólunk  s  czikkeinket  adják. 
Hallom,  hogy  a  „Weser  Zeitung"  is  hatalmasan  perorál  mellettünk. 
A  „Kölnische"  is  megbékélt.  Ezenkívül  már  a  „Morning  Cronicle"  is 
szól  hazánkról  —  és  igen  jól.  Nem  is  emlitve  az  angol  lapok  több- 
ségét és  a  „Daily  News" -ben  megjelenő  czikkeket,  melyeket,  gon- 
dolom, Lajos  ir  (ex  ungue  leonem)  s  melyeket  nem  is  registrálok  az 

(köztük  Teleki  László  és  Szemere  is)  Magyarországnak  a  német 
confoederátióba  tervezett  bekebelezése  ellen  1851-ben  a  franczia 
kormánynak  beadtak. 

Kossuth  felszólított :  néznék  utána,  vájjon  az  emlékirat  nincs-e 
közölve  Szemere  memoirjaiban,  mert  ha  nincs,  Kossuthnak  szándé- 
kában volt  ez  emlékiratot  egészen  kiadni,  ha  jut  reá  hely.  (Nem 
jutott,  sőt  tömérdek  anyagnak  félre  kellett  tétetnie.)  —  Én  utána 
néztem s  megírtam K.-nak,  hogy  Szemere  Emlékirataiban(»Naplóm«) 
a  szöveg  nincs  benne,  csak  felemlíti  a  tényt,  hogy  ily  memorandumot 
szerkesztettek,  hogy  ö  (Szemere)  fogalmazta,  hogy  Teleki 
francziára  fordítván,  a  harmadik  részt:  az  európai  tekinteteket  ugy 
bővítette  és  elfordította,  hogy  abból  minden  elv  és  méltó  ságkihul- 
lott. — K.  tudósításomra  válaszolva,  csodálkozását  fejezte  ki  közlésem 
felett,  mert  kezénél  van  Teleki  László  levele  1859.  aug.  6-ró], 
melyben  reflektálva  Szemerének  akkortájban  irott  egy  hírlapi  czik- 
kére,  mely  amaz  1851-iki  emlékiratból  kivonatot  közöl,  Teleki 
szórói-szóra  ezeket  Írja :  » A  kivonat  hü.  Én  szerkesztettem 
az  egészet  sén  adtam  be.« 

—    KOSSUTH,     IRATAIM.    II.  14 

eredeti,  tőlem  kifolyó  czikkek  közé.  Úgyszintén  az  olasz  lapok  is 
mozognak,  s  amin  örülök:  az  „Esperance"-nak  is  akadt  egy  leve- 
lezője, ki  jól  beszél. 

Most  Puky-nál*)  egy  brocliure  jelent  meg :  „L'Autriche  et  la 
Turquie".  Alkalmasint  lengyel  irta.  Én  e  brocLuret  nagyon  byper- 
bolicusnak  és  czélon  túl  lövőnek  tartom,  mert  igen  sokat  (fehéret- 
feketét) akarván  bizonyítani,  semmit  sem  bizonyít.  Azzal  kezdi,  liogy 
milyen  könnyű  volna  Austriának  Törökorszgot  végkép  elnyelni, 
s  annyira  megerősödni,  hogy  aztán  minket  magyarokat  is  meg- 
semmisítsen. Mikor  e  tétel  bebizonyítására  ezer  furcsa  bakugrást  csi- 
nált és  sophismát  sophismára,  paradoxont  paradoxonra  halmozott : 
egyszerre  sarkon  fordul  s  azt  mutatja  ki,  hogy  ha  a  török  velünk 
tart,  ö  is  megmarad,  mi  is.  — Valde  bene  !  — hanem  mind  a  két 
esetben  Lengyelország  felszabadítását  teszi  oda,  mint  conditiot  sine 
qua  non.  Ha  Austria  szabaditja  fel  a  polákokat,  akkor  e  kedves  párt- 
fogónk,oda  dob  minket  az  osztráknak;  ha  pedig  mi  szabadítjuk  fel  őket, 
akkor  az  osztrákot  dobja  ide  nekünk.  —  Láthatod,  Laczikám,  hogy 
„c'est  a  laisser  ou  a  prendre"  — TJgylátszik,  hogy  a  polák  koma 
szeretné  velünk  kikapartatni  a  gesztenyét.    Hanem    mi    köszönjük 


Azóta  olvastam  Teleki  Lászlónak  egy  másik  levelét  is,  melyet 
Montpellierből  1860.  april  9-én  irt  Kiss  Miklós  ezredesnek. 
Szemere  egy  akkori  röpirata  alkalmából.  E  levélben  ez  álJ  ; 

» Olvastad  Szem  ere  brochure-jében  azt  á  hivatkozást  azon 
memoire-ra,  mit  1851-ben  Magyarhonnak  Németországba  való  beke- 
belezése ellen  beadtunk?  0  magát  nevezi,  mint  annak  egyedüli 
szerzőjét.  Pedig  én  voltam  szerkesztője.  Tudom :  mennyi 
munkámba  került.  Igaz,  hogy  Szemere  a  magyar  alkotmányos  kér- 
dést illetőleg  adatokat  szedett  volt  össze,  miket  hasz- 
náltam, de  mindent  én  állított  am  ossz  e,  én  írtam 
francziául;  azonkívül  a  kérdés  európai  oldalára 
nézve  (pedig  ez  volt  a  fő)  legkisebb  tekintetben 
sem  tekintheti  magát  még  csak  dolgozó-társam- 
nak sem,  —  smost  mindezt  elsajátitjaamaga  szá- 
mára! Kicsi  dolog,  de  engem  boszant.« 

így  Teleki.  Tán  nem  is  oly  kicsi  dolog ;  mert  jellemző  s  figyel- 
meztetésül szolgálhat  a  történetirónak,  hogy  óvatos  legyen,  ha  netán 
Szemere  »Napló«-ját  kútfőnek  nézné  oly  tényekre  nézve,  melyeket 
Szemere  vagy  maga  saját  öndicsőített  személyével  vagy  másokról 
mindig  és  mindenben  rosszat  mondó  hajlamával  hoz  kapcsolatba. 

H  e  1  f  y. 

*)  Puky  Miklós  száműzött  társunknak  Genfben  jóhirü  nyom- 
dája volt. 


107 

szépen!  Csak  szabadítsák  fel  magukat,  majd  „zsivió"-t  kiáltunk,  — 
de  hagyjanak  nekünk  békét,  majd  eljárjuk  mi  is  a  magunk  nótáját 
ha  az  óra  üt,  mazurka  és  krakoviánka  nélkül. 


Szegeden  egy  Róbert  nevű  vén  pap  meghalt,  s  az  ottani  rend- 
őrség, félvén  tüntetésektől,  bezáratta  a  templomokat.  Szegény 
Kempelen  Victort  pedig,  a  szegedi  lap  szerkesztőjét,  bezárták,  mivel 
azt  gondolták,  gyanították  és  sejtették  hogy  talán  be- 
szédet fog  tartani ;  ez  okon  még  pár  fiatal  embert  letartóztattak. 
No,  ha  ezek  a  németek  nem  kötni  való  futó  bolondok,  Matz  legyen 
akkor  az  én  nevem. 

Az  akadémia  számára  oly  roppant  mennyiségben  gyűl  a  pénz, 
hogy  ha  ez  igy  tart,  12  fiókot  is  ki  fog  állithatni.  Az  egy  Lópresti 
Árpád  e  czélra  a  napokban  45  ezer  pengő  ezüst  forintot  ajándé- 
kozott. 

Az  egész  haza  gyászolja  Széchenyit,  s  minden  vallási  feleke- 
zet, még  a  zsidók  is,  rendezik  a  gyászünnepeket. 

A  horvátok  számára  is  folytonosan  gyűl  a  segély. 

Szeretném,  ha  azok  a  fehérnyakravalós,  pápaszemes  németek 
egyetlenegy  példát  tiidnának  a  világtörténelemből  ily  összetartó, 
nagylelkű,  mindig  crescendo  haladó  hazafi-  és  nemzeti  érzetről  és 
buzgóságról  előmutatni.  S  még  e  pipogya  nemzet,  mely  negyven 
millióval  maga-magát  sem  tudja  összeszedni,  nekünk  akar  tanácsot 
adni,  s  minket  akar  oly  nagyszájú  —  tudós  —  népbe  beleolvasz- 
tani, mely  fölött  annyi  apróbb-nagyobb  fejedelem  zsarnokoskodik, 
hogy  nálunk  juh  sincs  több. 

Mondják,  hogy  az  a  szerencsétlen,  gólyalábu  Nádasdy 
is  megunta,  a  mi  sok,  s  le  akar  köszönni,  és  hogy  a  starkes 
Oesterreich  mellett  még  csak  Thun  és  Goluchowski  van ;  ma- 
gába Bruckba  is  beleállt  a  nyavalya,  mióta  az  uj  lotteria-kölcsön 
pucsot  csinált,  ■ —  Eechberget  pedig  valósággal  kirázta  a  hideg  s 
ágyban  fekszik.  Erre  azt  mondja  a  kölni  újság :  hogy  bizony  kár 
ezért  reformokról  álmodni  most,  —  sie  sind  verblüfft,  geángstigt, 
vor  allém  aber  verstockt!  —  Jobb  is,  csak  vaszarkodjanak,  *) 
(mint  Erdélyben  mondják),  majd  a  bubjokra  kollintunk,  —  — 
persze  ha  lehet    sha  nem  ők  játszák  a  preveniret ! ! 


^)  vaszarkodik  =  erején  tul  eröködik. 

14* 


108 

Közöld    Lajossal     leveleimet,     ha    gondolod,     hogy     érde- 
kelhetik. 

(Aláirva)  Jósika. 


Jósika  volt  a  legbiztosabb,  legmegbizbatóbb  érintkezési 
kapocs  köztünk  s  a  hazaiak  között  s  az  maradt  birlapi  műkö- 
désének beszüntetése  után  is,  s  azért  ez  Iratok  folytában  még 
sokszor  fog  az  olvasó  az  ö  leveleivel  találkozni,  melyek  a 
nemzeti  ébredés  amaz  időszakának  mozzanatairól  a  bazában, 
sok  oly  érdekes  részletet  hozandnak  emlékezetbe,  miket  a 
hazai  hirlapok  nem  hoztak  nyilvánosságra,  az  élö  nemzedék 
pedig,  ha  akkor  hallott  is  felölük,  rég  elfelejtett.  Sajtó-mükö- 
dése,  melynek  történelmével  e  fejezetben  megismertettem  az 
olvasót,  nem  volt  befolyás  nélkül  a  közszellem  fejlődésére 
Magyarországon.  Fennen  lobogtatván  a  nemzet  jogszerű  aspi- 
ratióinak  zászlaját,  érdekeltséget  keltett  világszerte  a  magyar 
ügyek  iránt  s  ez  érdekeltség  buzditólag  hatott  vissza  a  köz- 
szellemre az  országban.  Látható  is  volt  e  buzditás  nyoma  a 
joghoz  való  ragaszkodás  utján,  melyhez  a  nemzet  egy  ideig 
hü  maradott.  De  eljött  a  kishitűség  szele,  s  a  nyomot,  melyet 
nemzetnek,  ha  élni  akar,  sohasem  kellene  elhagyni,  az  elalku- 
vás  futó-homokával  betemette. 

Ha  jön-e  még  idő,  midőn  a  nemzet  a  multak  szent  ha- 
gyományaiból erőt  merít,  hogy  az  elhagyott  nyomokat  fel- 
keresse ? 

Azt  modanám :  eljövend,  el  kell  jönnie,  —  ha  nem  volna 
megirva  a  világitélet  könyvében,  hogy  »a  jogot,  melyet 
az  erőszak  elveszen,  vissza  lehet  szerezni,  de 
az  veszve  van,  miről  a  nemz  et  maga  lem  ondó  tt.« 

Talán  nem  volna  veszve,  ha  lemondása  nem  történt 
volna  öntudatosan.  Akkor  talán  maghallgatásra  számithatna 
az  imádság :  „bocsánat  annak,  aki  nem  tudta,  mit  cse- 
lekszik". 

De  tudta.  Annak  magának,  ki  öt  a  lemondás  siklójára 
vezette,  annak  magának  szájából  tudta,  hogy  „az  veszve  van, 
amiről  a  nemzet  lemond".  Mégis  lemondott.  Tudva  mondott 
le.  Sántává  tette  magát,  hogy  idegen  mankóra  támaszkod- 
hassék«. 

De  sánta  apáknak  lehetnek  ép  fiai.  Hát  én,  oh.  szülőföl- 
dem, melyet  hazámnak  neveznem  többé  nem  szabad,  azon 
imádságot  küldöm  feléd  a  távolból :  „Ne  legyen  a  te  istened 
a  zsidók  haragos  istenévé,  aki  azt  mondta,  hogy  megbünteti 
az  apák  bűnét  az  utódokban.  Bizzék  az  utód  önmagában, 
hogy  meg  legyen  az  apák  bűne  bocsátva  az  —  ö  eré- 
nyeiért ! 


NEGYEDIK  FEJEZET, 
Eokonszenv-tüntetés  a  magyar  ügy  iránt  Skócziában. 

I. 

Meghívások  meetingek  tartására.  —  A  glasgowi  bizottság. 

Tanácsosnak  látszott,  liogy  a  magyar  ügy  iránt  sajtó 
utján  felevenitett  részvét  Nagy  -  Brittaniában  népgyűlések 
által  is  élénkittessék. 

Erre  kétségtelenül  a  legegyszerűbb  mód  volt  volna  el- 
fogadni a  meghivásokat,  melyekkel  Angliába  visszatértem 
óta  a  szó  szoros  értelmében  elbalmoztattam,  —  s  városról 
városra  élö  szóval  adnom  lökést  a  rokonszenves  tüntetéseknek, 
ugy  mint  a  krimi  hadjárat  alatt  s  az  olasz  háború  kezdetén 
tettem. 

Ezt  azonban  nem  véltem  tehetni,  mert  minden  meg- 
hivás,  melyet  kaptam,  arra  mutatott,  mikép  mindenütt  arra 
számítanak,  hogy  leleplezéseket  teendek  a  viszony  felöl,  mely- 
ben az  olasz  háború  alatt  Napóleon  császárral  állottunk ;  ha 
tehát  személyes  érintkezésbe  bocsátkozom  a  meeting- rendező 
bizottságokkal,  s  a  nagy  közönséggel,  annyi  kérdéssel  leszek 
ostromolva,  hogy  vagy  indiscrétiót  kell  elkövetnem,  vagy 
megtagadva  a  kivánt  leleplezéseket,  neheztelésekre  adok  okot. 
En  a  villafrancai  csapás  után  nem  ringattam  magam  azon 
illusióban,  hogy  a  francziák  császárja  Magyarország  függet- 
lenségének visszaszerzése  végett  háborút  kezd,  de  azt  nem 
lehetett  nem  tudnom,  hogy  az  ö  elnézése  vagy  tiltakozása 
döntő  befolyással  lehet  arra,  vájjon  fog-e  vagy  nem  fog  a  tu- 
rini  kormány  velünk  magyarokkal  oly  viszonyba  lépni,  mely 
hazánk  felszabadításához  reményt  nyújthat  ?  Ez  okból  haza- 
fiúi kötelességnek  tekintettem  nem  provocálni  indiscretiók 
által  a  Tuilleriák  neheztelését. 

Különben  is  módomban  volt  a  rokonszenves  tünteté- 
sekre akként  adni  lökést,  bogy  a  mozgalom  önkény tesség  jel- 
legével birjon,  a  mi  annak  becsét  kétségtelenül  csak  növelbeté. 

Glasgowban  politikai  és  személyes  barátaim  körében 
már  évek  előtt  állandó  bizottság  alakult  oly  czélból,  bogy  ál- 
talában a  continentalis  szabadság,  különösen  pedig  az  olasz 
és  magyar  ügy  érdekeit  rokonszenves  tüntetések  rendezésével 
gyámolitsa,  s  annak  idö  ós  alkalom  szerint  anyagilag  is  segít- 
ségére legyen. 

E  bizottság  a  következő  tagokból  állott :  Mac  Adam  Vil- 
mos, Langdon  "W.  G.,  Mac  Gregor  J.  "W.,  Mac  Tear  Róbert, 
Moir  Jakab,  Rae  Róbert,  Mac  Adam  János. 

Ezen  urak,  kik  az  európai  democratia  kiválóbb  tagjaival 
folytonos  érintkezésben  állottak,  bizottsági  szervezetüket  a 
villafrancai  béke  után  is  fentartották.  Tudva  volt  előttem, 
hogy  a  politikai  viszonyok  változatait  élénk  részvéttel  kisérik, 
s  azért  nem  mulasztottam  el  őket  a  magyarországi  mozgalom 
érdekesebb  jelenségeivel  időnként  megismertetni,  s  figyel- 
müket felhívni  arra,  hogy  a  magyar  ügy  az  európai  sajtóban 
mindinkább  előtérbe  lép.  —  E  figyelmeztetések  folytán  indít- 
tatva találták  magukat,  hozzám  azon  kérdést  intézni,  vájjon 
nem  gondolom-e,  hogy  a  fenforgó  viszonyok  közt  a  brit  köz- 
vélemény rokonszenves  nyilatkozatai  hazám  ügyének  hasz- 
nára válhatnának  ?  Én  a  tudakozódásra  e  következő  nyilt  le- 
véllel válaszoltam: 


n. 

Kossuth  nyilt  levele  a  glasgowi  bizottsághoz. 

London,  1860.  január  7. 
Uraim ! 

Mielőtt  becses  kérdésükre  válaszolnék,  egy  kedves  köteles- 
séget kell  teljesitenem. 

Elmélkedéseim  közepette,  melyeket  a  helyzet  biztató  alaku- 
lása az  uj  év  kezdetével  agyamban  felkölt,  erővel  elmémbe  tolul  a 
visszaemlékezés  száműzetésem  múlt  éveire  s  ez  kötelességemmé 
teszi  hálás  érzettel  ismerni  el  a  lekötelezettséget,  melylyel  Skóczia 

népének  általában  s  különösen  önöknek  tartozom,  ugy  az  állandó 
érdeklődésért  szülőföldem  iránt,  mint  a  szives  jóakaratért  s  hitért 
és  bizalomért  személyem  iránt,  melyet  a  letűnt  évek  változatos 
viszontagságai  között  tapasztalnom  engedtek. 

A  halavány  csillámot,  mely  hazám  nemes  szerencsétlenségé- 
nek fényéből  talán  reám  is  visszasugározhatott,  az  idő,  e  hatalmas 
varázsoszlató,  rég  kioltotta,  —  de  Skóczia  népe  sohasem  szűnt 
meg  engem  tántorithatlan  állhatatossággal  bátoritani,  hogy  őt  biztos 
támaszomnak  tekintsem ;  a  balsors  hosszura  nyúlt  hideg  árnyéka 
e  nép  rokonszenvét  le  nem  hűtötte  ;  a  reménytelenség  komor  nap- 
jaiban biztatóm  volt ;  súlyos  körülményeimben  kinyújtotta  felém  a 
felebaráti  szeretet  kezét,  kinyújtotta  oly  modorban,  mely  ugy  az 
elfogadónak,  mint  az  ajánlónak  becsére  vált;  megerősített  elveimben, 
osztozott  aspiratiómban,  s  búmban,  gondomban  vigaszom  vala ;  ha 
láthatáromon  a  remény  felpitymallott,  Skóczia  népe  felelevenítette 
erélyemet,  ha  az  alkalomnak  legkisebb  látszata  mutatkozhatott, 
bttzditólag  hatott  határozatomra,  hogy  azt  hazámra  hasznosítani 
megkíséreljem ;  remények  hiúsultak  meg,  de  ő  hitében  czéljaim  s 
politikám  iránt  meg  nem  tántorodott,  s  bármi  hosszan  tartott  is  a 
reménytelenség  hazám  szent  ügyének  végdiadala  iránt,  bizodal- 
mában  meg  nem  ingott. 

Valóban  számosak  a  ragaszkodás  és  hála  kötelékei,  melyek  engem 
Skócziához  csatolnak,  deSkócziában  senkihez  erősebben  mint  Önök- 
höz uraim,  kik  hosszú  éveken  át  barátaim  voltak,  mint  hívebb,  szilár- 
dabb, fáradhatlanabb  senki  sem  lehet.  Már  azon  időben,  midőn  szegény 
Magyarországot  sokan  a  kétségbeesés  halál-leplébe  vélték  burkoltnak, 
nekem  pedig  magán-minőségemben  a  szokottnál  is  terhesebb  gon- 
dokkal kellett  küzdenem,  —  önök  ugy  köz-,  mint  magán-érdekeim 
előmozdítása  végett  önként  állandó  bízottmánynyá  alakultak,  s 
féképen  önök  előkészítő  buzgalmának  tartozom  köszönettel  azon 
gyakori  barátságos  érintkezésemért  Skóczia  népével,  mely  érint- 
kezésemből vigaszt  is,  jótéteményt  is  merítettem,  s  mely  annyira 
otthonossá  tett  Skócziában,  hogy  csaknem  ugy  érzem  magam,  mintha 
fiainak  egyike  volnék. 

Legyen  jó-,  legyen  bal-szerencse,  ami  hátralevő  napjaimra 
vár,  —  viszonyom  Skóczíával  kedves  emlékeim  közé  lesz  sorozva 
mind  halálomig. 

A  kérdésben,  melyet  önök  hozzám  intéztek,  ujabb  bizonyságát 
látom  állandó  érdeklődésüknek  hazám  és  saját  személyem  iránt. 

Önök  kérdeznek :  nem  gondolom- e,  hogy  a  dolgok  jelen  állá- 
sában hasznára  válnék  hazámnak,  ha  a  magyar  ügy  iránt  táplált 
helyeslő  közvéleménynek  s  rokonszenvnek  újból  kifejezés  adatnék  ? 

Én  e  kérdésre  határozottan  ige  n-nel  felelek,  söt  ugy  lát- 
szik nekem,  hogy  e  tárgyban  a  brit  nemzet  véleményének  kifejezése 
most  azon  magasztos  állás  sürgős  követelményei  közé  tartozik,  me- 
lyet e  hatalmas  és  alkotmányos  nemzet  elfoglal. 

Engedjék  indokolnom  állításomat.  Tizeimégy  hónappal  ez- 
előtt, 1858.  novemberben,  midőn  még  nesze  sem  mutatkozott  a 
levegőben  ama  viharnak,,  mely  az  osztrák  ház  trónusa  felett  azóta 
elzúgott,  én  önöknél  Glasgowban  tartott  egyik  felolvasásomban 
azon  nézetemnek  adtam  kifejezést,  hogy  ideje  feleleveniteni  a  köz- 
érdeklődést Magyarország  ügye  iránt. 

Akkoriban  Magyarországnak  még  csak  neve  is  alig  lett  em- 
lítve a  nyilvánosság  európai  közlönyeiben.  Magyarország  állapotá- 
nak ismertetése  és  fejtegetése  ma  állandó  rovatot  képez  az  egyete- 
mes időszaki  sajtóban,  ugy  Nagy-Brittaniában,  mint  a  continensen,  s 
hazám  ügyének  mind  igazsága,  mind  fontossága  nyomatékos  bizony- 
ságtételt nyer  azon  tény  által,  hogy  kivéve  egy  pár  oly  ultramontán 
szellemű  lapot,  mint  a  franczia  »Univers«,  az  anyókás  augsburgi 
»Allgemeine  Zeitung" -ot,  mely  köztudomás  szerint  a  bécsi  udvar 
zsoldosa,  s  némely  bécsi  lapot,  —  az  egész  európai  sajtó,  még  né- 
hány bécsi  lapot  is  beleértve,  a  bécsi  udvar  bánásmódját  egyhan- 
gúlag bárgyúnak  s  kárhozatosnak  itéli,  Magyarország  ügyét  pedig 
igazságosnak  ismeri  el. 

Az  olaszországi  háború  eredményei,  a  reá  következett  moz- 
galom Magyarországban,  Erdélyben,  Horvátországban,  kapcsolatban 
az  általános  elégületlenséggel  az  egész  osztrák  birodalomban,  még 
a  türékeny  Tyrolt  sem  véve  ki,  s  a  kormánynak  rendkívüli  gyámol- 
talansága :  a  magyar  kérdést  az  utóbbi  négy  hónap  alatt  nemcsak 
európai  fontosságra  emelték,  de  sőt  mondani  merem,  egy  égető  napi- 
kérdés jellegével  ruházták  fel. 

Már  pedig  az  állás,  melyet  a  brit  birodalom  az  európai  kö- 
zönségben elfoglal,  nem  engedheti  meg,  hogy  Nagy-Brittania  népe 
az  égető  napi-kérdések  felett  hallgasson.  A  mint  nyilatkozott  s  nyi- 
latkozik az  olasz  kérdésben,  ép  ugy  nyilatkoznia  kell  a  magyar  kér- 
désben is.  A  közvélemény  kifejezésének  szüksége  benn  fekszik 
azon  helyzetben,  hogy  Nagy-Brittania"  egyike  Európa  vezérhatal- 
mainak ;  kötelesség  az,  mely  elválhatlanul  hozzá   van  ka  pcsolva  a 

nyomatékhoz  és  befolyáslioz,  melyet  a  brit  nemzet  közvéleménye 
ugy  saját  kormányánál,  mint  külföldön  is  gyakorol. 

S  van  még  egy  más  tekintet  is. 

Austria  nemcsak  a  krimi  hadjárat  alatt,  de  még  az  olasz  há- 
ború előestéjén  is  egy  erős  hatalom  hirében  állt ;  e  hamis  tekintélyt 
a  rövid  olasz  hadjárat  annyira  tönkretette,  s  az,  a  mi  az  osztrák 
tartományokban^  különösen  pedig  Magyarországon  történik,  bármi 
hiányosan  juthatott  is  köztudomásra,  annyira  leleplezte  a  jogtalan- 
ság amaz  abnormis,  mesterkélt  épületének  korhadtságát ,  melyet 
osztrák  birodalomnak  neveznek,  hogy  még  maga  a  » Times «  is  in- 
díttatva találta  magát  múlt  decz.  27-iki  számában  kijelenteni,  mi- 
ként »ma  már  általánosan  el  van  ismerve,  hogy  az  osztrák  biroda- 
lom részére  többé  nincs  remény,  s  Austria  urai  a  megsemmisülés 
felé  vitetnek,  mintha  meg  volnának  igézve «  (are  carried  spellbound 
to  destruction). 

Igézve  vagy  nem,  —  de  vitetnek.  Az  erkölcsi  világ  örök  tör- 
vényei nem  hazudtolják  meg  magukat : 

» raro  antecedentem  scelestum 

desernit  poena  pede  claudo.«  *) 

Tul  hosszura  nyúlnék  levelem,  ha  az  osztrák  kormányzati 
rendszer  esztelenségét,  romlottságát,  következéskép  rohadottságát 
részletesen  akarnám  leirni. 

Legyen  elég  annyit  mondanom,  hogy  az  osztrák  kormány, 
nemcsak  hogy  a  társadalom  számos  követelményei  közül  egyetlen- 
egynek sem  felel  meg,  de  sőt  egyenként  és  összesen  mindannyival 
kiáltó  ellentétben  áll.  Nem  conservativ,  hanem  subversiv. 


*)Eza  »pede  claudo«,  melyet  a  római  költő  az  »élet 
mesterének«,  a  történelemnek  oktatásaiból  merített,  feleletül  szol- 
gálhat azoknak,  a  kik  hajlandók  lehetnek  azt  mondani,  hogy  a  té- 
nyek megczáfolták  ez  állításokat,  mert  húsz  év  folyt  le  azóta,  s 
Austria  még  áll.  Húsz  év  nagyon  kurta  szám  a  sántikálva  haladó  meg- 
bünhödtetés  utján.  Fentebb  mondtam  valahol,  hogy  a  történelem 
óralapján  a  perezmutató  sokszor  évekig  késlekedve  mozog,  aztán 
egyszerre  nagyot  szökken  s  megkondul  az  itéletharang.  Változások 
jöttek  azóta  közbe.  Nagy  változások.  A  magyar  nemzet  odaállt  vál- 
lával támasztó-oszlopnak  a  korhadt  épület  mellé.  Ép  lett  ezzel  a 
korhadt  épület  ?  —  Hát  mit  változtatott  az  az  oszlop  a  történelem 
kérlelhetlen  logikáján  ?  —  Azt,  hogy  a  mikor  a  harang  megkondul, 
az  összeomló  korhadt  épület  a  támogató  oszlopot  is  magával  rántja. 
Pede  claudo. 

Nem  hogy  fentartaná,  de  felforgatja  a  társadalmat.  A  rendnek  he- 
lyébe kibonyolithatlan  zavart  helyezett ;  a  személy  és  vagyon  biz- 
tonságát semmivé  tette ;  örökös  összeütközésben  van  mindazon  ér- 
dekekkel, melyek  az  embernek  akár  mint  erkölcsi,  akár  mint  értel- 
mes, akár  mint  vallásos,  akár  mint  társas  lénynek,  akár  mint 
polgárnak  becsesek ;  érzékenyen  sért  minden  érzelmet ;  mindenkit 
elégedetlenné  teszen  ;  az  anyagi  jóle'tet  alapjában  aláássa ;  mint  át- 
kos aszály,  ugy  teszi  semmivé  a  jótékony  természet  áldásait ;  a  ha- 
ladást megállítja ;  az  iparnak,  kereskedésnek  útját  állja ;  sanyargató 
kezével  a  népnek  még  csontvelejét  is  kiszorongatja  *) ;  az  életmód 
szinvonalat  fokról-fokra  alábbszállitja ;  a  társadalom  minden  osztá- 
lyát a  legmagasabbtól  a  legalantabbig  romlás  felé  kergeti ;  —  s 
mig  korlátot  nem  ismerő  önkényességével  az  emberi  természeten 
folytonos  eröszakot  gyakorol ;  mig  megvetést  támaszt  maga  iránt 
derüre-borura  mindent  összebonyolító  oktalansága  által ;  mig  hiu 


*)  Magyarországot,  —  akarom  mondani :  Cislajthaniát  ma 
alkotmányosnak  mondják.  Maga  is  annak  mondja  magát.  (Hiszi-e,  a 
mit  mond?  —  nem  tudom.)  Még  » parlamentáris  kormánya«  is  van. 
Ugy  hivják.  Parlamentáris  kormány !  —  Minő  vivmány !  S  biz  az 
is  volna,  ha  az  alakiság  zérusai  előtt  ott  állna  az  az  egy  szám,  me- 
lyet függetlenségnek  hivnak.  E  nélkül  a  zérusok  csak  figurák,  nem- 
számok. Hanem  hát  —  még!  —  parlamentáris  kormányuk  is 
van.  És  —  csodálatos !  —  a  mint  a  fentebbi  sorokat  irom,  meg- 
megvillan agyamban  a  kérdés:  vájjon  igazán  a  » Glasgow  Daily 
Herald«  1860.  jan.  13-ki  számából  forditom-e  egy  levelemet,  melyet 
húsz  év  előtt  Londonban  irtam,  vagy  tán  annak  helyébe  az  lP80-iki 
magyar  lapokat  csempészte  valamely  gúnyolódó  manó  szemeim  elé  ? 
Oly  actualitási  szaggal  bir  ez  a  húsz  éves  levél.  Csodálatos !  Ép  teg- 
nap (július  14.)  este  olvastam  magyar  lapokban,  hogy  szülőföl- 
demre, arra  a  Zemplénre,  melyben  az  idén  az  emberek  szinte  éhen 
haltak,  reábocsáttatott  a  parlamentáris  kormány  parancsa,  hogy  a 
ki  adóját  rögtön  le  nem  fizeti,  annak  gabnáját  még  lábon  le  kell 
foglalni  adó  fejében.  Szegény  földieim !  Azt  hitték,  a  sok  koplalás 
után  jól  fognak  lakni  a  sárga  kalászból,  mit  isten  kegyelme  megér- 
lelt számukra  —  s  lefoglalják  adóba  lábon!  írva  van,  hogy  »sic 
vos  non  vobis  mellificatis  apes«,  és  ez  igaz.  A  méhtől  is  elviszik  a 
mézet,  melyet  munkájával  gyűjtött,  de  annyit  mégis  csak  hagynak 
neki,  hogy  télen  át  megélhessen.  Hjah !  az  méh,  —  a  zempléni  föld- 
mives  csak  ember.  »Az  állam  nem  lehet  el  adó  nélkül. «  Ez  igaz. 
De  hát  az  ember  ellehet  kenyér  nélkül  ?  —  Minő  molochchá  lett  ez 
a  szó:  »állam«,  ebben  a  »cultur-század«-ban.  Mennyire  beteg  ez  a 
társadalom ! 

15* 

megátalkodással  lábbal  tapod  nemzetiséget,  szabadságot,  történelmi 
jogokat :  egyetlenegy  oly  jelenségre  sem  képes  rámutatni,  melyet  a 
legdurvább  önzés  is  bármi  nyomorultan  csekély  kárpótlásnak  te- 
kinthetne mindannak  elvesztéseért,  a  mit  az  embor  becsben  tarthat. 

»A  z  t  kérdi  ön:  hányadán  vagyunk  kormá- 
nyunkkal? ■ —  Nekünk  nincs  kormányunk.  Rablók 
azok,  banditák,  —  nem  kormány.«E  szavakat  hallhatják 
önök  még  magasabb  társadalmi  állású  oly  emberektől  is,  egyhá- 
ziaktól ugy,  mint  világiaktól,  kik  egykoron  a  bécsi  udvar  erős  pár- 
tosai voltak,  s  az  úgynevezett  ó-conservativ  párthoz  tartoztak. 

E  szavak  egész  köteteket  mondanak,  s  e  sokat  mondó  szava- 
kat nem  én  találtam  fel,  hanem  a  megfékezhetlen  elkeseredés  adta 
azokat  oly  magyar  emberek  ajkaira,  kik  politikai  elleneim  közé  tar- 
toztak.*) 

Azonban  köztudomású  dolog,  hogy  daczára  az  Olaszországban 
kapott  leczkének,  a  bécsi  udvar  mégis  a  kardra,  és  csakis  a  kardra 
fekteti  biztonságának  reményét.  **) 

Ebben  még  csak  amolyan  Hamlet-féle  »módszer«  sincs  ugyan, 
mert  a  kardra-támaszkodás  nagyon  »különösen  veszi  magát«  annál, 
a  ki  oly  kevéssé  volt  képes  kardjára  támaszkodva  fenállani,  hogy 
kétszáz  ezer  orosz  szuronyra  volt  szüksége,  miszerint  felállitottá 
legyen.  Azonban  ök  a  kardra  támaszkodnak.  No  már  a  ki  ezt  teszi, 
annak  két  dologra  van  szüksége  ;  az  egyik :  pénz,  a  másik :  meg- 
bízható hadsereg. 

A  mi  az  elsőt,  a  pénzt  illeti :  az  osztrák  financziális  rendszert 
már  rég  elitélte  az  európai  közvélemény.  Az  osztrák  pénzügyek 
krónikus  tönk-betegségben  szénvednek,  mit  csak  mesterséges  szé- 
delgés s  csalások  (escroquerie)  fedezgetnek.    Emlékezzenek   önök 


*)  Én  6  szavakat  magam  hallottam  a  Svájczban,  Interlakken- 
ben,  1859.  augustusban,  két  magyar  utazótól,  kiknek  egyike  báró 
Kemény  Zsigmond  volt.  A  másik,  a  hajdani  conservativ-párt  egy 
igen  kitünö  tagja,  még  él,  a  discretió  tiltja  öt  megneveznem,  de 
annyit  szabad  mondanom,  miként  vallomást  tett  előttem,  hogy  van 
egy  bűne,  melyet  nem  tud  magának  megbocsátani,  az,  hogy  nem 
velünk  tartott. 

**)  Itt  következik  Bissingen  gróf  velenczei  kormányzó 
már  fentebb  emiitett  látogatása  az  udvarnál,  mely  azzal  végződött, 
hogy  »lieber  soll  der  Teufel  den  ganzen  Plunderholen!«  aztán  egy 
olyan  nem  épen  rózsavizes  mosdogatás,  mely  nem  a  mai  közösügyes 
magyar  világba  való. 

ama  bizonyos,  alattomosan  a  világpiaczra  csempészett  száztíz  millió 
forintnyi  államkötelezvény  épületes  történelmére,  mely  a  világ  pénz- 
piaczán  annyi  botrányt  okozott.  Én  csak  az  osztrák  adózási  rend- 
szert akarom  önökkel  futólag  megismertetni^  a  mint  az  Magyaror- 
szágon gyakoroltatik. 

A  földbirtok  32  százalékkal  van  terhelve  a  tiszta  jövedelem 
után,  mely  a  legigazságtalanabb  módon  van  felbecsülve.  E  már  ma- 
gában is  túlságosan  terhes  adóra  még  felül  van  róva  ennek  60  szá- 
zalékja  tartományi-,  és  25  százalékja  községiadó-pótlék  czimén 
(Landes-  und  Kommunái  -  Zuschlag),  összesen  tehát  85  száza- 
lékja az  eredeti  adórovatnak.  Ugy ,  hogy  a  kinek  földbirtoki 
tiszta  jövedelme  ezer  forintra  van  becsülve,  az  ettől  8  frt  hiján 
hatszáz  forint  földadót  fizet.  (Minden  font  sterling  jövedelem 
után  12  shillinget!)  S  ez  még  csak  a  földadó;  vége-hossza  nincs 
a  többi  mindenféle  egyenes  és  közvetett  adónak,  mely  a  földbirto- 
kot terheli ;  egyike  nyomasztóbb  a  másiknál,  s  behajtásuk  többnyire 
kiállhatlan  zaklatással,  boszantással  jár.  Példakép  egy  tényt  emli- 
tek.  Magyarország  bortermő  ország.  Évi  bortermelése  középszámmal 
háromszáznegyven  millió  gallonra  megyén.*)  A  szőlők  természetesen 
a  földadónak  vannak  alávetve.  Azonkivül  a  bortermés  egy  forintig 
menő  adóval  van  megróva  minden  akó  (körülbelül  tiz  gallon)  után, 
melynek  ára  gyakran  nem  több  2  —  3  frtnál.  Fizet  tehát  a  szőlőbirtok 
először  60  százalék  földadót  a  tiszta  jövedelemtől,  aztán  33 — 50 
százalékot  az  összes  termés  nyers  értékétől,  —  a  mi  gyakran  az 
egész  tiszta  jövedelmet  felemészti.  De  ezzel  még  nincs  vége  a  do- 
lognak. A  termelőnek  még  fogyasztási  adót  is  kell  fizetnie,  ha  saját 
borából  inni  akar.  Hordói  saját  pinczéjében  lepecsételtetnek,  s  ha  a 
vendégszerető  magyarnak  vendége  akad  s  csapra  akar  ütni  egy  fris 
hordót  saját  borából,  saját  pinczéjében,  azt  nem  szabad  tennie,  ha 
csak  a  »fináncz«  vagy  a  fogyasztási  adót  kibérlett  zsidó  el  nem  jő 
levenni  a  császári  pecsétet,  —  természetesen  kellő  fizetés  mellett. 
Néha  a  fináncz  vagy  adóbérlö  nincsen  menőkés  kedvében,  s  ked- 
vet kell  a  markába  belegerjeszteni  —  természetesen.  E  boszantások 
kétszeresen  elvisel  hetiének  a  magyar  embernek,  a  ki  az  ily  szokat- 
lan » atyai  kormányzatba «  még  nem  birt  belepuhulni;  hát  szokásba- 
jött kiegyezni  a  finánczczal  évi  átlag -fizetésre  a  csapraütés  szabad 


*)  Egy  gallon  valamivel  több  4^/2  liternél  (szabatosan 
4.543,458  liter),  tehát  340  millió  gallon  mintegy  15.438,000 
hektoliter, 

ságáért.  Ez  az  évi  átlag  a  naponkénti  fogyasztás  önkénytes  felbecs- 
lésére állapittatik.  Tudok  esetet,  midőn  egy,  mind  hazafiság,  mind 
erkölcsi  tulajdonok  s  értelmi  tehetségek  tekintetében  kitünö  kano- 
noknak a  torka  havonként  kétszáz  gallonra  (több  mint  kilenczszáz 
nyolcz  literre),  tehát  naponként  6^/3  gallonra  (több  mint  30  literre) 
lett  becsülve,  s  nem  volt  más  választása,  mint  vagy  megadni  magát  a 
fosztogatásnak,  vagy  tűrni  a  kiállhatlan  boszantásokat.  S  nem  lehet 
önöknek  fogalmuk  a  furfangos  találékonyságról,  mely  uj  meg  ujadó- 
czimek  kigondolására  fordittatik.  Pár  év  előtt  a  császár  jónak  látta 
egy  kis  berándulást  tenni  Magyarországba.  S  miután  a  fináncztudo- 
mány  szótárában  előforduló  minden  kigondolható  adóczimek  már  ki 
voltak  merítve,  a  császári  berándulás  véghetetlen  örömét  pedig  csak 
nem  lehetett  ingyen  adni  a  magyar  népnek,  hát  az  osztrák  fináncz- 
mesterek  bámulatos  találékonysága  kigondolta  az  ö  rö  m  a  d  ó  t 
(Freudensteuer !) 

Ennyi  elég  arra,  hogy  megérthessék  önök,  miként  történhe- 
tett^ hogy  vannak  nagy  földbirtokosok  Magyarországon,  kik  azon 
ajánlatot  tették  a  kormánynak,  hogy  átengedik  birtokaik  egész  ha- 
szonvételét azon  egy  feltétel  alatt,  hogy  az  adóért  felelősöknek  ne 
tartassanak.  S  ezen  épen  nem  lehet  csodálkozni,  mert  az  önkényes, 
méltatlan  becsüvel  felcsigázott  tiszta  jövedelem  minden  száz  forint- 
jától csak  földadó  czimén  hatvan  forintot  kellvén  fizetniök,  ha  egy 
vagy  más  nagybirtokosnak  e  mellett  adósságai  vannak,  az  minden 
nagy  birtoka  mellett  koldus ;  ha  pedig  nincs  adóssága,  kénytelen 
csinálni,  hogy  adóvégrehajtás  alá  ne  kerüljön^  —  pénzt  pedig  nem 
kap  20 — 30  százalékos  kamaton  alul,  mert  a  nyomasztó  s  a  mellett 
bizonytalan  adórendszer  miatt  a  földbirtok  biztos  fedezetnek  nem 
tekintetik,  ily  kamatláb  mellett  pedig  lehetetlen,  hogy  néhány  év  alatt 
a  legnagyobb  földbirtokos  is  ebrudrane  kerüljön  (must  go  to  the  dogs). 
Ily  sors  vár  osztrák  kormány  alatt  a  hazafias  szabadelvű  ma- 
gyar aristokracziára,  mely  1848-ban  önszántából  lemondott  kivált- 
ságairól s  mentességeiről,  feláldozott  a  nép  javára  minden  javadal- 
mat, fizetést,  szolgálatot,  mit  jobbágyaitól  húzott,  —  s  két  millió 
jobbágy-családot  szabad  földbirtokossá  tett. 

Még  csak  tiz  év  óta  garázdálkodik  az  osztrák  bitorlás  Ma- 
gyarországon s  már  is  számos  nagy  földbirtokos  roskadt  össze  a 
kormány  zsarolásainak  terhe  alatt. 

A  közép  földbirtokos-osztály  pedig,  mely  előbb  nemzetem  tes- 
tének csontja-veleje  volt,  —  azok  a  hajdan  boldog  emberek,  kik2— 3 

száz  holdnyi  termékeny  földbirtokuk  mellett  saját  négyes  fogatu- 
kon jártak  s  vendégszerető  nyilt  házat  tartottak :  ezek  most  oda 
jutottak ,  hogy  nem  képesek  gyermekeiket  iskoláz- 
tatni. A  föld  értéke  irtózatosan  csökkent.  Tudok  esetet,  hogy  egy 
földbirtokos  1847-ben  megvett  egy  csinos  birtokot  hatezer  font  ster- 
lingen (hatvan  ezer  pengöforinton) ;  az  ár  egj  negyedrésze  (tizenöt 
ezerfrt)  jelzálogilag  biztositva  a  birtokon  maradt;  jöttek  az  osztrák 
adók  s  velük  a  lehetetlenség  a  jelzálogot  letisztázni,  s  végre  is  hatvan 
ezer  pengöforint  értékű  birtok  80  százaléknyi  veszteséggel  tizenkét 
ezerért  lett  eladva ! 

Az  ember  lelke  elborul,  az  ajkakra  átok  szitka  száll,  s  a  kéz 
idegesen  ökölre  szorul,  —  ha  ez  állapotra  reágondol. 

Egy  magyar  mágnás  a  napokban  bocsátott  közre  egy  röpira- 
tot Németországban,  s  abban  az  osztrák  adórendszert  e  szavakkal 
jellemzi:  »A  rablásnak,  fosztogatásnak  leggyalázatosabb,  leggono- 
szabb rendszere  az,  mely  valaha  előfordult.  Beillenék  a  Nero-k  leg- 
rosszabb idejébe. 

így  állván  a  dolog,  annyi  bizonyos,  hogy  ily  fokra  vitetvén 
már  a  fosztogatás  rendszere,  lehetetlen,  hogy  az  osztrák  kormány 
az  adókat  még  föllebb  emelhesse.  Mert  az  adóteher  már  magát  a 
nemzeti  vagyon  tökéjét  támadta  meg ;  tehát  minden  adóemelésnek 
az  lenne  következése,  hogy  nem  többet,  hanem  kevesebbet  hozna 
be,  —  meglehet  semmit.  Ez  egyik  ismert  axiómája  a  nemzetgazdá- 
szatnak.  Régi  rege  arról  a  bizonyos  tyúkról,  mely  arany-tojáso- 
kat tojt. 

Igen  ám,  de  üres  erszénynyel  kardban  biznihiu  hetvenkedés, 
amolyan  felfuvott  hólyag,  a  mitől  senkisem  ijed  meg.  De  hát  mi- 
ként töltse  meg  az  osztrák  »hatalom«  az  üres  erszényt?  Kölcsönnel 
talán  ?  Hol  van  ember  Európában,  a  ki  neki  csak  egy  garast  is  köl- 
csönözne azon  szégyenletes  »escroquerie«  után,  melynek  his- 
tóriája még  fris  emlékezetben  van  ? 

Egyedüli  segédforrásul  a  »gazdálkodás«  maradna  fenn. 
De  vannak  helyzetek,  midőn  már  a  gazdálkodás  is  késő.  Aztán  e 
segédmódhoz  két  dolog  szükséges.  Komoly  akarat  és  idő.  Komoly 
akaratuk  nincs,  nem  képesek  megbarátkozni  az  igazi  népies  ellen- 
őrzés (popular  control)  gondolatával.  Az  ö  gazdálkodási  negélyezé- 
seik  merő  holdvilág,  a  mivel  bizony  égy  teremtett  lélek  sem  lakik 
jól.  A  mi  pedig  az  időt  illeti :  a  Bissingen  grófnak  adott  udva- 
riasan »udvari«  válasz  szavaival  élve,  »der  Teufel  wird  denganzen 

Plunder  holeii,«  mielőtt  a  gazdálkodásnak  még  csak  programmját  is 
megállapitanák.  És  végre  is  kardban  keresni  biztonságot,  annyi, 
mint  kizárni  a  gazdálkodásnak  még  csak  gondolatát  is.  A  kettő  együtt 
lehetetlenség.  (Magában  Magyarországban  százötven  ezer  ember  van 
összepontositva.  De  ez  nem  baj.  Egyszerüsiteni  fogja  a  procedúrát.) 

Már  most  a  mi  a  hadsereg  megbizhatóságát  illeti :  csak  né- 
hány tényt  akarok  ez  utóbbi  olasz  háború  történelméből  emliteni. 

Tudva  van  önök  előtt,  hogy  alig  kezdett  az  én  és  társaim 
Olaszországban  való  megjelenésének  hire  az  osztrák  táborig  elszi- 
várogni, s  még  mielőtt  csak  formaszerinti  felhívást  is  intéztünk 
volna  a  magyar  katonasághoz  :  már  több  mint  négy  ezer  ember  állott 
zászlónk  alatt  Acquiban,  Astiban,  Alessandriában,  —  s  bizton  me- 
rem állítani,  hogy  ha  a  háború  még  hat  hétig  tart,  e  szám  legalább 
is  huszonöt  ezerre  ment  volna  fel ;  ha  pedig  a  harcztér  magyar  te- 
rületig terjed,  a  világ  valóságos  felbomlásban  látta  volna  az  osztrák 
hadsereget.  S  ez  senkit  még  csak  meg  sem  lepett  volna,  a  dolog 
anynyira  a  helyzet  logikájában  fekszik. 

De  vannak  tények,  melyek  nem  kevésbé  jelentőségteljesen 
illustrálják,  hogy  mennyire  bizhatik  a  bécsi  udvar  hadseregének 
más,  nem  magyar  elemeiben.  *)      —      —      —      —      —      —      — 

A  mi  a  tiszti-kar  szellemét  illeti,  köztudomású  dolog,  hogy 
az  osztrák  hadsereg  oly  rosszul  vezéreltetett,  magán  a  csatatéren 
oly  bámulatos  (nehogy  többet  mondjak)  baklövések  követtettek  el, 
hogy  a  solferinoi  ütközet  után  az  osztrák  hadsereg  valósággal  a  ka- 
tonai lázadás  szélén  ingott.  És  mit  tett  a  bécsi  udvar  ?  Azt,  hogy 
legtöbben  azon  tábornokok  közül,  kik  ellen  a  panasz  leghangosabb 
s  legáltalánosabb  volt,  ujolag  magas  állású  parancsnokságokkal  bí- 
zattak meg,  minek  következtében  a  felháborodás  (indignation)  oly 
fokra  hágott  a  tiszti-karban,  hogy  —  a  mi  ily  tárgyban 
példanélküli  hallatlan  dolog  az  osztrák  hadse- 
regnél —  tábori  parancsokat  kellett  közzétenni,  mondom :  köz- 
zétenni, melyekkel  minden  megjegyzés  vagy  észrevétel  a  »1  e  g- 
magasabb«  tettek  vagy  rendelkezések  felett,  a  legszigorúbb 
büntetés  terhe  alatt  eltiltatik. 


*)  Itt  következik  némely  tábornok  viselt  dolgainak,  a  horvát 
ezredek  harczolni  vonakodásának,  s  tisztek  s  legénység  közt  a 
harcztéren  előfordult  véres  összekoczczanásoknak  megemlítése,  — 
oly  dolgok,  melyek  a  levelezések  közt  szórványosan  előfordulnak. 

E  néhány  ténynyel,  melyeket  sok  mással  szaporitlaatnék, 
önökre  Lizom  megítélni,  vájjon  igazolva  van-e  az,  a  mit  a  glasgowi 
nép  előtt  1858.  novemberi  (már  emiitett)  felolvasásomban  e  sza- 
vakkal fejeztem  ki : 

»A  bécsi  udvar  hatalma  futó-homokra,  alapok  nélkül  épitett 
házhoz  hasonlít ;  mert  nemcsak  a  nemzetek  szeretetén  nem,  de  még 
csak  a  hadsereg  ragaszkodásán  sem  nyugszik,  hanem  egyedül  a  ka- 
tonai fegyelem  nyers  erejére  támaszkodik,  ez  pedig  oly  erö,  mely 
sima,  könnyű  időben  jó  távolságig  elsegithet,  de  tulajdon  azon  ke- 
zek által,  melyeket  lekötni  vél,  fog  összezúzatni,  mint  törékeny 
üveg,  a  mikor  a  feltámadó  szabadság  sorakoztató  kiáltása  (the  ral- 
lying  ery  of  resurging  freedom)  eltávolítja  a  szabadságot  a  hallga- 
tag, de  gondolkozó  (not  thoughtless)  szuronyokról.« 

Nem,  uraim,  a  mit  az  isten  örök  igazsága  s  a  történelem  lo- 
gikája veszni  ítélt,  azt  a  hadsereg  nem  fogja  megmenteni. 

Hát  mi  van  a  képzelet  tág  határai  közt,  a  mi  még  ideig-óráig 
tengethetné  ? 

Ha  külavatkozás  nem,  ugy  semmisem. 

Ez  önökre  nézve  a  kérdés  gyakorlati  pontja,  uraim ! 

Az  utóbbi  időkben  kétségtelenül  örvendetes  haladás  történt 
azon  elv  elismerésében,  hogy  »a  nemzeteknek  joguk  van 
beldolgaik  felett,  a  kormányformát  s  kormány- 
zati módot  is  beleértve,  tetszésük  szerint  ren- 
delkezni s  hogy  e  jog  ellenében  idegen  fegyve- 
res avatkozás  meg  nem  engedhet ö.«  *) 

Önöknek,  uraim,  nem  csekély  részük  van  ugy  azon  erélyes 
nyilatkozatok  előidézésében,  melyekkel  Nagy-Brittania  kormánya  e 
nagy  elv  érvényét  oly  hatályosan  védelmezte,    mint  abban  is,  hogy 


*)  Ez  volt  az  álláspont,  melyet  az  angol  kormány  szemben 
az  olasz  bonyodalmakkal  a  villafrancai  béke  után  elfoglalt  s  mely- 
hez mindvégig  tántorithatlanul  ragaszkodott. 

Érdekesnek  tartom  itt  pár  szóval  említést  tenni  a  szóváltás- 
ról, mely  e  miatt  Bécs  és  London  közt  előfordult. 

Gróf  Rechberg  osztrák  külügyér,  gróf  A  p  p  o  n  y  i  osztrák 
követ  által  Lord  John  R  u  s  s  e  1 1-el  közlött  sürgönyében  (aug.  25. 
1859.)  elörebocsátván,  miként  mondhatlanul  veszedelmesnek  tartja 
azt  a  tant,  hogy  minden  nemzetnek  joga  van  kormányt  választani ; 
tehát  a  létező  kormányzatot  felforgatni ;  azt  kérdi  az  angol  kor- 
mánytól, vájjon  hajlandó-e  ezen  maximát  az  angol  birtokokra  nézve 
is  elismerni?  —  Nevezetesen  Indiára,  Irlandra,  stb.    —   Az   angol 

ez  elv  elismerése  annyira  általánossá  lett,  miszerint  (a  » Times « 
decz.  20-iki  számának  helyes  megjegyzése  szerint)  ^kormány  és 
nép  párt-  és  osztály-különbség  nélkül,  soha  elö  nem  fordult  egyér- 
telműséggel a  nemzeti  függetlenség  e  nagy  sarkalatos  elvének  fen- 
tartását  kötelességül  fogadták  fel.« 

1848-hoz  képest  ez  kétségtelenül  igen  örvendetes  haladás,  s 
az  elv,  mely  immár  ily  általánosan  elismertetett,  oly  szoros  össze- 
köttetésben van  Anglia  legjobb  érdekeivel,  miszerint  nem  lehet  nem 
remélnem,  hogy  Anglia  külpolitikájában  sokáig  a  vezérelvek  egyi- 
két fogja  képezni,  s  hogy  ha  újra  alkalom  akad,  ép  ugy  gyakorlati 
alkalmazásba  fog  vétetni  Magyarország  esetében,  mint  a  miként 
most  Közép-Olaszországra  nézve  alkalmazásba  vétetik. 

Mindazáltal  én  nagy  jótéteménynek  tekinteném,  ha  a  közvé- 
lemény ismét  és  ismét  oly  értelemben  nyilatkoznék,  miként  Nagy- 
Brittania  népe  el  van  határozva  meg  nem  engedni,  hogy  Magyar- 
ország ellenében  bármely  idegen  fegyveres  avatkozás  elnézessék. 
Nagy  jótéteménynek  tekinteném  azért,  mert  a  brit  közvélemény- 
ily  nyilatkozatai  megnyugtató  hatást  gyakorolnának  Magyar- 
országra, növelnék  a  nemzet  erélyét  s  a  végeredmény  felöl  minden 
kétséget  eloszlatnának. 

És  én  mondani  merem,  uraim,  hogy  igen  sok  vonás  van  a 
magyar  ügyben,  mely  azt  itt  önöknek  minden  osztály  és  párt  he- 
lyeslésébe és  rokonszenvébe  ajánlja. 

Azoknak,  kik  a  legnagyobb  súlyt  a  vallásos  érzelmekre  fek- 


kormány  csak  a  minap  is  fegyverrel  verte  le  a  nép  akaratát  Indiá- 
ban, —  s  azt  most  Olaszországban  »souverain«-nek  hirdeti,  mely 
nem  tür  fegyveres  avatkozást.  Angliának,  ugy  látszik,  kétféle  mér- 
téke van. 

Lord  John  erre  sept.  4-kén  azt  adta  válaszul,  hogy  R  e  c  h- 
b  e  r  g  gróf  kört  négyszöget  összezavar.  Minden  kormánynak  joga 
van  saját  erejét  használni  saját  alattvalói  ellen,  kik  neki  el- 
lentállanak.  Anglia  soha  sem  contestálta  a  toscanai  nagyherczeg 
jogátj  hogy  toscanai  sereggel  ellentálljon  a  forradalomnak 
Florenczben  ha  bir,  sem  Ausztria  jogát  nem  contestálta,  hogy  s  a- 
ját  erejével  elnyomhatja  a  felkelést  Magyaror- 
szágon (ha  birja),  de  itt  nem  arról  van  szó  —  itt  az  a  kérdés, 
szabad-e  Austriának  beleavatkozni  Toscana  ügyeibe,  miszerint  erö- 
szakot tegyen  egy  oly  nép  akaratán,  mely  nem  az  ö  alattvalója  ? 
—  Ez  a  kérdés :  s  e  kérdésre  Anglia  határozottan  azt  mondja,  hogy 
nincs  joga  —  az  ily  eröszakolást  a  közjog  semmi  elvével  sem  lehet 
védelmezni. 

tetik,  nem  lehet  közömböseknek  maradniok  azon  kénynri  avatkozás 
szemléleténél,  mely  törvények  s  ünnepélyes  európai  kötések  meg- 
sértésével a  magyar  protestáns  egyház  jogainak  elnyomására  intéz- 
tetik. Valóban  különös  volna,  ha  azok,  kik  nemesen  felemelték 
tiltakozó  szavukat  egyetlenegy  zsidógyermek  (Mortara)  ügyében, 
—  részvétlenül  néznék,  miként  szenvednek  a  magyar  protestánsok 
üldöztetést,  s  vettetnek  tömlöczre  vallásuk  szent  jogaihoz  való 
ragaszkodásuk  miatt  éspedig  egy  oly  országban,  melynek  a  keresz- 
ténység annyival  tartozik,  hogy  többel  senkinek. 

A  conservativ  elv  párthiveinek  tekintetbe  kellene  venniök, 
hogy  a  magyar  ügynél  jogszerűbb  (legitimate)  ügy  nincs  a  világon, 
még  a  szónak  diplomácziai  értelmében  is.  Történelmi  jog,  esküvel 
erösitett  egyezkedések,  diplomácziai  kötések  s  a  szerződések  szent- 
sége egyesülnek  kárhoztató  Ítéletet  mondani  az  osztrák  bitorlásra, 
mely  sem  örökösödésre,  sem  választásra,  söt  még  csak  hódításra 
sem  hivatkozhatik,  s  melynek  egyedüli  czime  az  idegen  fegyveres 
avatkozás,  a  minek  még  elve  is  immár  egyértelmüleg  el  van  itélve 
Nagy-Brittaniának  ugy  népe,  mint  kormánya  által. — Az  angol  conser- 
vativ pártnak  nem  kellene  elfelejtenie,  hogy  nem  a  magyar  nemzet, 
hanem  a  bécsi  udvar  a  vakmerőn  mindent  felforgató  anarchista,  a 
ki  Magyarországnak  századok  által  szentesitett  ősi  intézvényeit  s 
történelmi  jogait  lábbal  tiporja,  a  hatalmi  egységre-vágyás  ostoba 
indulata  által  sugallott  üres  ujitások  s  nyaktörő  experimentatiók 
kedveért,  melyeket  erkölcsiség,  igazság,  józan  ész  és  tapasztalás 
egyaránt  elitélnek. 

A  szabadság  barátainak  meg  kellene  emlékezniök,  hogy 
Magyarország  ügye  a  polgári  és  vallás-szabadság,  nemzetiség,  igaz- 
ság és  polgárosodás  ügye. 

A  tág  látkörü  államférfiaknak  figyelembe  kellene  venniök, 
hogy  akármi  volt  vagy  nem  volt  legyen  bár  hajdanta  az  osztrák  ház 
hatalma,  —  jelenben  nem  egyéb,  mint  Európának  nagy  alkalmat- 
lansága (u  n  i  s  a  n  c  e),  örökké  megújuló  zavarok,  bonyodalmak, 
háborúk  kútforrása,  egy  oly  alkalmatlanság,  melynek  eltávolítása 
nélkül  semmi  függőben  levő  nagy  európai  kérdést  nem  lehet  vég- 
megoldásra juttatni  s  tartós  béke  és  nyugalom  merő  lehetetlenség 
Európában.  És  azon  kilátást  sem  kellene  az  előrelátó  államférfiak- 
nak figyelem  nélkül  hagyni,  hogy  ha  egy  rég  elavult  politikának 
kipkedö-kapkodó  combinatiói  Magyarország  függetlenségi  aspirá- 
tióit  újra  meghiúsítanák,  ennek  az  lehetne  következése,  hogy  Magyar- 

ország  az  orosz  karjaiba  vethetné  magát ;  mert  a  kit  erővel  két- 
ségbeejtenek, nem  csoda,  ha  a  kétségbeesés  eszközéhez  nyúl. 
»Quid  a  desperatis,  quam  quod  a  talibus.« 

És  végre  van  egy  vonás  a  magyar  mozgalomban,  mely  azt 
hatalmasan  ajánlja  a  mivelt  világ  rokonszenvébe. 

Ez  a  vonás :  az  érettség  a  szabadságra,  —  mely  a  magyar 
mozgalom  minden  osztályt  egybeforrasztó,  valóban  dicsőséges  egy- 
értelműségében nyilatkozik. 

Az  osztrák  kormány  minden  rugót  megfeszített,  minden  módot 
kimerített,  miszerint  a  viszálkodás  tüzét  felszitogassa  s  a  külön- 
böző fajok  közti  kölcsönös  féltékenységet  elevenségben  tartsa. 
Hiában  erőlködött.  Ingerültségeiket  a  multak  sirjába  temetik,  s 
egyesülve  vannak  szivben,  lélekben,  egyesülve  akaratban  és  cselek- 
vésben a  közös  jogért,  a  közös  szabadságért. 

Előbb  voltak  pártok,  melyeket  egymástól  elvben  és  politikában 
éles  határok  választottak  el.  Most  csak  egy  párt  van :  a  hazafiak 
pártja,  mely  az  egész  nemzetet  magában  foglalja.  Minden  nézet- 
eltérés, minden  különbség  beleöl vasztatott  a  közös  haza  szeretetébe. 
A  haladás  e  tekintetben  olyan  nagy,  hogy  pl.  Zsedényi  Ede, 
a  volt  kormánypártnak  egyik  legkiválóbb  tagja,  most  ép  azon  hely- 
zetben van,  a  melyben  én  és  Wesselényi  voltunk  1839-ben : 
fogságot  szenved,  mint  mi  szenvedtünk,  én  az  irás  szabadságáért, 
Wesselényi  a  szólás-szabadságért,  Zsedényi  a  lelkiismeret  sza- 
badságáért, mindhárman  azért,  mert  joghoz  és  törvényhez  ragasz- 
kodtunk s  az  önkény  előtt  meg  nem  hajoltunk. 

Az  aristokráczia  a  néppel  megyén,  sanép  az  aristokrácziával 
megyén.  A  meghasonlás  magvát  szórandó  közibük  az  osztrák  kor- 
mány, a  patrimonialis  törvényhatóság  kiváltságának  helyreállításával 
kínálta  meg  az  aristokrácziát.  Az  aristokráczia  visszavetette  az  aján- 
latot. Nem  akar  kiváltságokról,  nem  akar  mentességekről  hallani. 
Egyenlő  szabadság  vagy  egyenlő  szolgaság ;  egyenlő  öröm  vagy  egyenlő 
fájdalom :  ez  jelszava.  A  nép  pedig  nem  irigyli  az  aristokrácziától  tár- 
sadalmi állásának  előnyeit ;  bizalommal  s  tisztelettel  tekint  reá,  mint 
idősb  testvérére,  ki  a  nemzeti  háztartás  támaszául,  diszeül  van  hivatva. 

De  ha  van  osztály,  mely  előtt  kiváló  tisztelettel  kell  meg- 
hajolnom :  a  római  katholikus  papság  az,  a  szerény  falusi  plébánostól 
kezdve  az  egyházi  fejedelmekig. 

Csaknem  egy  szivvel-lélekkel  a  nemzet  ügyét  pártolják.  Sokan 

közülök,  mint  a  katholikus  világiak  általában,  még  a  protestánsokat 
is  bátorítják  s  támogatják  vallásuk  jogainak  megvédésében. 

Féltékenyek  lévén  saját  lelkiismereti  szabadságukra,  oltal- 
mára kelnek  protestáns  testvéreik  lelkiismereti  szabadságának. 
Állhatatosan  ragaszkodva  saját  hitükhöz,  vallásukhoz :  tisztelik  a 
protestánsok  ragaszkodását  az  övékhez. 

A  bécsi  udvar  a  despotismus  szolgájává  akarván  tenni  a 
katholikus  vallást,  furfangos  concordatumok  hálójához  nyúlt,  azt 
kápráztatva  a  papság  szeme  előtt,  hogy  az  egyház  fog  uralkodni  az 
állam  felett.  A  magyar  katholikus  papság  boszankodással  utasitotta 
vissza  az  ármányos  kecsegtetést. 

Nekik  nem  kell  az  eszme,  hogy  a  vallás  a  politikának  szer- 
száma legyen.  Ok  papok  a  templomban,  de  a  templomon  kivül  pol- 
gárok ;  —  mindenhol  hazafiak  ! 

Dicsőséges  látvány  ! 

Ennyit  akartam  önökkel  közleni,  uraim,    azon  véleményem 
indokolására,  melyet  iratom  berekesztéséül  ezennel  megujitok :  hogy 
a  brit  nemzet  jóváhagyásának  s  rokonszenvének  uj  nyilvánításával 
hazámnak  hasznos  szolgálat  tétetnék. 
Fogadják  stb. 

(Aláírva)  Kossuth. 


m. 

Skóczia  érdeklődése  a  magyar  protestáns  mozgalom  iránt.  — 
Előkészületek  a  glasgowi  népgyűlésre. 

E  levelemet  a  glasgowi  bizottság  átadta  a  helybeli  lapok- 
nak, onnan  átvették  más  angol  lapok,  ezekből  egész  körutat 
tett  a  szárazföldi,  különösen  a  belga,  franczia  és  német  saj- 
tóban ;  a  felhozott  adatok  nagy  feltűnést  keltettek  s  vezér- 
czikkekben  fejtegettettek,  melyek  legtöbbnyire  helyesen  ítél- 
tek a  magyar  mozgalom  felöl ;  alig  ^kadt  tizenkettő  közt  egy, 
mely  ellenségesen  nyilatkoznék,  —  s  az  élénk  fejtegetés, 
melyre  levelem  alkalmat  adott,  nem  kis  mértékben  növelte 
Európa  szerte  a  magyar  ügyek  iránti  érdeklődést,  a  mi  viszont 
buzditólag  hatott  vissza  a  magyarországi  közszellemre. 

Néhány  nappal  későbben  a  glasgowi  bizottmány  érdemen- 
tulí  magasztalással  hivatkozván  levelemre,  meleg  rokonszenv- 
vel írott  felszólításban  hívta  fel  Glasgow  városa  és  környéke 

polgárait  a  népgyűlésre,  mely  jan.  26-ra  lett  kitűzve.  FelMvá- 
sában  különösen  kiemelte  a  nemes  és  lelkesült  (spirited)  támo- 
gatást, melyet  a  magyar  katholikusok  protestáns  polgártár- 
saiknak jogaik  védelmében  nyújtanak,  s  azt  oly  tény  gyanánt 
dicsöitette,  mely,  a  mint  páratlanul  áll  a  világ  történelmében? 
ugy  fényes  bizonyságot  teszen  a  szabadságszerető  magyar 
nemzet  érettsége  felöl,  s  mert  K  n  o  x  J.  hazájában  a  magyar 
katkolikus  papság  dicsőséges  magaviselete  egy  nemével  a 
csodálkozásnak  fogadtatott,  jónak  látta  a  bizottság  azt  pél- 
dákkal is  illustrálni  azon  concret  esetek  alapján,  melyeket 
hirlapi  tudósításokból  s  magán  leveleimből  tudomására  juttat- 
tam. Felbozta,  hogy  vannak  Magyarországon  római  katholikus 
püspökök,  a  kik  szenvedőleges  ellentállást  vetvén  ellene  az 
önkényes  adóztatásnak,  kijelentették  az  adószedőnek,  hogy 
nincs  pénzük  törvénytelen  adók  fizetésére,  s  hagyták  nyá- 
jaikat lefoglaltatni  és  potom  áron  elvesztegettetni,  de  mig  a 
törvénytelen  adóra  pénzük  nem  volt,  százakkal,  ezrekkel  segí- 
tettek szűkölködő  protestáns  községeket,  protestáns  templomok 
építésében.  Megemlítette  a  bizottság,  hogy  Magyarországon 
még  oly  tisztán  katholikus  egyesület  is,  mint  a  Szent-István- 
társulat,  elnökeinek :  grófKárolyi  István nak  és  D a- 
n  i  e  1  i  k  kanonoknak  indítványára,  egyhangúlag  szentségtelen- 
nek s  hazafiatlannak  bélyegzett  minden  törekvést,  mely  arra 
lehet  intézve,  hogy  a  katholikus  vallás  politikai  eszközzé 
alacsonyittassék.  *)  Több  példát  felhozott  a  bizottság  a  szívé- 
lyes egyetértés  felöl,  mely  Magyarországon  ugy  a  köz-,  mint 
a  társas-életben  a  különböző  felekezetek  közt  uralkodik.  Ma- 
gasztalással  emelte  ki  a  bizottság  azon  tényt  is,  hogy  Magyar- 
országon a  protestáns  községi  vagy  kerületi  gyűlésekre  töme- 
gestül sereglenek  össze  a  katholikusok,  miszerint  helyeslésük 
és  rokonszenvük  nyilatkozataival  bátorítsák  protestáns  test- 
véreiket, hogy  állhatatosan  ragaszkodva  törvénynyel  s  az 
európai  közjog  részévé  avatott  kötésekkel  és  kapitulácziókkal 
szentesitett  jogaikhoz,  —  ne  engedjenek  az  önkénynek,  hanem 
törhetlen  szilárdsággal  tartsák  fenn  önkormányzatukat  egy- 


*)  Ez  a  Sz.-István-társulat  azon  eljárására  vonatkozik,  mely- 
lyel  a  politikának  katholikus  szempontból  való  tárgyalására  ala- 
pitott  »Idök  tanujá«-val  az  irányközösségnek  még  csak  látszatát  is 
magától  oly  erélyesen  visszautasította. 

házban  és  iskolában,  melyet  őseik  vérüknek  patakonként 
ontásával  vivtanak  ki. 

Ezen  s  ezekhez  hasonló  tények  felemlítése  folytán  engem 
azon  nyilatkozattal  tisztelt  meg  a  bizottság,  hogy  e  tények  ép 
ugy  igazolják  a  képet,  melyet  az  osztrák  concordatumról  tar- 
tott felolvasásaimban  Glasgow  polgárainak  a  magyar  nemzet 
vallásos  felekezeteinek  kölcsönös  türelmessége  felöl  felmutat- 
tam, mint  a  miként  igazolták  a  bekövetkezett  események  azon 
»j  ó  s  1  a  t  s  z  e  r  ü«  előrelátásokat ,  melyek  a  krimi  hadjárat 
idejében  s  hónapokkal  az  olasz  háború  előtt  mondott  beszé- 
deimből Glasgow  polgárainak  emlékezetébe  mélyen  bevésve 
maradtak.  *) 

S  miután  tisztelettel  adózott  azon  lélekemelő  egyet- 
értésnek, mely  a  magyar  nemzet  minden  osztályát  faj-,  nyelv-, 
vallás-,  pártkülönbség  nélkül  a  közös  haza  függetlensége  vissza- 
szerzésének áhítatában  egy  testté-lélekkó  öszszeforrasztja,  — 
felhívta  Glasgow  és  környéke  polgárait,  hogy  emeljék  minél 
nagyobb  számban  leendő  megjelenésük  által  a  népgyűlési 
tüntetés  jelentőségét,  s  kijelentette,  miként  kiválólag  számit 
reá,  hogy  az  evangélium  hirdetői,  megemlékezve  őseik  pél- 
dájára, kik  hasonló  körülmények  közt  fegyverre  buzdították 
a  skót  ifjúságot  a  német  szabadság  védelme  végett,  most  is 
felemelik  szavukat  a  magyar  szabadság  támogatására,  de  teen- 
dik  azt  nem  felekezeti  szempontból,  hanem  ugy, 
miként  a  magyar  katholikusok  teszik:  a  jog  és  szabadság 
szempontjából. 

A  felhívás  ez  utóbbi  szavai  abban  lelik  magyarázatukat, 
hogy  én  értesítettem  a  bizottságot,  miként  több  rendbeli  fel- 
szólítást kaptam  ugyan  Magyarországból  arra,  hogy  a  pro- 
testáns mozgalom  támogatására  izgassak  Angliában,  én  azon- 
ban oda  nyilatkoztam,  mikép  annak  határozottan  ellene 
vagyok,  hogy  a  magyar  állami  függetlenség  ügye  felekezeti 
sérelem  színvonalára  szállittassék  le.   Én  ugyan  a  protestáns 


*)  Kossuthnak  a  krimi  háború  alatt  mondott  beszédeiről  később, 
midőn  a  háborúnak  vége  volt,  a  nagyhirü  JohnBrigt  (most  az 
angol  minisztérium  tagja)  ekként  nyilatkozott  az  angol  alsóházban : 
» Kossuthnak  a  háború  alatt  mondott  beszédei  most,  a  háború  után  ol- 
vasva, oly  benyomást  tesznek  az  emberre,  mintha  az  őskori  ^  látnokok 
egyikét  hallaná  szólani,  vagy  elmúlt  idők  történelmét  olvasná  s  nem  a 
jövendő  sejtelmeit. t  Helfy. 

autonómiára  végetlenül  nagy  súlyt  helyezek,  nemcsak  azért, 
mert  a  gondolat  és  lelkiismeret  szabadságát  az  ember  leg- 
érzékenyebb erkölcsi  tulajdonának  s  a  velünk  született  jogok 
legbecsesbjének  tartom,  hanem  különösen  magyar  particularis 
szempontból  is ;  mondhatom  is,  hogy  ha  hon  volnék,  a  pro- 
testáns autonómia  védelmében  senkinél  hátrább  nem  állanék, 
annyira  nem,  hogy  bizonyosan  én  voltam  volna  az  első,  kit  az 
osztrák  hatalom  e  miatt  tömlöczre  vet,  még  ha  más  okaim 
nem  volnának  is  gyűlöletéről  elmondhatni,  hogy  »Gott  sei 
Dank!  ichhab'sumsieverdient«*):  de  én  ahhoz 
nem  nyújtom  kezemet,  hogy  a  világ  rokonszenvének  s  köz- 
figyelemnek folyama  a  függetlenség  kérdésétől  eltereltessék, 
s  egy  felekezeti  ügy  szűk  csatornájába  szorittassék.  Én  bizo- 
nyosan gonddal  leszek,  hogy  a  magyar  protestáns  ügy  ugy  az 
európai  sajtóban,  mint  a  sajtón  kivüli  agitatióban  azon  helyet 
foglalja  el,  mely  az  ügy  fontosságának  megfelel,  de  gonddal 
leszek  arra  is,  hogy  nem  felekezeti  szempontból,  hanem  mint 
a  magyar  nemzeti  jogharcznak  az  osztrák  önkény,  az  osztrák 
bitorlás  ellen  egyik  nevezetes  momentuma  találjon  méltatást 
az  európai  közvéleményben. 


IV. 

A  glasgowi  népgyűlés. 

A  glasgowi  meeting  január  26-án  tartatott  meg.  Mind 
szám,  mind  tekintély  dolgában  azon  hatalmas  tüntetések  egyike 
volt,  melyek  a  szabad  brit  nemzet  közéletének  sajátjai.  A  kör- 
nyék egyik  legtekintélyesebb  polgára:  craigtoni  Dun- 
lop  Henrik  elnökölt.  Lord  Shaftesbury  felsőházi  tag 
sBuchanan,Dalglish,  CrumEwing,  Kinnards 
más  több  alsóházi  tagok  a  parlamenti  ülésszak  megnyitása 
miatt  akadályozva  lévén  a  megjelenésben,  meleg  rokonszenv- 
vel fogalmazott  levelekben  fejezték  ki  hozzájárulásukat  a 
szokás  szerint  előre  közhirré  tett  határozati  javaslatokhoz. 
Tekintélyes  egyházi  s  világi  szónokok  vettek  részt  a  tárgya- 
lásokban. A  következő  határozatok  lettek  egyhangúlag  el- 
fogadva : 

*)  Hál'  isten  !  megérdemlettem. 

I.  Glasgow  polgárai  mély  rokonszenvvel  s  igaz  csodá- 
lattal kisérik  a  magyar  protestánsok  férfias  magatartását, 
melylyel  a  vallásszabadságuk,  s  egyházi  és  iskolai  független 
önkormányzatuk  törvényes  jogait  megrohanó  önkény  avat- 
kozásainak ellentállanak. 

Indítványozta  a  glasgowi  presbitérium  titkára:  nagy- 
tiszteletü  Jeffr  ey  György,  ki  a  kérdés  tanulmányozása  vé- 
gett utat  tett  Magyarországba  s  a  magyar  protestáns  ügyben 
nagy  jártasságot  tanúsított.  Pártolta  a  határozatot  SirJames 
Anderson  lovag,  az  evangeliomi  szövetség  egyik  kitünö 
titkára,  ki  cselekvést  csatolva  humanitárius  elveihez,  évenként 
több  ezer  font  sterlinget  áldozik  a  szövetség  czéljaira. 

II.  »A  jelen  gyűlés  nagyrabecsüléssel  méltatja  a  nemes 
és  hazafiúi  támogatást,  melyet  a  magyarországi  katholikusok 
protestáns  testvéreiknek  jogaik  fentartására  nagylelküleg 
nyújtanak. « 

Indítványozta :  nagytiszteletü Anderson  tanár,  a  skót 
egyház  egyik  legfényesebb  és  legnépszerűbb  szónoka.  Pár- 
tolta H  a  s  1 1  y  Sándor  volt  glasgowi  lordmayor  és  parlamenti 
képviselő. 

III.  »A  jelen  gyűlés  kétségbevonhatlan  elvnek  vallván, 
hogy  minden  nemzetnek  absolut  joga  van,  belügyei  felett,  a 
kormányformát  s  kormányzati  rendszert  is  beleértve,  tetszése 
szerint  rendelkezni,  —  bizonyossá  kivánja  tenni  a  magyar 
nemzetet,  hogy  sohasem  szűnt  meg  a  legelevenebb  részvéttel 
kisérni  a  szenvedéseket,  melyekkel  a  nemes  magyar  nemzet 
elhalmoztatik,  s  nemzeti  szabadságának  és  függetlenségének 
helyreállítását  a  legélénkebb  elégtétellel  űdvözlendi.« 

Indítványozta  nagytiszteletü  R  o  b  s  o  n  tanár,  az  egye- 
sült presbyterianus  egyház  közkedvességű  szónoka  ;  támogatta 
P  a  1 0  n  "W.  P.,  a  glasgowi  kereskedelmi  kamara  elnöke. 

rV.  A  negyedik  határozat  érdemetlen  személyemet  ma- 
gasztalásokkal  árasztja  el,  melyeket  csak  a  baráti  jóakarat 
menthet  *)  s  megbízza  az  elnököt,  engem  felkérni :  juttassam 
hazámfiainak  tudomására  a  gyűlés  érzelmeit,  —  s  egyszersmind 
értésemre  hozni,  miként  a  gyűlés  reméli,  hogy  Glasgow  vá- 

*)  A  határozat  szövege  igy  szól:  »This  meeting  expresses  its 
unhounded  admiration  of  the  character  and  eíforts  of  the  champion 
of  hungarian  liberty  Louis  Kossuth. «  H  e  1  f  y. 

—    KOSSUTH^   IRATAIM.  11.  17 


130 

rosát  nem  sokára  meg  fogom  látogatni,  s  terjedelmesebben  ki 
fogom  fejteni,  mint  levelemben  *)  tehetem,  mindazon  okokat, 
melyeknél  fogva  a  magyar  nemzetnek  méltó  igénye  van  a  pol- 
gári és  vallásos  szabadság  minden  barátjának  szives  rokon- 
szenvére ez  országban. 

Az  elnök  sietett  megbizásában  eljárni.  Hiteles  alakban 
kezemhez  juttatta  a  gyűlés  határozatait.  Köztudomásra  hoza- 
talukra Magyarországon  természetesen  legegyszerűbb  s  leg- 
czélirányosabb  mód  volt  volna  beiktatásuk  a  hazai  hírlapokba. 
Hanem  a  sajtó  körül  önkény  garázdálkodott  Magyarországon, 
mi  annál  súlyosabban  nehezedett  a  nyilvánosság  közlönyeire, 
minthogy  a  szabadnak  és  tilosnak  szeszélytől  függő  határai 
ismeretlenek  voltak.  Meg  kell  azonban  vallanom,  hogy  a 
magyar  hirlap-irodalom  talán  nagyon  is  óvakodott  az  össze- 
ütközések kellemetlenségeitől  ;  nehogy  a  tilosba  találjon 
tévedni,  nagyon  is  a  poros  országúton  maradt.  Bécsi  lapok 
eltorzították  állításaimat,  miszerint  szidhassanak,  gyalázhas- 
sanak, —  de  mégis  tudomást  vettek  az  agitatióról,  melyet 
Angliában  megújítottam;  a  magyar  lapok  hallgattak,  még 
csak  magát  a  száraz  tényt  sem  irták  be  a  napi  hirek  közé.  Í)e 
akadtak  magyar  hazafiak,  kik  önként  vállalkoztak  nemcsak  a 
glasgowi  meeting  határozatait,  hanem  az  angol  lapok  idevonat- 
kozó szelvényeit,  sőt  saját  kisérö  leveleimet  is  az  országba 
bevinni,  a  protestáns  kerületi  gyűléseken  köröztetni,  a  ka- 
tholikus  clerus  kiválóbb  tagjaival,  különösen  Bárt  ak  ovi  cs 
érsekkel  megismertetni  s  tudomásuknak  tág  körben  való  ter- 
jesztésével az  ébredő  közszellem  elevenitéséhez  hozzájárulni ; 
mert  azt  nem  lehet  tagadni,  hogy  vigasztalólag  hat  a  szen- 
vedőre, bátorítólag  a  küzdőre,  ha  tudja,  hogy  a  szabadság- 
szerető népek  rokonszenves  részvéttel  kisérik  szenvedéseit, 
küzdelmeit. 

A  glasgowi  meeting  azon  meghívását  azonban,  hogy 
újra  hallassam  nyilvános  gyűléseken  szavamat,  a  szakasz  ele- 
jén emiitett  oknál  fogva  el  nem  fogadtam. 

Azóta  húsz  év  múlt  el.  E  húsz  év  mindent  megváltoz- 
tatott. E  változások  sok  érzékeny  bánatot  hoztak  reám,  me- 


^)  »His  recent  admirable  letter«  —  mondja  a  határozat. 

Helfy. 

lyeknek  üröm-poliarába  a  személyes  elégedésnek  csakis  egyet- 
lenegy parányi  cseppje  vegyül.  Ilyen  az,  liogy  a  kötelesség 
érzete  többé  nem  kényszerit  Hajlamaim  eröszakolásával  szónok- 
latokat tartani.  Kivéve  a  czegiédi  küldöttségnek  adott  vála- 
szomat, busz  év  óta  nyilvános  beszédet  nem  tartottam.  Eletem 
e  kényszer-szakmánya  1859.  május  végén  be  lett  rekesztve.  *) 


*)  Egykoron  osztályrészemül  jutott  egy  kissé  belenyúlni  a 
történelem  kerekének  forgásába ;  hát  mi  türés-tagadás  ?  —  nem 
igen  kecsegtethetem  magam  azon  reménynyel,  hogy  ha  meghalok, 
halálom  hirét  egy  vagy  más  ujdonság-iró,  bevett  szokás  szerint, 
biográfiai  jegyzetekkel  ne  kisérje.  Óhajtanám,  hogy  hagyjanak  em- 
lités  nélkül  eltűnni ;  de  nem  remélem,  hogy  megtegyék,  s  mert  nem 
remélem,  —  jegyzékbe  teszek  egy  lélektani  vonásig  mely  talán 
váratlan  leszen,  de  melynek  igazsága  felöl  becsületemmel  kezes- 
kedem. E  vonás  az,  hogy  én,  a  ki  annyi  beszédet  tartottam  életem- 
ben, hogy  köteteket  lehetne  velük  betölteni,  nemcsak  soha  leg- 
kisebb hajlamot  nem  éreztem  a  szónoki  professió  iránt,  de  söt 
mondhatom:  irtózatos  lelki  megerőltetésembe  került,  magamat  e 
szakmányra  elhatározni.  Magányt  kedvelő,  hallgatag  hajlamú  ember 
voltam  egész  életemben.  Hát  mi  vitt  reá,  hogy  mégis  belekontár- 
kodjam a  szónoklat  mesterségébe  ?  —  A  polgári  kötelesség  érzete 
az,  a  mi  a  dadogó  Demosthenesböl  szónokot  csinált ;  csakhogy  neki 
csupán  a  dadogást  kellé  legyőznie,  miszermt  a  polgári  kötelesség 
ösztönének  megfelelhessen ;  nekem  sokkal  többet,  a  lelki  undort 
kellett  legyőznöm.  Igaz,  nem  is  lett  belőlem  Demosthenes.  Bizony 
mondom:  nem.  De  az  megtörtént  rajtam,  hogy  tömérdek  sok  szó 
jött  ki  hallgatag  hajlamú  ajkaim  közül.  Ilyen  furcsa  az  ember  élete  ! 
Hanem  az  is  bizonyos,  hogy  a  természeti  hajlamoknak  ily  legyőzése 
a  civismus  által  csak  ott  lehetséges,  a  hol  a  politikai  intézvények  a 
polgári  kötelesség  teljesítésére  keresetlenül  is  könnyű  alkalmat 
nyújtanak.  Nekem  megadta  az  alkalmat  a  megyei  intézvény.  Nem- 
csak iskola  volt  az,  mely  a  magyar  embert  belenevelte  a  közéletbe, 
hanem  erkölcsi  biró  is  volt,  a  ki  folyton  hangoztatta  a  parancsot : 
»polgár!  nyitva  tartom  előtted  a  sorompót,  hát  lépj  a  küzdtérre, 
teljesitsd  kötelességedet  a  haza  iránt !«  —  Ma  már  ennek  is  vége 
van.  A  megbecsülhetlen  önkormányzati  szervezetet,  melyet  ugyan- 
azon törvényhozók,  kik  a  parlamentáris  kormányrendszert  megala- 
pították, az  alkotmányosság  védbástyájának  neveztek,  az  élettel 
fejlődni  képes  ez  önkormányzati  szervezetet  a  németséggel  bélelt 
bölcseség  a  központosítás  élettelen  gépjévé  faragta,  —  s  még  kér- 
kednek is  bölcseségükkel.  »Kultur-államról«  beszélnek.  Ez  is  egyik 
csodabogara  a  német  bélésű  észjárásnak,  mely  onnan  importáltatott, 
hol  a  »"W eltschmerz«  termett. 

ÖTÖDIK  FEJEZET. 
Értekezés  Magyarországról. 

Említve  van  a  harmadik  fejezetben,  hogy  a  magyar 
ügy  h'ánti  érdeklődés  felelevenítését  időszerűnek  ítélvén, 
én  erre  az  által  is  közrehatni  véltem,  hogy  1858.  novem- 
berben, —  tehát  a  háború  előtt  tartott  felolvasásaim 
közül  egy  párt  újra  kinyomatok  s  tízezer  példányban 
kiosztatok. 

Én  a  mondott  időben  Edinburgban,  Glasgowban, 
Liwerpoolban,  Plymouthban  hat  külön  felolvasást  tar- 
tottam Magyarországról,  a  kérdésnek  egy  helyütt  egy, 
más  helyütt  más  részét  tárgyalva  tüzetesebben,  ugy, 
hogy  a  hat  felolvasás  együtt  képez  egy  egészet. 

Minthogy  I  r  a  t  a  i  m  a  t  bocsátom  közre,  e  felolva- 
sásaim együttvéve  pedig  az  én  irataimnak  egy  nem 
lényegtelen  részét  képezik:  elhatároztam,  jegyzeteimet 
összekeresni  s  azokból  mind  a  hat  felolvasást  egj  érte- 
kezésbe összefűzni. 

Nem  hizelgek  azzal  magamnak,  hogy  a  tárgyba 
avatott  magyar  olvasó  ez  értekezést  akár  tanulságosnak, 
akár  érdekesnek  találandja.  Az  avatottaknak  ujat  alig 
mondhattam,  de  az  ifjabb  nemzedéknek  talán  segítségére 
lehet  abban,  hogy  felismerje:  milyennek  tudta  s  miként 
fogta  fel  a  magyar  kérdést  egyike  azoknak,  kik  a 
48 — 49-íki  mozgalmas  időkben  tevékenységre  s  utóbb 
a  magyar  ügynek  a  külföld  előtti  képvíselésére  voltak 
hívatva. 

Bármi  csekély  becscsel  birjon  is  ez  értekezés, —  én 
vele  beszámolok  volt  hazámnak  arról,  hogy  minő- 
nek ismertettem  én  a  magyar  ügyet  akül- 
f  öld  ön. 

E  hat  felolvasást  összefoglaló  értekezés  terjedelme, 
a  hozzáfűzött  jegyzetekkel,  sokat  kiszorít  e  kötetből,  mit 
belefoglalni  szándokomban  volt.  És  ezt  sajnálom;  ha 
élek,  iparkodni  fogok  a  tekintetnek,  melylyel  volt  emi- 
gráns-társaimnak tartozom,  majd  a  következő  kötetben 
eleget  tenni.  Meg  fognak  bocsátani,  hogy  beszámo- 
lásomat a  magyar  kérdés  természetének  ismertetésé- 
ről, nem  halasztottam  későbbre,  emigráns-társaim  leve- 
lezéseit örököseim  is  összeállithatják,  ha  én  már  nem 
tehetném,  de  ez  értekezés  anyagának  összevisszakuszált 
tömkelegében  más  nem  igen  volna  képes  eligazodni,  — 
s  nékem  napjaim  meg  vannak  számlálva,  78  nehéz  év 
nyomja  vállaimat! 

A  beszámoló  értekezés  itt  következik. 


Bevezetés. 

Mialatt  Magyarország  kilencz  év  előtt  amaz  óriási  küz- 
delmet vívta,  melynek  intézése  nemzetem  akaratából  sors- 
osztályrészemül  jutott :  mi  annyira  el  voltunk  zárva  a  kül- 
világtól, hogy  Angliába  csak  összefüggés  nélküli  töredékes 
értesítések  juthattak  hazám  felöl,  s  még  a  keveset  is,  a  mi 
eljutott,  gyakran  ellenséges  indulat  fórczelte  össze,  mely  szán- 
dékosan eltorzította  küzdelmünk  jellemét  s  ügyünk  tiszta 
fényére  rossz  akarattal  homályt  vetett. 

Hanem  az  erkölcsi  sejtelem  (morál  intution)  delejes  lán- 
cza  van  hozzáfűzve  a  történelem  nagy  mozzanataihoz,  —  mi  a 
jó  és  szabad  emberek  idegein  rokonszenvet  reszkettet  végig 
midőn  a  rokonszenv  kiérdemlett.  A  népek  ösztöneiben  a  jót  a 
gonosztól  megkülönböztető  tapintat  van,  mely  alig  valaha 
csalatkozik. 

A  szeretet,  a  szív  ez  édes  bölcsesége,  által  vezettetve, 
mély  és  általános  érdeklődéssel  kisérte  Anglia  népe  a  vég- 
zetek viharának  változatait  ama  távol  országban,  mely  —  az 
európai  szabadság  calvariája  —  ősi  czimerében  kettős  keresz- 
tet visel,  keresztet,  a  martyromság  jelképét,  de  ha  még  van 
igazság  a  nap  alatt :  a  feltámadásét  is. 

Nem  gondolom,  hogy  idegen  küzdelem,  melynél  Anglia 
részes  nem  vala,  oly  általános  érdeklődést  keltett  volna  valaha 
ez  országban,  mint  a  minővel  a  mi  harczunk  találkozott,  mind 
a  mellett  is,  hogy  alapos  és  részrehajlatlan  értesítések  hiányá- 
ban Nagy-Brittania  népe  alig  képezhetett  magának  tiszta 
fogalmat  ama  véres  válság  valódi  természete  s  érdeme  felől. 

Kilencz  év  múlt  el  azóta,  kilencz  hosszú  év,  uram,  elnök 
ur !  Oh  én  tudom,  mennyire  hosszú !  Megvénültem  e  kilencz 
év  alatt,  a  nappalok  óráinak  éber  gondjai,  az  álmatlan  éjek 
kinos  hánykódásai  között ;  és  én  tudom,  —  nem  panaszkép 
mondom,  mert  a  dolog  természetes  —  én  tudom,  hogy  a  kö- 
nyörületlen  idő  hideg  érintése  lelohasztotta  a  rokonszenvnek 
vidor  lángjait. 

Lelohasztotta,  de  el  nem  oltotta.  Hagyják  meg  nekem  a 
vigasztalást,  hogy  nem  oltotta  el!  Engedjék  hinnem,  mi- 
ként maga  az,  hogy  engem  meghivtanak  felfrissíteni  emléke- 
zetükben szülőföldem  keserves  sorsának  bús  történetét,  maga 
ez  arra  mutat,  hogy  a  rokonszenv  szikrája  még  pislog  a  szivek 
rejtekeiben. 

Hát  ime  eljöttem,  engedve  önök  meghívásának.  Eljöt- 
tem, hogy  keresetlen  szavakban  száraz,  de  igaz  tényeket  adjak 
önöknek,  nem  ékesszólást;  eljöttem,  mert  van  bennem 
valami, részbenelőérzet, részbenszámitóész- 
lelet,  mely  azt  súgja  nekem,  hogy  idej  e  fel- 
frissíteni a  közérdeklődést  nemzetem  iránt, 
felvilágosítva  ügyénekvalódi  jellemét,  euró- 
pai fontosságát  s  kilátásait. 

Két  feladat  áll  előttem :  vázlatát  adni  az  1848 — 49-iki 
események  természetének,  —  s  megczáfolni  az  ármányos  ámí- 
tásokat, melyekkel  ellenségeink  saját  bűneiket  palástolandók, 
a  világ  közvéleményét  tévútra  vezetni  s  rokonszenvét  tőlünk 
elfordítani  iparkodtak. 

I*) 
A  magyarok  liberalitása  a  nem  magyar  fajú  lakosok  iránt. 

Ellenségeink  azzal  ámitgatták  s  még  folyvást  ámitgat- 
ják  a  világot,  liogy  az  utóbbi  magyar  szabadságbarcz  tulaj- 
donkép csak  fajkarcz  volt,  melyben  mi  magyarok  mint  ural- 
kodó-faj szerepeltünk,  mely  a  többi  fajoknak  ugy  jogokban, 
mint  nyelvben  elnyomására  törekedett. 

Ez  állitást  a  leghatározottabban  koholmánynak  nyilat- 
koztatom. 

Legelőbb  is  a  mi  a  jogokat  illeti :  bátran  ki  merem  Hvni 
a  világtörténelmet,  mutasson  nemzetet,  mely  annyira  türel- 
mes, igazságos  és  szabadelvű  volt  más  fajok  és  nemzetiségek 
iránt,  mint  a  minőknek  magukat  a  magyarok  bizonyitották  a 
legrégibb  időktől  folyvást  mind  e  mai  napig. 

Már  szent  István,  Magyarország  első  keresztény  királya, 
kinek  uralkodása  a  folyó  ezredév  kezdetére  (997 — 1038)  esik, 
egyetlen  fiához  intézett  hires  politikai  intelmeiben  különös 
sulylyal  ajánlotta  a  lehető  legnagyobb  szabadelvüséget  orszá- 
gának más  fajú  lakosai  iránt,  s  a  legfigyelmesebb  tekintetet 
nyelvük  és  szokásaik  iránt,  és  ez  intését  még  azon  állítással 
is  indokolta,  hogy  a  nyelvegység  gyöngévé  teszi  az  országokat. 

E  nagyon  is  kórdésbevonható  állitás  abban  találja  ma- 
gyarázatát, hogy  a  szent  király  vallásos  buzgalmának  azon 
hevében,  mely  a  neophiták  sajátja,  a  magyarok  egy  tekin- 
télyes részének  ősi  vallásukhoz  ragaszkodása  ellen  idegenek 
segítségét  látta  szükségesnek  igénybe  venni  a  keresztény 
vallás  terjesztésére,  mely  a  magyar  nemzetet  az  európai  állam- 
szervezet keretébe  beleiktatta. 

Hanem  az  tény,  hogy  ez  ok  elenyészett  bár,  az  idegen 
fajok  iránti  szabadelvüség  annyira  a  magyar  politika  vezér- 
maximája maradt  minden  következő  időn  át,  miszerint  nincs 
példa  az  egész  világ  történelmében,  hogy  faj,  mely  valaha 
államot  alkotott,  hasonló  mértékben  kizárta  volna  politikájából 
saját  előnyére  a  jogok  kizárólagosságának  még  csak  gondolat- 


*)  Tárgyösszefüggés  miatt  legelőbb  felolvasásaim  azon  különböző 
részeit  foglalom  egybe,  melyek  az  ellenünk  szórt  rágalmakkal  kapcsolat- 
ban állanak. 

ját  is,  s  a  »p  0 1  g  á  r«  fogalmat  nagyobb  mértékben  tette  volna 
függetlenné  a  faj  fogalmától,  mint  a  magyarok. 

Közel  ezer  éve,  bogy  a  magyar  faj  államot  alapitott 
Európában,  ott  ama  területen,  mely  az  ö  megtelepedése  előtt 
á  népvándorlás  rajköpüje  volt,  meg-megzavarva  ülepedésében 
uj  Európa  alakulását ;  ez  államalapításhoz  a  magyarok  szabad- 
ságszeretetet hoztak,  s  érettségüket  a  szabadságra  oly  intéz- 
vények  szervezése  által  mutatták  meg,  melyeknek  a  haladó 
kor  igényeibe  belesimulni  képes  alapelvei  expansivitásuknál 
fogva  még  ma  is  typicus  becscsel  birnak ;  még  ma  is  S  z  e  r- 
nek  (a  » szervezés  «-töl  =  organisatio)  neveztetik  a  hely,  hol 
lionalkotó  őseink  a  IX.  században  alkotmányozó  gyűlést  tar- 
tottak, mely  első  ilynemű  gyűlés  volt  Európában,  és  határo- 
zottan állithatom,  hogy  azon  korszaktól  kezdve  a  szabadságára 
mindig  féltékeny  magyar  nemzet  közel  ezer  éves  életében 
soha,  de  soha  egyetlenegy  alkotmányos  jog  vagy  kiváltság 
sem  fordult  elő,  melyet  az  ország  másfaju  lakosainak  kizárá- 
sával csakis  saját  fajuknak  tartottak  volna  fenn  a  magyarok. 

Igaz,  hogy  a  magyar  alkotmány,  az  európai  koreszmék 
befolyása  alatt,  ép  ugy,  mint  Európa  minden  más  országának 
alkotmánya,  hajdan  lassan-lassan  aristokratikus  alakot  öltött 
s  ez  alakot  1848-ig  meg  is  tartotta,  —  hisz  ép  ezért  volt  szük- 
ség ama  reformokra,  melyeknek  keresztülvitelében  nekem  is 
részem  vala^  —  de  ez  az  alkotmány,  melyet  1848-ban  a  kivált- 
ságok szűk  talajáról  a  népszabadság  tág  talajára  helyeztünk 
át,  nem  faj-uralkodás,  hanem  osztály-kormányzat  volt.  Az  al- 
kotmány minden  jóvoltaira  jogosító  nemesi  kiváltságok  soha- 
sem voltak  kirekesztőleg  a  magyar  faj  számára  fentartva, 
hanem  része  volt  azokban  az  országot  lakó  minden  más  fajnak, 
s  általában  az  alkotmányos  jogok  élvezetéhez  a  fajkérdésnek 
annyira  nem  volt  semmi  köze,  hogy  ezerekre  meg  ezrekre 
megyén  azon  nem  magyarok  száma,  kik  nemesi  előjogokkal 
birtak,  mig  magának  a  magyar  fajnak  több  mint 
öt  inilliónyi  zöme  az  alkotmányos  jogok  él- 
vezetéből teljesen  ki  volt  rekesztve. 

Kivéve  a  szabadalmazott  (úgynevezett  királyi)  városok 
s  némely  kiváltságolt  kerületek  polgárait,  1848-ig,  Magyar- 
országon s  a  magyar  koronához  kapcsolt  részekben  a  czim- 
zetes  és  nem   czimzetes   nemesség   volt   az  alkotmány   ugy 

társadalmi,  mint  politikai  jó  voltainak  birtokában.  (A  római  s 
egyesült  görög  kath.  klérus  s  a  nem  egyesült  keleti  felekezet  fő- 
papjai is  anemességliez  számíttatván.)  A  nemesi  kiváltság  azon- 
ban nem  volt  az  elsöszülöttségre  szorítva,  mint  Angliában ;  ne- 
mes embernek  minden  utódja  nemzedékről  nemzedékre  nemes 
maradt,  nemesi  kiváltságokkal  birt  s  ennek  következtében  a  ne- 
messég elterjedt  a  társadalom  minden  rétegein  keresztül.  Voltak 
nemesek  az  eke  szarvánál,  voltak  a  mübelyekben.  Összes  szá- 
mukat öthat  százezerre  tehetni,  közel  annyira,  mint  a  mennyire 
Angliában  a  kiváltságolt  polgárok  (franchized  Citizens)  száma 
megyén.  Igen,  de  a  magyar  faj,  ha  meg  nem  haladja,  bizo- 
nyosan megközelíti  a  hét  milliót.  Ötöt  a  számunkat  mindenkép 
devalválni  törekvő  ellenségeink  is  concedálnak,  meg  nem  fon- 
tolva, hogy  devalvátiójukkal  számunkra  a  legdicsőségesebb 
életrevalóságról,  maguk  számára  pedig  a  szégyenletes  tehetet- 
lenségről állítanak  ki  bizonyítványt,  miután  az  ország  nem 
magyar  fajú  lakosainak  fellazításán  és  saját  összes  császári 
erejüknek  kimerítésén  kivül  még  kétszázezer  főnyi  orosz  segít- 
ségre s  árulás  felszitogatására  volt  szükségük,  hogy  a  szerin- 
tük csak  öt  milliónyi  magyar  nemzetnek  kezéből  a  jog  és 
igazság  diadalmas  fegyverét  kicsikarhassák.  De  még  ha  csak 
öt  millióra  teszik  is  a  magyarok  számát,  még  akkor  is  kiáltó 
ellentétbe  jönnének  ostobán  rosszakaratú  »fajuralmi«  vádjuk- 
kal, ha  az  összes  öt-hatszázezemyi  nemesség  mind  kirekesz- 
tőleg  magyar  volt  volna. 

Ámde  nem  igy  van.  A  nemesség  soraiban  voltak  néme- 
tek, tótok,  horvátok,  sziavonok,  ráczok,  görögök,  oláhok,  ör- 
mények, szóval :  volt  minden  faj,  mely  a  magyar  korona  terü- 
letén lakik,  s  e  nem  magyar  fajú  nemesek  közt  voltak  kisebb- 
nagyobb  birtokosok  az  alkotmány  jótéteményeiből  kizárt 
magyar  jobbágyok  földesurai,  s  a  magyar  jobbágyok 
robotban  művelték  a  földet  nem  magyar  uraik  számára,  s  nekik 
jobbágyokul  adóztak  és  szolgáltának.  Még  magában  a  czime- 
zetes  főnemesség  soraiban  is  tizenegy  berezegi  család  között 
csak  négy  magyar  van,  hét  idegen  faj  ;  száz  grófi  család  közt 
harminczötöt,  kilenczvenhárom  bárói  közt  harminczkilenczet 
nevezhetnék  meg,  melyek  nem  magyar  eredetűek. 

A  magyar  nemesség  minden  időben  példátlan  liberali- 
tással  nyitva  tartotta  kiváltságainak  s  velük  az  alkotmányos 

előjogoknak  sorompóit  mindenki  számára,  ki  magát  tettben, 
becsben  hozzá  hasonlónak  mutatta,  s  a  hon  s  a  szabadság 
védelméhez  hozzájárult.  Söt  a  más  fajok  iránti  szabadelvüség 
a  magyar  politikának  annyira  vezérelve  volt,  hogy  a  közös 
jogokban,  s  a  magyar  alkotmány  minden  jótéteményeiben 
részeltetésen  kivül  számukra  még  külön  előjogok  s  kiváltságok 
is  engedélyeztettek. 

Ott  van  például  a  horvát  és  sziavon  egyesült  királyság, 
melynek  területe  kevesebb,  mint  egy  tizenketted  része  a 
magyar  korona  összes  területének ;  lakossága  egy  millió,  tehát 
mintegy  tizennégyed  része  az  összes  lakosságnak.  E  király- 
ságok több  mint  hatszáz  éven  át  egyesítve  voltak  a  magyar 
koronával,  kapcsoltrószek  nek  neveztettek,  de  társorszá- 
gokként traktáltattak.  E  kapcsolatnak  köszönhetik  a  horvátok 
és  szlavoniták,  hogy  ők  az  egyedüliek  minden  délszláv  fajok 
között,  kik  valaha  szabadságot  élveztek  s  alkotmányos  kor- 
mányzattal birtak ;  ők  az  egyedüliek  minden  szláv  fajok  közt 
az  egész  világon,  kik  az  alkotmányos  szabadságot  a  legújabb 
időkig,  egész  addig  el  nem  vesztették,  mig  1848-ban  a  bécsi 
udvar  szitogatására  szentségtelen  kezekkel  fegyvert  emeltek 
a  bécsi  udvar  korlátlan  uralom-vágya  mellett,  a  velük  közös 
magyar  szabadság  lerontására  —  s  jutalmul  közös  szolga- 
ságot kaptak.  Készséggel  ismerem  el,  hogy  a  velünk  fenállott 
kapcsolat  múltján  keresztül  nagy  és  dicsőséges  részük  volt 
történelmi  nagy  missiónkban :  örfalat  képezni  a  keresztény 
Európának  a  korán  ellen,  a  mig  ez  fenyegető  hatalom  volt,  — 
de  másrészt  büszkén  mutathatok  e  több  mint  hatszáz  éves 
kapcsolat  egész  történelmére,  mint  a  legfényesebb  tanúbizony- 
ságára annak,  hogy  a  magyar  nemzet  nemcsak  általában 
egyenlő  mértékkel  mért  saját  fajának  s  a  nem  magyar  nép- 
fajoknak, hanem  ezek  irányában,  saját  fajának  anyagi  kárával 
s  erkölcsi  rövidségével,  még  oly  nagylelkű  liberalitást  is  gya- 
korolt, a  minőre  nincs  példa  a  világ  történelmében. 

Mig  az  alkotmányos  jogok  nemesi  kiváltságokhoz  voltak 
kötve,  Horvátország  sokkal  nagyobb  arányban  részesült  a 
lakosság  számához  képest  e  kiváltságokban,  mint  Magyar- 
ország. Ott  volt  egy  egész  kerület,  a  turopolyai,  melynek  min- 
den lakosa  kivétel  nélkül  nemesi  kiváltságokkal  volt  fel- 
ruházva. 

A  horvát-szlavón  nemzet  teljes,  s  mondliatnám :  több 
mint  egyenlő  mórtékben  élvezte  a  magyar  alkotmány  minden 
jogait,  szabadságait  s  kiváltságait,  nemcsak  saját  területén, 
hanem  a  magyar  korona  alatt  mindenütt ;  több  mint  egyenlő 
mértékben,  mert  azonfelül,  liogy  a  közös  országgyűlésen  a 
Karok  és  Rendek  táblájánál  (önök  alsóháznak  neveznék)  kép- 
viselettel birt,  a  főrendi  táblánál  pedig  püspökei,  bánja,  főis- 
pánjai s  mágnásai  üléssel  és  szavazattal  birtak,  a  horvátok, 
országos  létük  jeléül,  még  oda  (a  felsőházba)  is  országos  kép- 
viselőket küldöttek.  Ezen  felül  a  horvát-szlavón  királyság  sa- 
ját ügyeinek  intézésére  birt  saját  tartományi  gyűléssel,  birt 
nemzeti  önkormányzattal,  mi  számukra  külön  politikai 
nemzeti  létet  biztosított  s  biztosította  nemzetiségük  épségét. 
Mindezeken  felül  azonban  még  a  magyar  nemzetre  érzéke- 
nyen hátrányos  különleges  municzipális  kiváltságokat  is  él- 
veztek. 

Ezeknek  egyike  az  volt,  hogy  Horvátországban  a  birtok 
csak  félannyi  adóval  volt  terhelve,  mint  Magyarországon.  Ez 
onnan  eredt,  hogy  hajdan  Horvátország  gyakori  berohanások- 
nak  volt  kitéve  a  szomszéd  török  birodalomból,  mely  beroha- 
nások  ellen  a  védekezés  tetemes  teherrel  járt.  Ez  az  ok  régen 
megszűnt,  s  a  határőrvidéki  szervezet  polgári  Horvátország- 
ról e  kellemetlenséget  régen  elhárította,  —  de  azért  a  feladó- 
kiváltság  megmaradt. 

A  másik  ennél  még  sokkal  meglepőbb. 

Magyarország  első  volt  Európában,  mely  a  vallásos  tü- 
relemre példát  adott,  s  a  »bevett  keresztény  felekezetek* 
közt  a  politikai  s  polgári  jogokra  nézve  minden  külömbséget 
eltörlött.  A  protestánsok  száma  Magyarországon  három  mil- 
lióra megyén ;  a  horvátok  ellenben  általában  római  katholiku- 
sok,  a  protestantismust  nem  fogadták  el. 

S  csodálatosnak  fogják  önök  találni,  ámde  igaz,  hogy  a 
magyar  nemzet,  katholikusok  és  protestánsok,  fegyverrel  ke- 
zükben vivták  ki  győzedelmesen  a  lelkiismeret  szabadságát, 
s  a  jogegyenlőséget  a  protestáns  lakosok  számára,  —  de  mind- 
emellett a  magyar  nemzet  annyira  tiszteletben  tartotta  a  hor- 
vátok municzipális  önkormányzatát,  hogy  megegyezett,  mi- 
szerint a  magyar  protestánsok  Horvátországban  földbirtokot 
se  ne  szerezhessenek,  se  ne  bírhassanak.  Magyarország  njdtva 

volt  minden  áldásaival,  minden  jogaival,  szabadságaival  min- 
den horvát  számára,  bármi  templomban  imádta  a  mindenha- 
tót; de  mi  magyarok,  kiket  a  más  fajok  elnyomására  törekedő 
uralkodó  fajnak  rágalmaz  az  ármányos  rosszakarat,  mi  a  hor- 
vátok autonómiája  iránti  tiszteletet  annyira  vittük,  hogy  el- 
tűrnénk saját  vérünknek  a  polgári  egyenjogúságból  kizárását 
oly  területen,  mely  a  magyar  korona  birtokaihoz  tartozott. 

Nem  egyszer  történt,  hogy  érdemdús  protestánsok,  hal- 
hatatlan emlékű  hősök  s  nagyhirü  államférfiak  nádori  méltó- 
ságra emeltettek,  mi  a  király  után  legelső  polcz  Magyaror- 
szágon, —  de  földbirtokot  Horvátországban  nem  bírhattak. 
Engem  magamat  is,  kit  polgártársaim  valláskülömbség  nél- 
kül, nehéz  időkben,  közakarattal  a  legmagasabb  polczra  he- 
lyeztek, melylyel  király  nem  létében  szabad  nemzet  polgárt 
megtisztelhet,  engem  magamat  is  a  létezett  törvények  a  ma- 
gyar korona  területének  egy  részére  nézve  oly  páriává  tettek, 
ki  ott  annyi  földet  sem  nevezhetne  magáénak,  a  hová  fejét 
lehajthatná. 

Én  megtanultam  a  történelemből  s  magam  is  láttam  ese- 
tet, hogy  nemzetek,  még  szabad  nemzetek  is,  kirekesztve  tar- 
tották polgártársaik  kisebb  részét  némely  közjogaik  élvezeté- 
ből, —  de  hogy  egy  szabad,  erős,  hatalmas  nemzet  annyira 
vigye  a  kíméletet  saját  koronaterülete  lakossága  egy  tizenne- 
gyedrészének  önkormányzati  szabadalma  iránt,  miszerint 
annak  területén  önmagát  kizárja  a  polgári  jog  élvezetéből : 
erre  csakugyan  hiában  keresnénk  példát  a  világ  történel- 
mében. 

De  azért  mireánk,  épen  mireánk  szórják  a  vádat,  hogy 
türelmetlen  uralgó  faj  vagyunk,  kik  a  többi  fajok  elnyomásán 
törjük  fejünket. 

Alávaló  rágalom. 

Engedjen  elnök  ur  még  egy  példára  hivatkoznom.  Er- 
délynek, a  magyar  korona  e  becses  ősi  kiegészítő  részének 
(mely  olyforma  jogi  viszonyban  áll  Magyarországhoz,  mint 
"Wales  Angliához)  két  milliónyi  népe  közt  szászok  is  vannak ; 
régi  német  gyarmat,  mely  91  földrajzi  négyszög  mértföldnyi 
téren  kétszázötven  ezer  főre  megyén,  tehát  annyira  sem,  a 
mennyi  német  itt  önöknél  magában  az  egy  London  városá- 
ban lakik.  Maroknyi  nép,  mely  Magyarország  összes  népessé- 

gének  alig  egyötvenkettedrészót,Erdélynekkülöiivéve  alig  egy 
nyolczadrészét  teszi.  És  im,  mig  a  magyar  fajnak  tizenhárom 
tizennegyedrósze  az  alkotmány  sánczain  kivül  állott,  e  ma- 
roknyi bevándorlott  idegen  faj  a  magyar  alkotmány  oltalma 
alatt  nemcsak  egyénileg  is,  testületileg  is  a  legteljesebb  sza- 
badság élvezetében  liagyatott  még  a  nyugati  Európából  Ma- 
gyarországba is  beszivárgott  feudalismus  leggarázdább  korá- 
ban is  ;  nemcsak  részesülni  engedtetett  az  országos  alkotmány 
minden  jogaiban  s  funktióiban,  még  pedig  sokkal  nagyobb 
arányban,  mint  a  minőt  a  politikai  számtan  bármely  módszere 
igazolhatna :  hanem  még  oly  kedvezményeket  is  élvezett,  mi- 
nökhez  hasonlókkal  a  lakosságnak  egy  ily  csekély  töredéke 
az  egész  föld  kerekségén  soha  sehol  sem  dicsekedhetett.  Meg- 
engedtetett nekik,  hogy  saját  politikai  intézvényeket  szer- 
vezhessenek ,  tartományi  közigazgatásukat  tetszésük  szerint 
szabályozzák,  önkormányzatot  gyakoroljanak,  saját  külön 
bíróságokkal  bírjanak,  s  ezek  saját  statútumaik  szerint  járja- 
nak el,  —  söt  az  is  megengedtetett,  hogy  magukat  egy  külön 
nemcsak  faji,  hanem  politikai  nemzetiséggé  constituálják,  s 
a  szó  szoros  értelmében :  államot  képezzenek  az  államban.  Pe- 
dig —  ismétlem  —  maroknyi  nép,  mely  még  csak  annyira  sem 
megyén,  mint  német  fajrokonai  Londonban. 

Helyén  lehetne  itt  azt  is  elmondanom,  hogy  miként  lett 
a  magyar  nemzet  e  nagylelkűsége  meghálálva  a  hajdani 
időktől  kezdve  le  egészen  azon  szivháboritó  jelenetig,  midőn 
az  ennyi  jótétemény  ékkel  elhalmozott  erdélyi  szászok  szolgál- 
tattak 1849-ben  ürügyet  a  szomszédban  ólálkodó  oroszoknak 
a  rajtunk  elkövetett  népjog-sértést  a  világ  előtt  azzal  mente- 
getni, hogy  az  ország  lakosainak  kérelmére  interveniáltak,  — 
de  nem  engedek  az  ingerültségnek,  mely  e  visszaemlékezés- 
nél lelkemben  forr. 

A  tényekkel,  melyeket  felhoztam,  önökre  bizhatnám 
Ítéletet  mondani  azoknak  álnoksága  felett,  kik  a  külvilágnak 
a  magyar  történelemben  járatlanságára  spekulálva,  azon  rá- 
galmat terjesztik  felőlünk,  hogy  mi  magyarok  egy  kizáróla- 
gos indulatú  uralgó  faj  vagyunk,  mely  a  többi  fajok  elnyomá- 
sára törekszik. 

Azonban  a  felhozott  tényekre  azt  mondhatná  valakij 
hogy  azok  megczáfolják  ugyan  e  gyanúsítást  az  1848-ki  évet 

megelőzött  időkre  nézve,  de  a  kórdós  az  :  nem  volt-e  a  48 — 
49-iki  esemóny éknek  oly  jellege,  mely  némileg  indokolhatná 
a  vádat,  melylyel  ellenségeink  bérenczei  a  világ  rokonszenvét 
tőlünk  elfordítani  törekesznek  ? 

Nemcsak  nem  volt,  uram,  elnök  ur,  de  sőt  ép  az  1848 — 
49-iki  küzdelmeink  szolgáltatják  a  legfényesebb,  a  legdöntőbb 
bizonyságot  az  ellenünk  emelt  rágalom  ellenében.  Mert  hát 
mi  történt  1848-ban  ?  Mondottam,  bogy  1848-ig  Magyarország 
alkotmánya  aristokratikus  jellegű  volt.  Alkotmányos  jogokkal 
csak  a  kiváltságos  osztályok  birtak ;  a  nép  milliói  ki  voltak 
zárva  az  alkotmányosság  jóvoltaiból,  nem  birtak  polgári  jo- 
gokkal, szolga-nép  voltak.  Igen,  de  nemcsak  a  nem  magyar 
fajú  nép  volt  szolga,  a  magyar  is  az  volt,  mindamellett  is  az 
volt,  bogy  a  magyar  faj  Magyarországon  maga  egyedül  jófor- 
mán többre,  mindenesetre  közel  annyira  megyén,  mint  a  többi 
külön  fajok  együttesen.  Mégis  szolga  volt !  A  magyar  törté- 
nelemnek minden  időkön  keresztül  állandó  vonása  maradt, 
hogy  valamint  a  szabadság,  ugy  a  szolgaság  sem  volt  soha 
fajhoz  kötve.  Volt  osztály-uralom,  de  nem  volt  faj-uralom; 
volt  nép-szolgaság,  de  nem  volt  faj -szolgaság.  A  magyar  fajú 
nép  sorsa  egy  hajszálnyival  sem  volt  enyhébb  a  többi  fajú 
nép  sorsánál ;  a  nem  magyar  fajú  nép  sorsa  egy  hajszálnyival 
sem  volt  terhesebb  a  magyarénál.  Egyenlően  osztotta  a  tör- 
vény a  jogokat  a  kiváltságos  osztályoknak  faj-külömbség  nél- 
kül ;  egyenlően  terhelte  a  népet  kötelességekkel  szintúgy  faj- 
külömbség  nélkül. 

Ilyen  állapotban  találta  az  országot  az  1847 — 48-iki 
országgyűlés.  No  már,  ha  mi  akkoron  csak  a  magyarfaj  u 
népet  szabadítottuk  volna  fel,  a  nem  magyar  fajú  népet  pe- 
dig nem ;  ha  csak  a  magyart  vettük  volna  be  az  alkotmány 
sánczaiba,  a  többieket  pedig  kivül  hagytuk  volna,  vagy  leg- 
alább saját  fajunk  előnyére  a  jogokban  különbséget  tettünk 
volna :  akkor  igenis  szemünkre  lehetne  vetni,  hogy  faj -ura- 
lomra vágytunk,  hogy  a  nem  magyar  fajokat  elnyomni  akar- 
tuk. S  ha  ezek  azért  fogtak  volna  fegyvert  ellenünk,  hogy 
jogegyenlőséget  vívjanak  ki  maguk  számára,  mi  pedig  azért 
harczoltunk  volna,  hogy  a  jogokat  saját  fajunk  számára  tart- 
suk fenn,  őket  pedig  azokból  kizárjuk :  oh,  akkor  igenis  el 
lehetne  rólunk  mondani,  hogy  faj-harczot  vívtunk,  nem  sza- 

badságért  harczoltimk,  hanem  uralomért.  Hanem  mind  ennek 
ép  ellenkezője  történt.  Épen  az  képezi  az  1848-iki  korszak  örök 
dicsőségét,  hogy  a  nemesség  önként,letéve  a  közös  haza  oltárára 
minden  kiváltságait,  jogait  és  mentességeit,  a  fajkülömbségnél- 
kül  jobbágy  népet  fajkülömbség  nélkül  szabad  földbirtokossá, 
szabad  polgárokká  tette,  s  önként,  szabad  akaratból  proklamálta, 
s  gyakorlatilag  megvalósitotta  az  » egyenlő  szabadság, 
egyenlő  jog,  egyenlő  kötelessé g«  nagy  elvét  a 
magyar  korona  területének  összes  keresztény  lakossága  szá- 
mára faj-,  nyelv-,  vallás-külömbségre  való  tekintet  nélkül. 
Csak  azt  az  egyet  sajnálom  is,  szégyenlem  is,  hogy  az  akkor 
még  uralgott  előítélet  miatt  az  örök  igazság  e  szent  elvét  az 
ország  zsidó  lakosaira  ekkor  még  nem  lehetett  kiterjeszte- 
nünk; de  vigasztalt  azon  gondolat,  hogy  az  elv  törvénybe 
lévén  iktatva,  a  szabadság  napjának  melege  ez  előítélet  ködét 
is  mihamar  eloszlatandja,  s  csak  kis  idő  kérdése  lehet,  hogy  a 
magyar  nemzeti  becsület  paizsáról  ez  az  utolsó  folt  is  el- 
tűnjék. 

Ilyen  annak  a  magyar  nemzetnek  történelme,  uraim, 
melyet,  miután  elnyomása  végett  az  erőszak,  ármány  s  a  leg- 
undokabb bűnök  egész  tárháza  kimerittetett,  szenvedéseinek 
még  azon  vigasztalásától,  reményeinek  azon  istápjától  is  meg 
akarnának  fosztani,  melyet  a  világ  közvéleményének  igazsá- 
gos rokonszenve  képes  nyújtani. 

Nincs  a  reánk  szórt  vádnak  legkisebb  alapja  sem,  uraim, 
hacsak  az  nem  tekintetik  alapnak,  hogy  hazánk  Magyaror- 
szágnak van  beirva  Európa  ezredéves  történelmébe,  s  nem 
Dácziának,  Szláviának  vagy  Austriának ;  hacsak  az  nem  te- 
kintetik alapnak,  hogy  azon  földnek,  melyet  őseink  vitézsége 
a  népvándorlás  nemzet-alkotó  őskorában  honunkká  tett,  mind 
történelmi  typusát,  mind  állami  jellegét,  mind  politikai  egy- 
ségét fenn  akarjuk  tartani ;  hacsak  az  nem  tekintetik  alapnak, 
hogy  mi  sem  Ázsiába  nem  akarunk  visszavándorolni,  misze- 
rint a  XlX-dik  századot  a  népvándorlás  korába  visszalökve,  ha- 
zánkat, melynek  minden  talpalatnyi  földje  a  kereszténység  és 
európai  polgárisodás  érdekében  kiontott  magyar  vérrel  van 
felszentelve.  Krisztus  palástjává  tegyük,  melyen  német,  szláv, 
oláh  megosztoznak,  —  sem  abban  nem  akarunk  és  sohasem 
fogunk  megnyugodni,  hogy  a  független  állami  létre  mind  jo- 

gositott,  mind  hivatott  magyar  haza  egy  uralkodó  család 
ambitiósus  szeszélye  kedveért  osztrák  tartomány  maradjon, 
hanem  el  vagyunk  határozva  visszaszerezni  szabadságát, 
függetlenségét  s  szabadnak,  függetlennek  bocsátani  át  utó- 
dainkra. 

Ha  ez  az  akarat,  ez  az  elhatározás  reánk  nyomhatná  az 
uralkodó  faj  bélyegét,  ugy  éne  bélyeget  fajom  nemes- 
levelének tekinteném,  —  de  épen  mert  ez  akarat,  ez  elhatá- 
rozás a  magyar  nemzetnek  joga  is,  kötelessége  is  :  én  nemze- 
tem történelmére  téve  kezemet,  az  ellenünk  szórt  vádat  isten 
és  világ  előtt  rágalomnak  nyilatkoztatom. 


n. 

Nyelvkérdés. 

És  most  a  nyelvkérdésről  kell  szólanom,  mely  —  fájda- 
lom !  —  a  közös  elnyomatás  eszközévé  kovácsoltatott  a  bécsi 
udvar  azon  politikájának  arzenáljában,  mely  hasonlóan  a  vi- 
rág mézes  nektárjából  is  mérget  különítő  állathoz,  oly  jól  ért 
a  rut  mesterséghez  még  az  emberi  természet  legnemesebb 
ösztöneit  is  eszközzé  torzítani  saját  nagyravágyó  czéljaira. 

Bevezetésül  fejtegetéseim  e  fejezetéhez  két  megjegyzést 
akarok  előrebocsátani. 

Maga  az,  hogy  a  XlX-ik  században  Magyarországon 
nyelvkérdés  előfordulhat,  a  legfényesebb  tanúbizonyságot 
szolgáltatja  a  magyar  nemzet  liberalitása  mellett  a  nem  ma- 
gyar nemzetiségek  iránt.  Mert  azt  lehetetlen  kétségbevonni, 
hogy  ha  azon  időkben,  midőn  egyrészt  Magyarország  Európa 
egyik  leghatalmasabb  birodalma  volt,  melynek  hatalmi  felső- 
sége  három  tengerig  terjedett ;  másrészt  pedig  az,  a  mit  nem- 
zetiségi érzelemnek  neveznek,  egyátalában  nem  volt  kifej- 
lődve ;  ha  —  mondom  —  azon  időkben  a  magyar  nemzet  leg- 
kisebb gondot  fordított  volna  a  magyar  nyelv  általánossá 
tételére  birodalmában :  a  nyelv-egységet  a  legnagyobb  köny- 
nyüséggel  f  csaknem  ellenzés  nélkül,  keresztülvihette  volna, 
ugy,  hogy  ma  Magyarországon  más,  mint  magyar  nyelv  nem 
is  volna  hallható. 

Ez  az  egyik  megjegyzésem.  A  másik  az,  hogy  nemzeti- 
ség egy  dolog,  nemzet  egy  másik  dolog.  Ugyanazon  egy  nem- 
zetiség lehet  több  nemzet,  s  egy  nemzetben  lehet  több  nem- 
zetiség. Mind  a  kettőre  sok  példa  van.  Nemzet  annyi  mint 
állam ;  ezt  csak  történelem  alkothat.  Nemzetiség  természeti 
minőség,  társadalmi  érdek,  mely  helyet  kérhet  magának  a  többi 
társas  érdekek  közt  az  államban,  de  nem  az  állam  fö- 
lött, nemaz  állam  érdekeivel  ellentétben.  Igen 
sok  nemzet  van  a  világon,  melynek  tagjai  különféle  nemzeti- 
séghez tartoznak,  sőt  alig  van  állam,  melynek  minden  lakosa 
ugyanazon  egy  nemzetiséghez  tartoznék,  de  (kivéve  az  orosz 
absolutismns  oroszositó  törekvéseit  a  martyr  Lengyelország- 
ban) nyelv-kérdés  csak  ott  van,  a  hol  az  osz- 
trák ház  uralkodik,  másutt  sehol!  Másutt  semmi  faj- 
nak, semmi  nemzetiségnek  nem  jut  eszébe  kétség  bevonni, 
hogy  minden  államnak  egy  bizonyos  typussal  kell  bimi; 
politikai  tekintetben  semmi  nemzetiségnek  nem  jut  eszébe 
többet  követelni,  mint  azt,  hogy  faj  és  nemzetiség  miatt  a 
polgári  jogok  élvezetében  külömbség  ne  tétessék  —  nyelv  és 
nemzetiség  tekintetében  pedig  azt,  hogy  annak  mint  társa- 
dalmi érdeknek  társadalmi  utón  való  ápolása  államilag  ne 
akadályoztassék.  A  dolog  csak  az  osztrák  házat  uraló  szeren- 
csétlen országokban  van  másképen.  A  nyelv-kérdés  csak  ott 
lett  Eris  almájává,  mely  miatt  ugyanazon  egy  nemzet  külöm- 
bözö  nyelvű  fiai  egymást  marczangolják,  a  helyett,  hogy  a 
közös  szabadság  megvédésére  egyesülnének.  És  miért  van  ez 
igy  az  osztrák  ház  birodalmában ?  Miért  csakis  ott  és  má- 
sutt sehol?  Azért,  mert  az  a  dynastia  az  egyedüli  széles  e 
világon,  melynek  saját  családi  érdekén  kivül  lét-oka  nincs,  s 
mert  nincs,  hatalmát  csak  a  népek  egymásközti  viszálkodásá- 
nak  szitogatásával  tarthatja  fenn.  Ez  a  magyarázata  annak, 
hogy  ott  nyelv-kérdés  van,  s  csakis  ott  van. 

E  két  megjegyzés,  igy  röviden  előadva  is,  azt  hiszem, 
Ariadne-fonalat  nyújthat  minden  gondolkozó  embernek,  hogy 
e  kérdés  megítélésénél  el  ne  tévedjen  az  igazság  útjáról  a  fel- 
paskolt szenvedélyek  útvesztőjében. 

S  most  engedjék  történelmi  hűséggel  felvilágositanom  a 
magyarországi  nyelv-kérdés  természetét. 

Nyolczszázötvennyolcz  évvel  ezelőtt,  midőn  Magyaror- 

szag  első  keresztény  királya  elhatározá  a  magyar  nemzetet  a 
keresztény  hitre  téríteni,  —  ájtatos  munkájához  lengyel,  né- 
met és  olasz  római  katholikus  papokat  hivatott  be  segédekül. 
A  tisztelendő  atyák  készségesen  segédkeztek^  de  saját 
világi  érdekeikről  sem  feledkeztek  meg.  Nemcsak  biztosítot- 
ták a  római  katholikus  papság  számára  az  ország  első  rend- 
osztályának politikai  fölényét,  nemcsak  gondoskodtak,  hogy  a 
papság  dúsgazdaggá  tétessék  az  állam  által  az  államban :  ha- 
nem azt  is  ráokoskodták  a  szent  királyra,  hogy  miután  orszá- 
gával a  keresztény  nemzetek  családjába  lépett,  illő,  hogy  ke- 
resztény országának  keresztény  kormányzatára  is  az  egyház 
nyelvét  fogadja  el. 

Ügyes  húzás  volt.  Minthogy  kivéve  magukat  a  tiszte- 
lendő atyákat,  egész  Magyarországon  egy  élő  lélek  sem  tudott 
latinul,  a  holt  latin  nyelvet  diplomatiai  tekintélyre  emelni 
annyit  tett,  mint  a  tisztelendő  atyáknak  oroszlánrészt  bizto- 
sítani az  ország  kormányzatában. 

így  lön  a  holt  latin  nyelv  kormányzati  nyelvvé  Magyar- 
országon. 

A  mi  kezdetben  a  papság  világi  érdekeinek  előnyére  ho- 
zatott be,  később  az  aristokratikus  kizárólagosság  védsánczául 
használtatott. 

A  nép  zömének  természetesen  sem  ideje,  sem  kedve  nem 
volt  Cicero  szónoklatait  vagy  Ovidius  verseit  a  szerelemről 
tanulmányozni,  következésképen  a  közügyeket  latinul  kezelni 
annyit  tett,  mint  kizárni  a  népet  a  részvételből,  tudomásból, 
ellenőrzésből. 

Törvények  latinul  hozattak ;  a  nyilvános  tárgyalások  la- 
tinul könyveztettek  s  többnyire  latinul  folytának ;  szabályok 
és  rendeletek  latinul  adattak  ki ;  Ítéletek  latinul  fogalmaztat- 
tak ;  okmányok  latinul  szerkesztettek  s  káptalanok  s  conventek 
őrizetére  bízattak ;  a  tudományok  latinul  taníttattak ;  a  köz- 
oktatás latin  nyelven  szolgáltatott  ki. 

Az  élő  nemzet  közszellemének  e  beszoritása  egy  gyö- 
nyörű, de  holt  nyelv  csontváz-markába,  —  tartott  hosszú  szá- 
zadokon át. 

Minő  életerőnek  kell  lenni  a  magyar  nemzetiségben^ 
hogy  ezt  kiállta  századokon  át  és  ki  nem  halt ! 

E  részben  is  hálával  tartozunk  a  reformácziónak,  mely 
első  szólott  a  népkez  saját  élö  nyelvén.  '    " 

De  mivel  a  classicusok  a  polgár-erény  inspirátióinak 
örök  gaz^dag  forrásai,  hajlandó  vagyok  hinni,  hog;^'  jártassá- 
gunk a  hajdani  Róma  nyelvében  talán  nem  volt  minden  köz- 
rehatás nélkül  az  önfeláldozó  hazafiság  szent  lángjának  ápo- 
lásánál, mely  hajdan  a  magyar  aristokrácziának,  még  legsö- 
tétebb napjaiban  is,  váltság-vonása  volt  (redeeming  trait.) 
»Impatiens  jugi«,  —  amint  a  monda  szól. 

Azonban  a  latin  nyelv  diplomatiai  érvénye  kizárta  a  né- 
pet a  közügyekből. 

Aztán  —  egy  szerencsétlen  órában  —  a  Habsburgok  be- 
csempésztettek az  országba;  nem  behivattak,  hanem  a  szó 
szoros  értelmében  becsempésztettek,  és  velük  a  germanizáló, 
központosító  irány  s  alkotmányunk  ellen  hol  nyilt  erőszakkal, 
hol  alattomos  ármány  eszközeivel  intézett  örökös  támadások 
végtelen  sora. 

Miután  Mária  Terézia  a  nőiesség  bájolatával  kellemesi- 
tett  udvari  élet  csábjaival  a  magyar  aristokrácziát  az  elnéme- 
tesedés  hálójába  beédesgette,  a  germanizáló  irány  döntő  csa- 
pást mért  a  magyar  nemzetiségre  azon  vakmerő  államcsíny 
által,  midőn  II.  József  Magyarországot  egy  tollvonással  né- 
metté dekretálta  s  németül  kormányozta  önkényileg  tiz 
éven  át. 

De  a  visszahatás  természeti  törvénye  szerint  ez  csak  azt 
eredményezte,  hogy  a  páratlan  gazdagsági  képességgel  biró 
gyönyörű  magyar  nyelv  szendergéséből  felébredjen  s  feléb- 
redve, oly  ifjú  erőpezsgésnek  adja  tanúbizonyságát  s  belterjes 
fejlődésben  oly  bámulatos  előmenetelt  tegyen,  mint  ily  rövid 
idő  alatt  más  nyelv  még  soha. 

Azonban  mig  nemzetiségünk  társadalmi  újjászületése 
ekként  önkéntesen,  békésen  végbement,  s  nyelvünknek  a  ne- 
héz munkával  élő  nép  szerény  tűzhelyénél  ápolt  szűzies  ge- 
niusa  a  büszke  palotákban  s  akadémiákban  társadalmi  jogaiba 
visszalépdesett,  a  latin  nyelv  is  visszahelyezkedett,  11.  József 
németesitő  államcsinjének  buktával,  a  közéletnek  törvényesi- 
tett  bitorlásába. 

Egyidejűleg  a  liberális  elvek  hajnalfénye  reá  derengett 
Európára  nyugat  felől. 

19* 

A  magyar,  kinek  —  mint  Gr  i  b  b  o  n,  a  nagy  történetbu- 
vár  is  elismeri  —  az  igazság  eleven  érzete  még  első  fellépésének 
barbár  korában  is  kitünö  jellemvonása  volt,  a  magyar  nem  ké- 
sett kitárni  lelkét  ama  hajnalfény  befolyásának. 

Eeform,  szabadság  a  népnek,  igazság  a  nép  iránt !  — 
volt  a  kiáltás. 

Austria  a  népszabadság  politikai  hitvallásának  első 
apostolait  vérpadra  küldte  megbalni.  Megkaltak,  de  a  hitval- 
lás nem  balt  meg  velük.  Felemelték  mások  a  szabadságnak 
leesett  szövétnekét,  mig  egy  más  nemzedék  korában  (mert  kö- 
zel hatvan  éves  munka  volt)  a  gondviselés  kegyelme  e  szerény 
kéznek,  melyet  önök  felé  kinynjtok,  erőt  adott  azt  egy  egész 
nemzet  elhatározásának  sziklacsucsára  tűzni. 

És  ott  lobog !  .  .  . 

Világát  az  orosz  szuronyokkal  felemelt  kényuralom 
ideig-óráig  elfedheti,  de  nincs  emberi  hatalom,  nincs  az  elnyo- 
másnak oly  fergetege,  mely  elolthassa. 

»Yet,  Ereedom !  yet  thy  banner,  torn,  but  flying, 
Streems  liké  the  thiinder  storm  a  g  a  i  n  s  t  the  wind 
Thy  trumpet  voice  though  broken  now  and  dying 
The  londest,  still  the  tempest  leaves  behind.«  *) 

(Byron.) 

Midőn  a  reform-mozgalom  1790-ben  megkezdődött,  ott 
áUott  fris  emlékezetben  apáink  előtt  a  történelmi  tény,  hogy 
örökké  megújulnak  Austria  támadásai  a  magyar  szabadság 
elnyomására.  E  ténynek  lehetetlen  volt  meggyőződést  nem 
keltenie  a  felől,  hogy  az  egész  népet  be  kell  vonni  a  közügyek 
iránti  érdeklődésbe,  miszerint  az  ország  szabadságának,  füg- 
getlenségének az  egész  nép  őrévé  legyen ;  különben  a  kivált- 
ságos osztályok  azon  jobb  része,  melyet  sem  az  osztrák  ret- 
tegtetés  meg  nem  félemlithet,  sem  az  osztrák  corruptió  meg 
nem  ronthat,  kimerülve  az  örökös  küzdelemben,  nem  fogja 
bimi  a  hazát  megvédeni. 


*)  Mégis,  oh  szabadság,  a  zászló,  bár  megtépve,  de  fenlobogva, 
Viharként  száll  szembe  a  szélvészszel, 
A  riadó  szava,  bár  megtör  s  elhal  néha, 
Annál  erösebben  zengi  tül  a  zivatart. 

S  minthogy  a  latin  nyelv  volt  az,  mely  a  népet  a  köz- 
ügyek iránti  érdeklődésből  kizárta,  mind  az  igazság  érzete, 
mind  a  felvilágosodott  kor  követelményei,  mind  az  ország  al- 
kotmányos lételének  biztonsága  egyaránt  oda  utaltak,  bogya 
nép  élő  nyelve  helyeztessék  a  holt  latin  helyébe  az  ország 
kormányzatában. 

A  nép  élő  nyelve !  De  melyik  a  sok  közül,  mely  Magyar- 
országon beszéltetik  ?  —  A  22  svájczi  kanton  44  képviselője 
nem  találhatja  gyakorlatilag  lehetetlennek  szövetségi  gyűlé- 
sükön a  német  és  franczia  nyelv  vegyes  használatát,  de  kép- 
zeljék önök  a  bábeli  zavart,  ha  a  közel  háromszáz  tagú 
washingtoni  congressus  tagjai  felváltva  angolul,  irlandiul, 
németül,  hollandiul,  francziául,  spanyolul,  dánul,  olaszul  szó- 
nokolnának, s  itt-ott  az  alleganyi  környék  leirhatlan  dialek- 
tusa s  többféle  indus  nyelv  is  a  vitába  vegyülne,  a  törvények 
mindezen  nyelveken  hozatnának,  s  az  államkormányzat  mind- 
ezen nyelveken  vitetnék !  Vagy  —  hogy  oly  messzire  ne  men- 
jünk, —  képzeljék  önök  saját  birodalmi  parlamentjüket,  a 
mint  a  zöld  Erinnek,  Walesnek  s  a  skót  hegyek  (a  mint  saj- 
nálattal hallom)  gyorsan  tünedező  nemes  népfajának  képviselői 
az  angol  beszédre  czelta-welsh-gall  nyelven  felelnek,  itt-ott  a 
Csatorna-szigetek  francziája  meg  Cornwall  népnyelve  is  a 
vitába  vegyül  s  tán  Londonnak  az  erdélyi  szászoknál  számo- 
sabb németjei  is  tért  követelnek  nyelvük  számára  a  közigaz- 
gatásban és  parlamentben. 

E  házias  példa,  remélem,  fel  fog  menteni  annak  további 
indokolásától,  hogy  miután  mi  nem  voltunk  oly  szerencsések, 
mint  Amerika,  mely  sohasem  ismerte,  vagy  mint  önök,  kik  régen 
lerázták  a  holt  nyelv  terhét,  —  nekünk  szükségszerüleg  egy 
nyelvet  kellett  választanunk  a  köztörvényhozás  és  országkor- 
mányzat functióira. 

Melyik  nyelv  legyen  az  ? 

Súlyt  helyezhetnék,  de  nem  szükség  különös  súlyt  he- 
lyeznem azon  már  emiitett  körülményre,  hogy  Magyarország 
magyar  lakossága,  ha  felül  nem  múlja,  bizonyosan  nagyon 
megközelíti  a  tizenhárom  különböző  elemekre  oszló  többi  la- 
kosság összes  számát,  külön-különvéve  pedig  a  magyar  lakos- 
ság háromszorosan  felülmúlja  számban  a  többi  töredékek  leg- 
számosabbját.   Nem  akarok  erre  különös  súlyt  helyezni  azért, 

mert  még  ennél  is  hatalmasabb  gyámolom  van.  És  ez  az,  bogy 
Magyarország  ezer  év  óta  Magyarország.  E  névben  magában 
benne  van  hazámnak  történelmi,  benne  nemzeti  typusa.  E 
névvel,  e  typussal  alkották  azt  állammá  a  magyarok  az  áUam- 
alakulás  ama  vajúdó  korszakának  végén,  mely  a  nyugoti  római 
birodalom  szétomlásával  kezdődött  s  a  népek  habzó  árjának 
megülepedésével  uj  Európa  alkotó  elemeinek  maradandó  ha- 
zákat határolt  ki.  E  névvel,  e  typussal  jelölt  a  világ  birája,  a 
történelem  Magyarországnak  az  európai  nemzet-család  kerek 
asztalánál  helyet.  Múltjának  minden  dicsősége,  jövőjének  min- 
den reménye,  a  kereszténységnek  s  Európa  polgárisodásának 
tett  megbecsülhetlen  szolgálatok  minden  emlékezete  szint- 
úgy, mint  életerős  fenmaradásának  roppant  európai  momen- 
tuma :  mind  ahhoz  vannak  kötve,  hogy  Magyarország  Magyar- 
ország legyen  s  maradjon.  E  minőségből  kivetkőztetve  az,  a 
mi  mint  Magyarország  a  történelmi  világrend  stabilitásának 
egyik  nevezetes  eleme  Európában,  a  beláthatlan  bonyodalmak 
fergetegének  fészkévé  válnék,  mely  minden  létezőt  bizony- 
talanná tenne  s  Európa  jövőjét  az  ismeretlen  fátum  zűrje  felé 
sodorná.  —  Nem  akarok  a  conjecturák  terére  barangolni, 
csak  arra  emlékeztetem  önöket,  hogy  már  láttuk,  a  szeren- 
csétlen Lengyelország  példájában,  keserves  tapasztalással  lát- 
tuk, mit  teszen  az,  ha  az  európai  államrendszer  egy  alkatrésze 
történelmi  jellegéből  kiforgattatik. 

Még  csak  azt  akarom  megemliteni,  hogy  a  Magyarorszá- 
gon beszélt  minden  más  nyelvnek  van  hazája,  melyben  az  illető 
nemzetiség  nemzeti,  politikai  léttel  bir ;  a  német  nyelvnek  ott 
van  Németország,  a  ruthennak  Oroszország,  minden  többi 
szláv  dialectusnak  A^an  saját  hazája,  a  románnak  van  Mold- 
vája, Oláhországa,  a  szerb  nyelvnek  van  Szerbiája,  —  de  a 
magyar  nyelvnek  Magyarországon  kivül  hazája  nincs.  Nagy 
költőink  egyikének  szavai  szerint  nekünk  magyaroknak  Ma- 
gyarországon kivül  a  nagy  világon 

»Nincsen  számunkra  hely, 
Áldjon  vagy  verjen  sors  keze : 
Ott  élnünk,  halnunk  kell.« 

Ennyit  elég  volt  mondanom,  miszerint  isten  és  világ 
előtt  indokolva  legyen  azon  intézkedésünk,  hogy  a  holt 
latin  nyelv  helyébe  saját  élő  nyelvünket  tettük.  De 

jegyezzék  meg  jól,  uraim,  aholt  latin,  nem  pedig  akár- 
mely más  élőnyelv  helyébe  tettük.  Mi  senkit  sem  öltünk 
meg,  miszerint  éljünk ;  a  hol  csak  más  nyelv  használatban  volt, 
egyházban,  iskolában,  községi  igazgatásban,  mi  azt  sehonnan 
sem  szoritottuk  ki,  söt  segédkezet  nyújtottunk,  hogy  a  külön- 
böző nemzetiségek  nyelvüket  az  erkölcsi,  vallásos,  társadalmi 
és  tudományos  téren  szabadon  fejleszthessék.  Minden,  a  mit  te- 
vénk, az  volt,  hogy  a  holt  latin  nyelvet  kiküszöböltük  a  közélet- 
ből s  helyébe  a  magyar  nyelvet  tettük  Magyarországon. 
Mondom :  »M agyarországon «  és  erre  figyelmet 
kérek.  Ez  intézkedés  nemcsak  nem  terjesztetett  ki  Horvát- 
országra és  Szlavóniára,  de  sőt  a  magyar  országgyűlés  tör- 
vénybe is  iktatta  annak  elismerését,  hogy  a  horvátoknak  és 
szlavonitáknak  kétségbevonhatlan  joguk  van  saját  közigaz- 
gatásukban és  saját  tartománygyüléseiken  saját  nyelvüket 
használni, mégpedig s aj  át  szabályuk  következtében, 
—  mely  hivatkozás  is  bizonyságot  teszen  a  társországok  auto- 
nómiája iránti  tiszteletről,  melyet  Magyarország  soha,  de 
sohasem  tagadott  meg.  Az  1848-ban  királyi  kinevezéssel  ala- 
kított magyar  minisztérium  pedig  (melynek  én  is  tagja  vol- 
tam) a  törvénynek  ez  igazságos  nyilatkozatát  a  legszabad- 
elvübb  szellemben  értelmezve,  a  horvátokat  és  szlavonitákat 
önként  még  arra  is  felszólította,  hogy  saját  nyelvüket  még  a 
magyar  kormánynyal  való  érintkezésükben  is  használják.  Ez 
természetes  dolog  ugyan,  de  mert  nyelv-erőszakolást  fog  reánk 
a  rosszakarat,  kérkedés  nélkül  vélem  mondhatni,  hogy  ez  oly 
gyöngédség  volt,  a  minőt  sem  az  angol  kormány  Irland  iránt 
sem  semmi  más  nemzet  saját  koronájának  egy  kiegészítő  része 
iránt  tudtomra  soha  sem  tanúsított.  *) 


*)  Épen  midőn  ezeket  fordítanám,  jutott  kezemhez  egy  hír- 
lapi jelentés  a  közösügyes  uj  egyezmény  tárgyalásáról  a  horvát- 
szlavón  országgyűlésen,  s  e  jelentésben  leírhatlan  bámulattal  olvas- 
tam, miként  akadtak  szónokok,  kik  nem  átalották  azt  állítani,  hogy 
a  horvátok  azért  fogtak  ellenünk  fegyvert  1848-ban,  mert  mi  meg 
akartuk  őket  magyarosítani! 

De  hát  az  istenért !  miként  lehet  a  történelmet  ily  vakmerően 
arczul  vágni !  még  pedig  rövid  harmíncz  évvel  az  események  után, 
melyeknek  még  annyi  tanuja  él ! 

Lestem,  hogy  tán  csak  akad  valaki  széles  Magyarországon,  a 
ki  eléggé  érzékeny  a  történelmi  igazság  s  a  nemzeti  becsület  iránt, 

in. 

Horvátország  és  a  panslavismus. 

Ezek  igy  lévén,  önként  előadja  magát  a  kérdés :  miként 
történhetett,  hogy  épen  Horvátország,  a  jogaiban  nemzetem 
által  mindig  sértetlenül  fentartott  Horvátország  volt  az,  me- 
lyet a  bécsi  udvarnak  sikerült  a  közös  szabadság  eltiprásának 
útjára  szédíteni  ? 

A  bécsi  udvar  oly  makacs  ellenkezést  tanúsított  minden 
lépés  iránt,  mely  Magyarország  nemzeti  s  alkotmányos  erejé- 
nek gyarapítására  volt  számítva,  hogy  még  a  latin  nyelvnek  a 
magyarral  való  helyettesítése  is  1790-töl  1844-ig,  tehát  54  évig 
húzódott  küzdelmünkbe  került,  ámbár  oly  intézkedésről  volt 
csak  szó,  melyet  a  legelső  24  óra  alatt  aláirt  volna  minden  oly 
kormány  a  világon,  mely  közkötelességeinek  legkisebb  érze- 
tével bir. 

Időközben  egy  irtózatosan  messzevágó  mozgalom  lett 
előidézve  a  szláv  nemzetiség  különböző  ágai  között. 

Oly  ponthoz  jutottam  fejtegetéseimben,  uram,  elnök  ur, 
mely  közvetlenül  belevág  azon  keleti  kérdés  megoldásába, 
mely  nagyobb  veszélyekkel  terhes  Európa  jövendőjére,  mint 
akármely  más,  s  melyet  önöknek  utóbbi  (krimi)  háborúja  nem- 
csak függőben,  de  sőt  súlyosbított  állapotban  hagyott. 


miszerint  történelmünknek  e  nem  is  elferditése,  hanem  a  szó  szoros 
értelmében :  meghamisítása  ellen  felszólaljon. 

Senkisem  tette  !  Senki !  —  Hát  már  Magyarországon  sem 
tudnák,  hogy  mi  történt  ott  30  év  előtt  ?  Vagy  az  osztrákos  közös- 
ügyesség annyira  elzsibbasztotta  volna  a  magyar  szivet,  hogy  a  ki 
tudja,  sem  gondol  vele  ? . . . 

Beszédeim  Magyarországról,  melyeket  itt  fordításban  közlök, 
arra  voltak  szánva,  hogy  a  magyar  ügyekkel  ismeretlen  külföld 
előtt  eloszlassam  az  ellenünk  szórt  rágalmak  ködét  s  tudomást  ter- 
jesszek 1848 — 49-iki  küzdelmeink  jelleme  felöl. 

Ezzel,  azt  hiszem,  hogy  oly  kötelességet  teljesítettem  hazám 
iránt,  melyet  tán  jó  szolgálatnak  is  nevezhetnék.  De  megvallom  : 
itt-ott  kétség  merült  fel  agyamban,  vájjon  nem  hordok-e  vizet  a 
Dunába,  vájjon  nem  teszem-e  magamat  nevetségessé,  midőn  e  dol- 
gokat még  magyarra  is  lefordítom  magyaroknak  szánt  olvasmányul  ? 

Hanem  ugy  látom :  bámulatos  a  feledés  vagy  az  eltompulás 
Magyarországon.  Talán  még  sem  egészen  haszontalan  az  emlékez- 
tetés, még  ha  az  én  kopott  tollamból  kerül  is  elé. 

A  szláv  faj,  melynek  a  horvátok  egyik  ágát  képezik,  ke- 
vés megszakitással  az  éjszaki  sark-tengertöl  az  adriai  tengerig 
s  Grörögországig,  a  Fekete  tengertől  Mecklenbiirgig  van  elter- 
jedve. Számuk  meghaladja  a  hetvenhét  milliót,  melyből  jelen- 
leg több  mint  ötvenhat  millió  az  oroszok  czárját  uralja.  Közel  ' 
tizenöt  millió  az  osztrák  ház  alattvalója.  Poroszországra  har- 
madfél millió,  a  török  birodalomra  három  millió  hétszáz- 
ezer esik. 

E  nagy  ethnografiai  családnak  nemzetekké  tömörült  tag- 
jai közül  szabad  múlttal  csak  három  dicsekedhetik :  éjszakon 
a  csehek,  —  s  a  lengyel  élő  szobor  ama  széttagolt,  még  min- 
dig rángatózó  áldozata  annak  a  rettenetes  bűnnek,  melyet 
Miller   Johannes  a  »királyok  erkölcsiségé «-nek  nevez, 

délen  pedig  •  a  horvát-szlavon-dalmát  királyság,  mely  a 

magyar  koronához  csatoltatásának  köszönhetó,  hogy  több  min  t 
hat  századon  át  alkotmányos  életet  élt. 

Miután  1815-ben  Lengyelország  helyreállításának  remé- 
nye elenyészett,  a  panslavismus  eszméje,  vagyis  azon  eszme, 
hogy  a  szláv  faj  számos  ágai  orosz  protectoratus  alatt  egye  - 
sittessenek,  Czartoriszky  Ádám  herczeg,  akkoron  I.  Sán- 
dor czár  minisztereinek  egyike  által  lett  legelőször  meg- 
pendítve. 

Ez  tény.  Én  e tényt Zamojski  gróftól,  a  herczeg  uno- 
kaöcscsétől,  legmeghittebb  tanácsadójától,  s  legtevékenyebb, 
legavatottabb  párthivétől  tudom,  ki  azt  velem  saját  keze  Írá- 
sában közölte,  mialatt  Sumlán  (1849 — 50  télszakán)  együtt 
letartóztatva  voltunk. 

Én  fel  tudom  fogni  az  irtózatos  bánatot,  mely  a  lengyel 
hazafi  lelkét  feldúlta,  midőn  hazáját  a  bécsi  congressus  az 
oroszok  czárjának  markába  dobta,  s  az  erőszakos  felkonczolás 
pokoli  müvére  az  európai  közjog  pecsétjét  nyomta.  Én,  ha 
menteni  nem,  de  felfogni  tudom  a  szédülést,  mely  a  kétségbe- 
esés e  kiáltását  adta  ajkaira :  »h a  már  hazám  szabad 
nemlehet,  adj  nekünkvigasztalásulfaj -nagy- 
ságot.* S  mert  ezt  fel  tudom  fogni,  nem  »censorius«  szellem- 
ben szólok,  de  lehetetlen  azon  meggyőződésemnek  nem  adnom 
kifejezést,  hogy  ha  a  lengyel  hazafi  csak  gyanította  volna  is, 
minő   átokszelenczét   űrit   rettenetes    eszméjével    a  világra: 

inkább  nyelvét  barapta  volna  el,  mintsembogy  elröppenni  en- 
gedje ajkairól  a  kétségbeesés  ama  kiáltását. 

Sándor  czár  (akkor  még  nagyon  fiatal  ember)  C  z  a  r  t  o- 
riszky  eszméjében  az  orosz  császári  batalom  világuralmá- 
nak csillagát  hitte  feltűnni  s  azt  az  ifjúság  s  nagyra  vágyás 
egész  hevével  karolta  fel,  s  a  hihetetlennel  határos :  mennjd 
pénz,  mennyi  mesterség,  mennyi  erély  lett  azóta  a  panslavis- 
mus  hitének  terjesztésére  fordítva. 

Ha  valakinek  a  világon,  bizonyosan  az  osztrák  háznak 
volt  volna  érdekében  ez  áramlat  ellen  védgátról  gondoskodni, 
—  mert  birtokaiban  tizenöt  millió  szláv  lakik,  s  e  védgátat  a 
szabadságban,  a  jog  tiszteletében  s  a  népek  történelmi  egyé- 
niségének kifejtésében  könnyen  fel  is  találhatá. 

De  a  bécsi  udvar  politikájának  történelmi  vonásai  közé 
tartozik:  szitogatni  a  gyűlöletet  a  különböző  népfajok  között, 
miszerint  egyiket  a  másik  erejének  megtörésére  használva, 
mindannyit  féktelen  uralom- vágyának  jármába  szoríthassa  s 
azért  az  antagonismust,  melyet  a  pánszláv  izgatás  a  külön- 
böző népfajok  közt  felkeltett,  csak  oly  áramlatnak  tekintette, 
mely  a  vizet  régi  elvének,  a  »divide  et  impera«-elv- 
nek  malmára  hajtja,  sMetternich,  kiben  ez  elv  megteste- 
sülve élt  (azt  nem  is  emlitve,  hogy  köztudomás  szerint  Orosz- 
ország pensionáriusai  közé  tartozott),  Metternich  nem 
irtózott  a  panslavismust  arra  használni,  hogy  nemzeti  viszályt 
keltsen  Magyar-  és  Horvátország  közt,  miszerint  mind  a  kettő 
erőtlenné  váljék  a  bécsi  udvar  központosító  törekvéseinek 
ellentállani. 

Ekként  történt,  hogy  már  mintegy  15  éven  át  1848  előtt, 
orosz  pénz  segítségével  s  a  bécsi  udvar  nyilt  pártfogása  mel- 
lett, szenvedélyes  izgatás  űzte  játékát  Horvátországon,  s  a 
bécsi  kabinet-politika  olajat  öntözgetett  az  izgalom  tüzére, 
miszerint  a  Magyar-  és  Horvátország  alkotmányos  egységében 
rejlő  ellentállási  erőt  aviszálkodás  lángjával  elhamvaszsza. 

Magyarország  megyegyűlései,  az  alkotmányos  szabadság 
ama  megbecsűlhetlen  védbástyái,  nem  mulasztották  el  az  ural- 
kodó-házat tiszteletteljes  felírásokban  figyelmeztetni,  hogy  ha 
a  pánszláv  izgatás  nemcsak  elnézetik,  de  még  nyíltan  gyá- 
molittatik  is  a  bécsi  udvar  által :  ez  végeredményben  okvet- 
lenül az  uralkodó-ház    romlására  fog  vezetni.   Én  magam  is 

tagja  voltam  egytor  egy  küldöttségnek,  melyet  Pestmegye 
Bécsbe  küldött  a  végett,  kogy  az  uralkodót  s  az  uralkodó-ház 
tagjait  a  tények  tiszta  hiteles  előterjesztésével  felvilágositsa, 
mely  előterjesztést  —  mondani  merem  —  egykoron  ez  idő- 
szak egyik  nevezetesebb  államokmányának  fogják  a  történet- 
írók tekinteni.  De  Pestmegye  loyalis  előterjesztésével  még 
csak  az  uralkodó  elébe  sem  juthatott :  az  udvari  kamarilla 
útját  állta ;  a  meglepetés  fogásához  kellett  nyúlnunk,  miszerint 
megyénk  előterjesztését  legalább  az  uralkodó-ház  némely 
tagjainak  kezeibe  juttathassuk,  —  mi  felett  Metternich,  a 
mindenható  miniszter,  annyira  dühbe  jött,  hogy  még  a  kül- 
döttség elfogatását  is  szóba  hozta.  A  megyék  loyalis  figyel- 
meztetései nem  vétettek  tekintetbe ;  előmozdítóik  üldözteté- 
sekre szemeitettek  ki,  —  ellenben  Gr  áj  Lajos,  a  pánszláv  iz- 
gatás nagymestere,  a  »legmagasabb«  elégedós  jeléül,  egy  bril- 
lantos  csecsebecsével  lett  buzditólag  kitüntetve.  Most,  midőn 
a  »divide  et  impera«-elvanépek  erkölcsi  részegségének  segít- 
ségével a  »birodalmi  egység«  boszorkány-katlanában  ideig- 
óráig  diadalt  kotyvasztott  össze :  a  kifacsart  czitromok  ter- 
mészetesen eldobatnak.  Ez  már  igy  szokás  a  bécsi  udvar  po- 
litikai konyhájában.  A  felbrillantozott  G  á  j  nyomorban  és 
szégyenben  vonszolja  elfelejtett  létének  terhét  ;Jellasic  h-ot 
pedig,  ki  az  udvar  számára  a  perfidia  piszkos  munkáját  vógig- 
izzadta,  az  udvari  hála  a  bolondok  házába  űzte. 

Hanem  azt  kérdezhetik  önök :  mi  dolga  volt  a  pansla- 
vismusnak  a  magyarok  iránti  gyűlölettel  ? 

íme  válaszom : 

Akeresztényidöszámláláskilenczedikszázadánaknyolcz- 
vanas  éveiben  a  magyarok  —  ázsiai  eredetű  nép  —  meghódí- 
tották és  állammá  szervezték  azt  a  szép  földet,  mely  azóta 
Magyarországul  van  bevésve  a  történelem  ércztáblájára. 

A  négy  századon  át  dühöngött  népvándorlási  zivatar 
utolsó  szélrohama  —  a  magyarok  — természetesen  összevissza- 
száguldozta Európát,  mint  egy  szilaj  mén,  de  midőn  végre  le- 
csillapodott, békés  telepedésével  bezárta  a  barbár  s  kinyitotta 
a  középkorszak  kapuját.  Később  még  történtek  tengeri  inva- 
siók,  a  móroké  Spanyolországban,  a  normannoké  Franczia- 
országban,  Angliában,  Szicziliában,  de  ezek  részint  ideiglenes 
hóditások,  részint  urcserék,  részint  jövendő  concret  nemzeti- 

ségek  alkotó  elemei,  nem  mozdítottak  ki  helyből  nemzeteket, 
mint  a  népvándorlás  teve.  Ezt  a  magyarok  letelepedése  bere- 
kesztette. Az  ö  megtelepedésük  előtt  a  magyarok  bazája  a 
vihar  fészke  volt.  Onnan  nyújtotta  ki  az  isten  ostorának  ne- 
vezett Attila  a  világ  uralma  felé  hatalmas  kezét,  ott  született 
Orestes,  az  utolsó  római  császár  atyja,  ott  Odoaker,  ki  a  Cae- 
sarok roskadozó  birodalmának  az  utolsó  lökést  adta  meg.  On- 
nan szállott  le  Alboin,  longobardjaival,  a  mai  Lombardia  viritó 
síkjaira,  onnan  reszkettették  meg  az  avarok  Byzancziumot  a 
keleten  s  daczoltak  Nagy  Károly  hatalmával  a  nyugaton.  És 
Európa  jóformán  csak  népek  tábora  volt.  De  a  mint  Árpád 
vezér  állandó  birtokba-vétel  jeléül  leszúrta  lándzsáját  ama 
gyönyörű  domb  tetejére,  melyet  S  z  e  r  e  n  c  s-nek  nevezett,  s 
melynek  én  tövénél  születtem :  a  népvihar  fészke  a  megüUe- 
pedés  őrtornyává  lett.  A  magyarok  letelepedése  uj  Európa 
fejlődésének  utján,  az  első  mértföld-jelző,  mely  az  államok  ál- 
landó belszervezkedési  stádiumának  kezdetét  jelöli. 

Ez  volt  az  első  nagy  szolgálat,  melyet  a  magyar  nemzet 
az  európai  polgárisodásnak  tőn. 

Midőn  a  fürge  magyar  lovasok  raja  kóbor  árnyékot  kez- 
dett vetegetni  Európára,  az  egyház  tudós  atyjai  egész  komoly- 
sággal vitatkoztak  a  kérdés  felett :  vájjon  a  magyar  nem  ama 
GogésMagog-e,  kikről  az  irás  mint  a  világ  végének  elö- 
futárjairól  szól.  Egy  tudós  würzburgi  püspök  nagy  bölcsen 
bebizonyította,  hogy  biz  az  ugy  van.  Egy  még  tudósabb  A  b- 
b  a  s  még  bölcsebben  bebizonyította,  hogy  nem  ugy  van,  mert 
Gog  ésMagogaz  egyház  szellemi  üldözői,  minthogy  G o g 
a  gyökér  (a  heresiarchák  kevélysége),  a  M  a  g  o  g  pedig  az,  a 
mi  a  gyökérből  származik:  a  heresis  terjedése. 

Hát  ez  ellenállhatlan  logika  »absolválta«  a  magyarokat 
e  rettenetes  vád  alul.  Azonban  a  mint  ama  vágtató  lovasok 
zúgó  csoportjai  csaknem  a  mindenütt  jelenlevés  gyorsaságával 
tünedeztek  fel ;  amott  harczi  szekerczét  vágtak  Byzanczium 
arany  kapujába,  emitt  végigzugtak  Francziaország  déli  tar- 
tományain, mint  egy  pusztító  jégfergeteg  s  közeledésükkel 
még  a  spanyolokat  is  rettegésbe  ejtették  Pyrenaeusaik  mö- 
gött, a  mint  csaknem  ugyanazon  egy  perczben  hamuba  dön- 
tötték a  szent-galli  apátságot  aSvájczban  s  Brémát  az  éjszaki 
tengernél  s  a  királyi  Pavia  füstölgő  romjain  keresztül  Calabria 

végső  csúcsáig  zúgva,  a  Scylla  szikláiról  pillantottak  bele  a 
Cliarybdis  tajtékzó  örvényébe :  nagyon  megfogható,  hogy  a 
kereszténység  csaknem  minden  templomaiban  felhangzott  a 
félemletes  lythania  »a  sagittis  hungarorum  libera  nos  Domine« 
(a  magyarok  nyilától  ments  meg,  uram,  minket). 

Az  emberek  néha  nem  tudják,  hogy  mi  az,  a  miért  imád- 
koznak. Ha  az  ur  meghallgatta  volna  ama  lythaniát :  a  k  o  r  á  n 
uralkodott  volna  az  evangélium  felett  s  szent  Péter  templo- 
mának »1  o  g  g  i  a « -járói  egy  török  imám  arab  nyelven  kiál- 
totta volna  le  a  capitoliumi  Jupiter  keresztény 
lakóinak,  hogy  az  idö  rohan. 

A  rettegett  magyarok  idö  jártával  azzá  lettek,  a  mit 
angol  államokmányok  e  szavakkal  fejeznek  ki:  »fortissi- 
mumet  celeberrimumreipublicae  christianae 
propugnaculu  m«  (a  keresztény  köztársaság  legerősebb  s 
leghíresebb  védfala). 

Ez  volt  a  második  nagy  szolgálat,  melyet  Európa  a  ma- 
gyar nemzetnek  köszönhet. 

És  6  magyar  nemzet,  mely  sem  fajban,  sem  nyelvben 
nincs  rokonságban  semmi  európai  népfajjal,  —  ott  áll  ama 
classicus  téren,  melyen  a  végzet  mérlegében  Európa  nem  egy- 
szer megméretett,  ott  áll  egy  ezredév  óta  mint  egy  hatalmas 
ék  az  éjszaki  és  déli  szláv  fajok  között.  Kivéve  Moldvát  és 
Oláhországot,  melyek  a  mellett,  hogy  az  orosz  egyházhoz  tar- 
toznak, sokkal  gyöngébbek,  semhogy  gátot  képezhetnének 
hacsak  nem  szövetséges  combinátióban  egy  oly  szabad  és 
független  Magyarországgal,  mely  nem  a  bécsi  dynasticus 
nagyravágyás  vontató-kötelén  rángattatik,  hanem  nemzeti 
politikát  követhet ;  mondom :  Moldvát  s  Oláhországot  kivéve, 
mi  magyarok  egyedül  szakítjuk  meg  a  pánszláv  assimilátió 
folyamát.  A  panslavismus  nagyravágyó  czéljai  sohasem  jut- 
hatnak teljes  valósulásra,  hacsak  Magyarország  vagy  fel  nem 
daraboltatik,  mint  a  keresztre  feszitett  Krisztus  palástja  vagy 
szélhüdöttó  nem  leszen,  mivelhogy  nem  független.  A  cseh 
Safarik,  a  panslavismus  egyik  legfanatikusabb,  de  két- 
ségenkivül  legtudósabb  szóvivője,  ki  nem  fárad  a  siralmas 
sopánkodásban,  hogy  ha  a  magyarok  közbe  nem  tolakodnak 
(a  mint  Európára  áldásos  megtelepedésüket  nevezi),  a  szlávok 
már  rég  uralkodnának  a  világ  felett. 

E  sopánkodásban  kétségtelenül  anaclironismns  is,  kér- 
kedő nagyítás  is  van.  Az  első,  mert  a  szláv  egység  eszméje 
nagyon  uj  eszme  ;  csak  Lengyelország  legyilkolásával  született, 
csakis  azzal  születketett,  mert  a  hetvenkét  millió  szláv  közül 
ötvenkat  az  orosz  czárt  uralván,  az  orosz  nélkül  panslavismus 
nem  is  képzelhető,  az  pedig  csak  Lengyelország  sirján  keresz- 
tül juthatott  a  panslavismus  gondolatához ;  ha  Lengyelország 
áll,  az  a  hős  nemzet  sokkal  inkább  gyűlölte  az  oroszt,  mint- 
sem hogy  valaha  megbarátkozhatott  volna  az  orosz  protec- 
toratus  horgára  fűzött  panslavismus  eszméjével.  Tehát  ana- 
chronismus  azt  mondani,  hogy  a  szlávok  már  rég  uralkodtak 
volna  a  világ  felett.  De  nagyon  merész  kérkedés  is,  mert  ahhoz 
a  szláv  világuralomhoz  a  hetvenkilencz  millió  latin  s  (az  angol- 
szászt beleszámítva)  nyolczvankét  millió  német  fajnak  is  szó- 
lója van. 

Hanem  annyi  bizonyos,  hogy  a  hetvenhét  millió  szlávnak 
orosz  vezénylet  alatt  egy  testté  tömörülése  oly  perspectiva, 
mely  felé  már  a  törekvés  is  Európa  minden  érdekeinek  kiszá- 
mithatlan  convulsiójával  terhes,  valósítása  pedig  nem  is  kép- 
zelhető a  nélkül,  hogy  a  szabadság  és  előretörő  polgárisodás 
geniusa  mindaddig  bucsut  vegyen  Európától,  mig  ama  ren- 
geteg épület  saját  súlya  alatt  össze  nem  roskad. 

De  a  törekvés  megvan.  I.  Sándor  czár  ideje  óta  megvan. 
Mi  magyarok  pedig  útjában  állunk  a  déli  s  éjszaki  szlávok 
egyesülhetésének.  Hogy  útjában  állunk,  ez  a  harmadik  nagy 
szolgálat,  melyért  Európa  a  magyar  nemzetnek  hálával  tar- 
tozik. De  egyszersmind  kulcsot  nyújt  annak  megértéséhez, 
miként  történhetett,  hogy  a  pánszláv  izgatók  haragos  gyűlö- 
lettel szemlélték  a  magyar  nemzetiség  ifjonti  erős  vérkerin- 
gésének nyilatkozványát.  Innen  van,  hogy  minden  lépésnél, 
lett  legyen  bár  politikai  vagy  társadalmi,  mely  életerőnknek 
kifejtésére  s  alkotmányos  függetlenségünk  biztosítására  volt 
számítva,  őket  mindenütt  utunkban  találtuk,  a  király  taná- 
csaiban, az  országgyűlésen,  a  köz-  és  társadalmi  életben,  min- 
dig és  mindenütt. 

S  e  tekintetben  az  átok  burjánjának  legtermékenyebb 
mezeje  Horvátország  volt,  hol  az  általunk  mindig  tiszteletben 
tartott  municipális  önkormányzat  paizsa  s  a  bécsi  udvar  nyilt 

pártfogása  alatt    teljes  szabadsággal  szórhatták   a   gyűlölet 
magvait  és  érlelhették  az  ellenségeskedés  termését. 

Saját  népük  előtt  természetesen  óvakodtak  feltárni  a 
pánszláv  eszme  hord-távlatát,  külömben  a  horvát  nép  egész- 
séges nemzeti  szelleme  borzalommal  fordult  volna  el  tőle,  mint 
nemzeti  egyénisége  gyilkosságától.  Népüknek  tehát  csak  f  a- 
j  ának  fiatal  erejéről,  számáról,  magas  hivatásáról  beszéltek, 
s  a  szomszéd  török  birodalom  szláv  népeire  való  vonatkozás- 
sal mutogatva  reá  földleirati  és  történelmi  helyzetük  elő- 
nyeire ,  azzal  kecsegtették,  hogy  a  polgárisodásban  köztük 
leghaladottabb  s  egyedül  szabad  Horvátország  van  hivatva 
egy  független  délszláv  állam  központját  képezni  a  jöven- 
dőben. 

Nem  reám  tartozik  e  hivatási  igényt  a  szerb  nemzet 
által  táplált  hasonló  igénynyel  összehasonlítani,  hanem  mert 
valószínű,  hogy  ez  este  mondott  szavaim  e  terem  falain  tul  is 
hallhatók  lesznek :  ezennel  becsületes  őszinteséggel  kinyilat- 
koztatom, hogy  ha  ilyen  Horvátország  rendeltetése,  én  baráti 
érzettel  isten  áldását  kivánom  hozzá  ;  de  komolyan  figyelmez- 
tetem a  délszláv  népeket :  ne  téveszszék  szem  elől,  hogy  a 
panslavismus  egy  dolog,  a  nemzetek  szabadsága  s  független 
nemzeti  léte  egy  egészen  más  dolog ;  a  mig  egy  oldalon  az 
orosz,  más  oldalon  a  bécsi  udvar  nagyravágyása  keverik  a  ke- 
leti bonyodalmak  kártyáit,  minden  lehető  szláv  mozgalom 
Európa  délkeletén  nem  szabadságra,  hanem  urcserére  s  vég- 
eredményben az  orosz  suprematia  vontató-kötelére  fog  ve- 
zetni, figyelmeztetem  a  délszláv  népeket,  hogy  ha  a  török  ura- 
lom napjai  meg  vannak  a  végzet  könyvében  számlálva,  a  dél- 
szláv népek  csak  ugy  számithatnak  szabad  és  független  jövőre 
s  nemzeti  egyéniségeik  fentartására,  ha  szom- 
szédjukban egy  szabad  és  független  magyar  nemzet  él,  mely 
távol  minden  terjeszkedési,  távol  minden  uralmi  vágytól,  ép 
ugy  saját  létérdeke  által  van  arra  utalva,  hogy  a  szomszéd 
népeknek  szabadságuk  s  nemzeti  egyéniségeik  megőrzéséhez 
segédkezet  nyújtson,  mint  a  hogy  saját  létérdeke  által  van 
arra  utalva,  hogy  a  szláv  népek  nemzeti  egyéniségeit  felol- 
vasztással, jövőjüket  szolgasággal  s  Európát  beláthatlan  rom- 
lással fenyegető  panslavismusnak  egész  erejével,  utolsó  csepp 
véréig  ellentálljon. 

Okom  van  liinni,  hogy  ez  igazságok  az  utóbbi  évek  alatt 
tért  nyertek  a  kiábránduló  népek  belátásában.  Ne  adja  isten, 
hogy  a  kijózanodás  múlékony  legyen !  De  azon  időben,  a  melj^- 
röl  szólok,  a  pánszláv  izgatóknak  még  tehetségükben  állt  a 
horvát  nemzetiség  dicséretes  felébredését  gyűlölet  felszitására 
használni  eszközül  a  magyar  nemzet  ellen,  azon  téves  hitre 
széditve  a  horvátok  tetemes  részét,  hogy  ha  jövendőt  kivannak 
saját  nemzetiségüknek,  nemcsak  minden  módon  akadályozniok 
kell  Magyarországot  az  erőtfejtő  haladásban,  hanem  segite- 
niök  is  kell  a  bécsi  udvart,  hogy  Magyarországot  eltiporhassa, 
—  holott  a  tény  az,  hogy  Magyarország  szabad  és  erős  nem- 
zeti élete  kétségtelenül  védbástyája  volna  Európának  a  pan- 
slavismus  ellen,  de  nemcsak  hogy  nem  akadály  a  horvát,  szerb, 
román  nemzet  életerős  kifejlődésének  útjában,  sőt  leghaszno- 
sabb, legbiztosabb  szövetségesük,  mely  nélkül  lehetetlen  bol- 
dogulniok,  ép  ugy,  miként  egy  szabad  Magyarország  nélkül 
sem  a  lengyeleknek,  sem  a  cseheknek  nem  fog  sikerülni  el- 
vesztett nemzeti  létüket  visszaszerezni  vagy  fentartani,  ha 
valamely  véletlen  szerencse  folytán  visszahelyezniök  sike- 
rülne is. 

Yolt  párt  Horvátországban,  —  őszinte  tisztelettel  mon- 
dom ezt,  melybe  a  szomorú  sorsukra  való  visszaemlékezés 
mély  bánatot  vegyit  —  volt  párt  Horvátországban,  mély  be- 
látásu  hazafiak,  kik  szivükön  viselvén  a  horvát  nemzetiség 
igaz  érdekeit,  mint  senki  hivebben,  senki  jobban  nem  visel- 
heti, a  mozgalom  kezdete  óta  belátták,  hogy  a  magyar  nem- 
zetiség erőteljes  virágzása  a  horvát  nemzetiség  előhaladó 
kifejlődésének  legbiztosabb,  sőt  egyedüli  kezessége ;  a  kik 
belátták,  hogy  Horvátország  szabadsága  elválaszthatlanul 
hozzá  van  csatolva  Magyarország  szabadságához,  s  hogy  a 
panslavismus  csóvája,  ha  idején  el  nem  oltatik,  temetési  mág- 
lyát fog  felgyújtani  a  szabadság  számára,  melyet  Horvátor- 
szág hat  századon  át  élvezett  a  magyar  alkotmány  sánczainak 
oltalma  alatt.  A  horvát  hazafiak  e  derék  csoportja  szilárd  ha- 
tározottsággal pótolva  számbeli  kisebbségét,  a  jó  ügy  védel- 
mében éveken  keresztül  résen  állott,  de  a  panszlávok  a  töme- 
gek szenvedélyéhez  harsányan  szóló  »nemzeti  párt«  ha- 
mis czimével  kérkedve,  amazokra  a  »m agyar  párt« 
elnevezést  ragasztották,  s  vele  a  felizgatott  tömegek  gyülöle- 

tét,  melynek  bőszült  szenvedélyei  által,  midőn  az  álnokság 
vihara  kitört,  a  derék  csoport  szerte  szóratott.  A  részrehajlat- 
lan  történelem  igazságot  fog  szolgáltatni  emléküknek ;  bár 
találnának  még  meglevő  romjai  vigasztalást  a  reményben, 
hogy  a  borura  derű  következik  s  az  igaz,  jó  ügyre  még  jö- 
vendő vár. 

Történelmi  fejtegetéseim  e  fejezetét  két  tény  felemlité- 
sével  akarom  berekeszteni. 

Az  egyik  az,  miként  annak  bebizonyítása  végett,  hogy 
a  horvátoknak  teljességgel  semmi  okuk  nem  volt  nemzetisé- 
güket tőlünk  félteni,  vagy  ellenünk  panaszkodni,  nemcsak 
czáfolhatlan  tényekre,  de  még  a  később,  1848-ki  deczember 
elején  nem  népei,  hanem  saját  családja  által  egy  palota-for- 
radalommal trónjától  megfosztott  V.  Ferdinánd  király  tanú- 
bizonyságára is  hivatkozhatom,  ki  a  lázongó  horvátokhoz 
1848.  június  10-én  intézett  királyi  nyilatkozványában  határo- 
zottan kimondotta,  hogy  a  horvátoknak  nemcsak  legkisebb 
okuk  sincs  panaszra  a  magyar  nemzet  ellen,  de  sőt  bő  okuk 
van  hálával  viseltetni  Magyarország  iránt,  »m  ertnagyobb 
kiváltságokkal  lettek  felruházva,  mint  akárki 
más  a  magyar  szent  korona  alattvalói  közül.« 

Nem  lehet  mondani,  hogy  a  király  e  nyilatkozatát  mi 
sugalmaztuk,  mert  e  királyi  manifestum  Insbruckban,  Tyrol- 
ban  kelt,  hova  a  mi  hatalmunk  el  nem  ért. 

És  valóban  a  horvát-szlavón  nép  romlatlan  tömegei  ma- 
guk is  érezték ,  hogy  a  király  nekik  igazat  mondott.  Küzdel- 
münk kezdetén  a  Horvátországból  reánk  tört  seregekből  egy 
egész  hadtestet  fogtunk  el,  mely  Rothés  Philippovics 
osztrák  tábornokok  parancsnoksága  alatt  tiz-tizenkétezer 
sziavon  határőr-katonából  állott.  Ezek,  midőn  a  vitéz,  de  gya- 
korlatlan s  rosszul  fegyverzett  magyar  népfelkelés  által  beke- 
rítve, magukat  jóformán  ellentállás  nélkül  megadták,  azt  fe- 
lelték tábornokaik  szemrehányásaira,  hogy  teljességgel  nem 
látnak  okot, miért  verekedjenek  magyar  testvéreikkel,  kik  sem 
őket,  sem  hazájukat  soha  semmi  bántalommal  nem  illették. 

A  másik  tény  az,  hogy  látván  a  pánszláv  izgatók  által 
felkeltett  s  Metternich  által  szitogatott  indulatosságot 
Horvátországon,  én  voltam  az,  ki  mintegy  öt  évvel  1848  előtt 
Pestmegye  közgyűlésén  következőleg  nyilatkoztam : 

—    KOSSUTH,   IRATAIM.   II.  21 

»Hatszáz  éves  testvéries  együttlét  után  a  liorvátok,  ugy 
látszik,  megunták  a  kapcsolatot  Magyarországgal.  Én  nagy 
becsben  tartom  e  kapcsolatot,  —  de  még  nagyobban  nemze- 
tem becsületét.  Isten  őrizzen,  hogy  a  magyar  nemzet  mo- 
csoktalan neve  azon  szemrebányásnak  tétessék  ki  a  világ 
előtt,  mintba  erőszakolni  kivánná  a  horvátokra  a  nekik  nem 
tetsző  viszonyt.  Én  ezennel  inditványozom :  jegyeztessék  fel 
utasításul  Pestmegye  követének  az  országgyűlésre,  liogy  mi 
horvát  testvéreinknek  teljes  szabadságot  ajánlunk  elválni  a 
magyar  koronától.  Menjenek  békéveL  Vigyék  magukkal  áldá- 
sainkat s  legjobb  kivánatainkat,  hogy  boldogok  és  szerencsé- 
sek legyenek. « 

Indítványom  elfogadtatott  s  országgyűlési  utasításba 
adatott.  A  horvátok  voltak,  kik  megdöbbenve  szabadkoztak 
az  ajánlattól.  Horvátország  követe  még  az  isten  nevére  — 
»per  amorem  Dei«  —  is  rimánkodott,  hogy  ejtsük  el  e  gon- 
dolatot. 

Ilyen  a  nyelv  s  nemzetiségi  viszály  eredete  Magyaror- 
szágon, s  ilyen  a  magyar  nemzet  soha  meg  nem  tagadott  sza- 
badelvüségének,  nagylelkűségének  történelme.  Valóban  sziv- 
háboritó  dolog,  hogy  egész  multunknak  kiáltó  tanúbizonysá- 
gával szemben  mégis  akadnak  emberek,  kik  az  ellenünk 
elkövetett  irtózatos  bűnöket  palástolandók,  a  közös  jogért, 
közös  szabadságért  hősiesen  vivott  nemes  harczunkat  azzal 
rágalmazzák,  hogy  az  csak  faj-harcz  volt,  melyben  mi  a  többi 
fajok  elnyomására  törekvő  uralgó  fajnak  szerepét  töltöttükbe. 
Legyen  biró  köztünk  isten  s  a  történelem.  Én  harag  s  indulat 
nélkül  mondtam  el  önöknek  az  igazságot. 

E  fejtegetések  kapcsában  önként  felmerül  a  kérdés,  hogy 
miután  sem  Horvátországnak,  sem  a  magyarországi  nem  ma- 
gyar népfajoknak  nemcsak  panaszra  nem,  de  sőt  hálára  volt 
okuk  a  magyar  nemzet  iránt :  miként  történhetett  mégis,  hogy 
fegyvert  fogtak  ellenünk,  még  pedig  ép  akkor  fogtak  fegy- 
vert, midőn  mi  széles  demokratiai  alapra  fektettük  az  ő  szá- 
mukra is  a  szabadságot,  s  mi  volt  a  czél,  mely  e  fegyverfo- 
gásnál szemeik  előtt  lebegett  ? 

A  nemzetiségek  fellázadása,  mely  önvédelmi  szabadság- 
harczunkat  polgárháború  iszonyaival  complicálta,  a  bécsi 
udvar  bujtogatásaival  áll  kapcsolatban.  A  kérdés  tehát  azon 

másikkal  vág  össze :  mi  indithatta  az  osztrák-liázat  arra,  liogy 
hazámat  vérbe-lángba  boritsa  ?  volt-e  valami  a  liarczot  meg- 
előzött eseményekben,  a  mivel  ez  irtózatosság  bűnét  isten  és 
a  történelem  itélö-széke  előtt,  lia  nem  is  menteni,  de  legalább 
enybiteni  lebetne. 

E  kérdés  visszapillantást  teszen  szükségessé  a  barczot 
megelőzött  mozgalomra,  miszerint  annak  természete  s  hord- 
ereje tisztában  álljon  önök  előtt. 


•    IV. 
Visszapillantás   a   liarczot  megelőzött   reform-mozgalomra.  — 
Demokratikus  reformok. 

A  világ  megszokta  az  utóbbi  magyar  szabadságharczot 
forradalomnak  nevezni. 

Bármennyi  elferdités  jutott  is  forgásba  felőlünk  ellensé- 
geink álnokságainak  műhelyéből,  annyit  mégis  köztudomású 
dolognak  vélek  feltehetni,  hogy  1848-ban  volt  ugyan  forrada- 
lom Magyarországon,  de  azt  nem  mi  magyarok,  hanem  a  bécsi 
udvar  csinálta.  Az  uralkodó-ház  volt  az,  mely  a  királyi  szen- 
tesítés mellett  alkotmányos  utón  létesített  törvényes  állapo- 
tot fegyveres  erőszakkal  megtámadta ;  mi  védelmi  állást  fog- 
laltunk el  a  törvény  mellett  e  támadás  ellenében. 

Nem  azért  mondom  ezt,  mintha  személyemre  nézve  a 
forradalmi  czimtől  szabadkozni  akarnék.  En  a  forradalmat  a 
népek  szent  jogának  tartom  s  vallom,  de  egyszersmind  oly 
vég-eszköznek  tekintem,  melyhez  a  népeknek  csak  azon  eset- 
ben szabad  nyulniok,  midőn  vagy  nemzeti  létüknek,  vagy 
jogaiknak  s  szabadságuknak  akár  visszaszerzésére,  akár  meg- 
védésére más  módjuk  nincs,  vagy  midőn  boldogságuk  szabad 
fejlődésének  valamely  fenálló  rendszer'  annyira  útjában  áll, 
hogy  minden  áron  való  eltávolítását  a  nemzet  szent  érdekei 
követelik. 

E  szempontból  indulva,  nyiltan  bevallom,  hogy  én  óhaj- 
tom is,  akarom  is  a  forradalmat.  Könnyelműen  sohasem  fogok 
nemzetem  vérével  játszani ;  lelkiismeretes  szigorúsággal  szá- 
mot vetek  a  siker  kilátásaival :  de  ha  az  igazságos  isten  kö- 
nyörülete  siker  kilátásával  biztató  alkalmat  nyújt,  én,  hiven 
osztozva  a  veszélyben,  minden  lehetőt  el  fogok  követni,  hogy 
nemzetem  kezében  a  jogot  és  szabadságot  visszakövetelő  for- 

radalom  zászlaja  fennen  loboghasson.  Isten  is  engem  akként 
segéljen,  a  mint  ez  elhatározott  szándékom  és  pedig  szándé- 
kom azért,  mert,  a  mint  a  körülmények  állanak,  nemzetem 
csak  forradalom  által  szerezheti  vissza  szabadságát  és  függet- 
lenségét, melytől  isten  és  ember  igazsága  s  jog,  törvény  és 
szerződések  ellenére  megfosztatott. 

Ilyen  a  helyzet  most,  de  1848.  tavaszán  nem  ilyen  volt. 
Akkor  nekünk  forradalmat  csinálni  eszünk  ágában  sem  volt ; 
akkor  mi  csak  reformokat  akartunk  s  azokat  a  király  szente- 
sítése mellett  alkotmányos  utón  keresztül  is  vittük. 

Tévednek,  a  kik  azt  hiszik,  hogy  a  mozgalom  ama  vil- 
lanyos lökésből  származott,  melyet  aváratlanfebruári 
franc zia  forradalom*)  adott  a  kontinensnek. 

Igaz,  hogy  az  a  forradalom  országgyűlésen  egybegyűlve 
találta  Magyarország  akkor  még  kiváltságos  elemekből  álló 
törvényhozását,  s  az  is  igaz,  hogy  a  hatalmas  forrongás,  me- 
lyet a  franczia  forradalom  Európaszerte  felkeltett,  nagy  mér- 
tékben hozzájárult  »k  a  p  a  c  z  i  t  á  1  n  i«  ugy  politikai  ellenein- 
ket a  hazában,  mint  ellenségeinket  az  udvarnál,  mikép 
reformjavaslatainknak  tovább  is  ellenszegülni  nem  lesz  ta- 
nácsos ;  ennyi  igaz  ;  de  az  is  igaz ,  hogy  reformjavas- 
lataink teljességgel  nem  a  franczia  forradalom  lökéséből 
eredtek ;    nem   volt   azokban   semmi    uj ,    akár   elvi ,    akár 


*)  Váratlan !  —  1 848.  januárban  ült  össze  a  franczia  tör- 
vényhozás. A  pairek  kamarája  jan.  19-én  adta  át  válaszát  a  trón- 
beszédre Lajos  Eülöp  királynak,  s  abban  ezeket  monda:  »a  világ 
békéje  biztosítva  van.  —  Felséged  uralkodásá- 
nak 17  éve,  mely  alatt  hazánk  végre  a  rend  és  szabadság  egye. 
sülését  élvezé,  nem  pusztán  egy  phasisa  forradalmainknak,  egy 
tartós  aerának  kezdete  az,  mely  örökségbe  hagyja  a  jövő 
nemzedékeknek  a  charta  feltartását,  felséged  uralkodásának  jótéte- 
ményeit s  nevének  dicsőségét. « 

A  képviselők  kamarája  pedig  febr.  14-kén  adta  át  válaszát, 
mely  e  szavakkal  végződött : 

» A z  1 830-ki  charta  sérthetetlen  letéteményül 
bocsátva  át  általunk  a  jövő  nemzedékekre,  biztosi- 
tani  fogja  számukra  a  legbecsesebb  örökséget,  mely  nemzeteknek 
juthat,  a  rend  és  szabadság  szövetségét, « 

Ez  febr.  14-kén  történt  s  tiz  nap,  csak  is  tiz  nap  múlva, 
febr.  2 4 -kén :  chartát,  királyt,  monarchiát  már  elfújta  a  fergeteg. 
—  Mennyi  tanúságot  nyújtanak  a  történelem  ily  mozzanatai ! 

kiterjedési  tekintetben.  Czáfolliatlan  bizonysága  ennek  az, 
hogy  nekem,  ki  mint  Pestmegye  követe,  azon  reformok  ke- 
resztülvitelében munkás  részt  vettem,  mindazon  reformok  ré- 
szint elvileg,  részint  még  detail-okban  is  utasításba  voltak 
adva  küldőim  által,  —  ez  utasítás  pedig  még  1847.  nj^ársza- 
kán  lett  kidolgozva,  tékát  olyan  időben,  mikor  a  februári 
forradalom  lehetőségéről  még  hónapokig  a  világon  senki  sem 
álmodhatott.  Sőt  a  dolog  akként  áll,  hogy  a  programm,  melyet 
az  1847 — 48-ki  országgyűlésen  keresztülvittünk,  egyenesen 
azon  reform-mozgalom  eredménye,  mely  már  1790.  óta  fen- 
állott  az  országban ;  e  programm  alapelvei  nyilvánosan  meg- 
vitattatnak  éveken  keresztül,  évekkel  a  februári  forradalom 
előtt,  s  mi  ez  izgató  esemény  befolyása  alatt  semmit  sem  vál- 
toztattunk programmunkon.  Nem  oly  növény  volt  az,  melyet 
egy  rögtönös  izgatottság  melegágya  hoz  létre,  hanem  a  nem- 
zet fájának  egészséges  gyümölcse,  mely  a  nemzeti  bölcseség 
s  lankadatlan  hazafiság  genialis  levegőjében  bimbózott,  vi- 
rágzott, megtermékenyült,  fejlett  és  megért.*" 

Reformjaink  ez  eredete  magában  is  bizonyságot  nyújt 
a  felől,  hogy  azok  nem  szolgáltathattak  okot  a  hatalomnak 
erőszakhoz  nyúlni  ellenünk,  kik  békés  utón  a  progressiv  fej- 
lődés történelmi  törvényének  határai  közt  maradtunk. 

És  valóban  a  javításokat,  melyeket  keresztülvittünk,  két 
elvre  lehet  visszavezetni.  Az  egyik  elv :  igazság  a  nép- 
nek, —  a  másik :  biztosítás  az  alkotmánynak. 

E  második  jogunk  volt,  —  az  első  kötelességünk. 

E  kötelesség  azon  igazságon  alapszik,  melyet  F  o  r  t  e  s- 
c  u  e,  Anglia  lord  kanczellárja,  négyszáz  év  előtt  e  szép  mon- 
datba foglalt  össze :  »a  szabadságot  isten  ojtotta 
belé  az  ember  természetébe.*  Mi  meghódoltunk  ez 
igazságnak.  Ereztük,  hogy  azt,  a  mi  az  emberiség  közös  örök- 
sége, egy  vagy  más  osztály  számára  kiváltság  gyanánt  mono- 
polizálni árulás  a  természet  ellen,  lázadás  isten  ellen.  Mi  sze- 
rettük a  szabadságot.  Őseink  bizonyságot  tettek  e  szeretet 
felől  vérök  özönével  a  csatatéren  és  a  vérpadon ;  de  önfeláldo- 
zásaik közt  egyről  megfeledkeztek :  megfeledkeztek  a  parancs- 
ról, hogy  a  ki  szabad  akar  lenni,  annak  igazságosnak  kell 
lennie.  Mi  elhatároztuk  helyrehozni  e  feledést,  s  nyilt  —  nem 
zsugori  —  kézzel  szolgáltatni  a  népnek  igazságot, 

Lemondtunk  a  nép  kárával  örökségül  reánk  szállott  osz- 
tálykiváltságokról,  szabadalmakról,  mentességekről,  s  kije- 
lentve, liogy  osztozni  fogunk  a  néppel  minden  közterhekben 
s  közkötelességekben :  törvénynyel  bivtuk  fel  a  népet,  bogy 
osztozzék  velünk  minden  közjogban,  állami  életünk  minden 
áldásában,  alkotmányunk  minden  jóvoltaiban;  felbivtuk,  hogy 
legyen  szeretett  és  szerető  testvérünk  a  személyes,  vallási, 
polgári  és  politikai  szabadság  élvezetében  ép  oly  teljesen, 
mint  a  hogy  mindnyájan  —  királyok  és  koldusok,  gazdagok  és 
szegények,  —  testvérek  vagyunk  a  halandóság  köz-sorsában 
e  földön  s  a  halhatatlanság  reményében  a  siron  tul. 

Ha  szemügyre  veszszük  a  progressiv  haladás  mértföld- 
jelzöit  az  európai  társadalom  fejlődésének  utján,  akként  ta- 
láljuk, hogy  a  kevesek  uralmának  stádiumáról  a  nép  uralmához 
átvezető  hidul  az  egy-uralom  szolgált. 

A  magyar  nemességnek  örök  dicsőségére  válik,  hogy 
nálunk  ez  átvezető-hidra  szükség  nem  vala.  —  Egy  napon  a 
magyar  nemesség,  mint  a  mesebeli  Phőnix,  maga  gyújtotta 
meg  halálmáglyáját,  s  a  következő  napon  feltámadt  hamvai- 
ból, nem  többé  mint  osztály,  hanem  mint  nagy  szabad  nemzet. 

Egyenlő  szabadság,  egyenlő  jog,  egyenlő  kötelesség  az 
ország  minden  polgára  számára,  faj-,  nyelv-,  vallás-különbség 
nélkül:  ez  volt  1848-ki  vívmányainknak  első  fele. 

Áldom  istenemet,  hogy  e  munkában  több,  mint  közönsé- 
ges részt  vennem  engedtetett. 

Szabadságot  kérek,  e  vívmányok  közül  egyet,  a  j  o  b- 
bágyságeltörlésót  kissé  részletesebben  megismertetni. 
Talán  érdekelni  fogja  ez  ügy  önöket,  minthogy  az  agrárius- 
kérdés  a  brit  birodalomban  még  megoldásra  vár. 

Engedjék,  hogy  a  dolog  megértése  végett  rövid  vázlatát 
adjam  a  jobbágyság  (tenantry)  állapotának,  a  minő  az  nálunk 
1848-ig  volt. 

Külföldi  irók,  e  reformunkról  szólva,  e  kifejezést  szok- 
ták használni :  »emancipation  of  serfs.«  Tiltakoznom  kell  e 
felfogás  ellen.  E  szó  alatt  »serf«  (melyre  a  magyarnak  szava 
sincs;  a  »szolga«  nem  »serf«,  hanem  »servant«)  oly 
ember  értetik,  ki  urának  földjéhez  van  kötve,  ki  szabad  köl- 
tözködés jogával  nem  bir.  Ily  állapot  nemcsak  a  mi  időnkben 
nem,  de  kivéve  egy  rövidke  szakot  a  XVI-ik  században,  soha- 

sem  létezett  Magyarországban,  még  azon  sötét  időkben  sem, 
midőn  a  földböz  ragadt  szolgaság  mindenütt  el  volt  fogadva 
Európában.  Nálunk  a  földmivelö  nép  szabad  költözködése  szo- 
kásjogilag  mindig  fenállott,  aXV-ik  században  pedig  irott  tör- 
vénynyel is  megerősíttetett.  Európa  minden  országában  vol- 
tak paraszt-lázadások ;  Németországban  a  legirtózatosabbak, 
Francziaországban  a  legszámosabbak ;  voltak  Angliában,  Skó- 
cziában  is :  Magyarországon  a  legkevesebb  fordult  elő,  általá- 
nos voltaképen  csak  egy  volt,  a  XVI-ik  század  elején.  Akkoron 
a  bőszült  boszu  első  kévében  a  szabad  költözködés  egy  kis 
időre  felfüggesztetett,  de  alig  bogy  lecsillapodott  a  vak  szen- 
vedély, a  felfüggesztett  szabadság  újra  belyreállittatott,  a  tör- 
vényhozók pedig,  többnyire  földesurak,  s  mindannyian  kivált- 
ságos osztálybeliek,  bűnbánó  vallomást  iktattak  törvénybe, 
kimondván,  bogy  »solia  semmi  sem  ártott  többet  az  ország- 
nak, mint  a  földmivelö  nép  elnyomatása,  melynek  panaszos 
kiáltása  folyvást  vádlólag  száll  fel  az  ur  szine  elé«  (j  u  g  i  t  e  r 
ascendit  in  conspectumDomini). 

Egy  másik  nevezetes  tény  az,  kogy  a  magyar  jog  a  föl- 
det soka  sem  tekintette  oly  absolut  magán-tulajdonnak,  mint 
az  ingó  vagyont.  Az  ország  földe  nem  pusztán  oly  terület 
mely  jövedelmet  nyújt,  hanem  oly  terület,  melyen  a  nem- 
zetnek élnie  kell.  Ez  minden  időben  alapelv  volt  a  magyar 
jogban.  Ez  elv  következtében  a  földbirtokosok  tetszésük  sze- 
rint csak  majorságaikat  használhatták,  vagyis  azon  földet, 
melyen  nép  nem  lakott,  melyből  a  nép  nem  élt ;  azon  földből 
ellenben,  melyen  a  nép  élt,  csak  a  föld  hasznának  egy  részé- 
hez volt  joga  pénzben,  munkában,  természetben  a  földesúrnak, 
—  de  kivéve  a  törvény  által  szigorúan  körülirt  kevés  esetet, 
s  akkor  sem  önkényileg,  hanem  birói  eljárással,  a  földmivest 
nem  mozdíthatta  el  a  földről,  melynek  miveléséből  élt,  s  még 
e  ritka  esetben  is  mást  tartozott  helyébe  telepíteni,  a  földet 
magát  sohasem  sajátíthatta  el  a  saját  használatára,,  miként  itt 
önöknél  teheti,  *)  még  azon  esetben  sem,  ha  a  földmives-csa- 


*)  1811 — 1820  között  magán  a  Sutherland  birtokon,  északi  Skó- 
cziában  Stafford  marquisnö  tizenötezer  embert  űzetett  el,  falvaikat  el- 
pusztittatta  s  földeiket  legelökké  alakította,  mivelhogy  a  juh  jobban 
fizet,  mint  az  ember.  Olyan  esetek  is  vannak,  hogy  az  embernek  he- 
lyet kellett  adnia  az  öz  számára,  mert  a  földesúr  jobban  szerette  bir- 
tokát vadaskertnek. 

Iád  kihalt,  nemcsak  hogy  a  földet  el  nem  sajátíthatta,  de  még 
az  u.  n.  » úrbér «-t,  vagyis  a  jobágy  (földmives)  által  kiszolgál- 
tatandó javadalmakat  sem  emelhette  fel,  mert  ezek  törvény 
által  voltak  változhatlanul  meghatározva. 

Nálunk  a  jobbágy-nép  (tenantry)  helyzete  következőleg 
volt  törvénynyel  megállapítva : 

Egy-egy  egésztelkes  gazdának  (vidéki  külömbség  sze- 
rint) joga  volt  16 — 40  hold  szántóföldre,  6 — 22  hold  rétre,  4 — 
22  hold  legelőre.  Egy  ily  26-tól  84  holdig  terjedő  telektől  a 
jobbágy  tartozott  földesurának  óvenkint  (egy  u.  n.  hosszú 
fuvart  is  beleértve)  54  napot  marhával  dolgozni  (egy-egy 
napi  marhás  munkáért  két  napi  gyalog  munka  számíttatván), 
kilenczedet  adni  szántóföldjei  terméséből  (még  pedig  nem  a 
tiszta  haszonból,  hanem  a  nyers  termésből),  s  egy  forint  füst- 
pénzt fizetni.  Fractionált  telkeknél  e  járandóságok  is  arány 
szerint  fractionálva  voltak. 

Ez,  a  mint  látják  önök,  egészen  külömbözik  az  angol 
bérrendszertől,  mely  mind  időre,  mind  bérre  nézve  alkutól 
függ  a  földbirtokos  s  a  tőkéjét  haszon  reményében  földmive- 
lésbe  fektető  bérlő  között. 

A  nálunk  fenállott  jobbágyrendszert  a  nemzetgazdá- 
szat  kényszermunka  járadék-rendszerének  (system  of  compul- 
sory  labor  rent)  nevezi.  Az  önök  rendszere  kereskedelmi  ter- 
mészetű ;  a  magyar  feudális  eredetű  s  ép  azért  a  kettő  nem  is 
jöhet  hasonlítás  alá.  De  tekintve  a  jobbágy  elmozdithatlan- 
ságát,  talán  lehetnek,  kik  a  nálunk  divatozott  rendszert  a  volt 
franczia  s  még  mindig  fennálló  olasz  »feles«  (metayer)  s  az 
irlandi  „ c  o  1 1  i  e  r«  és  »c  o  n  a  c  r  e«  rendszernél  előnyösebb- 
nek  tarthatják.  Azonban  akármint  legyen  is  ez :  mi,  tekintetbe 
véve  először  nemzetgazdászati  szempontból  azt,  hogy  az  or- 
szág termőföldje  legnagyobb  részének  ily  szolgálatokkal  való 
terheltetése  az  okszerű  földmivelést  teljesen  lehetetlenné  teszi, 
mind  a  két  félre  nézve  káros,  tehát  az  ország  közjólétének  ér- 
dekeivel ellenkezik;  tekintetbe  véve  másodszor  jogi  szem- 
pontból azt,  hogy  a  földesúr  tulajdonát  nem  a  nép  kezén  levő 
föld  maga,  hanem  csak  a  törvény  által  megszabott  járandósá- 
gok képezték ;  s  tekintetbe  véve  harmadszor  igazság  és  poli- 
tika szempontjából  azt,  hogy  a  népnek  szabadsággal  tartozunk, 
a  szabadság  fogalmához  kötött  polgári  és  politikai  jogok  gya- 

korlása  pedig  a  jobbágyi  függéssel,  a  jobbágyi  kötelezettsé- 
gekkel összeférhetlen :  e  tekintetek  által  vezéreltetve,  elha- 
tároztuk, hogy  a  jobbágynép  millióit  a  közös  haza  azon 
földjének  szabad  birtokosává  teszszük,  a  melyet  mivelt,  a  me- 
lyen élt. 

De  midőn  e  szerint  a  népnek  igazságot  szolgáltattunk, 
—  a  földesurak  iránt  sem  akartunk  igazságtalanok  lenni.  Tisz- 
teletben tartottuk  a  tulajdon  elvét,  mely  kártalanitást  paran- 
csolt, —  s  a  kisajátítási  elvet  alkalmaztuk.  Felbecsültettük  azt, 
a  mi  a  földesúr  törvényes  tulajdonát  képezte,  t.  i.  az  úrbéri 
javadalmakat,  a  felbecsülés  alapjául  nem  a  terhet  vévén,  me- 
lyet a  javadalmakat  kiszolgáltatok  viseltek,  hanem  a  hasznot, 
mely  abból  az  illető  földesurakra  valósággal  háramlott ;  ezt  a 
hasznot  tőkésítettük  s  a  tőke  erejéig  az  illető  földesuraknak 
kamatozó  s  fokozatosan  törlesztendő  államkötelezvényeket 
adtunk,  ezeket  valóságos  államadósságnak  nyilvánítottuk,  s 
kifizetését  első  sorban  a  kincstári  fekvő  javakkal,  ezek  elég- 
telensége esetére  pedig  az  ország  minden  egyéb  jövedelmei- 
vel is  biztosítottuk.*) 

Áldott  legyen  a  napnak  emléke,  melyen  kötelességünket 
hazánk  népe  iránt  ekként  teljesítenünk,  tartozásunkat  ekként 
lerónunk  megengedtetett.  Nem  sokallom  a  szenvedéseket,  me- 
lyek életemnek  osztályrészül  jutottak:  gazdagon  ki  vannak 
egyenlítve  e  napnak  emléke  által. 

Mert  hát  ama  hatalom,  melynek  kétszázezer  orosz  szu- 
ronyra  vala  szüksége,  hogy  felemelkedjék  a  porból,  hová  őt 
isten  igazsága  halálig  sértett  nemzetem  hős  karjai  által  súj- 
totta, —  ama  hatalom  összetiport  minden  jogot,  minden  tör- 
vényt, minden  szabadságot,  jobb  sorsra  érdemes  szerencsétlen 
hazámban:  de  a  nép  javára  intézett  törekvéseinknek  ezen  egy 
ágazatához  még  ő  sem  mert,  még  ö  sem  merhetett  hozzá- 
nyúlni, bár  bitor  hatalmának  a  jezsuitismusban  támaszt  ke- 
resve (a  mi  az  egy  II.  József  kivételével,  házának  állandó  jel- 


*)  Jól  esik  lelkemnek  jegyzékbe  tehetni,  hogy  valahányszor 
s  a  világ  akármely  részében  az  1848-iki  országgyűlés  ez  intézke- 
dését felemHtettem,  hallgatóim  mindig  és  mindenütt  hangos  tetszés- 
nyilvánításokba törtek  ki  s  áldást  rebegtek  a  magyar  névre.  Mégis 
csak  nagy  és  szent  dolog  az,  a  minek  felemlitése  az  emberiség  szi- 
vének húrjait  ekként  rezgésbe  hozza  ! 

lemvonásaikoz  tartozik)  annyit  mégis  merénylett,  hogy  az 
1855-iki  concordatummal  más  alakban,  de  teljes  mértékben 
újra  nyakába  vetette  a  népnek  a  papi  tizedet,  melyet  mi  a 
jobbágyi  szolgálatokkal  és  fizetésekkel  együtt  szintúgy  eltör- 
löttünk,  még  pedig  (dicsőségéül  legyen  emlitve)  a  hazafias  ma- 
gyar egyházi  rend  saját  inditványára,  mely  a  papi-tizedröl 
minden  kárpótlás  nélkül  önként  lemondott. 

Ezt  a  terhet  a  nép  újra  kénytelen  viselni,  de  jobbágy 
lenni  megszűnt.  Magyar-,  Horvát-,  Szlavón-országok  és  Erdély 
földmi  velő -népe,  faj-,  nyelv-,  vallás-külömbség  nélkül  ma  is 
szabad  birtokos  (free  holder) ;  mintegy  két  millió  család,  kö- 
rülbelül tizmillió  emberi  lény  élvezi  a  szabad  földbirtok  meg- 
becsülhetlen  magánáldását,  és  élvezni  fogja,  a  mig  az  a  föld 
álls  ő  azon  földet  lakja;  bármi  viszontagság  rejlik  is  a  jövendő 
homályában,  ez  áldást  tőle  semmi  önkény,  semmi  erőszak  el 
nem  veheti.  Sőt  azt  is  mondhatom,  hogy  e  vivmányunk  áldá- 
sai nem  maradtak  saját  határainkra  szorítva.  Az  általunk  adott 
példa  ellenállhatlan  ereje  kihatott  Csehországra,  Galicziára  s 
a  határos  osztrák  tartományokra,  s  még  azon  emancipatio- 
nális  mozgalomra  sem  volt  befolyás  nélkül,  mely  Oroszország- 
ban kezdőfélben  van. 

Ha  a  magyar  szabadságharczot  forradalomnak  lehetne 
nevezni,  azt  mondanám,  hogy  nem  egy  győzelmes  forrada- 
lomra utalhatnék,  mely  nem  dicsekhetik  ily  fontos  mara- 
dandó eredménynyel,  mint  a  minőt  a  mienk,  bukásunk  daczára, 
hátrahagyott. 

Azt  gondolom,  uraim,  a  tények  ez  egyszerű  előadása  meg 
fogta  önöket  győzni,  hogy  reformjaink  ez  ágazataiban  még  a 
legálnokabb  casuistica  sem  találhat  semmi  olyasnak  még 
csak  árnyékára  sem,  a  mivel  a  bécsi  udvar  által  ellenünk  al- 
kalmazott erőszak  istentelenségét  palástolgatni  lehetne. 

Ezt  nem  is  merik  tenni,  hanem  tesznek  mást :  el  akarják 
orozni  nemzetem  becsületét,  mely  e  vívmányokhoz  kötve  van ; 
el  akarják  foglalni  maguk  számára  a  hála  és  ragaszkodás  ér- 
zetét, melylyel  a  nép  e  vívmányokért  a  hazának  tartozik  s 
melyből  akaratot  és  határozottságot  merit  nem  tűrni,  hogy 
idegen  hatalom  bitoroljon  önkényuralmat  a  magyar  haza  fe- 
lett, melynek  annyi  hálával  tartozik. 

Mé^  csak  e  napokban  is  láttam  angol  könyvet,  —  a  n- 

g  o  1  könyvet  !  uraim !  melyben  a  jobbágyság  felszabadítása  s 
a  nemesség  adómentességének  eltörlése  szemtelen  hazugság- 
gal a  császári  kegynek  tulajdoníttatik,  s  azon  győzelem  ered- 
ményéül magasztaltatik,  melyet  Austria  orosz  fegyverekkel 
vívott  ki  Magyarország  felett. 

Szomorú  dolog,  bogy  az  osztrák  álnokság  még  itt  a  sza- 
bad Angliában  is  ily  bérencz-toUra  talál. 

A  személyemre  szólt  rágalmakon  tultebetem  magamat 
hallgatagon,  de  midőn  nemzetem  becsülete  ekként  megtámad- 
tatik,  a  történelem  így  megbamisittatik  s  a  legundokabb  bün 
igy  érdemmé  mázoltatik :  nem  teljesíteném  a  becsületes  ember 
kötelességét,  ba  ez  álnokságra  az  alávaló  hazugság  bélyegét 
nyilvánosan  reá  sütni  elmulasztanám. 


V. 

Az  alkotmány  biztosítására  hozott  törvények. 

Mondottam,  hogy  1848-ban  valósított  programmunk  má- 
sik részét  az  alkotmány  biztosítása  képezte ;  s  hogy 
ehhez  kétségbevonhatlan  jogunk  volt. 

E  jog  bebizonyítása  végett  elég  lesz  Magyarországnak 
történelmi  s  törvényes  állását  az  európai  államrendszerben 
röviden  megállapítanom. 

Magyarország  első  megalkotása  óta  a  IX-ík  században, 
mindig  szabad  és  független  állam  volt. 

A  Habsburg-ház  a  XVI-ik  században  került  a  magyar 
királyi  székre.  Közel  a  XVII-ik  század  végéig  mint  választott 
királyok  uralkodtak.  Ekkor  a  trónöröklési  jog  a  fiu-ágra  szo- 
rítva elfogadtatott  s  a  XVIII-ík  század  második  tízedében  a 
női  ágra  is  kitérj esztetett  ugyanazon  örökösödési  rend  szerint, 
melyet  a  dynastiának  »pragmatíca  sanctío«*)  néven 
ismeretes  házi-szabálya  a  Habsburg-ház  u.  n.  örökös  tartomá- 
nyainak birtoklását  illetőleg  megállapított. 

De  mindez  Magyarország  szabad  és  független  államisá- 
gán jogilag  és  törvényileg  a  legkevesebbet  sem  változtatott. 

A  nélkül,  hogy  az  ünnepélyes  diplomácziaí  biztositáso- 

*)  Lásd  a  fejezet  végén  az  első  számú  jegyzetet  a  »p  r  a  g  m  a- 
tica  san  ctio«-ról. 

kat  s  a  Habsburg-liázbeli  királyok  koronázási  okleveleit  és 
esküit  idéznem  kellene,  Magyarország  e  törvényes  állásának 
bebizonyítására  elég  lesz  egyik  alaptörvényünk  szavaira  hivat- 
koznom, mely  1790-ben,  tebát  (a  mire  figyelmet  kérek)  67 
évvel  a  nö-ági  örökösödés  elfogadása  után  II.  Leopold  király 
ünnepélyes  szentesítése  mellett  bozatott. 

E  törvényben,  minden  félremagyarázbatást  kizáró  szaba- 
tossággal, a  következő  nyilatkozat  foglaltatik : 

»Ambár  a  felséges  austriai  báz  nö-ágának  Magyaror- 
szágra s  kapcsolt  részeire  az  1723-iki  I.  és  II.  t.-czikkekkel 
megállapított  örökösödése  ugyanazon  fejedelmet  illeti,  a  kit  a 
többi  ugy  Németországban,  mint  azonkívül  fekvő  s  a  megálla- 
pított öröklési  rend  szerint  elválasztbatlanul  birtoklandó  többi 
országokban  és  tartományokban  illet  :  Magyarország 
mindazáltal  kapcsolt  részeivel  egyetemben  szabad  és 
egész  kormányzati  alakzatára  nézve  (minden 
kormányszékeit  is  beleértve)  független  ország,  azaz 
semmi  más  nemzetnek  vagy  országnak  lekötve 
nincs  (obnoxium),  banem  saját  önálló  léttel  (con- 
sistentiam)  és  alkotmánynyal  bir,  következéské- 
pen ugy  ő  Felsége,  mint  örökösei  által  saját  törvé- 
nyeivel és  szokásaival,  nem  pedig  a  többi  tar- 
tományok módja  szerint  országlandó  és  kor- 
mányzandó.« 

Nem  gondolom,  bogy  az  önálló,  szabad,  független  álla- 
miságot tisztábban  kifejezni  lehetne ,  mint  a  miként  azt 
Magyarországra  nézve  e  törvény  kifejezi. 

Es  megjegyeztetni  kérem,  hogy  e  törvény  tartalma  nem 
valamely  uj  vívmány,  hanem  egyszerűen  egy  szerződésileg 
megállapított,  diplomaticailag  megerősített  kétségtelen  törté- 
nelmi tény  c onstatálása.  Ép  azért  e  törvény  nem  is  mondja, 
hogy  »a  király  megegyezik,  hogyez  igylegye  n«, 
miként  ez  uj  intézvények  behozatalánál  szokásban  van,  hanem 
bevezetésül  annyit  mond,  hogy  » a  király  elismeri,  hogy 
ez  igy  van«,  és  ez  elismerés  folytán  kötelezettséget  vállal, 
hogy  mind  maga,  mind  a  királyságban  utána  következő  min- 
den örökösei  Magyarországot  szabad  és  független  államnak 
tartoznak  is,  fogják  is  tekinteni,  s  nem  többi  tartományaik 

módjára,  liauem  csak  saját  törvényei  és  szokásai  szerint  tar- 
toznak is,  fogják  is  kormányozni. 

Minthogy  a  trónörökösödés  törvény  által  lett  behozva, 
nem  szenved  kétséget,  hogy  az  örökösödéshez  kötött  kötele- 
zettségek ipso  facto  az  örökösökre  is  kiterjednek,  azonban 
figyelmeztetni  kívántam  önöket,  hogy  e  kiterjedése  a  kötele- 
zettségeknek minden  következő  örökösökre  e  törvényben  még 
világosan  is  emlitve  van.  Figyelmet  érdemel  ez  azért,  mert 
ama  fiatal  császár,  ki  most  Magyarország  felett  hatalmasko- 
dik, palota-forradalom  által  jutott  a  hatalom  birtokába.  A 
dynastia  tagjai  elmozdították  az  uralkodót,  s  helyébe  Ferencz 
Józsefet  tették,  kit,  az  örökösödés  megállapított  rendje  szerint, 
az  uralkodás  még  az  uralkodó  halála  esetén  sem  illetett  volna ; 
tették  pedig  ezt  azért ,  miszerint  Magyarország  függetlensé- 
gének felforgatásánál  jog,  igazság  s  józan  ész  ellenére  azon 
ürügyre  hivatkozhassanak,  hogy  Ferencz  József  még  nem 
esküdött  meg  a  magyar  törvények  megtartására,  azokat  tehát 
megtartani  nem  is  tartozik. 

Az  ember  lelke  elszomorodik,  látva,  hogy  minő  észfi- 
czamlásokhoz  folyamodnak  a  zsarnokok,  tetteik  palástolása 
végett. 

Magyarország  az  1723-iki  törvényekben  kétoldalú  szer- 
ződést kötött  a  néhai  Habsburgok  nő-ági  ivadékaival,  ezek- 
nek öröklési  jogot  adományozott  a  magyar  királyi  trónusra, 
de  adományához  feltételül  kötötte,  hogy  Magyarország  önállá- 
sát ,  szabadságát ,  függetlenségét  tiszteletben  tartsák,  s  az 
országot  sem  önkényleg,  sem  többi  tartományaik  módjára, 
hanem  saját  alkotmánya  szerint,  saját  törvényeivel  kormá- 
nyozzák. Ezt  a  kikötést  a  dynastia  elfogadta.  Ez  volt  a  magyar 
királyi  szék  alku  szerint  megállapított  ára.  Önökre  bizom 
megmondani,  hogy  mi  név  illeti  meg  azt,  a  ki  az  árt  meg  nem 
fizeti  és  a  portékát  mégis  megtartja. 

Ha  a  néhai  Habsburgok  nő-ági  utódjai  a  nemzet  által 
kikötött  s  általuk  elfogadott  feltételeket  féktelen  uralmi 
vágyaikkal  vagy  akár  valódi,  akár  képzelt  családi  érdekeikkel 
összhangzóknak  nem  gondolják,  ebből  nem  az  következik) 
hogy  a  feltételeket  megszeghessék,  hanem  az,  hogy  a  feltéte- 
lesen adományozott  uralkodásról  mondjanak  le.  A  ki  az  ado- 
mányhoz kötött  feltételt  megszegi,  elveszti  igényeit  az  ado- 

mánylioz.  A  királyság  nem  czél,  hanem  intózvény  (institutio) 
az  államban.  Királynak  lehet  helye  az  állam  élén,  de  nem  az 
állam  ellenében.  A  magyar  korona  nem  zsákmány,  nem  is  az 
égből  pottyant  az  osztrák  fejedelmi  család  ölébe  :  azt  neki  a 
nemzet  adta,  de  feltételek  alatt  adta,  s  feltételeit  törvénybö 
iktatta.  »Lexsupra  regem«  s  nem  »rexsupralege  m«. 
Ismerik  önök  ez  axiómát  saját  állam-okmányaikból. 

A  törvény,  melynek  szavait  idéztem,  oly  világosan  sze- 
mök  elé  állitja  önöknek  Magyarország  törvényes  állását  az 
európai  nemzet-családban,  miként  minden  további  fejtegetés 
nélkül  érteni  fogják,  hogy  ámbár  az  osztrák-házi  magyar  kirá- 
lyok azon  országok  és  tartományok  felett  is  uralkodtak,  me- 
lyek ma  ausztriai  császárságnak  neveztetnek,  de  azért  Magyar- 
ország sem  az  osztrák  birodalomhoz  nem  tartozott,  sem  annak 
alkotó  részét  nem  képezte,  hanem  ugy  jogilag,  mint  tényleg 
is,  külön  politikai  léttel,  külön  alkotmánynyal,  külön  törvé- 
nyekkel, külön  kormánynyal  biró,  önálló,  független,  külön 
állam  volt.  Mi  Ausztria  irányában  tökéletesen  azon  helyzet- 
ben voltunk,  a  melyben  Anglia  és  Irland  volt  Hannovera  irá- 
nyában a  négy  György  és  IV.  Vilmos  alatt.  Valamint  önöknél 
a  fejedelem  egysége  volt  az  egyedüli  kapocs  hazájuk  és  Han- 
novera között,  ugy  mi  nálunk  is  a  fejedelem  egysége  volt  az 
egyedüli  kapocs  hazánk  és  Ausztria  közt. 

Ilyen  volt  Magyarország  törvényes  helyzete  a  dynastia 
s  az  osztrák  birodalom  irányában. 

Es  Magyarországnak  e  külön  független  állami  léte  alkotó- 
részét képezi  az  európai  közjognak  s  különösen  Anglia  által 
ünnepélyesen  el  van  ismerve.  Midőn  a  múlt  század  elején 
Magyarország  nemzeti  jogainak  megvédése  végett  amaz  isme- 
retes »recrudescunt  antiqua  gentisHungarae 
vulnera«  kiáltással  az  osztrák-ház  ellen  fegyverhez  nyúlt, 
Anglia  volt  az,  mely  Magyarország  és  Ausztria  mint  függet- 
len háborús  felek  közt  békét  közvetített.  Midőn  1792-ben  a 
Francziaország  elleni  nagy  szövetkezés  alkudozás  alatt  volt, 
Anglia  különös  fontosságot  helyezett  azon  megkülömbözte- 
tésre,  hogy  Ferencz  császár  a  szövetségi  kötést  nemcsak  mint 
császár,  hanem  különösen  mint  Magyarország  királya  is  irja 
alá.  Minden  európai  nagy  tárgyalásoknál  (transactions)  az 
utóbbi  három  század  alatt,  különösen  pedig  a  török  hatalom- 

mai  folytatott  külömbözö  alkudozásoknál  Magyarország  mint 
független  állam  traktáltatott,  ámbár  az  osztrák  dynastia  ural- 
kodása alatt  állott.  Az  osztrák  császárságnak  e  század  elején 
törtónt  megalkotásánál  világosan  kijelentetett,  hogy  Magyar- 
ország az  osztrák  birodalomhoz  nem  tartozik  s  Magyaror- 
szágnak e  külön  politikai  léte  a  német  confoederatió  felálli- 
tása  alkalmából  a  bécsi  congressus  által  is  elismertetett. 

Magyarország  jogához  a  független  állami  létre  sem  tör- 
vény, sem  történelem,  sem  szerződések,  sem  európai  közjog 
szempontjából  a  kétségnek  még  csak  árnyéka  sem  fér. 

Azonbanl848-igháromszázhuszonkétévfolyt  le  azon  sze- 
rencsétlen nap  óta,  hogy  az  osztrák  fejedelmi  ház  Magyarország 
királyi  székére  helyeztetett,  s  ezen  egész  hosszú  időszakon  át 
Magyarország  történelme  nem  egyéb,  mint  örökös  védekezés, 
örökös  küzdelem  történelme  az  osztrák  dynastia  azon  örökös  tö- 
rekvése ellen,  hogy  Magyarországot  önállásától,  szabadságától, 
függetlenségétől  ép  ugy  megfoszsza,  mint  a  miként  többi  orszá- 
gait és  tartományait  megfosztotta  s  az  összes  birodalom  köz- 
pontosított egységébe  beleolvassza.  E  változó  szerencsével 
folytatott  hosszú  küzdelem  alatt  Magyarország  függetlensége 
s  alkotmánya  jogilag  ugyan  mindig  fenállott,  de  gyakorlat- 
lag  az  osztrák  család  kezei  közt  egy  megszakgatott  papir- 
rongygyá  vált,  s  erkölcsi  és  szellemi  emelkedésében,  anyagi 
kifejlődésében  mesterségesen  megakasztott  szép  hazám,  mei 
lyet  isten  a  jólét  annyi  forrásával  megáldott,  a  szenvedések) 
a  hátramaradás,  a  tespedés,  a  nyomorúság  hónává  lett. 

Nem  akarom,  de  nem  is  szükség  önöket  a  magyar  jog  és 
osztrák  önkény  közt  több  mint  három  századon  át  folytatott 
e  küzdelemnek  történelmével  fárasztani.  Be  vannak  azok  irva 
Európa  évkönyveibe  s  a  mivelt  angol  közönség  előtt  saját 
államokmányaiból  is  eléggé  ismeretesek.  Csak  annyit  akarok 
megjegyezni,  hogy  őseink,  hol  tapintatosan  felhasználva  min- 
den kedvező  alkalmat ,  békés  utón ,  hol  fegyverrel  is  vissza- 
visszaszerezték ugyan  hazánk  törvényes  jogainak  ünnepélyes 
elismerését,  de  sem  ez  elismerésnek  újra  meg  újra  törvénybe- 
iktatása, sem  a  királyok  esküi  s  koronázási  diplomái,  sem  a 
szabadságharczokra  következett  s  külhatalmak  s  népek  által 
is  megerősített  alku-kötések  sikeres  biztositásnak  nem  mutat- 
koztak, —  mintha  csak  Milton  sátánjának  rettenetes  mondata: 

»gorLOSzság!  nekem  te  légy  ajó«  (evil  he  thou  my 
good)  volt  volna  a  jelszó  :  a  bécsi  udvar  tanácsaiban  a  korlát- 
lan uralmi  s  beolvasztási  törekvés  mindig  megújult,  törvényre 
törvénysértés,  adott  szóra  szószegés,  esküre  esküszegés,  alku- 
kötésre uj  meg  uj  erőszak,  uj  meg  uj  támadás  következett, 
ugy,  hogy  Magyarország  utóbbi  három  százados  történelme 
egy  folytonos  tényleges  illustratió  H  o  r  m  a  y  r-nek,  a  bécsi 
udvar  volt  titkos  levéltárnokának  ama  nyilatkozatához,  hogy 
»a  Habsburg-ház  hatalma,  a  mióta  csak  neve  előfordul,  min- 
den alkotmánynak,  minden  törvényes  és  történelmi  közjognak 
örökös  és  halálos  ellensége  volt.«*) 

Ily  tanulsággal  állott  előttünk  a  történelem  s  ily  hely- 
zetben találta  Magyarországot  a  forrongás ,  mely  1848-ban 
Európát  megrázkódtatá. 

Nem  voltunk  volna  méltók  a  hazafi  nevére,  ha  a 
viszonyok  kedvezését  elhagytuk  volna  röppenni  a  nélkül,  hogy 
hazánk  önálló,  független  állami  életének  s  alkotmányos  sza- 
badságának biztosításáról  gondoskodnánk. 

Kettő  közt  kellett  választanunk  :  vagy  megszűntnek 
tekinteni  a  kétoldalú  szerződést  hazánk  s  az  osztrák-ház 
között,  minthogy  azt  ez  utóbbi  folyvást  megszegte,  —  gya- 
korlati alkalmazást  adni  azon  természeti  jognak,  melynek 
önök  halhatatlan  emlékű  minisztere  Canning  Györgye 
szavakkal  adott  kifejezést :  »m inden  nemzetnek  kizá- 
rólagos joga  van  maga  felett  rendelkezni,  s 
kormányt  és  kormányformát  tetszése  szerint 
választan  i«  és  e  joggal,  élve  azt  tennünk  az  osztrák-házzal, 
a  mit  önök  tettek  a  Stuart-házzal  a  XVII.  század  vége  felé, 
—  —  vagy  pedig  loyalis  hűséggel  fentartani  és  teljesíteni 
a  kötelezettséget,  melyet  őseink  az  osztrák  fejedelmi  ház  iránt 
elvállaltak,  de  biztosításokról  gondoskodni,  hogy  ez  uralkodó- 
ház is  megtartsa  és  teljesítse  kötelezettségeit,  melyek  uralko- 
dásának szerződésileg  kikötött  feltételét  képezték. 

E  vagylagosság  (alternatíva)  közül  az  elsőre  utalt  a 
háromszázados  tapasztalás  :  arra  biztattak  az  európai  viszo- 

*)  »Das  Haus  Habsburg,  eine  Macht  ,  die  seit  ihr  Name 
zum  ersten  Male  genannt  worden,  die  Erb-  und  Erzfeindin  aller 
Verfassungen,  aller  auch  gesetzlichen  und  gescliichtlichen  öffent- 
lichen  Eechte  gewesen  ist «  (Anemonen,  lE.  köt.  157.  lap.) 

nyok,  s  a  mindenfelől  szorongatott  bécsi  udvar  gyámoltalan 
helyzete.  De  mi  magyarok,  loyalisak  a  hibáig,  mi  a  másodikat 
választottuk,  söt  a  magyar  nemzet  annyira  ment  a  nagylelkű- 
ségben, hogy  daczára  az  általános  izgatottságnak,  sem  a  tör- 
vényhozás termeiben,  sem  a  népies  tüntetéseknél  s  a  közvéle- 
mény nyilatkozataiban  egyetlenegy  szó,  de  csak  egyetlenegy 
szó  sem  fordult  elö,  mely  oda  volt  volna  irányozva,  hogy  a 
korona  törvényes  előjogai  csak  egy  hajszálnyira  is  megcsor- 
bittassanak.  Minden,  a  mit  akartunk,  abban  állott,  hogy  a  ma- 
gyar alkotmány  nem  egy  meg-megszakgatott  papir-rongy, 
hanem  valóság  legyen,  s  hogy  ősi  államjogaink,  melyek  az 
osztrák-ház  uralkodásának  szerződésileg  kikötött  feltételeit 
képezték,  oly  biztosítékokkal  legyenek  körülvéve,  melyek  ha- 
zánkat mind  a  kónyuralmi  irány,  mind  az  osztrák  biroda- 
lomba való  beolvasztás  vagy  azzal  leendő  egyesítés  ellen  biz- 
tonságba helyezhetik. 

Nekem,  uraim,  a  hazafiúi  kötelesség  erős  érzete  ez  ese- 
ményeknél több  mint  közönséges  munkarészt  juttatott,  — 
engedjék  tehát,  hogy  elmondjam  :  mik  voltak  a  tekintetek, 
melyek  engem  működésemben  vezéreltek. 

Számot  vetve  a  történelem  tanulságaival,  tisztán  állott 
előttem,  hogy  miután  őseink  —  fájdalom !  —  oly  dynastiát 
helyeztek  a  magyar  királyi  székre,  hogy  az,  a  ki  Magyaror- 
szágon uralkodik,  nemcsak  magyar  király,  hanem  egyszer- 
smind osztrák  császár  is  :  nekünk  két  irány  ellen  kell  véde- 
keznünk, t.  i.  az  absolutisticus  irány  ellen,  mely  alkotmá- 
nyos életünket  fenyegeti,  — ^  s  az  osztrák-ház  uralkodása  alatti 
minden  országok  és  tartományok  egységesítésének  iránya 
ellen,  mely  nemcsak  alkotmányos  életünket,  de  a  mi  még  ennél 
is  több  :  Magyarország  állami  létét  is  fenyegeti,  s  az  elsőnél 
(az  absolutisticus  iránynál)  annyiban  veszedelmesebb  ,  a 
mennyiben  még  akkor  is  fenmaradhat,  ha  az  absolutisticus 
irány  akár  megszűnik,  akár  tehetetlenné  válik. 

A  mi  a  kényuralmi  irányt  illeti :  igaz  ugyan,  hogy  a  ter- 
jeszkedési ösztön  minden  hatalomnak  természetében  fekszik, 
az  pedig  világra  kiáltó  történelmi  tény,  hogy  nincs,  sőt  merem 
mondani,  hogy  sohasem  volt  uralkodó-ház  a  világon,  melynek 
a  korlátlan  uralmi  vágy  annyira  vérében  volt  volna,  mint  az 
osztrák  háznak.  Másoknál  lehet  egyéni  hajlam,  lehet  hagyo- 

mányos  politika,  lehet  rendszer  —  az  osztrák  háznál  mindennél 
több  :  természet,  családi  jellemvonás,  mely,  mint  a  » vastag 
ajak«,  nemzedékről  nemzedékre  örökbe  száll.  Lehet,  hogy  a 
körülmények  ellenállhatlan  nyomása  alatt  alakot  változtat, 
álarczot  ölt  :  de  az  álarcz  alatt  is  ott  ólálkodik,  a  szenteskedés 
palástja  alatt  is  fegyvert  markol,  lesben  áll,  alkalmat  les,  hogy 
az  »alkotmányos  szabadságot«,  melynek  még  csak  nevét  is 
kiolthatlan  dühvel  gyűlöli  *),  megrohanhassa.  »Erz-  und  Erb- 
feindin  aller  Verfassungen«,  mint  Hormayr  mondja.  Le- 
gyen betegség,  legyen  következetes  akarat :  vérében  van. 

Azonban  én  mégis  azt  gondoltam,  hogy  ez,  mint  minden 
más  (bár  természetté  vált)  tulajdonság  nagy  részben  az  alka- 
lomtól, a  szokástól  függ.  Olyan,  mint  az  iszákosság ;  a  hajlam 
a  vérben  lehet,  de  természetté  szokás  által  fejlődik. 

A  tény  pedig  az  volt,  hogy  az  osztrák-ház  századok  foly- 
tában az  austriai  tartományokat  egyenként,  egymásután 
alkotmányos  szabadságukból  kivetkőztette,  ott  tehát  korlátlan 
hatalommal  uralkodott,  úgyszólván  absolutisticus  levegőben 
született,  növekedett  s  ez  az  absolutisticus  hajlamot  bennük 
természetté  fejlesztette. 

Í3n  tehát  azt  gondoltam,  hogy  ha  az  austriai  tartomá- 
nyok alkotmányos  szabadságukat  visszanyernék,  ha  az  ural- 
kodók alkotmányos  levegőt  szívnának,  ha  az  alkotmányos  éle- 
tet nemcsak  uralmi  vágyaiknak  hizelgő  szolga-lelkü  környe- 
zetük epés  szemüvegén  át,  hanem  a  mindennapi  élet  napvilá- 
gában szemlélnék  :  lehet,  hogy  az  absolutisticus  irányból 
kiszoknának. 


*)  Fel  van  jegyezve  az  udvari  emlék-iratokban,  hogy  1822. 
februárban  Ferencz  császár-király  makacs  köhögésben  szenvedvén, 
orvosa  Stift  báró  azt  találta  mondani,  hogy  ez  öt  nem  aggasztja, 
mert  ismeri  a  császár  »constitutio«-ját,  —  »es  geht  doch  nichts 
über  eine  gute  Constitution.«  Mire  a  császár  e  szavakba  tört  ki: 
»Sie  Stift!  dies  Wort  lassen  Sie  mich  nicht  mehr hören. Mondja 
ön:  dauerba  fte  Natúr,  vagy  —  isten  neki !  —  guteCom- 
plexion,  hanem  cons  titutió-t  ne  emhtsen !  Es  gibt  gar 
keine  gute  Constitution!  Ich  habé  keine  Consti- 
tution!  Und  werde  nie  eine  habén! «  —  Perencz  csá- 
szár-király ez  őszinte  bizalmas  szavaival  családja  történelmét  mondta 
el.  Verőkben  van. 

E  nézet  által  vezéreltetve,  én,  mint  Pestmegye  követe, 
emlékeztettem  hazám  törvényhozóit,  miként  nemzetünk  három- 
száz éven  át  legjobb  erélyét,  gyakran  legjobb  vérét  arra  volt 
kénytelen  pazarolni,  hogy  alkotmányunkat  az  örökösen  meg- 
újuló megrohanások,  nyirbálások,  aláásások  ellen  védelmez- 
gesse  s  csorbáit  tatarozgassa,  a  helyett,  hogy  egész  igyekeze- 
tét a  haladásnak,  civilisátiónak  s  közjólétnek  előmozdítására 
fordíthatná.  Figyelmeztettem,  hogy  e  szerencsétlenség  egyik, 
talán  legfőbb  átokforrása  abban  fekszik,  hogy  az  osztrák  biro- 
dalom tartományai  alkotmányos  szabadságuktól  megfosztat- 
ván, az  absolutisticus  osztrák  korona  folyvást  oly  irányza- 
tokat sugall,  melyek  az  ugyanazon  főt  körítő  alkotmányos 
magyar  koronának  ellenségei.  Ha  tehát  meg  akarunk  ez  abso- 
lutisticus irány  átkától  szabadulni,  szükség,  hogy  egy  idősb 
testvér  gyámolító  kezét  nyújtsuk  ki  az  osztrák  birodalom 
elnyomott  népei  felé,  s  nemzetünk  összes  tekintélyével  emelve 
szót  érdekükben  a  trónushoz,  nekik  alkotmányos  szabadságuk 
visszaszerzésében  segítségükre  legyünk  s  ez  által  a  közös 
uralkodó  fejét  körítő  két  korona  közt  az  írány-összhangzást 
alkotmányos  irányban  helyreállítsuk. 

Engem  e  fellépésre  nem  a  népforrongás  befolyása,  ha- 
nem a  higgadt  megfontolás  vezetett,  s  a  kötelesség-érzet  és 
a  loyalitás.  Akkor  még  Magyarország  is  s  az  egész  osztrák 
birodalom  is  egészen  nyugodt  volt ;  Milano,  Velencze  még  nem 
kelt  fel ;  Bécs,  Prága  néma  volt.  Azonban  a  magyar  ország- 
gyűlésen mondott  e  szavaimat  az  események  rohamos  folyama 
csakhamar  tettekké  változtatta.  Metternich  a  magyar 
országgyűlés  feloszlatásán  törte  fejét,  s  ígéretet  tön  magának, 
hogy  engem  é  beszédemért  keservesen  meglakoltat.  De  a 
koczka  másfelé  fordult.  A  bécsi  nép  e  beszédem  hangzatára 
ocsúdott  fel  a  szolgaságnak  hosszú  ájultságából;  e  beszédem- 
mel kezében  rázta  le  lánczaít,  alkotmány-ígéretet  csikart  ki  a 
császári  családtól,  a  dynastia  iránt  loyalis  maradt,  miként  én 
voltam  beszédemben  ideMetterníc  h-et  elkergette,  ki  szö- 
késben keresett  menedéket. 

E  forradalomnál  Bach  játszta  a  vezérszerepet,  az  a 
tulajdon  Bach,  ki  most  Ferencz  József  császár  első  minisz- 
tere s  kit  ez  most  »kedves«  báró  Bach-nak  szólít.  Az 
osztrák-ház  mindig  különös  előszeretettel  viseltetett  az  apo- 

staták  iráut.  A  liajdan  lűtraradicális  Bach  most  ultraabso- 
Intista ;  hjrpocrita  mindig. 

Azonban  bármi  történik  is  Aiistriában,  az  legfölebb 
csak  az  absolutisticus  irányt  dönthette  meg,  de  Magyaror- 
szág alkotmányos  önállásának  s  állami  függetlenségének  biz- 
tosítékot nem  nyújthatott;  még  ha  Austriában  az  absolu- 
tisticus irányt  alkotmányos  irány  váltaná  is  fel  s  ez  irány- 
változás visszaesésnek  nem  volna  is  kitéve,  ez  a  helyzeten 
csak  annyit  változtathatna,  hogy  az  osztrák  császári  korona 
nem  absolutisticus  irányban  törekednék  az  alkotmányos 
magyar  királyi  koronát  magába  olvasztani,  vagy  magának 
alárendelni ;  —  de  a  beolvasztásra  vagy  alárendelésre  törek- 
vést nem  szüntetné  meg. 

Már  pedig  (bocsássanak  meg  ez  ismétlésért)  »Magyar- 
országnak  szabad  és  egész  kormányzati  alakzatára  független 
országnak  kellett  lenni  jog  és  szerződés  szerint,  mely  semmi 
más  népnek  vagy  nemzetnek  nincs  lekötve,  hanem  saját  nem- 
zeti léttel,  saját  alkotmánynyal  bir  s  nem  az  osztrák  tartomá- 
nyok módjára,  legyenek  bár  azok  akár  jól,  akár  rosszul,  akár 
kényurilag,  akár  alkotmányosan  kormányozva  :  hanem  saját 
alkotmányunkkal,  saját  törvényeinkkel  kormányzandó.« 

Ez  volt  a  mi  jogunk  az  osztrák  ház  és  birodalom  irányá- 
ban ;  ez  volt  az  osztrák-ház  kötelessége  irányunkban.  E  jog 
épségének,  e  kötelesség  teljesítésének  biztosításáról  kellett 
gondoskodnunk.  Arról  kellett  gondoskodnunk,  hogy  Magyar- 
ország, mint  független  ország,  az  államiság 
functióinak  egész  körében  minden  idegen  avat- 
kozástól menten,  függetlenül  kormányoz- 
ta s  s  é  k. 

És  én  számot  vetve  a  történelemmel,  azon  kérdést  in- 
téztem magamhoz,  vájjon  őseink  e  jogok  megóvása  körül 
annyira  kimeritették-e  már  a  minden  lehető  biztosítékok  kí- 
sérletét, hogy  számunkra  más,  mint  vagy  a  gyáva  lemondás, 
vagy  az  önérzetes  népek  »ultima  ratio«-ja,  a  forradalom,  fenn 
nem  maradt  ? 

És  én  ugy  találtam,  hogy  a  törvényes  biztosítékok  békés 
kísérlete  még  kimerítve  nincs. 

Először  is  őseink  a  biztosítékokat  hazánk  függetlensé- 
gének  újra   meg  újra  törvénybe-iktatásában,    diplomákban, 

királyi  eskükben,  alkukötésekben,  s  nem  intéz  vény  ékben 
(instituiókban)  keresték.  Volt  ugyan  municipalis  intézvé- 
nyünk ;  megbecsülhetlen  kincs !  melyet  —  és  nagyon  méltán 
—  az  alkotmányosság  védbástyájának  lehet  és  szoktunk  ne- 
vezni. Ennek  köszönhettük,  hogy  az  absolutisticus  irány 
hazánkban,  daczára  minden,  erőszaknak,  soha  állandóan  gyö- 
keret nem  verhetett.  Ép  ezért  én  ez  intézvényt  minden  kigon- 
dolható körülmények  közt  fentartandónak  vallom.  E  nélkül 
csak  statuarius  szabadság  lehet,  de  intézvényes 
n  e  m.  Pedig  amaz  csak  mechanismus,  mely  az  irott  paragra- 
fusok keretében  önfejlödési  képességgel  nem  bir.  0  r  g  a  n  i  s- 
mus,  mely  ól  s  élve  fejlődik:  csak  az  intézvé- 
nyes szabadságlehet.  Akárminö  legyen  bár  a  kormány- 
forma, még  ha  parlamentáris,  még  ha  republikánus  is :  a 
központi  hatalomnak  mindig  municipalis  intézvények  által 
kell  mérsékeltetni,  különben  centralisatióvá  fajul,  a  mi,  akár 
mi  neve  legyen  is  a  kormányformának,  nem  egyéb,  mint  vagy 
rideg  vagy  álczázott  absolutismus.  Mi  hát  végetlen  hálával 
tartoztunk  ugyan  őseinknek,  hogy  az  alkotmányosság  e  nagy 
kincsét,  a  municipalis  intézvényt  fentartották,  ez  biztosíték 
volt  s  a  jövendőben  is  lehetendett  az  ellen,  hogy  a  központi 
hatalom  lefelé  kényurrá  ne  lehessen,  de  azt  nem  biztosít- 
hatta, hogy  a  kormány  maga  felfelé  idegen  befolyástól, 
idegen  avatkozástól  függővé  ne  legyen,  azt  nem  biztosíthatta, 
hogy  a  magyar  királyi  kormány  az  osztrák  császári  politika 
vontató-kötelére  ne  kerüljön.  Szóval :  védbástyája  lehetett  az 
örökké  ostromlott  alkotmányosságnak,  de  azt  nem  eszközöl- 
hette, hogy  az  országnak  mind  alkotmányossága,  mind  füg- 
getlensége felülről  örökös  ostromlásoknak  kitéve  ne  legyen. 
Annál  kevésbé  eszközölhette,  mert  az  ország  kormányzata 
coUegialis  kormányszékek  utján  kezeltetett  s  ily  szerkezet 
mellett  a  felelősség  elve  gyakorlati  értékkel  nem  bir.  Nem 
volt  kormány,  mely  személyes  felelősségének  érzetéből  erőt  s 
bátorságot  merítsen :  a  bécsi  nyomásnak  ellentállani.  Az  or- 
szág alkotmányát  s  függetlenségét  sértő  tettek,  rendeletek  s 
mulasztások  miatt  semmi  egyes  személy  vád  alá  nem  helyez- 
tethetvén, a  védekezésre  más  mód  nem  volt,  mint  az,  hogy  a 
törvényhatóságok  panaszos  felírásokat  intéztek  a  kormány- 
székekhez vagy  a  királyhoz  s  orvoslatot  nem  nyerve,  a  sérel- 

meket  országgyűlésre  feljegyezték,  az  országgyűlés  pedig 
magáévá  tevén  a  sérelmet,  felterjesztést  intézett  ép  alihoz  a 
koronához,  melynek  nevében  és  tekintélyével  az  osztrák  csá- 
szári kény  Magyarországon  büntetlenül  garázdálkodott.  Az 
országgyűlések  legtöbb  idejüket  s  legjobb  erejüket  a  sérelmek 
orvosolgatására  voltak  kénytelenek  elvesztegetni.  Szomorú 
kénytelenség  volt,  de  kénytelenség,  mert  a  törvények  szent- 
ségének védelmére  a  bécsi  kény  s  avatkozás  ellen  más  mód 
nem  volt,  mivel  nem  levén  felelős  parlamenti  kormányunk,  az 
ország  független  alkotmányos  kormányzata  csak  papiroson  s 
nem  a  felelősség  elvére  alapított  intézvényekkel  volt  bizto- 
sítva. Ez  volt  a  múlt  idők  egyik  mulasztása,  melyet  pótolnunk 
letetett  s  mert  lehetett,  pótolnunk  kellett. 

A  másik  mulasztás  az  volt,  hogy  az  alkotmányos  jogok 
csak  a  kiváltságos  osztályokra  voltak  szorítva.  A  nép  nem 
érdeklődhetett  a  közjogok  iránt,  melyeknek  nem  volt  részese; 
szerette  ugyan  a  hazát,  melyben  élt,  s  ha  fegyverre  került  a 
dologa»német  ellen«,  hősies  elszántsággal  sorakozott  a 
»magyar  hazá«-nak  az  »urak«  által  fennen  lobogtatott  zász- 
lója körül,  kivált  ha  a  harcz  a  lelkiismeret  szabadságának  kér- 
désével is  kapcsolatban  volt :  de  abban  a  mindennapi  őrállás- 
ban,  abban  a  soha  nem  szünetelő  tusában,  melyet  a  kiváltságos 
osztályok  a  bécsi  hatalom  ellen  annyi  dicsőséggel  folytattak, 
az  alkotmányból  kirekesztett  népnek  még  csak  módja  sem 
volt  résztvenni,  s  e  téren  a  kiváltságos  osztályok  még  csak 
rokonszenvre  sem  számíthattak  volna  a  népnél,  melylyel  jo- 
gaikat meg  nem  osztották  s  melynek  terheiben  nem  osztoz- 
tak. Sőt,  mert  a  nép  azon  terheket  érezte  legfolytonosabban, 
melyek  a  jobbágy  sági  viszonyhoz  voltak  kötve,  s  mert  az 
»ur«,  ki  őt  e  terhekkel  zaklatta,  közvetlenül  szeme  előtt,  az 
országot  zaklató  »hatalom«  pedig  beláthatlan  távolban  volt, 
s  még  az  országos  adók  s  közterhek  ódiuma  is  az  »urakra« 
hárult,  mert  az  »urak«  vetették  ki,  az  »urak«  hajtották  be : 
még  az  is  megtörténhetett,  hogy  a  bécsi  hatalom  egy  szavával 
a  népet  a  legistentelenebb  modorban  az  aristokratia  ellen 
fordíthatja,  miként  ezt  Galicziában  tenni  nem  iszonyodott. 

E  tekintetek  voltak  azok,  uraim,  melyek  engem  arról 
győztek  meg,  hogy  akkor  még  nem  volt  szükségünk  hazánk 
alkotmányának  s  függetlenségének  megóvása  végett  forrada- 

lomlioz  folyamodni,  mert  a  dynastia  iránti  hűség  és  lojalitás 
terén  még  voltak  oly  biztosítékok,  melyeket  őseink  még  meg 
nem  kísérlettek. 

E  biztosítékokra  nézve  következőkben  állapodtunk  meg : 

Először  is,  miként  már  emlitém,  bevettük  az  ország 
egész  keresztény  lakosságát  teljes  jogegyenlőséggel,  faj-, 
nyelv-,  valláskülönbség  nélkül  az  alkotmány  sánczaiba.  Az 
ország  alkotmányának  épületét  a  kiváltságok  homok-talajáról 
a  democratia  rendithetlen  szikla-alapjára  helyeztük  át.  A 
karok  és  rendek  országgyűlését  népképviselet  alapján  parla- 
mentté fejlesztettük  s  a  megbecsülhetlen  megyei  intéz  vényt 
is  s  vele  az  önkormányzati  szervezetet  a  népképviseleti  elv 
alkalmazása  által  a  közszabadsággal  összhangzásba  hozni  el- 
határoztuk. 

Ezzel  gondoskodva  levén  arról,  hogy  töredék  helyett  az 
összes  nemzet  őrködjék  az  ország  jogai  felett,  hogy  legyen 
nemzet,  mely  számot  teszen,  —  további  gondoskodásunkat 
oda  intéztük,  hogy  legyen  kormány,  mely  számot  adjon  s  fe- 
lelősségéből merítse  az  erőt :  megvédeni  az  ország  független 
állami  létét  az  összeolvasztás  ellen  Austriával,  eltávoztatni  a 
nemzetről  az  uralkodó-hatalom  tulcsapongásait,  s  megoltal- 
mazni a  királyt  attól,  hogy  hitszegővé  legyen. 

A  coUegiális  kormányszékek  helyébe  minden  hivatalos 
eljárásukért  személyesen  felelős  minisztereket  állítottunk. 

Teljes  loyalitással  kijelentettük,  hogy  a  király  személye 
szent  és  sérthetetlen,  sőt  e  sérthetetlenséget  még  István  fő- 
herczegre  is  kiterjesztettük,  kinek,  mint  nádornak,  alkotmá- 
nyunk szerint  a  király  távollétében  a  királyi  helytartóság 
tisztéhez  s  hivatásához  tartozott,  —  de  kijelentettük,  hogy 
ugy  a  király,  mint  távollétében  a  helytartó  nádor  a  végrehajtó 
hatalmat  kizárólag  csak  független  felelős  magyar  minisztérium 
által  gyakorolhatja.' 

Elrendeltük,  hogy  minisztereink  egyike  folyvást  a  király 
személye  körül  legyen,  miszerint  mindazon  viszonyokba,  me- 
lyek az  uralkodó  .  személyének  egységénél  fogva  a  hazát 
Austriával  közösen  érdeklik,  befolyván,  azokban  az  országot 
felelősség  mellett  képviselje ;  de  minthogy  külföldről  kormá- 
nyoztatni annyit  teszen,  mint  idegen  befolyás  alatt  állani  s  a 
felelősséget  illusóriussá  tenni :  elrendeltük,  hogy  bármely  ki- 

rályi  rendelet,  parancs,  határozat  vagy  kinevezés  csak  ugy 
érvényes,  ha  a  Budapesten  székelő  miniszterek  egyike  által 
is  aláiratik. 

Es  törvénybe  iktattuk,  hogy  mindenik  miniszter  azon 
rendeletért,  melyet  aláir,  felelősséggel  tartozik.  A  miniszterek 
vád  alá  helyezésének  jogát  a  képviselőházra,  a  bíráskodást  a 
felső-táblára  ruháztuk  s  a  feleletrevonást  maga  után  vonó 
vétségek  közt  első  helyre  az  ország  függetlenségének,  az  al- 
kotmány biztositékainak  s  a  fenálló  törvények  rendeleteinek 
megsértését  iktattuk. 

Ennyiből  s  csakis  ennyiből  állottak  az  ország  független  - 
ségének  s  alkotmányának  biztosítására  rendes  törvényhozási 
utón,  a  király  szentesítése  mellett  törvénybe  iktatott  re- 
formjaink. 

Es  megjegyeztetni  kérem,  miként,  bár  az  osztrák  császári 
hatalomnak  egyesítése  egy  személyben  a  magyar  királyi  ha- 
talommal s  a  végtelen  átok,  mely  hazánkra  ez  egyesítésből 
özönlött,  részünkről  némi  követelőzést  (exactivenell)  minden 
bizonynyal  igazolhatott  volna :  mi  példátlan  loyalitással  még 
csak  arra  sem  használtuk  fel  a  dynastia  szorultságát,  hogy  a 
korona  törvényes  előjogain  csak  egy  hajszálnyi  csorbát  is 
üssünk.  Sértetlenül,  teljes  épségben  fentartottuk  azokat  s 
világosan  törvénybe  iktattuk,  hogy  a  magyar  felelős  minisz- 
térium azon  hatóságot  gyakorlandja,  mely  az  akkorig  fen- 
állott  kormányszékek  törvényes  hatásköréhez  tartozott. 

No  már  isten  és  világ  előtt  kérdem,  az  erkölcsiség,  a 
józan  ész  nevében  kérdem :  van-e  e  reformokban  csak  egyet- 
len vonás,  csak  egyetlen  gondolat  is,  melynél  fogva  minket 
azzal  lehetne  vádolni,  hogy  tulmentünk,  nem  mondom :  a  jog- 
nak, igazságnak,  méltányosságnak,  de  még  csak  a  mérséklet- 
nek is  határain?  Nem  hiszem,  hogy  legyen  ember  a  világon, 
ki  ellenünk  ily  vádat  emelhessen,  hacsak  bérencz  lelkét  a  bécsi 
udvar  féktelen  uralom-vágyának  el  nem  adta. 

Hogy  minő  mérséklettel  járt  el  ez  alkalommal  a  magyar 
nemzet,  azt  egy  igen  találó  ténynyel  illustrálhatom. 

Egy  hónappaj  ezen  reformjaink  keresztülvitele  után  a 
bécsi  udvar  felkérte  az  angol  kormányt ;  vállalja  el  a  béke- 
közvetitő  szerepét  Austria  s  a  felkelt  lombardok  s  velen- 
czeiek  között. 

Báró  Hummelauer  osztrák  követ  lord  P a  1  m e r- 
s  t  0  n  hoz  1848.  május  23-án  intézett  jegyzékében  a  követ- 
kezőket ajánlotta  kormánya  nevében  a  közvetítés  (mediatió) 
alapjául : 

»A  lombard-velenczei  királyság  az  osztrák-Mz  felsö- 
sége alatt  maradjon,  de  egészenkülön,  teljesennem- 
zeti közigazgatással  birjon,  élén  egy  föherczeg- 
alkirálylyal,  ki  a  császár  helytartója  lesz,  —  és  egy  minisz- 
terrel Bécsben,  a  viszony  fentartására  a  császári  kormány- 
nyal.  A  lombard-velenczei  katonaság  teljesen  nemzeti  had- 
sereget képezend.  A  kereskedelmi  viszonyok  a  birodalommal 
a  kölcsönös  érdekek  alapján  szabály ozandók.« 

íme,  uraim,  az  osztrák  ház  Lombardiának,  Velenczének 
mindazt  egészen,  mondhatnám :  szórói-szóra  megajánlotta,  a 
mit  mi  egy  hónappal  előbb  kívántunk  s  keresztülvittünk. 

És  mit  felelt  önök  kormánya  ?  Mit  felelt  lord  P  a  1  m  e  r- 
s  t  o  n ,  a  kit  ugyan  senki  a  világon  nem  fog  sem  forradalmár- 
ság, sem  radicalismus  vádjával  illetni  —  ? 

Azt  felelte,  hogy  » A nglia  nem  vállalkozhatik 
közvetitöül  ily  szűk  alapon;  ez  nagy  on  ke  vés, 
az  olaszok  ezzel  meg  nem  elégedhetnek.* 

Mi  magyarok,  mi  e  kevéssel  megelégedtünk,  pedig  ha 
többet  kivánni  az  olaszoknak  természetes  joguk  volt,  a  mint 
kétségtelenül  volt,  —  e  természetes  jogunk  nekünk  is  meg- 
volt, mint  akármely  más  nemzetnek,  mi  ezenfelül  még  arra  is 
hivatkozhattunk,  hogy  mi  nem  hódított  birtok  vagyunk,  ne- 
künk szerződési  jogunk  is  van  koronánkat  nemzetünk  szabad 
rendelkezésére  visszavenni,  mert  az  osztrák-ház  13  király 
esküszegésével  szakította  szét  a  13  király  esküjével  megerő- 
sített kétoldalú  szerződést,  mely  uralkodásuk  egyedüli  alapját 
képezé ;  az  olaszok  pedig  ily  szerződésre  nem  hivatkozhattak. 

De  mi  e  jogot  nem  vettük  igénybe  ;  őszinte  loyalitással 
teljesítve  a  kétoldalú  szerződésből  reánk  háruló  kötelezett- 
séget, módot  szolgáltattunk  az  osztrák-háznak,  hogy  ő  is  tel- 
jesítse a  maga  kötelezettségét  irányunkban ;  mi  alkotmányos 
intézvényeink  azon  természetszerű  kifejlesztésére  szorítkoz- 
tunk, melyet  az  európai  polgárisodás  történelmi  progressiví- 
tásának  törvénye  élénkbe  szabott  s  csak  annyit  kívánva,  a 
mennyit  az  osztrák-ház  olasz   alattvalóinak  maga  is  önként 

felajánlott,  de  a  mit  az  angol  kormány  kevés  nek  nyilatkoz- 
tatott. A  magyar  nemzet  oly  mérsékletnek,  oly  loyalitásnak, 
söt  (joggal  mondtatom)  oly  nagylelkűségnek  adta  bizony- 
ságát, liogy  nem  ellenségeskedéssel,  hanem  hálás  elismeréssel 
kellett  volna  találkoznunk. 


VI. 
Császííri  hála :  császári  forradalom  és  annak  czéljai. 

De  miként  lett  e  nagylelkűség  meghálálva  ? 

A  mint  korszerű  politikai  javításaink  Pozsonyban  az 
országgyűlés  mindkét  tábláján  keresztülmentek,  országos 
küldöttség  lett  István  föherczeg-nádor  vezetése  alatt  Bécsbe 
menesztve,  hogy  a  királyi  szentesítést  kieszközölje.  Tagja 
voltam  e  küldöttségnek.  Gőzösre  szálltunk,  a  parton  ezernyi 
ezerül  összegyűlt  nép  öröm-kiáltásai  között,  mely  minket 
magyar  argonautáknak  nevezett,  kik  utrakeltűnk  az  igaz- 
ság arany-gy apjának  keresésére.  A  mint  gőzösünk  a  Duna 
habjait  szelve,  előretört,  felséges  szivar vány-iv  tárult  fel  a 
légben  hajónk  előtt,  mint  egy  diadalkapu-boltozat  a  sokat 
zaklatott  magyar  nép  soká  késett  boldogságának  templomá- 
hoz. Az  irás  ama  mythicus  tüneményére  emlékeztetett,  melyet 
örök-szövetség  jelének  mond  a  hitrege  isten  és  a  föld  élő  te- 
remtményei között.  A  természet  is  ünnepelni  látszott  a  ma- 
gyar nép  loyalitását,  melylyel  békeszövetségre  nyujtá  ki 
kezét  az  öt  századokon  át  méltatlanul  sanyargatott  fejedelmi 
ház  felé. 

Bécs  forradalmi  állapotban  volt.  A  polgárvér  kiontása 
miatt  feldühödött  nép  kényszeritte  az  udvart,  hogy  a  Win- 
dischgratz  parancsnoksága  alatt  állott  harminczezer  főnyi  had- 
sereget a  várostól  több  órai  távolba  elparancsolja.  A  város 
kapui  a  nép  kezében  voltak  s  a  felfegyverzett  polgárok  nagy 
vigyázattal  őrködtek  minden  ki-  s  bejárat  felett.  Ilyen  volt 
Bécs  a  magyar  »argonauták«  megérkezésének  idején. 

De  én  még  csak  nem  is  álmodtam  a  dolgok  felől,  mik 
reám  Bécsben  vártak.  Idegen  földön  idegen  voltam,  kit  sze- 
mélyesen a  császári  városban  alig  ismert  valaki,  de  még  hang- 
zott a  hur  a  felvillanyozott  bécsi  nép  szivében,  melyet  számára 

szabadságot  követelő  szavaim  rezgésbe  hoztak,  —  s  én,  az 
igénytelen  idegen,  oly  határtalan  ragaszkodással  láttam  ma- 
gamat körülvéve,  mely  a  válságok  perczeiben  a  gyenge  kéznek 
is  hatalmat  ad,  hajtva  vagy  visszatartva,  de  belemarkolhatni 
a  történelem  kerekének  küllőibe. 

Lázasan  ingerült  százezer  ember  kíséretében  érkeztem 
szállásomra.  Este  a  nép  freneticus  ujjongásai  között  myriád 
lámpa  fényénél  szemlét  tartottam  az  utczákon  felállított  ötven- 
ezernyi polgári  katona  felett,  s  a  mint  a  császári  lak  alá  értem, 
melynek  sötét,  hallgatag  ablakai  mögül  a  büszke  császárok 
ivadékai  remegve  lestek  a  végzet  Ítéletét,  végig  czikázott 
agyamon  a  gondolat,  hogy  mi  történhetnék  a  Burgnak  ügye- 
fogyott gazdáival,  kiknek  minden  oltalma  csak  a  Burg  udvarán 
tanyázott  két  dragonyos-századból  állott,  s  kik  előtt  az  elzárt 
városból  minden  kimenet  elvágva  volt ;  mi  történhetnék  velük 
egy  negyed  óra  alatt,  ha  ón  a  körültem  tátongó  puskaporos 
aknába  az  élő  szó  szikráját  vetném  bele,  ott,  ahol  az  irott  szó 
is  lángot  gyújtott,  mely  az  absolutismus  százados  épületét 
elhamvasztotta.  De  engem,  ki  csak  igazságot  jöttem  keresni 
hazámnak,  nem  vitt  kísértetbe  az  alkalom. 

Vártunk.  Nap  múlt  nap  után  s  ők  ott  a  Burgban  d-  ka- 
marilla  ármányának  habjai  által  hányatva,  határozatra  jutni 
nem  bírtak.  Megtagadni  tőlünk  az  igazságot  még  nem  volt 
bátorságuk,  —  megadni  nem  volt  erkölcsük.  Haboztak,  lesve 
amaz  ostoba  valószinületlenségek  egyikét,  melyekkel  a  sors 
szeszélye  a  Habsburgokat  a  népek  átkára  oly  sokszor  meg 
mentette,  s  ezt  lesve,  forralták  a  gonoszságnak  terveit.  Én 
megsokallottam  a  kinos  bizonytalanságot,  mely  az  általános 
forrongás  közben  Magyarországon  a  hosszutürés  fonalát  meg- 
szakíthatná (a  minek  az  ország  fővárosában  már  is  jelei  mu- 
tatkoztak) és  felmentem  a  Burgba  egyedül,  kiséretlenül,  s 
hiven  előadva  a  helyzetet,  kijelentettem,  hogy  határozott 
választ  kívánok :  akarnak-e  hazámnak  igazságot  szolgáltatni 
vagy  nem  ?  —  mert  ha  ily  választ  nem  kapok,  én  megyek,  a 
hová  követi  kötelességem  hiv,  s  ha  én  elmegyek  megmondani 
nemzetemnek,  hogy  igazságra  nem  számithat,  tudhatják,  hogy 
mi  lesz  a  következés. 

Erre  a  gyermektelen  császár  trónörökös-testvére :  a  ha- 
talmat kezelő  Ferencz  Károly  főherczeg,  atyja  annak,  kinek 

hatalmát  az  oroszok  czárja  boldogtalan  nemzetem  nyakába 
lökte,  azt  feleié,  hogy  »ö  felsége  elismeri  kívánságaink  igaz- 
ságát, szivesen  is  teljesítené,  csak  Bécs  nyugodt  volna,  nehogy 
ugy  látszassék,  hogy  nem  szabad  akaratból,  nem  atyai  szi- 
vének sugallatából,  hanem  forradalom  nyomása  alatt  szolgál- 
tatott hü  magyar  nemzetének  igazságot.* 

»Adja  nekem  fenséged  becsületszavát, «  —  felelém  — 
»hogy  meg  is  adják  s  becsületesen  meg  is  tartják,  a  mivel  jog 
s  igazság  szerint  nemzetemnek  tartoznak,  —  s  én  nyugalmat 
szerzek  az  osztrák-háznak  Bécsben  (ich  schaffe  Ruhe  dem 
Hause  Osterreich  in  "Wien).« 

»Es  az  osztrák-ház  önnek  örök  hálára  lesz  kötelezve,* 
monda  a  föherczeg  és  szavát  adá  és  adott  szavát  meleg  kéz- 
szorítással kisérte, 

»Az  egyedüli  hála,  melyet  kivánok :  igazság  nemzetem 
iránt, «  válaszolám. 

Igazság  !  0  tőlük !  Nemzetemnek !  —  Irgalomnak  istene, 
bocsásd  meg  nekem,  gyarló  teremtésednek,  hogy  ezt  hinni 
elég  balgatag  voltam ! 

Felemelt  fővel  mondhatom,  hogy  eznap  az  osztrák-háznak 
leghívebb,  legönzéstelenebb  támasza  én  valék,  s  mert  hittem 
a  jó  erejében  a  gonosz  felett,  tettem  nekik  szolgálatot,  minél 
nagyobbat  ember  nem  tehet. 

És  az  igazság,  melyre  szavukat  adták  ? 

Szegény,  szegény  hazám !  mire  jutottál ! 

Azonban  szavukat  adták :  én  elmentem  a  várból  számot 
adni  az  országos  küldöttségnek  eljárásom  felöl,  s  helyeslését 
kapva,  értekezésbe  bocsátkoztam  a  bécsi  mozgalom  vezéreivel 
kiket  nem  volt  nehéz  meggyőznöm,  hogy  a  magyar  reformok 
szentesítése  Austria  alkotmányos  életének  érdekében  áll; 
megtétettek  a  rendelkezések,  hogy  Bécsben  nyugalom  legyen ; 
én  felkérettem  a  császárt  István  föherczeg  által,  hogy  másnap 
tegyen  nyilt  kocsiban  sétakocsizást  a  városban,  fejemmel 
állván  jót,  hogy  öröm  s  lelkesedés  kitörésével  fog  fogadtatni. 

Ugy  történt.  —  Aztán  gróf  Batthyáni  Lajos  desig- 
nált miniszterelnökünk  (kinek  loyalis  hűségét  később  golyóval 
fizették  meg !)  és  herczeg  Eszterházy  Pál  és  én  késő  éjjel 
az  udvarhoz  hivattunk;  István  föherczeg  a  császárhoz  vezetett,*) 

*)  Lásd  a  2-ik  számú  jegyzetet  a  fejezet  végén. 

ki  Ferencz  Károly  föherczeg  jelenlétében  tudtunkra  adta, 
hogy  nemzetünk  kívánságai  teljesíttetnek ;  másnap  a  királyi 
szentesítés  ünnepélyes  alakban  megtörténik,  s  gr.  B  a  1 1  b  y  án  i 
Lajos  a  független  magyar  felelős  minisztérium  alakításával 
megbizatik. 

Es  ugy  lön.  A  királyi  szentesítés  megadatván,  hazánk 
alkotmánya  és  függetlensége  intézvényes  biztosíté- 
kokkal lett  körülvéve,  s  mi  őszinte  magyarok  egy  barát- 
ságos bucsu-szót  intézve  Bécs  lakosaihoz,  melyben  őket  az 
uralkodó-ház  iránti  hűség  érzetére  buzdítottuk,  azon  bizalom- 
ban hagytuk  el  a  császári  székvárost,  hogy  hazánk  sem  poli- 
tikai, sem  közgazdászati  tekintetben  nem  leszen  többé  idegen 
érdekek  áldozata,  —  és  e  megnyugtató  érzés  által  lelkesitve, 
ihletett  lélekkel  fogtunk  belboldogságunk  kifejlesztésének  szent 
munkájához,  örültünk  a  gondolatnak,  hogy  isten  által  a  jólét 
annyi  kútforrása val  megáldott,  de  czélzatosan  kizsákmányolt 
s  fejlődésében  mesterségesen  feltartóztatott  hazánkat  néhány 
év  alatt  a  közjólét  paradicsomává  varázsolhatjuk,  és  általános 
volt  mindnyájunkban  az  érzelem,  hogy  hűséget  adunk  a 
habsburg-lotharingiai  háznak,  melynél  igazabbat  nemzet  ural- 
kodónak nem  adott  soha,  s  a  szabadságban  megifjodott  magyar 
nemzet  királyának  trónját  dönthetlen  erővel  veendi  körül.  — 
Hazánk  már  vérbe-lángba  volt  borítva  az  uralkodó-ház  köréből 
fel  bujtogatott  polgárháború  iszonyai  által,  midőn  a  császár 
szökésben  volt  kénytelen  menekülést  keresni  a  várakozásaiban 
megcsalatkozott  bécsi  nép  dühe  elől  s  a  magyar  nemzet  még 
akkor  is  felszólította  az  ügyefogyott  szökevény  uralkodót, 
hogy  jöjjön  közénkbe  s  biztonságot  fog  találni  zaklatott  fejének 
és  családjának  hűségünkben,  kik  minden  áldozatra  készek,  őt 
egy  világ  ellen  is  megvédendjük. 

Hogy  szegény  hazánk  szabadsága  s  boldogsága  felől 
táplált  reményeink  teljesedésbe  menjenek,  csak  egy  csekélység 
kívántatik,  csak  az,  hogy  az  uralkodó  teljesítse  esküvel  foga- 
dott kötelezettségét,  s  ne  lázadjon  fel  Magyarország  törvényes 
függetlensége  ellen,  mely  —  miként  már  bebizonyítottam  — 
az  austriai  ház  uralkodásának  Magyarországon  szerződésileg 
kikötött  feltételét  képezte. 

Ok  ezt  megígérték ;  ünnepélyesen  fogadást  tettek  a  tör- 
vények megtartására,  melyek  e  kötelezettség  gyakorlati  érvé- 

nyét  intézvény  biztositesékokkal  vették  körül;  megígértek 
mindent,  kogy  a  válság  napjain  átgázolhassanak :  de  a  mely 
perczben  szinleg  Magyarországnak  igazságot  fogadtak,  már 
ki  volt  főzve  palotájuk  rejtekében  kazám  ellen  az  irtózatos 
összeesküvés,  a  minőre  nincs  példa  a  történelem  évkönyveiben. 

» Egy  politikai  egységgé  összeolvasztani  Magyarországot 
a  most  osztrák  birodalomnak  nevezett  tartományokkal «  —  ez 
volt  az  osztrák  káz  törekvése,  a  mióta  csak  uralkodásra  jutott 
Magj'^aror szagon.  E  törekvés  vonul  végig  mint  egy  szakadat- 
lan gyászvonal  háromszázados  történelmén ;  ez  minden  szen- 
vedéseinknek, ez  habsburg-házi  királyaink  hitszegésének  kút- 
feje. Ez  öröklött  törekvésről  a  bécsi  udvar  nem  akart  lemon- 
dani s  mert  e  törekvésnek  állták  útját  a  politikai  intézvények, 
melyeket  önökkel  megismertettem,  ezért  határozták  el,  hogy 
akármibe  kerüljön  is:  ez  intéz  vény  eket  megszilárdulni,  gya- 
korlati érvényre  jutni  nem  engedendik,  habár  megbuktatá- 
sukra a  legirtózatosabb  eszközök  egész  tárházát  kellend  is 
kimeritniök.  És  ki  is  meritették. 

Ez  adja  meg  önöknek  a  kulcsot,  uraim,  az  1848 — 49-iki 
magyar  szabadságharcz  eredetének,  természetének  megérté- 
séhez. Az  osztrák  ház  saját  családi  hatalmának  egységét  tűzve 
ki  czélul,  polgárháborút  szitott  fel  ellenünk ;  ez  nem  levén 
elég,  császári  hatalmának  egész  erejével  megtámadott;  ez  sem 
evén  elég,  az  orosz  czár  lábaihoz  alázta  magát  s  kétszázezer- 
nyi orosz  haderőt  vetett  reánk,  és  mindezt  azért,  hogy  Ma- 
gyarországot az  osztrák  birodalommal  összeolvaszthassa.  Mi 
védtük  hazánk  alkotmányos  szabadságát,  nemzeti  létét,  állami 
függetlenségét.  —  Ennyiből  áll  —  rövidre  vonva  —  Magyar- 
ország utóbbi  küzdelmének  politikai  történelme,  melyet  a  vi- 
lág népei  annyi  rokonszenvvel  kisértek. 

Hogy  a  királyi  esküvel  szentesitett  kötések  megszegé- 
sével Magyarországnak  az  osztrák  birodalommal  összeolvasz- 
tása volt  az  indok,  mely  miatt  s  a  czél,  mely  végett  megtá- 
madtattunk: ennek  Magyarország  jelen  siralmas  állapota 
kiáltó  bizonysága  gyanánt  áll  ugyan  a  világ  előtt,  de  mert 
még  Angliában  is  akadnak  bérencz-tollak,  melyek  azon  hálá- 
datlan munkára  vállalkoznak,  hogy  a  tények  szemtelen  elfer- 
dítésével az  osztrák  szerecsent  fehérre  mosogassák,  —  nem 
tartom  fölöslegesnek  megemlíteni,  miként  az  osztrák  ház  azon 

percztöl  kezdve,  hogy  Magyarország  ellen  nyíltan  az  erő- 
szak, a  forradalom  terére  lépett,  a  beolvasztási  szándékot  is 
több  Ízben  nyíltan  proclamálta. 

Ott  van  e  vallomás  csaknem  minden  manifestumban, 
melyet  a  karcz  alatt  kibocsátottak.  Már  még  V.  Ferdinánd 
nevében  1818.  október  20-áról  kelt  manifestum  is  azon  drá- 
galátos kilátással  kecsegtette  a  magyar  nemzetet,  bogy  »a 
magyar  nemzetiség  fenállásának  és  gyarapulásának  kezessé- 
gét az  austriai  császárban  (!!)  és  népei  mind- 
nyájának egy  összhangzó,  nagy  és  hatalmas 
egészszéegyesülésébentalálandja!!«  De  nehogy 
több  idézetekkel  fáraszszam  önöket,  elég  lesz  Ferencz  József 
1849-iki  márcz.  4-én  Olmützböl  kibocsátott  manifestumának 
következő  szavaira  s  tartalmára  hivatkoznom : 

»Deczember  2-íkai  manifestumunkban  azon  reményt  fe- 
jeztük ki,  hogy  nekünk  sikerül end  a  monarchia 
minden  tartományait  s  nemzeteit  egy  nagy 
álladalmi  testté  egyes ithetni.« 

Aztán  nem  átallja  nyíltan  kimondani ,  hogy  A  u  s  t  r  i  a 
^egybeforr asz tását«  élte  feladatának  tűzte 
ki,  —  s  Magyarországból  vett  diadalmi  álhírek  által  nekibá- 
torodva, a  jog,  törvény  és  szerződés  szerintfüg- 
getlen  Magyarországot  az  egységes  austriai 
császárság  egyikkoronatartományává  degra- 
dálj a. 

Ez  volt  a  czél,  a  Ferencz  József  által  nyíltan  »ólte 
f eladat ának«  vallott  czél,  mely  végett  szerencsétlen  ha- 
zám saját  uralkodó-háza  által  vérbe-lángba  boríttatott.  Most 
még  az  eszközökről  kell  szólanom. 

A  nemzetiségeket  egymás  ellen  uszítani,  miszerint  egy- 
mást kölcsönösen  elzsibbasztva,  mindannyian  szolgaságba 
iussanak:  volt  az  osztrák-ház  politikájának  öröklött  maxi- 
mája.  Ehhez  folyamodtak  most  is  s  tervük  kivitelére  első  sor- 
ban a  horvátokat  szemelték  ki. 

Hogy  miért  a  horvátokat  ?  —  ezt  érteni  fogják  önök,  ha 
szívesek  lesznek  beszédem  azon  részére  visszaemlékezni,  mely- 
ben a  panslavismusról  szólottam,  s  megmagyaráztam,  hogy 
miért  viseltettek  a  panszlávok  kíengesztelhetlen  gyűlölettel  a 
magyarok  ellen,  kik  éket  képeznek  az  északi  s  déli  szlávok 

között  s  akadályozzák  egy  az  orosz  czár  protecturátusa  alatti 
universalis  monarcHába  való  egyesülésüket. 

E  gyűlölet  nyújtja  a  kulcsot  azon  készséghez,  melylyel 
a  pánszláv  fractió  magát  az  osztrák-ház  által  Magyarország 
ellen  felhasználni  engedte. 

Bátran  mondhatom,  hogy  midőn  ISáS-diki  törvényeink 
a  király  által  szentesittetvén ,  a  felelős  független  magyar 
minisztérium  hivatalba  lépett:  köztünk  s  a  horvátok  kö- 
zött a  viszálykodásnak  még  csak  tárgya  sem  volt  sem 
nyelv,  sem  nemzetiség,  sem  terület,  sem  tartományi  ön- 
kormányzat, sem  semmi  más  tekintetben,  mi  az  ugyanazon 
koronához  tartozó  két  nemzet  közt  alku,  vagy  egyezke- 
dés vagy  kiegyenlítés  tárgyát  képezhette  volna.  Innen 
van,  hogy  a  magyar  nemzet  minden  kísérlete,  a  horvátok- 
kal barátságos  egyetértésre  jutni ,  insultussal  lett  az  illyr- 
pártnak  nevezett  pánszláv  fractió  által  visszautasítva,  mely 
»párt«  G  á  j  Lajos  vezérlete  alatt  egy  félelmetes  társulattá 
szervezkedve  (D  v  o  r  a  n  a-nak  nevezték)  a  bécsi  udvar  párt- 
fogása alatt  az  alkotmányos  érzelmű  polgárokat  terrorizálta, 
a  hatalmat  magához  ragadta,  Magyarországgal  még  csak  érint- 
kezésbe sem  bocsátkozott  s  kívánságait  velünk  soha  még  csak 
nem  is  közlötte.  Hogyan  is  közölhette  volna  ?  —  miután  kül- 
döttség által  kijelentette  Bécsben  az  uralkodó  előtt,  hogy  a 
magyar  koronától  elszakadva,  Horvátországot  egye- 
nesen az  osztrák  birodalomba  kivan  ja  beke- 
beleztetni. 

E  kívánság  sokkal  szembetűnőbben  összevág  az  osztrák- 
ház »összeforrasztási«  szándokaival,  melyeknek  valósítását 
Ferencz  József  »élte  feladatának*  vallja,  semhogy  részletes 
adatokkal  kellene  bizonyítgatnom,  hogy  a  cselszövények  Bécs- 
ből lettek  szitogatva. 

E  szerint  Horvátországban  készen  levén  az' anyag  a  bel- 
háború felszitására,  a  bécsi  udvar  arról  is  gondoskodott,  hogy 
a  horvát  lázadás  támadó  erővel  is  rendelkezzék  s  vezérrel  is 
birjon,  kire  az  osztrák-ház  a  » birodalom  egységé « -re  való  tö- 
rekvésnél bizton  számithatott.  E  vezért  Jellasic s-ban  ke- 
resték s  találták  fel. 

Emiitettem,  hogy  azon  perczben,  midőn  képmutató  arcz- 
czal  Magyarországnak  igazságot  fogadtak,  palotájuk  rejteké- 


19B 

ben  a  legirtózatosabb  összeesküvés  hazám  ellen  már  meg  volt 
állapítva.  Ez  tény !  Ez  betüröl-betüre  igaz.  E  conspirátióba 
vetett  bizalmuknál  fogva  egyeztek  bele  a  független  magyar 
minisztérium  kinevezésébe  s  ez  magyarázza  a  meglepő  kész- 
séget is,  melylyel  a  még  azután  hozott  törvényeket  is  minden 
ellenvetés  nélkül  megerősítették.  Mindent  megígértek,  mert 
már  megállapították  a  tervet,  hogy  mindent  felforgatnak. 

Egyetértésre  jutva  Jellasic s-csal,  öt,  a  császári  kirá- 
lyi ezredest,  Horvátország  bánjává  nevezték  ki. 

Horvátország  bánja  a  harmadik  helyet  foglalja  el  a  ma- 
gyar korona  zászlós-urai  között.  Gróf  Batthyáni  Lajos 
már  meg  lévén  bizva  a  magyar  minisztérium  alakításával,  a 
báni  méltóság  csak  az  ó  javaslatára,  csak  az  ö  ellenjegyzése 
mellett  lett  volna  betölthető.  Ezt  azzal  játszották  ki,  hogy 
Jellasics  kinevezésének  dátumát  aBatthyáni- minisz- 
térium elfogadásának  egy  nappal  elébe  tették.  Ezt  eltit- 
kolták előttünk  Bécsben,  s  csak  Pozsonyba  visszatértünk  után 
jutott  a  fogás  tudomásunkra. 

Azonban  a  báni  hatóság  csak  a  polgári  Horvátországra 
terjed  ki,  a  határőrvidékre  nem.  Pedig  ott  a  császári  hadsereg- 
ben tényleges  szolgálatot  tevő  határőrökön  kívül  a  fegyver- 
gyakorlott tartalékosokban  egy  kész  rendes  hadsereg  van. 
Miszerint  tehát  Jellasics  ellenünk  ezen  haderővel  is  s  a 
Horvátországban  tanyázó  egyéb  császári  ezredekkel  is  ren- 
delkezhessék, őt,  ki  csak  ezredes  volt,  egyúttal  császári  altá- 
bornagygyá  is  kinevezték. 

S  mindezzel  a  borzasztó  terv  még  nem  volt  befejezve. 

Messze  vezetne,  ha  az  u.  n.  határőrvidék  szervezetének 
részletes  ismertetésébe  bocsátkoznám ;  elég  lesz  annyit  emlí- 
tenem, hogy  még  azon  időben,  midőn  még  a  törökök  beroha 
násaitól  tartani  lehetett,  az  osztrák-ház  állandó  határ-védele- 
mül egy  darab  földet  hasított  ki  a  török  birodalom  egész 
szomszédsága  hosszában  az  adriai  tengertől  Moldváig,  e  te- 
rület lakosait  katonai  gyarmatokul  szervezte  s  mint  ílyeket 
az  udvari  főhaditanács  közvetlen  hatósága  alá  helyezte.  E 
gyarmatok  minden  férfi-lakosa  egy  bizonyos  életkorig  kato- 
nai szolgálattal  tartozik ;  földjeiknek  nem  tulajdonosai,  csak 
használói,  azokat  nem  szabad  a  család  tagjai  között  feloszta- 
níok;  nem  szabad  elköltözníök  s  még  kézipart  is  csak  tisztjeik 

megegyezésével  s  felügyelete  alatt  űzhetnek;  még  földjeiket 
is  csak  katonai  fegyelemmel,  mondhatni :  vezényszóra  mive- 
lik.  A  veszély,  mely  ez  alkotásra  alkalmat  adott,  rég  elenyé- 
szett, de  azért  az  osztrák-ház,  daczára  a  magyar  országgyű- 
lések tiltakozásainak,  a  szervezetet  fentartotta,  mert  benne 
uralmi  vágyainak  teljesítésére  aránylag  olcsó  s  katonailag 
szervezett  minden  perczben  kész  erővel  birt. 

Ezen  erőt  akarta  a  bécsi  udvar  Jellasic  s-nak  az  elle- 
nünk kifőzött  összeesküvés  végrehajtásához  biztosítani. 

Nekünk  1848-iki  reformtörvényeink  keresztülvitelénél 
legfáradságosabb  küzdelmünk  az  volt,  hogy  a  határőrvidékek 
az  ország  testéhez,  melytől  jogtalanul  elszakittattak,  vissza- 
csatoltassanak,  s  a  magyar  minisztérium  által  kormányoztas- 
sanak. Végre  ráállt  az  udvar,  de  csak  azon  feltétel  alatt,  hogy 
a  minisztérium  minden  tagi'a  külön-külön  reversalist  adjunk, 
mely  által  magunkat  kötelezzük,  hogy  a  végvidékek  szerve- 
zetének azon  részét,  mely  a  katonáskodási  kötelességre  vo- 
natkozik, fel  nem  forgatjuk. 

Ez  a  független  magyar  felelős  minisztérium  kinevezésé- 
'hez  sine  quanon,  feltételül  lett  kikötve  s  azzal  indo- 
koltatott, hogy  a  határőrvidéki  szervezet  nemcsak  Magyaror- 
szágnak, hanem  a  birodalomnak  is,  végrendszerével  oly  benső 
összefüggésben  van,  hogy  ha  ennek  sok  időt  kivánó  s  tömér- 
dek nehézséggel  járó  átalakítása  nélkül  a  határőrvidék  kato- 
nai szervezete  egyoldalulag  felbontatnék,  ez  a  külbiztonságot 
compromittálná. 

Azonban  ez  is  csak  háló  volt,  melylyel  jóhiszeműségünk 
s  loyalitásunk  bekerittetett.  A  dolog  valódi  értelme  az,  hogy 
Jellasic  s-nak  akartak  kész  haderőt  biztosítani,  melylyel 
minket,  kiket  katonáinknak  külföldön  letartóztatásával  védte- 
len állapotba  helyezetteknek  véltek,  egy  adott  perczben  meg- 
rohanhasson s  könnyű  szerrel  legázolhasson,  —  ha  pedig  mi 
a  határőröket  az  örökös  katonai  szolgálat  rabszolgai  kötele- 
zettsége alul  felmentjük  s  szabad  emberekké,  szabad  földbir- 
tokosokká teszszűk,  azokat  nem  lehetett  volna  a  császári-királyi 
összeesküvés  sikeresitésére  felhasználnia. 

így  lett  a  lázadás  Horvátországban  császárilag  előké- 
szítve, egyenesen  a  végre,  hogy  Magyarország  az  osztrák  bi- 
rodalom politikai  egységébe  erőhatalommal  beolvasztassék. 

Jellasics  elég  őszinte  volt  ezt  gróf  Batthyáni  Lajos- 
nak nyiltan  bevallani,  midőn  vele  1848.  nyárszakán  Bécsben 
találkozott.  Battkyáni  szemére  veté,  hogy  miért  utasit 
vissza  minden  kisérletet,  mely  a  viszálykodás  barátságos  ki- 
egyenlítésére czéloz ?  —  »Köztünk«, feleié  Jellasics,  »nem 
particularis  sérelmek  kérdése  forog  fenn,  melyet  ki  lehetne 
egyenliteni.  Önök  Magyarországot  szabad  és  független  Ma- 
gyarországnak akarják:  én  pedig  az  osztrák  birodalom  politi- 
kai egységére  esküdtem,  ka  ebbe  önök  bele  nem  egyeznek, 
köztünk  csak  a  kard  katározliat.«  S  midőn  Batthyáni 
íigyelmezteté ,  hogy  Horvátországban  pánszláv  mozgalom 
forr,  ez  pedig  nem  osztrák  birodalmi  egységre  czéloz,  Jellasics 
felelete  ez  volt :  »Nekem  önök  ellen  fanatismusra  van  szüksé- 
gem. Erre  a  pánszláv  agitatió  eszköznek  jó.  Csak  önök  legye- 
nek leverve,  a  többi  majd  az  én  gondom. « 

Ez  történelmi  tény.  Batthyáni  Lajos  szájából 
tudom. 

A  horvátországi  üzelmek  természetesen  visszahatottak 
Magyarországra,  melynek  szláv  ajkú  lakosai  közt  a  pánszláv 
izgatás  már  úgyis  évek  óta  munkában  volt.  Ez  izgatások  a 
ruthen  lakosság  közt  épen  semmi,  a  tótok  (szlovákok)  közt 
aránylag  csak  kevés  visszhangra  találtak ;  amazok  épugy,  mint 
(a  háládatlan  erdélyi  szászok  kivételével)  az  ország  németajkú 
polgárai,  egészben,  —  emezek  legnagyobbrészben  hivek  ma- 
radtak a  közös  hazához  az  egész  szabadságharcz  alatt.  Ez 
utóbbiak  —  a  tótok  —  között  egy  falusi  lutheránus  pap : 
Húrban,  kit  a  bécsi  udvar  ezredessé  czif ráz  ott  fel,  a  császári 
kormány  szemeláttára  az  osztrák  tartományokban  gyűjtött 
fegyveres  csoportok  élén  ismételve  megkisérlette  ugyan  a 
magyarországi  tótokat  fellázitani,  de  mindig  kudarczot  val- 
lott. Pár  ezer  főnél  többre  sohasem  vitte  csapatjával ;  zavart, 
nyugtalanságot,  itt-ott  pillanatnyi  rémülést  okozott  a  föld 
népénél,  de  nem  volt  befolyással  az  események  menetére.  Na- 
gyon óvatosan  gondoskodott,  hogy  seregeinkkel  sohase  talál- 
kozzék s  maga  a  felvidéki  nemzetőrség  elég  volt  a  S  z  v  a- 
topluk  IX-ik  századbeli  Maharaniájáról  álmodozó  eme 
pánszláv  ezredes-papot  az  országból  kikergetni. 

Az  ország  áldott  alvidékén  lakó  szerbeknél  ellenben 
gyújtott  a  bécsi  kanócz.  Bécsből  sugalmazott  érsekjük :   E  a- 

j  a  s  i  c  s  főnöksége  alatt  Karlóczán  (Kaiiovifcz)  kifőzve  a 
pártütők  tervét,  ők  voltak  az  elsők,  a  kik  már  april  vége  felé 
Nagy-Kikindán,  Torontálmegyében  nyilt  lázadásba  törtek  ki, 
melynél  a  tömegek  rossz  szenvedélyeinek  felizgatására  a  föld- 
osztály, s  a  magyarok  s  németek  birtokainak  szabad  prédára 
bocsátása  is  felhasználtatott,  s  rablással,  gyilkolással,  gyujto- 
gatással  inaugurálta  a  bécsi  udvar  féktelen  uralomvágya  által 
felszított  irtózatos  belháborut,  mely  a  magyar  kormányt  annál 
váratlanabbul  lepte  meg,  minthogy  a  pozsonyi  országgyűlés 
szabadelvű  vívmányai,  valamint  az  egész  országban  min- 
denütt, ugy  a  szerbek,  oláhok  s  szászok  által  is  lelkesedéssel 
fogadtattak  s  hála  s  hűség  nyilatkozataival  üdvözöltettek. 

A  magyar  minisztérium  még  alig  pár  napja  lépett  hiva- 
talba s  az  országot  a  közrend  fentartásának  minden  eszközei- 
ből kivetkőztetve,  az  ország  közpénztárait  kifosztva  találta. 
Utolsó  garasig  összeszedetve  mindent,  a  mit  a  bécsi  hatalom 
a  különféle  fiók  -  pénztárakból  el  nem  vihetett,  mindössze 
negyvenhatezer  font  sterling  volt  az  (462,565  forint)  a  mivel 
•az  ország  mindennemű  költségeinek  fedezésére  rendelkezhet- 
tem, midőn  a  pénzügyminiszteri  tárczát  átvettem.  *) 

A  Horvátországból  átküldözgetett  felhívások  által  szi- 
togatott  szerb  pártütés  egyrészt  a  magyar  kormány  készűlet- 
lenségében  elbizakodva,  másrészt  a  bécsi  udvar  által  katona- 
tisztek küldésével,  pénzzel,  fegyverrel,  löszerekkel  gyámolitva, 
csakhamar  annyira  vakmerővé  lett,  hogy  E-ajasics  érsek 
által  Karloczára  egybehívott  (úgynevezett)  » szerb  nemzeti 
gyűlés «,  (melyen  már  török  birodalmi  szerbek  is  szerepeltek) 
már  május  13-án  elhatározni  merószlette,  hogy  a  szerbek  ma- 
gukat az  osztrák  ház  jogara  alatt  független  nemzetté  consti- 
tuálják,  az  országnak  általuk  (de  nem  egyedül  általuk)  lakott 
részeit  (még  Baranyamegyét  is  oda  számítva,  a  hol  több,  mint 
kétszázötvenegy  ezer  lakos  között  csak  negyvenegy  ezer  szerb 
van)  Magyarországból  ki-  ós  elszakítják  s  szerb  vajdasá'g 
czimen  politikailag  a  horvát-szlavon-dalmát  királysághoz  csa- 
tolják. 

Ezzel  a  polgárháború  koczkája  visszavonhatlanul  el  volt 
vetve. 


*)  Lásd  a  3-ik  számú  jegyzetet  a  fejezet  végén. 

Az  ország  területi  épségének  és  politikai  egységének  e 
felbontása  magában  is  sokkal  hangosabban  szól,  semhogy  an- 
nak ellenében  nemzetem  állami  jogait  bizonyítgatnom  kel- 
lene. Miszerint  azonban  önök  e  merénylet  irtózatosságát  teljes 
mértékben  felfoghassák,  szükségesnek  tartok  egy  körülményt 
megemlíteni. 

A  szerbek  aránylag  nagyon  uj  jövevények  Magyaror- 
szágon. —  Igaz  ugyan,  hogy  Corvin  Mátyás  nagyemlékű 
nemzeti  királyunk  kedvencze :  Kinizsi  Pál,  az  óriás  hös 
már  a  XV-ik  század  utolsó  negyedében  telepitett  fegyverfog- 
ható szerbeket  a  végvidékekre,  de  a  mit  a  határöri  szervezetű 
végvidékektől  megkülönböztetésül  polgári  Magyarországnak 
nevezhetünk,  oda  szerbek  csak  a  XVII-ik  század  vége  felé 
kezdettek  menekülni.  Igenis  »menekülni«,  ez  a  szó 
jellemzi  létjogukat  Magyarországon ;  menekülő,  a  török  járom 
alul  menekülő  volt  mind  a  két  szerb  emigráczió,  melyeknek 
elsejét  Brankovics  György  vajda  1688-ban,  másikát 
Csernovics  Arzén  ippeki  metropolita  vezette  1690-ben. 
Menekülökül,  ideiglenes  menekülökül  fogadta  be  őket  I.  Leo- 
pold  császár-király,  miként  ezt  1691-ben  kelt  egyik  ótalmi  és 
szabadalmi  levelében  világosan  kifejezve  találjuk,  melyben 
nekik  Ígéretet  teszen,  hogy  mindent  el  fog  követni, 
miszerint  őket  szülőföldjükre  mihamarébb 
visszavezethesse  s  eredeti  lakjaikba  vissza- 
helyezhesse. 

No  már,  uraim,  sem  én,  sem  semmi  magyar  a  világon 
arról  soha  még  csak  nem  is  álmodott,  hogy  »hazamenetelü- 
ket«  kivánja.  Százhatvannyolcz  éve  lakják  hazánkat ;  testvé- 
reinknek, polgártársainknak  fogadtuk  őket,  minden  jogaink- 
nak, minden  szabadságainknak,  hazánk  minden  áldásainak 
osztályosaivá  tettük  s  ilyeneknek  óhajtjuk  őket  az  idők  vé- 
geiglen,  ha  az  igazságos  isten  elragadott  jogaink  birtokába 
visszasegít.  De  ilyen  levén  létczimük  Magyarországon,  mint 
a  minőnek  mondottam,  nem  gondolják  önök,  uraim,  hogy  a 
szerbeknek  azon  törekvése,  magukat  független  nemzetté  eri- 
gálni  azon  Magyarországon,  mely  nekik  hospitalitást  adott  s 
a  hospitalitást  egyenjogú  polgárisággá  fejlesztette,  és  azt  a 
Magyarországot,  mintha  a  Krisztus  palástja  volna,  feldara- 
bolni s  annak  legáldottabb  részét  maguk  külön  birodalmául 

kiszelni,  —  mondom :  —  nem  gondolják  önök,  liogy  ezen  tö- 
rekvés nagyon  hasonlítana  ahhoz,  ha  a  franczia  menekvök, 
kiknek  önök  Jersey  s  Guernsey  szigetén  hospitalitást  adtak, 
ezt  azzal  hálálnák  meg,  hogy  magukat  ott  független  nemzetté 
kiáltanák  ki  s  azokat  a  szigeteket  az  angol  koronától  elsza- 
kitottnak  nyilatkoztatnák,  miszerint  a  szomszéd  Francziaor- 
szághoz  annectálhassak  ?  Igaz,  hogy  az  angol  királyok  nem 
adtak  a  franczia  menekülőknek  még  privilégiumokat  is,  mint 
a  magyar  királyok  a  szerbeknek  adtak,  de  épen  az,  hogy  ezek 
(minő  joggal  ?  —  nem  vitatom)  a  hospitalitáson  felül  még 
privilégiumokat  is  adtak,  nem  gondolom,  hogy  a  hasonlatnál 
a  szerbek  előnyére  legyen.  Önök  bizonyosan  egyet  fognak 
velem  érteni,  hogy  privilégium  czimen  országot  feldarabolni, 
nemzetiségi  czimen  egy  állam  politikai  egységét  felbontani 
ha  iszonyatos  bün  nem  volna,  bizonynyal  hallatlan  aberratió 
volna. 

Külömben  statistikai  adatul  megjegyzem,  hogy  a  tulaj- 
donképeni  Magyarországnak  azon  megyéit,  vidékeit  és  kerü- 
leteit, melyeket  a  fellázadt  szerbek  (a  most  már  Szlavóniához 
számitott  Szerémmegyével  s  péterváradi,  bródi  és  gradiskai 
határőrvidékekkel  egyetemben)  aszerbvajdaság  czimen 
Magyarországtól  elszakitottnak  decretáltak,  egy  millió  nyolcz- 
száznegyvenezer  hétszáz  negyvenkilencz  ember  lakja,  ezek 
között  szerb  csak  négyszáznyolczvanezer  ötszázkilenczven- 
nyolcz  van,  egy  millió  háromszázhatvanezer  száz  ötvenegy 
más  nemzetiségű  (főképen  oláh,  német  magyar)  ugy,  hogy  a 
szerbek  az  összes  lakosságnak  csak  mintegy  negyedrészét  ké- 
pezik. 

A  szerbek  után  a  bécsi  udvar  az  erdélyi  oláhokat  lází- 
totta fel.  Ezeknek  (tartózkodás  nélkül  bevallom)  addig,  mig 
Erdély  1848-ban  mind  a  két  törvényhozás  megegyezésével 
Magyarországgal  nem  egyesült,  méltó  okuk  volt  volna  pa- 
naszkodni, mert  Erdély  alkotmánya  egy  nagy  anomália  volt 
Négy  vallásra  és  három  nemzetre  volt  alapítva  s  a  görög  nem 
egyesült  hitű  oláhok,  bár  Erdélyben  többségben  vannak,  sem 
mint  nemzet,  sem  mint  vallás  az  alkotmányos  tényezők  közé 
nem  számíttattak.  Ámde  épen  ezen  anomáliának  vetett  véget 
az  unió.  Egy  lett  a  jog,  egy  a  törvény  Erdélyben  s  Magyar- 
prszágon  s  ez  a  törvény   egyenlő  jogú  polgárokká  tette  az 

ország  minden  keresztény  lakosát  faj-,  nyelv-,  valláskülömb- 
sóg  nélkül.  Az  erdélyi  oláhok  minden  közjogi  sérelmei  egy 
tollvonással  orvosoltattak.  Hálával  is  fogadta  az  erdélyi  oláh- 
ság e  jótéteményt,  a  mig  az  osztrák  ármány  s  ennek  pártfo- 
gása alatt  az  ország  feldarabolására  törő  izgatók  a  vak  szen- 
vedély tüzét  fel  nem  gyújtották. 

Miszerint  fogalmuk  lehessen  önöknek  arról,  hogy  e  tüz 
felgyújtása  végett  mennyire  nem  iszonyodtak  a  legerkölcste- 
lenebb  eszközökhöz  folyamodni,  —  helyén  találom  egy  adatot 
felemlíteni. 

U  r  b  á  n  császári  határőr-ezredes  azon  hazugsággal  lá- 
zította az  erdélyi  oláhokat,  hogy  a  »kegyes  osztrák  császár« 
már  tiz  év  előtt  eltörölte  a  jobbágy-robotot,  de  a  »gonosz 
magyar  urak«  eltitkolták  a  » császár «  rendeletét  a  nép  előtt, 
—  s  az  e  hazugsággal  fellázított  vad  tömegeket  azon  Ígérettel 
eskette  fel  hűségre  az  » osztrák  császár «  iránt,  hogy  ha 
segítségére  lesznek  a  magyarok  ellen,  a  császár  nekik  két  évi 
adómentességet  ad  és  megengedi,  hogy  mindent  megtartsa- 
nak, a  mit  a  magyaroktól  elvehetnek  s  még  azt  is  kilátásba 
helyezte,  hogy  az  »urak«  földbirtokait  maguk  közt  fel  fogják 
oszthatni. 

És  ember,  kinek  szivében  érzelem  van,  nem  is  képzel- 
heti :  minő  prédasovár  hyena-dühhel  estek  neki  a  felbőszült 
csordák  a  »kegyes  császár «  engedelmének  hasznát  venni.  Még 
most  is  fagyást  érzek  ereimben,  a  mint  az  általuk  elkövetett 
irtózatosságokra  visszagondolok.  Oly  lap,  mint  a  minőt  azok 
ott  betöltöttek,  nincs  az  emberiség  történelmében ;  még  a  vad- 
ság őskori  szakában  sincs,  még  a  scalpirozó  veres  indiánok 
véres  száguldozásainak  történelmében  sincs. 

S  mikor  aztán  ezrenként  lettek  a  szerencsétlen  családok 
a  legirtózatosabb  kinok  közt  lemészárolva,  falvak,  városok  a 
császári  tisztek  szeme  láttára  kiölve,  kipusztítva,  leégetve  s 
boldogtalan  hazám  egy  sirmezővé  lett :  akkor  e  dühöngő  csor- 
dák egyik  legtevékenyebb  vezére :  J  a  n  k  u  felment  Bécsbe, 
hogy  a  fiatal  császár  kezéből  jutalmat  vegyen.  És  kapott  ér- 
demkeresztet és  kapta  a  császár  ajkairól  ez  elismerést: 
»Nagy  dolgokat  cselekedtél  Janku!  Bizony 
nagy   dolgokat    c  selekedtél!« 

Ennyi  elég  lesz  a  polgárháború  keletkezésének   megér- 


2Ó0 

tésére  s  most  már  csak  a  bécsi  udvar  által  használt  csalétket 
kell  még  megemlítenem,  miszerint  kevés  szóval  megadhassam 
a  feleletet  a  már  előbb  felvetett  kérdésre :  hogy  mi  czéllal, 
minő  számítással  lettek  a  fellázadt  nemzetiségek  vezéreik  ál- 
lal a  bécsi  udvar  pártosaivá  szegődtetve? 

Már  szólottam  a  nemzetiségi  izgalom  felől,  mely  az 
utóbbi  két  évtized  alatt  a  »divide  et  impera«  jelszó  oltalma 
alatt  lábra  kapott. 

Az  ekként  felizgatott  nemzetiségi  érzelemmel  üzérkedve 
a  bécsi  udvar  egy  izgató  szót  vetett  ki  csalétkül ;  melyet  hatá- 
rozatlan  értelménél  fogva  alkalmasnak itélt arra, hogy 
a  magyar  népfajokat  a  magyar  nemzetnek,  mint  külömböző 
ábrándjaik  akadályának  leverésére  pártosaivá  szegődtesse. 

Ez  izgató  szó:  a  nemzetiségek  egyenjogúsí- 
tása (Gleichberechtigung  der  Natíonalitáten)  volt. 

A  magyar  nemzet  e  szót  szélesebb  értelemben  megvaló- 
sította, mint  akárhol  a  világon  megvalósítva  van,  de  természe- 
tesen megvalósította  az  államban,  nem  az  állam  fölött,  meg- 
valósította az  ország  területi  épségének  s  politikai  egységének 
keretében,  miként  azt  sehol  a  világon  másként  megvalósítani 
nem  is  lehet  a  nélkül,  hogy  maga  az  állam,  mely  a  nemzetisé- 
gek létezésének  tere  és  kerete,  a  nemzetiségi  elvnek  áldozatul 
dobassék. 

De  a  nem  magyar  nemzetiségek  körében  két  évtized 
óta  szitogatott  izgalom  vezérei  az  »egyenjogusitás«-t  akként 
értették,  hogy  Magyarország,  melyet  egy  ezredéves  történe- 
lem Magyarországgá  alkotott,  Magyarország  lenni  megszűnjék 
s  nyelvek  szerint  felosztva  darabonként  a  rokon  nemzetiségű 
szomszédokhoz  csatoltassék,  Horvátország  pedig  a  magyar 
koronától  elszakadjon. 

A  mi  ez  utóbbit  illeti :  Horvátország  nemzet,  nem  csak 
nemzetiség.  Nekem,  mint  már  említem,  régen  elvem  volt,  hogy 
ha  megunták  a  magyar  koronával  hatszáz  év  óta  fenállott 
kapcsolatokat,  hát  menjenek  isten  hírével,  mi  nem  állunk  nem- 
zeti fejlődésüknek  útjába,  ők  se  álljanak  a  mienkébe;  ha  tehát 
csak  az  volt  volna  vágyuk,  hogy  tőlünk  elszakadjanak,  nagyon 
rossz  számítás  volt  ellenünk  fegyvert  fogni.  De  nekik  mesz- 
szebb  vágó  terveik  voltak,  arra  spekuláltak,  hogy  Styriával, 
Karínthiával,  Karniolíával,  Istriával,  lUyriával  egyesülve,  egy 

független  nagy  Illyror szagot  alkotandnak,  mely- 
hez majd  a  török  birodalom  rokon  fajú  szomszéd  népei  is 
csatlakozandnak.  E  czélból  a  mozgalom  vezére:  Gr  áj,  már 
egy  uj  »illyr« -nyelvet  és  irodalmat  is  kezdeményezett  s  a  párt 
is  magát  nyiltan  i  1 1  y  r-p  á  r  t-nak  nevezte  és  ez  a  párt,  mely 
Horvátországot  terrorizálta,  ugy  okoskodott,  kogy  ka  Magyar- 
ország, teljes  épségben  fentartva,  az  osztrák  házzal  békében 
marad,  erős  támasza  leszen  a  dynastiának,  s  ekkor  a  »füg- 
getlen  nagy  Illyrország«-ra  nem  lehet  kilátásuk;  ha  ellenben 
segitik  az  osztrák  házat,  hogy  határtalan  uralmi  vágyból  min- 
ket, dynasticus  fenmaradása  legerősebb  támaszát,  maga  tör- 
jön meg  és  segitik  az  országunkbeli  nemzetiségeket,  hogy 
hazánkat,  mint  a  Krisztus  palástját  feldarabolják,  akkor  any- 
nyival  inkább  kilátásunk  lehet,  hogy  a  » független,  nagy  Illyr- 
or szag «  markukba  hull,  minthogy  a  48-iki  izgalmak  közben 
az  osztrák  ház  hatalma  alapjaiban  ingadozott,  Olaszország  el- 
veszettnek látszott,  Prága  fegyverben  állott,  Bécs  a  dynastiát 
menekülni  kényszerítette  s  az  összeolvadhatlan  elemek  ama 
természetellenes  zagyvaléka,  melyet  osztrák-birodalomnak 
neveznek,  szétbomlás  felé  látszott  közeledni.  —  Ez  volt  a 
számítás,  mely  a  horvátországi  illyr-pártot  az  ellenünk  való 
fegyverfogásra  indította  s  e  számítás  láthatárára  a  világura- 
lomra áhitozó  panslavismus  vészcsillaga  vöröslött. 

Meg  kell  azonban  jegyeznem,  hogy  a  horvát  pártütés 
császári  vezére :  Jellasics  az  illyr-párt  fanatismusát  csak 
eszközül  használta.  Neki  is  voltak  szlávhatalmi  aspiratiói; 
ő  is  uraknak  akarta  a  szlávokat,  de  uraknak  az  egységes  osz- 
trák birodalomban,  nem  azon  kivül.  Neki  a  »birodalom  egy- 
sége«  volt  czélja,  ezért  ajánlkozott  eszközül  a  bécsi  udvarnak 
közremüködtetni  nemzetét  Magyarország  megtörésére,  mely 
ez  egyesítésnek  útját  állta. 

A  tény  tehát  az,  hogy  a  horvát  nemzet  kezdettől  fogva 
végig  a  macska  szerepét  játszotta,  mely  nem  maga  számára 
kapargat  gesztenyét  a  parázsból.  Igaz,  hogy  kapargatása  nem 
igen  volt  eredményes  más  számára  sem ;  csak  saját  körmeit 
égette  meg :  de  kapargatott. 

A  magyarországi  szerbek  s  erdélyi  oláhok  vezéreinek  és 
a  Hurbán-féle  szlovák  panszlávoknak  pedig  Magyarország 
feldarabolása  lebegett  mint  czél  szemük  előtt  s  ők  igy  okos- 

kodtak :  »Vágyamk  valósításának  útjában  a  magyar  áll ;  az 
uralkodó  ház  felhív :  működjünk  közre  a  magyarok  eltiprá- 
sára;  használjuk  fel  az  alkalmat,  midőn  az  uralkodó  iránti 
hűség  szine  alatt  s  királyi  pártfogás  által  fedezve,  szabad  bün- 
tetlenül pártot  ütnünk.  Igaz,  hűséget  kell  színlelnünk  a  dynas- 
tía  iránt  s  felsöségót  elismernünk,  —  de  csak  legyen  meg- 
törve a  magyar  nemzet :  mi  a  horvátokkal  egyesülve,  majd 
megadjuk  az  utolsó  lökést  az  úgyis  roskadozó  osztrák  biro- 
dalomnak. S  mi  szerbek,  kiszakítva  Magyarországnak  azon 
áldott  részét,  melyet  szerb  vajdaság-nak  neveztünk  el, 
azt  a  szomszéd  Szerbiához  csatoljuk,  —  mi  oláhok,  levágva  a 
magyarok  jobb  kezét:  Erdélyt  s  azt  Moldva-Oláhországgal 
egyesítve,  leteszszük  az  alapot  egy  hatalmas  dák  ó-r  o  m  á  n 
állam  alapításához,  mint  örökösei  Decebalus  Dácziájának, 
mely  még  nem  halt  meg,  csak  aluszik,  hiszen  még  csak  ezer- 
hétszáz negyvennégy  esztendeje,  hogy  Trajanus  császár  által  a 
föld  színéről  elsepertetett,  —  mi  pedig  szlovák  panszlávok  Cseh- 
országgal, Morvával,  Síléziával  Szvatopluk  nagy  Mahara- 
niáját  helyreállítjuk,  lépcsőül  a  panslavismus  világuralmához. « 

Ezen  aspiratiók  adtak  fegyvert  a  bécsi  udvar  által 
ellenünk  feluszitott  nemzetiségek  kezébe.  Az  erdélyi  szá- 
szok is  pártot  ütöttek  ellenünk ;  pártot  ütöttek,  gyámolítottak 
az  osztrák  seregeket,  de  maguk  nem  verekedtek.  Ez  nem  igen 
van  természetükben.  Nem  hallottam  hírét,  hogy  seregeink 
valaha  egy  szász  zászlóaljjal  találkoztak  volna  a  csatatéren, 
hanem  e  helyett  ők  voltak  az  elsők  a  szomszéd  Oláhország- 
ban lesben  álló  oroszokat  be-»invitálni.«  —  A  szászok  magu- 
kat mindig  a  német  birodalomhoz  s  ennek  megszűntével  az 
osztrákokhoz  számították  s  nagyon  tetszett  nekik  a  gondolat, 
hogy  1848-iki  törvényeink  felforgattatnak,  mert  ezek  jog- 
egyenlőséget állítottak  fel  a  hajdani  privilégiumok  helyébe, 
melyek  a  szászoknak  uralmat  adtak  volt  a  szász  földön  lakó 
oláhok  fölött. 

S  míg  a  nemzetiségeknek  ily  czélok  lebegtek  szemeik 
előtt,  a  bécsi  udvar  ekként  számított:  »Csak  segítsenek  a 
Gleíchberechtigung  eszméje  által  elámított  nemzeti- 
ségek a  magyar  nemzetet  levernem ;  könnyű  lesz  mindnyáju- 
kat a  közös  szolgaság,  a  politikai  anníhilatio  Gleichbe- 
r echtigung-jába  összeolvasztanom. « 

Orosz  segítségre  volt  szüksége,  hogy  megtehesse,  de 
megkapta  a  segítséget,  s  azok,  kiknek  mi  a  szabadsá>g  egyen- 
lőségét adtuk,  most  a  rémületig  élvezik  a  szolgaság  G 1  e  i  c  h- 
b  e  r  e  c  h  t  i  g  u  n  g-ját,  melyet  szegény  nemzetemnek  nyakára 
hárítani  segítettek. 

így  támadt  a  legírtózatosabb  belháború  hazámban,  mely- 
nek leirhatlan  siralmai  az  örülés  borzalmaival  kábítják  el  az 
emlékezetet. 

Önöknek,  uraim,  még  mindig  borzalom  fut  végig  idegei- 
ken, ha  az  utóbbi  indus  lázadás  történelméből  a  cawnpori 
szörnyűségekre  visszagondolnak.  Oh!  azok  a  szörnyűségek 
csak  halovány  árnyékai  annak,  a  mit  az  én  nemzetemnek 
szenvednie  kellett,  nem  felbőszült  vadaktól,  hanem  a  magukat 
apostoli  királyoknak  is  nevező  s  a  szeretet  vallásának  tem- 
plomát nagyon  szorgalmasan  látogató*)  keresztény  osztrák 
császárok  pártfogásából.  Emberek  két  deszka  közé  kötve  s 
kézi  fürészszel  szétfürészelve,  miközben  nejeik  ez  irtózatos 
martyrságot  végignézni  kényszeríttettek  és  megőrültek  a  lát- 
vány felett.  Mások  kapufélfára  feszítve,  czéltáblául  písztoly- 
lövési  gyakorlatra.  Mások  meztelenül  fához  kötve,  hol  őket 
minden  női  érzelemből  kivetkőzött  fúriák  halálig  szurkálták, 
csiklandozták.  Yoltak,  kiket  lassú  tűznél  sütöttek  meg.  Vol- 
tak, kiket  szurokkal  bevonva,  fáklyákul  égettek  el,  mint  Nero 
a  keresztény  martyrokat.  Volt  eset,  hogy  egész  családok  hideg- 
vérrel irtózatos  kínzás  közt  mészároltattak  le,  a  még  ránga- 
tózó félholt  testek  egymásra  gödörbe  hányattak,  s  a  csecsemő 
élve,  a  haldokló  anya  megcsonkított  testére  dobatott,  hogy 
ott  éhen  veszszen ! 

Irtózatos !    irtózatos  !  !    Talán    nincs    eset    a    törtóne- 


*)  Az  ostentatív  templomjárási  szorgalom  felöl,  mely  a  bécsi 
udvar  öröklött  szokásaihoz  tartozik,  mulatságosan  van  egy  adat 
feljegyezve  Richelieu  berezeg  emlékirataiban,  ki  egykor  fran- 
czia  követ  volt  Bécsben.  A  berezeg  panaszkodott  Polignac  bi- 
bornoknak,  bogy  virágvasárnaptól  busvétkeddig  száz  egész  órát 
kellett  a  császárral  templomjárásban  töltenie,  » Olyan  szolgálat, «  — 
úgymond  —  »melyet  csak  egy  jól  táplált  izmos  kapuczinus  állhat 
ki.«  —  „Mit  akar  ön,"  —  feleié  Polignac  bibornok,  —  „Rómá- 
ban a  kardinalisoknak  hasonló  szolgálatot  kell  tenniök  ;  csakhogy 
igaz  :  ők  azért  fizetve  vannak." 

lemben,  mely  ennyire  igazolná  a  német  költő  ama  rettenetes 
mondatát,  hogy : 

»der  schrecklicliste  der  Schrecken 
ist  der  Mensch  in  seinem  Walin.« 

Es  miért  mindez  ?  Irgalomnak  istene,  miért  ?  —  Csak 
azért,  hogy  a  jogaira  féltékeny,  szabadságszerető  magyar 
nemzet  hazája  a'2;  egységes  osztrák  birodalom  tartományává 
sülyesztessék. 

Kétségbe  kellene  esnie  az  embernek  az  erkölcsi  világon 
nralgó  örök  törvények  igazságossága  felöl,  ha  ez  irtózatok 
okozói  ellen  a  történelem  igazságot  nem  szolgáltatna. 

De  a  mi  azokat  az  elámított  néptömegeket  illeti,  melyek- 
nek körében  amolyan  sátánok,  fúriák  is  akadtak :  én  hallga- 
tást parancsolva  érzelmeimnek,  melyek  ez  irtózatosságok  em- 
lékezeténél lelkemben  felháborodnak,  én  számkivetésem  keser- 
vei közt  is  azt  kiáltom  feléjük :  »Bocsáss  meg  nekik  atyám 
istenem,  mert  nem  tudták,  mit  cselekszenek !« 

Szegény  áldozatjai  egy  gyászos  ámításnak !  Mit  kaptak 
jutalomul  a  készségért,  melylyel  a  történelemben  példátlan 
perfidia  eszközeivé  szegődtek  ?  —  Kaptak  közös  szolgaságot, 
melynek  kötelékei  közt  a  nemzetiségek  egyenlősége  a  szó 
teljes  érteményében  keresztül  van  vive,  mert  mindannyian 
egyenlőn  meg  vannak  fosztva  a  szabadságtól,  melyet  mi  mind- 
annyiuknak egyenlő  mértékben  megszereztünk,  mindannyian 
egyenlőn  kizsaroltatnak  egy  tönkre  járó  hatalom  kapzsi  bu- 
reaucratái  által ;  mindnyájukat  egyenlőn  fojtogatja  a  mind- 
nyájunknak németül  kiszolgáltatott  absolutisticus  közpon- 
tosítás. 

Gyarló  halandók,  a  minők  vagyunk,  mi  néha  zúgolódunk 
annak  a  láthatlan  valaminek  látogatásai  alatt,  a  mit  a  keresz- 
tény :  gondviselésnek  nevez !  Nem  mindennapi  önmegtaga- 
dásra van  szükségünk,  hogy  vigaszt  meríthessünk  a  gondo- 
latból, miszerint  ama  törvények  végrehajtásánál,  melyek  az 
emberiség  rendeltetését  kormányozzák,  a  történelem  folyama 
néha  irgalom  nélkül  végigsöpör  egy  nemzedéken,  hogy  szerte- 
tört  romjainak  pora  a  talajt  maradandó  eredményekre  elő- 
készíthesse. 

Lehet :  ama  múlt  viszályoknak  s  a  jelen  közös  szolgaságá- 
nak  szenvedéseire  szükség  volt,  miszerint  az  egykor  kölcsönö- 

sen  féltékeny  fajoknál  az  egymást-megértés  ama  viszonossága, 
a  szándokok  amaz  összkangzása  s  a  cselekvésnek  amaz  egysége 
magát  kiforrhassa,  mely  a  közös  szabadságnak  mind  kivivá- 
sára, mind  megtartására  szükséges. 

Én  itt  egy  szabad  nép  hallatára,  nemzetem  nevében  sza- 
vamat adom,  hogy :  mi  eltemetjük  az  ellenünk  elkövetett  vét- 
kek emlékezetét  a  leszenvedett  idők  mohos  sirjába,  —  temes- 
sék el  bajtársaink  a  közös  elnyomatás  szenvedéseiben  akármi 
nyelven  szólanak,  akármi  templomban  imádkoznak  istenhez, 
temessék  el  ngyanazon  sirba,  ha  mit  ellenük  vétkezheténk. 
Ne  czivakodjunk  a  fölött,  hogy  mik  voltunk:  egyesüljünk 
arra,  a  minek  lennünk  kell.  Mi  kinyújtjuk  feléjük  az  igaz  test- 
vériség kezét  megszerezni  az  ö  szabadságukat :  nyújtsák  ki 
ök  is  kezüket  felénk,  visszaszerezni  a  mienket.  Mindnyájunk- 
nak volt  valami  felejteni,  volt  tanulni  valónk.  Én  hiszem,  hogy 
megtevénk.  Okulva  a  multak  hibáin  s  a  jelen  szolgaság  közös- 
ségén, én  hiszem  az  istent,  hogy  legközelebb,  ha  eljövend 
a  perez 

»a  mint  daczára  mindennek  eljövend «  *) 
»iijra  végigküzdeni  a  magas  ég  láttára  a  szabadságnak 

harczát«  **) 

az  újjászületés  nagy  percze  egyesülve  találand  érzelemben 
ugy,  mint  értelemben,  egyesülve  találand  ugy  akaratban,  mint 
cselekvésben  a  közös  jogért,  a  közös  szabadságért ! ! 


VII. 
Adatok  a  császári  forradalom  politikai  történelmének 

jellemzéséhez. 
Megmagyaráztam  a  czélokat,  melyek  végett  hazám 
vérbe-lángba  boríttatott.  Most  még  a  bécsi  udvar  bánásmód- 
ját kell  adatokkal  illustrálnom,  miszerint  a  császári  forrada- 
lom fokozatos  kifejlődésének  politikai  történelme  főbb  voná- 
saiban tisztában  álljon  hallgatóim  előtt. 


*)  »as  came  it  will  for  a'  that.«  B  u  rn  s. 

**)  »in  the  face  of  high  heaven  to  fight  over 
that  combat  for  freedom  once  more.« 

Moore  Tamás 
ir  dalai. 

A  lázadás  ugy  Horvátországban,  mint  az  Al-Dunánál  és 
Erdélyben  nyíltan  az  uralkodó  akaratára  való  hivatkozással 
fedeztetett.  Az  uralkodó  maga :  V.  Ferdinánd  együgyű,  nya- 
valygós  ember,  lelki-testi  állapotánál  fogva  jóformán  az  erköl- 
csi beszámításon  kivül  esett  s  a  történteket  környezetének, 
nevezetesen  a  császári  család  azon  tagjainak  kell  beszámítani 
kik  az  együgyű  fejedelem  nevének  palástja  alatt  az  uralkodást 
részint  kezelték,  mint  Lajos  és  Ferencz  Károly  fö- 
lierczegek  (ez  utóbbi  Ferencz  Józsefnek  atyja,  tulajdon  az,  a 
ki  néhány  héttel  előbb  nekem  az  osztrák  ház  örök  háláját 
fogadta),  részint  pedig  sugallották,  ez  utóbbiak  közt  Zsófia 
föherczegnö  (Ferencz  József  anyja)  volt,  Jellasics-nak 
legindulatosabb  pártfogója.  Azonban  a  monarchicus  intéz- 
vény  a  király  személyét  annyi  nymbussal  veszi  körül,  hogy 
mi,  kik  békét  óhajtánk,  nem  mulasztottuk  el  e  nymbushoz 
folyamodni,  kérvén  a  királyt :  ne  engedje,  hogy  saját  neve  s  az 
uralkodó-ház  tekintélye  pártütés  fedezésére  felhasználtassék. 

Akkor  még  nem  jött  el  az  álarcz  levetésének  ideje.  Az 
osztrák  ház  dolgai  Olaszországban  nagyon  rosszul  állottak  s 
Tyrolt  kivéve,  az  egész  osztrák  birodalom  forrongásban  volt. 
A  császári  család  tehát  nem  ellenezte,  hogy  az  uralkodó  az 
általunk  kivánt  kárhoztató  nyilatkozatokat  közrebocsássa. 
Maga  Jellasics  is  pártütőnek  lett  bélyegezve  s  rangjától 
megfosztottnak,  hivatalától  elmozditottnak  lett  kihirdetve. 

De  mig  e  nyilatkozatokkal  port  szórtak  a  magyar  nem- 
zet szemébe,  hogy  önvédelmi  erejét  elzsibbaszszák,  a  hivatalos 
hierarchia  utján  kiadattak  a  bizalmas  utasítások,  hogy  a  császár 
kárhoztató  nyilatkozatával  senki  se  gondoljon,  ez  csak  amolyan 
forma-dolog,  melyet  a  körülmények  szükségei  tanácsoltak, 
hanem  a  császár  akarata  az,  hogy  a  »hü  szerbek  és  horvátok« 
a  magyar  minisztériumnak  ne  engedelmeskedjenek,  hanem  az 
osztrák  kormány  rendeleteihez  tartva  magukat,  a  pártütést 
erélyesen  folytassák ;  biztosíttattak,  hogy  a  császári  katonai 
hatóságoknál  közreműködésre,  támogatásra  számithatnak  s 
tényleges  segítségükről  is  pénzben,  fegyverben,  lövő-szerek- 
ben gondoskodva  van. 

Hallatlan  dolog  ez  a  történelemben,  hanem  positiv  tény, 
melynek  a  kezünkre  jutott  iratokban  minden  kétséget  kizáró 
bizonyítványait  birtuk. 

Engedjék,  hogy  neliáiiy  jellemző  vonást  idézzek. 

Jellasicsot  a  király  nyiltan  pártütőnek  nyilatkoz- 
tatta, —  Latour  osztrák  hadügy  ér  pedig  tábori  tiszteket, 
pénzt,  ágyukat,  fegyvert  s  lövőszert  küldött  neki.  S  midőn  a 
dolog  tudomásunkra  jutván,  az  osztrák  kormánynak  hivatalo- 
san szemére  vetettük  az  árulást :  azt  kaptuk  válaszul,  hogy  a 
fegyver-,  ágyú-  és  lövöszer-küldés  tévedésből  történt,  a 
pénz-küldés  pedig  azért,  mert  én,  mint  magyar  felelős  pénz- 
ügyminiszter nem  akartam  Jellasics nak  serege  ellá- 
tására pénzt  küldeni,  bár  erre  az  osztrák  minisztérium  által 
felszólittattam.  —  Miként  tetszik  önöknek  a  követelés,  hogy 
még  mi  gondoskodjunk  a  hazánk  ellen  nyilt  párttusában  álló 
vezér  seregének  ellátásáról  ?  . 

Jellasics  fenyegette  Fiumét.  Mi  két  magyar  zászló- 
aljat határoztunk  köldeni  koronánk  e  drága  gyöngyének  vé- 
delmére s  a  nyilt  lázadásban  levő  Horvátországon  keresztül 
nem  küldhetve,  felszólítottuk  az  osztrák  birodalmi  kormányt : 
engedje  meg,  hogy  vasúton,  Styria  felé  küldessük.  —  Meg- 
engedte, hanem  útközben  Fiume  helyett  Olaszországba  vitette 
Eadetzky  táborába.  A  szó  szoros  értelmében  ellopta  o 
két  zászlóaljat.  Panaszkodtunk  s  azt  kaptuk  válaszul,  hogy  ez 
is  tévedésből  történt.  De  a  tévedést  nem  hozták  helyre 
—  Fiumét  elvesztettük. 

Jellasics  pedig,  a  király  által  rangjától  megfosz- 
tott s  pártütőnek  nyilatkoztatott  Jellasics  nemcsak  foly- 
tonos hivatalos  érintkezésben  állott  az  udvarral  s  az  osztrák 
kormánynyal,  hanem  személyesen  vezette  fel  a  horvát  kül- 
küldöttséget,  mely  Horvátországnak  a  magyar  koronától  való 
elszakadását  az  udvarnak  hirül  vitte.  S  a  katonai  rangjától 
megfosztott  embert  és  társait  amúgy  »magán  minőségben« 
még  a  császár  is  elfogadta.  A  dynastia  tagjai  nemcsak  leg- 
nagyobb szívességgel  fogadták,  de  sőt  ekkor  állapították  meg 
vele  az  összeesküvés  további  részleteit,  Zsófia  föherczegnő 
pedig  könyekre  fakadva  biztosította  őt  és  társait,  hogy  »s  z  i  v  e 
velük  van.«  —  Meg  is  éreztük  e  női  sziv  forrongásának  rette- 
netes átkát,  le  egészen  Batthyáni  Lajos  s  az  aradi  vérta- 
nuk legyilkoltatásáig  és  a  vérszomjas  dühig,  mely  eltiport 
hazámból  egy  nagy  temetőt  csinált. 

A  magyar  minisztérium  felkérte  a  királyt :  adná  ki  kirá- 

lyi  parancsát  váraink  s  az  országunkban  tanyázó  katonaság 
parancsnokainak,  kogy  tartsák  tiszteletben  az  alkotmányt  s 
engedelmeskedjenek  a  nemzeti  kormánynak.  A  királyi  paran- 
csok leérkeztek  István  föherczeg  nádor  királyi  helytartóhoz  s 
a  miniszterelnök  által  ellenjegyezve,  postára  tétettek.  De  a 
föherczeg,  kinek  titkos  utasítása  volt  a  végrehajtást  meg- 
hiúsítani, a  parancsokat  titkon  visszavétette  a  postáról ;  meg- 
találtuk a  visszalopott  leveleket  hátrahagyott  irományai 
között,  midőn  később  alkotmányos  kötelességeinek  teljesí- 
tése elöl  az  országból  megszökött. 

A  szerb  lázadásra  szintúgy  kárhoztatás  lett  kimondva 
a  király  által,  de  császári  főtisztek  vezették  ellenünk  a  lázadó 
seregeket.  Mindjárt  első  csatáinkban  a  szent-tamási  és  föld- 
vári sáncz  oknál  osztrák  katonasággal  találkoztunk  -a  lázadók 
soraiban ;  osztrák  fegyvereket  szedtünk  össze  a  csatatéren  és 
a  foglyoknál;  Mayerhofer  ezredes  osztrák  főconsul  Bel- 
grádban volt  az,  ki  hivatalos  minőségben  fegyveres  csapato- 
kat gyűjtött  a  szomszéd  Szerbiában  s  küldött  a  lázadók  segít- 
ségére, ugy,  hogy  ezekkel  s  a  császári  kormánytól  közvetlenül 
nyert  támogatással  a  szerbek  csakhamar  erődített  állásaikban 
harminczezemyi  fegyveres  erővel  s  ötven  ágyuvalrendelkeztek; 
később  pedig,  midőn  gyanakodni  kezdve,  hogy  csak  amolyan 
parázsból  gesztenyét  kaparó  szerepre  használtatnak  fel  a 
bécsi  udvar  által,  a  pártütő  szerbek  hajlamot  kezdtek  mutatni, 
hogy  velünk  kialkusznak,  —  a  nyavalyás  V.  Ferdinánd  csá- 
szárral levelet  Íratott  környezete  a  »kedves  Eajacsics  érsek- 
nek,«  melyben  őt  császári  tekintélyével  inté,  hogy  velünk 
»pártütő  magyarokkal*  ne  alkudozzanak,  hanem  a  nya- 
kunkra küldött  császári  seregekkel  összhangzásban  mű- 
ködjenek. 

Ilyen  a  császári  királyi  erkölcsiség  szótára !  Ok  lázad- 
tak s  lázítottak,  ők  ütöttek  pártot  a  jog  és  a  hittel  erősített 
törvény  ellen ;  ők  borították  vérbe-lángba  szegény  hazánkat : 
és  minket,  az  orvul  megtámadottakat,  kiáltottak  ki  a  világ 
előtt  pártütőknek! 

Ez  Eichelieu  herczeg,  egykor  bécsi  franczia  követ, 
emlékiratainak  eme  szavait  juttatja  eszembe : 

»A  bécsi  kabinet  emberei  annyira  meg- 
szokták, ténynek  mondani,  ami  —  tudják,  ho  gy 

—  nem  igaz,  miszerint  még  csak  el  sem  pirulnak,  midőn 
rájuk  bizonyittatik,  hogy  még  a  legfontosabb  okmányokat,  a 
legünnepélyesebb  szerződéseket  is  megliamisitották.«*) 

Nincs  reá  példa  a  történelemben,  hogy  egy  nemzet  ily 
bánásmóddal  találkozott  volna  az  országié  hatalomnál. 

Hozzájárult  ehhez,  hogy  mi  az  ily  perfidiával  támoga- 
tott lázadás  ellenében  gyakorlatlan  nemzetőreinken  kivül  job- 
badán a  hazánkban  tanyázó  osztrák  katonaságra  voltunk  szo- 
rítva, minthogy  ennek  az  osztrák  tartományokban  elhelyezett 
magyar  katonasággal  folyvást  sürgetett  felváltását  mindenféle 
ürügyek  alatt  folyvást  kijátszották,  minek  az  lett  következése, 
hogy  a  hazánkban  találtatott  katonai  elemekben  védők  helyett 
ellenségekkel  találkoztunk. 

Yéderöről  s  pénzforrásokról  kellvén  gondoskodnunk,  a 
magyar  minisztérium  felkérte  a  királyt,  hogy  országgyűlést 
hivjon  egybe. 

Akkor  még  nem  állott  be  az  álarcz  levetésének  ideje ;  e 
kívánságot  nem  lehetett  megtagadni.  Az  országgyűlés  össze- 
hivatott s  a  királyi  trónbeszédben  világosan  ki  lett  mondva, 
hogy  a  király  megvárja,  miként  haladék  nélkül  meg  fognak  a 
kormánynak  mindazon  eszközök  adatni,  melyek  szükségesek, 
hogy  »a  megzavart  belbéke  helyreállittassék,  a  magyar  szent 
korona  egysége  megőriztessék  s  a  törvények  sérthetlensége 
fentartassék.« 

Azonban  mialatt  parlamentünk  a  had-  és  pénzerő  kiállí- 
tásának módját  s  részleteit  tárgyalta,  a  minisztérium  pedig  a 
végrehajtást  előkészité :  kedvező  fordulat  állott  be  az  osztrák 
ház  dolgaiban  Olaszországban.  Radetzky  visszavette  Mi- 
lánót s  Károly  Albert  szard  király,  a  harcz  folytathatása 
felől  kétségbe  esve,  hazamenekült.  Az  olasz  háború  be  lett 
fejezve. 

Ez  által  és  szükség  esetére  az  orosz  segélynek  biztosí- 
tása által  felbátorítva  a  bécsi  udvar,  elérkezettnek  látta 
az  időt  az  álarczot  levetni  s  a  cselszövés  mesterségét  nyilt 
erőszakkal  felváltani. 


*)B,ichelieu  ez  utóbbi  megjegyzése  a  nö-ági  örökösödés 
felett  a  bajor-házzal  folytatott  vitára  vonatkozik.  Lásd  az  l-sö  számú 
jegyzéket  a  pragmatica  sanctióról. 

27 
KOSSUTH,    IBATAIM.    II.  '"' 


^10 

Első  lépésük  az  volt,  hogy  a  katonaszállitásról  s  a  mi- 
nisztériumnak nyitandó  hitelről  a  király  saját  felhívására 
hozott  törvényektől  a  királyi  megerősítés  megtagadtatott. 

Megtagadtatott  azon  számítással,  hogy  vagy  védtelenül 
fejet  hajtunk  a  reánk  mért  erőszaknak,  vagy  ha  megtámadott 
hazánkat  királyi  sanctió  nélkül^^is  védeni  mernök,-'['akkor 
Jellasics  s  a  fellázadt  szerbek  és  oláhok  helyett  minket 
fognak  » pártütőknek*  nyilatkoztatni. 

Ezzel  egyidejűleg  a  lázadás  mind  vakmerőbben  garáz- 
dálkodott, mind  sűrűbben  és  sűrűbben  tűntek  elő  annak  bizony- 
ságai, hogy  az  uralkodó-ház  Magyarország  vesztére  a"pártű- 
tökkel  conspirál  s  Jellasics  rég  készülő  betörése  mindin- 
kább imminenssé  vált. 

E  válságos  helyzetben  megtettük  az  utolsó  kísérlete- 
ket a  királyt  s  az  uralkodó-házat  a  hit  szentségének  s  a  törvé- 
nyességnek útjára  visszatéritni. 

Száz  tagból  álló  országgyűlési  küldöttséget  menesztet- 
tünk Bécsbe,  azon  megbízással :  jelentse  ki  a  nemzet  nevében 
ünnepélyesen  a  királynak,  miként  a  nemzet  tudja,  hogy  a 
pártütés  fészkét  s  rugóját  a  király  közvetlen  környezetének 
összeesküvése  képezi  s  azért  joga  van  királyától  megköve- 
telni, hogy  a  bűnösöket  eltávolítsa  s  megbüntesse ;  joga  van 
megkövetelni,  hogy  a  nemzetnek  a  törvények  iránti  tisztelet 
fentartásában  s  az  alkotmányos  nagy  mű  bevégzésében  segít- 
ségére legyen  és  e  kijelentés  folytán  biztosítván  a  királyt, 
hogy  a  magyar  nemzet  őszintén  el  van  határozva  a  horvát 
nemzettel  való  viszályt  a  szabadság,  egyenlőség,  tesvériség  s 
a  közös  alkotmány  alapján  kiegyenlíteni,  —  kívánja  meg  a 
királytól,  hogy  haladéktalanul  Budára  jöjjön,  az  ország  védel- 
mére hozott  törvényeket  szentesítse,  a  külföldön  tartóztatott 
magyar  katonaságot  (a  mennyiben  nem  ellenséggel  áll  szem- 
ben) az  országba  visszarendelje  s  a  Magyarországon  tanyázó 
seregeknek  parancsolja  meg,  hogy  kötelességüket  lelkiismere- 
tesen teljesítve,  védjék  a  hazát  a  pártütők  ellen,  bárminő 
legyen  is  a  zászló,  melyet  ezek  bitorolni  merészelnének. 

Utasítva  lett  a  nemzet  küldöttsége,  azt  is  tudtára  adni  a 
királynak, hogy  e  jogos  kívánságok  megtagadása  a  közbizalmat 
megrázkódtatná  s  a  nemzetet,  nagy  sajnálatára,  azon  útra  lépni 
kényszerítené,  melyet  az  önfentartás  szent  kötelessége  parancsol. 

A  szegény  nyavalyás  király  ötölve-hatolva  hebegte  el  a 
szájába  adott, semmit  nem  mondó  feleletet.  Megjegyzésre  méltó 
azonban,  hogy  arra,  a  mi  a  környezetében  forrongó  összeeskü- 
vésről mondva  volt,  mégcsak  egyetlen  egy  szóval  sem  reflektált. 

A  tulaj donképeni  válasz  a  magyar  nemzet  panaszos  fel- 
szólalására ugyanazon  napon  a  bécsi  hivatalos  lapban  lett 
kihirdetve.  Ez  egy,  négy  nappal  élőbbről  keltezett  császári 
levél  volt,  melylyel  Ferdinánd  császár  »kedvelt 
hivónek«:Jellasics  bárónak  tudtul  adja,  hogy 
rosszakaratú  vádaskodások  által  félrevezetve 
öt  rangjától  s  méltóságaitól  igazságtalanul 
megfosztotta  ugyan,  de  azóta  loyalitásáról 
meggyőződött  s  azért  öt  minden  méltóságaiba 
örömmel  visszahelyezi  s  neki  meghagyja, 
hogy  a  maga  elébe  tűzött  utón  a  birodalom 
érdekében  szilárdul  megmaradjon. 

Ezzel  az  álarcz  le  volt  vetve ;  az  udvari  összeesküvés 
meztelenül  állott  a  világ  előtt. 

Egyszersmind  leküldetett  Pestre  az  osztrák  császári 
minisztérium  fentebb  futólag  emiitett  emlékirata,  melynek 
tartalmáé  szavakba  foglalható  össze:  »Magyar ország 
független  kormányzata  ellenkezik  a  biroda- 
lom egységével.  A  királynak  nem  volt  joga  az 
utolsó  pozsonyi  országgyűlés  által  megsza- 
vazott törvény  eket  szentesit  eni,  mert  azok 
sértik  a  »pragmatica  sanctio«-t*)  s  azért  az 
osztrák  kormány  követeli,  hogy  a  magyarpónz- 
ügy,  hadügy  s  kereskedelmi  ügy  az  osztrák 
birodalmi  minisztérium  kezeibe  adassók.« 

Ez  ultimatumkép  volt  fejünkhöz  vágva. 

No  már,  uraim,  én  hazámnak  kétoldalú  szerződéseken 
épült  alaptörvényeivel  mutattam  ki  önök  előtt,  hogy  Magyar- 
ország s  az  osztrák  birodalom  közt  az  egyedüli  közjogi  kapocs 
a  fejedelem  személyének  egysége  volt,  de  »birodalmi  egység- 
ről, mely  hazámat  Austriával  akármely  kigondolható  tekin- 
tetben kormányzati  közösségbe  keverhetné,  a  magyar  állam- 


*)  Lásd  a  fentebb  idézett  1-sö  számú  jegyzetet  a   »pragma- 
tica  sanctio«-ról. 

27* 

jog  annyira  semmit  sem  tud,  hogy  ennek  egyenesen  ellenke- 
zője :  »Magyar  országnak  egész  kormányzati 
rendszerében  semmi  más  országnak  le  nem 
kötött  függetlensége«  azon  alap,  mely  az  osztrák-ház 
nöági  örökösödésének  feltételéül  volt  kikötve.  S  igy  minden 
további  szó  nélkül  önökre  bizhatom  megítélni :  vájjon  igazam 
van-e,  midőn  azt  mondom,  hogy  a  »pragmatica  sanctio«-nak 
(melyhez  a  magyar  államjognak  különben  is  semmi  köze  nincs) 
amaz  ultimátumban  felállított  magyarázata  egyenes  hitszegés, 
egyike  azon  hazugságoknak,  melyeket  Richelieu  oly  éle- 
sen, de  oly  méltán  megbélyegzett. 

A  magyar  pénzügyet,  hadügyet,  kereskedelmi  ügyet  az 
osztrák  kormány  kezébe  adni,  vagy  annak  ez  ügyekbe  való 
bármi  avatkozását  megengedni  annyi  volt  volna,  mint  Ma- 
gyarországot a  független  nemzetek  sorából  saját  kezeinkkel 
kitörülni. 

Nem  volt  köztünk  egy  ember  sem,  egyetlenegy  sem,  ki 
az  anyagyilkosság  e  gondolatától  vissza  nem  borzadt  volna ! 
Azt  mondtuk  :  »Nem!  soha!«  Nem  volt  egyetlenegy  magyar 
szív,  mely  másként  erezett,  egy  magyar  ajk,  mely  mást  mon- 
dott volna.  Mint  egykor  11.  A  m  u  r  a  t  Várnánál  ellenünk,  ugy 
mi  Austria  ellen  felemeltük  ég  felé  az  ünnepélyesen  kötött 
államszerződést ;  mint  ő,  ugy  mi  is  felkiáltottunk  :  »Isten, 
keresztények  istene,  büntesd  a  hitszegőt !«  —  s  fegyverre 
szólítottuk  a  nemzetet  és  védtük  magunkat. 

A  mi  ezután  következett,  eléggé  ismeretes,  miszerint 
csak  a  főbb  momentumok  rövid  említésére  szoritkozhassam. 

Jellasics  parancsot  kapott  több  mint  negyvenezer 
főnyi  rendes  sereg  élén  betörni  Magyarországba.  Betört  a 
császár  nevében ! 

A  hazánkban  volt  katonaság  legnagyobb  része  az  általa 
lobogtatott  császári  zászlóhoz  pártolt. 

Az  országgyűlés  felszólította  István  föherczeg  nádort, 
hogy,  mint  hivatalánál  fogva  az  ország  főkapitánya,  szálljon 
táborba  és  védje  a  hazát.  Elment,  de  egy  értekezletnek  J  e  1- 
lasics-csal  megkísérlése  után  egy  este  visszatért  Budára 
s  a  következő  éjjel  titkon  elhagyta  a  hazát ;  —  Bécsbe  szö- 
kött, levelet  hagyva  hátra  iratai  között,  melyben  hivataláról 
lemondását  jelentve,  azzal  indokolta    eltávozását,  hogy   »a 

Jellasics    elleni    harczot    neki    a    király  meg- 
tiltotta.* 

Mindenfelöl  árulástól  környezve,  helyzetünk  irtózatos 
volt.  De  a  honszeretet  s  a  nemzet  rendületlen  jelleme  őrkö- 
dött a  haza  felett.  Jellasics  kérkedő  hadjárata  tizennyolcz 
nap  alatt  szégyenletes  véget  ért.  Egyetlenegy  csata  után  három 
napi  fegyverszünetért  könyörgött  s  annak  pajzsa  alatt  elfutott 
seregével  az  országból  "Windischgriltz  oltalmazó  szár- 
nyai alá.  Futott  oly  sebességgel,  hogy  a  »j  ö  n  n  e  k  a  m  a- 
gyarok!«  hirére.  Győrött  még  ebédjét  is  félbenhagyta. — 
Tíz — tizenkét  ezer  főnyi  tartalék-seregét  nemzetőreink  s  nép- 
felkelésünk foglyul  ejtették. 

A  legimminensebb  veszély  ekként  el  levén  háritva,  sere- 
get gyüjténk  nyugoti  határaink  védelmére.  Folytattuk  a  har- 
czot a  szerbek  ellen,  védekeztünk  Erdélyben  a  császárilag 
támogatott  oláh  lázadás  ellen  s  hadsereg-szervezésre  fordítók 
gondjainkat. 

E  közben  Ferdinánd  király  pártütésnek  nyilatkoztatta 
ki  azt,  hogy  a  reánk  mért  halálos  csapást  lehajtott  fővel  nem 
fogadtuk,  hanem  védeni  merészeltük  vórbe-lángba  borított 
hazánkat.  Megkülömböztetésnek,  dicsőségnek  tartom,  hogy  a 
királyi  hitszegés  e  kitöréseiben  én  lettem  kiválólag  a  düh 
czéltáblájául  kiszemelve.  —  E  fenyegetések  a  népet  nem  ingat- 
ták meg  hűségében  a  haza  iránt. 

i  ■-  Erre  a  király  október  3-án  egy  (Jellasics  elfogott 
futárjainak  papírjaiból  tudomásunkra  jutott)  manifestumot 
bocsátott  világra,  melyben  országgyűlésünket  feloszlatottnak, 
minden  rendeleteit  és  határozatait  megsemmisitetteknek  jelen- 
tette ki,  a  pártütő  Jellasic  s-ot,  ki  hazánkat  fegyveres  erő- 
vel megtámadta  s  kit  mi  az  országból  kidobtunk,  határtalan 
hatalommal  királyi  biztossá,  dictátorrá  nevezte  ki,  neki  min- 
dennemű fegyveres  erőt  alárendelt,  alkotmányunkat,  törvé- 
nyeinket, intézvényeinket  s  polgári  hatóságainkat  felfüggesz- 
tette s  Magyarországot  ostromállapotba  helyezve,  haditörvó- 
nyeknek  vetette  alá. 

Ez  annyi  volt,  mint  a  pártütést  gunynyal  tetézni. 
A  nemzet   törvényesen   választott  képviselői  nem   is 
engedték  magukat  ez   insultus  által  sem  hivatásuk  betöltésé- 
ben, sem  kötelességeik  teljesítésében  megzavartatni. 

Mire  aztán,  látván,  hogy  nóplázitás,  horvát  és  oláh  határ- 
örök s  ezeknek  nyújtott  császári  segély  által  Magyarországot 
igába  nem  verhetik,  elhatározták,  hogy  császári  hadseregük 
egész  erejét  reánk  vetik. 

De  mielőtt  ezt  tennék,  előbb  palotaforradalmat  csinál- 
tak. Deczember  2-án  (ugylátszik  :  ez  a  nap  az  államcsínyek 
választott  napja  Európában)  a  nyavalygós  V.  Ferdinánd 
királyt,  ki  1848-iki  törvényeinket  szentesitette,  lemondásra 
kényszeritették,  öcscsét :  Ferencz  Károly  föherczeget,  ki  e 
szentesítés  korában  az  országlást  kezelte,  félretolták  s  a  tizen- 
nyolcz  éves  Ferencz  József  föherczeget  emelték  a  császári 
trónusra,  miszerint  a  jognak,  erkölcsiségnek  minden  fogalmát 
kigúnyoló  azon  állítást  hirdethessék  a  világ  előtt,  hogy  mert 
ennek  nem  volt  része  a  48-iki  törvények  szentesítésében,  azok 
öt  nem  is  kötelezik. 

A  magyar  korona  nem  olyan  hánytvetett  portéka,  mely- 
ről a  magyar  nemzet  hire  —  tudta  —  megegyezése  nélkül 
igy  rendelkezni  lehessen.  Magyarország  az  uralkodás  e  vál- 
toztatását jogtalannak,  törvénytelennek  nyilatkoztatta  ki  s  az 
mind  e  mai  napig  csak  merő  bitorlás ;  a  nemzet  által  nincs 
elismerve.  *) 

Azonban  az  osztrák  császárrá  (de  nem  magyar  királylyá) 
forradalmilag  előléptetett  fiatal  főherczeg,  ki  »Austria  egy- 
beforrasztását  tűzte  ki  élte  feladatául*,  egy  vélt  győzelem 
álhire  által  elkapatva,  Olmützből  1849.  márczius  4-én  kelt  ira- 
tával hazánkat  az  államok  sorából  kitöröltnek,  a  magyar 
nemzetet  egyszerűen  nemzetiséggé  lesülyesztettnek  s  az  ezred- 
éves Magyarországot,  mint  egyszerű  koronatartományt,  az 
egységes  austriai  birodalomba  beolvasztottnak   kiáltotta  ki. 

Mi  e  »blasphemia«-ra  győzelmekkel  — ■  melyek  őt  segélyt 
koldulni  az  orosz  czár  lábaihoz  sodorták  —  ós  miután  minden 
lépésünk  tisztességes  alkura  jutni  visszautasittatott,  győzel- 
meink folytán  függetlenségi  nyilatkozatunkkal 
válaszoltunk. 

Ezek  a  reánk  kónyszeritett  szabadságharcz  főbb  poli- 
tikai momentumai  és  ilyen  e  harcznak  eredete,  jelleme,  ter- 
mészete. 


*)  Ez  1858-ban,  mikor  e  beszédek  tartattak,  még  igy  volt. 

Es  én  ezeknek  alapján  felemelt  fővel  hivom  ki  isten  és 
emberek  Ítéletét,  hogy  ki  volt  a  felforgató  forradalmár? 
Austria-e,  ki  minden  legkisebb  kihivás,  minden  ok  nélkül, 
pusztán  katalmi  nagyravágyásból  mindent,  a  mi  jog,  mindent, 
a  minek  embereknél  szentnek  kell  lennie,  ily  hallatlan  perfi- 
diával,  ily  borzasztó  eszközökkel  megtámadott,  —  vagy  pedig 
mi,  kik  mint  becsületes  emberekhez  s  hazafiakhoz  illik,  fér- 
fiasan védtük  a  meggyilkoltatás  ellen  hazánkat,  mely  nekünk 
édes  anyánk  ? 

Isten  legyen  biró  közöttünk. 


VIII. 

Egy  nevezetes  adat  a  harcz  végének  történeim éliez.  —  Az  angol 

kormány  magaviselete  Magyarország  iránt. 

Miként  küzdöttünk?  miként  harczoltanak  névtelen 
félisteneink  ?  mi  módon  buktunk  el  ?  —  azt  tudják  önök ;  de 
egyről  talán  nincs  tudomásuk. 

Ámbár  az  oroszok  czárja,  minden  rendelkezésére  álló 
erejét,  még  szentpétervári  gárdaezredeit  is  ellenünk  indította, 
s  ámbár  ez  s  az  elhagyatottság  érzete  a  közhangulatra  kétség- 
telenül leverőleg  hatott,  hazánk  ügye  mindazonáltal  teljesség- 
gel nem  volt  reménytelennek  tekinthető,  midőn  Görgey,  rég 
forralt  árulását  végrehajtandó,  seregét,  a  szükségnek  még  csak 
árnyéka  nélkül  is,  Világosra  vezette,  s  ott  a  fegyvert  letette.*) 

Mondám  :  »a  szükségnek  még  csak  árnyéka  nélkül  is.« 
Mert  legrosszabb  esetben  nyitva  volt  előtte  az  ut  fel  egész 
Komáromig,  melynek  bevehetetlen  erődjeiben  Klapka  tábor- 
nok vezérlete  alatt  harminczkét  ezer  főnyi  ép  s  még  az  utolsó 
napokban  is  győzelmes  hadseregünk  volt  s  hazánk  dunántúli 
megyéinek  bő  erőforrásai  még  úgyszólván  teljes  épségben 
rendelkezésünkre  állottak.  De  maga  az  ellenség  sem  tekintette 
Magyarországot  legyőzöttnek,  annyira  nem,  hogy  mikor  Gör- 
gey magát  megadta,  az  orosz  hadsereg  azon  ponton  volt,  hogy 
Magyarországból  hadmüködési  alapjára  :  Galicziába  vissza- 
vonul. Paskievics  herczeg,  orosz  fővezér  már  útnak  indí- 
totta hivatalos  jelentését   Szentpétervárra,  urának   tudtára 

*)  Lásd  a  4.  szám  alatti  jegyzetet  a  fejezet  végén. 

adva,  hogy  (ka  a  czár  ugy  akarja)  jövő  tavaszszal  újra  felve- 
heti a  háborút,  most  azonban  kénytelen  a  visszavonulást  meg- 
kezdeni, mielőtt  az  őszi  esőzések  beállanának,  mert  különben, 
mindenütt  ellenséges  lakosságtól  körülvéve  s  a  saját  hónuk- 
ban könnyen  mozgó  magyar  seregek  által  folyvást  zaklatva  és 
szorongatva,  nem  kezeskedhetnék,  hogy  ellenséges  földön  csak 
nehezen  mozogható  s  a  sár  és  tél  miatt  kiszámithatlan  szen- 
vedésekkel küzdendő  seregét  a  teljes  elpusztulástól  meg- 
óvhatja. 

Én  e  tényt  D  u  P 1  a  t  ezredes,  volt  varsói  angol  főcon- 
sultól  tudom,  ki,  midőn  az  utóbbi  krimi  háború  alkalmából 
Varsót  elhagyni  kénytelenittetvén,  Angliába  visszatért,  ezt 
Milner  Gribson  urnái,  számos  parlamenti  tag  jelenlétében, 
azon  hozzáadással  beszélte  el,  hogy  azt  magától  P  a  s  k  i  e- 
vics  herczegtől  tudja,  kivel,  mint  Lengyelország  kormányzó- 
jával, a  legbizalmasabb  viszonyban  volt. 

Vegyék  önök  tekintetbe,  hogy  Görgey  fegyverletétele 
idején  még  mintegy  száz  ezer  emberünk  volt  fegyver  alatt ; 
Komárom,  Pétervárad,  Arad  várai  kezünkben :  és  el  fogják 
képzelhetni,  minő  más  volna  most  hazám  sorsa,  ha  azon  lelke- 
sítő befolyás  alatt,  melyet  az  orosz  hadak  visszavonulása  ugy 
seregünkben,  mint  a  népnél  a  közszellemre  gyakorlandott, 
még  egy  telünk  volt  volna  fegyverkezésünket  kiegészítenünk 
s  honvédeinknek  véres  csatákban  megritkult  sorait  kipó- 
tolnunk ! 

S  ha  e  mellett  még  tekintetbe  veszik  önök  a  világszerte 
mindenütt,  itt  önöknél  már  hatalmas  népies  tüntetésekben  is 
nyilvánulni  kezdett  rokonszenvet ;  ha  meggondolják,  hogy  az 
orosz  interventió  a  franczia  nemzetgyűlésen  immár  határo- 
zatilag  a  ^szabadság  jövőjére  veszélyes«-nek  lett  kijelentve, 
az  észak-amerikai  köztársaság  pedig  már  meg  is  tette  függet- 
lenségünk elismerésére  az  előkészítő  diplomatiai  lépéseket : 
bizonyosan  nem  fogják  önök  a  vérmes  conjecturák  közé  sorozni 
állításomat,  hogy  ha  Görgey,  ugy  katonai  mint  politikai  tekin- 
tetben teljesen  indokolatlan,  fegyverletételével  hazánkat  el 
nem  veszti,  a  magyar  szabadságharcz  azon  egy  tél  folytán 
még  a  diplomatiai  téren  is  számithatott  volna  azon  politikai 
előnyökre,  melyeket  semmi  »f  o  ntos  európai  esemén  y«- 
től  nem  lehet  sokáig  megtagadni,  pedig  ilyennek  volt  már  az 

oly  dicsőségesen  védett  magyar  ügy  az  angol   parlamentben 
még  maga  lord  Palmerston  által  is  elismerve. 

* 

A  nemes  lord  nevének  emlitésével  értekezésem  azon 
fejezetéhez  értem,  melyben  arról  kell  szólanom,  bogy  minő 
bánásmódban  részesült  szegény  szerencsétlen  hazám  az  angol 
kormány  részéről. 

Szomorú  emlékű  fejezet !  Nem  is  idézném  fel  ez  emlé- 
kezetet, ha  az  nem  állana  előttem,  hogy  tanácsos  felelevení- 
teni a  multak  tapasztalatainak  tanulságait,  mert  a  jövendő- 
nek oly  árnyékát  látom  előrevetve  az  európai  helyzet  tükrére, 
mely  azt  gyanittatja  velem,  hogy  a  szabadságszerető  brit 
nemzet  a  közelgő  események  mérlegébe  közvéleményének 
súlyával  belenehezedni  nemsokára  hivatva  leend.  Ismernie  kell 
azt,  a  mi  nem  jó  történt  a  múltban,  hogy  ismétlésének  elejét 
venni  képes  legyen. 

A  mint  az  osztrák  álnokság  vihara  szülőföldem  felett 
kitört ,  nemzetem  parancsa  a  kormány  élére  engem  állított. 

Intézkedtünk  a  támadás  visszaverése  iránt,  de  óhajtók, 
ha  lehetséges,  elejét  venni  a  háború  iszonyainak. 

E  czélból  egyrészt  az  amerikai  egyesült  államok  bécsi 
követéhez  fordultam,  kérve  őt :  vetné  magát  közbe,  hogy  fegy- 
verszünet negotiáltassék,  —  másrészt  pedig  hazánknak  még 
a  volt  nádor-királyi  helytartó  által  a  német  szövetséghez  kül- 
dött egyik  diplomatiai  ügynökét  Londonba  utasítottam 
különös  küldetésben  a  brit  kormányhoz. 

E  küldetésnél  egy  nevezetes  előzményre  hivatkozhattam. 

A  magyar  nemzet  a  múlt  század  kezdetén  kényszerítve 
találta  magát  a  halhatatlan  emlékű  RákóczyFerencz 
fejedelem  vezérlete  alatt  fegyverhez  nyúlni  az  osztrák-ház 
kiállhatatlan  zsarnoksága  ellen. 

Már  emiitettem,  hogy  Nagy-Brittania  kormánya  önként 
közbenjárónak  ajánlkozott. 

A  magyar  forradalom  vezérei  nemcsak  nem  kérték  a 
közbenjárást,  de  sőt  kinyilatkoztatták,  hogy  azt  el  sem  fogad- 
ják, hacsak  az  ajánlat  oly  szavakba  nem  foglaltatik,  melyek  a 
fegyverben  álló  magyarok  részére  a  hadviselő  fél  népjogi  ál- 
lását világosan  elismerik. 

—    KOSSUTII,   IRATAIM.   II.  28 


A  brit  kormány  nem  vonakodott  e  kívánságot  tekin- 
tetbe venni,  s  a  megbizó  leveleket  a  magyarok  elégedésére 
módosítva,  Sunderland  Károly  grófot  (earl)  és  a  híres 
S  t  e  p  n  e  y  Györgyöt  ö  brit  felségének,  Anna  királynénak 
teljhatalmú  követeiül  Magyarországba  küldötte  azon  megbí- 
zással, hogy  mint  közbenjárók  a  magyar  nemzet  s  az  austriai 
ház  között,  tisztességes  békét  eszközöljenek. 

Nem  lehetett  fel  nem  tennem,  hogy  önök  most  uralkodó 
királynéjának  külügyminisztere  ismeri  ezen  történelmi  előz- 
ményt s  a  híres  S  t  e  p  n  e  y-i  rátok  sem  lehetnek  előtte  is- 
meretlenek. 

Megbízásom  tárgyát  meg  fogják  önök  érteni  azon  jegy- 
zék itt  következő  kivonatából,  melyet  megbízottam  1848.  dec. 
11-én  lord  Palmerstonhoz  intézett : 

» A  magyar  korona  és  Austria  közti  viszonyok  mindig  a 
nemzetközi  jog  körébe  tartozóknak  s  azon  kérdések  egyiké- 
nek tekintettek,  melyeknek  a  nagyhatalmak  hozzájárulásával 
kell  elhatároztatníok.« 

»Ez  alapon  alulirt,  Magyarország  ideiglenes  kormányá- 
nak elnökétől  megbízást  kapott  Londonba  jönni  s  a  brit  kor- 
mánynak hiteles  értesítést  nyújtani  a  magyar  királyság 
jelenlegi  állapota  felől,  miszerint  alkudozások  indíttassanak 
meg  a  végett,  hogy  a  rend  a  magyar  korona  területén  megszí- 
lárdittassék  s  az  oktalan  cselszövények  által  erőszakosan 
megzavart  nyugalom  helyreállíttassék,  mely  cselszövények 
Európa  állapotára  érzékenyen  visszahatandó  forradalommal 
fenyegetnek,  hacsak  a  törvények  és  lekötött  hit  iránti  tiszte- 
let egy  reactionarius  s  egyszersmind  forradalmi  politikának 
vakmerő  törekvései  felett  érvényre  nem  emeltetnek.* 

»E  kérdés  európai  szempontból  való  megoldásának  szük- 
sége sürgős  levén,  alulirt  ő  brit  felsége  külügyi  fő  államtitká- 
rától mihamarébbi  kihallgatást  szorgalmaz. « 

Ezenkívül  utasítva  volt  a  magyar  ügyvíselő  Nagy-Brit- 
tania  kormányának  szabad  kereskedési  alapon  kereskedelmi 
szerződést  ajánlani,  mely  ajánlatnak  fontosságát  el  fogják 
önök  ismerni,  ha  meggondolják  egyrészt,  hogy  gabnanemüek, 
bor,  olajmagvak,  kender,  len,  épületfa,  festék-anyag,  gyapjú, 
dohány  s  mindennemű  érez  és  ásvány  tekintetében  Magyar- 
ország egyik  legtermékenyebb,  mondhatnám  legtermékenyebb 

országa  Európának,  s  ha  meggondolják  másrészt,  hogy  mü- 
ipari  fejlődése  mesterségesen  lefojtatván  a  bécsi  kormány  ál- 
tal :  Magyarország  közel  tizenöt  milliónyi  lakosságával  több- 
nyire földmivelö  ország  s  mint  ilyen,  tág  térrel  is  ajánlkozik 
az  angol  tökének  iparvállalatokra,  tág  piaczot  is  nyújthat  an- 
gol iparáruk  számára,  minek  fontosságát  maga  azon  egy  tény 
is  eléggé  illustrálja,  hogy  a  háborúnkat  megelőzött  évben 
mintegy  huszonöt  millió  forintot  adtunk  ki  csupán  csak  gya- 
potárukért, mely  mennyiségben  alig  volt  egy  röf  angol  áru, 
minthogy  a  Magyarországot  Austria  javára  kizsaroló  kor- 
mány magas,  úgyszólván:  tilalmi  vámokkal  annyira  elzárt 
minden  egyenes  beviteltől  a  külföldről,  hogy  jobbadán  a  ha- 
zánk piaczát  monopolizáló  Austriára  voltunk  szorítva  s  anyagi 
jólétünk  egy  valóságos  gyarmatrendszeri  mostoha  politikának 
áldoztatott  fel. 

Felhivom  a  gyülekezetet,  megítélhetni :  vájjon  a  magyar 
ügyviselö  által  előterjesztett  szorgalmazás  nem  volt-e  szintoly 
mérsékelt  és  illemes,  mint  a  minő  békés  szellemű,  tisztességes 
és  jogszerű  volt  ? 

Emlékeztetem  önöket,  hogy  mi  sem  nem  csináltunk,  sem 
azon  időben  nem  szándékoltunk  forradalmat.  Mi  a  megtáma- 
dott fél  voltunk,  megtámadottak  a  legünnepélyesebb  diploma- 
tiai  kötések  ellenére,  melyek  az  európai  közjog  kiegészítő 
részét  képezik  s  melyeknek  fentartására  Anglia  erkölcsileg 
kötelezve  volt,  mert  emiitett  önkéntes  közvetítés  által  Anglia 
lényegesen  hozzájárult  ahhoz,  hogy  a  magyar  nemzet  megáll- 
jon győzelmeinek  közepette,  midőn  —  ha  azon  mediátió 
közbe  nem  lép  —  hatalmában  volt  örökre  szakítani  a  bécsi 
udvarral,  melyet  őseink  akkoron  szintoly  tökéletesen  legyőz- 
tek, mint  a  miként  mi  legyőztük  kilencz  év  előtt. 

És  emlékeztetem  önöket  arra  is,  hogy  mi  védtük  ugyan 
magunkat  a  támadás  ellen,  melyet  sem  nem  provocáltunk,  sem 
reá  okot  nem  szolgáltattunk,  —  de  összeköttetésünket  az  osz- 
trák házzal  megszakítani  azon  időben  nem  kívántuk,  még 
csak  bármely  uj  jogot  sem  követeltünk.  Mi  csupán  öröklött 
nemzeti  szabadságainkat  kívántuk  fentartani,  ugy  miként  pár 
hónap  előtt  királyunk  által  szabad  akaratából  szentesitett  azon 
törvényeink  által  újból  meg  lettek  erősítve,  melyek  annyira 
mérsékelt  körre  szorítkoztak,  hogy  —  a  mint  már  emlitém  — 

az  austriai  "ház  Lombard- Velenczének  önként  hasonlókat 
ajánlott,  lord  Palmerston  pedig  elfogadhatlanul  kevesek- 
nek nyilatkoztatott.  Mi  legfölebb  csak  annyit  kívántunk,  hogy 
ez  a  » kevés  <'  további  sértések  ellen  biztosittassék. 

És  miként  fogadtajord  Palmerston  a  magyar  nemzet 
e  loyalis  szorgalmazását  ?  Megtett-e  még  csak  annyit  is,  hogy 
ha  már  hivatalosan  nem  akarta,  legalább  magánlag  meghall- 
gassa a  felvilágosításokat,  melyeket  a  magyar  ügyviselö  neki 
nyújtani  ajánlkozott? 

Nem  tette.  Al államtitkára :  lord  Eddisbury  által dec. 
13-án  a  következő  választ  adta : 

»Lord  (viscount)  Palmerston  nem  fogadhatja  el  önt. 
A  brit  kormánynak  Magyarországról  csakis  mint 
az  osztrák  császárság  egyik  alkatrészéről  van 
tudomása  (the  British  government  has  no  knowledge  of  Hun- 
g&rj  except  as  one  of  the  component  parts  of  the  Austrian 
Empire)  s  a  mi  közleni  valója  lehet  önnek  ö  brit  felsége  kor- 
mányához, annak  az  osztrák  császár  képviselője  utján  kell 
történni.* 

Gondolják  meg,  uraim,  Anglia  külügyminisztere  minket 
azon  ellenség  képviselőjéhez  utasított,  mely  Magyarországot 
irtó-háboru  iszonyaival  borította  el. 

Anglia  külügyminisztere  volt  az  első  széles  e  világon,  a 
ki  azon  eszmének  hivatalos  kifejezést  adott,  hogy  Magyaror- 
szág az  osztrák  császárság  egyik  alkotó  -  részévé  degre- 
dáltatik. 

Pedig  a  nemes  lord  sokkal  jelesebb  államférfiú,  mintsem 
eu  tudta  volna,  hogy  Magyarország  az  osztrák  császárságnak 
nem  alkatrésze  s  az  sohasem  is  volt.  Lehetetlen  volt  nem  tud- 
nia, hogy  az  osztrák  császárság  nagyon  uj  alkotás  (akkor  még 
csak  42  éves  volt),  Magyarország  pedig  közel  ezer  év  óta  sza- 
bad és  független  országul  foglal  helyet  Európa  államai  között. 
Lehetetlen  volt  nem  tudnia,  hogy  maga  az  osztrák  császárság 
keletkezése  s  az  európai  közjognak  még  ma  is  alapját  képező 
bécsi  congressus  is  elválasztó-vonalat  húztak  azon  császárság 
és  Magyarország  között;  lehetetlen  volt  nem  tudnia,  hogy 
Nagy-Brittania  kormánya  Magyarországot  nemcsak  mindig 
önállónak  tekintette,  hanem  Austriától  megkülömböztetett 
állami  létére  az  utóbbi  franczia  háborúk  alatt  még  különös 


221 

diplomatiai  súlyt  is  helyezett.  És  ha  —  megfoghatlanul  — 
sem  ezekről,  sem  Magyarország  közjogáról  nem  volt  volna  is 
tudomása :  arra  legalább  lehetetlen  volt  nem  emlékeznie,  hogy 
alig  hét  hónap  előtt  ö  maga  ünnepélyes  hivatalos  értesítést 
kapott  V.  Ferdinánd  magyar  királytól,  ki  egyszersmind  Aus- 
tria  császárja  is  volt,  mely  szerint  ö  brit  felsége  kormányának 
tudtul  adatott,  hogy  Magyarország  törvényes  függetlensége 
egy  független  magyar  felelős  minisztérium  alakításával  ujabb 
megszilárdítást  nyert  s  hogy  jövendőre  Magyarország  mind 
vizén,  mind  szárazon  saját  külön  szineit  használandja. 

De  mindez  semmitsem  használt,  valamint  az  sem  hasz- 
nált, hogy  a  magyar  ügy  viselő  sietett  ö  lordsága  járatlansá- 
gának s  emlékező  tehetségének  egy  ujabb  jegyzékkel  (decz. 
15-én)  segítségére  lenni,  melyben  neki  kétségbevonhatlan 
adatokkal  bebizonyította,  hogy  Magyarország  nem  alkatrésze 
az  osztrák  császárságnak,  hanem  független,  szabad  ország. 

Lord  Palmerston,  mintha  csak  nem  Anglia,  hanem  a 
Magyarországnak  az  osztrák  birodalomba  beolvasztása  végett 
forradalmi  eszközökhöz  nyúlt  Austria  minisztere  volna,  mind- 
ezt nem  vette  tekintetbe,  hanem  ugyancsak  lord  Eddisbury 
által  decz.  19-én  adott  második  válaszában,  előrebocsátva, 
hogy  »nem  vehet  tudomást  a  Magyarországsaz 
osztrák  tartományok  (dominions)  közti  beiké r- 
désekröl«,  újra  csak  a  mellett  maradt,  hogy  »a  brit 
kormánynak  nincs  diplomatiai  viszonya  Ma- 
gyarországgal, kivéve:  mint  az  osztrák  csá- 
szárság alkatrészeivel  és  Magyarországot 
illető  közléseket  csak  az  osztrák  császár dip- 
lomatiai orgánuma  által  fogadhat  el.« 

S  ha  valaki  a  formaságok  slendriánját  a  jognak,  igaz- 
ságnak, erkölcsiségnek  fölibe  helyezve,  azt  hozná  fel  lord 
Palmerston  e  szivháboritó  eljárásának  mentségére,  hogy 
másként  nem  lehetett,  mert  Anglia  nem  állt  külön  diploma- 
tiai viszonyban  Magyarországgal,  én  erre,  mellőzve  minden 
más  okot,  magát  Palmerston  lordot  állítanám  fel  czáfola- 
tul,  mert  hiszen  Anglia  Szicziliával  sem  állott  Nápolytól 
elkülönitett  diplomatiai  viszonyban,  de  ezt  nem  tekintette 
akadálynak  arra,  hogy  Sziczilia  forradalmi  kormányával  for- 
maszerü  diplomatiai  összeköttetésbe  bocsátkozzék ;  nemcsak 

elfogadta  a  forradalmi  Sziczilia  biztosait,  lianem  még  angol 
hajót  is  küldött  értök,  mely  őket  Angliába  szállítsa,  az  ad- 
miralitásnak pedig  parancsot  adott,  liogy  Sziczilia  forradalmi 
zászlaja  ünnepélyesen  üdvözöltessék. 

Minket  pedig,  kik  a  rend,  nyugalom,  béke  szent  érdeké- 
ben kopogtattunk  az  angol  külügyi  hivatal  ajtaján,  minket 
vérig  sértő  gunynyal  a  hazánkat  vérbe-lángba  borított  ellen- 
séghez küldött ! 

Bizony  bizony  mondom :  az  angol  kormány  az  igazságot 
nagyon  külömböző  mértékkel  méri. 

Pedig  van  még  más,  van  még  nagyobb  sérelmünk  is. 

Az  utóbbi  nyolcz  év  alatt  kiszivárgott  diplomatiai  fel- 
derítések semmi  kétséget  sem  hagytak  fenn  azon  történelmi 
tény  felől,  hogy  Magyarország  megtámadtatása  elhatározott 
szándokkal  ki  volt  csinálva  Austria  és  Oroszország  között. 

Hogy  mi  indította  az  orosz  autocratát  e  lépésre  ?  — 
könnyű  belátni.  Erezte,  hogy  szomszédjában  az  alkotmányos 
élet  példájának  lehetetlen  lesz  ébresztőleg  nem  hatni  saját 
birodalmának  szolgaságra  kárhoztatott  népeire.  Ha  1848-iki 
törve  pj  yeink  gyakorlati  érvényre  jutni  engedtetnek :  az  alkot- 
mányos élet  Austriában  is  valósággá  válik  s  ebben  és  különö- 
sen Galiczia  szabadabb  életének  a  szomszéd  Lengyelországra 
visszahatásában  az  orosz  autocrata  veszély  forrását  látta 
saját  kényuralmának  biztosságára.  Ezért  volt  kész  az  osztrák 
háznak' Magyarország  leigázására  segédkezet  nyújtani.  Tudta, 
hogy  Magyarországgal  az  osztrák  ház  birtokaiban :  a  szabad- 
ság'fellegvára  esik  el  s  ennek  elestével  vagy  nyíltan  visszatér 
az  osztrákház  öröklött  absolutisticus  hajlamaihoz,  vagy  ha 
alkotmányos  alakoskodásra  szorulna  is,  ez  csak  a  valóságnak 
és  állandóságnak  minden  garantiáját  nélkülöző  amolyan  pa- 
ródiája lenne  a  szabadságnak,  mint  az  volt,  melyet  Sándor 
czár  a  bécsi  congressus  után  Lengyelországban  eljátszatott. 
Egy  ily  Austriának  sem  példája,  sem  befolyása  nem  fenye- 
getheti földindulással  az  orosz  autocratia   rengeteg   épületét. 

Az  absolutisticus  elvnek  épugy  megvan  a  maga  ér- 
deksolidaritása,  mint  a  szabadság  elvének.  A  mi  tért  emez 
nyer,  amaz  elveszti,  és  megfordítva.  Fájdalom,  a  népek  nem 
érzik  oly  elevenen  ez  érdeksolidaritást,  mint  a  kényurak. 
Amaz  átkai  az  emberiségnek,  kik  magukat  istenkáromló  szó- 

járással  az  »isteni  jog«  letéteményeseinek  hirdetik,  egy 
»kölcsönösen  biztositó  társula t«-ot  (mutaal  insu- 
rance  company)  képeznek. 

Ez  volt  egyik  indok,  a  másik  az  volt,  liogy  az  orosz  czár 
czinkost  akart  magának  biztosítani  az  osztrák  császárban  a 
török  birodalom  felosztására,  mint  biztosított  Lengyelország 
felosztására. 

A  Magyarország  ellen  kifőzött  terv  az  volt,  hogy  Austria 
lázitsa  a  nemzetiségeket,  tudjon  ámítani,  de  ne  koczkáztasson 
egyenes  támadást  a  magyar  nemzet  ellen,  mielőtt  egy  orosz 
sereg  elhelyezkednék  a  szomszéd  moldva-oláh  fejedelemsé- 
gekben, miszerint  szükség  esetére  kéznél  legyen. 

Oroszország  ez  elhelyezkedésre  azon  izgalmat  használta 
ürügyül,  mely  a  franczia  forradalom  erkölcsi  lökése  folytán  a 
két  oláh  fejedelemségben  is  forrongott. 

Mi  magyar  minisztérium,  a  mint  az  orosz  seregeknek  a 
Pruthnál  összpontosítása  tudomásunkra  jutott,  siettünk  annak 
értelme  felöl  kérdést  tenni  a  bécsi  orosz  követségnél.  Azt 
kaptuk  válaszul,  hogy  az  csak  szorosan  önvédelmi  vigyázat- 
ból történik ;  igaz  ugyan,  hogy  ha  Oroszország  a  fejedelemsé- 
gek kormányai  által  a  forradalom  ellen  segédkezésre  szólit- 
tatnék  fel,  e  felszólításnak  az  adrinápolyi  békeszerződésben 
elvállalt  kötelezettségnél  fogva  eleget  tenni  magát  indíttatva 
találhatná,  de  azt  teljességgel  nem  ellenséges  szándékkal 
tenné  a  porta  iránt,  minket  pedig  biztosit  ünnepélyesen,  hogy 
Magyarországgal  jó  szomszédsági  viszonyban  kivan  állani  s 
barátságos  indulatán  csak  az  változtathatna,  ha  a  szomszéd 
moldva-oláh  fejedelemségekből  Oroszország  ellen  intézett 
fegyveres  csoportosulásokat  engednénk  saját  területünkön. 

E  figyelmeztetés  egyenesen  a  moldva-oláhországi  me- 
nekültekre vonatkozott.  (Lengyel  csapatról  még  akkor  szó 
sem  volt  hazánkban.)  Mi  siettünk  kijelenteni,  hogy  a  magyar 
nemzet  vendégszeretőleg  fogad  ugyan  mindenkit,  a  ki  nála 
menedéket  keres,  de  azt  sohasem  fogja  megengedni,  hogy  a 
menekülők  a  vendógjoggal  visszaéljenek,  —  s  hogy  Ígéretün- 
ket tettleg  is  valósítsuk,  az  oláh  menekülteket  a  határok  kö- 
zeléből bellebbeztük. 

Az  orosz  seregek  csakugyan  bevonultak  Moldva-Oláh- 
országba.  Mi  akkor  saját  királyunk  által  országgyűlésre  ősz- 


224 

szehiva,  a  szerb  lázadás  és  horvát  pártütés  ellenében  a  rend 
és  törvény  védelmének  eszközeiről  tanácskoztunk.  A  magyar 
jellem  őszintesége  képtelen  volt  feltenni  saját  uralkodó-háza 
felöl,  hogy  álnokul  vesztünkre  tör.  Az,  hogy  maga  a  király 
szólitott  fel  katonaállitásról  s  pénzről  gondoskodni,  elég  volt 
arra,  hogy  összeütközést  Austriával  nemcsak  közeinek  nem, 
de  még  csak  lehetségesnek  se  vélje  nemzetünk,  s  ennél  s  az 
orosz  követtől  nyert  biztositásnál  fogva  még  csak  nem  is  kép- 
zeltük, hogy  az  orosz  seregeknek  Moldva-Oláhországba  bevo- 
nulása voltaképen  nem  más,  mint  bevezető  hadi-mozgalom  az 
ellenünk  tervezett  támadásra. 

De  lord  Palmerston  tudta,  hogy  az.  Ott  van  a  k  é  k 
könyvekben  sürgönye  sir  Stratford  Canning-  hez, 
Anglia  konstantinápolyi  nagykövetéhez,  mely  sürgönyben 
következők  olvashatók : 

»Az  oroszok  előnyomulása  a  dunai  feje- 
delemségekbe nincs  összefüggés  nélkül  a  ma- 
gyarországi eseményekkel.  Az  orosz  czár 
tekintetbe  vette  a  lehetős  éget,  hogy  az  oszt  rák 
kormány  által  fel  fog  szólittatni,  miszerint 
legyen  segítségére  a  rend  helyreállításában 
Pes  t  en.«  *) 

A  hit  szentségének  megtörésével  támadni  meg  Magyar- 
országot, hogy  alkotmányától,  szabadságától,  függetlenségé- 
től erőszakkal  megfosztassék :  ezt  Anglia  alkotmányos  kül- 
ügyminisztere »a  rend  helyreállításának «  nevezte. 

Ez  értesítés  folytán  sir  Stratford  Canning,  böl- 
csen előrelátva  a  rettenetes  következéseket,  melyek  a  török 
birodalom  jövendőjére  hárulandnak,  ha  területe  hadmüködési 
alapul  engedtetik  használtatni  egy  senkit  nem  bántó  szomszéd 
barátságos  nemzet  ellen  :  tanácsolta  a  portának,  hogy  tartsa 
fenn  semlegességét.  De  lord  Palmerston  rosszalta  e 
tanácsot  s  kötelességévé  tette  követének  egyenesen  odahatni, 


*)  »Tlie  advance  of  the  Russians  in  the  Danubian  principa- 
lities  is  not  unconnected  with  the  events  in  Hungary.  The  Emperor 
of  Russia  has  contemplated  the  possibility  of  his  being  asked  by 
the  Austrian  government  to  assist  them  in  restoring  order  to 
Pesth.«  (Palmerston  —  Sratford  Canníng-nek  nov.  7.  1848.) 

liogy  a  porta,  területének  semlegessége  végett  összeütközést 
Oroszországgal  és  Austriával  ne  koczkáztasson.  S  midőn  az 
orosz  invásió  czélja  s  természete  felöl  a  parlamentben  inter- 
pelláltatott,  Anglia  külügyminisztere  nem  mondta  meg  a  par- 
lamentnek ,  hogy  az  orosz  invásió  czélja :  Magyarország  sza- 
badságának s  függetlenségének  eltiprásában  Austriát  segíteni, 
—  hanem  azon  nyilatkozattal  ütötte  el  az  interpellatiót, 
hogy  a  dunai  fejedelemségek  invásiója  tökéletesen  rendén 
van  s  teljességgel  nem  bir  semmi  fontossággal. 

Ezekből  láthatják  önök,  uraim,  hogy  szerencsétlen  ha- 
zám mennyire  le  van  lord  Palmerstonnak  kötelezve.  A 
nemes  lord  (bocsássanak  meg  e  triviális,  de  a  ténynek  egészen 
megfelelő  hasonlatért)  az  orosz  és  osztrák  autocraták  irányá- 
ban egyenesen  azt  a  szerepet  játszotta,  melyet  az  ökölharcz 
terminológiája  »palaczktart ó«-nak  (bottle  holder)  nevez. 

E  tények  folytán  az  erdélyi  szászok  parancsot  kaptak 
Bécsből,  hogy  invitálják  be  az  orosz  seregeket  a  szomszéd 
Oláhországból.  Az  oroszok  minden  szó  nélkül  benyomultak 
Erdélybe.  Egyelőre  csak  tiz — tizenkétezernyi  sereggel.  Tapo- 
gatózás volt :  hogy  mit  mond  a  népjog  e  megsértéséhez  Európa? 
mit  különösen  az  alkotmányos  elv  nagy  képviselője,  a  hatal- 
mas Anglia  ? 

Erdélyi  seregeink  halhatatlan  emlékű  fővezére :  B  e  m 
tábornok  megverte  az  egyesült  osztrák-orosz  hadat ,  s  itt 
mellettem  ülő  vitéz  barátomnak :  Ihász  ezredesnek,  ki  egy 
kis  csapat  élén  Verestoronynál  állott,  egy  szép  estve  a  követ- 
kező classicus  parancsot  küldte :  < 

»Meghagyatik  önnek  az  ellenséget  holnap 
reggel  az  országból  kidobni.« 

És  vitéz  barátom  másnap  délben  jelentést  tett,  hogy 
»kidobta«. 

És  az  orosz  várt,  hogy  mit  fog  azon  Anglia  mondani, 
melynek  nevében  alig  húsz  év  előtt,  midőn  a  portugál  nép  sza- 
badságharczát  külavatkozás  fenyegeté,  lord  Palmerston  dicső 
elődje :  C  a  n  n  i  n  g  György  e  szavakkal  kiáltott  »megállj  «-t  az 
avatkozásnak : 

»AmigNagy-Brittania  kart  emelhet  fel, 
e  kar  fel  fog  emeltetni  minden  hatalom  el- 
len,   mely    erőszakhoz    merne    nyúlni,  hogy  a 

nemzetek  szabad  választásának  útjába  áll- 
jon s  belügyi  függetlenségüket  béklyóba 
verj  e.«  *) 

Ha  lord  Palmerston,  e  dicsőséges  példával  szeme 
előtt,  csak  e  pár  szót  irta  volna  fel  egy  szelet  papirosra : 
» Orosz,  megállj!  Nag y-B rittaniának  ellenve- 
tése van  minden  további  avatkozásod  ellen 
Magyarország  }iázidolgaiba«,  —  a  minő  igaz, hogy 
a  nap  világit,  oly  bizonyos,  bogy  többé  egyetlenegy  kozák 
lába  sem  szentségtelenítette  volna  meg  martyr  hazánknak 
vérrel  áztatott  szent  földjét. 

Ámde  e  helyett  lord  Palmerston  szórói-szóra  ezt  irta 
Szent-Pétervárra : 

»0  brit  felségének  kormánya  nem  tekinti  az  alkalmat 
olyannak,  a  mely  Nagy-Brittania  részéről  valamely  formális 
véleménynyilvánitást  tenne  szükségessé  az  ügy  felett.  **) 

E  nyilatkozat  egy  valóságos  büntetlenség!  diploma 
(charter  ofimpunity)  volt!  Ekként  felbátorítva,  mondhatnám: 
neki  biztatva,  az  orosz  czár  kétszázezer  főnyi  fris  sereget  do- 
bott fényes  győzelmek  közt  megritkult  sorainkra  és  midőn 
Anglia  magatartásának  váratlan  gyászhire,  midőn  a  tapaszta- 
lás, hogy  ellenünk  mindenkinek  minden  szabad,  a  közszel- 
lemre lehangolólag  hatott  s  e  lehangoltság  utat  egyengetett 
amaz  árulásra,  mely  nélkül  Magyarország  »névtelen  fóliste- 
nei«  végre  is  azt  tették  volna  az  orosz  hordákkal,  a  mit  vitéz 
barátom  előhadukkal  tett :  akkor,  uraim,  alig  hogy  bukásunk 
hire  Londonba  érkezett,  Nagy-Brittania  kormánya  sietett  a 
bécsi  udvarnak  melegedését «,  az  orosznak  meg  épen  »ö r- 
vendez  és  ét«  jelenteni  a  háború  »szerencsés«  bevég- 
zése fölött !!!!... 

A  »királyok  erkölcsiségének «  nemes  áldozatát,  a  szeren- 
csétlen lengyel  nemzetet  kivéve,  nincs  példa  az  ujabb  kor  tör- 
ténelmében,  hogy   egy   nemzet   életének   eltiprása   körül    a 


*)  »"While  Great  Britain  has  an  arm  to  raise,  it  shall  be  rai- 
sed  against  tlie  eíforts  of  any  power,  that  shall  atterapt  forcibly  to 
control  the  choice  and  fetter  the  domesticindependenceof  nations.« 

**)  »Her  Majestys  government  have  not  considered  the  occa- 
sion  to  be  one  which  calls  for  any  formai  expression  of  the  opinions 
oí  great  Britain  on  the  matter.« 


népjog  égrekiáltó  megsértése  annyi  conniventiával  találko- 
zott volna  Európa  hatalmainál,  különösen  az  angol  kor- 
mánynál! 

Pedig  a  reánk  mért  kehely  nem  csupán  az  elnyomatás 
kelyhe ;  mi  nemcsak  szabadságunktól :  mi  nemzeti  létünktől 
fosztattunk  meg ;  kitörülve  az  élö  nemzetek  sorából,  nemzet- 
ből nemzetiséggé  sülyesztve,  az  ezeréves  Magyarország,  mely- 
nek a  keresztény  polgárisodás  annyi  hálával  tartozik,  Európa 
conniventiája  folytán  már  nem  is  ország,  hanem  csak  egy  termé- 
szetellenes gyuradék  egyik  szeletje;  » koronaföld «-nek nevezett 
majorság,  melyen  az  önkény  féktelenül  garázdálkodik. 

És  mennyi  martyrvér,  hidegvérrel  kiontott  martyrvér 
még  a  harcz  után  is  !  minő  kielégithetlen  boszuszomj  !  mennyi 
bitófa,  golyó,  tömlöcz,  száműzetés,  vagyonelkobzás !  minő 
megtagadása  minden  emberi  érzelemnek,  mely  még  a  hölgyek 
nyilvános  megvesszőzésétöl  sem  borzadt  vissza!  mennyi  nyo- 
mor !  mennyi  siralom !  mennyi  szétdúlt  boldogság !  mennyi 
szentségtelenség !  mennyi  szenvedés ! 

Bizony  bizony  mondom :  ha  valaha  volt  nép,  mely  el- 
mondhatta, árva  nemzetem  elmondhatja  a  Próféta  siralmainak 
ama  szivrázó  szavait: 

»tekintsétek  meg  és  lássátok,  ha  vagyon-e 
olj^an  bánat,  mint  az  én  bánatom!* 

És  miért  mindez  ?  Irgalomnak  istene  !  miért  ? 

Csak  azért,  hogy  az,  a  mit  Austriának  neveznek,  azt 
mondhassa:  »Eelemeltem  hatalmam  egységének  épü- 
letét a  magyar  nemzet  sirhalmán.  Igaz,  hogy  nem  magam  ere- 
jével emeltem  fel,  de  felemeltem.  Mit  jog!  mit  eskü!  mit  szer- 
ződések !  A  népek  csak  kövek  családi  hatalmam  egységének 
épületéhez,  aczélénvagyok!« 


IX. 
Páihuzam  európai  fontosság  szempontjából  Anstria  s  Magyar- 
ország közt. 
De  hát  mi  az  az  » Austria«  Európának,  hogy  neki  mind- 
ez nemcsak  szabad,  de  még  conniventiával  is  találkozik, 
még  azon  Anglia  kormányánál  is,  mely  az  alkotmányos  elv 
nagy  képviselőjének  hirében  áll  ? 

29* 

Mi  az  az  »Austria?« 

Egy  jeles  franczia  irónak  még  e  szörnyűségek  előtt 
(1847-ben)  irott  eme  szavait  adom  e  kérdésre  válaszul : 

»Austria  még  csak  nem  is  nemzet. «  Neki  a 
politikai  philosófia  még  azt  is  contestálhatja ,  hogy  joga 
van  élni. 

Európa  újjászervezése  felbomlása  volna  ama  szörnyeteg 
csoportosulatnak,  melyet  a  feudális  örökösödés  véletlenei  s 
még  inkább  a  bitorlások  bosszú  sorozata  alakítottak.  A  sir, 
mely  a  » római  szent  birodalmat «  elnyelte,  magának  követeli 
e  vampyrt,  mely  a  megcsonkított  nemzetiségek  ágyékába  ra- 
gadt. «*) 

Vonjunk  párhuzamot,  európai  fontosság  szempontjából, 
Magyarország  és  ezen  Austria  között,  melyről  a  szó  szoros  ér- 
telmében *Ígaz,  hogy  még  csak  politikai  létjoggal  sem  bir, 
mert  még  csak  nem  is  nemzet. 

Hogy  minő  megbecsülhetlen  szolgálatokat  tett  Euró- 
pának azon  Magyarország,  melyet  angol  államokmányok 
»fortissimum  et  celeberrimum  rei  publicae  christianae  pro- 
pugnaculum«  czimmel  tiszteltek  meg  ?  —  ezt  már  elmondtam 

De  hol  van  az  a  titokbuvár,  a  ki  fel  birja  fedezni,  hogy 
minő  maradandó  becsű  szolgálatot  tett  valaha  Európának  az 
az  Austria,  mely  még  csak  nem  is  nemzet  ?  minő  jótékonyság- 
gal az  emberiség  iránt,  miféle  érdemekkel  van  neve  beje- 
gyezve a  történelembe  ? 

Azzal,    hogy    —   házasodott.     >Tu  felix  Austria 
nub  e!« 

Ez  minden,  a  mi  ha  nem  is  érdem,  legalább  nem  bűn 
történelmében.  Minden  egyéb  bün.  Üssék  fel  önök  ama  nagy 
koreszmék  akármelyikének  évkönyveit,  melyek  az  emberiség 
előhaladásában  mértföldjelzökül  állanak ;  üssék  fel    a  lelkiis- 


*)  Henri  Martin :  De  la  Francé,  de  son  Génié  et  de  ses  des- 
tinés  Paris  1847.  pag.  325  :  »L'Autriche?  elle  n'est  pas  nation.  — 
La  philosophie  politique  peut  lui  contester  jusqu'au  droit  de  vivre. 
La  réorganisation  de  l'Europe  serait  la  dissolution  de  ce  mon- 
strueux  assemblage  qu'ont  formé  moins  encore  les  hasard  de  l'héré- 
dité  féodale  qa'une  longue  série  d'usurpations.  La  tömbe  ou  s'est. 
engloutie  le  Saint  Empire  romáin  réclame  ce  vampire  attaché  aux 
flancs  des  nationalités  mutilées,« 

méreti  szabadság,  üssék  fel  a  politikai  szabadság  küzdelmei- 
nek történelmét :  melyik  oldalon  találják  azt  a  nem-nemzetet, 
Austriát  ?  —  Mindig,  mindenütt  a  sötétség,  az  elnyomás,  a 
korszellemmel  daczoló  erőszak  oldalán. 

És  minő  irtózatot  gerjesztő  lapokat  foglal  el  az  osztrák 
ház  *)  az  emberiség  e  küzdelmeinek  történelmében !  Csak 
maga  az  egy  11.  Ferdinánd  alatt  tiz  millió  emberélet  esett 
áldozatul  azon  uralkodási  maximának,  hogy :  »j  o  b  b  egy 
sivatag  puszta,  mint  oly  ország,  melynek  lako- 
sai he  r  e  ticu  s  ok.« 

Vagy  korunkra  térve :  emlékezzenek  vissza  önök  a  carls- 
badi,  bécsi,  troppaui,  laibachi,  veronai  congressusokra,  melyek 
gyakorlati  alkalmazást  adtak  a  népszabadság  kiirtására  inté- 
zett ama  koronás  összeesküvés  elveinek,  melyet  » szent  szövet- 
ség«-nek  neveztek  el. 

Ez  a  szentségtelen  szövetség  két  elvre  lett  alapítva. 
Egyik  az,  hogy  a  fejedelmek  az  istenség  delegátusai,  követ- 
kezéskép minden  jog  az  övék,  a  népeknek  csak  kötelességeik 
vannak.  A  másik  az,  hogy  a  hatalom  e  közös  »isteni  eredeté- 
nél«  fogva  az  uralkodók  egy  kölcsönös  biztositó-társulatot 
képeznek,  melynek  tagjai  egymást  viszonosan  segiteni  köte- 
lesek minden  törekvés  leverésében,  mely  határtalan  hatalmuk 
korlátozására  intéztetnék. 

Ez  irtózatos  elveknek  gyakorlati  alkalmazására  T  r  o  p- 
p  a  u-ban  szabályul  lett  megállapítva,  hogy  bármennyire  nyo- 
masztó legyen  is  valamely  kormány,  annak  megdöntése  nem 
fog  megengedtetni.  Aztán  fokozatosan  tovább  menve :  L  a  i- 
b  a  c  h-ban  elhatároztatott,  hogy  a  fejedelmek  semmi  egyez- 
ményt, semmi  concessiót  nem  fognak  kötelezőnek  tekinteni, 
mely  népies  mozgalmak  nyomása  alatt  engedélyeztetnék, 
—  Veron  á-ban  pedig  azon  határozattal  lett  a  mü  betetézve, 
hogy  a  képviseleti  kormányzat  a  monarchicus  elvvel  össze- 
férhetlen,  a  sajtószabadság  meg  rendellenes,  mert  aláássa  a 


*)  Osztrák  házat  irva,  eszembe  jut,  a  mit  valahol  H  o  r- 
m  a  y  r  ben  olvastam  :  »Haus  Oesterreich  !  —  Man  muss  dabei  un- 
willkürlich  an  den  guten  altén  Schwaben  denken,  der  nachdem  man 
ihm  zu  Wien  das  Hasenhaus,  Seithaus,  Schuckhaus,  Praghaus, 
Streichhaus,  Zeughaus  gezeigt,  endHch  fragte :  »ja  um's  lieben  Herr- 
gott's  Willen,  wo  ist  denn  nun  einmal  das  »H  ausOesterreich?« 

korlátlan  engedelmességet,  melylyel  a  népek  uralkodóiknak 
tartoznak,  annálfogva  a  Veronában  összegyűlt  hatalmak  köl- 
csönösen kötelezték  magukat,  nemcsak  meg  nem  engedni,  kogy 
képviseleti  kormány  vagy  sajtószabadság  valahova  bekozas- 
sék,  a  hol  még  nincs,  hanem  mindent  el  is  fognak  követni, 
hogy  eltöröltessék,  a  hol  már  van. 

Az  »isteni  jog«  e  lélekháboritó  összeesküvése  tölte  be 
az  utóbbi  negyvenhárom  év  történelmét.  *)  Ez  csinált  Európá- 
ból egy  forrongó  vulkánt,  mely  minden  perczben  kitöréssel 
fenyeget. 

És  ki  volt  e  conspiratiónak  fötónyezöje,  gonosz  góniusa? 
Austria,  mindig  ós  mindenütt  Austria,  az  egyedüli  hatalom 
a  világon,  mely  nemcsak  nem  nemzet,  de  bármit  csináljon  is? 
nem  is  lehet  soha  nemzetté. 

Vagy  vegyék  önök  vizsgálat  alá  a  történelmi  nagy  függő 
kérdéseket,  melyek  Európát  rázkódtatásokkal  fenyegetik. 

Ott  van  az  olasz  kérdés.  Ki  az  oka,  hogy  van  ?  Austria. 
Ha  ama  »vampyr«  az  olasz  nemzetiség  ágyékába  nem  ragad, 
olasz  kérdés  nincs. 

Ott  van  a  német  kérdés.  Ki  áll  útjában,  hogy  megoldas- 
sék  ?  Ki  az  oka,  hogy  a  német  nem  nemzet,  csak  nemzetiség  ? 
s  Germania  csak  földleirati  elnevezés?  Austria!  mindig  és 
mindenütt  Austria. 

Ott  van  a  keleti  kérdés.  Hogy  e  kérdés  mind  Európa 
jövendőjére,  mind  ezen  is  tul  Angliának  hatalmi  állására 
Ázsiában  oly  vészterhes  alakot  öltött,  mint  a  minőnek  lenni 
tudjuk,  ez  egyike  azon  végtelen  szerencsétlenségeknek,  me- 
lyeknek forrását  az  ujabb  kor  legrettenetesebb  bűne :  Len- 
gyelország felosztása  képezi ;  mert  ez  által  lett  Oroszország 
oly  európai  hatalommá,  hogy  határtalan  terjeszkedési  vágyá- 
val, melynek  mint  a  hógörgetegnek  a  m  e  n  v  e-n  öves  (ereseit 
eundo)  természetéhez  tartozik,  vihartelitett  felhő  gyanánt  bo- 
rul a  történelem  láthatárára,  mely  már  is  annyi  siralmat  öntött 
az  emberiségre,  a  jövendőre  pedig  borzasztón  sötét  árnyé- 
kot vet. 

No  marén  a  történelem philosophiájának  számtani  bizo- 
nyosságu  axiómáira,  az  erkölcsi  világrend  emez  örök  törvé- 
nyére :  »ilyen  ok,  ilyen  okozat«  téve  kezemet,  állitom, 

*)  E  beszédek  1858-ban  mondattak. 

hogy  ha  Magyarország  szabad  és  független  volt  volna  és  nem  az 
osztrák  ház  kapzsi,  nagyravágyó  politikájának  horgára  fűzve, 
hanem  saját  nemzeti  érdekei  által  sugallott  irányban,  saját 
erejével  szabadon  rendelkezhetik :  Lengyelország  felosztásá- 
nak gyász  éjjele  sohasem  borult  volna  Európára,  a  két  nemzet 
együtt  a  közös  érdek,  a  közös  veszély  által  szövetségre  utalva, 
el  tudta  volna  e  veszélyt  s  általában  az  orosz  hatalmi  sphaera 
terjeszkedésének  veszélyét  mind  magáról,  mind  Európáról 
hárítani. 

Austria  ellenben,  oh !  az  mint  mindig  s  mindenütt,  a 
hol  prédára  nyilt  alkalom,  ugy  e  rablásnál  is  beállott  társnak, 
czinkosnak ;  beállott,  ámbár  tudta  s  be  is  vallotta,  hogy :  »a 
világos  jog  egekre  kiált  ellene  s  minden  mél- 
tányosság,   maga  a  józan    ész  is  ellene    van.«*) 

A  régibb  időkre  nem  megyek  vissza,  csak  a  nagy  böl- 
csész :  Leibnitz  »Theodicea«-jára utalok,  a  hol  tárgyilago- 
san ki  van  mutatva,  hogy  Lengyelország  hanyatlásának  kez- 
dete már  a  XVII.  században  az  osztrák  ház  ármányaira  vezet- 
hető vissza  (»sine  dubio  domum  Austriacam  gra- 
vissimorummalorum   Poloni    causam  fuisse«). 

S  aztán,  hogy  Lengyelország  felosztása  folytán  az  orosz 
mindinkább  reánehezedett  a  török  birodalomra,  mindinkább 
terjeszkedett  dél  felé  s  veté  küljebb  és  küljebb  hatalmi  befo- 
lyásának pánszláv  hálóját :  volt-e  csak  egyetlen  egy  eset  is, 
hogy  Austria  az  orosz  terjeszkedés  ellen  csak  egy  ujját 
is  felemelte  volna ?  Soha.  Söt  conspirált  vele;  lesben  állott 
ha  kaphat-e  valamit  a  prédából.  Orgazdája  volt  az  orosznak  s 
a  zsákmányon  megosztozkodott. 

És  ez  igy  lesz  mindig  a  jövendőben  is,  hacsak  Magyar- 
ország vissza  nem  nyeri  függetlenségét. 

Minden  helyzetnek  megvan  a  maga  logikája. 

A  függő  európai  kérdések  közt  nincs  egy  is,  mely  oly 
messzeható  veszélyekkel  volna  terhes,  mint  az  u.  n.  keleti 
kérdés,  kapcsolatban  a  pánszláv  törekvésekkel. 

S  ép  e  kérdés  az,  melynél  Austria  a  legártalmasabb 
akadály ;  e  kérdés  az,  melynek  megoldásánál  Európának  ép 

*)  Maria  Terézia  saját  szavai  Kaunitzhoz:  »ISricht 
alléin  das  offenbare  Recht  liimmelschreiend  wider  uns,  sondern  auch 
allé  Biliigkeit  und  die  gesunde  Vernunft  wider  uns  ist.« 

oly  elkerülhetlen  szüksége  van  Magyarországra,  mint  volt 
akkor,  mikor  a  török  fenyegette  Európát. 

Emlékezzenek  önök  vissza  a  minapi  keleti  háborúra. 
Nem  régen  volt ;  még  sajognak  önöknek  akkori  sebei,  még 
nem  múlt  el  a  gyász.  Emlékezzenek. 

Akkoron  önök  külügyminisztere  nyilt  parlamentben 
ekként  állitotta  fel  a  háború  programmját : 

»Mi  (angolok)  a  halandók  legbárgyubbjai  lennénk,  ha 
letennök  a  fegyvert,  mielőtt  Oroszország  hatalma  Európa  sza- 
badságának ártalmatlan  arányokra  leszállittatott.« 

Dicsőséges  programm  volt.  Valósítása  kiszámithatlan 
szenvedéseket  hárított  volna  el  Európa  jövőjéről. 

Nagy-Brittania  népe  felfogta  a  pillanat  fontosságát  s  e 
programm  valósításának  reményében  lelkesült  készséggel 
vetette  magát  alá  a  vér-  s  pénz-áldozatoknak. 

A  törökök  vitézsége  pedig  e  programm  valósítását 
önöknek  keze  érelmébe  adta. 

Még  mielőtt  a  szövetséges  seregek  megérkeztek  volna 
Bulgáriába,  a  törökök  egyedül  annyira  megverték  az  oroszt 
a  Dunánál,  hogy  félve  az  érkező  szövetségesek  üldözésétől, 
nyakra-főre  futásnak  eredt  hazafelé. 

Önöknek  csak  üzniök  kellett  volna  a  vert  ellenséget 
amarra,  a  hol  az  orosz  sebezhető  oldala :  Lengyelország  do- 
bogó szívvel  várt  önökre  s  az  orosz  hatalom  most  örökre  le 
van  ártalmatlan  arányokra  szállítva. 

Ki  állt  önök  útjába?  Ki  akadályozta,  hogy  ez  meg- 
történjék ? 

Austria!  —  Megszállotta  Moldva-Oláhországot,  közbe 
állitotta  seregét,  nehogy  a  megvert  oroszt  üldözhessék  —  s 
önök  programmja  füstbe  ment :  az  orosz  meg  volt  mentve !  *) 

*)  Külügyek  körül  a  közvélemény  nagyon  nehezen  bír  az  egy- 
szer felkapott  balitéletböl  kibontakozni.  Még  mindig  vannak,  a  kik 
amúgy  szajkó  módra  elmondogatják^  hogy  Austria  hálátlan  volt  az 
orosz  ellen,  minthogy  mellette  e  háborúban  fegyvert  nem  fogott.  A 
tény  pedig  az,  hogy  ha  Austria  részt  vesz  e  háborúban,  8  is,  de  az 
orosz  is  el  van  veszve,  mert  ekkor  a  szövetséges  hatalmak  kény- 
tenek  voltak  volna  a  forradalom  segítségéhez  folyamodni  mind 
Lengyel-,  mind  Magyarországon,  s  a  mint  a  körülmények  akkor 
állottak,  a  kétségnek  még  csak  árnyéka  sem  forog  fenn,  hogy  ez 
Lengyel-  és  Magyarországok  függetlenségének    helyreállítását,    s 

Hogy  ez  szórói-szóra  igy  van,  azt  önök  szövetségese :  a 
francziák  császárja  nyíltan  bevallotta. 

Akkor  nagy  volt  az  izgalom  Angliában.  Hangosan  köve- 
telte a  közvélemény,  hogy  űzni  kell  a  vert  oroszt,  fel  kell 
szabadítani  Lengyelországot. 

Erre  Napóleon  császár  azt  felelte  nyiltan  a  »Monitenr«- 
ben,  hogy  igenis  ezt  kellett  volna  tenni,  de  nem  lehetett,  mert 
Austria  nem  engedte,  s  csak  mivel  ezt  nem  engedte,  támadt 
a  főhadiszálláson  a  gondolat,  hogy  hát  jobbat  tenniök  Austria 

miatt  nem  lehetvén,  átmennek  önök  Krimeába az  orosz 

medve  körmeit  tisztogatni  (to  trim  the  nails  of  the  bear). 

Ez  a  tisztogatás  önöknek  harminczezer  brit  ember  éle- 
tébe s  vagy  száz  millió  font  sterlingjükbe  került. 

Es  került  egy  haszontalan  lealázó  békébe,  melynek  alku- 
dozásai közben  mind  angol,  mind  franczia  részről  hivatalosan 
el  lett  ismerve,  hogy  »Austria  iránti  tekintetből«  (from  con- 
siderations  for  Austria)  mondottak  le  önök  minden  »j  o  g- 
szerü  követelósről«  (legitimate  exactions),  Austria 
iránti  tekintetből  fogadták  el  az  alkudozások  alapjául  azt, 
hogy  » Oroszországnak  időszentesitette  (time  halló wed)  terü- 
leti határai  megcsonkíttatni  semmiesetre  nem  fognak. «  Ezt 
diktálta  önöknek  nyakába  Austria !  Önöknek,  a  kik  a  végett 
viselték  a  háborút,  hogy  Oroszország  hatalmát  ártalmatlan 
arányokra  leszállítják ! 

Hát  szegény  Lengyelországra  reáüttetett  a  bélyeg,  hogy 
időszentesitette  orosz  terület. 

Lord  Palmerston  azt  mondja,  hogy  »Austriára 
Európának  szüksége  van,«  és  a  nemes  lord  »derék  férfiu.« 

Szegény  Európa,  melynek  ilyenek  az   ö   szükségei! 

Már  most  képzeljék  önök  maguknak  a  helyzetet,  ha  ak- 
kor ott  Törökország  töszomszódjában  nem  ez  a  minden  rosszra 


velük  a  keleti  kérdésnek  Európára  nézve  ártalmatlanná  tételét 
eredményezte  volna.  A  török  államférfiak  ezt  tökéletesen  belátták. 
Határozottan  kijelentették  szövetségeseiknek,  hogy  ha  Austria 
harczra  kel  az  orosz  mellett,  ök  ezt  Törökországra  nézve  nemcsak 
bajnak  nem,  de  söt  a  legynagyobb  szerencsének  tekintendik  — 
Austria  ép  az  által  mentette  meg  az  oroszt,  hegy  nem  vett  részt  a 
háborúban,  hanem  mint  semleges  fél  közbe  tolakodott  a  vert  orosz  s 
a  győztes  török  közé  s  ez  által  a  lengyel  foradalomnak  elejét  vette, 
a  háborút  pedig  minden  komoly  eredményre  nézve  meddővé  tette. 

kész  »kedves«  Austria,  hanem  a  független  Magyarország  áll ; 
könnj'-ü  tovább  füzniök  a  syllogismust,  bogy  minő  egészen 
más  eredménye  volt  volna  e  háborúnak !  Gondolják  meg,  hogy 
a  keleti  kérdés  ma  már  nem  fenyegetné  kiszámithatlan  ráz- 
kódtatásokkal  Európát,  mert  a  független  Magyarországnak 
földleirati  helyzete,  ereje  s  érdeksugallta  politikája  elég  volt 
volna  arra,  hogy  a  keleti  kérdés  orosz  és  osztrák  hatalmi  ter- 
jeszkedés kérdéséből  egy  tisztán  belügyi  kérdés  színvonalára 
szálljon  le,  mely  rokon-  vagy  ellenszenv  tárgya  lehetne,  de 
veszély  forrása  Európára  nem.  Aztán  mondják  meg,  a  józan 
ész  nevében  kérem,  hogy  mondják  meg :  melyikre  van  Euró- 
pának szüksége,  arra  az  Austriára-e  vagy  pedig  a  függet- 
len Magyarországra  ? 

Ez  a  dolog,  uraim,  nagy  gyakorlati  fontossággal  bír, 
mert  az  a  béke,  melyet  a  » szükséges*  Austria  önök  nya- 
kába kerekített,  semmi  kérdést  sem  oldott  meg ;  önök  kormá- 
nya is  csak  annyival  kecsegtette  magát,  hogy  a  keleti  kérdés 
vagy  huszonöt  évig  nyugodni  fog. 

Még  csak  két  és  fél  éve,  hogy  a  béke  aláíratott,  s  a  keleti 
kérdés  már  most  sem  nyugszik.  Bosnia  heves  forrongásban. 
Bulgária  aláásva  orosz  bujtogatások  által.  Montenegró  orosz 
előőrssé  szervezve.  Kréta  nyilt  lázadásban.  A  görögök  Kon- 
stantinápolyban s  az  Archipelaguson  állandó  összeesküvés- 
ben. Szerbia  forradalmi  állapotban.  Moldva-  és  Oláhországra 
csak  épen  három  hónap  előtt  oly,  úgynevezett  »alkotmányt« 
tukmáltak  a  hatalmak,  melyről  Sardinia  miniszterelnöke  maga 
is  azt  jelentette  ki,  hogy  forradalom  magvátszórta  el. 

Ilyen  a  helyzet.  Hogy  ezt  az  orosz  fel  fogja  használni, 
az  bizonyos.  Önök  megsértették,  de  » Austria  iránti  tekintet- 
bők nem  vették  el  tőle  a  tehetséget,  hogy  árthasson.  Mikor 
lesz  készen  ?  mikor  itélendi  a  perczet  alkalmasnak  arra,  hogy 
a  vihart  kitöresse  ?  —  azt  nem  tudom,  de  azt  teljes  bizonyos- 
sággal tudom,  hogy  mit  fog  Austria  csinálni,  a  mikor  a  vihar 
kitör,  ha  időközben  Magyarország  fel  nem  szabadul :  Szabad 
kezet  fog  hagyni  az  orosznak,  hogy  a  török  birodalmat  bom- 
lásba taszítsa  s  mikor  ez  meglesz,  akkor  Austria  bemegyen 
a  szomszéd  égő  házába,  de  nem  a  végett,  hogy  oltson,  ment- 
sen, hanem  a  végett,  hogy  raboljon;  megengedi,  hogy  az  orosz 

terjeszkedjek,  csakhogy  ö  is  terjeszkedhessek;  részt  kér  ma- 
gának a  prédából  s  ha  nem  kap,  —  vészen. 

Ezt  fogja  tenni  Austria.  Csakhogy  a  dolog  vége  az  lesz,- 
hogy  a  mit  Austria  elfoglal,  az  nemcsak  nem  lesz  gát  az  orosz 
terjeszkedés  útjában,  de  söt  ép  az  által,  hogy  Austria  foglalta 
el :  a  panslavismus  egy  ujabb  fészkévé  válik ;  egy  ujabb  osz- 
trák provinczia  lesz,  mely  készséggel  fog  engedelmeskedni  a 
czárnak,  mikor  az  idejét  látandja,  hogy  azon  szavakkal  kiált- 
son bele,  melyeket  I.  Sándor  czár  Tsitsakoff  tengernagy- 
nak utasításba  adott.  *) 

Austria  kapzsisága   a  panslavismus  diadalára  vezetend. 

Ha  Austria  Törökország  szomszédja  marad,  a  keleti 
szláv  népek  mind  az  orosz  hatalmi  befolyás  horgára  kerül- 
nek. Mert  a  kinek  csak  a  közt  lesz  választása,  hogy  a  törö- 
köt vagy  az  osztrákot  ismerje  urának,  az  okvetlenül 
a  harmadikat,  az  oroszt  választja.  Független  nemzet  igy- 
sem,  amugysem  lehetvén,  a  fajnagyság  kilátásában  keresend 
vigasztalást. 

Ez  természetes  következése  annak,  hogy  Austria  nem 
nemzet,  csak  uralkodás.  A  mely  nemzetre  Austria  a  kezét 
ráteszi,  az  önczél  lenni  ipso  facto  megszűnik.  Rabjává  lesz 
oly  érdekeknek,  melyek  nem  az  ö  érdekei.  Epitési  anyag 
egy  uralkodó-hatalom  épületéhez,  de  maga  nem  épület,  nem 
nemzet. 

Mi  egészen  más  kilátást  nyit  a  keleti  kérdés  megoldásá- 
nál a  politikai  számtan,  ha  Magyarország  független !  Magyar- 
ország nemzet,  nem  uralkodás.  Magyarország  nem  gondolhat 
arra,  hogy  foglaljon,  hogy  terjeszkedjék.  Ezt  ethnograíiai 
viszonyai  nem  engedik.  Őrültség  volna,  ha  reágondolna.  Ön- 
gyilkosság. Ez  adja  meg  a  kulcsot  ahhoz,  hogy  a  magyar 
nemzet  igy  szólhat  szomszédjaihoz :  ^Nagyhatalmak  vannak 
közelünkben.  Szövetkezzünk,  hogy  egymást  támogatva, 
mindannyian  megóvhassuk  függetlenségünket. «  Tekintsenek 
önök  a  földabroszra  s  meg  fognak  győződni,  hogy  ez  a  combi- 
natió  csak  egy  független  Magyarországgal  lehetséges.  E  nél- 
kül lehetetlen.  Pedig  ez  a  combinatió  áll  Európa  érdekében. 
Ez  Európa  jövendő  szabadságának,  függetlenségének  szük- 


^)  Lásd  »Irataim«  I-sö  kötetének  266-ik  lapját. 

sége,  Süt  »imperativ  postulatuma,*  mert  csak  igy  lehet  a  keleti 
kérdés  a  népek  függetlenségének  érdekében  megoldva,  más- 
képen a  hatalmi  versengés  boszorkány  üstje  marad,  melyben 
az  s>iirliatnámság«  gonosz  szelleme  Európára  veszélyt  föz. 

Én  lelkemből  óhajtanám,  hogy  e  combinatióban  a  török 
nemzet  is  helyet  foglalhasson.  Óhajtanám  nemcsak  azért,  mert 
hálával  tartozom  neki  —  életemet  mentette  meg,  midőn  a 
keresztény  osztrák  és  orosz  halálomra  tört  —  hanem  óhaj- 
tanám azért  is,  mert  a  török  is  nemzet,  a  legszámosabb  min- 
den nemzetek  között,  melyek  európai  Törökországot  lakják. 
És  derék  nemzet.  Én  laktam  köztük ;  ismerni,  tisztelni  tanul- 
tam a  török  nép  jellemét.  Nem  ismerek  népet,  mely  nagyobb 
mértékben  birna  azzal,  a  mit  » társadalmi  erény ek«-nek  neve- 
zünk. *)  Talán  ha  Magyarország  függetlensége  a  keleti  kérdés 
legközelebbi  válságát  megelőzné,  a  török  nemzet  e  combina- 
tióban még  most  is  helyet  foglalhatna,  ámbár  az  aláásás 
vakondok-mestersége,  kapcsolatban  a  konstantinápolyi  rom- 
lottsággal már  nagyon  messze  ment.  **)  De  akármiként  legyen 
is  ez,  annyi  bizonyos,  hogy  a  keleti  kérdés  csak  Magyarország 
függetlenségének  segítségével  lehet  megoldható,  hogy  nem 
idegen  hatalom  vontató-kötelére  fűzött,  hanem  szabad,  füg- 
getlen nemzetek  legyenek  a  török  uralom  örökösei. 

Nem  kevésbé  szükséges  Magyarország  függetlensége  a 
panslavismus  veszélyeinek  elhárítása  szempontjából. 

A  panslavismus  ellenszerét  a  különféle  szláv  nemzeti 
egyéniségeknek  állami  érvényre-juttatásában,  azaz  minden 
egyes  »n  e  m  z  e  t«  függetlenitésében  kell  keresni.  Azoknál, 
a  kik  csak  nemzetiségek,  mindig  akadandnak  egyes  rajongók, 
de  szláv  nemzet,  mely  történelmileg  kifejlett  egyéniséggel 
bir,  nem  lesz  panslávvá,  ha  szabad,  független  nemzet  lehet. 
Maga  a  panslavismus  eszméje  is  a  független  nemzeti  egyéni- 
ség eltiprásának  kinos  érzetéből  szülemlett.  A  pánszláv  izga- 
lom azért  hódított  annyi  tért  Csehországban,  mert  Austria, 
(Nabukodnozor  álomképének  ama  paródiája)  az  oly  szép 
múlttal  biró  cseh  nemzetet  történelmi  egyéniségéből  kivet- 
kőztette. —  Nem  fejtegetem  e  themát  tovább ;  csak  arra  uta- 


*)  Lásd  az  5-dik  számú  jegyzetet  a  fejezet  végén. 
**)  Figyelmet  kérek,  hogy  1858-ban  szólok. 

lok,  hogy  az  egyes  szláv  nemzetek  függetlensége  csak  szabad 
és  független  nemzetek  szövetkezése  által  biztositható,  e  nél- 
kül, ha  mostani  függésükből  felszabadulnak  is,  függetlensé- 
güket egyik  vagy  másik  nagyhatalom  nyomása  ellenében 
egyenként  meg  nem  védhetnék.  Ha  a  kisebb  nemzetek  a 
nagyhatalmak  általi  elnyeletéstöl  meg  nem  óvatnak,  Európá- 
ban nem  lesz  szabadság,  nem  lesz  nyugalom,  csak  nagyra- 
vágyási,  tulsulyra-törekvési  vetélkedések  lesznek  egyfelől, 
másfelöl  örökös  conspiratiók.  Én  erősen  meg  vagyok  győ- 
ződve, hogy  a  dunavölgyi  kisebb  nemzetek  con- 
foederatiója  a  történelem  logicájának  paran- 
csoló követelménye.  Ez  azonban  egy  független  Ma- 
gyarországot feltételez.  E  nélkül  lehetetlen. 


X. 

Magyarország  önállási  képessége. 

E  vázlatos  párhuzam  után,  melyet  európai  közérdek 
szempontjából  Austria,  a  mely  csak  uralkodás,  s  Magyaror- 
szág, a  nemzet  közt  vontam,  azon  kérdést  kell  megvilágita-. 
nom  :  vájjon  bir-e  Magyarország  önállási  képességgel  ? 

Eléggé  sajnálatos  dolog,  hogy  erről  csak  szólanom  is  kell, 
mert  ellenségeinknek,  kik  csak  hamis  ürügyeken  tengődhet- 
nek (falsé  pretences),  egy  romlott,  erkölcstelen  »palaczk- 
tartó«  diplomatia  segítségével  annyira  sikerült  a  világot 
elámítani,  miként  még  értelmes  körökben  is  találkoztam  azon 
szajkó  módra  utánmondogatott  ellenvetéssel,  hogy  »igaz 
ugyan,  Magyarország  mellett  szól  a  jog  s  igazság;  irtózatosan 
gonoszul  bántak  vele ;  igénye  van  minden  becsületes  ember 
jókivánataira,  rokonszenvére  :  de  hát  a  politikának  is  meg- 
vannak a  maga  igényei,  Magyarország  magában  gyönge,  nem 
bir  önálló  nemzeti  képességgel.* 

Mindenekelőtt  az  emberiség  veleszületett  örökös  jogá- 
nak, a  népszabadságnak  nevében  tiltakoznom  kell  azon  károm- 
lás ellen,  hogy  csak  az  úgynevezett  nagyhatalmaknak  van 
létjoga  ebben  a  tizenkilenczedik  században.  Nagyot  kellett 
hanyatlani  utóbbi  időkben  a  politikai  erkölcsiségnek  ebben 
az  Angliában,  hogy  már  itt  is  akadnak,  a  kik  megtagadják  a 

Canning  idejében  fennen  hirdetett  ama  maximát,  hogy  a 
nemzet]* ogot  a  gyengénél  ugy,  mint  az  erősnél  egyaránt  tisz- 
telni kell.  E  maxima  akkoron  az  angol  politika  vezérdogmá- 
jául azon  Portugallia  alkalmából  lett  felállitva,  mely  ugy  terü- 
leti, mint  népességi  tekintetben  csak  kevéssé  több,  mint  a 
magyar  korona  államtestének  egy  negyedrésze. 

Az  a  rettenetes  tan,  hogy  csak  nagyhatalmak  birnak 
létokkal  —  az  ököljog  tana,  melyen  már  mégis  csak  tul  kellene 
lenni  az  emberiségnek  a  tizenkilenczedik  században.  Irtózatos 
tan ;  ellenkezik  az  erkölcsi  világrend  törvényeivel. 

De  ellenkezik  a  tényekkel,  ellenkezik  Európa  actuális 
államrendszerével  is.  Vagy  talán  Belgium,  Portugallia,  Své- 
czia,  Norvégia,  Hollandia,  a  Svájcz,  Dánia,  Görögország  nem 
államok  ? 

Pedig  hát  a  magyar  korona  területe  tizenhét  ezer  négy- 
szög kilométerrel  nagyobb,  mint  Portugallia,  Belgium,  Hol- 
landia, Svájcz,  Dánia,  Görögország  együttvéve;  népessége 
annyi  mint  Belgium,  Hollandia,  Svájcz,  Dánia  s  Görögország 
lakossága  összeadva,  közel  háromszor  annyi,  mint  Svécziáé  és 
Norvégiáé  együtt,  három  és  félszer   annyi  mint  Portugalliáé ! 

—  Az  olasz  félsziget  államairól  nem  szólok,  mert  Olaszország 
szakgatottsága  ép  oly  történelmi  anomália,  mint  a  minő  ano- 
mália az,  hogy  az  együvétartozás  kényszeringébe  van  bele- 
tömve az  érdekegység  vagy  nemzeti  assimilatió  minden 
képzeletét  kizáró  ama  zagyva  gyuradók,  melyet  »Austriá«- 
nak  neveznek.  Sem  amazoknak  szakgatottságát,  sem  emennek 
egybehalmozását  nem  tűrheti  a  történelem  logicája,  mert 
ellenkezik  a  természettel ;  nincsen  létoka ! 

De  átmehetek  az  összehasonlítással  a  » nagyhatalmak « 
körére  is.  A  magyar  korona  területe  mintegy  tizezer  angol 
négyszög  mértfölddel  nagyobb,  mint  Anglia,  Skóczia  és  Irland 
együtt,  majd  húsz  ezerrel  nagyobb,  mint  Poroszország,*)  mely 

—  és  méltán  —  az  európai  nagyhatalmak  pentarchiájában 
foglal  helyett. 

És  e  tág  területet  hegylánczaival,  folyamrendszerével 
maga  a  teremtő  ujja  önálló  külön  állammá  jelölte  ki.  Ha  Lon- 
donba  vetődnek   önök,  nézzenek  be  a  Leicester  Squaren  fel- 


^■)  1858-ban  beszélek. 

állított  nagy  földgömbbe,  hol  ugy  van  a  néző,  mintha  a  föld 
góczpontjából  tekintene  a  körületre.  Lehetetlen,  liogy  szemük 
önkénytelenül  meg  ne  akadjon  Magyarországon,  mert  az  olasz 
és  ibériai  félszigetet  kivéve,  nincs  földterület  az  egész  európai 
continensen,  melyet  a  teremtő  oly  jelzetesen  külön  állammá 
határolt  volna,  mint  a  magyar  korona  területe  határolva  van. 

És  ezt  az  igy  határolt  tág  területet  isten  megáldotta  a 
természet  minden  áldásaival,  melyeket  Európának  osztály- 
részül juttatott  s  melyek  a  nemzeti  jólét  kiapadhatlan  forrását 
képezhetik,  ha  maga  magával  rendelkezhető  szabad  nemzet 
él  rajta,  melynek  szabad  fejlődósét  egy  idegen  érdekekhez 
csatolt  idegen  országlás  mostohasága  nem  akadályozza. 

És  ez  áldott  tág  terület  annyi  pusztító  viszontagság  da- 
czára most  is  tizenöt  millió  lakost  számít.  Testben,  lélekben  erős, 
életrevaló  nép,  fejlődni  képes,  szabadságszerető,  humánus,  a 
haladó  kor  befolyásának  nyitott  nép,  melyet  isten  a  józan  ész 
tulajdonságával  ép  ugy  megáldott,  mint  a  minő  bátor,  vitéz 
és  hős. 

És  e  nép  nem  gyermeknép,  uraim,  melynek  jogát  az  élet- 
hez bizonyitnia  kellene. 

Egy  ezredév  történelme  a  mi  kezesünk,  mind  arra  nézve, 
hogy  jogunk  van  nemzetnek  lenni,  mind  arra  nézve,  hogy 
önkormányzati  tehetségünk  van. 

Ez  ezredév  hosszú  folyama  látta  a  magyar  nemzetet 
előbb  Európa  s  a  keresztény  polgárísodás  paizsának ;  látta 
hatalmasnak  a  nápolyi  öböltől  a  balti  tengerig ;  látta,  dúlva 
ezer  veszély  által  s  sziklaként  állva  a  veszély  között ;  látta 
változó  szerencsével  küzdeni,  csatákat  veszteni,  csatákat 
nyerni ;  látta  elhagyatva,  megcsalatva,  elárultatva,  de  meg- 
törve, meghódítva  nem  látta  soha ! 

És  ez  ezredév  még  többet  is  látott.  Három  despota-hata- 
lom  által  körítve,  rokon  nélkül,  elszigetelten  álló  nemzetisé- 
günket fenn  tudtuk  tartani,  ezer  éven  át,  fenn  alkotmányun- 
kat is,  mely  legrégiebb  Európában  s  minden  részleteiben  aS 
önkormányzat  nagy  elvére  van  építve.  Mindig  alkotmányos 
nemzet  voltunk ;  mi  egyedül  mindig  a  continensen  s  bár 
az  idegen  országlás  a  nemzeti  önkormányzattal  merőben  ösz- 
szeférhetlen,  mégis  olyan  szívósság  van  a  magyar  nemzet  sza- 
badságszeretetében, miszerint  azon  boldogtalan  perez  óta  is, 

hogy  a  Habsburgokat  nyakunkba  vettük,  csak  kétszer  voltunk 
megfosztva  alkotmányos  életünktől,  —  de  egyszer  sem  tovább 
tiz  évnél.  Hiszek  istenben,  hogy  a  rajtunk  elkövetett  jograblás 
most  sem  fog  sokkal  tovább  tartani.  A  jogérzet  szívósságán 
meg  kell  törnie  még  a  fátumnak  is.  Nem  lesz  mindig  orosz 
mankó  Austria  hónalja  alatt ! 

És  hogyan  áll  a  magyar  nemzet  életképessége  szemben 
»  Austriá«-val  ? 

No  hiszen  arról,  a  mi  igazán  » Austria «  (s  melyet  én 
tisztelek,  becsülök)  azt  hiszem,  nem  is  igen  szükség  szólani. 

Van  valahol  e  nagy  sziget  partjai  körül  egy  szigetecs- 
kén két  község:  Nagy-  és Kis-Comery  (Great  and  little  Come- 
ries)  néven.  Hallottam  mondani,  hogy  ezek  papja  egykor  igy 
imádkozott:  »Aldd  meg,  uram,  Nagy-  és  Kis-Comeryt  s  a 
mellette  fekvő  Nagy-Brittania  és  Irlandszigeteket«.  (0,  Lord, 
bless  Grreat  and  little  Comeries  and  the  adjacent  islands 
of  Great  Britain  and  Ireland!)  —  Ilyenformán  »adjacens«  az 
én  szülőföldem  Austriához.  Hát  hagyjuk  ezt  a  Comeriest. 
Szivemből  kivánom  neki,  hogy  legyen  ő  is  szabad,  s  isten 
áldja  meg. 

Az  az  Austria,  melybe  az  angol  kormány  annyira  sze- 
relmes, tulaj  donkép  nem  is  Austria.  Az  csak  egy  » család. « 
Ama  bizonyos  vándor  cseh  mester-legény,  meglátván  Pestnél 
a  Dunát,  azt  mondta  reá,  hogy  náluk  a  Dunát  »Moldau«-nak 
hivják.  Hát  az  a  » család «  » Austria «-nak  hivatja  magát.  — 
Isten  hirével! 

Miként  áll  a  magyar  nemzet  életképessége  szemben 
ezzel  a  család  =  Austriával? 

Pár  száz  éven  át  voltak  már  a  Habsburgok  német  csá- 
szárok, mielőtt  magyar  királyokká  is  lennének,  s  örökké  sóvá- 
rogtak Magyarország  birtokára,  de  soha  még  csak  egy  faluját 
sem  foglalhatták  el,  a  magyarok  ellenben  az  ö  saját  Austriá- 
jukat  is  elfoglalták.  Dicső  nemzeti  királyunk  :  Hunyady  Má- 
•tyás  bevette  Bécset  s  birta  mind  haláláig.  Bécsben  halt  meg. 
A  mig  egyedül  állottunk,  a  hatalmas  hóditó  szultánok 
sohasem  voltak  képesek  magukat  Magyarországban  megfész- 
kelni. Nyertünk,  vesztettünk  csatákat,  de  Magyarország- 
ból még  csak  egy  falu  sem  jutott  állandóan  török  birtokba 
soha,   még  a  mohácsi   catastrófa  után  sem.   A  Habsburgok 

uralkodása  alatt  azonban  hazánknak  két  harmada  török  felsö- 
sóg  alá  került,  mert  örökös  conspiratiók  által  jogaink  ós  sza- 
badságaink ellen,  örök  törekvéseik  által  Magyar- 
országot német  lábra  állítani  —  a  mi  erőnket 
elzsibbasztották,  ök  pedig  nem  birtak  a  töröknek  ellentállani, 
annyira  nem,  hogy  még  Bécset  is  elvesztik,  ha  Lengyelország 
hös  királya  :  Szobieszki  s  a  bajorok  meg  nem  mentik. 
Meg  is  hálálták  a  lengyeleknek  szokásuk  szerint. 

Általában  a  család-Austriának  csak  saját  népei  szabad- 
ságának elnyomására  volt  ereje,  de  ha  maga  bajba  került, 
sohasem  volt  képes  magát  saját  erejével  megmenteni.  Soha 
egyetlenegyszer  sem !  Mi  ellenben,  mi  meg  birtuk  öt  menteni 
legválságosabb  szorongattatásaiban.  Föl  van  jegyezve  a  tör- 
ténelemben saját  vallomása,  hogy  nem  volt  más  paizsa,  mint 
a  nagylelkű  magyar  nemzet  vitézsége.  Nélkülünk  a  habsburg- 
lothringiai  ház  azon  dolgok  közé  tartoznék,  a  melyek  voltak 
de  nincsenek.  Meg  is  hálálták  —  szokásuk  szerint  —  mint  a' 
lengyeleknek. 

A  ki  Austriát  erősnek,  Magyarországot  pedig  gyöngé- 
nek gondolja,  tanulmányozza  kissé  a  történelmet.  Meg  fogja 
látni,  hogy  velünk  magyarokkal  Austria  sohasem  birt  saját 
erejével  megmérkőzni.  Öt  izben  kényszeritettek  a  XVI-ik, 
XYII-ik  s  XVIII-ik  században  alkotmányunk  s  nemzeti  létünk 
oltalmára  fegyvert  fogni,  mindannyiszor  idegen  segítségre  szo- 
rultak s  még  igy  segittetve  sem  győzhettek  le,  hanem  közben- 
járásokhoz, alkudozásokhoz  folyamodtak  s  a  mint  kiegyeztünk, 
az  esküvel  erősített  szerződéseket  mindig  megszegték  és  oly 
irtózatos  módon  uralkodtak,  hogy  II.  Rákóczy  Ferencz 
hires  manifestuma  szerint  »Magyarország  egyhangúlag  visz- 
szaóhajtotta  a  török  uralom  napjait,  mert  a  Habsburgok  a 
magyar  nemzetnek  sóhajokon  és  könyeken  kivül  egyebet  nem 
hagytak. « 

És  bizony  méltán  sóvárgott  vissza  Magyarország  Aus- 
tria uralkodása  alul  a  török  felsősóg  alá ;  mert  a  török  nem 
bántotta  sem  alkotmányunkat,  sem  intézményeinket,  sem  nem- 
zetiségünket, az  nem  törekedett  a  magyart  törökösiteni, 
mint  Austria  németesiteni,  a  lelkiismeret  szabadsága 
pedig  a  török  oltalom  alatt  vert  Magyarország  földjében  gyö- 
keret, mig  a  »keresztény  Austria  leirhatlan  kegyetlenséggel 

düliöngött  a  vallásszabadság  ellen  s  ennek  s  a  magyar  nem- 
zetiségnek kiirtásában  Austria  a  Castaldok,  Basták,  Stra- 
soldok,  Caprarák  s  a  magát  Attilának,  a  magyarok  isten-osto- 
rának czimezö  Caraffa  által  oly  irtózatos  lapokat  irt  be  a  tör- 
ténelembe, melyeknek  párja  nincs ! 

Yagy  talán  nőtt  azon  idők  óta  Austria  erőben  s  mi  ha- 
nyatlottunk ? 

Feleljen  erre  49-iki  szabadságliarczunk  emlékezete. 

Pedig  vegyék  önök  figyelembe  a  körülményeket.  Midőn 
önök  ősei  Anglia  szabadságharczát  vivták,  a  kormányok  még 
nem  rendelkeztek  a  nemzet  testéből  kiszakitott  rendes  állandó 
hadseregekkel.  A  magyar  nemzetet  pedig  rég  leszállították 
lováról,  a  kezéből  rég  kicsikart,  szögreakasztott  ősi  i>fringiá«-t 
a  rozsda  rágta ;  a  létérdekében  megtámadott  nemzet  kevés 
kivétellel  rendes  gyakorlott  hadsereg  nélkül,  fegyvertelenül, 
olyan  ujoncz  tüzérekkel,  kiket  útközben  a  csatatérre,  kellett 
az  ágyú  mechanismusával  csak  megösmertetni,  —  mondom : 
ez  a  nemzet  Austria  egész  császári  seregével,  rendes,  gya- 
korlott s  hozzá  még  idegen  hadsereggel  állott  szemben  s  ezt 
az  Austriát  még  négy-öt  álnokul  felbujtogatott  nemzetiség 
pártütése  is  támogatta,  keblünket  a  legirtózatosabb  polgárhá- 
borúval marczangolva. 

És  mégis  azt  az  erős,  hatalmas  Austriát,  mely  másutt 
háborúban  már  sehol  sem  lévén,  rendelkezésére  álló  minden 
erejét  ellenünk  fordithatá,  mi  egyetlenegy  hadjárat  alatt  az 
orosz  czár  zsámolyához  sodortuk ;  kényszeritettük  isten  s  világ 
előtt  nyiltan  bevallani,  hogy  saját  lábán  nem  bir  velünk  szem- 
közt megállani ! 

S  még  akkor  is,  midőn  már  az  orosz  interventió  s  az 
elhagyatottság  kinos  érzete  megingatta  a  nemzet  önbizalmát 
s  Görgey  áruló  ármányai  megszakgatták  az  összetartás  köte- 
lékeit, még  akkor  is,  miként  állottunk  szemben   Austriával  ? 

Állottunk  ugy,  hogy  Klapka  megverte  Győr  táján, 
Görgey  pedig,  még  maga  ez  az  átkos  ember  is,  azon  kijelen- 
téssel ajánlotta  meg  a  fegyverletételt,  hogy  az  orosznak  meg- 
adja magát,  de  az  osztráknak  ugyan  nem  s  ha  feltételeit  az 
orosz  el  nem  fogadja,  ö  megfordul,  felkeresi  az  osztrák  sereget 
s  a  hol  találja,  ott  tönkreteszi.  Még  Görgey  is  ilyennek  nézte 
Austriát.  Még  ő  is,  a  ki  hazáját  elárulta. 

No  már  uraim,  Austriát  nagyhatalomnak  nevezik.  Ne- 
gyedik helyre  van  sorozva  az  európai  pentarckiában.  A  ma- 
gyar nemzet,  melyet  a  diplomáczia  önállásra  képtelen  gyön- 
gének kürtöl,  ezt  a  nagykatalom  Austriát  ily  körülmények 
közt  egyetlenegy  hadjárattal  a  porba,  annál  is  lejebb  :  a  czár 
lábaihoz  sodorta. 

Tessék  a  diplomácziának  az  erö-összehasonlitás  szótárá- 
ban erre  rimet  találni. 

Ezredéves  történelmünk  bizonyságul  szolgál,  hogy  nem 
vagyunk  gyermek-nemzet ;  1849-iki  történelmünk  bizonyságul 
szolgál,  hogy  nem  vagyunk  elaggott  nemzet,  mely  marasmus- 
ban  szenved,  területünk  kiterjedése,  népességünk  száma,  ereje 
s  képessége  bizonyságul  szolgál,  hogy  birunk  az  önálló  állami 
lét  minden  elemeivel ;  a  helyzet  logicája  bizonyságul  szolgál, 
hogy  Magyarország  függetlensége  Európa  jövendő  nyugalmá- 
nak, biztonságának  követelményét  képezi,  mert  e  nélkül  sem 
a  keleti  kérdés  okszerüleg  meg  nem  oldható,  sem  a  pansla- 
vismus  veszélyei  el  nem  háríthatók.  Hát  e  bizonyságokra 
utalva  a  józan  észre  bizhatom :  megítélni,  vájjon  bir-e  Magyar- 
ország önállási  képességgel  ? 

S  ha  e  bizonyságok  döntő  súlyának  még  nyomatékra 
lehetne  szüksége,  arra  utalnék,  hogy  csak  a  független  Magyar- 
ország lehet  nyugpontja  (hypomochlion)  egy  oly  szövetségi 
combinatiónak,  mely  a  kisebb  nemzeteket  a  nagy  agglome- 
ratiók  általi  elnyeletéstöl  megóvhatja  ,  e  megóvás  nélkül 
pedig  Európa  szervezetét,  azt,  a  mit  józan  értelemben  hatalmi 
egyensúlynak  nevezhetünk,  szilárd  alapra  helyezni  teljes  lehe- 
tetlenség. 

Hanem  a  diplomáczia  furfangos  mesterség.  A  mint  látja, 
hogy  Magyarország  önállási  képtelensége  egy  üres  hólyag, 
mely  a  józan  ész  érintésére  szétpattan:  egy  másik  üres  hólya- 
got  fuj  fel. 

Ez  az  üres  hólyag  az,  hogy  épen  mert  van  erő  Magyar- 
országban, szükséges,  hogy  Austriához  maradjon  kötve,  mert 
nélküle  Austria  nem  lehetne  »nagyhatalom«.  Pedig, 
hogy  az  legyen,  arra  Európának  szüksége  van. 

Lord  Palmerston,  e  balgatag  hóborttól  elkapatva, 
már  épen  odáig  engedte  magát  ragadtatni,  miszerint  a  sza- 
badságszerető  angol   nép   parlamentjében   azt   monda,  hogy 

31* 

Magyarország  függetlensége  közszerencsótlensóg  lenne,  mert 
Austria  integritása  szükséges  Európának*. 

Bizony  bizony  igaza  volt  Oxenstierná nak,  hogy  a 
világ  kevés  bölcseséggel  kormányoztatik. 

Hanem  ez  nemcsak  »parva  sapientia«,  ez  »blas- 
pbemia".  Egy  nemzet  függetlensége  közszerencsétlenség !  ?  s 
még  hozzá  oly  nemzeté,  mint  a  magyar,  mely  oly  nagy  törté- 
nelmi sulylyal  bir !  És  ezt  egy  angol  ember  szájából  kellett 
hallanunk ! 

De  hát  ezek  az  emberek  Európából  egy  M  o  1  o  c  h-ot 
akarnak  csinálni,  mely  nemzetekkel  táplálkozik.  *)  Hiszen  ha 
Európa  ilyen  éhes  Moloch  volna,  akkor  imádkoznunk  kellene 
az  örökkévalóhoz,  hogy  siettesse  azt  a  geológiai  korszakot, 
mely  azt  a  vizek  alá  sülyeszti. 

Isten  bocsássa  meg  a  nemes  lordnak  e  blasphemiát ! 

A  világrend  tényezőit  mérlegelve,  nemcsak  a  nyers  erö 
mennyiségét  kell  számbavennünk,  hanem  minőségét  is. 

Tudtomra  Európa  nemzetekből  áll,  nemzetek  a  törté- 
nelem fejlődésének  tárgyai  is,  czéljai  is,  nem  egyes  dynas- 
tiák.  Ezek  belemarkolhatnak  a  történelem  kerekébe,  előmoz- 
ditÓlag,  ha  nemzeti  érdekeket  szolgálnak,  gátlólag,  ha  magukat 
velük  ellentétbe  helyezik,  de  végre  is :  országlók  jönnek-tün- 
nek,  népek  és  nemzetek  maradnak.  Ezekre  van  Európának 
szüksége,  nem  jövő-tünö  dynastiákra.  Népek,  nemzetek  legi- 
tim érdekeinek  kielégítése  adhat  csak  biztonságot,  nyugalmat 
Európának,  nem  egyes  dynastiák  hatalmának  legyezgetése 
No  már  minden  európai  hatalmak  közt  egyes  egyedü. 
épen  Austria  az,  a  mely  nem  nemzeti  hatalom,  csak  családi 
s  nemzetivé  nem  is  lehet  soha ;  az  a  »feudalis  örökösödés  vé- 
letlenei s  bitorlások  hosszú  sora  által  egybekapcsolt «  zagyva 
halmaz,  mit  Austriának  neveznek,  oly  disparát  nemzet-ele- 
mekből áll,  hogy  az  együvé  tartozás  kényszeringébe  beleszo- 
rítva, csak  egymást  kölcsönösen  paralyzálhatják;  csakmecha- 
nismus  lehetnek,  de  organismus,  mely  közös  életet  él,  soha. 

Figyelmet  kérek  a  körülményre,  hogy  »Austria«  nem 
azért  nem  élhet  szerves  életet,  mert  különféle  nemzetis é- 


*)  Mint  nyelvtani    curiosumot  jegyzékbe  teszem,    hogy  m  o- 
1 0  c  li  phoenicziai  nyelven  királyt  jelent.  M.m'6  jellemző  ! ! 

g  e  k  b  ö  1  áll.  Külömbözö  nemzetiségek  lehetnek  egy  nemzet, 
képezhetnek  együtt  egy  szerves  politikai  egységet.  Austria 
azért  nem  lehet  organismus,  mert  alkotó  elemeit  történelmileg 
kifejlett  compact  egyéniségű  nemzetek  képezik,  ezeket 
pedig  nem  lehet  organicus  egységgé  összegyúrni.  Nagy  vissza- 
élésre adott  alkalmat  az,  a  mit  »principe  des  nationa- 
lités«-nek  neveztek;  »principe  des  nationités«-nek 
kellett  volna  nevezni,  ha  a  philologia  megengedné.  A  nyelv- 
szegénység nagy  szerencsétlenséget  okozott. 

És  ép  az  egybeforraszthatlan  nemzeteknek  »Austria« 
név  alatt  összegyúrását,  ezt  a  minden  egyes  nemzet  életerejét 
paralysáló  kény  szeringet  nevezik  "a  diplomaták  Európa  szük- 
ségének, holott  századok  tapasztalása,  a  jelen  bajai  s  a  jövő 
borús  kilátásai  egyenesen  arra  mutatnak,  hogy  ez  Európa 
szenvedéseinek  egy  soha  ki  nem  apadó  forrása,  s  hogy  ez 
együvétartozás  feloszlatása  képezi  Európa  egyik  legsürgetőbb 
szükségét. 

Elmondtam,  hogy  mi  volt  ez  az  Austria  Európának  a 
multakban ;  reá  mutattam  részint  mint  kútfőre,  részint  mint 
akadályra  a  függő  európai  kérdéseknél ;  megmutattam,  hogy 
Austriával  a  keleti  kérdés  okszerű  megoldása  teljes  lehetet- 
lenség ;  megmutattam,  hogy  Austria  nemcsak  nem  hárithatja  el 
Európáról  az  orosz  terjeszkedés  veszélyét,  de  sőt  azt  egyene- 
sen provocálja,  mert  Austria  az,  a  mely  pusztán  a  maga  léte- 
zése által  a  panslavismust  az  orosz  kezében  veszedelmes  fegy- 
verré élesiti :  még  csak  a  francziára  kell  reflektálnom,  mint- 
hogy a  világot  kormányzó  »parva  sapientia«  Austria  »inte- 
gritás«-ában  isten  tudja  minő  hatalmas  gátot  képzel  a  fran- 
czia  dicsőség-szomj  útjában  is.  Erre  csak  annyit  mondok,  hogy 
e  részben  is  Austria  létezése  nem  gát,  hanem  inger,  provo- 
catió. 

Austria  —  Henri  Martin  ama  vampyrja,  mely  a 
nemzetiségek  (helyesebben  nemzetek)  ágyékába  ragadt  —  oly 
kiengesztelhetlen  ellentétben  áll  a  hatalmának  kényszeringébe 
kötött  nemzetek  létérdekeivel,  miszerint  mathematikailag 
bizonyos,  hogy  akármikor  lesz  oly  háború,  melyben  az  egyik 
oldalon  Francziaország,  a  másik  oldalon  Austria  áll :  a  fran- 
cziáknak  csak  meg  kell  jelenni  az  osztrák  által  elnyomott 
akármely  nemzet  határán  és  azt  mondani :    »keljetek  fel,   itt 

vagyunk,  segítünk,  rázzátok  le  az  osztrák  jármot,  —  fel  fog- 
nak kelni,  a  felhivás  lelkesedéssel  fog  fogadtatni.  *) 

Ilyen  »Austria«  ereje  minőség  tekintetében. 
A  mig  csak  létezni  fog,  mindig,  minden  lelietö  változatok  közt 
az  lesz,  a  mit  róla  ugyancsak  HenriMartinlI.  Józsefről 
szólva  mond : 

» nem  egy  nemzet,  hanem  egy  mesterséges  biro- 
dalom főnökének  születvén,  megbukott  alehetetlen  vál- 
lalatban: nemzeti  egységet  teremteni  ott,  bol 
nemzetnincs.  Csak  a  materialismus  mecbanikai  egységét 
alapitbatta  fegyverül  egy  kormánynak,  melynek  sem  joga, 
sem  bité,  sem  eszménye,  sem  létoka  nincs.«**) 

Nem  kevésbé  téves  a  »parva  sapientia«  számvetése 
Austria  erejének  mennyiségét  illetőleg.  Ekként 
számítanak :  A  magyar  korona  —  mondjuk  —  15  erő-egység, 
Austria  2'/2,  Csehország  5,  Galiczia  ö^/g,  Lombardia-Velen- 
cze  4^/2  stb.  stb.,  összesen  40  erő-egység;  Austria  mindennek 
u  r  a^,  tehát  Austria  ereje  =  40.  —  De  ez  merő  csalódás.  Kor- 
mányoknál, melyek  nemzet-fők,  akárminö  legyen  alkatuk, 
nemzetközi  viszonyoknál  a  nemzet  egész  ereje  számit,  de  ily 
kormánynál,  a  minő  Austria,  mely  nem  »nemzet-fő«,  hanem  a 
nemzeteket  a  maga  családi  érdekeinek  kényszeringébe  szoritó 
uralkodás,  ez  nem  igy  van.  Épen  mert  Austria  csak  u  r  a  a 
nemzeteknek  s  ezek  nem  önczélok :  a  magyar  15  erő-egység 
Austria  kezében  nem  15,  a  cseh  nem  5,  Galiczia  nem  ö^/g,  az 
olasz  nem  4^/3  és  igy  tovább.  Kelletlen,  kényszerült  robot- 
erő, nem  szabad  ember-erő ;  a  test,  lelkesítő  gondolat  nélkül 
nem  eleven  erő.  Austria,  mely  csak  ur,  befogja  a  nemzeteket 
igás  lovakként  saját  családi  szekerébe  s  azt  gondolja :  majd 
húznak  inuk  szakadtáig  mind  egy  irányban.  Aztán  az  egyik 
jobbra,  a  másik  balra,  a  harmadik  meg  épen  hátra  huz,  az 


*)  Ez  felolvasásaim  azon  passusa,  melyre  Irataim  I.  kötetében 
(266.  1.)  hivatkozás  van. 

**)  Joseph  II.  á  qui  n'a  manqué  que  d'étre  né  le  clief  d'un 
peuple,  et  non  le  chef  d'un  empire  artiíiciel,  —  échoue  dans  l'i  m- 
possible  entreprise  d'établir  l'unité  national  la  ou  il  n'y  a 
point  de  nation  et  ne  fonde  que  l'unité  méchanique  du  materialisme, 
armé  d'un  gouvernement  sans  droit,  sans  foi,  sans  idéal 
e  t  sans  r  a  i  s  0  n  d'é  t  r  e-  (Az  idézett  munkában  226.  lap.) 

egyik   ágaskodik,   a  másik  kirúg,   a  harmadik  elszakitja  az 

istrángot  —  s  a  családi  szekér  a  kátyúba  ragad,  ka fel 

nem  fordul. 

Ilyen  »Austria«  ereje.  Meg  is  verték  jóformán  mindig, 
csak  akkor  nem,  a  mikor  —  szorultságból  —  a  magyarnak 
addig,  a  mig  a  szorultság  tartott,  »nemzeti  lét«-et  engedett. 
Az  » egységes «  Austriát  mindig  megverték.  Minél  egységesebb 
volt,  annál  könnyebben  megverték.  József  alatt  még  a  már 
nem  is  hanyatló,  hanem  hanyatlott  török  is  megverte. 

Hadd  legyen  Magyarország  független,  szabad  nemzet ; 
hadd  legyenek  azok  a  nemzetek  független,  szabad  nemzetek : 
akkor,  ha  az  európai  nemzetcsalád  közös  nagy  érdekeit  ve- 
szély fenyegeti,  a  bennük  rejlő  40  eröegység  teljesen  számi- 
tani  fog,  söt  az  erkölcsi  rugók  által  80-ra  fokozódik.  De  Austria 
kezében  lelketlen  mechanismussá  törpitve,  nem  erö  az,  hanem 
az  erőnek  csak  délibábja,  mely  a  megpróbáltatásnak  sem  nap- 
sugarát, sem  szelét  ki  nem  állja. 

Austria  Európának  nagy  alkalmatlansága  (nuisance). 
Nincsen  létoka. 

Be  fej  ezés. 

Hálával  tartozom  Nagy-Brittania  polgárainak,  hogy 
nekem,  hontalan  vándornak,  hazám  ügyét  élőszóval  felvilágo- 
sítani megengedték,  s  hogy  előadásaimat  rokonszenves  figye- 
lemmel, fogyatkozásaimat  elnézéssel  fogadták. 

A  hat  felolvasás,  melyet  e  tárgyban  Nagy-Brittania  négy 
nagy  városában  mind  számra,  mind  értelmiségre  jelentékeny 
közönség  előtt  tartanom  megengedtetett,  együttvéve  meglehe- 
tősen tájékozhatja  a  közvéleményt  az  ellenségeink  által  saját 
bűneik  palástolása  végett  reánk  szórt  vádak  alaptalansága,  a 
reánk  kényszeritett  harcz  eredete  s  természete,  ügyünk  szent 
igazsága,  az  európai  hatalmaktól,  még  Angliától  is  szenvedett 
sérelmek,  Magyarországnak  önállási  képessége  s  európai  fon- 
tossága felől,  szemben  Austriának  történelmileg  sem  a  múlt- 
ban, sem  a  jelenben,  sem  a  jövendőre  nézve  nem  okadatolt 
»  prestige  « -ével. 

Csak  még  egy  dologra  kell  reflektálnom  s  azzal  felolva- 
sásaim cyclusa  be  lesz  fejezve  és isten  legyen  a  jó  ügy. 

gyei.  (God  prosper  the  cause !) 

Vannak  nekem  személyes  barátaim  Angliában,  nagy- 
tekintetü  férfiak,  kiket  nagyon  tisztelek  s  kiknek  Ítéletére  nagy 
súlyt  fektetek. 

Ezek  azt  mondják:  »Magyarország  mellett  szól  a  jog, 
az  igazság,  az  erkölcsi  érzet,  a  méltatlan  szenvedések  égre- 
kiáltó  áldozata  s  minden,  mi  isten  kegyelmére  érdemes,  ember 
előtt  szent.  De  hát  azt  mondja  az  irás :  »béke  legyen  a 
f  ö  1  d  ö  n !«  Egy  véres  forradalom  igen  nagy  dolog.  Tűrjünk ! 
A  nyomás  nem  tarthat  örökké,  mert  végre  is  következései  az 
elnyomó  fejére  szállanak  vissza.  Lessük  a  kedvezőbb  perczet 
s  akkor  egyezkedjünk.* 

így  szólanak. 

És  én  mondhatnám,  hogy  könnyű  annak  békéről  be- 
szélni, a  ki  jólétben  élvezi  azt  a  szabadságot,  melyet  ősei  fegy- 
verrel vivtak  ki,  vérükkel  szereztek  meg. 

A  béke  szent  szó,  uraim.  Nemesebb  ösztöneink  kifej ez- 
hetlen  gyönyörsugárt  lövelnek  sziveinkbe,  ha  arra  gondolunk, 
hogy  tán  jövend  idő,  midőn  a  világ  minden  nemzete  a  szabad- 
ság veleszületett  jogának  szent  örökségébe  visszahelyezve,  a 
béke  hálaénekére  egyesülend  s  a  szuronyok  myriadjai  eke- 
vasakká, a  kardok  kertészkésekké  kovácsoltatnak. 

De  az  elnyomatás  nem  béke.  A  rabszolga-tartó  bizton- 
sága sanyargatás  a  rabszolgának  s  nyugalom  a  tyrannusok- 
nak :  háborúság  a  nemzeteknek. 

Hanem  én  mégis  elismerem :  egy  véres  forradalom  igen 
nagy  dolog ! 

Magyarország  ma  egészen  azon  helyzetben  van,  melyben 
a  vastagajkunak  nevezett  I.  Leopold  alatt  volt,  kinek  nevére 
az  eperjesi  mészárlás  véres  emléke  örök  átkot  kiált.  Ama  je- 
suitismussal  béllelt  osztrák  Phalaris  akaratának  egyik  leg- 
bizalmasabb végrehajtójáról  fel  van  a  történelemben  azon 
mondat  jegyezve,  hogy  » ereit  nyittatná  fel,  ha  tudná,  hogy 
azokban  egyetlenegy  csepp  vér  találtatik,  mely  a  magyarok- 
nak kedvező.«  —  »Faciam  Hungáriám  captivam,  postea  men- 
dicam,  deinde  catholicam«  —  volt  Leopoldnak  jelszava. 

Ott  vagyunk,  a  hol  akkor  voltunk.  Ama  történelmi  hite- 
lességű mondatok  a  Schwarzenbergek  és  Bachok  által  szó 
szerint  ismételtettek.  *)  Akkor  Eperjes,  —  most  Arad  s  a  pesti 

*)  Tény ! 

Újépület.  A-kkor  Leopold  megígérte  magának,  hogy  Magyar- 
országot rabbá,  koldussá  teszi,  —  most  megtették.  Hungária 
már  captivais,  mendicais  és  concordatumot  is  csinál- 
tak, a  jesuitákat  is  újra  bevitték,  a  derék  hazafias  érzelmű 
piaristáktól  elvették  az  iskolákat  s  ajesuitáknak  adták;  a 
minap  rendeletet  is  bocsátottak  ki,  hogy  minden  katholikus 
pap,  akár  öreg,  akár  fiatal,  évenkint  egy  hetet  a  legközelebbi 
jesuita-conventben  töltsön,  miszerint  a  jesuita  atyák  megvizs- 
gálják, hogy  »egészséges«  hitüek-e?  — (mert  bizony  Magyar- 
országon igen  sok  becsületes  katholikus  pap  van,  kinek  hite 
—  istennek  hála  —  jesuita  értelemben  nem  »egészséges«)  s  a 
»nem  egészségeseket*  kellőleg  indoctrinálják. 

Hát  biz  az,  uraim,  borzasztó  egy  tünemény,  hogy  a 
XVH-ik  század  a  XlX-ik  században  ily  mereven  ismételtetik 
s  a  családi  jellemvonások  ily  kiirthatlanul  állandók. 

És  én  mégis  azt  mondom:  igen  nagy  dolog  egy  for- 
radalom ! 

Es  vannak  irtózatos  emlékek,  melyeket  az  idö  balzsamos 
ujjai  sem  törölhetnek  el,  emlékek, melyeket,  mert  felejthetlenek, 
megbocsátani  embernek  nem  adatott.  A  legyilkoltak  csontjai 
elporlanak,  a  könyek  árja  kiapad,  az  özvegyek  és  árvák  gyász- 
ruhái elrongyoUanak :  de  az  emlékezet  megmarad.  Odaül  az 
asztalhoz  megkeseríteni  az  árvák  morzsa  falatját,  ürmöt  vegyí- 
teni a  szomjuhozónak  poharába ;  ott  reszket  az  árnyképben, 
melyet  a  házi  tűzhely  játszi  lángja  a  padlóra  vet ;  belevegyül 
a  szendergönek  kinos  álmaiba ;  hazajár  kísértetiesen  a  nemzet 
nagy  temetőjéből,  mint  a  lelkiismeret  marczangolása  a  bün 
lakába ;  még  a  szél  sivitásából  is  kihallik  a  hang :  »s  u  r  g  a  t 
ex  ossibus  ultor.«  Hiába,  hiába !  A  szivnek  megvan  a 
maga  törvénye,  mint  a  világtestek  forgásának  megvan.  A  sze- 
retet istene  az  emberi  szivet  nem  érzéketlen  kőből  faragta. 

És  mégis  én,  ki  oly  kimondhatlanul  szeretem  hazámat, 
hogy  saját  bánatom  keresztje  mellett  nemzetem  összes  bána- 
tának keresztjét  is  érzem  vállaimon,  még  én  is  azt  mondom : 
igenis,  egy  véres  forradalom  igen  nagy  dolog. 

Annyira  nagy  dolog,  hogy  hacsak  kormányformáról, 
csak  az  absolutismus  jármának  lerázásáról,  csak  a  politikai 
szabadságnak  kisebb-nagyobb  adagáréi  volna  szó ;  ha  mi  csak 
oly  helyzetben  volnánk,  mint  önök  ősei  voltak,  midőn  a  Stuar- 

- —   KOSSUTH.    UIATAIM    U.  32 

tok  ellen  az  elnyomott  szabadság  »ultima  ratio«-lioz,  a  forra- 
dalomlioz  folyamodtak :  lehet,  még  ón  is  azt  mondanám  nem- 
zetemnek :  »Ne  csináljatok  forradalmat.  Ez  a  rettenetes  álla- 
pot, melynek  súlya  alatt  roskadoztok,  nem  tarthat  örökké.  A 
gőzgép,  a  villany  delejes  táviró  korában  eszmékkel  van  telitve 
a  levegő,  melyekkel  szemben  a  rideg  önkény  hosszú  időre  tart- 
hatatlan.« 

Igen,  de  mi  nem  ilyen  helyzetben  vagyunk.  Önöknek 
ősei  fegyverhez  nyúltak,  számon  kérni  az  angol  ember  vele- 
született jogát,  a  szabadságot,  a  Stuartoktól,  pedig  Anglia  a 
Stuartok  alatt  is  állam,  nemzet  volt ;  s  bármennyire  nyomva, 
bármennyire  sanyargatva,  velük  is  állam,  nemzet  maradott 
volna.  Önöknek  jóléte  útjában  csak  rossz  kormányzat,  csak 
önkény  állott,  nem  idegen  érdekek  praepotentiájának  áthidal- 
hatlan  mélysége. 

Minket  Austria  az  élő  nemzetek  sorából  törölt  ki  az 
orosz  szuronyokkal ;  ezredéves  állami  lételünk  fájára  mérte  ez 
irtó  fejszét. 

Ezt  vegyék  figyelembe  angol  barátaim,  kik  az  őseik  vérével 
áztatott  szabadság  fájának  árnyékából  minket  békére  intenek. 

A  magyar  nemzetnek  joga  van  egész  kormányzati  rend- 
szerében önálló,  független,  semmi  más  népnek,  nemzetnek  le 
nem  kötött  államnak  lenni. 

Joga  van  nemcsak  kötések  erejénél,  hit  szentségénél 
fogva.  Oly  időket  élünk,  midőn  amazokat  megrágja  a  hatalom- 
vágy molya  —  emezt  elviszi  a  szellő,  mint  a  sóhajtást  s  a 
diplomáczia  erkölcsisége  még  csak  meg  sem  botránkozik  felette, 
sőt  tapsol,  elégedést,  örvendezést  jelent  s  gratulál !  A  magyar 
nemzetnek  arra,  hogy  helyét  a  független  nemzetek  kerekasz- 
talánál ne  adja  fel,  erősebb  czimlevele  is  van,  olyan,  melyet 
sem  moly  meg  nem  ehet,  sem  a  hitszegés  szele  el  nem  fujhat. 
E  czimlevél  az,  hogy  az  idő,  a  teremtésnek  dajkája,  a  magyart 
állammá,  nemzetté  ringatta  egy  ezredéves  történelem  böl- 
csőjében. 

Már  pedig  ezen  állami,  nemzeti  egyediség  megtartása 
közt  és  a  közt,  hogy  oly  uralkodója  legyen  Magyarországnak, 
ki  egyszersmind  osztrák  császár  is :  oly  összeférhetlenség 
forog  fenn,  melyet  kiegyenlíteni  absolut  lehetetlenség.  A  ki 
V  kiegyenlítésben   törné  fejét,    ezerszer   képtelenebb    dolgot 

mivelue,  mint  az,  a  ki  a  kör  nógyszögüsitésével  vagy  az  örök- 
mozdony feltalálásával  foglalkozik. 

A  dolog  világos,  mint  a  napfény. 

Egyéniségtől,  családi  jellemvonásoktól  eltekintve,  csak 
azt  az  egyet  kell  fontolóra  venni,  hogy  az  osztrák  császárnak, 
mint  ilyennek,  lehetetlen,  hogy  ne  legyenek  érdekei,  melyek 
nem  Magyarország  érdekei,  ezektől  eltérők,  ezekkel  ellen- 
kezők ;  és  az  osztrák  császárnak,  mint  ilyennek,  van  módja, 
hatalma,  tehetsége,  érvényre  juttatni  ezen  nem  magyar  érde- 
keket politikában,  nemzetközi  viszonyokban,  közgazdászati 
téren,  —  minden  téren. 

No  már  miként  lehet  azt  csak  képzelni  is,  hogy  ily  hely- 
zetben Magyarország  mint  önczél  létezhessék  ? 

Lehetetlen  az. 

Pedig  ez  a  szó:  »önczél«  az  állami,  nemzeti  lét  lényege. 

Az  orosz  szolga  nép,  de  még  az  is  állam,  nemzet.  Kor- 
mánya jól,  rosszul  foghatja  fel  az  orosz  államérdeket,  de 
idegen  érdeke  nincs  ;  jól,  rosszul,  de  csak  orosz  érdekek  ke- 
retében mozog. 

Magyar  király  ellenben,  ha  osztrák  császár  is,  még  akkor 
sem  mozoghatna  csak  magyar  államérdekek  keretében,  ha 
született  magyar  ember  volna. 

Az  uralkodó  személyének  ily  dualismusa  az  ország  ál- 
lami létével  össze  nem  fér. 

Yagy  e  dualismusnak  az  uralkodó  személyében,  vagy 
Magyarország  függetlenségének  meg  kell  szűnni,  mert  a  szö- 
vetségesség  eszméje  oly  államok  között,  melyek  egy  uralkodó 
alatt  állanak,  képtelenség  is,  lehetetlenség  is.  Ily  államok  közt 
csak  a  közös  szolgaság  terheinek  megosztása  foroghat  fenn, 
de  szövetség  nem,  mert  afüggetlenség  eszméjét,  mely  a 
szövetségnek  alapfeltétele,  az  uralkodó  közössége  mind  a  két 
részen  kizárja. 

No  már,  uraim,  sok  dolog  felett  lehet  alkudni,  de  a  füg- 
getlenség felett  nemzetnek  alkudni  nem  lehet.  Mert  minden 
kigondolható  elalkuvás  nemzeti  öngyilkosság. 

Enni  US  jegyzett  fel  egy  esetet,  midőn  egy  római  ka- 
tona megölte  magát,  hogy  az  ellenség  elől  megmeneküljön, 
»hostem  dum  fugeret  se  Fannius  ipse  peremit « 

ele  a  költő  utána  teszi :  »kéreni,  nem  őrültség  ez  ?  meghalni, 
hogy  meg  ne  halj  !« 

»Hic  rogo:  non  furor  est?  ne  moriare  —  mori!« 

Bizony  » furor  est !«  Őrültség ! 

Nem,  uraim,  mi  magyar  nemzet  a  béke  kedveért  nem 
öljük  meg  magunkat. 

Tudunk  okosabbat :  a  küzdést  az  életért. 

Mi  egyszerűen  azon  helyzetben  vagyunk,  a  melyben 
önök  volnának,  ha  a  francziák  császárja  uralkodnék  Anglia 
felett. 

Tűrnék  önök  ?  (Hangos  felkiáltások :  »Nem !  Soha !  Egy 
perczig  sem !«) 

Követnék  önök  azok  tanácsát,  kik  önöknek  az  irás  ne- 
vében békét  tanácsolnának  ?  (»Nem !  Nem !«) 

Mi  sem  fogjuk.  Ép  azért  nem  fogjuk,  mert  béke  s  nyu- 
galom után  sóvárgunk  sokat  szenvedett  nemzetünk  számára. 
»Ense  petére  placidam  sub  libertate  quietem.« 

Ez  jelszavunk. 

Az  éj  sötét  a  continensen.  De  akkor  legnagyobb  a  sötét- 
ség, mikor  a  hajnal  közel  van. 

Van  valami  a  levegőben,  a  mi  sejteti  az  emberrel,  hogy 
vihar  közéig. 

Még  az  évszámítás  is  arra  mutat.  Én  nem  igen  szoktam 
cabalisticával  foglalkozni  De  hát  »több  dolog  van  ég  és  föld 
között,  mint  bölcsészetünk  álmodja«  —  a  mint  a  dolgok  ter- 
mészetének ama  nagy  vizsgálója  mondja,  aki  »Hamlet«-et  irta. 
S  van  némi  érdek  G-ervinus  tanár  amaz  észlelésében,  hogy 
a  szabadságmozgalmak  majdnem  geometriai  haladvány  szerint 
következnek  egymásra  e  században.  —  A  cadix-i  fölkelés  öt 
évvel  következett  a  népszabadságnak  a  bécsi  congressuson 
lett  diplomatiai  legyilkolása  után.  Aztán  a  júliusi  foradalom 
kétszer  öt  évvel  rá.  Erre  közel  négyszer  öt  évvel  a  februári 
forradalom.  Reményiem,  a  legközelebbi  nem  fog  kétszer  annyi 
ideig  magára  várakoztatni.  De  ha  mégis  ugy  történnék,  csak 
egy  uj  adat  volna  azon  nevezetes  chronologiai  különösséghez, 
hogy  több  századon  át  a  nyolczvanas  évek  mindig  szabad- 
ságot hoztak. 

1386-ban  a  svájczi  szabadság  diadala  Aiistria  felett 
Sempachnál,  Svájcz  Marathon-jánál,  a  hol  Winkelried 
Arnold  kebléhez  ölelve  a  halálos  lándzsákat 

>>Utat  a  szabadságnak!*  kiálta 
És  utat  csinálva  —  meghala.  *) 

1485.  a  vallásszabadság  diadala  Csehországban. 

1586,  Németalföld  nagy  korszaka. 

1688.  Angliáé. 

1781 — 83.  Amerika  függetlensége  bevégzett  tény. 

1789.  a  franczia  nemzet- világraható  nagy  korszaka. 

Tán  nem  hazudtolja  meg  magát  a  nyolczadik  tized  az 
ezernyolczszázas  években  sem. 

Hanem  az  még  jó  messze  van.  Addig  szenvedni  nagy 
dolog  volna  s  nekem  ugy  látszik,  mintha  már  leszakadni  lát- 
nám a  követ,  mely  eltöri  vas-  és  cseréplábairól  ama  sokféle 
anyagból  összeragasztott  állóképet,  **)  melynek  neve :  Austria. 

Legyen  holnap,  legyen  évek  múlva,  de  el  fog  tömi,  mert 
nincsen  oka,  hogy  az  emberiség  nagy  érdekeinek  kárára, 
Európa  jövendőjének  veszélyére  állva  maradjon. 

Sokat  megérhetnek  önök,  de  —  hiszem  az  istent  —  azt 
nem,  hogy  a  magyar  nemzet  őseinek  szent  örökségét :  állami 
függetlenségét  akármely  tál  lencséért  is  eladja.  ***) 

Ha  tűrnünk  kell,  tűrni  fogunk,  ha  várnunk  kell,  várni 
fogunk,  nem  elbizakodva,  de  nem  tétlenül :  hanem  őseink  szent 
hagyományát,  utódaink  elidegenithetlen  örökségét  vissza- 
követelendjük. 

És  legyen  akármikor,  hogy  önök  a  magyar  nemzetet 
felemelkedni  szemlélendik  ezredéves  nemzeti  jogának  teljes 
méltóságában,  hogy  fegyverrel  kezében  biztosítsa  magának  a 
békét  s  nyugalmat  a  szabadság  tölgyének  árnyékában :  tisz- 
teljék meg  rokonszenvükkel  küzdelmeit  és  legyen  Anglia  népe 
örje  a  nemzetek  közös  kincsének,  a  népjog  szentségének,  ne- 


*)  »Make  way  for  liberty !«  he  cried 
made  way  for  liberty  —  aud  died. 
**)  Dániel  n.  rész,  34.  v. 
***)  Ezt  is  megértük.    De  nem  mondom,    hogy   »de  profun- 
dÍ8«.  Talán,  hogy  »a  leányzó  nem  halt  meg,  csak  alszik.«   Ha  fel- 
ébred-e ? 

hogy  romlásunkra  újból  megsértessék,  miként  a  múltban  meg- 
sértetett. 

És  ha  remélhetném,  hogy  azoknak  emlékezete,  a  miket 
önöknek  elmondék,  ösztönül  szolgálhat  ez  őrködésre:  áldanám 
az  órát,  melyben  önökkel  igy  találkozám. 


így  ismertettem  Magyarország  ügyét  a  külföldön ! 
A  nemzet  lássa,  hogy  mit  cselekszik ! Én  beszá- 
moltam ! 


JEGYZETEK 

az  V-dik  fejezethez. 
l-sö  szám,  a  171.  laphoz. 

»A  trónöröklési  jog  a  noi  ágra  is  kiterjesz- 
tetett, ugyanazon  örökösödési  rend  szerint,  me- 
lyet a  pragmat'ica  sanctio  a  Habsburgház  u.  n.  örökös 
tartományainak  birtoklását  illetőleg  megáll a- 
pit  ott.« 

A  pragmatica  sancti o-ról  a  következőket  találom 
1867-ben  tett  jegyzeteimben : 

A  mióta  együtt  van  az  országgyűlés,  alig  hall  az  ember  egye- 
bet, mint  hivatkozást  a  pragmatica  sancti o-ra. 

Figaro  itt,  Figaro  ott,  Figaro  fent,  Figaro  lent,  —  mindig  és 
mindenhol  Figaro. 

A  pragmatica  sanctio  jelenben  Magyarország  Fi 
garója. 

Hadd  lássam  csak  :  mi  is  tulajdonképen  az  a  »Figaro«,  mely 
oly  végzetterhes  szerepet  játszik  Magyarország  ujabb  történel- 
mében ? 

A  pragmatica  sanctio  olyan  dolog,  melynek  az  euró- 
pai jogtanban  határozott  értelme  van. 

A  szó  maga  byzánczi  eredetű ;  fontos  tárgyú  e  d  i  c  t  u  m-ot 
jelent. 

Az  európai  jogtan  két  pragmatica  sancti  o-t  ismer. 

Egyik  az,  melyet  VIJ.  Károly  franczia  király  adott  ki  1438-ban 
a  bourgei  gyűlésen  s  mely  a  baseli  zsinat  némely  határozatainak 
ellenében  a  gallikanus  egyház  szabadságának  alapját  vetette  meg. 
Ezzel  semmi  közün 

A  másik  pragmatica  sanctio  a  »néhai «  Habsburg- 
családnak azon  állitólag  1713-iki  april  19-röl  keltezett,  de  csak 
1724-ben  kihirdetett  házi  törvénye  (Haus-Gesetz),  mely  által 

az  utolsó  Habsburg  (VI.  Károly  császár,  ki  IIT.  Károly 
néven  Magyarországnak  is  királya  volt)  családjában  az  örökö- 
södési rendet  a  leány-ágra  kiterjesztve,  szabályozta,  termé- 
szetesen szabályozta  azon  birtokokra  nézve,  a  melyekről  rendelkez- 
hetett, tehát  az  úgynevezett  örökös  vagy  patrimonialis  tartományokra, 
nem  pedig  Magyarországra  nézve,  hol  a  trónöröklés  felett  csak  az 
ország  törvénye,  nem  pedig  a  család  házi-szabá- 
lya rendelkezhetett.  Ez  annyira  világos,  hogy  ha  Magyarország 
rendéi  (1723-ban)  a  trónöröklést  törvény  által  a  nöi  ágra  is  ki  nem 
terjesztik  (transferunt,  mint  a  törvény  szól),  hát  bizony  Ká- 
roly császár  halálával,  daczára  az  ö  pragmatica  sanctio- 
jának,  Mária  Terézia  vagy  sohasem  lett  volna  magyar  király, 
vagy  csak  választás  utján  lehetett  volna  azzá. 

A  magyar  koronáról  nem  lehet  H  a  u  s-G  eset  z-ek  által 
rendelkezni.  A  pragmatica  sancti o-ra  Magyart) r sza- 
got illetőleg  soha  még  csak  hivatkozni  sem  kellene,  mert  az 
sem  az  országra  nézve  semminemű  kötelességnek  a  dynastia 
irányában,  sem  a  dynastiára  nézve  semminemű  jognak  nem 
kútfeje.  H  a  u  s-G  e  s  €  t  z  nem  magyar  törvény.  Sok  mindenféle 
csodadolog  be  van  irva  a  Corpus  Juri  s-ba,  de  ez  a  H a u s- 
G  e  s  e  t  z  nincs  beleírva. 

Ezt  még  gróf  Cziráky  Antal  sem  hallgathatta  el,  bár- 
mennyire ó-conservativ  udvari  ember  volt  is.  Közjogi  munkájában 
tisztán  kimondja,  hogy  »sanctio  pragmatica  codicem 
domesticum  ingressa  lion  est.« 

Még  magában  az  osztrák-ház  trónöröklését  a  női  ágra  is  kiter- 
jesztő 1723-iki  II.  t.-czikkben  is  hiában  keresnők  e  szót  :  »prag- 
m  atica  sanctio.«.  Szó  sincs  róla. 

Hanem  ennek  a  pragmatica  sanctionak  mint  H  a  u  s- 
G  e  s  e  t  z-nek  is  megvan  a  maga  történelme.  Botránkoztató  törté- 
nelem. Okmányhamisitás  forog  fenn. 

V.  Károly  császár  és  spanyol  király  idősb  fitestvére  volt 
I.  Ferdinándnak,  ki  Magyarországnak  a  Habsburg-házból  első 
választott  (ha  ugyan  megválasztott  s  nem  csempészett)  királya  volt. 
V.  Károly  császár  mint  idősb  fitestvér  szerződésileg  átengedte  öcs- 
csének  Ferdinándnak  »az  austriai  birtokokat. «  Ennek  folytán 
I.  Ferdinándot  illette  a  jog  e  neki  átengedett  birtokokban  saját 
maradékai  közt  az  örökösödést  szabályozni.  0  pedig  akként  szabá- 
lyozta, hogy  ha  az  osztrák-ház  fi-ága  (mannlicher  Stamm)  kihalna 

s  az  örökség  a  leányokra  szállna  (es  zudenTöchtern  kame), 
akkor  az  örökség  legidösb  leányára  Annára,  ki  V.  Albrecht  bajor 
fejedelem  neje  volt,  vagy  annak  örököseire  szálljon. 

Ez  világosan  ekként  volt  kikötve  az  1546-ban  kötött  házas- 
sági szerződésben  s  Ferdinánd  végrendeletében  is  meg  volt  erÖsitve 

No  már  pedig  VI.  (Magyarországon  III.)  Károly  a  pragma- 
tica  sanctioval  az  osztrák  örökös  tartományokban  az  örökösödést 
mindenekelőtt  saját  leányának  Mária  Teréziának  óhajtotta  biztosi- 
tani.  (Mária  Terézia  1717-ben  született  s  ez  alapos  okot  nyújt  azon 
következtetésre,  hogy  a  pragmatica  sanctio  nem  is  1713 
april  19-én,  mint  a  bécsi  udvar  állitja,  hanem  később  kelt).  Ennek 
I.  Ferdinánd  emiitett  rendelkezése  útjában  állt  :  »da  beschlos- 
sen  die  treuesten  Diener  und  geheimsten  Werk- 
zeuge  das  fatale  F  er  dinand'sch  e  Testament, 
dem  die  Albertinische  Heiratsberedung  corres- 
pondirte,  ein  wenig  zu  verhessem.^  így  irja  Hormayr,  a  ki 
pedig  a  bécsi  udvari  titkos  levéltárnak  örje  volt. 

A  kijavítás  históriáját  ugyancsak  Hormayr  akként 
adja  elö. 

»Als  vor  und  nach  dem  Tode  Karl's  VI.  Bayern  auf  Vorle- 
gung  der  Originale  des  Ferdinand'schen  Testaments  und  der 
Albertinischen  Verlobungsakte  drang,  wurde  dies  Verlangen  end- 
lich,  was  das  erstere  betriíft,  am  fünfzehnten  Tagé  nach  Karls  Tode 
und  nach  Habsburgs  Erlöschen  gewáhrt.  —  Bartenstein 
brachte  das  österreichische,  der  bayerische  Gesandte,  Gráf  1  a  P  e- 
r  o  u  s  e,  das  bayerische  Originál  herbei,  wie  selbe  vor  zwei  Jahr- 
hunderten,  nach  Sitté  und  Brauch  gleichlautend  gegen  einander 
ausgewechselt  worden.  —  Gleichlautend  waren  sie  aber  auch  jetzt, 
nur  waren  la  Perouse  und  die  anwesenden  Minister  wie  ver- 
steinert  über  die  verhangnissvolle  Variante,  dass  es  im  Wiener 
angeblichen  Originál  überall  hiess  :  eheliche  Leibeserben,  im 
Münchener  Originál  hingegen  :  mánnliche  Leibeserben. 

Die  Verlegenheit,  in  welcher  die  Wiener  Hofpublicisten  von 
1712  — 1724  sich  befanden,  in  Epochen,  wo  Kari  VI.  keine 
Kinder,  nur  Schwestern  und  Bruderstöchter, 
zuletzt  aber  doch  Töchter  hatte,  erklárt  zur  Genüge  jené  Ver- 
besserung  des  Ferdinand'schen  Testaments  sowohl  in  ihrem 
Scharfsinn  als  in  ihrer  Kurzsichtigkeit.  —  Sie  gab  wenigstens  dem 

Z w e i f e  1  Raum  und  dann  hatte  der  Sieg  derWaffen  völlig 
gewonnenes  Spiel. 

Manner,  welclie  die  Cabinetsgeheimnisse  Carl's  VI.  und 
Theresia's  gar  wohl  kannten,  behaupteten,  jené  Verbesserung  des 
Ferdinand'schen  Testaments  sei,  nacb  langem  Nachdenken  und 
mebrmaligen  Variationen,  das  Werk  mehrerer  grundgelehrten  Be- 
trauten  gewesen,  námlich  des  dafür  1727  zum  Staatssecretar  der 
auswártigen  Angelegenlieiten  erbobenen  Bartenstein  und  des 
grossen  Abtes  von  Göttweih,  Gottfried  B  e  s  s  e  1  s,  Verfassers  des 
berühmten  Chronicon  Gottwicense  (Bessel  hatte  bekannt- 
licb  die  Kaiserin  Elisabeth  und  ihren  Günstling  Barten- 
stein katholisch  gemaclit).  Bartenstein  und  Bessel  hátten 
dann  noch  zu  verscbiedenen  Zeiten  vier  grosse  Quellenforscber  mit 
in's  Geheimniss  und  zu  Rathe  gezogen,  die  Melker  Benedictiner 
Bernhard  und  Hieronymus  P  e  t  z,  Gebrüder,  und  die  damals  fiir 
das  herrliche  Werk  der  monumenta  austriaca  Osterreich 
durchreisenden  Benedictiner  von  St.-Blasien,  Marquard  H  e  r  r- 
g  0  1 1  und  Rustenus  H  e  e  r. 

Wenn  diese  gelehrten  Mánner  in  der  Verbesserung, 
oder  gutgemeinten  Verfálschung  der  Ferdinand'scben  Dis- 
positionen  dennoch  eine  Kurzsichtigkeit  begingen,  so  war  es  eben 
nur  die  Unmöglichkeit,  aus  der  verwickelten  Sache  besser  zu  sebei- 
den. —  Man  konnte  ihnen  entgegensetzen,  ilire  Verbesserung  sei 
s  i  n  n  1 0  s  und  w  i  d  e  r  s  p  r  e  c  h  e  n  d  :  es  sei  ja  obnebin  nothwen- 
dig,  das  die  Prinzessin  folge,  wenn  ausser  ihr  kein  ehelicber  Érbe 
vorbanden  ist.  —  Eine  leztwillige  Anordnung,  eine  Thronfolge  fiir 
unebelicbe  Nachkommen,  fiir  Bastarde,  wáhrend  noch  e h  e  1  i- 
c  h  e  Töchter  und  derén  legitimé  Sprossen  vorhanden,  wáre  allén 
angenommenen  Begriffen  entgegenlaufend.« 

Hát  biz  ez  » csúnya  história*,  hanem  Magyarországot  jogi 
szempontból  nem  érdekli,  mert  a  magyar  koronáról,  valamint  VI. 
(UI.)  Károly  pragmatica  sancti o-ja  nem,  ugy  I.  Ferdinánd 
végrendelete  s  leányának  (a  bajor  Annának)  házassági  kötése  sem 
rendelkezhetett; 

Magyarországon  a  néhai  Habsburg-ház  nöágu  utódainak  trón- 
öröklési jogot  nem  ezek  a  családi  rendelkezések  szereztek,  hanem 
az  ország  függetlensége  fentartásához  mint  feltételhez  kötve  az 
1723-iki  II.  t,-czikk  ajándékozott.  E  törvényben  szó  sincs  prag- 
matica sancti o-ról,    hanem  ki  van  mondva,    hogy  az  ország 

rendéi  átruházzák  (t  r  a  n  s  f  e  r  u  n  t)  a  trónöröklési  jogot  az  aust- 
riai  ház  nö-ágára  is  és  pedig  első  sorban  az  uralkodó  (III.  Károly), 
aztán  I.  József,  végül  I.  Leopold  utódaira,  azon  elsőszülöttségi 
rendben,  melyet  az  uralkodó  a  ^>feloszthatlanul  és  elválaszthatlanul 
együtt  birtoklandóx  örökös  tartományokban  megállapitott. 

Ez  a  feloszthatlan  együtt  birtoklása  az  osztrák  örökös  tarto- 
mányoknak a  pragmatica  sanctio  előtt  nem  volt  az  austriai 
házban  » családi  törvény*  által  biztositva.  Tényleg  gyakorlatban 
volt  ugyan,  néhány  nemzedéken  át ;  de  azon  (ha  akart  volna)  akár 
mely  uralkodó  változtathatott;  —  volt  is  eset,  hogy  ezek  a  »patri- 
monialis«  tartományok  a  »ház«  tagjai  közt,  hol  végrendeletileg, 
hol  egyezkedésileg  felosztattak.  így  például  I.  Ferdinánd  három  fia 
közül  egyik  (Ferdinánd)  Tyrolt,  a  második  (Károly)  Stiriát  kapta 
osztályrészül.  Ennek  az  osztályi  eshetőségnek  vetett  véget  a 
pragmatica  sanctio;  s  minthogy  az  1723-iki  magyar  tör- 
vény elvül  fogadta  el  azt ,  hogy  az  legyen  magyar  király,  a  kit  a 
megállapitott  örökösödési  rendszerint  az  örökös  tartományok  fel- 
oszthatlan és  elválaszthatlan  együttbirtoklása  illet,  igen  helyesen 
mondja  az  1848-ki  törvényeknek  (Szentkirályi  Mór  által  szerkesz- 
tett) élőbeszédje,  hogy  az  (Jsztrák  tartományok  »a  pragmatica 
sanctio  által  állanak  Magyarországgal  válhatlan  kapcsolatban. 
Ez  az  idézése  a  pragmatica  sancti o-nak  semmit  sem  dero- 
gál a  magyar  jognak,  mert  az  osztrák  tartományokra  vonatkozik. 
Azoknak  törvény  —  nekünk  semmi. 

Hanem  az  1723-ki  magyar  törvénynek  is  van  egy  nagyon 
nevezetes  bibéje :  az,  hogy  nincs  értelme. 

Olvassa  meg  akárki  e  törvény  5.  6.  és  7.  §§-ait,  melyekben 
az  áll,  hogy 

»jus  haereditarium  succedendi  in  Hungáriáé  Regnum  et  Co- 

ronam  ad  eandemque  partes  pertinentes etiam  in  sexum  foe- 

mineum  —  —   in  Regnis  et  provinciis haereditariae  possi- 

dendis  regendam  et  gubernandam  transferunt«. 

Nincs  az  a  latinnyelv-tanár  a  világon,  a  ki  képes  legyen  e 
törvény  szövegéből  kimutatni,  hogy  ez  a  » regendam  et  guber- 
n  a  n  d  a  m«  mire  vonatkozik  ;  hogy  mit  transferáltak  őseink 
az  osztrák-ház  nöágára  országlani  és  kormányozni? 

Nincs  értelme !  —  Nagyon  különös  dolog  ez. 

Az  ellenben  minden  kétségen  kivül  van,  hogy    a    p  r  a  g  m  a- 

tica  sanctio  a  magyar  törvénykönyvben  benne  nincs.  Annak 
értéke  Magyarországra  nézve  ==  0. 

Es  mégis  minő  végzelmes  szerepet  játszik  ezen  magyarjogi- 
lag  nem  is  létező  dolog  Magyarország  ujabb  történelmében ! 

1848.  septemberben  erre  a  magyarjogilag  nem  is  létező 
dologra  támaszkodva  izent  az  udvari  forradalom  nyilt  háborút  Ma- 
gyarország állami  függetlenségének,  azt  adván  a  magyar  ország- 
gyűlésnek tudtára,  li  o  g  y  a  magyar  pénz-,  h  a  d-  é  s  k  e  r  e  s- 
k  e  d  e  1  e  m-ü  gyet  a  birodalmi  kormánynak  követeli, 
minthogy  V.  Ferdinánd  királynak  nem  volt  joga 
az  184'^/8-iki  törvényeket  szentesiteni,  mert  azok 
sértik  a  prafjmatica  sanctio-t. 

Ez  persze  a  milyen  álnok,  szintoly  ostoba  beszéd  volt.  Mert 
hát  mi  köze  van  a  pragmatica  sancti ó-nak  a  magyar  pénz-, 
had-  és  kereskedelmi  ügygyei  ?  micsoda  észjárással  lehet  azt  állí- 
tani, hogy  a  48-ki  törvények  sértik  a  pragmatica  sanctiót? 
Hiszen  ennek  tartalma  felől  ember  még  soha  sem  hallott  mást,  mint 
azt,  hogy  szabályozta  az  örökösödési  rendet  az  osztrák-ház  örököS  tar- 
tományainak birtoklásában ;  még  pedig  szabályozta  ugy,  hogy  azo- 
kat ne  lehessen  felosztani,  hanem  az  egész  örökség  együtt  »elvá- 
laszthatlanul  és  eloszthatlanul«  az  elsö-szülöttségi  rendben  egy 
személyre  szálljon.  —  Hogy  valami  más,  vagy  valami  több  volna 
abban  a  pragmatica  sanctióban,  arról  ember  soha  sem 
hallott. 

No  már  változtattak-e  az  1848-ki  törvények  az  örökösödési 
renden  ?  —  vagy  felosztatni  kívánták- e  a  feloszthatlan  örökséget  ? 
i^inden  ember  tudja,  hogy  nem.  Hát  micsoda  ax'czczal  lehetett  azt 
mondani,  hogy  a  48-ki  törvények  sértik  a  pragmatica  sanc- 
tiót? 

Hazugsággal  bélelt  ürügyhajhászat  volt,  mely  az  ismeretes 
farkas-bárány  mesére  emlékeztet. 

Azonban  tény,  hogy  a  pragmatica  sanctio  nevében 
csinált  a  bécsi  udvar  forradalmat  Magyarország  ellen. 

Aztán  jött  az  1849.  márcziusi  birodalmi  alkotmánj'-,  mely 
Magyarországot  a  pragmatica  sanctio  alapján  az  államok 
sorából  kitörölte  s  Austria  K  r  o  n  1  a  n  d-jává  tette ;  majd  jött  az 
1860.  októberi  diploma;  jött  az  1861.  február  26-ikai  Reichsrath- 
patens ;  jött  az  1861.  april  2-ikai  (eredménytelenül  hazaküldött) 
országgyűlés    s    végre  az  1865 — 1867-iki  alku vó-országgyülés. 

S  mind  ez  és  minden  csapás,  mely  Magyarország  függetlensé- 
gére méretett  :  a  magyarjogilag  nem  is  létező  pragmatica 
s  a  n  c  t  i  ó-ra  történt  hivatkozással  lett  elkövetve  ! 

Hogy  a  bécsi  udvar  ily  szivóssággal  tolta  Magyarország 
nyakába  a  pragmatica  sancti  o-t,  az  nem  menthető  ugyan 
(mert  a  jognak  s  diplomatiai  kötéseknek  szenteknek  kellene  lenni), 
de  legalább  érthető,  miután  tény,  hogy  a  Habsburg-ház  családi 
politikájának  vezéreszméje  mindig  a  birodalmi  kormány- 
zat egységesítése,  vagyis  (az  októberi  diploma  szavai  sze- 
rint) »az  állami  hatalomeszközöknek  összponto- 
sítása, a  magasabb  államfeladatok  összefoglalt 
kezelése«,  —  tehát  Magyarország  s  Austria  közt  a  reális 
unió  volt,  már  pedig  ha  sikerül  a  dynastíának  a  pragmatica 
s  a  n  c  t  i  o-t  a  magyar  államjogba  mint  alapot,  mint  kiindulási  pon- 
tot becsempészni,  ez  a  czél  ipso  facto  el  lesz  érve. 

A  mint,  hogy  el  is  éretett.  Magyarország  az  1867-ikí  Xll-ik 
t.-czikk  által  feladta  az  1861-ben  még  oly  dicsőségesen  védett 
personalis  uni o-t,  elfogadta  a  reális  unio-t  s  ezzel  az 
alapszerzödésileg  függetlennek  kikötött  Magyarországot  az  államok 
sorából  kitörölve,  az  egységes  birodalom  alkatrészévé  tette.  Es  pedig 
tette  egyenesen  a  magyarjogilag  nem  is  létező  pragmatica 
sanctio  alapján,  miként  ez  az  1867-iki  XII.  t.-czikk  1.  §-ában 
világosan  ki  van  mondva. 

Ilyen  irtózatos  szerepet  játszott  a  pragmatica  sanc- 
tio Magyarország  történelmében ! 

A  dynastia  kivívta,  hivatkozással  a  pragmatica  sanc- 
t  i  o-ra,  azon  czélt,  mely  ellen  a  magyar  nemzet  századokon  át  pata- 
kokban ontott  vérével  tiltakozott. 

De,  hogy  akadhatott  magyar  országgyűlés,  mely  ezen  hurkot 
önként  a  nemzet  nyakába  vetette  :  ez  oly  monstruositás,  a  minőre 
én  nem  tudok  példát  a  történelemben. 

Nem  volt  joga  az  1867-iki  országgyűlésnek  az  osztrák 
HausGesetz  hurokját  a  magyar  nemzet  nyakába  vetni.  Nem 
volt  reá  a  nemzettől  mandátuma.  Egyetlenegy  képviselőnek  sem 
volt.  Az  1867-iki  országgjoilés  fellázadt  az  elidegenithetlen  magyar 
államjog  ellen.  A  pragmatica  sancti o-nak  becsempészése  a 
magyar  államjogba,  parlamentaris  mezbe  burkolt  valóságos  állam- 
csiny,  mely,  ha  száz  egymásután  következő  országgyűlés  elfogadná 
is,  mindig  államcsíny  marad,    ép  ugy,  mint  a  Napóleon  decz.  2-ikai 

államcsínye  is  örökre  jogtalan  államcsíny  marad,  ámbár  az-fc  a 
»suffrage  universel«  elfogadta.  Törvényesíteni  lehet  állam- 
csínyeket, de  jogtalanságot  jogossá  semmi  törvény  nem  tehet,  A  ma 
hozott  törvény  holnap  változhatik.  »Opiníonum  commenta 
delet  d  i  e  s.«   A  jog  örök. 

A  pragmatica  sanctio-nak  •  a  magyar  államjogba 
becsempészését  hallottam  azzal  mentegettetni,  a  mit  S  z  a  1  a  y 
László  az  1861-iki  országgyűlés  egyik  ülésében  akként  fejezett 
ki,  hogy  Magyarországon,  midőn  pragmatica  sancti o-ról 
szólnak,  nem  azt  értik  alatta,  a  melyet  »III.  Károly  1713-ban  (?)  a 
Geheimrathsstüb l-ben  néhány  himvarrásos  uri  köntös  előtt 
leolvasott,  hanem  azt,  melyet  do  ut  des,  facio  ut  facias- 
formában  az  1723-iki  országgyűlés  megalkotott«. 

Még  ha  igy  volna  is,  megbocsáthatlan  hiba  volt  volna  az 
1 723-iki  törvényt  (mely  nem  pragmatica  sancti o)  prag- 
matica sanctio-nak  nevezni,  mert  e  név  alatt  a  »hatalom« 
viszont  nem  az  1723-iki  törvényt^  hanem  azt  a  »nehány  himvarrá- 
sos köntös  előtt  a  Geheimrathsstüb  l-ben  leolvasott«  H  a  u  s- 
G  e  s  e  t  z-et  érti,  melyet  III.  Károly  e  bevezetéssel  bocsátott 
világra :  » Wir  habén  als  jetziger  einziger  absoluterHerr 
durch  unsere  Declaration  und  Verordnung,  welche  wir  kraft 
unserer  Machtvollkommenheit  —  —  in  Eorm 
einer  pragmatischen  Sanction errichtet«  stb. 

No  már  ilyen  absoluter  Herr  Machtvollkom- 
m  e  n  h  e  i  t-ja  termékének  nevét  ruházni  át  egy  magyar  törvényre : 
bűnös  gondatlanság  volna,  mert  mikor  a  hatalom  ugyanazon  név 
alatt  egészen  más  dolgot  ért,  —  a  törvényes  térnek  összezavarása 
a  pusztán  családi  térrel  oda  vezet  (a  mint  oda  is  vezetett),  hogy  a 
nemzet  lábai  alatt  elsűlyed  a  törvényes  tér.  A  hol  államjogokról 
van  szó,  nem  szabad  a  szavakkal  könnyelműen  játszani. 

Annál  inkább  bűnös  gondatlanság  ez  a  névcsere,  mert  a 
pragmatica  sanctio  nevében  csinált  irtózatos  császári  for- 
radalom, s  Magyarországnak  minden  azótai  szenvedései  világos 
bizonyság  gyanánt  állottak  az  országgyűlés  előtt,  a  felöl,  hogy  a 
bécsi  udvarnak  átalkodott  szándéka  az  1723-ki  törvényben  említett 
» elválaszthatlan  és  feloszthatlan«  birtoklást  elválaszthatlan, 
és  feloszthatlan  kormányzássá,  más  szóval  :  a  personalis 
uniót,  reális  unióvá  magyarázni ;  már  pedig  ha  az  1 723-ik 
törvényre  apragmatica  sanctio  név  illesztetik,   az   ez  által 

egy  Machtvollkommenlieit  szabta  családi  Hausgesetz 
mezébe  öltöztetik,  a  minek  aztán  természetes  következése,  hogy  az 
elválaszthatlan  birtoklásból  elválaszthatlan  kormányzás, 
közös  minisztérium,  s  delegatio  név  alatt  közös  birodalmi  gyűlés 
lesz.  A  mint  bogy  lett  is. 

De  nem  is  igaz,  bogy  az  1867-iki  államcsinyes  országgyűlés 
a  pragmatica  sanctio  alatt  az  1723-iki  törvényt  érhette. 
Ennél  sokkal  roszabbat  tett. 

Az  1867-iki  Xll-ik  t.-czikk  1.  §-a  igy  szól : 

»azon  kapcsolat,  mely  egyrészről  a  magyar  korona  országai, 
másrészről  ö  felségének  többi  országai  és  tartományai  között  jogi- 
lag fenáll,  az  1723-iki  L,  II.  és  III.  t.-czikkek  által 
elfogadott  i)ragmatica  sanctio-n  alapszik. 

Tehát  nem  az  1723-iki  törvény  értetik  a  pragmatica 
sanctio  alatt,  hanem  az  fogatik  reá  az  1723-iki  törvényre,  hogy 
az  a  világosan  contradistinguált  pragmatica  sanctiot 
elfogadta. 

A  mi  egyenesen  nem  igaz.  Szó  sincs  ott  pragmatica 
s  a  n  c  t  i  o-ról.  Ez  »codicem  domesticum  ingressa 
non  e  s t.« 

Aztán  azt  iktatni  törvénybe,  hogy  Magyarország  és  Austria 
közt  a  pragmatica  sanctio  alapján  jogilag  fennálló 
kapcsolat  volt ! 

Én  DeákFerencz  e  »történelmi  falsum«-át,  Deák 
Ferencz-nek  az  1861-iki  országgyűlés  május  13-ikai  ülésében 
mondott  következő  szavaival  czáfolom  meg : 

» Magyarország  az  uralkodó-házzal  szerződött,  nem  az 
örökös  tartományokkal;  szerződött  az  örökösödés  felett, 
nem  valamely  szorosabb  kapcsolat  felett.  Ezt 
megváltoztatniés  helyébe  szorosabbat  állitani, 
magát  az  örökös  tartományok  é  rdek  einek  leköt  ni 
s  ez  ált  al  alk  0  tmány  OS  önállásáról  lemondani 
szándokabizonyosannincs.« 

Ezt  tenni  nem  is  volt  szándéka  Magyarországnak !  Hanem 
ugyanazon  Deák  Ferenc z,  a  ki  1861-ben  ezeket  mondotta  s 
ezekkel  a  tagadhatlan  történelmi  tényt  constatálta,  1867-ben  azt 
iktatta  törvénybe,  hogy  Magyarország  és  az  örökös  tartományok 
közt  jogilag  fenálló    kapcsolat  volt ,a    pragmatica 

s  a  n  c  t  i  o  alapján  !  —  és  »lekötötte  Magyarországot  az  örökös 
tartományok  érdekének  és  lemondott  önállásáról.« 

És  ez  mind  annak  volt  következése,  miszerint  bele  hagyta 
magát  abba  a  hálóba  szédittetni,  hogy  közjogi  alapul  s  kiindulási 
pontul  azt  a  pragmatica  sanctio-t  fogadta  el,  melyet  egy 
magát  einziger  absoluter  Her  r-nek  nevező  osztrák  kényúr 
az  ő  Machtvollkommenhei t-ja  erejénél  fogva  decretált. 

Minő  szomorú  átalakulás ! 

Figyelemmel  kisérve  az  országgyűlés  vitatásait,  mindig  les- 
tem, ha  nem  akad-e  valaki,  a  ki  ekként  szól  Deák-hoz  :  »ha  már 
azt  kívánják  tőlünk,  hogy  törvénybe  iktassuk,  miként  az  1723-iki 
törvények  a  pragmatica  sanctio-t  elfogadták,  hát  legalább 
mutassák  meg  nekünk  azt  az  állítólag  elfogadott  pragmatica 
sanctiót;  had  lássuk,  hogy  mit  nyilatkoztatunk  elfogadottnak ; 
—  mert  én  azt  soha  sem  láttam «.    . 

Csudálkozom,  hogy  ily  felszólalás  nem  történt,  mert  én  csak- 
nem hitet  mernék  reá  tenni,  hogy  az  egész  1867'iki  országgyűlé- 
sen nem  volt  egyetlen  egy  ember  sem,  a  ki  azt  a  pragmatica 
sanctiót  valaha  látta  volna.  Maga  Deák  sem !  Hallottak  tar- 
talma felül,  a  mint  azt  a  történetírók  rebesgetik,  de  ma- 
gát az  okmányt  in  extenso  nem  látták.  Egy  soha 
általuk  nem  látott  császári  edictumot  fogadtak 
el  jogalapul  a  magyar  államjogban. 

Merem  ezt  mondani  azért,  mert  én  százezernyi  kötetekre 
menő  könyvtárakat  kutattam  fel,  a  végett,  hogy  lássam  már  egy- 
szer nem  amolyan  Hormayr-féle  kivonatokban,  hanem  in  extenso, 
lássam  már  egyszer  szinröl  szinre  »azt  a  medvét «  —  s  min- 
den fáradságom  haszontalan  volt.  —  Láttam,  hogy  C  z  i  r  á  k  y 
»Jus  publicum«-a,  Lünig  »D  eut  s  ches  Re  ichsarchi  v«- 
jára  utal ;  —  találtam  ebből  egy  könyvtárban  22  vaskos  folio  köte- 
tet, —  végig  kutattam  —  ez  is  hiában  volt.  —  É  n  a  pragmatica 
sanctiót  soha  sem  láttam  —  s  csaknem  hitet  mernék  tenni, 
hogy  azok  sem  látták,  a  kik  azt  a  magyar  államjogban  kiindulási 
pontnak,  s  jogalapnak  elfogadták ! 

Szegény  Magyarország! 

2-ík  száiUj  a  18S.  laphoz. 

»István  fölierczeg  a  császárhoz  vezetet  t.« 

Miután  a  hivatalos  eljárásnak  vége  volt,  V.  Ferdinánd  csá- 
szár-király István  föherczeghez  fordult  s  kezeit  kéröleg  összetéve, 
gyermekded  együgyűséggel  kérte,  hogy  most  már  helyrartója  lévén, 
» maradjon  helytartó  s  ne  vegye  el  trónusát. «  (I'  pitt'  di',  nim  mir 
meinen  Thron  nit!«) 

Megindító  jelenet  volt  *)  —  — .István  föherczeg  természe- 
tesen sietett  a  császárt  tántorithatlan  hűsége  felöl  biztosítani. 
Őszinte  lélekkel,  könnyes  szemekkel  tette  s  adott  szavához  saját 
vesztére  tántorithatlanul  hü  maradott.  Mi  más  volna  az  ö  saját 
sorsa,  mi  más  egész  Magyarországé,  ha  adott  szavát,  ha  a  családi 
kötelék  iránti  tekintetet  minden  más  tekintet  fölé  nem  helyezi. 

Erre  vonatkozólag  Sumlán  1850.  elején  összeirogatott  jegy- 
zeteimben a  következőket  találom. 

1848.  september  elején  Batthyáni  Lajos  és  Deák 
Ferencz  a  minisztérium  határozatából  Bécsbe  mentek,  hogy  az 
ország  védelmére    hozott    törvények    megtagadott  szentesitésének 


*)  Néhány  nappal  később  (már  a  minisztérium  megalakulása 
ut  n)  újra  ■  •  utolszor  életemben  —  felmentem  Batthyán  i  La- 
j  o  s-sal  Bécsbe,  a  végett,  hogy  a  nemzetőrség  számára  fegyvert  szerez- 
zünk. Nem  mutattam  magamat  az  utczákon,  nehogy  zajongásra  adjak 
alkalmat.  Szobámban  végeztük  a  szállítókkal  dolgainkat.  Hanem  este 
elmentünk  a  Burgba  Ferencz  Károly  föherczeghez.  Értekezésünk 
közben  a  föherczeg  panaszkodott,  hogy  nem  győz  eléggé  a  császár  kör- 
nyezetére felügyelni,  mert  a  Burgban  is  kisért  a  forradalmi  szellem  s 
vannak,  kik  a  jó  császár  jóindulatával  visszaélnek.  E  napokban  (foly- 
tatá  a  föherczeg)  nagy  zaj  volt  az  utczán,  épen  a  császár  lakosztályának 
ablakai  alatt ;  hozzárohanok  sdenkenSiesichmein  lieber 
Kossuth  (akkor  még  „m  ein  lieber"  voltam !)  denken  Sie 
s  i  c  h,  mit  látok  ?  A  szegény  császár  (der  arme  Kaiser!)  egy 
nagy  veres-fekete  zászlót  lobogtat  ki  az  ablakon  s  torka  szakadtából 
kiáltja  le  a  népnek  :„es  lébe  die  Constitution!"  —  a  nép  meg 
orditja  fel :  „e  s  1  e  b  e  d  e  r  K  a  i  s  e  r  !"  Ez  volt  a  zaj,  denken  sie 
s  i  eh  ! 

Hjah !  föherczegi  szemnek  az  bizony  különös  látvány  lehetett. 
De  mennyi  vér  volt  volna  megkímélve,  mennyi  szerencsétlenség  meg- 
előzve s  minő  más  volna  az  osztrák-ház  jövendője,  ha  azt  az  erkölcsileg 
gyermekded  de  ép  azért  jószívű  királyt  leeresztik  Budára  hogy  a  vár 
ablakaiból  Pest  felé  a  trikolort  lobogtassa !  Minő  erős  volna  most  az  a 
trónus  !  =  „Was  kein  Verstand  derVerstándígen  síeht,  das  übt  in  Ein- 
falt   ein  kindlích  Gemüth." 

KOSSUTH,   IRATAIM   II.  34 

kieszközlését  megkíséreljék.  Ugyanakkor  az  országgyűlés  is  száz- 
tagú küldöttség  által  tette  meg  az  utolsó  kísérletet,  a  bécsi  udvart 
a  hit  és  jog  szentségének  tiszteletben  tartására  reábirní. 

Batthyáni  és  Deák  távolléte  egy  napról  a  másikra 
húzódván,  egy  éjjel  —  későn,  éjfél  tájban  —  István  föherczeg  ma- 
gához hivatott.  Siettem  meghívásának  eleget  tenni.  Egyedül  volt. 
Nagyon  izgatottnak  találtam. 

» Bocsásson  meg,  —  monda  —  hogy  ily  későn  felzavartam, 
Nem  tudok  aludni.  Nagyon  nyugtalan  vagyok.  Nem  kapok  hírt 
Bécsből.  Mit  tud  ön?  Miként  állanak  a  dolgok  odafenn?  Van-e 
remény  ?« 

Elmondtam,  a  mit  tudtam  s  az  bizony  nem  volt  örvendetes. 

»Én  istenem !  —  monda  a  föherczeg  —  mivé  lesznek  szép 
reményeink !  Hová  fog  ez  vezetni !  Mi  lesz  ebből !  ? « 

»Mi  lesz  ?  —  felelém.  Csak  nem  gondolja  fenséged,  hogy  ha- 
zánknak feldarabolását  s  kitörlését  az  államok  sorából,  osztrák  tar- 
tománynyá  sülyesztését,  a  nemzeti  létünkre  mért  halálos  csapást 
gyáva  megadással  elfogadjuk  ?  Az  emberiség  legnyomorultabb  söp- 
redékévé lennénk,  ha  ezt  eltürnök.  Tenni  fogjuk  nemzetünk  szent 
örökségének  megóvására,  a  mit  őseink  tettek  :  védeni  fogjuk  ma- 
gunkat, lesz  harcz,  a  jog  harcza  az  önkény  ellen,  az  igazság  harcza 
az  igazságtalanság  ellen,  a  szabadság  harcza  az  elnyomatás  ellen 
Lesz  harcz,  harcz  a  késig  és  szálljon  a  már  is  kiontott  s  még  pata- 
kokban omlandó  vér  azoknak  fejére,  a  kik  kiontását  okozták  !« 

A  föherczeg  kezeire  borítva  arczát,  lihegő  kebellel  az  előt- 
tünk fekvő  asztalra  borult  s  kis  szünet  után  szemem  közé  nézve 
monda : 

» Tehát  harcz  !  Meggondolta  ön,  hogy  a  harcz  mit  helyezhet 
kilátásba  ?  « 

» Meggondoltam,  fenség.  Egy  oldalon  koronát,  más  oldalon 
talán  vérpadot. « 

A  föherczeg  az  elborzadás  jeleivel  tekintett  felém. 

»Ne  borzadjon  fenséged,  —  mondám.  —  A  vérpad  csak  ne- 
künk juthat,  s  mi,  ha  isten  ezt  reánk  mérte,  zúgolódás  nélkül  fogad- 
juk el  a  hazáért.  Fenségednek  csak  a  korona  juthat.« 

»Csak  nem  teszi  fel  ön  felőlem,  hogy  én  unokatestvéremet 
trónjától  megfosztani  képes  lehetnék  ?« 

»A  kérdés  nem  így  áll.  Nem  fenséged  fosztandja  meg.  Azok 
fosztják  meg,    kik  visszaélve  lelki-testi  állapotával^    az  ő  császári 

palástjába  burkolózva,  szakítják  szét  a  hit  szentségének  kapcsát, 
melyet  közte  s  a  magyar  nemzet  közt  isten  és  a  törtenelem  fűzött 
Hiszen  csak  ne  tolakodtak  volna  közé  s  közibénk  azok  a  conspira- 
torok,  kik  gonosz  ármányaik  keresztülvitelére  a  szegény  gyámolta- 
lan fejedelem  nevével  visszaélnek :  mi  azzal  a  jó  úrral  meglehet- 
nénk békében  s  magyar-  loyalitással,  magyar  hűséggel  őrködnénk 
trónjának  disze,  biztonsága  fölött.  Isten  látja  a  lelkemet :  csak  len- 
nének igazságosak  hazám  iránt,  az  osztrák  háznak  sohasem  volt 
hívebb  alattvalója,  mint  én  lennék.  Fenséged  tudja,  hogy  minő 
őszinte  loyalitással  jártam  el  ez  egész  válság  alatt.  Hanem  fenséged 
biztos  lehet  benne,  hogy  a  conspirator-clique,  mely  Magyarország 
vesztére  tör,  nem  soká  fogja  hagyni  azt  a  jó,  de  gyámoltalan  urat 
trónusán ;  a  mint  a  nyilt  fellépés  idejét  elérkezettnek  itélendik,  azt 
a  jó  urat  szépen  félreteszik  s  a  trónus  üresen  marad.  Nem  első  eset 
lesz  az  ily  félretétel  az  austriai  ház  történelmében.  És  az,  a  mit  az 
a  clique  most  velünk  mivel,  oly  valami  rettenetes,  hogy  nem  vol- 
nánk erkölcsi  érzettel  felruházott  teremtések,  ha  azon  irtózatos 
clique  tagjai  iránt  a  kegyeletnek  csak  egy  szikráját  is  érezhetnők. 
Az  a  trónus  meg  fog  ürülni,  de  istenemre  mondom :  a  kit  az  udvari 
conspiratió  oda  szánt,  az  csak  a  magyar  nemzet  holttestén  juthatna 
oda ;  másként  soha !  Pedig  e  nemzet  élni  akar,  nem  fog  meghalni 
senki  kedveért  s  nem  oly  könnyű  lesz  azt  megölni,  mint  gondolják. 
—  Hát  méltóztassék  megfontolni :  még  tisztán  dynasticus  szem- 
pontból is  nem  sokkal  jobb-e,  hogy  fenséged  hagyja  magát  abba  a 
megüresedő  trónusba  beleültetni,  mintsem  hogy  az  vagy  üresen  ma- 
radjon, vagy  valamely  idegen  ház  sarjadéka  ültettessék  belé,  mely 
az  osztrák-háznak  nem  barátja.  Magyarország  fenséged  uralkodása 
alatt  hü  szövetségese,  hü  támasza  lesz  az  osztrák  császári  háznak. 
Austria  s  Magyarország,  melynek  egy  fejedelem  alatt  mindig  össze- 
ütköznek érdekei,  két  fejedelem  alatt  nagyon  jó  s  egymásnak  köl- 
csönösen hasznos  szomszédok  lesznek.  És  végre  is,  ha  fenségednél 
a  családi  gyengédség  scrupulusai  oly  mód  nélkül  nagyok,  még  a 
reversió  eshetőségének  lehetsége  sem  volna  kizárva,  ugy,  hogy 
emberek  s  viszonyok  változta val  a  két  korona  ismét  egy  fejen  egye- 
sülhetne. Bizony  bizony  mondom :  még  dynasticus  szempontból  is 
tanácsosabb  kezet  nyújtani  nekünk  arra,  hogy  a  magyar  királyság 
mint  »secundo-genitura«  az  osztrák  dynastiánál  maradjon.  —  Az- 
tán méltóztassék  azt  is  fontolóra  venni :  mennyi  vért,  mennyi  szen- 
vedést hárítana   el   fenséged    e    szegény,    zaklatott    hazáról,  mely 

fenségednek  is  hazája,  szülőfölde  !  Mi  egészen  más  szint  öltene  a 
reánk  kényszeritett  önvédelmi  harcz  a  külhatalmak  appretiatiójá- 
ban !  Mennyire  elsimulna  utunkból  minden  diplomaticai  nehézség, 
La  fenséged  megkoronázása  által  Európát  a  monarcbicus  elv,  a  min- 
den anarcbicus  rázkódtatásoktól  ment  rend  s  Európa  érdekeinek 
tiszteletben  tartása  felöl  megnyugtathatnók.« 

A    föberczeg    végighallgatott    s    aztán   néhányszor  fel  s  alá 
menve  szobáján,  megállt  s  azt  kérdezé : 

»Es  ön  gondolja,  hogy  ez  nem  találna  ellenvetésre  az  ország- 
gyűlésen, a  nemzetnél  ?« 

Mire  én  mosolyogva  ennyit  feleltem : 

»renséges  ur,  nekem  volt  szerencsém  fenségednek  nádorrá 
választatását  előbb  Pestmegye  gyűlésén  javaslatba,  utóbb  az  ország- 
gyűlésen inditványba  hozni.  Hatalmazzon  fel  engem  fenséged,  bi- 
zalmasan reményt  nyújthatni  polgártársaimnak,  hogy  nem  fogja 
nemzetem  ajánlatát  visszautasitani  —  és  én  fejemmel  állok  jót, 
hogy  24  órával  azután,  a  mint  a  bécsi  udvari  conspiratió  evolutiója 
egy  ily  eseményre  az  alkalmat  előhozza,  az  országgyűlés  oly  lelke- 
sedéssel fogja  fenségedet  Magyarország  királyának  üdvözölni,  mint  a 
minő  lelkesedéssel  kiáltotta  fel  fenséged  ősanyjához  a  »moriamur«-t. 
Nem  áltatom  magamat  azzal,  hogy  fenséged  méltónak  tarthatá  egy 
ily  igénytelen  embernek,  a  minő  én  vagyok,  jellemére  figyelmet 
forditani,  azért  kérem  fenségedet,  ne  vegye  e  biztosításomat  elbiza- 
kodott kérkedésnek.  Én  nem  vagyok  eléggé  hiu,  hogy  az  egykori 
angol  W  a  r  w  i  c  k-ok  szerepét  negélyezzem.  Én  semmi  sem  vagyok, 
de  nem  egyszer  mutattam  meg,  hogy  számba  tudom  venni  nemze- 
tem űterének  lüktetéseit.  Midőn  fenséged  tavaly  első  kőrútjából 
visszatért,  én,  mint  az  iparegyesűlet  küldöttségének  vezére,  azon 
mondattal  üdvözöltem  fenségedet,  hogy  a  nemzet  behintette 
fenséged  útjait  a  szeretetnek  virágaival.  A  minő 
igazat  mondtam  akkor,  —  esküszöm  —  oly  igazat  mondok  most 
is :  hogy  ha  fenséged  vissza  nem  utasítja  tanácsomat,  örömrivalgás 
közt  fog  a  magyar  nemzet  szivéből  e  kiáltás  felhangzani:  »Élj  en 
VI.  István  magyar  király!«  és  e  felkiáltáshoz  lelkesült 
készséggel  hozzáteendi  azt  a  másikat  is,  mely  tettekben  testesülve 
meg,  Mária  Teréziát  megmentette, midőn  nem  volt  fejét  hová 
1  eh  aj  t  ania.« 

A   főherczeg   elgondolkozott.    Aztán   kezeit    éghez    emelve, 
monda : 

»Nem  teszem !  Nem  tehetem !  —  Haldokló  atyám  kezére  bo- 
rulva esküdtem  meg,  hogy  ezt  semmi  körülmények  közt  soha  tenni 
nem  fogom.  Jöjjön,  a  minek  jönnie  kell :  én  ez  eskümet  meg  nem 
szegem.  —  Ne  szóljunk  erről  soha  többet. « 

Megilletődve  tekintettem  reá.  Egy  nehéz  sóhaj  lebbent  el  aj- 
kaimról. »Hát  jöjjön,  a  minek  jönnie  kell«  —  mondám. —  »En  tisz- 
telni tudom  az  érzelmet,  mely  ez  elhatározásnak  indoka,  hanem  az 
az  eskü  igen  nagy  szerencsétlenség!  Szegény  hazám !« 

Eddig  1850-iki  jegyzeteim. 

Azóta  30  év  múlt  el.  István  föherczeg,  ki  korára  nekem  fiam 
lehetett  volna,  rég  meghalt.  Én  még  vonszolom  az  örömtelen  élet 
terhét.  —  0  sokat  vétett  a  »h  a  z  a«  ellen,  a  mint  hátrahagyott 
irataiból  megtudtuk.  A  »ház«-nak  ellenben,  melyhez  tartozott,  so- 
kat áldozott,  mindent !  még  becsületét  is  !  és  azoktól,  kikért  ennyit 
áldozott,  kapott  jutalmul  —  számkivetést.  En,  kinek  nincs  hazám, 
de  volna,  ha  István  nádor  inkább  magyar  hazafi  akart  volna  lenni, 
mint  osztrák  herczeg,  én  számba  tudom  venni  helyzete  nehézségeit, 
melyek  öt  ellentétes  kötelességek  közé  helyezték;  számba  tudom 
venni  az  érzelmek  viharát,  mely  lelkében  dúlt,  midőn  Budát  végkép 
elhagyá  s  melyről  bizonyságot  teszen  az,  hogy  még  azon  iratok  el- 
távolitására  sem  gondolt,  melyek  nevét  annyira  compromittálták ;  s 
mert  mindezt  számba  véve  mindig  éreztem,  hogy  az  igazságos  tör- 
ténetiratnak le  kell  vonni  a  beszámitás  rovatából  azt,  a  mi  zűrös  pá- 
lyáján inkább  fátum  volt,  mint  akarat :  én  rokonszenves  részvéttel 
kisértem  elzüllött  életét  s  a  helyett,  hogy  pálczát  törnék  nevének 
emléke  fölött,  bánatos  illetödéssel  mondom :  nyugodjanak  békében 
az  életczélt  vesztett,  korán  elhunytnak  porai ! 


3-ik  szám,  a  190.  laphoz. 

»A  pénzügyminiszteri  tárczát  átvettem.« 
Ha  jól  vagyok  értesitve :  Horváth  Mihály  történelme 
azt  fogja  reám,  hogy  én  a  belügyminiszterségre  vágytam.  Ez 
nem  igaz.  Én  belügyminiszternek  Nyáry  Pált  óhajtottam  s  ma 
is  meg  vagyok  győződve,  hogy  nagy  hiba,  mondhatom  :  végzelmes 
szerencsétlenség  volt  a  belügyek  vezetését  nem  ö  reá  bizni,  ki  e 
szakban  tárgyismeret,  gyakorlatiasság,  tapintat,  képzettség  s  külö- 
nösen szervező  tehetség  tekintetében  minden  kortársánál  magasab- 
ban állott. 

A  közigazgatás  minden  ágai  közt  ép  a  belügyminiszterség 
volt  az,  melynél  Magyarországon  a  gyakorlatias  »routine«  hiányát 
semmi  tudomány,  semmi  elmélet,  semmi  jóakarat  nem  pótolhatta. 
En  közhivatalt  azelőtt  sohasem  viseltem  s  ez  maga  elég  arra,  hogy 
nekem  a  belügyminiszterséget  ambitionálni  még  akkor  sem  jutha- 
tott volna  eszembe^  ha  természetemnél  s  hajlamaimnál  fogva  a  hi- 
vatal-viselés gondolatától  nem  irtóztam  volna  is.  Pedig  irtóztam. 
Tény,  hogy  én  egyáltalában  nem  akartam  a  minisztériumba  lépni  s 
erős,  mondhatom :  ellentállhatlan  nyomásra  volt  szükség,  hogy  e  ha- 
tározatomtól elállják. 

Az  első  független  magyar  felelős  minisztérium  alakításának 
megvan  a  maga  » história « -ja.  Sajátságos  »história«.  Elmondom 
történelmi  hűséggel,  mert  —  tudtomra  —  még  nem  volt  nyilvános- 
ságra hozva. 

Meghívást  kaptam  Batthyáni  Lajostól  értekezletre. 
A  tárgy  nem  volt  megnevezve.  —  Már  számosan  voltak  együtt 
Batthyán  i-nál,  a  mint  megérkeztem,  ott  voltak  :  P  e  r  é  n  y  í 
Zsigmond,  TelekiLászló,  EötvösJózsef,  Szent- 
királyi Mór,  Szemere  Bertalan,  PázmándyDénes 
stb.  Batthyáni  előadta,  hogy  a  minisztérium  alakítása  iránt  kí- 
ván velünk  értekezni.  »Ime  az  én  can  dí  dátusaim«,  monda  s 
nekiállott  a  neveket  olvasni ;  el  is  olvasta  mind,  némely  tárczára 
egyet-egyet,  némelyikre  kettőt-hármat  is  (így  a  király  személye 
melletti  miniszterségre  Perényi-t,  Telek  i-t,  herczeg  Eszter- 
h  á  z  y  Pá  l-t,  —  a  közoktatásügyi  tárczára  Szentkirály  í-t  és 
E  ö  t  V  ö  s-t),  a  kereskedelmire  senkítsem  (én  suggeráltam  K 1  a  u- 
z  á  l-t)  s  a  pénzügyminiszterségre  nézve  kijelentette,  hogy  azt  ta- 
nácskozásra nem  bocsátja,  ezt  nekem  kell  elvállalnom,  ez  politika 
kénytelenség ! 

Megindultak  a  njdlatkozatok.  Legelőbb  Perényi  és  Te- 
leki kijelentették,  hogy  ők  hivatalt  nem  vállalnak.  Majd  Szent- 
királyi és  Eötvös  közt  fejlődött  ki  az  egymás  iránti  tisztelet 
vetélkedése,  mely  az  elsőnek  szerény  visszavonulásával  végződött. 

Én  megbotránkoztam  az  egész  eljárás  fölött.  Félreintettem 
Batthyání-t  s  neheztelve  mondtam  meg  neki,  hogy  »nagy  hi- 
bát követett  el  az  értekezlet  összecsőditésével.  Minisztérium  alakí- 
tása nem  megyei  tisztújítás.  Ha  egyenként  megkérdezte  volna  po- 
litikai barátai  közül  azokat,  a  kiknek  véleményére  súlyt  helyez :  az 
reíidén    volt    volna.    így    megkérdeztetve,    figyelmeztettem  volna 

egyre-másra,  különösen  arra,  liogy  a  belügyminiszterségre  minden 
élö  magyar  közt  N  y  á  r  y  P  á  l-t  tartom  kiválólag  indicálva ;  ez  erős 
meggyőződésem,  de  miután  ön  igy  nyiltan  egyedül  Szemeré-t 
jelölte  ki  s  ö  az  ajánlatot  nyiltan  elfogadta:  minő  arcz  kellene  ah- 
hoz, hogy  én  itt  nyiltan  szemébe  mondjam,  miként  én  őt,  ki  az  egész 
válság  alatt  magát  tartózkodóan  viselte,  működésünkben  semmi 
részt  nem  vett  s  egyebet  sem  tett,  mint  azt,  hogy  a  canczellária 
tagjaival  levelezgetett  s  bécsi  körökkel  bizalmasan  érintkezett,  mi- 
niszterségre teljességgel  nem  tartom  hivatottnak  ?  —  Nagy  hiba  ez 
a  candidáló  megyei  conferentia-forma  értekezlet. « 

Batthyáni  elismerte,  hogy  hibát  követett  el,  »de  — 
úgymond  —  megtörtént,  nem  lehet  a  dolgon  változtatni. « 

Mikor  aztán  a  pénzügyminiszteri  tárczára  került  a  sor,  én  ha  - 
tározottan  kijelentettem,  hogy  hivatalt  nem  vállalok.  Vita  fejlődött 
ki ;  capacitálni  kezdtek ;  én  határozatom  mellett  maradtam.  Mig 
végre  Batthyáni  Lajos  kijelentette,  hogy  tekintve  az  állást, 
mely  az  egész  válság  alatt  osztályrészemül  jutott ;  tekintve  azt, 
hogy  a  vívmányok,  melyeket  kivivnunk  sikerült,  az  én  személyem- 
mel vannak  a  közvéleményben  azonositva :  ö  meg  van  győződve, 
hogy  most  semmi  minisztérium  nem  számithatna  az  ország  bizal- 
mára, ha  én  annak  tagja  nem  vagyok.  Más  akárki  nélkülözhető,  én 
nem.  Erről  annyira  meg  van  győződve,  hogy  ha  én  a  pénzügymi- 
niszterséget el  nem  vállalom,  ő  veszi  kalapját,  megyén  egyenesen  a 
nádorhoz  s  tudtára  adja,  hogy  lemond  a  minisztérium  alakitásáról. 
Erre  becsületszavát  adja  ,  aztán  legyen  enyém  a  felelősség,  ha  min- 
den, a  mit  kívántunk,  dugába  dől. 

Ily  nyomásra  volt  szükség,  hogy  ellenszenvemen  erőt  vegyek 
s  magamat  hivatalba  engedjem  tuszkoltatni. 

És  Horváth  Mihály,  az  ünnepelt  történetíró,  hivatal 
után  sóvárgást  ró  nyakamba !  —  így  íródik  a  történelem  s  bi- 
zony bizony  ez  nem  az  egyedüli  »falsum«,    mely  meg-»i  r  ó  d  o  1 1.« 


4-dik  szám,  a  215.  laphoz. 

»Görgey  —  —  seregét  —  —  Világosravezette 
s    ott  a  fegyvert  letett e.« 

A  temesvári  csata,  mely  nem  ellentállási  képesség  hiánya,  ha- 
nem fejetlenség  miatt  veszett  el,  a  hadvezért,  ki  hazánk  fő  seregével 
Arad  alá  érkezett,  a  helyzet  urává  tette. 

Nagy  Sándor  tábornok,  a  hös  martyr  és  hü  hazafi,  kit  a 
hon  vesztére  fondorkodó  ármány  Debreczennél  a  túlnyomó  ellen- 
ségnek —  elhagyatottan  —  markába  dobott,  hadteste  maradványai- 
val vagy  egy  félnappal  előbb  érkezett  Aradra,  a  kormány  akkori 
székhelyére. 

»Harczképes-e  ön?«  —  kérdezem  tőle. 

»Igen«,  feleié,  »ha  fáradt  seregemnek  néhány  órai  pihenés 
engedtetik. « 

»Pihenjenek«,  mondám.  » Aztán  hajnalban  menjen  ön  és  szállja 
meg  V  i  n  g  á  t,  hogy  e  positióval  kezében  összekötő  kapcsul  szol- 
gáljon az  egyesülésre  Görgey  serege  közt,  mely  érkezőben  van, 
s  az  alföldi  sereg  közt,  melyet  Dembinszky  a  helyett,  hogy 
utasitása  szerint  Szegedtől  az  aradi  vár  alá  hozott  volna,  Temes- 
várhoz vitt.  Ez  egyesülést  Paskievics  meg  nem  akadályoz- 
hatja ;  két  napi  marssal  hátra  van  s  útjában  találja  a  Marost,  me- 
lyen az  aradi  vár  miatt  csak  kerülővel  kelhet  át.  Mielőtt  átkelhetne, 
egyesült  seregeink  nyolczvanezer  főnyi  erővel  rávetik  magukat 
Haynau-ra,  azt  megverik;  aztán  ha  elég  erőseknek  érezzük  ma- 
gunkat, homlokot  fordítunk  az  orosznak,  ha  pedig  nem,  akkor  át- 
megyünk a  Tiszán,  át  a  Dunán,  felszedjük  utunkban  az  errefelé 
tartó  csapatokat,  felmegyünk  ha  kell  Komáromig,  hol  Klapka" 
erőben  áll.  Az  orosz  lassan  mozog,  nehezen  jő  utánunk.  Ha  jő,  Ko- 
máromra támaszkodva,  vagy  százhúszezer  főnyi  sereggel  fogadjuk ; 
lesz  időnk  télen  át  uj  seregeket  alkotni,  —  a  Dunántúlnak  erőfor- 
rásai még  jórészben  érintetlenek.  Még  nincs  semmi  elveszve.  Fog- 
lalja el  ön  V  i  n  g  á  t.« 

E  rendelkezés  utáni  éjjel  megjött  a  gyászhír,  hogy  ütközet 
vívatott  Temesvárnál  s  az  ütközet  elveszett;-  a  vert  sereg  szétszó- 
ratott,  bomlásban  van. 

Nagy  Sándor,  utasitása  szerint,  hajnalban  előrenyomult. 
Az  osztrák  ellenséget  már  nem  is  Vinga  táján,  hanem  oly  közel  ta- 
lálta, hogy  Aradra  a  puskaropogás  is  elhallatszott.  NagyTSán- 
d  o  r  kis  jelentéktelen  csatározás  után  visszavonult  (mást  nem  is 
tehetett),  az  osztrákok  hetykén,  szemünk  láttára,  a  domblejtőn  kis 
időre  megállapodtak.  Görgey  táborkari  kiséretével  pár  száz  lé- 
pésnyire feléjük  lovagolt^  aztán  visszatért  táborába  s  látván,  hogy 
nincs  erő  kezem  alatt,  melyre  támaszkodhatnám,  mig  ő  bizton  vélt 
seregére  támaszkodhatni,  mert  rég  felbujtogatott  tisztikara  már  he- 
tek előtt  csaknem  nyilt  lázadásra  vetemedett,  melyet  csak  Klapka 

csöndesitett  le  pillanatra,  —  elérkezettnek  vélte  a  perczet,  hogy 
rég  forralt,  rég  előkészített  tervének  a  haza  vesztére  végrehajtása 
végett  minden  hatalmat  kezéhe  kerítsen. 

Ez  volt  a  bevezetés  a  világosi  catastrofához,  mely  végje- 
lenete volt  azon  rég  forralt  árulásnak  —  mely  a  győzelmek  stra- 
tégiai elönyü  felhasználásának  elmulasztásával;  —  rendeleteim 
sikerének  különféle  ürügyek  alatt  kijátszásával;  —  a  polgárszel- 
lemnek a  hadseregben  aláásásával  a  siker  iránti  bizalom  csökken- 
tésével s  a  sereg  azon  részének,  melyre  a  katonai  dictátorságra 
vágyó  vezér  nem  igen  vélt  támaszkodhatni,  mesterséges  nélkülözé- 
sek és  szenvedések  által  elgyengitésével  már  régóta  elő  lett  ko- 
szit ve. 

Ezen  adattal  kapcsolatban  helyén  látom  itt  kutahiai  ira- 
taimból (1851.)  egynek  azon  részét  közleni,  mely  szabadsághar- 
czunk  némely  főbb  mozzanataira  világot  vet. 

Akkoriban  Magyarországnak  a  német  confoederatióba  tervezett 
beolvasztása  alkalmul  szolgált  az  európai  sajtónak  a  magyar  sza- 
badságharcz  történelmére  visszatérni. 

Többek  között  a  »Kölnische  Zeitung«  jóindulattal  tárgyalta 
hazánk  ügyét.  Czikkeit  emigráns-társaim  nekem  Kis-Ázsiába  meg- 
küldözgették, E  czikkek  közt  volt  egy,  melyre  felvilágosításokat 
adni  szükségesnek  tartottam  s  e  végett  három  czikket  irtam,  me- 
lyeket oly  utasítással  küldöttem  meg  egy  barátomnak  Európába, 
hogy  azokat  a  »Kölnische  Zeitung «  szerkesztőségének  a  maga 
nevében  küldje  be.  A  mit  az  meg  is  tett. 

Az  adatoknak,  melyek  ez  iratban  előfordulnak,  hitelességéről 
kezeskedik  az,  hogy  1851-ben  irvák,  midőn  még  fris  emlékezetem- 
ben voltak. 

E  feleletül  adott  czikkek  elseje  ekként  szól : 

»A  »Kölnische  Zeitung«  június  28-ikai  154.  számának  vezér- 
czikke  Magyarország  szenvedéseit  s  annak  a  német  szövetségbe 
szándékolt  beolvasztását  tárgyalja. 

Köszönetet  mondunk  a  tisztelt  szerkesztőségnek  azon  loyali- 
tásért,  melyet  hazánk  iránt  lapjában  folyvást  tanusit,  e  részben  is 
dicséretesen  felülemelkedve  némely  más  német  lapok  szűk  látkö- 
rén,  melyek  valamint  szabadságharczunk  alatt  nem  akarták  belátni, 
hogy  a  mi  harczunkkal  Európa  népeinek  szabadsága  szoros  kapcso- 
latban állott,  ugy  most  sem  akarják  belátni,  hogy  Magyarország 
sorsa  Európa  viszonyainak  végleges  alakulásában  jobbra  ugy,  mint 

balra,  oly  nevezetes  tényezőt  képez,  melynek  fontosságát  csak  az 
kicsinyelheti,  kinek  itélötehetsége  a  mai  nap  ephemer  viszonyain  tul 
nem  képes  terjedni. 

A  kölni  lapnak  köszönettel  méltánylott  loyalitása  remélnünk 
engedi,  liogy  nem  fogja  rossz  néven  venni,  ha  némely  állitását  recti- 
ficáljuk,  melyekre  nézve,  ugy  látszik,  balul  értesíttetett. 

Emiitett  vezérczikkét  következő  állításokkal  rekeszti  be : 

»Die  geschichtliche  Nothwendigkeit  verkannt;  den  Augen- 
blick  des  Sieges  nicht  benützt  zu  liaben,  um  einen  vortheilhaften 
Vergleich  abzuschliessen ;  und  ohne  einmal  mit  dem  Heere  einver- 
standen  zu  sein,  ein  Unding,  die  TJngarische  Republick  verkündigt 
zu  habén :  das  ist  der  grosse  Irrthum  des  erlauchten  Verbannten, 
der  jetzt  seinen  müden  kranken  Leib  gern  in  das  Grab  seiner  Hoff- 
nungen  legte.« 

Engedje  a  tisztelt  szerkesztőség  azon  felvilágosítást  adnom, 
miként  az  itt  állított  tények  közül  egyetlenegy  sem  áll,  sőt  mind 
egytől  egyig  merőben  ellenkezően  áll. 

1.  TJngarn  hat  nie  die  Republik  verkündigt, 
sőt  függetlenségi  nyilatkozatában  egyenesen  és  határozottan  ki- 
mondotta, hogy  a  jövendő  országlati  formának  megalapításában  az 
európai  viszonyok  politikai  convenientiájához  fog  alkalmazkodni. 

Ez  tagadhatatlan  tény.  Egész  Európában  szét  volt  küldve  a 
függetlenségi  nyilatkozat,  melyet  ekként,  Kossuth  által  szerkesztve 
nemcsak  a  nemzetgyűlés  egyhangúlag  elfogadott,  hanem  az  ország- 
nak ellenség  kezében  nem  volt  minden  községe  is  hangos  örömmel 
s  helyesléssel  fogadott,  a  feletti  örömét  számos  önkéntes  áldozattal 
is  tanúsítván. 

Und  selbst  die  Meinung  des  »erlauchten  Verbann- 
ten«  betreffend,  kit  a  nemzet  egyhangúlag  kormányzójának  válasz- 
tott, meg  kell  jegyeznem,  miként  a  függetlenség  kinyilatkoztatására 
yonatkozott  országgyűlési  tanácskozásokban  a  köztársaság  kikiál- 
tása szóba  hozatván,  Kossuth  maga  volt  az,  ki  a  kérdésnek  a 
következő  nyilatkozattal  egyszerre  véget  vetett : 

» Uraim,  én  republikánus  vagyok,  de  hazámat  államtudományi 
elméleteimnél  jobban  szeretem,  azért,  miután  a  jövendő  köi-ttlmé- 
nyeit  senki  sem  ismerheti,  én  hazafiul  kötelességemnek  tartom  ki- 
nyilatkoztatni, hogy  ha  a  hazánk  függetlenségére  való  tekintet  mo- 
narchicus  elv  elfogadását  szükségessé  tenné,  én  saját  meggyőződé- 
semet feláldozni  s  a  monarchiát  elfogadni  kötelességemnek  tartan- 

dom,  s  azt  hiszem,  ekként  kell  minden  magyarnak  cselekedni,  a  ki 
hazáját  önmagánál  jobban  szereti.  S  azért  azt  javaslom,  hogy  necsak 
ne  kiáltsuk  ki  a  respublikát,  söt  egyenesen  tudassuk  nyiltan  a  vi- 
lággal, hogy  az  országlási  forma  végleges  megállapitásában  az  eu- 
rópai viszonyok  convenientiáját  tekintetbe  venni  a  magyar  nemzet 
mindenkor  kész  leszen. « 

Tehát  lett  volna  bár  érdem  avagy  tévedés  a  magyar  köztár- 
saság kikiáltása,  sem  az  érdemet  nem  igényelhetnek,  sem  a  tévedést 
el  nem  vállalhatjuk,  mert  eine  ungarische  Republik 
wurdenieverkündigt. 

2.  Második  hibás  állitás,  dass  man  mit  dem  Heere 
nicht  ein  ver  standén  war.  Ez  teljességgel  nem  áll.  Ezer- 
nyi ezer  tanukkal  bizonyítható  tény,  hogy  épen  a  hadsereg  nem- 
csak hogy  egyetemesen  kivánta  s  óhajtotta  a  függetlenséget,  söt 
hasonlithatlanul  legnagyobb  része  republikánus  érzelmektől  volt 
áthatva. 

K  0  s  s  u  t  h,  az  isaszeghi  ütközet  után,  a  gödöllői  táborból  jött 
vissza  Debreczenbe  a  függetlenségi  nyilatkozatot  indítványozni.  Ez 
időpontot  a  szolnoki,  hatvani,  tápi  ó-b  í  c  s  k  e  i,  szent- 
tamási, nag y-s zebeni,  isaszeghi  győzedelmeink  előzték 
meg.  Villámként  terjedett  a  kérdés  a  hadseregben:  »miért  nem 
szól  már  Kossuth?  miért  nem  mondja  meg  a  világ- 
nak, mi  ez  él  ért  küzdünk?«  Ilyen  volt  a  hadsereg  han- 
gulata. 

Lássuk  a  vezérekét.  B  e  m-ről  nem  is  kell  szólani.  Az  magá- 
ban világos,  hogy  neki  más  czélja  nem  is  lehetett,  mint  » semmi 
alku  a  Habsburg-házzal. «  0  lengyel  volt,  neki,  mint  ilyennek,  a  ma- 
gyar harcz  nem  lehetett  egyéb,  mint  segédeszköz  a  lengyel  nemzet 
jövendő  függetlenitésére  Galicziában.  —  Perczel  gondolkozása 
szintúgy  kétségbe  nem  vonható.  Mindkettőnek  meg  is  vannak  irott 
nyilatkozatai.  —  A  fősereget  illetőleg  pedig  még  1849.  márczius- 
ban  a  török-szent-miklósi  főhadiszálláson  történt,  hogy  Ferencz- 
József  császár  márczius  4-ikei  manifestuma,  mely  által  Magyaror- 
szág állami  létét  eltörlöttnek  nyilatkoztatta,  a  sereghez  megérke- 
zett s  kimondhatatlan  ingerültséget  okozott.  V  e  1 1  e  r  fővezér  és 
Damjanics  s  Klapka  hadtestvezérek  voltak  az  elsők,  kik  e 
manifesturamal  kezükben  Kossuth-hoz  azon  nyilatkozattal  lép- 
tek be,  hogy  ezen  merénylet  után  a  Habsburg-házzal  többé  alkudni 
gyalázat    volna  s  most  már  többé  a  harcz    positiv  végczélja  iránti 

nyilatkozatot  a  nemzetnek  halasztania  nem  szabad.  Ez  érzelemben 
osztoztak  azon  hadsereg  összes  törzstisztjei  s  közöttük  nemcsak  a 
római  jellemű  Aulich  (akkor  már  tábornok)  s  Nagy  Sándor 
(akkor  még  ezredes)  kezdet  óta  mindig  határozott  republikánus, 
hanem  még  a  nem  magyar  Leiningen  is.  —  Néhány  nappal 
későbben  a  hadsereg  T  i  s  z  a-F  ü  r  e  d  r  e  menvén,  hogy  Görgey 
hadtestével  egyesülten  Windischgrátz  ellen  támadólag  mű- 
ködjék, midőn  hazánk  szerencsétlenségére  V  e  1 1  e  r  fővezér  veszé- 
lyesen megbetegedvén,  ideiglenesen  G  ö  r  g  e  3',  mint  legidösb  tábor- 
nok, vette  át  a  parancsnokságot.  Kossuth,  a  hadmunkálatok 
irányának  (tisztéhez  tartozott)  megállapítása  előtt,  Klapka 
jelenlétében  G  ö  r  g  e  y-t  egyenesen  felszólította^  kogy  egyetért-e  a 
többi  vezérek  emiitett  nyilatkozatával  s  osztozik-e  a  hadsereg  njdl- 
vános  érzelmeiben?  Mire  ö  egyetértését  tartózkodás  nélkül  kijelen- 
tette, azon  hozzátétellel,  hogy  az  alkut  Peren  ez  Józse  f-fel  ö 
is  erkölcsi  lehetetlenségnek  nyilatkoztatja,  de  a  resignálta- 
tott  V.  Ferdinándot  az  1848-iki  törvények  alapján  királynak 
elfogadni  nem  ellenzené.  Ekként  volt  a  dolog  tisztába  hozva  az 
Austria  ellen  eldöntőleg  győzedelmes  hadmunkálat  megindítása 
előtt  s  három  győzelmes  csata  után  Gödöllőn  történt,  hogy 
Kossuth  Görgeyt  capacitálván  arról,  miként  a  leléptetett 
V.  Ferdinánd  visszaállítására  bárminemű  kísérlet,  —  a  Habsburg-ház 
családi  körében  történt  megállapodás,  ennek  az  austriai  birodalomban 
már  végrehajtott  sikeresitése  s  minden  európai  hatalom  által  tör- 
tént elismerése  által  teljesen  lehetetlenné  vált,  —  az  ő  (Görgey) 
világos  megegyezésével  (Einvernehmen)  tért  vissza  a  végett  Debre- 
czenbe,  hogy  a  füredi  megállapodáshoz  képest  a  függetlenségi  nyi- 
latkozatot indítványozza. 

Nemcsak  hogy  egyetértett  tehát  a  hadsereg,  de  sőt  épen  az 
határozta  el  K  0  s  s  u  t  h-ot  a  lépést  tovább  nem  halasztani,  hogy 
oka  volt  attól  tartani,  miként  ha  Buda  visszavétele  előtt  az  ország- 
gyűlés határozottan  nem  nyilatkozik :  Budán,  vagy  ha  Buda  helyett 
(mint  Kossuth  akarta)  Bécs  alá  nyomul  a  győzelmes  hadsereg, 
onnan,  maga  a  hadsereg  fogja,  senkit  sem  kérdezve,  a  pronunciá- 
tiót  megtenni. 

Hogy  a  hadsereg  mennyire  egyetértett,  czáfolhatlanul  bizo- 
nyltja azon  lelkesedés,  melylyel  a  függetlenségi  nyilatkozat  után  s 
annak  zászlója  alatt  a  n  a  g  y-s  a  r  1  ó  i,  komáromi,  budai  stb. 
győzelmes  csatákat  vivta. 

Igaz  ,  Hogy  Görgey  a  függetlenségi  nyilatkozat  ellen 
(melyben  eleve  megegyezett),  miután  megtörtént,  el  nem  mulasztá 
kikelni  a  maga  clique-jében  a  hadseregnél,  de  épen  az  volt  az  ö 
árulásának  tengelye,  hogy  mig  azalatt,  a  mig  Kossuth  a  hadse- 
regnél volt,  iránta  a  legnagyobb  tiszteletet  s  ragaszkodást  mutatta ; 
mihelyt  K  o  s  s  u  t  h-ot  onnan  kötelességei  elszólították,  Görgey 
saját  környezeténél  ügyes  ravaszsággal  csepegtette  a  kormányzó, 
az  országgyűlés  s  általában  a  polgári  hatalom  iránti  súrlódás  mér- 
gét s  oda  irányozta  törekvését,  hogy  a  hadseregből  a  polgárszelle- 
met kiirtsa  s  azt  azon  soldateskai  kaszt-szellemmel  töltse  el,  mely 
egyedül  tehette  lehetségessé  a  katonai  dictátorságra  felemelkedést, 
melyre  való  sovárgásának  hazáját  feláldozni  nem  iszonyodott,  s 
mely  öt  végre  eszeveszetten  odavitte,  hogy  nagyravágyó  pályáját 
árulással  végezze,  melyet  a  nemzet  örök  átkán  kivül  még  az  eszte- 
lenség gyalázata  is  kisér. 

Azonban ,  hogy  Görgey  cselszövényei,  habár  Kossuth 
ellen  sikerült  is  későbben  (a  szönjd  ütközet  után)  tisztjei  között 
katonai  pártot  alkotnia,  a  nemzet  függetlensége  mint  czél  iránt,  a 
hadseregben  gyökeret  nem  vertek,  —  eléggé  mutatják  a  független- 
ségi nyilatkozat  utáni  lelkesült  csaták  s  győzelmek  s  magára  G  ö  r- 
g  e  y-re  nézve  is  eldöntő  tény  az,  hogy  K  o  s  s  u  t  h-nak,  mint  a 
már  függetlenné  nyilatkoztatott  Magyarország  kormányzójának 
kezéből  fogadta  el  a  hadüg3^miniszterséget. 

Ha  Görgey  mindemellett  itt-ott  a  függetlenségi  nyilatkozat 
ellen  rosszalást  szeretett  hintegetni,  ennek  kulcsa  a  győzelmi  idő- 
szakra nézve  csak  ott  rejlik,  hogy  elvétetve  látta  magától  annak 
lehetőségét,  hogy  egy  kiválóbb  győzelem  napján,  a  sereg  élén  maga 
kiálthassa  ki  azt  s  vele  együtt  magát  katonai  dictátornak,  — 
későbben  pedig,  midőn  az  idők,  ép  az  ö  intrigái  által,  megnehezed- 
tek s  ép  az  ő  fondorkodásainak  sikerült  a  győzelmi  bizalmat  a  had- 
seregben megingatni,  a  függetlenségi  nyilatkozatot  azért  rosszal- 
lotta,  mert  eszköznek  vélte  azt  Kossuth  ellen  magának  a  had- 
seregben pártot  teremteni.  De  elfelejtette,  hogy  a  győzelmi  bi- 
zalom aláásásával  nem  magának  teremt  hatalmat,  hanem  sirt  ás  a 
hazának. 

Tehát  teljességgel  nem  áll,  dass  man  mit  dem  Heere 
nicht  einverstanden  gewesenwáre.  —  —  (Ennyi 
volt  az  1851-ben  irott  első  czikkben ;  a  másik  kettő,  a  »Kölnische 
Zeitung«    »historische  Nothwendigkeit«-ja  czáfolatával,  a  kiegyen- 

litésre  tett  minden    kísérletnek    Austria    által  visszautasításával,  s 
Magyarország  reményeinek  indokolásával  foglalkodik. 


Nem  lesz  itt  lielyén  kívül  hadmüködéseink  egy  nevezetes 
momentumának,  Budavár  ostromának  történelmét  felvilágosítani, 
minthogy  a  felöl  egészen  fonák  hírek  keringenek. 

Némely  lapok  által  azon  állítás  terjesztetett,  mintha  a  komá- 
rom-monostor-hegyi  győzelem  után  Kossuth  parancsából  ment 
volna  Görgey  nem  Bécs  felé,  hanem  Buda  alá.  Ez  teljességgel 
nem  áll.  Kossuth  az  isaszeghi  csata  után  Gödöllőn  a  hadmüködés 
irányát  akként  szabta  meg,  hogy  nem  Pest  s  nem  Budának  Pest 
felöli  ostroma  —  mely  Pestet  sok  szenvedésnek  tenné  ki,  —  hanem 
Komáromnak  ostrom  alóli  felszabadítása  vétessék  czélul,  a  miben 
minden  vezér  —  Görgey  is  —  egyetértett  s  midőn  e  czél  a 
vácziés  nag y-s a r  1  ó i  győzelmek  által  már-már  biztosítva 
volt,  Kossuth,  ki  szerencsétlenségre  akkoron  nem  lehetett  jelen 
a  hadseregnél ,  G  ö  r  g  e  j^nek  ily  értelmű  utasítást  küldött : 
» Komárom  felszabadítása  után  minő  irányban  kellend  önnek  mű- 
ködnie ?  —  az  attól  függ,  hogy  minő  irányban  fog  az  ellenség  visz- 
szavonulni.  A  merre  az  ellenség  megyén,  önnek  is 
arra  kell  menni,  űzve,  üldözve,  kergetve  öt  sza- 
kadatlanul. A  főváros  visszafoglalása  ügyünkre  kétségtelenül 
nagy  befolyást  gyakorolna  a  diplomatiánál  is.  Buda  birtoka  tehát 
reánk  nézve  igen  fontos  dologi  de  annak  bevétele  czél  legyen-e 
azonnal  vagy  győzelmeink  végső  actusa  ?  —  az  a  körülménj'ektől 
függ.  Legfőbb  tekintetnek  annak  kell  lenni,  hogy  a  harcznak  poli- 
tika-stratégiai eredménye  biztosittassék.  Ha  a  megvert  ellenség  (a 
mi  nem  hihető)  Buda  alá  vonulna  vissza,  akkor  önnek  kétségtelenül 
egész  erejével  szintúgy  Buda  alá  kellend  mennie,  de  ha  (a  mi  való- 
színűbb) az  ellenség  Austria  felé  vonulna  vissza,  akkor  ön  Buda 
alá  csak  egy  blocada-corps-ot  küldend.  (Aulich  hadteste,  sőt 
K  m  e  t  y  osztálya  is  elég  lesz.)  Ön  maga  pedig  mindenesetre  a 
hátráló  ellenséget  veendi  űzőbe. « 

Ez  volt  Kossuth  parancsa.  Görgey  e  helyett  elhagyta 
szaladni  az  ellenség  főerejét  s  csak  tiz  ezer  embert  küldött  P  ö  1- 
t  e  n  b  e  r  g  alatt  s  csak  Győrig  utána,  —  s  elhagyta  szaladni 
J  e  1 1  a  s  i  c  s-ot  Eszék  felé,  senkit  sem  küldvén  utána,  maga  pedig 
több  mint  harmincz    ezer  emberrel  s  közte  hét  ezer  huszár- 


279 

r  a  1  ment  Budát  ostromolni !  A  u  1  i  c  li  Pest  előtt  maradván  tiz 
ezer  főnyi  figyelő-hadtesttel  a  komáromi  hadjárat  alatt,  Kossuth 
Pestnek  az  ellenség  általi  kiürítésekor  azonnal  irt  neki,  hogy  a 
Dunán  át  kellene  mennie,  —  de  ezt  nem  adhatá  parancsul,  csak 
tanácsul,  mert  kábaságnak  tartotta  volna  a  távolból  parancsot  adni 
oly  hadtestnek,  mely  nem  önállólag  működött,  hanem  Görgey 
seregének  egyik  részét  képezé.  Aulich  nem  mozdulhatott  s  J  e  1- 
1  a  s  i  c  s  elszaladt.  Buda  alul  Klapka  Debreczenbe  jővén,  K  o  s- 
s u t h-nak  hozzá  első  szava  volt  :  »Görgey  borzasztót  hibázott, 
hogy  Buda  alá  ment.  Elveszte  győzelmeink  stratégiai  gyümölcsét ! 
Most  parádé-marsban  Bécs  alatt  lehetnénk !  Félek  :  Budavár  Man- 
tuánk  lesz !  s  elvész  felette  a  haza !  De  hiában,  ha  már  ott  van,  be 
kell  vennie  Budát. « 

Maga  Görgey  igy  irt  Buda  alul  Kossuth-nak:  »Csa- 
latkozott  kormányzó  ur,  midőn  azt  hitte,  hogy  Buda  ellen  K  m  e  t  y 
vagy  Aulich  elég  lesz.  Lám !  nekem  sem  akarja  magát  megadni. 
Én  tudtam  ezt,  azért  jöttem  magam.  Még  egy  ostromot  próbálok  s 
ha  nem  sikerül,  itt  hagyom  A  u  1  i  c  h-ot  s  magam  a  fősereggel 
odább  megyek. « 

Csak  akkor  felelte  neki  Kossuth:  » Sajnálom,  hogy  ön 
Buda  alá  ment,  de  ha  már  ott  van,  be  kell  vennie.  De  lovasságát 
küldje  azonnal  Győr  alá.« 

Mindez  documentált  tény. 


Emlitve  van  e  Jegyzék  elején,  hogy  a  győzelmek  stratégiai 
előnyü  felhasználása  elmulasztatott. 

Ezzel  kapcsolatban  megjegyzem,  hogy  ha  majd  a  mindenfelől 
gyülekező  adatokat  felhasználva,  egykoron  egy  szakavatott  kéz  sza- 
badságharczunk  hadi  történelmét  itészi  vizsgálat  alá  veendi,  nem 
fogja  figyelmét  azon  tény  kikerülhetni,  hogy  Komárom  felmentését 
kivéve,  Görgey  győzelmei  csak  taktikai  győzelmek  voltak,  a 
stratégiai  eredmény  biztosítására  alig  gondolt  valaha.  S  c  h  1  i  c  k- 
ket  egész  seregével  elfoghatta  volna  :  el  hagyta  szaladni ;  a  Gás- 
pár által  megnyert  hatvani  csatának  a  Gyöngyösnél  összpontosí- 
tott fősereg  által  felhasználása  helyett  le  Jászberény  —  Tápió- 
Bicske — Isaszegh  felé  egy  oly  hadmüködés  lett  végrehajtva,  melyet 
a  hadászattan  túlszárnyalásnak  nevez,    de  ez  a  túlszárnyalás  fedet- 

lenül,  fényes  nappal,  mondhatni  :  az  ellenség  szeme  láttára  s  a  mi 
több  :  oly  oldalra  hajtatott  végre,  honnan  stratégiai  eredménye  nem 
is  lehetett,  mert  a  helyett,  hogy  győzelem  esetén  a  vert  ellenséget 
hadmüködési  alapjától  (a  mi  akkor  Budapest  volt)  elmozdítaná,  őt 
alapjára  szabadon  visszahúzódni  hagyta. 

G  ö  r  g  e  ynek  erÖs  oldala  volt  a  személyes  vitézség  Magától 
tudom,  miként  ö  a  fősúlyt  abban  kereste,  hogy  fontos  perczekben 
a  sorok  elébe  vágtatott,  elkiáltotta  magát:  »En  Görgey  vagyok ! 
utánam !«  s  vezette  az  ekként  nekilelkesitett  sereget  a  győzelemre. 
Ez  a  személyes  vitézség  kétségtelenül  magasztos  vonás,  melynek 
elismeréssel  tartozik  a  történelem  s  döntő  perczekben  határozhatott 
is  az  ütközet  kimenetele  felett,  de  a  személyes  vitézséggel  a  v  e  z  é  r 
feladata  nincs  kimerítve,  arra  pedig,  a  mi  e  feladat  magasabb  raor 
mentumát  képezi  :  a  hadmüködések  intézésére  Görgey  keveseb- 
bet gondolt.  Ezt  szerette  táborkari  főnökére  :  B  a  y  e  r  ezredesre 
bizni,  erre  nézve  pedig  az  volt  nézete,  hogy  jobb  ha  az,  a  ki  a  csata 
mozdulatait  vezényli,  nincs  a  személyes  veszély  által  praeoccupálva. 
E  nézet  következése  az  volt,  hogy  B  a  y  e  r  a  csatát  nem  a  csata- 
térről, hanem  oly  távolból  intézte,  honnan  a  csata  phásisait  nem  is 
láthatá  s  itt-ott  még  az  ágyúszót  sem  hallhatá.  Ez  anomáliának 
egyszer  magam  is  csodálkozó  tariuja  voltum. 

A  bicskei  csata  után  Szent-Márton-Kátán  (B  a  1 1  a  főszolga- 
bíró házánál)  töltöttem  G  ö  r  g  e  y-vel  együtt  egy  éjszakát.  Ott  volt 
a  főhadiszállás  az  isaszeghi  ütközet  előtti  éjjel.  Hajnalban  a  sereg 
előrement ;  én  kocsin  levén,  kíséretemmel  elégnek  gondoltam  jóval 
későbben  indulni  utána.  Mentem  egészen  Kókáig  a  nélkül,  hogy 
akár  seregünknek,  akár  az  ellenségnek  csak  neszét  is  hallanám. 
Kókánál  egy  homokdomb  van ;  annak  tetején  egy  embert  látok  a 
földön  feküdni  s  közelében  egy  pár  egyenruhás  egyént  ülni.  Fel- 
mentem a  dombra,  hogy  onnan  szétnézzek,  ha  nem  láthatom-e  sere- 
günket. Azt  nem  láttam ,  hanem  láttam  azt ,  hogy  a  földön  fekvő 
ember  —  Görgey,  a  fővezér. 

»Hát  ön  itt  mit  csinál  ?«  kérdezem. 

» Várom  az  első  ágyúlövést. « 

»Hát  hol  van  a  sereg  ?« 

»Arra  van  valahol «,  feleié,  az  isaszegh-gödöllŐi  erdős  dom- 
bok felé  mutatva. 

Az  ütközet,  mint  később  megtudtam,  már  órákig  folyt  s  a  f  ő- 
vezér  a  kókai  dombon  fekve  várta  az  első  ágyú  lövést! 

Csodálatos  acusticai  tünemény  volt.  A  laarcz  már  órák  hosz- 
szant  folyt  s  mi  egyenes  vonalban  alig  négy  ezer  méternyi  távol- 
ságban semmitsem  hallottunk  ! 

Ott  ültünk  együtt  vagy  fél  óráig  » lesve  az  első  ágyúlövést «, 
végre  megunva  a  hiában  lesést,  Görgey  ellovagolt,  én  pedig 
kocsimhoz  mentem  s  tovább  hajtatva,  egy  faluhoz  értem  (neve  nem 
jut  eszembe),  ott  látok  az  utón  egy  üteg  ágyút  huszár-fedezettel 
felállitva  s  oldalt  két  zászlóalj  gyalogságot  oszlopban,  lábhoz  eresz- 
tett fegyverrel.  —  »Mi  történik  itt?«  kérdezem.  —  »Itt  van  a 
főhadiszállás,  —  Bayer  ezredes! «  —  Vele  maradtam 
két-három  órán  át,  jöttek  a  nyargonczok  a  jelentésekkel  a  csata- 
térről, mentek  a  rendelkezések,  de  ágyúlövést  nem  hal- 
ló t  t  a  ra. 

Ekként  csinálódott  a  vezénylet.  A  fővezér  a  kókai 
dombon  fekve  várta  az  első  ágyúlövést,  mikor  a  sereg  már  órák 
hosszant  verekedett,  a  táborkari  főnök  pedig  oly  távolból  vezényelte 
az  ütközetet,  hová  az  ágyúlövés  sem  hallatszott  el ! 

Hát  kik  vezérelték  a  csatát  ?  —  A  hadtest-parancsnokok  : 
Damjanich,  Klapka,  Aulich.  Hanem  aztán  persze  történ- 
tek olyan  dolgok,  hogy  pl.  K 1  a  p  k  a,  ki  a  bal-szárnyat  vezényletté, 
erősen  szorongatva  lévén,  segítséget  sürgetett  a  főhadiszál- 
láson; Bayer  rendeletet  küldött  (gondolom)  A  u  1  i  c  h-nak, 
hogy  támogassa  a  bal-szárnyat  s  ez  azt  felelte,  hogy  ő  a  helyszínén 
jobban  látja  azt,  hogy  mit  s  mikor  kell  tenni,  mint  a  vezénylő  tábor- 
kari főnök  a  messze  távolból ;  bevárta  a  kellő  perczet  » parancs 
nélkül «  s  a  csatát  eldöntötte. 


5.  szám;  a  236.  laphoz. 

»Nem  ismerek  népet,  mely  a  töröknél  na- 
gyobb mértékben  birna  azzal,  a  mit  társadalmi 
erényeknek  nevezünk «. 

A  török  nép  jelleme  felől  nem  az  európai  hatalmak  versen- 
gése által  régóta  corrumpált  konstantinápolyi  körök  szerint  kell 
Ítélni,  a  nép  életében  kell  azt  tanulmányozni,  künn  a  tartományok- 
ban, különösen  ott^  a  hol  a  török  nem  vegyesen  más  fajokkal  lakik. 
Ott  tanulmányozva  a  török  nép  jellemét^  oly  vonásokkal  találko- 
zunk, melyek  tökéletesen  igazolják  a  szöveg  fentidézett  szavait. 

KOSSUTH,    IRATAIM    11.  36 


_  ^^^  • 

Megemlítek  néhányat  saját  tapasztalataimból. 

Midőn  a  Viddínben  összesereglett  magyar  s  lengyel  menek- 
vök  onnan  Sumlára  menesztettek,  egy  éjjelre  egy  török  faluban 
állottunk  meg.  Én  egy  török  parasztgazdához  lettem  beszállásolva. 
Málháim  előttem  érkeztek  szállásomra.  Nem  látván  holmimat  a 
gazda  által  nekem  átengedett  egyszerű,  de  nagyon  tiszta  lakó-szo- 
bában (szelamlik=vendéglátó),  kérdést  intéztem  gazdámhoz,  hogy 
hová  tette  málháimat?  —  »Jó  helyen  vannak,  effendim,«  feleié.  — 
»Hadd  lássam. «  —  Kivezetett  az  utczára;  ott  voltak  a  málhák 
szépen  rakásra  halmozva.  —  »S  te  ezt  jó  helynek  nevezed?  Hátha 
éjjel  elviszi  valaki  ?«  —  »Ohuram!«  monda  csodálkozva,  »mit 
gondolsz !  Már  hogy  vihetne  el  valaki  béke  idején  azt,  a  mi  nem  az 
övé  ?  Azt  csak  háborúban  teszi  az  ember. «  —  Még  csak  fogalma 
sem  volt  e  szóról  » lopás. « 

Aztán  minő  vendégszerető  a  török  nép !  —  Az  estebédet  ter- 
mészetesen nejével,  gyermekeivel  a  háremben  költi  el.  Hanem  a 
reggelit  a  szelamlikban.  Ekkor  kitárják  a  lak  ajtaját,  jelül,  hogy 
ott  reggeliznek.  S  az  utczai  vándor  bemegyen  az  ajtón ;  a  gazda 
nem  kérdi  sem  nevét,  sem  járatát,  »h  o  s  s  g  e  1  d  i  n  i  s  z«-t  mond  s 
helyet  mutat  neki ;  a  vándor  eszik,  aztán  megmossa  kezét,  »év- 
allah«-t  mond  (a  török  mindig  istennek  mond  hálát,  nem  ember- 
nek) s  megyén,  a  mint  jött,  kérdezetlenül. 

A  török  sohasem  ver  meg  gyermeket,  sohasem  üt  meg  asz- 
szonyt,  sohasem  él  vissza  erejével  a  gyenge  iránt,  még  állat  iránt 
sem.  E  gyöngédségnek  száz  meg  száz  igazán  megható  példáját  lát- 
tam. Nincs  az  a  kihivás,  nincs  az  az  ingerlés,  mely  a  törököt  képes 
volna  türelméből  annyira  kihozni,  hogy  kezét  egy  nőre  felemelje.  A 
tiszt  urak  közt,  kik  velem  Kutahiában  internálva  voltak,  egyiknek 
egy  szolgácskája  volt,  magyar  gyerek,  javithatlan  vásott  fiu,  ki  az 
angyalt  is  képes  volt  volna  kihozni  türelméből.  Egykor  valamely 
gonosz  csiny  miatt  gazdája  a  fiút  lovagló-ostorral  megfenyitette.  A 
törökök  elszörnyülködtek  az  irtózatos  tett  felett.  Soha  többé 
annak  a  tisztnek  nem  volt  előttük  becsülete.  A  törökök,  kiknek  az 
idegenek  iránt  az  előzékeny,  szives  bánásmód  természetükben  van, 
(e  tekintetben  még  az  utolsó  török  paraszt  is  valóságos  »gentle- 
raan«)  oly  felötlő  idegenkedést,  megvetést  mutattak  azon  tiszt  iránt, 
hogy  indittatva  találtam  magamat,  a  parancsnokló  ezredest  a  sértő 
bánásmód  indoka  felől  megkérdezni.  —  »Eená  adam«  (rossz 
ember)  volt  a  felelet.  —  »Rossz  ember!  Hogy  mondhatod  ezt?«  — 

»Hogyne  mondanám!  Hiszen  csak  gondold  uram,  megvert  egy 
gyereket«,    és  undorral  rázogatva  fejét  ismétli  :    »fená  adam!« 

És  minő  szent  náluk  az  adott  szó !  Szentebb,  mint  az  irás 
Európában !  És  minő  határtalan  náluk  a  gyermeki  tisztelet  a  szü- 
lök iránt !  És  minő  a  kegyelet  a  halottak  iránt !  S  hogy  ezt  se 
hagyjam  emlités  nélkül  :  a  nép  mindenben  megtartja  vallása  pa- 
rancsát, még  abban  is,  hogy  nem  iszik  részegítő  italt  (a  népről  szó- 
lok, melyet  Európa  nem  polgárosított  bele  a  részegeskedésbe)  —  és 
mosdik  szorgalmatosan.  Ha  igaz,  a  mit  mondani  szoktak,  hogy  a 
szappanfogyasztás  a  civilisatió  fokmérője,  akkor  a  török  e  mérőnek 
magas  fokán  áll.  Nincs  nemzet  Európában,  mely  aránylag  több 
szappant  fogyasztana,  még  a  hollandit  sem  véve  ki.  Itt  ebben  a 
szép  Olaszországban  pompás  nagy  városok  vannak  (Verona,  Genua, 
stb.)  a  hol  télen  nem  lehet  egy  füi"dőre  szert  tenni,  —  mind  zárva 
van !  Amott  nincs  török  falu,  melynek  fürdője  nem  volna  s  nincs 
török  férfi  vagy  nő,  ki  minden  héten  legalább  egyszer  meg  ne 
fürödnek ! 

Valóban,  a  ki  a  török  néppel  valaha  közelebbi  viszonyban 
élt,  lehetetlen,  hogy  iránta  rokonszenvet  ne  érezzen.  Aminthogy 
tény  is,  hogy  a  ki  csak  köztük  tartózkodott,  mind  a  legjobb  indu- 
lattal emlékezik  róluk.  Annyi  előszeretetet  tudnak  maguk  iránt 
gerjeszteni,  hogy  az  néha  az  előítéletig  megyén.  Például  idézem  az 
egykor  hires  (cserkesz  emlékű)  Urguhart  Dávid  urat,  a  ki 
párhuzamot  vonva  társadalmi  erények  tekintetében  a  törökök  s 
európaiak  között,  könyvet  irt  arról,  hogy  mennyivel  szebb,  jobb, 
észszerűbb  mindenben  a  török  szokás,  mint  az  európai.  Pl.  a  törö- 
köknél nincsenek  professionalis  ügyvédek.  Az  európaiak  csodálkoz- 
nak, miként  lehet  ügyvéd  nélkül  igazságot  szolgáltatni.  A  török 
meg  azt  veszi  kérdésbe,  vájjon  lehet-e  ügyvéddel  igazságot  szolgál- 
tatni, miután  az  ügyvédnek  az  a  mestersége,  hogy  védencze  javára 
az  igazságot  elcsavarja.  (»Hát  nincs-e  a  töröknek  igaza  ?  —  kérdező 
tőlem  Urguhart.  —  Isten  látja  a  lelkem  :  nem  mertem  neki 
n  e  m-mel  felelni.) 

Urguhart  ur  (Daud  bey)  Kutahiába  vetődött  az  alatt, 
hogy  engem  ott  tartóztatott  az  európai  diplomatia.  Látogatást  tet- 
tünk együtt  M  e  h  m  e  t  pasánál.  Beszélgetés  közben  emlitém,  hogy 
mennyi  fogékonyságot  tapasztalok  a  kutahiai  törököknél  annak 
utánzására,  a  mi  jó.  Nekem  a  kormány,  kérésemre,  kertet  adatott. 
Kissé    amolyan    európai  alakot  adtunk  neki.    A  törökök   elmentek 

megnézni  s  nyomban  széltiben  utánozták.  —  »Igen«,  monda  a  pasa, 
»mi  szeretnénk  tanulni,  mert  bizony  elmaradott  nép  vagyunk.  Csak 
jönnének  közénk  az  európaiak  a  végett,  hogy  minket  arra  tanitsa- 
nak,  a  mi  jó,  de  biz  ezt  eddig  nem  tették,  csak  rosszra  tanítottak, 
megmérgezték  erkölcseinket !«  És  beszélgeténk  a  keleti  s  európai 
erkölcsökről,  szokásokról.  A  pasa  azt  találta  mondani,  hogy  ö  sokat 
helyesel  a  mi  szokásaink  közt,  de  egyet  épen  nem  :  az  egynejiiséget. 
—  »Lásd,  pasa«,  mondám,  »mi  ekként  gondolkozunk  :  a  ki  szeren- 
csésen választott,  az  nem  kivan  többet,  a  ki  pedig  szerencsétlenül 
választott,  az  azt  az  egyet  is  sokalja,  nem  igen  van  kedve  még 
többet  koczkáztatni.«  A  pasa  elgondolkozott.  »Sok  igaz  van  abban, 
a  mit  mondasz.  Köszönöm  tanításodat.  Nekem  jó  nöt  adott  Allah. 
Nem  veszek  mellé  mást.« 

Ilyenek  azok  a  jó  törökök,  kiket  most  egész  Európa  megro- 
han, mint  egy  sáskasereg.  —  Undorító  látvány !  Az  ököljog  korára 
emlékeztet.  Irtják,  hányják- vetik  a  szegény  török  népet,  mint  állat- 
csordát.  S  ugyan  mi  joggal  ? 

TJrguhart  urat  emlitve,  pár  sorát  akarom  idézni  a  magj'-ar 
szabadságharcz  felöl,  melyre  azon  jelenet  adott  alkalmat,  midőn  én 
Szeged  népének  üdvözletére  felelve,  elmondám,  hogy  harczunk  az 
orosz  interventió  folytán  Európa  szabadságának  harczává  lett ; 
elmondám,  hogy  miként  őseinknek  hajdan  hivatásuk  volt  a  keresz- 
tény civilisatió  védbástyájának  vagy  martyrjainak  lenni,  ugy  ne- 
künk is  hivatásunkul  jutott  védfalat  képezni  az  európai  szabadság 
számára  az  orosz  hatalmi  terjeszkedés  ellen,  vagy  martyrjaivá  lenni 
a  szabadság  szent  ügyének,  és  miután  figyelmeztettem,  hogy  elha- 
gyatva az  egész  világtól,  jó  ügyünkkel  egyedül  állunk,  megkérde- 
zem a  népet,  ha  el  van-e  készülve  a  reánk  mért  missiót  elfogadni, 
győzni  ha  lehet,  meghalni,  ha  kell  a  szabadságért  ?  —  és  a  nép 
fedetlen  fővel,  ég  felé  emelve  kezeit,  kiáltá:  » győzni  ha  lehet,  meg- 
halni, ha  kell!  elfogadjuk !« 

E  jelenetre  hivatkozva,  irta  egy  munkájában  TJrguhart  (ki 
pedig  nekem  nem  volt  barátom)  a  következő  sorokat  : 

»There  is  a  wild  sublimity  in  the  manner  of  this  selfsacrifice, 
which  scarcely  finds  a  parallel.  It  recalls  the  fascination  of  the 
devotees  of  Alamount  and  the  frenzy  of  the  defenders  of  the  temple 
of  Salem.  It  scarcely  seems  to  be  a  historícal  fact  at  least  of  our 
times.  But  the  eífort  gigantic  as  is  was,   was  all  in  vain  and  craft 

prevailed.«  (Egy  vad  magasztosság  vau  ez  önfeláldozásban,  melyre 
egyenvonalt  alig  lehet  találni.  Alamount  liiveiuek  elbüvöltségét,  a 
salemi  templom  védőinek  dühig  fokozott  elragadtatását  hozza  emlé- 
kezetbe. Alig  látszik  történelmi  ténynek,  legalább  nem  a  mi  idönk- 
beli  ténynek.  Azonban  bármi  óriási  volt  is,  az  eröködéshiában  volt ! 
Az  ármány  győzött !) 

Igenis,  ármány  buktatta  meg  a  magyart,  nem  erö.  Ármány, 
mely  meghasonlást  vetett  közénk,  kik  ha  összetartunk,  nem  bukunk 
el.  Ezt  nem  kellene  felejteni. 


FÜGGELÉK 

a  magyar  ügy  ismertetésére  irányzott  törekvésekről  szóló 
fejezetekhez. 

Mialatt  mi  külföldön  a  magyar  ügy  megismertetésére  s 
a  közrészvét  felelevenítésére  tehetségünk  szerint  közrehatni 
iparkodtunk,  a  hazában  is  felmerült  az  eszme,  hogy  magának 
a  nemzetnek  is  nyilatkozni  kellene.  Az  e  részbeni  terveket  és 
szándokokat  a  következők  fogják  megismertetni. 


Jósika  Miklós  —  Kossuthnak. 

Brüssel,  decz.  26.  1859. 

Legjobb  embereink  egyike :  Komáromy  György  itt  van. 
Fontos  közlendőkkel  jött  s  addig  is,  míg  a  maga,  az  otthoniak 
s  mindnyájunk  óhajtását  teljesitheti  s  veled  személyesen  ta- 
lálkozhatik :  engem  bízott  meg,  hogy  veled  az  alább  megirandókat 
tüstént  közölvén,  kérjelek,  hogy  te  is  légy  szíves  véleményedet 
s  nézetedet  velünk  itt,  minél  előbb  tudatni. 

Az  otthoniak,  ugy  látszik,  találkoztak  itteni  gondolkozásunk- 
kal, hogy  érdeket  kell  gerjeszteni  ügyünk  iránt  s  ök  is  egy  memo- 
randumot akarnak,  nem  a  congressus  elé  s  a  fejedelmekhez,  hanem 
Európa  intelligentíájához  s  közvéleményéhez  intézni.  A  »m  e  m  o- 
randum«  kitétel  az  övék,  nem  az  enyém.  Úgyszintén 
a  következőkben  is  hű  tolmács  vagyok,  de  nem  magam  szólok. 

Ok  e  memorandumban  elősorolván  mindazt,  a  mit  ily  okira- 
tok bevezetéséül  és  indokulásául  elmondani  bevett  szokás,  határo- 
zatlan óhajtások  és  panaszok  helyett  valami  positivítást  akarnak 
felállítani  s  a  világ  előtt  azon  minimumot  megismertetni,  a  mivel 
jelenre  meg  fognak  elégedni,  a  jövőre  nézve  magukat  semmire  sem 
kötelezvén. 

Ez  a  minimum  volna :  Magyarországnak  egész  területi  épsége, 
pdaértvén  Erdélyt  és  Horvátországot ;  régi  alkotmányunknak  s  ön- 

kormányzatunknak  feltétlen  visszaadása,  ugy,  miként  az  1848-iki 
országgyűlés  szabadelvű  intézkedései  után  állt,  Austria  és  Ma- 
gyarország közt  csak  a  pragmatica  sanctioáltal 
megállapított  kapocs  maradván  fenn. 

Egy  hanggal  sem  akarják  érinteni  a  jövőt  s  kiáltani  a  vitám 
et  sanguinem  —  ígéretet. 

Ok  ugy  vélekednek,  hogy  igy  az  archimedesi  támaszpontot 
megnyervén,  s  mivel  lesz  hely  s  alkalom  szólni  és  tenni,  meg  nem 
fognak  abban  akadályoztatni,  hogy  ha  a  nemzet  valóban  életrevaló 
és  életre  érdemes,  végelszakadásukat  a  gyűlölt  bécsi  udvartól  ne 
eszközöljék,  miután  magukat  még  e  minimum  által  sem  hagyják  le- 
kenyereztetni,  (ha  ezt  ki  nem  mondják  is). 

Söt  kinyilatkoztatják,  hogy  semmi  egyéb  és  másnemű,  bárminő 
liberális  vagy  a  kívántaknál  még  szabadelvűbb  concessiók  őket  leg- 
kisebb részben  sem  elégítik  ki. 

íme,  édes  barátom,  azon  memorandum  veleje,  melybe,  miként 
Gyuri  mondja,  az  egész  aristocratia  kivétel  nélkül,  s  a  középrend 
túlnyomó  száma  tényleg  beleegyezett,  s  melyre  Gyuri  s  az  otthoniak 
legalább  huszonnégyezer  névszerinti  aláíróról  kezeskednek. 

Láthatod  ebből,  hogy  azon  czikk  a  »Times«-ben,  melyen  meg- 
botránkoztál, egyenesen  hazulról  jött,  s  e  tervvel  összhangzásban 
van,  mint  szintén,  hogy  én,  legalább  akarva,  sohasem  mondatván 
ki  eredeti  czikkeinkben  a  nem  décheanc e-ot,  tovább  mentem 
megbízóim  programmjánál,  mert  előre  kikötöttem  volt,  hogy  szemé- 
lyes meggyőződésemet  sohasem  áldozom  fel. 

Hanem  van  egy  más  nézet  is,  —  újra  nem  én  szólok, 
csak  tolmács  vagyok  —  sezaz:  hogy  be  kell  várni,  mi- 
ként fordulnak  a  dolgok  a  congressusban  s  addig  nem  kell 
semmi  memorandumot  imi,  s  pedig  azért,  mivel  lehetnek  a  nagy-  és 
középhatalmasságok  közt  olyanok,  melyek  Austria  feloszlását  óhajt- 
ják, s  ezeknek  az  ily  memorandumban  adott  engedmény  a  nemzet 
részéről  —  rosszul  esnék. 

Kérlek  tehát :  te,  ki  a  boltozat  zárköve  vagy  érdekeink  kép- 
viseletében, tisztelj  meg  minket  jól  körülirt  véleményed  közlésével, 
hogy  itt  és  otthon  a  szerint  intézkedhessünk. 

Egy  más  fontos  tárgy,  melyben  mindnyájan  hozzád  folya- 
modunk véleményed  közléseért,  az  :  hogy,  a  mint  bizonyosan  tudod, 
Cavouraz  otthoniakat  is  egyenesen  felszólit- 
tatta,  hogy  nyilatkozzanak,   ha  készek-e  felkelni 

tavaszkor?  —  mert  öa  háborút  Olaszhonbanmeg- 
kez  di. 

Az  otthoniak  nélküled,  nélkülünk  nem  akartak  semmit  hatá- 
rozni, s  gondolkozás!  időt  kértek.  Magukban  azonban  igy  egyeztek 
egyelőre,  s  felfüggesztvén  az  egyezség  nyilvánítását 
véleményedtől  s  a  mieinktől ,  hogy  ezt  gondolnák  jónak 
felelni : 

Hogy  igenis  a  nemzet  kész  és  képes  tavaszra  felkelni,  ha 
C  a  v  o  u  r  Őket  arról  tökéletesen  és  nem  feltételesen,  biztositja,  hogy 
az  orosz  nem  avatkozik  be,  s  ha  módot  talál  abban,  hogy  nekünk 
elegendő  fegyvert  küldjön,  mi  nélkül  a  felkelés  lehetetlen.  Másrészt 
ha  C  a  V  o  u  r  ily  tökéletes  garantiákat  adni  nem  képes :  annyit  Ígér- 
nek, hogy  a  jelen  mozgalmakat  s  lelkesedést  fentartván  a  mostani 
fokon,  százötvenezer  emberét  Austriának,  mennyivel  körülbelül  már 
is  megszállotta  az  országot,  paralyzálni  fogják,  kilesvén  a  kedvező 
alkalmakat,  hogy  többet  is  tegyenek. 

Ebben  mielőbb  tisztába  jönni  annál  szükségesebb,  mivel,  mi- 
ként Gyuri  mondja,  minden  osztály,  különösen  a  nép,  annyira  el 
van  keseredve,  hogy  most  már  sokkal  nehezebb  feladat  azt  gondat- 
lan kitörésektől  megóvni,  mint  az  utóbbi  olasz  háború  alkalmával. 
Nyiltan  mondja  a  nép:  »Mit  várjunk  tovább !?  Mondják,  hogy  min- 
denütt béke  van,  tehát  a  német  nincs  készen  a  harczra,  mint  készen 
volt  a  múlt  tavaszkor.  Hát  —  most  volna  ideje  felkelni !  Azt  is 
mondják  az  urak,  hogy  sok  a  katona :  de  mi  sokkal  többen  vagyunk 
ám,  s  ha  tiz — húszezret  levernek,  a  többi  kapával,  ásóval  is  főbe 
veri  a  katonát. « 

így  beszél  a  nép,  —  s  ez  tény.  Kérlek  tehát,  tudasd  e  rész- 
ben is  velünk  mielőbb  nézetedet  s  véleményedet. 

Proximus  ardet  Ucalegon. 

(Aláírva)  Jósika. 

U.  i.  Nagyon  örültünk  itt  Vukovics  leányának  házasságán. 
Mondják :  igen  jó  fiu  veszi  el.  Hogy  Ürményi  Józsi  maga  kérte 
meg,  s  ezt  a  legszívesebben  tette,  —  én  egészen  természetesnek  ta- 
lálom, mert  Ürményi  még  pecsovics  korában  is  gentleman  volt, 
tehát  csakis  így  írhatott. 


Jósika  e  levelére  feljegyezve  találom,  liogy  a  hozzám 
intézett  fontos  kérdésre  azonnal,  decz.  27-én,  tehát  posta  for- 
dultával, feleltem.  De  válaszom  nincs  meg,  a  nagy  sietség 
miatt  nem  vettem  másolatát.  Hanem  párisi  képviselőnknek, 
(Nemeskéri)  Kiss  Miklósnak  1860.  január  11-ón  irott 
egy  levelemben  idézve  találom  e  tárgy  felöl  véleményemet,  s 
azt  onnan  kivonva,  itt  közlöm,  a  mint  következik : 

»Az  otthoniak  által  tervezett  emlékiratra  nézve  véle- 
ményem ez : 

Huszonnégyezer  aláirás  nagy  dolog,  mint  bizonyítványa 
a  jelen  állapottal  való  elégedetlenségnek,  de  az  egész  eszme, 
mint  alap,  gyakorlati  transactióra,  sikertelen ;  mint  végmeg- 
oldási programm,  fonák,  a  közvéleményt  tévútra  vezető ;  a  füg- 
getlenségi harczot  s  függetlenségi  nyilatkozatot  desavouálja, 
a  jövendőt  compromittálja,  —  s  impolitikus. 

Sikertelen,  mert  ugyancsak  erős  adag  ultra-vérmesség 
kell  hozzá,  azt  álmodni,  hogy  a  48-iki  alkotmányt,  egy  papir- 
argumentumnak  engedve,  meg  fogja  adni  azon  osztrák,  a  ki 
lazításhoz,  hitszegéshez,  fegyverhez  s  megalázó  külsegély  ki- 
koldnlásához  nyúlni  nem  átallott,  hogy  azt  elrontsa. 

Tehát  gyakorlati  siker  nem  várható. 

Én  11  év  óta  állok  a  világ  előtt,  mint  képviselője  az 
alkut  kizáró  függetlenségi  elvnek,  tehát  semmi  kigondolható 
esetben  nem  járulhatnék,  nem  járulandok  transactióhoz,  de 
ha  józanul  képzelnem  lehetne,  hogy  ily  lépés  visszaszerezheti 
hazánknak  a  48-iki  alkotmányt :  annyira  tudom  érezni,  mi  ne- 
héz azt  tűrni,  a  mit  véreink  tűrnek,  miszerint  kész  volnék 
lemondani  a  reményről,  hogy  akár  élve  borulhassak  még  ha- 
zám szent  földére,  akár  holtan  aludjam  keblében,  s  azt  mon- 
danám :  ám  fogadjátok  el  s  áldjon  meg  az  ég  vele,  ha  meg- 
tartatik,  —  használjátok  eszközül  a  végső  megtorlásra,  ha 
megcsalnak. 

De  nem  lesz  sikere,  nem  lehet,  sem  az  osztrákokra,  sem 
pedig  akármely  külhatalomra  oly  értelemben,  hogy  egy  kéz- 
ben a  48-iki  alkotmányt,  más  kézben  a  kardot  tartsa  az  oszt- 
rák elébe,  e  szóval:  »válassz!« 

Tehát  minden  lehető  haszon  nélkül  tennék  ki  magukat 
üldöztetéseknek  az  aláirók.  S  valóban,  ha  van  huszonnégyezer 
olyan  mágnás  és  középrendü  egyén,  ki  el  van  határozva  nem 

gondolni  azzal,  liogy  üldöztetést  idézzen  elö  maga  ellen :  sok- 
kal nagyobb  és  sikeresebb  dolgot  tehet  az,  mint  a  szándéklott 
emlékirat. 

Impolitikus  is.  Mert  a  függetlenségi  nyilatkozat  alapján 
van  magyar  kérdés  Európában.  Ily  emlékirat  után  nem  lesz  ; 
jobb  vagy  roszabb  kormányzat  kérdésévé  süly  ed  alá.  Két 
világrész  rokonszenvének  nyilatkozatait  gyüjtém  egybe  azon 
alapon,  hogy  a  magyar  az  osztrákkal  nem  alkuszik,  nem  al- 
kudkatik ;  mit  fog  szólani,  ha  most  meg  kéretlen-kérdezetlen 
azt  mondaná  a  nemzet  színe,  hogy  ö  bizony  szívesen  alkud- 
nék ?  Napóleon  császár  alkudozott  velünk,  mert  azt  vélte,  oly 
elem  vagyunk,  melyre  az  osztrák  ellen  számolhat.  Vele  való 
viszonyunk  mindig  is  csak  ezen  az  alapon  lehetséges.  Szűnjék 
meg  hinni,  hogy  coalitió  esetében  (melynek  az  osztrák  ré- 
szese leend)  reánk  számolhat,  s  nincs  többé  ok,  melyért  velünk 
csak  szóba  is  álljon..  Pedig  ily  manifestátió  hitét  megszün- 
tetné. Nekünk  kívánnunk  kell,  hogy  az  olasz  keztyüt  dobjon 
az  osztrák  elé.  Ha  teszi,  bizony  sokat  fog  nyomni  elhatározá- 
sában az,  hogy  a  magyarra  számit.  Vegyük  el  a  hitet  kebléből 
annak  kijelentésével,  hogy  mi  bizony  meg  is  alkuszunk,  ha 
lehet :  s  hideg  vizet  öntöttünk  ugy  sem  igen  lobogó  harcz- 
készségükre  s  nem  lesz  háború. 

S  van  még  egy  fontos  tekintet.  Ugyanazok,  kik  azt  adják 
tudtomul,  hogy  az  aristokráczia  és  középrendi  többség  ily 
emlékiratra  hajlandó,  őszintén  tudtomra  adják  azt  is,  hogy  a 
a  nép  végetlenül  el  van  keseredve  s  harczolni  akar,  nem 
alkudozni. 

Ilyen  lévén  a  nemzet  zömének  szelleme,  maguknak 
azoknak  értesítése  szerint,  kik  az  emlékiratot  pártolják,  én 
azt  mondom  s  az  aristokráczia  érdekében  is  mondom :  nem 
kell  gyakorlatiatlan  kísérletekkel  veszélyeztetni  az  egységet, 
mely  maga  egy  jövendőnek  záloga. 

S  ha  mégis  ad  salvandam  animam  meg  akarnák  huszon- 
négyezren kisérleni  az  alku-nyilatkozványt,  hogy  azt  mond- 
hassák majdan  Európának :  »megkisértök  ezt  is  a  béke  ked- 
véért ;  nem  hallgata  ránk  a  dynastia ;  nem  marad  más  válasz- 
tás, mint  kard  vagy  szolgaság,«  —  ugy  inkább  tegyék  kérvény 
alakban  benn,  mint  emlékiratilag  künn,  mert  amúgy  nem  hozza 
tévedésbe  a  világot,  nem  ad  fel  multat,  s  nem  compromittál- 

liai  jövőt,  mert  Mszen  petitióban  nem  leliet  déclieaiice-okat 
követelni,  az  természetes. 

Azt  felelik :  elvük  nem  nyúlni  kérvényhez  soha. 

Annál  jobb,  —  mondom  én.  Hát  hagyjanak  fel  az  alku 
halva  született  eszméjével. 

Tehát  felkeljenek  ?  —  kérdik. 

Feleletem  ez :  Midőn  arról  van  szó,  hogy  külföldi  se- 
gélyre támaszkodva,  mi  szólitsuk  felkelésre  a  nemzetet,  szi- 
gorún óvatos  voltam  s  leszek  a  biztosítékok  keresésében,  hogy 
a  nemzet  meg  ne  csalódjék  abban,  a  mire  támaszkodott.  — 
De  midőn  azt  mondjátok:  »bizzunk  magunkban,  sokan  va- 
gyunk, tiz — húsz  ezerét  levernek  közülünk,  a  többi  kapával  is 
győz,  mit  várjunk  ?«  akkor  én  sem  ingerelni,  sem  tartóztatni 
nem  akarlak ;  vessetek  számot  erőtökkel,  határozottságtokkal 
s  a  körülményekkel ;  tietek  a  határozat,  enyém  a  követés ;  s 
ha  harczra  határoztátok  el  magatokat,  tudassátok  velem. 
Kötelességem  lesz  iparkodni  teremteni  :1.  kedvező  alkal- 
mat, 2.  fegyvert,  3.  biztosítékot,  hogy  nem  lesz  külső  avat- 
kozás, —  s  aztán  osztozni  veszélyeitekben. 

Ez  volt  véleményem  a  tervezett  memorandum  felől. 
E  vélemény  kiegészítésére  szolgál  még  néhány  sor  Jósikához 
áprilban  irott  (alább  majd  bővebben  közlendő)  egy  levelem- 
ből, melyben  e  tárgyra  vonatkozólag  ezeket  olvasom : 

» Tudod,  mit  irtam  neked  a  memorandum  felöl.  Gyurinak  (K  o- 
m  á  r  o  m  y)  pedig  ezt  mondtam  :  Ha  a  conservativek  teszik,  részük- 
ről ezen  minimum  is  haladás.  Ezt  nem  kapják  meg.  Kevesebbnek 
elfogadása  ellen  legalább  kötve  lesznek.  Ám  irják  alá.  De  ha  ti  írjá- 
tok alá,  ti  hátralépést  tesztek,  desavouáljátok  49 -et.  Óvakodjatok! 
őrizzétek  szent  letétemény  gyanánt  a  függetlenségi  nyilatkozatot ; 
terjeszszétek  a  hitet,  hogy  harczolni  kellend ;  ne  conspiráljatok ;  de 
gonddal  legyetek,  hogy  e  hit  oly  erőssé  legyen,  miszerint  mindenki 
készüljön  a  harczra ;  és  mindenekfelett  vigyázzatok,  hogy  a  mozga- 
lom vezérlete  kezeitekből  ki  ne  sikoljék  ! 

» Gyuri  megjegyzé,  hogy  ő  ugyan  nem  sokat  tud  arról,  hogy 
mit  főznek  a  középpontban,  de  igen  lehetőnek  hiszi, 
hogy  az  egész  nyilatkozat  ily  át  sikamlit  ás  r  a  s 
a  forradalmi  pártnak  c  o  mpr  o  mi  tt  ál  ásár  a  van 
számitva.« 

A  C  a  V  0  u  r-fóle  állítólagos  felszólítást  egyenesen  és 
határozottan  koholmánynak,  » humbug  «-nak  nyilatkoztattam. 
Ezt  annál  biztosabban  tehettem,  minthogy  C  a  v  o  u  r  ez  idő- 
ben még  nem  is  volt  hivatalban,  tehát  bizonyosan  nem  üzen- 
hette Magyarországra,  hogy  ö  tavaszkor  a  háborút 
megkezdi.  Annálfogva  intettem  hazámfiait :  ne  üljenek  fel 
minden  szószátyárnak.  Teleki  László  is  pletykának  tar- 
totta ez  állítólagos  üzenetet,  s  hajlandó  volt  hinni,  hogy  arra 
egy  névrokona  szolgáltatott  alkalmat,  ki  ellen  levelei  telvék 
keserűséggel  a  sok  kellemetlenség  miatt,  melyet  a  közös  név 
folytán  gyakran  előfordult  személy-csere  neki  okozott. 

Nézeteimmel  Teleki  László  s  Jósika  Miklós 
mindenben  egyetértettek,  ugy  látszik  azonban,  hogy  én  decz. 
27-kén  irott  (hiányzó)  levelemben  csodálkozásomat  fejeztem 
ki  a  felett,  hogy  azon  conservativ  színezetű  körök,  melyek  a 
memorandum  eszméjével  foglalkodnak,  az  én  véleményemre 
kíváncsiak,  mert  én  bajosan  hihetem,  hogy  azok  hajlandók 
politikájukban  az  én  irányomhoz  alkalmazkodni,  sőt  gyanak- 
szom, hogy  csak  azon  számvetéssel  fordultak  hozzám,  hogy 
ők  egy  kis  »flankenbewegungot«  csinálván  a  minimumnak 
nyilatkoztatott  »restitutio  ín  integrum«  felé,  talán  síkerülend 
engem  a  maguk  irányába  kissé  bele  compromittální,  de  az 
nincs  szándokukban,  hogy  irányt  én  tőlem  vegyenek. 

Kellett  ilyes  valaminek  levelemben  lenni,  miként  Jó- 
sika Miklós  következő  válasza  sejtenem  hagyja,  mely 
választ  csakis  azért  iktatom  ide,  minthogy  egy  köztünk  elő- 
fordult (alább  közlendő)  szóváltásban  reá  hivatkozás  történik. 


Jósika  Miklós  —  Kossuthnak  Londonba. 

Brüssel,  január  1.  1860. 

Decz.  27-ikei  nagyfontosságú  leveledre  válaszolok.  Engedd, 
hogy  ezt  egy  nyilatkozattal  kezdjem,  melyet  egyszersmindenkorra 
nemcsak  a  magam,  hanem  az  otthoniak  s  az  egész  haza  nevében 
tennem  elkerülhetlen.  Leveledben  egy  kis  kétely  rejlik,  melyre 
azt  felelem :  egész  Magyarország  —  mágnás,  nemes,  polgár,  nép, 
—  mind  veled  tart.  A  nemzetet  sérted,  ha  róla  felteszed,  hogy  nem 
benned  bizik,  vagy  valamit  megegyezésed  nélkül  tenni  akar.  Szere- 

tünk  miuduyájau,  van  tehát  jogunk  tőled  is  elvárni,    liogy  minket 
is  szeress  és  bennünk  bizzál.  —  JEs  most  a  dologra. 

A  memorandum  csak  terv  még  eddig.  Senkinek  nem  jutott 
eszébe  annak  szerkesztéséhez  addig  fogni,  mig  nem  nyilat- 
koztál. Otthon,  kivétel  nélkül,  annyira  ragaszkodnak  hoz- 
zád, hogy  Komáromy  Gyuri  csak  azért  jött  ki,  hogy 
az  otthoniakkal  véleményedet  tudassa.  Légy  erősen 
meggyőződve,  hogy  véleményed  mérv-  és  irányadó  leend.  A  mi 
már  most  Gyurit  és  engemet  illet :  mi  egészen  azon  nézetben  va- 
gyunk, a  melyben  te.  Ezt,  reám  nézve,  levelemből  is  láthattad  és 
láttad  is.  Én  az  osztrák  kormánytól  semmi  concessiót  nem  várok.  S 
Gyuri  is  igy  látja  a  dolgot  s  igy  láttuk  azt  válaszod  előtt  is.  Mint 
hü  tolmács,  kötelességem  szerint,  megírtam  neked  a  dolgot  tisztán, 
ugy  a  mint  van,  saját  nézetemet  csak  implicite  mondván  ki,  hogy 
egész  elfogulatlanul  ítélhess. 

A  mit  C  a  V  0  u  r-ról  irtam,  nekem  is  kissé  louche-nak  tetszett. 
De  hiában :  ha  a  visszhangnak  jó  reggelt  kivánsz,  nem  felelheti  azt, 
hogy  »hasonlóképen  kivánom.« 

Gyurit  az  otthoniak  egyenesen  ugy  bizták  meg,  mintha  ily 
felszólítás  tényleg  történt  volna.  Mennyire  egy  utón  kívánunk  mind- 
nyájan veled  járni,  abból  is  láthatod,  hogy  az  otthoniak  e  részben 
még  véleményt  sem  adtak,  mig  te  nem  szólsz. 

Otthon  persze  comité  nincsen,  nem  is  lehet,  de  vannak  embe- 
rek, kiket  hallgatag  mindenki  első  tényezőknek  ismer  föl.  Már  ezek 
egyikének  izent  vagy  irt  C  a  v  o  u  r  ?  vagy  módot  talált  többekkel 
közölni  nézeteit,  reményeit  ?  —  ezt,  ugy  látszik,  Gyuri  sem  tudja, 
vagy  utasítása  talán  az,  hogy  ezt  csak  veled  és  személyesen  közölje  ; 
én  ezt  ily  nagyjelentőségű  dologban  igen  természetesnek  találnám. 
Annyi  azonban  igaz,  hogy  az  otthoniak  egy  tavaszkor  megindítandó 
háborúban  hisznek. 

Nézeteidet  e  részben  is  osztjuk  Gyurival  s  megvallom,  hogy 
ez  engemet  rendkívül  megnyugtat,  mert  aggasztana,  ha  neked  ily 
nagy  ügyben  tőlünk  eltérő  nézeteid  volnának.  Mi :  Gyuri  és  én,  s 
bizonyosan  Laczi  is,  honunkra  üdvöt  és  szabadságot  csak  a  forra- 
dalomtól várunk  és  vártunk  mindig.  Mi  csak  az  idöelőtti,  elhamar- 
kodott s  garantia  nélküli  fegyverfogást  tartjuk  veszélyesnek,  sőt 
végveszélyesn  ek. 

Hogy  a  szükséges  garantiák  kieszközlésére  senkisem  alkal- 
masb  mint  te,    ezen  aligha  magad  is  kételkedhetel  s  erre  mutat  ti? 

évi  működésed,  melynek  erkölcsi  hatását  csak  a  vak,  vagy  szemé- 
lyes ellenséged  vonhatja  kétségbe. 

Ennyit  előre,  tisztelt  barátom,  s  azt  hiszem,  hogy  minden  to- 
vábbi elucubratió  czéltalan  lenne  addig,  mig  a  mi  jó  Gyurinkkal 
személyesen  nem  találkozol,  a  ki  is  e  hó  közepe  táján  megyén  hoz- 
zád Londonba. 

Áldjon  az  ég !  Higyj  nekünk :  v  e  1  e  d  és   másként  nem! 

(Aláirva)  Jósika. 

Az  ugy  velem,  mint  Teleki  Lászlóval  folytatott 
levelezés  folytán  tehát  Jósika  közölte  az  otthoniakkal,  hogy 
mi  a  tervezett  memorandumot  nem  helyeseljük.  Átlátjuk  ugyan, 
hogy  egy  oly  okirat,  mely  huszonnégyezer  aláírással  ellátva 
kerülne  Európa  szine  elé,  roppant  hatást  tenne  (ha  ugyan 
akadna  huszonnégyezer  aláirás,  a  mi  felett  mi  kételkedünk),  de 
a  hatás  nem  oly  irányú  lenne,  mely  a  mi  irányunkkal  összevág. 
Veszélyesnek  tartunk  oly  nyilatkozatot,  mely  azt  a  benyomást 
tenné  Európára,  hogy  a  magyar  nemzet  feladja  függetlenségi 
aspiratióit.  Kijelenteni,  hogy  mi  az  a  minimum,  melyen  alul 
egyezkedésekről  szó  sem  lehet,  legfölebb  akkor  nem  compro- 
mittálná  a  jövendőt,  ha  az  uralkodó  hatalomhoz  intézett  peti- 
tió  alakjában  történnék,  —  minthogy  azt  mindenki  értené, 
hogy  ily  utón  többet  mondani  nem  lehet.  De  minthogy  az 
otthoniak  azon  kezdették,  hogy  soha  és  semmi  áron  nem 
akarnak  többé  kérelmezni ;  —  nézetünk  szerint  egy  ilynemű 
okiratot  (melynek  szerkesztése  azonban  igen  nagy  óvatosságot 
igényelne)  csakis  az  menthetne  ki,  ha  általa  valamely  nagy 
és  veszélyes  szakadás  kerültetnék  ki ;  de  ez  esetben  is  csak 
ugy,  hogy  bizonyitványképen  álljon  Európa  előtt,  miként  a 
kívánságok  minimumának  szabatos  körülírásával  a  nemzet 
csupán  a  fenálló  rendszer  türhetlenségét  akarta  kitüntetni 
és  ennek  ellenében  az  ország  azon  kétsógbevonhatlan  jogait 
constatálni,  melyekhez  a  nemzetnek  még  legmérsékeltebb 
része  is,  mint  minden  alkut  kizáró,  elengedhetlen  minimumhoz 
ragaszkodik. 

A  mi  a  Cavour-féle  állítólagos  felszólítást  illeti,  ez 
annyira  magán  viseli  a  valótlanság  bélyegét :  miszerint  csak 
intenünk  lehet   hazánkfiait,   hogy  jól   megválaszszák,   kivel 

állanak  szóba  ily  dolgok  felöl,  nehogy  oly  mystiíicatióknak 
essenek  áldozatul,  melyek  oda  lehetnek  intézve,  hogy  a  hata- 
lom ürügyet  nyerjen  egy  pár  száz  »rebellist«  szépen  eltenni 
láb  alul. 

Jósika  az  otthoniaknak  ily  értelmű  értesítéséhez  még 
azt  is  hozzá  csatolta,  miként  nézete  szerint  otthoni  politi- 
kánknak ez  idö  szerint  e  háromban  kellene  összpontosulni : 

1.  A  passiv  ellentállást  s  a  nemzeties  mozgalmat  a 
mostani  fokon  fentartani  s  ha  lehet,  még  növelni  és  ter- 
jeszteni. 

2.  Oda  törekedni,  hogy  minél  több  község  tagadja  meg 
az  adót  s  hagyja  magát  inkább  exequáltatni. 

3.  Az  összeköttetést  és  közlekedést  az  otthoniakkal 
akként  berendezni,  miszerint  mindent  tudjunk  s  a  világgal 
tudathassunk. 

A  többire  nézve  pedig  »az  otthoniak  gyönyörű  lelkese- 
désében bizni  s  kerülni  azt  a  telivér  osztrák  hibát,  hogy  meg- 
szűnés nélkül  mindenütt  és  mindenben  kormányozzunk  és 
szárazdajkáskodjunk.« 

így  Jósika.  A  két  első  pontot  határozottan  helyesel- 
tem, —  a  harmadikra  nézve  olyformán  hoztuk  tisztába  bizo- 
nyos kulcs  megállapításával  a  módozatokat,  hogy  sürgős 
esetekben  az  otthoniakkal  még  a  hírlapok  utján  is  feltűnés 
nélkül  érintkezhettünk.  —  Az  utolsóra  nézve  annyit  jegyez- 
tem meg,  hogy  a  szárazdajkáskodás,  nekem  legalább,  soha  sem 
volt,  és  soha  sem  lesz  kenyerem.  Ha  kérdeznek :  felelek ;  kér- 
dezetlenül senkire  sem  tolom  fel  véleményemet ;  de  a  mi  azt 
a  gyönyörű  lelkesedést  illeti,  én  is  minden  méltánylattal  s 
örömmel  szemlélem  a  nemzet  ébredését,  hanem  csak  óhajta- 
nom lehet,  hogy  a  végeredmény  Jósika  bizalmának  meg- 
feleljen, s  ne  adjon  igazat  az  én  kevésbbé  vérmes  nézetemnek. 

Azonban  a  dolgot,  ugy  látszik,  otthon  vagy  nem  hagy- 
ták abban  s  csak  alakot  akartak  változtatni,  vagy  az  eszme 
oly  körökben  is  forgott,  melyeknek  Komáromy  G-yörgy 
külföldi  kiküldetéséről  nem  volt  tudomásuk.  Mert  Teleki 
László  nekem  Montpellier-böl  1860.  ápril  9-röl  következő- 
leg irt: 

»Egy  tekintélyes  hazánkfia,  volt  követtársad  (nevét  a  levél 
eltévedésének  lehetősége  miatt  nem  merem  kiirni)  múlt  hónap  végé- 
vel közölt  velem,  de  csak  kivonatban,  egy  nyilatkozatot,  mit,  ha  mi 
hármunknak,  az  igazgatóság  tagjainak  jóváhagyását  megnyerendi, 
közöltetni  fognak  aláírás  végett  az  egész  hazában  és  melyre  talán 
két  ezernél  is  többre  menő  aláirást  reménylenek.  De  hát  szükség, 
hogy  az  egész  irat  még  most  titok  maradjon,  különben  nem  sikerül- 
hetend  az  aláirás-szerzés.« 

» Beszél  a  levéliró  arról,  hogy  a  kormány  agitálni  készül  Ma- 
gyarországban maga  mellett. «  ,A  mennyire',  » úgymond «,  , értesülve 
lehetünk,  Magyarországra  nézve  bizonyos  nemével  az  ügyességnek 
oly  politikát  szándékoznak  követni,  mely  egyrészt  olcsóbb  közigaz- 
gatást engedjen  s  ezáltal  a  pénz-emberek  megnyugtattassanak, 
másrészt  olyan  legyen,  mely  a  hazában  fenálló  nagyszerű  egysé- 
get megzavarja.  Fényes  állást,  legalább  névleg  nyújtani  a  conser- 
vativ  aristokratiának  az  államtanácsba  juthatás  által,  másrészt  a 
községi  rendszer  életbeléptetése  és  annak  szerveze'se  után  és  által 
a  megyei  hivataloknak  a  megyei  már  is  elszegényedett,  eddig  tét- 
lenségre kárhoztatott  nemesség  köréből  leendő  betöltésével,  azok- 
nak állása  s  bizonyos  befolyásra  nyitni  kilátást  és  mindamellett 
minden  egyenes,  valódi  hatást  a  megyefőnökök  megtartása  által 
lehetetlenné  tenni,  az  ily  organisatio  alapján  egy  minden  tekintet- 
ben szolgai  Landes-Vertretung-ot  felülépiteni:'  nem  ügyetlenül 
számitott  terv,  mely  ha  ügyesen  kivitetik  és  megerősítésére  idő  ada- 
tik, mindenesetre  veszélylyel  fenyegeti  az  oly  szépen  megindult 
egybehangzást.' 

jMiután  ez  ellen  sem  sajtó,  sem  nyilvános  tanácskozás  utján 
hatni  nem  lehet,  mulhatlanul  szükséges  magunkat  oly  lépésre  ha- 
tározni, mely : 

a)  a  külföld  előtt  világossá  és  tagadhatlanná  tegye,  hogy  a 
haza  félrendszabályok  által  meg  nem  nyugtatható  ; 

b)  mely  a  kormányzókat  meggyőzze  arról,  hogy  a  nemzetben 
oly  egységes  akarat  és  kivánat  létezik  régi  jogai  iránt,  hogy  min- 
den egyéb  rendszabály  hiába  történnék  ; 

c)  végre,  mi  legfontosabb,  eszközölné,  hogy  mind  a  felső,  mind 
a  középosztály  erkölcsileg  le  legyen  kötve  minden  lehető  conces- 
sióknak,  melyek  restitutio  in  integru  m-on  nem  alapszanak, 
egyenes  és  határozott  visszautasítására.' 

jEzen  czélt  az  által  lehetne  elérni,  lia  nyíltan  és  határozottan 
egy  oly  nyilatkozatot  imának  alá,  —  és  az  külföldön  a  nevekkel 
együtt  közhírré  tétetnék  —  mely  egyrészt  az  ország  érzületéről 
határozott  tagadhatlan  tanúságot  tenne,  másrészt  az  aláírókat  kö- 
telezné.' 

,De  itt  legnagyobb  baj,  kellő  szerkezetet  találni.  Más  mód 
nem  látszik  kivihetőnek  és  tanácsosnak,  mint  oly  nyilatkozatot  szer- 
keszteni, mely  mindazon  rágalmakat  és  ál-állitásokat  egész  nyu- 
godtsággal visszautasítsa,  melyek  az  országról  a  fizetett  sajtó  által 
tiz  éven  át  terjesztettek  s  terjesztetnek^  s  melynek  corollariuma 
más  nem  lehet,  minthogy  kívánjuk  az  ország  integritását,  alkotmá- 
nyos szabadságát  és  municipális  kormányzási  rendszerét  a  törvé- 
nyes alapokon.  Hogy  ily  nyilatkozatban  mindazt  kimondani,  mit  e 
nemzedék  érez,  nem  lehet,  —  az  természetes.  Szóljon  az  irat  maga 
mellett.' 

jKivánságunk  az,  hogy  véleményeteket  a  netalán  szükséges 
módosítások  iránt  még  idejében  vehessük  és  a  tényezőket  ugy  in- 
formáljátok, hogy  a  magyar  kérdés  a  lehető  külcombinátiókban 
folyvást  megmaradjon.  Nem  közölhetvén,  mint  akarnám,  az  egész 
nyilatkozatot,  röviden  következőkben  közlöm  tartalmát.' 

, Alakja  olyan,  hogy  visszautasítja  a  hazánk  ellen  szórt  rágal- 
makat és  fölfedezni  kívánja  a  valódi  tényállást,  tehát  mindenütt 
csak  tényekre  történik  hivatkozás,  a  nélkül,  hogy  az  aláírók  részé- 
ről nyilt  és  határozott  declarátíót  foglalna  magában.'  (Szórul-szóra 
láttam  szükségesnek  veled  közölni  ezt  a  motivatiót.) 

,Már  most  következő  volna  a  nyilatkozat : 

1.  Tény,  hogy  egység  létezik  a  hazában,  megszűntek  és  egy- 
beolvadtak a  pártok,  a  legnagyobb  egyetértés  van  a  nemzetiségek 
közt,  mind  a  germanisatió  s  a  jelen  rendszer  ellen  vannak  és  álta- 
lános azon  meggyőződés,  hogy  bárminő  kísérlet,  mely  nem  az  al- 
kotmányos állapot  visszaállítását  feltételezi,  a  közös  kívánatét  ki- 
elégitni  nem  fogja. 

2.  Tény,  hogy  nincs  a  hazában  oly  osztály,  sőt  mondhatni : 
egyén,  ki  reactionarius  lenne,  mert  mindenki  az  1848-iki  nagy  ese- 
ményekből következő  kérdéseket  bevégzett  tényeknek  tekinti. 

3.  Alaptalan  állítás  az,  mintha  a  48~49-iki  háború  és  egyéb 
esemény  az  alkotmányt  és  akkoi'i  jogokat  felforgatták  volna ;  maga 
az  alkotmány  jogilag  most  is  fenáll. 

4.  Valótlan  azon  állítás,  mintha  az  alkotmányos  viszonyok 
visszaállitása  iránti  kivánat  a  forradalommal  ugyanazonos  lenne, 
vagy  hogy  az  által  alkotmányos  intézményeket  csak  magunknál  léte- 
síteni, a  szomszéd  országokban  pedig  akadályoztatni  szándékoltatnék. 
Ily  szándék  Magyarországban  sohasem  tápláltatott.  Magyarország 
sokkal  becsületesebb  érzület  által  van  áthatva,  mintsem  hogy  az 
igazságot  másoknál  elismerni  nem  akarná ;  sokkal  több  belátással 
bir,  mintsem  hogy  a  valódi  haladást  mindenütt  örömmel  ne  üdvözölné 
s  az  igazságnak  másutt  elismerésében  nem  látná  saját  jogainak  leg- 
biztosabb garantiáját.  Magyarország  alkotmányos  jogai,  az  alulírtak 
tapasztalása  szerint,  a  haza  értelmesbjeinek  legnagyobb  többsége 
által  az  őket  lelkesítő  jogérzetnél  fogva  még  folyvást  jogilag  fen- 
állóknak  tekintetnek,  a  mi,  mint  ilyen,  a  dynastiának  semmi  mással 
nem  pótolható  garantiáját  képezi.  Mert  a  dynastia  joga  e  p  a  c  t  u  m 
conventu m-okon  és  apragmatica  sancti o-n  alapszik  s 
maga  az  uralkodó-ház  örökösödési  joga  az  alkotmány  egyik  kiegé- 
szítő részét  képezi.  Ennélfogva  hazánkban  minden  józan  ember 
előtt  azon  állitás,  mely  az  alkotmányos  jogok  visszaállitási  szándé- 
kát a  forradalommal  azonosítani  akarná,  ugy  tűnik  fel,  mint  a  mely 
valójában  dynastia- ellenes  és  forradalmi  és  oly  irányú,  mely  egye- 
nesen a  forradalomnak  kezére  dolgozik.  (Ezt  a  4.  pontot,  mint 
mondja,  szorul- szóra  közölte.) 

5.  Nem  igaz,  hogy  ezen  alkotmányos  óhajtások  csak  egyes  osz- 
tályok által,  önző  czélokból  tápláltatnának. 

6.  A  legalaptalanabb  állitás  az,  mintha  a  mostani  igazságügyi 
vagy  administrationalis  állapotok  bárkit  is  kielégítenének. 

7.  Alaptalan,  hogy  azon  haladás,  melylyel  kérkednek,  az  uj 
intézkedések  eredménye,  —  sőt  a  hol  mutatkozik  is  haladás,  az  is  a 
régen  vetett  alapokon  fejlődött. 

8.  Nem  igaz,  hogy  ezen  országnak  a  német  cultura  terjeszté- 
sére szüksége  lenne  és  az  az  ország  szükségeinek  megfelelne. 

9.  Minden  alap  nélküli  állitás,  hogy  valaha  a  mostani  vagy 
jövő  nemzedék  a  mostani  rendszerrel  csak  félig-meddig  is  megba- 
rátkozhatnék, sőt  határozottan  állitható,  hogy  alkotmányos  kivána- 
taival  felhagyni  nem  fog. 

10.  Mert  az  ország  el  van  határozva  a  magyar  korona  in- 
tegritását és  alkotmányos  szabadságát  minden  körülmények  közt 
védeni.' 

»Eddig  van,  a  mi  velem  közöltetett.  A  levélíró  még  azt  is 
Írja,  hogy  a  4-ik  pontot  tartja  a  legfontosabbnak,  melyre  ö  s  poli- 
tikai barátai  csak  azon  esetre  állhatnának  reá,  ha  mi  itt  azon  véle- 
ményben vagyunk,  hogy  az  balul  nem  fog  magyaráztatni. « 

így  szólt  Teleki  L.  tudósítása.  Emiitette,  hogy  a 
dolgot  Klapka  val  is  közlendi.  Kért :  tudassam  vele  mielőbb 
nézetemet.  Neki  az  volt  véleménye,  hogy  kivéve  a  4.  pontot? 
a  többi  ellen  nem  igen  lehet  kifogás ;  a  4.  pont  felöl  azon 
nézetben  volt,  hogy  azt  jobb  volna  kihagyni,  hanem  ha  épen 
szükségük  van  reá  a  végett,  hogy  otthon  biztosabban  szerez- 
hessenek aláírásokat  s  magukat  üldözéseknek  ne  tegyék  ki, 
hát  ö  (Teleki)  nem  lát  benne  nagy  bajt.  Mi  külföldön  meg- 
értethetendjük  mindenkivel,  hogy  habár  szintúgy  kívánják 
az  otthoniak  a  megválást  az  osztrák-háztól,  mint  mi  a  »dé- 
cheance«-ot :  otthon  csak  még  sem  mondhatják  ki. 

Mit  feleltem  Teleki  tudósítására  ?  —  annak  nyomát 
nem  találom  irataim  közt,  hanem  a  dolog  végkimenetele  felöl 
Jósika  hoz  april  hóban  írott  azon  levelemben,  melynek  egy 
részét  fentebb  idéztem,  e  pár  sort  találtam : 

»Gyuriék  (politikai  barátaink)  vigyáztak.  Elkészítették 
az  emlékirat  szövegét  s  azt  mondták  (a  conzervativ  uraknak) : 
tessék  aláírni,  —  követni  fogjuk.  —  Nem  írták alá.« 

Ugy  látszik :  volt  alapja  Komáromy  György  azon 
gyanújának,  hogy  az  egész  dolog  a  függetlenségi  párt  com- 
promittálására  volt  számítva,  s  a  mint  e  számítást  a  párt 
vigyázata  keresztül  húzta,  a  nagy  garral  hirdetett  conser- 
vatív-tüntetés  elmaradt. 

HATODIK   FEJEZET. 

Széttekintés 
a  megszakadt  összeköttetések  újból  felvétele   szempontjából. 

Beszámoltam  a  felől,  a  mit  a  magyar  ügy  iránti  köz- 
érdeklődés felélesztésére  tettünk  a  villafrancai  béke  után. 

Most  a  külviszonyokra  térek. 

Ide  vonatkozó  irataimban  oly  hivatkozások  fordul- 
nak elő,  melyeknek  megértetése  egy  kis  széttekintés 
előrebocsátását  teszi  szükségessé. 

III.  Napóleon  császár  akarta,  hogy  Olaszország 
olasz  legyen,  de  azt  nem  akarta,  hogy  egy  legyen.  Akart 
olasz  nemzetiséget,  de  nem  akart  olasz  nemzetet. 

Az  olaszok  ellenben  nemzet  akartak  lenni,  egy  és 
független. 

Ezért  szegültek  ellen  Toscana,  Modena,  Parma  és 
a  Romagna  a  villafrancai  békének  és  elhatározták,  hogy 
Victor  Emánuel  uralkodása  alatt  királysággá  egye- 
sülnek. 

Engem,  nrint  magyart,  Közép-Olaszország  egye- 
sülése Piemonttal  és  Lombardiával,  reménynyel  kecseg- 
tetett, hogy  ha  az  bevégzett  ténynyé  válik,  a  háború 
Austria  ellen  Yelencze  felszabadulása  végett  okvetlenül 
elkövetkezik,  e  háborúnál  pedig  az  olaszoknak  Magyar- 
országra szükségük  leszen. 

E  szempontból  tekintve  a  helyzetet,  a  minő  örö- 
memre vált  a  közép-olaszországi  népek  határozottsága, 
mely  az  egyetértési  irányból  magát  sem  elszédittetni, 

sem  elrettentetni  nem  engedte:  ép  ugy  aggódtam  a  fe- 
lett, hogy  a  turini  kormány  (Cavour  visszalépte  óta)  a 
helyett,  hogy  magát  határozottan  a  nép  akaratával  azo- 
nositaná  és  a  közép-olaszországi  tartományok  által  Vic- 
tor  Emánuel  királynak  ismételten  megszavazott  ural- 
kodást bevégzett  ténynyé  tenné,  —  a  kérdést  hónapokon 
át  azon  reményben  tartotta  függőben,  hogy  a  Napóleon 
császár  által  Austriával  egyetértőleg  inditványba  tett 
európai  congressus  a  trónvesztett  fejedelmek  vissza- 
helyezésétől el  fog  állani  s  a  népakarat  végrehajtását 
szentesíti.  *) 

Nem  lehet  tagadni,  hogy  egy  neme  a  merészség- 
nek kívántatott  volna,  nyilt  ellentétbe  helyezkedni  a 
francziák  hatalmas  császárjának  Európa  szine  előtt 
vallott  akaratával ;  de  vannak  helyzetek,  midőn  a  me- 
részség a  legjobb  politika.  Ehhez  a  politikához  Cavour 
nagyon  értett,  —  ezt  sokszor  megmutatta,  különösen 
akkor  is,  midőn  1860.  septemberben  a  franczia  kor- 
mány minden  tiltakozása  daczára  fegyverrel  foglalta  el 
a  pápa  tartományait  (Umbriát  s  a  Márkákat)  s  még 
attól  sem  ijedt  meg,  hogy  Napóleon  hazaparancsolta 
követjét  Turinból  és  Piemonttal  minden  diplomatiai 
viszonyt  megszakított.  De  a  villafrancai  béke  után  (tehát 
azon  időben,  melyről  most  szólok)  Cavour  nem  volt 
miniszter,  utódjai  pedig  nem  mertek  merész  politikát 
követni,  annyira  nem,  hogy  Dabormida  tábornok  kül- 
ügyér  a  párisi  szard  követnek  augustus  6-án  adott 
utasításában  még  az  olasz  confoederatió  eszméjébe  is 

*)  Erre  nézve  egy  csaknem  mulatságos  vonásra  akadtam 
Peruzzi  Ubaldino  toscanai  küldött  jelentésében,  E,  i  c  a  s  o  1  i 
miniszterelnökhöz  okt,  16-ról  1859.  —  Peruzzi  azt  mondta 
Napóleon  császárnak :  liogy  ha  Európa  nem  akarja  visszaállítani  a 
Szent  Szövetség  elveit,  kell,  hogy  szentesítse  a  nép  akaratát. 
Erre  Napóleon  azt  felelte :  hogy  ebben  van  logica,  de  politi- 
kában nem  mindig  lehetséges  a  logica! 

belement,  az  ellen  ugyan  határozottan  kifogást  tett, 
hogy  annak  Austria  is  részesévé  tétessék,  de  oda  nyi- 
latkozott, hogy  ha  Austria  kizáratik,  a  szavazatok  a 
szövetséges  gyűlésen  méltányosabban  osztatnak  fel  s  a 
valóságos  elnökség  a  szard  királyra  ruháztatik :  a  turini 
kormány  nagy  készséggel  hozzájárulna  (préterait  son 
concours  empressé)  a  szövetséges  rendszer  megalkotá- 
sához. Pedig  az  olasz  confoederált  államok 
eszméje  az  egységes  olasz  állam  eszméjét,  ter- 
mészetesen, kizárta! 

Ilyen  levén  a  Cavour  lemondására  következett  mi- 
nisztérium szelleme,  Közép-Olaszországnak  egyesülése 
Piemonttal,  melyhez  én  a  hazámra  nézve  kívánatos  há- 
ború reményét  kötöttem,  oly  soká  függőben  tartatott, 
hogy  az  elhatározott  akaratnak  valóban  igen  nagy  szi- 
vósságára  volt  szükség ,  miszerint  a  nép  lelkesedésének 
tüzét  a  diplomatia  sok  veder  vize  ki  ne  oltsa. 

Olaszország  felett  a  villafrancai  nap  óta  1859.  vé- 
géig az  európai  congressus  Damokles-kardja  függött. 

W^öZetüs/cz  franczia  külügyminiszter  mindjárt  július 
18-án  azon  kijelentéssel  közlötte  a  villafrancai  béke- 
előzményt a  nagyhatalmakkal,  miként  a  francziák  csá- 
szárjának mindig  az  volt  óhajtása,  hogy  Olaszország 
ügyeinek  végleges  elintézése  a  nagyhatalmak  hozzá- 
járulásával történjék,  annálfogva  remény li,  hogy  e  vé- 
gett congressus  fog  összejönni.  Augustus  elején  pedig 
azt  is  meghatározta,  hogy  két  kérdést  kivan  az  európai 
congressus  eldöntésére  hagyni;  az  egyik  Közép- 
Olaszország  jövendő  sorsa,  a  másik :  a  j  ö v c n- 
dőbeli  olasz  confoederatió  szervezése. 

A  turini  kormány  nem  mert  ennek  a  congressus- 
nak  elébe  vágni. 

E  feszélyezettség  bélyegét  viselte  a  felelet,  melyet 

Victor  Emánuel  király  a  toscanai  küldöttségnek  adott, 
midőn  az  sept.  2-án  ünnepélyesen  átnyújtotta  az  anne- 
xionális  határozatot. 

A  király  azt  hálával  fogadta,  mint  ünnepélyes 
nyilatkozatát  a  toscanai  nép  akaratának,  hogy  meg- 
szüntetvén az  idegen  uralom  utolsó  nyomait  azon  a 
földön,  mely  az  újkori  civilisátió  anyja,  hozzá  kivan 
járulni  egy  erős  ország  alkotásához,  mely  Itáliát  azon 
karba  tegye,  hogy  függetlenségét  saját  erejével  meg- 
védhesse. 

Azonban  mindjárt  utána  tette  a  király,  hogy  e  ki- 
vánság  csak  az  olasz  ügyek  elrendezése  végett  össze- 
ülendő congressuson  valósitható ;  megígérte,  hogy  vé- 
deni fogja  (propugnerá)  a  nagyhatalmak  előtt  Toscana 
ügyét  s  reményét  fejezte  ki,  hogy  Európa  nem  fogja 
Toscanától  megtagadni  azt,  a  mit  Görögországnak,  Bel- 
giumnak s  aMoldva-Oláh  fejedelemségeknek  megadott. 

A  király  érezte,  hogy  a  toscánaiak  nem  igen  le- 
hetnek e  felelettel  megelégedve.  Magán  kihallgatáson 
fogadva  a  küldöttség  tagjait,  bevallotta  nekik,  hogy  ezt 
tökéletesen  érti,  de  hát  —  hiában!  —  nem  lehetett 
máskép.  A  küldöttség  tagjai  nem  titkolták  el  a  király 
előtt,  hogy  a  toscanai  népre  fájdalmasan  fog  hatni  az 
hogy  az  unió  még  nem  befejezett  tény. 

Es  valóban,  az  elégedetlenség  a  király  feleletével 
oly  hangosan  nyilatkozott  a  toscanai  népnél,  hogy  Cor- 
bett  ur,  Anglia  ügy  viselője  Flórenczben,  a  felöl  kormá- 
nyának hivatalosan  jelentést  is  tett.  (Corbett  sürgönye 
lord  John  Russelhez,  sept.  4.  1859.) 

Azonban  Közép-Olaszország  vezénylő  államférfiai 
nem  hagyták  magukat  elhatározásukban  a  turini  kor- 
mány tartózkodása  által  megzavartatni.  Olybá  vették 
a  király  válaszát,    mintha  a  közép-olaszországi  három 

fejedelemségnek  s  a  Romagnának  egyesülését  Piemont- 
tal  már  véglegesen  elfogadta  volna.  A  kormányzat  min- 
denütt a  király  nevében  vitetett  s  a  határvámok  eltör- 
lésével, a  posták,  a  távirászati  szolgálat,  a  pénzrendszer, 
a  különböző  törvényszékek  Ítéleteinek  végrehajtása,  az 
egyetemi  diplomák  kölcsönös  érvényesítése  stb.  által 
az  uniót  Piemonttal  mind  szélesebb  és  szélesebb  körben 
megvalósították. 

E  tényekkel  szemben  Napóleon  császár  a  maga 
rosszalását  s  a  Villafrancában  megállapított  elvekhez 
ragaszkodását  ujabban  is  constatálta  egy  levélben,  me- 
lyet oki  20-án  Victor  Emánuel  királyhoz  intézett 
melynek  lényegét  azért  idézem,  minthogy  alább  köz- 
lendő levelezésemben  reá  hivatkozás  fordul  elő. 

E^^  levelében  a  császár  figyelmeztette  a  királyt, 
hogy  > a  körülmények  komolyak,  az  illusiókkal  s 
a  meddő  sopánkodásokkal  fel  kell  hagyni  s  a  va- 
lódi helyzetet  kell  komolyan  szemügyre  venni.  Nem 
arról  van  szó :  jól  vagy  rosszul  tett-e  a  császár,  hogy  a 
békét  megkötötte.  Az  meg  van  kötve,  tehát  kötelező 
tény.  Hanem  arról  van  szó,  hogy  e  tény  Olaszország 
újjászületésére  s  Európa  békéjére  a  lehető  legeredmé- 
nyesebb módon  felhasználtassék. «  S  a  császár  elmondja, 
hogy  Olaszország  újjászületésének  lényeges  feltételei  a 
következők : 

Olaszországnak  több  független  állam- 
ból kell  állani,  melyeket  szövetség  köt  össze.  Ez 
biztosítja  az  olasz  nemzetiséget.  Csak  egy  zászlója,  egy 
vám-és  pénzrendszere  van.  A  kormányzó  központRóma. 
Képviselőkből  áll,  kiket  a  kamarák  által  felterjesztett 
névsorok  alapján  az  uralkodók  neveznek  ki.  A  szövet- 
ség tiszteletbeli  elnöksége  a  pápára  ruháztatik.  A  szö- 
vetséget alkotó  államok  pedig  képviseleti  rendszer  alap- 
ján fognak  kormányoztatni. 

Figyelmeztet  továbbá  a  császár,  liogy  ő  a  béke- 
szerződmény  által  kötve  van  s  elvállalt  kötelezettségei 
alól  magát  a  küszöbön  álló  congressusonki 
nem  vonhatja. 

S  aztán  elmondja,  hogy  mit  fog  kivánni  a  con- 
gressuson. 

Kivánja,  hogy  Parma  és  Piacenza  Piemonttal  egye- 
sittessék. 

Kivánja,  hogy  a  parmai  herczegnö  Modenába  hi- 
vassék  s  hogy  Toscana  némi  területnagyobbitással  (a 
pápai  tartományokból)  Ferdinánd  főherczegnek  vissza- 
adassék,  de  kijelenti,  hogy  a  fejedelmek  jogainak  fen- 
tartása  nem  árt  Közép-Olaszország  függetlenségének, 
mert  idegen  beavatkozásra  többé  gondolni 
sem  lehet. 

Kivánja,  hogy  Austria  Velencze  nemzetiségét  is- 
merje el  s  annak  nemcsak  külön  képviseletet  és  igaz- 
gatást, hanem  olasz  hadsereget  is  adjon. 

Kivánja,  hogy  Mantua  és  Peschiera  várak  szövet- 
ségi várakul  ismertessenek  el. 

S  végre  kivánja,  hogy  minden  idegen  befolyás  ki- 
zárásával az  olasz  félsziget  szükségein  és  hagyományain 
alapuló  szövetség  szilárdítsa  meg  az  olasz  függetlenség 
épületét. 

És  kijelenti  a  császár,  hogy  a  királynak  érdekében 
áll,  öt  e  terv  kivitelében  támogatni.  (A  mit  ugyan,  néze- 
tem szerint,  a  királynak  kissé  bajos  volt  belátni.) 

Én  reám  a  császár  e  »hires«  levele  azt  a  benyo- 
mást tette,  hogy  a  mit  ő  mint  »nagy  tervet «  állit  elő, 
merő  tervtelenség,  mely  csak  arra  alkalmas,  hogy  min- 
denkit felboszantson  és  senkit  se  elégítsen  ki ;  telve 
van  kiengesztelhetlen  ellentétekkel. 

KOSSUTH,    IRATAIM   II.  39 

Egyrészt  neki  biztatja  az  olaszokat,  liogy  tegye- 
nek, a  mit  akarnak,  mert  idegen  beavatkozásra  többé 
gondolni  sem  lehet,  másrészt  meg  tudtukra  adja,  bogy 
Olaszországnak  több  független  államból  kell  állani; 
államok  confoederatiójának  kell  lenni,  nem  pedig 
akár  egységes,  akár  confoederált  államnak. 

Kimondja,  bogy  a  trónvesztett  fejedelmek  jogai 
fentartatnak,  de  a  Bourbon-házi  parmai  herczegnő  ja- 
vára (kivel  Austria  nem  sokat  gondolt)  az  osztrák-házi 
modenai  herczeget  (kivel  pedig  Austria  igen  sokat  gon- 
dolt) egyszerűen  félreteszi.  *) 

Aztán  azt  kivánja,  hogy  Austria  foederálisálja 
Mantuát  s  Peschierát  s  hogy  a  nápolyi  király  s  még  az 
»infallibilis«í  pápa  is  alkotmányosan  uralkodjanak,  a 
miért  ez  utóbbinak  nemcsak  a  Romagna  visszaadását 
nem,  de  sőt  azt  helyezi  kilátásba,  hogy  birtokainak 
egy  része  Toscanához  fog  csatoltatni,  ezt  pedig  azért, 
mert  azzal  kecsegtette  magát,  hogy  e  feletti  örömükben 
a  toscánaiak  szépen  hazahivják  az  osztrák  Ferdinándot, 
a  kiről  azt  monda  a  toscanai  küldötteknek,  hogy  az 
»  csinos  jó  fiu«  (un  assez  bon  et  gentil  gar9on**). 


*)  Érdekesnek  gondolom  megemlíteni,  hogy  a  modenai  her- 
czegröl  Napóleon  császár  igy  szólt  a  toscanai  küldöttekhez :  »Nem 
vagyok  fizetve,  hogy  öt  nagyon  szeressem. «  (Je  ne  suis  pas 
payé  pour  l'aimerbeaucoup.)  (Peruzzi  sürgönye  R  i  c  a- 
solihoz,  Paris,  okt.  16,  1859.) 

**)  (Peruzzi  idézett  jelentésében  Ricas  olihoz.)  — 
Nagyon  tanulságos  jelentések  ezek.  Érdekesnek  tartom  belőlük 
Napóleon  berezegnek  egy  nagyon  jellemző  nyilatkozatát  idézni. 

A  berezeg  megemlitette  a  küldötteknek,  hogy  a  császár  nagy 
zavarban  van,  mert  Európa  nem  hiszen  neki ;  politikájában  min- 
denütt altatást,  utógondolatot  lát ;  a  császár  nagyon  is  ügyes  (trop 
fin)  akart  lenni  s  ennek  most  büntetését  viseli.  Kénytelen  a  leg- 
nagyobb loyalitás  látszatát  fentartani  s  magát  ellentétbe  helyezni 
az  elvekkel,  melyekre  trónusa  építve  van.  Erre  Perruzzí  meg- 
jegyezte, hogy  ha  ilyen  a  császár  politikája,  Victor  Emánuel  ki- 
rály azt  nem  követheti,  őt  Közép-Olaszország  magával  fogja  ra- 


Elfelejtette,  miként  Toscana  nemzetgyűlése  örökre  trón- 
vesztettnek nyilvánítván  az  osztrák-lotharingiai  házhoz 
tartozó  dynastiát,  határozottan  kijelentette,  miként  őt  e 
lépésre  nem  személyes  gyűlölet  vezette,  ők  volt  ural- 
kodójukban csak  az  osztrák  uralkodást  gyűlöl- 
te k  s  Toscana  és  a  volt  dynastia  között  csak  az  képez 
elválasztó  falat,  hogy  az  a  dynastia  osztrák,  Toscana 
pedig  olasz.  De  ez  döntő  tekintet,  mert  osztrák 
uralkodás  és  olasz  függetlenség  egymást  köl- 
csönösen kizárják,  a  kettő  között  kiegyenlithetlen  össze- 
férhetlenség  van. 

A  császár  tervének  e  tervtelensége  s  más  kútfők- 
ből tudomásomra  jutott  nyilatkozatainak  egymásba 
ütközése  nyújt  kulcsot  alább  közlött  némely  leveleim 
azon  alaphangjának  megértéséhez,  hogy  Napóleon  maga 
sem  tudta,  hogy  mit  akar. 

De  a  közép-olaszországi  hazafiak  tudták,  hogy  mit 
akarnak.  A  francziák  hatalmas  császárja  azt  mondta 
nekik,  hogy  Olaszországnak  több  egymástól  független 
államból  kell  állani :  ők  erre  azzal  feleltek,  hogy  az 
egységet  Piemonttal  még  szorosabbra  fűzték. 

gadni  s  lia  e  miatt  öt  Austria  megtámadja  s  leveri,  a  francziák  csá- 
szárja öt  nem  engedheti  elbukni,  kénytelen  lesz  öt  segíteni 

»Igen,«  feleié  a  herczeg,  »önök  kapnak  egy  második  Novarát 
s  ugyancsak  sokat  nyernek  az  által,  kogy  okai  lesznek  a  császár 
romlásának  (ruine)  s  okai  annak,  hogy  a  poroszok  Parisba 
j  ö  n  n  e  k  !«  (Minő  előérzet !) 

P  e  r  u  z  z  i  erre  azt  a  megjegyzést  tette,  hogy  az  lesz  a  csá- 
szár romlása  s  az  viszi  a  poroszokat  Parisba,  ha  a  császár  elhagyja 
Olaszországot.  (Ez  szórói-szóra  beteljesedett.  A  császár  elhagyta 
Olaszországot,  a  poroszok  odaadták  Velenczét  az  olaszoknak  s  aztán 
ezzel  őket  lekötve.  Parisba  mentek.  Villafranca  Sedánhoz  vezetett.) 

Napóleon  herczeg  erre  csak  annyit  felelt,  hogy  ö  a  múlt  há- 
ború előtt  remélt  a  háborúban,  mert  azt  hitte,  hogy  a  császár  had- 
vezér s  hogy  ügyes  tábornokokkal  rendelkezik,  —  de  ezen  illusiónak 
vége  van,  most  már  a  hadsereg  is  tudja,  hogy  a  császár  nem  had- 
vezér, 8  hogy  a  vezénylő  tábornokok  közt  nincs  tehetséges  ember. 
(PeruzziRicasoli-  nak.  Paris,  okt.  1 7.  1859.) 

39* 

Savoya-Carignano  Ödön  herczeg  Toscana,  Modena 
Parma  és  a  Romagna  regensévé  választatott  azon  meg- 
bízással, liogy  Victor  Emánuel  választott  király  ne- 
vében kormányozzon. 

E  megválasztás  1859.  nov.  1 3-án  vitetett  meg  Carig- 
nano  berezegnek.  De  a  turini  kormány  már  két  nappal 
előbb  bekopogtatott  a  villany  delejes  sodronyon  Parisba, 
hogy  szabad-e  elfogadni  ?  —  A  válasz  az  volt,  hogy 
nem  szabad,  mert  ez  a  kihivás  szinét  viselné,  szemben  a 
már-már  küszöbön  álló  congressussal. 

Carignano  herczeg  tehát  szépen  megköszönte  a  bi- 
zalmat. Nagyon  sajnálta,  hogy  ^hatalmas  taná- 
csok«  és  politikai  tekintetek  megfosztják  őt  annak  le- 
hetőségétől, hogy  most,  midőn  a  congressus  megnyitása 
oly  közel  van,  közikbe  menjen  s  személyesen  gyakorolja 
a  reá  bizott  hatóságot,  —  hanem  jónak  és  hasznosnak 
látja  Boncomjpagni  Károly  urat  jelölni  ki  (designare), 
hogy  vállalja  magára  (assuma)  Közép-Olaszország  re- 
gensségét. 

Ezt  másnap  Boncompagni-Ji?ik  levélben  tudtára  is 
adta,  figyelmeztetvén  őt,  hogy  feladata  lesz :  nagyobb 
egységet  adni  a  politikai  és  katonai  szervezetnek,  a  ha- 
talmakat összpontosítani  s  gonddal  lenni,  hogy  anar- 
chia ne  zavarja  meg  a  közrendet. 

De  már  ezt  a  kipkedést-kapkodást  a  toscanai  kor- 
mány főnöke :  JRicasoli  báró  is  megsokallotta. 

A  megye-főnökökhöz  (decz.  8-án)  intézett  kör- 
levelében nyiltan  elmondá,  hogy  Carignan  herczeg  re- 
gensségének  volt  oka,  volt  politikai  értelme;  egy  ujabb 
constatálása  volt  annak,  hogy  Közép-Olaszország  népei 
a  monarchikus  elvhez  ragaszkodnak  s  hogy  a  congres- 
sus határozatáig  is  a  savoyai  ház  egy  tagja  által  akar- 
nak a  választott  király   nevében   kormányoztatni :    de 

egy  magán  embernek  főhatósága,  mely  nem  a  választott 
király  kifolyása,  nem  bir  semmi  létokkal.  Közép-Olasz- 
ország nem  engedheti  magára  azt  a  gyanút  hárittatni, 
hogy  egy  piemonti  magán  emberre  volt  szüksége,  mi- 
szerint a  közrendet  fentartsa;  s  Toscana  kormánya  a 
hatalmak  oly  központositását  nem  tartja  czélszerünek, 
mely  a  négy  független  állam  kormányát  felforgatná  a 
nélkül,  hogy  helyükbe  a  hőn  óhajtott  végleges  kor- 
mányt tenné. 

Azonban  RicasoU  sokkal  inkább  hazafi  volt,  mint- 
sem hogy  módot  ne  keresett  volna  az  összeütközéseket 
kikerülni.  Elment  Tiirinba,  értekezett  a  királylyal, 
egyetértésre  jutott  Farini  dictatorral  s  abban  állapod- 
tak meg,  hogy  miután  a  közép-olaszországi  négy  egy- 
mástól független  állam  közt  » katonai  szövetség «  (lega 
militare)  van :  Boncompagni  ur  foglaljon  állást,  mint  a 
közép-olaszországi  liga  kormányzója;  képezzen  kapcsot 
a  szövetséges  államoknak  teljes  hatóságukban  fentar- 
tandó  kormányai  s  a  választott  király  között;  adjon 
egyöntetű  irányt  a  szövetséges  seregek  katonai  igaz- 
gatásának s  intézkedjék  mindazon  collectiv  cselek- 
vények végrehajtása  felöl,  melyeket  a  toscanai  és  emi- 
liai  kormányok  a  közérdekben  tenni  alkalmasnak  ité- 
lendnek. 

Ezzel  a  felmerült  nehézségek  pillanatnyilag  el 
lettek  háritva,  de  az  unió  nagy  müve,  melyhez  én  hazám 
reményeit  kötve  gondoltam,  részint  a  congressus,  részint 
a  turini  kormány  tulóvatos  tartózkodása  miatt  még  min- 
dig bizonytalan  maradt. 

Ilyen  volt  Olaszország  helyzete  az  1859-iki  év 
utolsó  hónapjaiban.  Ez  s  az  aggodalmak,  melyeket  ben- 
nem e  helyzet  felköltött,  szolgálnak  kulcsul  is,  magya- 
rázatul is  az  itt  következő  levelezéshez. 

I. 

Levélváltás  (nemeskéri)  Kiss  Miklós  ezredessel  és  gr.  Teleki 
Lászlóval  az  összeköttetéseknek  Olaszországgal  njból  felvétele 

felől. 

Kossuth  —  (nemeskéri)  Kiss  MikMs  ezredesnek  Parisba. 

London,  nov.  7.  1859. 

Ugy  látszik,  a  Tuilleriáknak  nincs  határozott  politikája 
az  olasz-kérdés  végmegoldása  iránt.  Ki  hagyta  a  nagy  ur 
sikamlani  a  földet  lába  alul  Villafrancában,  s  azóta  a  levegő- 
ben balance-iroz ;  kapkodva  jobbra,  kapkodva  balra,  nemcsak 
hogy  nem  vezeti  az  eseményeket,  de  söt  tőlük  várja  az  intést, 
hogy  minő  politikára  határozza  magát. 

De  ösztönei  két  dolgot  sugdosnak  fülébe.  Az  egyik  az, 
hogy  pápainak  kell  magát  tettetnie,  különben  maga  ellen 
lázitja  a  franczia  papságot,  —  s  azért  a  pápa  világi  hatalmát 
szeretné  mogóvni;  a  másik  az,  hogy  ha  Victor  Emánuel 
király  Toscanát,  Parmát,  Modenát  s  a  Eomagnát  egyesíti 
Piemonttal  és  Lombardiával,  bizony  még  majd  lesz  valami 
az  olasz  függetlenségből  oly  fokig,  hogy  az  olasz  független 
legyen  nemcsak  az  osztrák,  de  a  franczia  befolyástól  is.  E 
kettő,  ugy  látszik,  ösztönszerű  benyomás  nála,  de  mikép  esz- 
közölje az  elsőt,  s  akadályozza  a  másodikat,  —  arról  már 
nincs  határozott  politikája,  hanem  Micawber-ként  várja,  mig 
»something  will  turn  up«  (valami  előadja  magát),  a  mi  eliga- 
zítsa ;  csakhogy  az  ösztönöknek  is  megvan  a  maguk  logikája 
s  igy  a  helyett,  hogy  hát  hagyná  az  eseményeket  fejlődni, 
miszerint  fejlődésükből  tanácsot  vonjon,  fél,  hogy  ha  hagyja, 
majd  akként  fejlődnek,  a  mint  nem  szeretné :  tehát  egész  poli- 
tikája abban  áll,  hogy  gátolja  a  természetszerű  fejlődést,  a 
nélkül,  hogy  irányozni  merné. 

Egy  bevégzett  tény  Turinban  oly  szépen  átvágná  a 
gordiusi  csomót,  hogy  nincs  ember,  a  ki  újra  összekösse. 
Bevégzett  tényekben  roppant  az  erő,  még  ha  rosszak  is,  — 
hát  még  ha  jók !  A  király  sok  tért  vesztett  habozása  által,  de 
minden  térvesztés  mellett  is,  ha  még  ma  elfogadná  az  ajánlott 
souverainitást,  senki  a  világon  nem  avatkozhatna  be  ellene. 
De  Turinban  nem  mernek.   S  miért  ?   Mert  azt  hiszik, 

hogy  a  hallgatag  férfiúnak  ott  a  Tuilleriákban,  van  határozott 
politikája,  melyen  nem  tanácsos  keresztül  vágni.  —  Pedig 
nincs. 

Azonban  akármint  legyen  is  ez,  annyi  áll,  hogy  hazánk- 
nak nincs  mit  reménylenie  Napóleontól.  Magyarhon  függet- 
lensége soha  sem  volt  elhatározott  szándokában,  hanem  hábo- 
rúba keveredvén,  nem  tudhatta,  hová  forduland  a  koczka,  s 
azért  jónak  vélte  szükség  esetére  menage-irozni  a  lehetőséget, 
hogy  hasznunkat  vehesse,  de  el  volt  határozva  kikerülni  ezt, 
ha  csak  lehet,  mihelyt  látta,  hogy  mi  bizony  szép  Ígéretek 
fejében  nem  rohanunk  a  parázsnak,  kiszedni  számára  a  sült 
gesztenyét,  hanem  biztosítékokat  kívánunk.  —  Én  nem  uta- 
sitám  vissza  a  kinyújtott  kezet,  különben  a  nemzet  s  a  törté- 
nelem "azzal  vádolt  volna,  hogy  ha  elfogadom,  Napóleon, 
Magyarhon  közremunkálásáról  biztosítva  lévén,  nem  kötött 
volna  félbékét,  s  nem  állott  volna  meg  az  osztrák  hatalmának 
teljes  megtöréséig,  mi  Magyarország  függetlenségét  feltéte- 
lezi. S  én  miként  bizonyíthattam  volna  be  az  ellenkezőt  ?  — 
Azért  elfogadtam,  de  oly  feltételek  alatt,  melyek  megóvtak 
attól,  hogy  hazánk  legyen  az  áldozat,  s  a  kimenetelt  ezen 
vagylagosságra  szorították :  vagy  szabaddá  leszen  hazánk, 
vagy  be  lesz  bizonyítva,  hogy  függetlenségét  Napóleontól 
hiában  várja. 

Az  utóbbi  az  a  mi  megtörtént,  s  mi  a  tanulság?  Az, 
hogy  törni  ugyan  nem  kell,  de  nem  is  kell  a  napkel- 
tét nyugatról  várni,  nem  kell  magát  napóleoni  segély  álremé- 
nyeiben  tétlenségbe  ringatni. 

Egy  eredményünk  van.  Nagy  eredmény :  a  nemzeti  fel- 
ébredés otthon. 

De  ez  kötelességeket  róv  reánk  itt  künn. 

Tájékozva  kell  lennünk  a  lehető  alkalomszerűségek 
felől,  miszerint  felhasználásukra  készen  legyünk. 

Két  hely  van,  mely  e  részben  munkásságunkat  igényli : 
a  Kelet  és  Olaszország. 

Nagyon  érzem  annak  szükségét,  hogy  az  olaszhoni 
tényezőkkel  benső  viszonyban  legyünk,  olyanban,  mint  Ca- 
vourral  voltunk.  Egyrészt  nemcsak  gyanítanunk,  de  tudnunk 
kell :  a  vezérek  merre  s  minő  delejtüvel  hajóznak,  —  misze- 
rint megítélhessük  :  mi  a  teendőnk ;   másrészt  mindenesetre 


érdekünkben  áll,  liogy  az  olasz  nemzetiség  minél  sikeresebb 
consolidatiót  nyerjen,  s  lia  érdekeink  nem  találkoznának  is, 
érzelmeink,  testvéri  vágyaink,  rokonszenveink  találkoznak. 
Aztán  Turinban  haboznak,  s  a  bol  habozás  van,  egy  okos, 
biztató  szó,  alkalmas  perczben  nagyobb  lökést  adhat,  mint 
szerénységünkben  gondolnók.  A  királylyal  jó  lábon  állanunk 
mindenesetre  kívánatos.  Van  alap,  melyen  tehetjük :  Austria, 
mindenesetre  kérlelhetlen  ellensége  marad,  melylyel  előbb- 
utóbb  mérkőznie  kellend,  ha  nem  mindjárt  is.  Garibaldival  s 
C  a  V  o  u  r  ral  pedig  okvetlenül  ciiltiválnunk  kell  a  barátságot. 

írtam  Teleki  Laczi nak  :  nem  akarna-e  Turinba 
menni  ?  Genfbe  irtam ;  alkalmasint  nincs  ott,  mert  még  nem 
kaptam  válaszát. 

Az  érdekek  pedig  naponkint  sürgetőbbek. 

Azért  engedjen  egy  kérdést.  Ha  Laczi  nem  menne 
(tudom  :  ez  elsőbbségi  tekintetnek  mind  czélszerüségében, 
mind  illedelmében  egyetért  ön  velem)  nem  volna-e  ön  haj- 
landó egy  pár  hétre  Olaszhonba  rándulni  ?  Ön  megtiszteltetést 
nyert  a  királytól ;  igen  természetesnek  találtatnék,  hogy  ön 
azt  személyesen  megköszönni  megy. 

S  aztán  ha  ezt  már  tette  volna  is :  ön  egy  magyar  dan- 
dárt vezénylett,  s  természetesnek  találtatnék,  hogy  a  m.  n. 
Igazgatóság  elnökétől  ön  megbizatik,  annak  nevében  köszö- 
netet mondani  a  legio  iránti  szívességéért,  s  kijelenteni  mély 
sajnálkozásomat,  hogy  a  boldogtalan  villafrancai  fordulat 
váratlan  rögtönössége,  kapcsolatban  a  hős  királynak  távol- 
létével a  táborban,  melynek  nemcsak  vezére,  de  disze  is  volt, 
megfosztott  engem  a  lehetőségtől,  ö  felségénél  mély  tisztele- 
tem adóját  személyesen  leróni  s  őt  biztosítani,  hogy  érdekeink 
közösségétől  át  levén  hatva,  nemzeti  büszkeségünknek  fogjuk 
tartani  a  hős  királyt  követve,  egy  tábort  képezni  az  olasz 
nemzettel  a  közös  ellenség  ellen,  s  hogy  nekünk  csak  alkalom 
kell  e  készségünket  tettleg  bebizonyitani. 

Ennyi  alkalmas  bevezetésül.  Aztán  természetesen  kö- 
vetkeznék a  helyzetről  való  nézeteimnek  közlése,  értesítés 
hazánk  állapotáról,  s  a  kérdés,  tekintettel  a  kétes  jövendőre : 
lehetünk-e  valamiben  a  királynak  s  az  olasz  ügynek  szolgála- 
tára ?  Továbbá  annak  biztosítása  részemről  a  nemzet  nevében, 
hogy  reánk  minden  körülmények  közt  számithat,  mind  azért, 


mert  érdekünk  egy,  mind  pedig  azért,  mivel  a  magyar  szerei 
hálás  lenni,  pedig  mi  neki  hálával  tartozunk. 

Aztán  tájékozni  magát  Cavour  magatartása  felöl ;  vele 
viszonyba  lépni;  megujitni  neki  azt,  mi  Turinban  hozzá  utolsó 
szavam  volt :  hogy  számítson,  hogy  számithat  reám ;  elmon- 
dani neki  nézeteimet  a  helyzetről  (miről,  ha  kell,  még  majd 
irok)  odavinni  a  dolgot,  hogy  a  viszonyban-maradás  folyto- 
nosságának czélszerüségét  belássa,  s  irányát  kérdeni  arról, 
hogy  mit  tehetünk  a  közügyre,  vagy  mire  kell  készülnünk. 

Végre  kirándulás  Flórenczbe,  Parmába,  Modenába  s 
Garibaldihoz ;  jó  viszonyba  lépni  velük,  megtudni  irányaikat, 
szándokaikat ;  biztosítani  készségünkről,  s  a  feltolakodási 
szint  gondosan  kerülve,  nekik  ajánlani,  hogy  akár  itt  munkás 
leszek,  ha  mit  javukra  tehetek  kormánynál,  parlamenti  nota- 
bilitásoknál,  közvéleményben  és  sajtóban,  —  akár  pedig,  ha 
jónak  látják  vagy  tanácsosnak,  Olaszországba  személyesen  is 
kész  vagyok  elmenni. 

Mit  mond  ez  eszméhez  ?  "Válaszát  kérem  stb. 

(Aláirva)  Kossuth. 


E  levelemre  Kiss  Miklós  azt  adta  válaszul,  hogy 
nézeteimben  a  közép-olaszországi  kérdés  iránt  tökélete- 
sen osztozik  s  örömmel  telj esitené  óhajtásomat  az  olasz- 
országi küldetésre  nézve,  de  azt  hiszi,  hogy  ezúttal  Te- 
leki László-nak  nemcsak  elsősége  s  felsőbbsége  van 
felette,  de  kötelessége  is,  hogy  e  fontos  missiót  avatla- 
nabb  kezeknek  át  ne  engedje,  hanem  ö,  a  magyar  diplo- 
maták főnöke,  maga  kezelje. 

Figyelmeztetett  arra  is,  hogy  ő  Parisban  nagyobb 
haszonnal  működhetnék,  mert  ott  neve  ismeretesebb,  mint 
Olaszországban  s  a  társas  körökben  bizonyos  állása 
van.  0  szent  igazságnak  tartja  ugyan  állításomat,  hogy 
a  Tuilleriáknak  nincs  határozott  politikája,  positive 
tudja,  hogy  a  császár  hozzáférhetlen,  ingerült,  mér- 
ges, goromba  kegyenczeivel,  s  különösen  minisztereivel, 

kik  jobbra-balra  futkoznak  egy  eszme  után,  mely  az 
olasz  kérdésben  megoldás  lenne.  Mint  III.  Rikhard  ■»  egy 
országot  egy  lóért, «  ugy  a  császár  is  adna  egy  olasz 
herczegséget  egy  eszméért.  De  épen  ezen  állapotnál 
fogva  is  alkalmasnak  látja  az  időpontot  a  mozgásra,- 
mert  megállapitott  tervvel  nehezebb  volna  megküzdeni, 
mint  befolyni  a  kibontakozásra  a  határozatlanságból. 
Kiss  Miklós  ennélfogva  jónak  látná,  ha  az  igazgatóság, 
indirect  utón,  eszméket,  terveket,  combinatiókat  juttatna 
a  közelmúltban  volt  szövetségesének  tudomására,  mert 
ha  közvetlenül  nem  sokat  várhatunk  is  hazánkra  a  csá- 
szártól, de  az  bizonyos,  hogy  állásának  sajátságánál 
fogva  főképen  rajta  fordul  meg  az,  hogy  reánk  nézve  a 
viszonyok  kedvezőleg  vagy  kedvezőtlenül  alakuljanak 
Én  magam  is  ilyennek  láttam  a  helyzetet  s  miként 
alább  látható  lesz,  iparkodtam  is  nézeteimet  indirect  utón 
a  császárhoz  juttatni. 


Kossuth  —  Teleki  Lászlónak  Crenfbe. 

London,  nov.  24.  1859. 

—  —  Klapká-t   láttam;   azt   monda,   hogy   a 

király  rossz  néven  veszi,  hogy  nem  látogattam  meg.  Méltán, 
Igazsága  van.  Mindinkább  megerősödöm  azon  nézetben,  hogy 
mind  ügyünkre  nézve  tanácsos,  mind  kötelesség  is,  hogy  vele 
helyreállitsuk  a  viszonyt,  s  hogy  felvilágosittassék,  miképen 
elhárithatlan  akadályok  s  nem  tisztelet-hiány  okozá,  hogy 
nála  nem  tiszteleghettem,  mig  a  villafrancai  csapás  attól  vég- 
leg elütött.  A  felvilágositás  igen  könnyű,  hanem  személyes 
jelenlétet  von  maga  után.  —  Klapka  azt  javaslá:  irjak  a 
királynak  levelet.  Én  ezt  helyzetemben  arrogantiának  vélem, 
mely  inkább  sérthetne,  mint  nem.  De  azt  is  hiszem,  hogy 
nem  is  tanácsos,  s  a  király  helyzete  iránti  tekintet  sem  engedi 
hogy  Turinba  menjek,  a  nélkül,  hogy  a  király  azt  mondaná : 
»szivesen  látom«.  Kényes  helyzetben  van.  Meglehet,  épen 
most  nem  igen  szeretne  elfogadni;    el  nem   fogadás   pedig 


lehangolás  volna  az  ügyre,  compromissió  magamra,  s  ártal- 
mas a  közvéleményben  neki.  Az  egyedüli  helyes  ut  az,  liogy 
valaki  menjen  Turinba  köszönetet  mondani  az  Igazgatóság 
nevében  a  magyar  sereg  iránti  jóvoltukért,  —  azon  alkalom- 
mal kijelentse,  mennyire  sajnálja  az  Igazgatóság  elnöke,  bogy 
ö  felségének  udvarlására  nem  lebetett,  s  elmondja  a  magya- 
rázó viszonyokat  (melyekről  alább)  s  utána  tegye,  bogy  igen 
szerencsésnek  érezném  magam,  ba  a  király  megengedné,  bogy 
tiszteletem  adóját  neki  személyesen  megadhassam  s  öt  a  ma- 
gyar nemzet  érzelmeiről  értesítve,  parancsait  kikérbessem, 
tájékozásunkul  a  jövendőre.  Ha  aztán  a  király  azt  mondaná : 
»il  sera  le  bien  venu«,  —  azonnal  mennék. 

A  kérdés  az,  hogy  ez  előleges  lépés  s  vele  összekötteté- 
seink ujabb  kezdeményezése  ki  által  történhetnék  legczélsze- 
rübben  ? 

Furcsa  nép  a  száműzöttek  nemzete !  Faj-,  föld-  s  kor- 
különbség nélkül  mindig  és  mindenütt  ugyanaz.  Tudomásod 
van  azokról  a  cselszövő  hetvenkedésekröl,  melyek  Turinban 
azon  perczben,  midőn  mi  elutazánk,  megindittattak,  azóta 
folyvást  mennek  s  melyeknél  a  te  » kedves  névrokonod « 
—  mint  őt  nevezni  szoktad  —  magát  annyira  kitüntette. 
Forma  szerint  vezért  dekretáltak  a  felszabadítandó  nemzet- 
nek !  Emlékszel-e  a  Tooley-streeti  hires  három  szabóra,  a  kik 
igy  szólottanak :  »Mi  Anglia  népe«  —  ? 

—  —  —  — No  hiszen,  csak  volna  képes  akárki 

a  világon  megfelelő  tehetséggel  és  siker  kilátásával  kitűzni  a 
honszabaditás  zászlaját,  nemde  barátom,  mi  ugyan  a  helyett, 
hogy  versenyezni  akarnánk  vele,  vagy  irigyeinők  dicsőségét, 
inkább  segitenők  és  áldanék,  mert  a  mi  vágyunk  nem  az,  hogy 
mi  mentsük  meg  a  hazát,  hanem  hogy  megmentve  legyen. 
Igen,  de  épen  az  a  kötelességérzet,  mely  ezt  vallatja  velünk, 
azt  is  parancsolja  másrészről,  hogy  a  mennyiben  tőlünk  kite- 
lik, hazánk  ügyét  ovatlanságok  által  veszélybe  döntetni,  s  az 
apró  ambitiócskákat  okvetlenül  kisérendő  versengések- 
nek martalékává  esni  ne  engedjük. 

Miért  emlitem  ezeket,  s  emlitem  most  ?  Azért,  mert  meg 
akarnálak  győzni,  miként  nagy  és  szent  érdekek  javasolják, 
hogy  a  honnan  a  jelen  bonyodalmak  folytán  hazánk  feltáma- 
dására alkalom  várható,  avagy  csak  lehetséges  is,  ott  az  ösz" 

szeköttetések  kezdeményezése  ne  rajtunk  kivül  történjék, 
hanem  a  Nemzeti  Igazgatóság  coUektiv  akaratának  legyen 
kifolyása. 

Múlt  nyári  működéseinkben  sok  anomália  volt,  melyek- 
ben további  működés  esetére  végetlen  bajok  sarjai  rejlettek. 
Sokszor  érezted  ezt  kedvetlenül  és  sokszor  aggódtál  felette. 
Mi  volt  ez  anomáliák  kútfeje  ?  Az,  hogy  az  összeköttetések 
első  kezdeményezését  nem  hárman  együtt  intéztük.  Innen 
sokakban,  különösen  a  keleti  tartományokkal  való  viszonyban 
és  a  sereg-állitás  és  rendezés  ügyében  a  fonák  alap,  melyen 
mint  bevégzett  tényen  csak  tatarozni,  de  gyökeresen  segitni 
nem  lehetett ;  innen  az,  hogy  nem  egy  oly  egyénnek  nyitta- 
tott avatkozási  tér,  kit  az  ügy  méltósága  érdekében  távol 
kellett  volna  tartani ;  innen  egy  bizonyos  környezet  factiósus 
jelleme ;  innen  egy  neme  a  dualismusnak,  mely  felett  több- 
ször érzékenyen  panaszkodál;  innen  sok  más  baj  halmaza, 
mik,  ha  működésünk  tovább  tart,  aligha  válságra  nem  vezet- 
tek volna. 

En  bizonyosan  nem  vagyok  azon  ember,  ki  akadályozni 
akarnám,  hogy  a  nemes  ambitióknak  —  a  mennyiben  neme- 
sek —  illetékes  tér  nyiljék.  De  azoknak  hivatniok  kell,  nem 
másokat  hivniok ;  számukra  kört  kell  szabni,  nem  hogy  ok 
szabjanak ;  azoknak  ellenőrzés  kell,  melyet  tisztelni  tartozza- 
nak s  azon  ellenőrzés  alatt  irányt  kell  venniök,  nem  adniok. 
Nagyon  kell  vigyáznunk,  nehogy  a  politika  sikamlós  terén 
ovatlanságból  vagy  Ígéretek  tétessenek,  melyeket  nem  lehet 
beváltani,  vagy  kötelezettségek  vállaltassanak,  melyeket  a 
nemzet  el  nem  fogad.  Én  legalább  nem  érzek  sem  ösztönt, 
sem  akaratot  még  egyszer  oly  állást  vállalni,  melyben  egyéb 
dolgom  sem  legyen,  mint  vigyázni,  hogy  a  haza  bajba  ne 
vitessék,  s  az  elkövetett  hibák  következményeit  enyhiteni. 

Mit  akarok  ezekből  kivonni  ?  Azt,  barátom,  hogy  elke- 
rülhetlen  szükségesnek  Ítélem,  hogy  Olaszországba  rándulj,  s  a 
királylyal,  Cavourral,  újra  felvedd,  a  jövendő  többi  tényezői- 
vel pedig  kezdeményezd  összeköttetéseinket ;  s  felvedd  és 
kezdeményezd  pedig  oly  módon,  hogy  ha  s  a  mikor  odamene- 
telemnek  szükségét  látandod,  azt  az  ügyre  nézve  haszonnal 
tehessem  meg. 

Ne  érts  félre,  kérlek,  barátom.   Kossuth  Lajos nak 

nem  jut,  nem  juthat  eszébe  Teleki  Lászlónak  missiót 
adni ;  de  én  szeretem  hinni,  hogy  múltkori  együttműködésünk 
berekesztése  nem  szüntette  meg  együttműködésünket  a  közös 
ügyben,  a  nagy  czél  felé,  —  söt  egyetértésünket  csak  növelte, 
mint  növelte  keblemben  a  meggyőződést,  hogy  egyetértve 
jobb  szolgálatot  tehetünk  a  hazának,  mint  külön-külön.  Mond- 
hatnád: menjek  magam,  ha  szükségesnek  látom.  Ámde  a  mi 
helyzetünkben  az  a  különbség  van,  tisztelt  barátom,  1.  hogy 
te  nem  vagy  helyhez  kötve,  mint  én  családi  gondok  által  va- 
gyok; 2.  hogy  ón  alig  vagyok  képes  élelmünk  költségeit 
fedezni,  annálfogva  nem  hozhatom  meg  az  Olaszországba  való 
utazás  áldozatát,  hacsak  előre  nem  vagyok  bizonyos,  hogy 
nem  hiába  megyek ;  3.  te  különben  is  gyakran  utazván,  Turin- 
ban  való  megjelenésed  nem  tűnik  fel  az  európai  közönség 
előtt  oly  marque-irozott  politikai  szinben,  mint  az  én  meg- 
jelenésem, s  feltéve,  hogy  a  király  akármi  oknál  fogva  —  he- 
lyesen vagy  helytelenül  —  nem  tartaná  tanácsosnak  a  velünk 
való  összeköttetést  affichirozni,  irányodban  nem  volna 
annyira  feszélyezve,  mint  irányomban,  kinek  innen  Turinba 
utazása  okvetlen  feltűnnék  s  tisztán  politikai  szinű  levén, 
vagy  a  királyt  feszélyezhetné,  vagy  elutasitás  esetére  ügyün- 
ket compromittálhatná. 

Én  nagyon  érzem,  hogy  nekem  nemsokára  el  kellene 
mennem  Olaszországba,  de  érzem  azt  is,  hogy  azt  nem  lesz  sza- 
bad tennem,  ha  csak  te,  s  különösen  te  összeköttetéseink  újból 
való  felvételét  nem  kezdeményezed. 

Midőn  bizalmas  kérdésemre  november  5-ki  leveledben 
azt  feleléd,  hogy  később  tán  elmehetnél  Olaszországba,  de  még 
most  nem  tudod  bizonyosan,  s  hogy  időközben  Kiss  talán 
mehetne,  —  én  irtam  Kiss  nek.  Ö  azt  felelte,  hogy  ő  ugyan 
mindig  kész  rendelkezésünkre,  hanem  egyszersmind  igen 
insistál  annak,  hogy  a  dolog  annyira  fontos,  miszerint  az 
okvetlenül  a  te  személyes  eljárásodat  kivánja. 

Minél  többet  gondolkozom,  annál  inkább  meggyőződöm 
ennek  igazságáról ;  tetézte  pedig  meggyőződésemet  az,  mit  a 
fentemiitett  fractiókról  azóta  hallottam.  Én  azt  csak  symp- 
tomának  veszem,  de  ennek  természetében  van,  hogy  könnyen 
átmegyen,  mint  a  ragály,  a  seregbe,  s  a  fegyelmezett  testületi 
szellem  mellett  a  polgárkatonából  praetorianust  csinál.  Már 

egyszer  igy  bukott  el  szegény  liazánk.  »Priiicipiis  obsta,  sero 
medicina  paratur.«  Állást  kell  foglalni,  mely  a  factiósus  haj- 
lamoknak imponál ;  s  ez  állást  —  a  mi  helyzetünkben  —  a 
hatalmakkal  való  összeköttetés  kezdeményezése  határozza  el. 

Azért  esengve  kérlek,  barátom,  hozd  meg  az  áldozatot  s 
rándulj  át  Olaszországba. 

A  bevezető  alkalom  önként  mutatja  magát.  Nemcsak 
illendő,  de  sőt  kötelesség,  hogy  az  Igazgatóság  nevében  kö- 
szönet mondassék  a  királynak  a  magyar  hadsereg  iránti 
jóvoltáért,  s  biztosittassék,  hogy  hazánk  és  országa  érdekegy- 
ségét oly  mélyen  érezzük,  s  a  király  iránt  oly  tisztelettel  s 
bizalommal  viseltetünk,  hogy  reánk  minden  körülmények 
közt  számithat. 

Azt  is  kötelességünknek  vélem  a  király  előtt  megjelen- 
teni, hogy  az  osztrák  már  is  megtörte  a  legio  tagjainak  be 
nem  sorozása  iránti  kötelezettségét.  Biztos  tudomásom  van, 
hogy  a  legionáriusok  közül  ötvenen  november  2-án  Dunaföld- 
várott  összpontosittattak,  s  onnan  Eszékre  vitettek,  —  mint 
szintén  arról  is,  hogy  többen  a  Piemontból  hazainditottak 
közül,  nevezetesen  az  altisztekből  tisztekké  előmozdítottak, 
haza  nem  érkeztek.  (Ez  iránt  én  Parisban  is  teszek  lépést.) 

E  két  pont,  azt  hiszem,  biztos  alapot  nyújt  neked,  ki  az 
Igazgatóság  tagja  vagy,  a  királynál  elfogadtatást  kérni,  s 
remélem,  kedves  barátom,  nem  fogsz  elbizakodottnak  tartani, 
ha  Igazgatósági  collegialitásunknak  érdekközösségénél  fogva 
tisztelettel  megkérlek,  méltóztatnál  a  királynak  megemlíteni, 
hogy  az  Igazgatóság  elnöke  megkért :  fejeznéd  ki  mély  sajná- 
latát a  felett,  hogy  a  királynál  nem  tisztelkedhetett ;  elmon- 
dani a  körülményeket,  mik  e  szerencsétől  megfoszták,  s  hogy 
igen  szerencsésnek  fogja  magát  érezni,  ha  ö  felsége  megen- 
gedi, hogy  udvarlására  lehessen,  s  a  két  nemzet  közös  érde- 
keiről táplált  nézeteit  ő  felsége  Ítélete  alá  terjeszthesse. 

A  körülmények,  melyek  akadályoztak,  hogy  a  királynál 
nem  tiszteleghettem,  ezek : 

Mikor  én  Olaszországba  érkeztem,  a  király  már  a  had- 
seregnél volt.  Siettem  Turinba,  C  a  v  o  u  r  ral  értekezni,  fel- 
világosítván őt  a  császárral  fenálló  viszonyunk  felől  (miről 
ö,  ugy  láttam,  nem  volt  kellőleg  értesítve)  s  abban  állapod- 

tünk  meg,  hogy  én  útba  ejtvén  előbb  Napóleon  herczeget,  a 
franczia  főhadiszállásra,  onnan  pedig  a  király  főhadiszállására 
megyek.  Tudod,  mennyire  sürgetett  a  császár,  hogy  siessek 
P  i  e  t  r  i  vei  vissza  Turinba,  egy  pár  zászlóalj  »szüknadrágost« 
felszerelni  és  seregéhez  küldeni.  Mig  én  a  császárnál  voltam 
addig  a  király  (kit  Desenzanoban  véltem)  Valleggióba  jött,  s 
a  mint  én  kijöttem  a  császártól,  a  király  ment  be  hozzá.  Az 
illendőség  nem  engedte,  hogy  kijöttét  várva,  neki  az  előszo- 
bában mintegy  útját  álljam.  Szándokom  volt  szállására  menve, 
kihallgatást  kérni.  De  ö,  a  mint  a  császártól  kijött,  rögtön 
kocsira  ült  s  visszahajtatott  seregéhez.  Nagy  érdekek  paran- 
csolták, hogy  a  császár  kívánságához  képest,  késedelem  nélkül 
Turinba  siessek.  így  maradt  el  akkor  tisztelgésem.  Aztán 
nyomban  jött  a  villafrancai  villámcsapás,  mely  annak  is  be- 
vágta útját,  hogy  én  elfogadtatást  kérhessek,  s  ha  kérnék,  a 
király  elfogadhasson. 

A  mit  a  király  személyiségéről  hallok,  azt  hiteti  el  velem, 
hogy  ö  neked  alkalmat  fogna  nyújtani,  nézeteidnek  —  a  jelen 
bonyodalmakról,  az  olasz  kérdésről,  hazánkról,  s  az  osztrák 
helyzetéről  —  elmondására,  s  te  bölcs  tapintatoddal  alkalmat 
találandasz  összeköttetésünket  a  királylyal  állandó  és  bizal- 
mas lábra  állítani. 

Ez  az,  a  mit  én  óhajtok,  s  óhajtom  különösen,  hogy  álta- 
lad történjék ;  mind  azért,  mivel  ez  által  öregbedni  fog  befo- 
lyásod otthon  a  felsőbb  társadalmi  körökre,  mit  a  hazára 
nézve  nagy  nyereménynek  tekintek,  mind  pedig  azért  is,  hogy 
ekként  jövendő  cselekvőség  esetére  oly  alap  lesz  megnyerve, 
mely  elejét  veszi  minden  olyforma  bajoknak,  mint  a  me- 
lyek a  közelmúltban  mindkettőnknek  annyi  aggodalmat 
szereztek. 

Ismervén  mind  belátásodat,  mind  jellemed  függetlensé- 
gét, tudom,  hogy  ha  kérésemnek  engedve,  ez  eljárást  magadra 
vállalod,  nem  az  én,  hanem  saját  meggyőződésedtől  kérendesz 
tanácsot  politikai  nézeteidben.  Én  csak  örülnék,  ha  valamint 
a  czélban  egyetértünk,  ugy  a  detail-okban  is  találkoznának 
véleményeink. 

Azért  óhajtom,  hogy  ismerd  nézeteimet  a  jelen  helyzet- 
ről. Nehogy  e  máris  hosszú  levelem  fárasztóvá  váljék,  szabad- 


ságot  veszek  magamnak  azokat  egy   ujabb   levélben  veled 
közleni. 

Vedd  azokat  annyiban,  a  mennyit  érnek,  s  ba  valamiben 
tévedek,  légy  szives  tévedésemről  felvilágositani. 

(Aláirva)  Kossuth. 


Kossuth  —  Telekj  Lászlónak. 

London,  deczember  4.  1859. 

Sok  mindenféle  akadály  késleltetett  ezen  levél  Írásában. 
Kifogytam  az  apró  pénzből,  nagy  meg  nem  volt,  hát  egy  kis 
kereset  után  kellett  látnom 

Ennyit  mentségemül,  —  most  felfogva  az  utóbbi  levelem 
fonalát. 

Átmegyek  a  politikai  helyzet  áttekintésére.  Én  igy  látom 
a  dolgokat : 

I.  —  Napóleon  igen  szerencsés  ember.  Azon  öt  hónap  foly- 
tán, hogy  az  olasz  ügy  a  diplomatia  Prokrustes-ágyán  nyuj- 
tóztatik,  a  világ  nem  szűnt  meg  isten  tudja  mily  mélyen 
átgondolt  terveket  tulajdonítani  neki,  s  ha  szavai  nem  épen 
illettek  egy  »olasz-szabaditó«  szájába,  a  világ  mindig  szeretett 
egy  vagy  más  ruganyos  frasisba  kapaszkodva  azt  hinni,  hogy 
mást  akar,  mint  a  mit  mond,  s  végre  is  jót  akar,  utat  akar 
magának  késziteni  az  elhirtelenkedett  villafrancai  kötelezett- 
ségekből való  kibúvásra.  Az  első  ember  a  történelemben,  ki- 
ben a  közvélemény  kétszínűséget  keres,  hogy  azt  neki  érdemül 
rója  fel. 

Nekem  meggyőződésem  az,  miként  távol  attól,  hogy 
mélyen  átgondolt  tervei  volnának,  nincs  egyetlenegy  gondo- 
lat is  fejében,  mióta  július  8-án  a  szilárd  földet  lába  alul  ki 
hagyta  sikamlani,  —  s  egymást  pofozó  beszédei  nem  terv,  ha- 
nem tervtelenség  következményei. 

Én  azt  hiszem:  egy  homályos  ösztön  van  lelkében: 
Olaszország  felett  a  suprematiát  tartani  meg.  Azért  (s  a  fran- 
czia  papság  és  a  legitimisták  iránti  félelméből)  nem  szeretné, 
ha  a  pápa  világi  uralma  megnyiratnék,  mert  e  hatalom  annyi, 
mint  az  ő  fensőbbsége  álarczban ;  ugyanazért  nem  szeretné, 
ha  a  herczegségek  s  a  Eomagna  Piemonttal  egyesülnének, 
mert  akkor  az  olasz  függetlenség  valósággá  válnék  s  az  olasz 

egység  nagyon  meg  volna  közelítve.  Ezen  »nem  szeretem* - 
ösztön  meg  van  benne  kétségtelenül,  de  már  aztán  arról  hogy 
mikép  adjon  ezen  eszmének  foganatot,  nincs  egy  mákszemnyi 
határozott  gondolatja  sem. 

Ezen  tervtelenségnek,  nem  pedig  kiszámított  tervnek 
szüleménye  a  congressus,  mely  a  világot  fenyegeti.  Nem  tudta, 
hogy  mit  csináljon,  tehát  rábeszélte  Austriát,  hogy  hivjanak 
össze  congressust,  az  majd  csinál  valamit,  s  az  a  valami  ter- 
mészetesen nem  fog  a  forradalomnak  kedvezni,  hiszen  a  tró- 
nusok diplomatái  jönnek  össze,  nem  népek  képviselői.  A  dolog 
nagyszépen  az  aix  la  chapelli,  troppaui,  laibachi,  veronai  ala- 
pon marad,  mely  azt  mondja  a  népeknek:  »sine  vobis  de 
vobis.«  0  pedig  (N.)  a  congressusi  csacsogások  között  majd 
ejt  egy-két  theoretico-sympatheticus  szót  az  olaszok  mellett 
beszél  nemzetiségről,  beszél  olasz  foederált  államiságról  (a  mi 
monarchicus  alapon  lehetetlen),  beszél  a  quadrilateralis  várak 
foederalisatiójáról  (a  mi  szintén  lehetetlen,  lehetetlen  legalább 
háború  nélkül ;  háború  eredményéül  pedig  non  sense  is,  kevés 
is)  s  beszél  reformokról  és  azzal  »dixit«  s  (a  mint  hiszi)  »sal- 
vavit  animam«.  így  vagy  ugy,  —  a  congressus  majd  csak  ki- 
vágja öt  a  hinárból. 

Hogy  a  congressus  tervtelenségnek,  s  nem  valamely  ki- 
számított mély  tervnek  szüleménye,  erről  engem  a  következő 
ok  győz  meg :  ha  (csodás  véletlenül)  a  congressus  valami  jót 
csinál  Olaszországnak,  annak  érdemét  a  császár  legalább  is 
megosztotta  másokkal,  s  ez  bolondság ;  ha  pedig  rosszat  csi- 
nál (pedig  csinál),  akkor  azt  ugy  a  jelen  közvélemény,  mint 
a  történelem  Napóleonnak,  s  csakis  neki  fogja  betudni,  mert 
ő  viselt  háborút,  ő  győzött,  tehát  ő  volt  a  helyzet  mestere. 

Ezen  alternatíva  mellett  lehetetlen  tervben,  kivált  okos 
tervben  hinnem. 

Némelyek  azt  hiszik :  azért  dolgozott  arra,  hogy  con- 
gressus legyen,  miszerint  a  Bonaparte-házra  1815-ben  euró- 
pailag  kimondott  proscriptiót  kitörültesse.  Én  ezt  nem  hiszem. 
Azon  proscriptió  nem  akadályozta  őt,  hogy  a  császárságot 
helyreállítsa,  s  bizony  nem  congressusok  által  fogja  a  helyre- 
állításnak állandóságát  biztosítani.  Ellenkezőleg :  a  franczia 
nemzet  nem  szereti  az  ö  souverain  akaratját  a  praetendált 
»isteni  jog«  ratificatiója  alá  bocsátva  látni.   Aztán  /minden 

liagyKatalom  elismerte  már  Napóleont  s  vele  szerződött,  sÖt 
Parisban  congressus  is  volt  azóta. 

Mások  azt  hiszik :  azért  Idván  congressust,  hogy  annak 
utján  búvjon  ki  kötelezettségei  alól,  miket  megbánt.  Ezt  sem 
liiszem,  s  pedig  azért  nem,  mert  ha  ezt  akarná,  van  reá  bizo- 
nyos és  egyszerű  módja.  Csak  azt  kellene  az  osztráknak  mon- 
dania :  megigérted  nationalisalni  Velencze  közigazgatását,  se- 
regét, pénzügyeit,  —  tedd,  —  nem  engedhetek  több  halasztást, 
mert  compromittál  engem,  —  aztán  add  formaszerü  kötelezé- 
sedet, hogy  a  négyszögi  várakat  foederalisálod ;  az  osztrák  nem 
teszi  az  elsőt,  s  nem  áll  rá  a  másodikra.  Ekkor  kész  a  felelet : 
»  si  tu  te  dégage  de  tes  engagements,  tu  me  dégage  des  miens. 
Sóit.  Je  laisse  les  Italiens  fairé. «  (Ha  te  felmented  magadat 
kötelezettségeid  alul,  felmentesz  engem  az  enyimek  alul.  Le- 
gyen. Hagyom  az  olaszokat  cselekedni.) 

Ámde  ezt  nem  teszi,  tehát  nem  akar  kötelezettségeiből 
kibúvni.  Mondhatnád :  » Austria  ezeket  nem  Ígérte  meg,  — 
nincs  róla  szó  a  zürichi  kötésben. «  Jó,  igen,  de  a  császár  ama 
hires  levelében  a  királyhoz  kimondta,  hogy  ezt  akarja.  *) 
Azért  kérdem :  hihető-e,  hogy  Austria  ráállott  volna  részt 
venni  oly  congressusban,  hol  a  császár  ezen  akaratja  lesz  a 
franczia  politikának  alapja,  —  hacsak  magát  előre  nem  bizto- 
sította, hogy  ezen  akarat  csak  pium  desiderium-szerü  nyilat- 
kozat volt,  melynek  a  császár  nem  szándékozik  erőt  adni  ? 

így  minden  oda  mutat,  miként  távol  attól,  hogy  a  csá- 
szárnak mélyen  átgondolt  tervei  volnának,  valósággal  nincs 
semmi  gondolatja,  semmi  terve.  Csak  azt  tudja,  hogy  mit  nem 
akar,  de  azt  nem  tudja,  hogy  mit  akar. 

Ezen  meggyőződésre  annyi  okot  látok,  hogy  csak  azon 
esetre  gondolok  ellenkezőt  lehetőnek,  ha  azt  teszszük  fel,  hogy 
a  congressus  eredményéül  oly  tervet  koholt  össze  a  két  volt 
ellenséges,  most  szövetséges  császár,  a  mely  nincs  a  békekö- 
tésben megirva. 

Mi  lehet  ez  ?  Ha  csak  nem  Yelencze  eladása,  én  nem 
tudom  elgondolni,  hogy  mi. 

És  valóban,  ha  meggondolom,  hogy  egyrészt  az  angol 
csak  azon  alapon  vesz  részt  a   congressusban,  hogy  a  közép- 


*)  Lásd  fentebb  a  fejezet  elején. 

olaszországi  nép  akaratján  erőszak  ne  történjék;  másrészt 
meg  a  franczia  császár  azt,  hogy  fegyveres  avatkozást  sem 
nem  teszen,  sem  nem  enged,  oly  ténynyé  tette,  melytől  lehe- 
tetlen elállania :  lehetetlen  megfognom,  miként  állhatott  reá 
az  osztrák  a  congressusban  résztvenni,  hacsak  azon  savanya 
falatra   nem  tökélte  el  magát,  hogy  Velenczét  eladja. 

Pénzügyi  zavarai,  a  szembeszökő  tény,  hogy  Velenczét 
végtére  mégis  el  kell  vesztenie ;  Magyarhon  felébredése,  s  a 
lehetetlenség  Velenczét,  annak  szervezetét  s  kormányát  nem- 
zetiesitenie  a  nélkül,  hogy  Magyarhonban  is  vagy  azt  tegye, 
vagy  forradalmat  provocáljon :  oda  látszik  mutatni,  hogy 
Velencze  eladása  lehetséges.  Ellenben  Ferencz  József  makacs- 
sága, —  az  erkölcsi  sülyedés,  melynek  szinét  ily  vásár  viselné, 
s  az  olasznak  Tyrolra  való  visszahatása :  a  föltevés  ellen  szó- 
lanak.  De  hát  ekkor  miként  történhetik,  hogy  az  angol  kor- 
mány bevallott  részesülési  elvei  mellett  (melyekhez  Palmerston 
állása  kötve  van)  az  osztrák  mégis  congressusra  megyén  ? 
Valóban  oly  tömkeleg  ez,  hogyha  Velencze  eladásában  nem 
hiszünk,  ugy  minden  napkitüzés,  követnevezések  s  meghívá- 
sok daczára  is  kételkednünk  kell,  hogy  lesz  con- 
g  r  e  s  s  u  s.*) 

Adná  isten,  hogy  ne  legyen,  mert  ha  lesz,  csak  ártal- 
mára lesz  ügyünknek.  Velencze  eladását  is  halálos  csapásnak 
tekinteném,  mert  ha  ez  megtörténnék,  az  olaszoknak  többé 
nem  lenne  szükségük  a  magyarra. 

Mit  vonok  ki  ez  elmélkedésből  ?  Azt,  hogy  tevékenysé- 
günk tere  jelenleg  nem  Paris.  Mert  ott  vagy  nem  tudják,  mit 
akarnak,  s  tervtelenségből  a  congressus  eszméjére  vetették 
magukat  s  a  velünk  való  érintkezést  a  helyzettel  össze  nem 
egyeztethetőnek  tekintik ;  vagy  ha  tudják,  hogy  mit  akarnak, 
az  olyan,  mit  nekünk  meg  nem  mondanak,  mert  az  nekünk 
csak  ellenséges  lehet.  Tehát  Parisban  jelenleg  sem  nem  tehe- 
tünk, sem  nem  tanulhatunk  semmit. 

Nem  következik,  hogy  törjünk,  sőt  én  jónak  látom  a  vi- 
szony újból  felvételére  a  tért  nyitva  tartani,  mert  uj  bonyo- 
dalmak fejlődhetnek  ki  több  mint  egy  függő  kérdésből,  —  de 
jelenleg  el  kell  ismernünk,  hogy  nincs  ott  számunkra  munka- 

*)  Nem  is  lett. 

kör.  (Én  szeretem  a  helyzeteket  constatálva  látni,  azért  irtam 
Parisba  tapogató  leveleket,  s  küldtem  üzeneteket  is  C  o  b  d  e  n 
által,  KissMiklós  által,  s  küldök  B i x i o  utján ; vederemo, 
—  ha  nem  szólnak,  az  is  felelet.) 

(Apropos  :  S  t  a  íFo  r  d  marqnisnó  nagy  magj^arbarát,  be- 
szél is  magyarul  —  Rónaytól  tanult  —  hivatalos  volt 
Compiegnebe  s  a  császárral  Magyarországról  beszélt.  A  csá- 
szár nagy  becsülést  mutatott  nemzetünk  iránt ;  jobb  sorsra 
érdemes  »b  r  a  v  e  n  a  t  i  o  n«-nak  nevezte.  StaíFordné,  —  ott 
vagy  Parisban,  nem  tudom  —  valami  Hunyadinóval  jött 
össze  társaságban  s  magyarul  szólitá.  Hunyadinó  francziául 
felelt,  hogy  nem  tud  magyarul.  —  »0n  magyar  hölgy,  s  nem 
tud  magyarul  ?«  kérdé  az  angol  álmélkodva.  —  » Bécsben  nö- 
vekedtem*, mond  amaz.  —  »Én  Londonban  növekedtem, 
mégis  beszélem  az  ön  derék  nemzete  nyelvét«,  felelt  az  angol, 
s  gúnyosan  hátat  fordított  a  korcs  magyarnak.  —  Maga  irta 
meg  Rónaynak,  kivel  levelez.) 

Ha  Parisban  nincs  mit  tennünk,  van-e  másutt  ? 

II.  —  A  sok  bizonytalanban  egydolgot  látok  bizonyosnak, 
azt :  hogy  ha  ma  consummalja  is  Victor  Emánuel  a  herczeg- 
ségeknek  s  Romagnának  egyesülését  Piemonttal,  egyelőre 
semmi  fegyveres  beavatkozástól  nincs  mit  tartania. 

Ez  lényeges  pont,  melyről  hogy  a  király  meggyőzessék, 
mindent  el  kellene  követnünk. 

Miként  meggyőzni?  Részletezéssel:  ki  interveniál- 
hatna ? 

Az  angol  nem,  —  ez  latus  perse  (magától  értetődik). 

Az  orosz  vagy  porosz?  Nem  tesznek  érdekük  eUen. 
Erdekük  pedig  az,  hogy  ha  már  a  15-ikei  statusquo  fenn  nem 
tartható,  (pedig  ennek  már  Lombardia  átadása  véget  vetett) 
Olaszország  ne  Francziaország  proconsulatusa  legyen,  hanem 
független,  mert  erős  legyen. 

(Pro  nóta :  angol,  orosz,  porosz  a  pápa  re staur átlójával 
nem  gondolnak.) 

A  franczia?  Némely  ázsiai  népek  azt  mondták  egy- 
kor vezérüknek :  »Mit  csinálunk,  ha  az  égbolt  összedől  felet- 
tünk?* »Nem  dől  össze «,  volt  a  felelet. — ^^  A  történelem 
logicájának  vannak  oly  negativ  követelményei,  melyekről 
elmondhatjuk :  a  minő  igaz,  hogy  az  ég  boltja  nem  dől  össze, 

oly  igaz,  liogy  ez  s  ez  nem  történhetik.  Mindazután,  a  mi  1859- 
ben  történt,  az,  hogy  1860-ban  a  franczia  az  olaszok  ellen 
harczot  vivjon,  lehetetlenség. 

Áz  osztrák?  Az  akarat  nem  hiányzik,  de  Nagy  Frid- 
rik  monda,  (s  ö  értett  a  dologhoz) :  három  dolog  nélkülözhet- 
len  a  háborúra,  t.  i.  pénz,  pénz  és  pénz.  Az  osztráknak  garasa 
sincs,  s  6 — 8  hónap   előtt   nem   is   teremthet.   Adófelemelés 
lehetetlen,  mert  már  a  tökéből,  nem   a  jövedelemből  fizettet- 
vén, azon  határt  érte  el,  melyen  tnl  a  felemelés  a  helyett,  hogy 
emelné,  csökkenti,  sőt  megsemmisíti  a  jövedelmet.   Ez  állam- 
gazdászati  axióma.  Kölcsönt  az  utóbbi  ravasz  csalás  fris  em- 
léke után  nem  kap  sehol.  Az  államjavak  eladása,  ellutrizása 
hónapokat  kivan.    (A  magyar  javakra   nézve  figyelmeztetést 
teszek  be  a  hírlapokba,  hogy  törvényeink,  sőt  az  európai  köz- 
jog részét  tevő  békekötéseink  a  magyar  korona  javainak  ve- 
vőit, vagy  kik  reájuk  kölcsönpénzt  adnak,  pénzük  elvesztésére 
Ítélik.  A  rabló  pedig  csak  addig  áll  útjában  a  rablott  jogainak, 
mig  a  rablott  erőre  kap ;  a  rabló  nem  ronthat  meg  jogot.)  Igaz, 
rendezett  kormányok  sok  segédeszközzel  bimak,  (ide  tartozik 
a  t  ö  n  k  segédeszköze  is),  de  mindez  időt  kivan.   Az  osztrák 
nem  kezdhet  háborút  ötszázmillió  frank  nélkül,  ezt  pedig,  ha 
feje  búbjára  áll  is,  6 — 8  hónap  előtt  ki  nem  teremti.  Aztán 
Magyarország  forrongásban  van  s  még  Tyrol  is  békétlenke- 
dik. Armadájának  fegyelme  tőben  meg  van  ingatva.  —  Isme- 
red a  rnult  háború  alatt  előfordult  jeleneteket,  azóta  Pestről  is 
megerősíttettek  s  melyek  kellő  levonást  tartva  fel  a  nagyitá- . 
sok  rovatára,   annyit  mindenesetre  bizonyítanak,  hogy  a   fe- 
gyelem nagyon  meglazult,   a  vezérek  iránt  nincs  tisztelet  az 
osztrák  seregben  s  a  vezéreknél  nincs  bizalom  a   sereg  iránt. 
Kimondhatlanul  jellemző  s  az  osztrák  hadsereg  egész  múltjá- 
ban még  soha  elő  nem  fordult  kórjel  az,   hogy  nyilt  parancs- 
ban kellett  a  császári  kormány  elleni  kikeléseket  a  hadsereg- 
ben eltiltani  s   miként  segítettek  az  elégedetlenségen,  mely  a 
tiszti  karban  a  nyilt  zúgolódásnak  már   oly  fokára  hágott, 
hogy  ily  rendkívüli  tilalmazás  tartatnék  szükségesnek  ?  Segí- 
tettek ugy,  hogy  ép  azokat,  kik  ellen  dühös  a  tisztikar,  nevez- 
ték az  ujdon  szabályozott  hadtestek  vezéreivé.  —  Ily  sereggel 
s  üres  zacskóval  Austria  most  nem  kezdhet  háborút.  Ah,  ha 
időt  adnak  neki  zavaraiból  kibontakozni,  a  még  eddig  nem 

tetszetős  engedmónyekliez  nyúlni  stb.,  akkor  fog  támadni  két- 
ségtelenül, de  most  lehetetlen. 

Hát  még  csak  a  nápolyi  király  jöhetne  szóba.  Adnák  az 
egek,  hogy  eszébe  jusson  mozdulni.  Azt  még  csak  meg  sem 
kellene  verni,  mert  kivéve  az  idegen  zsoldosokat,  15  nap  alatt 
még  a  nápolyi  sereget  is  Garibaldi  vezénylené  s  Olasz- 
ország egysége  nagy  részben  ténynyé  válnék. 

Tehát  interventió  lehetetlen  lévén,  a  józan  olasz  politika 
tisztán  áll.  Congressus  ide,  congressus  oda :  az  egységet  b  e- 
vógzett  ténynyé  állitani  elö,  —  ez  a  politika.  Senki  sem 
merhet  hozzányúlni.  Senki.  Aztán  ez  meglévén,  nem  önkény- 
teskedés  utján,  (ez  nem  ér  semmit ;  a  magyar  harczias  nép,  s 
mégsem  ment  nálunk  sem)  hanem  összeírással  (18 — 25  évi 
kor  tényleges  szolgálat,  25 — 35  nemzetőr-tartalék)  kétszáz 
^Qgjvenezer  embert  fegyverbe  állitani,  —  összeírással  ez  két 
hónap  alatt  megyén,  s  ez  csak  2^/0  az  egyesült  népességből 
(mi  hazánk  egy  harmadára  szorítva,  kevesebb  idő  alatt  arány- 
lag többet  tettünk,  tehát  lehet)  —  ezen  erővel  megtámadni  az 
osztrákot  Velencze  végett,  nekünk  tért  adni  a  működésre : 
tény,  hogy  jókora  bomlást  vagyunk  képesek  lökni  az  osztrák 
seregbe,  mert  a  múlt  kezdet  könnyiti  a  sikert. 

Ez  a  teendő.  Ha  ezt  nem  teszik,  az  osztrák  kipiheni  ma- 
gát ;  kilábol  pénzügyi  zavaraiból,  alkalmasint  valami  uj szabású 
tönk  által,  melyet  benn  az  országban  adóleszállitással  s  név- 
leges pénzügyi  ellenőrzéssel  fog  kisémi,  mi  neki  módot  nyuj- 
tand  a  nyerészkedő  játék-szellemet  uj  lotteria-kölcsönökkel 
kizsákmányolni ;  végre  is  ad  némi  engedményeket,  az  önkor- 
mányzati közigazgatás  s  nyelv  tekintetében,  mi  az  adóköny- 
nyitéssel  összekötve,  Magyarországban  a  conservativeknek  leg- 
alább egy  részét  megszédíti ;  a  horvátoknak  odadob  holmi 
engedménykéket,  a  szláv  történeti  egylet,  a  Matica,  a  mú- 
zeum, a  gazdasági  egylet  és  a  hazai  casinó  iránt ;  aztán  ellesi 
a  perczet,  midőn  a  piemonti  király  senkire  sem  számithat  s 
lecsap  várai  leshelyéből  Lombardiára,  időközben  az  olasz  nép 
elveszti  bizalmát  a  király  iránt,  határozatlansága  alapján  a 
factiók  újra  feltámadnak  s  Olaszország  a  régi  egyenetlenségbe 
visszahanyatlik. 

Azt  a  vak  is  látja,  hogy  a  harcznak  olasz  és  osztrák  kö- 
pött nincs  vége.  Miért  nem  használni  tehát  az  alkalmat,  midőn 

az  ellenség  gyenge,  s  a  harcz  újból  felvétele  minden  életrevaló 
olaszt  tettre  ébresztene  ?  Miért  várni  a  kikerülhetlen  harcz- 
czal,  mig  az  ellenség  uj  erőre  kap,  az  olasz  pedig  előbb  lelke- 
sedésében kifáradt,  utóbb  pedig  visszavonás  által  meg- 
gyengül ? 

Igen,  de  azt  mondják  :  ott  van  az  ötvenezer  franczia  a 
Pó  mellett.  Az  baj  kétségtelenül,  de  nekem  erős  meggyőződé- 
sem, bogy  az  háború  esetén  nem  áUand  az  osztrák  mellé  s 
csak  annyit  fog  tenni,  bogy  azon  helyeket,  hol  szállásol :  Mi- 
lánót, Piacenzat  stb.  semlegesíti. 

De  ismétlem  :  a  háború  újból  leendő  felvétele  nélkülöz- 
hetlen  előzményének  tartom  az  egyesítés  véghezvitelét  Közép- 
Olaszországgal,  mert  csak  igy  lehet  kétszáznegyven  ezer  em- 
bert csatarendbe  állítani,  az  önkénytes-rendszerrel  soha. 

III.  —  Ha  ez  nem  történik,  s  az  ügy  szép  békén  a  congres- 
sus  kezében  marad,  mi  fog  történni  ?  Még  csak  álmodni  sem 
tudom.  De  azt  tudom,  mi  nem  fog  történni.  Azon  nagy  lépés, 
melyet  a  herczegségeknek  s  Eomagnának  Piemonttal  való 
egyesülése  nyújtana  az  olasz  unióra,  —  meg  lesz  akadályozva 
Miként  ?  Azt  nem  tudom.  De  meg  lesz  akadályozva,  s  a  Min- 
cio  s  Adige  körüli  várak  nem  fognak  foederalizáltatni. 

Az  elűzött  berezegek  restauratióját  lehetetlennek  tarta- 
nám, ha  az  nem  állana  előttem,  hogy  a  diplomatiának  pénz- 
zel, pap  és  aristocrata  segítségével  módjában  van  suffrage 
uni versel  alapján  névleges  többséget  csinálni, legalább  Tosca- 
nában. A  lelkesedés,  természeténél  fogva  ellobban,  s  meglásd 
mig  a  reactió  minden  kortesét  a  szavazó-ládához  vezeti,  a  jó 
pártbóFöt  közül  négy  otthon  marad  s  nem  szavaz.  Ezen  kö- 
zöny a  dolog  természetében  fekszik.  Már  is  borzasztó  jeleit 
láttuk  a  választásoknál.  Félek,  a  király  kifárasztja  a  lelkese- 
dést s  a  kifáradáson  diadalt  emeFa  reactió. 

Azt,  hogy  Napóleon  herczeget  akarná  a  császár  Olasz- 
országban trónra  juttatni,  nem  vagyok  hajlandó  hinni. 

IV.  —  Az  olasz  kérdés  főnehézséget  a  pápában  látom.  Ha 
az,  a  mi  elméletileg  okszerű,  gyakorlatilag  mindig  keresztül 
vihető  volna,  én  tudnék  valamit,  a  mi  e  nehézséget  tökéletesen 
elhárítaná.  Tán  ki  fogsz^^nevetni,  de  hidd  el  nekem,  •  'e  nélkül 
az  a  nehézség  mindig  Tfenmarad.  Bologna,  Ferrára,  E,o- 
magna  legyen  tömegestül  protestánssá,  uj  evangélikussá,  con- 

grógationalistává,  göröggé,  unitáriussá,  rationalistává,  natu- 
ralistává, theistává,  —  a  mivé  tetszik,  csak  szűnjenek  meg 
pápistáknak  hivatni,  s  vége  van  a  kérdésnek  örökre. 
Különben  Napóleon  és  az  osztrák  fenn  fogják  a  pápát  tartani. 
Nem  egyszer  el  volt  már  a  pápa  űzve,  de  visszatért,  mert  fel- 
lázadt alattvalói  pápisták  maradtak.  Nem  pápista  alattvalókra 
a  pápát  nem  lehet  souverainnek  feltolni.  Ez  »contradictio  in 
essentia. « 

Religiositás  egy  dolog,  dogmákká  facsart  metaphysicai 
költemény  egy  másik  dolog.  » Miként  bizonyltod  be  nekem  az 
istenség  lételét  ?«  —  veté  fel  a  kérdést  Voltaire.  —  » Azzal, 
hogy  azt  mondom  :  nyisd  fel  szemedet «  feleié.  —  Ez  tökéle- 
tesen igaz,  a  vég  ok,  mit  istennek  nevezünk,  ott  van  mindenütt 
mindenben ;  a  porszemtől  kezdve  a  myriád  világok  nebuláiig. 

—  Láthatólag  ott  van  mindenütt.  Tehát  a  vallásosság  ideje 
soha  sem  jár  le.  De  a  végetlent  véges  formákká  profanáló 
dogmák  ideje  lejárt.  Gondolkozó  ember  nem  hiszen  bennök 
többé.  Legkevésbé  a  papok  maguk.  »Eidet  augur,  dum  augu- 
rem  videt.«  Csak  javadalmaikat  kellene  nekik  biztosítani, 
mint  VIII.  Henrik  tette  Angliában ;  és  adni  kellene  nekik  — • 

—  feleséget ;  s  bizony  még  ök  állanának  a  szakadás  élére.  A 
reformatiónak  reformatióra  van  szüksége.  Ez  korunk  egyik 
követelménye.  Olaszország,  az  európai  polgáriasodás  anyja, 
épen  politikai  bajainál  fogva  legkönnyebben  initiálhat,  mert  a 
politikai  emancipatiót  hatalmas  rugóul  lehet  felhasználni, 
hogy  a  tömeg  levesse  a  dogmák  bilincsét,  mely  nem  is  hit 
többé,  hanem  vagy  szokás,  vagy  közönyösség  vagy  képmu- 
tatás. *) 

V.  —  Nekünk  mondhatlanul  érdekünkben  áll,  hogy  az 
osztrák  —  háborúba  hevertessék,  most,  midőn  oly  koldus  és 
oly  gyenge,  nemzetünk  pedig  oly  éber,  eleven. 

De  ha  csak  az  olasz  nem  támad,  nem  lesz  háború  a 
tavaszszal. 

Ha  pedig  nem  lesz,  bármennyire  örvendjek  is  az  otthoni 
gyönyörű  nemzeti  ébredésnek  :  félek,  concessiók  lesznek  a 
vége,  s  ez  egy  részét  a  nemzetnek  bizonyosan  ha  ki  nem  eló- 


*)  Még  nem  ismertein  az   olasz  népet,  a  mikor  ezeket  irtára 

giti  is,  legalább  lehangolja  annyira,  hogy  inkább  elfogadja, 
mintsem  hogy  a  harcz  veszélyeinek  kitegye  magát. 

De  ha  az  olasz  támad,  azt  hiszem,  hogy  nemzetünk  sza- 
baddá lesz.  Én  (de  mindig  feltéve,  hogy  kétszáznegyven  ezer 
emberrel  támad,  mi  csak  az  unió  alapján  lehet)  többet  hinnék 
ez  esetben  merhetönek,  mint  ha  a  francziával  volna  ismét 
dolgunk.  Mert  ettől  garantiákra  van  s  lesz  mindig  szükség, 
hogy  cserben  ne  hagyjon,  ellenben  az  olasz  nem  hagyhat 
cserben,  mert  öngyilkosságot  követne  el. 

VI.  —  Ezek  nézeteim  a  helyzetről. 

Minden  pont  egy-egy  indok,  hogy  működjünk  Olaszor- 
szágban. Múltkori  levelemben  elmondtam  az  okokat,  melyek 
javasolják,  hogy  a  cselekvést  te  kezdeményezd.  Ha  ugy  látan- 
dod,  hogy  én  is  tehetek  a  közre  valamit,    szolgálatodra  állok. 

A  mit  a  király  helyzetéről  s  teendőiről  mondék,  az  az 
absolut  jó,  az  eszményi.  De  én  ismerem  s  méltánylom  nehéz- 
ségeit. Tudom,  hogy  nem  mindent  tehet,  a  mit  szeretne,  s 
nem  mindent  ma,  mit  tehetett  volna  három  hónap  előtt.  Tu- 
dom, mennyi  bilincs  rejlik  abban,  hogy  a  béke  épen  most  köt- 
tetett meg ;  hogy  ötven  ezer  franczia  van  nála ;  hogy  a  con- 
gressusba  beleegyezett,  hogy  a  közép-olaszországi  korona 
feletti  rendelkezést  a  nagyhatalmak  beleegyezésétől  tette 
függővé,  s  hogy  a  zürichi  béke  19-ik  pontjába  belenyu- 
godott. *) 

Mindezt  tudom,  s  azért  nem  is  várom,  hogy  működé- 
sünk, tanácsaink,  közbenjárásunk  amaz  »absolute«  jót  velünk 
eléressék. 

Hanem  azt  gondolom,  sokat  lehet  megközelítve  kivinni 
a  czél  felé,  ha  az  ember  ekként  lép  fel : 

»Im  ez  az,  a  mi  jó  volna ;  már  most  lássuk  :  menjiyi  az 
mit  ez  irányban  megengednek  tenni  a  körülmények. « 

Lehet    Boncompagnit    utasítani,**)   hogy  a  mint 

*)  Ez  a  pont  a  toscanai  nagyherczeg,  s  a  modenai  és  parmai 
berezegek  jogait  világosan  fentartotta. 

**)  Savoy-Carignan  herczeg  nem  fogadván  el  a  Tos- 
cana, Modena,  Parma  és  Eomagna  által  neki  felajánlott  regenssé- 
get  :  Boncompagni-t  jelölte  ki  maga  helyett,  de  a  kormányok 
által  nem  regens-helyettesnek,  hanem  csak  a  közép-olaszországi 
szövetkezés  (Liga)  kormányzójának  lett  elfogadva.  Decz.  21 -kén 
lépett  hivatalba.  (Lásd  a  fejezet  bevezetését.) 

állását  elfoglalja,  mindjárt  kötelező  katona-állitást  rendeljen 
(18  évtől  25-ig)  s  az  önkénytes-rendszert  elhagyja.  (Théma : 
ha  szabadok  akarunk  lenni,  készen  kell  lennünk  azt  meg- 
védeni.) 

Lehet  Garibald inak  commandót  adni.  Ez  haladék- 
talan szükség.  Alkalmazása  restaurálja  a  király*  szándoka 
iránti  hitet.  Különben  ez  szenved,  s  a  lelkesedés  kialszilc. 
(Annyira  fontosnak  tartom,  hogy  irtam  G-aribaldinak.) 

Lehet  Cavourt  a  minisztériumba  visszatenni  hala- 
déktalanul. (Emlékeztesd  Cavourt  szavaira:  »Qa  ne 
sera  pas,  cetté  paix  ne  s'exécutera  pas.) 

Lehet  a  congressusra  Cavourt  küldeni.*)  (Ez  annyi 
mint  praelimináris  hadüzenet.) 

Lehet  neki  azt  adni  utasításba,  hogy  mondja  meg  az  első 
ülésben,  miként  Piemont  nem  vészen  részt  a  congressusban, 
ha  csak  Austria  azonnal  nem  kötelezi  magát  szabott  idő  alatt 
Velenczét,  kormányzata  minden  ágaiban  nemzetiesiteni,  s 
hogy  a  várakat  foederatió  esetére  a  foederális  középponti  hata- 
lomnak átadja.  Austria  ezt  nem  teszi,  s  ekkor  C  a  v  o  u  rnak 
tiltakozással  vissza  kellene  vonulni  a  congressustól. 

Lehet  a  toscanai  stb.  nemzet-gyűléseknek  intést  adni : 
határozzanak  tiltakozást  a  hatalmaknak  az  ő  ügyeikbe  avat- 
kozása ellen ;  küldjenek  követeket  a  congressusba,  s  a  piemonti 
követ  hagyja  ott  a  congressust,  ha  a  toscanai  követ  el  nem 
fogadtatik. 

Mindezt  lehet  tenni ;  ez  elég  arra,  hogy  háború  legyen 
belőle. 

Ez  alatt  pedig  lehet  minden  kitelhető  erővel  fegyver- 
kezni ;  Angliában  hajókat,  mindenütt  fegyvereket  s  munitiót 
rendelni ;  keseríteni  a  helyzetet  azzal,  hogy  egyrészt  Bécsbe 
követet  ne  küldjenek,  másrészt  (mit  igen  szeretnék)  magyar 
tábornokot,  jelesül  Yettert  nevezzék  ferrarai  várparancsnok- 
nak, azon  utasítással,  hogy  a  Pó  mentében  alkalmas  helyeken 
hídfőket  épitsen. 

És  lehet  a  királynál,  a  sajtóban,  társalgásban  azon  esz- 
mét terjeszteni,   éleszteni,  mit  a  vallási  fegyverről  mondtam, 


*)  Ez  csakugyan  meg  lett  állapitva,    még    pedig    Napóleon 
császár  akaratával. 

—  és  azt,  hogy  az  olasz  kérdés  végső  elemzésben  Magyaror- 
szágon oldatik  meg,  s  azért  a  magyarokkal  egyet  kell  érteni. 
Ennek  minden  olasz  Hrlapban  harsogni  kellene. 

Mennyi  teendő  fejlődhetik  ki  tapintatodnak  ott  a  hely- 
színen ! 

Az  is  igen  jó  hatást  tenne  déli  Olaszországra,  ha  a  király 
interpellatiót  tétetne  Bécsben  az  iránt,  hogy  Nápolynak 
Austriában  a  toborzás  megengedtetik, 

S  jó  hatást  tenne  Magyarországra,  ha  a  magyar  légioná- 
riusokkal való  bánás  ellen  a  király  remonstrálna. 

Hosszú  próbára  tettem  türelmedet.  Bocsáss  meg  az  ügy 
kedvéért  s  vigasztalj  meg  mielőbb  leveleddel  stb. 

(Aláirva)  Kossuth. 


Teleki  László  előbb  időt  kért  a  gondolkozásra, 
utóbb  pedig  (deczember  lé-én)  azt  adta  válaszul,  hogy 
nem  vállalkozhatik,  mert  (mint  magát  tulszerényen  ki- 
fejeznie tetszett)  teljesen  képtelennek  érzi  magát  azoknak 
elvégzésére,  miket  leveleimben  emliték.  A  Lamarmora- 
Eattazzi  -  Dabormida  -  minisztériummal  nem  vagyunk, 
ekkorig  viszonyban,  a  helyzet  tehát  az,  hogy  egyenesen 
»a  király lyal  kellene  érintkeznie. «  A  király  előtt  pedig 
ő  egészen  ismeretlen ;  hihetőleg  alig  hallott  róla ;  ha 
hallott,  eddig  alkalmasint  azt  hitte,  hogy  Teleki  László 
egy  személy  Teleki  Sándor-rsü.  Attól  tart,  hogy  a  király 
őt  meg  sem  hallgatná,  ha  tanácsokat  adna  neki  elő.  Még 
talán  könnyebben  elhatározná  magát  külpolitikáról 
Napóleon  császárral  szólani,  mint  a  királylyal.  A  csá- 
szárt ismeri;  beszélt  vele  s  ő  szereti,  ha  a  franczia  poli- 
tikáról beszélnek  előtte,  s  a  sok  magasztaláshoz  mindig 
enged  valami  jó  tanácsot  ragasztani.  Nem  is  kap  na- 
ponta annyi  mindenféle  utasítást,  mint  a  piemonti  király. 
Ez  kap  alulról  is,  felülről  is,  s  kap  olyat  is  bőviben, 
melyet,  tetszik  nem  tetszik,  el  kell  fogadnia.  Már  meg- 

48* 

iinliatta,  s  ez  unalom  könnyen  kitörhetne  belőle  egy 
oly  hívatlan  tanácsadó  irányában,  ki  iránt  különös 
respectussal  nem  viseltetik.  Ilyesmit  csak  oly  ember 
engedhet  meg  magának,  kinek  világszerte  elismert  hely- 
zete van.  Azon  nézetének  adott  kifejezést,  hogy  nincs 
magyar,  a  ki  ezt  tehesse,  csak  én  egyedül. 

Különben  mindenben  egyetért  ugyan  nézeteimmel, 
s  meg  van  győződve,  hogy  kimondhatlanul  kívánatos 
volna  a  királyt  meggyőzni,  miként  az  az  ut  az  egyedül 
helyes,  melyet  én  kijelölök,  de  bár  oly  czáfolhatlan 
logicával  van  is  minden  megírva,  a  mi  e  tárgyról  leve- 
lemben áll,  hogy  ahhoz  ellenvetés  sem  férhet  s  a  fran- 
czia  azt  mondaná  róla,  hogy  »ce  n'est  pas  écrít,  c'est 
buriné«  (ez  nem  írva,  ez  vésve  van) ;  mégis  szokott  nyílt- 
ságával bevallja,  miként  az  én  közvetlen  fellépésemtől 
sem  mer  bizonyos  sikert  remélni,  mert  igaz,  hogy  dicső- 
séges azon  szerep,  melyet  a  király  számára  kijelölök 
de  nem  lehet  tagadni,  hogy  koczkáztatássalisjár.  Kirá- 
lyoknak sok  vesztenivalójuk  van.  Különösen  Victor 
Emánuelnek.  Nemcsak  a  mit  nyert,  hanem  a  mit  örök- 
lött is.  0  sokra  képes,  ha  egy  vagy  más  nagyhatalmas- 
ság által  pártoltatík,  s  ha  rést  látand  maga  előtt,  bizo- 
nyosan haladand,  mindig  előre,  de  a  királyságnak  a 
mint  megvan  nímbusa,  ugy  megvannak  áthághatlau 
korlátai  is,  melyeken  semmi  logica  sem  fog.  Nem  hiszi, 
hogy  a  király,  pusztán  forradalmi  erőre  támaszkodva, 
magát  az  egész  európai  congressussal  ellenkezésbe  he- 
lyezni hajlandó  legyen,  annyival  kevésbé,  mivel  meg 
kell  vallani:  kétes  dolog,  vájjon  annyi  anyagi  erőt 
(mert  erkölcsi  van  elég)  képes  lesz-e  a  forradalom  Olasz- 
országban kifejteni,  mint  kellene.  Mert  hiában :  Olasz- 
ország nem  Magyarország.  Nálunk  sok  tekintetben  áll 
az,   hogy  >; vitára  et  sanguinem,   sed   avenam 

non.«  Náluk  tán  inkább  ugy  áll  a  dolog,  Hogy  »ave- 
n a m «  igen,  de  » vitám  et  sanguinem«  nem. 

A  minő  bizonyos,  hogy  az  égboltozatja  össze  nem 
dől,  oly  bizonyosnak  tartja  azt,  hogy  Piemont  egye- 
dül nem  fogja  Austriát  megtámadni.  Mindemellett  azt 
elismeri,  liogy  ha  Piemont  megerősödhetik,  ha  az  an- 
nexiók  véghez  mehetnek:  később  bizonyosan  sok  reményt 
köthetünk  Piemonthoz.  Jelenleg  azonban  Teleki  csak 
az  európai  conjuncturáktól  remél,  nevezetesen  attól, 
hogy  a  congressus  tagjai  nem  fognak  egyetérteni.  Lehet, 
igazam  van,  hogy  Napóleon  császárnak  nincsenek  ter- 
vei, de  azt  látjuk,  hogy  ezen  tervtelenségnek,  ha  csak- 
ugyan az,  mindenki  alárendelte  magát,  s  a  ki  azt  nem 
akarta,  mint  pl.  Garibaldi,  annak  el  kellett  hagyni  uj 
szolgálatát.  Ki  van  már  mondva  mindenütt,  hogy  a 
congressus  határozata  nem  praeoccupáltatik,  még  Bon- 
compagni  delegatiója  Toscanába  —  is  csak  ily  értelem- 
ben fogadtatott  el.  De  hát  ki  tudja  ?  Napóleon  császár- 
nak tán  ép  azért,  mert  nincs  terve,  Ínyére  lesz,  ha  Aus- 
tria  a  congressuson  ellentállásra  talál  ? 

Ilyenek  voltak  Teleki  László  barátom  nézetei.  0  a 
congressust  bizonyosnak  tartotta,  s  az  ott  előfordulandó 
meghasonláshoz  kötötte  reményeit.  Én  borzadtam  a 
congressus  eszméjétől,  s  a  mennyire  csekély  erőmtől 
kitelhetett,  nem  mulasztottam  el  oda  hatni,  hogy  ne 
legyen  congressus.  —  Nem  is  lett;  bizony  nem  én 
miattam  nem  lett ;  de  hát  nem  lett.  Ellenben  abban  a 
tények  igazat  adtak  2'eleki-nek,  hogy  Piemont  egyedül 
nem  támadta  meg  Austriát ;  de  az  is  igaz,  hogy  minden 
lehetőt  elkövetett,  hogy  megtámadtassék  Austria  által. 
Nem  a  piemonti  kormány  hibája  volt,  hogy  Austria 
ezt  tenni  nem  merte.  Különben  Irataim  folyamán  majd 
ki  fog  tűnni,  hogy  Austria  nem  mervén  támadni,  végre 

is  Piemont  támadott  volna,    ha  — Cavour  meg 

nem  hal.  így  vagy  amúgy,  ő  minden  bizony  nyal  való- 
sította volna  szavát,  melyet  a  villafrancai  villámcsapás 
után,  Pietri  jelenlétében,  nekem  mondott:  »Mi  ketten 
megteszszük,  a  mit  a  francziák  császárja 
(győzelmei daczára) nem  mert  megtenni,  és  —  par 
dieu  — mi  nem  állunk  meg  fél  utón. « 

Azonban,  bár  Teleki  László  hazánkra  nézve  közvet- 
len eredményt  nem  várt  is  összeköttetésünknek  Victor 
Emánuel  királylyal  újból  való  felvételétől,  arra  mégis 
igen  nagy  fontosságot  helyezett,  hogy  én  —  s  épen  én  — 
ez  összeköttetést  és  pedig  közvetlenül  újra  felvegyem 
mind  a  jövendőre  való  tekintetből,  mind  azért  is,  mert 
én,  s  a  magyarok  között  —  ugy  gondola  —  csakis  én, 
bátorítólag  hathatok  a  piemonti  politikának  helyes 
irányban  vezetésére.  Hanem  abban  egyetértett,  hogy 
nekem  nem  lehet  Turinba  mennem,  hacsak  előre  biz- 
tosítást nem  kapok,  hogy  szívesen  láttatom.  Ennek  elő- 
készítésére, kitapogatására  egyenesen  (nemeskéri)  Kiss 
Miklós  ezredest  vélte  a  körülmények  által  kijelöltnek. 
Mert  neki  van  oka  a  királylyal  beszélgetni,  minthogy 
illemi  kötelessége  a  tőle  kapott  rendjel  általi  kitün- 
tetést megköszönni,  s  könnyű  lesz  neki  ez  alkalmat  fel- 
használnia: izenetemet  a  királynak  elmondani.  S  aztán 
Kiss,  mint  legiónkbeli  volt  dandárparancsnok,  kiválólag 
illetékes  azt  is  felpanaszolni,  hogy  Austria  miként  szegte 
meg  légiónk  iránt  adott  szavát,  ámbár  örvendett  Teleki 
ama  szándokomnak,  hogy  ez  iránt  Parisban  is  teszek 
lépést;  ez  szerinte  lényeges  dolog,  mert  a  császárnak 
tétetett  az  Ígéret,  a  császár  szavába  bizva  küldtük  haza 
a  katonákat. 

Teleki  László  e  nyilatkozata  folytán  decz.  23-án 
újra  felszólítottam  Kiss  Miklós  ezredest,  hogy  vállalja  el 
a  turini  küldetést.  —  0  ismét  kért:  »lia  lehet,  múljék  el 
tőle  e  pohár, «  s  eltekintve  a  magánviszonyaihoz  kötött 
nehézségektől,  azt  is  felemiitette,  hogy  istennek  hála,  nem 
olyan  szegény  a  magyar  emigráczió  tehetségekben,  mi- 
szerint szűkében  volnánk  az  alkalmasnál  alkalmasb 
egyéniségeknek;  emlité  Vukovics-ot,  íi^ányi-t,  Rónay 
Jáczint-ot,*)  Ludvigh-oi,  Mednyánszky-t,  de  legnyomaté- 
kosabban Pülszky-t  emelte  ki,  minthogy  ő  nézeteimet 
legbehatóbban  ismeri,  Londonban  (minthogy  én  magam 
ott  vagyok)  nélkülözhető,  s  különben  is  szándokában 
van  Angliából  Olaszországba  költözni. 

Meg  kell  itt  jegyeznem,  miként  én  az  akkori  körül- 
mények közt  azért  ragaszkodtam  ahhoz,  hogy  Teleki 
László^  ysigj  ha  ő  nem  vélné  megtehetni,  hát  Kiss  Miklós 
menjen  Turinba,  mert  a  Cavour  lemondására  következett 
Lamarmora-miniszteriummal  nem  voltunk  politikai  vi- 
szonyban. Akkorig  még  magával  Rattazzi-val  sem,  kinél 
rokonszenvre  —  ismeretes  elveinél  fogva  —  számit- 
hatánk,  de  kivel,  mint  belügyérrel,  külpolitika  körébe 
vágó  viszonyt  nem  kezdeményezhettünk,  Lamarmora 
tábornok  miniszterelnököt  pedig  olyan  embernek  tud- 
tam (s  később  is,  még  1866-ban  is  olyannak  tapasztal- 
tam), ki  az  úgynevezett  forradalmi  emberekkel  való 
érintkezéstől  határozottan  idegenkedett;  annálfogva 
összeköttetésünk  uj  felvétele  végett  közvetlenül  a  királyra 
voltunk  utalva,  tehát  oly  egyénre  volt  szükségünk,  ki- 
nek az  érintkezésre  a  multak,  minden  közvetítés  nélkül 
okot,  alkalmat  nyújthatnak.  Ha  majd  Cavour  újra  a 
minisztériumba  lép,  meg  voltam  győződve,  hogy  könnyű 


*)   »Lat iátok  feleim  zumtukhel:  mik  vagmuk, 
—  isaporisliamuvagmuk.« 

lesz  a  dolgot  bevezetnem,  miszerint  maga  Cavoic?'  gróf 
provocálja  összeköttetésünk  felvételét,  s  akkor  aztán 
olyan  is  vállalkozhatott  az  ügyviseletre,  ki  a  múltban 
sem  a  király lyal,  sem  kormányával  viszonyban  nem 
volt.  De  Lamarmora  minisztersége  alatt  ez  nemcsak 
tanácsos  nem,  de  még  csak  lehetséges  sem  volt. 

Azonban  mig  ezek  ekként  folytak,  1860.  január 
első  napjaiban  Thouvenel  (volt  konstantinápolyi  nagy- 
követ) lett  franczia  külügyminiszterré  kinevezve.  Thoii- 
venel-le\  (nemeskéri)  Kiss  Miklós  ezredes  igen  bizalmas 
lábon  állott;  szomszédok,  barátok  s  atyafiságos  (sógor- 
sági) viszonyban  is  voltak.  Ennélfogva  a  haza  érdekeire 
való  tekintet  Kiss  Miklós-nsik  Francziaországból  való 
eltávozását  többé  teljességgel  meg  nem  engedhette. 
Siettem  is  öt  1860. január  11-én  értesíteni,  miként  Thou- 
venel kineveztetéséből  önként  következik,  hogy  nem- 
csak Turinba  küldetéséről  szó  többé  nem  lehet,  de  sőt 
ha  már  Olaszországban  volna  is,  vissza  kellene  Parisba 
sietnie.  Fel  is  kértem  őt,  legyen  szives  a  Magyar  Nem- 
zeti Igazgatóság  párisi  képviseletét  elvállalni.  Szives 
hazafiúi  készséggel  elvállalta,  s  a  következő  hivatalos 
megbizó-levéllel  lett  ellátva: 

»Kiss  Miklós  ezredest,  ki  nézeteinket  ismeri  s  tökéletes 
bizalmunkat  birja,  ezennel  megbízzuk,  hogy  távollétünk  alatt 
a  M.  N.  Igazgatóságot  Francziaországban  képviselje.* 

Kelt  Londonban,  1860.  február  9-kén. 

A  Magyar  Nemzeti  Igazgatóság  : 

Kossuth,  gróf  TelekiLászló,  KlapkaG-yörgy, 
elnök,  tábornok. 

Turinba  a  küldetést  Pulszky  Ferencz  vállalta  el.  E 
végett  azonban  a  fentemiitett  oknál  fogva  várnunk  kel- 
lett, mig  Cavour  gróf,  ki  1860.  január  végével,  mint 
miniszterelnök,  újra  hivatalba  lépett,  összeköttetésünk 
uj  felvételére  az  időt  elérkezettnek  itélendi. 

Mennyire  neliéz  volt  e  tekintetben  Cavoiir  helyzete, 
kitetszik  abból,  liogy  ámbár  az  angol  kormány  volt  az, 
mely  a  turini  cabinet  aspiratióinak  leghatározottabban 
kedvezett,  ámbár  főképen  az  angol  kormány  erélyes 
pártolásának  köszönhette  Olaszország,  hogy  Toscana, 
Parma,  Modena  s  a  Romagna  Piemonttal  való  egyesü- 
lésére a  nép  akaratának  a  tér  szabadon  hagyatott :  mind- 
azáltal lord  John  Russell  angol  külügyér  indíttatva 
találta  magát  Cavour  grófot,  hivatalba-lépése  alkal- 
mából, az  Austria  iránti  óvatosság  szükségére  a  követ- 
kező diplomatiai  jegyzék  által  figyelmeztetni. 

Lord  Jolin  Russell  —  Sir  James  Hudson  angol  követnek  Turinl)a. 

Külügyi  hivatal,  január  23.  1860. 

Örvendünk,  hogy  Sardinia  ügyeinek  vezetése  újra  egy  oly 
kitünö  tehetségű  államférfiú  kezeibe  tétetett,  a  minő  Cavour,  s 
hogy  az  alkotmányos  kormányzat  iránti  tiszteletének  már  is  bi- 
zonyságát adta  az  által,  hogy  a  képviselőház  feloszlatását  taná- 
csolta. 

A  királyné  kormánya  biztosnak  hiszi,  hogy  mig  egyrészről 
Cavour  gróf  a  lombardokat  birtokába  fogja  helyezni  a  szabadság 
és  egyenlő  törvények  azon  jótéteményeinek,  melyeket  Piemonttal 
való  egyesülésüktől  elvárni  jogosítva  vannak,  másrészről  hiven  és 
szigorúan  meg  fogja  tartani  az  Austriával  nem  rég  kötött  békeszer- 
ződés szabványait.  Minden  bátorítás,  melyet  Sardinia  kormánya 
Velencze  elégedetlen  lakosainak  nyújtana ;  minden,  ami  azon 
várakozást  keltené  fel,  hogyaszárd  miniszterek 
Austria  alattvalóit  felkelés  esetén  segíteni  fogják:  igaz- 
ságos okot  szolgáltatna  az  osztrák  kormánynak  a  panaszra,  s  a  há- 
ború megújítására  vezethetne. 

A  piemonti  kormánynak  be  kell  látnia,  hogy  Európa  általános 
békéjének  megszilárdulása  Olaszországnak  közvetlen  és  sürgős  ér- 
dekében áll.  Egy  uj  olaszországi  háború  nagy  külföldi  hadseregeket 
hozna  harcztérre  és  azon  szép  országot  valószínűleg  ugy,  mint  haj- 
danta a  hóditó  szolgájává  tenné. 

(Aláírva)  Russell. 

* 

KOSSUTH,   IRATAIM.    II.  43 

Nem  gondolom  oly  bizonyosnak,  mint  a  nemes  lord 
vélte,  hogy  Cavour  grófnak  ezt  be  kellett  látni ;  nem  is 
hiszem,  hogy  akár  oka,  akár  hajlandósága  volt  ezt  be- 
látni: hanem  mikor  az  Olaszország  iránt  még  legbarát- 
ságosabb hatalom  is  ily  óvakodásra  intett,  nem  volt 
volna  helyén,  hogy  tolakodásunkkal  a  szard  kormány 
nehézségeit  növeljük.  Várnunk  kellett,  mig  hivatni  fo- 
gunk. E  miatt  Palszky  ur  küldetése  pár  hónapi  halasz- 
tást szenvedett.  Eljárása,  mely  nevezetes  elökészitö  moz- 
zanatot képezett,  alább  részletesen  lesz  ismertetve. 

Itt  a  chronologiai  rend  más  tárgyakra  térést  követel. 


11. 

Levélváltás  Garibaldival. 

Emlitém,  hogy  tanácsosnak  látszott  nekem,  nem- 
csak megujitani  összeköttetésünket  a  királylyal  és  kor- 
mányával, hanem  azon  kitűnő  olasz  hazafiakkal  is  egye- 
nes viszonyba  lépni,  kik  Olaszország  újjászületésének 
tényezői  közt  hatalmasan  kimagaslottak. 

Garibaldi  néhány  héttel  a  villafrancai  béke  után 
kilépett  a  szard  királyi  hadseregből  s  a  toscanai  had- 
sereg parancsnokságát  vette  át,  melynek  legnagyobb 
része  a  közép-olaszországi  katonai  szövetség  (Lega 
Militare)  seregének  egyik  hadosztályát  képezte. 

A  liga  összes  haderejének  parancsnokává  a  pie- 
monti  hadseregből  e  végett  kilépett  Fanti  tábornok  lett 
kinevezve. 

A  négy  szabad  állam  (Toscana,  Modena,  Parmaés 
a  Romagna)  e  katonai  szövetkezése  határozottan  védelmi 
természetű  volt,  azonban  a  Romagnával  határos  pápai 
birtokokban  nagy  volt  a  forrongás,  minélfogva  Farini 
dictator,  Fanti  fővezér  és  Garibaldi  abban  állapodtak 

meg,  liogy  lia  ott  kitörne  a  forradalom,  Garibaldi  azt  a 
parancsnoksága  alatti  sereggel  támogatandj a  s  a  felkelt 
tartományt  felszabadítja.  Garibaldi  főhadiszállását  Ri- 
minibe  tette  át  s  előőrsei  október  végén  oly  közel  állot- 
tak a  pápai  zsoldos  seregek  előőrseihez,  hogy  minden 
perczben  összeütközés  volt  várható.  E  felett  nagyon 
megijedtek  Flórenczben  és  Turinban.  Parisból  azzal 
fenyegetőztek,  hogy  Piacenzát  harminczezer  emberrel 
megszállva,  elvágják  az  összeköttetést  Piemont  s  az 
emiliai  tartományok  közt.  Még  az  angol  kormány  is 
sietett  Turint  figyelmeztetni,  hogy  ha  a  védelmi  állásból 
támadásra  mennek  át,  Anglia  nem  támogatandja  a  for- 
radalmat. A  nápolyi  király  pedig  sereget  összpontosított 
az  Abruzzikban  s  a  pápa  azzal  kecsegtette  magát,  hogy 
a  francziák  közbehelyezkedése  folytán  Piemont  nem 
mehetvén  a  forradalom  segítségére,  a  nápolyi  seregekkel 
egyesülten  nemcsak  ellentállhat  a  támadásnak,  hanem 
a  Romagnát  is  visszafoglalhatja.  így  állván  a  dolog,  a 
ílórenczi  és  turini  kormányok  mindent  elkövettek,  hogy 
Farini-t,  Fanti-t  és  Garibaldi-t  szándokuktól  eltérítsék. 
A  két  első  engedett  a  király  közbelépésével  is  támogatott 
figyelmeztetéseknek,  Garibaldi  ellenben,  azon  nézetből 
indulva  ki  (melynek  alaposságát  néhány  hónappal 
később  Szicziliában  és  Nápolyban  oly  dicsőséges  siker- 
rel, bebizonyította),  hogy  Olaszország  csak  ugy  lehet 
egygyé,  szabaddá  s  függetlenné,  ha  saját  erejére  támasz- 
kodva, visszavonhatlan  tényeket  állit  a  diplomatia  aka- 
dékoskodásainak ellenébe,  feltett  szándokához  ragasz- 
kodott. E  miatt  közte  s  Farini  és  Fanti  közt  komoly 
súrlódások  támadtak,  melyeknek  minden  áron  véget 
vetni  a  turini  kormány  sürgős  szükségnek  Ítélte.  Bat- 
tazzi  tanácsára  a  király  magához  kérette  Garibaldi-t,  ki 
magát  ez  alkalommal  is  igen  nemesen  viselte  s  a  válság- 

43* 

iiak  1859.  iiov.  23-án  az  által  vetett  xúgett,  liogy  a 
királynak  levélben  tudtára  adta,  miként  kívánságához 
képest,  lemondását  adja  s  Caprerába  megyén,  de  kije- 
lenti, hogy  a  király  szolgálatára  mindig  készen  leszen. 
S  Garibaldi  a  hazafiúi  önlegyözés  e  nemes  tetténél 
nem  állapodott  meg.  Ot  bálványozta  a  nép,  határtalan 
ragaszkodással  viseltettek  iránta  tisztjei.  Visszalépésé- 
nek hirére  ötvennél  több  magas  állású  tiszt  nyomban 
beadta  lemondását.  A  nép  közt  a  levertség,  a  kedvetlen- 
ség általános  volt.  Az  akkori  tudósítások  szavaival  élve : 
» férfiak  könyes  szemekkel  közölték  egymással  Garibaldi 
lemondásának  liirét  s  a  hangulat  olyan  volt,  mint  a 
minő  egy  nagy  nemzeti  szerencsétlenség  alkalmával 
szokott  uralkodni. «  Garibaldi  e  hangulattal  szemben 
minden  kitelhetőt  megtett,  hogy  a  szakadásnak  elejét 
vegye  és  a  népet  és  katonaságot  a  ragaszkodásban  Victor 
Emánuel  személyéhez  megerősítse.  Saját  igazolására 
megmondta  ugyan  egy  kiáltványban,  hogy  azért  vonult 
vissza  a  katonai  szolgálattól,  mert  »az  eljárási  szabad- 
ságot, mely  rangját  a  közép-olaszországi  hadseregben 
megillette,  ravasz  üres  ürügyek  alatt  meggátolva  látta,* 
de  utána  tette,  hogy  a  mely  [perczben  Victor  Emánuel 
király,  katonáit  a  haza  megmentése  végett  újra  harczra 
szólitandja,  ő  helyt  fog  állani  magáért.  Napóleonra  czé- 
lozva,  nyomorult  ravasznak  (volpina)  bélyegezte  a  poli- 
tikát, mely  akkor  az  olasz  ügy  fenséges  menetét  gátolta, 
de  ebből  csak  indokot  mentett,  inteni  a  nemzetet,  hogy 
sorakozzék  Victor  Emánuel  király,  az  olasz  független- 
ség e  bátor  és  loyalis  katonája  körül,  a -ki  képtelen  meg- 
tagadni azt  a  magas  és  nemes  czélt,  melyet  maga  elébe 
kitűzött.  A  közép-olaszországi  katonaságot  pedig  külön 
kiáltványban  intette,  hogy  maradjon  szilárdul  helyén, 
folytassa  gyakorlatait  s  erősítse  magát  a  katonai  fegye- 
lemben. 

Ez  egész  eljárás  kétségtelenül  fényes  bizonyságot 
nyújtott  Garibaldi  önzéstelen  liazafisága  felől,  de  nem 
volt  képes  egészen  kisimítani  a  csorbát,  melyet  a  nép 
hősének  eltávolítása  a  király  népszerűségén  ejtett.  Nekem 
ugy  látszott,  hogy  a  királynak  kellett  volna  is  —  s 
tekintve  Garibaldi  civismusát  és  hü  ragaszkodását  a 
királyhoz  —  lehetett  volna  is  a  viszály  kiegyenlítésére 
módot  találni  a  nélkül,  hogy  lemondásra  szólittatnék 
fel,  mit  én  annyival  inkább  sajnállottam,  mivel  az  álta- 
lam hazám  érdekében  is  kívánatosnak  itélt  bátrabb, 
határozottabb  politikának  annyi  kerékkötőjét  láttam  a 
hős  király  körül  sürgölődni,  miként  lehetetlen  volt  nem 
aggódnom  a  felett,  hogy  ép  azon  tényező  szoríttatott  le 
a  cselekvés  mezejéről,  mely  sarkantyú  gyanánt  hathatott 
a  király  merészebb  ösztöneire. 

Ezen  benyomás  alatt  irtam  a  következő  levelet: 

Kossuth  —  Garibaldinak. 

London,  decz.  2.  1859. 

Tábornok!  Eövid  tartózkodásom  Olaszországban  s  ön 
győzelmes  elöhaladásának  gyorsasága  meg  nem  engedhetek, 
hogy  önnel  kezet  szoríthassak ;  de  örömmel  és  csodálattal 
kísértem  önt  dicsöségteljes  pályáján,  mely  nemcsak  hősnek 
pálj^ája,  hanem  hazafié  is  a  szó  legmagasabb  értelmében. 

Nagy  perczekben  a  történelem  szereti  a  kor  szükségeit 
választottaiban  összefoglalni  s  a  nemzet  geniusát  egy  ember- 
ben személyesíteni. 

A  polgárosult  világ  közvéleménye  csak  igazságot  szol- 
gáltatott önnek,  midőn  önt  az  olasz  nemzeti  geníus  személye- 
sitöjének  ismerte  el,  s  önben  Olaszország  jelen  szükségeit 
megtestesülve  tekinti. 

Meg  is  kell  vallanom,  hogy  a  szigorú  megpróbáltatások 
közt,  melyeknek  Olaszország  a  diplomatia  Prokrustes-ágyán 
kitéve  van,  —  semmi  sem  lepett  meg  fájdalmasabban,  mint 
az  a  váratlan  hír,  hogy  ön  lemondását  adta  be. 

Ha  kihetném,  hogy  ön  e  határozata  által  valamely  czin- 
kosságnak  (complot)  vágta  be  útját,  mely  azon  ármánykodott, 
hogy  az  olasz  közszellem  egységét  megzavarja :  nekem  csak 
azt  lehetne  mondanom,  hogy  tisztelettel  hajlok  meg  határo- 
zata előtt,  mint  az  önlegyözés  magasztos  cselekménye  előtt, 
mely  méltó  egy  oly  hazafihoz,  mint  ön. 

De  bár  tudom,  hogy  ön  ezúttal  is  csak  az  önzetlen  haza- 
fiság sugallatát  követte :  nem  tudok  menekedni  a  félelemtől, 
hogy  az  ön  lemondása  nemcsak  meg  nem  hiusitja  azoknak 
ármányait,  a  kik,  bárminő  legyen  is  ragaszkodásuk  az  ügy- 
höz, nem  birnak  a  perez  szükségeinek  magaslatára  felemel- 
kedni, de  sőt  inkább  sok  becsületes  hazafi-szivet  lehangolással 
fog  eltölteni,  s  hogy  tömörités  helyett  ziláltságot  fog  elő- 
idézni. 

Mert  végre  is  a  lelkesedésnek  olyan  a  természete,  hogy 
hamar  kialszik,  ha  folyvást  nem  tápláltatik.  Becsületére  válik 
Olaszországnak,  hogy  az  ő  lelkesedését  még  nem  oltotta  ki 
az  a  tömérdek  hideg  viz,  melyet  a  diplomatia  több  mint  öt 
hónap  óta  reáborít.  Ez  csaknem  példátlan  a  történelemben 
Hanem  az  olasz  nép  önben  tükrözte  magát.  Nem  lankadt, 
mert  ön  nem  lankadott.  Az  ön  bátor  hevének  s  fáradhatlan 
tevékenységének  éltető  sugarai  meleget  terjesztettek  minden- 
felé. Az  ön  lemondása  ugy  hat,  mint  felhő  e  sugarakra.  Igaz  : 
ön  igyekszik  bátorító  szavakkal  fentartani  a  lelkesedést,  de 
már  maga  az,  hogy  ön  a  buzdítást  szükségesnek  tartja,  kez- 
detleges csüggedésre  mutat.  S  végre  is  az  ön  szavai,  minden 
magasztosságuk  mellett,  sem  képesek  ön  jelenlétét  pótolni. 
A  hold  nem  helyettesitheti  a  napot. 

Azonban  ön  bizonyosan  érett  bölcsességgel  számot  ve- 
tett a  helyzet  igényeivel,  s  a  mit  tett,  azért  tette,  mert  az 
önzetlen  honszeretet  azt  mondta  önnek,  hogy  másként  nem 
cselekedhet.  Nekem  hát  csak  azt  kell  óhajtanom,  hogy  az  ön 
éltető  jelenlétének  a  cselekvés  mezején  való  megfogyatkozása 
csak  rövid  ideig  tartson. 

Ön  nélkülözhetlen  Olaszországnak.  Nélkülözheti en  a 
királynak. 

Harczképes  állapotba  tenni  Olaszországot,  fentartani 
a  lelkesedést,  megszilárdítani  az  erélyes  szervezéshez  meg- 
kívántató elemeket,  szóval :  előkészülni  a  harczra  —  nem  ke- 

vésbé  fontos  dolog,  mint  harczolni.    Olaszország  üdve  függ  6 
feladat  betöltésétől. 

A  királynak  nagyon  sok  akadék  torlódik  útjába.  Nagyon 
sokan  vannak,  a  kik  öt  visszatartják.  Segittetnie  kellene,  bogy 
politikai  bátorságát  katonai  vitézségének  színvonalára  emelje. 

Helyzete  nehéz,  azt  elismerem,  de  nem  oly  nehéz,  hogy 
a  merész  elhatározás  annyi  koczkáztatással  járna,  mint  azt 
vele  elhitetni  iparkodnak. 

Mert  hát  idegen  fegyveres  avatkozástól  teljességgel  nem 
kell  tartania. 

(Itt  következik  annak  indokolása,  hogy  sem  angol,  sem 
franczia,  sem  porosz,  sem  orosz,  sem  most  még  osztrák 
avatkozástól  nem  lehet  tartani ;  —  a  nápolyi  király  avatkozá- 
sát pedig  csak  kivánni  lehetne.  —  Ezeket,  minthogy  már 
fentebb  Teleki  Lászlóhoz  intézett  levelemben  előfordulnak, 
itt  újra  előhozni  felesleges  ismétlés  volna,  csupán  annyit 
jegyzek  meg,  miként  Austria  financiális  szorultságáról  szólva, 
Garibaldi nak  azt  is  megemlítettem,  hogy  ha  Austria  adó- 
felemeléshez nyúlna,  csak  szorultságát  növelné,  mert  senki 
sem  fizetne,  Magyarországon  már  sokan  most  sem  fizetnek. 
Biztosítottam  G-aribaldit,  hogy  Magyarország  tudja,  hogy  mit 
kell  tennie.  És  meg  is  teszi  minden  irányban.  Erre  szá- 
mithat.) 

Minthogy  tehát  avatkozástól  nem  lehet  tartani,  az  ut 
melyet  követni  kell,  tisztán,  világosan  ki  van  jelölve. 

Ne  gondoljon  a  király  a  congressussal.  Mutassa  fel' 
Európának  Parma,  Modena,  Toscana  s  a  Eomagna  egyesülé- 
sét Piemonttal  és  Lombardiával,  mint  bevégzett  tényt.  Be- 
végzett tényekben  nagy  erő  rejlik.  Senki  sem  merend  hozzá- 
nyúlni, senki  a  kerek  világon.  Ekkor  aztán  minden  erélylyel 
hozzá  kell  látni  az  erőszervezéshez,  ugy,  hogy  két  hónap  alatt 
kétszáznegyvenezer  ember  álljon  fegyverben.  (Ez  csak  két 
százaléka  az  egyesült  népességnek,  tehát  könnyen  eszközöl- 
hető; gyakorlatból  beszélek:  én  megtettem  kevesebb  idő 
alatt.)  Aztán  ezzel  a  hadsereggel,  melynek  háta  mögött  tarta- 
lék gyanánt  több  mint  tizenegy  millió  lelkesült,  áldozatkész 

nép  áll :  hajrá !  Austriára,  megszabadítani  Yelenczét a 

többi  következik. 

Ugy  látszik,  liogy  Olaszország  egységéhez  csak  fokon- 
ként lehet  eljutni.  Az  elmélet  ezt  sajnálhatja,  de  a  gyakorla- 
tias hazafiságnak  számolni  kell  a  tényekkel.  Ez  pedig  tény. 
Hanem  kevesebbet  tenni,  mint  a  mennyit  lehet,  nem  kisebb 
hiba,  mint  többet  akarni  annál,  a  mi  lehetséges.  A  herczeg- 
ségek  egyesítése  Piemonttal  és  Lombardiával  lehetséges, 
tehát  megteendő  halasztás-habozás  nélkül.  Nagy  lépés  ez  az 
egység  felé.  Jó  lenne  a  Borgiák  articsókájára  megemlékezni. 

A  mi  pedig  a  pápát,  Olaszország  egységének  e  megtes- 
tesült akadályát  illeti,  nekem  egy  furcsa  eszmém  van ;  lehet, 
sokan  ábrándosnak  mondják,  de  nekem  ugy  látszik,  hogy  a 
kérdést  nagyon  egyszerűen,  nagyon  gyökeresen  megoldaná. 
A  » nagyon  keresztyén «  és  »apostoli«  császárok  versenyeznek 
egymással,  hogy  melyik  tartandja  fenn  jobban  a  pápa  felsö- 
ségét  Olaszország  felett,  » világi  hatalma «  fentartásának 
álarcza  alatt.  Ám  tegyék.  Hanem  Bologna,  Ferrara  s  a  Eo- 
magna  szűnjenek  meg  »p  á  p  i  s  t  á  k  1  e  n  n  i«:. 

(Itt  következik  az,  a  mi  már  fentebb  előfordul ;  egészen 
addig,  hogy  adni  kell  a  papoknak feleséget.) 

Hanem  akármit  gondol  is  ön  e  felől,  kedves  barátom, 
egy  dolgot,  kérem,  legyen  szives  emlékezetben  tartani. 

Ha  a  villafrancai  vógzelmes  nap  meg  nem  állit,  alig  volt 
volna  hat  hétre  szükségünk,  hogy  huszonötezer  ember  álljon 
zászlónk  alatt  Olaszországban.  A  kísérlet  megtörtént  s  tény- 
nek mondhatjuk,  hogy  háború  esetén  felbomlást  dobhatunk 
Austria  haderejébe.  Az  ut  ki  van  reá  egyengetve.  Csak  alka- 
lom kell.  Adja  meg  a  király  nekünk  ez  alkalmat,  —  mi  győ- 
zelmének biztosítását  adandjuk  érte ;  megszabadítjuk  hazán- 
kat s  Magyarország  függetlenségében  benn  fekszik  annak 
biztonsága,  hogyanomét  soha  többé  nem  jön  át  az  Alpeseken. 
Ha  nem':  nem . 

Mi  érdektestvérek  vagyunk.  S  a  király,  és  ön  tábornok, 
és  Olaszország  számithatnak  reánk. 

Hanem  szükséges,  hogy  viszonyban  maradjunk,  más- 
különben nem  tudjuk  magunkat  tájékozni. 

Egyébiránt  ha  önnek  itt  Angliában  valamiben  hasznára 
lehetek,  kérem,  rendelkezzék  velem. 

Fogadja  ön  stb.  (Aláírva)  Kossuth. 

(Francziából.) 

Garibaldi  válasza. 

Pino,  január  8.  1860. 

Nagyon  kedves  barátom ! olvastam  —  levelét  *)  s 

hasznomra  fordítom  minden  bizonynyal.  Ön  eszméje  a  papo- 
kat illetőleg,  azoknak  egyike,  melyek  jelenleg  főképen  elfog- 
lalnak. Nem  tudom,  mi  lesz  jobb :  dogmát  változtatni-e,  vagy 
eltörülni  azt,  a  mely  minket  most  lealacsonyít  —  a  nélkül, 
hogy  helyébe  mást  tennénk ;  de  mindenesetre  ki  kell  bonta- 
koznunk a  piszokból,  melyben  a  papoknak  nevezett  imposto- 
rok  csöcseléke  által  tartatunk  századok  óta. 

Ügyünk  egy  lévén,  nagy  megelégedésemre  szolgál,  hogy 
önnel  közvetlen  viszonyba  léphetek.  Időhiány  miatt  végeznem 
kell.  Kérem :  irjon  nekem ;  én  is  fogok  irni  hosszabban.  Sur- 
tout  disposez  de  votre  dévoué 

G.  Garibaldi. 

(Francziából.) 


Levélváltás  Farini  dictátorral. 

Garihaldi-tí  kivül  még  különösen  kívánatosnak 
tartottam,  viszonyba  lépni  Farini-Ya\,  az  emilíai  tar- 
tomány^ok  páratlan  erélyű  kormányzójával,  ki  ama 
classicus  felkiáltásával:  » mi  nem  irtuk  alá  a  villafrancai 
békét,  előre  Olaszország  csillagával ! «  első  volt,  a  ki 
útját  állta  a  hatalmas  imperátor  dictatumának. 

Farini  volt  az,  ki  helyet  adott  a  modenai  seregben 
a  feloszlatott  magyar  légió  azon  tagjainak,  kik  künn 
maradva,  katonai  szolgálatot  akartak  vállalni.  **) 

Ott  a  nem  olasz  elemek  alkalmazására  szabadabb 
levén  a  tér,  mint  a  régi  »routine«  által  feszélyezett 
Piemontban  kivált  az  u.  n.  forradalmi  elemek  iránt  épen 
nem  előzékeny  La  Marmora  tábornok  hadügyérsége 
alatt,  —  nagyon  óhajtottam  volna  a  jövő  eshetőségekre 

*)  A  szó-alkat  így  hangzik:  »J'aí  lu  avec  admiration  votre 
belle  lettre. «  Helfy. 

**)  Irataim  I-s8  kötetének  511.  s  köv.  lapjai. 

—  K0S80TH,  IRATAUr.   11.  44 

való  tekintetből  Vetter  altábornagyot  Modenában  elhe- 
lyezve látni  s  e  czélt  az  egyenes  viszonyba-lépéssel 
összekötve,  Fariní  dictátor  úrhoz  a  következő  levelet 
intéztem : 

Kossuth  —  Farini  dictátornak 
Parmába. 

London,  deczember  16.  1859. 
Dictátor  ur ! 

Nincs  ugyan  ekkorig  szerencsém  excellentiád  személyes 
ismeretségével  dicsekedhetni,  merem  mégis  remélni,  hogy  meg 
fogja  alkalmatlankodásomat  bocsátani,  mert  hiszen  a  mi  két  ha- 
zánk ügye  azonos.  Olaszország  függetlenségének  ellensége  az 
én  hazámat  is  bitorolja.  Mi  el  vagyunk  határozva  hazánkat  fel- 
szabadítani. A  mi  két  nemzetünk  egy  hadsereg ;  Olaszország  a 
balszárny,  Magyarország  a  jobb.  Sorsunk  annyira  kapcsolatos, 
hogy  ha  egyrészről  mi  nem  számithatunk  biztosított  függet- 
lenségre, mig  Velencze  birtoka  folytán  Austria  az  adriai 
tenger  ura  marad  s  hatalmi  állásával  a  Mincionál  és  Adigenél 
Olaszország  nemzeti  egységét  lehetetlenné  s  függetlenségét 
illusóriussá  teszi,  —  másrészről  Velenczének  tisztán  olasz 
erővel  való  felszabadítása  mindaddig  kétségesnek  tekinthető, 
amig  a  bécsi  udvar  Magyarországgal  rendelkezhetik,  s  ha  fel- 
szabadítanák is,  ez  és  Olaszország  függetlensége  véglegesen 
csak  az  napon  leend  biztosítva,  a  mikor  Austria  elvesztve 
Magyarország  birtokát,  Olaszország  uj  megtámadására  örökre 
képtelenné  válik. 

Ez  érdekkapcsolatnál  fogva  mi  magyarok  számítunk  is 
Olaszország  testvériességére  s  Olaszország  számithat  a 
mienkre. 

Én  nekem  már  1849-ben  eltökélt  szándékom  volt  negyven 
ezer  emberrel  segítségére  menni  Velenczének  s  miszerint  test- 
vériességünk  az  olasz  zászlónak  előhadunknál  való  lobogása 
által  szembetűnővé  tétessék,  Monti  ezredest  egy  olasz 
légió  szervezésével  biztam  meg  Magyarországon.  Monti 
ezredest  Károly  Albert  király  küldte  követül  Magyar- 
országba, de  a  keletnek  kerülve  jöhetvén  csak  hozzánk,  a  no- 
varai  catastrófa  után  érkezett,  midőn  küldője  lemondott  már 
trónusáról  s  igy  küldetése   érvényét  vesztette.  —  Fájdalom, 


347 

az  orosz  fegyveres  avatkozás  nem  engedte  Velencze  felsegó- 
lyezését  végrehajtanom.*) 

Ez  idén  pedig  azon  ponton  voltunk,  hogy  felbomlást 
vetünk  az  osztrák  hadseregbe  s  a  háborút  Magyarországra 
kiterjeszszük.  A  villafrancai  villámcsapás  utunkat  vágta. 

Remélem,  hogy  a  legközelebbi  alkalommal  semmi  kül- 
avatkozás  nem  fogja  összevágó  terveink  kivitelét  meghiu- 
sitani. 

Ez  alkalom  pedig  soká  nem  késhetik,  mert  bármit 
csináljon  is  a  congressus,  az  olasz-kérdést  nem  lehet  egy 
Austriával  való  ujabb  küzdelem  nélkül  eldönteni. 

E  kilátással  szemünk  előtt  excellentiád  jogot  szerzett 
magának  a  magyar  nemzet  maradandó  hálájára,  azon  nem 
kevésbé  előrelátó,  mint  nagylelkű  jóakarat  által,  melylyel  né- 
hány hazámfia  szolgálatát  elfogadni  méltóztatott. 

E  bölcs  intézkedés  nem  maradand  eredmény  nélkül, 
azon  befolyásnál  fogva,  melyet  háború  esetén  az  osztrák  had- 
seregre gyakorland. 

Ez  előzmény  által  bátorítva,  főbb  tiszteink  egyik  leg- 
kitünőbbike  :  Y  e  1 1  e  r  altábornagy  a  napokban  Olasz- 
országba utazott,  oly  szándékkal,  hogy  szolgálatát  excellen- 
tiádnak felajánlja. 

Vetter  tábornok  1849-ben  negyvenötezer  főnyi  egyik 
hadseregünket  vezényelte  főparancsnoki  minőségben  s  Austriát 
két  nagy  ütközetben  megverte.  A  táborvezérkari  akadémiában 
nyervén  katonai  nevelését  s  szabadságharczunk  előtt  hosszabb 
ideig  kitüntetéssel  szolgálván  az  osztrák  hadseregben,  isme- 
retei, melyekkel  az  osztrák  katonai  gépezet  alkatáról  bir, 
megbecsülhetlen  értékűek.  A  csatatéren  rettenthetlen  bátor 
katona  s  e  mellett  ügyes  szervező,  kinél  én  a  mélyreható 
katonai  ismereteket  egyesítve  találtam  a  gyakorlati  tapasz- 
taltsággal, a  sebes  felfogással  (coup  d'oeil  rapidé)  s  kifáraszt- 
liatlan  erélylyel.  Amióta  számkivetésben  vagyunk,  beható 
figyelemmel  kisért  minden  haladást  a  fegyverzetben  s  az 
ezzel  kapcsolatos  fejleményt  a  had-  és  csatatanban.  Gonddal 
tanulmányozta  a  terrénumot  Olaszországban,  s  legyen  az 
activ  szolgálatban,  legyen  a  szervezés    körül   általában   és    a 


*)  Lásd  alább  a  » Függeléket «. 

tudományos  csapatokéban  különösen,  legyen  az  eröditvények 
vagy  a  P ó-folyami  hidfök  tervezése  s  kivitele  körül:  sze- 
rencsésnek érezné  magát,  lia  szolgálatára  lehetne  az  ügynek, 
melynek  exoellentiád  egyik  legkimagaslóbb  bajnoka. 

Tisztelegni  fog  excellentiádnál  s  magát  rendelkezésére 
bocsátandja. 

En  kötelességemnek  ismertem  nevét    és  tehetségét  dic- 

tátor  úrral  megismertetni  s  kérem  excellentiádat,  fogadja  stb. 

Kossuth. 
(Francziából.) 


Farini  dictátor  Vcálasza. 

Az  emiliai  tartományok 
kormányzójának   kabinetje. 
Külügy. 

Kossuth  Lajos  umak, 
Magyarország  volt  kormányzójának. 

Modena,  január  2.  1860. 
Kormányzó  ur! 

Nagyon  örvendetes  meglepetésemre  szolgált  a  levél, 
melylyel  ön  múlt  deczember  16-ról  megtisztelt  s  melylyel 
nekem  újra  egy  hös  magyar  közremunkálása  ajánltatik  fel. 

Engedje,  kormányzó  ur,  e  leveleért  teljes  hálámat  kife- 
jeznem. Egy  boldogitó  szerencse-kivánatnak  tekintem  azt, 
melyet  egy  barátságos  nemzet  küld  felénk  a  várakozás  és 
munka  napjaiban. 

Az  önök  régi  hadseregének  magyarjai,  kik  nálunk  jelent- 
keztek, mindannyian  szives  látásra  találtak  és  soraink  szá- 
mukra mindig  megnyíltak,  amint  oly  hely  akadt,  mely  méltó 
volt  őket  befogadni.  Forróan  óhajtom,  hogy  V  e  1 1  e  r  tábor- 
nokkal is  hasonló  történhessék  s  csak  a  felett  aggódom,  hogy 
nincs  tehetségemben  neki  oly  magas  alkalmazást  ajánlhatni, 
amely  múltjának  és  képességének  megfelelne. 

Nekünk  itt  csak  egyetlenegy  hadtestünk  van,  —  mint- 
egy harmincz — negyvenezer  ember  —  jóformán  már  töké- 
letesen szervezett  állapotban  s  melynek  már  ugy  főparancs- 
noka van  (F  a  n  t  i  tábornok),  mint  ennek  vezérlete  alatt 
több  osztálytábomok. 

Jelenben  tehát  teljes  lehetetlenség  határoznom,  de  a 
dolog  szivemen  fekszik  s  hiszem,  remélem,  hogy  oly  meg- 
oldásra juthatok,  mely  megfelel  hö  óhajomnak,  hogy  el  ne 
veszítsem  e  jó  alkalmat,  szorosabbra  fűzni  a  két  nemzet  közti 
jó  viszonyokat  s  ön  iránt  személyesen  magamat  készségesnek 
bizonyítani  (vous  étre  personellement  agréable). 

Fogadja  kormányzó  nr,  magas  nagyrabecsülésem  s  leg- 
szívesebb rokonszenvem  kifejezését. 

Legkészségesebb  szolgája  Farini. 


Püggelék. 
Egy  történetirati  tévedés  helyreigazítása. 

Farini  dictátorhoz  irott  fentebbi  levelemben  emliíés 
van  téve  arról,  hogy  szándékomban  volt  Velencze  segítségére 
menni,  hogy  e  végett  a  sereg-alakitást  munkába  is  vettem  s 
hogy  e  szándokom  kivitele  csak  az  orosz  avatkozás  által  lett 
meghiúsítva. 

Elismerem,  hogy  szándokommal  egy  más  czél  is  volt 
kapcsolatos. 

AVelencze  felszabadítására  szánt  negyvenezer  főnyi  had- 
seregnek én  magam  személyesen  szándékoztam  élére  állani. 
Magam  azért,  mert  e  seregnek  Horvátországon  kellett  volna 
keresztül  menni  s  én  ezt  arra  szándékoztam  felhasználni, 
hogy  a  sziavon  és  horvát  nemzettel  a  csak  udvari  cselszövények 
által  előidézett  viszálkodást  kiegyenlítsem,  s  ott  oly  állapotot 
hozzak  létre,  mely  a  sziavon  és  horvát  nemzet  tökéletes  meg- 
nyugtatásával, a  mi  szándékaink  merő  félreértéséből  eredett 
ellenségeskedés  helyébe  tartós  testvéries  egyetértést  állitan- 
dok.  Ma  is  meg  vagyok  győződve,  hogy  ha  e  tervezett  expe- 
ditióban  az  orosz  avatkozás  meg  nem  akadályoz :  a  köl- 
csönös kiengesztelődést  minden  bizonynyal  keresztülviszem. 

Alkalmat  veszek  e  szándoklott  expeditió  megemlítésé- 
ből egy  történetirati  tévedést  helyreigazítani. 

Cantu  Cesar  olasz  történetíró  azt  irta  történelmé- 
ben, hogy  a  magyar  országgyűlés  1848.  júliusban,  az  én 
indítványomra  negyvenezer  embert  adott  Austriának  az  ola- 
szók  ellen, 

Még  most  is  igen  sokan  vannak  Olaszországban,  kik  a 
Hrneves  történetiró  e  téves  állitását  valóságnak  tartják  s  ha 
a  magyarok  iránti  rokonszenv  felöl  szólani  alkalom  akad, 
még  most  is  akadnak  olasz  lapok,  melyek  C  a  n  t  n  ez  állitá- 
sára  hivatkozva,  a  magyar  nemzet  felöl  s  különösen  felölem 
nem  épen  barátságosan  nyilatkoznak. 

Többek  közt  pár  év  előtt  egy  névtelen  levelet  kaptam, 
melyhez  egy  nem  tudom  melyik  lapból  kiollózott  czikk  volt 
csatolva,  telve  epés  kifakadásokkal  a  magyar  nemzet  ellen  s 
különösen  ellenem,  a  miatt,  hogy  mi  negjrvenezer  ember  segit- 
séget  adtunk  az  olaszok  leverésére  Austriának,  mely  kifakadá- 
sait  czikkiró  a  feletti  mély  megbotránkozásának  kifejezésével 
rekesztette  be,  hogy  engem,  aki  az  olaszok  leverésére  e  tete- 
mes segéderőnek  megadását  indítványba  tettem  s  keresztül 
vittem,  az  olasz  kormány  nem  átall  még  tetemes  évi  segély- 
dijjal  (lauto  stipendio)  is  hizlalni ! ! 

Bizony  sok  keserűséget  kell  az  embernek  nyeldesni 
e  nyomorúságos  életben !  Magyarországon  vannak,  kiknek 
körében  még  most  is  hiresztelik,  hogy  én  az  ország  pénzével 
jól  megrakodva  vándoroltam  a  számkivetésbe,  —  Olaszor- 
szágban pedig  vannak,  a  kik  azt  hiszik,  hogy  nekem  Olasz- 
ország zsiros  stipendiumot  fizet.  Mennyire  nem  ismernek 
engem  az  emberek!  —  Nem  szeretek  magamról  fecsegni. 
Nem  érdemes.  Futólag  mégis  jegyzékbe  teszem,  hogy  egy 
utazó-táskával  karomon,  vettem  bucsut  volt  hazámtól.  Olasz- 
országtól pedig  magam  számára  soha  sem  nem  kértem,  sem  el 
nem  fogadtam  egy  fillért  sem.  Nekem  Olaszország  soha  sem 
nem  adott,  sem  nem  ad  egyebet,  mint  a  levegőt,  melyet 
beszívok  —  s  ennek  árát  becsületesen  megfizetem  adóban. 

Ezt  csak  mellesleg  emlitem,  hanem  azzal  tartozni  vélek 
a  történelmi  igazságnak,  hogy  C  a  n  t  u  C  e  s  a  r  ur  téves 
állításával  szemben  a  valódi  tányállást  constatáljam. 

Az  1848-iki  eseményeknél  két  időszakot  kell  megkülön- 
böztetni. 

Az  első  az,  midőn  még  a  király  által  kinevezett  minisz- 
térium kormányozta  a  király  nevében  Magyarországot.  Ez 
időszakban  Austriával  szemben  még  nem  forradalmi 
téren,  hanem  az  uralkodó  közösségének  s  az  abból  folyó  hű- 
ségi kötelességnek  törvényszerű  terén  állottunk. 

A  második  időszak  az,  midőn  a  bécsi  udvar  Magyar- 
ország ellen  már  nyiltan  a  forradalmi  támadás  terére 
lépett  s  ezzel  minket  a  forradalmi  védelemre  kény- 
szeritett. 

Cantu  Cesar  ur  állítása  természetesen  nem  ezen 
második  időszakra  vonatkozik,  melyben  forradalmi  támadása 
által  a  bécsi  udvar  maga  mentett  fel  minket  az  uralkodó-ház 
iránti  minden  tekintet  alól.  Hogy  ezen  időszakban  nemcsak 
nem  ajánlhattunk  Austriának  segítséget  az  olaszok  ellen,  de 
sőt  az  országgyűlés  által  az  én  elnökletem  alatt  constituált 
honvédelmi  kormánynak  jóformán  első  tette  az  volt,  hogy  a 
nemzet  nevében  parancsot  adott  ki  a  bécsi  udvar  által  kül- 
földön tartóztatott  magyar  katonaságnak  az  ország  védel- 
mére hazasietni  s  az  osztrák  császár  zászlója  alatt  honárulás 
terhe  alatt  sehol  nem  küzdeni :  ez  annyira  temészetes  dolog, 
hogy  részletes  adatok  felhozásába  nem  is  szükséges  bocsát- 
koznom. 

Cantu  állítása  azon  első  időszakra  vonatkozik,  midőn 
még  a  törvényes  téren,  tehát  az  (sokak  által  balul  p  r  a  g  m  a- 
tica  sanctio-nak  nevezett)  1723-iki  alaptörvény  terén 
állottunk,  melynek  első  czikkében  az  áll,  hogy  »p  r  o  s  t  a  b  i- 
lienda  in  omnem  casum  etiam  contra  vim  externam 
cum  vicinis  regnis  et  provinciis  haereditariis  unione  et 
conservanda  domestica  tranquillitate«  elfo- 
gadtatik,  hogy  az  legyen  Magyarország  királya,  a  ki  az  oszt- 
rák tartományoknak  is  uralkodója. 

És  mégis,  bár  ilyen  volt  akkori  helyzetünk  s  bár  a  kö- 
zös uralkodó  Sardinia  által,  tehát  külhatalom  által  volt  meg- 
támadva: mégis  teljességgel  nem  áll,  hogy  mi  csak 
egyetlen  embert  is  adtunk  volna  a  bécsi  ud- 
varnak az  olaszok  elleni  háborúra.  Soha  a  mi 
iiiög^gyözésünkkel  egyetlenegy  magyar  ka- 
tonásom küldetett  az  olaszok  ellen.  Az  a  rögtön 
kiállitandottnegyvenezerember,  melyről  Cantu 
Cesar  ur  hallott  valamit,  nem  az  olaszok  ellen,  nem 
is  külháborura,  hanem  egyenesen  a  veszélyben  for- 
go'^tt  haza  védelmére  volt  általam  kérve  s  az  ország- 
gyűlés átal  megszavazva,  sőt,  mikor  e  haderő  kéretett  s  meg- 
szavaztatott, az  olasz-kérdés  még  csak  szóba  sem  lett  hozva. 

e  kérdés  csak  későbben,  a  válaszfelirati  vita  közben  tárgyal- 
tatott s  a  mikor  tárgyaltatott,  egyetlenegy  katona 
kiállítása  sem  kéretett  vagy  szavaztatott 
meg,  hanem  a  segélyadás  kikerülésére  oly  középút  lett  hasz- 
nálva, mely  az  olaszoknak  legkevesebbet  sem 
ártott,  minket  pedig  megmentett  attól,  hogy  már  akkor, 
mikor  még  a  harcznak  elfogadására  Austriával  készületlenek 
voltunk,  az  1723-iki  törvényből  reánk  hárult  kötelességet 
elvileg  is  megtagadva,  mint  királyi  miniszterek  s  a 
király  által  összehívott  országgyűlés,  az  uralkodó  ellen  forra- 
dalmi térre  lépjünk. 

A  valódi  tényállás  a  következő : 

Az  1848-iki  országgyűlés  július  5-én  lett  megnyitva. 

A  kül viszonyokat  nem  lehetett  emlités  nélkül  hagyni  a 
trónbeszédben. 

István  főherczeg  nádor,  királyi  helj^artó,  »felülről«  ka- 
pott utasítás  folytán  kivánta :  tegyük  bele  a  segélykérést  az 
olaszországi  háború  bevégzésére. 

Mi  miniszterek  ezt  megtagadtuk  s  abban  történt  a  meg- 
állapodás, hogy  a  trónbeszédben  ennyi  mondassék : 

»A  külviszonyokat  illetőleg  a  lombard- velenczei  király- 
ságban, hol  a  sardiniai  királynak  s  némely  más  olaszországi 
hatalmasságoknak  ellenséges  seregei  is  harczczal  támadták 
meg  ő  felsége  seregeit,  a  háborút  bevégezni  nem  lehetett. 
Minden  egyéb  külhatalmassággal  sértetlenül  fenáll  a  békés 
egyetértése. 

Azonban  a  dolog  természetében  fekszik,  hogy  a  válasz- 
felirat tárgyalásánál  a  minisztériumnak  elő  kellé  adnia,  hogy 
mi  az  ő  politikája  szemben  az  uralkodó  e  »be  nem  végzett* 
háborújával  ? 

Ez  meg  lett  állapítva,  jegyzőkönyvbe  lett  téve  s  nekem, 
mint  a  minisztérium  szóvivőjének  jutott  feladatul  megismer- 
tetni a  képviselőházzal  a  minisztérium  következő  határozatát 
(melyet  szórul-szóra  idézek) : 

»IIa  a  császári  hatalom  s  a  dynastia  minden  tagja  is 
sikeresen  közredolgoznak,  hogy  a  magyar  korona  területén  a 
törvényeink  iránti  hü  engedelmesség  s  a  rend  és  béke  miha- 
marabb helyreálljon  s  hazánknak  törvényes  önállása  és  sza- 
badsága minden  tekintetben,  a  pénz-  és  hadügyek  ön- 

álló,  független  és  minden  idegen  avatkozás- 
tól ment  kormányzatát  is  világosan  ide- 
értve, nyiltan,  őszintén  elismerve  és  megóva  legyen  (mire 
nézve  a  minisztérium  az  összes  nemzettel  egyetértöleg,  vál- 
tozhatlanul  el  van  határozva  a  nemzet  önállásából  egy  haj- 
szálnyit sem  engedni  s  a  szövetséges  barátságra  hasonló  ba- 
rátsággal, ellenségeskedésre  jogszerű  visszatorlással  felelni) «: 
ezen  esetre,  azaz  »a  lázadások  által  megzavart  rend  és  béke 
biztos  helyreállításának  és  az  ország  önálló  anyagi  és  erköl- 
csi épségének  biztosítása  esetére «  Ígéret  tétetik  ö  fel- 
ségének »kül-megtámadás  elleni  oltalmaz á- 
sára«,  —  de  az  ellen  világosan  tiltakozás  fejeztetik  ki,  hogy 
»ezen  Ígéret  az  olasz  nemzet  elnyomásában  való  részvét 
szándékára  magyaráztassék«,  határozottan  kijelentetvén,  hogy 
Magyarország  csak  arra  lehet  »a  fentebbi  esetbe n« 
hajlandó  segédkezet  nyújtani,  hogy  a  »lombard-velenczei 
nemzettel  oly  béke  és  egyesség  megkötése  eszközöltes- 
sék, mely  egyrészt  ö  felsége  méltóságának,  másrészt  az  olasz 
nemzet  jogainak,  szabadságának,  méltányos  kivánatainak 
egyiránt  megfelel*. 

Ezen  utóbbi  pontra  nézve  sürgettetvén  az  ellenzék  által 
kijelenteni,  hogy  mit  értünk  alatta  ?  —  én,  aki  a  minisztérium 
politikáját  a  házzal  megismertető  beszédemben  (a  történelmi 
kényszerűség  logicájánál  fogva  azt,  aminek  előbb-utóbb  be 
kell  következni,  előre  látva)  megmondottam  a  háznak,  miként 
»mi  sohasem  mulasztottuk  el  ő  felségének  azon  meggyőző- 
désünket kimondani,  hogy  Olaszország  megtartása 
f entarthatlan  positió  s  hogy  minél  inkább 
késnek  a  kiegyenlítéssel,  annál  nagyobb 
veszteségükbe  fog  kerülni«,  (mely  előrelátásomat 
az  események  irtózatos  mértékben  igazolták,  mert  a  fentart- 
hatlan  positió  csakugyan  elveszett,  de  két  ruinosus  háború 
roppant  áldozataival  s  a  németországi  állás  elvesztésével  is 
tetézve  veszett  el),  én  —  mondom  —  a  »hogyan  értjük  ?«  — 
kérdésre  a  háznak  azt  a  feleletet  adtam,  miként  mi  ugy  ért- 
jük, hogy  »a  lombard-velenczei  olasz  nemzet  pacificatiójára 
Austria  részéről  önálló  nemzeti  kormányzat  mellett  oly  sza- 
bad alkotmányos  institutiók  ajánltassanak  meg,  minők  csak  a 
monarchiái  országlással  összeférnek  és  ha  a  béke  ezen  alapon 

sem  volna  eszközöllietö,  akkor  egy  oly  strategikus  vonalnak 
megállapítása  mellett,  minőt  az  osztrák  birodalom  biztonsága 
megkiván,  az  ezen  vonalon  tul  esö  terület  az  anstriai  biroda- 
lomtól egészen  is  elválasztassék,  a  vonalon  inneni  résznek 
pedig  mindenesetre  teljesen  szabad  s  liberális  alkotmányos 
institutiók,  önálló  nemzeti  kormányzattal  biztosittassanak«. 
(Ez  történelmi  szempontból  érdekkel  bir  a  külföldre 
nézve  is,  mert  ebből  látszik,  bogy  mi,  annyi  veszélytől  kör- 
nyezve bár,  már  akkor  oly  politikai  programmot  állítottunk 
fel,  melyet  tizenegy  évvel  később  Napóleon  császár  s  az  olasz 
király  magentai,  palestroi  és  solferinoi  győzelmeik  béréül  is 
elfogadtak,  sőt  az  osztrák  kézen  maradott  részre  nézve  keve- 
sebb biztosítással,  mint  amennyit  mi  követeltünk). 

Ilyen  volt  a  határozat.  Az  ily  esetre  s  ily  felté- 
telekbez  kötve,  nem  adott,  hanem  eventiiali- 
ter  kilátásba  helyezett  segély  igérése  gya- 
korlatilag annyi  volt,  mint  a  segély  megtaga- 
dása. A  bécsi  udvar  ezt  tökéletesen  meg  is  értette,  annyira 
megértette,  hogy  azon  manifestumában,  melylyel  ellenünk 
a  harczot  nyiltan  megkezdette,  ezen  elhatározásának  indokai 
közt  egész  határozottsággal  azt  is  emliti,  hogy  a  magyar 
országgyűlés  én  általam  »f  élr  e  vez  etve  (! !)  az 
alattvalói  hűség  ellenére,  a  külellenség  által 
megtámadott  fejedelemtől  a  segély t  megta- 
gadta«. 

Annyi  tény,  hogy  ezen  határozat  foly- 
tán, a  mi  megegyezésünkkel  egyetlenegy  ma- 
gyar katona  sem  küldetett  Olaszországba! 

Az  ellenzék  (30  egynehány  vokssal  háromszáz  egynehány 
ellenében)  még  az  igy  körülirt  s  hazánk  állami  önállásának  min- 
dennemű, nevezetesen  pénz-  s  hadügyi  tekintetben  is  teljes 
biztosításától  feltételezett  Ígéretet  sem  akarta  elfogadni,  ha- 
nem azt  követelte,  hogy  a  segélyadásnak  még  csak  kilátásba 
tétele  is  egyszerűen  megtagadtassék. 

Es  meg  kell  jegyeznem,  hogy  midőn  az  ellenzék  több 
szónoka  nézetét  azzal  támogatá,  hogy  a  (helytelenül  úgyne- 
vezett) pragmatica  sanctio-nál  fogva  Magyarország 
nem  köteles  Austriát  segíteni :  én  ismét  ós  ismét  felszólaltam, 

kérve  a  házat,  hogy  veszélytől  környezett  helyzetünkben  ne 
ereszkedjék  elvi  vitába,  hanem  tárgyalja  a  speciális  kérdést, 
mely  előtte  fekszik,  tisztán  politikai  szempontból  s  ily  szem- 
pontból mondja  ki :  helyesli-e  vagy  nem  a  minisztérium  poli- 
tikáját, annyival  inkább,  mert  maguk  a  feltételek,  melyekhez  a 
minisztérium  eventualis  Ígérete  kötve  van,  eléggé  mutatják, 
hogy  semmi  absolut  kötelezettség  elvét  nem  akaránk  kiin- 
dulási pontul  venni. 

No  már  én  azon  szempontból  indultam,  hogy  ugy,  amint 
állottunk  akkor,  fegyverzetlenül,  védtelenül,  még  csak  az 
első  tiz  honvédzászlóaljjal  sem  szervezve  :  valóságos  öngyil- 
kolás  volt  volna  ürügyöt  adni  a  bécsi  udvarnak  Európa  előtt 
minket  azzal  vádolhatni,  hogy  felmondtuk  a  fejedelem  iránt 
a  loyalitást ;  a  legnagyobb  hiba  volt  volna  részünkről  meg- 
kezdeni a  harczot  Austria  ellen.  Nekünk  legnagyobb  érde- 
künkben volt  ugy  vinni  a  dolgokat,  hogy  ha  a  forradalom  ki- 
kér ülhetlenné  válik :  az  osztrák  provocálja  azt  s  ö  támadjon, 
de  ne  könnyítsük  neki  e  támadást,  sőt  jogainkhoz  ragasz- 
kodva, de  a  loyalitást  fel  nem  mondva,  nehezítsük  azt  és  idő- 
közben készüljünk  a  védelemre.  Ez  nem  drágán  volt  megvá- 
sárolva egy  oly  határozat  által,  mely  az  olaszoknak 
semmit  sem  ártott,  nekünk  pedig  időt  adott  a  honvé- 
delmi készületre.  Én  ma  is  meg  vagyok  győződve,  hogy  ha 
akkor  az  ellenzék  győz  az  olasz-kérdésben :  Jellasics  hat 
héttel  előbb  ront  be  Magyarországba  s  ha  még  septemberi 
beütésekor  is  Fehérváron  tul  mehetett  ellentállás  nélkül,  — 
július  végével  vagy  augustus  elején  Pestig  ment  volna,  mi 
csak  népfelkelést  sem  bírtunk  volna  ellene  rendezni,  minden- 
esetre pedig  azon  irtózatos  gyalázat  érte  volna  nemzetünket, 
hogy  magának  Jellasic s-nak  sem  tudott  volna  ellentállani 

s  az  országgyűlés  Jellasics  előtt  ugrott  volna  szét 

vége  volt  volna  Magyarországnak  szégyenletesen !  ! 

Hanem  a  mi  engem  illet,  ki  egész  őszinteséggel  meg- 
kísértem az  184:8-iki  törvények  alkotásába  gyakorolt  befolyá- 
sommal, vájjon  lehetséges-e  Magyarországnak  egy  oly  fejede- 
lem uralma  alatt  maradni,  ki  egy  más  birodalomnak  is  ural- 
kodója, —  engem  ép  amaz  olasz-kérdés  győzött  meg  arról, 
hogy  lehetetlen.  Mert  lehetetlen  megakadályozni,  hogy  az  ily 
uralkodónak  külön  érdekei  ne  legyenek  s  ha  ezen  érdekekben 

megtámadtatva,  háborúba  keveredik,  mi  még  a  48-iki  törvé- 
nyek mellett  is  minden  perczben  azon  helyzetbe  sodortatha- 
tunk, hogy  vagy  elveink  s  érdekeink  ellen  kénytelenek  le- 
szünk az  uralkodónak  segélyt  adni,  vagy  fel  kell  a  loyalitást 
mondanunk,  azaz  forradalmi  térre  lépnünk,  amire  pedig  nem 
minden  perczben  lehet  a  nemzet  kellőleg  elkészülve. 

Annyi  mindenesetre  positiv  tény,  hogy  az  olaszok  elleni 
tettleges  segély  adását  soha  sem  a  minisztérium,  —  melynek 
tagja  voltam,  nem  kivánta,  sem  az  országgyűlés  meg  nem 
ajánlotta  s  a  magyar  nemzet  akaratából  soha  egy  magyar 
ember  sem  küzdött  az  olasz  szabadság  ellen;  —  ellenben 
voltak,  akik  szabadakaratból  küzdöttek,  vérzettek,  meghaltak 
az  olasz  szabadságért. 

De  azért  C  a  n  t  u  C  e  s  a  r  ur  történelme,  sok  olasz  sze- 
mében hiteles  kutfö  marad,  még  ha  kijavitaná  is  tévedését. 
A  mi  nyomtatva  van,  nyomtatva  marad.  —  így  Íródik  a 
történelem. 


HETEDIK  FEJEZET. 
Tapogatózás  Francziaországban. 

A  zürichi  béke  után  nem  lehetett  többé  remél- 
nünk, hogy  Napóleon  császár  egyhamar  háborút  aka- 
rand  akár  kezdeni,  akár  előidézni  az  osztrákkal.  Azzal 
tehát  nem  kecsegtettük  magunkat,  hogy  ö  hazánk  fel- 
szabadítására hatalmának  súlyával  közbelép. 

Keményeinkkel  Olaszországra  voltunk  utalva.  De 
Napóleon  császár  nagy  hatalom  volt  Európában.  Ha  ö 
oly  politikára  határozza  magát,  mely  az  olaszok  egysé- 
gesítési törekvéseinek  útjába  áll,  ezzel  a  mi  reményeink 
valósulhatásának  is  útját  vágja;  ha  ellenben  ő  az  ola- 
szokkal szemben  oly  állást  foglal  el,  mely  ama  törek- 
vések fejlődésére  szabad  tért  vagy  biztosit,  vagy  leg- 
alább enged:  nem  szenvedhetett  kétséget,  hogy  a  züri- 
chi béke  által  nemcsak  meg  nem  oldott,  de  sőt  —  mond- 
hatni —  felingerlett,  felbizgatott  olasz  kérdés  elmészete 
okvetlenül  háborúra  fog  vezetni  az  osztrákkal ,  s  e  há- 
ború Magyarország  függetlenségének  kivivására  ked- 
vező alkalmat  nyujtand,  ha  csak  a  magyar  nemzet  ön- 
álló állami  életéről  önként  le  nem  mond. 

Ez  volt  az  egyik  tekintet,  mely  tanácsolta,  hogy 
összeköttetésünket  a  Tuilleriákkal  meg    ne  szakítsuk. 

De  volt  egy  másik  tekintet  is.  Az  1 85 9-iki háború 
alatt  sikerült  egy  nemét  a  jóakaratú  érdeklődésnek  fel- 
keltenünk Napóleon  császárnál  nemzetünk  iránt,  s  okom 
volt  hinni,   hogy  irántam    személyesen  a  háború  után 

sem  sztiiit  meg  jóindulattal  viseltetni.  Másrészt  azonban 
nyilvánvaló  tény  volt,  hog-y  a  villafrancai  egyezmény 
óta  nagy  változás  jött  közbe  Paris  és  Bécs  között  a  köl- 
csönös viszonyokban.  Az  >  egynapi  ellenségek «  látszó- 
lagos » barátokká «  lettek.  Midőn  Metternich  berezeg, 
mint  osztrák  követ,  megbizó  levelét  1859.  deczember 
14-kén  bemutatta,  Napóleon  neki  nyilvános  elfogadá- 
son ezeket  monda:  »a  mióta  önnek  császárját  láttam, 
nagy  becset  helyezek  személyes  barátságára. «  Erde- 
künkben állott,  a  mennyire  tehetők,  egyrészt  magun- 
kat el  nem  felejtetni  s  a  magyar  nemzet  iránti  jóindu- 
latot fentartani,  másrészt  meg  odahatni,  hogy  a  barát- 
ságos közeledés  az  osztrák  felé  hazafiúi  reményeinknek 
ártalmas  egyetértéssé  ne  fejlődjék. 

Napóleon  herczeg  változatlan  szívessége  összeköt- 
tetésünk fentartására  az  utat  nyitva  tartotta.  De  a  leg- 
elemiebb  tapintatosság  tanácsolta,  hogy  ez  utat  csak 
tartózkodva  vagy  az  ő  egyenes  felhívása  folytán,  vagy 
csak  oly  concrét  eseteknél  használjuk,  melyek  alkalmat 
nyújthatnak,  hogy  egyenesen  a  császárhoz  forduljunk. 
Ily  eset  volt  például  az  olaszhoni  magyar  sereg  haza- 
ment tagjai  iránt  elvállalt  kötelezettség  megszegése, 
mely  esetben  az  összeköttetés  e  csatornájának  hasznát 
is  vettem ;  —  de  pusztán  nézetekkel  a  helyzet  felől, 
bírálattal  a  követett  s  véleménynyel  a  követendő  poli- 
tika felől,  ez  utón  egyenesen  a  császárhoz  tolakodni 
otromba  elbizakodottság  volt  volna,  mely  hívatlan 
tanácsadási  arrogantiára  magyaráztathaték. 

Én  pedig  kívánatosnak  tartottam,  hogy  nézeteim 
a  helyzet  felől  a  császár  tudomására  jussanak.  Nem 
ritka  eset  a  történelemben,  hogy  egy-egy  felvetett  eszme 
befolyást  gyakorol  a  hatalmasok  gondolkozására,  ha 
nem  hívatlan  tanácsadásként  kerül  elébük. 

Jónak  láttam  tehát,  hogy  nézeteim  a  minket  any- 
nyira  érdeklő  politikai  helyzetről  csak  mint  ismertetés 
jusson  a  császárhoz,  mely  nem  hozzá  van  intézve.  E 
mód  azon  előnynyel  is  birt,  hogy  fesztelenül,  tartózko- 
dás nélkül  nyilatkozhattam,  pedig  avatott  kézből  akként 
voltam  értesitve,  hogy  » a  császár  szereti  hallani  a  nyer- 
sen kimondott  véleményeket,  ha  nem  közvetlenül  hozzá 
vannak  intézve. « 

E  szempontból  indulva,  bizalmas  politikai  levele- 
zésbe bocsátkoztam  Rapetti  úrral,  ki  Pietri  senatornak 
oly  meghittje,  mondhatnám:  jobb  keze  volt,  mint  maga 
Pietri  a  császárnak.  Pietri-t  maga  a  császár  jelölte  ki 
viszonyunk  közvetitőjeül  1859-ben;  P.  ur  vele  volt 
Olaszországban;  gyakran  érintkeztünk  s  ez  érintkezés 
folytán  bizalmas  viszony  fejlett  ki  köztünk,  mely  ter- 
mészetessé tette,  hogy  egymással  fesztelenül  levelezzünk. 
7?.  ur  állása  alárendelt,  de  nagyon  bizalmas  volt,  és 
arról  biztos  lehettem,  hogy  a  mit  neki  irok,  az  Pietri-vel 
közölve  lesz,  Pietri  pedig  közölni  fogja  a  császárral,  ha 
olyannak  találja,  hogy  a  császárt  érdekelheti. 

P.  ur  kezdte  meg  a  levelezést.  1859.  októberben 
egy  jegyzéket  küldött  hozzám  Londonba,  általános  le- 
írását az  » ellenséges  tábornak « ;  felkért:  eszközölném  ki 
annak  közlését  egy  angol  s  egy  német  tekintélyes  hír- 
lapban, s  értesitném  a  közlés  hatása  felől ;  Ígérte  egy- 
szersmind, hogy  ha  szükséges  leszen,  felfedezéseit  rész- 
letekre kiterjeszkedve  folytatni  fogja.  Levelében,  mely- 
lyel  jegyzékét  kisérte,  a  párisi  helyzetről,  mely  a  villa- 
francai meghátrálásra  következett,  ekként  nyilatkozott : 

»Mi  itt  nagyon  gyöngék  s  nagyon  szomorúak  va- 
gyunk. A crinolinok, (cages  á  vieilles  coquines) 
a  börze  emberei,  az  élvhajhászok  és  az  osztrá- 
kok felülkerekedtek.  Siklunk,    esünk   a  rosszban  vég 

nélkül.  S  nem  látunk  senkit  feltűnni,  ki  a  siklást  meg- 
állithatná.  A  pártok,  melyek  mozognak,  még  rosszab- 
bak, mint  az,  a  mink  van.  Jó  volna  őt  megmenteni  az 
által,  hogy  a  csorda-néptől  elválasztatik.  0  még  a  leg- 
jobb a  lehetők  közt.« 

B.  ur  jegyzéke  mesterkézzel  volt  irva.  Sugalmazás 
bélyegét  viselte.  Sajnálom,  hogy  nem  lelem  irományaim 
között.  Nem  egy  nyomát  találom  leveleimben  annak, 
hogy  közlése  feltűnést  okozott.  Vártam  folytatását.  De 
nem  folytatta.  Időközben  a  congressus  fenyegette  az 
olasz  kérdést,  s  vele  aspirátióink  kilátásait.  E  körül- 
ményből alkalmat  vettem  1859. deczemberben  két  leve- 
let Írni  B.  urnák.  Csak  az  egyiknek  találom  fogalma- 
zását irataim  között,  a  mint  következik: 

Kossuth  —  R urnák  Parisba. 

Nagyon  szeretném  folytatva  látni  önnek  felfedezéseit. 
Gondom  volna  reá,  hogy  a  legterjedtebb  nyilvánosságra  jus- 
sanak. Hanem,  tekintve  a  huzamos  félbeszakítást,  jó  volna  a 
további  közleményeket  kapcsolatba  hozni  azzal,  a  mi  most  a 
közfigyelmet  leginkább  elfoglalja,  értem :  a  congressust,  mely 
most  a  világot  fenyegeti. 

Mondom:  fenyegeti.  Mert  a  congressusok  képezték 
Európa  szerencsétlenségét  1815  óta.  Congressusok  sohasem 
oldottak  meg  semmi  kérdést.  Legfölebb  compromissumokat 
tákoltak  össze.  Pedig  vannak  politikai  kérdések,  melyek 
compromissumot  nem  tűrnek,  s  melyeket  annak  csak  megkí- 
sérlése is  elmérgesit. 

Aztán :  Francziaország  és  congressus  !  Ha  a  történelem 
tanulságai  érnek  valamit,  különösen  Francziaország  az,  mety- 
nek  congressusoktól  óvakodnia  kellene.  Nem  congressusok 
által,  hanem  congressusok  daczára  lett  Francziaország  nagy- 
gyá,  s  bizony  nem  congressusok  által  remélheti  fentartani  az 
állást,  mely  öt  megilleti. 

És  bizony  III.  Napóleon  sem  congressusoknak  köszön- 
lieti,  hogy  Francziaországban  uralkodik.  Az  1815-iki  congres- 
sus határozatai  nem   akadályozták    öt,   hogy   a  császárságot 

helyreállítsa,  és  bizony  bizony  mondom,  nem  congressusokkal 
foghatja  annak  állandóságát  biztosítani.  A  franczia  nemzet 
nem  szereti  az  ö  sonverain  akaratát  az  úgynevezett  »isteni 
jog«  ratificatiójának  alábocsátva  látni. 

Igazán  mondom :  ón  nem  értem  a  Tuilleriák  politikáját. 
Teljességgel  nem  értem. 

A  császár  ura  volt  a  helyzetnek.  Congressusra  hivatkozni 
annyit  teszen,  mint  ez  állásról  lemondani. 

Ha  véletlenül  valami  jó  kerülne  ki  belőle,  annak  érde- 
mét a  császár  legalább  is  osztályra  bocsátandotta,  miből 
neki  csak  részecske  jut  az  egész  helyett,  mely  kezében  volt. 
Hát  minek  bocsátja  osztályra,  a  mit  egészen  megtarthat  ? 

Ha  ellenben  rossz  kerül  ki  belőle  (pedig  csakis  rossz 
kerülhet  ki),  azt  mind  az  élő  nemzedék,  mind  a  történelem 
neki,  csakis  neki  fogja  felróni,  mert  ö  volt  ura  a  helyzetnek. 

Vagy  talán  azt  hiszi,  hogy  nyer  vele  Európa  közvélemé- 
nyében ? 

Uram  istenem !  Hat  hónap  előtt  a  nemzetek  szive  a  csá- 
szár kezében  volt:  ma  a  legjobb  utón  van,  hogy  azt  magától 
örökre  elidegenítse. 

S  gondolja-e  ön,  hogy  Francziaország  e  természetes 
szövetségeseinek  elvesztéséért  más,  mint  igen  siralmas  kár- 
pótlás lehet  azon  Habsburg-Lotharingia-házbeliek  szövetsége, 
kiket  a  császár  nagybátyja  a  franczia  korona  rebellis  tisztjei- 
nek nevezett  ? 

A  Habsburgok  veszendők.  Házuk  roskadozik.  A  nem- 
zetiségek maradnak.  Szenvedéseiket  meg  lehet  hosszabbítani, 
de  megölni  őket  nem  lehet. 

Aztán  képzelje  csak  ön,  hogy  Francziaország  a  congres- 
suson  Austriával  szavaz  és  Austriával  kisebbségben  marad ! 

Minő  szomorú  látvány !  Anomália,  mely  a  nevetségessel 
határos ! 

Pedig  ez  megtörténhetik  ám !   Nagyon  megtörténhetik. 

Hatalomnak  semmitsem  kellene  annyira  kerülni,  mint  a 
nevetségessé-lételt.  A  nevetséges  megöli  a  hatalmat. 

Hát  ugyan  minek  ezt  merényleni  ?  Miért  nem  hagyni  az 
olaszokat,  hogy  maguk  intézzék  el  dolgaikat  ? 

Mit  mondott  volna  a  császár,  mit  Francziaország ,  ha 
1851-ben  például  Anglia  congressust  hozott  volna  javaslatba, 

miszerint  az,  politikai  nyomása  által  elhatározza,  liogy  minő 
kormányformája  legyen  Fráiicziaországnak  s  ki  legyen  ural- 
kodója ? 

Igaz,  Francziaország  hatalmas,  és  Itália  nem  az.  De  ko- 
runkban már  nagyon  bajos  kétféle  mértékkel  mérni.  A  törté- 
nelemben logica  van.  Az  elvek  győzelem  felé  haladnak.  Expe- 
diensek  nem  tartósak. 

Vannak  ,  kik  azt  mondják,  hogy  az  ut  hamis  lehet, 
melyet  a  császár  választott,  de  rajta  van  s  kénytelen  rajta 
maradni. 

Hiszen  igaz :  a  villafrancai  végzetes  nap  igen  nagy  hiba 
volt.  A  császárnak  csak  lábát  kell  vala  kinyújtania,  hogy  el- 
tapossa Austriát,  s  azt  eltaposva,  bedugja  Európa  bajainak 
kútfejét. 

Austria  segédforrásainak  végére  jutott  (au  bout  de  son 
latin) ;  pénzügyileg  tönk ;  mindazon  erőrugókra  nézve,  melye- 
ket a  népek  szeretete  nyújthat :  tökéletes  tönk ;  katonai  »ge- 
nie«  tekintetében:  tönk.  Ez  volt  Austria  helyzete.  Másrészt  meg 
az  én  vitéz  nemzetem  faj-,  nyelv-,  vallás-,  párt-külömbség 
nélkül  s  a  horvátokkal  egyetértésben  kész  felkelni,  mint  egy 
férfiú,  —  csak  egy  franczia  zászlót  lásson  (ezmamár  nem 
hit,  nem  vélemény,  ez  tény,  melyről  ezerkét- 
ségbevonhatlanbizonyitványtanuskodik),  mi 
pedig  idekünn  azon  ponton,  hogy  felbomlást  vessünk  az  osz- 
trák hadseregbe,  melynek  (miként  azóta  a  legkülönbözőbb 
kútfőkből  tudva  van)  fegyelme  annyira  meg  volt  ingatva, 
hogy  a  nyilt  lázadás  szélén  inogott  (nem  csekély  számú  tiszt 
esett  el  a  csaták  közben  saját  katonáik  keze  által  —  ez  tény) : 
és  Napóleon  császár,  a  kinek  sehonnan,  semmitől  sem  volt  oka 
félni,  (hacsak  a  jó  nagyságától  nem  félt,  melyet  eszközlendő 
volt,  s  mely  oly  dicsfénynyel  vette  volna  körül  nevét,  a  minő- 
ről még  alig  tud  a  történelem)  a  császár  —  mondom  —  e  pél- 
dátlanul kedvező  conjuncturák  közt  nemcsak  leszállitja  győ- 
zelmei eredményeit  egy  oly  tartomány  megvételére,  *)  melyet 

*)  Valóságos  megvétel  volt.  Százmillió  frankot  fizetett  Pie- 
mont  Austriának  (a  Monte-Lombardo-Veneto  adósságainak  három 
ötödét  nem  számítva),  Francziaországnak  pedig  megfizette  a  hadi- 
költségeket  s  cserébe  adta  Savoyát  és  Nizzát. 

az  osztrák  1848-l)an  önként  s  olcsóbban  áruba  bocsátott,  ba- 
nem  még  meg  is  menti  ellenségét,  megmenti  azon  perczben, 
midőn  udvara  és  pártbivei  öt  veszve  bitték  s  ö  maga  is  két- 
ségbe volt  esve  önmaga  felett. 

Hát  bizony  nem  lehet  tagadni  :  ez  biba ,  példátlan 
hiba  volt. 

Hanem  végre  is,  ha  az  ember  hibát  követett  el,  azt  nem 
az  által  hozhatja  helyre,  hogy  folytatja,  hanem  az  által,  hogy 
siet  belőle  kibontakozni. 

A  császár  pedig  oly  könnyen  kibontakozhatnék,  oly  igen 
könnyen ! 

Csak  azt  kellene  tennie,  hogy  mielőtt  a  congressus  ösz- 
szejön,  szólitsa  fel  kereken,  határozottan  Austriát,  hogy  telje- 
sítse, a  mire  magát  kötelezte :  nemzetiesitse  Yelenczét  kato- 
nailag, pénzügyileg,  közigazgatásilag,  mindenképen  s  forma- 
szerüleg  kötelezze  a  Mincio  és  Adige  melletti  erődöket 
foederalisalni. 

Austria  sem  az  elsőt  nem  fogja  tenni,  sem  a  másodikra 
nem  fogja  magát  kötelezni, 

S  ekkor  a  válasz  készen  van : 

»Ha  te  felmented  magadat  elvállalt  kötelezettségeid  alul 
engem  is  felmentesz  az  enyéim  alul.  Ám  legyen ;  én  hagyom 
az  olaszokat  cselekedni. « 

Ennyi  az  egész.  S  ekkor,  ha  az  olaszok  az  után,  a  mit  a 
császár  értük  tőn,  nem  tudnának  végezni  az  osztrákkal,  nem 
érdemelnék,  hogy  nemzet  legyenek. 

De  tudni  fognak. 

És  mi  ?  —  Mi  segitendjük. 

A  császár  pedig  hün  ragaszkodóvá  teendi  Olaszországot 
Francziaországhoz  örökre ;  mig  ha  akadályozza  az  olaszokat, 
hogy  hazájukat  a  maguk  módja  szerint  újjáteremtsék,  elfogja 
őket  örökre  idegeníteni. 

A  vélemény  már  is  tért  nyer,  hogy  a  császár  nem  akarja 
Olaszországot  igazán  függetlennek.*) 

*)  E  véleményben  az  angol  kormány  is  osztozott.  Az  első 
látogatás  alkalmával,  melyet  D  '  A  z  e  g  1  i  o  őrgróf  lord  P  a  1  m  e  r- 
s  t  o  n  n  á  1  tön,  ez  utóbbi  ekként  nyilatkozott :  »En  semmi  veszélyt 
nem  látok  a  brit  korona  érdekeire  abban,  ha  önök  egy  északi 
Olaszországot  alapitanak,    Genuát  és   Velenczét   is   beleértve.    De 

46* 

Ha  e   vélemény   megerősödik,   Francziaországnak 
örökös  ellenséggel  többje  lesz  batárainál. 

A  tervnek,  mely  az  olasz  kérdés  megoldására  felhozatik, 
két  bibája  van.  Az  egyik  az,  bogy  ba  lehetséges  volna,  nem 
volna  megoldás.  A  másik  az,  bogy  lebetetlen. 

Hanem  akármiként  is  legyenek  ezek,  annyit  legalább 
szeretek  remélni,  bogy  ba  csakugyan  congressusnak  kell  lenni, 
ott  nem  lesz  szó  Magyarországról. 

A  császár  nem  akarta,  vagy  magát  akadályozottnak 
bitté,  basznát  venni  a  magyar  nemzet  készségének.  Talán 
nem  ismerte  eléggé,  bogy  bitéit  adjon  szavamnak,  midőn  azt 
igérém  neki,  bogy  a  franczia  zászló  megjelenésével  magyar 
földön,  egy  egész  nemzetet  birand  szövetségesül,  tömeges 
népfelkelést  és  bat  bét  alatt  kétszázezer  főnyi  szervezett 
badsereget,  vitézt,  mint  a  franczia,  s  renditbetlent,  mint  a  bü- 
ség  maga  .....  Istenem !  Hisz  igaz,  engem  sem  ismert ;  nem 
tudta,  bogy  én  nem  vagyok  fanatikus ;  nem  tudta,  bogy  én 
örök  üdvösségemet  sem  volnék  bajlandó  csalással  megvásá- 
rolni. 

De  végre  is,  ba  már  —  fájdalom !  —  nem  akarta  magá- 
nak a  magyar  nemzetet  lekötelezni  az  által,  bogy  szabadító 
kezét  kinyújtja  feléje,  annyit  legalább  remélek,  bogy  nem  aka- 
randja  jövendőjét  tönkretenni  az  által,  bogy  Magyarországot 
a  congressus  procrustesi  ágyára  fekteti  vagy  fektetni  bagyja. 

Isten  őrizzen  minket  e  szerencsétlenségtől ! 

Talán  azt  kérdendi  ön,  bogy  miben  biszünk,  miben  re- 
mélünk ? 

A  rege  szerint  szent  Oláf  azt  kérdé  egy  normann  bar- 
czostól,  bogy  kiben  biszen?  —  s  ez  azt  felelte:  »Ma- 
gamban.« 

En  is  azt  felelem:  » Hiszünk  magunkban. «  E  bitünk 
jövendőnk  záloga. 

Vesse  ön  tekintetét  Magyarországra,  vegye  figyelembe, 
a  mi  ott  történik  és  binni  fog  ön  szavamnak. 

tartok  tőle,  hogy  Velencze  birtokára  nézve  Piemont  ellenségre  talál 
Francziaországban.  Ez  nem  fogja  akarni,  hogy  oldalánál  egy  máso- 
dik Poroszország  alakuljon.  (D'Azeglio  bizalmas  jegyzéke  C a- 
V  0  u  r  h  0  z  Londonból,  július  4.  1859.) 

Az  alkalom  el  nem  marad,  mert  tudunk  várni  és  vi- 
gyázunk. 

Csak  egy  dolog  nyugtalanit.  A  császár  eltaszitva  ma- 
gától Magyarországot,  meglehet :  utat  nyitott  az  orosznak. 

Ez  nagy  baj  volna. 

Azonban  .  .  .  »mi  hiszünk  magunkban.* 

Bocsásson  meg  ön,  hogy  szabad  folyást  engedtem  gon- 
dolataimnak. Higyje  el,  hogy  érzelmeim  szabatosabbak,  mint 
franczia  irályom. 

Fogadja  stb. 


(Trancziából  fordítva.) 


Kossuth. 


R —  Kossuthnak. 

(Kivonat.) 

Paris,  január  25.  1860. 

Késtem  önnek  válaszolni.  Szolgáljon  mentségemül  az, 
hogy  bizonytalanságban  voltam,  csak  személyes  benyomá- 
saimnak adhattam  volna  kifejezést.  Már  pedig  ön  olyan  ember, 
ki  eleven  légiókat  hozhat  mozgásba.  Minden  szó,  mely  önhöz 
intéztetik,  komoly  dolog.  A  lelkiismeretet  roppant  felelősség- 
gel terhelheti.  Tehát  hallgattam,  mert  a  mire  ön  várt,  én  is 
vártam.  Most  azon  helyzetben  vagyok,  hogy  valami  fontosat 
közölhetek. 

A  mint  megkaptam  önnek  két  levelét,  siettem  belőlük 
szószerinti  igen  teljes  két  kivonatot  csinálni ,  s  átadtam 
Pietri  senator  urnák,  ki  azokat  rendeltetése  helyére  el- 
juttatta. 

Minő  része  volt  önnek  a  rögtönös  elhatározás  előidézé- 
sében, melyek  a  franczia  politikát  megváltoztatták  s  a  con- 
gressusnak  nyersen  hirtelen  útját  vágták  ?  —  én  nem  tudom. 
De  azt  tudom,  hogy  ama  rögtöni  elhatározások  összeestek 
az  ön  két  levelének  vételével,  s  okom  van  hinni,  hogy  a  do- 
logban több  valami  is  volt,  mint  puszta  összeesés  (coinci- 
dence). 

Akármint  legyen  is  ez,  csak  tegnap  kaptam  választ ;  sie- 
tek azt  önnek  átszármaztatni. 


366 

Mindent  olvastak,  s  olvasták  figyelemmel,  megelégedés- 
sel. Én  reproducáltam  ngy,  a  minők  voltak,  önnek  ékesen 
szóló,  mély  ós  eleven  észrevételeit  a  congressiisról  stb.  a  nél- 
kül, hogy  csak  egyetlenegy  szót  is  meglágyitottam  volna. 
Semmisem  tetszett  tulerösnek.  Minden  komolyan  tekintetbe 
vétetett,  s  P  i  e  t  r  i  senator  ur  értesitése  folytán  mondtatom 
önnek,  hogy  hasonnemü  közlemények  nem  kevesebb  érdekkel 
fogadtatnának,  mint  haszonnal  a  közügyre. 

Bizonyára  ugy  látszik,  hogy  a  császár  politikája  egy 
uj  változatba  lép.  Minden  arra  mutat  és  reményre  jogosit. 

Hanem  e  látszat  mellett  más  dolgot  is  vélek  észre- 
venni. 

Egyrészt  az  állás,  melyet  a  császár  a  francziaországi 
conservativek  irányában  elfoglalt,  annyira  erőszakos  (violente), 
miszerint  attól  lehet  félni,  hogy  nem  tarthat  s  ellenkező  irány- 
ban reactió  közeleg.  Adja  ön  ehhez  azt,  hogy  a  császár,  az  egy 
"Walewskit  kivéve,  személyzetében  semmit  sem  változta- 
tott :  miként  foghat  határozottsággal  nehéz  és  nagylelkű  fel- 
adatok megoldásához  oly  eszközökkel,  melyek  —  igaz  — 
hajlékonyak,  de  melyeknek  alig  lehet  más  virtualitásuk,  mint 
melyet  az  ügyetlen,  aljas  és  haszonvágyó  udvaronczság  Ígér- 
het ?  A  mitől  leginkább  félni  kell,  az  a  vallás  kérdése.  A  mig 
e  kérdés,  nem  mondom :  megoldva,  de  mellőzve  nem  lesz,  min- 
den bizonytalan  e  fenyegetett  és  nyugtalanított  Francziaor- 
szágban.  Számunkra  e  kérdésből  semmisem  kerülhet  ki,  semmi 
más,  mint  egy  meddő  s  kártékony  izgatás,  a  mi  mindent  meg- 
állít, mindent  compromittál. 

Aztán  másrészről  az  angol  szövetség  a  béke  biztosité- 
kának s  tán  az  osztrák  mentőhorgonyának  is  tekinthető.  Mi 
jót  várhat  ön  a  békétől  és  attól,  hogy  az  osztrák  megaláztatik 
bár,  de  kiméltetik  ? 

Piemont  azon  ponton  van,  hogy  egy  eléggé  fontos  állam- 
nak fejévé  legyen.  Ott  lehetne  remény.  Piemont  szövetségé- 
ben Magyarországgal  —  lehetne  remény,  egy  közös,  combinált 
támadás  végett.  De  vájjon  Piemontnak,  a  pénzügyileg  küz- 
delmei által  kimerült,  újjáalakításának  nehézségeivel  küzdő  s 
Francziaországgal  küzdő  Piemontnak  lesz-e  egyideig  legalább 
módja  és  szabadsága  az  önkény tes  (spontanée)  tevékenységre? 
Biz'  ez  kétséges. 

Itt  azt  mondják,  hogy  egy  hatalmas  diversió  készül  ke- 
let felé,  európai  Törökországban.  Vannak,  kik  Thouvenel 
ur  kineveztetését  a  külügyek  vezetésére,  ez  eshetőséggel  hoz- 
zák kapcsolatba,  s  azt  adják  hozzá,  hogy  ezzel  continensünk 
minden  kérdése  egyszerüsitve  lesz. 

Ha  nekem  szerencsém  volna  magyarnak  lenni,  én  ké- 
szülnék a  jövendőre  illusió  nélkül,  de  félelem  nélkül  is.  Gon- 
dosan kerülném  a  vallási  kérdéseket.  Minden  móddal  érdekel- 
ném a  császárt  ügyeim  iránt,  s  készen  tartanám  magamat  az 
eseményekre  azon  meggyőződéssel,  hogy  ily  bizonytalan  idők- 
ben a  kedvező  kilátás  el  nem  maradhat. 

Önnek  észrevételei  a  legjobb  hatást  gyakorolták.  Foly- 
tassa ön  hasonló  nyíltsággal.  A  császár  nagyon  szereti  az  ily 
dolgokat  nyersen  kimondva  hallani,  ha  nem  közvetlenül  neki 
mondatnak.  Biztos  lehet  ön,  hogy  P  i  e  t  r  i  ur  segítségével  ok- 
vetlenül kezéhez  juttatom.  Folytassa  ön  a  munkát,  mely  a 
császár  szivét  a  magyar  ügynek  véglegesen  megnyerheti. 

Legyen  meggyőződve,  hogy  én  igen  nagy  becset  helye- 
zek reá,  hogy  ön  engem  hivei  (dévoués)  közé  számítson,  stb. 

(Aláirva)  E, 

(Fraucziából  fordítva.) 


Ekként  felbátoritva,  még  a  következő  levéllel  tet- 
tem kísérletet: 

Kossuth  —  K nrnak  Parisba. 

London,  febr.  6.  1860. 

Van  szerencsém  január  25-ről  kelt  levelének  vételét  el- 
ismerni. Nyugtalanul  vártam  azt.  Valami  biztosat  nem  igen 
bátorit  remélenem.  Hanem  őszinte  s  ezt  köszönöm ;  és  kö- 
szönöm főképen  az  érdekeltséget  hazám  iránt,  melyet  ugy  az 
ön,  mint  a  P  i  e  t  r  i  senator  ur  részéről  tanusit. 

E  tényt  hálával  fogadva,  szabadságot  veszek  magamnak 
kijelenteni,  miként  nekem  ugy  látszik,  hogy  e  rokonszenves 
érdeklődés  hazám  iránt  tökéletes  összhangzásban  van  a  fran- 
czia  hazafi  előrelátásával. 

Semmisem  alkalmasabb  Francziaországot  belső  rázkód- 
tatásoktól  megóvni,  mint  annak  bizonysága,  hogy  külviszo- 

nyaiban  azon  magas  állást  foglalja  el,  melyet  a  franczia  nép 
társas  geninsa  megszokott  jogai  legdicsöbbikének  tekintem. 

Egy  kormány  sem  volt  képes  magát  Francziaország- 
ban  fentartani,  mely  a  nemzet  ez  érzelmeit  nem  tudta  kielé- 
gíteni. 

Nekem  iigy  látszik,  bogy  a  császár  nagy  tapintatosság- 
nak adta  bizonyságát,  midőn  a  franczia  nemzet  e  jellemvoná- 
sáboz  alkalmazkodott,  —  s  ba  a  világ  öt  olyannak  tekinti,  mint 
a  ki  döntbet  Európa  sorsa  felett,  én  e  büszke  állás  kulcsát 
cjma,  tapintatban  találom. 

S  azért  nem  is  bibetem,  bogy  a  ki  Francziaország  euró- 
pai túlsúlyának  belyreállitása  körül  annyi  tapintatot  s  annyi 
sikerrel  fejtett  ki :  abból  csak  egy  ideiglenes  épületet  akarjon 
emelni,  mely  csupán  arra  volna  számítva,  bogy  addig  tartson, 
mig  az  ö  atlas-i  vállai  támogatják. 

Ha  neken  szerencsém  volna  francziának  lenni,  semmi 
sem  nyugtatbatna  meg  jobban  Francziaország  jövendője  felöl, 
mintba  azt  látnám,  bogy  politikai  túlsúlya  renditbetlenné  van 
megszilárdítva. 

E  megszilárdítás  szövetségesekül  nemzeteket  kivan,  me- 
lyek Francziaország  politikájáboz  ugy  az  érdekek,  mint  a 
bála  kötelékeivel  csatolvák. 

Nem  kicsinylem  én  azon  expediens-szerü  viszonyok  be- 
csét, melyekbez  a  diplomatia  folyamodni  szokott,  bogy  a  pil- 
lanat nebézségeit  eltávolítsa.  Hanem  ezek  rendesen  kis  ideig 
tartanak.  A  mai  jóbarát  holnap  közömbössé ,  bolnapután 
ellenséggé  válik.  Sysipbusi  munka  ez.  A  sziklatömb,  melyet 
felfelé  bengerittink,  minduntalan  visszagördül. 

Azonban  a  nagyságnak  megvannak  a  maga  veszélyei. 

Francziaország  politikai  nagyságának  veszélyét  a  félté- 
kenység szülte  coalitiók  képezik. 

Ez  ellen  csak  egy  biztos  védöszer  van.  A  nemzetek 
Hozzácsatolása  Francziaország  politikai  felsöbbségébez,  állandó 
érdekeik  által. 

S  én  állítani  merem,  bogy  nincs  nemzet,  melyet  a  csá- 
szár akár  nagyobb  biztonsággal,  akár  több  elönynyel  vebetne 
fel  számításaiba,  mint  a  minővel  Magyarországot  felvebeti. 

Magyarország  sobasem  lebetne  féltékenynyé  Franczia- 
ország politikai  felsöbbsége  iránt,  sőt  inkább  :    örömmel  kel- 


lene  azt  fogadnia,  mert  benne  saját  függetlenségének  biztosi- 
tékát találná. 

A  magyar  körülbelöl  az  egyetlen  nemzet  Európában, 
melyet  érdekei  megingathatlanul  csatolnának  Francziaország 
politikájához,  mert  az  oroszok  s  németek  közé  helyezve,  a 
franczia  jóakaratra  mindig  szüksége  volna. 

Ebben  biztonság  van  az  állandóságra  nézve.  A  mi  pedig 
az  előnyöket  illeti  :  gondolkozzék  ön  a  keleti  kérdés  felett.  E 
tekintetben  előbb-utóbb  eltérésbe,  meghasonlásba  kerül  Fran- 
cziaország Angliával  vagy  az  oroszszal :  meglehet  mind  a 
kettővel  egyszerre.  Tehát  szövetségesre  lesz  szüksége,  melyre 
minden  körülmények  közt  bizton  számithasson,  —  s  mely 
földrajzi  fekvésénél  fogva  azon  helyzetben  van,  hogy  tekin- 
télyes súlyt  vethet  a  franczia  politika  mérlegébe. 

Ily  szövetséges  csak  Magyarország  lehet.  A  keleti  kér- 
dést lehetetlen  kielégitöleg  megoldani,  ha  Austria  kiméltetik. 
Erről  a  császár  már  tapasztalatilag  meggyőződhetett  a  krimi 
háború  folyamában.  Csak  Magyarország  által  lehet  a  török- 
országi népeket  a  franczia  politika  köré  csoportositani. 

Ez  nagyon  komoly  tekintet.  És  van  egy  más,  mely  még 
ennél  is  komolyabb. 

Gondoljon  ön  valamely  háború  eshetőségére  Franczia- 
és  Németország  közt.  Bizonyos  vagyok  benne,  hogy  ön  nem 
fogja  ez  eshetőség  feltevését  ábrándnak  mondani.  Nos,  ha  a 
császár  Magyarországot  Francziaország  érdekeihez  csatolja, 
ezzel  magának  az  ellenség  oldalában  oly  hadi  állást  biztosí- 
tott, melyre  elég  egyszerűen  rámutatni,  miszerint  roppant 
fontossága  szembetűnővé  legyen. 

Pedig  ez  még  nem  minden.  Németország  egység  felé 
nehézkedik.  Előbb-utóbb  azt  el  is  éri.  Ez  azon  dolgok  közé 
tartozik,  melyeket  ha  egyszer  bent  akarnak,  kívülről  semmi 
hatalom  sem  képes  megakadályozni.  Bizony  mondom  :  jó 
volna  idejekorán  ellensúlyról  gondoskodni.  Ezt  az  ellensúlyt 
csak  Magyarország  nyújthatja,  mert  tul  a  tulaj donképeni  Né- 
metországon kelet  felé  csak  Magyarország  az,  a  mely  sem 
Szent-Pétervár,  sem  Berlin  felé  nem  gravitál. 

S  végre  is  teljes  nyíltsággal  kell  szólanom :  ha  a  császár 
késedelmeskedik  Magyarországot  érdekei  által  Francziaor- 
szág politikai   felsőbbségéhez    csatolni,   két  dolog  közül  egy 

fog  történni,  t.  i.  vagy  az,  liogy  Magyarország  az  orosz  karjai 
közé  vetendi  magát,  vagy  az,  liogy  kifárasztva  a  nehézségek 
által,  megadja  magát  annak,  liogy  a  német  befolyás  Magyar- 
országon magát  megszilárdítsa.  S  mi  lesz  a  következés  ?  Az, 
kogy  Magyarország  oly  hatalmi  növekedésül  szolgáland  az 
orosznak  vagy  németnek,  hogy  Francziaország  politikai  fen- 
sÖbbsége  nagyon,  de  nagyon  kétségessé  válhatik. 

Ellenben  a  magyar  nemzetben  annyi  életképesség, 
annyi  erö  van,  hogy  ha  Francziaország  érdekeihez  hozzácsa- 
toltatnék,  ennek  többé  nem  kellene  európai  coalitióktól  tar- 
tani ;  e  veszélynek  eleje  volna  véve  mindenkorra.  E  nélkül 
pedig  e  veszély  nemcsak  fenmarad,  hanem  még  növekedni  is 
fog  azon  mértékben,  a  melyben  Francziaország  politikai  nagy- 
sága növekszik.  Én  erre  már  figyelmeztettem  a  császárt  Yal- 
leggioban,  s  figyelmeztetésem  akkoron  határozott  helybenha- 
gyással tiszteltetett  meg. 

Ilyenek  a  tekintetek,  melyeknek  alapján  azon  észrevé- 
telt engedtem  meg  magamnak,  hogy  franczia  államférfiaknál 
a  Magyarország  függetlensége  iránti  rokonszenv  tökéletes 
összhangzásban  van  a  hazafiúi  előrelátás  sugalmaival. 

Adná  isten,  hogy  e  nézetek  a  franczia  kormánynál  ép 
ugy  a  politikai  maximák  közé  soroztatnának,  miként  sikerült 
Angliában  a  nem-avatkozás  elvét  közéjük  soroztatnunk. 

Nekem  nincs  a  felöl  kétségem,  hogy  a  magyar  ügy  fon- 
tossága nem  kerülte  ki  a  császár  mély  belátásának  figyelmét. 
A  mi  pedig  hazám  iránti  jóakaratát  illeti,  örömemre  szolgál 
elismerhetni,  hogy  abban  hinni  nekem  a  császár  jogot  adott. 
Hanem  ugylátszik  nekem,  hogy  a  császár  túlozza  e  jóaka- 
rat valósításának  nehézségeit. 

Egyrészről  Austria  katonai  tekintélye  (prestige)  meg 
van  törve;  pénzügyileg  bukott;  hadserege  elégedetlen;  az 
elégedetlenség  általános  minden  tartományában,  még  Tyrol- 
ban  is ;  kormányzati  rendszerében  a  makacs  romlottságot  oly 
minden  mértéket  meghaladó  bárgyusággal  tetézi,  miszerint 
az  európai  közvéleményben  már  valósággal  veszett  hire  kelt. 
Már  még  a  »Times«  is  (s  ezt  mondva,  bizony  sokat  mon- 
dok) febr.  3-iki  számában,  miután  a  bécsi  udvar  »legyözhetlen 
ostobaságát*  világosságba  helyezte,  határozottan  kimondja, 
hogy  »Bécsben  egy  elitélt  dynastia  minden  történelmi  symp- 

tornái  nyilatkoznak. «  Itt  Angliában  pedig  a  közvélemény  a 
legteljesebb  átalakulásra  jutott  még  azon  osztályoknál  is, 
melyek  a  legátalkodottabban  ragaszkodtak  azon  hagyományos 
balitélethez,  kogy  Európának  erős  Austriára  szüksége  van. 
Még  az  öreg  Landsdowne  őrgróf  is  e  szavakat  irta  teg- 
napelőtt egy  barátomnak  :  » Ámbár  én  azon  elévült  iskolához 
tartozom,  a  mely  nem  óhajtotta  Austriát  egészen  kitörülve 
látni  Európából,  kénytelen  vagyok  elismerni,  hogy  maga- 
magát kitörli.  El  van  veszve. « 

A  ki  ennyire  el  van  Ítélve  korának  közvéleménye  által, 
annak  csak  egy  kicsi  kis  lökéske  kell,  hogy  összeomolj  ék, 
mint  egy  kártya-ház. 

Másrészt  tagadhatlan  tények  a  következők  is : 

Az  angol  kormány  nem  nyújthat,  nem  merhet  nyújtani) 
nem  fog  nyújtani  anyagi  segélyt  Austriának. 

Az  orosz  czárt  a  rabszolganép  emancipatiójának  mun- 
kája megakadályozná,  hogy  fegyveres  erővel  álljon  ellent  a 
császárnak,  ha  ez  magát  elhatározná,  hogy  Austriának  a 
kegyelemdöfést  megadja.  Különben  is  az  ellenszenv  Austria 
ellea  nem  kevésbé  általános,  mint  eleven  egész  Oroszor- 
szágban. 

A  mi  pedig  Németországot  illeti,  ön  tudja,  minő  lázas 
ingerültségre  buzdultak  a  németek  Austria  mellett  az  olasz- 
országi hadjárat  alatt.  Nos,  vessen  ön  egy  tekintetet  a  német 
hírlapokra,  a  kölni,  pfalzi  újságra,  a  berlini  »Volkszeitung«-ra 
stb.  és  látni  fogja,  hogy  a  német  közvélemény  ma  nem  ke- 
vésbé ellenséges  Austria  iránt,  mint  a  minő  barátságos  volt 
tiz  hónap  előtt. 

Ellenben  az  európai  sajtó  csaknem  egyetemesen  tanúsá- 
got teszen  azon  tény  felől,  hogy  Magyarország  faj-,  nyelv-, 
vallás-  ós  osztály-különbség  nélkül  annyira  gyűlöli  az  osztrák 
uralmat,  annyira  türhetlennek  érzi  a  rendszert,  melylyel 
sanyargattatik,  miszerint  a  kétségnek  még  csak  árnyéka  sem 
forog  fenn,  hogy  fel  fog  kelni,  mint  egyetlenegy  férfiú,  csak 
kapjon  támaszt,  mely  lehetségessé  tegye,  hogy  szervezked- 
hessek, s  erejét  csatarendbe  állithassa. 

Ez  az,  a  mi  végett  nekünk  külsegitségre  szükségünk 
van.  Nekünk  nincs  Parisunk,  hol  három  meleg  nap  dynastiá- 
kat  dönthetett  meg.  S  ha  még  Parisunk  volna  is,   Magyaror- 

szagon  torlasz  liarcz  nem  végezhetne  az  osztrákkal.  Nálunk  a 
szabadságliarcz  :  háború,  nagy  háború  az  osztrák  császárral, 
ki  ellenünk  nem  magyar  katonaságot,  mely  vér  a  mi  vérünk- 
ből, test  a  mi  testünkből,  hanem  idegen  hadseregeket  állit 
csatarendbe ;  seregeket,  melyeknek  Magyarország  nem  hazá;ja, 
ereiben  nem  a  mi  népünk  vére  folyik.  Ily  háborúban  szerve- 
zetlen, fegyvertelen  néptömegek,  még  ha  oly  lelkesültek  is, 
bajosan  állhatják  ki  az  első  lökést,  melyet  egy  rendes  hadse- 
reg fegyelmezetten  ellene  intéz,  kivált  most  midőn  a  legcse- 
kélyebb hadikészlet  sincs  a  nemzet  kezében ;  az  ország  idegen 
hadseregekkel  lépcsőzetesen  meg  van  rakva,  s  a  várak  s  más 
stratégiai  támpontok  az  ellenség  által  erősen  megszállva  tar- 
tatnak. Ezeket  azért  emlitem,  miszerint  elejét  vegyem  azon 
ellenvetésnek,  hogy  :  ha  olyan  a  szellem  Magyarországon, 
mint  a  minőnek  állitom,  miért  nem  kél  fel  harczias  nemzetem 
saját  erejével,  miért  vár  külsegitségre  ?  Azért,  mert  a  jelen 
körülmények  közt,  külsegitség  nélkül  lehetlen  erőnket  szer- 
veznünk s  csatarendbe  állítanunk.  Ah,  ha  minket  a  császár 
csak  hat  hétre  is  ama  felső-  s  közép-olaszországi  tizenkét 
milliónyi  nép  helyzetébe  tenne,  melynek  már  kilencz  hónapja 
volt  erejének  szervezésére  :  mi  bizonyosan  nem  kívánnánk 
senkitől,  hogy  értünk  magentai,  solferinói  ütközeteket  vivjon. 
Megvívnák  azokat  maguk  is  a  mi  » névtelen  félisteneink. « 

A  rövid  szemle,  melylyel  Európa  viszonyain  végigfutot- 
tam, azt  hiszem :  igazolja  állításomat,  hogy  a  viszonyok  inkább 
bátorításul  szolgálhatnának  a  császárnak  arra,  hogy  jóakaratát 
hazám  iránt  valósítsa,  —  mintsem  hogy  visszatartsák. 

Hanem  hát  a  császár  akaratja  a  határozó,  s  fájdalommal 
vallom  meg,  hogy  a  mióta  a  congressus  szerencsétlen  gondo- 
lata feladatott,  én  a  császár  politikáját  Olaszországra  nézve 
érteni  vélem,  de  Magyarországra  nézve  egészen  sötétben  va- 
gyok. Ez  nagyon  aggasztó  állapot.  A  hazából  tájékozást  sür- 
getnek, s  van  okuk  sürgetni,  mert  a  helyzet  Magyarországon 
tarthatatlan.  Lehetetlen  azt  még  soká  függőben  tartani. 
Jobbra  vagy  balra,  kell,  hogy  eldőljön.  S  bizony-bizony  mon- 
dom :  az  idő  el  fog  következni,  midőn  Francziaországnak  oka 
lesz  fájlalni,  hogy  kormánya  nem  használta  fel  a  kedvező 
alkalmat,  Magyarországot  Francziaország  politikai  felsőbbsé- 
géhez fűzni. 

Magyarország  helyzetéről  szólva,  még  egy  körülményre 
akarok  figyelmeztetni.  A  vallásos  fanatismus  tüze  minden 
oldalról  szitogattatik  a  politika  ellen,  melyet  a  császár  a 
pápa  világi  tatalmára  nézve  elfogadott,  vagy  inkább  feleleve- 
nített. A  világ  minden  római  katholikus  papsága  közt  egye- 
dül a  magyar  clerus  az,  mely  e  politikát  helyesli,  s  az  egyház 
szellemi  érdekeivel  tökéletesen  összhangzónak  találja.  Egye- 
dül Magyarország  az,  hol  minden  kísérlet  :  a  különböző  fele- 
kezetek közé  egyenetlenséget  szórni,  s  vallásos  viszálkodáso- 
kat  felszitogatni,  eddig  is  megbukott  s  jövendőben  is  meg 
fog  bukni.  Pedig  a  magyar  katholikus  egyház  nagy  tekintély- 
nek örvend  a  katholikus  világban.  Tehát  a  magyar  clerus 
csatlakozása  oly  erkölcsi  sulylyal  bir,  mely  bizony  megérde- 
melné, hogy  müveitessék.  Óhajtanám,  hogy  a  császárnak  alkal- 
ma legyen  egy  vagy  más  magj^'ar  főpappal  szólani,  s  ha  kíván- 
tatnék, én  gondoskodnám  az  alkalomról. 

Fogadja  stb. 

(Aláirva)  Kossuth. 

(Francziából  fordítva). 


R ur  e  levelemet    (melyet    válaszában   elég 

udvarias  volt  fontosnakkeresztelni)  sietett  szószerinti 
teljes  másolatban  Pietri  senator  által  Napóleon  császár 
kezéhez  juttatni.  Értesített,  hogy  kedvesen  fogadtatott, 
s  tudtomra  adta,  hogy  nagyon  jól  teszem,  ha  hazám 
érdekeinek  a  franczia  politikába  beleillését  minden 
oldalról  világosságba  helyezem;  hanem  kért,  ne  veszít- 
sem el  sem  reményemet,  sem  türelmemet,  ha  határozott 
választ  rögtön  nem  kapok,  mert  ez  a  fenforgó  helyzet- 
ben lehetetlen,  mivel  az  elhatározás  az  események  for- 
dulataitól van  feltételezve;  s  elég,  ha  egyelőre  meggyő- 
ződést sikerül  támasztanom.  Annyit  pedig  bizonyosan 
mondhat,  hogy  e  tekintetben  közléseim  már  eddig  sem 
maradtak  hatás  nélkül,  tehát  folytassam  azokat,  s  biz- 
hatom, hogy  az  eredmény  annál  kevésbé  maradhat  el, 
mert  a  dolgok  kedvező  fordulatra  mutatnak. 

Én  e  biztatásoknak,  megvallom,  nem  tulajdonítot- 
tam fontosságot,  mindamellett  sem,  hogy  tudtam,  miként 
az,  a  mi  ez  utón  tudtomra  adatik,  még  akkor  is  sugal- 
mazás  természetével  bir,  midőn  magánbenyomás  gya- 
nánt közöltetik.  A  szavak  méze,  melybe  a  keserű  lab- 
dacs belemártatott,  nem  hozott  tévedésbe.  A  tény,  melyet 
e  válaszból  megtanultam,  oda  ment  ki,  hogy  a  Tuille- 
riák  nem  akarnak  ugyan  ridegen  elutasítani,  fen  akar- 
nak egy  kis  bizalmas  összeköttetést  tartani,  mert  ki 
tudja,  milyen  fordulatot  vehet  a  jövendő:  hanemafran- 
cziák  császárja,  hacsak  kikerülheti,  nem  akar  háborúba 
keveredni  Austriával,  tehát  oly  véletlenségek  közbe- 
jötte nélkül,  melyek  számításon  kivül  esnek,  nem  remél- 
hetem, hogy  Magyarország  függetlenségének  ügyét 
határozottan  felkar olandj  a. 

Ha  mégis  közlöm  R ur  e  válaszának  további 

tartalmát,  azt  csak  azért  teszem,  mert  lehetnek,  kikre 
nézve  érdekkel  bírhat  történelmi  curiosum  gyanánt  egy 
adattal  többet  bírni  arra  nézve,  hogy  minő  benyomás 
alatt  állottak  ez  időben  azon  nem  szembeötlő,  de  bizal- 
mas körök,  melyekkel  Napóleon  császár  a  hivatalos 
politikától  gyakran  eltérő  személyes  politikát  működ- 
tetni szokta. 

R ur  azon  biztatást,  hogy  a  dolgok  kedvező 

fordulatra  mutatnak,  következőleg  indokolta : 

A  franczia  conservatívek  bomlásban  vannak.  A  hatalom 
nemcsak  nem  hallgat  többé  reájuk,  hanem  őket  még  pártütők- 
nek is  tekinti.  A  miniszterek  s  más  hivatalos  személyiségek 
hasznukra  fordítják  azon  körühnónyt,  hogy  sohasem  volt 
meggyőződésük,  hogy  sohasem  értettek  semmit  a  politikához, 
—  és  szembehunyva,  bámulatos  könnyűséggel  megcsinálják 
a  kormány  vezényszavára  az  »arcz-hátra«  fordulatot. 

És  a  kormány  elhatározottnak  látszik  előre  menni 
Rosszul   beszélek.  A  rázkódtatás  (le  branle),   melyre  lökést 

adott ;  a  szolgaiság,  melyet  elhintett  s  melylyel  rendelkezik ; 
a  rendetlenség  ós  rettegés,  melyet  a  conservativek  soraiba 
szór ;  az  uj  segély-erök  (auxiliaires),  melyeket  szerez :  min- 
den, de  minden  összevág  lehetetlenné  tenni,  hogy  előre  ne 
menjen. 

S  a  dolog  vége  háború  lesz,  s  ön  az  első  sorban  lesz  azok 
közt,  kik  hasznát  veendik. 

Hanem  sokat  adnék  érte,  ha  a  császár  nem  keverte  volna 
bele  a  dolgokba  a  római  kérdést.  E  kérdés  Francziaországban 
kiszámithatlan  veszélylyel  jár.  Szerettem  volna,  hogy  a  villa- 
francai s  zürichi  papirosok  szétszakítására  szorítkozott  volna, 
s  a  küzdelem  kizárólag  e  jelleggel  birjon,  s  zászlója  az  élő,  de 
elnyomott  nemzetiségek  helyreállítása  legyen.  Ily  jellegű  küz- 
delem vége  csak  egy  nagy  győzelem  lehetett,  mely  Európát 
átalakitandotta,  continensünk  polgárisodását  megujitandotta. 
Mig  ha  a  küzdelem  a  vallásos  kérdéssel  összebonyolittatik, 
mást  nem  tudok  látni,  mint  meghasonlást,  az  erők  váratlan 
elhelyezkedését,  meglepetéseket  és  veszélyt  arra,  a  ki  jelenben 
a  főbajnok. 

Ha  benyomásaimban  ön  valami  jót  s  világosat  talál, 
használja  fel  a  végett,  hogy  veszélyeink  csökkenjenek,  s  a 
kilátások  növekedjenek. 

Szerintem  a  helyzet  kívánalmai  következők : 

1.  Hogy  Romagnában  s  a  római  tartományokban  a  dol- 
gok lecsillapodjanak,  s  egy  vagy  más  módon  kiegyezésre, 
elintézésre  jussanak. 

2.  Hogy  az  olasz  tiltakozások  főereje  a  herczegségekre 
s  főleg  Velenczére  irányoztassék,  miszerint  ott  az  összeütkö- 
zés kikerülhetlenné  váljék. 

3.  Hogy  Piemont  ne  nagyon  lármázzon  Savoya  és  Nizza 
átengedése  miatt.  Ez  elkerülhetlenül  szükséges. 

4.  Hogy  az  európai  sajtó  HL  Napóleont  az  elnyomott 
nemzetiségek  megboszulójának  jelezze.  Ez  a  népeket  felébresz- 
tendi  s  a  királyokat  fegyverbe  állitandja. 

5.  Hogy  Anglia  ne  szeressen  minket  igen  állhatatosan, 
s  ne  akarja  oly  makacsul  azt,  a  mit  mi  akarunk.  Meghason- 
lásra  (brouille)  van  szükség.  Csakhogy  annak  czélját,  tárgyát, 

alkalmát  körül  kell  irni  s  megliatározm.  Az  alkalom  :   Fran- 
cziaország  túlsúlya  (la  prépotence),  —  a  tárgy  :  az  elnyomott 
népek  izgatása,  —  a  czél :  a  népek  felszabadítása. 
Fogadja  stb. 

(Aláírva)  Rapattí. 

(Francziából  fordítva.) 


Észrevehette  az  olvasó,  miként  R.nr  nem  Írhatott  le- 
velet a  nélkül,  hogy  a  római  kérdést  egy  vagy  más  alakban 
bele  ne  szőjje.  Teleki  László,  ki  őt  régebben  s  közelebb- 
ről ismerte,  e  felett  nem  csodálkozott.  0  levelezéseiben 
B.  urat  rendesen  a  » kis  jézsuitá«-nak  nevezte.  —  Hanem 
eltekintve  az  ő  egyéniségétől,  mely  magában  nem,  s  csak 
mint  bizalmas  közlekedési  mód  bírt  fontossággal,  az 
történelmileg  is  figyelemre  méltó  dolog,  hogy  III.  Na- 
póleon környezetében,  még  a  » személyes  politika «  kész- 
séges eszközeinek  körében  is,  mennyire  észrevehető  volt 
a  clericalis,  az  »ultramontán«  folyam-ár.  E  környezet- 
ben Napóleon  herczeg  volt  az  egyedül,  ki  ez  ár  ellen 
úszott ;  nem  kis  kellemetlenségei  is  voltak  a  miatt.  Ez 
iránykülönbségnek  nagy  része  volt  azon  feszültségben 
(tán  ellenségeskedésnek  is  nevezhetném),  mely  közte  s 
a  császárné  közt  fenforgott.  Hanem  az  különös,  hogy 
bár  ez  utóbbinak  spanyolos  pápistasága  tagadhatlanul 
feszélyezőleg  hatott  a  császár  határozataira  s  a  herczeg 
politikai  befolyását  gyakran  ellensúlyozta :  mindazáltal 
a  rokoni  hajlandóságot,  melylyel  a  császár  a  herczeg 
iránt  viseltetett,  sem  ez,  sem  a  herczeg  anticlericalis 
nézetei  nem  birták  megingatni. 

Különben  Francziaországban  sok  minden  válto- 
zott az  utóbbi  húsz  év  alatt,  hanem  az  meglepő  vonás, 
hogy  ott  a  clericalis  kérdések  még  ma  is  ép  oly  kénye- 
sek, ép  oly  izgató  hatással  bírnak,  mint  húsz  év  előtt. 

Akkor  La  Gueronniére  egy  röpiratában  (La  Francé, 
Romé  et  l'Italiej  azt  irta,  liogy  a  mint  clericális  kérdés 
fordul  elő,  —  Voltaire  utódjai  coalitióra  lépnek  a  ke- 
resztes háborúk  utódjaival.  Ma  is  ugy  van,  szórul-szóra 
ugy  van.  A  jezsuiták  kiűzése  s  a  nem  engedélyezett 
szerzetesek  iránti  szigor  még  most  is  oly  izgatólag  hat 
a  » lelkiismeretekre «  Francziaországban,  hogy  még  a 
rendőrhivatalnokok,  állami  ügyészek,  mairek  is  lemon- 
danak miatta  hivatalukról.  Lehet,  hogy  kár  volt  e  da- 
rázsfészekbe nyúlni,  hanem  ez  izgalom  a  mi  időnkben 
mindenesetre  sajátságos  látvány.  Napóleon  herczeg  e 
kérdésben  most  is  hü  maradt  régi  nézeteihez.  A  ki  volt 
húsz  év  előtt  a  császár  tanácsában  s  a  senatusban  (hol 
nem  kis  feltűnést  s  némi  zajt  is  keltett  1861.  márczius- 
ban  mondott  anticlericális  nagy  beszédjével),  ugyanaz 
most  is.  Azt  Írták  róla  némely  lapok,  hogy  egy  nagyon 
szép  alkalmat  mulasztott  el  —  hallgatni,  s  ha  azok,  kik 
ezt  vetik  szemére,  őt  »praetendens«-nek  nézik,  hát  érdek- 
szempontból igazuk  is  lehet :  de  nekem,  ki  hosszú  éle- 
emben  annyi  meggyőződést  láttam  az  önzés  tűzhelyén 
elpárologni,  megvallom,  jól  esik  látnom,  ha  valaki  j  ó 
meggyőződéséhez  saját  kárával  is  hü  marad. 

Az  olvasó  meg  fogja  bocsátani  ezt  a  kibarangoló 
»fenszóval  gondolkozást «  ,  melyet  az  eszmelánczolat 
keresetlenül  tollamba  vitt.  —   — 


II. 

A  coiigressus  elnapolása. 

Emlitve  van  a  fentebb  közlött  tapogatózó  kis  leve- 
lezésben, hogy  az  összeesett  ama  nevezetes  változással 
Napóleon  császár  politikájában,  mely  B.  ur  kifejezése 
szerint:  »a  congressusnak  nyersen  hirtelen  útját  vágta  «. 

Váratlan  fordulat  volt. 

Azon,  már  Villafrancában  megállapított  elvből 
indulva  ki,  hogy  az  1815-iki  bécsi  congressus  által 
Olaszországra  nézve  megállapított  területi  felosztásnak 
minden  módosítását  tanácsos  azon  hatalmak  elébe  ter- 
jeszteni, melyek  a  felosztás  megállapításához  hozzájá- 
rultak, —  Francziaország  és  Austria,  mihelyt  Zürich- 
ben (nov.  10-én)  a  békeszerződés  véglegesen  aláíratott, 
egyetértőleg  meghívást  intéztek  a  1 5-iki  okmányt  aláirt 
hatalmakhoz:  gyűljenek  össze  congressusra  a  végett, 
hogy  a  zürichi  békeszerződésről  tudomást  vegyenek,  s 
a  római,  sardiniai  és  két  szicziliai  udvarok  hozzájárul- 
tával  az  olasz  félsziget  pacificatiója  s  »j  életének 
szilárd  és  tartós  alapokra  fektetése «  felöl 
határozzanak  (déliberer). 

Megjegyzést  érdemel,  hogy  Anglia  a  meghívást 
elfogadó  sürgönyében  ez  utóbbira  nézve  odanyilatko- 
zott, miként ő Olaszország  külső  és  belső  függet- 
lenségének szilárd  és  tartós  alapokra  fek- 
tetését tekinti  a  congressus  egyedüli  tárgyának. 

Lord  Coiüley  decz.  12-én  értesítette  az  angol  kor- 
mányt Parisból,  hogy  minden  meghívott  állam  elfo- 
gadta a  meghívást.  Es  valóban  a  meghatalmazottak 
már  ki  voltak  nevezve,  sőt  Walewski  franczia  külügyér 
decz.  22-én  már  azt  is  tudtára  adta  az  angol  követnek, 
hogy  a  congressus  jan.  19-én  fog  összejönni  s  21-én 
fogja  első  ülését  megtarthatni,  —  és  Íme  hat  nappal 
későbben,  decz.  28-án  a  táviró  azt  vitte  hirül  a  hatal- 
maknak, hogy  a  congressus  bizonytalan  időre  elna- 
poltatott. 

Lord  Coiuley  1860.  jan.  1-ről  kelt  sürgönye  szerint 
az  elnapolásnak  közvetett  oka  »a  pápa  és  a  con- 
gressus'?  czimü  röpirat  volt,  mely  decz.  21-én  jelent 

meg,  s  ha  nem  egyenesen  a  Tuilleriákban  Írottnak,  de 
legalább  onnan  sugalmazottnak  tekintetett. 

E  rendkívüli  feltűnést  okozott  röpirat  tartalmát  s 
liorderejét  egy  angol  lap  e  szavakba  foglalta  össze:  »A 
katholikus  egyház  legidösb  fia  :  Nagy  Károly  és  szent 
Lajos  utódja  egyik  irodalmi  » adjutánsa «  által  azt  adja 
tudtára  a  világnak,  hogy  a  pápa  világi  hatalmát  Róma 
városára  kell  szorítani «. 

A  congressuson  természetesen  tárgyaltatni  kellett 
volna  a  kérdésnek,  hogy  mi  történjék  a  Romagnával, 
mely  hónapok  óta  kiesett  a  pápa  hatalma  alól  s  az 
egyesülést  a  szard  királysággal  ünnepélyesen  elha- 
tározta. 

Erre  nézve  Napóleon  császár  ekkorig  nem  nyi- 
latkozott. 

A  villafrancai  békeelőzményben  csak  annyi  volt 
jegyzékbe  véve,  hogy  a  két  császár  minden  befolyását 
fel  fogja  használni  a  pápánál,  hogy  reábirják,  miszerint 
beható,  tág  reformokat  hozzon  be.  A  zürichi  békeszer- 
ződés is  csak  e  mellett  maradt.  Napóleon  császár  mind- 
járt a  villafrancai  kötés  után  személyesen  is  irt  ily  érte- 
lemben a  pápának  s  követje  :  Gramont  herczeg  által  is 
sürgette  a  reformokat  s  különösen  tanácsolta,  hogy  a 
Romagna  s  a  Márkák  a  többi  pápai  birtokoktól  elkü- 
lönitve,  alkotmányos  világi  kormányzat  alá  helyeztes- 
senek és  e  tanácsot  azon  figyelmeztetéssel  kisérte,  hogy 
a  pápa  végkép  el  fogja  veszthetni  a  Romagnát,  ha  annak 
lakosságát  ily  módon  nem  iparkodik  maga  iránt  kien- 
gesztelni. 

Az  angol  kormány  1859.  septemberben  e  tanácsot 
megújította,  de  Antonelli  bibornok  ugy  ennek,  mint  a 
franczia  kormánynak  a  leghatározottabban  azt  adta 
válaszul,  hogy  a  pápa  külön,  világi  kormányzatot  soha- 

sem  ad;  követeli,  hogy  a  Romagna  feltétlenül  vesse 
magát  alá  a  pápa  hatalmának,  e  nélkül  reformok  iránt 
még  csak  szóba  sem  áll;  ha  kell,  fegyverrel  is  vissza- 
szerzi a  fellázadt  legatiókat,  de  rebellisekkel  nem 
alkuszik.  (Mintha  csak  Windisckgratz-nél  járt  volna 
iskolába !) 

A  közép-olaszországi  ügyek  további  fejleménye 
közben  az  angol  kormány  több  izben  kijelentette,  mi- 
ként tántorithatlanul  ragaszkodik  azon  álláspontjához, 
hogy  külavatkozási  erőszak  alkalmazása  a  nép  akarata 
ellenében  meg  nem  engedhető.  Mire  Napóleon  császár 
ismételten  kimondta,  hogy  a  trónvesztett  (toscanai  és 
modenai)  fejedelmek  visszahelyezése  végett  kül-erőszak 
alkalmazásáról  szó  sem  lehet;  de  vájjon  ezen  elvet  a 
Romagnára  nézve  is  magáévá  teszi-e  ?  —  e  felől  nem 
nyilatkozott. 

Mikor  aztán  e  congressusra  forma  szerinti  meghi- 
vás  küldetett  szét,  Anglia  kijelentette,  hogy  elfogadja 
ugyan  a  meghívást,  de  minden  külinterventió  ellen  til- 
takozó álláspontjához  ragaszkodva,  azon  feltevésben 
fogadja  el,  hogy  a  francziák  császárja  ép  ugy  ellene 
van  az  erőszakos  avatkozásnak  a  pápa  uralkodásának 
helyreállítása  végett  a  Romagnában,  mint  a  miként 
ellene  nyilatkozott  Toscanát  és  Modenát  illetőleg,  (Lord 
John  Bussel  sürgönye  lord   Cowley-hoz  decz.   3.  1859.) 

A  kérdés  e  szerint  égetővé  lett.  :»Akatholikus  egy- 
ház legidősb  fiának «  állást  kellett  foglalnia.  Legügye- 
sebb irodalmi  » adjutánsa «  (közhiedelem  szerint  a  >Mo- 
niteurí  hírneves  igazgatója  :  La  Gueronniere  őrgróf) 
által  czövekeltette  ki  a  táborhelyet  s  ez  feladatát  az 
emiitett  röpirattal  fényesen  teljesítette. 

A  hires  röpirat  tele  van  katholikus  buzgalommal, 
tele  hűséggel  az  egyház,  fiúi  kegyelettel  a  pápa  méltó- 
sága iránt. 


381 

»A  pápa  világi  hatalmát  fenn  kell  tartam.  Ez  szük- 
séges a  lelki  hatalom  gyakorlására,  szükséges  a  vallás, 
szükséges  az  európai  politikai  rend  szempontjából «.  — 
Ez  van  kiindulási  pontul  felállítva. 

Igen,  de  hogyan  lehet  a  pápa  főpap  is,  király  is 
egy  személyben,  mikor  a  főpap  kötve  van  oly  isteni 
rendbe  vágó  dogmák  által,  melyektől  el  nem  térhet,  a 
királynak  pedig  a  társadalmi  rendbe  vágó  érdekekkel 
s  kivánalmakkal  kell  alkudni  ?  Hogyan  lesz  az  evan- 
geliom  embere,  a  ki  megbocsát,  a  törvény  emberévé,  a 
ki  büntet?  az  egyház  feje,  mely  az  eretnekeket  exconi- 
municálja,  az  állam  fejévé,  mely  a  lelkiismeret  szabad- 
ságát oltalmazza? 

Nincs  a  világon  oly  alkotmány,  nincs  oly  kormány- 
forma, mely  ez  ellentétet  kiegyenlithetné.  Sem  a  mon- 
archia, sem  a  köztársaság,  sem  a  zsarnokság,  sem  a  sza- 
badság nem  teheti. 

Ez  csak  ugy  lehetséges,  ha  a  pápai  hatalom  nem 
annyira  uralkodói,  mint  atyai  hatalom  lesz  s  országa 
inkább  család,  mint  állam  jellegével  bir. 

Ebből  a  röpirat  azt  a  következtetést  vonja  ki,  mi- 
ként nemcsak  nem  szükséges,  hogy  a  pápa  területe  nagy 
kiterjedésű  legyen,  sőt  lényegesen  szükséges,  hogy 
szűkre  legyen  szabva.  Minél  kisebb  lesz  a  terület,  annál 
nagyobb  lesz  a  pápa,  mert  szellemi  tekintélyét  az  állam- 
kormányzattal járó  politikai  kénytel enségek  nem  fog- 
ják compromittálni. 

Egy  nagy  állammal  oly  követelések  járnak,  me- 
lyeket a  pápának  kielégítenie  lehetetlen.  Az  ő  törvényei 
dogmához  lánczolvák,  az  ő  hazafiságát  kárhoztatja  az 
ö  hite, tevékenységét  paralyzálja  a  hagyomány:  alatt- 
valói tehát  elégedetlenek  lesznek,  ő  maga  idegen  kato- 
nai hatalomra  szorul,  miszerint  világi  hatalmát  fentart- 

liassa.  Pedig  oly  hatalom,  mely  nem  saját  nemzeti  ere- 
jéből, nem  közbizodalomból  él:  nem  intézmény,  csak 
expediens. 

Legyen  a  pápa  világi  tekintetben  is  souverain,  de 
souverainitása  ne  legyen  oly  területi  s  népességi  terje- 
delmű, liogy  őt  politikai  szerep  játszására  kötelezze. 

A  pápa  világi  hatalmának  szinhelyéül  Rómát  jelöli 
ki  a  vallás  érdeke,  a  történelem  s  a  politika.  —  Ez  ala- 
pon a  röpirat  a  mellett  szólal  fel,  hogy  Rómában  a  pá- 
pának, mint  az  olasz  szövetség  tagjának,  a  szövetségi 
hadsereg  által  kell  védelmeztetnie  s  a  katholikus  cultus 
terhét  nem  kell  kizárólag  a  pápa  alattvalóira  háritani. 
A  pápa  minden  hivőnek  egyházi  fejedelme,  tehát  a  ka- 
tholikus hatalmak  kötelessége  az  egyház  fejedelmének 
megfelelő  fény  fentartásához  gazdag  tributumok  által 
hozzájárulni. 

Ezek  előrebocsátásával  a  röpirat  szerzője  azt  a 
kérdést  veti  fel,  hogy  miután  a  Romagna  néhány  hó  óta 
a  pápa  hatalma  alul  már  ki  van  véve,  vájjon  vissza 
kell-e  adni  a  Romagnát  a  pápának  ?  érdekében  van-e  e 
visszakövetelés  a  pápai  hatalomnak  s  a  vallásnak? 
hasznos-e  az  eg3^ház  dicsőségére  s  fejének  tekintélyére,, 
hogy  a  Romagna  egyházi  állam  maradjon? 

E  kérdésekre  szerző  egyenesen  katholikus  szem- 
pontból tagadólag  felel,  mire  már  előkészítette  az  alapot 
azon  általános  elv  felállításával,  hogy  épen  a  pápa  szel- 
lemi tekintélyének  érdekében  birtokainak  nem  terjesz- 
tése, hanem  megszorítása  kívánatos.  Romagna  vissza- 
foglalásával a  pápa  nem  tisztelő  alattvalókat,  hanem 
ellenségeket  nyerne,  kiket  függésben  csak  erőszakkal 
tarthatna  meg.  Hogy  uralkodó  maradhasson,  az  atyai 
névről  kellene  lemondania.  Világi  hatalmának  felerő- 
szakolása  lelki  hatalmán  gyógyithatlan  sebet  ütne. 

Aztán  mi  utón  lehetne  Romagnát  pápai  kormány 
alá  helyezni?  —  A  rábeszélés,  a  jó  tanács  kimerittetett 
eredmény  nélkül.  Csak  az  erőszak  maradt  fenn.  Ámde 
küleröhatalom  által  visszanyert  uralom 
sohasem  volt  szerenc  sés.  Eredetének  átkát 
mindig  magával  hordja. 

És  ki  az,  a  ki  a  pápa  uralmának  erőszakos  helyre- 
állitását  végrehajthatná  ? 

Francziaország  nem  teheti.  Mint  katholikus  nem- 
zet, nem  vehetné  magára  azt,  hogy  ily  sebet  üssön  a 
katholicismus  erkölcsi  befolyásán.  Mint  szabadelvű 
nemzet,  nem  tolhat  olyan  kormányt  a  népek  nyakára, 
mely  ellenükre  van.  Francziaország,  mely  fél  év  előtt 
fegyvert  emelt  az  olaszok  védelmére  Austria  ellen  s 
proclamálta  a  nemzetiség  nagy  elvét,  —  e  missiójához 
hűtlen  nem  lehet;  nem  engedheti  szabadelvű 
szövetségesének,  Angliának  a  kizárólagos 
szabadalmat,  hogy  a  franczia  kezdemé- 
nyezés eredményét  foganatositsa. 

De  ha  Francziaország  nem  avatkozhatik,  —  eltűr- 
hetné talán,  hogy  Austria  avatkozzék  ?  E  gondolat  ellen 
erélyesen  tiltakozik  a  röpirat.  » Hogyant,  —  kérdi  — 
» hát  mi  egy  nagy  háború  viszontagságainak  tettük  ki 
magunkat,  négy  győzelmet  vivtunk  ki,  ötvenezer  embert 
áldoztunk,  háromszáz  milliót  költöttünk,  Európát  meg- 
ingattuk s  mindezt  csak  azért  tettük  volna,  hogy  Aus- 
tria mindjárt  másnap  a  béke  után  újra  megkezdje  azon 
uralkodást  a  félszigeten,  melyet  vereségei  előtt  gyako- 
rolt ?  Austria  uralkodása  megszűnt  Olaszországban.  Az 
ő  avatkozását  Francziaország  meg  nem  engedheti.  A  ki 
azt  vitatná,  hogy  Austria  még  mehet  Flórenczbe,  Mode- 
nába, Parmába,  Bolognába,  annak  azt  kellene  állitania, 
hogy  ő  győzte  le  Francziaországot  s  nem  Francziaor- 

szag  öt.«  —  »Elveink«  —  irja  tovább  a  röpirat  s  e 
nyilatkozat  programmszerü  —  » elveink  azt  pa- 
rancsolják, Hogy  Olaszországot  liagyjuk 
magára  s  a  souverainitást,  a  mit  neki 
visszaszereztünk,  tiszteletben  tarts uk.« 

»Vagy  talán  Nápoly  lehetne  az  a  kar,  mely  a  Ro- 
magn'át  a  pápa  hatalmának  alávetheti  ?  Ez  is  lehetet- 
len, mind  azért,  mert  avatkozása  sértené  a  semlegesség 
elvét,  mely  az  egyetemes  rend  fentartásának  biztositéka 
az  olasz  félszigeten,  —  mind  azért  is,  mert  a  két  sziczi- 
liai  királyságot  oly  szellem  járta  át,  hogy  ha  a  nápolyi 
király  az  Abruzzokra  merészkednék  kicsapni,  saját 
országát  forradalom  boritaná  el  s  azonkívül  a  nápolyi 
király  ellen,  ki  az  absolutismus  lovagja,  a  piemonti 
király  szállana  sikra,  ki  a  népek  szabadságának  baj- 
noka.« 

» Csak  egy  beavatkozás  jog-  és  szabályszerű,  az: 
hogy  Európa  congressuson  határozzon  minden  területi 
változtatást  és  szerzödvények  revisióját  illető  kérdésben. « 

»Congressus  határozta  meg  Olaszország  területi 
felosztását  :  congressus  megváltoztathatja.  Az  1815-ben 
Bécsben  összeült  Európa  a  Romagnát,  melyet  akkor 
Austria  követelt  magának,  a  pápának  adta:  az  1860-ban 
Parisban  összegyűlendő  Európa  máskép  határozhat:  s 
ezt  most  még  nagyobb  joggal  teheti,  mert  1815-ben 
rendelkezett  a  Romagna  felett :  most,  ha  azt  nem  adja 
vissza  a  pápának,  csak  egy  bevégzett  tényt  fog 
1  aj  str  omozni.« 

>S  e  lajstromozást  meg  is  kell  tennie.  A  történe- 
lem rég  megczáfolta  azon  hamis  állítást,  hogy  a  pápai 
terület  oly  változhatlan  öröksége  az  egyháznak,  a  mihez 
nyúlni  nem  szabad.  Csak  a  pápa  lelki  tekintélye  vál- 
tozhatlan, mint  a  dogmák,  melyeket  hirdet.    Világi  bir_ 

toka  az  emberi  dolgok  változandóságának  van  alávetve 
Az  isteni  hatalom  lealacsonyitása  volna,  isteniteni  akarni 
azt,  a  mi  csak  emberi. « 

Ilyen  volt  a  nagy  feltűnést  okozott  röpirat.  A  kér- 
dés az  volt,  vájjon  valóban  Napóleon  császár  politiká- 
ját tolmácsolta-e?  Ez  iránt  a  világ  nem  soká  hagyatott 
kétségben.  A  császár  decz.  31-én  sajátkezüleg  megirtaa 
pápának,  miként  a  körülményeknek  komoly  megfonto- 
lása után,  a  szent  szék  érdekeire  nézve  legmegfelelőbb- 
nek látja  azt,  hogy  a  felkelt  tartományok  odaáldoz- 
tassanak. 

A  római  udvar  dühbe  jött  e  váratlan  csapás  felett.  A 
pápa,franczia  tisztek  előtt,  császárjukat  hazugnak  nevezte. 

Austria  sietett  kijelenteni  Parisban,  hogy  nem  vé- 
szen részt  a  congressusban,  hacsak  előleges  biztositást 
nem  kap,  hogy  a  kérdéses  röpirat  nézeteit  a  franczia 
kormány  sem  maga  nem  fogja  a  congressuson  előhozni, 
sem  pártolni  nem  fogja,  ha  mások  előhoznák.  —  Ezt  a 
biztositást  természetesen  nem  kapta  meg  s  a  dolog  vége 
az  volt,  hogy  Walewski  megírta  utolsó  hivatalos 
sürgönyét,  mely ly el  a  congressus  elnapolása  a  ha- 
talmaknak tudtul  adatott. 

De  én  nem  gondolom ,  hogy  lord  Cowley  egészen 
helyesen  fejezte  ki  magát,  midőn  azt  irta  kormányának, 
hogy  a  congressus  elnapolását  ama  röpirat  okozta.  Né- 
zetem szerint  nem  azért  nem  lett  congressus,  mert  az  a 
röpirat  megiratott,  hanem  azért  Íratott  meg  a  röpirat, 
hogy  congressus  ne  legyen.  Napóleon  végre  is  belátta, 
hogy  azon  kiengesztelhetlen  ellentét  mellett,  mely 
Anglia  és  Austria  álláspontja  közt  fenforgott  *) ,  ő 
a  congressuson  hamis  állásba  kerülne,  —  tehát  elejtette. 

*)  Anglia  a  népakarat,  Austria  a  fejedelmi  jog  sérthetlensé- 
gének  elvéhez  ragaszkodott.  Rechberg  gróf  még  decz.  í.l-én 
is,  midőn  már  a  congressus  bizonyosnak  látszott,  nagy  emphasissal 

III. 
Érintkezés  Napóleon  herczeggel. 

A  congressus  elejtése  nagy  ütközési  követ  hárított 
el  az  olasz  ügyek  azon  fejlődésének  útjából,  melyhez 
én  azon  időben  hazám  felszabadításának  reményét 
kötöttem. 

A  hires  röpirat  azon  nyilatkozata  pedig,  hogy 
»Francziaország  tiszteletben  fogja  tartani  Olaszország 
souverainitását,  melyet  számára  visszaszerzett «,  az  angol 
álláspontnak  megfelelő  oly  fordulatot  jelzett  a  franczia 
politikában,  mely  hinnünk  engedte,  hogy  Napóleon 
császár,  ki  ez  ideig  csak  addig  ment  volt ,  hogy  a  trón- 
vesztett osztrák  főherczegek visszahelyezése  végett  semmi 
erőszakos  külavatkozást  meg  nem  engedhetőnek  nyilat- 
koztatott, most  már  azt  sem  fogja  akadályozni,  hogy  a 
közép-olaszországi  államok  —  a  Romagnát  is  odaértve 
—  Piemonttal  egy  állammá  egyesüljenek,  ha  e  szán- 
dokukhoz  állhatatosan  ragaszkodnak. 

Most  tehát  már  reménylenem  lehetett,  hogy  a  ma- 
gában gyönge  Piemont  e  csatlakozások  által  az  erőnek 
oly  fokára  emelkedendik,  miszerint  Magyarország  szö- 


kijelentette,  hogy  bármi  áldozatjába  kerüljön  is  (at  all  and  any 
sacrifice) :  elvét  fenn  fogja  tartani.  Azon  javaslatra  pedig,  bogy  a 
trónvesztett  olasz  fejedelmek  visszahelyezésének  vagy  vissza  nem 
helyezésének  kérdése  a  nép  szabad  akaratának  szabad  nyilvánitá- 
sára  hagyassék,  —  Hechberg  indulatosan  azt  felelte,  hogy  a 
mely  osztrák  miniszter  ily  tanácsot  adna  urának,  megérdemelné, 
hogy  mint  felségáruló  (for  high  treason)  büntettessék ;  Austria  csá- 
szárja soha  sem  fog  a  monarchicus  elv  szent  jogának  ily  megsérté- 
sébe belenyugodni ;  az  ily  elvfeladásnak  még  a  végrom- 
lást is  elébe  teszi  (evén  destruction  is  preferable).  (Lord 
L  o  f  t  u  s  A.  —  lord  John  Russell  nek,  decz.  2.  1859.) 

Vannak  nyilatkozatok,  melyeket  a  történelem  logicája  be  szo- 
kott iktatni  a  végzet  könyvébe,  hogy  velük  leszámoljon,  midőn  az 
idők  betellenek. 

vétségének  biztosítása  mellett  Velencze  felszabadítása 
végett  Austríával  háborút  koczkáztathasson. 

Ily  javult  kilátásokkal  léptünk  át  a  viszontagságos 
1859-ik  évből  1860-ba. 

Az  újév  alkalmából  Klapka  tábornok  levélben 
nyújtotta  be  Napóleon  berezegnek  a  szokásos  üdvkivá- 
natot  s  ennek  folytán  a  herczegtől  a  következő  két  leve- 
let vette: 

Napóleon  (Jeróme)  herczeg  —  Klapka  tábornoknak. 

1. 

Palais  Royal,  Paris,  január  3.  1860. 

Kedves  tábornok, 

Vettem  levelét  decz.  30-ról.  Az  események  a  mi  időnk- 
ben gyorsan  haladnak.  Én  most  többé  nem  hiszek  a 
congressusban;  de  az  ügyek  azért  nem  fognak  rosszab- 
bul menni ;  ellenkezőleg :  én  eléggé  meg  vagyok  elégedve,  a 
mi  annyit  mond,  hogy  önnek  is  oka  van  elégedettnek  lenni. 
Igen  hasznos  lesz  önt  látnom;  tudni  kell  az  eseményeket 
előkészíteni  s  előre  látni ;  a  múltnak  tapasztalásaiból  hasznot 
kell  vonni  (dóit  proíiter).  Mikor  jön  Parisba?  Vannak  önnek 
biztos  értesítései  a  felöl,  a  mi  Magyarországon  történik  ?  — 
Őszinte  barátságomat  Kossuth  urnák ;  nagy  rokonszenvvel  és 
nagyrabecsüléssel  vagyok  iránta.  Köszönöm,  kedves  tábornok 
jókivánatait.  Jöjjön  mihamarabb  kezet  szorítani  velem. 

Votre  afíectionné 
Napóleon 
-  (Jérome). 

2. 

Paris,  január  24,  1860. 

Kedves  tábornok. 

Vettem  18-án  irt  levelét.  Miként  ön,  ugy  én  is  azt  hiszem, 
hogy  jobb  lesz,  ha  Kossuth  ur  jelenben  még  nem  jön  Parisba. 
Azonban  az  nagyon  fontos,  hogy  tudjuk,  mi  történik  Magyar- 
országon; tartsanak  hát  engem  tudomásban  s  közöljenek  ve- 

lem  minden  részletet.  Én  nem  hiszem,  liogy  a  dolgok  sokáig 
igy  maradhassanak,  tehát  készen  kell  lenni,  de  semmit  sem 
kell  elhirtelenkedni  (précipiter).  Ha  Austria  ellen  támadásra 
kerül  a  dolog,  szükséges,  hogy  olasz-  és  magyarországi  ellen- 
ségei mindannyian  egyszerre  üssenek  reá  s  nem  egymás- 
után. A  teendő  most  ez  :  Angliában  izgatni  a  közvéleményt, 
itt  pedig  Francziaországban  minket  értesítve  tartani,  de  nem 
költeni  fel  semmi  figyelmet  (ne  donner  ancun  éveil).  Angliában 
minden  a  közvélemény  által  történik,  nálunk  ellenben  minden 
felülről  és  titokban,  mindaddig,  mig  a  bomba  elpattan.  *) 

Szolgáljon  ez  önöknek  irányul.  Ha  ön  barátjának  izga- 
tásai, népgyülései  végett  valami  subsidiumra  volna  szüksége, 
értesitsen  ön. 

Fogadja  stb.  Yotre  affectionné 

Napóleon 
(Jéröme). 

TJ.  i.  Közölheti  ön  levelemet  Kossuth  úrral.  írja  meg  ön 
nekem  az  igazat  arról,  a  mi  Magyarországon  történik,  a  nél- 
kül, hogy  magának  illusiókat  csinálna. 

Napóleon  herczeg  e  levelei  az  érdeklődés  némi 
megújulására  mutattak  Magyarország  iránt.  S  ez  ter- 
mészetesnek látszott,  mert  nem  lehetett  tudni,  vájjon  a 
Tuilleriák  politikájának  legújabb  fordulata  nem  fog-e 
összeütközésre  vezetni  Austriával?  A  bécsi  kormány 
azon  ünnepélyes  kijelentéssel  vett  bucsut  a  congressus 
eszméjétől,  bogy  a  leghatározottabban  tiltakozik  min- 
den oly  lépés  ellen,  mely  a  toscanai  és  modenai  osztrák 
főherczeg  fejedelmek  restaurátiója  ellen  volna  intézve  s 
midőn  az  angol  kormány  megnyugtatást  kivánt  az 
iránt,  bogy  a  trón  vesztett  fejedelmek  visszahelyezését 
Austria  nem  fogja  fegyverrel  is  keresztülvinni  akarni: 
az  osztrák  külügy  ér  kijelentette  kereken,  hogy  el  van 


*)  „Az  epigrammok  által  mérsékelt  kényuralom  szomorú  surro- 
gatuma  a  közvélemény  általi  kormányzásnak"  —  ezt  irta  azon  időben 
a  „Daily  News"  a  franczia  rendszerről. 

határozva  cselekvési  szabadságát  teljes  mértékben  íen- 
tartani.  A  helyzet  tehát,  melyet  ráadásul  még  a  római 
kérdés  is  elmérgesitett,  eléggé  bizonytalan  volt  arra, 
hogy  a  franczia  hatalom  Magyarország  iránt  újra  egy 
kis  érdeklődést  mutasson.  Erdekeink  ismét  találkoz- 
hattak. 

Különben  Napóleon  herczeg  kérdéseire  minden- 
esetre felelni  kellett  s  a  felelet  komoly  megfontolást 
igényelt. 

Épen  ezen  időben  jött  át  Londonba  Komáromy 
György,  ki  a  szóban  forgott  Emlékirat  ügyén  kivülmég 
azzal  is  megvolt  bizva  politikai  barátaink  által  a  hazá- 
ban, hogy  magát  a  külviszonyok  s  azokkal  kapcsolat- 
ban kilátásaink  felől  tájékozza,  minket  a  hazai  állapotok 
felől  hitelesen  értesítsen  s  velünk  a  teendőket  megbe- 
szélje. 

Komáromy  akkoron  a  forradalmi  pártnak  egyik 
legbefolyásosabb  tagja  volt  a  hazában.  » Legfőbb  em- 
bereink egyike, «  —  mint  Jósika  magát  kifejezte;  s  ki- 
küldetése hozzánk  öt  annyi  fontossággal  ruházta  fel, 
hogy  őt  ez  időtől  kezdve  vagy  három  éven  át  a  közügy 
szintoly  önzéstelen,  mint  határozott  bajnokának  s  vi- 
szonyaimban az  otthoniakkal  kapocsnak  tekintettem. 
Később  az  » önzéstel enség«  helyébe  önző  cselszövény 
lépett;  de  ennek  történelme  más  lapra  tartozik.  A  most 
fenforgó  időszakra  nézve  Komáromy  állása  olyan  volt, 
hogy  midőn  (nemeskéri)  Kiss  Miidós  felszólított,  tudat- 
nám vele,  kikkel  vagyok  bizalmas  összeköttetésben  a 
hazában,  miszerint  tudja,  hogy  a  házánál  megforduló 
sok  magyar  közül  kivel  lehet  tartózkodás  nélkül  szó- 
lani ?  —  én  azt  válaszoltam,  hogy  a  lehető  visszaélés 
nem  mi  reánk,  hanem  az  otthoniakra  jár  veszély ly el, 
tehát  reájuk  s  nem  én  reám  tartozik  megválasztani,  hogy 

kiben  bízzanak ;  ez  kényes  dolog,  melyért  én  a  felelős- 
ségnek még  csak  árnyékát  sem  akarom  magamra  vál- 
lalni ;  ők  Komdromy-t  küldték  ki  hozzánk,  benne  teliát 
biznak;  én  ebhez  tartom  magamat;  mig  az  otthoniak 
másként  nem  rendelkeznek,  csakis  vele  érintkezem  köz- 
vetlenül s  megbízható  embernek  csakis  azt  tekintem,  ki 
magát  a  köztünk  megbeszélt  jelszó-váltással  igazolja, 
hogy  vagy  tőle,  vagy  tudtával  s  megegyezésével  jött 
hozzám.  Én  összpontosítva  kívánom  tartani  a  viszonos 
összeköttetést  annak  kezeiben,  kit  erre  az  otthoniak 
maguk  jelöltek  ki,  reá  bízván  azt,  a  mit  neki  izének 
azokkal  közleni,  kikkel  jónak  látja. 

Ily  fontosságot  tulajdonítván  Komáromy  szemé- 
lyének, szükségesnek  tartottam  társaimat  az  igazgató- 
ságban: Klapka  tábornok  és  Teleki  László  barátaimat 
megkérni,  ránduljanak  át  Londonba,  hogy  az  otthoniak 
küldöttjével  együtt  értekezhessünk  s  a  teendők  felől 
intézkedhessünk.  Meg  is  tették  az  utat  mindketten  Lon- 
donba. Az  értekezésről  Komáromy-ysü  nem  találok  más 
feljegyzést  irataim  közt,  mint  (nemeskéri)  Kiss  Miklós- 
hoz írott  egyik  levelemben  ezeket: 

»En  nálunk,  hol  a  forradalom  nagy  háború,  con- 
spiratiókat  sem  nem  kívánok,  sem  nem  helyeslek.  Ha- 
szontalan véráldozat  volna,  semmi  más.  Megválasztva, 
kiszemelve,  elhelyezve  kell  lenni  azon  egyéniségeknek, 
kik  körül  a  cselekvés  órájában  az  erőcsoportosulás  vidé- 
kenkint  történni  fog.  Ezeknek  névsora  Komáromy  által 
élénkbe  terjesztetett  —  megrostáltuk,  kiegészítettük? 
megerősítettük;  de  ezen  tul  titkos  összeesküvéseket, 
sokáig  titokban  nem  tartható  szervezéseket,  időelőtti, 
czéltalan,  sőt  káros  életjátéknak  tekintünk. « 

E  feljegyzésen  kívül  még  találok  irataim  közt  egy 
saját  kezemmel  irt  promemoria-t,  mely  arra  mutat. 

hogy  ez  alkalommal  a  Napóleon  herczegnek  adandó  fele- 
letet is  megállapítottuk.  Teleki  L.  volt  szives  magára 
vállalni,  liogy  a  herczeggel,  nevünkben,  szólani  fog  s 
irányul  és  sinór-mértékül  ez  értekezéshez  magával  vitte 
a  promemoria-t,  melynek  tartalma  itt  következik : 

Pro  memória 
Teleki  Lászlónak  1860.  februárban  Parisba  meneteléhez. 

Azt  kérdi  a  herczeg,  hogy  miként  áll  Magyarország  ? 

Ezen  általános  kérdésre  általánosan  azt  felelhetjük 
hogy  a  magyar  nemzet  faj-,  nyelv-,  vallás-,  osztály-különbség 
nélkül  gyűlöli  az  osztrák  uralmat  s  ha  oly  alkalom  nyilik, 
mely  okszerű  számitással  a  sikerre  biztos  kilátást  nyújt,  fel 
fogja  azt  arra  használni,  hogy  felkeljen  s  magát  ez  uralom 
alul  felszabadítsa. 

E  gyűlölet  s  ez  elhatározás  annyira  megyén,  hogy  ámbár 
szomszédsági  s  nemzetiségi  viszonyok,  a  lengyel  nemzet  pél- 
dája s  az  1849-iki  évnek  emlékezete  visszariasztólag  hatnak 
a  nemzet  érzelmére :  mégis  nem  vélemény,  hanem  a  legkülön- 
bözőbb kútfőkből  merített  értesítések  alapján  tény  gyanánt 
mondhatjuk,  miként  a  nemzet  még  azon  gondolattól  sem  riad 
vissza,  hogy  magát  az  orosznak  is  karjai  közé  vesse,  ha  más 
utón  az  osztráktól  meg  nem  szabadulhatna.  Mi  így  vagyunk 
értesítve. 

Mondhatjuk  azt  is,  hogy  e  gyűlölet  nem  hirtelen  fellob- 
banás  s  múlékony  indulat  müve,  hanem  egyrészt  háromszáz 
éves  tapasztalásnak,  másrészt  az  elviselhetlenné  vált  szenve- 
déseknek eredménye,  s  azért  a  hit,  hogy  az  osztráknak  sem 
szavában,  sem  esküjében  bízni  nem  lehet,  oly  kiirthatatlan 
gyökeret  vert  a  nemzet  szivében,  miszerint  még  ha  szükségtől 
kényszerítve,  az  osztrák  visszaadná  is  a  nemzet  alkotmányát, 
a  nemzet  nem  bíznék  annak  állandóságában,  s  az  alkotmányos 
élet  szabadabb  mozgását  arra  fogná  használni,  hogy  függet- 
lenségének kivivására  jobban  és  jobban  felkészüljön. 

És  mégis  határozottan  ki  kell  mondanunk,  hogy  ámbár 
a  nemzet  ugy  szólván  kivétel  nélkül  így  van  lelkesedve, 
ámbár  saját   erejének  oly  önérzetével  bír,   miszerint  tudja, 

hogy  Ina,  nemzeti  erejét  kifejteni  és  szervezni  módja  leend, 
akkor  az  osztrák  minden  hatalmával  győzelmesen  képes  egye- 
dül is  szembeszállani,  mégis  várni,  tümi,  szenvedni  fog,  s  nem 
fog  felkelni,  ha  csak  az  alkalmat  olyannak  nem  látja,  hogy  a 
siker  kilátása  okszerű  bizonyosságot  nyújt. 

És  ez  igen  természetes  is,  mert  ámbár  a  magyar  nemzet 
annyira  győzelmesen  visszaverte  az  ellene  intézett  támadást 
1849-ben,  hogy  az  osztrák  fejedelem  egész  Európa  előtt 
kénjrtelen  volt  nyiltan  bevallani,  miként  maga  erejével  Ma- 
gyarországot nem  képes  meghódítani,  —  mégis  hiában  küz- 
döttünk, hiában  győztünk,  mert  a  már  kivívott  győzelmet 
idegen  erőszak  kiragadta  kezeinkből,  s  mind  a  franczia,  mind 
az  angol  kormány  megengedte,  hogy  saját  vérünkkel,  minden 
idegen  segítség  nélkül,  megvásárlott  győzelmeink  gyümölcse 
tőlünk  elraboltassék. 

A  nemzet  tehát  biztos  kilátást  vár,  s  nem  fogja  magát 
annak  kitenni,  hogy  ismét  hiában  harczoljon,  hiában  győzzön, 
s  hogy  szivvérén  vásárlandó  győzelmének  gyümölcse  akár 
külavatkozások  által,  akár  a  szövetségesei  részéről,  nélküle  s 
az  ő  rovására  kötendő  béke  által,  akár  pedig  congressusok  s 
diplomatiai  mesterkedések  utján  tőle  ismét  elraboltassék. 

A  herczeg  általános  kérdésére  tehát  csak  általánosság- 
ban lehet  felelni,  s  igy  sem  a  kérdésnek,  sem  a  feleletnek 
nincs  gyakorlati  értéke. 

Az,  hogy  a  magyar  nemzet  fel  fog-e  kelni  vagy  sem  — 
attól  függ,  ha  nyilik-e  oly  alkalom  vagy  sem,  mely  a  magyar 
nemzet  véleményében  a  sikerre  biztos  kilátást  igér  ?  Ennél- 
fogva a  herczeg  kérdésére  gyakorlati  szempontból  csak 
viszont  kérdéssel  felelhetünk.  S  kérdésünk  az :  mi  czélja,  mi 
terve  van  a  császárnak  Austriára  nézve  ?  mit  szándékozik  a 
császár  tenni  ?  el  van-e  határozva  vagy  nem  Austriát  első- 
rendű hatalmi  állásában  végkép  megtörni  ?  s  ha  el  van  hatá- 
rozva, minő  eszközökhöz  kivan  e  végett  nyúlni  ? 

Ha  ezt  tudjuk,  meg  fogjuk  mondhatni :  mire  számithat 
a  magyar  nemzet  részéről ;  ha  nem :  nem ;  mert  ha  nem  tud- 
juk, hogy  mi  a  czél  és  szándok,  akkor  nincs  alap,  melyen  akár 
mi  magunk,  akár  pedig  nemzetünk  otthon,  véleményt  képez- 
hessünk arra  nézve,  vájjon  olyanok-e  a  körülmények,  hogy 
józan  számítással  fegyvert  foghassunk? 

Mi  nem  akarunk  bizalmat  erőszakolni,  lia  sem  hazánk 
érdekében,  sem  személyes  becsületességünkben,  sem  a  múlt 
olasz  hadjárat  folytán  önfeláldozásunkkal  tanúsított  discre- 
tiónkban  nem  talál  a  császár  elég  okot  arra,  hogy  bizalmával 
megtiszteljen ;  de  ha  nem  bizik  bennünk,  ugy  természetesen 
vége  van  a  viszonynak  köztünk,  ha  pedig  bizalmára  méltat 
ugy  kérnünk  kell :  adjon  nekünk  alapot,  melyről  czéljai  kivi- 
telében, ha  azok  hazánk  érdekeivel  összhangzanak,  sikeres 
szolgálatot  tehessünk,  —  különben  sötétben  tapogatózva,  sem 
az  iránt  nem  tájékoztathatjuk,  hogy  nemzetünk  mit  fog  tenni 
sem  arra,  hogy  azt  tegye,  mit  a  császár  óhajt,  sikerrel  elő  nem 
készíthetjük. 

Ha,  a  mi  nem  valószínű,  azt  találnák  felelni, hogy 
a  császár  alkalmat  fog  keresni  az  osztrákkal  háborúba  keve- 
redni, legyen  az  olasz,  legyen  a  keleti  kérdés,  legyen  kapcso- 
latban a  két  kérdés  alapján,  s  hogy  ez  alkalom  esetén  az 
osztrákot  olasz  földön  kivül  is  meg  fogja  támadni :  ez  esetben 
biztosan  Ígérhetjük,  hogy  az  első  franczia  zászló  láttára  a 
magyar  nemzet  fel  fog  kelni,  mint  egyetlen  férfiú,  s  az  erő 
számát,  melyet  hadirendbe  állitand,  csak  a  rendelkezésére 
bocsátandó  fegyverek  száma  fogja  meghatározni. 

Ha  azt  mondanák,  hogy  a  császár  maga  nem  kezd  ugyan 
háborút,  hanem  Victor  Emánuel  király  fogja  (az  ő  megegye- 
zésével) Velencze  végett  az  osztrákot  megtámadni,  s  a  császár 
őt  biztositandja,  hogy  külavatkozást  a  köztük  folyó  harczba 
nem  enged:  ezen  esetben  tudnunk  kell,  hogy  minő  segede- 
lemre számithatunk  ?  Ha  ezt  tudjuk,  kérdést  teszünk  otthon 
(utaink  reá  elő  vannak  készítve)  s  igen  rövid  idő 
alatt  nem  vélemény,  hanem  positiv  tény  gyanánt  fogjuk 
megmondani  :  mire  lehet  a  magyar  nemzet  részéről  szá- 
mítani ? 

Ha  pedig,  a  mi  leghihetőbb,  azt  felelnék,  miként 
a  császár  óhajtja  ugyan,  hogy  ugy  Olasz-,  mint  Magyarország 
is  az  osztrák  uralma  alól  felszabaduljon,  de  vájjon  ezen  fel- 
szabadítást fegyveres  erővel  munkába  veheti-e,  arról  még  most 
bizonyost  nem  mondhat,  mert  az  európai  conjuncturáktól 
függ,  —  ezen  esetre  válaszunk  ez  : 

Ha  ez  lehetséges,  ugy  érdekében  van  a  császárnak,  ne- 
künk az  előkészületeket  kezünkre  adni,  miszerint  ha  az  ohaj- 

tott  eshetőség  be  talál  következni,  ne  legyen  az  előkészületek 
hiánya  által  kizárva  az,  liogy  nemzetünk  a  kellő  perczben 
hathatósan  felléphessen. 

Ezen  előkészületek  szükségei  következők : 

1.  Az  országban  benn  a  hangulat  a  lehető  legjobb,  de 
ezen  hangulatnak  gyakorlati  felhasználása  némi  szervezést,  a 
tényleges  elemnek  csoportositását,  s  azon  egyéniségeknek,  kik 
arra  vannak  kiszemelve,  hogy  a  cselekvésre,  a  mikor  kellend, 
lökést  adjanak,  a  kellő  pontokra  való  elhelyezését  kiváiya. 
Erre  pénz  kell.  Pénzt  az  országban  gyűjteni  akarni  annyit 
tenne,  mint  a  legjobb  elemeket  egynehány  nyomorult  forint 
miatt  személyes  veszélynek  kitenni.  (Történt  egyszer  ily 
kísérlet,  s  következményei  irtózatosak  voltak.  Nem  szabad 
ezt  újra  koczkáztatni.)  Az  ebbeli  előkészületekre  szükséges 
legalább  100.000  frank. 

2.  A  dunai  fejedelemségek  (Szerbia,  E-ománia)  azon  he- 
lyek, hol  (ha  a  császár  pártfogása  által  az  ottani  kormányok- 
kal való  viszonyainkban  gyámolittatunk)  néhány  zászlóaljnyi 
rendes  erőt  részint  az  ottan  tartózkodó  magyarok  közt,  részint 
a  vasúti  előmunkálatok,  az  aldunai  gőzhajózással  összekötött 
iparvállalatok,  s  a  maidenbecki  bányamunkák  által  nyújtott 
alkalmazás  utján  hazulról  kivonandó  magyarokból  előkészít- 
hetünk, —  mely  erőnek  annak  idejében  a  hon  földére  vezetése 
leendne  mind  jel  az  általános  felkelésre,  mind  gyülekező- 
ponti támasz  a  felkelőknek. 

Ezen  előkészület  alkalmas  egyéneknek  kivánja  a  hely- 
színén leendő  elhelyezését ;  ezeknek  utazási  költségei,  négy- 
öt havi  ellátása,  s  a  működésük  sikerére  megkívántató  kiadá- 
sok fedezendők.  E  pontra  nélkülözhetlennek  számítunk 

150.000  frankot. 

3.  A  hazával  létesítendő  közlekedéseink,  a  magyar  ezre- 
dekkel való  összeköttetések  megkísértése,  titkos  küldetések 
az  osztrák  birodalom  különféle  részeibe,  a  dunai  fejedelemsé- 
gekkel összeköttetéseinket  közvetítő  ügynökségek,  s  a  körül- 
mények által  megkívántatandó  rögtönös  missiók  fedezésére 
szükséges  vagy  75.000  frank. 

Összesen  325.000  frank. 
Ezek  a  sürgős  előleges  költségek,  melyeknek  fedezésére 
magunk  erejével  képtelenek  vagyunk. 

Tekintetbe  kell  azt  is  vennünk,  hogy  ha  csakugyan  ugy 
alakulnak  a  körülmények,  hogy  nemzetünk  magát  harczra 
fogja  hivatva  érezni,  több  millióra  menendő  költségek  adand- 
ják  elö  magukat,  mielőtt  az  Ország  pénzforrásaival  rendelkez- 
hetnénk. Ezt,  ha  már  benn  leszünk,  legnagyobb  részben 
papírpénz  kibocsátása  által  födözhetőnek  véljük.  Erre  el  kell 
készülnünk.  A  gépek,  eszközök,  papir,  s  vagy  öt  millió  frank 
névértékű  aprópénzjegy  elkészítése  nyolczszáz  font  sterlinget 
s  három  hónapi  időt  kivan. 

4.  Ha  tehát  előkészületünk  kívántatik,  ezt  tanácsos 
azonnal  megrendelni ;  kívántatik  reá  foglalóul  a  gyámoknak 
ötvenezer  frank  s  biztosítás,  hogy  három  hónap  múlva  a 
hátralevő  százötvenezer  frank  kifizettetik. 

Azonban  még  mielőtt  arra  kerülne  a  dolog,  hogy  saját 
pénzjegyeinket  használhatjuk :  szükség  leszen  az  országba,  a 
mozgalom  kezdeményezésére,  folyópénzben  mintegy  fél  millió 
frankot  küldenünk,  a  dunai  fejedelemségekben  előkészítendő 
erőnek  mozgósítása  pedig  (felszereléssel,  élelemmel,  fizetéssel, 
fegyverzeten  kivül)  legalább  is  másfél  millió  frankot  igényel. 
Ugy,  hogy  a  mozgalom  megkezdése  esetére  biztosítva  kellene 
lennünk  legalább  is  két  millió  franknyi  segélyről,  most  pedig 
rögtön  az  1.,  2.,  3.  és  4.  pontbeli  költségek  fedezésére  három- 
százhetvenötezer frank  igényeltetik. 

Ezeken  kivül  a  következőket  kell  oly  előkészületeknek 
nyilatkoztatnunk,  melyek  még  a  lehető  legjobb  esetben  is 
nélkülözhetlenek : 

1.  Formaszerü  biztosítás  az  iránt,  hogy  ellenünk  sem 
orosz,  sem  porosz,  sem  német  szövetségi  részről  avatkozás 
vagy  nem  szándékoltatik,  vagy  nem  fog  megengedtetni. 

2.  Fegyver-  s  lőszer-segély  mintegy  százezer  emberre,  s 
annak  Couza  herczeg  s  a  szerb  kormány  által  egyetértésünk- 
kel közel  a  határhoz  kijelölendő  tárhelyekre  elszállítása. 

3.  Értesítése  Oouza  berezegnek  s  a  szerb  kormánynak, 
hogy  a  császár  gyámolitásunkat  kivánja,  s  bizalmas  utasítás 
az  illető  consuloknak,  hogy  minket  támogassanak. 

4.  Értesítése  a  piemonti  kormánynak,  hogy  a  császár 
megegyezését  adja  a  velünk  való  tettleges  szövetséghez. 

A  herczeg  azon  kívánságát  illetőleg,  hogy  itt  Angliában 
valami  izgatás  történjék :  kijelentjük,  hogy  erre  semminemű 

költségfedezós  nem  kívántatik,  hanem  a  mi  kivántatik,  az, 
hogy  tudjuk,  mi  a  czél,  mi  a  szándék,  miszerint  meg  tudjuk 
Ítélni,  van-e  a  hazának  érdekével  egyezöleg  az  agitatiónak 
oly  tere^  mely  ezen  gyakorlati  hajlamú  nemzetnél  a  sikerre 
kilátást  nyújthat. 

Előre  látható,  miként  a  herczeg  szóba  fogja  hozni,  hogy 
miként  állunk,  s  mi  szándokkal  vagyunk  a  nemzetiségi  kér- 
désben ? 

Feleletünk  a  következő : 

A  nemzetiségi  kérdésnek  minden  népfaj  teljes  kielégí- 
tésével eszközlendő  megoldását  minden  magyar  elhatározott 
akarattal  óhajtja. 

Például  szolgálhat  e  részben  a  jövendő  politikai  szerve- 
zésnek azon  terve,  melyet  Kossuth  Lajos  még  1851-ben,  tehát 
a  jelen  körülmények  befolyásától  egészen  függetlenül  kidol- 
gozott, s  mely  Irányi  Dániel  és  Chassin  Ch.  L.  »Hístoíre 
politíque  de  la  Eévolution  de  Hongrie  1847 — 1849«  czim 
munkája  I.  kötete  végén  olvasható. 

E  terv  az  ország  jövő  politikai  organisatióját  egyenesen 
a  nemzetiségi  igényeknek  jogegyenlőség  alapján  való  kielé- 
gítésére fekteti,  oly  módon,  hogy  minden  népfaj  nemcsak 
megóva  találja  nemzetiségi  érdekeit,  hanem  azoknak  lehető 
legszabadabb  kifejlődésük  is  biztosítva  legyen  ugy  a  társas 
viszonyokban  s  a  sérthetlen  személyes  és  családi  jogok  köré- 
ben, mint  a  politikai  organismus  minden  fokozatain  keresztül 
a  községtől  kezdve  fel  az  államkormányig. 

Nincs  állam  a  világon,  mely  a  nemzetiségi  igényeknek 
akár  hasonló  kielégítést  nyújtana,  akár  hasonló  politikai  nyo- 
matékot adna. 

Ezen  terv  a  szervezkedési  mechanismus  egyes  részle- 
teire nézve  szenvedhet  módosítást,  s  azokra  nézve  különböz- 
hetnek a  vélemények,  de  az  alapelv  iránt,  hogy  t.  i.  az  ország 
politikai  szervezetét  a  nemzetiségi  igényeknek  egyenlő  jog, 
egyenlő  szabadság,  egyenlő  pártolás  alapján  való  kielégítésére 
kell  fektetni,  —  nincs  véleménykülönbség. 

Hogy  ez  a  magyar  nemzetnek  közvéleménye,  annak 
többrendbeli  bizonyítványait  bírjuk.  Nevezet  szerint : 

1.  A  nemzetiségek  egyenjogúsítása  nem  valamely  uj 
elv,  nem  valamely  uj  concessió,  melyet  még  csak  most  kellene 
a  magyar  nemzettel  elfogadtatni.  El  volt  már  az  fogadva 
1848-ban;  azon  az  alapon  léptek  életbe  az  1847 — 48-iki 
pozsonyi  országgyűlésen  törvénybe  igtatott  alapreformok,  s 
ha  azoknak  Hasonló  alapú  folyományai  nem  vitettek  akkoron 
az  intézvények  minden  fokozatain  keresztül,  ennek  oka  csak 
az,  kogy  a  régi  kiváltságos  országgyűlés  kelyébe  afaj-,  nyelv-, 
valláskülönbség  nélküli  népképviselet  kozatván  be,  az  igazság 
azt  hozta  magával,  hogy  a  további  reformok  lánczolata  s 
közöttük  a  megyék  s  községek  rendezése,  a  nevelésügy,  tár- 
sadalmi viszonyok  stb.  a  népképviselet  alapján  választandott 
törvényhozásnak  adassanak  át. 

2.  A  csakhamar  bekövetkezett  háború  meg  nem  engedte 
ugyan,  hogy  ezen,  már  1848-iki  júliusban  összehívott  népkép- 
viseleti törvényhozás,  az  emiitett  reformok  következetes  ki- 
egészítését egész  terjedelmében  munkába  vegye,  mindamellett 
a  harcz  által  felizgatott  indulatok  hevében  is,  annyira  hü  ma- 
radt a  magyar  nemzet  a  jogegyenlőség  elvéhez  nemzetiségi 
tekintetben  is,  hogy  az  1849-íki  szegedi  országgyűlésen  oly 
törvényeket  hozott,  melyek  a  nemzetiségi  kérdésnek  a  lehető 
legszabadabb  elvű  alapon  kiegyenlítése  iránti  óhajtását  fénye- 
sen bizonyítják. 

3.  Hogy  ezen  szándok  s  óhajtás  azóta  nemcsak  nem 
csökkent,  sötmég  erősödött,  mutatja  azon  szoros  egység  s 
benső  barátság,  mely  a  Magyarország,  Erdély,  Horvátország 
s  a  Vojvodína  külömböző  népességei  között  naponkint  erő- 
södve uralkodik.  Végre 

4.  A  fentebb  említett  szervezési  terv  több  év  előtt  meg- 
kűldetett  Magyarországba,  Erdélybe ,  Horvátországba  s  a 
Vojvodínába,  sőt  Belgrádban  a  szerb  nemzet  vezéreível  is 
közöltetett,  s  mindenütt  a  legnagyobb  elégedéssel  fogadtatott. 

Midőn  tehát  a  magyar  nemzeti  igazgatóság  ama  szerve- 
zési javaslat  alapelvének,  mely  a  nemzetiségek  egyenjogúsí- 
tásából áll,  a  magyar  nemzet  általi  elfogadtatására  minden 
befolyását  felhasználni  ajánlkozik,  teszi  azt  a  fentebbi  adatok 
nyomán  azon  meggyőződéssel,  hogy  ez  ajánlkozása  a  magyar 
nemzet  közakaratával  találkozik. 

London,  február  1860.  Kossuth, 

Teleki  eljárt  megbízatásában.  Leveleiből,  ■  me- 
lyekben beszélgetései  felől  Napóleon  herczeggel  jelen- 
tést tett  (s  melyek  szaggatottságuk  által,  nagyon  zilált 
lelki  állapotról  tesznek  bizonyságot)  a  következőket  kö- 
zölnöm elég  leszen: 

Paris,  febr.  15.  1860. 

Ma  szóltam  a  herczeggel.  ügy  találtam  öt,  a  mint  előre 
képzeltem.  Nem  vagyok  megelégedve. 

ügy  beszélt,  mintha  a  mi  alkotmányunk  visszaállitása 
volna  az  ö  kívánságainak  fö  czélja.  Mindig  azzal  faggatott, 
hogy  mi  móddal  fogja  országunk  e  téren  a  küzdelmet  foly- 
tatni, minthogy  sem  szabad  sajtónk,  sem  társulási  szabadsá- 
gunk, sem  semmi  intézvényünk  nincs,  a  mi  a  tanácskoz;ást 
megengedné  s  minek  védpaizsa  alatt  a  vitát  folytathatnók.  S 
midőn  én  aztán  a  mi  terünkre  akartam  a  beszélgetést  átvinni, 
mondva  és  bizonyítgatva,  hogy  az  otthoniak  mindamellett  is, 
hogy  kénytelenek  helyzetüknél  fogva  a  törvényes  terén  küz- 
deni, általánosan  az  elszakadást  óhajtjak  s  ezt  munkába  is 
veendik,  mihelyt  arra  kellő  alkalom  nyílik,  —  ö  többnyire 
mindig  azzal  szakasztott  félbe,  hogy  de  sőt  inkább  ö  is  ezt  a 
legális  tért  ajánlja,  mint  jelenleg  egyedül  lehetőt  és  üdvöst. 

Meglesz  talán,  szerinte,  a  külföldi  bonyodalom,  mely  ne- 
künk kellő  alkalmat  szolgáltatand  az  elválásra,  de  ki  tudja : 
mikor  ?  Talán  pár  év  múlva.  Arra  szerinte  nem  is  lehet  gon- 
dolni, hogy  Piemont  maga  egyedül  megtámadja  Austriát,  mert 
arra  nem  elég  erős  mindamellett  is,  hogy  most  annyival  na- 
gyobb, mint  volt  az  előtt.  A  legális  téren  való  működésre,  ugy 
vettem  észre,  hogy  pénzbeli  segedelemre  is  hajlandók.  Sőt  mi- 
kor előrebocsátva,  hogy  a  csupán  törvényes  téren  folytatandó 
küzdelemre  mi  nem  óhajtunk  semmi  segedelmet,  hanem  in- 
kább csak  arra,  hogy  előleges  készületek  történhessenek  ré- 
szünkről a  végett,  miszerint  majd  mikor  kenyértörésre  kerül 
a  dolog,  készen  legyünk,  —  a  mi  költségvetésünkkel  állottam 
elő  s  hozzátettem  azt  is,  hogy  mikor  majd  igazán  elérkezik  a 
kenyértörés  ideje,  akkor  sokkal  több  kellend:  a  herczeg  mind- 
ezektől teljességgel  nem  ijedt  meg,  a  dolgot  olyannak  tekin- 
tette, a  miről  beszélni  lehet,  azonban  mindig  visszavitte  a 
dolgot  a  legális  téren  való  küzdelemből  következhető  bonyo- 

dalmaüra,  lia  t.  i.  az  osztrák  a  mi  tüntetéseink  megakadályo- 
zására fegyveres  erőt  használna. 

A  mondottakból  már  láthatod,  hogy  olynemü  biztositó- 
kokról,  minőket  kívánunk,  szó  sem  lehet.  Értekezésünk,  a  mint 
előre  láttam,  azzal  végződött,  hogy  jegyzéket  kért  tőlem  az 
előadottak  felőí.  Igyekeztem' a  dplgot  az.  által  parírozni,  hogy 
kértem :  tétetné  föl  azon  pontókat,  mikre  választ  kivan  —  és 
mi  válaszolni  fogunk.  Mire  az  volt  felelete,  hogy  ő  ez  ügyben 
semmit  sem  irhát,  hanem  irjak  én.  Erre  én  azt  mondtam,  hogy 
azon  tér,  melyen  ez  értekezésünk  folyt,  oly  különböző  attól, 
a  mi  felett  m  i  értekeződtünk,  miszerint  én  a  ti  megegyezés- 
tek  nélkül  nem  merem  a  kivánt  jegyzéket  megirni.  Ezt  ő 
természetesnek  találta.  Kérlek  tehát,  tudasd  velem  vélemé- 
nyedet. Azon  benyomás  alatt  vagyok,  hogy  itt  csakugyan  nem 
tudják,  mit  akarnak. 

Holnapután  még  újra  szólok  a  herczeggel,  de  nekem 
mostanra  nincs  reményem. 

(Aláírva)  Teleki  László. 


Paris,  február  19.  1860. 

A  benyomás,  melyet  beszélgetésünk  reám  tett,  a  kö- 
vetkező : 

Érdekli  őket  a  mi  mozgalmunk,  de  nem  igen  biznak  an- 
nak tartósságában.  Szeretik,  hogy  legyen  küzdelem,  de  félnek 
a  kitöréstől.  Oda  magyarázandó  az  a  sokszor  ismételt  tanács, 
hogy  csak  istenért,  a  törvényes,  alkotmányos  téren  maradja- 
nak az  otthoniak  s  onnan  semmiképen  se  hagyják  magukat 
kizavartatni.  Szeretnék,  hogy  tartson  e  küzdelem  mentül  to- 
vább. A  háború  nem  imminens,  de  bonyodalom  van  tömér- 
dek; a  mi  mozgalmunk  mindenesetre  jó  mint  eszköz»Austria 
tekintélyének  meggj'^öngitésére  Európában.  így  aztán  mind 
diplomatiai  téren,  mind  különben  is,  ha  ennek  szüksége  be 
találna  következni,  könnyebben  bánhatni  Austriával.  A 
gyönge,  bármit  tegyen  is,  mindinkább  elszigeteli  magát.  Ha- 
nem azt  szomoritó  volt  látnom,   hogy  mennyire  nincs  még 

csak  eszméjük  sem  arról,  hogy  a  fenforgó  bonyodalmak  hova 
fognak  vezetni.  Azzal  biztatják  magukat,  hogy  a  mostani 
quasi  békés,  quasi  harczias  állapot  még  pár  évig  is  eltarthat, 
a  mig  kitörésre  vezethetne  Európában. 

Arra,  hogy  Olaszország  támadja  meg  Austriát,  nem  is 
gondolnak;  ez  nem  ugy  áll  előttük,  mint  lehetőség.  De  arról  nem 
bizonyosak,  hogy  Austria  nem  támad,  ha  teheti.  Ennek  sze- 
retnék elejét  venni,  mert  félnek  minden  háborútól.  Ez  annak 
kulcsa,  hogy  miért  szeretik  Magyarországot  izgalomban  tudni 
s  óhajtanák  izgalomban  tartani ;  mert  Magyarország  nyugta- 
lansága feszélyezőleg  hat  Austriára.  De  azt  nem  szeretnék,  ha 
kitörésre  kerülne  a  dolog ;  mert  az  kivülre  is  kihathatna.  Innen 
az  az  örökös  refrain,  hogy  a  legális  téren  kell  maradni.  Azon- 
ban, ha  a  tüntetések  szaporodnak  s  a  mozgalom  olyan  fenye- 
gető mérveket  ölt,  hogy  Austria  vagy  njilt  erőszakhoz  nyúl, 
vagy  ismét  bujtogatásokhoz  folyamodik  a  magyarok  ellen : 
eléggé  rokonszenveznek  Magyarországgal,  miszerint  óhajtsák, 
hogy  el  ne  tiportassunk.  Ezen  eventualitás  szempontjából  he- 
lyeselnék az  előkészülést  s  ugy  láttam,  hogy  erre  segélyt  is 
hajlandók  lesznek  adni. 

E  tekintetben  jónak  látnám,  ha  K 1  a  p  k  a  is  átjönne ;  ő 
bizalmasabb  lábon  áll  a  herczeggel,  ki  őt  igazán  kedveli,  mig 
velem  csak  udvarias.  A  rokonszenv,  melylyel  Magyarország 
iránt  viseltetnek,  nem  puszta  érzelgés  ;  ez  itt  nincs  szokásban ; 
politikai  alapja  van :  az  érdektalálkozás,  melyet  a  »kis  je- 
zsuitá«-hoz  Írott  utolsó  leveledben  oly  erős  érvekkel  kimutat- 
tál. —  Szerencsés  gondolat  volt  nézeteid  megismertetésére 
ezen  utat  választani ;  ezt  P  i  e  t  r  i-től  tudom,  kit  meglátogat- 
tam. 0  nagy  magasztalással  szólott  leveleidről  s  emiitette, 
hogy  azokat  mind,  az  utolsót  egész  kiterjedésben,  a  császár 
elébe  terjesztette,  ki  azokat  nagy  figyelemmel  olvasta  és  any- 
nyit  mondott :  »sok  igaz  van  abban,  a  mit  Kossuth  mond.« 
Tehát  a  felöl  biztosak  lehetünk,  hogy  leveleid  rendeltetésük 
helyére  csakugyan  eljutottak.  Én  utolsó  leveled  másolatját 
második  találkozásunkkor  a  herczegnek  is  bemutattam,  ki  azt 
azonnal  szintúgy  nagy  figyelemmel  olvasta  el  s  annyit  mon- 
dott, hogy  nem  felejtendi  el  tartalmát. 

A  jegyzék-irást,  kivánságtok  szerint,  mely  az  enyémmel 
megegyezett,  kikerültem. 


401 

Jól  váltunk  el.  Nézetem  az,  liogy  jó  volt  ez  az  érintke- 
zés. Most  rögtön  ugyan  nem  várhatunk  sok  eredményt,  de 
nincs  okunk  azt  mondani  az  otthoniaknak,  hogy  innen  sem- 
mit ne  várjanak. 

(Aláirva)  Teleki  László. 


Még  márczius  2-án  is  irt  Parisból,  (mielőtt  Mont- 
pellierbe  elutaznék).  Akkor  már  Klapka  is  Parisban 
volt  s  szintén  értekezett  a  herczeggel.  Ugy  látta  Teleki, 
hogy  a  conjuncturák  napról-napra  bonyolódnak  s  bi- 
zonyos kipkedés-kapkodás  áll  be  a  nézetekben.  — 
Klapkd-nak  már  határozottan  azt  mondotta  a  berezeg, 
hogy  jól  teszszük,  ha  készülünk,  mert  az  osztrák  sokáig 
i  g  y  nem  maradhat,  sőt  még  azt  a  tanácsot  is  adta  neki, 
hogy  gondoskodnánk  fegy ver-depöt-król  és  ugyan  hol  ? 

—  Angliában!! ;» Értse,  a  ki  tudj  a «   —  jegyzé 

meg  Teleki.  Megkérte  Klapká-t,  hogy  tegyen  még  kisér- 
letet,  de  maradjon  azon  alapon,  melyen  egymás  közt 
megegyeztünk  s  e  végett  újra  elolvastatta  vele  a  pro- 
memoria-t,  melyet  Teleki  utasitáskép  magával  vitt. 

Tudósitott  egyszersmind  arról  is,  hogy  kapott  hirt 
Komáromy-tól  Brüsselből  márcz.  1-ről.  Épen  induló 
félben  volt.  Teleki  megirta  neki,  hogy  sok  a  remény,  de 
biztosságot  még  nem  adnak ;  hogy  ő,  a  conjuncturákból 
ítélve  kikerülhetlennek  hiszi  a  háborút,  ámbár  ez  iránt 
Ígéretet  nem  nyertünk.  Komáromy  meg  van  nyugtatva. 
Meg  fogja  nyugtatni  az  otthoniakat,  béketűrésre  inteni, 
arra,  hogy  a  passiv  ellentállás  terén  ne  csüggedjenek, 
de  azt  semmi  áron  ne  hagyják  el,  a  mig  ez  iránt  tőlünk 
izenetet  nem  veendnek.  —  Az  adómegtagadást  lehető- 
nek véli,  sőt  a  legki vihetőbb  eszközök  egyikének  tartja. 
Egyébiránt  a  Londonban  megállapított  kérdésekre  fe- 
lelni fog  mindenekelőtt. 

KOSSUTH,  IRATAIM.   II.  51 

Ez  utóbbi  pontot  illetőleg,  ugy  látom  a  levelezé- 
sekből, liogy  Komáromy  magára  vállalta  magát  bizto- 
san tájékozni  a  közérzület  felöl  s  nekünk  a  következő 
öt  kérdésre  határozott  választ  küldeni. 

1.  Kész-e  a  nemzet  tömegestől  felkelni,  lia  az  osz- 
trák háborúba  kerül  a  francziával  s  mi  franczia  sereg- 
gel megyünk  haza  ugy,  miként  1859-ben  terveztük. 

2.  Kész-e  a  nemzet  felkelni  nem  franczia,  hanem 
olasz  hasonló  segitség  esetén? 

3.  Felkelne-e,  ha  csak  Oláhországban  szervezendő 
saját  erőnkkel  kezdenők  meg  a  harczot? 

4.  Hátha  csak  pénz-  s  fegyver-segitséget  s  külin- 
terventió  elleni  biztosítást  nyújthatnánk  ? 

5.  Lehetséges-e,  hogy  a  magyar  az  osztrák  házzal 
valaha  kibéküljön  ? 

1860.  april  első  hetében  a  következő  választ  vet- 
tük az  e  czélból  előre  megállapított  biztos  utón: 

Az  1.  és  2.  kérdésre  felelet :  i  g  e  n,  h  a  t  á  r  o  z  o  1 1  a  n 
mindenki. 

A  3.  és  4.  kérdésre  felelet :  egység  nem  lesz, 
minta  két  első  esetben,  denagy  párt  igen, 
visszatartható  akkor  sem  lesz. 

Az  5. pontra :  soha!  de  soha!!  semmi  áron!!! 

így  látták  akkor  otthon  a  dolgokat. »isa 

poréshamuvagmuk.« 

* 

Klapka  tábornok  sem  találta  a  helyzetet  nagyon 
biztatónak  Parisban.  Már  ez.  4-én  kelt  levelében  arról 
tudósított,  miként  mindabból,  mit  a  herczeg  neki  mon- 
dott, azt  vette  ki,  hogy  óhajtásuk  maguknak  minden- 
áron egy  becsületes  visszavonulást  biztosítani  s  a  há- 
borúba keveredést  kerülni.  A  herczeg  ugyan  sokat 
beszélt  annak  szükségéről,  hogy  készüljünk,  fegyver- 

kezzünk  stb.  és  nagyon  vigyázott,  liogy  ne  bocsásson  el 
egészen  reménytelenül,  de  tisztán  látszott,  liogy  ebben 
sem  komoly  szándok,  sem  borderő  nincs  s  csak  arra  van 
számitva,  liogy  a  lielyzetet  kedvezőbb  szinben  tüntesse 
fel,  mint  a  minő. 

Ennek  tulaj donitliató,  hogy  a  berezeg  Klapka  tá- 
bornoktól is  jegyzéket  kért.  Ez  már  bevett  szokás  a 
diplomatáknál.  Ha  nem  akarnak  cselekedni,  hát  »not- 
tát«  kérnek.  Klapka  nem  vélte  ezt  megtagadhatni  s 
márczius  8-án  beadta  emlékiratát,  mit  azon  megjegy- 
zéssel adott  tudtomra,  hogy  annak  szerkesztésénél  ma- 
gát szorosan  promemoria-mhoz  s  legközelebbi  magunk- 
tartására nézve  Teleki-hez  irott  s  hozzá  nyitva  küldött 
levelemhez  tartotta,  melylyel  tökéletesen  egyetért  *)  — 
s  szóval  azt  is  tudtára  adta  a  herczegnek,  hogy  addig, 
mig  az  igazgatóság  újra  összejöhet,  az  ügyek  vezetése 
kirekesztőleg  az  én  kezemben  lesz. 

Klapha  emlékirata  ekként  szólt: 

Paris,  márczius  8.  1860. 

Monseigiieur, 

Van  szerencsém  kivánságához  képest  Magyarországot 
illetőleg  a  következőket  előterjeszteni : 

A  dolgok  jelenlegi  bizonytalan  helyzetében  barátaim  s 
én  azon  meggyőződésre  jutottunk,  hogy  nem  szabad  liazánk- 
nak  semmi  oly  biztatásokat  adnunk,  melyek  hamis  reménye- 
ket ébreszthetnének,  — ■  hanem  a  nemzetre  kell  biznunk,  hogy 
magatartása  felől  határozzon.  A  mi  minket  illet,  nekünk  há- 
rom kötelességet  kell  teljesítenünk. 

1.  Értekezésben  lenni  (consulter)  az  országgal,  tudni, 
hogy  mik  azon  feltótelek  és  biztosítékok,  melyeket  igénybe 
venne  egy  oly  felkelés  esetére,  melynek  csak  sajáterejére  kel- 
lene támaszkodni  s  ez  esetben  iparkodni  azokat  számára  meg- 
szerezni. 


")  Ez  a  levél  nincs  meg. 

51* 

2.  Mindent  elkövetni,  liogy  oly  összeütközéseknek  elejét 
vegyük,  melyek  idöelötti  elhamarkodott  felkelést  idézhetné- 
nek elö,  de  ka  a  harcz  kiütne,  annak  veszélyeiben  személye- 
sen megosztozni. 

3.  Semmi  olyast  nem  tenni  a  külföldön,  a  miből  a  nem- 
zet azon  feltevéshez  juthatna,  hogy  bizonyos  események  közel 
állanak,  melyek  felöl  pedig  nekünk  magunknak  nincsen  bizo- 
nyosságunk ;  nem  adni  okot  illusiorius  hiedelmekre,  melyek  a 
nemzetet  veszélyes  kísérletekre  buzdíthatnák,  miket  e  hiede- 
lem nélkül  ki  lehetett  volna  kerülni. 

Ebből  az  következik,  hogy  ha  a  háború  Austriával  nem 
imminens,  nekünk  nem  lehet  feladatunk  segély  kilátásával 
vagy  küldésével  forradalmi  propagandára  nógatni  a  nemzetet ; 
ez  veszélyes  játék  volna,  komoly  czél  nélkül,  mely  csak  a  hó- 
hérnak adhatna  munkát. 

Azonban  azt  nem  lehet  tagadni,  hogy  ha  bizonytalan  is 
a  háború,  de  mindig  előfordulhat  oly  körülmények  összevá- 
gása  folytán,  melyek  egy  magyar  mozgalom  kitörését  is  alka- 
lomszerűvé tehetik.  Az  kétségtelen,  hogy  ily  esetben  a  nem- 
zet hasznára  fordítaná  az  alkalmat,  ha  mi  itt  külföldön  oly 
helyzetben  lehetnénk,  hogy  a  nemzetet  az  alkalmas  percz- 
ben  a  harczhoz  szükséges  eszközökkel  elláthassuk. 

Nehogy  tehát  készületlenség  miatt  valamely  kivételes 
gondviselésszerű  alkalom  haszon  nélkül  sikamoljék  el,  mi  há- 
lával fogadnánk,  ha  fenséged  nekünk  a  szükséges  segédesz- 
közök beszerzését  megkönnyíteni  méltóztatnék. 

E  segédeszközök,  a  mint  fenséged  tudja,  a  hadiszerek  s 
pénz  némely  mulaszthatlan  költségek  fedezésére. 

A  szükséges  hadiszerek  ezek  lennének :  huszonöt — har- 
minezezer  puska,  tiz — tizenötezer  kard  és  pisztoly  a  lovasság 
számára  s  néhány  üteg  vont  csövű  három  fontos  vas  ágyú,  ha 
lehetséges :  Withworth-féle.  Ezen  ágyuk,  melyek  80  kilo  súly 
mellett  négy- — öt  ezernyi  méter  lőtávval  is  birnak,  nekünk 
igen  nagy  előnyt  adnának,  azonkívül  számos  vashámoraink- 
ban könnyen  is  utánozhatok.  —  A  fegyvereknek  természete- 
sen elegendő  lövőszerrel  kell  elláttatniok. 

E  hadiszerek  letározására  Genua  vagy  Szardínia  vala- 
mely pontja  látszik  legalkalmasabbnak.'miszerint  onnan  annak 
idején  a  Dunára  szállíttassanak. 

(A  mi  a  pénzt  illeti,  erre  nézve  Klapka  emlékirata 
azon  pontokat  vette  ki  a  promemoriából,  melyek  ügynökeink 
elökészitö  működésére  Szerbiában  s  a  dunai  fejedelemségek- 
ben —  melyeket  Klapka  badmüködési  alapunknak  nevezett 
—  és  a  bankóprésre  vonatkoznak.) 

Ennyiből  állanak  jelenben  nézeteink,  melyeket  teljes  bi- 
zalommal bocsátok  berczegséged  Ítélete  alá. 

Fogadja  stb. 

(Aláirva)  Klapka. 


Én  teljességgel  nem  voltam  barátja  az  ily  jegyzék- 
beadásoknak, midőn  a  kívánságok  nem  komoly  alku 
tárgyai.  Azon  nézetben  voltam,  liogy  ha  tenni  akarná- 
nak Parisban :  nemcsak  nem  kívánnának  irást,  de  sőt 
azt  kívánnák,  hogy  ne  írjunk.  E  nézetet  kifejezve  talá- 
lom Klaplia  tábornokhoz  írott  egyik  levelemben;  de 
minthogy  megtörtént,  azt  is  kijelentettem,  miként  jegy- 
zékének politikai  tartalmával  teljesen  egyetér- 
tek, hanem  azt  gondolom,  hogy  most  már  nem  kell  a 
dolgot  tovább  feszegetnünk.  Becsületünk  rövidsége  nél- 
kül legfölebb  még  csak  annyit  tehetünk,  hogy  utasítom 
párisi  képviselőnket,  (nemeskéri)  Kiss  Miklós  ezredest, 
hogy  pár  hetet  várva,  tegyen  kérdést  a  berezegnél :  mi 
mondani  valójuk  van  Klapka  jegyzékére? 

Kiss  ezredes,  a  mint  utasítva  volt,  kérdést  tett  a 
berezegnél,  ki  régi  óhajtásának  vallotta,  hogy  a  magyar 

emigrácziónak   fegyverraktára   legyen Corsica- 

ban !  Most,  hogy  az  események  rohamlanak  (ez  a  közéjo- 
olaszországi  annexióra  vonatkozott,  melyet  Cavour  gróf 
alig  két  hónappal  hivatalba-vísszalépése  után  végre- 
hajtott), a  herczeg  sürgősnek  tartja-,  hogy  a  huszonöt- 
ezer fegyverünk  meglegyen  s  le  is  legyen  számunkra 
tárolva  valamely  —  —  corsicai  kikötőben !  Még  nem 
volt  jó  alkalma  erről  a  császárral  szólani,    de  megteszi 

a  legelső  alkalommal  s  a  siker  felől  legkevesebb  két- 
sége sincs. 

Üres  beszéd  volt.  A  mint  előre  láthattuk  s  láttuk 
is:  a  siker  szépen  elmaradt. 

Kulcsot  nyújtanak  e  sikertelenség  megértéséhez 
Tliouvenel  miniszternek  párisi  képviselőnkhöz:  Kiss 
MiMós  ezredeshez  intézett  következő  bizalmas  szavai: 

>Ne  bizzanak  önök  a  herczeg  Ígéreteibe  (ne  vous 
fiez  pas).  0  semmit  sem  tud  arról,  a  mi  most  a  politiká- 
ban történik.  A  császár  igen  nagy*  jóakarattal  viseltetik 
iránta,  az  kétségtelen  dolog,  de  most  semmit  sem  mond 
neki,  sem  terveiről,  sem  tetteiről.  Egyáltalában  semmit. 
(Kiss  MiMós  jelentése  Kossuth-hoz,  máj.  6.  1860.) 

Ily  holdfogyatkozások  gyakran  előfordultak  a  her- 
czeg életében,  de  huzamos  ideig  alig  tartottak  valaha. 
Ez  alkalommal  sem. 


IV. 
Érintkezés  Thouvcuel  külíigyminisz térrel. 

El  levén  ejtve  azon  eszme,  hogy  Olaszország  ügyei 
congressuson  intéztessenek  el,  Walewshí  gróf  külügy- 
minisztersége anachronismussá  vált.  Napóleon  császár- 
nak már  most  oly  miniszterre  volt  szükségé,  kinek 
előzményei  nincsenek  ellentétben  a  hires  röpiratban  jel- 
zett politikai  iránynyal.  WalewsH  egész  múltjával  ezen 
iránynak  megtestesült  ellentéte  volt.  Elbocsáttatott. 
Tliouvenel  lett  utódjává  kinevezve. 

Mi  csak  örvendhettünk  e  változásnak.  Walewski 
annyira  osztrák-barát  volt,  hogy  őt  a  császár  még  csak 
be  sem  avatta  az  olasz  háború  alkalmával  köztünk  fen- 
forgott  viszonyba.  Thouvenel  a  népek  szabadságának 
kedvező  nézeteiről  volt  ismeretes  s  a  mi  több :  ő   (mint 

már  emiitettem)  Kiss  Miklós  ezredessel  a  legbizalma- 
sabb baráti  viszonyban  állott.  E  viszony  bensöségének 
jellemzésére  elég  lesz  annyit  felhoznom,  hogy  Kiss 
Miklós  birtoka  (Chateau  St.  Ange)  a  fontainebleau-i  csá- 
szári várlak  szomszédságában  levén,  midőn  a  császár 
Fontainebleau-ban  időzött  s  Thouvenel-t  magához  ren- 
delte, ez  nem  a  császári  várba,  hanem  Kiss  ezredeshez 
szállott,  nála  fogalmazta  sürgönyeit,  tőle  kocsizott  át  a 
császárhoz  s  dolgát  végezve,  hozzá  visszament  éjsza- 
kára. Egy  alkalommal  még  az  is  megtörtént,  hogy 
TJwuvenel,  szórakozottságból,  egy  sürgönyét  Chateau 
St.  Ange-ból  keltezte  s  midőn  fogalmazását  a  császár- 
nak bemutatta,  ez  nevetve  azt  monda  neki:  » Gondolja 
ön,  hogy  jó  lesz,  ha  sürgönyünket  a  conspiratorok  e 
menhelyéből  (repaire  des  conspirateurs)  keltezzük. « 

Nem  akadt  fel  miniszterének  e  barátságos  viszo- 
nyán. Napóleon  császár  nem  volt  ugyan  az  az  ember, 
kinek  határozataira  akármely  miniszter  is  nagy  befo- 
lyással lehetett  volna  s  ezt  tudva,  én  a  fenforgott  kö- 
rülmények közt  távolról  sem  áltattam  magam  azon 
remény  nyel,  hogy  a  császár  a  magyar  függetlenség 
ügyének  felkarolására  hajlandóvá  tétethetik,  hanem  a 
mi  reményeink  valósulása  az  európai  helyzetnek,  külö- 
nösen az  olasz  vagy  keleti  kérdésnek  fordulatai  által 
volt  feltételezve  s  reánk  nézve  mindenesetre  előnyös 
volt  az,  hogy  a  franczia  külpolitikának  hivatalos  tol- 
mácsolása oly  miniszter  kezeibe  jutott,  a  ki,  midőn  a 
császár  iránya  akármely  kérdésben  is  ügyünkre  ked- 
vező visszahatást  gyakorolhatott,  ezen  irányt  nemcsak 
akadályozni  s  paralyzálni  nem  (mint  Walewski  tévé),  de 
sőt  érvényesíteni,  fejleszteni  volt  hajlandó.  Aztán  Wa- 
lewski ajtaja  előttünk  mindig  zárva,  a  Thouvenel-é  ellen- 
ben  Kiss  Miklós  utján  mindig  nyitva  volt.  Egy  franczia 

külügy  érnek  pedig  a  nélkül,  hogy  az  állásához  kötött 
óvatosságnak  derogálna,  sok  ol^^an  mellékes  szívesség 
volt  hatalmában,  mely  reánk  nézve  kisebb-nagyobb 
fontossággal  birt  s  hálával  említem,  hogy  a  mi  ilynemű 
szívességét  Kiss  ilfi/í?os  ezredes  közbenjárásával  igénybe 
vettünk,  azt  Thouvenel  nemcsak  soha  meg  nem  tagadta, 
de  sőt  a  legnagyobb  előzékenységgel  módot  keresett 
teljesíteni  s  az  előfordult  akadályokat  utunkból  el- 
hárítani. 

így  pl.  1860.  nyárszakán  családommal  a  conti- 
nensre  kívánván  utazni,  szabad  járás-kelés  biztosítására 
s  tetszés  szerinti  tartózkodás  szabadságára  volt  szüksé- 
gem Francziaországban.  Az  útlevél  iránt  nehézséget 
csínált  a  franczia  követségnél  a  szokásos  » slendrián «. 
Tliouvenel  kérdést  tett  a  császárnál,  van-e  valami  kifo- 
gása, hogy  azon  időben  Francziaországba  menjek  ?  A 
császárnak  legkisebb  ellenvetése  sem  volt,  csupán  any- 
nyit  mondott,  hogy  jobb  szeretné,  ha  angol  vagy  ame- 
rikai vagy  szard  útlevelet  vennék  s  azt  a  franczia  kö- 
vetségnél láttamoztatnám ;  mert  ha  franczia  útlevéllel 
megyek  át  Francziaországba,  a  németeken  AustríáA^al 

együtt (olyasmi  történhetnék,  a  miről 

a  francziák  azt  szokták  mondani,  hogy  »nem  rózsa- 
szagu«  —  9a  ne  sent  pas  la  rose),  mert  senki  sem  veri 
ki  fejükből,  hogy  a  császár  kívánatára  s  politikai  czél- 
ból  megyek  Parisba  s  hogy  utam  háború  előjele. «  — 
Szórul-szóra -ekként  beszélte  el  Kiss  Miklós-níik  a  dol- 
got Thouvenel  s  nemcsak  intézkedett  az  útlevél  felől,  de 
még  arra  is  figyelmeztetett,  hogy  jó  lesz,  ha  elutazásom 
idejét  pár  nappal  előbb  tudtára  adatom,  miszerint  a  bel- 
ügyminisztert a  kellő  rendelkezésekre  felszólíthassa,  ne- 
hogy a  túlbuzgó,  vagy  nem  eléggé  értelmes  rendőrügy- 
nökök részéről  a  határszélen  vagy  Parisban  valamely 
fenakadással  találkozzam. 


Bizonyos  fegyverkilldések  dolg-ában  (melyről  majd 
későbben),  nagyon  érdekünkben  állott,  hogy  Küprizli 
Méhemet  török  nagyvezér,  ki  nekünk  barátunk  volt, 
megszilárdittassék  állásában  Riza  pasa  hadügyminisz- 
ter áskálódásai  ellenében,  ki  nekünk  ellenségünk  volt. 
Mint  személyes  kedvezést  kérettem  ki  Kiss  ezredes  által 
ThoiLvenel  minisztertől,  hogy  adjon  megfelelő  ntasitást 
a  franczia  követnek  Konstantinápolyba.  Megtette. 

Sőt  oly  eset  is  fordult  elő,  hogy  Teleki  Lászlő-wvik 
e^j  fontos  iratcsomagot  kellett  volna  kapni  Magyar- 
országból, mely  csomagot  nem  lett  volna  tanácsos  ren- 
des utón  postára  bizatni.  Kiss  Miklós  kérésére  utasitást 
adott  TJwitvenel  a  bécsi  franczia  követnek,  hogy  ha  egy 
bizonyos  (megnevezett)  egyén  egy  bepecsételt  iratcso- 
magot vinne  hozzá,  azt  követségi  pecsét  alatt  expediálja 
hozzá  a  hivatalos  sürgönyökkel  együtt. 

Sok  ilynemű  szivességet  köszönhetünk  a  bizalmas 
viszonynak,  mely  Thouvenel  miniszter  s  a  m.  n.  igazga- 
tóság párisi  képviselője :  Kiss  Miklós  közt  fenállt. 

A  legfőbb  előny  pedig  az  volt,  hogy  folyvást  érte- 
sitve  lehettünk  a  császár  politikájának  azon  mozzanatai 
felöl,  melyek  minket  érdekelhettek.  »Ha  más  hasznunk 
nem  volna  is  Thouvenel  miniszterségéből «,  irta  Kiss 
ezredes  egyik  levelében,  »  azon  szomorú,  kopár  előnyünk 
legalább  megvan,  hogy  ő  tiszta  bort  önt,  nem  hiteget, 
nem  huz-von bennünket,  mint  bizonyos  magas  ál- 
lású egyéniség. « 

Ily  helyzetben  voltunk  Thouvenel  miniszterrel. 

Februárban,  kevés  nappal  ez  uj  miniszter  megér- 
kezése után,  Kiss  ezredes  Thouvenel-lel  együtt  ebédre 
volt  hivatalos  Napóleon  herczeghez.  Ebéd  után  a  ber- 
ezeg Kiss-t  félreintve,  igy  szólt  hozzá :  »  Szereztem  önök- 
nek egy  minisztert,  a  kiben  kedvük  telhetik  (á  votre 

gré).  Már  most  arrangezvoiisavec  lui.  Mi  töké- 
letesen egyetértünk  minden  kérdésben.  A  császár  most 
már  nagy  határozottan  előremegyen  (marche)  s  nekünk 
nem  lesz  okunk  a  felett  panaszkodni. « 

Erre  azonban  Thouvenel  (ki  a  helyzetet  nagyon 
komornak  s  a  belső  elégedetlenség  folytán  még  a  dy- 
nastia  biztonságát  is  veszélyezettnek  látta)  Kiss  ezre- 
desnek ennyit  mondott:  »A  herczeg  csalatkozik,  a  csá- 
szár nem  akar  előre  menni  (il  ne  veiit  plus  marcher). « 

Olaszországra  nézve,  akarta  —  nem  akarta,  az  ese- 
mények előre  vitték  a  császárt,  —  meg  kellett  hajlania 
a  bevégzett  tények  nyomása  alatt:  de  a  mi  ügyünket 
illetőleg  Thouvenel-nek  igaza  volt. 

Még  mielőtt  Konstantinápoly  ból  megérkezett  volna 
a  miniszter, /í^^ss  Miklós  ezredes  jan.  7-én  kelt  levelében 
felszólitott :  közölném  vele  nézeteimet  az  olasz  kérdés- 
ről s  azzal  kapcsolatban  a  magyarról,  valamint  a  felől 
is,  hogy  békés  reform  utján,  hazánk  Austriára  egyedül 
erkölcsi  ereje  által  nehézkedvén,  mi  az,  a  mi  az  én  érte- 
sitéseim  szerint  kielégithetné  a  nemzetet  ?  —  Ezt  azért 
kérdé,  mert  ő  hihetőleg  előbb  fogja  látni  a  minisztert, 
mint  maga  a  császár. 

Én  erre  1860.  január  11-én  válaszoltam. 

Azon  szempontból  indulva  ki,  hogy  Kiss  ezredes 
nyomatékos  befolyásra  látszik  hivatva  Parisban,  neki 
tehát  ismernie  kell  a  dolgok  állását  s  nekünk,  ha  vállat 
vállhoz  vetve  akarunk  egy  jót  lökni  a  kövön,  mindent 
közölnünk  kell  egymással,  a  mi  tájékoz:  mindenekelőtt 
megismertettem  vele  az  otthon  huszonnégyezer  aláirás- 
sal  ellátandónak  igért  memorandum  tervét  és  erre  adott 
válaszomat,  miként  ez  levelemből  kivonva,  tárgy-össze- 
függés miatt  már  föntebb  közölve  van ;  levelem  többi 
része  itt  következik: 

Ezekből  ismerni  fogja  ön  a  helyzetet,  a  mint  most 
áll  a  hazában ;  az  otthoniaknak  adott  válaszomban  pe- 
dig sok  van,  a  mi  önnek  feleletül  szolgál  kérdéseire, 
Utasitáskép  a  következőkre  szoritkozhatom : 

1.  Mi  elégíthetné  ki  békés  reform  utján  a  nemzetet?  — 
kérdi  ön.  Ha  nem  kérdik  ezt  öntől,  nem  tartom  tanácsosnak, 
hogy  ezt  előhozza  az  uj  miniszternek,  vagy  akárkinek.  De  ha 
kérdik,  a  felelet  ez :  A  magyar  gyűlöli  az  osztrák  uralkodást 
engesztelhetlenül,  de  a  szenvedés  oly  nagy,  hogy  ha  az  osztrák 
a  történelmi  alapra  visszatérve,  az  ősi  alkotmányt  ugy,  a  mint 
királyi  szentesítés  mellett  1848-ban  reformáltatott  s  az  ország 
területi  épségét  helyreállitná,  —  a  nemzet  ma  még  alkalma- 
sint inkább  megnyugodnék  abban,  semhogy  fegyverhez  nyúl- 
jon, de  ezen  minimumnál  kevesebbel  m  a  s  e  m  elégednék 
meg ;  ha  az  osztrák  makacskodik  vagy  terrorismushoz  nyúl, 
vagy  ha  háború  ütne  ki  az  osztrák  ellen,  holnap  már  ezen  mi- 
nimummal sem  elégszik  meg. 

Ez  mind  tény.  Azért  mint  tényt  meg  kell  monda- 
nunk tisztán,  ha  kérdeztetünk.  (Tudják  meg,  hogy  mi 
nem  ámítunk  soha,  akármi  legyen  is  véleményünk.)  De  ha  azt 
kérdi  ön,  kell-e  iparkodni  a  TuíUeríákat  biztatni,  hogy  a  con- 
cessiókért  magát  szószólóként  vesse  közbe,  —  azt  mondom : 
ne,  ne,  az  istenért  ne  ;  borzalom  csak  rá  is  gondolni,  hogy  a 
díplomatía  kínpadjára  húzzák  a  magyar  ügyet. 

2.  Kívánja  ön :  közöljem  nézeteimet  az  olasz  ügyre,  s 
azzal  kapcsolatban  lévő  magyar  ügyre  nézve. 

Nem  az  itt  a  kérdés,  barátom,  hogy  mi  a  mi  nézetünk, 
hanem  a  nagy,  a  roppant  fontosság  abban  áll,  hogy  megtud- 
juk :  mit  akar  a  császár  az  olasz  ügyben  ?  akarja-e,  hogy  vele 
vagy  akár  nélküle  harcz  legyen  az  olasz  s  az  osztrák  közt.  Ez  a 
fődolog.  Tudni,  tudni,  ismerni  a  Tuilleriák  aka- 
ratát. Ezt  tudva,  van  alapunk,  s  tisztán  áll  előttünk  a  teendő 
mindkét  esetben.  Ezt  nem  tudva,  ugy  vagyunk, 'mint  a  vak,  ki 
nem  tudja  hova  lép. 

Ha  a  császár  nem  akarja,  hogy  az  osztrák  háborúba  he- 
vertessék, ugy  nekünk  a  Tuilleriákban  jelenleg  semmi  dol- 
gunk, dolgunk  másutt  van,  dolgunk  abban  az  irányban,  hogy 
osztrák-mentő  politikája  ne  sikerüljön. 

52* 

Ha  akarná,  de  nem  iigy,  hogy  maga  is  újra  bekevered- 
jék e  háborúba,  —  a  feladat  az :  megsugatni  vele  Turinban, 
hogy  nem  lesz  ellenére,  ha  az  olaszok  Velencze  felszabadítá- 
sát munkába  veszik.  Ez  a  legkevesebb  kedvezés. 

De  erre  is  némely  előzmények  kívántatnak  részéről.  Ne- 
vezetesen :  hogy  ne  hagyja  az  olasz  ügyet  lelkesedésgyilkoló 
provisoriumban,  mely  különösen  Modenában  ellenforrada- 
lomra fog  vezethetni.  »Tous  les  paysans  sönt  duchistes«,  — 
ez  tény. 

Ha  a  congressusról,  bár  most  elnapoltatta,  még  talán 
nem  mondott  le  végképen,  hát  tartsa  meg,  hanem  a  külavat- 
kozás  megengedhetlenségének  és  a  »le  Papé  et  le  congrés« 
programmjának  alapján.  (De  congressust  tartani  hiba,  mert 
ha  az  valami  jót  tenne,  kár  »donnez  en  partage  le  mérite  du 
bien  qu'on  aurait  pu  recuillir  seule«,  ha  rosszat  tesz,  annak 
minden  ódiuma  reá  háruland,  mert  »c'est  lui  qui  est  le  maitre 
de  la  situation.«) 

Ha  pedig  ki  akar  búni  (mint  ki  kellene  akarni  búni)  a 
congressus-tartás  eszméje  alul,  semmi  sem  könnyebb.  Csak 
Írjon  egy  jegyzéket  az  illetőknek :  ha  akarnak-e  egybegyűlni 
a  »le  Papé  et  le  congrés«  elvei  alapján  ?  Lesz,  ki  hozzá  áll  (az 
angol  és  porosz)  s  ez  nyert  terrénum  a  további  lépések  logi- 
cájához.  Lesz,  ki  hozzá  nem  áll  (osztrák,  pápa,  Nápoly)  s  ez- 
zel vége  van  a  congressusnak.  Ekkor  pedig  logicus  lépés :  egy 
diplomatíaí  körjegyzékben  kijelenteni,  hogy  hát  ö  tovább 
nem  mehet,  most  már  a  herczegségek  s  a  Romagna  dolga  aka- 
ratjukat határozottan  tudatni,  ö  azt  respectálni  fogja  s  kül- 
avatkozást  nem  enged  meg ;  a  nép  megszavazza  még 
egyszer  a  Piemonttal  való  egyesülést,  sha  ezt 
a  Tuilleriák  elismerték,  nyert  pörünk  van,  mert  ekkor  az  osz- 
trák elleni  háború  valószínű.  Bizonyos  volna,  ha  nemcsak 
azt  izenné  bizalmasan  Turinba,  hogy  nem  lesz  ellenére,  ha  az 
osztrákot  megtámadják,  hanem  ezt  is :  »én  megtettem  a  ma- 
gamét, most  rajtatok  a  sor ;  —  jöjjetek  egyetértésre  a  magya- 
rokkal s  cselekedjetek;  —  külavatkozás  ellen  biztosítalak. « 

Az  ideálja  a  jónak  természetesen  az  volna,  ha  maga 
is  újra  meg  akarná  kezdeni  a  harczot.  Okot  reá  könnyen  talál. 
(Maga  Velencze  állapotja  elég,  mert  nem  adott  neki  az  osz- 
trák nemzeti  kormányzatot,  mit  Napóleon  császár  programmal 

állított  fel  iiyiltaii  a  világ  előtt.)  De  én  ezt,  most  legalább, 
pium  desideriumnak  tartom.  A  ki  egy  Solferino  hadi  előnyét 
feladja,  az  nem  kezd  ab  ovo  háborút. 

Azonban,  ha  oda  tudja  ön  T  h  o  u  v  e  n  e  1 1  birni,  hogy  a 
császárnak  mindig  kedvezöleg  szóljon  a  magyar  ügyről,  nagy 
szolgálatot  teend  a  hazának. 

»A  magyar  nemzet  függetlensége  minden  Bonaparte- 
ellenes európai  coalitiót  lehetetlenné  teszen.  Nincs  nemzet 
Európában,  mely  annyira  méltó  volna  a  császár  pártolására, 
mint  a  magyar ;  nincs,  mely  megbízhatóbb  és  hasznosabb  szö- 
vetségese lehetne  a  continensen.  A  keleti  kérdésnek  megoldá- 
sához, franczia  politikai  szempontból,  Magyarhon  független- 
sége a  kulcs.  (Ha  valaki,  Thouvenel  érti  a  keleti  kérdést.) 
A  német  ellen  » oldal-hadállás «.  Aztán  hős  nemzet,  s  mily 
gyönyörűen  érett,  még  papsága  is !  És  nem  anarchista,  nem 
forradalmi  par  profession,  nem  antimonarchista.  Es  lám,  más 
népek  féltékenyek  a  franczia  felsöség  iránt,  még  az  olasz  is 
az,  de  a  magyar  nem ;  ellenkezőleg:  óhajtja.  S  ha  garantiát 
akar  a  császár,  hogy  a  magyart  örökre  a  franczia  politikához 
kösse,  semmisem  könnyebb :  ott  lehet  király  a  Napóleon- 
házból  a  nélkül,  hogy  ily  lépés  európai  coalitiót  idézne  elő ; 
mert  ha  a  magyarok  önként,  minden  párisi  nyomás  látszata 
nélkül,  ily  választást  tesznek,  senkisem  léphet  fel  ellene,  pedig 
ö  tudja,  hogy  a  magyarok  készek  erre,  hogy  óhajtják  édes- 
örömest, megteszik  egyl  él  ékkel. « 

Ah,  ha  ön  rá  tudná  birni  a  minisztert,  hogy  mindig  s 
mindig  ily  dallamot  fuj  jon  a  császárnak,  ez  már  aztán  szolgá- 
lat lenne  a  hazának,  m  inőt  neki  minden  multunkban  kevés 
emb  er  tett. 

Hihető,  hogy  a  cs  ászár  azt  fogja  rá  mondani :  »En  jót 
akarok  a  magyaroknak,  de  nag  yok  a  nehézségek.  Kossuth 
határozottan  ahhoz  ragaszkodik,  hogy  sereget  küldjek  Magyar, 
országba,  pedig  én  most  nem  támadhatom  meg  az  osztrákot, 
én  nem  léphetek  fel  mint  forradalmi  propagandista  Európa 
előtt. « 

A  felelet  ez  reá :  »Nem  is  kell.  Kossuth  sürgette  ezt 
akkor,  mert  az  osztrák  hatszázezer  emberrel  állt  készen  com- 
pact  erőben,  seregébe  bizva,  s  Kossuth  félt,  hogy  felséged 
békét  köthet  Magyarország  feláldozásával,  mert  hiszen  Ma- 

gyarország  függetlensége  nem  volt  felséged  vallott  programm- 
jában,  s  valljuk  meg :  K  o  s  s  u  t  li-nak  igaza  volt.  De  azóta 
sokat  változtak  a  körülmények.  Az  osztrák  katonai  prestige- 
ének  vége ;  hadserege  desorganisálva ;  pénze  nincs ;  minden 
tartománya  elégedetlen.  Magyarország  pedig  annyira  egyér- 
telmű, liogy  dicső  látni ;  m é g  a  k a t h.- papság  is.  (Nincs 
ily  nemzet  több.)  E  lielyzetben  okom  van  hinni,  hogy  ha  az 
olaszokkal  harczba  keverednék  az  osztrák:  némi  pénz-  és 
íegyver-segitséget,  belgrádi  és  jassi-i  befolyásukat  s  biztosi- 
tást  az  ellen,  hogy  nem  lesz  külavatkozás  —  még  az  óvatos 
K  o  s  s  u  t  h  is  elegendőnek  tartana  most.  Felségednek  szólani 
kellene  Kossuth-tal,  már  csak  azért  is,  hogy  tájékozhassa 
magát  Magyarország  iránt.  O  benne  bizni  lehet,  hogy  ö  nem 
fogja  felségedet  ámitani.  Szólni  kell  vele.« 

Ha  ily  irányban  képes  befolyásolni  a  minisztert,  azt  hi- 
szem: nagy  eredményekre  törend  utat. 

Ennyi,  gondolom,  elég  bevezetésül.  Ha  részletekre  kerül 
a  dolog,  sok  mondani  valóm  leszen. 

London,  január  11.  1860. 

(Aláirva)  Kossuth. 

Párisi  képviselőnk  jelentése  szerint  (apr.  14.) 
Thouvenel  becsületszavát  adta,  liogy  minden  alkalmat 
fel  fog  használni,  a  császárral  a  magyar  ügyben  a  le- 
hető legkedvezőbben  szólani.  —  Egy  hónappal  később 
meleg  szavakban  biztositotta  Kiss  ezredest,  liogy  a  csá- 
szár nagy  előszeretettel  viseltetik  a  magyarok  iránt, 
gyakran  beszél  Magyarországról  s  Thouvenel  mindent 
elkövet,  hogy  a  császárt  rokonszenvében,  az  érdekkö- 
zösségi tekintetek  kiemelésével,  megerősitse,  de  hiában : 
a  császár  politikája  a  közvetlen  gondot  igénylő  actuali- 
tás  keretében  mozog,  e  keretet  pedig  kapcsolatban  az 
olasz  ügygyei  Nizza  és  Savoya  s  kapcsolatban  az  angol 
kormány  kihivó  magatartásával  a  svájczi  vita  (Chablais 
és  Faucigny  iránt)  annyira  betöltik,  hogy^  combinatiói- 
ban  ez  idő  szerint  a  magyar  ügy    helyet  nem  foglal. 

Mind  a  miniszter,  mind  ura  azt  hiszik,  liogy  a  magyar 
függetlenségi  harcz  megujitására  az  lesz  a  legjobb,  si- 
kert Ígérő  alkalom,  ha  majd  »a  keleti  kelés  (sic!)  felfa- 
kad, de  a  tuilleriai  lancette  e  kelést  az  idén  nem  fogja 
felbökni,  ha  még  ugy  meg  lesz  is  érve.«  Midőn  erre 
Kiss  Miklós  azon  megjegyzést  tette,  hogy  ez  későn  jöhet 
mind  reánk,  mind  Francziaországra  nézve,  Thouvenel 
odanyilatkozott,  hogy  e  felett  nem  aggódik.  »Mi  — 
úgymond  —  a  magyart  mindig  készen  fogjuk  találni  és 
sokkal  bölcsebbnek  tartjuk  a  nemzetet,  semhogy  időn- 
kivüli  felkeléstől  tartanánk.  Hiszen  nem  kétlem,  hogy 
meg  vannak  odahaza  győződve,  hogy  külháboru  nél- 
küli felkelés  esetén  az  orosz  ujolag  interveniálna. « 

Kiss  ezredes,  ki  különösen  utasitva  volt  a  nemavat- 
kozást érlelni,  azon  észrevételt  mindenképenkoczkáztatta, 
hogy  azon  állás  mellett,  melyet  a  császár  Olaszországra 
nézve  a  nem-interventió  elvének  íentartása  körül  isten  és 
világ  előtt  elfoglalt,  Francziaország  az  orosz  avatkozást 
meg  nem  engedheti,  —  mire  Thouvenel  ugy  nyilatko- 
zott, hogy  e  felől  nem  merne  jót  állani,  mert  akkor  a 
császárnak  egész  Németországgal  meggy  ülne  a  baja, 
hacsak  előbb  nem  sikerülend  a  németeket  egymás  közt 
összevesziteni,  »a  mire  egyébiránt  jó  útban 
V annak. «  (^iss  jelentése  Kossuth-lioz  uiíijus  14.) 

Hogy  érdeklődött  Magyarország  iránt  a  franczia 
hatalom,  a  felől  képviselőnk  abból  is  meggyőződött, 
hogy  mindenről,  a  mi  Magyarországon  történt,  igen  jól 
s  igen  részletesen  voltak  értesitve.  De  azért  a  többször 
megujitott  értekezések  mindig  csak  azzal  végződtek, 
hogy  a  császár  nem  akar  semminemű  uj  bonyodalmat 
1860-ra;  békét, nyugalmat  akar  s  Thouvenel  komolyan 
és  barátságosan  azt  tanácsolta,  hogy  Magyarország  le- 
gyen türelemmel,  folytassa  a  szenvedőleges  ellentállást, 
de  ezen  tul  e  z  évben  ne  menjen  ! 

Ha  mégugy  nyugalmat  akart  is  Napóleon  csá- 
szár: a  bonyodalmak  megjöttek  Szicziliában,  Nápoly- 
ban, a  pápa  fenmaradt  birtokaiban ;  de  azért,  sőt  an- 
nálinkább  igaz  maradt,  hogy  mi  hazafiúi  remé- 
nyeinkkel, tehát  működésünkkel  is  nem  Parisra,  hanem 
főkép  Turinra  voltunk  utalva.  Ott  időközben  meguji- 
tottuk  összeköttetéseinket,  s  tudattam  párisi  képvise- 
lőnkkel, hogyTurinban  » szénánk  jó  renden  áll,«  delei- 
kére kötöttem,  hogy  merről  nem  kell  a  Seine  partján 
beszéhii«,  különben  utasitásom  az  volt,  hogy  mindezek 
daczára  a  lehetőségig  cultiválni  kell  párisi  viszonyunkat; 
iparkodni  tudomásában  lenni  az  ottani  szándokoknak, 
mert  azok  ugy  az  általános  politikai  helyzetre,  mint  kü- 
lönösen a  turini  elhatározásokra  nagy  befolyással  lehet- 
nek; engem  a  :^  személyes  politika «  mozzanatai  s  a  befo- 
lyásos körök  hangulata  felől  folyvást  jól  értesitve  tartani; 
de  a  mézes  szavakat  c  u  m  g  r  a  n  o  s  a  1  i  s  venni. 


NYOLCZADIK  FEJEZET. 

A  hazament  legionáriusok  irányában  vállalt  kötelezettség 
megszegése. 

Megismertettem  az  előbbi  fejezetben  azon  érintke- 
zések természetét,  melyek  köztünk  s  a  franczia  hatalmi 
körök  közt  1859.  végén  s  1860.  elején  előfordultak. 

Hazánk  felszabaditásának  nagy  ügyén  kivül  ez 
érintkezéseknek  még  egy  különleges  tárgya  is  volt, 
melynek  lebonyolítása,  chronologiai  tekintetben,  ké- 
sőbbre esik  ugyan,  de  tárgyrokonság  szempontjából  e 
helyre  tartozik. 

Irataim  I-ső  kötetének  VlII-ik  fejezetében  emii- 
tettem, miként  az  osztrák  kormány  megszegte  III.  Na- 
póleon császárnak  tett  igéretét,  melyly el  kötelezettséget 
vállalt,  hogy  az  1859-iki  magyar  légió  hazamenő  tagjai 
amnestiáltatnak  s  minden  katonai  szolgálat  alól  felmen- 
tetnek. És  emiitettem,  hogy  e  szószegésről  a  Il-ik  kötet- 
ben bővebben  fogok  szólani. 

E  szószegést  már  maga  az  amnestia  iránt  Vilmos 
főherczeghez  1859.  november  23-án  intézett  császári 
rendelet  is  sejteni  engedte,  mert  ebben  ki  volt  ugyan 
mondva  a  bocsánat  és  a  büntetés  alóli  felmentés  mind- 
azok politikai  vétségeire  nézve,  kik  az  1859-iki 
év  kezdetétől  fogva  az  olasz  államokban  előfordult  p  o- 
1  i  t  i  k  a  i  eseményekben  közvetlenül  részt  vettek,  —  de 
utána  volt  téve,  hogy  minden  oly  esetben,  melynél  két- 
ségesnek tekintethetik,    vájjon  tisztán  katonai    vétség 

forog-e  fenn  vagy  pedig  olyan,  mely  e  rendelet  által 
engedélyezett  amnestia  alá  esik,  a  kérdés  eldöntése  a 
hadsereg  főparancsnokságának  Ítéletére  bizatik. 

Ez  természetesen  illusoriussá  tette  az  amnestiát  a 
hazament  légionáriusokra  nézve,  mert  azt  bizonyosnak 
lehetett  tekinteni,  hogy  a  magyar  zászló  alá  szegődést, 
tehát  az  osztrák  zászló  elhagyását,  a  katonai  főparancs- 
nokság nem  politikai,  hanem  tisztán  katonai  vétségnek 
fogja  Ítélni. 

Igen,  de  ez  világos  megszegése  volt  a  Napóleon 
császár  irányában  elvállalt  kötelezettségnek,  mert  Rech- 
berg  gróf  külügyminiszter  minden  kivétel,  minden 
megszorítás  nélkül,  Írásban  tett  kötelező  Ígéretet,  hogy 
a  magyar  légió  tagjai  amnestiáltatnak  és  minden  kato- 
nai szolgálat  alul  felmentetnek. 

Csakugyan  érkeztek  is  külömböző  kútfőkből  hírek, 
sőt  panaszok  is  hozzánk,  hogy  a  légió  tisztjei  közül  egy 
sem  érkezett  haza;  kényszerittettek  magukat  katonai 
hatóság  előtt  (a  mint  nevezni  szokták)  » purifikálni «  s 
aztán  már  útközben  besoroztattak,  de  más  ezredekbe 
mint  a  melyekben  előbb  szolgáltak;  a  közlegények 
jórészt  hazabocsáttattak,  de  nem  elbocsátással,  hanem 
csak  » szabadsággal*  s  már  november  elején  beparan- 
csoltattak s  besoroztattak.  —  Nemeskéri  Kiss  Mik- 
lós ezredes  neje  az  időtájban  látogatást  tevén  férje 
rokonainál  Magyarországon,  november  2-án  saját  sze- 
meivel látott  vagy  50  légionáriust  Dunaföldváron  ösz- 
szepontositva,  kiket  onnan  az  eszéki  várba  vittek,  — 
Miszlán  pedig  (Tolna  megyében)  többen  légionáriusaink 
közül  egyenesen  azon  kéréssel  járultak  hozzá,  adná  tud- 
tunkra nekem,  s  férj  ének,  kinek  dandárjában  szolgáltak, 
hogy  a  » német «  őket  besorozza  s  pajtásaik  közül  töb- 
beket haza  sem  eresztettek. 

Ez  a  legelső  megbízható  adat  levén,  melyre  bizto- 
san hivatkozhattam,  —  én  kötelességemnek  tartottam 
e  tényeket  Napóleon  császárnak  tudomására  juttatni. 
Ezt  P  i  e  t  r  i  utján  tettem. 

Válaszul  azt  kaptam,  hogy  Austria  e  szószegése 
a  császárt  nagyon  kellemetlenül  lepte  meg  s  minthogy 
légionáriusainknak  minden  katonai  szolgálat  alól  fel- 
mentése világosan  kötelezve  volt,  a  császár  meghagyta 
külügyminiszterének,  hogy  e  kötelezettség  szoros  telje- 
sítését komolyan  reclamálja. 

Pár  hét  vártával  kérdést  tettem,  hogy  mit  felelt 
Austria  ?  Válaszul  azt  kaptam,  hogy  még  nem  felelt, 
sőt  tudósítóm  bizalmasan  azt  is  megsúgta,  hogy  az  bizo- 
nyos, miként  a  császár  kiadta  a  rendeletet,  de  vájjon  az 
végrehaj  tátott- e  ?  —  arról  nem  igen  lehetne  jót  állani, 
mert  azon  időben  a  császár  és  Austria  közt  »  e  g  y  bizo- 
nyos MonsieurWalewski«  állott,  a  ki  nem  épen 
szeretett  szemrehányásokat  tenni  Austriának.  Aztán  egy 
ideig  nem  volt  külügyminiszter,  mig  T  h  o  u  v  e  n  e  1  ur 
Konstantinápolyból  megérkezett.  Tudósítóm  hajlandó 
volt  hinni,  hogy  Thouvenel  ur  lesz  az  első,  kinek 
azon  előny  jut  (aura  le  premier  Tavantage),  hogy  hazám- 
fiait védelmezze  s  számukra  az  adott  szó  tiszteletben- 
tartását reclamálja;  külömben  azt  tanácsolta,  hogy  igye- 
kezzem concrét  esetekről  szerezni  tudomást,  állíttassam 
az  adatokat  hiteles  alakba  s  juttassam  kezéhez ;  ha  más 
eredménye  nem  lenne  is,  legalább  » rossz  vért  csinál «  s 
» üdvös  bonyodalmakra «  (á  des  brouilles  salutaires) 
nyujtand  anyagot,  azt  nem  is  említve,  hogy  ily  meg- 
csalatások  csak  növelhetik  a  császár  érdeklődését  ügyünk 
iránt  s  közlésük  őt  csak  lekötelezheti  irántam. 

A  tanács  jó  volt,  de  ily  adatokra  nem  volt  könnyű 
szert  tenni.  Hónapokba  került.  Végre  mégis  H  e  t  é  n  y  i 

István,  gyöngyösi  fi,  előbb  őrmester  a  Wasa-gyalog- 
ezredben,  utóbb  hadnagy,  az  59-iki  magyar  légió  első 
dandárjában,  kinek  sikerült  a  reá  mért  szenvedések  alól 
életveszélylyel  Olaszországba  menekülni,  1860.  június 
8-án  Massa  (di  Carrara)  városában  egy  hites  jegyző  s 
több  tanú  előtt  kihallgattatván,  a  következő  tényekről 
tett  esküvel  megerősitett  vallomást: 

»0  a  feloszlatott  légió  azon  tagjai  közé  tartozott,  kik  a 
francziák  császárja  által  tudtukra  adott  amnestiába  s  katonai 
szolgálattól  való  mentességbe  bizva,  magukat  a  hazamene- 
telre határozták.* 

»1859.  szept.  4-én  Peschierából  Veronába  kisértettek, 
ott  tömlöczre  vettettek  s  nyolcz  napig  fogva  tartattak,  miköz- 
ben az  őket  »magyar  kutyák«-nak  szidalmazó  német  tisztek 
által  annyira  bántalmaztattak,  hogy  életüket  sem  vélték  biz- 
tonságban.* 

»Szept.  13-án  Vetzlar  tábornok  elé  vezettettek,  ki 
előbb  tanú  (He tény i)  ezredjének  ezredese  volt.  Ez  őket 
leirhatlan  dühöngéssel  támadta  meg.  Fenyegetések  közt  vetette 
szemükre,  hogy  nem  méltók  az  osztrák  birodalomhoz  tartozni, 
mert  mig  1848— 49-ben  mint  oroszlánok  küzdöttek  Austria 
ellen,  addig  1859-ben  ágyulövésekkel  kellett  őket  a  francziák 
s  olaszok  ellen  mozgásba  hozni.  Kegyetlen  megtorlásokkal 
fenyegetőzött,  elvétette  minden  pénzüket  s  újra  tömlöczbe 
vettette.* 

»Szept.  16-án  Mar kó,  Shéda,  Kertész,  Kiss, 
Molnár  főhadnagyok,  Váczi,  Horváth  és  tanú  (H e t é- 
n  y  i)  hadnagyok,  R  a  k  s  z  a  őrmester,  a  zászlótartó  s  még  egy 
tiszttársuk,  kiknek  neveire  nem  emlékszik,  egy  osztrák  kapi- 
tány elé  vitettek,  ki  reájuk  osztrák  közkatonai  egyenruhát 
adatott.  (Komjáthy  alhadnagy  a  közlegények  soraiba  vo- 
nult, hol  őt  el  nem  árulták.)  A  mondott  tizenegy  tiszt  és  altiszt, 
töltött  fegyverek  közt,  egy  fél  órai  távolban  fekvő  kis  erődbe 
kísértettek,  ott  elzárattak  s  24  napon  át  fogva  tartattak,  minden 
perczben  halálukat  várva,  minthogy  V  e  t  z  1  á  r  tábornok  őket 
oly  fenyegetésekkel  halmozta  el,  hogy  minden  reményüket  el- 
vesztették. Huszonnégy  nap  múlva  Velenczébe  kisértettek,  on- 

nan  egy  kemény  tömlöczben  töltött  rettenetes  éj  után  Triesztbe 
hurczoltattak,  ott  okt.  14-ig  ismét  fogva  őriztettek  s  akkor 
tudtukra  adatott,  hogy  közlegényekül  német,  lengyel  és  cseh. 
ezredekbe  soroztattak  be.  Tanú  (H  e  t  é  n  y  i)  társaitól  elvá- 
lasztva, a  40.  számú  Rosbach  gyalogezredbe  lett  közlegényül 
besorozva  s  az  amnestiára  s  katonai  szolgálattól  való  mentes- 
ség Ígéretére  hivatkozó  tiltakozása  miatt  lealázó  büntetésnek 
vettetett  alá.  Négy  havi  szolgálat  után  századjával  Polába 
tétetett  át,  hol  nem  birván  tovább  kiállani  a  rossz  bánásmó- 
dot, melylyel  tisztjei  elhalmozták,  elhatározta  magát,  a  gyű- 
lölt zászló  alól  a  menekülést  életveszélylyel  is  megkísérteni. 
April  2-án  tizennégy  társával  (három  magyar  s  tizenegy  olasz) 
egy  kis  »lélekvesztö«  csónakon  tengerre  szállt  s  másnap  ezer 
veszély  után  Portó  Corsini-ban  kötött  ki,  onnan  társaival 
Ravennába  ment,  hol  a  lakosság  által  örömkiáltásokkal  fogad- 
tattak.« 

Kanyuk  János  nagyváradi  íi,  őrmester  a  piemonti 
pótseregnél,  Massában  szintúgy  hit  alatt  tanúskodott,  miként 
jan.  16-ikáig  a  Don  Miguel-féle  osztrák  ezredben  szolgálván, 
teljes  bizonyossággal  tudja,  hogy  Kertész  János  ós 
Weiss  Auguszt,  volt  legióbeli  hadnagyok,  tiltakozásuk 
daczára,  1859.  októberben  ezredparancsnoki  napiparancs  által 
ugyanazon  ezredbe  közlegényekül  besoroztattak. 

E  tanúvallomások  kiegészítéséül  megjegyzendő,  hogy 
Hetényi  István,  természetes  szégyenérzettől  indíttatva, 
a  hatóság  előtt  tett  vallomásában  csak  »lealázó  büntetés«-ről, 
»rossz  bánásmód«-ról  szólott,  de  azt  nem  mondta  meg,  hogy 
az  miből  állott.  Hatvan  botot  vertek  reá!!  s  ő  nem 
maga  volt  légiónk  tisztjei  közt,  a  kit  ily  embertelenül  meg- 
kínoztak. 

így  váltotta  be  Austria  Írásban  adott  igéretét ;  így  tel- 
jesítette a  kötelezettséget,  melyet  a  francziák  császárja  iránt 
elvállalt,  ki  megállva  győzelmei  közepén,  őt  megmentette. 

Különös  párhuzamokra  nyújt  anyagot  a  történelem.  A 
török  sohasem  szegte  meg  adott  szavát,  soha !  Austria  min- 
dig !  ügy  egyesek,  mint  nemzetek  s  külhatalmak  irányában 
mindig !  De  azért  a  török  »hitetlen«,  kit,  mint  kopó-falka  a 
sebzett  vadat,  egész  Európa  űzőbe  vett,  emez  kegyes,  istenfélő, 
keresztény  hatalom  ! ! ! 

A  fentebbi  tanúvallomások  —  a  hatvan  bottal 
egyetemben  —  kellőleg  bitelesitve,  oly  adatot  képeztek, 
hogy  czélszerünek  találtam  azokat  egyenesen  Napóleon  csá- 
szár elébe  terjeszteni. 

Tettem  azt  Svájczba  menet,  Parison  keresztülutazva,  itt 
következő  levelemmel : 

»  Sire, 

Mielőtt  a  volt  magyar  légió  feloszlattatott  volna,  a  szard 
kormány  közlött  vala  velünk  egy  távsürgönyt,  melyet  felsé- 
ged Sardinia  királyához  eme  szavakban  intézett : 

»Gróf  Reckberg  megígérte  Írásban,  hogy  az  idegen 
(magyar)  légió  magyarjai  amnestiáltatnak  s  minden  katonai 
szolgálat  alól  felmentetnek.* 

A  hiteles  okmányok,  melyeket,  szabadságot  veszek  ma- 
gamnak,  idecsatolva   bemutatni,    bizonyságot  tesznek,   hogy 
miként  teljesítette  Austria  a  kötelezettséget,  melyet  elvállalt. 
I.  Napóleon  császár  1809-iki  proclamatiója  a  magyarok- 
hoz e  szavakkal  kezdődik : 

»Austria  császárja  hűtlenül  szerződéseihez  s  visszaélve 
a  nagylelkűséggel,  melyet  iránta  tanúsítottam  stb.« 

A  mint  akkor  volt,  akként  van  ma  is.  Mást  várni  nem  is 
lehetett.  Nem  is  Austria  Ígéreteiben  biztunk  mi,  hanem  bíz- 
tunk felséged  jóakaratában  s  igazságában.  E  nélkül  én  taná- 
csoltam volna  honfitársaimnak,  hogy  fogadják  el  az  ajánlato- 
kat, melyek  a  közép-olaszországi  államok  részéről  tétettek.  S 
ha  arra  határoztam  őket,  hogy  hazájukba  visszatérjenek,  tet- 
tem azt  a  franczia  politika  érdekei  iránti  deferentiából  s 
tettem  azért,  mert  biztam  hatalmas  pártfogásában. 

Kötelességem  volt,  sire,  Austria  hütelen  magaviseletét 
önnek  tudomására  hozni  s  felséged  magas  belátásától  s  igaz- 
ság-érzetétől várom  orvoslatát  az  ünnepélyesen  kötelezett 
jóhiszeműség  e  megsértésének,  melynek  elviselhetlen  súlya 
boszuteljesen  nehezedik  azon  vitézek  vállaira,  kiket  felséged 
paizsa  alatt  szegény  hazám  szabaditóiként  reméltem  vissza- 
vezetni házi  tűzhelyeikhez. 
Van  szerencsém-  stb. 

Paris,  július  21.  1860. 

(Aláírva)  Kossuth. « 

E  levelemnek  rendeltetése  helyére  juttatásával  az 
igazgatóság  párisi  képviselője :  Nemeskéri  Kiss  Mik- 
lós ezredes  volt  megbízva.  Tőle  a  következő  jelentést 
vettem : 

»Páris,  július  31.  1860. 

A  herczeg  addig  is,  mig  személyesen  fog  e  napokban  kor- 
mányzó urnák  irni,  azt  izeni,  hogy  átküldé  illő  levél  kíséretében 
kormányzó  ur  iratát  légionáriusainkra  nézve  a  császárnak,  ki  más- 
nap igy  szólt  hozzá : 

» Vettem  Kossuth  reclamatiój  át  a  magyarok  iránt.  Semmit 
sem  fogok  elmulasztani,  hogy  az  osztrák  császárt  helyrehozásra 
(á  une  réparation)  rábírjam ;  de  ha  ez  nem  sikerül,  mást  nem  tehe- 
tek, mint  hogy  Austria  rossz  hiszemüségét  jegyzékbe  tegyem  (c  o  n- 
stater  á  l'occasion  le  mauvais  vouloir  de  l'A u- 
t  r  i  c  h  e\  mert  őszintén  szólva  :  emberileg  nem  követelhető,  hogy 
én  csakis  ezen  egy  ok  miatt  háborút  indítsak.  írhatsz  magad  Kos- 
suth nak  s  megmondhatod  neki,  hogy  én  most  is  oly  rokonszenvvel 
viseltetem  személye  s  ügye  iránt,  mint  a  múltban,  s  hogy  reám 
minden  körülmények  közt  számithat. « 

A  herczeg  mindig  szives  és  nyájas,  de  nagyon  bus  és  levert ! 
nem  sokat  lehet  belőle  kivenni.  Azt  monda  többek  közt  :  »K  o  s- 
suth  nekemnagyon  levertnek  látszik.  Nincs  igaza,  mert  Magyar- 
ország dolgai  jobb  karban  vannak,  mint  gondolja.« 

Mindez  persze  nem  sokat  bizonyít. • 

(Aláirva)  Kiss  Miklós. « 

A  herczeg  csakugyan  mindjárt  másnap  a  követ- 
kező levéllel  felelt: 

»Palais  E-oyal  1.  Aout  1860. 

Mon  cher  monsieur  Kossuth, 

Átadtam  a  császárnak,  önnek  az  olaszhoni  magyar  légió 
iránti  reclamatiók  tárgyában  hozzáintézett  levelét. 

Unokatestvérem  mély  megilletődéssel  vette  az  értesítést. 
Haladók  nélkül  íratni  fog  az  osztrák  kormánynak,  hogy  adott 
ígéretére  figyelmeztesse,  —  de  a  császár  nem  csinál  magának 
íllusíókat  az  elérendő  eredmény  felöl. 

0  felsége  kötelességemmé  tette,  liogy  nevében  önnek 
válaszoljak  »en  ajoutant  beaucoup  de  paroles  trés  aimables 
pour  vous  personnellement.« 

Ha  az  én  egyéni  nézetemet  ismerni  kivánja  :  én  azt  lát- 
nám jónak,  hogy  irjon  ön  igen  kereken  egy  jegyzéket  s  tegye 
közzé  az  adatokkal  s  bizonyítványokkal  egyetemben.  Szüksé- 
ges, kogy  az  európai  közvélemény  ismerje  Austria  ez  njabb 
szószegését  (manque  de  foi)  s  szokja  meg  ez  utálatos  kormányt 
(cet  affreux  gouvernement)  olyannak  látni,  mint  a 
minő  valósággal.  Hasznos  lenne  ez  különösen  Angliában,  hol 
önnek  annyi  személyes  barátja  van. 

Ha  ön  a  közzététel  előtt  nekem  e  jegyzéket  elküldi, 
megmondom  önnek  felőle  nézetemet. 

E  levelemet  Kiss  ezredesnek  adom  át,  ki  magára  vál- 
lalta azt  önnek  kezéhez  juttatni. 

Megragadom  az  alkalmat  önnek  mon  cher  Monsieur 
Kossuth,  élénk  rokonszenvem  s  magas  nagyrabecsülésem  biz- 
tosítását megújítani. 

Votre  affectionné  Napóleon. 

( Jéröme.) « 

Ha  pár  hónapi  távollétem  nem  akadályozott  volna 
is,  hogy  Napóleon  herczeg  felhívásának  nyomban  ele- 
get tegyek,  némi  várakozást  javasolt  azon  körülmény, 
hogy  Graribaldi  dél-olaszországi  hadjáratának  cso- 
dával határos  fejleményei  s  a  pápai  tartományoknak 
*(Umbrianak  s  a  Márkáknak)  szard  seregek  által  történt 
elfoglalása  (mit  a  nápolyi  forradalom  politikai  kényte- 
lenséggé  tett)  annyira  lekötötték  mind  az  európai  köz- 
vélemény, mind  a  diplomatiai  körök  figyelmét,  misze- 
rint bizonyosnak  lehetett  tekinteni,  hogy  e  nagy  poli- 
tikai eseményekkel  kapcsolatos  preoccupatiók  közt  a 
magyar  légionáriusokon  elkövetett  brutális  szószegés 
szőnyegre-hozása  jóformán  észrevétlenül  hangzanék  el. 

Hozzájárult  ehhez,  hogy  Piemont  fokozatos  előha- 
ladása  Olaszország  egysége  felé,  mi  a  zürichi  békekötés 
egyezményeit  illusoriusokká  tette,  bizonyos  feszültséget 

idézett  elő  a  franczia  kormánynál  Turin  iránt  s  köze- 
ledést Austria  iránt,  —  a  minek  súlyát  még  ezen  alá- 
rendelt fontosságú  ügyben  is  annyira  tapasztaltuk,  mi- 
szerint 1860.  september  hóban  tudtomra  adaték,  hogy 
Napóleon  császár  nem  látja  időszerűnek  a  legionáriu- 
sok ügyét  Bécsben  tovább  feszegetni. 

Várnom  kellett  tehát,  mig  a  hangulat  Parisban 
Austria  iránt  némileg  változik.  Ezt,  pillanatnyilag  leg- 
alább, meghozta  a  varsói  conferentia,  melyet  Austria 
azon  szándokkal  idézett  elő,  hogy  az  olaszországi  forra- 
dalom ellenében  a  » szent  szövetség «  helyreállítását 
megkisérlendi. 

Felhasználtam  ez  alkalmat,  a  Napóleon herczeg  által 
javasolt  jegyzéket  neki  november  1-én  egy  levél  kísé- 
retében megküldeni,  melyben  előadván  a  késleltetés 
okát,  csupán  a  kö  Vetkező  megjegyzésekre  szorítkoztam: 

»Most,  hogy  Austria  szokásos  csalfaságaihoz  visszatér, 
alkalmasnak  látnám  a  perczet  a  fenséged  által  javasolt  jegy- 
zéket közrebocsátani. « 

»Yan  tehát  szerencsém  azt  idemellékelve  fenséged  Íté- 
lete alá  bocsátani  s  az  iránt  rendeleteit  kikérni. « 

»Nem  tagadhatom,  hogy  fájdalmasan  esett  értenem,  mi- 
ként a  császár  elhatározta  ez  ügyben  reclamatióit  az  osztrák 
kormánynál  nem  folytatni,  minthogy  azoktól  eredményt 
nem  vár.« 

»A  hajdani  Róma  sohasem  tűrt  el  semmi  szószegést, 
bármi  csekély  volt  legyen  az  ügy,  bármi  hatalmas  a  szószegö. 
S  a  történelem  azt  tanítja,  hogy  Róma  nagyságának  titka  e 
politikában  fedezhető  fel.« 

»Azonban  meglehet,  szerény  helyzetemben  én  nem  va- 
gyok képes  oly  magas  állások  exigentiáit  megérteni,  mint  a 
minőt  a  császár  elfoglal.  Akármint  legyen  is  ez,  én  megszok- 
tam a  discrétió  kötelességeit  félre  nem  ismerni,  bármi  hátrá- 
nyosak legyenek  személyemre  nézve  annak  következményei. « 

» Alkalmatlan  lenni  tehát  nem  akarok,  még  akkor  sem, 
midőn  öt  ezer  hazámfia  szenved  egy  szerződés  megtörése  által, 

mely  szerződésben  nem  azért  biztak,  mivel  teljesítését  Austria 
megígérte,  hanem  azért,  mert  az  ígéret  a  franczíák  hatalmas 
császárjának  tétetett. « 

»Én  tehát  azon  nyilatkozattal  mondok  e  szomorú  ügy- 
nek isten  hozzád-ot,  hogy  még  az  iderekesztett  egyszerű  elbe- 
szélés közzétételével  is  kész  vagyok  felhagyni,  ha  a  császár- 
nak az  ellen  kifogása  van.« 

(A  levél  többi  része  a  magasabb  politika  körére  vonat- 
kozik s  más  helyen  fog  előfordulni.) 


-  A  levelemhez  mellékelt  jegyzék  e  czimet  viselte  : 

»Austria  szószegése  az  1859-iki  magyar 
legionáriusok  irányában.« 

Jeligéül  I.  Napóleon  1809-iki  proclamatiójának  azon 
szavai  idézvék,  melyekre  a  császárhoz  július  21-én  írott  leve- 
lemben is  hivatkoztam. 

A  szöveg  (kihagyva  azon  részeit,  melyek  már  fentebb 
előfordulnak)  itt  következik : 

»Most,  midőn  Austria  részéről  újra  kísérlet  tétetik  a 
népeket  megcsalni  s  a  közvéleményt  tévútra  vezetni,*)  nem 
lesz  érdektelen  egy  okmányt  a  közel  időkből  megismertetni, 
miszerint  lássa  a  közönség  :  mennyi  hitelt  lehet  adni  Austria 
nem  is  egyszerű  ígéreteinek,  hanem  ünnepélyesen  kötelezett 
fogadásainak. « 

(Itt  röviden  el  van  mondva,  hogy  miként  keletkezett  az 
1859-iki  olasz  háború  alatt  a  magyar  légió,  hogy  a  villafran- 
cai béke   napján   már  öt  ezer   főre   ment,   s  hogy  a  franczíák 


*)  Október  20-án  lett  ama  bizonyos  »szembe-porszórás«  leg- 
magasabban octroyálva,  melyet  Benedek  táborszernagy, 
ideiglenes  országkormányzó  főparancsnok  e  szavakkal  hozott  » Ma- 
gyarország népeinek*  tudomására: 

»Az  ország  óhajtásai  teljesedve  vannak.  0  cs.  kir.  apostoli 
felsége  az  ország  törvényes  alkotmányos  szerkezeteinek  visszaállí- 
tását legkegyelmesebben  megparancsolni  méltóztatott. « 

Persze  az  akkori  Benedekek  szótárában  az  október 
20-ikai  diploma  ép  ugy,  mint  a  későbbi  Benedekek  szótárában 
a  közösügyes  delegátió  és  birodalmi  közös  minisztérium  »az  ország 
törvényes  alkotmányos  szerkezetének  visszaállítása «  és  »az  ország 
óhajtása  teljesedve  van.«  Akkor  is,  azután  is,  mindig  is.  Termé- 
szetesen ! 

császárja  élénken  érdeklődvén  a  vitézek  sorsa  iránt,  el  nem 
felejtette  számukra  a  teljes  amnestiát  már  a  béke-elözmények- 
ben  kikötni.) 

» Másrészt  Toscana  ideiglenes  kormánya  ajánlatot  tett 
őket  szolgálatba  venni. « 

» A  légió  főnökei,  bármennyire  sajnálták  is  a  villafrancai 
váratlan  csapást,  nem  akarták  mellőzni  a  császár  iránt  tarto- 
zott tekintetet.  Tartózkodtak  tehát  a  toscanai  ajánlat  elfoga- 
dását a  légionáriusoknak  tanácsolni,  annyival  inkább,  mint- 
hogy okuk  volt  attól  félni,  hogy  idegen  fegyveres  erőnek 
alkalmazása,  a  dolgok  akkori  állásában,  Toscanát  s  Közép- 
Olaszország  többi  tartományait  komoly  politikai  bajokba 
keverheti. « 

» Másrészről  azonban,  régóta  ismervén  az  osztrák  Ígére- 
tek értékét  s  tekintetbe  vévén  a  borzalom  kiáltását  is,  mely 
a  légió  soraiból  annak  már  csak  gondolatára  is  felhangzott, 
hogy  kényszerítve  lehetnének  a  gyűlölt  osztrák  zászló  alá 
visszatérni,  —  a  légió  főnökeinek  kötelessége  volt  kijelenteni, 
hogy  a  legionáriusok  nem  fognak  hazamenni,  hacsak  Austria 
magát  a  francziák  császárja  iránt  le  nem  kötelezi,  hogy  a 
hazamenendő  magyar  legionáriusok  nemcsak  teljesen  amnes- 
tiáltatnak,  hanem  minden  katonai  szolgálattól  az  osztrák 
zászló  alatt,  fel  is  mentetnek. « 

»A  francziák  császárja  e  feltételek  teljesítését  magának 
Írásban  megígértette. « 

(Idézve  van  Napóleon  császár  sürgönye  Victor  Emá- 
nuel királyhoz.) 

»E  tények  a  felől  nyújtván  biztonságot,  hogy  többénem 
valami  kétértelmű  Ígéret  forog  fenn  Austria  részéről,  a  minek 
hitelt  senki  sem  adott  volna,  hanem  egy  ünnepélyes  kötele- 
zettség, mely  a  francziák  császárja  kezességének  pecsétjét 
viseli,  a  ki  (nem  lehetett  felőle  kételkedni)  tudni  fogja  a  köte- 
lezettséget tiszteletben  tartatni,  —  a  légió  feloszlatása  foga- 
natba vétetett  s  a  legionáriusok  kellő  bizonyítványokkal 
ellátva,  útnak  indíttattak  haza  felé,« 

»Már  most  lássuk,  miként  váltotta  be  szavát  Austria, 
miként  teljesítette  kötelességeit  ?« 

(Itt  egész  terjedelmében  közöltetik  a  Hetényiés 
K  a  n  y  u  k  vallomásairól  hiteles  alakban  kiállított  oklevél.) 

»IIozzáteszszük  ehliez,  hogy  a  légió  főnökei  világosan 
figyelmeztették  Napóleon  császárt,  miként  a  katonai  szolgá- 
lattól való  mentesités  kikötésére  annálinkább  szükség  van, 
minthogy  e  nélkül  maga  az  amnestia  is  illusóriussá  válik.  Az 
osztrák  császári  tisztek  utasítva  lesznek  ürügyet  keresni  s 
insubordinátió  czimen  ürügyet  könnyen  találandnak  is  a  kato- 
nai szolgálatba  visszakényszeritett  légionáriusokkal,  bazafi- 
ságuk  miatt,  aboszu  súlyát  keservesen  megéreztetni.* 

»S  ez  valósággal  meg  is  történt«  (Megemlittetik  a  hat- 
van bot.) 

»A  szerződések  megszegése  ekként  világosan  meg  levén 
állapítva,  a  közérzület  nyugtalanul  várja,  hogy 
mikép  veendi  Napóleon  császár  a  boszu  indu- 
latának ünnepélyesen  elvállalt  kötelezettsé- 
gek ellenére  történt  e  dühöngését  oly  öt  ezer 
ember  ellen,  kik  hittek  a  zigéreteknek,  mert 
afrancziák  császárjának  tétettek,  ki  azokat 
elfogadta  s  elegendőknek  itélte.« 

Ilyen  volt  a  Napóleon  herczeghez  beküldött 
jegyzék. 

A  herczeg  következő  levéllel  felelt: 

»Palais  Royal,  novembre  1860. 
Mon  cher  monsieur  Kossuth, 

Szólottam  a  császárral  az  ön  levele  s  a  hozzámellékelt 
jegyzék  felől.  Unokatestvérem  mindig  nagy  rokonszenvvel 
kiséri  ön  hazájának  szerencsétlenségeit  s  nagyon  meg  volt 
illetődve  az  osztrák  kormány  szószegésének  fájdalmas  részle- 
tei felett.  Újólag  parancsot  ad  külügyminiszterének,  hogy 
erélyesen  emlékezetébe  hozza  az  osztrák  kormánynak  az  adott 
szót.  De  hiában  ámítanánk  magunkat  az  eredmény  reményé- 
vel. Austria  tagadni  fogja  az  értesítések  hitelességét  s  recla- 
matióinknak  nem  nagy  sikere  lesz.  On  érteni  fogja,  hogy  a 
francziák  császárja  nem  egészen  kényelmes 
helyzetben  van  (n'est  pas  tout  á  fait  k  son  aise)  arra, 
hogy  a  villa  francai  kötés  végrehajtását  k  öv  e- 
telj  e,  azt  nem  is  említve,  hogy  mindig  nehéz  dolog  oly  Ígé- 
retek végrehajtását   ellenőrizni,   melyeket  egy  uralkodó  saját 

alattvalóira  vonatkozólag  teszen.  Ön  sokkal  jobban  érti  e  dol- 
gokat, mintsem  bogy  az  okoskodás  fonalát  tovább  fűznöm 
kellene. 

A  fontosság  abban  van,  hogy  Francziaország  Anstria 
szószegését  constatálja  s  azt  jegyzékbevegye  (qu'elle 
en  prenne  acte).  A  jövendő  fogja  elhatározni,  bogy  mit  kel- 
lend  tennie.  A  viszonyos  gyanakodás  helyzetében,  melyben 
most  Európa  van,  állást  kell  foglalni  (il  faut  prendre  ses  posi- 
tions)  s  világosan  bebizonyítani,  hogy  a  jog  mellettünk  van. 

Gondolom,  semmi  sem  ellenzi  (il  n'y  a  pas  d'inconvé- 
nient),  hogy  a  légiót  illető  jegyzék  angol  lapokban  közzóté- 
tessék,  csupán  azon  néhány  szót  kellene  kihagyni,  melyek 
túlságosan  éles  szemrehányásnak  (reproche  trop  vif)  látszhat- 
nának Napoleolf  császárt  illetőleg.  Hadd  szóljanak  a  tények, 
eléggé  ékesszólók.  S  azzal  végezni,  miként  Magyarország 
azon  nem  kételkedik,  hogy  Francziaország  ujolag  is  lépé- 
seket teend  Austriát  határozott  Ígéreteire  figyelmeztetni, 
miként  már  is  tette.  Insistáljon  ön  annak,  hogy  az 
osztrák  mindig  megszegi  Ígéreteit. 

(A  levélnek  Magyarország  magatartására  s  a  jövő  eshe- 
tőségeire vonatkozó  többi  tartalma  más  helyen  fog  előfor- 
dulni.) 

Fogadja  stb. 

(Aláirva)  Napóleon  (Jérőme).« 

Utasítottam  annak  folytán  nemeskéri  Kiss  Miklós 
ezredest,  kérje  fel  a  herczeget,  jelölné  ki,  melyek  azon 
szavak,  melyeket  reproche  trop  vif-nak  gondol, 
mert  én  nem  tudom  eltalálni,  s  minthogy  csak  angol 
lapokat  említ  levelében,  kérdje  meg,  van-e  kifogás  az 
ellen,  hogy  a  jegyzék  franczia  lapokban  is  közzété- 
tessék ? 

Kiss  ezredes  tudtomra  adta,  hogy  a  herczeg  nem 
tudta  kijelölni  a  szemrehányásnak  vélt  szavakat,  csak 
annyit  mondott,  hogy  reá  afféle  hatást  tett  a  jegyzék 
olvasása;  külömben  azt  üzeni,  hogy  csak  jelenjék  meg 
ugy,  a  mint  van,  hanem  azt  örömmel  venné,  ha  a  csá- 

szárra  nézve  valami  kedvezőt  akarnék  beletenni,  például 
ilyes  valamit: 

»Ep  ugj,  mint  meggyőződtünk  1859-ben  a  császár 
rokonszenve  felől  a  magyar  ügy  iránt  s  annak  bizo- 
nyítványait is  vettük,  —  szintazonképen  nem  kételke- 
dünk, hogy  a  császár  alkalmilag  jövendőben  sem  fogja 
megvonni  rokonszenvét,  melyet  a  magyar  nemzetnek 
sikerült  nála  felkölteni. « 

»Ilfautle  conipromettre  un  peu«,  — 
folytatá  a  berezeg —  »tout    en    le    flattant.« 

Az  ellen,  hogy  a  jegyzék  franczia  lapokban  is  kö- 
zöltessék, nemcsak  nem  volt  kifogás,  de  sőt  a  berezeg 
ajánlkozott,  hogy  a  felvétel  kieszközlését  magára  vál- 
lalja, mire  azonban  nem  volt  szükségünk,  azt  a  magunk 
emberségéből  is  megtehettük.  A  jegyzék  utolsó  kikez- 
désének  aláhúzott  sorait,  a  berezeg  kivánságához  képest, 
oda  módosítottam,  hogy  a  császár  nagy  megilletődéssel 
értesült  a  szószegés  fájdalmas  (affligeants)  részletei 
felől;  okunk  van  hinni,  hogy  erélyesen  folytatni  fogja 
a  már  is  tett  reclamatiókat ;  ismerve  Austria  öröklött 
jellemét,  nem  kecsegtetjük  magunkat  közvetlen  ered- 
mény reményeivel,  de  fontosnak  tartjuk,  hogy  Fran- 
cziaország  constatálja  Austria  ez  ujabb  szó- 
szegését s  azt  a  leszámolás  napjára  jegy- 
zékbe veszi.  Berekesztésül  szórul-szóra  beiktattam 
azon  » kedveződ  szavakat,  melyeket  a  herczeg  azzal 
indokolt,  hogy  jó  lesz  a  császárt  » kissé  compro- 
mittálni. « 

Angol  és  franczia  lapok  készséggel  adtak  helyet 
a  jegyzéknek  s  közlését  éles  megjegyzésekkel  kisérték. 
A  dolog  megilletődést  okozott  a  közvéleményben  s  nincs 
tudomásom  a  felől,  hogy  az  adatok  hitelessége  kétségbe 
vonatott  volna.    Eredménye   természetesen   nem   volt. 

A  császári  kormány  leszámolási  adatul  jegyzékbe  vette 
a  szószegést,  de  a  történelem  logicája  a  császár  villa- 
francai hibáját  is  jegyzékbe  vette  és  megtorolta  S  e  d  a  n- 
nál.  » Ilyen  ok  :  ilyen  okozat «,  ez  a  világrend  törvénye. 
A  történelem  nagy  vágásokban  mozog. 

Mi  megtettük,  a  mit  tebeténk  szenvedő  honfitár- 
saink oltalmára.  A  siker  nem  tőlünk  függött. 

Kötelességünket  teljesítettük. 


KILENCZEDIK  FEJEZET- 

Az  1860.  april  19 -i kei  provisorium. 

Miközben  mi  odakünn  a  hazánk  iránti  közrészvét 
felélesztésével  s  politikai  összeköttetéseink  megujitásá- 
val  valánk  elfoglalva,  —  oly  változás  jött  közbe  Magyar- 
országon, mely  Európaszerte  a  magyar  alkotmány 
visszaállitásának  előfutárjául  tekintetett. 

1860.  april  19-én  Albrecht  főherczeg  felmentetett 
állásától,  melyet  mint  főkormányzó  és  parancsnokló 
tábornok,  az  osztrák  császár  » magyarországi  király- 
ságában«  viselt  s  a  politikai  igazgatás  és  főparancsnok- 
ság vezetésével  ideiglen  a  császár  fő-szállásmestere  s 
vezérkari  főnöke:  Benedek  Lajos  táborszernagy  lett 
megbízva. 

Egyszersmind  elrendeltetett,  hogy  az  akkorig  fen- 
állott  helytartósági  osztályok  egy  Budán  székelő  s  köz- 
vetlenül Benedek  alatt  álló  helytartóságba  egyesittes- 
senek,  Kassán,  Pozsonyban,  Sopronyban  és  Nagyváradon 
ideiglen  felsőbb  politikai  hivatalnokok  hagyassanak  oly 
végből,  hogy  közbenső  folyam odási  hatóságot  nem  ké- 
pezvén, az  uj  szervezet,  különösen  a  megyei  igazgatások 
s  községi  rendszer  létesitésénél  vezetőleg  s  felügyelőleg 
közreműködjenek.  A  politikai  igazgatás  ügyére  nézve 
kimondatott,  hogy  szándokban  van,  mihelyt  a  helytar- 
tóság uj  szervezete  életbe  lépendett,  megyei  igazgatá- 
sokat hozni  be  s  azok  mellé  az  előbb  fenállott  rendszer 
szerint  megyegyüléseket  s  választmányokat  a  mostani 

viszonyoknak  megfelelő  összeállításokkal  és  hatás- 
körökkel adni.  Ez  intézkedésekkel  összhangzólag  meg- 
parancsoltatott,  kogy  mihelyt  a  községi  rendszer  és  a 
megyei  szervezet  hatályba  lépett,  —  országgyűlés  iránt 
indítványok  készíttessenek  elő,  hogy  a  helység-,  járás- 
és  megye-községek,  országgyűlések  és  országgyűlési 
választmányok  általi  önkormányzásnak  minden  korona- 
országban behozandó  elve  a  császár  » magyarországi 
királyságában «  is  érvényre  emeltessék. 

E  császári  rendeleteket  Benedek  táborszernagy 
azon  hozzáadással  hozta  köztudomásra,  hogy  mint  a 
császárnak  feltétlenül  hű,  régi  katonája  és  alattvalója  s 
mint  Magyarhon  íia  (!)  minden  erejéből  teljes  odaadás- 
sal azon  fog  lenni,  hogy  a  » legkegyesebb  fejedelemnek 
jóakaró  szándokait  az  ország  javára  lelkiismeretesen 
eszközölje. «  S  minthogy  a  közigazgatás  és  országos  kép- 
viselet legfelsőbbleg  parancsolt  szervezésének  gyors  és 
sikeres  kifejlődéséhez  a  bizalom  és  nyilvános  rend  szük- 
séges, azért  ő  kijelenti,  hogy  a  kedélyeknek  bárminemű 
jogositlan  köznyilvánitások  általi  nyugtalanitását,  min- 
den tűntetést,  a  törvényes  rend  minden  háboritását 
szilárd  akaratának  teljes  elhatározottságával  gátolni 
fogja. 

Különben  a  »neki  kedves  haza«  *)  és  a  nagy 
császári  összes  birodalom  java  és  virágzása  végett  min- 
den becsületes  ember  közremunkálására  megelőző  biza- 
lommal számit. « 

A  vitéz  táborszernagy  » szilárd  akaratának «  kilá- 
tásba helyezését,  ugy  látszik,  nagyon  szivreható  kegyes- 
ségnek tekintették  az  akkori  hírlapok.  Közlötték  a  » leg- 
kegyesebb fejedelem  legmagasabb  parancsait «   s  »fel- 


*)  Ez  a  haza  annyira  kedves  volt  neki,  kogy,  a  mint  tudva 
van,  fegyvert  is  emelt  ellene. 

KOSSUTH,  IRATAIM.    II.  ö.'i 


tétlen  hűségű «  katonájának  a  neki  oly  » kedves  liazálioz« 
intézett  rendeleit,  de  közlötték  a,  katonai  subordinatió- 
lioz  alkalmazkodva:  fejtegetés  nélkül,  taglalás  nélkül. 
Legalább  azon  lapokban,  melyeket  látnom  lehetett, 
jutott  hely  Oroszország,  Németország,  Napóleon  császár, 
Dánia,  a  Svájcz  stb.  politikai  helyzetének  itészi  tagla- 
lására, de  arról,  hogy  mi  nézettel  vannak  Magyarország 
közjogi  könyvének  ez  ujolag  octroyált  kiadásáról,  fel- 
tétlen engedelmességgel  hallgattak.  E  hallgatásban  lehe- 
tett része  az  akkori  sajtó-viszonyoknak,  de  nekem  fel- 
ötlött, hogy  a  bécsi  lapok,  noha  ugyanazon  sajtó-ren- 
deletek alatt  állottak,  mertek  szólani,  midőn  a  magyar 
időszaki  sajtó  hallgatott. 

A  magyar  emigráczió  körében  a  bécsi  udvar  e  cse- 
lekménye —  kivált  kezdetben,  mikor  még  csak  távira- 
tokkal volt  tudomásra  hozva  —  nagy  feltűnést  s  némi 
aggodalmat  is  okozott. 

Jósika,  ki  a  sajtó-működés  élén  állt  és  Ludvigh, 
azonnal  hozzám  fordultak  részletes  utasításért  a  köve- 
tendő eljárás  iránt. 

Váltott  leveleink  a  következők: 

Jósika  Miklós  —  Kossuthnak  Londonba. 

Brüssel,  apr.  19.  1860. 

A  tegnapi  telegramm  mint  egy  mennykőcsapás  esett  a 
fejemre.  Sietve  intézkedtem,  nehogy  a  lapok  hozsannát  énekelje- 
nek, —  aztán  itt  és  Parisban  rendelkeztem  addigi  várakozó  és 
kételkedő  programmunkról,  mig  e  részben  utasitások 
nem  érkeznek  tőled. 

Légy  szives  ezekkel  nem  késni,  hogy  összhangzás  legyen 
működésünkben. 

Én  ezen  egész,  úgynevezett  visszaadását  önkormányza- 
tunknak, nem  tartom  egyébnek,  mint : 

1.  Időnyerésnek  a  lotteria-kölcsön  elkorcsolyázására. 

2.  » Vakulj  magyar «-nak  háború  esetére,  liogy  a  kormánynak 
háta  födve  maradjon. 

Másrészt  az  octroyalt  kormányzó,  aztán  Erdély,  Horvát- 
ország 8  a  Vojvodina  meg  nem  említése,  az  egészet  azzá  qualifi- 
kálja,  a  mi,  t.  i.  uj  kísérletté  és  uj  provísoríummá. 

Adja  az  ég,  hogy  a  honiak  közül  egy  se  üljön  fel  nekik.  Raj- 
tam nem  fog  mulní. 

A  külföldi  lapok  egyelőre,  ugy  látszik,  azt  hiszik,  hogy  fené- 
kig mind  tejföl.  Ezek  a  jó  urak  nem  is  álmodják :  mi  minden  van 
kérdésben  s  minő  gonosz  operatio  ez.  Autonómia:  osztrák  codex- 
szel  és  pörrenddel,  idegen  hivatalnokokkal,  rendörséggel,  gens- 
darmeriával,  katonakormánynyal  stb.  Mindez  oly  valami  chaos 
melyen  ötven  év  alatt  sem  gázolnak  keresztül. 

A  mit  mi,  mint  magyar  kormány,  jól,  hamar  s  biztosan  végre 
tudnánk  hajtani,  abba  a  bécsi .  reactionarius  kormány  invalidusai 
belehalnak. 

Nagyon  óvatosaknak  kell  lennünk  s  ugy  intézkednünk,  hogy 
az  otthoniakra  is  hathassunk. 

Kérlek  tehát :  ne  feledd,  hogy  vezérünk  vagy,  s  most  ne  kérj, 
ne  tanácsolj,  hanem  parancsolj  velünk ! 

Tegnap  kértem  L  u  d  v  i  g  h  ot,  hogy  tüstént  küldja  el  neked 
a  telegrammot,   s  kérjen  tőled  a  sajtó  magatartása  végett  utasítást. 

(Aláírva)  Jósika  Miklós. 


Liidvigh  —  Kossuthnak  Londonba. 

Brüssel,  apr.  20.  1860. 

Kérlek  Miklóssal  együtt :  küldj  nekünk  utasítást. 

A  német,  a  mai  távírat  szerint,  mind  a  vármegyék  hatóságát, 
mind  az  alkotmányt  állítólag  visszaadta,  de  mindjárt  sérti  a  vissza- 
állított alkotmányt  egy  kormányzó  kinevezésével. 

Nincs  időm  nézeteimet  kifejteni ;  ki  vannak  fejtve  röpiratom- 
ban, melynek  megjelenése  csak  szemgyuladásom  miatt  késett. 

Az  otthoniaknak  tán  csak  lesz  annyi  erélyük,  hogy  enged- 
ményt el  nem  fogadnak,  ha  csak  az  t848-iki  törvény  és  a  béke- 
kötések alapjaira  nincs  fektetve. 

Változatlan  híved 
Ludvigh. 

Válasz  Ludvigh  april  20-kai  levelére. 

London,  april  22.  1860. 

»Egy  pár  hét  óta  az  a  h.ir  terjedt  el  az  országban,  liogy 
a  bécsi  kormány  bizonyos  nemével  az  ügyességnek  oly  poli- 
tikát szándékozik  követni,  mely  anélkül,  bogy  az  adók  elvisel- 
betlen  súlyán  könnyítene  vagy  a  közigazgatást  olcsóbbá  tenné 
és  igy  a  mellett,  hogy  a  népelnyomás  eszközére:  a  hadseregre 
többet  enged  költeni,  —  a  börzét  jó  kedvbe  hozza,  legalább 
addig,  mig  az  uj  kölcsönt  valahogy  legombolyitják,  másrészt 
olyan  legyen  a  politika,  hogy  a  hazában  fenálló  nagyszerű 
egységben  szakadást  idézzen  elö.  A  conservativ  aristocratiá- 
nak  (legalább  névleg)  az  államtanácsba  való  bejuthatás  által 
fényes  állást,  a  községrendszernek  erőltetett  életbeléptetésé- 
vel s  a  hajdani  vármegyék  némi  üres  paródiájának  összefér- 
czelésével  az  elszegényedett  s  eddig  tétlenségre  kárhoztatott 
nemességnek  hivatalt- adni  és  némi  befolyásra  kilátást  nyúj- 
tani, de  ugy,  hogy  a  megyék  minden  politikai  tevékenységből 
(mi  főbb  becsüket  képezi),  ki  legyenek  rekesztve,  s  a  megyei 
főnökök  meghagyásával  a  közigazgatás  terén  is  tettleg  min- 
den önkormányzati  hatás  lehetetlenné  legyen  téve,  végül 
pedig  ezen  organisatióra  egy  minden  tekintetben  tehetetlen 
Postulaten-Landtag-forma  szolgai  Landes-Yertretung-ot  felül- 
épiteni  —  :  ezt  mondják  a  tervnek«. 

Ezeket  nekünk  tekintélyes  emberek  irták  hazulról. 

Gondolom,  ezt  kell  venni  kiindulási  pontnak  azon  kö- 
vetkeztetéssel, hogy  ezek  a  hirek  testet  látszanak  nyerni  az 
úgynevezett  concessiókkal,  miknek  hirét  a  telegraf  széthordta 
Európában. 

Az  alapeszme  tehát,  melyet  fel  kell  állítanotok,  ez : 

1.  Hogy  a  híresztelt  concessiók  nem  visszalépés  azon 
jogi  állapotra,  melyet  az  osztrák  erőszakkal  felforgatott,  ha- 
nem oly  politikai  fogás,  melynek  két  czélja  van : 

a)  A  nemzetbe  szakadást  hozni. 

b)  Az  Ígéretek  által  felkeltett  várakozással  Magyaror- 
szágot békében  tartani  addig,  mig  a  pápával  s  a  nápolyi  ki- 
rálylyal  combinálva,  a  magára  hagyott  olasz  szabadság  elti- 
portatik. 

2.  A  második  pont  magában  világos  :  az  elsőt  be  kell 
bizonyítani.  Bizonyítást  lehet  meríteni : 

a)  Magából  a  biresztelt  concessiók  természetéből. 

b)  A  német  (osztrák)  lapokból,  melyek  mind  azon  búron 
pendülnek,  bogy  a  monarchia  egységének,  más  szóval :  az 
összpontosításnak  elvét  sem  fel  nem  adhatják,  sem  nem  szán- 
dékoznak feladni,  s  a  magyart  arra  figyelmeztetik,  hogy  a 
»család«  közérdekeiért  az  egyes  családtagoknak  áldozatot 
kell  hozni. 

c)  Abból,  hogy  ha  az  osztrák  a  jog  terére  vissza  akarna 
lépni,  az  első  lépésnek  annak  kellene  lenni,  hogy  az  osztrák 
minisztériumnak  Magyarország  ügyeibe  avatkozását  megszün- 
tesse, visszavonja  a  lefolyt  tizenegy  év  rendeleteit  (mint  II. 
József)  s  magyar  kormányt  állítván  fel,  országgyűlést  hívjon 
össze  a  törvények  alapján  s  ez  állapítsa  meg  a  községi  rend- 
szert és  megyei  szervezetet.  Már  pedig  mindezt  nemcsak 
hogy  nem  teszi,  sőt  (mint  a  vallás  ügyében  a  septemberi  pá- 
tenssel) a  bécsi  minisztérium  önkormányzatára  ujabb  sérel- 
mes csapást  mér. 

Végre  d)  bizonyítást  lehet  meríteni  abból,  hogy  oly  em- 
bert állit  a  dolgok  élére,  ki  (Benedek)  Magyarországban 
gyűlöletes,  mert  1849-ben  saját  nemzete  ellen  emelt  fegyvert, 
mert  neve  az  Olaszországban  elkövetett  legborzasztóbb  ke- 
gyetlenségekkel (1848)  van  összekötve,  s  mert  olyan  ember, 
ki  ifjúsága  óta  az  osztrák  soldatescai  fegyelem  légében  fo- 
rogva, a  magyar  nemzet  jogairól,  alkotmányáról,  s  általában 
politikáról  fogalommal  sem  bir  s  nem  egyéb,  mint  egy  vak 
eszköz  a  bécsi  parancsoknak  végrehajtására. 

3.  Ez  után  át  kell  menni  azon  kérdésre  :  lehetséges-e, 
hogy  e  híresztelt  concessiók  a  magyart  az  osztrák  uralom 
iránt  kiengeszteljék? 

E  pont  kényes,  nehogy  olyasmi  Írassék,  amit 
később  a  tények  meghazudtolnak.  Óvásul  tehát 
javaslom  odatétetni,  hogy  az  idő  sokkal  rövidebb  volt,  sem- 
hogy a  levelező  tényt  Írhatna  arról,  miként  fogadtatott  a  hir 
országszerte,  s  csak  azt  Írhatja  meg,  mit  a  helyzet  ismereté- 
ből, s  abból,  a  mit  Pesten  lát  és  hall,  meríthetett.  Ez  pedig 
a  következő : 

Senkisem  hiszen  az  osztráknak ;  a  bizalom  kapcsa  vég- 
kép megszakadt.  Mindenki  azt  mondja :  háromszáz  évi  tapasz- 
talás tanitott  meg,  liogy  az  osztráknak  még  esküje  is  Mtsze- 
gés,  Ígérete  pedig  csalárdság.  Volt  nekünk  alkotmányunk 
teljes  működésben,  s  mégsem  volt  képes  minket  sem  az,  sem 
lovagias  hűségünk,  sem  áldozataink  az  osztrák  önkényi  irány- 
zatoknak reánk  nehezedésétől  megóvni.  1849-ben  a  döntően 
győzelmesnek  hazudott  kápolnai  csata  hirére  nem  üres  Ígére- 
tek, hanem  minden  részletben  kidolgozott  úgynevezett  „al- 
kotmány" lett  kihirdetve,  —  s  csalás  volt  az  egész.  Csaltak 
akkor  is,  meg  akarnak  csalni  most  is.  Nyugton  akarnak  tar- 
tani, hogy  a  magyar  ezredek  segítségével  az  olasz  szabadsá- 
got semmivé  tegyék,  aztán  majd  egész  erejökkel  visszatérnek 
centralisáló,  önkényi  irányukhoz,  melyről  e  szabadság-ellenes 
hatalom  sohasem  fog  lemondani.   Nem  hiszünk  neki. 

Ez  az  általános  vélemény. 

De  feltéve  (mit  senkisem  hiszen),  hogy  az  alkotmányos 
irányra  csakugyan  vissza  akarnak  térni,  kielégithetik-e  a  hí- 
resztelt concessiók  a  nemzetet  ? 

A  felelet  ez : 

A  nemzet  tömegét  semmi  és  soha  nem  képes  az  osztrák 
uralom  iránt  kiengesztelni  (egy  pár  erős  vonás  a  háromszáz 
éves  történelemből,  a  tömérdek  hitszegés,  1848 — 49,  emléke- 
zete s  tizenegy  évi  szenvedés  sajgó  sebei  könnyen  fogják  ez 
állítást  indokolhatni).  A  nemzet,  melynek  kebléből  a  bizalom 
az  osztrák  iránt,  gyökerestől  ki  van  tépve,  ismeri  saját  erejét 
s  ismeri  az  osztrák  gyengeségét.  Sokszor  felébresztette  már 
keble  hűségének  melegén  e  dermedő  kígyót,  s  mindig  mérges 
marás  volt  a  jutalma.  Sokkal  érettebb  e  nemzet,  semhogy 
újra  keblére  fektesse.  Meggondolatlanul  nem  fog  semmit  tenni, 
ha  könnyül  sorsa;  várja,  míg  alkalom  jő.  De  sem  nem  hiszen 
az  osztráknak,  sem  nem  bízik  benne,  sem  meg  nem  bocsát 
neki.   Meg  nem  bocsáthat  soha! 

Azonban  minden  nemzetnél  vannak  határozatlan  árnya- 
latok. Vannak  tehát  Magyarországban  is,  kik  anélkül,  hogy 
a  nemzet  közérzetétől  elválni  vagy  a  jövendő  fejleményét 
megkötni  akarnák,  a  kiállhatlan  szenvedések  súlya  alatt  nem 
volnának  idegenek  a  becsületes  alkutól.  Nevezzük  őket  nevü- 
kön ó-c  onservativ-pártnak. 

Hihetö-e,  Hogy  ezen  pártot  a  híresztelt  coiicessiók  kielé- 
gítik ? 

E  pártnak  van  határozott  pro  grammja,  mely  anélkül 
hogy  az  osztráktól  való  végelválás  szándokával  (ha  arra  ked- 
vező alkalom  nyílik)  magát  ellentétbe  tenné,  határozottan 
kimondja,  mi  az  a  minimum,  mely  öt  ezidö  szerint  megnyug- 
tathatná. 

S  e  minimum  a  pactum  conventu m-ok  sérthet- 
lenségének  elismerésére  (s  nem  ma  szükségből  engedett,  hol- 
nap kényből  visszavehető  octroyálásokra)  fektetett  törvényes 
állapot  visszaállítása,  vagy,  mint  programmjukban  nevezik : 
resti.tutio  ín  íntegrum. 

Ennek  pedig  részleteit  programmjuk  ekként  hatá- 
rozza meg : 

a)  Az  ország  földterületí  kiegészítése,  épsége. 

b)  Az  alkotmány  teljes  visszaállítása  ugy,  amint  az 
1847 — 48-ban  királyi  szentesítés  mellett  reformáltatott. 

c)  Az  osztrák  birodalom  iránti  viszonjoiak  Magyar- 
ország történelmi  jogai  s  a  pactum  conventum-ok 
értelmében  tisztán  és  egyedül  a  personalis  unió  kap- 
csolatára szorítása. 

Annak  bizonyítványául,  hogy  mennyire  fejlődött  a 
nemzet  véleménye  az  utolsó  tíz  év  alatt,  jó,  sőt  fontos  lesz  ki- 
emelni azt,  hogy  ezen  a  legkevesebbet  akaró  ó-conservatív- 
párt  által  minimum  gyanánt  felállított  programm  épen  az, 
melyet  Kossuth  1847 — 48-ban  törvényhozási  békés  re- 
form utján,  mint  kielégítő  maximumot  állított  fel. 

Ezen,  már  most  az  ó-conservatívek  által  is  minimum- 
nak tekintett  programm  garantiája  gyanánt  pedig  a  conserva- 
tivek  azt  állítják  fel : 

d)  Hogy  az  örökös  tartományok  is  alkotmányosan  kor- 
mányoztassanak, s  ekként  az  absolut  és  alkotmányos  koro- 
náknak egy  fejen  való  egyesítéséből  kifejlődő  összeütközés  és 
önkényü  irány  elmellőztessék. 

Ismét  megjegyzendő,  hogy  ez  épen  az,  a  mit  Kossuth 
1848.  márczius  elején  felállított  (mely  beszédje  Bécsben  Met- 
ternich elkergetését  idézte  elő). 

Szóval :  ma  az  ó-conservatívek  ott  állanak,  ahol  a  reánk 
kényszeritett  harcz  előestéjén  mi  állottunk.  E  programm  ezer 

meg  ezer  példányban  van  köröztetve  az  országban.  Befolyá- 
sos állású  mágnások  tartózkodás  nélkül  megmondák  e  néze- 
teiket H  ü  b  n  e  r-nek  s  más  minisztereknek,  s  ez  a  programm 
az,  melyhez  kötötte  a  nemzet  az  ó-conservativ-párt  iránti 
kiengesztelődést  s  múlt  bűneinek  megbocsátását. 

Am  Ítéljen  az  elfogulatlan  közvélemény :  mennyire  fe- 
lelnek meg  a  híresztelt  concessiók  ezen  minimum-prog- 
rammnak. 

Két  pontot  szükséges  különösen  felderíteni : 

a)  Hogy  az  öt  közigazgatási  kerület  egyesítése  nem  te- 
rületi integritás. 

b)  Hogy  öngyilkolás  nélkül  nem  mondhat  le  a  nemzet 
azon  jogról,  hogy  saját  erszénye  ós  saját  kardja 
saját  ellenőrzése  alatt  álljon.  E  nélkül  minden 
„engedmény"  merő  humbug.  Nincs  ember  az  országban,  kit 
megnyugtathasson. 

Ezek  tehát  tájékozó  eszméim. 

A  levelezők  azokat  ugy  adják  elő,  mint  pesti  tapasztalá- 
suk eredményét,  fentartva  megimi  tény  gyanánt :  mit  mon- 
dand  az  összes  nemzet  ? 

Ha  valaha,  ugy  most  szükséges,  hogy  egység  legyen  a 
sajtó  nyilatkozataiban. 

A  „Times^-t  különösen  ajánlom  Jósika  Miklós  figyel- 
mébe. 

(Aláirva)  Kossuth. 


Ez  időszakra  nézve,  melyben  a  közszellem  Magyar- 
országon élénken  kezdett  nyilatkozni,  nagyon  érezhető 
hiányt  képez  ez  iratok  összeállításánál,  hogy  saját  leve- 
leim közül  csak  igen-igen  kevésnek  birom  vagy  erede- 
tiét vagy  másolatát.  E  miatt  a  levelezések  közérdekű 
tárgyainak  fonala  annyira  meg-megszakad,  hogy  a  ke- 
zemnél levő  válaszokat  sokszor  magam  sem  vagyok 
képes  megérteni. 

így  vagyok  a  most  szóban  forgó  tárgyra  nézve  is. 

A  Ludvifjh  által  Jósika  nevében  is  hozzám  intézett 
kérésre  adott  fentebbi  válaszom  folytán  Jósika  Miklós- 
nak  egy  oly  szenvedélyes  hangon  irott,  keserű  levelére 
bukkanok,  melyet  amaz  utasitás  annál  kevésbé  magya- 
ráz, minthogy  az  annyira  találkozott  saját  nézeteivel, 
hogy  már  válaszom  vétele  előtt  mindazt  megtette,  a  mit 
tanácsolék. 

Ugylátszik  tehát,  a  fentebbi  utasitás  mellett  egy 
más  levelet  is  kellett  irnom  Ludvigh-nak,  mely  levél 
Jósika  által  félreértetve,  a  kissé  heves  polémiára  alkal- 
mat adott. 

E  levelem  azonban  nincs  meg  s  Jósika  fellobba- 
nása előttem  merőben  érthetlen  volna,  ha  pár  nappal 
később  Írott  exculpatórius  levelében  néhány  soromat 
nem  idézné,  melyeknek  félreértéséből  eredett  a  részéről 
nyilt  őszinte  mea  culpa-val  végződött  szóváltás. 

En  adni  akarom  e  szóváltást,  mivel  bár  az  általam 
ez  alkalomból  irott  két  levél  közül  csak  egyiknek  töre- 
dékét találom  is  irataim  közt,  fontosságot  tulaj  donitok 
közlésének.  Mert  akármint  Ítéljen  is  felőlem  a  mai  »kö- 
zöstigyes«  Magyarország,  mely  között  s  köztem  majdan 
a  történelem  kérlelheti  en  logicája  fogja  a  végitéletet 
kimondani,  —  akarom,  hogy  tudva  legyen :  mik  voltak 
az  én  nézeteim  az  úgynevezett  » nemzeti  ébredése  felől. 
Akarom,  hogy  tudja  a  magyar  nemzet,  miként  mig  má- 
sok határtalan  örömmel  ujjongtak  a  (nemzetiségi  és 
vallásszabadsági  tekintetben,  de  csakis  e  tekintetben : 
valóban  magasztos j  » ébredés «  felett,  s  azt  politikai 
tekintetben  is  a  magyar  állami  függetlenség  uj  hajnala 
gyanánt  üdvözölték,  —  engem  bánatos  aggodalom  töl- 
tött el  politikai  tekintetben  a  mozgalom  iránya  felett,  s 
én  abban  már  ekkor  kezdetét  láttam  annak  a  v é g- 
nek,  mely   1867-ben  csakugyan  elkövetkezett.   Öreg 

ember  vagyok.  Lehet,  hogj  nemcsak  testi,  de  lelki  sze- 
meim is  meggyengültek.  Lehet,  hogy  nem  látom  igaz 
szinükben  a  dolgokat  a  komor  fekete  fátyol  miatt,  me- 
lyet a  sivár  élet  s  az  örömtelen  aggkor  szemem  előtt 
lebegtet.  A  szülőföld  kiirthatlan  szerelme  óhaj  tatja 
velem,  hogy  csalatkozzam.  Óhaj  tatja  velem,  hogy  a 
nemzet  életrevalósága  megczáfolja  a  történelem  tanul- 
ságait. De  hát  én  azt,  a  mi  történt,  v  é  g-nek  nevezem 
ma  is,  mert  bármi  sóvár  érzéssel  áskáljak  is  az  »élet 
mester «-ének  bányájában,  keresve  egyetlenegy  tényt, 
mely  megczáfolná  Deák  Ferenc  z-nek  ama  mondatát, 
hogy  »az  veszve  van  s  csakis  az  van  veszve, 
a  mit  a  nemzet  maga  feladott«,  ily  czáfoló 
tényt,  —  fájdalom  —  nem  találok.  »Quaesivi  lucem 
ingemuique  reperta.«  —  És  végre  közlendőnek  tartom 
a  levél-töredéket,  melyről  szólottam,  azért  is,  mert  aka- 
rom, hogy  tudva  legyen:  mennyire  nem  volt  a  magyar 
emigráczió  a  nemzet  nyomatékosabb  osztályai  által  támo- 
gatva hazafiúi  törekvéseiben. 

A  polémiára  alkalmat  adott  ama  nem  létező  leve- 
lemnek Jósika  Miklós  által  idézett  sorai  ezek: 

»Én  tőlem  kértek  utasitást?  —  A  mióta  a  tavalyi 
háborúhoz  csatolt  remények  meghiúsultak,  a  nemzet  az 
egység  vágyától  az  óvatlanságig  ösztönöztetve,  fél  aka- 
ratú emberek  kezébe  hagyta  a  hazai  moz- 
galom vezényletét  átsi^amlani,  s  őkacon- 
cessió-kic  sikár  ás  felé  vezették.  Minden  lépés 
oda  volt  irányozva;  a  sajtó-mozgalom  is  az  ő 
auspiciumuk  alatt  keletkezett  s  tőlük 
kapta  mozdonyát,  ismét  concessió-csikarási  irány- 
ban, —  mely  irányt  Miklós  a  legjobb  akarat  mellett  is 
lehetetlennek  találta  mindig  következe- 
tesen   ellensúlyozni.     Szél    volt    a    vetés    s 

forgószél  az  aratás.  De  én  ez  irány  tmindenjelen- 
ségeiben  helytelenítettem,  kárhoztattam,  elleneztem ;  — 
s  én  adjak  utasítást  ?« 

Előttem  világosnak  látszik,  hogy  e  szavaim  nem  a 
sajtó-működésre  vonatkoztak,  mert  hiszen  erre,  miként 
fentebb  látható,  nyomban  megadtam  a  kívánt  utasítást ; 
hanem  vonatkoztak  az  otthoniakra;  vonatkoztak  Jósika 
azon  nézetére,  hogy  az  otthoniakra  is  hatnunk  kell. 

Jósika  azonban,  miként  egyik  levelében  bevallja, 
ezeket  (elég  megfoghatlanul)  magára  értette.  Különösen 
a  ritkított  sorokat  nagyon  zokon  vette,  s  felindulásának 
első  hevében  nekem  a  következő  csodálatos  levelet  irta : 

Jósika  Miklós  —  Kossuthnak  Londonba. 

Brüssel,  april  25.  1860. 
L  u  d  V  i  g  h  barátunkhoz  irt  leveledet,  mely  egyszersmind 
válasz  hozzád  intézett  jelentésemre,  vettem.  Hogy  engemet  alig 
lepett  meg  valami  ugy,  mint  e  levél,  —  nem  tagadom.  Én  azon 
deferentiánál  és  tiszteletnél  fogva,  melylyel  irántad  viseltettem, 
mint  vezérünk  iránt,  kötelességemnek  tartottam  mindenekelőtt 
neked  tenni  jelentést  s  tőled  várni  utasitást.  Vállalatunkat  is  —  ab 
ovo  —  neked  jelentettem  be,  s  nem  akartam  jóváhagyásod  nélkül 
ily  fontos  ügynek  további  folytatását  vezetni.  Az  osztrák  kormány 
annyi  kisebb-nagyobb  sértés  után  most  a  tudvalevő  két  rendeletben 
foglalt  coup  de  grace-szal  a  nemzetet  halálosan  megbántotta,  eljött- 
nek hittem  tehát  az  időt  (s  volt,  miként  alább  látni  fogod,  indokom 
erre),  hogy  a  Habsburgok  tehetetlenségét  (eddigi  kedvencz  the- 
mánkat)  most  már  a  déchéance  nyíltabb  kimondásával  előtérbe 
léptessük.  Önfejüleg  nem  akartam  ezt  tenni,  azért  irtam  neked, 
Írtam  Laczinak,  és  ime,  mikor  én  vezérünktől  azt  a  vezényszót 
várom:  » előre  a  nehéz  ágyukkal !«  —  te  nekem  azt  irod,  hogy 
vezérünknek  minden  utasítása  egy  keservesen  feljajduló  intés : 
»hogy  a  magyarnak  nincs  jövője!  el  van  örökre 
itélve!«  De  ez  nem  elég.  Te  ellentmondván  saját  nyilatkoza- 
taidnak, most  egyszerre  azt  mondod,  hogy  mi  a  hazai  mozgal- 
makat a  concessiók  kicsikarásának  irányában 
vezettük     s     engemet     következetlenséggel     vá- 

dőlsz.  Azt  mondod,  togy  szél  volt  a  vetés  és  forgó 
szél  az  aratás.  De  a  mi  leveledben  legmeglepőbb,  —  azzal 
végzed,  hogy  te  irányunkat  kezdet  ótaminden  jelen- 
ségeiben helytelenítetted,  kárhoztattad  s  elle- 
nezted. 

Ezek  súlyos  szavak,  keserű  vádak !  Ha  volna  ember,  ki  bátor- 
ságodon s  vezéri  hivatásodon  kétkedni  merne,  arra  a  gondolatra 
jöhetne,  hogy  épen  a  vezér  az,  a  ki  megijedett  s  épen  a  vezér  azon 
egyetlenegy  ember,  ki  a  nemzetnek  ezen  ujabb  megsértésében  ve- 
szedelmes, alkudozásokra  csábitó  engedményeket  lát. 

ítélj  magad. 

Márczius  12-én  ezt  irtad  nekem:  »Kalapot  emelek  előtted 
barátom.  Ugysegéljen !  remek  ember  vagy  tapintatoddal.« 

Ha  tapintatom  oly  jó  volt :  miként  van,  hogy  épen  e  tapinta- 
tot, azaz  a  helyes  irányt  kárhoztatod  bennem?  s  engemet  (igen 
udvariasan,  az  igaz)  implicite  következetlenséggel  vádolsz  ?  Miként 
van,  hogy  te,  ki  most  vállalatunk  irányát  kárhoztatod :  akkor  ez 
iránynyal,  mely  nem  változott,  a  kalapemelésig  meg  valál  elé- 
gedve ? 

Laczi  barátunk  pedig  már  november  22-ikén,  föllépésemnek 
még  csak  harmadik  hetében,  ezt  irta  nekem:  » Mondhatom,  hogy 
t i z  év  óta  soha  sem  vettem  a  tiednél  örvendetesebb  levelet.  Te, 
kedves  barátom,  első  vagy,  ki  positiv  tagadhatlan 
eredményt  mutathatsz  elő.« 

Ily  nyilatkozatok  után  egyszerre,  mint  szeletvetö  Aeolus 
szerepelni  s  forgószelet  aratni  —  oly  valami  elképzelhetlen  volt 
előttem,  miként  nem  bámulhatsz,  hogy  egészen  le  vagyok  sújtva. 

Halld  már  most,  mit  irnak  hazulról. 

Tegnapelőtt  vettem  jobbjaink  egyikétől  egy  levelet,  melyben 
a  többi  közt  szórói-szóra  ez  áll : 

» Miután  az  osztrák  kormány  az  utóbb  kiadott  két  rendelet 
által  kimutatta  foga  fehérét ;  miután  nyakunkra  egy  hitel  vesztett 
schwarzgelb  mandarint  akar  nyomni ;  miután  végre  egész  hazánk- 
ban kor-,  rang-,  faj -különbség  nélkül  egyetlen  ember  sincsen,  ki 
ezen  uj  fondorkodásokban  concessiót  lásson  —  a  mi  nekünk  ugy 
sem  kell  — '■ :  nem  volna-e  jó,  ha  ti,  kik  még  szabadon  mozoghattok, 
kissé  világosabban  és  hatalmasabban  kezdenétek  Austriától  való 
végelszakadásunkról  szólni  ? 

S  ime,  épen  te,  tehát  e  levél  szerint  az  egyetlen  magyar, 
nemcsak  concessiót  látsz  ezen  ügyetlen,  kézzelfogható  humbugjában 
a  halálosan  megszeppent  kormánynak,  hanem  még  oly  veszedelmes 
concessiót  is,  mely  a  nemzetet  alkudozásokra  kecsegtetheti ! 

Ha  én  tanácsodat  követve  (mit  bizony  senki  barátid  közül 
nem  követne  minden  lehetőben  örömestebb,  mint  én)  egy  melo- 
dramaticus  feljajdulással  állnék  elö,  hidd  el  nekem,  hogy  mindenki 
szemem  közé  nevetne. 

Te  jól  tudod,  hogy  én  még  a  concessiók  lehetőségét  is  tagad- 
tam, s  Írtam  neked :  hogy  poltron  kormány  nem  képes 
conces  siókra.  Én  most  is  azt  mondom,  s  most  is  azt  teszem 
hozzá,  a  mit  akkor  irtam  neked :  hogy  ha  az  osztrák  kormány  adna 
is,  azt,  a  mit  ö  engedménynek  nevez,  az  olyan -lenne  mi  a 
nemzetet  még  mélyebben  ellene  bőszítené  fel. 
A  szeptemberi  pátens  és  a  mostani  két  rendelet  fényesen  igazolták 
szavaimat.  Ellenben  te  ezen  állításomat  kétségbe  vontad,  s  írtad : 
hogy  bizony  lehetnek  oly  kivételes  körülmények,  mikor  a  kor- 
mány, vagy  inkább  a  Habsburgok  ijedtükben  még  egész,  autonó- 
miánkat is  visszaadják,  —  persze  osztrák  felsőség  alatt.  Te  tehát  a 
concessiók  lehetőségét,  kivételes  esetekre,  felismerted,  sőt  azoktól 
féltél  is.  És  most,  mikor  ezen  kivételes  eset  előáll,  mikor  az  osztrák 
kormány  au  bout  de  son  latin  van,  s  concessiók  neve  alatt  újból  és 
halálosan  sérti  a  nemzetet :  te  minket  vádolsz  és  nem  a  körülmé- 
nyek nyomását ! 

Nincs  semmi  tagadás  benne,  hogy  az  otthoniak,  eddig  törté- 
nelmünkben példátlan  együttartása  s  főleg  a  szeptemberi  pátens 
elleni  passiv  ellentállása  egyrészt,  másrészt  az  európai  sajtó  össz- 
hangzó  rosszalása  az,  a  mi  a  kormányt  sarokba  szorította.  Mi  távol 
vagyunk  attól,  hogy  ezt  tagadjuk.  »C'est  vous  qui  leur 
avait  fait  peur!«  —  mondta  Napóleon  herczeg. 

Oly  mozgalmak  következtében,  mint  a  hazaiak,  akárminö 
irányban  haladjanak,  s  akárki  legyen  azoknak  élén :  mit  tesz,  mit 
tett  mindig  s  tehet  egy  erkölcstelen  s  poltron  kormány  ?  Nézetem 
szerint  csak  két  dolgot :  vagy  e  n  g  e  d ,  s  ezt  természetesen  a  maga 
szempontjából  teszi  a  maga  zsugori  nézetei  szerint ;  vagy  erő- 
szakhoz folyamodik,  s  az  egész  országot  ostrom- 
állapotba teszi,  —  miként  már  egyszer  tette.  Te,  mint  vezé- 
rünk, e  két  eshetőséget  előreláthattad,  s  ne  csudáld,  ha  engemet 
meglepett,  hogy  reád  váratlanul  hatott,  mit  te  concessiók  utjának 

nevezesz  s  mit  előre  lehetett  látni.  Aut  —  aut,  egyike  a  két  rossz 
chance-nak  előttünk  állt.  Az  én  nézetem  szerint  erre  a  felelet  nem 
a  feljajdulás,  hanem  a  még  merevebb  ellentállás. 
Te  talán  egyet  feledtél :  hogy  távollétünk  tiz-tizenegy  éve 
alatt  otthon  egy  egészen  uj  nemzedék  keletkezett,  mely  a  feje 
fölött  függő  Damokles-kardnak,  a  legborzasztóbb  önkénynek  da- 
czára nem  hogy  elsatnyult  volna,  hanem  még  föl- 
lelkesedett. Te  még  mindig  conservativ-pártról,  a  programmok 
minimumairól  és  maximumairól  beszélsz.  Meggondoltad-e,  tisztelt 
barátom,  mit  mondanának  otthon,  ha  mi  e  zsibáruval  állnánk 
most  elő,  mikor  minden  hazai  lap,  minden  hazai  levél,  mindenki,  ki 
hazulról  jő,  egyhangúlag  azt  állítja,  hogy  nálunk  nincsenek  pártok, 
s  akarja,  hogy  a  világ  is  ezt  higyje,  s  azt  állitja,  hogy  a  ki  conser- 
vativekröl,  pecsovicsokról  szól,  az  chinai  nyelven  beszél  —  ? 

Én  nem  tudom :  minő  referenseid  vannak,  s  ezek  minő  pris- 
mákon  át  nézik  a  hazai  ügyeket,  de  én  azt  hiszem,  hogy  tégedet  nem 
jól  s  nem  őszintén  értesítenek. 

Házamnál  itt  kétszázötvenhárom  magyar  fordult  meg  tiz  év 
alatt ;  én  a  mostani  fiatalság  javát  személyesen  ismerem,  s  a  régieb- 
bek nézeteit,  vágyait,  félelmét  és  reményét  szintén  ismerem:  de 
biztosithatlak,  hogy  miként  a  szellem  most  áll  otthon,  önkormány- 
zatunknak tökéletes  feltétlen  visszaadása  is  csak  az  Eötvös-, 
Deák-,  Nyáry-,  Almáss y-féle  embereket  képes  kielégíteni,  s 
ezekben  is  megmaradna  a  vágy,  ha  nem  is  a  bátorság,  végkép  meg- 
menekülni Austriától. 

A  két  rendeletről  szóló  sürgöny  e  hó  19-én  már  kezeim  közt 
volt.  Én  Ludvighot  kértem,  hogy  tégedet  a  legrövidebb  utón 
tudósítson,  mig  én  a  szükséges  első  intézkedéseket  (melyekről 
alább)  tettem  Parisban.  Leveledet  tegnap,  24-én  este  vettem,  tehát 
az  első  hirtől  mostanig  hat  nap  telt  el.  Természetesnek  fogod 
találni,  hogy  én  e  drága  hat  napot  nem  tölthettem  tétlenül,  s  hogy 
mind,  a  mit  te  leveledben  tanácsolsz,  már  meg- 
történt, mielőtt  még  leveled  érkezett  volna.  Ludvigh,  ki 
oly  jól  ismeri  hazánkat,  azonnal  elkezdette  hatalmas  czikksorozatát. 
H.  Parisban,  levelemet  vévén,  rögtön  vette  kalapját  s  bejárta  a 
lapok  szerkesztőségeit,  kérvén  őket,  hogy  várják  be  az  ujabb  tudó- 
sitásokat,  mielőtt  hosannát  énekelnének,  —  azután  pedig  elárasz- 
totta a  lapokat  oly  czikkekkel,  melyekben  mindaz  meg  van  mondva, 

a  mit  te  tanácsolsz,  söt  több,  miután  a  második  távirat  s  a  decretu- 
mok  kezeink  közt  levén,  egészen  tisztán  látunk  a  humbugban. 

Hazulról  is  e  bat  nap  alatt  igen  sok  levél  érkezett.  Egytöl- 
egyig  kitörő  méltatlankodással  szólnak  az  osztrák  nagy  kalamáris- 
ból kikerült  ezen  ujabb  gyalázatos  manoeuvre-ek  ellen.  Mindezen 
levelekben  egyenesen  ki  van  mondva :bogy  concessio  ott- 
hon senkinek  sem  kell,  mert  a  Habsburgoknak  senki  sem 
hisz ;  ki  van  mondva :  hogy  a  két  rendeletben  conces- 
siót  senki  sem  lát,  hanem  sértést,  —  miként  az  egyik 
levélből  lemásolt  részletből  is  láthattad. 

Az  egekre  kérlek  tehát :  verd  ki  eszedből  az  alkudozás  lehe- 
tőségének nemzetünkre  nézve  tisztán  képzeleti  és  sértő  gondolatát. 

Az  engedmények ,  erős  szorongatás  alkalmával  minden 
gyenge  kormánynak  első  panaceája  lévén,  ne  sérts  meg  minket 
azzal,  hogy  mi  a  concessiók  kicsikarására  dolgozunk.  Kellenek  is 
azok  a  kutyának !  ? 

Van  leveledben  még  két  hely,  melyre  okvetlen  felelnem  kell. 

Te  azt  irod:  »az  egység  vágyától  óvatlanságig 
ösz  t  önöz  t  et  ve,  f  élakaratu  emberek  kezébehagyta 
a  hazai  mozgalom  vezényletét  átsikamlani.« 

Az  egységre  nézve  diametraliter  ellenkező  véleményben 
vagyok  veled,  s  nem  tisztelnélek  annyira  s  nem  volnék  őszinte 
barátod,  ha  ezt  eltitkolnám  előtted.  Én  az  egységet  az  ujabb  néhány 
év  legfontosabb  vívmányának  tartom.  A  fajok  egyenetlensége,  a 
kasztok  egymás  elleni  gyűlölete  s  az  ez  által  lehetővé  lett  d  i  v  i  d  e 
et  impera  volt  az  achillesi  sark,  melyet  az  osztrák  kormány  oly 
pokoli  ügyességgel  fel  tudott  ellenünk  használni.  Ezen  egység, 
kibékülés,  testvériesség  a  fajok  és  kasztok  közt  —  képezik  főerön- 
ket  azon  esetre,  ha  egyszer  az  óra  üt  s  a  küzdő-térre  léphetünk. 

Isten  mentsen  minket,  hogy  e  vegytani  folyamatban  óva- 
tosságból mindjárt  elemeljük  a  tűztől  a  retortát.  Egykor  szó 
volt  róla,  hogy  a  nemzetiségek  közt  a  különbség  olyan,  mint  az 
eczet  és  olaj  közt ;  a  mi  nem  igen  bátor,  de  okos  és  becsületes 
Deák  Ferencz-  ünk  azt  mondta  rá:  »többször  kell  ke- 
ve  rn  i«,  —  s  igaza  volt  s  ez  megtörtént. 

A  félakaratu  embereknek  keblébe  nehéz  tekinteni ;  ez  több. 
nyire  isten  dolga.  A  kiviendőkre  s  az  elvesztendőkre  a  gondviselés 
szemeli  ki  az  embereket,  de  ha  hidegvérrel  és  előítélet  nélkül  vizs- 
gáljuk a  dolgok  állását,  —  én,  részemről  több  biztosságot  látok 

azokban,  kik  most  állnak  otthon  a  dolgok  élén,  mint  a  kik  a  M  a  c  k- 
és  Noszlop y-féle  mozgalmakat  vezették.  Tagadhatlan,  hogy 
most  az  értelmiség  jobbjai  mindenben,  a  mi  hazai  és  nemzeti,  részt 
vesznek  ;  hogy  a  mozgalmak  élén  históriai  nevű,  milliókat  képviselő 
emberek  állnak  a  középrendböl  ugy,  mint  az  aristocratiából ;  hogy 
maga  a  clerus  sem  idegen  a  mozgalmaktól,  habár  én  nem  osztozom 
azokkal,  kik  a  papoktól  csudákat  várnak,  s  elégnek  tartom,  ha  nem 
ártanak.  A  szeptemberi  pátens  visszautasításában  minden  faj,  minden 
osztály  képviselve  volt,  s  igy  van  ez  minden  manifestatio,  minden 
tüntetés  alkalmával.  Meglehet,  hogy  a  jóindulatú  s  jóérzelmü  em- 
bereknek e  massájában  gyenge,  ijedős,  épen  a  legrosszabb  időben 
(t.  i.  tempóra  si  fuerint  nubila)  fejüket  vesztő  emberek  is  vannak : 
de  egészben  én  többet  bizok  ezekben,  mint  a  Stancsics  szaba- 
ditóiban, kik  dicső^  nemes  forradalmunkat  mint  jux-ot  tekintették. 

Három  ember  áll  különösen  a  mozgalmak  élén.  Ezeket  fél- 
akaratról  nehéz  volna  piece  en  main  vádolni.  Te  ismered  őket! 

En  szokott  nyíltságommal  kiöntöttem  szivemet  előtted,  s 
nehogy  a  fejüket  vesztettek  közé  sorozz  :  légy  bizonyos,  hogy  én 
nem  fogok  csüggedni,  s  hogy  a  mit  tehetek,  azt  megteszem,  a  mint 
tudom. 

Hogy  lásd,  minő  emberek  főznek  konyhánkon,  s  minő  katlant 
kezdenek  fűteni  a  túlsó  táborban:  Szem  erének  s  az  „Augs- 
burger"-nek  czikkeit  rekesztem  ide.  Láthatod  ezekből  is:  minő  sok 
oldalú  az  én  feladatom,  s  minő  isten  katonáival  kell  folyton 
vivnom !  (Aláirva)  Jósika. 

U.  i.  A  magyar  lapok  (melyeket  eddig  vettem),  minden  magya- 
rázat nélkül,  hideg  megvetéssel  adják  a  decretumokat, 

* 
*  * 

E  levélre  adott  válaszaimból  csak  egy  töredéket 
találok  irományaim  közt,  s  arra  saját  Írásomban  e  pár 
sort  találom  feljegyezve : 

»A  két  levelet,  melyet  Jósiká-nsk  válaszul  irtam, 
fontosnak  tartom  annyiban,  hogy  nézeteimet  a  hazai 
mozgalomról  foglalják  magukban;  s  azért  sajnálom, 
hogy  az  elsőt  épen  nem,  a  másodiknak  pedig  csak  töre- 
dékét volt  kivel  lemásoltatnom.  K.  L.« 

A  meglevő  töredék  ekként  szól: 

Levél-töredék. 

Jósika  Miklósnak  1860.  apr.  25-ikei  csodálatos  levelére  válaszul. 

■  London,  april  29.  1860. 

Felfogom  a  megszakadt  fonalat.  Levelem,  mint  majd  vége 
felé  látni  fogod,  fontosabb  horderejű,  mint  puszta  polémia 
JósikaMiklósésK.  L.  közt.  Azért  őszinte  leszek.  De  az 
őszinteség  nem  éles  czélzásokban  s  nem  kíméletlen  kifejezé- 
sekben áll.  E  részben  iparkodni  fogok  példádat  nem  követni. 
Mindenesetre  pedig  a  valóság  göröngyös  útját  fogom  tapodni. 
A  földön  maradok  s  nem  fogok  röpkedni  icarusi  szárnyakon  a 
képzelet  rózsaszín  felből  közt. 


6.  Éles  gunynyal  mondod,  hogy  én  »conservativ  pártról 
programm-minimumról,  programm- maximumról  szólva,  — 
zsibáruval  állok  elő,  s  chinai  nyelven  beszélek.« 

»Es  will  mich  bedünken«,  hogy  kifejezéseid  talán  nem 
épen  illenek  egyikünkhöz  sem,  de  bizonyosan  nem  a  nagy 
szent,  komoly  ügyhöz,  mely  lelkünket  eltölti. 

Hanem  ón  azt  felelem :  emlékezzél ! 

Ideirok  néhány  sort  egyik  leveledből :  » Az  otthoniak 
egy  memorandumban  czéltalan  és  határozatlan  óhajtások  he- 
lyett positivitást  akarnak  felállítani,  s  azon  minimumot 
megismertetni  a  világ  előtt,  melylyel  jelenre  meg  fognak  elé- 
gedni.* stb. 

Tovább :  » Láthatod  ebből,  hogy  azon  czikk,  melyen  meg- 
botránkozál,  egyenesen  hazulról  jött,  s  e  tervvel  össz- 
hangzásban van.  Mint  szintén,  hogy  én,  legalább 
akarva,  a  nem  déchéanc e-o t  ki  nem  mondatván,  tovább 
mentem  megbízóim programmjánál,  mert  személyes  meg- 
győződésemet sohasem  áldozom  fel.« 

Tehát  megbízóid  programmjában  benn  van:  nem  a 
déchéance  ki  nem  mondása,  hanem  a,  nem  déchéance  ki- 
mondása. 

Ne  neked  a  »chinai«  minimum  s  a  programm-»zsibáru«  ! 
Minek  nevezed  e  programmot?  Nemzetinek?  Forradalminak? 
Vagy  conservativnek,  pecsovicsnak  ? 

Tudod,  hogy  mit  irtam  neked  válaszul.  Komárom  y- 
nak  pedig  ezt  mondtam : 

»Ha  a  conservativek  teszik,  részükről  ezen  minimum  is 
haladás.  Ezt  nem  kapják  meg,  —  kevesebbnek  elfogadása  el- 
len legalább  kötve  lesznek.  Ám  irják  alá.  De  ka  ti  Írjátok  alá, 
ti  Mtralépést  tesztek,  desavouáljátok  a  forradalmat.  Óvakod- 
jatok. Őrizzétek  szent  hagyomány  gyanánt  a  függetlenségi 
nyilatkozatot.  Terjeszszétek  a  hitet,  hogy  harczolni  kellend. 
Ne  conspiráljatok,  de  gonddal  legyetek,  hogy  e  hit  oly  erőssé 
legyen,  miszerint  mindenki  készüljön  s  mindenekfelett  vi- 
gyázzatok, hogy  a  mozgalom  vezérlete  kezei- 
tekből a  conservativek  kezeibe  át  nesi- 
kolj  ék.« 

Gyuri  megjegyzé,  hogy  ő  ugyan  nem  sokat  tud  arról : 
mit  főznek  a  középpontban,  de  igen  lehetőnek  hiszi,  hogy  az 
egész  nyilatkozat  ily  átsikamlitásra  s  a  forradalmi  pártnak 
compromittálására  van  számítva. 

Mondani  fogod:  » elmaradt;  nem  irták  alá.«  —  Igen, 
mert  elvrokonaink  vigyáztak.  Szöveget  csináltak,  s  azt  mond- 
ták :  »tessék  aláirni  —  majd  követjük. «  —  Nem  irtákalá. 

f 

Es  a  conservativ-párt  zsibáru,  nemde  ? 

Vagy:  január,  február  régen  volt  ?  most  másként  van? 

Igen,  másként.  Előttem  fekszik  az  uj  propositió.  Laczi, 
által  kaptam  aprilisben.  Ez  még  conservativebb,  antiforra- 
dalmiabb.  Hadd  ne  terheljem  magamat  s  téged  kivonatokkal, 
hisz  ismered.  Csak  annyit  mondok,  hogy  a  czél  a  committiva- 
levélben  igy  van  kimondva :  » Az  ország  érzületéről  határozott 
tanúságot  tenni  s  az  aláírásokat  kötelezni*,  s  miről  smire? 
—  »hogy  az  ország  el  van  határozva  a  magyar  korona  integ- 
ritását s  alkotmányos  szabadságait  kivánni«  (köszönöm  szé- 
pen) s  hogy  »az  alkotmányos  állapot  visszaállítása  (s  csakis 
az)  a  közös  kivánatot  kielégitené.«  (Ez  még  hamis 
tanúságtétel  is.  Nem  igaz  a  közös  kívánatról,  de  igaz  a  párt- 
ról, a  mely  ezt  programm-zsibáru  gyanánt  árulja).  —  Ez  azon 
vezérektől  jő  (nem  Komáromytól  ám,  —  ő  nincs  a  közép- 
pontban), kiket  én  »félakaratuak«-nak  nevezek,  s  kiket  te 
annyira  pártolsz,  hogy  a  »félakaratu«  szó  felett  nemes  indig- 
natióra  gerjedve,  nem  éles  csipősség  nélkül  mondod  e  pa- 
tkóst: »a  kiviendőkre  s  elvesztendőkre  a  gondviselés  szemeli 
ki  az  eszközöket. « 

Értem,  köszönöm  a  czélzatot,  hanem  vigasztal  annak 
tudata,  liogy  ha  azok,  kik  iránt  annyira  el  vagy  áradva  biza- 
lommal, hátat  nem  fordítottak  volna,  nem  nekem  (én  semmi 
sem  vagyok),  hanem  a  nemzetnek,  most  nem  volna  a  magyar 
a  német  szolgája. 

De  én  azt  mondom  neked :  Ki  a  megpróbáltatás  napjai- 
ban nemcsak  a  hazának  hü  fia,  hanem  (akkor  vezéri)  gond- 
jaimnak s  munkáimnak  is  osztályosa  valál  —  emeld  fel  feje- 
det, bajtárs,  nincs  mit  szégyenlenünk  a  multat.  Az  ország  egy 
harmadára,  söt  kevesebbre  szorítva,  az  osztráknak  minden 
erejétől  s  szerb,  horvát,  oláh,  szász,  tót  által  megtámadva :  a 
czár  lábaihoz  dobtuk  koldusként  a  kevély  osztrákot  s  kétszáz- 
ezer oroszon  kivül  még  árulás  kellett,  hogy  megbukjunk,  bu- 
kásunkban is  milliók  számujának  hagyván  az  előbb  csak  pár 
százezernyi  magyar  —  csak  azóta  igazán  nemes  —  nemzetet, 
s  tiszteletnek  a  világ  előtt  fajunk  nevét,  mint  Mátyás  óta  nem 
volt  soha. 

De  persze  több  sikert  nem  mutathatok.  S  a  bukottat  kő 
illeti.  —  Tudom.  De  nem  tőled  kellene  jönnie. 

Még  egyet  e  ponthoz.  Mack-  és  Noszlop y-féle  moz- 
galmak vezetőire  hivatkozol.  Kik  vezették  ?  —  nem  tudom. 
Noszlopyról  semmit  sem  tudok.  Az  nélkülem,  Mack  el- 
lenem cselekedett.  Kutahiába  jött  ki  hozzám  évi  hallgatás  után. 
az  első  magyar  a  hazából,  nagyon  ajánlottam.  Kapott  meg- 
bízásokat. Szerbiából  irt,  hogy  mit  szándékozik  tenni.  Lát- 
tam, hogy  bolond  vagy  áruló,  s  tilalmat  küldtem  reá.  Meg- 
szegte s  maga  kezére  bűnhődött. 

7.  Még  egy  pont.  Arról  akarok  szólani,  a  mit  »a z  egy- 
ség vágyától  óvatlanságig  ösztönöztetés«  ellen 
mondasz.  Magasztalod  az  egységet;  egy  kissé  declamat orius 
hangon  beszélsz  a  nemzetiségek  közötti  kiengesztelődés  nagy 
vívmányáról,  s  a  magyar  hírlapok  modorában  felkiáltasz : 
» Nincs  párt,  egység  van.« 

A  nemzetiségek  közti  kibékülést  én  is  igen  nagy  nye- 
reménynek tartom,  s  magasztalok  mindent,  mit  hazánkfiai  e 
részben  tesznek.  Talán  magamnak  is  van  részem  e  kedves 
munkában.  Már  Sumlán  elkezdtem  Belgrádra,  Bruszszán  Bu- 
karestre hatni  s  nem  szóltam,  nem  irtam  tiz  év  óta  a  nélkül, 
hogy  mint  Cato  Carthagot,  ugy  én  e  tárgyat  fel  ne  fognám. 

Hála  istennek,  az  ellenzékeskedés  megszűnt,  s  lia  sereg- 
gel mehetnénk  haza,  az  együttmunkálás  sem  volna  kétséges, 
de  a  nélkül  még  soknak  kellene  történni,  liogy  a  czél-s  irány- 
egység kiviva  legyen.  Ekkorig  csak  az  osztrák  gyűlöletében 
egyek  a  fajok,  de  abban  még  nem,  liogy  mi  s  miként  történ- 
jék. Erre  még  alig  történt  kisérlet  otthon,  bármint  sür- 
getem. 

Ne  feledd  ezeket : 

A  szerbekkel  való  együttműködésre  még  semmi  lé- 
pés nincs  téve,  mert  ilyesmire  nincs  annyi  pénz  otthon,  hogy 
egy  tevékeny  embert  odahelyezni  lehessen. 

Ahorvátokkal  detto.  S  hogy  áll  a  dolog  ?  Tavaly  a 
harcz  alatt  a  horvát  hadifoglyok  nagyon  készek  voltak  az 
osztrák  ellen  saját  tisztjeik  alatt  szerveztetni,  de  velünk  egye- 
sülni egyetlen  egy  sem.  Most  pedig  valami  Kvaternyik 
nevű  horvát  agitátor  egy  munkát  adott  ki  Parisban  (La  Croa- 
tie).  Díszpéldányt  küldött  a  berezegnek  s  kihallgattatást  kért 
és  kapott.  Ajánlá,  hogy  ha  a  császár  akarja,  hat  horvát  főnök 
kijön,  s  biztositékot  hoz,  hogy  kétszázezer  horvát  katona  ál- 
land  a  császár  rendelkezésére.  (Tégy  egy  kis  népességi  arány- 
számitást  s  azután  kiálts  fel:  „brav  aufgeschnitten !«)  A  ber- 
ezeg kérdé :  mért  nem  egyezkednek  a  magj^arokkal  ?  —  Azt 
feleié,  hogy  az  lehetetlen,  abból  soha  semmi  sem  lesz. 

A  t  ó  t  o  k  közt  mennyi  lutheránus  község  fogadta  el  a 
pátenst ! 

Az  erdélyi  oláhok  segitségére  még  korántsem  le- 
hetne megesküdni. 

Mindez  persze  nem  volna  baj,  ha  külsegitséggel  kezd- 
hetnök  meg  a  harczot  hon.  De  ha  ez  nem  lesz !  ? 

Messze  vagyunk  még  a  cselekvő  egységtől,  barátom.  A 
negatív  egységtől  a  positivumig  még  nagy  az  ut ! 

így  van  ez  saját  fajunknál  is.  Azt  mondod :  nincs  párt, 
minden  egy  gyönyörű  egység. 

Igen,  az  akadémiára,  a  magyar  ruhára,  a  Széchenyi-iste- 
nitésre  stb. 

De  a  forradalomra  ?  —  Te  igazán  hiszed  ?  Sajnállak.  Ke- 
servesen fogsz  kiábrándulni. 

Egység  van  arra  is,  hogy  ha  hatvanezer  francziával 
rukkolnánk  be,  le  kell  az   osztrákot  tenni,  A   mennykőbe ! 

Hogy  is  ne  ?  Hisz  akkoiuJsiHandós  dolog  volna  az  osztrákos 
hűség ! 

Egység  van  arra  is,  togy  Benedek  uram  s  ukáza  sen- 
kit sem  elégit  ki.  Természetes !  Miként  volna  valaki  bánta- 
lommal megelégedve?  (Ámbár  ha  csakugyan  csinálnának 
vármegyét,  akármi  németest  is,  kapnak  hozzá  főispánokat,  — 
bizonyos  lehetsz  benne.  S  csak  ennyit  akart  most  az  oszt- 
rák :  hivatalt  osztogatni  s  hivatalnokokat  kapni.  Ez  tény,  ezt 
Bécsből  tudom.) 

De  adjon  csak  az  osztrák  valódi  engedményeket  (ámbár 
e  szó  maga  is  sérelem),  valódinak  nevezem  azt,  mely  hazánk- 
nak a  centralizált  birodalmi  egységbe  való  beolvasztását 
feladja  (pedig  ez  el  fog  következni,  ha  egy-két  év  alatt  külse- 
gitséget  nem  viszünk  haza)  :az  egész  hajdaniconser- 
vativ-párt,  s  ezenkívül  a  félakaratuaknak 
egész  serege  hosannát  kiált.  —  Erről  a  hazai  moz- 
galom jellege  nem  hagy  kétkedni. 

Te  magad  sem  kétke.del.  Én,  a  mint  láttam  ma- 
gát az  apr.  19-ikei  ukázt,  azt  irtam  neked,  hogy  azt  ugy  kell 
felfogni,  mint  gúnyt  és  sérelmet,  mely  csak  méltatlankodást 
gerjeszt.  —  Te  pedig  T.  Laczinak  mit  irtál  apr.  22-én, 
midőn  már  ismerted  a  részleteket?  Ezt :  »M e g- 
lehet,  hogy  honfitársaink  elfogadják  amézes 
madzagot.« 

Persze  iparkodol  magadat  azzal  vigasztalni,  hogy  »ha 
ezt  teszik,  bizonyosan  csak  azért  fog  történni,  hogy  archime- 
desi támaszpontul  szolgáljon.« 

Erre  én  nek^d  azt  mondom :  a  jövendőt  az  isten  tudja, 
(ha  ugyan  az  is,  ki  nem  speciális  akarattal,  hanem  általános 
törvényekkel  kormányoz,  tud  egyebet,  mint  azt,  hogy :  ilyen 
ok,  ilyen  okozat)  —  de  ha  a  státustudományi  bölcselet  nem 
ábránd,  ha  a  logica  nem  mese,  s  ha  a  történelem  gyakorlati 
tanításai  érnek  valamit,  akkor  az  igazság  az,  hogy  ha  a  magyar 
egyszer  bucsut  vesz  a  forradalmi  iránytól,  arra  többet  hosszú 
ideig  vissza  nem  lép. 

Még  Ludvighis  (mint  jól  mondod)  ismervén  a  hazát, 
tulajdonazon  levélben,  melylyel  nevedben  is  utasítást  két 
(mit  te  oly  igen  szívélyesen  fogadtál  —  merci ! !)  inkább  kér- 
kedő óhajtás,   mint  remény  gyanánt  igy  kiált  fel:    »Talán 


csak  lesz  annyi  erólyük  az  otthoniaknak,  hogy  nem  fogadnak 
el  engedményt,  hacsak  az  1848-iki  törvény  s  a  békekötések 
alapjára  nincs  fektetve !« 

Nincs  párt !  —  Én  meg  azt  mondom  neked :  annyira  van, 
hogy  ha  akármi  körülmények  közt  (kivévén  ha  külső  katonai 
segély  jö,)  a  nemzet,  türelmét  vesztve,  belülről  fel  talál  kelni, 
én,  Laczi  stb.  el  fogunk  menni  a  nemzettel  meghalni,  hanem 
benn  a  hazában  lesz  egy  számra  sem  csekély,  de  befolyásra, 
súlyra  hatalmas  párt,  melyből  ki  hideg  vizet  önt  reá  kárhoz- 
tató jajveszékelésével,  ki  elbénitja  közönyével,  ki  meg  félre- 
húzza magát.  Épen  mint  49-ben  tettek !  Ezt  az  egész  mozga- 
lomnak typusa  tisztán  és  világosan  mutatja. 

Nincs  párt !  —  S  Laczinak  legutóbb  egy  vezér-toll  igy 
ir  hazulról:  »Száma  azoknak,  kik  még  reménylik  (»re  meny- 
ük*—  borzasztó!)  hogy  felülről  történhetnék  olyasmi,  mi 
kibékülésre  vezethetne,  naponta  csökken. «  Jól  megértsd: nem 
azoké  csökken,  kik  szeretnének  kibékülni,  ha  az  osztrák 
akarna,  hanem  azoké,  kik  reménylik,  hogy  az  osztrák  lehetsé- 
gessé teszi  a  kibékülést;  nem  ő  rajtuk  múlik,  hanem  az 
osztrákon. 

Tovább:  »Mindnyájan  csatlakoznak  a  program m- 
h  o  z  (zsibáru,  nemde  ?),  mi  tájékozásnak  neveztetik ;  azonban 
a  nemzet  pezsgő  része,  il  partito  d'azione  ahhoz  csak 
mint  minimumhoz  csatlakozik,  csak  azért,  hogy  sza- 
kadást ne  idézzenek  elő. 

Tehát  van  cselekvési  párt,  következőleg  van  nem-cse- 
lekvési párt  is ;  amaz  forradalmi,  emez  constitutionali-conces- 
sionális  s  a  kettő  között  a  szakadást  csak  u^  lehet  kikerülni, 
ha  az  első  a  másodiknak  osztrák-alkuvási  programmjához 
csatlakozik. 

Folyomány  :  »Az  egység  vágyától  óvatlanságig  ösztö- 
nöztetve,  félakaratu  emberek  kezébe  hagyta  a  hazai  mozgalom 
vezényletét  átsikamlani.« 

A  ki  ezt  nem  látja  —  akarva-akaratlanul  a  concessiona- 
lis  irányt  segiti  elő. 

Én  látom,  látom  nem  egyes  levelekből,  (ezekre  nem  so- 
kat adok),  hanem  az  egész  mozgalom  kiáltó  typusából. 

Te  el  vagy  fogulva,  édes  barátom,  annyira  el  vagy,  hogy 
még  a  magyar  hírlapoknak   hallgatását  is  a  decretum  felett, 

»liideg  megvetés*  gyanánt  magasztalod.  Én  megbotránkoztam 
felette.  —  »Nem  szólhatnak«  — fogod  mondani.  Nem?  Annyit 
csak  szólhat  egy  pesti  magyar  lap,  a  mennyit  a  bécsi  ^Wan- 
derer«  mer !  Olvasd  meg  ennek  jelentését  a  debreczeni  gyűlés- 
ről (»meg  is  balunk  érte«)  s  hasonlítsd  össze  a  »Pesti  lsrapló«- 
nak  a  »'Wanderer«-böl  vett  sovány  kivonatával. 

Ezzel  végezzük  a  tárgyat,  barátom.  Leveled  oly  termé- 
szetű volt,  hogy  ily  igen  hosszú  válaszra  kény  szeritett.  Vedd 
személyes  tiszteletem  jeléül,  hogy  ily  sok  időt  vettem  el  egyéb 
dolgaimtól.  Nem  sok  emberért  tennék  hasonlót.  Ha  akármikor 
egy  vagy  más  tárgyban  véleményemet  akarod  ismerni,  szol- 
gálatodra állok.  De  utasítást  ne  kérj,  mert  látván,  minő 
indulattal  fogadtad  azt,  melyet  kértél,  én  többet  nem  adok. 

Ha  barátodnak  nevezesz,  megtisztelve  fogom  magamat 
tartani,  de  a  »vezér«  szótól,  kérlek,  kimélj  meg,  mert  leveled 
után  értem :  mit  jelent.  Én  a  vezérségre  soha  nem  vágytam  és 
senki  irányában  nem  negódlem,  de  mint  tényt  tudom :  hol 
vagyok  vezér,  hol  nem. 

Engedd  meg,  hogy  eltekintve  leveledtől,  mondjak  vala- 
mit, mit  az  egészben  legfontosabbnak  tartok. 

Én  ugy  látom  (a  hazai  mozgalmak  után  Ítélve)  a  jöven- 
dőt, hogy  minden  emberi  számításon  kivül  fekvő  véletlensé- 
geket  kivéve,  a  függetlenségi  harcz  csak  ugy  leszen  újból 
felvéve,  ha  külföldi  támaszt,  illetve  segítséget  szerezhetünk  a 
nemzetnek  (a  mennyiségről  nem  szólok,  mert  a  körülmények 
szerint  a  szükség  ez  iránt  variálhat)  —  különben  nem  lesz 
forradalom  otthon,  legfölebb  csak  émeute,  mit  elnyomnak,  mi- 
előtt mi  csak  haza  érnénk  a  veszélyben  osztozni. 

De  még  ha  azt  gondolnám  is,  hogy  külsegitségre  semmi 
szüksége  nem  lesz  a  nemzetnek:  mégis  bizonynyal  még  a 
legvérmesebb  magyar  is  csak  óhajthatja,  hogy  oly  összeköt- 
tetések létesíttessenek  külföldön,  melyek  a  harcz  veszélyeit 
kevesitsék,  szenvedéseit  enyhítsék,  a  siker  valószínűségét  nö- 
veljék. 

Nem  megyek  részletekbe. 

Nagy  dolgokkal  nagy  felelősségek  járnak,  s  hol  nagy 
felelősség  forog  fenn,  az  álszerénység  szintoly  vétek,  mint  a 
S  z  e  m  e  r  e-féle  követelő  hiúság. 


Ha  külföldön,  különösen  Parisban  ós  Turinban  lehet 
valamit  tenni  hazánk  javára,  azt  csak  mi  hárman :  L  a  c  z  i , 
Klapka  és  ón  tehetjük,  kik  az  illető  hatalmakkal constituált 
solidaris  viszonyban  vagyunk. 

De  hogy  sikerrel  hathassunk,  okvetlenül  szükséges,  hogy 
a  haza  állásunkat,  tekintélyünket  támogassa,  s  nekünk  alapot, 
támaszt  nyújtson. 

A  hatalmaknak  nemcsak  mitőlünk  kell  azt  hallani,  hogy 
mi  a  nemzetet  képviseljük,  hanem"  a  nemzet  köznyilatkozvá- 
nyaiból,  a  sajtó  hangjából,  egyes  tekintélyes  egyének  kijelen- 
téseiből folyvást  és  folyvást  megerősittetniök  kell  azon 
^meggyőződésben,  hogy  valósággal  a  nemzet  képviselői  va- 
gyunk, hogy  a  mit  mi  mondunk,  azt  a  nemzet  mondja,  a  mit 
Ígérünk,  a  nemzet  igéri,  —  a  mit  megtagadunk,  a  nemzet  ta- 
gadja meg. 

Ekkor  lesz  súlyunk,  különben  csak  annyi  van,  mit  pa- 
rányi személyiségünk  képes  kivivni. 

No  már  nekünk  a  támaszt  a  nemzet  saját  javára  nem- 
csak nem  adta  meg  eddig,  de  sőt  mindent  elkövetett,  hogy 
hitelünk  csökkenjen  s  hatásunk  összezsugorodjék. 

Sajnálom,  hogy  különösen  magamról  is  kell  szólanom, 
de  hazafiúi  kötelesség,  azért  félre  az  álszeméremmel. 

Tény  (bár  nyom),  hogy  az  én  nevem  nem  magánnév, 
hanem  programm.  Ügy,  elv  jelszava.  A  hazában  ugy  használja 
azt  ügy-  és  elvbarát,  ugy  ellenség.  A  forradalmi,  azaz  függet- 
lenségi pártot  mint  Kossuth-pártot  emiitik ;  a  külföld  előtt 
pedig  sajtóban,  közvéleményben  a  függetlenségi  törekvés  ne- 
vemhez van  mint  zászlóhoz  tapadva,  s  aratom  a  helyeslést 
vagy  a  gúnyt,  a  mint  a  szóló  barátja  vagy  ellensége  a  magyar 
függetlenség  eszméjének. 

Ebből,  mint  tény  szempontjából  indulva  ki,  egy  tényt 
kell  constatálnom. 

Te  egy  leveledben  lelkesedéssel  irád  nekem :  »Mágnás 
nemes,  polgár,  nép :  mind  veled  tart,  szeret,  bizik  benned,  ve- 
zérének ismer«. 

Ne  érts  félre :  nem  vágyom  társaságra.  Inkább  restel- 
lem, mert  a  nyomorúság  között  igen  insociabilissé  lettem,  s 
aztán  szegény  vagyok,  nem  igen  fogadhatok. 

Hanem  oly  bizonyos,  mint  2x2=4,  hogy  ha  azon  ügy 
s  elv,  melynek  engemet  zászlójául  kényszerite  fel  a  közvéle- 
mény, oly  igen  melegen  lángolna  minden  osztálynál,  mint  te 
mondád  és  hiszed :  a  zászló  hivei  nem  kerülnék  a  zászlót, 
mint  a  pestist. 

Azon  253  magyar  közül,  ki  házadat  meglátogatta,  igen 
sok  volt,  ki  Londonba  is  átjött,  s  különösen  volt  sok  mágnás. 
Lakomnak  tiz  év  alatt  soha  egy  magyar  mágnás  feléje  sem 
jött.  A  középrendüek  közül  kevés  jött,  igen  sok  nem  jött,  — 
a  nép  fia  mind  eljött  egytö l-egyig. 

Ez  a  puszta  tény  positivabbul  tanuságosb,  mint  min- 
den homilia,  biztosítás  és  levél. 

Ne  mondd :  hogy  veszélyes  volt  volna  velem  egy  órán 
át  egy  levegőt  színi.  Evek  előtt,  midőn  még  nagyobb  volt  a 
szigor  otthon.  Vitéz  (Abaujból,  —  nem  ismertem  előbb,)  itt 
lévén,  gyakran  meglátogatott.  Egyszer  olyankor  jött,  midőn  in- 
dulóban valék  nőmmel  sétára  Engedelmet  kért,  hogy  velünk 
jöhessen.  Kértem,  ne  tegye,  mert  még  bezárják  otthon. 
—  „Tudom",  úgymond,  „de  pirulnék  isten  és  magam  előtt, 
ha  néhány  havi  börtönnel  sem  mernék  daczolni,  s  félelemből 
megtagadnám  elveimet  és  szivem  érzelmét".  —  Bezárták,  s 
máig  is  büszke  reá. 

Később  nem  is  zártak  be  senkit.  KeményZsigával 
s  Danielik  kanonokkal  két  napot  tölték  együtt  Interlak- 
kenben,  együtt  ebédeltünk  s  tettünk  kirándulást  nyiltan.  El- 
beszélték otthon  fünek-fának,  —  s  nem  zárták  be. 

Ezen  általános  szándékos  kikerülés  bizonyos  osztályok 
részéről  mondhatlanul  jellemző.  Nem  kell  látogatásuk,  sőt  ha 
most  tiz  év  után  kezdenék  tenni,  sértésnek  venném.  Hanem 
annyit  mondok :  a  magasb  osztályok  a  helyett,  hogy  külföldön 
befolyásomat  hazánk  javára  növelni,  hon  pedig  az  ügy  gyei, 
melynek  zászlója  vagyok,  magukat  azonosítani  iparkodtak 
volna,  —  kerültek  minden  érintkezést,  mint  a  bűnt. 

Aztán  bízzál  bennük ! 

S  ez  nem  elég. 

Széchenyi  nem  nekem  személyes  ellenségem  volt, 
hanem  az  ügyé,  melyet  képviseltem  s  képviselek.  Engesztel- 
hetlen  ellenkezésben  állott  pártunkkal,  elveinkkel,  politikánk- 
kal. Az  ország  szellemi  ébredésének  Prometheusa,  anyagi  ha- 

ladásának  teremtője  volt  s  nemzetiségének  istápja.  Azért  öt 
korunk  legnagyobb  magyarja  gyanánt  tisztelém  mindig, 
ezer  sértései  daczára,  s  mint  ilyennek,  hódolok  emlé- 
kének. 

Dusán  megérdemli  a  nemzeti  gyászt  s  mindent,  mit  egy 
nemzet  nyújthat  legnagyobb  íia  emlékének. 

De  parentatióját  ugy  vitte  szét  a  négy  világrészre  mil- 
lió szárnyain  a  világ-sajtó,  mint  azon  emberét,  ki  zászlónk- 
nak leghatalmasabb  ellensége  volt ;  ugy  állíttatott  olö,  hogy 
minden  szerencsétlenség,  mely  hazánkat  érte,  oda  vihető 
vissza,  hogy  a  nemzet  nem  őt,  hanem  engem  követett  a  válság 
órájában,  —  nem  pedig  oda,  hogy  ö  visszavonást  idézett  a 
nemzet  soraiba  akkor,  midőn  az  együtt-tartás  a  magyart 
örökre  nagygyá,  dicsövé,  szabaddá  tette  volna !  ! 

Vigyászott-e,  vigyáz-e  a  nemzet,  hogy  Széchenyi 
dicsőítése  ne  ugy  tűnjék  fel,  mint  nemzeti  desavouálása  a  mi 
politikánknak,  törekvéseinknek,  zászlónknak  ?  mint  desavou- 
álása a  múlt  forradalomnak,  tehát  annak  visszavonása  ? 

Nemcsak  nem  vigyázott,  de  sőt  egyenesen  mint  ilyen 
desavouálás  áll  azon  istenítés  a  világ  előtt. 

S  mit  tettél  te  a  sajtóban,  útbaigazítani  őket  s  a  világot, 
hogy  a  tisztelet  s  a  hála,  melylyel  a  nemzet  méltán  adózik 
Széchenyi  emlékének,  oda  ne  magyaráztassék,  mintha  a 
nemzet  elhag3rná  a  zászlót,  melylyel  a  történelem  az  én  ne- 
vemet azonosította  —  ? 

Mit  tettél  ?  Semmit. 

Aztán  igy  nemcsak  elhagyatva,  hanem  desavouálva  is 
legyen  hatásunk  a  hatalmak  előtt ! 

Kérlek,  képzeld  magadnak,  ha  minden  czimzetes  és  nem 
czimzetes  nevezetesség,  ki  idekünn  járt,  elment  volna  a  her- 
czeghez  s  a  császárhoz  (könnyű  volt  volna  kicsinálnunk  fo- 
gadtatását) s  ennyit  mondott  volna:  „Azért  jöttem,  hogy  biz- 
tosokká tegyem  önöket,  sire,  hogy  mi  nem  alkuszunk  az  oszt- 
rákkal ;  hogy  a  Magyar  Nemzeti  Igazgatóság  ugy,  a  mint 
alakulva  van,  a  nemzet  osztatlan  bizalmát  birja ;  hogy  azt  a 
nemzet  vezérének  ismeri.  Megmondani  jöttem,  hogy  a  mit  az 
mond,  a  nemzet  mondja,  a  mit  igór,  a  nemzet  igéri",  —  kép- 
zeld, ily  nyilatkozatok  mellett  minő  más  volna  hatásunk  a 
hatalmaknál ! 

Tette-e  valaki  ?  Senki. 

Aztán  azt  várják,  hogy  mi  külsegitséget  teremtsünk 
nekik ! 

Ha  a  szellem,  az  irány  az  ós  olyan  volna  a  kazában,  mint 
te  azt  magadnak  képzeled  a  felsőbb  osztályokról,  akkor  nem 
azon  iparkodnának,  kogy  jóváhagyásunkat  nyerjék  meg,  s 
általa  utat  tömegek  aláirására  oly  igazán  zsibáru-program- 
mokkoz,  melyek  a  forradalmat  desavouálják  s  alkut  tartal- 
maznak, —  hanem  Írnának  egy  nyilatkozatot  hozzánk,  mely- 
ben a  nemzetnek  irántunk  való  bizalmát  kijelentve,  arra  szó- 
lítanak fel,  hogy  hazánk  érdekeit  a  függetlenségi  irányban 
a  külhatalmaknál  képviseljük,  Ígérve,  hogy  a  nemzet  nevében 
teendő  Ígéreteinket  a  nemzet  beváltandja,  s  ezt  ezrenként 
imák  alá.  (Azt  csak  tudhatják,  hogy  mi  senkit  sem  compro- 
mittálnánk.) 

Ez  aztán  nevelné  hatásunkat. 

S  ha  te  ez  irányban  a  sajtóban  hatni  magadat  a  hazai 
mozgalom  jelleme  által  felhatalmazva  érezted  volna,  vagy 
éreznéd,  nem  volnál  kénytelen  kerülni  a  levelezésekben  min- 
den vonakozást  arra,  hogy  a  nemzet  vágyai  és  határozatai 
most  is  identificálva  vannak  azon  zászlóval,  melyet  1849- 
ben  fenlobogtatánk ;  s  irányul  vennéd,  hogy  ámbár  vannak, 
kik  a  restitutio  in  integrum  alapján  nem  vonakod- 
nának az  osztrákkal  való  kiengesztelődést  megkísérteni  (el- 
mondanád részletekben  a  minimumot,  hogy  őket  a  közvéle- 
mény előtt  kevesebbtől  elzárd),  de  hogy  a  B  e  n  e  d  e  k-féle 
gúny  ezen  keveseket  is  elidegenítette  az  alkutól,  a  nemzet 
nagy  tömege  pedig,  mely  tiz  év  óta  szakadatlanul  csak  a  mi 
zászlónkba  helyezte  üdvét,  most  még  erősebben  el  van  hatá- 
rozva, ahhoz  törhetlenül  ragaszkodni. 

Ámde,  persze  sem  az  első,  sem  a  második  nem  fog  tör- 
ténni. 

Sőt  a  „Times"  bécsi  levelezője  most  mindent  megir, 
mit  magyaroktól  hall,  s  mint  ilyet,  gyakran  megírta,  hogy 
nekem  nincs  pártom  az  országban,  —  de  persze  nem  volt  s 
nincs  magyar  nagy  ur,  ki  vele  az  ellenkezőt,  az  igazat 
írassa  meg. 

Szóval :  nincs,  a  ki  a  mozgalomra  azon  typusnak  bélye- 
gét üsse,  mely  meggyőzze  a  világot,  hogy   (mint  Yelenczéröl 

meg  van  győződve)  a  magyar  az  osztrákkal  nem  al- 
kuszik. 

És  ez  az,  a  mi  sajnos. 

Kifáradtam.  Többet  irtam  neked,  mint  amennyit  bat  bét 
alatt  beszélek. 

Egyszer  szükség  volt.  Isten  veled ! 

(Aláirva)  Kossutb. 

U.  i.  E  perozben  veszem  tnrini  jelentésemet.*)  íme  pár 
szó  belőle : 

»April  26.  Tegnap  voltam  ismét  Cavour  grófnál.  Kér- 
dezte :  lehetséges-e  még  aMoriamur  pro  rege  nostro- 
fellengzés ?  Eztminduntalankérdezikitt  tőle m.« 
Nemde  jellemző  ?  !  ! 

Miként  fentebb  emlitém :  e  levelezést  csak  azért 
hozom  nyilvánosságra,  miszerint  constatálva  legyen, 
hogy  minő  véleménynyel  voltam  én  az  annyira  ma- 
gasztalt » nemzeti  ébredés «  felől  s  hogy  mennyire  nem 
volt  az  emigráczió  hazulról  támogatva  hazafias  törek- 
véseiben. 

Érintkezéseinkben  a  külhatalmakkal,  természete- 
sen, én  sem  adtam  kifejezést  e  nézeteimnek.  A  haza 
érdeke  parancsolta,  hogy  ez  érintkezésekben  egységes- 
nek tüntessem  fel  a  nemzet  elhatározott  akaratát :  fegy- 
vert fogni  az  ország  függetlenségének  kivivására,  ha  azt 
siker  kilátásával  teheti.  S  ezt  én  jó  lélekkel  véltem 
állithatni,  mert  ma  is  meg  vagyok  győződve,  hogy  ha 
teljesül  az,  a  mit  én  a  forradalom  Ígéreténél  mindig 
conditio  sine  qua  non  gyanánt  kötöttem  ki,  ha 
teljesül  az,  hogy  olasz  vagy  franczia  hadsereg  éléről 
hívhatjuk  fel  nemzetünket  felkelésre  :  daczára  minden 


*)  Viszonyunk  Turinnal,  mely  e  kötet  tartalmának  történel- 
mileg nevezetes  részét  képezi  —  alább  kapcsolatos  egészben  lesz 
megismertetve. 

alkuvási  hajlamoknak,  nem  volt  volna  félrehúzó  párt  az 
országban,  az  egész  nemzet  egy  emberként  fel  kelt 
volna. 

Különben  ez  a  kis  szóváltás  nem  volt  semmi  zavaró 
hatással  Jósika  iránti  viszonyomra.  Belátta,  hogy  téves 
feltevésből  indult  s  ápr.  30-án  irt  mentegetőző  levelével 
a  vitatkozásnak  vége  szakadt.  0  maga  még  egy  kis 
ideig  biztatta  magát,  hogy  »tele  van  az  ég  hegedükkel « 
az  országban,  de  ez  optimismust  a  tények  csakhamar 
eloszlatták.  Június  közepe  táján  már  bevallotta,  hogy 
?az  otthoniak  erősen  gyengén  (nehogy  többet 
mondjon)  viselik  magukat;  pár  nappal  később  pedig 
már  azon  vallomásra  fakadt,  hogy  »ha  nem  volna  maga 
a  haza  s  meg  az  a  mi  jó  népünk,  hát  már  rég  kifogott 
volna  ő  maga  is.  Az  otthoniak  nem  érdemesek  annyi 
buzgalomra.  Mit  ér,  hogy  ő  itt  a  harczias  harsonába 
fú,  mikor  az  otthoniak  egyebet  sem  tesznek,  mint  azt, 
hogy  a  Reichsrath-ba  tolakodva,  nekünk,  Benedek 
sűrűn  látogatott  ebédjeinél  pedig  maguknak  szerez- 
nek indigestiót. « 

Teleki  László-i  pedig,  ki  azon  társadalmi  osztály- 
lyal,  melyhez  maga  is  tartozott,  bizalmas  összeköttetés- 
ben állott  s  annak  köréből  nem  egyszer  örvendetes  biz- 
tatásokat kapott,  a  hazulról  vett  hirek  rendkivülileg 
lehangolták.  Genfből  jun.  1-ről  irott  levelében  ezeket 
olvasom : 

»Igy  Írnak  nekem  hazulról  :  »Ugylátszik,  nagy  változá- 
soknak megyünk  elébe.  Az,  hogy  A  p  p  o  n  y  i  meg  M  a  j  1  á  t  h, 
kineveztetésüket  a  birodalmi  tanácsba  elfogadták,  valami  ne- 
vezetes változásra  mutat. «  —  Megrémültem !  Nem  az  ijeszt, 
hogy  egy-két  ember  bemegy  a  birodalmi  tanácsba,  mely  Ma- 
gyarországnak a  birodalomba  beolvasztását  képviseli  s  nem 
is  ezen  két  ember  miatt  aggódom,  —  ök  sohasem  tartoztak 
azok  közé,  kiket  mi  képviselünk :  —  hanem  ijeszt  az,  hogy 

ennek  mások,  kiket  a  jobbakhoz  számítottam,  még  jó  követke- 
zéseit is  remélhetik.  Nekem  Ígérték,  hogy  alkudozni  nem  fog- 
nak. Megcsaltak  vájjon?  Lelkem  is  didereg  a  gondolatra.* 

Az  ápril  19-ikei  decretumok  alkalmából  turini 
ügyviselőinknek  adott  utasításom  alább  fog  előfordulni ; 
párisi  képviselőnknek  a  következő  utasítást  adtam  : 

Utasítás  Kiss  Miklós  ezredes  urnák  a  magyar  nemz.  Igazgatóság 
párisi  megbízottjának. 

London,  april  28.  1860. 

I.  Az  osztrák  császárnak  hazánkra  vonatkozó  legújabb  hatá- 
rozatai, miként  azok  először  táviratilag  közölve  voltak,  némi  aggo- 
dalmat költöttek  bennem.  Nem  mintha  attól  tartottam  volna,  hogy 
nemzetünket  akármely  concessiók  is  kiengesztelhetnék  az  osztrák 
iránt,  hanem  mert  nem  tartottam  lehetetlennek,  hogy  szakadást 
idéz  elö  a  dicsőséges  nemzeti  egységben  s  pártot  csinál.  Mert 
szent  s  kedves  neveket  emlegetett  a  telegramm :  vármegyét,  ország- 
gyűlést, önkormányzatot. 

Aggodalmamat  azonban  a  Benedek  tábornokhoz,  mint 
ujdon  kinevezett  magyarországi  kormányzóhoz  april  19-én  intézett 
császári  levél  eloszlatta. 

Gúny  az  és  insultus,  mit  a  kényuralom  a  nemzet  szenvedé- 
seire tetézett. 

Mint  mondám,  nem  hiszem,  hogy  nemzetünket  akármi  úgy- 
nevezett engedmények,  az  osztrák  uralom  iránt  őszintén  kiengesz- 
telhessék. De  ha  az  osztrák-ház  csak  kísérletet  is  akarna  tenni  a 
kibékitésre,  azt  bizonyosan  nem  a  törvényes  alaptól  való  eltérés, 
hanem  az  arra  való  visszatérés  utján  lehetne  tennie. 

A  mit  most  teszen,  az  ujabb  eltérés,  nem  visszatérés, 

A  visszatérés  a  törte'nelmi  alap  visszaállítását  feltételezné. 
Ez  kényurilag  octroyál,  mint  octroyált  alkotmányt  1849-ben  —  s 
hol  van  az  ? 

A  visszatérés,  minden  politikai  szervezés  alapjául,  a  bécsi 
minisztériumtól  való  függetlenitést  feltételezné.  Ez  még  a  várme- 
gyék virtuális  szervezése  iránt  is  a  bécsi  minisztériumtól  veendő 
utasításokra  utalja  az  ujdon  nevezett  kormányzót,  ki  maga  is  egy 
élő  törvénytelenség. 

A  visszatérés  azt  feltételezné,  hogy  Magyarország  állami 
autonómiája  ismertessék  el.  Ez  a  császársági  centralisatiót  annyira 
fentartja,  hogy  még  a  megyék  szervezetét  is  annak  keretébe 
szorítja, 

A  visszatérés  a  magyar  történelmi  jogállapot  helyreállitását 
feltételezné.  Ez  bosszantó  vég-kegyül  azzal  kecsegteti  a  magyar 
nemzetet,  hogy  majd  ö  tőle  sem  fog  megtagadtatni  az,  a  mit  a 
szegény  szolgaságszokott  osztrák  tartományoknak  igérni  szándé- 
kozhatnak. 

Tehát  gúny  az  egész,  mely  a  méltatlankodást  még  azon  párt- 
nál is  a  legfelsőbb  fokra  emelendi,  melynek  megnyerésére  speculált 
a  bécsi  hatalom. 

Ezen  nézeteket  tájékozásul  emiitvén,  kérem  ezredes  urat, 
vegye  azoknak  nyomán  irányul  hivatalos  érintkezéseiben  azt,  mint 
bizonyost,  hogy  a  bécsi  udvarnak  e  kisérlete  nemcsak  nem  változ- 
tatott semmit  a  dolgok  helyzetén  hazánkban,  de  sőt  az  elhatáro- 
zást, az  osztrák  uralom  aluli  felszabaditásra  mindent  megkisérteni, 
ha  lehet :  még  erősebbé  s  általánosabbá  tette,  mint  valaha  volt. 

II.  Erdekében  van  hazánknak,  hogy  e  tény  igazságáról  azon 
személyiségek,  kik  által  ön  a  francziák  császárjának  véleményére 
hathat,  impressionálva  legyenek,  s  hogy  tökéletesen  meg  legyenek 
győződve,  miként  a  Tuilleriák  kabinetje  egy  teljességgel  képtelen 
önámitásnak  adná  magát  át,  ha  külpolitikáját  akár  az  olasz  kérdés 
hátralevő  fasisai,  akár  a  keleti  kérdés,  akár  a  német  viszonyok 
tekintetében  azon  várakozásra  fektetné,  hogy  a  magyar  az  osztrák- 
kal kibékülhetne  s  a  kibékülés  alapján  az  osztrák  még  oly  consoli- 
dált  hatalommá  válhatnék,  melyre  a  franczia  kormány  akármi 
körülmények  közt  is  haszonnal  számithatna.  *) 

Tegye  ön  azon  urakat  bizonyosakká,  hogy  ha  a  császár  sze- 
rencsétlenül ily  politikára  hagyná  magát  tévesztetni,  annak  csak  az 
volna  következése,  hogy  bármi  jövendő  bonyodalmakban,  melyek 
válságának  esetére  a  császár  az  osztrákra  számitana,  a  magyar 
nemzet  szintoly  bizonyosan  a  császár  jövendő  ellenfelének  karjai 
közé  vetné  magát,  mint  a  mily  kész  volt  tavaly  magát  a  császár 
karjai  közé  vetni,  akárki  legyen  az,  ki  az  osztrákot  barátul  fogadja, 
a  magyar  nemzetet  válság  perczében  az  ellenséges  táborban  fogja 
találni. 


*)  Lásd  a  jegyzéket  a  fejezet  végén. 

Mi  minden  csalódásaink  mellett  is  szeretünk  a  császárra, 
mint  nemzetünk  barátjára  tekinteni,  s  aa  érzés,  mely  ezzel  kapcso- 
latban áll,  az  őszinte  felvilágosítást  becsületi  kötelességünkké  teszi. 

III.  Nem  kerülhette  ki  ezredes  ur  figyelmét,  bogy  a  félhiva- 
talos „Constitutionnel",  a  bécsi  telegramm  nagy  szavai  által  elka- 
patva, örvendezését  jelentette  ki  azon  (supponált)  kilátás  felett, 
hogy  a  magyar  az  osztrákkal  kibékül.  S  bizonyosan  tudtával  lesz 
az  is,  hogy  a  franczia  félhivatalos  lap  ezen  örvendezését  a  bécsi 
lapok  ominosus  hirtelenséggel  siettek  kikürtölni. 

Tehát  mig  egyrészt  arról  tudósít  ön,  hogy  a  herczeg  az  ese- 
ményeket rohanóknak  tudva,  a  fegyverek  kérdését  ránk  nézve  sür- 
gősnek mondja,  —  másrészt  a  kormány  nézeteinek  bizalmas  kifeje- 
zője szerint  örvendene  a  Tuilleriák  kabinetje,  ha  nemzetünk  az 
osztrákkal  kibékülne. 

Ha  az  elsőben  nyilatkozó  irány  a  való,  ugy  méltán  követel- 
hetjük, hogy  a  második  desavouáltassék,  mert  különben  oly  téve- 
désbe hozhatja  nemzetünk  közvéleményét,  mely  törekvéseinket :  a 
francziák  császárja  iránti  hitet  fentartani,  meghiúsíthatná. 

Ha  pedig  a  második  irány  áll,  ha  a  császári  kormány  csak- 
ugyan óhajtja,  hogy  a  magyar  az  osztrákkal  kibéküljön :  ugy  mi 
velünk  oly  kétszinü  játék  űzetik,  melyre  magunkat  tovább  felhasz- 
náltatni nem  engedhetnők. 

Hiába  mondanák  (mert  alkalmasint  mondandják),  hogy  a 
sajtó  nyilatkozataiért  a  kormány  nem  felelős.  Mi  eléggé  ismerjük  a 
franczia  sajtó  helyzetét.  Állhat  azon  észrevétel  a  „Journal  des 
débats"-ra,  mely  ellenkezően  nyilatkozván,  tudjuk,  hogy  csak 
magán-véleményt  nyilatkoztatott.  De  azt  is  tudjuk,  hogy  a  „  Con- 
stitutionnel"-nek  sugalmazott  véleménye  van. 

Elkerülhetlennek  tartom,  hogy  ön  ez  iránt  szót  tegyen  s  azon 
tiszta,  jólelkű  őszinteségnek,  melylyel  a  párisi  combinatiókba  bele- 
mentünk, s  nemzetünk  szerencsétlen  helyzetének  annyi  igényt 
reclamáljon :  hogy  mondják  meg,  mit  akarnak  velünk. 

Az  állás,  melyben  irányukban  jelenleg  vagyunk,  »fausse 
position«,  mely  tarthatatlan. 

IV.  Ha  ezen  interpellatióra  kedvező  választ  nyerne,  igen 
alkalmas  dolog  lesz  az  illetőket  arról  capacitálni,  hogy  most,  midőn 
az  april  19-iki  ámitás  a  méltatlankodást  az  országban,  ha  lehet, 
még  magasabbra  emelte,  mint  valaha  volt,  —  kiszámithatlanul  jó 
hatással  volna  nemzetünkre,  ha  képessé  tétetnék  a  mozgalom  ott- 

honi  vezéreit  tettel  meggyőzni  arról,  hogy    a  párisi   hatalomnak 
csakugyan  kedvező  szándokai  vannak  hazánk  iránt. 

Ezt  semmi  sem  eszközölhetné  jobban,  mint  az,  ha  az  igénybe 
vett  előkészületi  segédeszközök  kiszolgáltatása  körül  valami  kez- 
dettel örvendeztethetnök  meg  otthoni  barátainkat. 

Legyen  tehát  szives,  ezredes  ur,  ezt,  mint  különben  is  a  ber- 
ezeg mondása  szerint  sürgőst,  kitelhetöleg  előmozdítani. 

A  Magyar  Nemzeti  Igazgatóság  nevében : 

(Aláirva)  Kossuth. 


Ez  Titasitásom  folytán  Kiss  Miklós  ezredes  szólott 
mind  Napóleon  herczeggel,  mind  Thouvenel  minisz- 
terrel. 

Május  6-ról  kelt  jelentése  szerint  sem  a  herczeg, 
sem  a  miniszter  —  s  ez  utóbbinak  nyilatkozata  szerint 
a  császár  sem  — tulajdonitott  fontosságot  az  ápr.  10-ikei 
változásnak,  sőt  arról  voltak  meggyőződve,  hogy  a  he- 
lyett, hogy  az  engesztelődésre  egyengethetne  utat,  még 
ingerelni  fogja  a  nemzetet,  mert  az,  hogy  oly  embert 
neveztek  ki  kormányzónak,  ki  magyar  létére  Magyar- 
ország ellen  harczolt,  lehetetlen,  hogy  általános  indig- 
nátiót  ne  támaszszon.  Ez  a  kinevezés  valóságos  »creti- 
nismus«.  Sérti  a  nemzeti  becsületet.  A  » Constitutionnel « 
örvendezését  ostoba  divagátiónak  bélyegezték,  mely  leg- 
kisebb figyelmet  sem  érdemel.  A  franczia  hatalom  nem- 
csak nem  örvendene  annak,  ha  a  magyarok  a  bécsi 
udvarral  kibékülnének,  de  sőt  megnyugtatására  szolgál 
hinni,  hogy  nincs  a  lehetőség  körében  oly  concessió, 
mely  a  magyar  nemzetet  reábirhatná,  hogy  lemondjon 
függetlenségi  vágyairól.  A  felől  tökéletesen  nyugodtak 
lehetünk,  hogy  nincs  oly  képzelhető  conjunctura,  mely 
a  császárt  arra  birhatná,  hogy  politikájában  Austriára 
számítson.  Austria  egy  haldokló  (agonisante)  hatalom, 

olyan  mint  egy  »cadaver«,  »cadaver«-ra  pedig  élő  em- 
ber nem  számithat  stb. 

Hát  szép  szó,  az  volt  akármennyi,  de  a  dolog  gya- 
korlatias részéről,  melyre  utasításom  IV.  pontja  vonat- 
kozott, a  herczeg  »még  nem  szólhatott  a  császárral. « 

A  miniszter  pedig  kereken  kimondotta,  hogy  e  pil- 
lanatban az  lehetetlen.  Várni  kell  az  olasz,  a  török,  a 
német  kérdések  fejlődését;  a  magyarok  folytassák  tör- 
vényes téren  az  ellentállást,  de  fegyverhez  ne  nyúlja- 
nak, mert  tettleges  támaszra  most  sehonnan  sem  szá- 
mithatván, okvetlenül  leveretnének. 


Jegyzék  a  463-ik  laphoz. 

Kiss  Miklósnak  adott  fentebbi  utasitásom  Il.pontja  ma- 
gyarázatot igényel  arra  nézve,  hogy  mi  adott  okot  azon  aggo- 
dalmamra, mintha  Napóleon  császár  indíttatva  találhatná  ma- 
gát Austriára  számitani. 

A  franczia  kormány  által  a  congressus  elejtésével  kap- 
csolatban a  közép-olaszországi  kérdésekre  nézve  nyiltan  elfo- 
gadott álláspont  világos  közelítés  volt  az  angol  álláspont  felé 
s  ugylátszott,  hogy  ez  csak  megerősítheti  a  szívélyes  baráti 
viszonyt  Franczíaország  és  Anglia  közt.  És  én,  mint  magyar, 
ennek  csak  örülhettem,  mert  Anglia  a  nép  szabad  rendelkez- 
hetési  jogának  s  minden  külavatkozás  kizárásának  álláspont- 
jára helyezkedvén  :  minden  közeledés  e  felé  a  franczia  kor- 
mány részéről,  —  távolodás  volt  Austriától,  mely  Anglia 
álláspontjával  határozott  ellentétben  állt. 

Azonban  az  angol  s  franczia  kormányok  közti  barátsá- 
gos viszonyt  csakhamar  oly  viszály  váltotta  fel,  mely  kevésbe 
múlt,  hogy  nyílt  ellenségeskedéssé  nem  fajult. 

E  kellemetlen  változást  Savoya  és  Nizza  annexíója 
idézte  elö. 

Emlékezni  fog  az  olvasó,  hogy  Savoya  átengedése  Fran- 
czíaország számára  volt  az  ár,  mely  Austriának  franczia  segít- 
séggel   Olaszországból   kiszorításáért  az  1859-íkí  titkos  szer- 


467 

zödésben  kiköttetett ;  Nizzára  nézve  pedig  a  háború  utánra 
lett  a  határozat  fentartva,  tehát  ennek  annexiója  is  kilátásba 
lett  helyezve. 

Történelmi  szempontból  nem  lesz  érdektelen  megemlé- 
kezni, hogy  Savoyának  Francziaországhoz  csatolása  azon 
esetre,  ha  Piemont  »felsö-olaszországi  királyság«-gá  nőné  ki 
magát  :  az  úgynevezett  » európai  egyensúly*  elméletének  ösi 
hagyományai  közé  tartozott.  Benne  volt  már  ez  azon  javas- 
latban, melyet  Erzsébet  angol  királyné  IV.  Henrik  franczia 
királynak  a  16-ik  században  tett.  Egy  századdal  később  az 
esedékes  spanyol  örökség  második  felosztásának  tervénél  ora- 
niai  (III.)  Vilmos  angol  király  hasonlókép  megegyezett,  hogy 
Savoya  és  Nizza  franczia  birtokba  menjenek  át,  ha  Piemont  a 
milanói  herczegséget  kapja.  Hasonló  természetű  egyezkedés 
történt  XV.  Lajos  és  III.  Károly  Emánuel  között.  Ez  az 
eszme  szolgált  alapul  azon  alkudozásoknál  is ,  melyek  a  múlt 
század  90-es  éveiben  a  franczia  köztársaság  és  Sardinia  kö- 
zött előfordultak.  Még  1848-ban  is  ezen  annexió  volt  a  rugó 
azon  hajlamoknál,  melyek  a  franczia  köztársasági  kormány- 
körökben a  mellett  nyilatkoztak,  hogy  Károly  Albert  szard 
királyt  Lombardia  és  Velencze  felszabadításában  segíteni  kell. 
A  nizzai  grófságot  *)  pedig  a  franczia  államférfiak  hagyomá- 
nyilag  mindig  olyannak  tekintették,  mint  a  mi  természetes 
folytatását  képezi  az  áldott  Provence-nak,  a  troubadourok 
hazájának,  kik  rhytmicus  nyelvű  dallamaikban  a  rim  feltalá- 
lói voltak,  —  mint  a  monda  szól. 

Hát  nem  lehet  tagadni,  hogy  III.  Napóleon  nem  volt 
történelmi  előzmények  hijával,  midőn  az  osztrákoknak  Olasz- 


*)  Talán  újság  lesz  némely  olvasóm  előtt  az  a  tény,  hogy  a 
didergő  világ  nagy  téli  menedékhelye,  a  kedves  vidám  Nizza  egy- 
kor azon  ponton  volt,  hogy  magyar  birtokká  legyen.  — 
A  város  levéltárában  vannak  okmányok  (magam  láttam),  melyek 
hiteles  bizonyságul  szolgálnak,  hogy  Nizza  magát  Nagy  Lajos  ma- 
gyar királynak  önként  felajánlotta  azon  időben,  midőn  ez,  öcscse 
halálát  megboszulandó,  Nápolyt  megszállva  tartotta.  Lajos  király 
azt  felelte  a  nizzaiaknak  :  messze  vagyok,  nem  kelletek.  —  Ennek 
következtében  ajánlotta  fel  magát  Nizza  a  savoyai  háznak,  mely  azt 
1388-ban  el  is  fogadta, 

országból  kiűzéséhez  Savoya  átengedését  compensatióul  kö- 
tötte ki,  Nizzáét  pedig  kilátásba  helyezte. 

Hanem  Napóleon  megállt  Villafrancánál.  Az  osztrák 
nem  lett  kiűzve  Olaszországból.  Az  annexió  kérdése  tehát 
szunynyadni  hagyatott.  Nem  volt  róla  szó  sem  Villafrancában, 
sem  Zürichben  s  ngy  a  császár  későbbi  nyilatkozatai,  mint 
Thouvenel  sürgönyei  odamutatnak,  hogy  ha  Piemont  a 
közép-olaszországi  három  fejedelemség  s  a  Eomagna  csatla- 
kozását, vagy  legalább  Toscanáét  el  nem  fogadja  :  Savoya  s 
Nizza  annexiója  nem  követeltetett  volna. 

Azonban  C  a  v  o  u  r  magát  Anglia  által  támogatva  tud- 
ván, a  közép-olaszországi  négy  tartománynak  egyesülését 
Piemonttal  keresztülvitte,  minek  folytán  Napóleon  is,  a  mint 
látta,  hogy  ennek  többé  nem  állhatja  útját,  felvette  Savoya  és 
Nizza  annexiójának  kérdését,  de  felvette  oly  parancsoló  mo- 
dorban, mely  még  a  vitatkozást  is  csak  a  részletekre 
engedte  meg,  és  felvette  titkon,  azt  lehet  mondani  :  Anglia 
háta  mögött,  ugy  hogy  H  u  d  s  o  n  turini  angol  követ  csak 
akkor  értesült  a  dologról ,  mikor  már  úgyszólván  be  volt 
végezve. 

Ez  a  titkolódzás  érzékenyen  sértette  Angliát.  Azon  gya- 
núra adott  okot,  hogy  Napóleon  császár  nagybátyjának  hódí- 
tási politikájában  töri  fejét.  Növelték  ezen  gyanút  Napóleon 
túlbuzgó  híveinek  hetvenkedései,  kik  az  annexió  eszméjét 
örvendetes  előjelnek  üdvözölték  arra,  hogy  Francziaország 
^természetes  határai«a  Rajna  felé  is  meg   fognak  szereztetni. 

Ekként  történt,  hogy  midőn  Thouvenel  1860.  naár- 
czius  13-ikai  sürgönyében*)  Persigny  által  közölte  az 
angol  kormánynyal  azon  okokat,  melyek  a  császárt  reá  birták, 
hogy  e  kérdést  felvegye,  melyet,  állítása  szerint,  »nem  a  fran- 
czia  nagyravágyás,  hanem  maguk  az  események  hoztak  elö«, 
—  s  az  annexiót  azzal  indokolta,  hogy  Piemont  Lombardiával 


*)  Prancziaországi  képviselőnk  (Kiss  Miklós)  egyik  leve- 
lében azt  találom,  Hogy  Thouvenel  e  sürgönyt  az  ö  házánál  St. 
Angeban  fogalmazta  s  neki  fel  is  olvasta  s  midőn  azon  kérdésére, 
kogy  mit  mond  felőle  ?  —  Kiss  Miklós  kétségét  fejezte  ki, 
hogy  az  capacitálni  fogja  a  diplomatiát :  Thouvenel  ezt  felelte  : 
»Mit  akar  ön?  En  ezt  a  csúnya  dolgot  nem  csináltam,  hanem  készen 
találtam.  Mi  az  ördögöt  csinálhatok  vele?« 

s  a  közép-olaszországi  tartományokkal  egyesülve  négy  millió 
főnyi  kis  államból  tizenkét  milliónyi  hatalommá  növekedvén, 
ka  az  Alpesek  éjszaki  lejtőjének  is  birtokában  hagyatnék,  ez 
Francziaország  biztonságát  compromittálhatná,  mert  megtör- 
ténhetnék, hogy  Piemont  egykoron  francziaellenes  szövetke- 
zésekre lép  s  ekkor  az  alpesi  szorosoknak  kezében  hagyott 
birtoka  őt  azon  helyzetbe  tenné,  hogy  utat  nyithatna  ellensé- 
ges hadseregeknek  franczia  területre,  vagy  a  császárság  egy 
fontos  részének  biztonságát  saját  erejével  is  megzavarhatná : 
lord  John  Russella  franczia  külügyér  e  sürgönyére 
márcz.  22-én  ingerült  hangon  válaszolt ;  a  felhozott  indokokat 
olyanoknak  jelentette  ki,  melyek  a  bírálatot  ki  nem  állják  , 
azokat  oly  szinben  tüntette  fel,  mintha  egyenesen  nevetsége- 
seknek akarná  bélyegezni  s  egyenesen  kijelentette,  hogy  »mi- 
dön  egy  oly  hatalmas  állam,  mint  Francziaország,  melynek 
terjeszkedési  politikája  még  csak  nemrégiben  is  oly  kiszámit- 
hatlan  nyomorúságot  hárított  Európára,  most  újra  arra  a  térre 
lép,  hogy  egy  szomszédjának  birtokát  követeli,  —  ez  olyan 
dolog,  a  mi  lehetetlen,  hogy  aggodalmat  ne  ébresszen  (give 
umbrage)  minden  államnál,  mely  a  hatalmi  egyensúly  s  az 
általános  béke  fentartásánál  érdekelve  van.« 

Napóleon  császár  újévi  »fogadj  isten«-e,  melyet  1859-ben 
az  osztrák  követnek  adott,  ehhez  képest  szelid  beszéd  volt; 
mégis  háborút  jelentett. 

A  helyzet  komoly  szint  kezdett  ölteni  s  még  komolyabbá 
vált  az  által,  hogy  két  nappal  R  u  s  s  e  1 1  sürgönye  után, 
márcz.  24-én,  Savoya  és  Nizza  annexiója  iránt  a  szerződés 
Turinban  aláíratott  s  a  francziák  császárja  Anglia  fenyegeté- 
sére azzal  felelt,  hogy  bevégzett  ténynyó  tette  azt,  a  mit 
Nagy-Brittania  oly  határozottan  rosszallott. 

Ezt  az  angol  közvélemény  egyenes  kihívásnak  tekin- 
tette. A  legkíméletlenebb  megtámadások  özönlöttek  Napóleon 
személyére,  a  sajtóban  ugy,  mint  népgyűléseken.  A  hajdani 
ellenséges  indulat  újra  felgyuladt,  a  nép  harczot  kiáltott  s  oly 
hévvel  sürgette  a  fegyverkezést,  mintha  egy  európai  háború 
küszöbén  állana,  vagy  franczia  invasió  fenyegetné.  És  a  köz- 
vélemény uralmának  ama  hazájában  a  közérzelem  magára  a 
kormányra  s  parlamentre  is  annyira  visszahatott,  hogy  oly 
nyilatkozatok  fordultak  elő,  melyek  vé^zelmes  szakadás  lehető- 

ségét  gyanittatták  a  császár  ós  Anglia  között.  Pedig  én  azon 
hitben  voltam,  hogy  szakitás  Angliával  annyi,  mint  közelítés 
Austriához.  Csillapitólag  szerettem  volna  hatni  a  tengerszo- 
ros mindkét  oldalán  s  mig  Angliában  politikai  barátaim  köré- 
ben ez  irányban  minden  tőlem  kitelhetöt  elkövettem,  párisi 
képviselőnknek  a  következő  levelet  irtam : 

London,  april  16.  1860. 

Az  események  utóbbi  fordulatában  van  egy  incidens? 
mely  nekem  nagy  aggodalmat  okoz.  Értem  lord  J  o  h  n  E.  u  s- 
s  6 1  l-nek  (az  alsóház  kitörő  tapsával  fogadott)  ama  nyilatko- 
zatát, hogy  Anglia  más  szövetségeseket  szándékozik  keresni. 

Szükséges,  hogy  magamat  jól  megértessem. 

En  hazámra  nézve  Angliától  semmit  sem  várok,  de  a 
franczia  és  angol  közti  barátság  fentartását  általában  a  hala- 
dás és  szabadság,  különösen  pedig  hazánk  érdekében  is  azért 
tartom  nagyon  fontosnak,  mert  ha  ez  megbomlik :  mind  a  két 
fél  oly  szövetségi  combinatiókba  fogna  valószínűleg  sodor- 
tatni, melyek  hazánkra  nézve  halálos  csapássá  válnának. 

Képzeljük  magunkat  Napóleon  császár  helyébe.  Ha  őt 
Anglia  azzal  fenyegeti,  hogy  ellene  coalitiókat  keresend,  ő 
kénytelen  lesz  három  dolog  közül  egyet  tenni,  vagy  1.  azt 
mondani :  tessék,  nem  gondolok  vele,  vagy  2.  az  »isteni  jog« 
szinü  kormány-coalitióra  nemzetek  coalitiójával  felelni,  vagy 
3.  azt  mondani :  ah,  ti  ellenem  akartok  coalitiót  csinálni,  majd 
csinálok  én  ellenetek.  Mit  adhattok  t  i  az  orosznak  s  o  s  z- 
tráknak?  Semmit,  de  én  adhatok,  adhatom  megegyezésemet 
a  »beteg  ember«  birtokának  felosztásához  s  aztán  meglás- 
suk, ki  lesz  az  erősebb. 

Anglia  sokkal  hatalmasabb,  mintsem  hogy  az  elsőt 
mondhatnák  neki.  A  második  több  határozottságot  feltételez, 
mint  a  mennyit  (fájdalom !)  feltennünk  lehet.  Tehát  a  harma- 
dik lehetséges  s  ez  a  kilátás  irtózatos. 

Ellene  kell  dolgozni  s  azért  kérem  :  mondja  meg,  a  kinek 
kell,  miként  én  szavamat  kötöm  le  biztosítékul  (emlékezni 
fognak,  hogy  a  mit  én  mondok,  abban  lehet  bizni  s  hogy  én 
ismerem  Anglia  állását  s  hogy  többet  tudok  szándokairól, 
mint  akármely  követjük),  szavamat  adom,  mondom,  hogy  lord 
John  ama  csattogó  nyilatkozata  csak  a  parlamentaris  vita 

ingerének  meggondolatlan  vaktüze  volt,  nem  pedig  elhatáro- 
zott politikának  barometruma ;  az  angol  kabinetben 
azon  kérdés  előlegesen  még  csak  szóba  sem 
jött,  söt  a  ki  mondta  is,  megijedt  tőle ;  nem  kell  neki  semmi 
fontosságot  tulajdonítani. 

Ha  pedig  egyszer  kimondatván,  a  párisi  uraknak  okuk 
volna  binni,  hogy  az  angol  csakugyan  ki  akar  az  »entente 
cordiale«-ból  hátrálni :  hadd  tudjam  én  azokat  az  okokat  s 
gondom  lesz  a  Cityben  és  parlamenti  barátaimnál,  hogy  »ne 
quid  respublica  detrimenti  capiat.«  Mert  az  ujjhuzást  az  an- 
gollal, mielőtt  az  olasz  kérdés,  kapcsolatban  a  mienkkel,  meg- 
oldásra jutna,  oly  csapásnak  tartanám,  mely  a  történelem 
remény dus  logicáját  a  kerékvágásból  egészen  kisodorná. 

Ezen  osztrák-barátság  ügyét  különös  figyelmébe  aján- 
lom. Az  tudom,  hogy  a  bécsi  udvar  füt-fát  megmozdít  Paris- 
ban, annyira,  hogy  még  Chablais  és  Faucigny  iránt  is  nagyon 
engedékeny  (a  kigyó  ! !),  de  hogyan  fogadják  a  Tuilleriákban 
az  avance-okat  ?  —  ez  a  kérdés. 

Legalább  ne  bolonditsanak.  Ennyit  csak  érdemelünk  .  . 
(Aláirva)  Kossuth. 


Ez  előzmények  szolgálnak  magyarázatul  a  párisi  képvi- 
selőnkhöz ápril  28-án  intézett  utasítás  II.  pontjához,  mely  oly 
politika  lehetőségére  vonatkozik,  melynél  Napóleon  Austriára 
számitana. 

Az  angol  kormány  csakugyan  megkisérlette  Európát 
Savoya  és  Nizza  annexiója  ellen  egy  közös  diplomatikai  tün- 
tetésre bizni. 

Nem  sikerült. 

Austria  egyenesen  hízelgett  Francziaországnak  Anglia 
ellenében.  Az  angol  felhívásra  azt  felelte,  hogy  ha  Savoyának 
s  Nizzának  Francziaországhoz  csatolása  nem  jogszerű,  Parma, 
Modena  s  Toscana  egyesítése  Piemonttal  még  inkább  jogsze- 
rűtlen, ez  utóbbinak  pedig  Anglia  meleg  pártolója.  Nemérjen 
Anglia  két  mértékkel.  Csatlakozzék  Austria  tiltakozásához  ez 
utóbbi  kérdésben,  mely  Austriát  sokkal  inkább  érdekli  az  el- 
sőnél. —  Az  orosz  pedig  azt  válaszolta,  hogy  nem  látja  át : 
miért  nem  adhatná  oda  a  szardíniái  király,  ha  neki  tetszik,  azt 

a  mi  az  övé,  a  francziák  császárjának,  vagy  hogy  ez  miért  ne 
fogadliatná  el? 

E  nyilatkozatoknak  s  tán  némileg  angol  barátaim  (kü- 
lönösen C  o  b  d  e  n)  közbeszólásainak  is  annyi  eredménye  volt, 
hogy  lord  Palmerston  kijelentette  a  parlamentben,  mi- 
ként Nagy-Brittania  érdekei  nincsenek  e  kérdésnél  annyira 
közvetlenül  érintve,  miszerint  a  királyné  kormánya  helyén 
látná  háborút  izenni  miatta  Francziaországnak,  de  a  nehezte- 
lés, a  feszültség  meg  nem  szűnt,  söt  külömbözö  események  ál- 
tal csak  élesztetett. 

Ilyen  volt  különösen  Francziaország  syriai  expeditiója 
(a  keresztények  oltalmára  a  druzok  kegyetlenkedései  ellen), 
mely  alatt  Anglia  Törökország  felosztásának  tervét  vélte  lap- 
pangani  s  ilyen  volt  Garibaldinak  Szicziliából Nápolyba 
átkelése,  a  mit  Napóleon  Angliával  egyetértésben  szeretett 
volna  meggátolni,  —  de  Anglia  »nem  instált  magának 
b  előle. « 

A  feszültség  a  két  kormány  között  mindaddig  tartott, 
mig  annak  Napóleon,  Francziaország  londoni  követéhez  P  e  r- 
signyhez  jul.  29-én  irott  azon  levelével  véget  nem  vetett, 
mely  akkoron  a  nyugati  hatalmak  szövetségének  történelmé- 
ben korszak-alkotónak  tekintetett. 

»Nekem  a  dolgok«,  —  igy  kezdi  a  császár  levelét  — 
»az  olaszországi  háború  óta  mindenfelé  hintegetett  bizalmat- 
lanságnál fogva,  annyira  összebonyolitottaknak  látszanak,  hogy 
irok  önnek  azon  reményben,  miszerint  egy  nyilt  szivvel  való 
társalgás  Palmerston  lorddal,  meg  fogja  orvosolni  a  mos- 
tani bajt.  0  ismer  engem  s  ha  én  valamit  állitok,  ö  hinni  fog 
nekem. « 

E  bevezetés  után  szavát  adja  a  császár,  hogy  a  villa- 
francai béke  óta  nem  volt  más  czélja,  más  gondolatja,  mint 
egy  uj  békekorszakot  avatni  fel  s  jó  egyetértésben  élni  min- 
den szomszédjaival,  különösen  Angliával  s  hogy  Villafranca 
óta  nemcsak  nem  tett,  de  nem  is  gondolt  semmit,  a  mi  valakit 
nyugtalaníthatna. 

Kijelenti,  hogy  lemondott  volna  Savoyáról  és  Nizzáról, 
ha  Piemont  rendkívüli  megnagyobbodása  nem  birja  reá,  hogy 
visszatérjen  az  óhajtáshoz,  e  lényegesen  franczia  tartományo- 
kat Francziaországhoz  visszacsatolni. 

Azt  a  gyanúsítást,  mintlia  a  syriai  expeditió  alatt  a  tö- 
rök birodalom  felosztására  irányzott  tervek  lappangnának,  a 
leghatározottabban  visszautasítja.  »Francziaország  ér- 
deke azt  kívánja,  hogy  Törökország  a  lehető 
legsokább  éljen.«  Syria  nem  öregbítené  Francziaor- 
szág  erejét.  Bevallja,  hogy  még  maga  Algír  is,  minden  remél- 
hető előnyei  daczára  gyengítés  kútfeje  Francziaországra. 

Kimondja,  hogy  igenis  neki  nagy  hódításokat  kell  tenni, 
de  nem  Francziaországon  kívül,  hanem  Francziaországban 
bent.  Ennek  belső  szervezete,  erkölcsi  fejlődése,  anyagi  virág- 
zása elég  rengeteg  mezőt  nyit  az  ő  ambítiójának  s  azt  ki  is 
elégítik. 

A  levélnek  Olaszországra  vonatkozó  nevezetes  pontja 
ekként  szól : 

»Bajos  volt  nekem  Angliával  Közép-Olaszországra  nézve 
egyetértenem,  mivel  a  villafrancaí  béke  által  kötve  voltam. 
De  déli  Olaszországra  nézve  szabad  vagyok  minden  lekötele- 
zéstől  s  nem  óhajtok  semmit  inkább,  mint  Angliával  egyet- 
érteni ugy  ezen  pontra,  mint  a  többiekre  nézve.  Csakhogy,  az 
isten  szerelméért,  hagyják  már  egyszer  el  azok  az  angol  kor- 
mány élére  állított  jeles  férfiak  azokat  a  szűkkeblű  féltékeny- 
kedéseket  s  igaztalan  gyanúsításokat.  Értsük  meg  egymást 
loyalis  módon,  mint  becsületes  emberek  s  ne  bánjunk  egy- 
mással mint  tolvajok,  a  kik  abban  törik  fejüket,  hogy  egymást 
kölcsönösen  rászedjék.  —  Az  én  gondalatom  veleje  ennyiből 
áll.  Óhajtom,  hogy  Olaszország  pacificálódjék,  mindegy, 
akármiké  p,  de  idegen  avatkozás  nélkül  és  hogy 
hadaim  elhagyhassák  [Rómát  a  nélkül,  hogy  a  pápa  bizton- 
sága compromittálva  legyen. « 

E  levél,  melynek  tetszés  szerinti  használatára  Per- 
sí  g  n  y  fel  volt  hatalmazva,  nagyon  alkalmas  volt  arra,  hogy 
a  háborgó  habokat  lecsendesítse. 

Azon  veszély,  hogy  Napóleon  császár  az  angol  szövet- 
ség elvesztéseért  Austriánál  keresend  kárpótlást,  el  lett  há- 
rítva. 

TIZEDIK    FEJEZET. 

Jelentés  hazulról  s  tanácsaim  haza. 
Komáromy  Györgytől  a  hazából  június  15-én  vett  jelentés. 

Hogy  eddig  nektek  személyesen  nem  irtam,  egyedül  az 
okozta,  mert  meg  voltam  győződve,  hogy  a  nálam  sokkal  avatot- 
tabb  tollal  biró  L  .  .  .  .  y  M.  titeket  minden  itteni  eseményekről,  a 
nemzet  kivánatairól,  az  általános  hangulatról  s  e  hangulat  idősza- 
konkénti fasisairól  kimeritöleg,  gyorsan  s  velünk  egy  nézetből 
indulva  ki  —  tudósit  vagy  tudósittat.  0  ezt  megigérte  s  hiszem :  meg 
is  tartotta. 

Most  azonban  kötelességemnek  tartom  nézeteimet  jelen  állá- 
sunkról egyenesen  veletek  tudatni. 

Eltérve  attól,  hogy  én  is  hazám  elleni  legnagyobb  bűnnek 
tartanám  időelötti  merényletek  megengedése  által  mind  az  ügyet 
compromittálni,  mind  egyes  jó  és  később  talán  leghasználhatóbb 
egyéneinket  elvesztegetni,  —  mégis  kénytelen  vagyok  magamnak 
azt  a  kérdést  tenni:  mi  czélja  mostani  működésemnek?  Nekem 
ugyanis  kötelességemmé  volt  téve  a  katonai  organisatiót,  a  meny- 
nyire lehet,  rendezni.  Vagy  van  pedig  kilátás,  hogy  a  külföldi 
ügyek  rövid  idő  alatt  oda  fognak  javulni,  hogy  az  osztrák  háborúba 
keveredik  s  akkor  a  vele  háborút  folytató  hatalom,  legyen  az  bár- 
melyik, képes  lesz,  ha  egyebet  semmit,  legalább  fegyvert  s  az  első 
perczekre  néhány  forintot  a  nemzetnek  kölcsönözni,  —  vagy  nincs 
még  most  sem  kilátás,  csak  sejtelem,  de  az  is  bizonytalan  időre. 
Az  első  esetben,  nézetem  szerint,  minden  álszemérmet  félretéve, 
egyenesen  azon  hatalomhoz  kellene  fordulni,  mely  legközelebb  áll 
az  osztrákkal  való  harcz  megkezdéséhez,  s  akkor  van  ok,  hogy 
miért  s  van  mód,  hogy  mivel  folytassuk  itt  a  katonai  organisatiót; 
ha  pedig  nincs  ez  meg,  ugy  ezen  a  téren  mi  bent  csak  önámitási 
szerepünket  folytatjuk,  ha  most  katonai  szervezetről  beszélünk. 

Miután  pedig  (A y)  Pali  és  én  hitünk  és  erős  meg- 
győződésünk folytán  a  némettel  való  nemcsak  alkudozásból,  de  még 
csak  az  ez  iránti  discussióból  vagy  tanácskozásból  is  hazánkra 
semmi  jót  sem  várhatunk :  kénytelenek  vagyunk,  ha  az  elsőnek 
ideje  még  meg  nem  érkezett,  magánkörünkbe  visszavonulni,  minden 
demonstrationalis  és  más,  most  itt  nálunk  úgynevezett  1  o  y  a  1  i  s 
resistentiától  magunkat  visszatartani,  ezt  pedig  annálinkább, 
miután  tapasztalom,  hogy  azon  néhány  mostani  vezető,  kiket  külön- 
ben igen  szeretek  és  becsülök,  Paliról  s  felőlem  azon  hitben  lévén, 
hogy  mi,  ha  talán  a  szükséges  pénzzel  s  fegyverrel  rendelkezhet- 
nénk, nem  birnánk  elég  eszélyességgel  s  higgadtsággal  a  kellő  időt 
embereinkkel  beváratni,  —  nem  egész  bizalommal  vannak  mindig 
irántunk,  forradalmiabbaknak  tartván  bennünket  maguknál.  Es  ezt 
nem  csodálom  s  rossz  néven  sem  veszem,  mert  a  fiatalságot  s  a 
népet  kivéve,  ki  a  Lajos  nevét  tűzve  fel  zászlajára,  minden  üdvét 
egyedül  a  némettől  való  szabadulásban  látja,  már  a  fentebb  emii- 
tett vezetők  (meglehet:  sokkal  eszélyesebben  s  helyesebben,  mint 
Pali  és  én)  a  forradalmat  ugyan  elfogadják  s  benne 
velünk  (azt  hiszem :  még  szivesebben  felettünk)  mennek,  de  csak 
mint  utolsó  rosszat.  —  Ezek  folytán,  ha  e  téren  szolgála- 
totokra lehetek,  parancsotokra  állunk. 

(Aláirva)  Gy. 


Válaszom  Komáromy  György  e  közlésére. 

London,  június  15.  1860. 

Ma  jött  iratod  kezemliez.  Tartalma  megszomorított.  Rég 
láttam  fájdalommal,  hogy  a  nemzet  ügye  a  concessiók  és  ki- 
alkuvás  felé  sodortatik.  A  mozgalom,  miként  az  tüntetéseiben 
nyilvánult,  szembetünöleg  desavouálta  az  1849-iki  alapot  s 
minden  jelenségeiben  csakis  alkotmányos  ellenzéki  irányú, 
nem  forradalmi.  Most  (s  igen  okos  hazafiságnak  veszem  szé- 
pítés nélküli  őszinteségedet)  a  dolog,  mint  írod,  ott  áll,  hogy 
a  mozgalom  vezetői  hozzátok,  mint  forradalmíabbakhoz,  nem 
egész  bizalommal  viseltetnek  s  a  forradalmat  csak  »mínt 
utolsó  rosszat*  fogadják  el. 

Baj,  hogy  ilyen  a  szellem  és  irány.  A  híresztelt  szándok- 
s  akarategység   külmáza   alatt   szakadás   rejlik,   melyen,   ha 

nem  segítetek  idején,  az  épület  össze  fog  rogyni,    s   újra  nem 
a  jelen  nemzedék  épiti  fel,  ha  ugyan  még  felépül  valaha. 

De  ha  ez  baj,  a  bajnak  nem  az  az  orvoslása,  hogy  ma- 
gán körötökbe  visszavonuljatok  s  magatokat  mindentől  vissza- 
tartsátok, —  mert  ez  a  betegséget  csak  orvosolhatlanná  tenné. 
Az  orvoslás  az,  hogy  szembe  kell  szállni  a  bajjal,  kettőztetett 
tevékenységet  kell  kifejteni  s  jobb  irányt  kell  adni  a  mozga- 
lomnak. 

Ha  ugy  fejlenének  a  külviszonyok,  hogy  külsereggel  me- 
hetnénk haza :  semmit  sem  gondolnék  a  mostani  vezetők  rossz 
irányával.  Azon  szellem  mellett,  mely  által  a  népet  s  fiatal- 
ságot lelkesitettnek  irod  s  én  lelkesitettnek  tudom,  —  még 
azok  is,  kik  a  forradalmat  csak  mint  utolsó  rosszat  fogadják 
el,  hanyatt-homlok  sietnének  hozzácsatlakozni.  De  a  baj  abban 
van,  hogy  ha  ugy  alakulnak  a  viszonyok,  hogy  minden  egyébb 
kellék  meglesz :  alkalom,  szövetség,  biztosítás  a  cserben  nem 
hagyatás  ellen,  fegyver,  lövőszer,  pénz,  —  csak  külsereg  nem, 
tehát  belül  kellend  kezdeményezni :  ez  lehetetlenné  fog  válni, 
ha  ti  visszavonulván,  a  mostani  nem  forradalmi  iráujmak  sza- 
bad tért  engedtek.  Mert  akármi  jó  legyen  a  közszellem,  ha  az 
tétlenségben  hever,  az  activ  kisebbség  parancsol  a  helyzettel 
s  határozza  meg  annak  jellegét.  Hogy  futó-ló  nem  nyer  pálya- 
dijat, az  meglehet ;  de  hogy  az  nem  nyerhet,  mely  az  istállóba 
vonul  s  nem  fut :  az  bizonyos. 

Tehát :  Isten  őrizzen  benneteket  a  magán  körötökbe- 
visszavonulástól. 

A  mit  arról  mondasz,  hogy  ha  nem  imminens  a  háború, 
hiába  beszélnétek  katonai  szervezésről,  —  az  részben  igaz, 
de  csak  részben.  Mert  az  is  mindenenesetre  igaz ,  hogy 
előfordulható  esélyek  számára  a  csoportosító  -  elemeknek 
készen,  dislocálva  s  evidentiában  tartva  kell  lenni,  különben 
annak  leszünk  kitéve,  hogy  e  készületlenség  miatt  az  alkal- 
mat nem  fogjuk,  nem  fogjátok  üstökénél  fogva  megragadhatni. 
Pedig  sokat  helyrehozhat  emberi  erély,  de  az  elhalasztott  al- 
kalmat nem.  Azonban,  ha  a  háború  nem  imminens,  ezen  cso- 
portositó-elemeknek  vidékenként  való  elhelyezésén  s  eviden- 
tiában-tartásán  tul,  igazad  van,  hogy  a  katonai  szervezés  nem 
tartozik  rögtöni  teendőitek  közé. 

Meg  kell  azonban  jegyeznem,  liogy  mi  az  emiitett  vona- 
lon tul  nem  is  soroztuk  a  katonai  szervezést  ezidöszerinti 
teendőitek  közé,  söt  azt  idö  előtt  impracticabilisnek  s  veszé- 
lyesnek is  tartjuk. 

S  meg  kell  azt  is  jegyeznem,  kogy  az  emiitett  vo- 
nalig való  (nem  szervezetet,  hanem)  szervezeti  előkészületeket 
is  utóbbi  szólalkozásunkkor  korántsem  jelöltük  ki  egyedüli 
teendőitek  gyanánt,  a  min  tul  csak  a  magán  körbe  való  vissza- 
vonulás maradna  fenn.  Ez  csak  egy  kis  részét  tévé  a  teendők- 
nek, melyen  kivül  igen  sok  egyéb  teendő  van,  a  mi  a  tétlen 
visszavonulást  tiltja. 

A  teendők  iránti  tanácsaimat  a  külföldi  helyzet  meg- 
ismertetésének kell  megelőznie.  A  dolog  igy  áll : 

I.  A  mi  a  francziát  illeti,  az  az  osztrák  ellen  az  olasz- 
kérdésben, tehát  Velencze  felszabadítása  végett  nem  kezd 
háborút.  Beavatkozását  az  osztráknak  az  olasz  ügyekbe  ellenzi 
s  ellenzése  elég  arra,  hogy  attól  visszatartsa,  de  támadó  há- 
borút az  osztrák  ellen  nem  kezd,  sem  a  turini  kormánynak  az 
osztrák  megtámadására  nem  nyújt  segédkezet,  ámbár,  ha 
provocatió  nélkül  az  osztrák  támadna,  védené  az  olaszt. 

Másik  kérdés,  mely  a  francziát  háborús  bonyodalmakba 
keverheti,  vagy  arra  neki  ürügyet  szolgáltathat  —  a  keleti. 
Oly  természetű  lesz-e  ezen  válság,  hogy  nemzetünk  ügyére 
kedvező  vagy  kedvezőtlen  befolyást  gyakoroljon?  —  erről 
van  véleményem,  de  ez  (mely  külömben  is  a  viszonyok  ala- 
kulása szerint  módosításnak  lehet  kitéve)  jelenben  a  ti  teen- 
dőitekre nézve  nem  irányadó  körülmény.  Elég  tudnotok 
mint  positiv  tényt,  hogy  a  franczia  kormány  politikája : 
a  keleti  kérdést  ezidén  válságra  jutni  nem  engedni. 

Franczia  részről  tehát  semmi  kilátás  ezidén  összeütkö- 
zésre az  osztrákkal,  hacsak  az  osztrák  nem  támad  Olasz- 
országban, —  mi  nem  valószínű. 

Állásunk  Paris  irányában  ez :  valószínűnek  tartja  ott  a 
hatalom,  hogy  mind  az  olasz-ügy  fasisai,  mind  a  keleti  kér 
dés,  de  kivált  a  Rajna  kérdése  hozhatnak,  hihetőleg  hozand- 
nak  elő  oly  fordulatokat,  melyekben  a  magyar  nemzet  hasz- 
nos szövetségessé  lehet;  készségére  számítanak,  hacsak 
nemzetünk  időközben  e  bizalmat  viseleté  vei 
el  nem  rontja;  óhajtják,  hogy  ezen  szövetségi  esély  lehető- 

sége  nyitva  maradjon,  azért  velünk  a  lehető  legbarátságosabb 
lábon  kivannak  állani;  kívánják,  bogy  a  magyar  nemzet 
izgatott  állapotban  maradjon,  de  azt  nem  szeretnék,  bogy 
már  most  kitörésre  kerüljön  a  dolog,  mert  jelenre  a  ma- 
gyar kérdés  a  Tuilleriák  politikájában  nem 
foglal  helyet,  söt  jelenben  az  osztrákkal  jól  kivannak 
állani,  miszerint  a  porosz  magát  a  cop.tinensen  isoláltnak 
legyen  kénytelen  érezni;  ezen  politika  folytán  majd  mar- 
qne-irozott  előzékenységet  mutatnak  az  osztrák  iránt,  midőn 
meg  vannak  vele  elégedve,  majd  csattanólag  lökik  homlok- 
térbe a  magyar  kérdést  »memento«  és  capacitatió  gyanánt, 
ha  az  osztrák  bokroskodik;  de  jelenleg  ügyünk  ott  nem  napi- 
kérdés, közlekedéseinket  szívesen  fogadják,  de  igényeinkre 
feleletük  az :  majd  eljő  a  mi  időnk,  majd  adnak  mindent,  a 
mit  kívánunk,  de  még  most  nincs  ideje ;  várjuk  az  események 
fejlődését,  időközben  maradjon  a  nemzet  ébren  s  folytassa  a 
passiv  ellentállást. 

így  állunk  Parissal. 

II.  A  mi  az  olaszt  illeti,  itt  is,  mint  az  előbbi  pontnál, 
mindent  a  mit  mondok,  kérlek,  ne  véleménynek,  hanem  p  o  s  i- 
tiv  ténynek  vegyétek. 

Velencze  nem  fog  elhagyatni.  Az  osztrák-olasz  háború 
bizonyos.  Azonban  hacsak  az  osztrák  nem  támad  a  Ponál 
vagy  nem  interveniál  alantabb,  —  bizonyos,  hogy  az  idén 
nem  lesz  olasz-osztrák  háború. 

Az  olasz  nemzetegységi  progressió  programmja  ez: 
az  idén  Siczilia,  Nápoly,  Umbria  és  a  Márkák,  ez,  még  ha 
véletlenségek  nem  jönnek  is  közbe,  a  folyó  évre  bőven  elég ; 
azután  négyszázezernyi  sereggel  következik  Velencze  emanci- 
patiója ;  de  hacsak  Nápolyba  vagy  a  legatiókba  való  fegy- 
veres avatkozás  által  az  osztrák  korábbi  összeütközést  nem 
provocá],  olasz  részről  a  koczka  elvetése  jövő 
tavasz  előtt  nincs  szándokban. 

Ott  az  illetőkkel  a  lehető  legbensőbb  bizalmas  viszony- 
ban állunk  és  folytonos  bizalmas  közlekedésben.  Fegyverzet- 
ről s  első  szükségi  költségekről  szövetség  esetére  gondos- 
kodás igértetett  annak  idejében;  ha  kitör  a  háború,  olasz 
földön  magyar  sereg  szervezésére  minden  könnyítés  s  eszköz 
fog  adatni  és  készség  van  nemzetünk  ügyével  az 

olasz  ügyet  a  végletekig  azonosítani.  Be  lia 
arról  szólunk,  hogy  eszközökre  van  szükségünk,  nehogy  a 
válság  percze  készületlenül  találjon :  mindig  azon  feleletet 
kapjuk,  hogy  a  korszerűség  megítélését  rájuk  kell  bíznunk, 
majd  megmondják  ök,  hogy  mikor  van  ideje,  most  még  nincs, 
tehát  most  még  nem  adnak  semmit,  mert  a)  kerülniök  kell 
minden  lépést,  mely  megtámadtatást  provocálhatna,  mielőtt 
ök  a  keztyüt  felvenni  készen  lennének ;  b)  mert  alkotmányos 
kormány  kevés  titkos  eszközökkel  rendelkezhetik;  c)  mert 
mindenre,  a  mivel  rendelkezhetnek,  a  déli  részeken  sürgős 
szükségük  van  s  d)  mert  (ámbár  ezt  világosan  nem  mondják 
ki)  attól  tartanak,  hogy  ha  fegyverrel  s  egyéb  eszközökkel 
rendelkezhetnék  a  magyar,  meglehet,  hogy  a  concessiók 
hatásától  való  félelem  az  összeütközést  részünkről  praecipital- 
hatná. 

A  dolgok  igy  állanak. 

Képzelhetitek,  hogy  mi  a  capacitátiónak  semmi  ne- 
mét nem  hanyagoljuk  el,  de  kötelességem  a  tényállást  ugy,  a 
mint  van,  tudatni  veletek.  Kérlek  azonban,  hogy  a  következő 
pontokat  se  felejtsétek,  se  ne  kicsinyeljétek :  a)  két  külhata- 
lommal  vagyunk  barátságos  viszonyban ;  b)  mindkettő  töké- 
letesen ismeri  a  súlyt,  melyet  Magyarország  válságos  even- 
tualitások  esetére  mellette  vagy  ellene  a  mérlegbe  vethet ; 
c)  e  két  hatalomnak  legalább  egyike  s  az  osztrák  közt  a 
háború  a  jövő  évre  valószínű,  mindenesetre  pedig  csak  idő 
kérdése ;  d)  épen  ezen  hatalom  nemzetünket  nemcsak  termé- 
szetes, hanem  egyszersmind  nélkülözhetlen  szövetségesének 
tekinti. 

Áttérek  az  otthoni  teendők  iránti  nézeteimre. 

I.  Széles  kiterjedésű  s  hogy  ugy  mondjam:  conspira- 
tionális  katonai  szervezésekre  az  időt  nem  vélem  elérkezett- 
nek s  nem  tanácsolom.  Nem  maradhatna  titokban,  hasztalan 
veszélyeztetné  a  legjobbakat  s  nem  is  volna  nemzetünk  jel- 
lemsajátságánál fogva  bizonytalan  időre  sokáig  fentartható, 
ha  azt  mihamar  tevékenységbe-lépós  nem  követné. 

De  ha  ezt  nem  tanácsolom,  a  csoportositó-elemeknek 
vidékenként  elhelyezését  s  evidentiában-tartását  okvetlenül 
s  haladéktalanul  szükségesnek  tartom.  Mert  ha  olasz  részről 
a  koczka  elvetése  az  idén  nem  szándékoltatik  is,  lehetetlen 

előre  látni,  hogy  a  nápolyi  (nem  szicziliait  mondok)  s  később 
az  mnbriai  stb.  fejlemények,  mely  perczben  praecipitálhatják 
az  összeütközést  s  lia  ez  történnék,  előleges  számításon  kívül 
történendvén,  vagy  gyorsan  kellend  cselekednünk  vagy  el- 
szalasztandjuk  az  alkalmat. 

Ennyit  compromissió  nélkül  tetettek,  mert  ka  csak 
oly  kis  körben  sem  viseltethettek  egymás  irányában  korlát- 
lan bizalommal,  ugyjobb,  ha  magunkat  nagy  szándékokkal 
nem  áltatjuk ;  ha  még  csak  ennyire  sem  vagyunk,  ugy  nem 
lesz  hazánk  független,  hacsak  a  függetlenséget  kívülről  tenyé- 
ren nem  viszik  neki. 

Nekünk  egyik  főgondunk  az  s  az  marad,  hogy  a  kellő 
perezre  fegyvert  helyezzünk  a  vitézlő  nép  érelmébe.  E  rész- 
ben a  határon  jól  állunk,  nemcsak  azon  két  ponton,  melyet 
ismertek,  hanem  alább  is  azon  szomszéd  tartományban,  mely 
a  jövő  keleti  crisisben  annál  nagyobb  szerepre  készül,  minél- 
inkább  ment  oly  európai  diplomatiai  viszonyoktól,  minők  a 
fentebb  fekvő  két  szomszéd  szabad  mozgását  bénítják  és 
ellenőrzik. 

Arról  azonban  legyetek  biztosak,  hogy  ha  fegyvert  jut- 
tatunk is  érelmétekbe,  annak  használatára  sohasem  fogunk 
felszólítani  a  nélkül,  hogy  veszélyeitekben  elsők  ne  lennénk 
személj'esen  osztozni. 

Azon  csoportosító  elem-elhelyezés,  melyről  szólottam, 
pénzt  kivan,  —  nem  sokat,  de  kivan. 

Mi  ilynemű  költségeket  is  felvettünk  azon  előkészületi 
számlába,  melyet  a  barátságos  hatalmaknak  mindkét  helyütt 
beadtunk ;  de  mi  ezt  csak  mint  egy  rovatot  adhattuk  elő  a 
többek  között.  Külön  egyedül  azt  nemcsak  kérnünk  nem,  de 
még  elfogadnunk  sem  lehetne.  Mert  ki  bíznék  oly  nemzetnek 
minden  áldozatra  eltökéltséget  feltételező  harczképességébe, 
melynek  nevében  még  csak  egy  pár  nyomorúságos  százezer 
frank  végett  is  külhatalomhoz  kell  kolduskép  folyamodni? 
Az  ily  nemzetnek  alamizsnát  adhatnak,  de  nem  fogadják  azt 
szövetségesül.  Aztán  még  az  a  veszély  is  forog  a  dologban, 
hogy  nekünk  a  barátságos  hatalmaknál  hatásunk,  befolyásunk 
attól  függ,  hogy  minket  nemzetünk  érzelmei  képviselőinek, 
akaratja  letéteményeseinek  s  bizalma  birtokosainak  tekintse- 
nek.  No  már  ha  mi  még  belmozgalmi  költségekre  is  a  kül- 

hatalmaktól  koldulunk  egy  pár  nyomorult  százezer  frankot: 
kényszeritjük  a  hatalmakat  azt  hinni,  hogy  mi  nem  nemze- 
tünk nagy  többségét,  hanem  csak  egy  nyomorult  tehetetlen 
koldus  kis  pártocskát  képviselünk.  Ily  vélemény-gerjesztés 
halálos  döfést  adna  hazánk  ügyének  külföldön. 

A  külközönség  rokonszenvét  sem  lehet  pénzgyüjtés  vé- 
gett igénybe  vennünk.  Ha  egyszer  küzdünk,  nekünk  is  fognak 
gyűjteni,  mint  Garibaldinak.  De  még  tényleg  nem  létező  for- 
radalomnak, mind  kérni  készítésére  mind  adni  tiltja  a  törvény. 
Magatoknak  kell  e  pénzt  előteremtenetek.  Ne  mondjátok, 
hogy  nincs  pénz  az  országban.  Felelet  reá  a  tömérdek  adakozás 
és  aláirás.  Ne  mondjátok,  hogy  nem  lehet  házról-házra  gyűj- 
teni forradalmi  czélokra.  Mert  ha  van  ember,  ki  az  akadémiára 
negyvenötezer  ezüst  forintot,  ha  vannak  sokan,  kik  öt — tiz — 
húszezer  forintot  számlálnak  le  s  nincsenek  ezerén,  százan, 
tizen,  nincs  egy  a  gazdagok  közt,  kinek  eszébe  jutna,  hogy 
a  nemzet  szabadságának  előkészítése  pénzköltséggel  jár: 
ugy  minek  mystificáljuk  magunkat  ?  A  vagj^onos  osztályok 
nem  akarnak  forradalom  utján  szabadulni  az  osztráktól,  ők  a 
forradalmat  csak  utolsó  rossz  gyanánt  fogadják  el  s  egy-két 
hozzátok  hasonló  igaz  emberen  kivül  csak  a  nép  maradt  hü  az 
1849-iki  alaphoz.  De  fontolják  meg  a  magasabb  osztályok, 
miként  adnak  okot  a  népnek  felölük  kételkedni.  Ennek  szo- 
morú következései  lehetnek. 

Nem  mi  rólunk  van  szó,  hanem  a  hazáról.  Ha  a  haza 
még  csak  annyit  sem  tud  vagy  akar  magáért  tenni :  minek 
mystificáljuk  magunkat  a  jövendő  iránt  ?  Vagy  vége  van  a 
magyarnak,  vagy  csak  egy  irtózatos  belviszály,  testvérviszálj' 
fogja  az  aléltságból  felrázni. 

n.  Ha  akarja  a  nemzet,  hogy  a  barátságos  külhatalmak- 
nál  sikeresen  járjunk  el  hazánk  érdekében,  szükséges,  hogy  a 
nemzet  befolyásunkat  a  külhatalmaknál  támogassa. 

Lehetetlen  mély  sajnálkozásomat  ki  nem  fejeznem  a 
fölött,  hogy  ez  részint  nem  történt,  részint  ellenkező  történt. 
Ha  a  nemzet  nem  akarja  magát  a  független  államok  so- 
rába felvivni  s  az  osztrák  birodalomba  beolvadva,  osztrák 
provincia  akar  maradni :  teheti.  Ura  sorsának.  De  akkor  ne 
mondják  a  kijövök,  ne  irják  nekünk  s  ne  Írassák  a  világnak 
hogy  ezt  nem  akarják.  Ha  pedig  nem  akarják,  de  nincsenek 

irántunk  bizalommal,  bizzanak  meg  másokat.  Nemcsak  nem 
állandunk  útjukban,  de  söt  támogatni  fogjuk  minden  erőnk- 
kel. Ha  azonban  azt  akarják.  Hogy  mi,  kik  Parisban  és  Turin- 
ban  az  illető  hatalmak  által  elismerten,  sőt  kívánságukra  mint 
» magyar  nemzeti  igazgatóság*  constituálva  működünk,  sikert 
idézzünk  elő,  ugy  támogassanak. 

Harmadfélszáz  magyar  utazó  fordult  meg  Jósika  Miklós 
házánál  Brüsselben.  Kinek  jutott  eszébe  Parisba  a  császár- 
hoz menni  (könnyen  bejuttathatánk  akárkit  is)  s  neki  igy 
szólani:  »Sire,  azért  jöttem,  hogy  megmondjam, miként  a  ma- 
gyar nem  békül  ki  az  osztrákkal  soha,  semmi  áron ;  hogy  reá 
számithat  ön,  s  hogy  e  három  ember  itt,  kikkel  ön,  sire,  viszony- 
ban áll,  nemzetünk  akaratját  s  irányát  képviseli ;  a  mit  ők 
mondanak,  Ígérnek,  megtagadnak  :  a  nemzet  mondja,  igéri,  ta- 
gadja meg.« 

Kinek  jutott  eszébe  ?  —  Senkinek. 

Én  rég  látom  a  közép  s  kivált  felsőbb  osztályok  irányát 
Az  alku  felé  mutat,  kivált  Benedek  kinevezése  óta.  (Hiszen 
annyira  ment  már  a  dolog,  hogy  még  olyanok  is,  kiket  a  pro- 
minens vezérek  közt  emlitél,  ha  ma  bezáratnak,  egy  pár  hétre 
reá  Benedek  meghívását  ebédre  elfogadják.) 

Tisztába  kell  jönnünk  a  helyzettel.  Egységesen  kell  mun- 
kálni s  haladni,  ha  lehet,  de  ha  nem  lehet,  nem  fogunk  »m  a- 
gán  körünkbe  visszavonulni*  (ez  kényelmes  lehet, 
de  nem  szabad  a  hazafinak),  hanem  mindenesetre  tenni  fog- 
juk, a  mit  a  kötelesség  parancsol. 

Laczi  már  megirta,  mit  tartunk  mi  szükségesnek  arra, 
hogy  a  külhatalmaknál  sikerrel  járhassunk  el.  Egy  rakás  alá- 
írással ellátott  oly  nyilatkozatot,  mint  fentebb  mondám,  egy 
tekintélyes  egyén  által  kihozva  s  a  császárnak,  a  berezegnek 
s  ha  lehet  Victor  Emánuel  királynak  is  megmutatva.  Az 
aláírásokra  a  fejezetet  itt  lehet  megírni  künn,  kézből  nem 
szükség  kiadni.  Azon  nagy  uraknak  személyes  indiscrétiójá- 
tól  őrültség  volna  tartani.  Vagy  nem  lehet,  mert  nincs  egy 
maroknyi  magasb  társas  állású  ily  hazafi  ?  Vagy  nincs,  ki  egy- 
másba bízzék  ?  Ha  nincs,  ugy  ne  mystificáljuk  magunkat  párt- 
nélküli nemzetegysóggel,  s  hazafi-kötelességünk  teljesítésében 
vegyük  fel  újra  a  régi  mottót,  melylyel  oly  nagy  dolgokat  mi- 

velénk :  » V eletek,   általatok,   ha  nektek  tetszik, 
nélkületek,  ellenetek,  ha  kell.« 

Én  egységet  kérek,  reményiek.  Irtózatos  szerencsétlen- 
ségnek tartanám  az  osztályok  közti  szakadást,  de  a  Laczi  ál- 
tal tudtul  adott  támogatási  kivánatunk  teljesítését  vagy  nem 
teljesítését  mindenesetre  irányadó  ténynek  fogom  tekinteni. 

Hogy  ez  eddig  nem  történt :  vagy  hiba  vagy  szerencsét- 
lenség. Még  nagyobb  hiba  vagy  szerencsétlenség  az,  hogy  mig 
egyrészt  ekként  támogatatlanul  hagyattunk,  másrészt  otthon 
minden  elkövettetett,  hogy  a  nemzeti  élet  nyilvános  manifes- 
tátiói  megczáfolják  a  külhatalmak  előtt  azon  állításunkat, 
(mely  működésünknek  alapját  képezi),  hogy  a  magyar  nem 
alkuszik  az  osztrákkal. 

Nem  megyek  részletekbe,  miután  magad  azt  irtad,  hogy 
a  mozgalom  azoknak  szellemében  vezettetik,  kik  a  forradal- 
mat csak  mint  utolsó  rosszat  fogadják  el.  Mondhatom  is,  hogy 
az  egész  mozgalom  alkusovárgásra  mutató  typusa  oly  hatást 
tett  a  külhatalmaknál,  hogy  még  a  turini  miniszterek  is 
minduntalan  azt  a  kérdést  teszik  képviselőnknek :  »lehetsé- 
ges-e  újra  a  móriam ur  pro  rege  nostro-féle  fana- 
tismus?« 

Már  aztán  miként  bízzanak  az  osztrák-ellenes  hatalmak 
oly  nemzetbe,  mely  magáról  ily  véleményt  gerjeszt?  Miként 
ne  féljenek  compromissiótól,  veszélytől,  ha  reá  számítanak  s 
vele  magukat  szövetségre  aventurálják  ? 

Ha  igy  marad  a  dolog,  én  minden  szívesség,  barátság  s 
Ígéretek  mellett  sem  várok  sokat,  de  sőt  attól  tartok,  hogy  ha 
ez  igy  megy  tovább  az  országban :  még  az  osztrák-olasz  há- 
borút is  késleltetni  fogja.  Mert  ha  a  magyar  nemzetbe  nem 
bizhatik,  franczia  segítségre  pedig  nem  számithat  a  turini  ka- 
binet :  tízszer  is  számot  vet  magával,  mielőtt  azt,  a  mit  nyert, 
egy  uj  háborúval  koczkáztassa. 

Ha  meg  akarjuk  a  hazát  menteni,  ennek  nem  szabad 
tovább  igy  maradni.  A  határozott  hazafiaknak  nem  szabad  a 
forradalmat  utolsó  rossznak  tekintő  iránynak  a  tért  átenged- 
niök ;  élére  kell  állaniok  a  mozgalomnak  s  annak  jobb  irányt 
adniok.  Hiszen  velük  a  nép  és  a  fiatalság,  s  a  közép  s  a  ma- 
gasabb osztályokban  is  csak  vannak  határozott  jellemek,  csak 

meg  kell  ragadni  a  kormányrudat,  irányozni,  vezényelni,  cse- 
lekedni. 

III.  Ez  arra  vezet,  hogy  mi  vélemónynyel  vagyok  a  moz- 
galom typusa  s  különösen  a  várt  concessiók  el  vagy  el  nem 
fogadása  felöl. 

Egy  kissé  vissza  kell  a  múltra  tekintenem.  Tiz  hónapja 
már,  hogy  megmondottuk,  mit  tartunk  teendőnek  a  passiv  el- 
lentállás terén,  s  négy  hónapja  már,  hogy  azt  otthon  prog- 
rammba  is  foglalták.  De  a  tett  terén  nem  történt  semmi, 
semmi !  Ellenben  csak  a  protestans-ügy  is  annyira  az  alku 
terére  sodortatott  alapelvek  feladásával,  hogy  bizony  nem  a 
Bécsben  jártakon,  hanem  a  konok  németen  múlt,  hogy  meg 
nem  alkudtak. 

Jött  a  birodalmi  tanács  s  voltak,  kik  elfogadták  a  kine- 
vezést. Gyalázat !  —  Igen  rossz  hatást  tett  Parisban  és  Tu- 
rinban.  Mondhatod :  áruló  mindenütt  akad.  Igaz,  de  esküszöm, 
hogy  ha  otthon  voltam  volna,  egy  sem  merte  volna  elfogadni, 
mert  gonddal  voltam  volna,  hogy  mindenik  kapjon  száz  meg 
száz  látogatót,  száz  meg  száz  levelet  ily  értelemben:  „Ha 
mag3^ar  belép  a  birodalmi  tanácsba,  belépésével  az  országnak 
a  birodalomba  beolvasztásához  nyújt  kezet.  Hiába  mondaná 
ön,  .  hogy  csak  a  maga  nézetét  képviseli,  nem  a  nemzetét ; 
hiába  mondaná,  hogy  csak  azért  lép  be,  hogy  az  ország  tör- 
ténelmi jogait  követelje.  Maga  a  belépés  a  történelmi  jogok 
feladása.  Ezt  tenni  árulás ;  a  nemzet  átka  fogja  önt  kisérni, 
ha  ezt  megteszi. «  Ilyen  száz  levél,  névaláírással,  placardok 
Pesten:  »átok  a  magyarra,  ki  belép  a  birodalmi  tanácsba«, 
egy  kis  csoportosulás  ablakjaik  alatt  éjjel,  mely  szétoszlik, 
mielőtt  a  sbirrek  ott  teremnek  stb.  —  s  nincs  egy  sem,  ki  el 
merte  volna  fogadni. 

De  igy,  a  mint  a  dolgok  mennek,  nemcsak  nem  csodál- 
kozom, hogy  akadtak,  a  kik  elfogadták  a  kinevezést,  hanem 
bizonyossá  teszlek,  hogy  ha  valami  satyráját  a  hajdani  várme- 
gyének állítják  fel,  hogy  akad  tiz  Kreishauptmann-föispán, 
ötven  Vicekreishauptmann-alispán  e  igy  tovább  a  porkolábig 
minden  helyre. 

Aztán  bizzék  valami  külhatalom  a  magyarban! 
Nektek  a  nyilvános  politikai  mozgalomra  nézve  állástok 
s  vele  kötelességtek  igen  tisztán  áll. 

E  téren  a  forradalom  zászlóját  nem  üthetitek  fel,  az  vi- 
lágos, de  van,  a  mit  felüthettek:  a  történelmi  jog  s  az  184'^ /g- 
ban  reformált  alkotmány  zászlóját. 

Ha  ezt,  a  magyar  minisztériumot  is  beleértve,  s  különö- 
sen a  pénz-  és  hadügyet  megadják,  —  fogadjátok  el  s  lássá- 
tok, mit  csináltok  vele  :  megnyugodtok-e  benn%  vagy  lépcsőül 
használjátok  többre  ? 

De  ezt  ugyan  nem  adják  meg  Bécsből,  legalább  nem,  mi- 
előtt azon  lábon  leszünk  Pesten,  melyen  Garibaldi  van  Paler- 
moban  s  akkor  azt  mondjuk :  »k  é  s  ő.« 

De  mindennek,  a  mi  ennél  kevesebb,  mindennek,  a  mi 
Magyarország  kormányzatát  Bécsből  rendezi  s  Bécsnek  aláren- 
deli, —  minden  kitelhető  módon,  szóval,  tettel,  Írással  ellene . 
kell  mondani,  a  törvénytelenül  constituált  autoritásnak  pas- 
siv  ellentállást  ellene  vetni  s  a  kormányzást  lehetetlenné 
tenni. 

Ez  történelmi,  ez  jogos  alap,  ezért  bezárhatnak  egy-két 
'embert,    ezereket   nem    s    a   vesztőpadra   senkit  sem  fognak 
küldeni. 

A  gyakorlati  részleteket  nem  lehet  kimerítenem,  de  pél- 
dának felveszem  a  vármegyét. 

Vegyük  fel,  hogy  valami  vármegye-formát  faragnak  ösz- 
sze.  Az  persze  távolról  sem  lesz  az,  a  mi  volt  s  lesz  a  mi  meg- 
becsülhetlen  megyei  intézményünk  —  s  eredete  egészen  alkot- 
mányellenes, a  bécsi  minisztérium  fogja  octroyálni  és  a  bécsi 
birodalmi  tanács  ellenőrizni. 

Nekem  ugy  látszik,  a  fentebb  emiitett  alapon  igen  vilá- 
gos a  teendő :  össze  kell  gyűlni  minél  nagyobb  számban  a 
legelső  gyűlésre,  de  csak  azért,  hogy  tiltakozás  Írassék  jegy- 
zőkönyvbe az  osztrák  kormánynak  hazánk  közigazgatási  ren- 
dezésébe való  avatkozása  ellen,  hogy  a  gyűlés  a  törvényhez  s 
alkotmányhoz  ragaszkodik  s  annak  teljes  visszaállítását  kö- 
veteli ;  nem  e  gyezik  a  törvényes  intézményeknek  semmi  mó- 
dosításába, mely  nem  az  1848-iki  törvények  alapján  összehí- 
vandó országgyűléstől  ered,  és  semmi  hivatalos  tekintélyt  el 
nem  ismer,  mely  a  törvénytől  eltérő  vagy  azzal  épen  ellenkező 
módon  constituáltatnék ;  ellene  tiltakozik  s  annak  felállításá- 
hoz nemcsak  kezet  nem  nyújt,  de  sőt  mindazokat,  kik  ahhoz 
kezet  nyújtanának  vagy  hivatalt  vállalnának,  mint  alkotmány- 


_  486 

sértőket,  a  nemzet  és  törvény  előtt  felelősökké  teszi.  Kérvé- 
nyezésekbe,  felírásokba  a  világért  sem  kell  ereszkedni,  semmi 
olyast,  mi  oda  mutatna,  bogy  a  törvényes  állapot  teljes  visz- 
szaállitása  a  nemzetet  kiengesztelheti,  nem  kell  mondani,  ha- 
nem szárazon,  erélyesen,  határozottsággal  szerkeszteni  az 
ellenmondást  szeszélyes  körülményekben  követett  régi  szo  - 
kás  szerint  a  jegyzőkönyvet  egyénenként  aláirva,  szétosztani. 
Ha  pseudo-restauratiókra  kerülne  a  dolog,  abban  nemcsak 
részt  nem  venni  s  minden  nem  törvénytelen  módot  használni, 
hogy  senki  hivatalt  ne  vállaljon,  hanem  összeseregleni  s  vagy 
igy,  vagy  aláirás  által  tiltakozni,  s  a  törvénytelen  hatóság  el- 
járásának mindenben  törhetlen  passiv  ellentállást  vetni 
<  ellene. 

Ezen  vélemény  szellemében  kivánnám  én,  hogy  a  nem- 
zet eljárjon  minden  más  ál-engedmények  ellen  is,  miknek  ter- 
mészetét én  nem  tudom  anticipálni. 

Sőt  megvallom:  többnek  is  idejét  látnám.  A  protestáns- 
gyűlések  megmutatták,  hogy  német  tilalom  ellenére  is  össze' 
lehet  gyűlni,  tanácskozni  s  végzéseket  hozni,  csak  a  törvényes 
korlátokra  legyen  vigyázat.  Ideje  ezt  a  politikai  térre  is  ki- 
terjeszteni. Sokan  élnek  még  azok  közül,  kik  a  48-iki  ország- 
gyűlés után,  midőn  a  nép  már  az  alkotmányba  bevétetett,  de 
a  megyék  még  coordinálva  nem  voltak,  ideiglenes  bizottmány 
alakjában  kezelték  a  megyei  dolgokat.  Ezek  közül  néhánynak 
magára  kellene  vállalni,  körlevelek  utján  értekezletre  gyűj- 
teni össze  minél  többeket ;  vagy  egy  vagy  más  alispánt  ha- 
sonlóra rábirni.  Az  alap  ez :  »Közbeszéd  tárgya,  sőt  a  császár 
is  kimondta,  hogy  a  nemzetet  illető  szervezések  czéloztatnak 
A  nemzet  felett  akarnak  rendelkezni.  Törvényes  és  méltányos 
is,  hogy  a  nemzet  tagjai  saját  érdekeik  felett  gondolatjaikat 
kicseréljék.  Azért  gyűljenek  össze  barátságos  conferen- 
tiára,  nyilvánosság  által  kezeskedvén  a  törvényességért. «  — 
Ha  el  nem  tiltatik,  olyanná  válik  a  mozgalom,  mint  a  hajdani 
pártconferentiák ;  eltiltatik  ?  — -ha  csak  szó  által,  akkor  ugy 
kell  tenni,  mint  a  protestáns-gyűlések  tettek ;  erő  állíttatik 
fel  ?  —  ennek  engedni  kell,  de  ellenmondást  szerkeszteni  s 
aláirni. 

Ha  ily  jelenetek  megy  érői-megyére  megújulva  fel-f  el- 
tűnnének :  mi  más  életerő  hatná  mihamar   át   a   nemzeet  ?    s 

mi  más  tangón  beszélnének  velünk  s  nemzetünkkel  a  ha- 
talmak ? 

De  még  mindezeknél  a  szoros  törvényesség  körében 
maradás  kivánatos  —  társadalmi  téren  igen  sokat  leket  olyast 
tenni,  mi  a  nemzetet  ikletre  ébresztené  s  a  világot  nem  kagyná 
kételkedni  a  nemzet  érzelmei,  óhajtása  felöl. 

A  függetlenségi  nyilatkozat  évforduló  napjának  regge- 
lén országszerte  minél  több  toronyról  nemzeti  lobogónak  kel- 
lett volna  lobogni  immortel  koszorúval  s  gyász-szalaggal. 
Gondoljátok  el  annak  ihlető  hatását  bel-  és  külföldön.  Miért 
nem  történt  ?  Még  csak  koczkáztatás  sem  volt  volna  a  dolog- 
ban. Éjjel  feltüzetik,  a  hajnalsugár  ott  leli,  —  ki  tudja :  ki 
tette  ?  —  Nincs  hit,  nincs  bizalom  egymásban,  hogy  ilyesmi 
megbeszélve  történhessék  ? 

Egy-egy  győzelmünk  évnapjának  sohasem  kellene  el- 
múlni a  nélkül,  hogy  az  illető  csatamezö  néhány  száz,  néhány 
ezer  embert  sirhantjai  körül  összegyülekezve  ne  találjon  egy 
imára,  egy  hymnus-énekre. 

A  világosi  catastrófa,  Batthyányi  Lajos,  Perényi,  Jesze- 
nák,  Csányi,  az  aradi  martyrok  halála  évnapjára  házról-házra, 
szájról-szájra  kellene  eljárni  a  mondatnak,  hogy  a  nemzet 
megvárja,  miként  holnap  senki  sem  megy  ki  az  utczára 
gyászjel  nélkül ;  hogy  a  templomok  hullámozni  fognak  az 
egymást  felváltó  imádkozóktól ;  hogy  Pesten,  Aradon  stb.  nem 
rendezett  menetekben  (ez  csak  összeütközésekre  vezethetne), 
hanem  önkéntes  impulsussal  fognak  hullámozni  a  gyászolók  a 
martyrok  halála  helyére,  özvegyeik,  gyermekeik  lakához  egy 
koszorúnak,  egy  gyászcsokornak  letételével  bizonyitni  be 
azon  kegyeletet,  melynek  példája  szikrát  gyújt  a  szivekben  s 
a  nemzet  határozatát  megedzve,  istentől  áldást  hoz  le  a  nem- 
zet óhajtásira. 

Száz  meg  száz  ily  s  hasonló  alkalmat  fedez  föl  az  akaró 
szív,  csak  érezni,  csak  akarni  s  tenni  kell,  s  egy  szent  ihlet  fog 
a  nemzeten  szintoly  könnyen  elterjedni,  mint  a  magyar  öl- 
töny eltérj edett.  A  világ  szemei  hittel  és  bizalommal  fognak 
csüggni  árva  hazánkon,  s  lesznek  hatalmak  kik  azt  mondják : 
bizony,  bizony  e  nemzettel  szövetkezhetünk,  mert  ő  zsarno- 
kával nem  szövetkezik. 

Ha  nem :  —  nem.  Az  eddiíí  követett  ut  halálba  vezet. 

Tőletek  várom  e  jobb  irányt,  tőletek,  kik  a  nemzet  leg- 
jobbjaiboz  tartoztok.  Mi  lesz  szegény  hazánkból,  ha  elkedvet- 
lenedve, ti  is  elhagyjátok?  !  —  Ne  engedjétek  át  a  tért  a  fél- 
akaratnak. Akarjatok  vezérek  lenni  s  lesztek,  mert  a  szive  a 
népnek  veletek  lesz.  Mi  csak  ugy  segíthetjük  a  nemzetet,  ha 
a  nemzet  magáról  le  nem  mond  s  minket  támogat.  Nélküle  te- 
hetetlenek vagyunk. 

Ez  az  én  magán  véleményem.  Távol  társaimmal  még 
nem  értekezhettem. 

Kossuth. 


Ez  izenetemet  (melyet  társaim  is  helyeseltek,)  Jósika 
teljesen  biztos  ember  által  küldötte  be  a  hazába  s  minthogy 
ez  pár  heti  időt  kivánt,  akként  intézkedett,  hogy  a  főpontokra 
nézve   az  otthoniak  addig  is  utasítás  nélkül  ne  legyenek.*) 

Időközben  Kiss   Miklós   tudósított,  hogy   H m a n 

Imre  hazánkfia  hazautazik  s  bármely  izenet  átadására  vagy 
megbízás  teljesítésére  ajánlkozik.  Mire  Badenből  (Argau, 
Svájcz)  július  25-én  következőleg  válaszoltam: 

En  H m  a  n  t  talpig  becsületes  embernek  tudom  s 

feltétlenül  bizom  jellemében.  Azért  is  ezt  izenem  neki : 

KomáromyGyörgy  utolsó  jelentésére  pár  hét  előtt 
kimerítő  értesítést  irtam  viszonyainkról  s  kilátásainkról  a 
külföldön  és  utasítást  a  teendőkről  hon.  Jósika  Miklós- 

nál  van  elküldés  végett  Brüsselben.  Kérem  H m  a  n  t, 

menjen  Brüsselnek,  adja  át  az  időzárt  pár  sort  Miklós-nak, 
ki  arra  vele  iratomat,  vagy  ha  már  elküldte  volna :  másolatát 
közölni  fogja ;  olvassa,  tanulja  figyelemmel  s  mondja  el  ott- 
hon, a  kiknek  elmondani  tanácsosnak  látandja. 

A  viszonyok  most  is  ugy  állanak,  mint  ott  iram.  Pótlé- 
kul csak  ezeket. 

Legyen  szíves  neki  szórul-szóra  elmondani,  a  mit  ön 
nekem  a  császár  izenete  gyanánt  irt  **)  s  hozzá  ezt : 


*)  J  ó  s  i  k  a  errevonatkozó  levelében  (jun.  20.)  a  következő  meg- 
jegyzés fordul  elö  :  „Nem  gondolod,  hogy  A.  Palinak  lehangoló  be- 
folyása van  az  otthoniakra  ?  Én  félek,  hogy  a  debreczeni  alku-pártot 
ujitja  meg." 

**)  A  legionáriusok  ügyében. 

A  királytól  magától  tudom,  hogy  az  éjszaki  coalitió 
jóformán  már  tény.  Parisban  még  csak  á  peu  prés  ténynek 
vallják  be.  A  népfelsöség  elvének  Olaszországban  naponként 
terjedő  gyakorlati  alkalmazása  ellen  van  intézve  s  igy  a  császár 
ellen,  ki  amaz  elv  alkalmazásának  az  absolut  nem-avatkozás 
fentartásával  egész  Olaszországra  nézve,  fötámasza. 

A  turini  angol  követtől  tudom,  hogy  Anglia  a  coalitió- 
hoz  hajlandó  állani,  oly  értelemben,  hogy  csakis  a  császár 
európai  dictátorsága  ellen  legyen  intézve.  Hogy  a  császár  ettől 
maga  is  tart,  P  e  r  s  i  g  n  y-hez  írott  hires  levele  világosan 
mutatja  *) 

Az  ő  politikája  tehát  e  körül  forog  :  megkérlelni,  meg- 
akadályozni a  coalitiót,  ha  lehet  (s  ez  esetben  m  i  tőle  sem- 
mit sem  várhatunk) ;  ha  nem  lehet,  ugy  önfentartás  végett 
ellen-coalitióhoz  nyuland,  melynek  főelemei  az  olasz  s  magyar 
lesznek  (ez  esetben  mindent  várhatunk  tőle,  még  talán  azt  is, 
hogy  hazánkat  válaszsza  egyik  harcztérül  a  coalitiónak  rész- 
leges megverésére.)  De  ha  az  elsőt  elérheti,  annak  hazánkat 
szó  nélkül  feláldozza,  annyira,  hogy  még  az  orosz  közvetlen  s 
porosz  közvetett  interventióval  sem  gondol.  De  mert  a  máso- 
dik lehető,  azért  mutat  ismét  nekem  mézes  madzagot. 

A  mérleg-nyelv  lengedez.  Jelenben  még  korántsincs 
részünkre  elhatározva. 

De  Syria,  hova  a  császár  a  keresztények  oltalmára 
fegyveres  expeditiót  küld,  siettetheti  a  keleti  kérdés  végmeg- 
oldását. Ennek  alternatívája  iránt  is  libeg  még  a  határozat. 
Alkutól  függ  Londonban  és  Pétervárott.  Ha  megoldásul  nem 
a  felosztást,  hanem  a  feloszlást  választja  a  császár,  akkor 
minket  fog  támogatni,  mert  csak  velünk  s  általunk  biztosit- 
ható a  feloszlásnál  a  franczia  befolyás  fensősége  a  keleten ; 
ha  ellenben  felosztás  alternatívája  jő  egyezésbe,  az  osztrákkal 
fog  alkudozni,  nem  velünk. 

Parisban  tehát  ép  azon  ponton  vagyunk,  hol  minden 
kétes. 

Turinban  ellenben    azokat,    miket  H m  a  n   brüs- 

seli  iratomban  olvasand  a  kormánynak  irántunk  táplált 
szándokairól,   azóta  a  király  személyesen  megerősítette. 


*)  Lásd  fentebb  472.  lap. 

KOSSUTH.    IRATAIM,    II.  62 

El  van  határozva  a  végső  harczra  az  osztrákkal ;  elismeri, 
hogy  reánk  okvetlenül  szüksége  van ;  kész  velünk  a  véglete- 
kig menni  s  hazánk  függetlenségéből,  mint  az  olasz  függet- 
lenség nélkülözhetlen  complementumából,  élethalál-kérdést 
csinálni  s  ha  majd  a  harcz  ideje  elkövetkezik,  minden  segít- 
séget ad,  mi  tőle  kitelhetik  :  de  tavasz  előtt  nem  támad,  ha- 
csak nem  támadtatik.  0  ezt  lehetőnek  hiszi,  a  miből  az  követ- 
kezik, hogy  köztünk  a  dolog  kis  idő  alatt  alkura  kerül.  En  ezt 
annyira  valószínűnek  tartom,  hogy  idejét  látom  a  Como  tavá- 
hoz menni  s  ott  várni  be  a  meghívást. 
Tehát  a  teendők : 

1.  Bevárni  a  háborút  s  óvakodni  a  hasztalan,  nem  sike- 
rülhető lázadásoktól,  de  készen  lenni  háború  esetében  kezde- 
ményezésre is ;  fegyverről  lesz  gondoskodás. 

2.  Oly  typust  adni  a  mozgalomnak  hon,  mely  megerő- 
sítse a  hatalmakat  azon  hitben,  hog}?"  a  magyar  semmi  áron 
sem  alkuszik  az  osztrákkal.  Nem  pusztán  alkotmányos  ellen- 
zéki typus  (mint  kevés  kivétellel  eddig),  hanem  forradalmi.  A 
módok  brüsszeli  iratomban. 

3.  Komárom  y-nak  lelkére  kötni  azon  iratom  minden 
pontját  s  hozzá 

4.  azt,  hogy  ámbár  mi  Belgrádban  és  Jassyban  épen 
most  teszünk  lépést  az  oláh  és  szerb  csábítás  ellensúlyozására : 
ne  tőlünk,  hanem  maguktól  várjanak  legtöbbet  az  e  részbeli 
osztrák  ármányok  ellen.  Társadalmi  ut  ennek  legfőbb  eszköze. 
Es  ismertessék  az  oláh  és  szerb  főnökökkel  organisationalis 
tervemet,  mely  Irányi  könyve  I.  kötetének  végén  kö- 
zölve van. 

Egyébiránt  brüsseli  iratomra  utalok. 

(Aláirva)  Kossuth.  ♦ 

* 

r 

Es  most  helyén  lenne  a  turini  kormánynyal  fenállott 
viszonyunkat  megismertetnem,  melyet  egyrészt  az  események 
fordulatai,  másrészt  turini  képviselőnknek  (Pulszky  Fe- 
renc z-nek)  hónapokon  át  folytatott  tapintatos  eljárása  odáig 
érleltek,  hogy  e  viszony  september  hónapban  emigráczionális 
életünk  egyik  legnevezetesebb,  a  haza  felszabadítására  inté- 
zett törekvéseink  legigérletesebb  mozzanatává  fejlődött. 

Mielőtt  azonban  ennek  részletes  előadására  térnék  :  a 
jelen  fejezetet  még  némely  adatok  kiszemelésével  akarom 
kiegészíteni,  melyek  az  ország  akkori  forrongó  állapotának 
ismeretéhez  adalékul  szolgálhatnak. 


(Nemeskóri)  Kiss  Miklós  ezredes  július  22-ón  égy 
M r  Grusztáv  (mindkettőnk  előtt  tökéletesen  isme- 
retlen, de  a  mint  látszott,  a  magyar  kereskedő  osztályhoz  tar- 
tozó egyén)  által  Emsből  irott  levelet  közlött  velem,  melyben 
2000  példánynak  Bukaresten  át  Erdélybe  beküldését  sürgeti 
egy  magyar  és  oláh  nyelven  Buda  Sándor  által  irt  s 
kinyomatás  végett  valami  A.  által  hozzánk  kiküldött  röpirat- 
ból, —  egyszersmind  közöltetik  két  nyomatott  proclama- 
tió,  a  » magyarországi  honvédelmi  bizottmány*  aláírással, 
melyeknek  egyike  arra  buzdítja  a  hazafiakat,  hogy  fordulja- 
nak el  utálattal  a  megrémült  osztrák  császár  engedményeitől, 
ne  vegyenek  részt  semminemű  országos,  megyei  s  községi 
tanácskozásokban,  hazaárulónak  nyilatkoztatja  mindazt,  a  ki 
a  vonagló  zsarnokot  ápolja  vagy  a  ki  adózik  s  kijelenti,  hogy 
az  idő  nincs  messze,  midőn  az  utált  küluralomtól  örökre  meg- 
menekszenek, —  —  a  másik  proclamatió  pedig  már  egyenesen 
fegyverre  szólítja  fel  a  magyar,  román,  szerb,  horvát  hazafia- 
kat s  e  szavakkal  végződik  :  »A  felkelés  nagy  napja  közelebb- 
ről tudtotokra  fog  adatni  s  azon  a  napon  egyszerre  mindenütt 
keljünk  fel!« 

Levélíró  tudatja,  hogy  e  proclamátiók  sok  ezer  pél- 
dányban készen  vannak  Pesten,  s  hogy  ő  a  kiosztás  határide- 
jének megtudása,  egyszersmind  annak  kijelentése  végett  lett 
kiküld  ve,  miként  a  felkelés  oly  bizonyos  s  arra  min- 
denki annyira  el  van  készülve,  hogy  akár  adatik  kül- 
földről jel,  akár  nem,  az  mindenesetremeg 
fog  történni. 

Tudatja  továbbá,  hogy  megbízói  (kik  közül  pár  igen 
tisztességes  nevet  meg  is  említ,)  meghagyták  neki  :  kijelen- 
teni, hogy  a  mostani  comíté  az  országban  nem  ér  semmit, 
mert  többnyire  oly  emberekből  áll,  kik  félnek  a  forrada- 
lomtól.* 

62* 

S  végre  jön  a  szokott  refrain, .  mely  a  hazulról  érkezett 
levelekben  minduntalan  előfordul,  hogy  mindenekfelett  pénzre 
volna  szükségük.  Pénz  és  pénz  és  mindig  pénz  kérés! 

Erre  én  Badenböl  (Argau,  S  váj  ez)  Kiss  Mikló  s-nak 
július  25-én  ennyit  feleltem : 

A  mellékletként  közlött  levélre   s   proclamatiókra  sem- 

mitsem  válaszolhatok,  mert  én  sem  M rröl,  sem  Buda 

Sándorról,  sem  A.-ról,  sem  Oláh  brochure-röl,  sem  az  állító- 
lagos felkelési  nagy  békétlenségről  semmit  sem  tudok.  Ellen- 
kezőleg :  a  mit  az  országról  tudok,  az  olyan,  hogy  még  arról 
is  kétkednem  hagy,  ha  majd  háború  esetében  lesz-e  felkelés 
idegen  segítség  nélkül. 

Azt  tudom,  hogy  ha  háborút  sem  várva  be,  felkelés  ütne 
ki,  azt  agyonverik. 

Tudom,  hogy  fegyverük  otthon  nincs. 

Impressióm  az,  hogy  ez  vagy  humbug,  vagy  zug-conspi- 
rationális  játék.  Tiszta  bizonysága  ennek  a  levélíró  e  frázisa : 
»Mindenekelött  pénz  a  legszükségesebb,  mely  mindenütt 
hiányzik. «  Értem !  Derék,  sokatigérő,  hatalmas  mozgalom  az, 
mely  (nem  háborúi  első  költségekre  segítséget  külhatalomtól, 
hanem)  mindenre  s  mindenekelőtt  pénzt  kér  a  szegény  emi- 
gránsoktól. »Vitam  et  sanguinem!«  —  De  adjatok  pénzt!  — 
Értem! 

Megkérdem  Teleki-t  s  Klapk á-t,  tudnak-e  erről 
valamit  ?  Mert  én  semmiről  sem  tudok. 

Utána  kell  járnunk,  hogy  mit  jelent  ez  ? 

Legyen  szives  M rnek  annyit  felelni,  hogy  köz- 

lötte  velem  levelét  s  énnekem  mindezekről  honi  levelezőim 
mitsem  irván,  A.-ról,  oláh  brochureről  mitsem  tudván,  a  pro- 
clamatiókat  pedig  olyanoknak  látván,  hogy  azoknak  impracti- 
cus  kifejezései  gyanút  ébresztenek  —  mit  a  pénzkérés  is 
megerősít  —  :  bővebb  felvilágosítást  kell  kívánnom  az  egész- 
ről, mielőtt  a  dologhoz  csak  hozzá  is  szólhassak.  Ha  ez  nem 
jön,  választ  nem  adhatok,  mert  sem  azt  nem  tudom,  kik  a 
személyek,  sem  azt,  mi  a  terv,  melyre  levélíró  hivatkozik  ? 

(Aláírva) 

Kossuth. 

Közlöttem  a  dolgot  Teleki  Lászl ó-val  ós  Klapka- 
val.  íme  Teleki  válasza  (jul.  31.  aug.  5.) : 

»Nem  mondliatok  egyebet,  mint  hogy  sem  nekem,  sem 
K 1  a  p  k  á-nak  legkisebb  tudomásunk  sincs  erről  a  mozgalom- 
ról. Bizonyosnak  látszik  előttünk,  liogy  azok  a  proclamatiók 
nem  jó  forrásból  eredtek  s  csak  árthatnak  ügyünknek.  A  do- 
log nagyon  gyanús ;  mentül  többször  olvassa  az  ember,  annál 
nagyobb  gyanút  ébreszt. 

Azt  hiszem,  hogy  valaki  innen  kívülről  körünkün  kivül, 
otthon  maga  kezére  dolgozik.  Ki  légyen  ?  —  nem  birom  kita- 
lálni, bár  több  oly  embert  tudok,  ki  szeret  nagynak  tetszeni  s 
otthoni  ismerőseinek  akként  irogat,  mintha  (a  franczia  mon- 
dás szerint)  ö  csinálná  az  esőt  s  a  szép  időt  s  mintha  a  világ 
minden  titkaiba  be  volna  avatva. 

Az  oláh  röpiratról  annyit  tudok,  hogy  A.  P  a  1  i  irt  ne- 
kem felöle  ;  igen  czélszerünek  találta  s  kinyomatás  végett  ki 
akarta  küldeni.  Ez  volt  az  az  iratcsomó,  melynek  biztos  kikül- 
désére, Kiss  Miklós  felszólítása  folytán,  Thouvenel 
szives  volt  módot  nyújtani.  Én  tudósítottam  erről  A.  Palit, 
de  ö  nem  küldte  ki.   Azóta  semmitsem  hallottam  a  dologról. « 

Ennek  következtében  utasítottam  Kiss  Mikló  s-t, 
tudósítsa  M.  Gusztávot,  hogy  a  munka  kézirata  még  hozzánk 
nem  küldetett  ki  s  hogy  bolondság  volna  ide  kiküldeni  nyom- 
tatásra, a  példányok  beszállítása  nagy  nehézségekkel  járván. 
Bukarestben  kell  nyomatni.  Mi  Írunk  C  o  u  z  a-nak,  hogy  ren- 
delje el  kinyomatását,  ha  a  kézirat  kiküldetik  Piac  e-hoz  *), 
kinek  szintén  Írunk  ez  iránt. 

Ha  a  honban  oda  ért  az  izgatottság,  hogy  kitörés  van 
készülőben,  ez  tudtunk,  hírünk,  akaratunk  ellen  történik.  Azt 
tudom,  hogy  az  osztrák  mindent  elkövet,  miszerint  kitörést 
provocáljon,  mert  nem  levén  máshol  elfoglalva,  biztos  benne, 
hogy  most  elnyomja  s  e  szerint  majd  lehetetlenné  teszi  a  ko- 
moly felkelést  annak  idejében;  de  ón  oktalanságnak  tartanám 
az  olasz-osztrák  háborút  be  nem  várni. 

Egyébiránt  az  meglehet,  hogy  némely  ügyes  gaz  agent 
provocateur-nek   sikerült  néhány  fiatal  embert  felforrasztani 


^)  Franczia  ügyviselö  a  dunai  fejedelemségekheu. 

s  ezek,  meglehet,  összeesküvésekhez  is  nyúltak  :  de  hogy  a 
tömegek  annyira  békétlenek  volnának,  hogy  coute  que  coute 
még  várni  sem  akarnának  :  ezt  nemcsak  nem  hiszem,  de  söt 
minden  után,  mit  hazulról  tudok,  arról  sem  vagyok  bizonyos, 
hogy  még  háború  esetén  is  fel  fog  kelni  a  nemzet,  hacsak  mi 
nem  veszünk  kivülröl  erőt  az  initiativára,  —  a  mire  ón  ugyan 
borzasztón  kevés  kilátást  veszek  észre. 

Azonban  minthogy  M.  szerint  ugy  látszik,  hogy  vala- 
mely heves  kis  körben  rajongás  van  (többnek  nem  igen  gon- 
dolom), mely  körben,  .meglehet,  nevünkkel  mint  sarkan- 
tyúval visszaélés  is  történik,  minek  néhány  derék  egyé- 
niség áldozatul  esése  lehet  szomorú  következése  :  kérem, 
legyen  szives  öt  értesíteni,  hogy  mi  azt  tartjuk  a  helyes  alka- 
lomnak a  felkelésre,  ha  az  osztrák  háborúba  lesz  keveredve 
idegen  hatalommal  (in  specie  :  az  olaszszal).  Ezen  alkalomra 
segédeszközökről,  u.  m.  biztos  szövetségről,  miden  facilitás- 
ról  magyar  segéd  erőt  külföldön  szervezhetni,  fegyverről, 
annak  a  határra  szállításáról  s  akkorra,  de  csakis  akkorra 
egy  kis  pénzbeli  segélyről,  pour  la  mise  en  campagne,  gondos- 
kodunk :  de  azon  háborúra  (hacsak  az  osztrák  nem  kezdi,  a 
mi.  Paris  miatt,  nem  hihető)  ez  idén  nincs  kilátás,  —  tavaszra 
igen,  ha  addig  a  munkába  vett  programm  (Sziczilia,  Nápoly, 
Umbria  s  a  Márkák  annexiója)  végrehajtatik.  Ha  egyszer  a 
dolgok  annyira  értek,  hogy  a  turini  kormánynak  nem  kellend 
többé  a  diplomatiai  reservekkel  gondolni  :  a  nemzetnek  a 
szükséges  eszközökkel  ellátása  nem  szenvedend  kétséget,  — 
de  addig  nincs  módunkban  segedelmére  lenni  a  nemzetnek  s 
a  jelenlegi  felkelés  eszméjét  nemcsak  nem  akarom  biztatni, 
de  sőt  azt  elhamarkodott  veszélyesnek  tartanám  s  hozzá  nem 
járulhatnék,  sem  annak  most  kültámaszt  nem  Ígérhetnék, 
legalább  nem  a  nélkül,  hogy  a  nemzet  előbb  egy  pár  hónapig 
a  sarat  kiállotta  volna,  mit  a  jelen  perczben,  midőn  az  olasz 
még  nincs  készen,  nemzetünk  nincs  fegyverezve,  a  franczia 
politika  határozatlan,  ellenben  külinterventió  ellenünk  való- 
színű, ellen-interventió  pedig  nincs  biztosítva  :  én  nem  tar- 
tok lehetőnek. 


n. 

Jósika  Miklós  Kossuthnak. 

Brüssel,  augustus  3.  1860. 

Tapasztalásból  tudhatod,  hogy  ón  drága  idődet  csak 
fontos  kérdósek  alkalmával  veszem  igónybe.  Ily  fontosnak 
tartom  a  grófK....i  S....  rtól  vett  levól  tartalmát, 
melyet  veled  itt  in  origine  közlök,  még  pedig  azon  órában, 
melyben  azt  kaptam.  Reflectálj  reá  s  igen  nagyon  kérlek,  légy 
szives  velem  ahboztartás  végett  gondolataidat  közleni. 

Igaz  hived 

Jósika  Miklós. 

Melléklet. 

Pest,  július  27.  1860. 

Minthogy  szükségesnek  láttuk,  hogy  a  mindinkább  ellenünk 
müködö  kormány  bujtogatásai  ellen  mi  is  kezdjünk  erélyesebben 
működni,  ***-t  küldöttük  el  Bukarestbe  azon  feladattal,  hogy  ipar- 
kodjék ott  a  herczeg  vagy  más  egyének  előtt  ügyeinket  azon  szine- 
zetbe  állitani,  melybe  azokat  állittatni  kivánjuk,  t.  i.  a  confoedera- 
tio  eszméit  mindinkább  elfogadható  alakban  előadni.  Erre  nézve 
igen  üdvös  volt  tájékozásképen  két  franczia  ismerős  között  a  máso- 
dikul érkezettnek  az  odavaló  viszonyokról  tett  jelentékenyen  bő 
előadása.  Feladatunk  egyike  lesz  az  ottani  oláh  lapok  egyikét  ma- 
gunknak megnyerni.  Ez  belföldről  is  meg  fog  történhetni,  könnyeb- 
ben, mintsem  hittük  volna  s  üdvösebb  is  lesz,  ha  tudva  lesz,  hogy 
ezen  lap  egyenesen  innen  nyeri  aspiratióit,  semmint  ha  czikkei 
emigrationális  utasításokra  fognának  visszavezethetők  lenni,  mint- 
hogy nem  minden  békét  szerető  emberben  van  elég  bátorság  arra, 
hogy  bizzék  tökéletesen  az  emigratio  békeszeretetében.  *) 

Reméljük,  hogy  a  két  felemiitett  mód,  értem  a  küldetést  s  a 
lap  megnyerését,  elégséges  lesz  arra,  hogy  az  odavaló  értelmesebb 
közönség  bizodalmát  megnyerni  kezdjük.  Azonban  nem  lenne  fölös- 
leges, ha  ti  künn  ugyanilyen,  az  oláhokat  megnyugtató  hireket 
közöltetnétek  lapjainkkal,  kiváltkép  azért,  mert  ez  által  nemzetünk- 
nek igen  is  nagy  higgadtsága  lesz  kiemelhető,  melyet  most  tanúsí- 
tani kezd,  midőn  nemzetiségének  megvédését  mindenáron  lehetővé 


*)  „Figura  rethorica".  Jósika. 

tenni  akarván,  ezen  eszmét  a  hazában  lakó  idegen  fajok  irányában 
is  tiszteletben  tartatni  s  ügyüket  magáévá  tenni  akarja.  Ez  nem 
kis  jele  az  itteni  közönség  politikai  érettségének,  minthogy  ezzel 
azt  nyilvánítja  ki,  hogy  felejteni  akarja  a  sérelmeket,  melyeket  az 
oláh,  szerb,  horvát  nemzetiségek  részéről  szenvedett.  Habár  a 
tömegben  megvan  is  még  az  ellenszenv  maradéka,  melyet  48-ban 
és  azóta  magába  szítt,  mégis  nem  lehet  ma  már  ennek  kitörésétől 
félni,  midőn  a  tömeg  már  megtanulta  ismerni  vezetőit  s  a  legna- 
gyobb rész  átlátja  és  érzi  a  türelmesség  szükségét.  Az  oláh,  szerb, 
horvát  stb.  nemzetiségek  elismerése  és  jogaiknak,  valamint  méltá- 
nyos követeléseiknek  tiszteletben  tartása  alapelvvé  válik  mind- 
inkább s  oly  arányban  nő,  mint  szaporodik  azoknak  száma,  kik  a 
separatismust  Bécstől  s  a  dunai  fejedelemségek  szövetségét  keresik. 
Ezen  szövetség  netaláni  alkotásához  a  többség  könnyen  lesz  reá- 
birható  a  teljes  egyenjogúság  elvének  elfogadására.  Habár,  mint 
emlitém  is,  ezen  eszmék  elleni  fellépésre  még  találkoznék  is  egy-egy 
büszkén  felnéző  intoleráns  egyéniség,  mégis  bizton  merem  állitani, 
hogy  ezek  száma  fogy  s  idestova  nem  is  lesz.  Ha  t.  i.  tarthatni 
fognak  az  elválási  eszmék.*)  Azonban  ha  az  egyenjogúság  eszméjét 
mi  általunk  elfogadottnak  fogjuk  is  tekintetni  a  bel-  és  külföldi 
oláhokkal,  szerbekkel,  midőn  ezekre  külföldi  lapjaink,  náluk  nyel- 
.vükön  irt  lapok  s  végül  személyes  összeköttetések  utján  iparkodunk 
hatni,  mégis  hiányzik  nekünk  egy  igen  lényeges  eszköz,  a  pénz. 
Erre  volná  szükség,  hogy  legyőzhessük  a  pénzzel  megnyert,  osztrák 
szellemben  működő  oláh  papság  egy  részét,  valamint  hogy  megtör- 
hessük a  ráczok  között  működő  kormány-emberek  veszélyes  hatá- 
sát. Fel  lőn  ez  emlitve  minap  tőletek  érkezett  franczia  barátunk 
előtt  is,  azonban  erre  feleletet  adni  hatalma  nem  volt ;  Ígérte,  hogy 
e  részben  iparkodni  fog  befolyását  Jassyban  felhasználni.  Azonban 
ez  magában  nem  elég ;  szükséges,  hogy  ti  ugyanezen  szellemben 
tegyetek  párisi  barátaitoknál  lépéseket.  Franczia  pénz  vagy  oláh 
pénz,  de  mindenáron  csak  pénz  az  osztrák  pénz 
ellen. 

Válaszom,  melyet  e  közlésre  adtam,  nincs  meg  iromá- 
nyaim közt,  de  megvan  Jósika  viszonválasza,  melyből  a 
következőket  jegyzem  ki : 


*)  Remélem  :  fognak  tartani  q  u  a  n  d  mérne.  Jósika. 

Court  St.  Étienne,  aug.  5.  1860. 

Becses  leveledet  tanulmányozni  akarom,  hogy  apretiátióidat 
s  nézeteidet  jól  beoltsam  öreg  fejembe  s  aztán  ezekkel,  a  mennyire 
emberi  gyarlóságom  engedi,  teljesen  összhangzásban  dolgozhassam. 

A  pénzre  nézve  igen  világosan  megfejtetted  a  kérdés  állását. 
"Igazad  van.  Hanem  az  otthoniak  tulajdonképen  még  sem  a  lélek- 
vásárlásban  és  megvesztegetésben  akarnak  (ha  őket  jól  értem)  ver- 
senyezni az  osztrákkal.  Ok  azt  mondják,  hogy  az  oláh  papok  közül 
már  Komáromy  kijövetelekor  sok  volt  s  most  állitólag  még 
több  van,  a  kit  épen  nem  kell  megnyerni,  mivel  meg  van  már 
nyerve,  s  hogy  a  pénz  inkább  arra  való,  hogy  az  ember  őket 
útiköltséggel  lássa  el  a  propaganda  terjesztésére.  Egyébiránt 
abban  tökéletesen  igazad  van,  hogy  az  otthoniaknak  mindenre  van 
pénzük,  minek  háta  mögött  tömjénfüst  és  ovatió,  nem  pedig  Kuf- 
stein és  akasztófa  rejlik ;  csak  az  a  baj,  hogy  bizony  én  is  akár- 
hányszor szemeikre  lobbantottam  fukarságukat,  de  a  dolog  most  is 
csak  ott  áll,  hogy  pénzhiányról  sápítoznak  és  jeremiáskodnak.  Én 
igyekezni  fogok  a  dolgot  velük  újból  megértetni.  Egyébiránt  Gyu- 
rinak irt  leveled  már  Magyarországon  van  s  ettől 
igen  sokat  várok,  mert  eddig  legalább  ugy  tapasztaltam,  hogy  még 
a  nehezebb  fejűek  is  véleményüket  a  tiednek  alárendelik  s  —  tet- 
szik, nem  tetszik  —  utasításaid  szerint  igyekeznek  cselekedni. 

Igazad  lehet,  hogy  az  otthoniak  között  vannak  néhányan, 
kik  valóban  azon  rögeszmében  sinylenek,  hogy  a  császár  (Napóleon) 
mindenáron  forradalmat  óhajt  nálunk  előidézni,  —  de  levelekkel 
tudom  bebizonyitni,  hogy  a  többség  (a  jók  közt)  e  részben  nem 
csinál  magának  illusiókat ;  legalább  nekem  igen  gyakran  irják, 
hogy  bizony  csak  akkor  szólitnak  elő,  ha  reánk  szorulnak.  En  épen 
e  levelek  következtében  meg  nem  foghatom :  hogy  tudják  e  nézetet 
a  pénzkérés  és  szerzés  lehetőségével  combinálni  ? 

Nem  szeretem  azon  fontosságot,  melyet  a  napisajtó  (különö- 
sen a  bécsi)  a  E,eichsrath-nak  s  az  abban  figuráié  ó-pecsovicsok 
úgynevezett  programmjának  tulajdonit.  —  Az  „Allgemeine"  egye- 
nesen felszólítja  a  kormányt,  hogy  ne  engedjen  semmit  és  sem- 
miben; inkább  legyen  ujabb  forradalom,  semmint  Magyarország 
visszanyerje  régi  autonómiáját. 

Ezenkívül  bécsi  lapok  azt  híresztelik,  hogy  itt-ott  a  hazában 
kihágások  történnek  a  zsidók  ellen.  Ez  mind  szélből  kapott  alávaló 

hazugság;  a  „Magyar  Sajtó"  meg  is  czáfolta,  de  a  külföldi  lapok 
ténynek  veszik,  nagyban  exploitálják  ellenünk  s  e  részben  még  a 
forradalmi  kormányt  is  megtámadják,  állitván,  bogy  48-ban  szük- 
keblüek  valánk  a  zsidók  iránt. 

Mindezek  ellen  küzdök,  a  bogy  tudok  s  a  bogy  lebet,  de  igen 
nagyon  leköteleznél,  ba  nekem  e  részben  egyenes  utasításokat  adnál ; 
nem  mintba  épen  semmit  sem  biznék  fejemben  (biz  elég  öreg  erre), 
banem  mivel  ez  reám  nézve  igen  nyugtató  batással  volna  s  aztán 
ezek  fontos  dolgok  s  ilyenekben  főleg  szükséges  nézeteink  össze- 
bangzása. 

Irányi  munkájából,  mely  nekem  megvan,  ismerem  jól  azon 
eszméidet,  melyekről  becses  leveledben  szólsz  s  ezek  már  emlitve 
voltak ;  de  azon  leszek,  bogy  többször  említsük,  A  vallási  kérdés, 
nézetem  szerint,  ezen  munkálatban  igen  jól  van  megoldva.  — 
Mibelyt  bazamegyek,  újra  elolvasom  s  ezenkivül  leveleidből  egy 
kis  instructiót  irok  a  magam  számára,  hogy  az  mindig  együtt 
használatomra  legyen. 

(Aláírva)  Jósika. 


III. 

Gróf  K i  S r  fentebbi  levelében  a  kormány  által 

űzött  bujtogatásról  van  említés.  Sok  idevonatkozó  adat  fordul 
elö  az  ez  időben  (Svájczbanmulatásom  alatt)  kapott  leveleim- 
ben.  Idézek  némelyeket : 

J  ó  s  i  k  a,  j  u  1  i  u  s  10.  —  Magyarországból  (a  mint  ma- 
gát kifejezé)  legbiztosabb  s  leghiggadtabb  levelezőink  egyi- 
kétől a  következőkről  értesíttetett : 

1)  Benedek  közelebb  pártvadászatra  járt  s  íme  alig 
telik  egy  pár  nap,  már  is  rémítő  agitatiókról  értesülünk. 

2.  A  tíz  évig  szándékosan  akadályozott  commassatíó 
az  ürügy,  mely  által  a  népet  az  urak  ellen  akarják  bujtani, 
állitván,  hogy  ez  csak  a  magyar  urak  koholmánya  s  mivel  a 
kormány  már  nem  bír  velük,  jó  lesz,  ha  a  nép  maga  ügyel 
magára. 

3.  Hogy  a  két  ravasz,  vérengző  püspököt  Rajacsic  s-ot 
és  S  a  g  u  n  á-t  nem  ok  nélkül  czitálták  Bécsbe,  —  gondolhat- 

játok.  S  t.-Q  u  e  n  t  i  n,  az  uj  vojvodinai  kormányzó  a  legdüliö  - 
sebb  magyar-ellenségek  egyike. 

4.  Ugy  látszik,  bogy  Bécsben  nagyon  fújják  a  követ  s 
mindenáron  demonstratiót  akarnának  a  magyar  elem  ellen 
felidézni. 

5.  Hogy  a  propaganda  az  olábok  és  szerbek  közt  foly, 
magában  értetik.  A  bánáti  németekkel  és  a  horvátokkal  fel- 
sült a  kormány :  próbálta  a  hazugságokat  terjeszteni,  de  ki- 
nevették. 

Mi  e  gyalázatos  fondorkodások  ellen  mitsem  tehetünk. 
Ha  ti  C  o  u  z  a  herczeget  és  Szerbiában  M  i  h  á  1  y-t  figyel- 
meztethetnétek arra,  a  mi  á  la  fin  des  fins  saját  kárukra  hátuk 
mögött  történik :  mi  ezt  itt  igen  üdvösnek  látnók. 

(Jegyzékbe  teszem,  hogy  a  C  o  u  z  a  fejedelemhez  inté- 
zendő röpiratra  nézve  a  kívánságnak  eleget  tettünk.  Teleki 
László  fogalmazta.  Majd  annak  helyén  meg  fogom  ismer- 
tetni s  elmondom  azt  is,  hogy  miként  fogadtatott.) 


Jósika,  j  u  1.  23.  —  Otthon  folytattatik  a  régi  mozga- 
lom. Superintendensek,  felügyelök  választása.  Jubileumok, 
banquette-ek,  fáklyászene  et  hoc  genus  omne.  Székács- 
nak  fáklyásmenetet  rendezett  az  ifjúság.  Eltiltották ;  s  mert 
ennek  daczára  csoportosulás  támadt:  vagy  húsz  embert  el- 
fogtak. Más  baj  nem  történt.  »Die  Euhe  wurde  erhalten«,  — 
Írják  a  bécsi  sógorok.  Különben  a  levelek  összessége  azt  mu- 
tatja, hogy  az  otthoniak  attól  kezdenek  komolyan  félni, 
hogy  az  a  depravált,  halálosan  megrettent  kormány  az  ö 
»ultima  ratio«-jához :  a  gatyás  népnek  a  kaputosok  ellen,  a 
fajnak  faj  ellen  uszításához  fog.  A  veszély  már  nemcsak 
fenyeget,  hanem  jelen  van.  Saguna  et  consortes  nagyban 
neki  gyújtottak. 

Klapka,  Grenf,  j  ul.  31.  —  Sürgős  kötelességünknek 
tartom,  hogy  a  bécsi  cabinetnek  a  magyar  faj  ellen  intézett 
ujabb  gyilkolási  s  gyujtogatási  terveit  (Mord-  und  Brand- 
pláne)  a  mivelt  világnak,  különösen  az  angol  és  franczia  lapok- 
ban, denunciáljuk. 

Teleki  L.  Genf,  jul.  31.  —  Pesten  egy  igen  rossz, 
igen  káros  röpirat,  mely  ugy  van  irva,  mintha  buzgó  magyar- 
tól eredne,  azt  bizonyítgatja  az  oláhoknak,  hogy  nekik  nem- 
zetiségükről le  kell  mondani.  Ennek  s  a  kormány  egyéb  agi- 
tatióinak  már  igen  szembetűnő  hatása  van.  Ugy  látszik, 
mindent  elkövet  az  osztrák  kormány,  hogy  egyrészt  anti- 
magyar zendülést  idézzen  elő  különösen  Erdélyben,  másrészt 
minket  idöelőtti  felkelésre  birjon. 


Teleki  L.,  a  u  g.  5.  —  Azt  irják  nekem,  hogy  a  kor- 
mány mindent  elkövet,  miszerint  nálunk  ismét  fajharczot 
idézzen  elő  minden  szörnyeivel.  —  Lichtenfels  birodalmi 
tanácsos  Kolozsvártt  utazván  át,  azt  mondta :  » Van  még  a  kor- 
mánynak két  igen  hatalmas  módja  a  magyarokat  megijeszteni. 
Az  egyik  az  oláhok  fellazítása,  a  másik  a  commassatió  szor- 
galmazása.«  —  Haynald  püspöknél  nyiltan  mondta  egy 
hivatalnok :  » A  magyar  urakkal  ugy  kell  bánni,  mint  1846- 
ban  a  lengyel  urakkal  bántak. «  —  A  kormányzó  L  i  c  h  t  e  n- 
s  t  e  i  n  pedig  már  is  mindenkinek  beszéli,  hogy  alig  képes 
visszatartani  az  oláhokat  a  lázadástól. 


Teleki  L.,  a  u  g.  13.  —  Beteg  vagyok  a  hazulról  ér- 
kezett hirek  miatt.  Kétkedni  akarok  valóságuk  felett,  a  mig 
csak  lehet.  Sokat  felteszek  a  régi  conservativekről,  azt  is, 
hogy  ha  módjukban  volna,  mindnyájunkat  vérpadra  külde- 
nének  s  ezt  talán  nem  is  igen  venném  nekik  rossz  néven,  de 
azt,  hogy  az  adómennyiség  meghatározásáról  le  akarnak  mon- 
dani ;  azt,  hogy  a  megyei  szabad  választások- 
ról le  akarjanak  mondani;  azt,  hogy  a  municipiu- 
mokban  a  nemesi  kiváltságokat  vissza  akarják  állitani :  ezt  a 
kóbre  emelt  honárulást  nem  tudom  róluk  feltenni;  azt  nem, 
hogy  már  épen  czégérül  akarják  kitűzni  a  gyalázatot;  azt 
nem,  hogy  épen  világszerte  ki  akarják  magukat  kürtölni,  mint 
a  nemzet  rüheseit ;  azt  nem,  hogy  óhajtanak  agyonköveztetni 
saját  nemzetük  által.  A  horvát  javaslat  még  ehhez  képest 
becsületes ;  legalább  mindent  democraticus  alapra  fektet.  — 
Nem  tudom,   nem  akarom  elhinni;   azzal  biztatom  magam. 

hogy  hírlapi  kacsa.  Magán  leveleim  csak  annyit  mondanak, 
hogy  az  államtanácsosokat  mindenki  megveti  pártkülömbség 
nélkül :  nem  elég  sem  vigasznak,  sem  megnyugtatásnak.  Csak 
egyet  tudok  az  utóbbi  hirek  közt  örvendetest,  azt  a  márama- 
rosi  oláh  kérvényt  a  magyar  nyelv  mellett  tizenhatezerötszáz- 
ötvennyolcz  aláirással.  Oly  nemesen  van  irva,  hogy  jól  esik 
az  ember  lelkének. 


Jósika,  szept.  4.  —  Budán  felségárulási  pert  tár- 
gyaltak le  Táncsics  Mihály  ellen  az  »Ifju  barátim« 
czimü  felszólítás  és  a  »Forradalmí  katechísmus«  miatt  s  hat 
diák  ellen  (D  r  a  v e c z k y,  báró  K a  a  s,  két  Hindy,  Pápay 
és  E,  a  b),  azért,  mert  olvasták  s  részben  le  is  másolták  (hát 
ép  oly  alapon,  mint  Martinovics  idejében).  Csak  T  á n- 
c s i c s-ot  Ítélték  el,  de  öt  tizenöt  évi  súlyos  bör- 
tönre. (Vájjon  ugy  kerül-e  ismét  ki  börtönéből,  mint  48- 
ban ?)  —  Táncsics  védőjét :  Szilágyi  Virgi l-t  a  bíró- 
ság rendreutasította,  mivel  azt  merte  mondani,  hogy  az  or- 
szágban általános  elégedetlenség  és  ingerültség  uralkodik. 
(No  még  csak  az  kellene,  hogy  elégedettek  legyenek ! !) 

Kassán  meg  a  »Kaíserliches  Landesgerícht«  S  t  e  c  k- 
brief-fel  vett  üldözőbe  két  »B[ochverrather«-t.  Ez  még  nem 
volna  különös,  hanem  van  a  dolognak  comicus  oldala  is,  az, 
hogy  sem  azt  nem  tudják,  hogy  »vajh  kik  ők  ?«,  sem  azt,  hogy 
» merre  van  hazájuk  ?« 

L  u  d  V  i  g  h  röpiratát  »La  Hongrie  polítique  et  relí- 
gieuse«  a  boldog  Austriában  eltiltották. 


TIZENEGYEDIK   FEJEZET. 
Viszonyaink  a  turini  kormánynyal. 

Említve  van  a  hatodik  fejezetben,  hogy  miért  nem 
tartottuk  tanácsosnak,  lépést  tenni  közvetlen  összeköt- 
tetésünknek megújítására  a  turini  kormánynyal,  mig 
a  közügyek  vezetése  Cavour  gróf  kezébe  vissza  nem 
kerül,  s  hogy  még,  miután  ez  1860.  január  20-án  meg- 
történt is,  helyén  láttam  bevárni,  hogy  mikor  fogja  ő 
maga  összeköttetésünk  újból  felvételére  az  időt  elérke- 
zettnek Ítélni,  nehogy  vagy  tolakodóknak  tűnjünk  föl, 
vagy  hívatlan  közelítésünkkel  talán  még  nehézségeit  is 
szaporítsuk. 

Bixio  Sándor  szívességének  köszönhettük,  hogy 
erre  nézve  nemsokára  Cavoiír  gróf  hivatalba  lépése  után 
tájékozva  lettünk. 

Bixio  ur,  ki  Cavo^r-ral  legbensőbb  barátságban 
állott,  Szarvady  Frigyes  által  értesített,  hogy  február 
vége  felé  (Parisból)  Turínba  megyén  s  hogy  tőlem 
akármi  szó-  vagy  írásbeli  izenetet  Cavour  miniszterel- 
nöknek megvinni  ajánlkozik. 

Felhasználva  e  becses  ajánlatot,  neki  Szarvady 
Frigyes  ur  által  az  itt  következő  jegyzéket  adattam  át: 

London,  február  25.  1860. 

íme  az,  a  mit  ha  Bixio  meg  akarna  mondani  Cavour 
miniszter  urnák,  nagy  köszönettel  venném. 

Óhajtanám,  hogy  tudja  miniszter  ur,  miként  mind  én,  mind 
társaim,  mind  nemzetünk  (még  a  hajdani  conservativ  pártot  is  oda- 
értve)   Cavour   grófnak    hivatalba  visszalépését    a    legnagyobb 

örömmel  fogadtuk,  s  abban  mind  Olaszország  szabadságának  zálo- 
gát, mind  saját  hazánk  függetlenségének  is  kilátását  üdvözöljük. 

Sohasem  felejtem  el  azon  férfias  szavakat,  miket  miniszter  ur 
jelenlétemben  s  a  császár  bizalmas  ügynöke  jelenlétében  mondott  a 
villafrancai  békeelözmények  megkötése  után  :  » Cetté  paix  ne  se 
fera  pas,  ce  traité  ne  s'exécutera  pas«. 

Ha  becsültem  a  határozott  akaratnak  ama  nyilatkozatát,  tisz- 
telettel hajolok  meg  a  gyakorlatias  tapintat  s  erély  előtt,  mely  ama 
nyilatkozatot  tetté  érlelte ;  mert  azon  békekötés  szabványainak 
végrehajtása  csakugyan  lehetetlenné  van  téve. 

Szabadságot  veszek  magamnak  a  grófot  emlékeztetni,  hogy  e 
szavakkal  vevék  tőle  bucsut  azon  nevezetes  alkalommal :  »advienne 
que  pourra,  —  comptez  sur  moi ! « 

Ezt  ismétlem  most  is  a  becsületes  embernek,  a  férfiúnak,  a 
hazafinak  törhetlen  határozottságával,  s  biztossá  tehetem,  hogy  ha 
azt  bizalmával  viszonzandja,  bennem  szint  oly  hü  s  határozott,  mint 
d  i  s  c  r  é  t  közremunkálóra  talál. 

Egy  oly  férfiúnak,  mint  8,  ki  mind  a  czél,  mind  az  eszközök 
iránt  tisztában  van,  az  akadályokat  pedig  jobban  számbaveheti, 
mint  én,  nem  érzem  magamat  hivatva  az  olasz  ügyre  nézve  felszóli- 
tatlanul  véleményt  mondani.  De  a  tárgy  azon  oldalára  nézve,  mely 
az  olasz  ügyet  a  magyar  ügygyei  szoros  viszonyba  hozza,  tolakodás 
bűne  nélkül  szólhatok. 

A  tavalyi  háború  alatt  voltak,  kik  óhajtottak  volna  abba 
belevinni,  hogy  Magyarország  hagyja  magát  pusztán  mint  eszköz 
felhasználtatni  az  olaszhoni  háború  s  annak  folytán  kötendő  béke 
könnyítésére.  De  miniszter  ur  nem  tartozott  ezek  közé.  0  elismerte, 
miként  igazságom  volt  feltételül  állítani  fel  azt,  hogy  Magyaror- 
szág függetlensége  nem  ugyan  felsőbb  rendű  (superordinált),  de 
egyenlő  (coordinált)  czélnak  tekintessék,  s  hogy  igazságom  volt 
erre  garantiát  követelni. 

E  garantiát  az  akkori  körülmények  közt  a  franczia  és  olasz 
zászlónak  magyar  földön  engageirozásában  találhattam  csak,  mert 
a  franczia  levén  a  fő  hadviselő  fél,  az  köthetett  békét  Magyaror- 
szág feláldozásával  a  nélkül,  hogy  » virtu ellement «  öngyilkosságot 
követne  el.  Nem  áldozni  fel  Magyarországot,  8  reá  nézve  nem  volt 
életkérdés.  Ezért  kellett  azon  biztosítékot  kívánnom,  melyet  kí- 
vántam. 

Miniszter  ur  ennek  igazságát  is  világosan  elismerte,  midőn 
valeggioi  utamból  visszatérve ,  Teleki  László  és  Klapka 
társaimmal  P  i  e  t  r  i  senator  ur  jelenlétében  nála  tisztelkedtem. 

Nem  csekély  megnyugtatásunkra  szolgál  mint  p  o  s  i  t  i  v 
tényt  mondhatni,  hogy  ez  eljárásunkat  nemzetünk  —  egész 
nemzetünk  —  nemcsak  helyeselte,  de  söt  osztatlan  hálával 
fogadta,  s  a  vezérletünk  iránti  bizalom  általánosabb  a  hazában,  mint 
valaha  volt,  a  mióta  künn  vagyunk.  E  helyeslésnek  köszönhetjük, 
hogy  most  már  egység  van  a  nemzetben,  s  még  a  conservativ  párt 
is  hozzánk  fordul  tanácsért  s  utasitásért,  a  többi  nagy  néptömeg 
pedig  csakis  jóváhagyásunk  szerint  akar  cselekedni. 

Miniszter  ur  irányában  tehát  a  múltban  nem  az  volt  az  együtt- 
munkálás  alapja  köztünk,  hogy  Magyarország  szerszám  gyanánt 
használ tassék  fel,  hanem  az  alap  azon  tagadhatlan  igazság  volt,  hogy 
ha  ma  egészen  kiveretik  is  az  osztrák  Olaszországból,  lehető  első 
alkalommal  vissza  fogna  menni,  ha  Magyarország  birtoka  által  első- 
rendű hatalom  marad,  ugy,  hogy  végeredményben  az  olasz  kér- 
désnek Magyarhon  függetlensége  semmi  más  által  nem  pótolható 
alkatrésze. 

Mennyivel  szembeötlöbb  ezen  igazság  most,  midőn  az  osztrák 
nincs  kikergetve  Olaszországból,  most,  midőn  a  villafrancai  határ- 
vonalozás  által  ő  felsége  a  vitéz  király  sokkal  gyengébb  határt  bir 
a  Mincióban,  mint  birt  előbb  a  Ticinoban ;  most,  midőn  valósággal 
ugy  áll  Austriával  szemben,  mint  a  hajdani  feudális  korban  állott 
egy  nyilt  város  a  reá  komorodó  várral  szemben.  Ebben  az  állapot- 
ban a  dolgok  nem  maradhatnak.  Ö  felsége  a  király  nem  hagyhatja 
el  Velenczét,  s  az  olasz  nemzet  el  van  határoza  azt  el  nem  hagyni. 

Másrészt  pedig  az  osztráknak  természetében  van,  soha  nem 
adni  fel  semmit,  a  mit  ö  elvnek  tekint ;  meghajlik  a  kénytelenség- 
nek,  de  nem  mond  le ;  meg  nem  nyugszik,  csak  addig  van  veszteg, 
mig  erőt  gyűjthet.  Ilyennek  ismerjük  őt.  De  ezúttal  ezt  diplomatiai 
jegyzékeiben  még  nyiltan  ki  is  mondja.  Ö  nem  ismeri  el  soha,  hogy 
Közép-Olaszország  magával  rendelkezhessék ;  tényt  tűr,  mig  gyen- 
gének tudja  magát,  de  joggá  válni  nem  engedi,  s  tisztán  kimondja, 
hogy  a  berezegek  visszahelyezését  munkába  veszi,  mihelyt  arra 
magát  elég  erősnek  hiendi. 

A  háború  hát  virtualiter  kikerülhetetlen.  Ily  féllel,  mint  az 
osztrák,  békésen  végezni  az  olasz  ügyben  lehetetlen. 

S  mert  a  Mboru  kikerül  hetién,  s  mert  az  érdekegység  az 
olasz  és  magyar  kérdés  közt  most,  midőn  minden  hur  annyira 
feszitve  van,  még  bensőbb,  mint  valaba  volt,  kérdem  :  nem  érzi-e 
miniszter  ur  annak  szükségét,  bogy  mi  tájékozva  legyünk  a  teen- 
dők iránt  ?  nem  érzi-e  annak  szükségét,  bogy  mi  oly  karba  tétes- 
sünk, miszerint  ba  a  barcz  percze  elkövetkezik,  az  minket  s  a  ma- 
gyar nemzetet  készületlenül  ne  találjon  ? 

Már  a  múlt  év  elég  sajnosán  megmutatta,  minő  kipótolbatlan 
veszteség  van  abban,  ba  a  perczeket,  midőn  tenni  kellene,  elemi 
készületekre  kell  vesztegetni.  A  mi  elkésett,  az  elveszett ;  annyi, 
mint  ba  nem  volna,  ba  nincs  meg  a  mikor  kell. 

S  van  egy  tekintet,  mely  még  ennél  is  fontosabb  :  Magyar- 
ország forrongásban  van,  a  gyűlölet  az  osztrák  ellen  sóba  nagyobb, 
az  egység  sóba  basonló  nem  volt.  Ámde  miniszter  ur,  ki  egy  ren- 
dezett kormánynak  élén  állott,  rendezett  pénzügygyei,  rendes  had- 
sereggel, várakkal,  badiszerekkel,  s  szabad  működéssel  az  ország 
minden  erőforrásainak  kifejtésére,  —  mégis  bölcsen  számot  vetve  a 
körülményekkel,  külsegitséget  tartott  szükségesnek  a  báboru  kibi- 
vására.  Miniszter  ur  kétségtelenül  méltányolni  fogja  azt,  hogy  a 
magyar  nemzet,  semmivel  sem  birván  kezében,  a  mire  háború  végett 
szükség  van,  óvakodik  oktalan  kísérletekkel  a  nemzet  jövendőjét 
veszélyeztetni,  s  mielőtt  felkelésre  határozná  magát,  tudni  akarja : 
lesz-e  támasza  ?  Mert  nekünk  nincs  Parisunk ;  nálunk  a  felkelés 
nem  barricad-csatározás,  hanem  háború,  nagy  háború ! 

El  fogja  tehát  ismerni  miniszter  ur,  hogy  positiv  czél,  s  bizo- 
nyos objectum  nélkül  egy  nemzetet  felkelőben  nem  lehet  soká  tar- 
tani. A  nemzet  osztatlan  egyetértéssel  kész  magát  általunk  vezet- 
tetni, a  mig  tudja^  togy  van  kilátás  arra,  hogy  vezetésünk  alatt 
gyakorlati  eredményhez  juthasson.  De  ez  olyan  állás,  mely  határo- 
zatlan biztatásokkal  bizonytalan  ideig  fenn  nem  tartható.  Már  is 
süriien  jönnek  hozzánk  hazulról  a  kérdések  :  hogy  mi  kilátásokkal 
biztathatjuk  hazánkfiait  ?  s  mi  segédeszközöket  adhatunk  kezükbe, 
hogy  a  lehető  válság  napja  őket  készületlenül  ne  találja  ?  Egyszer- 
kétszer  ki  lehet  az  ilyen  kérdéseket  kerülni,  de  soká  nem,  s  ha  egy- 
szer kénytelenek  leszünk  azt  felelni,  hogy  a  kilátásokról  semmi 
bizonyost  nem  mondhatunk,  segédeszközöket  pedig  épen  nem  nyújt- 
hatunk,*) —  a  háborgásra  okvetlenül    ellankadás  fog  következni,  s 

*)  Tudni  fogja  miniszter  ur,  hogy  a  határra  expediált  húszezer 
íegyver  is  el  van  veszve  számunkra.  Walewski  ur  árát  kérte  Pie- 
monttól,  s  a  volt  piemonti  minisztérium  átengedte  azt  C  o  u  z  a  ber- 
ezegnek, ki  árát  lefizetni  ígérkezett. 

kétségbe  esve  a  felett,  liogy  az  osztrákkal  ellenkezésben  álló  hatal- 
mak a  magyart  számításukba  felveendik,  a  nemzet  elviselhetetlen 
állapotjának  némi  engedmények  által  leendő  enyhítésére  fogja  vetni 
igyekezetét,  mit  az  osztrák,  szokott  csalárdsággal,  a  válság  esetére 
meg  is  adand.  Mi  biztosíthatjuk  miniszter  urat,  hogy  ha  józan  kilá- 
tást nyújthatunk  a  nemzetnek,  s  némi  előkészületi  segélyt  szolgál- 
tathatunk kezére,  nincs  az  az  osztrák  concessió  a  világon,  mely  a 
reménylő  nemzetet  elszédíthesse ;  de  a  reményvesztett 
nemzet  tétlen  maradand,  s  késő  lesz  a  válság  perczében  azt  tevé- 
kenységbe tenni  akarni. 

Ajánlom  e  tekintetet  miniszter  ur  figyelmébe ;  gondolja  meg, 
hogy  az  építő  által  elmellözött  kő  az  épület  szegletköve  lehetne,  s  hogy 
nélkülünk  csatákat  nyerhetnek,  de  az  osztrák  hatalmát  nem  törhe- 
tik meg,  e  nélkül  pedig  Olaszország  függetlenségét  biztosítani  czélzó 
bármi  szerződés  csak  fegyverszünet. 

Kérésem  :  tájékoztassunk  a  helyzet  iránt,  hogy  tudjuk,  mit 
kelljen  cselekednünk,  —  s  ha  miniszter  ur  nincs  elhatározva  Ma- 
gyarországot a  válság  esetére  számításából  kirekeszteni,  méltasson 
bizalmas  értekezésére  a  szükséges  előkészületek  természete  és  esz- 
közei iránt.  Az  utat-módot  ő  tőle  függ  kijelölni ;  mi  nem  kívánjuk, 
hogy  az  olyan  legyen,  a  mi  nehézségeit  legtávolabbról  is  növelhetné. 

Ezeket  kívánom,  hogy  Bixio  ur  Cavour  grófnak  meg- 
mondja s  összhangzatos  tanácsával  gyámolítsa. 

Nem  szeretek  tolakodónak  látszani,  hanem  ha  Bixio  ur  oly 
igen  szíves,  hogy  ügyünk  iránt  tevékeny  érdekkel  viseltetik  :  ugy 
tartom,  nem  lesz  felesleges  öt  a  helyzetről  táplált  nézeteimmel 
megismertetni,  reá  bízván  :  azokat  használni,  vagy  nem,  —  a  mint 
jónak  látja. 

Ha  az  osztrák  meg  nem  támadtatik,  a  míg  erőtlen,  —  majd  ő 
fog  támadni,  a  mikor  erős  lesz. 

A  józan  ész  corollaríuma  világos,  de  kérdés  :  ki  támadhat  ? 

I.  A  franczia  tehetné,  de  nem  fogja  tenni.  Az  olasz  kérdésen 
kívül  álló  bonyodalmak  idézhetnek  ugyan  elő  ídőjártával  franczia- 
osztrák  háborút,  de  ha  csak  az  osztrák  nem  lép  fel  támadólag,  a 
franczia  nem  fog  az  olasz  kérdésben  Austria  ellen  ujabb  harczot 
kezdeményezni.  Mert  támadólag  azt  csak  Velencze  miatt  tehetné, 
ámde  megállván  győzelme'  közepén,  midőn  annyi  kivívott  hadászati 
elönynyel  bírt,  nem  lehet  remélni,  hogy  újra  kezdje  a  harczot  ugyan- 

azon  tárgy  miatt,  melyet  oly  nagy  győzelmek    után    sem  vélt  elér- 
hetőnek. 

De  bár  uj  támadást  franczía  részről  nem  is  várhatni,  én  két 
dolgot  mindenesetre  biztosítottnak  vélek : 

1)  hogy  a  francziák  császárja  Olaszország  ellen  (legfölebb 
Rómát  kivéve)  nem  fog  fegyvert  ; 

2)  hogy  külavatkozást  Közép-Olaszországba  nem  fog  engedni, 
nem  engedhet. 

E  két  pontot  biztositottnak  tudva,  megvallom,  én  a  franczia 
hadseregnek  Lombardiában  léte  által  nem  igen  hagynám  magamat 
Közép-Olaszország  iránti  politikámban  feszélyeztetni.  Sőt  tekintetbe 
vévén  azt,  mennyi  bajt  s  kellemetlenséget  okoz  a  császárnak  otthon 
a  romaguai  kérdés  függőben  léte,  mindent  elkövetnék,  hogy  arra  s 
a  herczegségekre  nézve  a  császárnak  mielőbb  egy  bevégzett  tényt 
mutassak  fel,  melyen  a  nem  beavatkozási  elv  megsértése  nélkül  nem 
lehetne  változtatni.  Ezen  elv  pedig  most  biztos,  mert  Angolországgal 
egyetértésben  van  elfogadva. 

Nekem  a  császár  személye  biztosítékul  szolgál,  hogy  végtére 
is  csak  köszönettel  venné,  ha  egy  ily  fait  accompli  által  a  függőben 
létei  miatt  mindinkább  elmérgesedő  kérdés  kellemetlenségeitől  felol- 
datnék, kivált  ha  az  ugy  történnék,  hogy  inkább  akaratja 
ellen  történtnek,  mint  az  ö  tettének  tekintet- 
be s  s  é  k. 

Erre  csak  az  kell,  hogy  a  herczegségek  s  Romagna  késede- 
lem nélkül  kiáltsák  ki  a  csatlakozást  közszavazat  utján  oly  erélyes 
kifejezéssel,  kogy  igenre  vagy  nemre  kénytelenek  a  királyt 
felkérni,  mert  a  bizonytalanságot  továbbb  tűrni  hazájuk  legmaga- 
sabb érdekei  tiltják. 

S  én  jó  lélekkel  tanácsolnám  a  királynak, hogy  igent  mond- 
jon. Fejemmel  mernék  jótállani  a  következésekért. 

Mindez  tizenöt  nap  alatt  megtörténhetnék. 

II.  Parisban  nem  lévén  a  háborúra  elhatározás,  azt  mondják, 
hogy  nem  lehet  háború  egyhamar,  mert  Piemont  sokkal  gyengébb, 
mintsem  hogy  az  osztrákot  megtámadni  merhesse. 

Én  distinguálok.  Piemont  magában,  meglehet,  nem  elég  erős, 
—  ellenben  a  tizenkét  millió  lakosságú  egyesült  ország  elég  erős, 
feltéve,  hogy  az  osztráknak  nem  engedtetik  idő 
pénzügyileg,  katonailag,  politikailag  zavart 
állapotjából  magát  helyrehozni,  és  feltéve,  hogy 

Magyarországnak    gyakorlatilag    lehetővé    téte- 
tik magát  a  harczba  beleártani. 

Tizenkét  milliónyi  lakosságból,  ba  egyszer  egy  kormány  alatt 
van,  kétszáznegyvenezer  embert  könnyen  ki  lehet  állítani.  Ez  csak 
két  százalék  (vagyis  felét  a  lakosságnak  nőnek  számítván,  s  hat 
mülió  férfiból  négy  milliót  mint  öreget  s  gyermeket  levonván,  a 
fennmaradó  két  millióból  minden  százra  csak  tizenkettő  esik).  Ez 
nem  sok.  Én  1849  elején  csak  mintegy  kilencz  vármegyére  szorítva 
nagyobb  arányban  állítottam  ki  sereget  hat  hét  alatt.  S  kétszáz- 
negyvenezer emberrel  s  az  emiitett  két  feltétellel  a  királyt  elég 
erősnek  tartom  a  harczra. 

Ez  egy  ujabb  ok  a  csatlakozás  siettetésére.  Nézetemen  nem 
változtat  a  hir,  melyet  a  hírlapok  az  orosz  kormány  remonstratiójá- 
ról  mondanak.  Messze  van  azon  idő,  mikor  az  orosz 
Olaszországban  közvetlenül  avatkozhatik,  s  ha 
végtére  csakugyan  beavatkoznék,  akkor  a  franczia  császár,  saját  fen- 
maradása  végett,  kénytelen  volna  nemcsak  fegyverhez  nyúlni,  hanem 
»sans  réserve «  a  nemzetiségekre  is  támaszkodni,  s  végtére  is  tán 
jobb  volna,  hogy  ama  nagy  háború  egyrészt  Prancziaország  és  a 
nemzetiségek, .  másrészt  a  zsarnok  coalitió  közt,  mely  háború  előbb- 
utóbb  mindenesetre  kikerülhetlen,  inkább  most  vivassék  ki  egyszer- 
mindenkorra,  midőn  még  az  angolnak  legalább  barátságos  neutrali- 
tása  biztosítva  van  (többet  tőle  várni  sohasem  lehet),  midőn  az 
osztráknak  pénze  nincs,  serege  nem  megbízható,  Magyarország 
forr,  s  minden  tartománya  nyugtalan,  s  midőn  a  czárt  az  emanci- 
pátió  kérdése  belzavarokkal  fenyegeti.  Később  mindez  megváltoz- 
hatik,  s  a  coalitionális  háború  mégis  meglesz,  de  távolról  sem  ily 
kedvező  körülmények  alatt. 

Igaz-e  már  azon  osztrák-orosz  szövetség,  melyről  a  „Morning 
Chronicle"  beszél?  —  nem  tudom,  de  ha  nem  igaz,  igaz  lehet. Ez  a 
dolgok  természetében  fekszik.  Megmondtam  a  császárnak  Valleggio- 
ban,  hogy  ha  kiereszti  az  osztrákot  markából,  az  nem  fog  nyugodni, 
mig  a  Bonaparte-dynastia  ellen  európai  coalitiót  nem  készit.  Sza- 
vam hamarabb  teljesül,  mint  magam  is  gondoltam.  Az  angol-fran- 
czia  barátság  sietteti.  Csodálom,  ha  a  császár  azt  fel  nem  fogja,  és 
nem  siet  a  csapást  megelőzni,  a  pápai  kérdéstől  Romagna  annexió- 
jának  nem  akadályozása  által  magát  előre  megkönnyitvén. 

Egyébiránt,  nézetem  szerint,  az  orosz  kormány  remonstrátió- 
jának  az  annexió  ellen  jelenben  annyi  eredménye  lehet,  hogy  ha 


509 

az  annexió  megtörténik,  s  az  osztrák  magát  elhatározná  d  i  r  e  c  t  e 
közbelépni  (a  mi  még  vagy  hat  hónapig  nem  valószinü),  akkor  az 
orosz  Magyarországot  megszállná,  hogy  sakkban  tartsa,  s  az  osztrák 
egész  ereje  disponibilissé  legyen.  Ez  baj  volna,  igaz,  mert  ez  eset- 
ben Magyarország  csak  ugy  s  akkor  tehetne  valamit,  ha  a  háború 
nagyjának  színhelye  oda  tétetnék  át.  Azonban  addig  is,  mig  ez 
megtörténnék  (minek  a  háború  folytában  meg  kellene  történni  szük- 
ségszerüleg),  roppant  szolgálatokat  tehetnénk  Olaszországban, 
mert  jóformán  bomlást  vethetnénk  az  osztrák 
seregbe,  ha  működésre  szabad  tért  s  eszközöket  kapunk. 

Azonban  bár  ily  véleménynyel  vagyok  a  király  erejéről  anne- 
xió esetére,  még  sem  mondom  azt,  hogy  Piemontnak  meg  kell 
támadnia  Austriát,  hanem  azt  mondom :  ki  kell  hivnia  az  ellenfe- 
let, hogy  onnan  jöjjön  a  támadás.  Erre  sok  mód  van.  Legfőbb  itt  is 
az  annexió.  Ha  ez  kinyilatkoztatva  és  elfogadva  van,  meglehet, 
hogy  a  pápa,  osztrák  zsoldosaival  s  osztrák  generálisával  (M  a  y  e  r- 
hoffer)  támadást  kisértend;  hihető,  hogy  Nápolyt  is  avatkozásra 
birandja.  Ezt  C  a  v  o  u  r  grófnak  csak  kivánni  lehet,  mert  ekkor 
Victor  Emánuel  király  még  az  idén  Olaszország  királya  lesz,  ha 
az  osztrák  egyenest  nem  interveniál ;  ha  pedig  interveniál,  akkor 
lehetetlen,  kogy  Napóleon  cszászár  sikra  ne  szálljon,  —  s  ez  eset- 
ben amaz  csak  kivánatos  lehet. 

De  siettetni  kell  a  dolgokat ;  eseményeket  kell  teremteni,  me- 
lyeknek logicája  biztosan  számitható.  Különben,  ha  az  európai  diplo- 
matia  halogatásaira,  congressusokra  stb.  bizatik  a  dolog,  az  oly 
Proki-ustes-ágy,  melyről  Victor  Emánuel  király  hősies  hazafisá- 
gának érdemlett  jutalma  helyett    csak  csonkitva  fog  menekülhetni. 

Ezek  nézeteim.  Kossuth. 


E  jegyzék  eredményét  az  itt  következő  levél  ismer- 
teti meg : 

Bixio  —  Szarvadynak. 

Paris,  márcz.  6.  1860. 

Láttam  C  a  v  o  u  r  grófot.  Igen  szivesen  vette  Kossuth 
megemlékezését.  Meg  van  győződve  felfogásainak  helyességéről,  de 
most  még  nincs  azon  helyzetben,  hogy  eljárási  tervet  formuláz- 
hasson. 

Minden  az  általános  helyzettől  függ.  Ha  a  béke  nem  lesz 
megzavarva,  természetesen  nem  fog  kelleni  mozdulni,  hanem  igye- 
kezni a  már  megnyert  eredményeket  megszilárditani.  Ha  ellenben 
a  béke  fenn  nem  tartható,  akkor  készülni  kell  egy  rettenetes  tusára, 
s  a  végett  minden  eszközt  felhasználni,  melyet  a  kétségbeesés 
sugalhat. 

Bármikép  legyen  is  ez,  s  bármi  bizalommal  viseltetik  is  C  a- 
vour  Kossuth  ur  iránt  és  discrétiója  iránt,  nem  tartja  lehető- 
nek, hogy  ily  komoly  ügy  levelezés  utján  tárgyaltathassék.  Szük- 
séges, hogy  Kossuth  ur  képviseltesse  magát  Ca- 
vour  mellett  egy  teljes  bizalmat  érdemlő  megbí- 
zott által,  a  ki  átvehesse  a  föltételeket,  melyek  adathatnak,  és 
átnyújthassa  azokat,  melyeket  előadni  megbízatnék. 

Egy  szóval  :  C  a  v  o  u  r  azon  levélben,  melyet  neki  átadtam, 
fellelte  azt  az  éleslátást,  mérsékeltséget,  férfiasságot  és  kimagasló 
nézeteket,  melyek  Kossuth  urat  jellemzik ;  érti  ,  hogy  adott 
alkalommal  ő  neki  ezek  nagy  szolgálatot  tehetnek,  és  érzi,  hogy  e 
szolgálatokat  csak  kötelezettségek  elvállalása  által  viszonozhatja, 
melyeket  meg  fog  tudni  tartani,  akármi  történjék  is,  ha  egyszer 
elvállalta.  Azonban  a  jelen  helyzetben  kötelezettséget  nem  vállal- 
hat, s  minthogy  a  helyzet  egy  napról  a  másikra  változhat,  szük- 
séges, hogy  Kossuth  ur  egy  biztos  és  értelmes 
embert  küldjön  Turinba. 

Tudassa  ön  ezeket  Kossuth  úrral,  és  adja  át  neki  nagyrabe- 
csülésem, ragaszkodásom  s  teljes  odaadásom  kijelentését. 

(Aláirva)  Bixio  Sándor. 


Ezzel  a  bevezető  lépés  meg  volt  téve. 

Egyidejűleg  örömemre  szolgált  tapasztalni,  hogy  a  kö- 
zép-olaszországi kérdés  megoldásának  mind  sürgősségére, 
mind  módjára  nézve  nézeteim  C  a  v  o  u  r  gróf  nézeteivel  talál- 
koztak. 

Azon  eszmét,  hogy  Közép-Olaszország  népei  még  egy- 
szer újra  szavazzanak  a  felett,  vájjon  akarnak-e  Sardiniával 
egyesülni?  —  eredetileg  az  angol  kormány  inditványozta. 
(Lord  JohnRussel  sürgönye  lord  Cowleyhoz,  január 
15.  1860.) 

Ez  indítványnál  az  szolgált  kiindulási  pontul,  liogy  a 
bizonytalan  időre  elnapolt  congressus  vagy  nem  fog  össze- 
jönni, vagy  lia  össze] ö,  nem  fog  eredményre  vezetni,  mert  két 
oly  tan  áll  szemközt  egymással,  melyet  lehetetlen  összeegyez- 
tetni. Az  egyik  az,  kogy  a  pápa  uralmát  Eomagnában  helyre 
kell  állítani  s  a  trónvesztett  fejedelmeket  vissza  kell  he- 
lyezni ;  a  másik  az,  hogy  ijem  kell  a  kormányt  a  népre  erő- 
szakolni. 

E  szerint  ahhoz  remény  nem  lehetvén,  hogy  az  európai 
hatalmak  az  olasz  kérdés  felett  egyetértésre  jussanak,  az  pe- 
dig kívánatos  lévén,  hogy  Olaszország  külső  és  belső  függet- 
lenségének biztosítása  tovább  függőben  ne  tartassék :  az  angol 
kormány  négy  pontot  hozott  javaslatba,  melyeknek  egyike  (a 
4.)  igy  hangzott : 

»Nagy-Brittania  és  Francziaország  fel  fogják  hivni  a 
sardiniai  királyt,  hogy  ne  küldjön  addig  seregeket  Közép- 
Olaszországba,  mig  annak  államai  és  tartományai  uj  választás 
után  nemzetgyűléseik  uj  szavazatával  jövendőjük  iránt  kíván- 
ságaikat ünnepélyesen  ki  nem  nyilatkoztatják.  Ha  ez  a  szava- 
zás a  Sardiniához-csatlakozásra  üt  ki:  Nagy-Brittania  és 
Francziaország  többé  nem  fogják  ellenezni,  hogy  Sardinia 
Közép-Olaszországba  seregeket  küldjön.« 

Az  angol  kormány  ugy  vélte,  hogy  a  kibonyolitásnak  e 
módja  ellen  a  franczia  kormánynak  nem  lehet  kifogása,  mi- 
után Angliával  e  részben  egyetértve,  több  izben  a  mellett 
nyilatkozott,  hogy  erőszakos  külavatkozást  nem  lehet  megen- 
gedni, a  minek  természetes  következése  az,  hogy  tehát  a  nép 
akaratának  kell  dönteni. 

Napóleon  császár  azonban  nem  sokat  gondolt  ugyan  sem 
a  trónvesztett  fejedelmek  visszahelyezésével,  sem  azzal,  hogy 
a  pápa  Romagnát  visszakapja,  sőt  elismerte,  hogy  a  villafran- 
cai és  zürichi  stipulátiókat  nem  lehet  végrehajtani,  de  az  olasz 
egység  eszméjével  sem  tudott  megbarátkozni  s  azért  kezdet- 
ben kitérőleg  felelt  Angliának,  azt  adván  okul,  hogy  loyalitási 
kötelességének  tartja  e  felől  először  Austriával  szót  váltani  s 
a  porosz  és  orosz  kormányokkal  is  értekezni,  minthogy  a  con- 
gressusra  történt  meghívás  által  elvileg  kötelezettséget  vál- 
lalt arra  nézve,  hogy  az  olasz  kérdésnek  az  európai  hatalmak 

hozzájárultával    kell   elintéztetni.    (Thouvenel  sürgönye 
Persigny  grófhoz, jan.  30.  1860.) 

Austria  természetesen  irtózattal  fogadta  e  javaslatot, 
melyet  a  demagógia  elvei  megszentesitésének  tekintett  s  el- 
lenkezését keserű  kifakadásokkal  kisérte  Piemont  ellen.  — 
Az  orosz  nem  levén  hajlandó  a  nemzeti  akarat  elvét  elfo- 
gadni, kitéröleg  felelt.  —  A  porosz  pedig  elismerte  ugyan, 
Logy  az  angol  javaslat  gyakorlatias,  de  nem  titkolta  el  ide- 
genkedését azon  elv  elismerésétől,  hogy  a  népeknek  uralko- 
dóik megválasztásában  szavuk  lehet. 

E  huzavonák  folyama  alatt  a  franczia  politika,  császári 
szokás  szerint,  két  játékot  űzött.  Hivatalosan  tanácsolta  Vic- 
tor  Emánuel  királynak:  elégedjék  meg  Pármával  s  Mode- 
nával, hagyja  Toscanát  külön  független  államnak,  Eomagnát 
pedig  kormányozza  a  pápa  névleges  felelősségének  fentartá- 
sával,  mint  annak  helytartója  (Thouvenel  —  Talley- 
r  a  n  d  bárónak  Turinba,  febr.  24.  1860.) ;  ellenben  London 
utján  C  a  V  0  u  r  gróf  bizalmasan  értesítve  lett,  hogy  Napóleon 
császár  nem  fogja  többé  az  annexiót  akadályozni,  hanem  kí- 
vánja, hogy  Közép-Olaszország  népei  átalános  szavazás  (suf- 
frage  universel)  utján  nyilatkozzanak,  minthogy  az  ö  saját 
uralkodásának  is  ez  az  alapja. 

Most  már  az  általános  szavazás  volt  az  ütközés  köve. 
Ez  nem  tetszett  Londonban.  Anglia  azt  kivánta,  hogy  a  nép- 
akarat ne  ezen  alapon,  hanem  a  nemzetgyűlések  utján  nyilat- 
kozzék. 

0  a  V  o  u  r  gróf  véget  vetett  a  dolognak.  Miután  már  hi- 
vatalba-lépése  alkalmával  hivatalosan  kijelentette ,  hogy  a 
congressus  eszméje  el  levén  ejtve,  Közép-Olaszország  népei- 
nek nemcsak  joga,  hanem  kötelessége  is  politikai  szervezke- 
désüket minden  avatkozás  nélkül  elhatározni :  február  29-én 
(ép  akkor,  midőn  az  én  jegyzékem  is  Bixió  utján  kezéhez 
jutott,)  megirta  Yillamarin  a-nak,  hogy  a  király  kormánya 
a  turini  franczia  követ  (Talleyrand)  által  vett  tanácsokat 
el  nem  fogadja,  el  van  határozva  az  annexiót  tovább  nem  ha- 
logatni s  nem  kételkedik,  hogy  elvégre  maga  Napóleon  csá- 
szár is  csak  örvendhetni  fog,  ha  egyszer-mindenkorra  a  villa- 
francai kötelékekből  kiszabadul. 


518 

E  nyilatkozat  folytán  C  a  v  o  u  r  tudtára  adta  Toscana 
és  Emilia  kormányainak,  hogy  a  turini  kabinet  alkalomszerű- 
nek tartja  az  uj  szavazást.  Ennek  következtében  márczius 
első  napján  kiadattak  a  keltő  rendeletek,  kogy  a  nép  átalános 
szavazat  utján  nyilatkozzék:  külön  államokul  akarja-e  a  kö- 
zép-olaszországi tartományokat,  vagy  pedig  Yictor  Emánuel 
király  alkotmányos  monarchiájával  akar-e  egyesülni  ? 

» Nyugtalanul  várom  a  szavazás  eredményét«  ;  —  irta 
CavourVillamarinának —  »ha  ez,  a  mint  remélem, 
jól  üt  ki:  egy  csodaszerü  lap  lesz  megirva  Olaszország  törté- 
nelmében«.  (Avremo  scritto  una  pagina  meravigliosa  nella 
storia  d'Italia.) 

A  csodaszerü  lap  megiratott. 

Austria  tiltakozott ;  a  trónvesztett  fejedelmek  tiltakoz- 
tak ;  a  vatican  dörgött :  C  a  v  o  u  r  pedig  márcz.  30-án  tudtára 
adta  az  európai  hatalmaknak,  hogy  Toscana  és  Emilia  a  szard 
monarchiával  egyesittettek. 

Az  idő  elérkezett,  hogy  C  a  v  o  u  r  gróf  felhívásának  ele- 
get tegyek. 

PulszkyFerencz  a  következő  utasítással  lön  Tu- 
rinba  küldve : 

Utasítás 

Pulszky  Ferencz  urnák  Turinha  küldetése  alkalmával. 

I.  Szükséges,  hogy  ön  tájékozott  legyen  az  iránt:  mi  az, 
a  mi  jelen  küldetésére  közvetlen  alkalmat  nyújtott.  E  végett 
ide  mellékelem  C  a  v  o  u  r  gróffal  B  i  x  i  o  ur  által  közlött  jegy- 
zékem s  a  kapott  válasz  másolatát. 

E  szerint  önnek  jelen  küldetésére  C  a  v  o  u  r  miniszter 
urnák  egyenes  felszólítása  szolgáltatott  közvetlen  alkalmat,  s 
ön,  mint  ekként  küldött  leszen  C  a  v  o  u  r  miniszter  urnák  le- 
velem által  bemutatva. 

II.  Turinba  érkeztekor  legyen  szives  a  miniszterelnök- 
höz egy  rövid  levélkét  intézni,  melyben  megbízásom  követ- 
keztében való  megérkezését  bejelenti,  bemutató  leveleit  küldi 
s  értesiti  öt,  hogy  utasítása  lévén  küldetését  szorosan  bizal- 
masnak tekinteni,  azt  az  ö  engedelme  nélkül  senkivel  tudatni 
nem  fogja,  hanem  mint  a  »Daily  News*  lapnak  az  olasz  par- 

lament  alkalmára  küldött  levelezője  fog  fellépni,  —  s  végül 
elfogadást  kér  némelyeknek  előterjesztésére,  mikre  megbí- 
zatott. 

III.  Első  látogatása  alkalfHával  szerencse  -  kivánatát 
fogja  ön,  nemcsak  az  én  nevemben,  hanem  összes  nemzetünk 
nevében  is,  miniszterelnök  ur  bölcs  és  erélyes  politikájához 
kijelenteni,  mely  az  olasz  nemzet  politikai  ujjáteremtését  s 
Olaszország  nemzeti  függetlenségét  már  is  tizenkét  millió 
olasznak  a  hös  és  valódian  nemzeties  király  alkotmányos  kor- 
mánya alá  egyesítésével  kezdette  meg,  —  s  biztositandja  ön 
miniszterelnök  urat,  hogy  hazánk  függetlenségét  Olaszország 
függetlenségével  s  függetlensége  biztosításával  szoros  kap- 
csolatának tudván:  ugy  én,  mint  minden  igaz  magyar  hazafi, 
szerencséseknek  fogjuk  magunkat  tartani,  ha  az  olasz  kérdés 
logicai  továbbfejlesztésének  előrelátható  fásisaiban  Olaszor- 
szág javára  közredolgozhatandunk  s  kérjük  is  miniszter  urat, 
hogy  mind  ezon  készségünkre,  mind  pedig  discrétiónkra  szá- 
mítva, nekünk  idő  s  körülmények  szerint  erre  alkalmat 
nyújtson. 

IV.  Különös  gondot  fog  ön  mindjárt  kezdet  óta  arra  for- 
dítani, hogy  miniszterelnök  ur  megértse,  miként  mi  bármi 
békétlenül  óhajtsuk  is  hazánkat  az  osztrák  járma  alól  miha- 
marébb megszabadítva  tudni,  nem  vagyunk  vak  enthusiasták, 
kik  arra  kivannak  miniszterelnök  urat  birni,  hogy  hazánk  ér- 
dekeit vegye  politikájában  irányul,  vagy  hogy  Magyarország 
kedveért  az  olasz  ügyet  elhamarkodott  kísérletekkel  veszé- 
lyeztesse. Mi  csak  azt  kívánjuk,  hogy  ha  és  a  mikoron  az  olasz 
harcznak  újból  felvétele  az  osztrák  ellen  vagy  kényszerűséggé 
válik,  vagy  tanácsosnak  mutatkozandik :  azon  segédsúly,  me- 
lyet e  harcz  esetére  Magyarország  nyújthat,  kellő  számításba 
vétessék,  hogy  annak  hatályos  munkásságba  tételére  idejeko- 
rán segédkezek  nyújtassanak,  s  hogy  az  erők  e  combinátiójá- 
ban  Magyarország  nem  csupán  idegen  czélokra  felhasználható 
eszköznek,  hanem  coordinált  önálló  czélnak,  s  érdekei  szövet- 
séges érdekeknek  tekintessenek  s  mint  ilyenek  biztosíttas- 
sanak. 

Y.  Egyébiránt  miniszterelnök  úrral  leendő  érintkezései- 
ben a  következő  nézetek  fognak  önnek  zsinórmértékül  szol- 
gálni : 

Erdektalálkozás  képezi  a  turini  kabinettel  való  érintke- 
zésünk alapját. 

Ezen  érdektalálkozás  abban  van,  hogy  az  osztrák-ház 
közös  ellenségünk,  s  hogy  valameddig  az  osztrák  ház  a  Ma- 
gyarország birtoklásából  húzott  erőforrásokkal  rendelkezhetve 
áll  szemben  Olaszországgal,  addig  oly  hatalmat  képez,  mely 
nemcsak  Olaszországnak  egész  az  adriai  tengerig  teljes  fel- 
szabadítását nehézzé,  söt  kétségessé,  de  még  annak  is,  a  mi 
már  felszabadittatott,  birtokát  bizonytalanná  teszi. 

Mig  ellenben  ha  Magyarország  munkássága  Olaszország 
munkásságával  combináltatik,  az  osztráknak  teljes  kiűzése 
Olaszországból  aránylag  könnyűvé  tétetik,  s  ha  ezen  kiűzetés 
Magyarországnak  osztrák  uralom  alóli  felszabadításával  ho- 
zatik  kapcsolatba :  Olaszország  nemzeti  függetlensége  az  osz- 
trákkal szemben  minden  további  megtámadástól  örökre  biz- 
tositva  lesz,  ugy,  hogy  Magyarország  függetlensége  az  olasz 
kérdés  végmegoldásának  mind  feltóteleit,  mind  kiegészítését 
képezi. 

A  dolgok  ugy,  a  mint  vannak  Olaszországban,  egyik 
részről  sem  maradhatnak.  A  háború  mind  osztrák  részről, 
mind  Victor  Emánuel  részéről  kikerülhetlen. 

Osztrák  részről : 

Mert  az  Lombardiának  s  Közép-Olaszország  feletti  ural- 
mának elvesztésében  meg  nem  nyugszik.  A  herczegségeknek 
s  a  Romagnának  Piemonthoz  csatolását  mint  tényt  is  csak 
ellenmondással  tűri  pillanatnyilag,  de  elismert  joggá  válni 
nem  engedi,  sőt  nyiltan  ki  is  mondotta  az  európai  hatalmak- 
nak, hogy  magának  erre  nézve  teljes  ós  kötetlen  szabadságot 
tart  fenn,  mely  fentartás  visszafoglalási  szándokának  nyilt 
bevallásával  ugyanazonos.  De  kikerülhetlen  a  háború  osztrák 
részről  azért  is,  mert  mig  Felső-  s  Közép-Olaszország  szabad, 
Velenczét  békén  sohasem  birhatandja.  Vagy  a  mit  elvesztett, 
vissza  kell  foglalnia,  vagy  Velenczét  is  fel  kell  adnia.  Külön- 
ben is  az  állás,  melyben  a  Mincionál  hagyatott,  sokkal  kísér- 
tőbb, mintsem  hogy  az  osztrák  ház  ismeretes  jelleme  mellett 
azt  fel  lehetne  tenni,  hogy  szomszédjában,  Lombardia  fedet- 
len téréin  az  olasz  szabadságnak  mind  a  szomszéd  Velencéére, 
mind  a  szomszéd  déli  Tyrolra  való  veszélyes  példáját  soká 
háboritlanul   türendi.   Nem,   az    osztrák  ház,  mely  soha  meg 

nem  bocsát  és  semmi  igényről  solia  le  nem  mond,  nem  fogja 
azt  tovább  tűrni,  mint  csak  addig,  mig  magát  ugy  katonailag, 
mint  pénzügyileg  újra  hadilábra  állitá,  s  a  viszonyok  fordulata 
által  magát  az  ellen  biztosítva  látandja,  bogy  olasz  földön  újra 
francziával  találkozandik.  Mihelyt  ez  ellen  biztosnak  vélendi 
magát,  provocálni  fogj  a  a  háborút  már  csak  azért  is,  mert  katonai 
prestige-e  helyreállításának  szükségét  igen  érzékenyen  erezi,  s 
azt,  hacsak  egyedül  az  olaszokkal  lesz  dolga,  elérhetőnek  véli. 

De  kikerülhetlen  a  háború  olasz  részről  is. 

Semmi  sem  lehet  jobban  kiérdemlett,  mint  az  a  szeretet 
és  ragaszkodás,  melylyel  az  olasz  nemzet  Yictor  Emánuel 
király  iránt  viseltetik.  De  bármi  nagy  része  legyen  is  ebben 
a  király  személyes  jellemének,  annyi  bizonyos,  hogy  e  ragasz- 
kodásnak sark-alapja  az,  hogy  az  olasz  nemzet  Victor  Emá- 
nuel királyt  az  olasz  eszme  (függetlenség  s  nemzeti  egység) 
lovagjának,  vezérének,  személyesitőjének  tekinti.  A  király 
sokkal  inkább  hazafi,  mintsem  hogy  ezen  minőséget  kivet- 
kőzni akarhatná;  de  nem  is  tehetné  ezt  a  nélkül,  hogy  a 
határtalan  szeretet,  melylyel  az  olasz  nép  iránta  viseltetik,  a 
megcsalódott  várakozás  ingerültségévé  ne  változzék.  Nincs 
kétség  benne,  hogy  az  annexió  azért  szavaztatott  meg  oly 
tiszteletgerjesztő  egyetértéssel,  mert  Emiliának  s  Toscanának 
Piemonthoz  csatolását  a  nép  egy  hatalmas  lépésnek  tekinté 
az  olasz  egység  felé ;  ez  az,  a  mi  a  pártokkal  felejteté  tanai- 
kat, felejteté  az  önkormányzati  hagyományok  ingerét  s  a  pro- 
vinciális büszkeségeket  még  azoknál  is,  kik  (nevezetesen  Tos- 
canában) ugy  beszéltek  még  csak  egy  év  előtt  is,  hogy  a  Pie- 
monthoz leendő  csatlakozás  ellen  még  az  emlékek  is  fellázad- 
nának (i  monumenti  si  rivolterebbero).  A  király  Yelencze  fel- 
szabadításáról nem  akarhat,  nem  akar  lemondani ;  nem  mond- 
hat le,  mert  az  olasz  nemzet  arról  sohasem  fog  lemondani.  De 
meg  azért  is  kikerülhetlen  a  háború,  mert  valameddig  az  osz- 
trák ott  áll  a  Mincionál,  a  hires  négyszög  fenyegető  állásában, 
Victor  Emánuel  király  örökké  hadilábon  kénytelen  magát 
tartani.  Ez  károsabb  helyzet,  mint  maga  a  háború.  Emennek 
szenvedéseit  enyhíti  a  háború  czélja  iránti  lelkesedés,  amaz 
elöli  a  lelkesedést,  s  békétlenséget  gerjeszt,  elégedetlenséget 
szül,  kivált  ujdon  nyert  tartományoknál,  melyek  az  uralkodási 
cserétől  természetesen  teherkönnyitést  s  jobb  létet  is  várnak. 

Az  olasz  nép  lelkesülve  van,  s  nincs  áldozat,  melyet  örömest 
meg  ne  hozna  az  osztráknak  kikergetósére  Olaszországból ;  de 
ha  háború  nem  lesz,  s  tőle  mégis  folyvást  hadilábon-állás 
áldozatai  kívántatnak,  megunja  az  áldozatokat. 

A  háború  tehát  szükséges  is,  kikerülhetlen  is,  —  s  csak 
idö  kérdése. 

VI.  A  mi  ezen  idö  kérdését  illeti,  nem  fogja  kikerülni  az 
ön  figyelmét  B  i  x  i  o  ur  ide  mellékelt  levelében  miniszterelnök 
urnák  azon  nézete,  hogy  ha  a  béke  fentartható,  nem  kellend 
mozdulni,  hanem  a  szerzetteknek  megszilárdítására  kellend 
minden  igyekezetet  fordítani. 

Ezen  nézet  hazánk  érdekeire  kedvezőtlen  fordulatot 
vehet,  de  minthogy  megvan,  nem  tanácsos,  hogy  ön  azzal  ma- 
gát merően  ellenkezésbe  helyezze.  Azonban  mindazon  kimé- 
lettel,  melyet  a  viszonyok  parancsolnak,  alkalmat  fog  ön  ke- 
resni említeni,  miként  B  i  x  i  o  ur  értesítése  által  felhiva  érez- 
tem magamat  önt  utasítani,  hogy  következő  nézeteimet  minisz- 
terelnök ur  bölcs  Ítélete  alá  terjeszsze. 

A  kivívott  szerzemények  megszilárdításának  vágya  két- 
ségtelenül igen  jogos  vágy,. —  csak  az  a  kérdés  :  mi  az,  a  mi 
szilárdíthat  ? 

Kieszközölni  diplomatiai  utón  azt,  hogy  az  annexió  a 
hatalmak  nagyobb  része  által  (mert  mindnyájától  azt  elérni 
nem  lehet)  elismertessék  s  igy  az  európai  közjog  részévé  fel- 
avattassék,  —  kétségtelenül  kívánatos. 

Halasztani  (ha  lehet)  a  háborút  addig,  mig  az  ujdon 
szerzett  tartományok  erőforrásai  a  harczkészületre  akként 
használtathatnak  fel,  hogy  a  király  a  harczra  minél  jobban 
felkészülhessen,  —  kétségtelenül  tanácsos. 

Mint  szintén  szükséges  az  is,  hogy  a  turini  kormány 
kellőleg  tájékozva  legyen  az  iránt,  minő  magatartást  szándé- 
koznak a  külhatalmak  njabb  olasz  háború  esetére  viselni. 

De  ha  a  megszilárdítás  politikája  alatt  az  értetnék,  hogy 
a  háború  újból  való  felvétele  előtt  az  ujon  szerzett  tartomá- 
nyok közigazgatási  assimilatiójának  minden  részletekben  vég- 
legesen keresztül  kell  vitetni,  —  ugy  vannak  tekintetek,  me- 
lyek e  részben  megfontolást  igényelnek. 

Most  még  nincsenek  pártok.  Az  annexió  ténye,  mint 
lépés  az  olasz   nemzeti    egység  és  függetlenség  felé,   minden 

pártnézeti  külömbsóget  háttérbe  szorított.  De  ha  a  kormány- 
zati egyöntetűség  részletei  hozatnak  szóba,  lehetetlen,  hogy 
eltérések  ne  támadjanak  s  párttusák  ne  idéztessenek  elö,  me- 
lyek a  most  még  osztatlan  nemzeti  lelkesedést,  a  ki  nem  ke- 
rülhető helyies  és  vidékies  érdekek  érzékenykedései  által 
csökkentendik. 

Pedig  ki  ellen  szükséges  a  megszilárdítás  ?  —  Az  ellen, 
ki  az  annexiónak  ellensége  s  ki  annak  biztosságát  fenyegeti. 
Ez  pedig  nem  a  nép  maga,  hanem  az  osztrák ;  tehát  nem  kor- 
mányzati szervezetek,  hanem  az  osztráknak  ártalmatlanná 
tétele  az,  a  mi  az  uj  szerzeményeket  megszilárdíthatja. 

Hozzájárul  az,  hogy  akármi  hosszura  húzódjék  is  a  há- 
ború uj  megkezdése,  a  háború  elvégre  is  sokkal  kikerülhet- 
lenebb,  semhogy  a  turini  kormány  seregét  s  költségeit  idő- 
közben békelábra  állithatná.  Minél  tovább  tart  ez  állapot,  annál 
nagyobb  áldozatokkal  van  összekötve,  és  semmisem  koczkáz- 
tatja  annyira  a  népnek  azon  áldozatkészségét,  melyre  a  király- 
nak háború  esetén  szüksége  leszen,  mint  az  áldozatok  hosszan- 
tartása,  mint  hosszantartó  hadállapot  háború  nélkül.  Ez  egy- 
részről a  lelkesedést,  másrészről  meg  a  kormány  pénzügyi 
forrásait  kimerítéssel  fenyegeti,  ugy,  hogy  ha  ez  állapot  soká 
húzódik,  consolidatió  helyett  épen  az  ellenkezőt  idózendi  elő. 

S  van  még  egy  tekintet,  mely  minden  másnál  fontosabb. 
Mig  a  turini  kormány  készül,  a  bécsi  kormány  is  készül,  s 
ennek  készületére  harminczöt  millió  lakosságú  birodalom 
szolgál  alapul,  mig  amannak  nem  egészen  tizenkét  millió.  E 
perczben  még  az  osztrák  nem  harczképes,  mutatja  ezt  az  ellen- 
mondás, melyet  az  annexió  ellen  épen  most  tett  közzé,  s  mely 
a  mellett,  hogy  virtuális  hadüzenetet  foglal  magában,  pilla- 
natnyi tehetetlenségét  az  európai  béke  iránti  tekintet  palást- 
jával fedezgeti.  A  győzelemre  akkor  van  a  legnagyobb  kilá- 
tás, midőn  az  ellenség  erőtlen.  Az  osztrák  most  erőtlen.  Had- 
serege azon  zűrzavaros  állapotból,  melybe  az  utóbbi  hadjárat 
sodorta,  még  ki  sem  bontakozott.  Katonaságának  nagy  részében 
épen  nem  bizhat.  Tisztikara  a  rossz  vezénylet  és  nepotismus 
miatt  el  van  kedvetlenedve.  Commissariatusát  az  óriási  lopások 
borzasztó  zavarba  hozták.  Pénze  nincs.  Magyar-  és  Horvátor- 
szág és  Erdély  a  kitörés  szélén  lebeg,  s  minden  tartománya 
elégedetlen.  Mindez  idővel  változhatik,  sőt  változni  fog,  s  ha 

a  hosszas  késedelem  a  reményt  kimeríti,  megleket  :  még  Ma- 
gyarország is  oly  állapotba  sodortatik,  hogy  reá  Victor  Emá- 
nuel többé  nem  számithatand,  pedig  megfontolást  érdemlő 
dolog  az,  hogy  végtére  is  a  Magyarországgal  való  szövetség 
az  egyetlen,  mely  Victor  Emánuel  király  s  az  osztrák  között 
a  kilátásoknak  különben  igen  egyenlőtlen  mérlegét  nemcsak 
egyensúlyba  hozhatja,  de  sőt  kedvezőre  fordíthatja. 

Ezen^  s  a  viszonyok  folyamából  meritendhető  más  indo- 
kok, meglehet,  figyelmet  ébresztenek  az  iránt,  hogy  a  consoli- 
dationális  hajlam,  ha  sokáig  hagyja  a  dolgokat  függőben,  épen 
ellenkezőjét  fogja  annak  előidézhetni,  a  mi  czéloztatik. 

Ily  s  más  hasonló  észrevételek  előterjesztésénél  szükséges 
leszen  arra  ügyelnie  önnek,  nehogy  Olaszország  beldolgaiba 
avatkozni  akarni  látszassék.  Hazánk  hangulata  olyan  épen 
jelenben,  hogy  a  háborúnak  nem  késedelmezését  csak  ohajt- 
nunk  lehet,  s  az  nem  fog  rossz  néven  vétethetni,  ha  okainkat 
előadjuk,  melyek  minket  azon  meggyőződésre  vezetnek,  hogy 
ezen  óhajtásunk  V.  E.  király  s  az  olasz  nemzet  érdekeivel 
összhangzásban  van. 

VII.  Azonban  bármi  legyen  e  tekintetben  a  turini  kor- 
mány határozata,  arról  nem  kételkedhetünk,  hogy  a  turini 
kormány  is  meg  van  a  háború  kikerülhetlen  szükségéről  győ- 
ződve. Bizonysága  ennek  az,  hogy  a  legnagyobb  erélylyel 
fegyverkezik. 

A  kérdés  tehát  ez  :  miután  az  olasz  kérdés  megoldva 
még  koránt  sincs,  s  megoldása  okvetlenül  háborút  feltételez, 
van-e  vagy  nincs  a  turini  kabinetnek  szándékában  a  magyar 
nemzetnek  azon  háborúban  való  részeltetését  combinatiójába 
felvenni  ? 

Ez  az,  a  mi  iránt  bizonyosságot  szerezni 
ön  küldetésének  sar k-f e  1  a d a t a. 

Ha  nincs  szándokban  :  fel  fogja  ön  kérni  miniszter  urat, 
legyen  annyi  tekintettel  jobb  sorsra  érdemes  s  Olaszország 
iránt  testvéri  szeretettel  viseltető  nemzetünk  iránt,  hogy  azt 
nekünk  tisztán  és  határozottan  mondja  meg,  —  miszerint 
nemzetünk  tudva,  hogy  nincs  mit  ez  oldalról  reménylenie, 
vagy  minden  illusió  nélkül  a  kétségbeeséstől  vegyen  tanácsot, 
vagy  pedig  azon  útra  léphessen,  melyet  a  szomorú  kénytelen- 
ség legtanácsosabb  gyanánt  mutathat  ki. 

Ha  pedig  szándokban  vagy  csak  lelietöségben  is  van  az, 
hogy  a  harcz  megújulásának  esetére  Magyarország  rószelte- 
tése  igénybe  vétethessék,  ugy  Magyarország  harczkészültsége 
a  tuiini  kormány  harczkészültségének  alkatrésze  gyanánt 
tűnik  elö ;  s  ha  a  turini  kormány  mindamellett,  hogy  ha  lehet, 
a  békét  fentartani  óhajtja,  mégis  harczra  készül,  ugy  mulhat- 
lanul  szükséges,  hogy  Magyarország  is  a  harcz  lehetőségére 
előkészíttessék,  mert  késő  lesz  készületekről  akkor  gondol- 
kozni, midőn  már  cselekedni  kellene. 

VIII.  E  készületek  között  a  fegyver  és  lőszer  első  helyet 
foglal  el,  s  tudván,  minő  költségei  vannak  a  turini  kormány- 
nak mostani  helyzetében,  örvendek,  hogy  módomban  van  önt 
oly  kérésnek  előterjesztésére  utasítani,  melynek  teljesítése  a 
kormánynak  semmi  áldozatába  nem  kerül,  mi  reánk  nézve 
pedig  kiszámithatlan  fontossággal  birna. 

A  tavalyi  hadjárat  kezdetekor  Napóleon  császártól  a 
sardiniai  kormány  utján,  tehát  közvetve  húszezer  puskát 
(lőszer-készlettel)  kaptunk  volt,  mely  fegyverek  a  hazánk- 
kal határos  Moldva-Oláhországba  C  o  u  z  a  herczeg  tudtával 
s  megegyezésével  el  is  szállíttattak.  Minthogy  ez  adomány 
volt,  melynek  visszaadásáról  közöttünk  szó  sem  vala,  mi  fel- 
jogosítva valánk  a  fegyvereket  nemzetünk  tulajdonának  tekin- 
teni, s  azért  a  háború  befejeztével  egyrészről  mi,  a  M.  N.  Igaz- 
gatóság, másrészről  pedig  B  a  1  a  c  s  á  n  ó  ur,  mint  0  o  u  z  a 
herczeg  felhatalmazottja  szerződést  kötöttünk,miné]fogva  azon 
húszezer  fegyvert  — tízezerét  felmondásunkra  bizonyos  feltétel 
alatt  visszatérítendő,  kölcsön,  tízezerét  pedig  letétemény képen 
—  C  o  u  z  a  berezegnek  átadtuk.  Történt  azonban ,  hogy  a 
franczia  hadügyminisztériumban  ezen  fegyverek  Sardiniának 
adott  kölcsön  gyanánt  levén  bevezetve,  múlt  őszszel  (mielőtt 
még  C  a  V  o  u  r  miniszterelnök  ur  hivatalba  visszalépett  volna) 
a  franczia  minisztérium  a  volt  sardiniai  kormánytól  ezen  fegy- 
verek árát  kő  vetélte.  Mire  a  sardiniai  minisztérium  Couz  a  ber- 
ezegnek ajánlatát,  hogy  azon  fegyvereket  megtartja  s  megfizeti, 
elfogadá,  minélfogva  mi,  az  adományosok,  kik  magunkat  ama 
fegyrerek  tulajdonosainak  véltük,  azoknak  birtokától  elestünk. 

Azonban  ugy  vagyunk  értesítve,  hogy  C  o  u  z  a  herczeg 
részéről  sem  a  párisi,  sem  a  turini  kormánynak  e  fegyverek 
árában  még  semmisem  fizettetett. 

Másrészről  pedig  azt  véljük  feltehetni,  hogy  Savoya  és 
Nizza  átadása  után  a  párisi  és  turini  korraányok  között  ily- 
nemű apró,  a  múlt  hadjáratra  vonatkozó  számlák  többé  fenn 
nem  foroghatnak. 

Kérésünk  tehát  az,  hogy  ezen  fegyverek  nekünk  vissza- 
adassanak, —  mi  akként  volna,  eszközölhető,  hogy  C  a  v  o  u  r 
miniszterelnök  ur  C  o  u  z  a  herczegnek  tudtul  adatná,  miként 
a  volt  minisztérium,  midőn  azon  fegyvereket  fizetésért  a  her- 
czegnek átengedni  ajánlkozott,  azt  csak  azért  tette,  mivel  az 
ügy  folyamát  és  természetét  nem  ismervén,  nem  tudta,  hogy 
a  szard  kormány  ezen  fegyvereket  másoknak  adományozá.  Mi- 
vel pedig  a  szard  kormány  sem  adományát  vissza  nem  veheti, 
sem  visszavenni  nem  akarja  :  kivánja  miniszterelnök  ur,  hogy 
C  o  u  z  a  herczeg  ezen  fegyvereket  továbbra  is  az  eredeti  ado- 
mányosok  tulajdonának,  s  a  köztük  és  a  herczeg  megbízottja 
között  azok  iránt  létesült  szerződést  érvényesen  fenállónak 
tekintse. 

Hogyha  pedig  miniszterelnök  ur  ezen  fegyvereknek  a 
volt  minisztérium  által  közbejött  eladását  meg  nem  mási- 
tandónak  itólné,  akkor  kérésünk  az  volna,  hogy  a  tőlünk  el- 
vett adomány  kialkudott  árát  0  o  u  z  a  herczegtől  behajtani, 
s  nekünk  átadni  méltóztassék,  annyival  inkább,  mert  nem 
gondolhatjuk,  hogy  a  párisi  kormány  által  ezen  fegyverek 
ára  többé  követeltessék,  azt  pedig  teljességgel  nem  hihetjük, 
hogy  a  szard  kormány,  melytől  légionáriusaink  irányában  oly 
sok,  minket  örök  hálára  kötelező  nagylelkűséget  valánk  tapasz- 
talni szerencsések,  ez,  egyszer  nekünk  adományozott  fegy- 
vereket tőlünk  visszavenni  akarhatná,  kivált  akkor,  midőn 
Magyarországnak,  a  valószinü  háború  esetére,  némi  fegyverrel 
való  ellátását  az  olasz  érdekek  annyira  javasolják. 

Ha  az  első  alternatíva  fogadtatnék  el,  azon  esetre  C  o  u  z  a 
herczeg  válaszának  velünk  leendő  közlése  kérendő  leszen. 

Ezen  pont  az  ön  küldetésének  legközvet- 
lenebbül gyakorlati  részét  képezi,  azért  azt  ön- 
nek figyelmébe  különösen  is  ajánlom. 

IX.  Valószínűleg  kérdeztetni  fog  ön  Magyarország  han- 
gulata felől,  s  hogy  lehet-e  arra  számítania  a  turini  kormány- 
nak, miszerint  az  osztrák  elleni  háború  esetére  Magyarország 
fel  fog  kelni  ? 

KOSSUTH.    IBATAIMj    11.  66 


522 

A  mi  az  elsőt  illeti,  ön  eléggé  ismeri  hazánk  hangulatát, 
hogy  e  részben  részletes  utasitásra  szüksége  ne  legyen.  Ön 
tudja,  hogy  az  osztrák  uralom  iránti  gyűlölet  mélyebb, 
mint  valaha,  és  engesztelhetlen  és  általános.  Ön  tudja, 
hogy  nincs  faj-,  nyelv-,  vallás-,  osztály-,  párt-külömb- 
ségi  differentia,  hanem  egység  van  az  osztrák  hatalom  iránti 
gyűlöletben,  mely  annyira  megy,  hogy  a  nemzet  kész  akár- 
kinek, még  az  orosznak  is  karjai  közé  vetni  magát,  csakhogy 
az  osztráktól  megszabaduljon.  Ön  ismeri  a  katholikus  főpap- 
ság, az  aristocratia,  a  nép  hangulatát ;  ismeri  a  szenvedések 
minden  nemeit,  melyekkel  szegény  nemzetünk  el  van  hal- 
mozva ;  ismeri  a  nemzeti  érzelem  eleven  lángolását,  s  tudja, 
hogy  én  és  társaim  sohasem  voltunk  honfitársainknak  minden 
osztályával  —  az  aristocratiát  is  beleértve  —  bensőbb  egyet- 
értésben, mint  épen  most,  s  ehhez  képest  fogja  miniszter- 
elnök urat,  ha  kívántatik,  felvilágosítani. 

A  mi  pedig  azt  illeti :  lehet-e  és  mennyiben  háború  ese- 
tén arra  számítani,  hogy  a  magyar  nemzet  felkelend?  — 
legújabb  tudósításaink  azt  tanúsítják,  hogy  a  magyar  nemzet 
annyira  elkeseredett,  miszerint  inkább  attól  lehet  tartani, 
hogy  tulvakmerő  kitörésekre  fakad,  semhogy  arról  lehetne  ké- 
telkedni, miszerint  háború  esetére  felkél,  mint  egyetlen  férfiú. 
Azonban  nekem  az  állásommal  összekötött  felelősség 
higgadtságot  parancsol ;  nekem  a  sikerre  kilátást  nem  Ígér- 
hető kitöréseket  (emeut-öket)  nem  javallani  kötelességem,  s 
jellemem  nem  engedi,  hogy  miniszterelnök  urnák  olyasmit 
Ígérjek,  mit  az  ellenséges  körülmények  tettel  beváltani  nem 
engednének. 

Azért  is  annyiért  fejemmel  kezeskedhetem,  hogy  ha 
háború  esetére  tekintélyes  erő  kíséretében  jelenhetek  meg 
társaimmal  hazánk  határán :  az  egész  nemzet  egy  óriási  fel- 
kelésbe törne  ki. 

De  ha  ily  segítség  nem  leszen,  akkor  az  ut,  melyet  nekem 
a  kötelesség  parancsol,  ez  :  megtudni,  mi  az,  a  mit  a  nemzet 
kívülről  várhat,  ezt  tudatni  a  mozgalom  otthoni  vezéreivel,  a 
határozatot  a  nemzetre  bízni,  s  veszélyeiben  osztozni. 

Adja  nekem  miniszterelnök  ur  tudtomra,  mi  az,  a  mire  nem- 
zetünk ő  tőle  számithat  s  én  két  hét  alatt  értesíteni  fogom,  mi 
az,  amire  nemzetünk  részéről  teljes  bizonyossággal  számithat. 

Azonban  vannak  oly  pontok,  melyeket  előlegesen  is  mi- 
nimumok gyanánt  jelölhetek  ki  arra,  hogy  a  magyar  nemzet 
felkelésére  számítani  lehessen.   Ezek  a  következők : 

1.  Háború  az  osztrák  ellen  oly  erővel  megkezdve,  hogy 
az  osztrák  haderőnek  legnagyobb  része  igénybe  legyen  véve 
hazánkon  kivül. 

2.  Biztosítás  arra  nézve,  hogy  felkelés  esetére  külavat- 
kozás  nem  lesz  ellenünk,  vagy  ha  lesz,  mellettünk  is  lesz. 

3.  Mód  és  eszközök,  hogy  olasz  háború  esetére  olasz  föl- 
dön magyar  sereget  alakithassunk. 

4.  Támogatás  és  segédeszközök  arra,  hogy  a  hazánkkal 
határos  Moldva-Oláhországban  és  Szerbiában,  az  ottani  kor- 
mányok egyetértésével  vagy  legalább  elnézésével,  a  harczra 
némi  előkészületeket  tehessünk. 

5.  Fegyver  és  lőszer  a  határ  szomszédjába  szállítva. 

6.  Némi  pénzsegély,  mely  az  előkészületeket  lehetsé- 
gessé tegye. 

X.  Ezen  pontokat  illetőleg  a  következő  figyelmeztetések 
s  illetőleg  kérések  lesznek  miniszterelnök  ur  jóakaratába 
ajánlandók : 

A  második  pontra.  Az  avatkozás  ellenünk  orosz 
vagy  porosz  részről  lehetséges,  mellettünk  pedig  franczia 
részről.  Miniszterelnök  ur  fogja  megítélni  tudni,  vájjon  lehet- 
séges-e, hogy  az  iránt  a  porosz  kormánynál  kérdést  tehessen : 
minő  attitude-re  számithat  a  turini  kabinet  a  porosz  udvar- 
tól, olasz-osztrák  háború  esetére ;  de  arra  nézve,  nem  hiszem, 
hogy  nagy  nehézségek  forognának  fenn,  miszerint  (a  mint  már 
B  i  X  i  o  ur  által  is  kértem)  a  szentpétervári  kormányhoz  ily 
kérdés  intéztessék.  Ez  utóbbit  én  tanácsosabbnak  tartanám, 
hogy  egyenesen  Szent-Péterváron  történjék  inkább,  mint  a 
turini  orosz  követ  által. 

E  tárgy  Magyarországra  nézve  életbevágó  fontosságú. 
Kérni  fogja  ön  miniszterelnök  urat,  hogy  e  részben  lépéseket 
tenni  méltóztassék,  s  azoknak  sikeresitésére  biztositandja  ön 
miniszterelnök  urat,  hogy  a  magyar  nemzet  minden  lépéstől 
óvakodni  fog,  mi  az  orosz  udvarban  aggodalmat  ébreszthetne, 
hogy  a  magyar  szabadságharcz  a  lengyel  forradalmi  elemnek 
akár  összegyülekezésre,  akár  pedig  bármi  mozgalmakra  alkal- 
mat szolgáltathatna. 

66* 

Különösen  felkérendi  ön  miniszterelnök  urat  arra :  vesso 
magát  közbe  a  francziák  császárjánál  a  végett,  kogy  az  elle- 
nünk való  külavatkozás  elliáritására,  vagy  ka  elkáritkató  nem 
volna,  ellensúlyozására  magát  elkatározza.  Én  mindent  el- 
követtem, kogy  nemzetünk  bizalommal  viseltessék  a  császár 
iránt,  s  remélem,  kogy  meggondolván,  mi  fontos  szövetsége- 
sül szolgálkatna  leketö  eventualitások  esetére  neki  kazánk, 
ugy  a  keleten,  mint  Németország  irányában,  nem  fogja  nem- 
zetünk szenvedéseitől  s  reményhiusulásitól  e  kedvezést  meg- 
tagadni. 

Akarmadik  pontra  nézve  figyelmébe  fogja  ön 
miniszterelnök  iirnak  ajánlani,  kogy  ez  még  azon  esetre  is 
nagy  fontossággal  bir  Olaszországra,  ka  a  báborut  Magyar- 
országra kiterjeszteni  a  körülmények  nem  engednék. 

A  múlt  kadjárat  tapasztalása,  a  magyar  ezredeknek 
szelleme,  s  ama  négyezer  nép-apostol,  kik  kellő  utasítással 
ellátva  s  ö  felsége  a  király  iránti  kálaérzettől  telve,  tavalyi 
légiónkból  kazamentek,  biztosítékul  szolgálkatnak  e  részben, 
kogy  ka  idejekorán  szabadságot  s  eszközöket  nyerünk  arra, 
kogy  káboru  esetében  Olaszországban  munkálkodkassunk, 
jóformán  bomlást  vetketünk  az  osztrák  liadseregbe. 

Mi  erre  előlegesen  is  ajánlkozkatunk,  de  mivel  egyrészt 
mi  a  nélkül,  kogy  a  kormányt  compromittáljuk,  már  csak  a 
káboru  valóságos  megkezdése  után  lépketünk  fel  nyiltan,  más- 
részről pedig  kívánatos,  kogy  a  dolgok  jó  eleve  akként  legye- 
nek előkészítve,  kogy  a  midőn  fellépketendünk,  azt  lekető 
gyors  és  rögtönös  sikerrel  tekessük :  fel  fogja  ön  nevemben 
kérni  miniszterelnök  urat,  kogy  Yetter  tábornokot  olasz 
szolgálatba  vétel  végett  a  királynak  ajánlani  méltóztassék. 

V  e  1 1  e  r  tábornok  ur  legjelesebb  vezéreink  egyike,  ki 
1849-ben  karminczezer  embert  vezényelt,  nagy  ütközeteket 
nyert,  szintoly  bátor,  mint  tudományosan  mivelt  katona,  ki 
akár  az  organisátióban,  akár  mérnökkari  s  tábor-vezérkari 
körben,  s  felszerelés  és  fegyverzés  körül  a  legkasznosabb  szol- 
gálatokat teketi  a  királynak.  E  mellett  senki  jobban,  mint  ö, 
az  osztrák  kadsereg  erejét  s  gyengéit  nem  ismeri,  s  e  részben 
a  legfontosabb  felvilágosításokkal  szolgáikat. 

Az  osztrák  kadseregre  gyakorlandó  jövendőbeli  mun- 
kásságunkra nézve  szerencsés  előlépésnek  tai"tom  azt,  kogy 


525 

már  néhány  magyar  főtiszt  a  király  szolgálatában  van.  Ezek 
között  volt  vezérsegédemet:  Ihász  ezredes  urat,  mint  a 
legloyalisabb,  leglovagiasabb,  vitéz  és  szolgálatismerö  kato- 
nát, tiszta  keblű  hazafit,  s  nekem  rendithetlenül  hü  s  kedves 
barátomat  említhetni  különös  örömömre  válik,  ngy,  hogy  ha 
még  V  e  1 1  e  r  tábornok  ur  is  szolgálatot  nyerne  (neve  igen 
jóhangzatuan  ismertetvén  az  osztrák  hadseregben),  azt  hiszem, 
igen  hatályos  elölépések  volnának  téve  arra,  hogy  háború 
esetében  az  osztrák  hadseregre  gyors  és  mély  hatást  gyakorol- 
hassunk. 

Azt  is  említeni  kivánom,  hogy  ha  pl.  a  solferinoi  csata 
előtt  képesek  lettünk  volna  egy  pár  zászlóaljat  magyarosan 
felszerelve,  az  ellenséggel  szemközt  felmutatni,  annak  lehető 
hatását  a  magyar  ezredekre  alig  lehet  kiszámítani.  Azért,  ne- 
hogy hasonló  esetben  a  mindenesetre  időt  kivánó  felszerelés 
hiánya  ilyesminek  lehetőségét  ismét  megakadályozza,  nagyon 
tanácsosnak  látnám,  ha  gond  fordíttatnék  arra,  hogy  a  fel- 
szerelési raktárak  legalább  egy  pár  ezer  emberre  magyar 
egyenruhával  elláttassanak.  Ihász,  ezredes  ur  e  részben  a 
kormánynak  minden  felvilágosítással  szolgálhatna. 

Ha  magyar  sereget  szervezhetendünk  Olaszországban, 
annak,  nemzetünk  felköltésére,  Magyarországba  szállítása 
szükségessé  s  kívánatossá  válhatik.  E  tekintetből  is  óhajtanám 
miniszterelnök  urnák  a  flotta  ügyét  (ugy  szállító-,  mint  hadi 
hajókat  értve)  gondoskodásába  ajánlani,  miszerint  az  az  adriai 
tengeren  az  osztrák  (nem  igen  tekintélyes)  tengeri  erejét 
sakkban  tarthassa. 

Ö  felségének,  Victor  Emánuel  királynak  birtokai  már 
is  kiterjedvén  Olaszország  mindkét  partjára,  miniszterelnök 
umak  éleslátását  a  tengeri  haderőnek  fontossága  a  jövő  há- 
ború esetére  bizonyosan  nem  kerülhetó  ki. 

Én,  a  mit  mint  Olaszország  barátja,  forróan  óhajtok, 
hogy  t.  i.  ő  felsége  a  király  az  olasz  egységet  mihamarább 
Olaszország  déli  részeire  is  kiterjeszsze,  annak  teljesülését 
mint  magyar  is  nagy  elégedéssel  szemlélném.  Nápolynak  szép 
flottillája  van;  ha  arról  V.  E.  király  rendelkezhetnék,  nem 
aggódnám  az  Olaszországban  alakítandó  magyar  hadsereg 
hazaszállítása  felett. 

A  negyedik  pontra.  Fel  fogja  ön  kérni  miniszter- 
elnök urat  a  belgrádi  s  moldva-oláliországi  szard  consuloknak 
odautasittatására,  hogy  minket  az  ottani  kormányoknál  be- 
folyásukkal gyámolitsanak,  odaküldendö  ügynökeinket  bizal- 
mas érintkezésre  méltassák. 

Az  ötödik  pont  VIII.  pont  alatti  kérésem  által  meg- 
elöztetett. 

A  hatodik  pontot  illetőleg  nem  titkolhatjuk, hogy 
munkásságunkban  pénzhiány  miatt  gyakran  zsibbasztva  érez- 
zük magunkat.  Ezt  azonban,  minden  kérés  nélkül,  miniszter- 
elnök ur  belátására  kívánjuk  bizni  s  most  legalább  még  eb- 
ből lényeges  kérdést  nem  csinálunk,  de  nem  tagadhatjuk, 
hogy  ha  a  viszonyok  fejleményei  a  háború  felé  közelebb  hoz- 
nak, legjobb  akarattal  sem  leszünk  képesek  kikerülni,  hogy  e 
pontot,  mint  a  munkásság  —  fájdalom !  —  mellözhetlen  esz- 
közét, ö  felsége  nagylelkűségébe  s  miniszterelnök  ur  figyel- 
mébe ne  ajánljuk. 

XI.  Az  angol  politikának  Francziaország  ellenében  coa- 
litionális  szándokokra  mutató  fordulata  nem  teszi  lehetetlenné 
azon  szomorú  perspectivát,  hogy  a  francziák  császárja,  azon 
ellenséges  combinátió  megelőzése  végett,  franczia-orosz-osz- 
trák  ellencombinatióra  sodortathatik,  mire  a  keleti  kérdés 
szolgálhatna  igen  kisértő  alapul.  Igyekezzék  ön  ezen  fordu- 
latnak, mely  hazánkra  nézve  halálos  csapás  volna,  Olaszor- 
szágra nézve  is  káros  voltáról  miniszterelnök  urat  meggyőzni 
s  reábirni,  hogy  e  veszélynek  (ha  csakugyan  fenyeget)  elhárí- 
tására befolyását  a  Tuilleriákban  felhasználja.  Ne  hagyja 
magát  azon  illusió  által  hátráltatni,  hogy  az  osztrák  talán  a 
keleten  kapható  kárpótlásért  Velenczét  alku  utján  feladni 
kész  leend.  Ferencz  József  azt  tenni  sohasem  fogja.  Különben 
is  az  osztrák,  kinek  jellemében  van,  hogy  minden  uj  szerze- 
ményhez kapzsian  hozzányúl,  de  semmi  vélt  jogról ,  semmi 
igényről  soha  le  nem  mond,  minden  uj  területnagyobbodást 
végtére  is  minden  bizonynyal  Olaszország  ellen  fordítana. 

Említenem  sem  kell,  hogy  Angliára  nézve  mindeii  fel- 
világosítást meg  fog  ön  adni  miniszterelnök  urnák,  mikre  fel- 
hivatik,  —  s  tanácsos  leend  kijelentenie,  hogy  a  turini  kabi- 
net érdekeit  azon  irányban ,  melyben  kívántathatnék ,  az 
angol  sajtóban   képviselni  kedves  kötelességének  ismerendi. 

XII.  A  mint  minisztereliiök  ur  önt  legelsöbben  elfoga- 
dandja,  kérem,  ne  mulaszsza  el  kijelenteni,  miként  különösen 
ö  felségének  a  királynak  mutassa  be  legmélyebb  köszönete- 
met s  nemzetünk  kálaérzelmeinek  biztosítását  mind  hazánk 
iránti  kegyes  szándékaiért  a  múltban,  mind  különösen  a  ma- 
gyar légió  ügyében  bizonyított  sok  és  nagy  kegyességeért, — 
s  tegye  biztossá  ö  felségét  tiszta  őszinte  hódolatomról,  szolgá- 
lati készségemről,  és  egész  nemzetünknek  hozzá  való  tiszte- 
letteljes ragaszkodásáról. 


Mennyire  leszen  tanácsos  az  első  fogadtatás  alkalmával 
ez  utasítás  különböző  pontjaira  kiterjeszkedni  ?  —  az  a  kö- 
rülményektől függ,  s  önt  tapintata  el  fogja  igazítani.  Jó  lesz 
azonban  miniszterelnök  urat  megkérdeni,  vájjon  ha  valami 
további  közleni  valója  lesz  önnek,  azt  szóval  vagy  Írásban  kí- 
vánj a-e  miniszter  ur,  hogy  ön  megtegye  ? 

London,  april  3.  1860.  Kossuth. 


Pülszky  Ferencz  jelentései. 

I. 

Turin,  april  8.  1860. 

Tegnap  délben  érkezvén  meg,  tüstént  bejelentem  utasí- 
tásom értelmében  ittlétemet,  hozzácsatolván  levelemhez  azon 
két  ajánlólevelet,  melyet  Parisban  kaptam,  s  elküldém  C  a- 
V  o  u  r  magán-szállására.  Ma  reggel  tiz  órakor  megjött  szol- 
gája egy  pár  sorral,  délutáni  két  órára  tűzvén  ki  fogadá- 
somat. 

Átadtam  neki  megbízatásomat,  kijelentve  hálás  köszöne- 
tünket, szerencsekivánatainkat  s  szolgálataink  felajánlását  — 
az  utasítás  értelmében. 

Szívesen  fogadott ;  elolvasta  a  levelet ;  örült,  hogy  újra 
is  kijelentjük  érdekegységünket ;  sajnálta,  hogy  tavaly  nem 
lehetett  többet  tenni.  »Az  akkori  körülmények«,  —  ugy  szólt 
—  »nem  újulhatnak  meg  egykönnyen ;  most  uj  alapot  kell  ke- 
resnünk. Érdekeink  azonban  azonosak,  mert  ellenségünk 
ugyanaz.  Addig,  mig  Austria  fenáll,  az  olasz  és  a  magyar 
kell,  hogy  együtt  járjon,  azonban  az  olasz  sem  compromittál- 

hatja  jövőjét   puszta    rokonszenvből,    habár   testvérnemzet 
iránt, « 

E  n :  Tökéletesen  ertjük  s  méltányoljuk  ezen  nézetet, 
csakhogy  minél  tovább  halasztatik  a  háború,  annál  nagyobb 
a  veszély.  Nemzetünk  kétségbeesik  s  végre  kimerül. 

C  a  V  o  u  r :  Jól  tudom,  hogy  ezen  állapot  nem  tarthat ;  ez 
fegyvemyugvás,  nem  béke.  Megmondtam  ezt  a  porosznak, 
mikor  az  osztrák  protestátiót  közlötte,  melyben  jogok  fentar- 
tásáról  van  szó ,  habár  jelenleg  megigéri ,  hogy  háborút 
nem  kezd. 

E  n :  Mert  nem  képes  kezdeni. 

C  a  V  0  u  r :  Ugy  van.  E  tiltakozásnak  értelme,  azt  mon- 
dottam a  porosznak,  nem  más,  mint:  »a  mikor  megtehetem, 
visszaveszem  Lombardiát. «  Erre  megint  az  a  feleletünk :  »a 
mikor  megtehetjük,  elveszszük  Velenczét.«  —  Ilyen  állapot 
nem  béke,  hanem  fegyverszünet,  s  mi  arra  használjuk  fel, 
hogy  készüljünk. 

E  n :  Nekünk  is  kellene  készülnünk ;  adjon  módot  reá. 

C  a  V  o  u  r :  Mi  azért  még  sem  kezdhetjük  meg  a  háborút 
egy  napról  a  másikra.  Austria  igéri,  hogy  meg  nem  támad,  s 
nem  is  fogja  tenni ;  mi  sem  tehetjük  ok  nélkül.  Meglehet,  hogy 
a  déli  bonyodalmak  fogják  okozni  a  háborút.  Tegyük  fel,  hogy 
Nápolyban  kitörne  valami  forradalom,  akkor  talán  belekeve- 
rednék az  osztrák  a  háborúba ;  talán  még  akkor  sem.  De  a 
kelet  adhat  okot  bonyodalmakra.  —  Ismeri-e  ön  a  keleti  dol- 
gokat ?  Vannak-e  összeköttetéseik  ? 

E  n :  Ismerem.  De  nem  ismerem  a  császár  terveit.  Meg- 
bízóm fél  egy  oly  coalitiótól,  mely  a  mi  reményeinket  s  az 
olasz  jövőt  egy  csapással  elölné. 

Beleereszkedtem  e  kérdés  fejtegetésébe.  Mielőtt  Velen- 
czét  emlithettem  volna,  szavamba  vágott. 

C  a  V  o  u  r :  Mi  nem  vagyunk  francziák,  mi  olaszok  va- 
gyunk. Coalitió  coalitió  ellen,  ha  a  nemzetiség  elve  elárultat- 
nék.  Már  most  legyen  szives  megmondani  röviden :  mit  ki- 
vannak előkészületekül  ? 

E  n  emlitém  az  avatkozás  elleni  biztosítást,  mire  hall- 
gatott. A  fegyvereket,  mire  azt  felelte ,  »tudom ;  Couzánál 
vannak«  ;  fel  akartam  ezen  pontra  nézve  világosítani,  de  ő  azt 
jegyzé  meg,  hogy  sürgősek  dolgai,   tehát  hagyjuk  a  részlete- 

ket  máskorra.  Emlitém  a  magyar  egyenruhák  készítését,  a  mi 
tetszett  neki.  A  magyar  tiszteket.  Emlitém  V  e  1 1  e  r  t ;  mire 
azt  mondta,  kogy  szólani  fog  Farinival  iránta.  Pénz,  — 
de  nem  most,  hanem  annak  idejében. 

Folyvást  félbeszakadt  beszélgetésünk  az  aláírások  vé- 
getti  irományok  behozatala  által. 

»0n  tehát  levelező  ?«  kérdezé.  —  »Igen«,  felelém,  »más 
mindenkinek  és  semmi  egyéb «.  —  »Ez  ugy  legyen«,  viszonzá. 
»Ha  szólni  akar  velem,  hét  órakor  jöjjön  szállásomra.  Ha  nem 
volnék  itt ,  tiszttársamnak  (F  a  r  i  n  i  n  a  k)  szól ,  senkinek 
másnak;  bemutatom  neki.  Titkárommal  szólhat,  ha  kell 
valami. « 

Tett  még  egy  pár  kérdést  az  itt  levő  magyarok  iránt  s 
az  angol  lapokról.  Három  negyedóráig  tartó  beszélgetésünket 
befejezte,  s  felszólított,  hogy  egy  pár  nap  múlva  szóljak  a 
részletekről.  Titkárának  meghagyta,  hogy  jegyet  szerezzen  a 
hirlapi  karzatra. 

C  a  V  0  u  r  gróf  könnyű  felfogása,  mely  a  beszéd  czélját  s 
horderejét  az  első  szónál  megismeri,  könnyíti  az  értekezést,  s 
azon  nevezetes  kiinduló-pont,  melyet,  a  mennyire  lehetett,  az 
ö  tulajdon  szavaival  irtam  meg,  reményt  ad,  hogy  nem  lesz 
egészen  sikertelen  ideküldetésem. 

Nem  lehetett  nem  csodálkoznom,  hogy  nézetei  olyany- 
nyira  összevágnak  utasításommal.  Modora  rendkívül  szives  és 
fesztelen  volt.  Szóval  meg  vagyok  elégedve  ezen  első  találko- 
zással s  tüstént  leültem,  hogy  a  fris  benyomást  minél  híveb- 
ben ezen  jelentésemben  kifejezhessem. 
Szokott  hűséggel 

Pulszky  Ferencz. 

n. 

Turin,  ápril  19.  1860. 

Epén  most  hagytam  el  Farinit.  *)  Volt  hadügyminisztere 
(F  r  a  p  p  0 1 1  i)  ki  most  követ,  vezetett  be  hozzá,  —  én  tehát 
kizárólag  levelező  voltam.  E  szerint  soká  magyarázta  nekem 
a  nizzai  és  savoyai  kérdést ;  panaszkodott,  hogy  Anglia  annak 


*)  F  a  r  i  11  i,  az  EmiHa  erélyes  dictatora,  az  aimexió  után  bel- 
ügyminiszterré lett  kinevezve. 

idejében  még  csak  egy  diplomatiai  jegyzékkel  sem  támogatta 
őket  e  kérdésben ;  emiitette,  hogy  az  olasz  függetlenségét  és 
szabadságát  egyiránt  becsüli  s  fenn  fogja  tudni  tartani.  Az  én 
megjegyzésem   következtében,   megmondta,  kogy  előbb  nem 
tartja  biztosítottnak,  sem  be  végzettnek  az  olasz  kérdést,  mig 
csak  az  osztrák  ki  nem  űzetik  a  félszigetből ;   hanem   azért 
Sardinia   mégsem   üzenhet  ok  nélkül  háborút  az  osztráknak, 
ámbár  a   keleti   kérdés,  »m  elynek  megoldásában  az 
uraknak  is  lehet  dolguk«  könnyen  megadhatja  nem- 
csak a  háború  okát,   de   kénytelenségét   is.  Lehetetlen  volt, 
hogy  ezen  szavaknál   eszembe  nem  jutott   volna,   hogy  már 
N  i  g  r  a  Parisban,  s  itt  az  angol  követ,  s  a  gróf  is  emlegették 
a  keleti  kérdés  legközelebbi  felkerülését,  s  hogy  három  közü- 
lök azt  a  magyar  ügyekkel  összekapcsolta,  ámbár  kérdésemre, 
hogy  mi  foghatna  történni,  —  egy  sem  tudott  felelni.  F  r  a  p- 
p  0 1 1  i,  kivel  még  hosszú  beszélgetésem  volt,  midőn  F  a  r  i  n  i  t 
elhagytuk,  (ki  még  azt  is  mondta,  hogy  holnap  indul  a  király- 
hoz, s  visszajö vétele  után  kivan  velem  beszélni,)  több  érdekes 
dolgot  emiitett,  p.  o.  hogy  La  V a  1  e 1 1 e,  ki  most  Stambulba 
indult,  azt  mondta  :    »Je  vais  pour  achever  Thomme 
malade«,*)  s  hogy  Parisban  a  kérdés  csak  az,  vájjon  a  ke- 
leti kérdést  magában  kell-e,  vagy  összeköttetésben  s  egyszerre 
a  rajnaparti  kérdéssel  megkezdeni  ?  Meglehet,  hogy  csalatko- 
zom, azonban  az  én  benyomásom  az,  hogy  Parisban  a  magyar 
kérdést   összeköttetésbe   akarnák   hozni  egy  dunai  királyság 
kérdésével,   mely  a  Duna  mindkét  völgyét  a  Kárpáttól  a  Bal- 
kánig foglalná   magában.   Mert  ha  nem  az  a  föeszme,  miért 
kérdezte  volt  a  gróf:  minő  befolyással  vagyunk  mi  magyarok 
az  aldunai  tartományokra  ?  miért  kivánta  volna  a  követ  tudni : 
mik  a  dunai  déli  tartományok  viszonyai  s  mily  összeköttetés- 
ben vannak   Magyarországgal  ?   Mindegyikét   megkérdeztem 
azóta,  hogy  miben  áll  a  keleti  kérdés  s  mi  módon  érintené  az 
hazánkat,  —  s  mind  a  három  azt  felelte :  »nem  tudom,  s  talán 
Parisban  sem  tudják.«  Kötelességemnek  tartottam  ezen  néze- 
tet jelenleg  kiemelni  s  kormányzó  urnák  figyelmébe  ajánlani. 
A  gróf  holnapután  jő  vissza,   vagy   tán  még  később.  Azon 


")  »A  végett  megyek,  hogy  a  beteg  embert  megha]assam.« 

leszek,   hogy  minólelöbb   legyen  alkalmam  vele  találkozni  s 
értekezni. 

A  hadügyminisztérium  még  nagyon  czopfos,  s  nem  tudja 
megérteni  feladatát.  Az  idegen  elemek  irányában  ellenséges  s 
mindenütt  akadékos.  Csak  a  kül-  s  belügyminiszter  tudják, 
mire  van  az  országnak  szüksége,  —  a  többi  igazi  táblabiró, 
erélyesség  nélkül.  Soknak  máskép  kellene  lenni,  mint  a  bogy 
van ;  mozognak,  de  lassan ;  készülnek,  de  nem  ugy,  mintba  az 
ellenség  a  kapunál  állna.  Irántunk  van  rokonszenv ;  nélkülöz- 
hetetleneknek tartanak.  Majd  meglátom  a  jövő  héten  :  akar- 
nak-e tenni  is. 

Szokott  hűséggel  stb. 

Pulszky  Ferencz. 


III. 

Turin,  april  26.  1860. 

Tegnap  voltam  ismét  C  a  v  o  u  r-nál,  ki  22-én  jött  vissza. 
A  legszívesebben  fogadott  s  megint  ismételte,  hogy  bennünk 
szövetségeseket  lát.  Elmondám  neki  a  fegyverek  ügyét  utasí- 
tásom értelmében.  0  kihallgatott  s  azután  azt  mondta  :  »Nem 
lehet  többé  a  dolgon  segíteni.  A  császár  odaajándékozta  azo- 
kat C  0  u  z  a  berezegnek.  Nekünk  nincs  s  nem  volt  beleszó- 
lónk, az  ügy  közvetlenül  intéztetett  el  Paris  és  Bukarest  kö- 
zött. Egyébiránt  ha  megjö  az  ideje,  majd  rendelkeznek  szá- 
munkra is.«  Szólt  azután  a  keleti  kérdésről,  s  mondta,  hogy 
Angolország  már  ezelőtt  oly  kényelmesen  helyezte  el  magát 
hogy  most  minden  áron  a  status-quot  akarja  fentartani,  mely 
reá  nézve  kellemetes,  nem  gondolva  azokkal,  kiknek  helyzete 
kevésbé  kényelmes.  »0n  ne  peut  pas  refaire  l'Europe  sans 
l'Angleterre,  *)  mert  ha  csakugyan  háborút  kezd,  ki  nem 
fárad ;  ellenben  mostan  semmi  combinatióba  a  kelet  iránt  bele 
nem  akar  menni.  Csak  mondaná  meg,  mit  akar,  megadják 
neki,  bár  nagy  legyen  is  követelő  osztályrésze ;  ha  pedig  nem 
akar  belemenni  ezen  ügybe,  akkor  a  császár  az  oroszszal  fog 
tisztába  jönni  az  angol  nélkül.«  Emlitém,  hogy  hazánkat  nem 
lehet  kifelejteni  a  kelet  elrendezésénél,  s  előhoztam  az  idetar- 


*)  » Anglia  nélkül  nem  lehet  Európát  átalakitani. 

tozó  észrevételeket,  mire  ö  megint  nem  felelt,  mert,  ugylát- 
szik,  nem  igen  kérdezik  az  olaszt  az  iránt,  mi  keleten  törté- 
nik, s  jóformán  nem  is  tudja,  mit  akarnak.  Hanem  a  Bene- 
dek kineveztetéséröl,  úgynevezett  concessiókról  és  rendszer- 
változtatásról kezdett  kikérdezgetni,  mire  elmondtam  neki, 
mennyire  nevetséges  ezen  kihívást  engedménynek  tekinteni ; 
elmondtam  az  ország  ritka  egyetértését,  akár  nemzetiségek, 
akár  vallások  tekintetében,  —  mire  ö  igen  figyelmesen  hall- 
gatott, s  látszott  rajta,  hogy  tetszik  neki  ezen  állapot.  Kér- 
dezte :  lehetséges-e  még  a  móriam  ur  pro  rege  nostro- 
féle  fellengés ?  —  ezt  minduntalan  kérdezik  itt 
tőlem  —  mire  csak  azt  feleltem,  hogy  keservesen  fizette 
vissza  azt  a  nemzetnek  József  s  utódjai  stb.  Végre  azt  mond- 
ván, hogy  most  Sicziliával  foglalkoznak  leginkább,  hol  a 
zendülés  terjed,  s  hogy  türelemmel  kell  viseltetnünk,  —  három 
negyedóráig  tartó  beszélgetésünk  véget  ért. 

Ura  öt  személyesen  nem  szereti,  bár  szükségesnek  tartja 
az  olasz  tervek   kivitelére.  E  szerint  mindaddig,  mig  ö  hata- 
lomban van,  bizhatunk,  hogy  nem  adják  magukat  puszta  con- 
solidatiónak,  mit  más  ember  is  el  tudna  végezni. 
Szokott  hűséggel 

Pulszky  Ferencz. 


IV. 

Turin,  april  30.  1860. 

Mint  e^y  angol  lap  levelezője,  kötelességem  szerint  mind- 
járt az  első  napokban  bejelentettem  magamat  az  angol  követ- 
nél ;  ma  ismét  elmentem  hozzá.  Jó  kedvében  volt  sir  James, 
s  minthogy  leveleimből  azt  gyanította,  hogy  talán  a  nizzai 
ügy  révén  az  ellenzéket  találnám  jövőben  kiemelni,  igyeke- 
zett bebizonyítani,  hogy  a  gróf  az  egyetlen  igazi  olasz  állam- 
férfi, a  ki  képes  az  olasz  ügyet  keresztülvinni  (a  gróf  is  emlité 
nekem,  hogy  sir  James  Hudson  valódi  meleg  barátja  az 
olasz  ügynek)  s  a  beszéd  folytában  felhozta,  hogy  magyar 
szempontból  is  azon  kell  lennem,  hogy  a  gróf  népszerű  ma- 
radjon, s  állását  fentartsa. Azután  kezdett  kikérdezgetni 

a  magyar  viszonyokról,  vájjon  lehetséges-e  még  a  kibékülés  s 
egy  uj  Moriamur  stb. ?  Örvendett,  hogy   adatokat  adtam. 

melyek  bebizonyítják,  Hogy  ez  nem  történhetik  többé.  O 
mondta,  hogy  Magyarország  jelenleg  is  már  forradalmi  álla- 
potban van,  ámbár  azt  nem  is  gyanítják  se  Bécsben,  se  Pes- 
ten ;  dicsérte  a  magyarok  politikáját,  hogy  tavaly  nem  kezd- 
tek meggondolatlan  pártütéshez ;  biztatott,  hogy  Anstriának 
szét  kell  mállania,  csak  tudjuk  folytatni  passiv  ellentállásun- 
kat ;  nem  tartá  jónak,  hogy  itt  oly  sokat  beszélnek  az  assimi- 
latióról,  a  helyett,  hogy  háborúra  készülnének,  mi  egyébiránt 
még  inkább  az  ellenzék  terve,  mint  a  kormányé ;  emlité,  hogy 
Ratazzit  személyesen  kedveli  a  király,  ki  Cavour- ban 
praeceptort  lát.  Azt  is  mondta,  hogy  gróf  Rechberg  pa- 
naszkodván lord  Loftus  előtt,  hogy  Sardinia  jelenleg  meg- 
akarja támadni  Velenczót,  lord  John  (R  u  s  s  e  1 1)  eziránt  fel- 
világosítást kért,  mire  neki  épen  ma  azt  felelte  sir  James 
(itt  felolvasta  a  sürgönyt,  mely  asztalán  feküdt),  hogy  az  idén 
még  nem  kész  Sardinia  s  nem  is  gondol  támadó  háborúra. 
Egyszóval  :  a  legbizalmasabb  módon  három  álló  óráig  beszél- 
getett velem,  azaz  ö  beszólt,  én  többnyire  hallgattam.  Azt  is 
mondta,  miszerint  Angliában  érzik,  hogy  Austria  nem  lehet 
többé  az  angol  érdekeknek  támasza  a  szárazföldön ;  erkölcsi- 
leg már  is  meg  van  semmisítve ;  ugyanazért  más  hatalomról 
kell  gondoskodni,  mely  ellensúlyozhassa  Franczia-  és  Orosz- 
országot, —  s  ez:  a  Porosz.  Ennek  erösitése  és 
kifej  lé  se  most  az  angol  politikának  fö  teen- 
dője; kell,  hogy  Poroszország  minél  nagyobb 
részét  absorbeálja  Németországnak.  Én  azt 
jegyeztem  meg,  hogy  Magyarországból  is  lehetne  egy  hatal- 
mas független  országot  képezni  az  európai  sulyegyen  érdeké- 
ben, különösen,  ha  az  egész  Dunavölgy  érdekei  foederativ  ala- 
pon egyesittetnének.  »Igaza  van,«  monda  ő,  »de  ezen  eszme 
nem  látszik  oly  könnyen  kivihetőnek,  mint  a  másik.  Egyéb- 
iránt megérdemli,  hogy  lord  Palmerston  figyelme  arra 
fordittassék.  Szólt-e  vele  ?«  —  »Nem.«  —  »Kár;  ha  nem  is 
karolja  fel  tüstént,  jó  volna,  ha  megismerkednék  főpontjaival  s 
a  kivitel  lehetőségével.  A  keleti  ügy  nem  rendeztet- 
hetik el  önök  nélkül.« 

Kötelességemnek  tartottam  ezen  beszélgetés  vázlatát 
azonnal  közölni,  mert  ugy  látom,  hogy  ez  az  ember  annyira 
barátja  az  olasznak,   hogy   ennélfogva   még  a  mi  érdekeinket 

is  felkarolja,  tudván,  hogy  mi  vagyunk  Olaszország  legtermé- 
szetesebb szövetségesei. 

Szokott  hűséggel  stb. 

Pulszky  Ferencz. 


V. 
Kossuth  —  Pulszky  Ferencz  turini  ügy  viselőnek. 

London,  május  1.  1860. 

I.  April  26-ikai  (tegnap  vett)  jelentése  (fájdalom  !)  véget- 
vetett a  reménynek,  hogy  fegyvereinket  visszakapjuk.  Kül- 
detése tehát,  melyben  való  eljárásának  áldozataiért  köszöne- 
temet, tapintatos  modoráért  pedig  szives  elismerésemet  nyi- 
latkoztatom, eredményeiben  ezekre  megy  ki : 

Ünnepélyesen  constatálva  van,  hogy  a  mostani  turini 
cabinet  az  osztrák  elleni  háborút  mind  szükségesnek,  mind 
kikerülhetlennek  tartja,  s  annak  esetére  nemzetünket  szövet- 
ségesének tekinti,  —  azonban  e  háború,  legalább  a  turini  kor- 
mány részéről,  nem  imminens ;  fel  van  ujolag  fogva,  s  pedig  a 
legbarátságosabb  modorban,  a  turini  kormánynyal  való  dip- 
lomatiai  összeköttetéseink  fonala,  s  az  idö  s  körülmények 
szerinti  szükségek  esetére  az  érintkezés  útja  elö  van  ké- 
szítve. 

De  ezen  tul  egyéb  positiv  eredményekre  nem  számitha- 
tunk rögtön. 

A  dolgok  e  helyzetében  nincs  ok,  a  miért  önnek  áldozat- 
készségét ez  alkalommal  tovább  is  igénybe  vegyem,  söt  azon 
véleményben  vagyok,  hogy  rögtöni  positiv  eredmény  kilátása 
nélkül  önnek  ügyviselöi  minőségben  tovább  ottmaradás,  augy 
látszik  nekem,  inkább  elmállaszthatná ,  mint  erösbitené 
helyzetünket.  Panaszosoknak  kellene  lennünk,  s  a  panasz,  mi- 
dőn igazságát  nem  tagadhatják,  de  megadását  a  körülmények 
gátolják,  —  ingerlőleg  hat  s  tehernek  vétetik,  mit  pedig 
a  barátságos  viszony  fentartásának  tekintete  kerülnünk  ja- 
vasol. 

Nem  kivánom  azonban,  hogy  ön  ezt  immár  végleges  uta- 
sításnak vegye,  söt  kérem,  hogy  ha  a  helybeli  körülmények- 
nek egy  napról  másikra  módosulást  szenvedhető  ismereténél 

fogva  ellenészrevételei  fordulhatnak  elö,  azokat  velem  közölni 
szives  legyen. 

Eljövetelének  azonban  a  tnrini  parlamentnek  (a  mint 
Írja  ön,  május  közepén  októberig  várható)  elnapolása  előtt 
semmiesetre  sem  kellene  történni. 

Vágyom  tudni :  van-e  szóban  vagy  szándokban,  hogy  a 
parlament  elnapolása  esetére  a  király  ujolag  dictátori  hata- 
lommal ruháztassék  fel.  Ennek  tudása  tájékozna  a  közelebbi 
^Ggy — öt  hó  iránya  felöl. 

II.  Eljövetele  előtt  azonban  szükségesnek  látom,  hogy 
ön  a  miniszterelnöknél  még  egy  kisérletet  tegyen.  Még  pe- 
dig ezúttal  Írásban,  azon  diplomatiai  tömör  szabatos- 
sággal, melyet  ön  oly  jól  tud  alkalmazni. 

Jegyzékében  tessék  kiindulási  pontul  az  april  19-ikei 
ismeretes  osztrák  rendelvényt  felvenni. 

Helyesen  fogta  fel  ön  a  dolgot,  midőn  biztosította  a  mi- 
niszterelnököt, hogy  ezen  intézkedés  hazánkban  köznehezte- 
léssel  fog  fogadtatni. 

Tessék  azonban  most  már  nem  mint  véleményt,  hanem 
mint  positiv  tényt  (melynek  valóságáról  kezeskedem)  meg- 
mondani, hogy  valósággal  ugy  fogadtatott.  A  hatás  a  lehető 
legrosszabb  az  osztrákra  nézve.  Gúnynak  s  bántalomnak  te- 
kintetik, mely  a  szenvedésekre  halmoztatott  s  közmóltatlan- 
kodást  szült  minden  kivétel  nélkül. 

(A  »Correspondence  Bullier«-nek  ide  zárt  pesti  levelét 
fel  fogja  ön  használni.) 

Ezt,  mint  tényt,  előrebocsátva,  tessék  jegyzékében  a  mi- 
niszterelnök urat  figyelmeztetni,  hogy  ha  lettek  volna  hazánk- 
ban (mint  minden  országban  lehetnek)  oly  egyének  vagy 
osztály-töredékek,  melyek  még  lehetőnek  hitték,  hogy  a  bécsi 
kormány  hazánk  történelmi  jogainak  teljes  épségben  való 
visszaadására  idején  áttérve,  ha  nem  másra,  legalább  ideigle- 
nes megnyugvásra  adhat  kísérleti  alkalmat :  az  april  19-ikei 
insultus  ezen  keveseknek  várakozását  is  végkép  elenyész- 
tette.  Most  már  még  ezek  is  a  fegyverhez-nyulást  tekintik 
egyedüli  megoldásnak,  s  azért  feszült  óhajtással  néznek  körül : 
van-e  valami  positiv  jel,  mely  oda  mutat,  hogy  valamely  kül- 
hatalom  valóban  el  van  határozva  a  magyar  nemzettel  com- 
binátióba  lépni  ? 

Figyelmeztesse  ön  miniszterelnök  urat :  minő  kimond- 
hatlannl  fontos  dolog  minket  oly  állapotba  tenni,  hogy  vala- 
mely positiv  tény  (bármi  csekély,  de  t  é  n  y,  s  nem  szó)  által 
biztatólag  felelhessünk  ez  óhajtásra. 

Fontolja  meg  miniszter  ur  azt,  hogy  ha  nekünk  erre 
módot  nem  ad,  nem  mondom,  hogy  az  irántunk  való  bizalmat, 
(mert  ezt,  ugy  liiszszük,  nem  lehet)  hanem  a  sikert  előidézhető 
tehetségünk  iránti  hitet  csökkentheti  meg  a  hazában. 

Fontolja  meg  a  miniszter  ur,  hogy  a  magyar  nemzet, 
1849-iki  óriási  küzdelmeinek,  s  mondhatjuk,  óriási  győzelmei- 
nek végeredménye  által  oda  van  kényszerítve,  miszerint 
semmi  a  világon  nem  hat  oly  leverőén  reá,  mint  e  szó :  » elszi- 
geteltség, elhagyatottság,  egyedülállás «,  és  semmi  oly  feleme- 
lőleg, mint  annak  a  hite,  hogy  nincs  elhagyatva. 

Adjon  nekünk  módot  e  hitet  gerjeszteni,  öregbíteni,  — 
s  módot  adandott  nekünk  Olaszország  jövendő  függetlenségi 
harczának  győzelmét  biztosítani.  Hiszen  tudhatja  1849-ből : 
mit  képes  a  magyar  tenni,  a  mig  hiszen  és  bizik,  —  a  mint 
azt  is  tudhatja :  mint  porlik  szét  a  magyar  óriási  hősi  ereje,  a 
mint  hitében,  bizalmában  meginog. 

És  semmi,  de  semmi  sem  ingathatja  meg  annyira,  mint 
annak  gyanúja,  hogy  el  van  hagyatva. 

Miniszterelnök  ur  azon  férfiú,  ki  inkább,  mint  akárki 
más,  tudja,  hogy  a  politika  végeredménye  egyszerű  tételekre 
vezettethetik  vissza. 

En,  a  helyzetet  ismerő  s  nagy  tapasztalások  iskolájában 
edzett,  —  éne  figyelmeztetéssel  Olaszország  jövő  szabadsá- 
gának kulcsát  adom  miniszter  ur  kezébe. 

Ne  csekéllje  figyelmeztetésemet. 

Szavakkal,  annyi  remény-hiusulás  után  nem  tarthatjuk 
fenn  azon  hitet,  hogy  van  támaszunk  idekünn. 

Nekünk  erre  tény  kell. 

Azért  kimondhatlan  szerencsétlenségnek  tartom,  hogy 
a  tudvalevő  fegyvereket  vissza  nem  kaphatjuk. 

Mert  ha  azt  irhatnók  haza :  » mennyire  van  mire  tá- 
maszkodnunk, látjátok  abból,  hogy  már  is  húszezer  fegyvert 
tartunk  készen  határtokon :  küldjetek  oda  magatok  egy  meg- 
bízottat, ki  a  feltárolt  fegyvereknek  gondját  viselj e«,  —  lehe- 

tétlen  azt  kiszámitani,  liogy  minő  hatást  gyakorolt  volna  ez 
otthon 

Az  igen  kívánatos  hatások  közé  számítom  azt  is,  hogy 
egy  ily  tény  által  felbátorítva,  egy  szavunkba  kerülne  a  nem- 
zetet váratni,  a  meddig  csak  kell,  a  nélkül,  hogy  határozatá- 
ban csökkenjen,  —  mig  ha  semmi  ily  biztató  tényt  nem  adha- 
tunk nekik  s  künn  a  válság  napról-napra  húzódik,  a  párisi 
kabinettől  pedig  az  osztrák  irányában  ma r- 
queirozott  közeledéseket  látnak:  vagy  az  történ- 
hetik, hogy  a  kétségbeeséstől  kérnek  tanácsot  s  idöelőtti  in- 
gatag kitörésekre  fakadnak,  s  elnyomatván,  a  jövő  olasz  harcz 
számára  el  lesznek  veszve,  vagy  az,  hogy  ha  az  osztrák  előbb- 
utóbb  a  történelmi  alapra  fektetett  engedményekhez  folyamo- 
dik, (mi  példátlanul  roncsolt  helyzetében  igen  lehető)  a  re- 
ményvesztett nemzetben  szakadást  idéz  elő. 

Ajánlja  ön  mindkét  alternatíva  következéseit  a  minisz- 
terelnök megbirálásába,  s  kérje  meg,  hogy  ha  már  azon  fegy- 
verek elvesztek  számunkra,  ne  mondják  azt  nekünk :  »h  a 
majd  megjön  az  idő,  majd  rendelkeznek  szá- 
munkra is.«  Mert  a  körülmények  sürgetőleg  javasolják, 
hogy  nemzetünknek  egy  biztató  tényt  mutassunk  fel.  Azért 
sürgesse  ön,  hogy  némi  fegyverek  iránt  haladék  nélkül  történ- 
jék rendelkezés. 

De  minthogy  ehhez  mindenesetre  némi  idő  kell,  kérem, 
tessék  a  következőt  is  előterjeszteni  : 

Hazánknak  legtöbb  vidékén  megtörtént  annyi  rendelke- 
zés ,  a  mennyi  conspiratiók  nélkül  (mire  nálunk  nincs 
szükség)  tanácsos  volt,  hogy  jövő  esélyek  alkalmára  a  cso- 
portosító elemek  elhelyezve  legyenek.  De  némely  vidékeken 
ezt  még  tenni  kell.  Különösen  fontos  ez  a  szerb  vidékre  nézve, 
(Bács,  Bánát)  s  Horvátországban.  Mi  ez  iránt  mindenesetre 
gonddal  leszünk  s  ez  mintegy  százötvenezer  frankba  fog  ke- 
rülni. Ezt  kétségtelenül  előállíthatják  a  hazában.  Deha  már 
fegyvereink  elvétettek,  helyrepótlásuk  pedig  időt  kiyán :  te- 
gye meg  legalább  azt  a  miniszterelnök,  hogy  e  csekély  össze- 
get ne  a  hazaiak  adják,  hanem  mi  küldjük,  mint  bármi  csekély 
tényt,  de  mégis  tényt,  mely  minden  szónál  többet  nyomna, 
jeléül  annak,  hogy  van  támaszunk,  s  hogy  combinatióink  nem 
puszta  remények. 

KOSSUTH.    IHATAIM,    II,  68 

Kérésem  az,  hogy  ez  összeget  küldené  a  miniszter  ur 
a  jassy-i  szard  consulhoz,  ha  van  ott,  ha  nincs :  a  belgrádihoz, 
azon  utasítással,  hogy  azt  a  Magyarországból  a  végett  hozzá 
átjövendő  egyénnek  adja  át,  ki  azon  »mot  d'ordre  et  de  ral- 
liement«  jelszavakat  tudandja  vele  kicserélni,  melyeket  kéré- 
sem megadása  esetére,  miniszterelnök  nrnak  leendő  átadás 
végett  pecsét  alatt  el  fogok  küldeni. 

Ezenkívül  pedig  terjeszsze  ön  eredeti  utasításai  nyomán 
■  ujolag  pontonként  elő,  a  mit  kérni  önt  utasítottam  (ne  mu- 
laszsza  el  a  királynak  tartozó  hálámat)  s  végezze  azzal  jegyzé- 
két, hogy  pontonként  határozott  végválaszt  kér,  mivel  —  nem 
látván  jelenre  további  ottmaradásának  hasznát  —  utasítva 
van  (ha  csak  a  gróf  ellenkezőt  nem  óhajt)  Londonba  vissza- 
térni, s  azért  a  miniszterelnök  ur  határozatainak  megtudása 
s  búcsúvétel  végett  harmad-negyednapra  még  egy  elfogadta- 
tást kér. 

III.  Harmad-negyednapot  azért  említek,  mert  óhajtom, 
hogy  jegyzékét  a  miniszterelnöknek  beküldvén,  F  a  r  i  n  i  mi- 
niszter úrral  személyesen  értekezzék,  missióját  (ha  még  nem 
tette  volna)  vele  megismertetve,  s  előadván  neki  a  helyzetet  s 
jegyzékének  tartalmát,  öt  arra  birni  iparkodjék,  hogy  Olasz- 
ország jövőjével  oly  szoros  kapcsolatban  levő  kivánatinkat 
támogassa. 

Nagyon  lekötelezve  érezném  magamat,  ha  F  a  r  i  n  i  mi- 
niszter urnák  engedelmét  nyerné  ki  ön,  hogy  ha  valami  fontos 
dolog  adná  magát  elő,  neki  egyenesen  Írhassak. 

ly.  A  miniszterelnök  urnái  teendő  bucsulátogatás  al- 
kalmával ajánlom  annak  kieszközlését,  hogy  az  itteni  szard 
követség  utasítást  kapjon:  nekem,  családomnak,  vagy  annak, 
a  kit  én  ajánlanék,  útlevelet  adni  Olaszországba ;  mint  szintén 
az  iránt  is  meg  kellene  egyezni,  hogy  ha  miniszterelnök  ur 
önnek  Turinba  való  visszatértét  jónak  fogná  látni,  azt  Paris- 
ban vagy  Ni  gr  a  lovag  vagy  Bixio  ur  utján  tudtomra 
juttassa. 

V.  Nagyon  felötlött  nekem  ön  utolsó  jelentésének  azon 
része,  hogy  a  miniszterelnök  kérdezte  önt :  -lehetséges-e  még 
aMoriamurpro  rege  nostr o-féle  fellengzés ?  —  s 
hogy  ezt  minduntalan  kérdezik  öntől. 

Ez  végtelenül  sajnos  impressio,  melynek  gyökeres  kiir- 
tására nagy  fontosságot  helyezek.  —  A  kiről  ezt  felteszik,  ar- 
ról kétkednek  s  a  kiről  kétkednek,  azzal  csak  kétkedőleg 
bánnak. 

Mielőtt  visszatérne  ön,  adjon,  kérem,  e  részben  irányt  a 
lapoknak.  Az  irány  pedig  ez :  A  magyar  nemzetnek  az  osz- 
trákkal való  kiengesztelődése  akármi  feltétel  alatt  is  szintoly 
lehetetlen,  mint  lehetetlen,  hogy  Velencze  vele  kibéküljön,  s 
e  lehetetlenséget  csak  az  tehetné  kétségessé,  ha  az  olasz  nem- 
zet s  azok,  kik  sorsát  intézik,  elfelejtkeznének  arról,  mennyire 
szükséges  olasz  érdekek  szempontjából  a  magyart  megnyug- 
tatva tartani  az  iránt,  hogy  nemcsak  az  olasz  nemzet  számit 
a  magyarra,  hanem  a  magyar  is  számithat  az  olaszra. 

Fogadja  stb. 

(Aláirva)  Kossuth. 


VI. 

Turin,  május  6.  1860. 

Május  1-ről  kelt  pótló-utasitásom  következtében,  melyet 
tegnapelőtt  vettem,  van  szerencsém  a  következő  észrevétele- 
ket tenni  : 

1.  Habár  küldetésem  közvetlen  gyakorlati  föczélja  :  a 
fegyvervisszaszerzés,  el  nem  érhető  is,  mégsem  hiszem,  hogy 
rögtöni  visszatértem  tanácsos  volna,  ha  el  is  mellőzném  azt, 
hogy  egy  angol  lap  levelezőjekép  jelenvén  meg  itt,  feltűnő 
volna,  ha  a  Nizza  iránti  tárgyalások  előtt  —  melyek  pedig 
aligha  kezdődnek  május  20-ika  előtt  —  elhagynám  Turint. 
Vannak  egyébiránt  sokkal  fontosabb  s  bennünket  közelebbről 
érő  kérdések,  melyek  az  utolsó  napokban  fejlettek  ki,  s  mik- 
nek horderejét  csak  gyanítanom  lehet.  A  Garibaldi  expeditió- 
járól  akarok  szólni,  mely  tegnap  s  tegnapelőtt  éjjel  G-enuát 
két  hajón  elhagyta,  a  szicziliai  felkelőknek  segélyt  viendő. 
Minthogy  ezen  expeditió  csaknem  nyilvánosan  indíttatott 
útnak,  s  előttem  már  több  nap  óta  tudva  volt,  lehetetlen,  hogy 
a  kormány  tudta  nélkül  történt  legyen.  Pénzt,  fegyvert,  puska- 
port s  embert  vitt  magával  Garibaldi,  s  bármi  legyen 
ezután  a  kimenetel  :   győzelem   vagy   akasztófa,   a   kormány 

csakugyan  már  jelenleg  is  compromittálva  van,  s  hiába  fogja 
a  miniszter  mondani,  hogy  nem  volt  Turinban,  mert  mindenki 
tudja,  hogy  azért  ment  Bolognába,  miszerint  a  tábornoknak 
legyen  alkalma  a  gróf  távollétét  felhasználni  s  a  genuai  arse- 
nálból  erőhatalommal  kivinni  a  készen  tartott  hadiszereket. 
Ez  igen  könnyen  okot  adhat  nápolyi  háborúra,  mit  a  kormány 
szívesen  látna,  abból  pedig,  nézetem  szerint,  könnyen  kinöheti 
magát  az  osztrák  háború.  Nem  mondom,  hogy  ez  bizonyosan 
meg  fog  történni,  mert  hisz  a  nápolyi  talán  nem  is  mer  hábo- 
rút izenni  Yictor  Emánuelnek,  az  ügy  azonban  válságos  s 
két-három  hét  múlva  vagy  jobbra  vagy  balra  döl,  —  s  ezt, 
nézetem  szerint,  be  kell  várnunk. 

2.  A  miniszterelnököt  ma  várják  vissza  s  e  hét  folytában, 
utasításom  értelmében,  Írásban  fogom  beadni  kívánságunkat, 
azonban  e  részben  is  még  egy  pár  napot  be  akarnék  várni, 
mig  az  osztrák  államtanács  kiegészítésére  törtónt  kinevezések 
természetével  jobban  megismerkedem.  Nem  tudom  hinni, 
hogy  a  kinevezett  conservativek  elfogadnák  ezen  állást  tovább- 
ható feltételek  kikötése  nélkül,  s  megint  nem  tudom  hinni, 
hogy  Bécsben  ily  feltételekre  reáálltak  volna.  T  h  u  n  és  Y  a  y, 
Apponyi  és  Eec  h*b  e  r  g  össze  nem  egyeztethetők,  nem 
akarnám  pedig  magamat  compromittálni  az  által,  hogy  ezeket 
illetőleg  oly  nézetet  adjak  elő,  mit  a  tények  be  nem  fogná- 
nak bizonyítani.  Azért  egy  pár  napig  be  akarom  várni  a  fejle- 
ményeket, s  ezektől  irányt  véve,  szerkeszteni  a  levelet. 

3.  F  a  r  i  n  i  ismeri  ittlétem  czólját,  ámbár  nem  beszél- 
hettem vele  újonnan,  mert  csak  egy  napra  jött  be  s  most  ismét 
a  királynál  van. 

4.  Teljes  hatalom  semmiesetre  sem  fog  adatni  a  kor- 
mánynak ;  ezt  nekem  bőven  kifejtette  F  a  r  i  n  i.  Nem  is  kívánja 
a  kormány. 

5.  A  Moriamur  iránt  már  az  utasítás  elérkezte  előtt  is 
tettem  lépéseket.  Az  »Opinione«  s  »Perseveranza«,  sőt  a  »Ga- 
zetta  del  Regno*  is  folyvást  adnak  jó  czikkeket  hazánkról. 
Az  ellenzéki  lapokra,  azaz  az  »Unione«-ra  és  »Diritto«-ra 
pedig  személyesen  hatok.  Sőt  hozzáfogtam  már  az  olasz  czik- 
kek  Írásához  is  s  mindezekben  a  főeszme  mindig  csak  'az , 
hogy  Magyarország  ós  Austria  közt  lehetetlen  a  kibékülés. 

Nem  is  szükséges  emlitenem,   miként  kormányzó  urnák 
azon  nyilatkozata,  liogy  habár  küldetésem  föeredménye  elma- 
radt, eljárásommal  meg  van  elégedve  :  arra  buzdit,  hogy  további 
megelégedését  is  kivivni  iparkodjam. 
Szokott  hűséggel  stb. 

Pulszky  Ferencz. 

U.  i.  Május  7.  —  Cavour  tegnapelőtt  estve  megjött  s 
mindjárt  Moncalieribe  ment.  Jelenleg  a  határjárással,  válasz, 
tásokkal  s  a  szicziliai  dolgokkal  van  elfoglalva.  Hogy  a  király 
öt  nem  szereti,  az  tény,  s  az  is,  hogy  a  küldolgokra  nézve  itt 
Parisból  várják  a  kezdeményezést,  ha  osztrák  háborúról  van 
szó ;  ez  pedig  kizárólag  a  franczia-orosz  tervektől  függ  a  kelet 
irányában.  Ha  az  osztrák  támadna,  csak  akkor  lép  fel  C  a- 
vour  önállólag,  s  erre,  meglehet,  elhatározza  Bécset  a  ná- 
polyi bonyodalom. 

P.  F. 


VII. 

Turin,  május  23.  1860. 

Pótló-utasitásom  értelmében  beadtam  május  17-én  egy 
jegyzéket,  melyben  kérelmeinket  elősoroltam  s  fogadtatást  kér- 
tem vasárnapra.  Szombaton  kaptam  feleletet,  hogy  a  gróf  falura 
készül  kimenni,  s  csak  hétfőn  fog  fogadni.  Estve  F  a  r  i  n  i  -nál 
voltam,  kinek  előhozván  kérelmeinket,  azt  a  feleletet  vettem, 
hogy  ismeri  azokat.  A  gróf  közlötte  vele  jegyzékemet,  s  biz- 
tatott, hogy  meg  lesz  a  segélyezés.  Emiitvén,  hogy  el  akarom 
hagyni  Turint,  megkért,  hogy  maradjak  még  egy  darabig,  mig 
a  szicziliai  és  keleti  dolgok  határozottabb  alakot  öltenek, 
y  e  1 1  e  r  tábornok  alkalmazását  is  Ígérte,  mi  engem  nagyban 
meglepett,  minthogy  volt  alkalmam  tapasztalni  F  a  n  t  i  tábor- 
nok (hadügyér)  ellenszenvét  az  idegen  és  forradalmi  elemek 
ellen,  sőt  még  a  velenczeiek  és  az  önkéntesek  is  minden  mó- 
don elkedvetlenittetnek.  Megkértem  :  engedje  meg,  hogy  kor- 
mányzó ur  vele  egyenest  összeköttetésbe  tegye  magát,  s  ő  azt 
mondta,  hogy  szerencséjének  fogja  tartani  s  minden  megbízá- 
sában a  kormányzó  ur  részéről  szívesen  el  fog  járni. A 

keleti  kérdés   kerülvén  elő,   emlitém,  hogy  vannak,   kik  azt 

remélik,  hogy  az  osztrák  kicserélné  Velenczét  valami  török 
földért;  szavamba  vágott :  ne  higyjem,  hogy  Velenczét  más- 
kép, mint  fegyverrel  lehessen  megszerezni.  Kérdezett :  igaz-e, 
hogy  a  magyar  alkotmányt  helyreállitják  ?  Azt  mondtam,  hogy 
erre  még  meg  nem  ért  az  osztrák,  bármit  irjanakPárisból  —  mert 
tudtam,  hogy  a  minisztérium  ilyféle  hirt  kapott  a  Tuilleriák- 
ból  —  akkor  fognak  ilyesmire  ráállani,  mikor  késő  lesz,  s  ki- 
tört a  lázadás  és  háború. 

Tegnap  bejutottam  Cavourhoz.  Azzal  fogadott,  hogy 
jegyzékemet  nagy  érdekkel  olvasta,  állása  azonban  igen  ké- 
nyes, egész  Európa  gyanúval  nézi  mind  a  királyt,  mind  öt, 
forradalmárnak  hiszi,  jobb  volna,  ha  más  férfi,  ki  szintúgy 
szereti  hazáját,  de  kevésbé  gyanús,  váltaná  fel.  »Nem  kiált- 
hatjuk ki  a  világnak,  hogy  háborút  akarunk ;  nem  tehetünk 
semmi  lépést,  mely  előre  kijelentené,  hogy  jelenleg  is  megtá- 
madást forralunk  Austria  ellen. «  —  Értettem,  hogy  ez  a  fele- 
lete azon  kérelmünkre,  mely  az  orosz  és  porosz  udvaroknál 
való  kérdezősködést  illetné  a  beavatkozás  lehetősége  iránt.  A 
segélyezést  illetőleg  azt  kereken  megtagadta,  azon  mentegetőd- 
zéssel,  hogy  nincs  titkos  szolgálati  pénz,  s  alkotmányos  ország- 
ban mindent  nyiltan  kell  tenni.  Ez,  a  mint  F  a  r  i  n  i  -  tói  tud- 
tam, nem  egészen  igaz,  mert  van  titkos  szolgálati  pénz,  a  bel- 
ügyminiszter kezeli.  Ugyanazért  meg  fogom  még  kisérteni 
ezen  ügyet  nála,  ámbár  barátinak  folyvást  azt  mondja,  hogy 
ö  felhasználtnak  érzi  magát  s  ki  akar  lépni  a  kabinetből.  Meg 
fogom  neki  mondani,  hogy  ő  biztatott,  s  ellenkezőképen  nyi- 
latkozott, mint  a  gróf.  Útlevelek  iránt  rendelkezni  fog  a  gróf 
a  követségnél  Londonban ;  minden  nehézség  nélkül  ki  fognak 
adatni.  Hogyha  kormányzó  ur  Olaszországba  találna  jönni,  a 
gróf  szerencséjének  tartandja,  akár  mint  miniszter,  akár  mint 
gróf  Cavour  elfogadni.  A  királynál  is  be  fogja  mutatni, 
kivévén,  ha  épen  valami  rendkívüli  válság  közepén  találna 
történni  a  látogatás.  Most  pl.  szívesen  fogadta  volna  a  király. 
» Összeköttetésünk  —  igy  szóla  —  nyilt  volt  és  tisztességes 
mindkét  részről ;  nincs  semmi  ok ,  miért  ezt  el  kellene  tit- 
kolni.«  

Midőn  ezeket  irom,  eszembe  jut,  miként  F  a  r  i  n  i  oda- 
vetve jegyezte  meg,  hogy  legközelebbi  találkozásunknál  emiit- 
sem  neki  a  titkos  szolgálati   pénzeket,   mert  ezeknek  állapot- 

ját  ö  jobban  ismeri,   mint  a  külügyminiszter.   Különös  volna, 
ha  ö  engedné  azt,    mit  társa   és  ura,  — ■   mert  a  gróf  a  többi 
minisztereknek  gyakran  ura  —  megtagadott. 
Szokott  hűséggel  stb. 

Pulszky  Ferencz. 

viir. 

Turin,  június  3.  1860. 

Tegnap  hosszabb  beszélgetésem  volt  F  a  r  i  n  i  -  val.  Azt 
mondta,  hogy  politikájuknak  végczélja  természetesen  az  olasz 
egység ;  a  körülmények  határozzák  meg  aztán,  mely  irányban 
kell  ezen  föczélt  kivinni.  Jelenleg  a  sicziliai  fordulatok  arra 
határozták  a  cabinetet,  hogy  minden  erejüket  a  dél  felé  össze- 
sitsék.  A  jelen  év  feladata  tehát  az  egész  nápolyi  királyság, 
melynek  tökéletes  megszerzése  talán  közelebb  áll,  mint  gon- 
dolnók. Siczilia  jóformán  már  megvan,  s  a  szárazföld  kevés 
hónap  múlva  követi  a  sziget  példáját.  Ha  ez  megvan,  kikerül- 
hetlen  a  Márkák  és  Umbria  felkelése  és  elfoglaltatása.  így 
azután  Olaszország  elég  erős  lesz  közreműködésünkkel  az 
osztráktól  elvenni  olasz  tartományait.  Jelenleg  nem  való- 
színű, söt  lehetetlen  az  osztrák  háború,  mire  különben  is  szük- 
séges volna  a  franczia  segítség,  (ügy  látom :  nem  akarják  ezt 
tovább  igénybe  venni,  mert  drága.)  Különbséget  csak  egy 
keleti  háború  tehetne.  Ha  ez  kitör,  az  uj  királyság  ötvenezer 
emberrel  részt  vesz  benne,  s  nagyhatalommá  válik. 

Erre  megjegyeztem,  hogy  az  osztrák  nem  engedheti, 
hogy  Nápoly  kilencz  millió  lakosával  s  annyi  resource-szal 
baráti  szövetséges  kézből  az  ellenség  kezébe  kerüljön ;  hogy 
az  engedmények,  melyeket  a  magyarnak,  még  ha  nem  is 
akarja,  nyakába  kanyarítanak,  arra  mutatnak,  hogy  másfelé 
készül;  hogy  a  modenai  herczeg  serege  kiegészítve  négy 
osztrák  zászlóalj  által  a  Pót  á  cheval  őrzi ;  hogy  ötezer  osz- 
trák Lamorioiére  alatt  szolgálja  a  pápát ;  hogy  bármely 
pillanatban  a  toscanai  herczegnek  is  lehet  huszezernyi  serege, 
csak  a  rózsát  változtatják  meg  a  csákón ;  hogy  a  pápa  seregét 
jelenleg  nem  kell  megvetni,  s  hogy  ugyanazért  jelenleg  is  kell 
nekünk  módot  nyújtani,  hogy  mi  is  készülhessünk.  Nevetett 
s  megjegyezte,  hogy  a  papok,  érsekek  és  spionok  elfogatása 

az  utolsó  napokban  s  Garibaldi  hadjárata  tökéletesen 
megsemmisitettók  a  veszélyt ;  osztrák  interventiót  nem  tür  a 
császár,  s  Lamoriciére  és  a  trón  vesztett  berezegek  együtt 
sem  elég  erősek  megtámadni  az  uj  királyságot.  Azután  még 
egyszer  ismételte  személyes  tiszteletét  a  kormányzó  személye 
iránt ;  Ígérte  a  legszorosabb  szövetséget  a  jövőben,  s  hogy 
jelenleg  is  Vetter  tábornokról  fognak  gondoskodni,  s  hogy 
szeretnének  folytonos  összeköttetésben  maradni  velünk  stb. 

Elbúcsúzván  tőle,  sajnálatát  fejezte  ki,  hogy  megyek. 
Kérdeztem,  hogy  van-e  valamely  specziális  tárgy,  melynek 
kedvéért  maradnom  kellene  ?  —  „Nincs,  de  előadhatná  ma- 
gát", volt  válasza.  • 

Elmentem  a  grófhoz,  ki  órát  tűzött  ki  elfogadásomra ; 
de  lehetetlen  volt  hozzáférni,  mert  valami  külországi  követ 
volt  nála.  Ma  ismét  ugy  jártam ;  Talleyrand  foglalta  el 
mindaddig,  mig  a  senatus  bizottsága  meg  nem  hivatta.  Hol- 
nap ismét  megkísértem  szerencsémet. 
Szokott  hűséggel 

Pulszky  Ferencz. 


IX. 

(Nem  hivatalos.)  Turin,  július  14.  1860. 

Kedves  barátom,  kormányzóm, 

A  királytól  jövök.  Nincs  időm  a  posta  elmenetele  előtt 
elmondani,  hogy  jutottam  hozzá  akaratom  ellenére. 

Egy  egész  óráig  beszélgetett  velem.  Avval  kezdtem : 
mennyire  sajnálod,  hogy  az  események  tavaly  nem  engedték 
neked  megköszönhetni  mindazon  szívességet,  melylyel  a  ma- 
gyar sereg  iránt  volt.  —  »Láttam  őt  Vallegioban",  igy  szólt, 
»a  mint  épen  a  császártól  jött.  E.osz  nap  volt.  Akkor  szólt  a 
császár  legelőször  arról,  hogy  békét  is  köthet.  Hogy  vannak 
a  császárral?"  —  Mondtam,  hogy  jól  és  folytonos  összekötte- 
tésben vagy  vele.  —  Kérdezősködött  Magyarországról,  mire 
én  előadtam,  hogy  mennyire  várják  az  alkalmat,  hol  ismét  fel- 
kelhetnek, ha  segítségre  számolhatnak ;  szóltam  az  elszigetelt- 
ség leverő,  nyomasztó  érzelméről ;  emlitém,  hogy  fegyver  kell  j 
el  kellett  mondanom  a  húszezer  fegyver  történetét.  —  Azt 

felelte :  „Minden  disponibilis  fegyveremet  Sicziliába  küldöm 
s  Nápoly  miatt  készen  tartom.   Nous  sommes  á  la  veille  de 
grands  événements.    Épen   most  kapom  a  tudósítást,   hogy 
három  hajó  átment  Garibaldi- hoz ,    meg  százötven  tiszt 
Messinából.    Nápolyban  készül  a  forradalom;    küldtem  oda 
tiszteket,  hogy  ne  engedjék  a  nápolyi  sereget  szétmállani,  ha 
kiüt  a  forradalom.   S  ez  egy  hónap  alatt  meglesz  bizonyosan, 
ha  már  nem  lehet  előbb.  Akkor  aztán  meglehet,  hogy  Austria 
megtámad.    Örülni  fogok  neki ;  ki  tudom  állani  a  támadást. 
Nagy  még  a  számadásom  vele ;  atyám  száműzetése  s  halála 
nincs  még  megboszulva.  Tudom,  hogy  gyűlölnek ;  van  is  okuk 
rá.«    Elbeszélte  hosszasan  a  no  varai  csatát  s  békét,  mire  én 
megjegyeztem,  hogy  Palestro  és  San-Martino  kitörülték  ezen 
gyászos  események  emlékezetét.    »Most  pedig  már  megvan 
a  coalitió«,  folytatá  ismét,  »a  porosz,  orosz  és  osztrák  együtt 
tart.    Csudálom,  hogy  a  muszka  beleelegyedik,  mert  otthon  is 
elég  volna  a  dolga  parasztjaival ;    ám  legyen,  ha  akarja.   A 
császár  nagyon  mysteriosusan  beszélt  segédemhez  ;  értekezni 
akar  velem ;  des  graves  événements  se  préparent.  Nem  tudom 
még  nézeteit.    Készüljenek  önök,  s  tegyék  magukat  összeköt- 
tetésbe a  császárral.  Meglehet,  hogy  még  ez  idén  lesz  háború ; 
tavaszszal  bizonyára."  —  E^ilitém  ismét  a  fegyvert.  —  „Majd 
meglátom,  mit  tehetek  e  részben.   Hol  van  Kossuth?"  — 
Mondtam,   hogy   valószínűleg   nemsokára   ide  fog  jönni.  — 
Kérdezősködött  Horvátországról ;  adomázott ;  elbeszélte,  hogy 
volt  összeköttetésben  a  republikánusokkal;  mily  nyomorult 
az  itteni  aristocratia,    mily  jó  a  nép,  mily  ostoba  a  papi  párt. 
Szóval:  jó  kedvében  találtam,  szivar  szájában,  maga  mellé 
ültetett  az  ablakba,  s  beszélgetett  mint  egy  táblabíró.   Végre 
elbocsátott  s  azt  mondta :  »dans  un  mois  nous  saurons  s'il  y 
a  de  la  guerre  déjá  cetté  année ;  préparez  vous.«  Utolsó  szava 
pedig  ez  volt :  „ Saluez  M.  Kossuth." 

Mindebből  látod,  hogy  mennyire  szükséges  idejöveteled. 

Hived 

Pulszky  Ferencz. 

U.  i.  Azt  is  mondta:  „Holnap  jönnek  a  nápolyi  követek. 
Én  vadászatra  megyek  két  hétre  ;  addig  meglesz  a  revolutió 
Nápolyban. « 

KOSSUTH,   IRATAIM.   11.  6  9 

X. 

(Nem  hivatalos.)  Turin,  július  15.  1860. 

Kedves  barátom,  kormányzóm, 


—  —  —  Pár  hét  előtt  megkérdezte  a  király  Bethlen- töl : 
hogy  állnak  a  dolgok  Magyarországban ?  Bethlen  azt 
felelte,  hogy  nincs  biztos  privát-tudósitása,  s  nagyon  restellte 
s  szégyenlette,  hogy  nem  volt.  E  napokban  azonban  itt  volt 
két  magyar  volt  honvédtiszt,  kik  kimentek  Saviglianoba  hozzá, 
s  elég  sok  detailt  mondtak,  s  ugyanakkor  kapott  három  levelet 
az  osztrák  seregből.  Mindjárt  bejött  tehát,  hogy  tudósításait 
bejelentse.  Tanácskozott  velem:  mit  tegyen?  En  azt  mond- 
tam :  jelentse  be  előbb  F  a  n  t  i  -  nak,  ki  az  ő  minisztere.  Hozzá- 
ment, a  miniszter  kikérdezgette,  s  a  beszéd  folytában  B.  em- 
iitette azt  is,  hogy  én  itt  vagyok  és  sokkal  többet  tudok.  Erre 
Fan  ti  azt  mondta:  »bejelentem  önt  s  Pulszkyt  holnap 
reggel  a  királynál;  legyenek  a  palotában  fél  kilenczre."  B. 
örömmel  hozzám  siet  ezen  tudósitással ;  én  restelltem,  mert 
nem  F  a  n  t  i,  hanem  C  a  v  o  u  r  által  kell,  hogy  jussak  oda, 
ha  ez  csakugyan  szükséges.  Hiában,  késő  volt  változtatni  a 
dolgon,  s  fél  kilenczkor  ott  voltunk  az  előszobában.  Más 
ember  volt  már  benn.  Időközben  belépnek  a  miniszterek 
rapportra.  C  a  v  o  u  r  megszólít,  s  én  mindjárt  elmondtam : 
mennyire  sajnálom,  hogy  tudtom  nélkül  ide  rendeltettem  a 
grófnak  úgyszólván  háta  megett,  holott  nem  akarok  semmit 
tudta  nélkül  tenni.  —  » Jól  van  ez  igy«,  szólt  ö,  »majd  meg- 
mondom én  is :  kicsoda  az  ur,  s  bejelentem  ő  felségének. « 
Fél  óra  múlva  kapjuk  a  rendeletet,  hogy  a  király  pontban 
öt  órakor  fog  fogadni.  Szívesen  látott  mindkettőnket  stb.,  s 
másfél  óráig  beszélgetett,  mintha  pajtásai  volnánk.  Midőn  el- 
bocsájtott,  kezét  nyújtotta  s  téged  köszöntetett. 

Hived 

Pulszky  Ferencz. 

XI. 
(Kivonat.)  Turin,  augustus  26.  1860. 

—  —  Politikailag  meg  kell  jegyeznem,  hogy  F  a  r  i  n  i 
szavai  szerint  is  van  szakadás  a  kormány  és  G-aribaldi 
közt,  most  meg  nem  lehet  engedni,  hogy  ö  tiz  millió  olasz 
élén  csaknem  egyenlőségi  alapon  traktáljon  az  itteni  kor- 
mánynyal. Politikai  szükségesség  Nápolyban  nála  nélkül 
megcsinálni  a  forradalmat  s  szard  kormányt  állítani  fel,  mi- 
előtt a  diktátor  annyira  felnyomulhatna.  A  forradalmat  fel 
akarják  itt  használni,  de  oly  erőre  felnöveszteni  nem  akarják, 
hogy  feltételeket  szabhasson  s Felső-Olaszországot  absorbeálja. 
F  a  r  i  n  i  elment  Chambérybe,  s  ott  szól  majd  a  császárral.  Ezen 
találkozástól  függ  most  minden.  F  a  r  i  n  i  azt  mondta  nekem : 
»Bárhogy  tagadnók,  annyi  bizonyos,  hogy  a  háború  felé  so- 
dortatunk, még  pedig  gyorsan.«  Ez  azonban  változhatik  még 
Chambéryben.  Itten  most  erősen  készülnek ;  a  touloni  gőz- 
hajók is,  melyek  a  Duna  hajózását  vették  czélokul,  már  útban 
vannak  s  igy  e  részben  csakugyan  sikere  volt  folytonos  un- 
szolásomnak. A  mint  Farini  visszajő,  azonnal  beszélek 
vele  s  alighanem  fogja  Cavour  kivánni  ide- 
jöveteledet, írd  meg,  mily  név  alatt  kell  telegrafálnom, 
ha  szükség  volna  rá. 

Pulszky  Ferencz. 


E  szerint  Turinba  menetelem  a  cliambéiy-i  talál- 
kozás kimenetelének  vártában  még  néhány  napig  füg- 
gőben maradt. 

A  mit  e  találkozás  eredménye  felől  Farini  Piilszky- 
nak  mondott,  s  ez  velem  közlött,  reám  azon  benyomást 
tette,  hogy  Chambéryben  vagy  másnak  vagy  egyébnek 
is  kellett  történni ;  —  mert  ha  Farini  csakugyan  azon  meg- 
győződéssel jött  volna  vissza  Chambéryből,  hogyNapo- 

69* 


548 

leon  császár  semmi  esetben  sem  enged  az  olasz  ügyekbe 
osztrák  interventiót,  nem  látnám  okát,  hogy  miért  kivan 
Cavour  gróf  most  velem  értekezni,  miután  az  világos, 
hogy  Piemont  most  mindjárt  nem  támadja  meg  az  osz- 
trákot, mert  nincs  mivel. 

Erdekünkben  állott  tisztázni  a  helyzetet,  mielőtt 
Turinba  mennék,  s  azért  felkértem  Pulszkyt,  mondja  meg 
Farininak,  minő  benyomást  tett  reám  közlése  a  cham- 
béry-i  találkozás  felöl,  egyszersmind  használja  fel  ez 
alkalmat  megértetni  a  kormánynyal,  hogy  miként  fogom 
én  fel  a  köztünk  fenforgó  viszony  természetét  s  mit  te- 
kintendek  kiindulási  pontnak  az  értekezletnél,  mely 
végett  Turinba  menetelem  sürgettetik. 

Utasitásszerü  magánlevelemnek  idevonatkozó  része 
eképen  szólt: 

Közölvén  Farinival  nézetemet  arról,  a  mit  ne- 
ked a  chambéry-i  találkozás  felöl  mondott :  tedd  hozzá,  miként 
te  nem  igényled,  hogy  a  kormány  titkaiba  beavattással,  hanem 
miután  ón  néhány  nap  múlva  odamegyek,  reményled,  a  kor- 
mány nem  fogja  felejteni,  hogy  a  mi  viszonyunk  nem  olyan, 
miszerint  részükről  csak  kegyesség,  részünkről  csak  suppli- 
catió  forogna  fenn.  Mi  elismerjük,  hogy  nekünk  reájuk  szüksé- 
günk van,  ■  de  azt  is  tudjuk,  hogy  nekik  reánk  nem  kevésbé 
van  szükségük,  kivéve  ha  franczia  segítségre  számitanak  (a  mi 
nem  valószinü) ;  valamint  a  mi  győzelmünk  az  ő  segítségük 
nélkül,  vagy  az  övék  is  a  miénk  nélkül  nagyon  kétséges.  Re- 
ményiem tehát,  hogyha  én  odamegyek,  engem  olyan  embernek 
fognak  tekinteni,  kit  oly  karba  tenni,  hogy  győzelmük  bizto- 
sítására minél  többet  contribuálhasson,  —  érdekükben  van. 

Mondd  meg,  hogy  ezt  kötelességednek  tartád  megemlí- 
teni, mert  nem  titkolhatod  előttük,  miként  utóbbi  jelentéseid 
reám  azt  a  benyomást  tették,  mintha  veled  akként  tárgyaltat- 
nék a  dolog,  mintha  csak  egy  érdekes  újdonságról  volna  szó, 
melyben  a  positivitások  mellett  oly  kósza  hirek  s  határozatlan 
sejtelmek  is  helyet  foglalhatnak,  a  mik  ily  élethalál-kórdésben 
gem  irányul,  sem  cselekvési  alkalmul  nem  szolgálhatnak. 

Én.  ilyforma  közlést  odamenetelem  előtt  nagyon  szük- 
ségesnek tartok  s  azért  mindent  átgondolva,  jónak  látom,  írj 
Parin  i-nak  egy  levélkét ;  vedd  tárgyul  azt,  hogy  Turinba 
menetelem  idejét  tudósításod  fogja  meghatározni  s  végy  alkal- 
mat, neki  fentebbi  észrevételeimet  elmondani.  írásban  azért, 
mert  azt  P  a  r  i  n  i ,  természetesen,  meg  fogja  C  a  v  o  u  r-nak 
mutatni,  s  F  a  r  i  n  i-nak  azért,  mert  igy  bizalmasabb  nyíltság- 
gal szólhatsz,  minthogy  leveled  nem  hivatalos  szinü  lesz, 
mintha  0  a  v  o  u  r  nak  imái  s  neki  irván,  hivatalos  tartózko- 
dásra lennél  kényszerítve. stb. 

Bellagio,  sept.  2.  1860. 

(Aláirva)  Kossuth. 


Pulszhy  egy  ujabb  értesítése  folytán,  szept.  8-án 
mentem  Turinba,  hol  mind  Klapka  tábornok,  mind  Teleki 
László  már  vártak  reám,  minthogy  őket  együttlétünk 
elkerülhetetlen  szüksége  felől  jó  eleve  értesitettem, 
Klapká-t  pedig  Cavour  gróf  táviratilag  is  meghivatta. 


Az  egyezkedés. 

Mielőtt  Cavour  gróffal  értekezésbe  bocsátkoznánk, 
Klapka  tábornok  és  Teleki  László  barátaimmal  megál- 
lapodásra jutottunk  mind  arra  nézve,  liogy  minő  alapon 
s  minő  feltételek  alatt  ajánlkozhatunk  közreműködni, 
miszerint  háború  esetére  Austria  ellen  nemzetünk,  mint 
szövetséges  hadviselő  fél,  a  háborúban  részt  vegyen,  — 
mind  a  szükségletekre  nézve  is,  melyeknek  ellátását  a 
siker  biztosításának  tekintete  megkívánja. 

Ez  állapodások  alapján  értekeztünk  Cavour  gróf 
miniszterelnökkel,  ki  a  dologba  i''an72^  belügyminisztert 

is  beavatta  s  miután  pontról-pontra  megegyezésre  ju- 
tottunk, Cavour  egy  informális  jegyzéket  kivánt  (en 
maniére  d'aide  mémoire)  az  ellátandó  szükségletek  felől, 
nehogy  valamit  elfelejtsen,  midőn  állapodásainkat  a 
miniszteri  tanácsnak  helybenhagyás  végett  előter- 
jeszti. 

En  neki  e  jegyzéket  szept.  10-én  átadtam,*)  a 
miniszteri  tanács  szept.  11-én  tartatott  meg  s  annak 
megállapodása  felől  Cavoz^r  gróf  engem  még  ugyanazon 
napon  a  következő  tartalmú  levélkével  értesített : 

Turin,  11,  september  1860. 
Monsieur, 

Le  'Conseil  des  ministres  a  partagé  mes  avis  en  tout,  de 
serte  que  nous  sommes  parfaitement  d'accord. 

Recevez  l'assurance  de  ma  haute  considération. 

C.  Cavour.« 
M.  Kossuth  (Hotel  Trombetta). 

(Fordítás  :  »A  miniszteri  tanács  mindenben  elfogadta 
nézeteimet,  tehát  megegyezésünk  tökéletes*.) 

En  tudattam  Cavour  gróffal,  miként  óhajtanám  a 
királytól  magától  is  hallani,  hogy  a  Cavour  által  velünk 
kötött  s  a  miniszteri  tanács  által  is  elfogadott  egyez- 
ményt helyesli  s  királyi  szavával  szentesíti,  —  mire 
Cavour  gróf  másnap  (szept.  12-én)  ismét  levélben 
tudósított,  hogy  a  király  délután  4  órakor  kíván 
fogadni. 

Elmentem  a  királyhoz.  0  határozottan  királyi 
szavát  adta,  hogy  mindent  helyesel,    sanctíonál  s  ezt 


*)  Ezt  itt  nem  láttam  szükségesnek  közölni,  minthogy  tar- 
talma, indokolás  kiséretében,  az  alább  közlendő  két  emlékiratban 
előfordul. 

azon  erélyes  kijelentéssel  kisérte,  hogy  hiven  adott 
szavához,  a  kölcsönös  egyetértéssel  kitűzött  czél  elérése 
végett  kész  a  végletekig  menni,  még  ha  koronáját  kel- 
lene is  koczkáztatnia.  Egy  órán  tul  tartott  beszélgetésünk 
alatt  tartózkodás  nélkül  feltárta  előttem  érzelmeit,  szán- 
dokait,  elhatározásait  s  búcsúzáskor  félretéve  a  királyias 
»etiquette«-t,  mint  » barát  barátját,  szövetséges  szövet- 
ségesét«  (ezek  voltak  saját  szavai)  a  szivélyesség  azon 
módjával  bocsátott  el,  a  mely  meghitt  barátok  bucsu- 
zásánál  szokásban  van. 

Kötelességemnek  tartottam  a  királynál  tett  látoga- 
tásom eredménye  felöl  Cavotír  gróínsJt  azonnal  jelentést 
tenni,  ki  ez  alkalommal  azon  kívánságát  fejezte  ki,  hogy 
foglaljam  jegyzékbe  (dresser  la  minute)  mindazt,  a  mit 
én  és  társaim  proponáltunk,  a  király  kormánya  pedig 
elfogadott,  miszerint  az  állam  levéltárában  nyoma  ma- 
radjon e  ténynek,  mely  —  biztosan  remény li  —  szint- 
oly  nagy,  mint  szerencsés  befolyással  leszen  a  két  ország 
jövendőjére. 

Cavour  gróf  e  kívánságának  két  jegyzékkel  lett 
elég  téve,  melyeknek  egyikét  —  a  sürgős  intézkedésekre 
vonatkozót  —  társaimmal  még  az  napon  (szept.  12-én) 
benyújtottuk,  a  másodikat  pedig,  mely  egyezményünk 
politikai  részére  s  a  két  nemzet  erejének  hadászati  com- 
binatiójára  vonatkozott,  szabadságot  kértem  Londonból 
megküldhetni,  minthogy  egyezményünk  ezen  nagy- 
fontosságú részletei  közvetlen  végrehajtás  alá  nem 
estek. 

E,  levél  alakban  francziául  fogalmazott,  két  jegy- 
zék a  köztünk  s  a  turini  kormány  közt  történt  egyez- 
mény minden  részleteit  magában  foglalja,  a  miért  is 
azt,  mint  érdekes  történelmi  adatot,  hű  fordításban  köz- 
löm, a  mint  következik : 

A  Mag3^ar  Nemzeti  Igazgatóság  Oavour  gróf  miniszterelnölíuek. 

Turin,  szeptember  12.  1860. 

Azon  értekezések  folytán,  melyeket  Olaszország  eslietö- 
leges  Mboruja  esetén  Austria  ellen,  Magyarországnak  a  Mbo- 
ruban  részvéte  iránt  excellentiáddal  folytattunk,  —  van  sze- 
rencsénk hálás  köszönetet  mondani  azon  elismerésért,  mely- 
lyel  Magyarország  állásának  s  fontosságának  becse  méltányol- 
tatott  s  örömünket  fejezni  ki  az  egyetértés  felett,  melylyel  a 
közös  cselekvés  módjai  meg  lettek  állapítva. 

Köszönettel  teszszük  jegyzékbe  különösen  azt,  hogy  a 
közös  cselekvés  alapjául  azon  elv  excellentiád  által  el  lett 
fogadva,  miként  nem  diversió  előkészítése  czéloztatik  —  a  mi 
külömben  is  a  nélkül,  hogy  Olaszországnak  állandó  előnyöket 
biztosithatna,  a  mi  hazánkat  a  legnagyobb  veszélynek  tenné 
ki,  —  hanem  a  czél  az,  hogy  Magyarország  oly  helyzetbe 
tétessék,  miszerint  a  közös  harczhoz  minden  erejével  hozzá- 
járulni képes  lehessen. 

Ennélfogva  megállapított  dolognak  tekintjük,  hogy  az 
események  folyamában  a  szard  királyi  kormány  el  fogja  látni 
Magyarországot  a  felfegyverzés  és  sikraszállás  (mise  en  cam- 
pagne)  azon  módjaival,  melyek  szükségesek,  miszerint  erejét 
kifejthessük  s  közreműködését  a  lehető  legsikeresebbé  te- 
hessük. 

Egyelőre  tekintetbe  véve,  hogy  sürgősség  forog  fenn  azon 
intézkedésekre  nézve,  melyeket  egyetértésünk  első  eredmé- 
nyeinek azonnal  biztosítása  megkíván,  van  szerencsénk  azon 
kéréseinket  előterjeszteni,  melyek  a  legnélkülözhetlenebb  elő- 
készületekre vonatkoznak. 

1.  Kérjük  a  gróf  urat,  méltóztassék  intézkedni,  hogy 
ötvenezer  jó  puska,  két  üteg  ágyú  a  szükséges  lövő-szerrel  s 
két-háromezer  kard  oly  hamar,  a  mint  csak  lehet,  a  dunai  feje- 
delemségekbe és  Szerbiába  szállittassék  s  ott  a  mi  ügynökeink 
által  a  helyszínén  kijelölendő  raktárakban  a  mi  rendelkezé- 
sünkre letároltassék.  —  A  tengeri  szállítás  költségeit  Galaczig, 
nem  tudjuk  kiszámítani,  hanem  a  tengelyen  szállítást  Galacz- 

tói  s  a  raktározási   költséget  harmin.cz — negyvenezer  frankra 
számitjuk. 

2.  A  mozgalomnak  előkészítésére  Horvátországban,  a 
működésre  a  horvát  és  sziavon  határőr-ezredeknél  s  a  vojvodi- 
nai  és  bánsági  szerbek,  nemkülömben  az  erdélyi  oláhok  köz- 
reműködésének szervezésére  kétszázezer  frankot  nélkülözhet- 
lennek  tartunk ;  ez  összeggel  magunkra  vállaljuk  megtenni  a 
szükséges  intézkedéseket,  miszerint  a  fontos  működés  bent  az 
országban  foganatba  vétessék. 

3.  Ügynökök  küldésére,  az  országgal  való  folytonos 
érintkezés  fentartására  s  mindazon  különféle  költségekre,  me- 
lyeket munkásságunk  igényel,  kérünk  százezer  frankot  ren- 
delkezésünkre bocsáttatni. 

4.  A  háború  kezdetén,  midőn  még  hazánk  segédforrásait 
fel  nem  használhatandjuk,  kényszerítve  leszünk  a  sikraszállási 
első  költségek  (premiere  mise  en  campagne)  fedezése  végett  ö 
királyi  felsége  kormányánál  egy  tekintélyesebb  kölcsönt  szor- 
galmazni, melynek  összege  azonban  távolról  sem  álland  arány- 
ban a  háborúra  szükségelt  költségekkel ;  ez  utóbbiaknak  fede- 
zése végett  (ha  majd  hazánkban  leszünk)  az  ország  segédfor- 
rásaira alapítandó  papirpénz-kibocsátáshoz  kellend  folyamod- 
nunk. E  czélból  pedig  a  haladéktalan  elögondoskodást  rend- 
kívül sürgős  szükségnek  gondoljuk,  annyival  inkább,  mint- 
hogy az  e  szakbeli  iparosok  a  technikai  munkára  négy  hónapi 
időt  kivannak.  A  tavalyi  háború  alkalmából  tájékoztuk  ma- 
gunkat az  árak  felöl  Angliában  s  ugy  tudjuk,  hogy  egy  pénz- 
jegy-sajtógépezet kétszázezer  frankba  kerül,  beleszámítva  a 
metszeteket,  papirt,  számozó-gépet  s  néhány  millió  kész  pénz- 
jegyet. Ez  összegnek  egy  negyede  előre  fizetendő.  Kérjük 
magunkat  e  munkák  végrehajtására  a  szükségesekkel  ellát- 
tatni azon  esetre,  ha  a  királyi  kormány  e  munkákat  saját  mű- 
helyeiben végeztetni  nem  akarná. 

5.  Valószínűleg  alkalom  fog  nyilni  magyar  haderő  szer- 
vezésére olasz  földön.  Kérjük  annálfogva  excellentiádat,  mél- 
tóztassék eleve  magyar  ruha  feltárolása  iránt  rendelkezni 
három-négyezer  ember  számára,  miszerint  magyar  csapatok- 
nak mindjárt  a  háború  kiütésekor  a  harcztéren  alkalma- 
zása által  az  osztrák  hadsereg  szellemére  hatni  módunkban 
legyen. 

KOSSUTH.   IRATAIMj   11.  70 

Ha  ö  felségének  kormánya  e  kívánságainkat  teljesiten- 
döknek  ítélné,  mi  azonnal  munkához  látandnánk,  hogy  a  közös 
cselekvést  előkészítsük.  Miért  is  könyörögünk  excellentiád 
előtt,  méltóztassék  a  kormány  határozatát  nekünk  mihama- 
rább tudtunkra  adatni. 

A  kölcsönös  egyetértéssel  megállapított  elvi  pontozatok 
s  működési  terv  és  feltételek  jegyzékét  alulirt  igazgatósági 
elnöknek  szerencséje  lesz  excellentiádnak  Londonból  meg- 
küldeni. 

Fogadja  gróf  ur  stb. 

a  Magyar  Nemzeti  Igazgatóság: 
(le  Comité  National  Hongrois) 
(Aláírva)  Kossuth, 

Klapka,  Teleki  László. 


11. 
Kossuth  Cavournak. 

London,  november  21.  1860. 

(Miszerint  a  történteknek  hü  képe  maradjon  fenn  az  állam 
levéltárában,  bevezetésül  röviden  elő  van  adva  az  egyezkedés 
történelme,  miként  az  fentebb  leíratott,  aztán  az  egyezmény 
lényegét  képező  állapodások  soroltatnak  el  s  índokoltatnak,  a 
mint  következik) : 

I.  Midőn  a  M.  N.  Igazgatóság  Victor  Emánuel  király 
kormányának  Magyarország  hozzájárulását  az  Austria  elleni 
eventualis  háborúhoz  a  nemzet  nevében  felajánlotta  s  a  kirá- 
lyi kormánytól  erkölcsi  és  anyagi  segélyt  szorgalmazott,  mi- 
szerint a  magyar  nemzet  összes  ereje  kellőleg  kifejtethessék : 
ez  ajánlatánál  és  szorgalmazásánál  azon  elvből  indult  ki,  mi- 
ként Olasz-  és  Magyarország  közt  oly  érdekazonosság  forog 
fenn,  hogy  e  két  ország  természetileg  hivatva  van  egymást 
kölcsönösen  segíteni,  miszerint  az  elsőnek  függetlensége  befe- 
jeztethessék s  biztosíttathassék,  a  másodiké  pedig  visszasze- 
reztethessék. 

A  M.  N.  Igazgatóság  elismeri,  miként  olasz  segítség 
nélkül   Magyarország,  a  jelen  körülmények   közt,  alig  remél- 

lietné  magát  az  osztrák  uralom  alul  felszabadíthatni,  e  segít- 
ség szorgalmazására  azonban  felbátorítva  érezte  magát  azon 
tekintet  által ,  hogy  egyrészről  felbomlás  magvait  vetve  az 
osztrák  hadsereg  soraiba  s  Magyarországot  tizenöt  millió 
lakosával  és  gazdag  erőforrásaival  nemcsak  elvonva  az  ellen- 
ség rendelkezése  alul,  de  még  Olaszország  oldalához  is  sora- 
koztatva, Magyarország  részvéte  az  osztrák  elleni  háborúban 
rengeteg  súlyt  vetend  e  győzelem  mérlegébe,  —  másrészt 
pedig  Magyarország  felszabadítása  az  osztrák  uralom  alul 
Austria  hatalmát  ártalmatlan  arányokra  szállítandván  le, 
elannyira  biztos  garantiát  nyujtand  Olaszország  függetlensé- 
gének, hogy  e  függetlenség  nélkülözhetlen  kiegészítésének  te- 
kinthető. 

A  M.  N.  Igazgatóság  azon  helyzetben  volt,  hogy  e  tekin- 
tetek előterjesztésénél  dicső  emlékű  Károly  Albert  király 
tekintélyére  is  hivatkozhatott,  a  ki  teljes  mértékben  önként  fel- 
fogván e  tekintetek  fontosságát,  1849.  kezdetén,  sokkal  a  végzet- 
terhes novarai  nap  előtt,  néhai  gróf  Monti  ezredest  Magyaror- 
szágnak az  alulírt  elnöksége  alatt  constítuált  ideiglenes  kor- 
mányához rendkívüli  követül  s  teljhatalmú  miniszterül  azon 
megbízással  küldötte,  hogy  a  király  nevében  Magyarország 
függetlenségét  elismerje  s  forma  szerinti  szövetség-kötést 
ajánljon,  még  mielőtt  Magyarország  függetlensége  a  nemzet 
által  határozatilag  ki  volt  volna  nyilatkoztatva. 

Az  alulirt  köszönetet  mond  nemzete  nevében  C  a  v  o  u  r 
gróf  miniszterelnök  úrtól  nyert  azon  biztosításért,  hogy  ő  fel- 
sége, az  uralkodó  király,  dicső  elődjének  e  nézeteit  magáévá 
teszi  s  ugyanazon  érzelmek  által  van  lelkesítve,  mely  biztosí- 
tást ő  felsége  az  alulírottnak  személyesen  is  megerősíteni 
méltóztatott. 

Az  ekként  megállapított  érdekközösség  szolgálván  ala- 
pul s  képezvén  a  kiindulási  pontot  a  köztünk  létrejött  egyet- 
értésnél: az  alulirt  szerencsésnek  érzi  magát  tény  ül  jegyzékbe 
vehetni,  hogy  távol  van  a  királyi  kormány  a  gondolattól,  Ma- 
gyarország felkelését  pusztán  diversió  gyanánt  használni, 
hanem  valóságos  szövetség  czéloztatik  a  két  ország  között 
háború  eventualításának  esetére  Austria  ellen,  s  hogy  a  kirá- 
lyi kormány  e  háború  programmjának  egyik  sarkalatos  pont- 
jául és  e  szövetség  egyik  coordinált  czéljául  fogadja  el  Ma- 

gyarország  végleges  felszabadítását  az  osztrák  uralom  alul  s 
teljes  függetlenségének  helyreállítását,  miként  az  1849.  apríl 
14:-énés  19-én  a  magyar  nemzetgyűlés  által  egyhangúlag  el  volt 
határozva, —  elfogadja  ezt  a  király  kormánya,  annyival  inkább, 
minthogy  a  magyar  nemzet  akarata  által  jogszerüleg  elhatá- 
rozott e  függetlenség  csupán  külavatkozás  által  lett  m.eg- 
akasztva,  a  nemzeti  akarat  elleni  külavatkozás  meg  nem  en- 
gedhetése  pedig  az  olaszországi  szerencsés  események  követ- 
keztében immár  mind  Francziaország,  mind  Anglia  által  forma 
szerint  el  van  ismerve. 

II.  Ezekből  önként  következik,  hogy  ha  Magyarország  a 
közös  ellenség  elleni  háborúhoz  felkelés  által  hozzájárul,  ö 
felségének:  Victor  Emánuel  királynak  kormánya  nem  fog 
Austriától  semmi  külön  békét  elfogadni,  —  mint  szintén  nem- 
zetünk nevében  mi  is  kötelezzük  magunkat,  hogy  semminemű 
külön  békét  el  nem  fogadunk,  hanem  nemzetünk  állhatatosan 
harczoland  összes  rendelkezhető  erejével  a  közös  ellenség  el- 
len, mindaddig,  míg  a  háború  czéljai  Olasz-  és  Magyarország 
érdekeinek  megfelelöleg  győzedelmesen  kívivatnak. 

III.  Egyezkedésünk  alapjai  és  czéljai  ekként  kölcsönös 
egyetértéssel  meg  levén  állapítva,  reménylenünk  engedtetett, 
hogy  mihelyt  a  politikai  tartózkodás  szüksége  (nécessité  de 
réserves  politiques)  megszűnik,  ö  felségének :  Victor  Emá- 
nuel királynak  kormánya  s  a  Magyarországot  ideiglenesen 
képviselő  m.  n.  igazgatóság  közt  alakszerű  szövetségi  szerző- 
dés fog  köttetni. 

IV.  Gondosan  értesülést  szerezvén  magának  a  magyar 
nemzet  óhajai  felöl  s  értekezvén  a  vezénylete  alatt  az  ország- 
ban szervezkedő  népies  mozgalom  főnökeivel  is,  a  m.  n.  igaz- 
gatóság azon  helyzetben  van,  miként  nemcsak  saját,  hanem  a 
nemzet  nevében  is  kötelezettséget  vállalhat,  hogy  Magyaror- 
szág jövendő  szervezeténél  az  alkotmányos  monarchia  fog  ala- 
pul vétetni  s  hogy  az  uralkodó  megválasztásánál  Magyaror- 
szág általában  az  európai  helyzet  követelményeit,  különösen 
pedig  ő  felségének  a  királynak  érdekét  fogja  szem  előtt  tar- 
tani, előre  is  kijelentvén,  miként  a  magyar  nemzet  semmitsem 
óhajt  forróbban,  mint  azt,  hogy  ő  felsége  a  király  iránt  hálás 
érzelmeinek  s  királyi  háza  iránt  táplált  ragaszkodásának  (dé- 

vouement)  bebizonyításával  szorosabbra  füzbesse  Olaszor- 
szággal a  testvéries  barátság  és  szövetség  kötelékeit. 

V.  Olaszországnak  világosan  érdekében  van,  bogy  a 
mint  a  bábom  kiüt,  Magyarország  oly  karba  tétessék,  misze- 
rint abboz  baladék  nélkül  a  legnagyobb  erővel  bozzájárul- 
basson. 

E  feladat  sikeres  megoldását  tartva  szem  előtt,  a  m.  n. 
igazgatóság  el  nem  mulasztotta  magát  a  belyzet  körülményei 
felől  tájékozni  s  miután  mind  az  ország  vezéregyéniségeinek 
nézete,  mind  általában  a  nemzet  közvéleménye  felől  magának 
biztos  tudomást  szerzett :  alulirt  most  is  nélkülözbetlen  szük- 
ségnek kénytelen  kinyilatkoztatni,  a  mint  már  az  egyezkedés 
alkalmával  olyannak  nyilatkoztatta  azt,  bogy  Magyarországra 
oly  olasz  segéd-baderő  küldessék,  mely  a  királyi  hadseregbez 
tartozik. 

E  segéd  badtestnek  (corps  auxiliaire),  a  király  marinája 
által  támogatva,  partra  kellend  szállania  s  elrendezvén  a  bad- 
müködés  alapját,  az  összeköttetési  vonalat  a  tenger  és  Ma- 
gyarország közt  Dalmátia  és  Horvátország  megszállásával 
biztonságba  kellend  belyeznie,  miszerint  az  Olaszországban 
szervezendő  magyar  légiónak,  a  báboru  folyamában  az  olasz- 
országi osztrák  badseregből  elvonni  remélt  magyar  erőnek  s 
a  fegyvereknek  s  lövőszereknek  gyors  eljuttatása  Magyaror- 
szágba lebetövó  tétessék. 

E  segéd  badtestnek  elég  erősnek  kell  lennie,  miszerint  a 
feladatnak  megfelelhessen  s  vitéz  hozzájárulásával  az  első 
badmüködésekbez,  a  magyar  nemzet  haderejének  gyors  kifej- 
lesztéséhez támaszul  szolgálhasson. 

Tekintetbe  véve,  hogy  ezen  expeditiónak  csak  akkor 
kellend  megtörténni,  miután  a  hadmüködések  Olaszországban 
már  valósággal  megkezdettek  :  a  m.  n.  igazgatóság  azon  né- 
zetben van,  hogy  harmincz — negyvenezer  ember,  a  szüksége- 
sekkel ellátva,  e  czélra  elegendő  lesz. 

Alólirt  szabadságot  vészen  magának  kifejezést  adni  erős 
meggyőződésének,  hogy  a  harmincz — negyvenezer  ember  el- 
különítése nemcsak  hogy  nem  csökkentendi  Olaszország  hadi 
erejét,  de  sőt  azt  meg  fogja  kettőztetni  s  e  mellett  a  hadmü- 
ködéseket  Olaszországban  megkönnyitendi,  a  háborút  megrö-- 
viditendi  s  a  győzelmet  biztositandja. 

Mert  e  harmincz — negyvenezer  ember  Olaszországban 
alkalmazva,  csak  épen  barmincz — negyvenezer  főnyi  erőt  ké- 
pez, ellenben  Magyarországra  küldve,  egy  tizenöt  milliónyi 
nemzetet  spár  százezer  főnyi  hadsereget  ér,  melynek  ke- 
vés betek  alatt  barcz-sorba  állitását  ama  barmincz — negyven- 
ezer ember  lehetségessé  teendi  s  e  mellett  Magyarország  fel- 
kelése által  az  ellenséget  erejének  megosztására  kényszeri- 
tendi,  hadseregébe  bomladozást  vetend  s  összeköttetési 
vonalát  fenyegetve ,  hadmüködési  alapját  compromittálni 
fogja. 

A  királyi  kormány,  kellőleg  méltányolva  e  tekintetek 
fontosságát,  a  m.  n.  igazgatóság  e  kívánságába  beleegyezett,  a 
miért  is  alulirt  szerencsésnek  érzi  magát  a  m.  n.  igazgatóság 
hálás  köszönetének  kijelentéséhez  azon  nyilatkozatot  csatol- 
hatni, hogy  e  megállapodásnak  bizalmas  módon  legtevéke- 
nyebb polgártársainak  tudomására  hozatala  kiszámithatlan 
befolyást  gyakorland  a  közszellemre  az  országban  s  az  elő- 
készületi szervezkedés  erélyét  meg  fogja  kettőztetni. 

VI.  A  m.  n.  igazgatóság  köszönettel  vette  jegyzékbe  a 
királyi  kormány  azon  biztosítását,  hogy  a  kellő  intézkedések 
meg  fognak  tétetni,  miszerint  egy  magyar  légió  szerveztessék 
Olaszországban,  az  igazgatóság  által  kijelölendő  főnökök  alatt, 
a  magyar  rendszerrel  összhangzásban  s  ugyanazon  elvek 
szerint,  melyek  a  tavalyi  szervezkedésnél  alapul  szolgál- 
tának. 

Az  igazgatóság  kötelezi  magát,  minden  befolyását  fel- 
használni, miszerint  a  légió  tekintélyes  létszámra  emelked- 
jék, a  mint  a  kormány  erre  az  időt  elérkezettnek  itélendi. 

Kiütvén  a  háború,  az  ekként  szervezendő  magyar  légió, 
az  olasz  segéd  hadtesttel  egyetemben,  partra  fog  szállíttatni, 
miszerint  ez  utóbbi  által  támogattatva,  a  lehető  leggyorsab- 
ban Magyarországba  nyomuljon,  az  időközben  ott  szervezen- 
dett  erőket  magához  gyűjtse,  a  királyi  kormány  által  engedé- 
lyezendő és  az  olasz  segédsereg  oltalma  alatt  az  országba 
szállítandó  fegyverekkel  felfegyverezze  s  ekként  Magyaror- 
szág összes  erejének  a  harcz  mérlegébe  haladéktalan  beleve- 
tését lehetővé  tegye. 

YII.  Elvül  lön  tehát  kölcsönös  egyetértéssel  megálla- 
pítva, hogy  a  hadmüködések  az  adriai  tenger  felől  egy  olasz 

segédsereggel  s  az  Olaszországban  szervezendő  magyar  légió- 
val, —  a  dunai  fejedelemségek  és  Szerbia  felöl  pedig  a  ma- 
gyar határ  egész  hosszában  alakitandó  csapatokkal  fognak 
megindittatni  s  a  mint  e  külömbözö  seregek  a  határt  átlépik, 
az  egész  országban  általános  felkelés  eszközöltetik. 

E  működési  terv  alapján  a  m.  n.  igazgatóság  nemcsak 
arra  kötelezi  magát,  hogy  a  felkelést  a  szabott  időre  elökészi- 
tendi,  hanem  arra  is,  hogy  oly  előzetes  tacticai  szervezésről 
gondoskodandik  az  országban,  mely  lehetővé  teendi,  hogy 
mindjárt  a  külföldi  segély  megérkezésekor  igen  tekintélyes 
erő  állittassék  csatarendbe. 

VIII.  Minthogy  azonban  az  ország  pénzügyi  forrásai 
nem  lesznek  használhatók,  mig  az  igazgatóság  a  nemzetnek 
immár  biztosított  megegyezésével  az  ország  ideiglenes  kor- 
mányzatát valósággal  kezébe  nem  veheti : 

tekintve  annálfogva  egyrészről  azt,  hogy  az  alakitások  a 
határokon  s  a  szervezkedések  az  országban  igen  tetemes  ki- 
adásokkal járnak , 

tekintve  másrészt  azt,  hogy  elkerülhetlenül  szükséges  a 
felkelési  szervezés  főnökeinek  az  országban  módot  nyujtani, 
miszerint  a  felkelők  azon  részének,  mely  a  nemzeti  hadseregbe 
leendő  besorozásra  szerveztetik,  legalább  egy  hónapi  zsoldját 
s  ellátását  fedezhessék : 

a  m.  n.  igazgatóság  kényszerítve  látja  magát  azon  időre, 
mikor  a  háború  már  bizonyos  lesz,  harczkészleti  (mise  en 
campagne)  költségül  a  királyi  kormány  kegyétől  nemzeti  köl- 
csönkép  tiz  millió  frankot  szorgalmazni. 

IX.  O  felsége  kormánya,  diplomatiai  utón,  lépéseket 
teend  minden  külavatkozás  veszélyének  —  a  mennyire  lehet 
—  elhárítása  végett  s  fel  fogja  használni  befolyását  a  fran- 
cziák  császárjánál,  miszerint  Magyarországra  is  kiterjeszsze  a 
külavatkozás  meg  nem  engedhetőségének  elvét,  melyet  Ang- 
liával egyetórtőleg  ekkorig  Olaszországra  nézve  tiszteletben 
tartatott. 

Az  igazgatóság  remériyli,  hogy  a  királyi  kormány  által 
tudomásban  fog  tartatni  a  franczia  kormány  politikájának 
iránya  felöl  Magyarországot  illetőleg  s  hogy  ennek  érdekeit  a 
császár  előtt  pártfogolandja. 

X.  Végre  az  igazgatóság  hálás  köszönettel  vészen  tudo- 
mást a  királyi  kormány  azon  Ígéretéről,  hogy  diplomatiai 
ügyviselöit  Konstantinápolyban,  az  egyesült  dunai  fejedelem- 
ségekben és  Szerbiában  utasitandja  az  igazgatóság  által  meg- 
bízandó ügynököket  eljárásukban  mindenkép  gyámolítani. 


Ezekkel,  C  a  v  o  u  r  gróf  miniszterelnök  ur  kívánsága  sze- 
rint, jegyzékbe  téve  a  köztünk  Turinban  megállapított  egyez- 
mény pontjait,  kérem  ö  excellentiáját,  legyen  meggyőződve, 
hogy  én,  s  igazgatósági  társaim,  mint  egész  nemzetünk,  vál- 
tozhatlan  hűséggel  s  ernyedni  nem  tudó  erélylyel  fogunk  el- 
vállalt kötelezettségeinknek  megfelelni  s  fogadja  stb. 

a  m.  n.  igazgatóság  nevében 
(Aláírva)  Kossuth. 


A  turini  kormány  tehát,  miként  a  fentebbiekből 
látható,  velünk  oly  komoly  természetű  egyezményre 
lépett,  mely  a  magyar  nemzettel  az  osztrák  hatalom 
ellen  kötött  szövetség  jellegével  birt. 

Ez  elhatározáshoz  az  olasz  ügyek  akkori  állapota 
nyújt  kulcsot  s  magyarázatot. 

Az  emiliai  tartományoknak  s  Toscanának  egye- 
sülése Piemonttal,  valósította  Cavour-nak  többször  em- 
iitett ama  mondatát,  hogy  a  villafrancai  állapodások 
nem  fognak  végrehajtatni.  A  berezegek,  föherczegek  és 
nagyherczegek  restauraliója  s  a  pápának  Romagna 
feletti  uralma  el  lett  temetve  a  népszavazat  jegyeinek 
halmaza  alá,  s  Napóleon  kedvencz  eszméjének,  a  hat 
olasz  állam  confoederatiójának  helyébe  fél  Olaszország 
egysége  lépett.  E  változás  folytán  Austria  megtámadhatta 

• 
volna Piemontot  a  nélkül,  liogy  szerződés-szegessel  vádol- 
tathatnék. De  Napóleon  császár  kijelentette,  hogy  a  villa- 
francai állapodások  végrehajtására  eröszakot  sem  nem 
alkalmaz,  sem  nem  enged.  Austria  tehát  kénytelen  volt 
beérni  azzal,  hogy  indulatosan  tiltakozott  az  annexiók 
ellen,  fentartotta  azt,  a  mit  jogának  nevezett,  fenn  cselek- 
vési szabadságát  —  de  nem  támadott.  Az  olasz  törté- 
nelem e  bámulatos  lapjának  megirásá  nem  vont  magára 
osztrák  háborút. 

De  Olaszország  egységesitésének  történelméhez 
csakhamar  még  egy  sokkal  bámulatosabb  lap  lett  meg- 
irva;  csodaszerü  lap,  melyhez  hasonlót  még  a  mesés 
őskor  mythosaiban  is  alig  találunk. 

Garibaldi  1860. május  5-én  a  quartoi  partról  (Genua 
mellett)  ezer  hetvenharmad  magával  *)  tengerre  szállt, 


*)  Köztük  Türr  István,  akkor  ezredes,  Garibaldi 
első  hadsegéde,  utóbb  hadosztály-parancsnok  altábornagy,  kinek 
kitűnően  fényes  szerep  jutott  e  bámulatos  hadjáratban  s  kinek  kö- 
szönhette Garibaldi,  hogy  minden  lövöszer  nélkül  útnak  indult 
hös  csapatja  az  elindulás  utáni  napon  Orbetello  várából  bőséges 
lövöszerrel  elláttatott.  Később  számos  egyes  magyar,  és  egy  magyar 
légió  is  vett  részt,  még  pedig  dicsőséges  részt  a  szicíliai  s  nápolyi 
hadjáratban.  Az  okt.  1-ei  (volturnoi)  ütközet  után,  mely  az  egész 
hadjárat  legválságosabb  csatája  volt,  Garibaldi,  okt.  3-iki  napi 
parancsában  ekként  szólt  a  magyarokról:  » Szép  volt  látni  a  magya- 
rokat, miként  mentek  a  tűzbe.  Olyan  nyugodtan  s  oly  rendben, 
mintha  nem  is  ütközetben,  hanem  csak  gyakorlati  mezőn  volnának. 
Az  ö  rettenthetlen  bátorságuknak  nem  csekély  része  volt  az  ellen- 
ség visszavonulásában." 

Ha  majd  a  következő  kötetben  az  olaszhoni  magyar  légió 
keletkezését  s  történelmét  főbb  vonásaiban  vázolandom,  lesz  alkal- 
mam a  hős  vezér  több  ily  elismerő  nyilatkozatára  hivatkozni.  Itt 
még  csak  annyit  akarok  megemlíteni,  miként  Garibaldi  még 
most,  húsz  év  után  is  annyi  méltánylattal  emlékszik  vissza  magyar- 
jaira, hogy  folyó  (1880.)  évi  apr.  5-ről  kelt  levelében  nekem  ezeket 
Írja:  »A  magyar  légió,  melyet  1860-ban  vezénylem  szerencsém 
volt  (j'ai  eu  l'honneur  de  commander),  a  testvériesség  dicső  hivatá- 
sát a  marsalai  ezer  iránt  azon  fényes  vitézséggel  töltötte  be  (bril- 
lanté bravour),  mely  az  ön  hös  nemzetének  kiváló  tulajdona. « 

hogy  a  Bourbonok  uralmának  Dél-Olaszországban  véget 
vessen  s  a  két  pompás  drágakövet  (Szicziliát  és  Nápolyt) 
Victor  Emánuelnek  többé  már  nemcsak  » szard «,  hanem 
j  olasz «  királyi  koronájába  tűzze,  »azon  feltétel  alatt 
(miként  tengerre-szállásakor  a  királynak  megirta),  hogy 
meg  ne  engedje  tanácsosainak,  ez  olasz  földet  idegennek 
átadni,  miként  az  ő  szülőföldjét  (Nizzát)  átadták. « 

Ez  óriási  vállalatnak  útjában  egy  erős  hajóhad- 
dal, százezer  főnyi  rendes  hadsereggel  s  egy  berendezett 
kormánygépezet  minden  erőforrásaival  rendelkező 
(hanem  alattvalói  által  gyűlölt)  hatalom  állott.  Igaz, 
hogy  a  harcz  folytában,  májustól  szeptemberig,  ezen 
első  expeditióra  még  tizenkilencz  más  következett  s  ezek 
által  a  Garibaldi  vezérlete  alá  gyülekezett  olasz  önkény- 
tesek  összes  száma  huszonháromezer  kétszáz  harmincz- 
nyolczra  emelkedett,  a  mi  azonban  még  sem  tette  lehe- 
tővé, hogy  a  hős  vezér  egy-egy  csatába  csak  fél  ennyi 
erőt  is  egy  esithessen.  Mindig  legalább  háromszorta,  sok- 
szor tizszerte  számosabb  ellenséggel  kellett  mérkőznie  s 
az  mindenesetre  példátlan  a  történelemben,  hogy  Gari- 
baldi ily  óriási  vállalatnak  ezer  hetvenharmad  magával 
vágott  neki,  a  nélkül,  hogy  midőn  hős  csapatjával  két 
szállító  gőzösön  tengerre  szállt,  csak  annyi  puskapora 
is  volt  volna,  a  mennyivel  egy  puskát  megtölthetni. 

Miként  történhetett,  hogy  e  két  gőzöst  a  nápolyi 
király  czirkáló  fregattal  el  nem  sülyesztették  vagy  el 
nem  fogták,  hogy  Garibaldi  egész  csapatjával  11-én 
Marsalában  kiszállhatott,  27-én  már  a  sziget  fővárosá- 
nak birtokában  lehetett  s  ott  a  nápolyi  hadaknak  pár 


Hanem  az  első  (quarto-marsalai)  expeditióban  magyar  csak 
Türr  volt.  Legalább  a  közzétett  névjegyzékben  én  mást  nem 
találok,  még  a  T  ü  k  ö  r  y  nevét  sem^  ki  pedig  már  Palermo  be- 
vételénél, az  elöcsapatot  vezetve,  halálosan  megsebesült. 

erődített  pontra  szorított  fővezérét  egy  hét  alatt  capi- 
tulatíóra  kényszeríthette  ?  miként  történhetett,  hogy 
győzelemről  győzelemre  haladva,  kevesebb  mint  három 
hónap  alatt  egész  Szíczílíát  felszabadította  s  aztán,  da- 
czára a  szűk  tengerszorost  szemmeltartó  ellenséges  hadi- 
hajóknak, az  olasz  félszigetre  átkelhetett,  előnyomulása 
hírének  büverejével  a  nápolyi  királyt  fővárosából  elűz- 
hette s  alig  tízenkét  órával  a  király  kivonulása  után, 
midőn  még  ennek  negyvenötezer  főnyi  serege  láttávol- 
ságban,  a  város  egyik  erődje  pedig  még  a  királyiak 
által  megszállva  volt,  a  csupán  tizenöt — húsz  kísérővel 
vasúton  érkező  Garibaldi  Nápolyba  triumphátori  be- 
vonulást tarthatott,  holott  seregének  legközelebbi  elő- 
őrsei hatvan  kilométernyi  távolságban  voltak?  egy- 
szóval: miként  történhetett,  hogy  Garibaldi  az  óriási 
feladatot  diadalmasan  megoldotta  s  Dél-Olaszországot 
kilencz  millió  lakosával  Victor  Emánuel  király  alkot- 
mányos monarchiájához  hozzácsatolta?  —  mindez 
korunk  történelmének  kétségtelenül  legérdekesebb  s 
s  a  történelmi  bölcsészetnek  ugy  a  népekre,  mint  a  kor- 
mányokra nézve  egyik  legtanulságosabb  fejezetét  ké- 
pezi, de  Irataim  keretébe  nem  tartozik. 

Ide  csak  az  tartozik,  a  mi  közvetlen  causalitási 
viszonyban  áll  Cavour  gróf  azon  elhatározásával,  hogy 
velünk  a  fentebb  ismertetett  egyezményre  lépjen. 

Garibaldi  neYének  büverejével  a  forradalom  ellent- 
állhatlánul  nyomult  előre  Nápolyban.  A  Bourbonok 
uralma  el  volt  ítélve.  A  dolgok  e  helyzetében  a  turini 
kormánynak  nem  volt  más  választása,  mint  vagy  sza- 
bad folyást  engedni  a  forradalmi  árnak,  vagy  Victor 
Emánuel  királynak  egy  tekintélyes  hadsereg  élén 
Dél-Olaszországban  megjelenése  által  a  helyzetet  domi- 
nálni. 

A  turini  cabinet,  a  legmagasabb  rendű  politikai 
tekintetek  által,  kényszerüleg  e  másodikra  volt  utalva. 
Garibaldi  ugyan  már  mikor  Quartonál  tengerre 
szállt,  megirta  a  királynak,  hogy  az  ő  programmja 
» Olaszország  egysége  Victor  Emánuel  királylyal«  s  adott 
szavához  hiven,  Victor  Emánuel  nevében  gyakorolta  a 
dictaturát  Szicziliában ;  Depretis-t,  kit  a  király  küldött 
hozzá,  tág  hatalommal  prodictátornak  nevezte  ki,  sőt  a 
piemonti  statútumot  törvényül  hirdette  ki  s  a  hivatal- 
nokoknak és  helyhatóságoknak  a  hüség-esküt  Victor 
Emánuel  király  iránt  kötelességgé  tette ;  a  czélra  nézve 
tehát  Cavour  és  Garibaldi  közt  nem  volt  különbség :  de 
a  czél  valósításának  módjára  nézve  nemcsak  végetlenül 
nagy  eltérés,  hanem  valóságos  ellentét  volt. 

Garibaldi-HBk  vezéreszméje  az  volt,  hogy  Victor 
Emánuelt  Rómában  a  Capitoliumról  kell  Olaszország 
királyává  kikiáltani.  0  el  volt  határozva  Nápoly  fel- 
szabadításánál meg  nem  állapodni,  hanem  győzhetlen- 
nek  vélt  seregét  Nápolyból  egyenesen  Rómára  vezetni, 
legkevesebbet  sem  gondolva  azzal,  hogy  Rómát  fran- 
czia  császári  sereg  tartja  megszállva. 

Ez  elhatározásából  még  csak  titkot  sem  csinált. 
»Andiamo  a  Roma! «  (menjünk  Rómába)  —  e  sza- 
vakkal hivta  fegyverre  az  olasz  nemzetet,  kiáltványai- 
ban. »Andiamo  a  Roma «  —  volt  felelete  a  nápolyi 
tartományok  üdvözlő  küldöttségeihez.  Cavour  a  nÁipolji 
szard  követnek :  Villám arina-nak.  bizonyos  megbízást 
Sidott  Garibaldi-hoz.  » Rómába  megyek, «  — volt  válasza. 

Anglia  kormánya  igen  nagy  szolgálatokat  tett 
Olaszországnak  a  nemavatkozás  elvének  fentartása  által, 
hanem  minden  lehetőt  elkövetett,  miszerint  az  olaszokat 
rábirja,  hogy  AustriátVelencze  végett  meg  ne  támadják. 
Ily  értelmű  jegyzékeket  küldött  Turinba,  egyszersmind 


565 

Elliot  Ilenrik-etj  Anglia  nápolyi  ügyvisel öjét  utasitotta, 
l>ocsátkozzék  bizalmas  (nem  hivatalos)  érintkezésbe 
Garibaldi-YSil  s  adja  tudtára,  miként  Nagy-Brittania 
kormánya  reméli,  hogy  Yelencze  nem  fog  megtámad- 
tatni. 

Elliot  találkozást  eszközölt  Garihaldi-YSil.  » Han- 
nibál«  angol  hadihajón  előadta  neki,  a  mire  utasitva 
volt  s  értekezéséről  lord  John  RusseU-nék  szept.  1 0-én 
a  következőket  jelentette: 

» Előadásomra  6'ar^5aZc?^  tábornok  azt  felelte,  hogy 
nem  csinál  titkot  terveiből,  tehát  teljes  nyíltsággal  fog 
szólani.  Neki  —  ngymond  —  eltökélt  szándoka 
haladék  nélkül  (atonce)  Róma  felé  nyomulni 
s  a  mint  ez  kezében  lesz,  az  egyesült  Olasz- 
ország koronáját  Victor  Emánuel  király- 
nak fel  aj  ánlni.  Aztán  erre  fog  hárulni  Ve- 
lencze  felszabadításának  feladata,  a  minél 
ő  (Garibaldi)  a  királynak  csupán  hadnagya 
1  e  s  z. « 

Erre  Elliot  (kinek  különösen  Austria  bántatlansága 
volt  lelkére  kötve)  kijelentette,  miként  Nagy-Brittania 
kormánya  meg  van  győződve,  hogy  Yelencze  megtá- 
madása veszélyt  hozna  Olaszország  legjobb  érdekeire  s 
óva  intette  a  tábornokot,  ne  ringassa  magát  ábrándokba 
az  angol  nemzet  érzelmei  felől ;  mert  igaz  ugyan,  hogy 
Anglia  csaknem  az  utolsó  emberig  pártolja  törekvéseit, 
de  az  általános  érzelem  igen  hamar  megváltoznék,  ha  a 
dolgok  oly  messzire  vitetnének,  hogy  európai  háborút 
provocálhatnak. 

Garibaldi  kijelentette,  miként  ő  teljességgel  nem 
hiszi,  hogy  Yelencze  megtámadtatása  ily  következést 
vonhat  maga  után.  Az  osztrák  birodalom  rohadt  egészen 
a  magkőig  s  azon  a  ponton  van,  hogy  darabokba  szét- 

hulljon.  0  körülte  számos  magyar  van,  ezektől  tudja, 
hogy  Magyarország  kész  fölkelni  a  legelső  felhívásra  s 
hogy  Austria  most  már  még  csak  a  horvátokra  sem 
számithat. 

Rómát  illetőleg  Elliot  kérdést  tőn,  vájjon  meggon- 
dolta-e a  tábornok,  hogy  Rómát  megtámadni  annyit 
jelent,  mint  összeütközésbe  jönni  az  ottani  franczia  őr- 
sereggel s  hogy  ez  okvetlenül  franczia  interventiót  vo- 
nand  maga  után  Olaszország  ügyeibe  ? 

Erre  Garibaldi  indulatosan  azt  válaszolta,  hogy 
Róma  olasz  város,  sem  Napóleonnak,  sem  senkinek  a 
világon  nincs  joga  őt  onnan  kizárva  tartani. 

»Nem  is  a  jog,  hanem  az  okosság  kérdését  vagyok 
hajlandó  tárgyalni «  —  feleié  Elliot  —  >^b  ámbár  meg- 
foghatónak találom,  hogy  a  csodák,  melyeket  oly  cse- 
kély eszközökkel  végrehajtott,  oly  bizalommal  töltik  el 
a  tábornokot,  melyet  mások  túlzottnak  tarthatnak: 
mégsem  titkolhatom  el,  hogy  rettegve  hallom  önt  Róma 
megtámadásáról  szólani,  a  mig  az  Napóleon  császár  sere- 
geinek őrizete  alatt  áll.« 

»Nem  tehetek  róla,«  —  feleié  Garibaldi  —  ;í  nincs 
választásom.  Mennem  kell  Rómába  és  el  is  megyek.  É  n 
nem  félek  afrancziák  c sászárj  ától.  A  sikert 
még  csak  nem  is  tartom  valami  nagyon  nehéz  dolognak. « 

E  rendkívüli  bizalom  magyarázatául  Elliot  meg- 
jegyzé,  miként  Garibaldi  kíséretében  azon  meggyőző- 
dés volt  elterjedve,  hogy  Róma  megtámadása  még  csak 
nem  is  fog  összeütközést  vonni  maga  után  a  franczia 
őrsereggel,  mert  az  tulaj  donkép  nem  is  Rómát  őrzi, 
hanem  csak  a  pápa  személyét,  a  pápa  pedig  bizonyosan 
megszökik  Garibaldi  közelgésének  hirére  s  a  franczia 
őrsereg  vele  megyén.  (Ez  az  illusió  pár  évvel  később 
becses  olasz  vérbe  került  Mentanánál.) 

Eíliot  e  szavakkal  rekesztette  be  jelentését:  ,^Gari- 
haldi  az  egész  társalgás  alatt  ugy  beszélt,  mint  egy  ra- 
jongó (entbusiast),  a  ki  el  van  határozva  felvett  olasz- 
egységi  eszméjeért  mindent  koczkáztatni  s  ki  feltett 
szándokától  sem  az  útjába  gördülhető  akadályok  által, 
sem  azon  veszély  által,  hogy  minden  elveszhet,  a  mi 
már  megnyeretett,  magát  visszatartatni  nem  engedi. « 
(Elliot  —  lord  John  Russell-nék,  szept.  10.  1860.) 

Ilyen  volt  az  álláspont,  melyre  Garibaldi  helyez- 
kedett. 0  nem  gondolt  a  diplomatiával,  nem  vette  fel 
számításainak  mérlegébe  a  nem-interventió  elvének 
roppant  súlyát,  melynek  felállításával  és  fentartásával 
Napóleon  császár  és  Anglia  egész  Európát  rákénysze- 
ritették,  hogy  a  nagy  olasz  mozgalomnak  tétlen  szem- 
lélője maradjon. 

Cavour  ellenben  irtózott  a  gondolattól,  hogy  Róma 
megtámadása  által  Napóleon  császárral  összeütközés 
provocáltassék.  0  nem  ringatta  magát  azon  illusióban, 
hogy  Olaszország,  a  minő  rendezetlen  állapotban  akkor 
volt,  Francziaországgal  is  és  e.gj  időben  Austriával  is 
megmérkőzhetik,  —  s  Róma  megtámadását  Olaszország 
végzelmes  veszedelmének  tekintette. 

Ez  volt  az  egyik  ok,  mely  a  turini  kormányt  azon 
határozatra  indította,  hogy  a  királynak  hadserege  élén 
Nápolyba  kell  mennie,  miszerint  személyes  jelenléte 
által  a  forradalom  tuláradásának  gátot  vessen. 

A  másik  ok  az  volt,  hogy  Garibaldi  loyalitásához 
ugyan  a  kételkedésnek  még  csak  árnyéka  sem  férhetett, 
de  azt  tudták  Turinban,  hogy  a  hadi  dolgokkal  elfog- 
lalt hős  vezér  legközvetlenebb  bizalmas  környezetében 
sok  igen  tevékeny  tényező  a  dolgok  fejlődését  nem  a 
Garibaldi,  hanem  SbMazzini  programmjának  kerékvágá- 
sába tereli  s  ezek  a  tényezők  egyrészt  oly  befolyásra 

vergődtek,  másrészt  a  dictátor  nyíltan  vallott  programm- 
jához  ragaszkodó  minisztérium  rendelkezéseit  paraly- 
sálva,  annyi  zavart  idéztek  elő,  liogy  a  dolgok  polgár- 
háború lehetősége  felé  sodortattak,  a  minek  viszont, 
miként  egy  izben  Tü7^r  tábornok  nyiltan  kimondotta, 
az  lehetett  volna  következése,  hogy  Olaszország  egy- 
ségének kivívása  helyett  a  Bourbonok  Nápolyba,  az 
osztrákok  Milanóba  visszatérnek.  A  pártviszály  már- 
már  oly  erőre  kapott,  miszerint  attól  lehetett  tartani' 
hogy  ha  a  monarchikus  elv  elleinek  tevékenysége  nem 
paralysáltatik,  magának  Garihaldi-nsik  sem  lesz  hatal- 
mában programmját  keresztül  vinni.  Ugy  látszik,  hogy 
maga  a  dictátor  is  sejtett  ilyesvalamit,  legalább  erre 
mutat  az,  hogy  midőn  (később  valamivel)  Türr  tábor- 
nok, ki  nápolyi  parancsnokká  volt  kinevezve,  ez  állá- 
sáról épen  azért  mondott  le,  mert  az  antimonarchicus 
párt  befolyása  mindenkép  rudat  vetegetett  rendelkezé- 
seinek küllőibe,  —  Garibaldi  azt  felelte  neki:  » Marad- 
jon ön,  mert  ön  olyan  ember,  a  ki  programmomat,  kard- 
dal kezében,  torlaszokról  is  fenn  fogja  tudni  tartani. « 

Tehát  az  utczai  torlasz-harcz  lehetősége  is  kilátás- 
ban volt !  *) 

Ez  a  második  ok,  mely  Victor  Emánuel  személyes 
jelenlétét  elkerülhetlen  szükséggé  tette. 

Hozzájárultak  ehhez  még  hadtani  tekintetek  is.  A 
nápolyi  király  elhagyta  ugyan  a  fővárost,  mert  a  Gari- 
baldi-t  imádó    fél    milliónyi  lakosság  közt  nem    érezte 

*)  Victor  Emánuel  király  Anconából  okt.  9-én  a  délolasz- 
országi népekhez  intézett  kiáltványában  e  pártoskodásról  a  követ- 
kező szavakban  tett  említést :  » Egész  Olaszország  félt,  bogy  egy 
dicsőséges  népszerűségnek  s  őskori  becsületességnek  árnyékában 
egy  factió  teszen  tömörülésre  (riannodarsi)  kísérletet,  mely  nagyra- 
vágyó fanatismusa  cbimaeráinak  a  közel  nemzeti  diadalt  kész  fel- 
áldozni.* 

magát  biztonságban,  de  ezzel  még  a  háború  nem  volt 
befejezve,  sőt  —  mondani  lehet  —  a  munka  nagyja 
csak  azután  következett.  A  menekvő  király  azt  mondta 
seregének,  mely  őt  Capuahoz  kisérte :  ^  Megmenekültünk 
az  árulóktól  (igy  nevezte  azokat,  kik  olasz  érzelműek 
voltak),  most  bizhatunk  magunkban,  helyt  állhatunk.* 
Es  a  sereg,  melyhez  ekkép  szóllott,  még  mindig  negy- 
venötezer főből  állott  hatvan  jól  felszerelt  ágyúval,  és 
e  tekintélyes  erő  Capuara  támaszkodott,  melynek  erőd- 
jeit  kétszáz  ágyú  védelmezte,  mig  Garibaldi  csak  tizen- 
hatezer embert  huszonöt  igen  középszerüleg  szerelt 
ágyúval  állithatott  e  sereggel  szembe  a  Santa  Mariatói 
Casertaig  nyúló  csatavanalons  egész  lovassága  negyven 
vagy  ötven  magyar  huszárból  állott,  az  ellenség  pedig 
ötezer  lovassal  rendelkezett.  Igaz,  hogy  az  erők  ez 
aránytalansága  daczára,  Garibaldi  most  is  csodákat  mi- 
velt,  de  fájdalmas  napja  is  volt  (Cajazzonál),  mi  vele  az 
egész  hadjárat  alatt  még  nem  történt.  Piemonti  segit- 
ségre  volt  szükség,  miszerint  Nápoly  az  olasz  egység- 
nek megnyerve  legyen,  sőt  még  a  piemonti  seregnek  is 
hónapokra  volt  szüksége,  mig  Cialdini  és  Menabrea 
piemonti  tábornokok  Gaeta  ostrománál  annyira  mehet- 
tek, hogy  Nápoly  utolsó  királya  a  hontalanság  vándor- 
botját kezébe  venni  kényszerítve  lett. 

Valóban  én  nem  merném  magamra  vállalni,  hogy 
meggyőző  czáfolatot  irjalí  Bianchi  Nicomed  e  következő 
soraira : 

„Bármennyire  nagyok  is  Garibaldinak  történelmi- 
leg kimagasló  érdemei  e  hősies  vállalatnál,  melyet  más  alig 
mert  volna  megkisérleni  s  bármennyi  kincseit  a  vérnek,  bá- 
torságnak, fáradalmaknak,  szenvedéseknek  s  nagylelkű  poli- 
tikai abnegatiónak  hoztak  is  vitéz  bajtársai  áldozatul :  mégis 
nem  pártos  igazságtalanság  állitani,  hogy  ha  magukban  ma- 
radnak, katonai  tekintetben  végre  is  megbuktak  volna,  poli- 

tikai  tekintetben  pedig  elsiklottak  volna  egy  oly  ösvény  lej- 
tőjén, melynek  taposása  Olaszország  szülemlö  szerencséjére 
pusztulással  járt. «  (Storia  della  diplomatia,  stb.  VIII.  kötet. 
287. 1.) 

Ily  hatalmas  okok  szólottak  a  mellett,  hogy  Ná- 
polyba Yictor  Emánuel  király  személyes  vezérlete  alatt 
piemonti  hadsereg  menjen.  Igen,  de  Nápoly  és  V.  E. 
király  közt  a  pápa  birtoka  feküdt,  csak  azon  keresztül 
lehetett  Nápolyba  jutni !  Róma  s  a  mi  Rómától  nyu- 
gatra fekszik,  vagyis  a  mi  szent  Péter  patrimoniumának 
nevével  volt  felcziczomázva,  franczia  sereg  oltalma  alatt 
állott,  ahhoz  nyúlni  nem  lehetett.  De  az  adriai  tenger- 
part vidéke,  Umbria  s  a  Márkák  nem  voltak  franczia 
oltalom  alatt  s  Cavour  elhatározta  ezeket  el  is  foglalni, 
miszerint  az  ut  Nápolyba  nyitva  legyen  s  meg  is  tar- 
tani, mert  e  nélkül  Dél-Olaszország  nem  volna  össze- 
kapcsolva az  éj  szakival. 

E  merész  határozat  végrehajtására  Cavou7'  gróf 
azon  körülményt  használta  fel  alkalmul,  hogy  a  pápa 
Lamoriciere  franczia  tábornokot  szolgálatába  fogadva, 
ennek  vezérlete  alatt  külföldi  (jórészben  Austriában 
toborzott)  zsoldosokból  oly  bérencz  hadat  gyűjtött  össze, 
melyet  maga  sir  James  Hudson  turini  angol  követ  is 
szept.  7-ikei  sürgönyében  »a  katonai  kalandorok  leg- 
rosszabb s  legaljasabb  osztályának,  becstelen,  gaz  esz- 
közöknek«  bélyegzett  (worst  and  lowest  classes  of  mili- 
tary  adventurers,  un  worthy^  and  villainous  instruments). 

A  nápolyi  király  szept.  5-én  este  hagyta  el  Nápolyt. 

GaiHbaldi  szept.  6-án  tartotta  bemenetelét  Ná- 
polyba. 

Cavour  gróf  szept.  7-én  adta  tudtára  Antonelli 
bibornoknak,  hogy  ha  rögtön  le  nem  fegyvereztetik  s 
el  nem  bocsáttatik  a  pápa  kormánya  által  zsoldba  fo- 

gadott  idegen  bérencz  had,  melyuek  jelenléte  sérti  a 
nemzeti  érzelmet,  meggátolja  a  nép  óhajtásainak  nyil- 
vánitását  s  álczázott  idegen  avatkozást  képez  Olasz- 
ország ügyeibe :  Victor  Emánuel  király  seregeinek  pa- 
rancsa van  benyomulni  a  Márkákba  s  Umbriába,  mert 
a  király  lelkiismerete  nem  engedheti,  hogy  tétlen  tanuja 
maradjon  a  véres  repressióknak,  melyekkel  idegen  bé- 
renczek  a  nemzeti  érzelem  minden  nyilvánitását  olasz 
vérbe  fullasztanák. 

Én,  Cavour  gróf  meghívására,  szept.  8-án  mentem 
Turinba. 

Szept.  9-én  állapítottuk  meg  Klapka  tábornok  és 
Teleki  László  társaimmal  a  feltételeket,  melyeknek  alap- 
ján a  turini  kormánynyal  egyességre  lépni  ajánlkozunk. 

Szept.  10-én  Cavour  gróffal  egyességre  jutottunk. 

Szept.  11-én  a  miniszteri  tanács  egyezkedésünket 
megerősítette. 

Ugyanazon  nap  Victor  Emánuel  király  hadai  a 
Márkákba  és  Umbriába  bevonultak,  hogy  azoknak  dia- 
dalmas elfoglalása  után  (a  mi  csak  tizennyolcz  napi 
naunkába  került)  a  király  személyes  vezénylete  alatt 
oki  13-án  a  nápolyi  határt  átlépjék  s  jelenlétükkel  a 
biztosított  rend  oltalmát  nyújtsák  a  népakarat  nyilvání- 
tásának, mely  okt.  21-én  a  dél-olaszországi  két  drága- 
követ Victor  Emánuel  olasz  királyi  koronájába  tűzte. 

Garibaldi  beváltotta  május  5-én.  a  quartori  parton 
adott  szavát.  A  két  Sziczilia  dictátora,  a  triumphátorok 
magaslatáról  az  egyszerű  polgár  igénytelen  színvona- 
lára szállva,  a  nagyság  tetőpontjára  emelkedett.  Kard- 
fát hüvelyébe  dugta  s  elment  üres  kézzel  káposztát  ül- 
tetni Caprerába. 

Ama  szeptemberi  napok,  melyekre  fentebb  hivat- 
koztam, egymással  causalitási  viszonyban  állnak. 

Mielőtt  a  pápai  tartományok  megszállása  foga- 
natba vétetnék,  Cavour  tájékozni  kivánta  magát,  hogy 
mit  mond  a  vakmerő  tervhez  Napóleon  ?  Ezért  ment 
Farini  Chambérybe.  A  sphinx  hallgatott,  de  aztán  Na- 
póleon berezegnek,  ki  Cavour  iQYxé.i  melegen  pártfogolta, 
ennyit  mondott :  »Ha  Piemont  azt  gondolja,  hogy  ez 
mnlhatlanul  szükséges,  miszerint  magát  s  Olaszországot 
a  bajok  özönébe  merüléstől  megmentse,  —  ám  tegye. 
De  tudja  meg,  hogy  saját  veszélyére  teszi.  Fontolja 
meg,  hogy  haAustria  által  megtámadtatik, 
Francziaország  nem  fogja  őt  segiteni.« 

Tehát  a  dolgok  akként  állottak,  hogy  a  miEmilia 
s  Toscana  annexiójakor  nem  történt  meg,  most  meg- 
történhetik. 

Ilyennek  látta  Cavour  a  helyzetet.  Szept.  13-án 
Lamarmora  tábornoknak  ezeket  irta : 

»A  Márkák  elfoglalása  szükségessé  vált  az  által, 
hogy  Nápoly  t  Garibaldi  meghóditotta.  De  okot  ad 
Austr iának  minket  megtámadni.  Franczia- 
ország ezt  elismeri,  de  nem  haj  landó  annak 
fegyverrel  ellen tállni.  Tehát  saját  erőnkre 
kell  támaszkodnunk. « 

A  velünk  kötött  egyezmény  folytán  Klapka  tábor- 
nok, m egállap itott  rendeltetése  szerint,  keletre  menve, 
útközben  Cavour  grófot  nov.  17-én  Turinban  megláto- 
gatta, mely  alkalommal  Cavour  e  nézetet  még  határo- 
zattabban  megerősítette.  Klapka  táhomo^  e  beszélgetést 
Naplójában  jegyzékbe  vette.  Szives  volt  azt  velem  köz- 
leni. Cavour  akkoron  igy  nyilatkozott: 

»Austria  magatartása  annyira  fenyegető  volt, 
hogy  e  hatalom  részéről  a  Pónál  és  Minciónál  támadás- 
tól lehetett  tartanunk.  Minthogy  a  piemonti  hadsereg 
felének  Közép-Olaszországban    és  Nápolyban   kelleti 


573 

elfoglaltatni,  e  fenmaradt  rész  alig  volt  volna  elegendő 
a  tömöritett  osztrák  haderővel  megmérkőzni.  Rendkivüli 
segédeszközökről  kellett  gondoskodni  s  ezek  között 
Magyarország  hathatós  közreműködésének  biztositása 
kiváló  helyet  foglalt. « 

Ez  szolgál  kulcsul  s  magyarázatul  a  fentebb  meg- 
ismertetett egyezményhez. 

Történelmi  érdekű  dolognak  tartottam  ezt  felvilá- 
gositani,  miszerint  tisztán  álljon  az  olvasó  előtt,  hogy  ez 
egyezmény  nem  valamely  határozatlan  aspiratiók  tüné- 
keny fellobbanásából  keletkezett,  hanem  nagy  érdekek 
által  sugallott  komoly  határozat  volt,  melynek  komoly- 
sága azon  erélyes  eljárás  megismertetéséből  is  ki  fog 
tűnni,  melyet  Cavour  az  általunk  kikötött  segédesz- 
közök kiszolgáltatása  s  rendeltetési  helyükre  juttatása 
körül  kifejtett. 

Ezt  azonban  s  az  ügy  továbbiváltozataitirataim 
Ill-ik  kötetére  kell  fentartanom,  melyben  egyszersmind 
meg  fogom  ismertetni  a  magyar  emigratió  politikai  éle- 
tének elkövetkezett  főbb  mozzanatait  mind  azon  ideig, 
mig  a  nemzet  akként  nem  határozott  maga  felett,  hogy 
tehetségben  gyönge,  de  kötelességérzetben  erős  s  haza- 
fiúi hűségben  rendithetlen  kezeinkből  a  zászló  kiüttetett, 
melynek  lobogtatásával  a  magyar  kérdést  minden  vi- 
szontagságok között  a  megoldásra  váró  történelmi  kér- 
dések között  a  világ  szeme  előtt  fentartani  igyekeztünk. 

Itt  még  csak  azt  jegyzem  meg,  hogy  az  Austria 
részéről  várt  s  valósággal  tervben  is  volt  támadás,  mely 
a  turini  kormánynyal  1860.  szeptemberben  megálla- 
pított egyezményünkre  közvetlen  alkalmat  adott,  el- 
maradt ugyan,  de  mert  az  érdekközösség,  mely  annál 
indokul  szolgált,  e  miatt  csorbát  nem  szenvedett,  a  köz- 
vetlen eredmény  meghiúsulása  daczára  is  amaz  e^yez- 


meny  emigrationalis  életünk  egyik  leghatályosabb 
mozzanata  maradt,  mert  emberek  s  körülmények  min- 
den változatain  keresztül  az  szolgált  alapul  s  kiindulási 
pontul  azon  viszontagságos  viszonynál,  mely  az  olasz 
kormány  s  a  magyar  emigratió  közt  mindaddig  fenfor- 
gott,  mig  az  1866-iki  háború  kimenetele  az  érdekközös- 
ségnek s  vele  e  viszonynak  véget  nem  vetett. 


Es  most,  a  kor  és  bánat  súlya  alatt  megfogyat- 
kozott tehetségem  e  szegényes  termékét  azon  óhajtással 
bocsátom  útnak  a  távol  szülőföld  felé,  hogy  ha  van 
valami  igazság  a  nézetekben,  melyeket  az  olvasó  ez 
irathalmazban  elszórva  talál :  ne  legyen  az  oly  mag, 
mely  egészen  kopár  sziklára  hull. 

A  siker  áldása  istennél  van.  Embernél  a  becsületes 
igyekezet. 


Vége  a  második  kötetnek. 

